
APIE DEMOKRATIJĄ 
AMERIKOJE 


| 


ĮŽANGA 


Iš viso to, ką nauja išvydau lankydamasis Jungtinėse Valstijose, la- 
biausiai man krito į akis visuotinė lygybė. Aš beregint pastebėjau, ko- 
kią nepaprastą įtaką toji lygybė turi visuomenės raidai; visuomenės 
nuomonei ji teikia kryptingumo, įstatymams — lankstumo, valdantie- 
siems — naujų idėjų, o valdinius verčia įgyti ypatingų įpročių. 

Netrukus aš suvokiau, kad toji lygybė turi įtakos ne tik politiniam 
gyvenimui ir įstatymams, kad jos poveikis piliečiams ne mažesnis nei 
vyriausybei: ji skatina susidaryti nuomones, ugdo jausmus, padeda 
rastis naujiems papročiams ir keičia visa tai, ko nekuria pati. 

Taigi, tirdamas Amerikos visuomenę, vis aiškiau mačiau, jog ir vi- 
suotinė lygybė — tai pagrindinė visa ko priežastis ir paskata, tarytum 
susidedanti iš daugybės atskirų paskatų, ir aš tolydžio grįždavau prie 
jos kaip visa ko centro, kur telkėsi visi mano stebėjimai. 

Paskui mintimis nusikeliu į mūsų pusrutulį, ir man pasirodė, jog čia 
įŽvelgiu panašių dalykų, kuriuos pastebėjau Naujajame Pasaulyje. Aš 
pamačiau, jog visuotinė lygybė, nors dar neįgavusi galutinės išraiškos, 
kaip Jungtinėse Valstijose, kasdien vis labiau prie to artėja, ir ta pati 
demokratija, kuri viešpatauja Amerikos visuomenėje, sparčiai žengia 
į valdžią Europoje. 

Kaip tik tuo metu mano galvoje ir subrendo mintis parašyti štai ši- 
tą knygą. 

Mes gyvename didelės demokratinės revoliucijos laikais; visi tai 
mato, bet nevienodai suvokia. Vieni ją laiko naujove ir, manydami, jog 
tai atsitiktinumas, tikisi dar galėsią užkirsti jai kelią; anot kitų, prie- 
šintis jai neįmanoma, nes tai esąs veržliausias, seniausias ir tolydžiau- 
sias vyksmas iš visų, Žinomų istorijoje. 

Trumpam grįžtu mintimis į Prancūziją, buvusią prieš septynis šim- 
tus metų; matau ją, pasidalytą nedaugelio šeimų, valdančių Žemę ir jos 
gyventojus; valdymo teisė tuomet buvo perduodama iš kartos į kartą 

drauge su palikimu; žmonės vieni kitus veikti galėjo tik vieninteliu bū- 
du — jėga; valdžios atsiradimas siejamas tik su žemės nuosavybe. 

Bet štai ima formuotis ir veikiai sustiprėja politinė dvasininkijos 
valdžia. Dvasininkija priima į savo luomą visus: ir skurdžius, ir tur- 
tuolius, ir prasčiokus, ir kilminguosius; Bažnyčios dėka į valdžios ap- 
linką pradeda smelktis lygybė, ir tas, kuris būtų kaip baudžiauninkas 
vilkęs amžinos vergystės jungą, tapęs kunigu, atsiduria tarp kilmingų- 
jų ir dažnai užima vietą, aukštesnę nei karaliai. 

Visuomenei ilgainiui tampant civilizuotesnei ir organiškesnei, žmo- 
nių santykiai darosi vis sudėtingesni, įvairesni ir gausingesni. Labai 
pasigendama pilietinių įstatymų. Tada ir atsiranda teisininkai; jie at- 
eina iš teismų tamsos, iš ankštų apdulkėjusių teismo raštinių ir posė- 
džiauja karaliaus dvare, atsisėdę šalia šarvuotų, šermuonėlių mantijo- 
mis apsisiautusių feodalinių baronų. 

Karaliai žlunga nukamuoti didžių darbų ir žygių, kilmingieji nusi- 
gyvena įsivėlę į tarpusavio karus; prastuomenė lobsta iš prekybos. Vis 
labiau didėja pinigų įtaka valstybės reikalams. Prekyba atveria naujus 
kelius į valdžią, ir finansininkai tampa politine galia, niekinama ir 
drauge supama meilikautojų. 

Pamažu plinta švietimas; bunda domėjimasis literatūra ir menu; 
protas tampa viena iš sėkmės sąlygų, mokslas — valdymo priemone, 
išmintis — visuomenės jėga; veiklos imasi šviesuoliai. 

Atsiveriant naujiems keliams į valdžią, vis labiau mažėja kilmin- 
gumo vertė. XI amžiuje kilmė buvo neįkainojama; XIII amžiuje titu- 
lus pradėta pirkti; pirmąsyk bajoro titulas suteiktas 1207 metais, ir pati 
aristokratija pagaliau atveda lygybę į valdžią. 

Per tuos prabėgusius septynis šimtmečius kartais pasitaikydavo, 
jog, kovodama su karaliaus galybe arba stengdamasi iš varžovų pa- 
grobti valdžią, aristokratija įtraukdavo į politinę valdžią ir liaudį. 

Dar dažniau karaliai įtraukdavo žemesnius luomus į valstybės val- 
dymą, kad pažemintų aristokratiją. 

Prancūzijos karaliai buvo patys veikliausi ir nuosekliausi „lyginto- 
jai“. Būdami valdingi ir stiprūs, jie stengdavosi sulyginti liaudį su aris- 
tokratija, o būdami nuosaikūs ir silpni, leisdavo liaudžiai pranokti juos 
pačius. Vieni skatino demokratiją savo talentais, kiti — ydomis. Liud- 
vikas XI ir Liudvikas XIV norėjo sulyginti visus sosto papėdėje, o 
Liudvikas XV galiausiai pats su savo dvaru nusirito į dulkes. 

Kai tik piliečiai pradėjo valdyti žemę remdamiesi feodalinės nuo- 
savybės teise ir kai tik kilnojamasis turtas savo ruožtu įgalino turėti 
įtakos ir suteikti valdžią, kiekvienas meno atradimas, kiekviena pa- 
žangi naujovė prekybos ir pramonės srityse prisidėdavo prie Žmonių 
lygybės įtvirtinimo. Nuo tos akimirkos visi nauji metodai, visi atsi- 
randantys poreikiai arba patenkinimo reikalaujantys norai yra tarsi 
žingsniai visuotinio sulyginimo keliu. Ištaigos pomėgis, polinkis į 
karus, madų viešpatystė — visos akivaizdžiausios ir slapčiausios 
žmogaus širdies aistros, regis, sutartinai ima skurdinti turtuolius ir 
turtinti skurdžius. 

Kai protinis darbas tapo galios ir turtų šaltiniu, kiekvieną mokslo 
atradimą, kiekvieną naują pažinimo faktą, kiekvieną naują mintį rei- 
kėjo laikyti liaudžiai prieinama galybės sėkla. Poezija, iškalbos me- 
nas, atmintis, proto Žavesys, vaizduotės polėkis, minties gelmė — vi- 
si šie talentai, dangaus išdalyti kam pakliūva, pasitarnavo demokrati- 
jai ir, net atitekę jos priešams, pravertė jai iškeldami aikštėn prigimtinį 
žmogaus didingumą; tad jos laimėjimai pasklido po šalį drauge su ci- 
vilizacijos ir švietimo laimėjimais, o literatūra virto visiems atviru šal- 
tiniu, kur silpnieji ir neturtėliai kasdien ėjo pasisemti stiprybės. 

Sklaidydami Prancūzijos istorijos puslapius, galima sakyti, neap- 
tinkame nė vieno didelio įvykio, kuris per septynis šimtmečius nebū- 
tų pasitarnavęs lygybės labui. 

Kryžiaus Žygiai ir karai su Anglija smarkiai išretina bajoriją ir su- 
skaldo jos žemes; komunų institucija įdiegia demokratinę laisvę feo- 
dalinėje monarchijoje; šaunamųjų ginklų išradimas sulygina prastuolį 
ir kilmingąjį mūšio lauke; pradėtos spausdinti knygos suteikia vieno- 
das galimybes jų protinei veiklai; paštas atgabena mokslo šviesą ir prie 
varguolio lūšnelės slenksčio, ir prie rūmų vartų; protestantizmas skel- 
bia, jog visi Žmonės gali nukeliauti į dangų. Vos atrasta Amerika at- 
veria tūkstančius naujų praturtėjimo būdų ir niekam nežinomą nuoty- 
kių ieškotoją apdovanoja lobiais ir valdžia. 

Jei, pradėdami XI a., panagrinėsime, kas atsitinka Prancūzijoje per 
pusšimtį metų, kiekvieno tokio laikotarpio pabaigoje pastebėsime dvi- 
gubą revoliuciją, įvykusią visuomenės sandaroje. Kilmingasis bus nu- 
sileidęs visuomenės pakopomis, varguomenės žmogus — pakilęs; vie- 
nas atsiduria žemiau, kitas aukščiau. Kas penkiasdešimt metų jie vis 
labiau suartėja ir neilgai trukus sųsilygina 

Ir tai būdinga ne tik Prancūzijai. Kur tik pažvelgtume, visame 
krikščioniškajame pasaulyje matytume vykstant tą pačią revoliuciją. 

Įvairiausi įvykiai visur kreipė tautų gyvenimą demokratijos linkme; 
žmonės iš paskutiniųjų stengėsi jai pagelbėti: ir tie, kurie norėjo pri- 
sidėti prie jos sėkmės, ir tie, kurie nė neketino jai tarnauti, ir tie, ku- 
rie dėl jos kovojo, ir netgi tie, kurie skelbėsi jos priešais; visi buvo pa- 
stūmėti tuo pačiu keliu, ir visi drauge dirbo, vieni prieš savo valią, ki- 
ti nesąmoningai, būdami akli įrankiai Dievo rankose. 

Tad laipsniška visuotinės lygybės raida yra likimo nulemta. Štai tos 
raidos pagrindiniai bruožai: ji universali, ilgalaikė ir kasdien darosi vis 
labiau nepriklausoma nuo Žmonių valios; jai pavaldus kiekvienas įvy- 
kis, kiekvienas Žmogus. 

Ar būtų protinga manyti, jog socialinį vyksmą, prasidėjusį nuo ne- 
atmenamų laikų, galima sulaikyti vienos kartos pastangomis? Ar gali- 
ma įsivaizduoti, jog, nušlavusi feodalinę santvarką ir nugalėjusi kara- 
lius, demokratija ims trauktis susidūrusi su buržuazija ir turtuoliais? 
Ar sustabarės ji dabar, kai šitaip sustiprėjo, o jos priešininkai pasida- 
rė tokie silpni? 

Kurgi mes einame? Niekas negalėtų atsakyti, nes mums trūksta net 
duomenų palyginimui: dabar krikščioniškuosiuose kraštuose visuoti- 
nė lygybė kur kas didesnė, nei kada nors yra buvusi kurioje nors pa- 
saulio šalyje; tad mastas to, kas jau padaryta, nebeleidžia numatyti to, 
kas dar gali įvykti. 

Ši knyga buvo parašyta autoriaus širdį sukrėtus keistam dievobai- 
mingam siaubui, kai prieš akis atsivėrė ta nesutramdoma revoliucija, 
šimtmečių šimtmečius Žžengianti į priekį, šluodama visas kliūtis, ir 
šiandien dar tebežygiuojanti per savo pačios suverstus griuvėsius. 

Dievui pačiam nė nereikia prabilti, idant mes įspėtume tikruosius 
Jo valios ženklus, gana panagrinėti įprastinį gamtos vystymąsi ir ne- 
nutrūkstamą įvykių eigą; aš Žinau, jog žvaigždės ir be Dievo paliepi- 
mo pačios juda erdvėje orbitomis, kurias nubrėžė Jo pirštas. 

Ilgi stebėjimai ir apmąstymai skatina šių laikų Žmogų pripažinti, 
jog tiek Žmonijos istorijos praeitį, tiek ateitį lemia tolygi, nuosekli ly- 
gybės raida, ir perša jam mintį, jog tai yra Viešpaties valios pasireiš- 
kimas. Taigi pastangos sustabdyti demokratijos raidą būtų tarsi kova 
prieš patį Dievą, ir tautoms nelieka nieko kita, kaip susitaikyti su Ap- 
vaizdos skirta santvarka. 

Šiuolaikinių krikščioniškųjų tautų būklė man kelia baimę; nešanti 
jas srovė jau pernelyg stipri, kad būtų galima ją sulaikyti, bet dar ne 
tokia veržli, kad nebūtų vilties nukreipti jos tėkmę; tautos laiko liki- 
mą savo rankose, bet netrukus nebeįstengs jo išlaikyti. 

Tų, kurie šiuo metu valdo visuomenę, pirmoji priedermė ugdyti de- 
mokratiją, teikti tvirtumo, jeigu tai įmanoma, jos pažiūroms, gryninti 
jos papročius, vadovauti jos raidai, padėti jai pamažu įveikti nepaty- 
rimą ir mokyti valstybės reikalų išmanymo, slopinti aklus instinktus ir 
diegti tikrųjų jos interesų suvokimą, derinti valdžią prie laiko ir vie- 
tos reikalavimų ir keisti ją atsižvelgiant į aplinkybes ir žmonių porei- 
kius. 

Visiškai naujam pasauliui reikia naujo politinio mokslo. 

Bet apie tai kuo mažiausiai galvojame; atsidūrę vidury sraunios 
upės, mes neįstengiame atplėšti žvilgsnio nuo kokių griuvėsių, vis dar 
riogsančių pakrantėje, o tėkmė neša mus atžagarius stačiai į bedugnę. 

Nėra Europoje tokios tautos, kur mano aprašytoji didžioji sociali- 
nė revoliucija būtų vykusi greičiau negu pas mus, bet jos vyksmą vi- 
sada vairavo atsitiktinumai. 

Valstybės vadovai niekada nėra iš anksto jai ruošęsi: ji vyko prieš 
jų valią arba jiems nežinant. Stipriausi, šviesiausi ir doriausi tautos 
sluoksniai niekad nėra bandę jos suvaldyti ir nukreipti tinkama link- 
me. Taigi demokratija buvo palikta savo laukinių instinktų valiai; ji au- 
go kaip tėvų neprižiūrimi vaikai, kurie patys lavinasi mūsų miestų gat- 
vėse ir apie visuomenę sprendžia tik iš jos ydų ir negerovių. Apie ją 
tarytum nieko dar nežinota, bet staiga ji užgrobė valdžią. Ir visi ver- 
giškai pakluso jos menkiausiems norams; ji buvo dievinama kaip jė- 
gos įvaizdis; o kai galop ją nusilpnino jos pačios kraštutinumai, įsta- 
tymų leidėjai, užuot stengęsi ugdyti ir tobulinti, sukūrė nevykusį pro- 
jektą jai sunaikinti; nė neketindami jos mokyti valdymo meno, tik ir 
svajojo nustumti ją nuo valdžios vairo. 

Štai kodėl demokratinė revoliucija nuslydo tik visuomenės pavir- 
šiumi, nepakeisdama įstatymų, idėjų, pažiūrų, papročių bei tradici- 
jų, — tokios permainos būtinos, kad revoliucija pasiektų tikslą. Tai- 
gi mes turime demokratiją, stokojančią to, kas galėtų užglostyti 
jos trūkumus ir išryškinti prigimtinius pranašumus. Ir štai dabar, jau 
matydami visas jos blogybes, dar nenuvokiame, ką gera ji mums ga- 
li duoti. 

Kai galingi karaliai, remdamiesi aristokratija, taikiai valdė Euro- 
pos tautas, visuomenė, nors ir prislėgta vargų, mėgavosi visokiomis 
gėrybėmis, kurias-šiandien sunku apibūdinti ir įvertinti. 

Kai kurių valdinių galybė buvo neįveikiama kliūtis valdovo tironi- 
jai; ir, jausdamiesi minios akyse esą kone dievai, karaliai, beje, neno- 
rėjo piktnaudžiauti valdžia, kad neprarastų tautos pagarbos, kurią pa- 
tys jai buvo įkvėpę. 

Be galo nutolę nuo liaudies, kilmingieji vis dėlto ramiai ir nuošir- 
džiai rūpinosi jos likimu, kaip piemuo kad rūpinasi banda. Nelaikyda- 
mi neturtėlio sau lygiu, jie globojo varguolio dalią tartum Apvaizdos 
jiems patikėtą aruodą. 

Neįsivaizduodama, kad galėtų užimti kokią kitokią socialinę padė- 
tį ar kada nors susilyginti su savo vadais, liaudis mielai naudojosi jų 
geradarystėmis ir niekad nesiginčijo dėl savo teisių. Ji mylėjo valdo- 
vus, kai jie būdavo gailestingi ir teisingi, ir, nesijausdama nei skriau- 
džiama, nei žeminama, susitaikydavo su jų rūstybe kaip su neišvengia- 
mu, Dievo siunčiamu blogiu. Beje, papročiai buvo nubrėžę tironijai 
tam tikras ribas ir, jėgai viešpataujant, sukūrę savotišką teisės sistemą. 

Kadangi kilmingieji niekada nemanė, jog norima iš jų paveržti tei- 
sėtas privilegijas, o baudžiauninkai sunkią savo padėtį laikė gamtos 
nepajudinamos tvarkos padariniu, savaime suprantama, tarp tų dviejų 
likimo taip skirtingai apdovanotų luomų galėjo atsirasti šioks toks abi- 
pusis palankumas. Tuomet visuomenėje būta nelygybės, negerovių, ta- 
čiau nebūta dvasinio išsigimimo. 

Ne valdžia ar paklusnumas tvirkina Žmones, bet neteisėta laikoma 
valdžia ir paklusnumas, Žmonių manymu, pasisavintai ir engėjiškai 
valdžiai. 

Vienoje pusėje buvo turtai, jėga ir begalė laisvo laiko, užpildomo 
pramogų ieškojimu, skonio lavinimu, protinės mankštos malonumais 
ir menine kūryba; kitoje — darbas, atšiaurumas ir tamsumas. 

Bet šitoje tamsioje ir šiurkščioje minioje būta nesutramdomų aist- 
rų, taurių jausmų, tikro, nuoširdaus tikėjimo ir nesuteptų dorybių. 

Ilgainiui luomai ima maišytis; griūva žmones skiriančios sienos; di- 
deli dvarai suskaldomi į mažesnius, paskirstoma valdžia, plečiasi švie- 
timas, susilygina protiniai sugebėjimai. Visuomeninė santvarka tam- 
pa demokratinė, ir institucijose bei papročiuose pagaliau taikiai įsi- 
viešpatauja demokratija. 

Mano supratimu, tai būtų tokia visuomenė, kurioje visi Žmonės, 
įstatymą laikydami bendro darbo vaisiumi, jį mėgtų ir jam lengvai pa- 
klustų; valdžios autoritetas būtų gerbiamas kaip būtinas, o ne kaip Die- 
vo duotas; meilė valstybės vadovui būtų ne aistra, o santūrus raciona- 
lus jausmas. Jei kiekvienas turėtų tam tikras teises ir būtų įsitikinęs, 
kad gali tomis teisėmis naudotis, visus luomus susietų tvirtas pasiti- 
kėjimas vieni kitais ir tarpusavio pagarba, nieko bendra neturinti nei 
su puikybe, nei su vergišku nuolankumu. 

Suvokdami savo interesus, Žmonės suprastų, jog, norint naudotis 
visuomenės gėriu, reikia vykdyti jos prievoles. Tuomet asmeninę kil- 
mingųjų valdžią galėtų pakeisti laisva piliečių bendrija (association), 
ir valstybė būtų apsaugota nuo tironijos ir savivalės. 

Aš suprantu, jog šitaip sutvarkytoje demokratinėje valstybėje visuo- 
menė nebūtų visiškai sustingusi; tačiau socialinės permainos galėtų 
vykti nuosekliai ir tvarkingai; būtų mažiau prabangos, nei valdant ari- 
stokratijai, bet būtų ir mažiau skurdo; pramogos nevirstų siautuliu, už- 
tat visuotinesnė būtų gerovė; nebūtų pasiekta didelių mokslo viršūnių, 
tačiau būtų mažiau nemokšiškumo; jausmai būtų nebe tokie karšti, o pa- 
pročiai — švelnesni; ydų gal ir nesumažėtų, bet mažiau nusikaltimų. 

Išblėsus entuziazmui, išnykus fanatizmui, švietimas ir patirtis kar- 
tais iš piliečių pareikalautų didelių aukų; būdamas silpnas, žmogus 
jaustų, kad jam, kaip ir visiems kitiems, reikia kaimynų pagalbos, ir, 
suprasdamas, jog paramą gaus tik tada, jeigu pats padės kitiems, len- 
gvai suvoktų, kad jo asmeninė nauda glaudžiai susijusi su visuomeni- 
ne nauda. 

Tauta, kaip vieninga visuma, būtų ne tokia prašmatni, ne tokia įspū- 
dinga ir galbūt ne tokia stipri, bet diduma piliečių naudotųsi ištekliu- 
mi, ir žmonės būtų ramūs, ir ne todėl, jog nesitikėtų nieko geresnio, — 
stačiai žinotų, kad gerai gyvena. 

Jeigu ne viskas būtų gera ir pravartu, esant tokiai santvarkai, visuo- 
menė bent naudotųsi tuo, kas gali būti pravartu ir gera, ir žmonės, am- 
Žinai atsižadėdami aristokratijos teikiamos naudos, iš demokratijos pa- 
siimtų visas tas vertybes, kurias ji gali jiems duoti. 

O ką gi mes, atsisakę protėvių gyvenimo socialinės sanklodos, pa- 
siėmėme naudinga iš jų institucijų, idėjų ir papročių? 

Išnyko karaliaus galybės autoritetas, bet jo vietos neužėmė įstaty- 
mų didybė; šiuolaikiniai žmonės niekina valdžią, bet ir bijo jos, o bai- 
mė atima iš jų daugiau, nei kitados duodavo pagarba ir meilė. 

Pastebiu, jog mes sunaikinome individus, galėjusius pavieniui ko- 
voti prieš tironiją, bet matau, kad visas privilegijas, atimtas iš gimi- 
nių, korporacijų ir atskirų žmonių, paveldėjo valdžia pati viena; taigi 
vietoj būrelio piliečių galios — kartais engiamosios, bet dažniausiai 
globojamosios — atsirado visuotinė silpnybė. 

Turtų padalijimas sumažino atstumą, skiriantį skurdžių nuo turtuo- 
lio; tačiau suartėdami jie tarytum rado naujų priežasčių neapkęsti vie- 
nas kito ir, pilni baimės ir pavydo, stengiasi nustumti vienas kitą nuo 
valdžios. Tiek vienam, tiek kitam svetima teisės idėja ir abu laiko jė- 
gą vieninteliu dabarties argumentu ir vienintele ateities garantija. 

Skurdžius perėmė daug savo tėvų prietarų, bet ne pažiūras, išlaikė 
jų tamsumą, bet ne dorybes; savo veiksmų paskata jis pasirinko nau- 
dos doktriną, nors ir nesuvokdamas jos esmės, ir jo egoizmas dabar 
toks pat nykus, koks kadaise buvo atsidavimas šeimininkams. 

Visuomenė rami, bet anaiptol ne todėl, jog suvokia savo jėgą ir ge- 
rovę, — priešingai, ji tariasi esanti silpna ir negalinga; ji bijo, kad 
menkiausia pastanga gali jai kainuoti gyvybę; kiekvienas jaučia blo- 
gį, bet niekas neturi pakankamai drąsos nei jėgų ieškoti ko nors ge- 
resnio; Žmonės pilni geismų, apmaudo, liūdesio ir džiaugsmo, bet vi- 
sa tai neduoda jokių pastebimų ar apčiuopiamų rezultatų — kaip ir be- 
jėgiškos senių aistros. 

Taigi mes atsisakėme tų gerų dalykų, kuriuos galėjo mums duoti se- 
nasis būvis, ir nesugebėjome pasiimti nieko naudinga iš dabarties; su- 
naikinę aristokratinę visuomenę ir jaukiai įsikūrę senojo statinio griu- 
vėsiuose, atrodo, norime čia pasilikti visam laikui. 

Tai, kas dabar vyksta dvasiniame pasaulyje, žadina ne mažesnį ap- 
maudą. 

Kartais varžoma, kartais paliekama savo nežabotų aistrų valiai, 
Prancūzijos demokratija nusiaubė viską, kas pasitaikė kelyje, ir sudre- 
bino tai, ko nepajėgė sugriauti. Ji neketino ilgai terliotis su visuome- 
ne ir taikiai imti valdžią; priešingai, žygiavo veldamasi į grumtynes, 
keldama suirutę. Priešininko išpuolių ir pažiūrų išblokštas iš įprasti- 
nių vėžių, kiekvienas kovos įkarštyje staiga pamiršta užsibrėžtą tikslą 
ir prabyla žodžiais, neatspindinčiais nei jo tikrųjų jausmų, nei slaptų 
instinktų. 

Taip kyla keista sumaištis, ir mes norom nenorom tampame jos liu- 
dytojais. 

Veltui stengiuosi perkratyti savo prisiminimus — nerandu nieko, 
kas galėtų sužadinti didesnį sielvartą ar gailestį, negu tai, kas dedasi 
prieš akis; atrodo, jog dabar būtų nutrauktas įprastinis ryšys, pažiūras 
siejęs su polinkiais, veiksmus su įsitikinimais; nebeliko nuo amžių bu- 
vusios jausmų ir idėjų harmonijos, ir, galima sakyti, nūnai nebegalio- 
ja jokie moralinės analogijos įstatymai. 

Mūsų gretose vis dar pasitaiko karštai tikinčių krikščionių, kurie 
dvasiniu penu laiko anapusinio gyvenimo tiesas ir, be abejo, turi stoti 
į kovą dėl žmonijos laisvės — dvasinės didybės šaltinio. Krikščiony- 
bė, paskelbusi, jog visi Žmonės lygūs prieš Dievą, negali nepripažinti, 
kad visi piliečiai yra lygūs ir prieš įstatymą. Tačiau, keistai susiklos- 
čius įvykiams, religija susisiejo su demokratijos griaunamomis insti- 
tucijomis, ir dabar dažniausiai atsitinka taip, kad ji atmeta pamėgtą ly- 
gybę ir prakeikia laisvę kaip priešininkę, užuot paėmusi ją už rankos 
ir palaiminusi jos siekius. 

Šalia šitų tikinčių žmonių aš pastebiu kitus, kurių žvilgsniai nu- 
kreipti veikiau į žemę negu į dangų; tai laisvės šalininkai, kuriems 
laisvė yra ne tik tauriausių dorybių šaltinis, bet, svarbiausia, — di- 
džiausio gėrio versmė, jie nuoširdžiai trokšta įtvirtinti jos viešpata- 
vimą ir padėti žmonėms naudotis jos geradarystėmis. Man aišku, jog 
jie greičiausiai telktųsi į pagalbą religiją, nes Žino, kad neįmanoma 
sukurti laisvės karalystės, nesukūrus doros karalystės, nei įtvirtinti 
doros, neturint tvirtų įsitikinimų. Tačiau jie išvysta religiją savo prie- 
šininkų stovykloje, ir to jiems pakanka: vieni atvirai ją puola, kiti ne- 
siryžta jos ginti. 

Praėjusiais amžiais niekingi parsidavėliai liaupsino vergiją, 0 ne- 
priklausomi protai ir kilnios širdys beviltiškai kovojo už Žmonių lais- 
vę. Net šiandien galima sutikti iš prigimties taurių ir išdidžių Žmonių, 
kurių nuomonės visiškai skiriasi nuo jų pažiūrų ir kurie šlovina ver- 
gišką nuolankumą ir niekšybę, jiems svetimą ir visai nepatirtą. Esama 
ir kitokių, kurie, priešingai, kalba apie laisvę taip, lyg būtų pajutę jos 
didybę ir šventumą, ir garsiai reikalauja Žmonijai teisių, apie kurias 
patys nieko nėra girdėję. 

Matau ir dorų, malonių žmonių, kurie įgimtų dorybių, romių įpro- 
čių, turtų ir išprusimo dėka atsiduria priešaky tautiečių, susibūrusių 
aplink juos. Nuoširdžios tėvynės meilės skatinami, jie pasiryžę auko- 
tis jos labui, tačiau dažnai tampa civilizacijos priešais; jie neskiria jos 

klaidų nuo geradarysčių, ir jų sąmonėje blogio sąvoka glaudžiai sie- 
jasi su naujovės sąvoka. 

Šalia jų matau ir kitokių, kurie, dangstydamiesi pažangos vardu, 
siekia Žmogų paversti materialistu, kurie, visiškai nepaisydami tei- 
singumo, vien trokšta naudos, nori mokslą atriboti nuo tikėjimo, 
o gerovę atskirti nuo dorybės. Tokie žmonės skelbiasi šiuolaikinės 
civilizacijos šaukliais ir begėdiškai stoja visų priešaky, neteisėtai 
savindamiesi jiems užleidžiamą vietą, nors patys suvokia, jog nėra 
jos verti. 

Tad kurgi mes esame? 

Tikintieji kovoja prieš laisvę, o laisvės šalininkai puola tikėjimą; 
taurūs ir prakilnūs protai šlovina vergiją, o niekingos ir vergiškos dva- 
sios skelbia nepriklausomybę; dori ir išprusę piliečiai tampa pažangos 
priešais, o žmonės, kuriems svetima dora ir tėvynės meilė, dedasi ci- 
vilizacijos ir švietimo apaštalais! 

Ar visi šimtmečiai buvo panašūs į mūsiškį? Ar Žmogus visada ma- 
tė prieš akis pasaulį tokį, koks yra dabar, pasaulį, kur viskas pairę, kur 
dorybė neturi talento, o talentas neturi garbės? Kur tvarkos pomėgis 
pinasi su polinkiu į tironiją, o šventas laisvės kultas — su įstatymų ne- 
paisymu? Kur sąžinė tik blausiai apšviečia žmonių darbus? Kur, atro- 
do, nebėra nieko, kas būtų draudžiama, leidžiama, garbinga, gėdinga, 
teisinga, apgaulu? 

Ar turėčiau manyti, jog Viešpats sukūrė Žmogų, kad jis vienas am- 
Žinai grumtųsi su visu mus supančiu dvasios skurdu? Nenorėčiau tuo 
patikėti; Europos tautoms Dievas rengia ramesnę ir pastovesnę ateitį; 
aš nežinau Jo ketinimų, bet nepaliausiu jais tikėti, nors negaliu jų per- 
manyti, ir verčiau suabejosiu savo išmintimi negu Jo teisingumu. 

Pasaulyje yra šalis, kur mano minima didžioji socialinė revoliuci- 
ja, regis, pamažu pasiekė savo natūralias ribas; ji įvyko labai papras- 
tai ir lengvai, ar veikiau galima pasakyti, jog toji šalis, pati nepatyrusi 
revoliucijos, mato pas mus vykstančios demokratinės revoliucijos pa- 
darinius. 

Kolonistai, XVII a. pradžioje įsikūrę Amerikoje, vienaip ar kitaip 
išskyrė demokratijos principą iš visų kitų, prieš kuriuos kovojo gyven- 
dami Europos senosiose visuomenėse, ir perkėlė jį vieną į Naujojo Pa- 
saulio krantus. Ten jis galėjo laisvai ir ramiai plėtotis nenukrypdamas 
nuo papročių ir įstatymų. 

Nė kiek neabejoju, jog anksčiau ar vėliau, kaip ir amerikiečiai, 
pasieksime beveik visišką luominę lygybę. Iš to nedarau išvados, kad 
ir mums, turintiems tokią pat visuomenės sąrangą, kada nors neiš- 
vengiamai teks patirti tokius politinius padarinius, kuriuos patyrė 
amerikiečiai. Aš toli gražu nesu tikras, jog jie surado vienintelę val- 
dymo formą, įmanomą esant tik demokratijai; pakanka ir to, kad 
abiejose šalyse įstatymų ir papročių radimąsi sąlygotų tos pačios ap- 
linkybės, idant mes nepaprastai stengtumės sužinoti, kas daroma ki- 
toje šalyje. 

Taigi ne vien tenkindamas smalsumą, beje, visiškai pagrįstą, aš stu- 
dijavau Ameriką; norėjau rasti duomenų, kuriais galėtume patys pasi- 
naudoti. Nepaprastai klystų tas, kuris manytų, jog rengiausi rašyti pa- 
negiriką: kas skaitys mano knygą, greitai įsitikins, kad ne tokį tikslą 
buvau užsibrėžęs; juo labiau nebuvau pasiryžęs piršti tokios valdymo 
formos apskritai, nes esu iš tų, kurie tiki, jog beveik niekada nebūna 
absoliučiai teisingų įstatymų; aš net neketinau svarstyti, ar naudinga 
žmonijai, ar pragaištinga socialinė revoliucija, mano nuomone, nesu- 
stabdomai Žžengianti per pasaulį. Aš suprantu, jog šita revoliucija — 
įvykęs arba veikiai įvyksiantis faktas, ir iš tautų, ją patyrusių, išsirin- 
kau tokią, kurioje ji vystėsi taikiausiai iki pat galo, kad galėčiau aiš- 
kiai pamatyti natūralius jos padarinius. Prisipažįstu, jog Amerikoje pa- 
mačiau ne tiktai Ameriką; aš ieškojau pačios demokratijos paveikslo, 
jos polinkių, pobūdžio, jos prietarų ir aistrų; aš norėjau ją pažinti bent 
jau tiek, kad suvokčiau, ko mums dera bijoti ir tikėtis. 

Taigi pirmoje šios knygos dalyje mėginau parodyti, kokia natūra- 
lia linkme pakreipė įstatymų leidybą demokratija, Amerikoje palikta 
savo polinkių ir beveik nevaržomų instinktų valiai, kokį postūmį pa- 
darė valdžiai ir kokią įtaką turėjo visiems reikalams apskritai. Aš no- 
rėjau sužinoti, ką gera ir ką bloga ji padarė. Aš tyriau, kokių atsargu- 
mo priemonių ėmėsi amerikiečiai, ją reguliuodami, ir kokių nesiėmė, 
ir bandžiau išnagrinėti veiksnius, kurių dėka ji valdo visuomenę. 

Antroje dalyje buvau užsibrėžęs apsakyti, kokią įtaką Amerikoje 
pilietinei visuomenei, įpročiams, idėjoms ir papročiams turi visų luo- 
mų lygybė ir demokratinis valdymas, bet jaučiu, jog ima vėsti mano 
pirmykštis troškimas atlikti šį uždavinį. Nespėsiu užbaigti to savo pra- 
dėtojo darbo, o jis jau bus pasidaręs beveik nereikalingas. Kitas auto- 
rius netrukus atskleis skaitytojams pagrindinius amerikiečių charakte- 

rio bruožus ir, tartum šydu dangstydamas rūsčius paveikslus, suteiks 
tiesai tą žavesį, kuriuo aš nebūčiau mokėjęs jos padabinti. ! 

Nežinau, ar man pavyko atskleisti tai, ką regėjau Amerikoje, bet iš 
tikrųjų nuoširdžiai to troškau ir niekad nepasidaviau pagundai — ne- 
bent netyčia — pritempti faktus prie teiginių, užuot teiginius parėmus 
faktais. 

Kai būdavo įmanoma kokį faktą įrodyti rašytiniais dokumentais, 
stengdavausi remtis pirmaisiais šaltiniais ir autentiškiausiais bei la- 
biausiai vertinamais veikalais.2 Šaltinius nurodžiau „Paaiškinimuose“, 
ir kiekvienas įsigeidęs gali juos patikrinti. Prireikus rašyti apie pažiū- 
ras, politinį gyvenimą, papročius, žūtbūtinai susisiekdavau su kompe- 
tentingiausiais tos srities Žmonėmis. Pasitaikius itin svarbiam ar abe- 
jotinam atvejui, nesitenkindavau vienu liudytoju — išvadas pagrįsda- 
vau kelių liudytojų atsiliepimais. 

Prašau skaitytoją tikėti kiekvienu mano žodžiu. Dėstydamas savo 
teiginius, būčiau galėjęs daug kur remtis jam žinomais ar bent jau pa- 
garbos vertais autoritetais, bet to atsisakiau. Sėdėdamas prie židinio, 
svetimšalis iš šeimininko dažnai sužino tokių svarbių tiesų, kokių šis 
gal nepasakytų nė geram draugui; svečiui, užklydusiam į šalį, jis ne- 
sidrovėdamas atveria savo širdį ir atskleidžia tai, ko niekam neat- 


"Tuo metu, kai buvo spausdinamas šio veikalo pirmas leidimas, p. Gustave'as 
de Beaumont'as, drauge su manimi keliavęs į Ameriką, vis dar rašė knygą, 
antrašte Marija, arba Vergija Jungtinėse Valstijose, pasirodžiusią truputį 
vėliau. Pagrindinis pono de Beaumont'o uždavinys buvo atskleisti negrų pa- 
dėtį Amerikos anglų visuomenėje. Šitas veikalas savitai ir naujai nušvies 
vergijos klausimą, tokį gyvybiškai svarbų jungtinėms respublikoms. Tikiuo- 
si, nesuklysiu sakydamas, jog, labai sudominusi visus tuos, kurie trokšta 
įspūdžių ir vaizdingų aprašymų, pono de Beaumont'o knyga turės dar di- 
desnį ir tvaresnį pasisekimą tarp skaitytojų, pageidaujančių pirmiausia tei- 
singų vertinimų ir didžių tiesų. (Aut. paaišk.) 

? Visada su dėkingumu prisiminsiu, kaip paslaugiai man buvo parūpinti visi 
dokumentai, susiję su įstatymų leidyba ir valdymu. Tarp visų kitų ameri- 
kiečių pareigūnų, suteikusių man tokio pobūdžio pagalbą, ypač norėčiau pa- 
minėti p. Edwardą Livingstoną, tuometinį valstybės sekretorių (dabar įga- 
liotąjį ambasadorių Paryžiuje). Man lankantis Kongreso rūmuose, p. Li- 
vingstonas malonėjo parūpinti didumą federalinės vyriausybės veiklą nu- 
sakančių dokumentų, kuriuos parsivežiau namo. P. Livingstonas yra vienas 
tų retų Žmonių, įkvepiančių meilę savo raštais: tokius Žmones imi gerbti dar 
jų nepažindamas, žaviesi jais ir džiaugiesi, kad gali būti jiems dėkingas. 


ĮŽANGA 27 


skleistų, nes nebijo, kad jo Žodžiai gali išeiti į viešumą. Aš užsirašiau 
visus tuos pasakojimus, kai tik išgirdau, bet niekada jų nepanaudosiu 
savo knygose: verčiau tegu nukenčia mano aprašymai, kad tik mano 
pavardė nepakliūtų į sąrašą tų keliautojų, kurie už svetingą viešnagę 
atsidėkoja širdgėla ir nemalonumais. 

Žinau, — kad ir kaip stengsiuos, šią knygą sukritikuoti bus labai 
lengva kiekvienam, kuriam kils toks noras. 

Pageidaujantys gilintis į šį veikalą, man regis, suvoks pagrindinę 
mintį, siejančią visus knygos skyrius. Tačiau aptariamų dalykų yra tiek 
daug ir visi jie tokie skirtingi, jog kiekvienas, kuris tik įsigeis, galės 
nesunkiai įrodyti, kad vienas kuris faktas prieštarauja mano pateiktų 
faktų visumai, o vienas kuris teiginys — teiginių visumai. Tad norė- 
čiau paprašyti, kad skaitytumėte mano knygą taip nusiteikę, kaip bu- 
vau nusiteikęs aš pats, ją rašydamas, ir spręstumėte apie mano darbą, 
kai susidarysite bendrą nuomonę, vadovaudamiesi ne vienu argumen- 
tu, bet jų diduma, kaip aš kad vadovavausi. 

Taip pat nevalia pamiršti, jog autorius, pageidaudamas būti supras- 
tas, yra priverstas nuosekliai rutulioti kiekvieną savo teiginį, pateik- 
damas teoriškai visas įmanomas išvadas, dažnai net prieidamas akla- 
vietę ir tiesos ribą, nes kartais pravartu veiksmais nukrypti nuo logi- 
kos taisyklių, kurių nevalia nesilaikyti dėstant mintis žodžiais: žmogui 
paprastai beveik taip pat sunku ir nenuosekliai kalbėti, ir nuosekliai 
veikti. 

Baigdamas aš pats nurodau tai, ką daugelis skaitytojų palaikys pa- 
grindiniu šio veikalo trūkumu. Jį rašydamas, neketinau nei tarnauti ko- 
kiai partijai, nei kovoti su jokia partija; aš mėginau pasižiūrėti — ne 
kitoniškai, bet daug toliau nei partijos: jos rūpinasi rytojum, 0 aš no- 
rėjau pasvajoti apie ateitį apskritai. 

I SKYRIUS 
ŠIAURĖS AMERIKOS PAVIRŠIUS 


Šiaurės Amerika padalyta į dvi dideles sritis: viena pasidavusi ašiga- 

lio, kita — pusiaujo link. — Misisipės slėnis. — Žemės kataklizmų 

pėdsakai. — Atlanto vandenyno pakrantė, kur įsikūrė pirmosios ang- 

lų kolonijos. — Kuo skyrėsi Pietų ir Šiaurės Amerika tuo metu, kai bu- 

vo atrasta. — Šiaurės Amerikos miškai. — Prerijos. — Klajoklių čia- 

buvių gentys. Jų išvaizda, papročiai, kalbos. — Nežinomos tautos 
pėdsakai. 


Šiaurės Amerikos išorinėms apybraižoms, jos paviršiui būdingas 
savitumas, kurį nejučia pamatai iš pirmo žvilgsnio. 

Sausuma ir vanduo, kalnai ir slėniai, regis, būtų atskirti vieni nuo 
kitų pagal griežtai apgalvotą tvarką. Net daiktų bei reiškinių maišaty- 
je, nepaprastoje kraštovaizdžio įvairovėje jauti tą paprastą ir sykiu di- 
dingą darną. 

Žemyną skelia pusiau dvi didelės, beveik vienodos dalys. 

Pirmoji siekia Šiaurės ašigalį; rytuose ir vakaruose ją skalauja du 
dideli vandenynai. Nusidriekdama toli į pietus, ji tarsi sudaro netaisyk- 
lingą trikampį, kurio šoninės kraštinės susikerta žemiau Kanados Di- 
džiųjų ežerų. 

Antroji teritorija prasideda ten, kur baigiasi pirmoji, ir užima visą 
likusį žemyną. 

Pirmoji šiek tiek pasislinkusi ašigalio, antroji — pusiaujo link. 

Pirmajai sričiai priklausančios Žemės driekiasi į šiaurę su tokiu ne- 
žymiu nuolydžiu, kad ją būtų galima pavadinti lyguma ar plokščiakal- 
niu. Toje bekraštėje plynėje nėra nei aukštų kalnų, nei gilių slėnių. 

Upės vingiuoja tarsi kaip pakliuvo; jos raizgosi, susilieja, šakoja- 
si, vėl jungiasi, dingsta gausybėje pelkių, tolydžio raitosi jų pačių su- 
darytais vandenų labirintais ir, davusios begalę lankstų, galop įteka į 
poliarines jūras. Didieji ežerai, pirmojo regiono riba, nėra apsupti kal- 


30 


ŠIAURĖS AMERIKOS PAVIRŠIUS 31 


vų ir uolų kaip diduma Senojo Pasaulio ežerų; jų krantai lėkšti, vos per 
keletą pėdų iškilę virš vandens lygio. Kiekvienas jų — tai lyg didžiu- 
lė sklidina taurė: nuo menkiausių Žemės plutos pokyčių jų vandenys 
siūbtelėtų Šiaurės ašigalio arba atogrąžų jūrų link. 

Antroji sritis — nelygesnio paviršiaus — labiau tinka nuolatiniam 
žmogaus gyvenimui. Ją išilgai kerta dvi ilgos kalnų grandinės; vie- 
na, vadinama Apalačų kalnais (Alleghenies), eina Atlanto vandeny- 
no pakrante; kita, vadinama Uolėtaisiais kalnais (Rocky Mountains), 
driekiasi lygia greta su Ramiuoju vandenynu. 

Žemės plotas tarp tų dviejų kalnų grandinių lygus 228 343 kvadra- 
tinėms Ijė ', arba maždaug šešiskart didesnis už Prancūzijos plotą *. 

Šita didelė teritorija yra ištisas slėnis, kuris leidžiasi nuo pusapva- 
lių Apalačų viršukalnių ir, nesutikdamas jokių kliūčių, pamažėle kyla 
iki pat dantytų Uolėtųjų kalnų kalnagūbrių. 

Slėnio dugnu teka milžiniška upė; į ją nuo kalnų iš abiejų pusių ir 
suplūsta vandenys. 

Kadaise prancūzai, pagerbdami prarastą tėvynę, upę buvo pakrikš- 
tiję Šventojo Liudviko vardu, o indėnai iškilmingai vadino ją Misisipe 
(Mississippi), arba Vandenų Tėvu. 

Misisipė išteka iš mano jau apibūdintų dviejų didžiųjų sričių san- 
dūros, iš skiriančio jas plokščiakalnio aukščiausios vietos. 

Netoliese prasideda kita upė?, plukdanti savo vandenis į poliarines 
jūras. Misisipė tarytum kiek dvejoja, kuria kryptimi jai plaukti: dau- 
gel kartų vis suka atgal ir, tik sulėtinusi tėkmę ežerų ir pelkių labirin- 
te, galop apsisprendžia ir ima iš lėto tekėti į pietus. 

Kartais romiai srūvanti gamtos išskobta molinga vaga, kartais pa- 
tvinusi nuo liūčių, Misisipė drėkina daugiau kaip tūkstantį kvadrati- 
nių Ijė“. 

Už 600 Ijė? nuo žiočių upės gylis jau siekia vidutiniškai 15 pėdų, 
ir 300 tonų talpos laivai plaukia aukštupio link beveik 200 Ijė. 


"1341 649 kvadratinės mylios. Žr. Darby. View of the United States, p. 499. 
Mylias aš paverčiau Ijė po 2000 tuazų. 

? Prancūzijos plotas lygus 35 181 kvadratinei Ijė. 

* Raudonoji upė. 

*+2500 mylių, arba 1032 Ijė. Žr. Warden. Description of the United States, 
t. 1, p. 166. 

* 1364 mylios, arba 563 Ijė. Žr. ibid., t. 1, p. 169. 

Į Misisipę įteka penkiasdešimt septynios laivininkystei tinkamos 
upės. Iš Misisipės intakų vienas yra 1300 Ijė“, vienas — 9007, vie- 
nas — 600*, vienas — 5007, keturi — 200 !9; be to, savo vandenis 
plukdo į ją nesuskaitoma daugybė upelių, įtekančių iš abiejų pusių. 

Slėnis, drėkinamas Misisipės, atrodo lyg jai vienai sukurtas, tary- 
tum deivė ji dovanoja ir gera, ir bloga. Upės apylinkėse gamta stebina 
neišsenkamu derlingumu; kuo toliau nuo krantų, tuo skurdesnė aug- 
menija, žemė vis liesesnė, viskas geibsta ir nyksta. Niekur didieji Že- 
mės plutos pakitimai nėra įrėžę tokių ryškių pėdsakų kaip Misisipės 
slėnyje. Visas kraštovaizdis byloja apie vandens darbą. Tiek nevaisin- 
gumas, tiek derlingumas yra to darbo vaisius. Pirmykščio vandenyno 
bangos nuklojo slėnio dugną storais derlingos Žemės klodais ir ilgai 
juos lygino. Dešiniajame upės krante driekiasi akimis neaprėpiamos 
lygumos, kaip artojo nuvoluoti arimai. Tačiau kuo labiau artėjama prie 
kalnų, tuo kraštas darosi kalvotesnis ir nebe toks derlingas; daugybėje 
vietų šen bei ten, tarytum griaučiai, per ilga sudūlėjus kūnui, barkšo 
lyg iš žemės išdygusios pirmykštės uolos. Žemė padengta iš granito 
susidariusiu smėliu, įvairių formų ir dydžio akmenimis, tarp jų vargiai 
kalasi augalai; atrodo, tarsi derlingas laukas būtų užverstas kokio mil- 
žiniško pastato griuvėsiais. Patyrinėjus tuos akmenis ir smėlį, nesun- 
ku pamatyti, jog lygiai tokios pat sandaros yra ir bevaisės dantytos Uo- 
lėtųjų kalnų viršūnės. Nuplovę dirvožemį į slėnio dugną, vandenys te- 
kėdami galop pagraužė ir nuvertė dalį uolų; jos ritosi gretimais šlaitais, 
susidauždamos skaldė viena kitą ir nubarstė kalnų papėdes viršuka!- 
nių nuolaužomis (žr. Paaiškinimai, A). 

Apskritai Misisipės slėnis — nuostabiausia vieta, visiems laikams 
Dievo sukurta žmogui, bet galima sakyti, jog tai vis dar tik bekraštė 
dykynė. 

Rytinėje Apalačų pusėje, tarp kalnų ir Atlanto vandenyno, įsiterpęs 
ilgas uolų ir smėlynų ruožas, kurį jūra slūgdama tarytum būtų pamir- 


“ Missouri. Žr. ibid., t. 1, p. 132 (1278 Ijė). 

" Arkansas. Žr. ibid., t. 1, p. 188 (877 Ijė). 

“ Raudonoji upė. Žr. ibid., t. 1, p. 190 (598 Ijė). 

" Ohio. Žr. ibid., t. 1, p. 192 (490 Ijė). 

“9 Illinois'as, St. Pierre'as, St. Francisas, Des Moines'as. Nurodydamas dy- 
džius, rėmiausi įteisintąja mylia (statute mile) ir prancūzų pašto Ijė, toly- 
gia 2000 tuazų. 

šusi. Jo plotis vidutiniškai yra vos 48 Ijė!', užtat ilgis 390 Ijė'2. Šitoje 
Amerikos žemyno dalyje dirva įdirbama tik didelėmis pastangomis. 
Augmenija skurdi ir vienoda. 

Kaip tik čia, toje nesvetingoje pakrantėje, iš pradžių visomis išgalė- 
mis stengėsi šaknis įleisti žmogus. Šiame bevaisės žemės ruože įsikūrė 
ir išaugo anglų kolonijos, vieną gražią dieną davusios pradžią Jungti- 
nėms Amerikos Valstijoms. Ir šiandien čia tebėra jų galybės židinys, o 
toliau, krašto gilumoje, beveik slapčia formuojasi tikrasis branduolys di- 
džios tautos, kuriai, be abejonės, priklauso Žemyno ateitis. 

Kai europiečiai pasiekė Antilų salas, o vėliau Pietų Amerikos kran- 
tus, jiems pasirodė, kad jie atsidūrė poetų apdainuotuose pasakų kraš- 
tuose. Jūra žaižaravo nuo atogrąžų žiburių; vanduo buvo toks vaiskus, 
jog prieš jūreivių akis pirmąsyk atsivėrė bedugnė vandenyno gelmė "*. 
Šen bei ten buvo matyti gardžiakvapės salelės, nelyginant gėlių pinti- 
nės, plūduriuojančios ramiame vandenyno paviršiuje. Viskas, ką regė- 
jai tose stebuklingose salelėse, atrodė lyg skirta žmogaus poreikiams 
ar malonumams tenkinti. Daugumas medžių linko nuo maistingų vai- 
sių, 0 mažiau naudingi džiugino akį spalvų ryškumu ir įvairove. Kvap- 
niųjų citrinmedžių, laukinių figmedžių, apskritalapių mirtų, akacijų ir 
oleandrų giraitėse, išraizgytose žydinčių lianų, gausybė Europoje ne- 
regėtų paukščių plazdeno tviskančiais purpuriniais ir žydrais sparne- 
liais, savo giesmėmis įsiliedami į darnų gyvybingos, judančios krutan- 
čios gamtos chorą (žr. Paaiškinimai, B). 

Šia spindinčia skraiste dangstėsi mirtis, bet tuomet ji buvo dar ne- 
pastebima; beje, tų platumų ore sklandė tarytum koks dirgiklis, kvai- 
tinantis, skatinantis Žmogų džiaugtis dabartimi ir visiškai nesirūpinti 
ateitimi. 

Šiaurės Amerika pasirodė kitokia: viskas čia buvo oru, rimta, iškil- 
minga; tarytum ji būtų buvusi sukurta tam, kad taptų proto buveine, 
kaip Pietų Amerika — jausmų ir juslių prieglobsčiu. 


" 100 mylių. 

'? Apie 900 mylių. 

'* Antilų (Karibų) jūroje, pasak Malte-Bruno (t. 3, p. 726), vanduo toks skaid- 
rus, jog šešių brasų (1 brasas tolygus 1,624 m) gilumoje matyti koralai ir 
žuvys. Laivas tarytum sklendžia oru; keliautojui svaigsta galva krištolinio 
vandens gelmėje regint povandeninius sodus, kur tarp jūros dumblių guotų 
spindi kriauklės ir auksinės žuvytės. 

Jos krantus skalavo audringas, ūkanotas vandenynas; ją supo gra- 
nito uolos ir smėlėti paplūdimiai; pakrantėse niūksojo tamsūs ir gūdūs 
miškai; tik vienur kitur galėjai išvysti pušį, maumedį, ąžuolą, laukinį 
alyvmedį ar lauramedį. 

Prasibrovęs pro tą pirmąją užtvarą, įžengdavai į miško glūdumos 
ūksmę; ten sumišai augo abiejų pusrutulių medžiai milžinai. Platanai, 
katalpos, cukriniai klevai ir Virginijos tuopos pynėsi šakomis su 4žuo- 
lais, bukais ir liepomis. 

Kaip ir žmonių valdomuose miškuose, čia be atilsio darbavosi mir- 
tis, tik nebuvo kam tvarkyti jos sąvartynų; užtat tolydžio didėjo lūžtvių, 
laikas nespėdavo greitai paversti jų dūlėsiais ir paruošti dirvos naujiems 
ūgliams. Tačiau netgi tose lūžtvėse be perstojo dygo vis nauji augalai. 
Nugalėdami kliūtis, smelkėsi į šviesą vijokliai ir visokiausi augalai, ap- 
raizgę nuvirtusius medžius, skverbėsi į sudūlėjusią medieną, aižė ir plė- 
šė suzmekusią žievę ir skynė kelią savo jaunoms atžaloms. Taip mirtis 
savaip padėjo gyvybei; jiedvi abi, susidūrusios akis į akį, tarytum troš- 
ko supinti draugėn, sumaišyti savo darbus ir kūrinius. 

Tuose miškuose tvyrojo niūri tamsa; nuo daugybės upelių, dar žmo- 
gaus neapvaldytų, sklido amžina drėgmė. Veltui ten būtum ieškojęs gė- 
lių. laukinių vaisių ar paukščių. 

Gamtos tylą sudrumsdavo nebent griūdamas laiko pagraužtas medis, 
slenksčiais almantis vanduo, buivolų maurojimas ar vėjo švilpimas. 

Į rytus nuo didžiosios upės miškai pamažėle retėja, nyksta, užleis- 
dami vietą bekraštėms prerijoms. Gal gamta, mėgdama begalinę 1vai- 
rovę, neisileido medžių sėklų į šias derlias lygumas, o gal veikiau 
Žmogaus ranka iškirto kadaise čia niūksojusias girias? Nei padavimai, 
nei mokslo tyrimai kol kas nesugebėjo atsakyti į šį klausimą. 

Ir vis dėlto šiose bekraštėse dykynėse negali nepastebėti žmogaus 
pėdsakų; ištisus šimtmečius po ūksmingas girias ir prerijų ganyklas 
klaidžiojo klajoklių gentys. Nuo pat Šv. Lauryno žiočių iki Misisipės 
deltos, nuo Atlanto iki Ramiojo vandenyno gyvenantys laukiniai turė- 
jo labai panašių bruožų, liudijančių bendrą jų kilmę. Kita vertus. jie 
skiriasi nuo visų mums Žinomų rasių atstovų !*: tai nei baltaodžiai kaip 


o) me 


"* Neseniai buvo pastebėta, jog Šiaurės Amerikos indėnai tiek išvaizda, tick 
kalba ir papročiais panašūs į tungusus, mandžiūrus, mongolus, totorius ir 
kitus Azijos klajoklių genčių atstovus. Tos gentys gyvena netoli Beringo s4- 

kaip negrai; jų oda raudona, plaukai ilgi ir blizgantys, lūpos plonos, o 
skruostikauliai labai išsišovę. Amerikos laukinių genčių kalbos skyrėsi 
viena nuo kitos tam tikrais žodžiais, bet visos jos laikėsi tų pačių gra- 
matikos taisyklių. Šios taisyklės labai nutolusios nuo tų. kuriomis pa- 
grįsta Žmonių kalbos sandara apskritai. 

Amerikos genčių kalbos atrodo lyg naujų darinių rezultatas; tai ro- 
do, jog tų kalbų pradininkai turėjo nepalyginamai aukštesni intelektą 
negu dabartiniai indėnai (žr. Paaiškinimai, C). 

Tų genčių socialinė padėtis daugeliu atvejų irgi gerokai skyrėsi nuo to, 
kas matoma Senajame Pasaulyje. Indėnai, laisvi, nuo niekieno nepriklau- 
somi, dauginosi savo dykynėse, nesusidurdami su aukštesnės civilizaci- 
jos tautomis. Tad jiems buvo svetimas gėrio ir blogio savokų prieštarin- 
gumas, niekšybė, ištvirkimas, kaip, beje, tamsumas ir papročių žiaurumas, 
paprastai būdingas sulaukėjusioms civilizuotoms tautoms. Indėnai patys 
išsiugdė ir savo dorybes, ir ydas, ir savo prietarus, išsiugdė laisvą, nepri- 
klausomą prigimtį. 

Civilizuotuose kraštuose liaudies žmonės atšiaurūs tr šiurkštūs ne 
vien todėl, kad jie tamsūs ir neturtingi, bet ir todėl, kad, tokie būda- 
mi, kasdien susiduria su išsilavinusiais ir turtingais žmonėmis. 

Vargana jų nedalia ir bejėgiškumas, dar akivaizdesni nuolatos ma- 
tant kitų, į juos panašių, turtus ir klestėjimą, kursto jų širdyse pyktį ir 
podraug baimę; juos Žemina ir siutina jų priklausomybė ir menkesnė 
padėtis visuomenėje. Toji dvasinė būklė atsispindi jų papročiuose ir 
kalboje; jie įžūlūs, atžarūs ir drauge vergiškai nuolankūs. 

Tai lengvai įrodoma stebėjimų duomenimis. Liaudis šiurkštesnė 
aristokratiniuose kraštuose nei kur kitur ir klestinčiuose miestuose nei 
kaimuose. 

Ten, kur esama labai turtingų ir galingų Žmonių, silpnieji ir neturtė- 
liai jaučiasi tarytum prislėgti savo menkos padėties; nematydami jokios 
išeities, jokio būdo, kaip galėtų iškilti ir prilygti galingiesiems, jie vi- 
Siškai netenka pasitikėjimo savimi, nusmunka ir praranda savo orumą. 


siaurio, tad galima daryti prielaidą, jog senovėje jos bus atsikėlusios į Amc- 
riką ir įsikūrusios negyvenamame žemyne. Tačiau mokslas dar nėra galuti- 
nai to išaiškinęs. Žr. Malte-Brun, t. 5; [Aleksandro von] Humboldto veika- 
lai; Fischer. Conjectures sur Vorigine des Americains (Prielaidos apie amc- 
rikiečių kilmę) [galbūt J. E. Fischer. De V'Origine des Americains. Peters- 
bourgh. 1771]: Adair. History of the American Indians. 

Laukiniame gyvenime nėra tokių visuomeninės padėties skirtumų: 
indėnai, visi būdami tamsūs, neraštingi ir neturtingi, visi yra lygūs ir 
laisvi. 

Atkeliavus europiečiams, Šiaurės Amerikos vietiniai gyventojai dar 
nežinojo, ko verti turtai, ir buvo abejingi gerovei, civilizuoto žmogaus 
įgyjamai drauge su turtais. Tačiau jie neatrodė nei šiurkštūs, nei atšiau- 
rūs; priešingai, jų elgesiui buvo būdingas savitas santūrumas ir tartum 
aristokratiškas mandagumas. 

Romūs ir svetingi taikos metais, negailestingi kare, Žiaurumu net 
peržengiantys Žmogui leistinas ribas, indėnai būdavo pasirengę patys 
mirti badu, kad tik pagelbėtų prašalaičiui, vakare pasibeldusiam į jų 
lūšnelės duris, bet galėdavo savo rankomis suplėšyti į gabalus dar gy- 
vą belaisvį. Garsiausios senovės valstybės negalėtų pasigirti didesne 
narsa, išdidesne siela, atkaklesne laisvės meile, nei tuomet slypėjusi 
Naujojo Pasaulio neįžengiamose giriose '*. Pirmąsyk pasirodę prie 
Šiaurės Amerikos krantų, europiečiai padarė menką įspūdį indėnams, 
nesukėlė nei baimės, nei pavydo. Kokią įtaką galėjo jie turėti tokiems 
žmonėms? Indėnas mokėjo gyventi nieko nereikalaudamas, kentėti ne- 
siskųsdamas ir mirti dainuodamas **. Beje, kaip ir visi kiti didžiosios 
Žmonių giminės nariai, tie laukiniai vylėsi esant geresnį gyvenimą ir 
skirtingais vardais garbino Dievą, Visatos Kūrėją. Jie labai paprastai 
ir filosofiškai suvokė didžiąsias išminties tiesas (žr. Paaiškinimai, D). 

Kad ir kokia primityvi atrodytų mūsų aprašomoji tauta, vis dėlto 
neabejotina, jog tame pačiame krašte anksčiau už ją gyveno kita tau- 
ta, civilizuotesnė ir visa kuo pažangesnė. Tarp daugelio indėnų gen- 


5 Kaip rašo prezidentas Jeffersonas (Notes on the State of Virginia. p. 148). 

kai irokėzus užpuldavo pranašesnės jėgos, seniai paniekindavo galimybę 
pabėgti arba gelbėti gyvybę savo kraštui Žūvant ir nepaisydavo mirties, kaip 
senovės romėnai, galams siaubiant Romą. 
Toliau, p. 150: „Nėra buvę tokio atvejo, — sako jis, — kad indėnas. pakliu- 
vęs į priešo rankas, būtų meldęs pasigailėjimo. Priešingai, belaisvis tary- 
tum pats stengdavosi prisišaukti mirtį nuo nugalėtojų rankos, visaip juos 
įžeidinėdamas ir provokuodamas“. 

16 Žr. Lepage-Dupratz. Histoire de la Lousiane; Charlevoix. Histoire de la 
Nouvelle-France; Letters of the Rev. G. Heckewelder; Transactions of the 
American philosophical Society, t. |; Jefferson. Notes on Virginia, p. 135— 
190. Ypač reikšminga tai, ką sako Jeffersonas, turint galvoje rašytojo nuo- 
pelnus, ypatingą jo padėtį ir pozityvų rcalistišką gyvenamąjį laikotarpį. 

čių, gyvenančių palei Atlanto vandenyną, pasklidusiame padavime 
miglotai pasakojama, jog kitados indėnų gyventa į vakarus nuo Misi- 
sipės. Ohio pakrantėse ir visame didžiajame slėnyje vis dar pasitaiko 
žmogaus rankomis supiltų kalvelių. Prisikasus iki tų kalvelių vidurio, 
randama žmonių kaulų, keistų įrankių, ginklų, visokiausių metalinių 
rykų, šiuolaikiniam Žmogui nematytų ir nežinia kam naudotų. 

Dabartiniai indėnai nieko negali pasakyti apie tą nežinomą tautą. 
Tie, kurie gyveno prieš tris šimtus metų, Amerikos atradimo laikotar- 
piu, taip pat nėra pasakę nieko tokio, kuo galėtume grįsti kokią nors 
prielaidą. Saugo šimtmečių paslaptį padavimai, tie netvarūs, bet toly- 
džio atgaivinami pirmykščio pasaulio paminklai. Ir vis dėlto ten gy- 
veno tūkstančiai Žmonių; tuo nevalia abejoti. Tačiau kada jie atkelia- 
vo, iš kur buvo kilę, koks jų likimas, kokia jų istorija? Kada ir kaip jie 
žuvo? Niekas negalėtų atsakyti. 

Keista, bet esama tautų, visiškai dingusių nuo Žemės paviršiaus; 
netgi jų vardas išdilo iš atminties, jų kalba buvo pamiršta, šlovė pra- 
nyko kaip garsas be aido; bet, man rodos, nėra tautos, kuri nebūtų pa- 
likusi bent vieno savo kapo, įamžinusio jos atminimą. Taigi iš visų 
žmogaus paminklų tvariausias yra tas, kuris geriausiai primena jo 
menkystę ir nebūtį! 

Nors plačiame, ką tik aprašytame krašte gyveno gausybė indėnų 
genčių, galima drąsiai tvirtinti, jog tuo metu, kai jis buvo atrastas, čia 
plytėjo tikra dykynė. Indėnai gyveno tame krašte, bet jis jiems nepri- 
klausė. Tik dirbdamas žemę žmogus tampa jos šeimininku, o pirmieji 
Šiaurės Amerikos gyventojai vertėsi medžiokle. Neįveikiami prietarai, 
nesutramdomos aistros, ydos, o gal dar labiau laukinės dorybės stūmė 
Juos į neišvengiamą pražūtį. Tų genčių žlugimas, prasidėjęs tą dieną, 
kai prie Amerikos krantų priplaukė europiečiai, tęsėsi be atvangos ir 
tebetrunka iki pat mūsų dienų. Apgyvendindama indėnus vidury Nau- 
Jojo Pasaulio turtų, Apvaizda tarytum davė jiems labai mažai laiko tais 
turtais naudotis; jie gyveno čia tarytum kažko laukdami. Šitos pakran- 
tės, tokios tinkamos prekybai ir pramonei, šitos gilios upės, šitas tarp- 
stantis Misisipės slėnis — apskritai visas žemynas — tuomet buvo ne- 
lyginant tuščias lopšys. skirtas dar negimusiai didžiai tautai. 

Štai čia civilizuoti žmonės turėjo pabandyti sukurti visuomenę, pa- 
dėję naujus pamatus, ir, pirmąsyk diegdami ligi tol dar nežinomas ar- 
ba nepritaikomomis laikomas teorijas, jie ketino parodyti pasauliui re- 
ginį, kuriam praeities istorija žmonijos dar nebuvo paruošusi. 


II SKYRIUS 


APIE IŠTAKAS IR JŲ SVARBĄ 
AMERIKIEČIŲ ATEIČIAI 


Reikia patyrinėti tautų ištakas, kad suprastum jų visuomeninę-socialinę 
sanklodą ir įstatymus. — Amerika — vienintelė šalis, kur aiškiai matyti 
didžios tautos ištakos. — Kuo panašūs žmonės, atvykstantys gyventi 
į angliškąją Ameriką? — Kuo jie skiriasi vieni nuo kitų? — Pastaba, tin- 
kanti visiems europiečiams, įsikūrusiems Naujojo Pasaulio pakrantėje. — 
Virginijos kolonizacija. — Naujosios Anglijos kolonizacija. — Pirmųjų 
Naujosios Anglijos gyventojų savitumas. — Jų atvykimas. — Pirmieji 
įstatymai. — Visuomeninė sutartis. — Baudžiamasis kodeksas, perimtas 
iš Mozės. — Religinis fanatizmas. — Respublikoniška dvasia. — Glau- 
dus tikėjimo dvasios ir laisvės geismo ryšys. 


Gimsta žmogus; nejučiomis prabėga pirmieji metai, kupini vaikys- 
tės džiaugsmų ir žaidimų. Jis auga, bręsta; pagaliau prieš jį atsiveria 
pasaulio durys, ir jis pirmąsyk susiduria su panašiais į save žmonėmis. 
Šie jį stebi, tyrinėja ir tariasi regį kalantis jo būsimų, brandžiam am- 
Žiui būdingų ydų ir dorybių daigus. 

Štai čia, jei neapsirinku, slypi didžiausia klaida. 

Grįžkite atgal; įsižiūrėkite į vaiką motinos glėbyje; stebėkite, kaip 
išorinis pasaulis pirmąsyk atsispindi dar blausiame jo sąmonės veid- 
rodyje; įsidėmėkite, kas pirmąkart labiausiai patrauks jo dėmesį; įsi- 
klausykite į pirmuosius žodžius, kurie pažadina snaudžiančias jo min- 
ties galias; nepraleiskite pro akis pirmųjų išbandymų, kuriuos jis tu- 
rės atlaikyti; ir tik tada suprasite, iš kur atsirado prietarai, įpročiai, 
pomėgiai, lydėsiantys jį visą gyvenimą. Kitaip sakant, lopšyje guli su- 
vystytas jau galutinai susiformavęs žmogus. 

Panašiai atsitinka ir tautoms. Jos visada paženklintos savo kilmės. 
Aplinkybės, susiklosčiusios joms gimstant ir vystantis, įtakoja visą jų 
gyvavimo metą. 

Jeigu mums būtų įmanoma prisigauti prie pačių visuomenės užuo- 
mazgų ir ištirti pirmuosius jos istorijos paminklus, esu tikras, jog at- 
skleistume pirmines priežastis, nulėmusias visus prietarus, įpročius, 
ryškiausius polinkius — žodžiu, visa tai, kas sudaro vadinamąjį nacio- 
nalinį charakterį; mums pavyktų išsiaiškinti, kodėl kai kurie senovi- 
niai papročiai nūnai atrodo priešingi esamiems, kodėl kai kurie įsta- 
tymai tarytum kertasi su visuotinai pripažintais principais, kodėl vi- 
suomenėje pasitaiko padrikų, atsajų požiūrių — tai lyg sutraukytos 
grandinės, vis dar tabaluojančios senų pastatų paskliautėse, bet jau 
nieko nebelaikančios. Taip paaiškėtų likimas kai kurių tautų, nesuvo- 
kiamos jėgos genamų į joms pačioms nežinomą tikslą. Bet ligi šiol to- 
kiems tyrimams trūko faktų. Analizės dvasia apninka tautas, artėjan- 
čias prie senatvės, o kai jos pagaliau sumano pažvelgti į savo lopšį, jį 
jau supa laiko ūkanos, neišmanymas ir puikybė apipina pasakomis, už- 
gožiančiomis tiesą. 

Amerika — vienintelė šalis, kur galima stebėti ramią savaiminę vi- 
suomenės raidą ir aiškiai nusakyti ištakų įtaką Valstijų ateičiai. 

Tuo metu, kai europiečiai pirmąsyk pasiekė Naujojo Pasaulio kran- 
tus, jau buvo galutinai susiformavę jų nacionalinio charakterio bruo- 
žai; visos tautos labai ryškiai skyrėsi viena nuo kitos, o kadangi jau 
buvo pasiekusios tą civilizacijos pakopą, kai Žmonės linkę save tirti, 
jos paliko mums labai teisingą savo pažiūrų, papročių ir įstatymų at- 
vaizdą. XV a. žmonės mums pažįstami beveik taip pat gerai kaip mū- 
sų amžininkai. Tad Amerika mums plačiai atskleidžia tai, ką slėpė nuo 
mūsų akių pirmųjų amžių tamsumas arba barbariškumas. 

Mūsų amžininkams, ne per daugiausia nutolusiems nuo to meto, kai 
kūrėsi Amerikos valstybė, todėl gerai žinantiems, iš kokių pradmenų 
Ji gimė, ir vis dėlto esantiems pakankamai atstu nuo tų laikų, kad ga- 
lėtų spręsti, kas iš tų užuomazgų išsirutuliojo, regis, labiau negu ank- 
stesnėms kartoms lemta perprasti žmonijos istoriją. 

“Kai, atidžiai išstudijavę Amerikos istoriją, stropiai išnagrinėjame 
Jos politinę ir socialinę sandarą, mums atsiskleidžia įtikinanti tiesa: nė- 
ra tokio požiūrio, tokio papročio, tokio įstatymo, sakyčiau, netgi to- 
kio įvykio, kurių nebūtų galima lengvai paaiškinti remiantis ištakomis. 
Taigi knygos skaitytojai šitame skyriuje suras užuomazgą to, kas bus 
toliau pasakojama, tai yra beveik viso veikalo šifrą. 

Imigrantai, įvairiu metu atvykę ir apsigyvenę dabartinėje Jungtinių 
Valstijų teritorijoje, skyrėsi vieni nuo kitų daugeliu atžvilgių; jie turė- 
jo nevienodus tikslus ir vadovavosi skirtingais principais. 

Šiaip ar taip, tie žmonės turėjo bendrų bruožų, ir visų jų padėtis bu- 
vo panaši. 

Ko gero, kalba yra pats tvirčiausias ir patvariausias ryšys, jungiantis 
žmones. Visi imigrantai kalbėjo ta pačia kalba, visi jie buvo tos pačios 
tautos vaikai. Gimę krašte, nuo amžių draskomame partijų kovos, kraš- 
te, kur sąmokslininkų grupės viena po kitos būdavo priverstos ieškoti 
įstatymų globos, jie mokėsi politikos toje rūsčioje mokykloje, todėl su 
teisės sąvokomis, tikros laisvės principais buvo susipažinę kur kas ge- 
riau negu diduma to meto Europos tautų. Amerikos kolonizacijos pra- 
džioje bendruomeninė savivalda, ta vaisinga laisvųjų institucijų sėkla, 
buvo jau giliai įdiegta į anglų papročius, o drauge ir tautos suverenumo 
idėja buvo įsismelkusi į pačią Tudorų monarchiją. 

Tuo metu visą krikščioniškąjį pasaulį draskė religinės rietenos. Ang- 
lija karštligiškai bloškėsi į tą jai naują kelią. Jos gyventojai, visada bu- 
vę nuosaikūs ir blaivaus proto, tapo griežti ir linkę ginčytis. Vykstant 
toms protų grumtynėms, labai pažengė švietimas, išaugo anglų dvasinė 
kultūra. Vis diskutuojant apie religiją, ir papročiai pasidarė dorovinges- 
ni. Visos tautos bruožai daugiau ar mažiau buvo būdingi tiems jos vai- 
kams, kurie, ieškodami laimės, persikėlė į kitą vandenyno krantą. 

Beje, dar viena pastaba, prie kurios grįšime vėliau, taikytina ne 
tik anglams, bet ir prancūzams, ir ispanams, ir kitiems europiečiams, 
pagrečiui įsikūrusiems Naujojo Pasaulio pakrantėse. Visos tos nau- 
jos europiečių kolonijos gal ir nebuvo tikros demokratijos pavyzdys, 
bet čia jau glūdėjo jos užuomazgos. Tai sąlygojo dvi priežastys; ap- 
skritai galima sakyti, jog, išvykdami iš tėvynės, tie žmonės neturėjo 
jokio supratimo apie kokį nors vienų pranašumą prieš kitus. Savo 
kraštą palieka anaiptol ne patys laimingiausi ir stipriausi, o vargas 
ir nelaimė — patikimiausias Žmonių lygybės laidas. Tačiau pasitai- 
kydavo, jog į Ameriką atkildavo ir didikų, nukentėjusių nuo politi- 
nių ar religinių kivirčų. Buvo leidžiami įstatymai tam tikrai luomų 
hierarchijai įtvirtinti, bet veikiai pastebėta, jog Amerikos dirvai vi- 
siškai netiko aristokratinė žemėvalda. Įsitikinta, kad tiems neklus- 
niems dirvonams išplėšti reikia nuolatinių ir nuoširdžių paties savi- 
ninko pastangų. Įdirbus žemę, paaiškėjo, jog ji ne tokia derlinga, kad 
pralobintų sykiu ir žemvaldį, ir valstietį. Užtat žemė savaime buvo 

suskaldyta nedideliais sklypais, paties savininko įdirbamais. Ir ari- 
stokratija laikosi Žemės, prie jos prisiriša; juk aristokratiją sukuria 
anaiptol ne vien privilegijos, jos esmę sudaro ne priklausymas tam 
tikrai giminei, bet ir palikimu perduodama žemės nuosavybė. Tauta 
gali turėti nesųskaitomų turtų ir begales nepriteklių, bet jeigu tie tur- 
tai — ne žemės valdos, būna ir turtuolių, ir vargšų, o aristokratijos 
tikrąja to žodžio prasme nėra. 

Kuriantis anglų kolonijoms, visos jos tuo metu atrodė kaip viena di- 
delė šeima. Iš pat pradžių joms tarytum buvo skirta skleisti ir puose- 
lėti laisvę, — ne atsivežtą iš tėvynės aristokratinę laisvę, bet buržu- 
azinę ir demokratinę laisvę, kurios idealaus pavyzdžio dar nebūta pa- 
saulio istorijoje. 

To bendro vaizdo fone vis dėlto būta labai ryškių niuansų. kuriuos 
ir reikia panagrinėti. 

Pažvelgę į didžiąją Amerikos anglų šeimą, pastebime dvi pagrin- 
dines atšakas, kurios plėtėsi, bet ligi šiol galutinai nesusiliejo, — vie- 
na Pietuose, kita Šiaurėje. 

Pirmoji anglų kolonija buvo įkurta Virginijoje. Imigrantai čia atsi- 
kėlė 1607 metais. Europa tada dar tebebuvo pagauta idėjos, jog visų 
tautų gerovės pagrindas — aukso ir sidabro kasyklos. Ta pragaištinga 
mintis nuskurdino ja susižavėjusias tautas Europoje ir pražudė daugy- 
bę Žmonių Amerikoje — labiau nei karas ir visi draugėn sudėti blogi 
įstatymai. Pirmiausia į Virginiją' buvo siunčiami aukso ieškotojai, ne- 
turtingi ir neišsilavinę Žmonės, neramiu, vaidingu būdu sudrumstę 
gimstančios kolonijos atmosferą * ir kuriam laikui pristabdę pažangą. 


' 1609 m. Anglijos karaliaus paskelbtoje chartijoje, be kita ko, buvo sakoma, 
jog kolonistai privalo mokėti Karūnai penktadalį aukso ir sidabro kasyklo- 
se gaunamo pelno (žr. Marshall. Vie de Washington, t. |, p. 18—66). 

* Pasak Stitho (History of Virginia), diduma naujųjų kolonistų buvo jaunuo- 

liai, kilę iš palaidų šeimų ir tėvų išsiųsti, kad jų neištiktų gėdingas liki- 
mas; visi kiti buvo šeimininkų išvyti tarnai, subankrutavę sukčiai, ištvir- 
kėliai ir panašaus plauko Žmonės, linkę veikiau plėšikauti ir siaubti, ne- 
gu kurti nausėdijas. Maištingi vadeivos nesunkiai visą tą gaują įtraukda- 
vo į visokias niekšybes ir smurto veiksmus; žr. veikalus, susijusius su Vir- 
ginijos istorija: 
Smith. History of Virginia from the first Settlemenis 10 the vear 1624 (Vir- 
ginijos istorija nuo pirmųjų nausėdijų iki 1624 metų); William Stith. His- 
tory Of Virginia, Beverly. History of Virginia from the Earliesti Period (Vir- 
ginijos istorija nuo anksčiausių laikų. versta į prancūzų kalbą 1807). 

Vėliau atvyko pramonininkai ir žemdirbiai, ramesnio būdo, doresni 
žmonės, tačiau beveik niekuo nesiskiriantys nuo žemiausiųjų Anglijos 
Iuomų?. Kurdami naujas gyvenvietes, jie nesivadovavo jokiomis tau- 
riomis idėjomis ar aukštesniais dvasiniais polėkiais. Vos įkūrus kolo- 
niją, joje buvo įteisinta vergija *. Tai pagrindinis dalykas, turėjęs ne- 
paprastą įtaką Pietų charakteriui, įstatymams ir ateičiai. 

Vergija, kaip kalbėsime toliau, nuvertina darbą; su ja visuomenėje 
įsigali tinginystė, o drauge — tamsumas ir puikybė, skurdas ir praban- 
ga. Ji pakerta proto galias ir užmigdo žmogaus veiklumą. Turint gal- 
voje vergijos įtaką ir anglų charakterį, galima suvokti Pietų papročius 
ir socialinę būklę. 

Šiaurėje, tame pačiame angliškame fone, ryškėjo visiškai kitokie, 
iš esmės priešingi niuansai. Leisiu sau keletą dalykų aptarti. 

Kaip tik šiaurinėse anglų kolonijose, plačiau žinomose kaip Nau- 
josios Anglijos valstijos *, susiformavo dvi trys pagrindinės idėjos, 
šiandien sudarančios Jungtinių Valstijų valstybės teorijos pagrindus. 

Idėjos, išsirutuliojusios Naujojoje Anglijoje, iš pradžių pasklido po 
gretimas valstijas; paskui pamažu skverbėsi vis tolyn ir galop, jei taip 
galima sakyti, persmelkė visą konfederaciją. Dabar jos peržengė vi- 
sas ribas ir daro įtaką Amerikos žemynui. Naujosios Anglijos civili- 
zacija — kaip tie laužai aukštumose, kurie, skleisdami aplinkui šilu- 
mą, savo gaisais nutvieskia tolimiausius horizonto pakraščius. 

Naujosios Anglijos įkūrimas buvo visai naujas reiškinys; viskas ten 
buvo neįprasta ir savita. 

Beveik visose kolonijose pirmiausia apsigyveno neturtingi, neišsi- 
lavinę Žmonės, skurdo ar savo netikusio elgesio išginti iš tėvynės, taip 
pat godūs spekuliantai ir pramonės verteivos. Esama kolonijų, kurių 
kilmė dar prastesnė; pavyzdžiui, San Domingo įkūrė piratai. Beje, dar 
ir Šiais laikais Anglijos teismai tolydžio gausina Australijos gyvento- 
jų skaičių. 


*Tik daug vėliau kolonijoje apsigyveno vienas kitas turtingas žemvaldys, at- 
sikėlęs iš Anglijos. 

* Vergija buvo įteisinta apie 1620 m., kai Jameso upės pakrantėje olandų lai- 
vas išlaipino dvidešimt negrų (žr. Chalmer). 

* Naująją Angliją, esančią į rytus nuo Hudsono, sudaro šešios valstijos: Con- 
necticutas, Rhode Islandas, Massachusettsas, Vermontas, New Hampshi- 
re'as, Maine'as. 

Visi imigrantai, atsikėlę į Naujosios Anglijos pakrantes, savo tėvy- 
nėje priklausė pasiturintiems luomams. Jų sambūris Amerikos žemėje 
iš pat pradžių buvo ypatingas reiškinys: mat radosi visuomenė, kurio- 
je nebūta nei didikų, nei prasčiokų — kitais žodžiais tariant, nei tur- 
tuolių, nei vargšų. Santykiniu požiūriu tarp jų būta nepalyginamai dau- 
giau apsišvietusių Žmonių, negu jų esama dabar kurioje nors Europos 
tautoje. Jie visi buvo gana aukšto išsilavinimo, o kai kurie netgi Euro- 
poje pagarsėję savo talentais ir veikalais. Kitas kolonijas įkūrė bekil- 
miai nuotykių ieškotojai. Naujosios Anglijos kolonistai atsivežė nuo- 
stabius tvarkos ir dorovės pradus; į tą negyvenamą kraštą jie atvyko 
lydimi žmonų ir vaikų. Nuo kitų ateivių jie ypač skyrėsi savo kelionės 
tikslu. Ne koks reikalas ar būtinybė juos vertė palikti tėvynę; ten jie 
turėjo pavydėtiną visuomeninę padėtį ir pakankamą pragyvenimo šal- 
tinį; jie keliavo į Naująjį Pasaulį ne pagerinti savo padėties ar sukaupti 
daugiau turtų; paklusę proto balsui, atsižadėjo namų židinio jaukumo; 
nesibaimindami neišvengiamų tremties vargų ir nepriteklių, jie tikėjo 
idėjos pergale. 

Imigrantai, arba, jų pačių žodžiais tariant, piligrimai (Pilgrims), 
priklausė tiems anglų atskalūnams, kurie laikėsi labai griežtų princi- 
pų ir todėl buvo vadinami puritonais. Puritonizmas buvo ne vien reli- 
ginė doktrina; daugeliu atžvilgių jis siejosi su drąsiausiomis demokra- 
tinėmis ir respublikoniškomis teorijomis. Dėl to ir turėjo pačių pavo- 
Jingiausių priešininkų. Valdžios persekiojami tėvynėje, dėl savo 
griežtų principų nuolat pažeidžiami visuomenės, kurioje gyveno, pu- 
ritonai ieškojo pasaulyje tokios negyvenamos, apleistos šalies, kur ga- 
lėtų nevaržomi laikytis savo įsitikinimų ir melstis Dievui. 

Kelios citatos padėtų daug geriau pajusti tų dievobaimingų nuoty- 
kių ieškotojų dvasią negu visa tai, ką galėčiau pats papasakoti. 

Nathanielas Mortonas, Naujosios Anglijos ankstyvosios istorijos 
metraštininkas, šitaip pradeda pasakojimą “: 

„Visados buvau įsitikinęs, jog mūsų šventa priedermė raštu įamžinti 
Žygdarbį, atliktą mūsų tėvų, kurie, gavę tokią gausybę nepamirštamų 
Dievo gerumo liudijimų, pirmieji įkūrė šitą koloniją. Tai, ką esame 
matę patys ir girdėję iš tėvų, privalome persakyti savo vaikams, idant 


“ New England's Memorial (Naujosios Anglijos Metraštis), Boston, 1826, 
p. 14. Taip pat žr. Hutchinson. History. t. 2. p. 440. 

ateinančios kartos išmoktų šlovinti Viešpatį (Ps 78, 3-4); idant jo tar- 
nai, Abraomo ainija, ir jo rinktiniai, Jokūbo vaikaičiai, visados atsi- 
mintų jo nuostabius darbus (Ps 105, 5-6). Tegu jie Žino, kaip Viešpats 
atnešė vynmedį į tyrus; kaip įdiegė jį ten ir išginė pagonis; kaip pa- 
ruošė jam dirvą, kad giliai suleistų šaknis, o paskui skėstų savo šakas 
ir padengtų visą žemę (Ps 80, 9—12). Ir negana to, savo galia jis nuve- 
dė savo tautą prie Sandoros skrynios, kurią pastatė savo palikimo kal- 
ne (Iš 15, 13). Tie dalykai pridera žinoti, idant Dievas būtų tinkamai 
pašlovintas ir idant keli jo šlovės spinduliai nutviekstų jam tarnavusių 
garbių šventųjų vardus“. 

Skaitant šią įžangą, nejučia apima iškilmingas religinis įspūdis; ta- 
rytum jauti senovės dvasią ir Biblijos laikų dvelksmą. 

Tikėjimas, įkvėpęs rašytoją, sudvasina jo kalbą. Žvelgdamas jo aki- 
mis, sakytum matai nebe gaują avantiūristų, ieškančių laimės už jūrų 
marių; tai didžios tautos grūdai, kuriuos Dievo ranka pasėjo Pažadė- 
tojoje Žemėje. 

Pasakodamas toliau, autorius šitaip aprašo pirmųjų emigrantų iš- 
plaukimą *: 

„Taip jie paliko tą miestą (Delft-Haleft), laikiną savo prieglobsti, bet 
buvo ramūs; žinojo, kad čia jie tik piligrimai ir pakeleiviai. Jie nebuvo 
prisirišę prie šios žemės daiktų, tik pakėlę akis Žiūrėjo į dangų, savo 
brangiąją tėvynę, kur Dievas jiems buvo paruošęs šventąjį miestą. Pa- 
galiau atvyko į uostą, kur jų laukė laivas. Juos atlydėjo daugybė drau- 
gų, kurie negalėjo vykti kartu. Naktis praslinko be miego; jų bičiuliš- 
kos šnekos buvo tartum pamokslai, tikros krikščioniškos meilės pilni žo- 
džiai. Rytojaus dieną jie sulipo į laivą kartu su draugais; tuomet 
pasigirdo sunkūs dūsavimai, visų akys paplūdo ašaromis, apsikabinę visi 
karštai meldėsi nepaleisdami vienas kito iš glėbio ir net sugraudino pa- 
šalinius, tai reginčius. Kai buvo duotas ženklas išplaukti, visi puolė ant 
kelių, ir pastorius, ašarų pilnas akis pakėlęs į dangų, pavedė juos Vieš- 
paties malonei ir gailestingumui. Galop jie atsisveikino ir tarė „sudie- 
vu“, kuris ne vienam jų buvo paskutinis“. 

Žmonių, skaičiuojant ir moteris, ir vaikus, buvo apie pusantro 
šimto. Jie ketino įkurti koloniją Hudsono pakrantėje; tačiau, ilgai 
klajoję po vandenyną, galop buvo priversti priplaukti prie bevaisių 


"Ibid., p. 22. 

Naujosios Anglijos krantų, toje vietoje, kur šiandien stovi Plymou- 
tho miestas. Ligi šiol vis dar teberodoma ta uola, ant kurios išsilai- 
pino piligrimai *. 

„Tačiau, užuot pasakoję toliau, — sako metraštininkas, — valan- 
dėlę susimąstykime apie tų nelaimingųjų padėtį ir pašlovinkime juos 
apsaugojusio Dievo gerumą *. 

Štai jie ir perplaukė platųjį vandenyną, pasiekė kelionės tikslą, bet 
neišvydo nei draugų, kurie svetingai juos būtų sutikę, nei būsto, kur 
būtų galėję prisiglausti. Buvo pats žiemovidis, ir tie, kuriems mūsų kli- 
matas ne naujiena, supranta, kokios atšiaurios būna žiemos ir kokie 
pašėlę uraganai tada siaubia mūsų pakrantes. Tuo metų laiku pavojin- 
ga keliauti pažįstamomis vietovėmis, tad juo pavojingiau kurtis sveti- 
mame krante. Aplinkui plytėjo tik šiurpi nyki dykynė, pilna Žvėrių ir 
laukinių žmonių, apie kurių žiaurumą ir gausą jie nieko nežinojo. Že- 
mė buvo įšalusi, apaugusi krūmynais ir miškais. Kraštas atrodė lauki- 
nis. Pažvelgę atgal, jie matė tiktai bekraštį vandenyną, skiriantį juos 
nuo civilizuoto pasaulio. Kad jų širdyse rastųsi bent truputis ramybės 
ir vilties, jie galėjo savo žvilgsnius nukreipti nebent į aukštybes“. 

Nereikia manyti, jog puritonų maldingumas buvo grynai spekulia- 
tyvinis, visiškai svetimas žemiškiesiems reikalams. Puritonizmas, kaip 
jau esu sakęs, — tiek pat politinė teorija, kiek ir religinė doktrina. Vos 
išsilaipinę tame nesvetingame krante, aprašytame Nathanielo Morto- 
no, jie pirmiausia nusprendė susiburti į bendruomenę. Ir tuojau pat su- 
rašė tokį dokumentą "!*: 

„Mes, čia pasirašiusieji, Dievo garbės, krikščionių tikėjimo skleidi- 
mo ir mūsų tėvynės šlovės vardan pasiryžome šiose tolimose pakrantė- 


* Ta uola vėliau buvo garbinama Jungtinėse Valstijose ir laikoma savotišku 
paminklu. Aš pats esu matęs daugelyje Amerikos miestų kruopščiai išsau- 
gotas jos skeveldras. Argi tai neįrodo, jog Žmogaus galia ir didybė glūdi jo 
dvasioje? Štai akmuo, akimirką paliestas kelių nelaimingųjų kojų, tampa 
garsus; jis patraukia didžios tautos dėmesį; jo skeveldros garbinamos, jo 
smulkiausios atskalos nukeliauja į nuošaliausias krašto vietoves. Kur din- 
go tiekos rūmų slenksčiai? Kam jie rūpi? 

* New England's Memorial, p. 35. 

'" Imigrantai, 1638 m. įkūrę Rhode Islando valstiją, 1637 m. apsigyvenę New 
Havene, 1639 m. apsistoję Connecticute, 1640 m. įkūrę Providence 'ą, taip 
pat pradėjo visuomenine sutartimi, kurią turėjo patvirtinti visi jos subjek- 
tai (žr. Pitkin. History. p. 42 ir 47). 

se įsteigti pirmąją koloniją, tad šiuo dokumentu vieningai ir iškilmingai 
nutariame susiburti į politinę bendruomenę, turėdami tikslą geriau tvar- 
kytis ir veiksmingai įgyvendinti savo siekius; remdamiesi šia sutartimi, 
mes leisime įstatymus, aktus, nutarimus, potvarkius, prireikus skirsime 
pareigūnus, pasižadame vykdyti jų valią ir jų klausyti“. 

Tai įvyko 1620 metais. Nuo to laiko imigracija niekad nenutrūko. 
Religinės ir politinės aistros, draskančios Britų imperiją valdant Ka- 
roliui I, į Amerikos pakrantę kasmet atblokšdavo vis naujus būrius at- 
skalūnų. Anglijoje puritonizmo židinys visada buvo vidurinieji luomai, 
iš kurių būta ir daugiausia emigrantų. Naujosios Anglijos gyventojų 
sparčiai gausėjo, ir tuo metu, kai tėvynėje žmonės vis dar buvo despo- 
tiškai skirstomi pagal luomų hierarchiją, kolonijoje vis labiau ryškėjo 
visais požiūriais nauja, vienalytė visuomenė. Iš senosios visuomenės 
gelmių visa didybe ir galia iškilo demokratija — tokia, apie kurią ne- 
svajota nė Antikos laikais. 

Anglijos vyriausybė nė kiek nesijaudino dėl tokios gausios emig- 
racijos — priešingai, džiaugėsi, kad krašte nebelieka neramumų sklei- 
dėjų ir naujų revoliucijų užuomazgų. Net skatino tą procesą ir kuo ma- 
žiausiai rūpinosi tais, kurie Amerikos žemyne ieškojo prieglobsčio, 
gelbėdamiesi nuo jos žiaurių įstatymų. Jie laikė Naująją Angliją tary- 
tum svajotojų valiai atiduotu kraštu, kur naujovių diegėjams leista ne- 
varžomai eksperimentuoti. 

Anglų kolonijos — ir tai buvo viena pagrindinių jų klestėjimo prie- 
žasčių — visada naudojosi kur kas didesne vidine laisve ir politine ne- 
priklausomybe negu kitų valstybių kolonijos; tačiau niekur kitur lais- 
vės principas nebuvo taip visapusiškai taikomas kaip Naujosios Ang- 
lijos valstijose. 

Tuo metu jau visuotinai pripažinta, jog Naujojo Pasaulio Žemės pri- 
klauso tai Europos tautai, kuri pirmoji jas buvo atradusi. 

XVI amžiaus pabaigoje beveik visa Šiaurės Amerikos pakrantė ta- 
po Anglijos nuosavybe. Apgyvendindama tas naujas valdas. Britani- 
jos vyriausybė imdavosi įvairių priemonių; kai kada karaliai atiduo- 
davo dalį Naujojo Pasaulio savo pasirinktam gubernatoriui, kuris, vyk- 
dydamas tiesioginius valdovo įsakymus, jo vardu valdydavo paskirtą 
kraštą ''; tokia kolonijinė sistema buvo įprasta visoje Europoje. Kar- 


"! Tokia buvo New Yorko valstija. 

tais vyriausybė vienam žmogui arba kokiai bendrovei suteikdavo nuo- 
savybės teisę į tam tikrą krašto dalį '*. Tuomet visa pilietinė įr politinė 
valdžia būdavo sutelkta vieno ar kelių žmonių rankose, ir jie, Karū- 
nos prižiūrimi ir kontroliuojami, pardavinėdavo žemes ir valdydavo 
gyventojus. Trečioji sistema buvo tokia: tam tikram imigrantų skaičiui 
būdavo leidžiama sudaryti tėvynės globojamą politinę bendruomenę ir 
turėti savo valdžią, atitinkančią karalystės įstatymus. 

Tokia kolonizacijos forma, labai palanki laisvės puoselėjimui, bu- 
vo pritaikyta tik Naujojoje Anglijoje **. 

Tokio pobūdžio chartiją 1628 m. "* Karolis I suteikė imigrantams, 
įkūrusiems Massachusettso koloniją. 

Bet apskritai Naujosios Anglijos kolonijoms chartijos buvo suteik- 
tos daug vėliau, kai jų gyvavimas tapo neginčijamu faktu. Plymouthas, 
Providence'as, New Havenas, Connecticuto ir Rhode Islando ** valsti- 
jos susikūrė tėvynei neprisidedant ir net, galima sakyti, nežinant. Ne- 
ginčydami metropolijos viršenybės, naujakuriai nelaukė, kol ji suteiks 
jiems: įgaliojimus, jie patys sudarė. savo struktūras, kurios tik po tris- 
dešimties ar keturiasdešimties metų, valdant Karoliui II, buvo įteisin- 
tos karaliaus chartija. 

Todėl, tyrinėjant pirmuosius Naujosios Anglijos istorinius ir teisi- 
nius paminklus, dažnai sunku atsekti ryšį, imigrantus siejantį su pro- 


"" Tokios buvo Marylando, Carolinų, Pennsylvanijos ir New Jerscy valstijos 
(žr. Pitkin. History. t. |, p. 11—31). 

" Žr. veikalą: Ebenesar Hasard. Historical Collections of State Papers and 
Other Authentic Documents Intended as Maierials for an History of the Uni- 
ted States of America, Printed at Philadelphia MDCCXCI!, kurį sudaro gau- 
sybė savo turiniu ir autentiškumu reikšmingų dokumentų, atspindinčių ko- 
lonijų kūrimosi laikotarpi, be to, įvairios joms suteiktos Anglijos vyriausy- 
bės chartijos ir kolonijų valdžios pirmieji aktai. 

Taip pat žr. Story. JAV Aukščiausiojo teismo teisėjo, visų tų chartijų ana- 
lizę jo knygos Commentary on the Constitution of the United States įžan- 
goje. 

Visi tie dokumentai rodo, jog atstovaujamoji valdymo sistema ir politinės 
laisvės išorinės formos atsirado kolonijose beveik drauge su jų įkūrimu. Tie 
principai buvo labiau išplėtoti Šiaurėje negu Pietuose, bet gyvavo visur. 

4 Žr. Pitkin. History, t. 1, p. 35; Hutchinson. The History of the colonv of Mas- 
sachusetts, t. |, p. 9. 

"Ibid.. p. 42—47. 

tėvių žeme. Kiekvienąsyk pastebime juos naudojantis savo suvereni- 
tetu; jie skiria pareigūnus, skelbia taiką ir karą, nustato viešosios tvar- 
kos palaikymo taisykles, leidžia įstatymus, lyg klausytų tik Dievo '*. 

Nėra nieko savitesnio ir drauge labiau pamokomo už to meto įsta- 
tymų leidybą; tik perpratus jos esmę, galima įminti didžiąją socialinę 
mįslę, kurią šiais laikais pasauliui užmena Jungtinės Valstijos. 

Iš visų paminklų kaip vienas savičiausių ypač išsiskiria Baudžia- 
masis kodeksas, mažos Connecticuto valstijos priimtas 1650 metais !*. 

Connecticuto !* įstatymų leidėjams pirmiausia parūpo baudžiamoji 
teisė; kuriant Baudžiamąjį kodeksą, jiems šovė į galvą keista mintis 
pasiremti Šventuoju Raštu: 

„Kiekvienas, kas šlovins kitą Dievą, bet ne mūsų Viešpatį, bus nu- 
baustas mirtimi“, — pradžioje skelbia jie. 

Paskui skaitome dešimt ar dvylika panašaus pobūdžio teiginių, Žo- 
dis žodin paimtų iš Pakartoto Įstatymo, Išėjimo ir Kunigų knygų. 

Už burnojimą, raganavimą, svetimavimą !", išžaginimą baudžiama 
mirtimi; sūnui, įžeidusiam tėvus, gresia ta pati bausmė. Taip šiurkščių, 
pusiau civilizuotų Žmonių teisena buvo perkelta į išsilavinusią, švel- 
nių papročių visuomenę; tad mirties bausmė iki šiol dar niekada ne- 
buvo taip dažnai įstatymuose numatoma ir taip retai taikoma nusikal- 
tusiems. 

To Baudžiamojo kodekso sudarytojai ypač rūpinosi visuomenės do- 
rove ir gerais papročiais, taigi tolydžio kreipė dėmesį į sąžinės daly- 


'* Taikydami baudžiamąją ir civilinę teisę, nagrinėjant bylas ir skelbiant teis- 
mo sprendimus, Massachusettso gyventojai nebesilaikė Anglijoje įsišakni- 
jusių papročių; 1650 m. teisinių dokumentų antraštėse jau nebūdavo mini- 
mas karaliaus vardas (žr. Hutchinson. History, t. 1, p. 452). 

" Code of 1650 (Hartford, 1830). p. 28. 

'* Taip pat žr. Hutchinson. Historv, t. 1, p. 435—455, 1648 m. Massachusett- 
so kolonijos priimto baudžiamojo kodekso analizę; šis kodeksas grindžia- 
mas panašiais principais kaip ir Connecticuto kodeksas. 

"* Massachusettso kodeksas už svetimavimą irgi numato mirties bausmę, ir 
Hutchinsonas (t. I, p. 441) rašo, kad keletas žmonių tikrai buvo nubausti 
mirtimi už tokį nusikaltimą; ta proga jis mini anekdotišką atsitikimą, įvy- 
kusį 1663 m. Viena ištekėjusi moteris buvo užmezgusi romaną su jaunuo- 
liu; vyrui mirus, už jo ištekėjo; prabėgo keleri metai; kilus įtarimui, kad 
kitados turėję intymių ryšių, vyras ir žmona buvo patraukti į teismą, pakliu- 
vo į kalėjimą ir tik per plauką išsigelbėjo nuo mirties bausmės. 

kus, ir nebuvo beveik nė vienos nuodėmės, kurios nebūtų nagrinėjęs 
teismas. Skaitytojai tikriausiai pastebėjo, kaip griežtai įstatymai bau- 
džia už svetimavimą ir išžaginimą. Griežtai baudžiama ir už papras- 
čiausią nesusituokusių Žmonių flirtą. Teisėjas turėjo teisę nusikaltu- 
siems taikyti vieną iš trijų bausmių: piniginę baudą, nuplakimą arba 
santuoką *"; jei galima tikėti senais New Haveno teismų protokolais, 
šitokios bausmės nebuvo retos; antai 1660 m. gegužės I dienos data 
pažymėtu nuosprendžiu priteisiama piniginė bauda ir drausminė nuo- 
bauda merginai, kuri kaltinama pasakiusi keletą nekuklių Žodžių ir su- 
tikusi būti bučiuojama *!. 1650 metų Kodekse gausu įspėjamųjų prie- 
monių. Jame numatytos griežtos bausmės už tinginiavimą ir girtuok- 
lystę *2. Smuklininkams nevalia įpilti lankytojui vyno daugiau, nei 
nustatyta; už paprasčiausią melą, galintį pakenkti kitam **, baudžiama 
pinigine bauda arba rykštėmis. Kitose Kodekso vietose, visiškai pa- 
miršę savo pačių Europoje skelbtus didžiuosius tikėjimo laisvės prin- 
cipus, įstatymų leidėjai reikalauja dalyvauti pamaldose, gąsdindami 
piniginėmis baudomis **, ir netgi numato griežtas bausmes *, o dažnai 
ir mirties bausmę krikščionims, norintiems garbinti Dievą kitoniškai: 


* Code of 1650, p. 48. 

Regis, kartais pasitaikydavo, jog priteisdavo išsyk kelias skirtingas baus- 
mes, kaip tai matyti iš 1643 m. paskelbto teismo nuosprendžio (New Ha- 
ven Antiguities, p. 114 sakoma, jog Margaret Bedfort už peiktiną elgesį bu- 
vo nuteista nuplakti ir įpareigota ištekėti už Nicolaso Jemmingso, savo ben- 
drininko. 

“* New Haven Antiguities, p. 101. Taip pat žr. Hutchinson. History. t. |, p. 435, 
kelis tokius pat neiprastus nuosprendžius. 

"Code of 1650, p. 50, 57. 

Ibid., p. 64. 

* Ibid., p. 44. 

* Connecticute tai nebuvo išimtis. Be kita ko, pažiūrėkite 1644 m. rugsėjo 
13 d. Massachusettse išleistą įstatymą, baudžiantį anabaptistus tremtimi 
(Historical Collection of State Papers, t. |, p. 538). Taip pat žr. 1656 m. 
spalio 14 d. įstatymą, nukreiptą prieš kvakerius: „Atsižvelgiant į tai, skel- 
bia įstatymas, jog neseniai atsirado prakeikta kvakeriais vadinamų hereti- 
kų sekta...“ Toliau dėstoma, kokiomis didelėmis baudomis baudžiami lai- 
vų kapitonai, atvežantys kvakerių į kraštą. Kvakeriai, neteisėtai apsigyve- 
nę krašte, būsią nuplakti, pasodinti į kalėjimą ir priversti dirbti. Tie, kurie 
ginsią savo pažiūras, būsią iš pradžių nubausti pinigine bauda. paskui nu- 
teisti kalėti ir ištremti iš provincijos. Tas pats rinkinys, t. I, p. 630. 


4.-X()2 


50 APIE DEMOKRATIJĄ AMERIKOJE. I 


negu jiems pridera ““. Kartais fanatiškas troškimas viską reglamentuoti 
ima viršų ir paskatina įstatymų leidėjus griebtis dėmesio nevertų da- 
lykų. Antai tame pačiame Kodekse randame įstatymą, draudžiantį var- 
toti tabaką *'. 

Beje, nereikia pamiršti, jog visi tie keisti arba tironiški įstatymai 
nebuvo primesti iš šalies; jog visi jie buvo priimti suinteresuotiems as- 
menims laisvai balsuojant ir jog papročiai buvo dar griežtesni ir puri- 
toniškesni negu įstatymai. 1649 metais Bostone buvo iškilmingai įkur- 
ta draugija, užsibrėžusi tikslą kovoti prieš pasaulietišką prašmatną — 
ilgus plaukus ** (žr. Paaiškinimai, E). 

Tokie nukrypimai, be abejonės, daro gėdą Žmogaus protui; jie liu- 
dija mūsų prigimties menkystę: nesugebėdamas gerai suvokti, kas yra 
teisinga ir tikra, žmogus dažniausiai apsisprendžia pasirinkti tik vie- 
ną iš dviejų kraštutinumų. 

Šalia tos baudžiamosios teisės, kurią taip paženklino ribotas sek- 
tantiškas protas bei persekiojimo pažadintos ir vis dar Žmonių sielose 
nerimstančios religinės aistros, yra rinkinys savotiškai su baudžiamuo- 
ju kodeksu susijusių politinių įstatymų, kurie, priimti prieš du šimtus 
metų, atrodo gerokai pranokę šių laikų dvasią. 

Bendrieji principai, kuriais remiasi šiuolaikinės konstitucijos, tie 
principai, kurie XVII a. didumai europiečių buvo sunkiai suvokiami 
ir tik iš dalies viešpatavo Didžiojoje Britanijoje, Naujosios Anglijos 
įstatymų buvo pripažinti ir įteisinti: valdymo visuotinumas, laisvas 
balsavimas dėl mokesčių, valdžios atstovų atsakomybė, asmens lais- 
vė ir prisiekusiųjų dalyvavimas teisme — visa tai įgyvendinta be j0- 
kių ginčų ir realiai. 

Tie pradiniai principai buvo taip išplėtoti ir pritaikyti, kaip dar nė 
viena Europos tauta nebuvo išdrįsusi padaryti. 

Connecticute balsavimo teisę turėjo visi piliečiai, ir tai puikiai su- 
prantama “. Toje gimstančioje tautoje tuomet viešpatavo beveik ide- 
ali turtinė lygybė ir juo labiau — intelekto lygybė *". 


* Remiantis Massachusettso baudžiamąja teise, katalikų kunigas baudžiamas 
mirtimi, jei išvarytas vėl grįžta į koloniją. 

" Code of 1650, p. 96. 

* New England's Memorial, p. 316. 

? 1638 metų Konstitucija, p. 17. 

“ Rhode Islando visuotinis susirinkimas (general assembly) 1641 m. vienin- 
gai pritarė demokratinei valdymo formai valstijoje ir paskelbė, jog vyriau- 

Visi valdžios atstovai Connecticute tuo metu buvo renkami, taip pat 
ir valstijos gubernatorius *!. 

Piliečiai, sulaukę šešiolikos metų, turėjo nešioti ginklą; jie sudarė 
nacionalinę gvardiją (national militia), kuri skyrė savo karininkus ir 
turėjo būti visada pasirengusi ginti kraštą *?. 

Connecticuto, kaip ir kitų Naujosios Anglijos valstijų, įstatymai at- 
spindi, kaip radosi ir plėtojosi bendruomeninė nepriklausomybė, jie dar 
ir dabar tebėra amerikietiškosios laisvės ir gyvybingumo pagrindas. 

Daugelio Europos tautų politinis gyvenimas prasidėjo aukščiausio- 
se visuomenės sferose, paskui pamažu, bet ne visiškat, apėmė įvairius 
jos sluoksnius. 

Amerikoje, priešingai, galima sakyti, jog vietinė bendruomenė su- 
sidarė anksčiau už grafystę, grafystė — anksčiau už valstiją, valsti- 
ja — anksčiau už Sąjungą (Konfederacija). 

" Naujojoje Anglijoje vietinės bendruomenės visiškai ir galutinai su- 
sidaro nuo 1650 m. Apie kiekvieną tokią bendruomenę susigrupuoja 
ir prie jos tvirtai pritampa interesai, aistros, priedermės ir teisės. Pa- 
čioje bendruomenėje užverda tikras, aktyvus politinis gyvenimas. per- 
dėm demokratinis ir respublikoniškas. Kolonijos dar pripažista metro- 
polijos viršenybę; valstijos tebevaldomos pagal monarchijos įstatymus, 
bet kiekvienoje bendruomenėje jau prigijusi respublika. 

Bendruomenė skiria įvairius pareigūnus, pati nusistato ir paskirsto 
mokesčius **. Naujosios Anglijos bendruomenėje nebuvo priimtas at- 
stovavimo įstatymas. Visiems rūpintys reikalai čia svarstomi kaip Atė- 
nuose — turgaus aikštėje, visuotiniame piliečių susirinkime. 

Atidžiai panagrinėjus įstatymus. išleistus pirmaisiais Amerikos res- 
publikų gyvavimo metais, stebina įstatymų leidėjų išmintis, valstybi- 
nė nuovoka ir jų įgyvendinamos pažangios teorijos. 

Savaime aišku, savo pareigas kitiems visuomenės nariams jie su- 
prato daug tauriau ir visapusiškiau negu tuometiniai jų kolegos eu- 
ropiečiai ir uždėjo visuomenei tokias priedermes, kurių kitur ji dar 
kratėsi. Naujosios Anglijos valstijose vargšais pasirūpinta iš pat pra- 


sybė remiasi laisvų Žmonių bendruomene, kuri vienintelė turi teisę leisti 
įstatymus ir sekti, kaip jie vykdomi. Code of 1650, p. 70. 

V Pitkin. History, p. 47. 

“1638 metų Konstitucija, p. 12. 

V Code of 1650. p. 80. 

džių**; imtasi griežtų priemonių prižiūrėti kelius, tam skiriami spe- 
cialūs valdininkai **; bendruomenės turi registracijos knygas, kur įra- 
šoma viešų svarstymų rezultatai, piliečių mirčių, santuokos ir gimi- 
mo faktai **; tiems rejestrams tvarkyti samdomi raštininkai *7; vieni 
valdininkai tvarkė paveldėjimo reikalus, kiti prižiūrėjo paveldimų že- 
mės plotų ribas, o kai kuriems pavedama bendruomenėje rūpintis 
viešąja tvarka **. 

Įstatymas kuo nuodugniausiai nagrinėja begalę tenkintinų socialinių 
poreikių, apie kuriuos ligi šiol tik miglotai suvokiama Prancūzijoje. 

Bet ypač Amerikos civilizacijos savitumas išryškėja skaitant nuro- 
dymus, susijusius su liaudies švietimu. 

„Atsižvelgiant į tai, — skelbia įstatymas, — jog Šėtono, žmonijos 
priešo, galingiausias ginklas — Žmonių tamsumas ir jog labai svarbu, 
kad tėvų atsivežta išmintis nebūtų palaidota drauge su jų palaikais; at- 
sižvelgiant į tai, jog vaikų auklėjimas yra vienas svarbiausių Valsty- 
bės rūpesčių, Viešpačiui padedant ...“*" O toliau nurodymai — visose 
bendruomenėse steigti mokyklas ir didelėmis piniginėmis baudomis 
bausti gyventojus, atsisakančius vykdyti savo tiesioginę pareigą jas 
remti. Tankiau apgyvendintose vietovėse lygiai taip steigiamos aukšto- 
sios mokyklos. Bendruomenės pareigūnams privalu sekti, kad tėvai 
leistų vaikus į mokyklą; jie turi teisę bausti piniginėmis baudomis tuos, 
kurie atsisako tai daryti; jeigu tėvai dar nepaklūsta, visuomenė, prisi- 
imdama šeimos atsakomybę ir priedermę rūpintis vaiku, atima iš tėvų 
teises, kurias gamta jiems davė ir kuriomis jie piktnaudžiavo *". Skai- 
tytojai, be abejonės, pastebėjo, kas rašoma tų nurodymų preambulėje: 
Amerikoje švietimo keliu veda tikėjimas, o Dievo įsakymų laikyma- 
sis atveria Žmogui kelią į laisvę. 

Jei, trumpai apžvelgę 1650 metų amerikiečių visuomenę, panagri- 
nėtume to laikotarpio Europos, ypač kontinentinės Europos visuome- 
nę, nepaprastai nustebtume: XVII a. pradžioje visame žemyne trium- 


“Ibid., p. 78. 

S Ibid., p. 49. 

*“* Žr. Hutchinson. History, t. |, p. 455. 
V Code of 1650, p. 86. 

* Ibid., p. 40. 

“ Ibid., p. 90. 

“Ibid., p. 83. 

favo absoliutinė monarchija, įsikūrusi oligarchinės ir feodalinės vidu- 
ramžių laisvės griuvėsiuose. Toje prašmatnioje, išprususioje, apsiskai- 
čiusioje Europoje gal kaip niekad anksčiau buvo pamiršta mintis apie 
teises; dar niekad Žmonės taip menkai tesidomėjo politika; dar niekad 
tikrosios laisvės idėja taip mažai terūpėjo Žmonių protams; ir tuo me- 
tu šie principai, nežinomi Europos tautoms arba jų niekinami, buvo pa- 
skelbti Naujojo Pasaulio dykynėse ir tapo didžios ateities simboliu. 
Toje iš pažiūros tokioje kuklioje visuomenėje buvo įgyvendintos pa- 
čios drąsiausios Žmonijos teorijos, kuriomis, be jokios abejonės, nesi- 
teikė domėtis nė vienas valstybės veikėjas. Sutelkusi visas savo galias, 
žmogaus vaizduotė sukūrė savitą, precedento neturinčią įstatymų sis- 
temą. Viešpataujant tai miglotai demokratijai, dar nedavusiai pasauliui 
nei generolų, nei politinių veikėjų, nei filosofų, nei didžių rašytojų, 
žmogus galėjo atsistoti prieš laisvų Žmonių sambūrį ir, visiems balsu 
pritariant, šitaip gražiai apibūdinti laisvę: | 

„Neapsigaudinėkime ir neklaidinkime savęs stengdamiesi suvokti, 
kas gi yra laisvė ir nepriklausomybė. Juk, tiesą sakant, esama pakri- 
kusios, nežabotos laisvės, kuria naudodamiesi ir gyvuliai, ir žmonės 
daro ką tik nori. Šita laisvė — kiekvienos valdžios priešas, ji nepaken- 
čia jokių varžtų; naudodamiesi tokia laisve, smunkame vis žemyn ir 
žemyn; tokia laisvė nesuderinama su tiesa ir santarve, pats Dievas su- 
tramdė ją savo įsakymais! Tačiau esama pilietinės, moralinės laisvės, 
kurios galia glūdi sąjungoje, valdžios priedermė — ją ginti; tai laisvė 
be jokios baimės daryti visa, kas teisinga ir gera. Tą šventąją laisvę 
mes privalome ginti nuo visų pavojų, o prireikus — paaukoti dėl jos 
gyvybę *“. 

Jau pakankamai mano pasakyta, kad išryškėtų tikrasis Amerikos 
anglų civilizacijos pobūdis. Tai dviejų visiškai skirtingų pradų vaisius 
(ir šitą išeities tašką reikia visados prisiminti), tų pradų, kurie, beje, 
labai dažnai vienas kitam prieštaravo, bet Amerikoje pavyko juos vie- 
naip ar kitaip sujungti ir netgi nuostabiai suderinti. Turiu galvoje rike- 
jimo dvasią ir laisves dvasią. 


* Mather. Magnalia Christi Americana, 1. 2, p. 13. 
Šitą kalbą pasakė Winthropas; kaip pareigūnas, jis buvo apkaltintas sava- 
valiavimu; jo kalbai, kurios ištrauką pateikiu šioje knygoje, buvo pritarta 
plojimais. ir nuo to laiko jis buvo visad perrenkamas valstijos gubernato- 
rium (žr. Marshall, t. I, p. 166). 

Naujosios Anglijos kūrėjai buvo užkietėję atskalūnai ir drauge fa- 
natiški naujovių diegėjai. Sukaustyti kiečiausių religinių varžtų, jie bu- 
vo nusikratę visų politinių prietarų. 

Iš čia — dvi skirtingos, bet anaiptol ne priešingos tendencijos, ku- 
rių pėdsakus nesunku surasti visur: ir papročiuose, ir įstatymuose. 

Dėl religinių pažiūrų Žmonės paaukoja draugus, šeimas, tėvynę; ga- 
lima pamanyti, kad jie visa esybe atsidavę tam dvasiniam gėrtiui, įgy- 
tam tokia brangia kaina. Tačiau mes matome juos beveik taip pat 
atkakliai siekiant materialinių vertybių ir dvasinių malonumų, rojaus 
aname pasaulyje, o sykiu gerovės ir laisvės šioje Žemėje. 

Jų pastangų dėka politiniai principai, įstatymai ir Žmonių instituci- 
jos tampa paslankiais dalykais, kuriuos galima kaip nori kaitalioti, 
kombinuoti, jungti vienus su kitais. 

Jie griauna užtvaras ir kliūtis, skaldžiusias juos pagimdžiusią vi- 
suomenę; taip nunyksta senos pažiūros, amžių amžius valdžiusios pa- 
sauli; atsiveria neapžvelgiama perspektyva, bekraščiai horizontai; ten 
veržiasi Žmogaus protas, viską, ką gali, ištiria; tačiau, pasiekęs politi- 
nio pasaulio ribas, pats sustoja; drebėdamas atsisako pasinaudoti savo 
grėsmingiausiais sugebėjimais; jis nusikrato abejonės; atmeta naujo- 
vių būtinybę; net susitvardo nekilstelėjęs skraistės, dengiančios šven- 
tenybę; pagarbiai suklumpa prieš tiesas, kurias priima neginčydamas. 

Taigi dorovės pasaulyje viskas surūšiuota, suderinta, numatyta, iš 
anksto nuspręsta. Politiniame pasaulyje viskas keičiasi, viskas netik- 
ra, nepastovu, ginčytina; vienur — paklusnumas, nors savanoriškas, 
bet aklas; kitur — nepriklausomybė, panieka patyrimui ir pavydus val- 
džios geismas. 

Užuot kenkusios viena kitai, tos dvi pažiūrėti tokios priešiškos ten- 
dencijos darniai plėtojasi ir tarytum remia viena kitą. 

Pilietinė laisvė, religijos požiūriu, — taurus žmogaus sugebėjimų 
ugdymas, o politikos pasaulis — dirva, Kūrėjo paruošta proto darbui. 
Laisva ir visagalė savo srityje, patenkinta jai numatyta vieta, religija 
žino, kad jos karalystė bus tuo stipresnė, kuo labiau ji viešpataus kliau- 
damasi savo jėgomis ir pati viena, niekieno nepadedama, valdys žmo- 
nių širdis. 

Religija, laisvės požiūriu. — tai jos kovų ir pergalių liudytoja, jos 
vaikystės lopšys, dieviškasis jos teisių šaltinis. Religiją ji laiko papro- 
čių sargu. 0 papročius — įstatymų garantija ir jos pačios būties laidu 
(Zr. Paaiškinimai, F). 

KAI KURIŲ AMERIKOS ANGLŲ ĮSTATYMŲ IR 
PAPROČIŲ SAVITUMO PRIEŽASTYS 


Keletas aristokratijos institucijų liekanų, viėšpataujant visiškai de- 
mokratijai. — Kodėl? — Reikia skirti tai, kas vra puritoniška, ir tai, 
kas yra angliška. 


Skaitytojams nereikėtų daryti pernelyg apibendrintų ar kategoriš- 
kų išvadų apie visa tai, kas buvo pasakyta. Pirmųjų imigrantų sociali- 
nė padėtis, tikėjimas ir papročiai, be abejo, turėjo nepaprastai didelę 
įtaką jų naujosios tėvynės likimui. Šiaip ar taip, jie negalėjo sukurti 
tokios visuomenės, kurios ištakos nebūtų glūdėjusios juose pačiuose; 
niekas negali visiškai nusikratyti praeities; taip atsitiko, kad sąmonin- 
gai arba nejučia į savo idėjas ir papročius jie ipynė auklėjimo įdiegtas 
tdėjas ir papročius, savo krašto tautines tradicijas. 

Taigi, norint pažinti ir perprasti šių dienų Amerikos anglus. reikia 
sugebėti atskirti tai, kas puritoniška ir kas angliška. 

Jungtinėse Valstijose dažnai pasitaiko tstatymų arba papročių, ne- 
siderinančių su aplinkiniu pasauliu. Tų įstatymu dvasia, regis, prieš- 
tarauja Amerikos teisėtvarkai; 0 papročiai tarytum iš esmės prieštarau- 
ja visuomenės dvasiai. Jei anglų kolonijos būtų buvusios įkurtos tam- 
sybės amžiuje ir jų ištakos būtų dingusios laikų naktyje, ši mįslė būtų 
buvusi neįmenama. 

Pateiksiu vieną pavyzdį, kad geriau suprastumėte mano mintį. 

Amerikos civilinė ir baudžiamoji teisė pripažįsta tik du veikos bū- 
dus: įkalinimą ir užstatą. Pirmiausia iš atsakovo pareikalaujama užsta- 
to, o jeigu jis atsisako mokėti, — įkalinamas; paskui apsvarstoma, ar 
apkaltinta teisėtai, ar nusikaltimas sunkus. 

Aišku, jog tokia teisėtvarka nukreipta prieš vargšą ir palanki tiktai 
turtuoliui. 

Vargšas niekada negali sumokėti užstato, netgi esant civiliniam ieš- 
kiniui, ir pasmerktas laukti teismo kalėjime; tas priverstinis nieko ne- 
veikimas jį greitai pastūmėja į visišką skurdą. 

Iškėlus civilinį ieškinį turtuoliui, jis, priešingai, visados išvengia 
kalėjimo; negana to, padaręs nusikaltimą, lengvai išsisuka nuo gre- 
siančios bausmės: sumokėjęs užstatą, jis dingsta. Vadinasi, galima drą- 
siai sakyti, jog visos įstatymo jam numatytos bausmės apsiriboja pi- 


56 APIE DEMOKRATIJĄ AMERIKOJE. I 


nieine bauda **. Ar esama kokios kitos teisės, dar palankesnės aristo- 
kratams? 

Tačiau Amerikoje įstatymus leidžia vargšai, paprastai sau garantuo- 
dami visuomenės teikiamus privalumus. 

To reiškinio priežasčių reikia ieškoti Anglijoje: mat aptariami įsta- 
tymai yra angliški *. Amerikiečiai jų nė kiek nepakeitė, nors apskritai 
jie prieštarauja jų teisėtvarkai ir daugeliui idėjų. 

Mažiausiai tauta keičia savo papročius ir civilinę teisę. Apie civi- 
linę teisę puikiai nutuokia tik įstatymų leidėjai, tai yra tie, kurie tie- 
siogiai suinteresuoti išlaikyti ją tokią, kokia ji yra, gera ar bloga, tik 
todėl, kad gerai ją išmano. Diduma tautos menkai apie ją tenutuokia: 
Žmonės susiduria su ja nebent ypatingais atvejais, sunkiai suvokia jos 
bendrą kryptį ir paklūsta jai nė negalvodami. 

Aš pateikiau vieną pavyzdį, bet galėčiau jų nurodyti ir daugiau. 

Amerikos visuomenės paveikslas, jeigu galima taip pasakyti, iš vir- 
šaus yra padengtas demokratijos sluoksniu, pro kurį šen bei ten prasi- 
muša senosios aristokratijos spalvos. 


“ Be abejo, esama nusikaltimų, iš kurių negalima išsipirkti užstatu, bet jų ne 
tiek daug. 
** Zr. Blackstone and Delolme, kn. I, p. 10. 


III SKYRIUS 
AMERIKOS ANGLŲ VISUOMENINĖ-SOCIALINĖ SANKLODA 


Visuomeninė-socialinė sankloda paprastai yra aplinkybių, kartais 
įstatymų, bet dažniausiai tų dviejų priežasčių samplaikos padarinys. 
Bet kai ji jau susiformuoja, pati tampa pirmine priežastimi didumos 
įstatymų, papročių ir pažiūrų, sąlygojančių tautos elgesį; ji keičia netgi 
tai, ko pati nėra sukūrusi. 

Norint pažinti šalies įstatymus ir papročius, pirmiausia reikia iš- 
nagrinėti jos visuomeninę-socialinę sanklodą. 


AMERIKOS ANGLŲ VISUOMENINĖS-SOCIALINĖS SANKLODOS 
PAGRINDINIS BRUOŽAS YRA DEMOKRATIŠKUMAS 


Pirmieji Naujosios Anglijos imigrantai. — Visuotinė lygybė. — Aris- 

tokratiniai įstatymai Pietuose. — Revoliucijos laikotarpis. — Pavel- 

dėjimo įstatymo kitimas. — To kitimo padariniai. — Lygybė, pasieku- 

si neregėtą lygį naujose Vakarų valstijose. — Protinių supgebė- 
jimų lygybė. 


Galima pasakyti daug svarbių dalykų apie Amerikos anglų visuo- 
meninę-socialinę sanklodą, bet vienas jos bruožas yra svarbiausias. 

Amerikiečių socialinis gyvenimas išimtinai demokratiškas. Toks jis 
buvo kuriantis kolonijoms, juo labiau toks tebėra dabar. 

Ankstesniame skyriuje esu sakęs, jog tarp imigrantų, įsikūrusių 
Naujosios Anglijos pakrantėse, viešpatavo neregėta lygybė. Šitoje da- 
lyje niekad nebuvo jokio aristokratijos pėdsako. Čia turėjo įtakos tik 
protiniai sugebėjimai, ir žmonės įprato gerbti kai kuriuos vardus ir gar- 
senybes kaip išsimokslinimo ar dorybių simbolius. Kai kurių piliečių 
balsas įgijo tokią galią, kad jeigu ji būtų perduodama iš kartos į kartą, 
būtų galima pagristai vadinti ją aristokratine. 

Taip buvo į rytus nuo Hudsono; į pietvakarius nuo tos upės ir ligi 
pat Floridos viskas klostėsi kitoniškai. 

Daugelyje valstijų į pietvakarius nuo Hudsono įsikūrė stambūs ang- 
lų žemvaldžiai. Jie atsivežė aristokratinius principus ir savo šalies pa- 
veldėjimo įstatymus. Aš jau atskleidžiau priežastis, trukdžiusias Ame- 
rikoje atsirasti tikrajai aristokratijai. Šios priežastys, daug ką lėmusios 
į pietvakarius nuo Hudsono esančiose teritorijose, vis dėlto čia buvo 
ne tokios svarbios kaip į rytus nuo šios upės. Pietuose vienas vienin- 
telis žmogus, pasitelkęs vergų, galėjo įdirbti didelį žemės plotą. Toje 
žemyno dalyje buvo daug turtingų žemvaldžių, bet jų įtaka buvo kur 
kas mažesnė negu aristokratijos Europoje, nes jie neturėjo jokių pri- 
vilegijų, o kadangi žemę dirbo vergai, jie nelaikė nuomininkų, vadi- 
nasi, negalėjo būti šeimininkai. Šiaip ar taip, stambieji žemvaldžiai, 
gyvenantys į pietus nuo Hudsono, sudarė aukščiausiąjį luomą, turintį 
savo pažiūras, polinkius ir apskritai niekam neperleidžiantį politinės 
veiklos monopolio. Tai buvo savotiška aristokratija, beveik niekuo ne- 
siskirianti nuo vietinių gyventojų, lengvai užsikrečianti jų aistromis ir 
interesais, neskatinanti nei meilės, nei neapykantos, trumpai tariant, 
tai buvo silpnas ir nelabai gyvybingas sluoksnis. Bet Pietuose jo atsto- 
vai stojo sukilimo priešaky; iš jo kilę didieji žmonės daug nuveikė 
Amerikos revoliucijos labui. 

Tuo metu visuomenė buvo sujudinta iš pamatų. Tauta, kurios var- 
du buvo kariaujama, suvokė savo galią ir panoro veikti pati; pabudo 
demokratijos instinktai; nusimetus metropolijos jungą, imta linkti į 
visokias nepriklausomybės apraiškas; pamažu silpnėjo atskirų asme- 
nybių įtaka; papročiai ir įstatymai ėmė veikti išvien to paties tikslo 
vardan. 

Tačiau galutinai lygybė įsitvirtino tik paveldėjimo įstatymo dėka. 

Stebiuosi, kad nei praėjusių, nei dabartinių laikų publicistai nėra 
pripažinę to labai didelio paveldėjimo įstatymų ' poveikio žmonių san- 
tykių raidai. Tiesa, tie įstatymai priklauso civilinės teisės sričiai, bet 


' Kalbėdamas apie paveldėjimo įstatymus, turiu galvoje visus įstatymus, re- 
guliuojančius turto likimą po savininko mirties. 
Jiems priklauso ir substitucijų įstatymas; tiesa. jis trukdo savininkui dis- 
ponuoti savo turtu prieš mirtį, bet įpareigoja išsaugoti jį nepaliestą pavel- 
dėtojui. Taigi substitucijos įstatymo pagrindinis tikslas — reguliuoti turto 
likimą mirus savininkui. Visa kita yra tik priemonės tam tikslui pasiekti. 

galėtų būti visų politinių institucijų dėmesio centre, nes turi neįtikėti- 
nai didelės įtakos tautų socialinei sanklodai, kurią politiniai įstatymai 
tik atspindi. Be kita ko, jie tolydžio nuosekliai veikia visuomenę, 0 tam 
tikra prasme ir ištisas kartas, dar šioms neatėjus į pasaulį. Tų įstaty- 
mų dėka Žmogus įgyja kone dievišką galią lemti į save panašių ateiti. 
Kartą nustatęs turto paveldėjimo tvarką, įstatymų leidėjas gali ilsėtis 
ištisus šimtmečius: paleidęs į darbą savo kūrinį, jis gali susidėti ran- 
kas; mechanizmas veikia pats savaime ir lyg niekieno nevaldomas ju- 
da iš anksto numatyta kryptimi. Tas mechanizmas taip sukurtas, jog 
keleto Žmonių rankose sujungia, sukaupia, sutelkia nuosavybę, o ne- 
trukus — ir valdžią; jis net padeda atsirasti aristokratams Žemval- 
džiams. Pagrįstas kitais principais, nukreiptas kita linkme, jis darosi 
dar veiksmingesnis: skaldo, skaido, sklaido turtus ir valdžią; kartais iš- 
sigąstama jo sukimosi greičio; netekę vilties jį sustabdyti, Žmonės 
stengiasi bent jau apsunkinti jo darbą, spęsti kliūtis; išmušti jį iš pu- 
siausvyros, griebdamiesi priešingų veiksmų. Bet viskas veltui! Jis 
traiško, trupina į šipulius viską, kas pasitaiko kelyje, nelyginant mil- 
žiniškas kūjis, be perstojo daužantis žemę, kol telieka vien smulkios 
birios dulkės, ant kurių deda pamatus demokratija. 

Jeigu paveldėjimo įstatymas leidžia, juo labiau reikalauja tėvo tur- 
tus po lygiai padalyti vaikams, rezultatai būna dvejopi; būtina juos 
kruopščiai skirti, nors abiem atvejais siekiama to paties tikslo. 

Pagal paveldėjimo įstatymą kiekvieno savininko mirtis sukelia tik- 
rą perversmą nuosavybėje; turtas ne tik pereina kitam šeimininkui, bet 
ir pats keičiasi, nes tolydžio skyla į vis smulkesnes dalis. 

Toks būtų tiesioginis ir realiai apčiuopiamas įstatymo poveikis. 
Tuose kraštuose, kur įstatymai numato dalijimą lygiomis dalimis, tur- 
tai ir ypač žemės valdos turi tendenciją ilgainiui mažėti. Šiaip ar taip, 
tokių įstatymų padariniai būtų juntami tik praėjus ilgam laikui, jeigu 
įstatymas veiktų savaime, niekam nesikišant iš šalies, nes, šeimoje 
esant dviem vaikams (o šalyje, turinčioje tiek gyventojų kaip, saky- 
kim, Prancūzija, jų būna ne daugiau negu trys), pasidaliję tėvo ir mo- 
tinos turtą, jie būtų ne ka turtingesni už kiekvieną iš tėvų. 

Tačiau įstatymas, kuriuo remiantis nuosavybė pasidalijama lygio- 
mis dalimis, turi įtakos ne tik turto likimui; jis veikia ir jo savininkų 
dvasią, kursto jų aistras. Tai netiesioginis poveikis, sparčiai sunaiki- 
nantis didžiulius turtus, ypač — dideles žemių valdas. 

Tose tautose, kur paveldėjimo įstatymas remiasi pirmagimio teise, 
žemių valdos dažniausiai neskaldomos eina iš kartos į kartą. Taip gi- 
minės dvasia savotiškai įsikūnija žemėje. Giminė atstovauja žemei, Že- 
mė atstovauja giminei, įamžindama jos vardą, kilmę, šlovę, galia, do- 
rybes. Tai tvarus praeities liudytojas ir neįkainojamas ateities laidas. 

Numatydami turto pasidalijimą lygiomis dalimis, paveldėjimo įsta- 
tymai sutrauko glaudų ryšį, giminės dvasią siejantį su Žeme; žemė pa- 
liauja atstovavusi giminei, nes pagal įstatymą pasidalijama vienos ar- 
ba dviejų kartų; savaime suprantama, jos plotai tolydžio mažėja ir ga- 
liausiai visiškai sunyksta. Stambaus žemvaldžio sūnūs, — jeigu ju 
nedaug arba jeigu likimas jiems palankus, — gali puoselėti viltį būsią 
ne mažiau turtingi už tėva, tačiau tegu nesitiki išlaikyti tuos pačius tur- 
tus; jų turtas neišvengiamai bus visai kitokios sudėties. 

Taigi, kai tik iš žemvaldžių atimsite beribį troškimą išsaugoti Že- 
mę, žadinančią prisiminimus, pasididžiavimą, savimeilę, galite neabe- 
joti, jog anksčiau ar vėliau ji bus parduota, nes jiems daug naudingiau 
ją parduoti — mat kilnojamas turtas duoda daugiau pelno negu kitos 
nuosavybės formos, be to, jį lengviau panaudoti tenkinant kasdieninius 
poreikius ar akimirkos užgaidas. 

Jau bent kartą suskaldytos didelės žemės valdos niekada netam- 
pa tokios pat, kokios buvo anksčiau, nes smulkus žemvaldys gauna 
atitinkamai daugiau pajamų iš savo mažo sklypo negu stambus ž — 
iš savo ir todėl jį parduoda daug brangiau. Todėl turtuolis, vadovau- 
damasis ekonominiais sumetimais, paskatinusiais jį parduoti dideles 
valdas, juo labiau nesigvieš supirkti nedidelių sklypų, kad vėl turėtų 
stambų ūkį. 

Tai, kas vadinama giminės dvasia, dažniausiai yra egoizmo iliuzi- 
ja, tuštybė. Kiekvienas žmogus stengiasi įsiamžinti ir savaip pasida- 
ryti nemirtingas, įsikūnydamas savo palikuonyse. Tada, kai dingsta gi- 
minės dvasia, ypač prasiveržia asmens egoizmas. Kadangi giminė įsi- 
vaizduojama kaip kažkas miglota, neapibrėžta, neaišku, kiekvienas 
rūpinasi savo kasdieniais malonumais, gerove, nori turėti vaikų, pasta- 
tyti ant kojų augančią kartą, ir ne daugiau. 


* Nemanau, kad smulkus žemvaldys geriau dirba žemę, bet jis dirba nuošir- 
džiau, stropiau ir darbu laimi tai, ką stambusis žemvaldys gauna naudoda- 
masis pažangesne technika. 

Jeigu ir stengiamasi įamžinti savo giminę, tai kokiu nors kitokiu 
būdu, 0 ne vien išsaugant žemės nuosavybę. 

Tad paveldėjimo įstatymas ne tik trukdo giminei išsaugoti nesuskal- 
dytą Žemės valdą, bet netgi atima norą stengtis ją išsaugoti ir savotiš- 
kai skatina padėti įstatymui — save pačią sužlugdyti. 

Dalijimo lygiomis dalimis įstatymas veikia dviem būdais: veikda- 
mas turtą, jis veikia Žmogų; veikdamas žmogų, daro įtaką turtui. 

Vienaip ar kitaip, jis padaro didelę žalą žemėvaldai ir labai spar- 
čiai susidoroja tiek su giminėmis, tiek su turtais *. 

: Tikrai ne mums, XIX a. prancūzams, kasdien stebėjusiems politi- 
nes ir visuomenines permainas — paveldėjimo įstatymo padarinius, 
dera abejoti jo galia. Nuolat matome, kaip jis be atlydos siaubia mūsų 
kraštą, griauna kelyje pasitaikančius mūsų namus, ardo mūsų laukų 
tvoras ir ežias. Tačiau paveldėjimo įstatymas, nors ir daug ką pakeitęs 
mūsų krašte, dar turi daug ką pakeisti. Jam atkakliai priešinasi mūsų 
prisiminimai, mūsų pažiūros ir papročiai. 

Jungtinėse Valstijose ardomasis jo darbas jau beveik baigtas. Ten 
ir pravartu nagrinėti jo svarbiausius padarinius. 

Anglijos įstatymas dėl turto paveldėjimo buvo panaikintas beveik 
visose valstijose revoliucijos metais. 

Substitucijos įstatymas buvo pakeistas taip, kad tik nežymiai var- 
Žytų laisvą Žemių pardavimą (žr. Paaiškinimai, G). 

Išėjo pirmoji karta; prasidėjo žemės valdų dalybos. Ilgainiui proce- 
sas darėsi vis spartesnis. Šiandien, praslinkus vos šešiasdešimčiai me- 
tų, visuomenės vaizdas jau sunkiai atpažįstamas: beveik visos stambių- 


“Kadangi žemė yra patikimiausia nuosavybė, retkarčiais pasitaiko turtingų 

Žmonių, linkusių aukotis dėl žemės valdos ir mielai atiduodančių didelę dalį 
pajamų, kad nereikėtų baimintis dėl likusios dalies. Bet tai atsitiktiniai at- 
vejai. Prie žemės labiausiai prisirišę tik neturtingieji. Smulkus žemvaldys, 
menkiau išprusęs, turintis mažiau vaizduotės ir polėkių negu stambusis, pa- 
prastai visomis išgalėmis stengiasi išplėsti savo valdas, ir dažnai jam pa- 
vyksta pamažu sukaupti tam išteklių, gaunant palikimą, vedant arba sėkmin- 
gai prekiaujant. 
Taigi drauge su tendencija skaldyti žemės valdas, yra ir kita tendencija — 
jas plėsti. Šioji ganėtinai trukdanti žemės valdoms skaldytis iki begalybės 
tendencija nėra tokia stipri, kad padėtų susikurti stambioms valdoms nei juo 
labiau jas išlaikyti tų pačių giminių rankose. 

jų žemvaldžių giminės susiliejo, išsklido. New Yorko valstijoje, kur bu- 
vo labai daug stambiųjų žemvaldžių, tik du vos laikėsi ant prarajos kraš- 
to. Tų lobingų piliečių sūnūs šiandien yra komersantai, advokatai, gy- 
dytojai. Diduma jų dingo be pėdsako. Sunaikinti paskutiniai paveldimų 
luomų ir rangų likučiai; paveldėjimo įstatymas visus juos sulygino. 

Tai nereiškia, jog Jungtinėse Valstijose, kaip ir kitur, nebėra turtuo- 
lių; netgi nežinau kitos tokios šalies, kur Žmogaus širdyje būtų taip įsi- 
šaknijęs geismas pralobti ir kur taip įnirtingai būtų niekinama nekin- 
tamos turtinės lygybės teorija. Turtas neįtikėtinai greit eina iš rankų į 
rankas, ir patirtis rodo, jog labai retai laimė nusišypso dviem kartoms 
pagrečiui. 

Šitas vaizdas, gal ir pernelyg spalvingai nupieštas, tik iš dalies at- 
skleidžia tai, kas dedasi naujosiose Vakarų ir Pietvakarių valstijose. 

Praėjusio šimtmečio pabaigoje nutrūktgalviai nuotykių ieškotojai 
ėmė skverbtis į Misisipės slėnį. Tai buvo lyg naujasis Amerikos at- 
radimas; netrukus ten siūbtelėjo diduma imigrantų; negyvenamose 
žemėse staiga atsirado ligi tol neregėtos bendruomenės. Amerikos 
Sąjungoje susikūrė valstijos, kurių nė vardo niekas nebuvo girdėjęs 
prieš keletą metų. Kaip tik ten, Vakaruose, demokratija pasiekė aukš- 
čiausią lygį. Tų, rodos, atsitiktinai susikūrusių valstijų gyventojai tik 
vakar atsikėlė į kraštą, tapusį jiems naująja tėvyne. Jie vos pažįsta 
vieni kitus, žmogus nė žinoti nežino, kas iš tikrųjų yra jo artimiau- 
sias kaimynas. Šitoje Amerikos žemyno dalyje gyventojai nesusidu- 
ria ne tik su garsių vardų ir didelių turtų įtaka, bet ir su tikrąja aristo- 
kratija, išprususia ir garbinga. Niekas čia neturi autoriteto, kurio 
nusipelno visuomenės akyse Žmogus, visą gyvenimą darydamas ge- 
ra kitų labui. Naujosios Vakarų valstijos jau apgyvendintos, tačiau 
visuomenės dar nėra. 

Beje, Amerikoje vyrauja ne vien turtinė lygybė; žmonės čia daug- 
maž lygūs ir savo išsilavinimu. 

Nemanau, ar yra pasaulyje dar kokia nors kita šalis, kurioje pro- 
porcingai gyventojų skaičiui būtų tiek mažai beraščių ir dar mažiau 
mokslo Žmonių negu Amerikoje. 

Pradinis mokslas pasiekiamas kiekvienam, aukštojo siekia tik 
vienas kitas. 

Tai savaime suprantama ir neišvengiamai plaukia iš to, apie ką jau 
kalbėta anksčiau. 

Beveik visi amerikiečiai yra pasiturintys; tad jiems lengvai priei- 
nami Žmonijos pažinimo pradmenys. 

Amerikoje nedaug turtuolių; beveik visiems amerikiečiams reikia tu- 
rėti profesiją, verstis kokiu nors amatu, o kiekvieno amato reikia mo- 
kytis, todėl bendro išsilavinimo dalykais gali domėtis tik vaikystėje ir 
paauglystėje; sukakus penkiolikai metų, jie pradeda „skintis kelią į gy- 
venimą“; jų lavinimasis dažniausiai baigiasi tada, kai mūsiškis tik pra- 
sideda. Jeigu jie tęsia mokslus, tai gilinasi tik į specialius ir pravarčius 
dalykus; mokomasi ko nors kaip amato: dedamasi į galvą tik tai, kas 
praktiškai pritaikoma gyvenime, kas tuo metu laikoma naudinga. 

Daugelis Amerikos turtuolių iš pradžių buvo vargšai; beveik visi 
dykinėtojai jaunystėje labai daug dirbo; mat jeigu kas ir buvo linkęs į 
mokslus, neturėjo tam laiko, o kai atsirado laiko, nebebuvo noro mo- 
kytis. 

Amerikoje visai nėra tokio sluoksnio — Žmonių, kurie drauge su 
ištekliumi bei laisvalaikiu būtų paveldėję polinkį į smagią proto mank- 
štą ir laikę garbe protinį darbą. 

Atsidėti tokiam darbui trūksta tiek noro, tiek galimybių. 

Amerikoje nusistovėjęs tam tikras vidutinis išsilavinimo lygis. Vi- 
si prie jo daugmaž priartėję: vieni truputį jį prašoka, kiti truputį jo ne- 
priaugę. 

Todėl čia susiduriame su galybe žmonių, maždaug vienodai nutuo- 
kiančių apie tikėjimą, istoriją, gamtos mokslus, politinę ekonomiją, 
įstatymus, valstybės valdymą. 

Protinė nelygybė eina tiesiogiai nuo Dievo, ir Žmogus per silpnas 
tam priešintis, taip buvo ir bus visada. 

Tačiau, kaip matyti iš to, kas jau sakyta, Kūrėjo valia skirtingų su- 
gebėjimų Žmonės turi vienodas galimybes. 

Todėl Amerikoje mūsų laikais aristokratijos pradas, ganėtinai silp- 
nas nuo pat pradžių, jei dar nesunaikintas, tai bent taip nuslopintas, jog 
sunku pasakyti, ar jis turi kokią įtaką ivykių eigai. 

O demokratijos pradą, priešingai, laikas, įvykiai ir įstatymai pada- 
rė ne tik pranašiausią, bet ir, galima sakyti, vienintelį. Įtakos jam ne- 
turėjo nei giminės, nei klanai; dažniausiai net sunku įžiūrėti bent kiek 
stipresnę kokio vieno asmens įtaką. 

Tad socialinė padėtis Amerikoje — vienas keisčiausių reiškinių. 
Tiek turtu, tiek intelektualiniu lygiu Žmonės ten jaučiasi tokie lygūs, 

kitaip sakant, turintys tokį tvirtą pagrindą po kojomis, kaip jokioje ki- 
toje pasaulio šalyje ir jokiame kitame šimtmetyje, kuriuos saugo isto- 
rijos atmintis. 


AMERIKOS ANGLŲ VISUOMENINĖS-SOCIALINĖS 
SANKLODOS ĮTAKA POLITINIAM GYVENIMUI 


Nesunku numatyti tokios visuomeninės-socialinės sanklodos po- 
litinius padarinius. 

Būtų visiškai nesuprantama, jeigu lygybė galop neįsismelktų į po- 
litinį gyvenimą, kaip įsismelkė visur kitur. Net sunku įsivaizduoti, jog 
vienu požiūriu žmonės galėtų būti amžinai nelygūs, o visais kitais — 
lygūs; taigi ateis toks laikas, kai Žmonės bus lygūs visais atžvilgiais. 

Aš žinau, jog valstybėje įtvirtinti lygybę įmanoma tik dviem bū- 
dais: reikia suteikti teises visiems piliečiams arba nesuteikti jų nė 
vienam. 

Tautoms, turinčioms tokią pat visuomeninę-socialinę sanklodą kaip 
Amerikos anglų, labai sunku įžiūrėti ribą tarp visuotinio suverenumo 
ir absoliučios vieno Žmogaus valdžios. 

Ir nereikia slėpti nuo savęs, jog tiek pirmasis, tiek antrasis atvejis 
kuo puikiausiai derinasi su mano aprašytaja visuomenės sankloda. 

Iš tikrųjų teisėtas yra atkaklus lygybės troškimas, kurstantis žmo- 
nėms norą būti stipriems ir gerbiamiems. Šio troškimo tikslas — ma- 
žus Žmones prilyginti didiesiems. Tačiau žmogaus širdyje glūdi ir iš- 
kreiptas lygybės geismas, kuris skatina silpnuosius trokšti, kad stip- 
rieji atsidurtų jų padėtyje, ir gundo žmones labiau branginti lygybę 
vergystėje negu nelygybę laisvėje. Taip yra ne todėl, jog tautos, tu- 
rinčios demokratinę sanklodą, iš prigimties niekina laisvę; priešin- 
gai, instinktyviai jos siekia. Tačiau laisvė nėra didžiausias ir nuola- 
tinis jų troškimas; lygybė — štai kas yra jų amžina meilė; laisvės jos 
siekia impulsyviai, proveržiais ir, jeigu nepasiekia tikslo, greit su tuo 
susitaiko; bet lygybę laiko aukščiausia vertybe ir sutiktų veikiau žū- 
ti, negu jos netekti. 

Kita vertus, kai visi piliečiai yra daugiau ar mažiau lygūs, jiems 
sunku darosi ginti laisvę nuo valdžios spaudimo ir pasikėsinimų. Ka- 
dangi nė vienas jų nėra pakankamai stiprus, kad galėtų sėkmingai 

grumtis, garantuoti laisvę galima nebent sutelktomis jėgomis. Tačiau 
sutelkti jėgas ne visada pavyksta. 

Taigi, turėdamos tokią pačią visuomeninę-socialinę sanklodą. tau- 
tos gali susilaukti dvejopų rimtų politinių rezultatų; tai iš esmės skir- 
tingi rezultatai, tačiau to paties fakto sąlygojami. 

Pirmieji su šita pavojinga alternatyva, apie kurią jau esu kalbėjęs, 
susidūrė Amerikos anglai; jie buvo gana laimingi išvengę absoliučios 
valdžios. Aplinkybės, kilmė, išsilavinimas ir ypač papročiai jiems 
leido sukurti ir išsaugoti tautos suverenumą. 


IV SKYRIUS 


APIE TAUTOS SUVERENUMO PRINCIPĄ AMERIKOJE 


Jis viešpatauja amerikiečių visuomenėje. — Kaip amerikiečiai nau- 

dojosi tuo principu dar prieš revoliuciją. — Revoliucijos poveikis to 

principo plėtojimui. — Lėtas tolydinis rinkimų cenzo reikalavimų 
mažinimas. 


Kalbant apie Jungtinių Valstijų politinius įstatymus, visada reikia 
pradėti nuo tautos suverenumo. 

Tautos suverenumo principas, kuriuo daugiau ar mažiau pagrįstos 
beveik visos institucijos, paprasta akimi nematomas, tarsi giliai pa- 
slėptas. Šio principo laikomasi, net jo nepripažįstant, o jeigu kartais 
trumpam iškeliamas į dienos šviesą, tuojau pat skubama jį vėl grąžin- 
ti į šventavietės tamsą. 

Tautos valia — tai vienas posakių, kuriuo labiausiai piktnaudžiavo 
visų laikų intrigantai ir visų epochų despotai. Vieniems atrodė, jog tos 
valios išraiška — keleto valdžios atstovų nupirkti balsai; kitiems — 
suinteresuotos ar įbaugintos mažumos pritarimas; būta ir tokių, kurie 
tautos valia laikė Žmonių tylėjimą ir manė, kad pats paklusnumo fak- 
tas suteikia jiems valdymo teisę. 

Amerikoje tautos suverenumo principas nėra nei toks paslėptas, nei 
bevaisis kaip kituose kraštuose; jis atsispindi papročiuose; jį skelbia įsta- 
tymai; jis laisvai plėtojamas, nevaržomas, pasiekia savo galutinį tikslą. 

Pasaulyje yra vienintelis kraštas, kur galima tikėtis deramai įver- 
tinti tautos suverenumo principą, išnagrinėti jo pritaikymą visuomenės 
veikloje ir spręsti apie jo pranašumus ir pavojus, — tai Amerika. 

Jau esu sakęs, jog nuo pat pradžių tautos suverenumo principas bu- 
vo didumos Amerikoje besikuriančių anglų kolonijų pagrindinis prin- 
cipas. 

Tačiau visuomenės valdymui jis dar toli gražu neturėjo tokios ga- 
lios, kokią turi dabar. 

Jo pergalingam žygiui trukdė dvi kliūtys: vidinė ir išorinė. 

Jis negalėjo iškilti aikštėn įstatymuose, nes kolonijos dar buvo pri- 
verstos klausyti metropolijos; tad jis turėjo slėptis provincijų ir ypač 
bendruomenių susirinkimuose. Ten paslapčia plėtojosi. 

Amerikiečių visuomenė tuomet dar nebuvo pasiruošusi jo priimti 
drauge su visais padariniais. Naujojoje Anglijoje, kurios gyventojai 
skyrėsi didesniu išsilavinimu, ir turtingoje teritorijoje į pietus nuo 
Hudsono, kaip jau buvo sakyta ankstesniame skyriuje, dar ilgai gyva- 
vo tam tikra aristokratinė įtaka, siekianti visuomenės valdymą sutelk- 
ti kelių Žmonių rankose. Turėjo praeiti daug laiko, kad pareigūnai bū- 
tų renkami, 0 visi piliečiai taptų rinkėjais. Rinkimų teisė visur buvo 
apribota ir sąlygojama rinkiminio cenzo. Šiaurėje šio cenzo paisyta 
mažiau, o Pietuose — griežčiau. 

Prasidėjo Amerikos revoliucija. Suverenumo principas iš bendruo- 
menių perėjo į vyriausybę; visos klasės padarė nuolaidų jo labui; dėl 
jo buvo kovojama ir pasiekta pergalė; jis tapo visų įstatymų įstatymu. 

Beveik tokia pat sparti permaina įvyko ir pačioje visuomenėje. Pa- 
veldėjimo įstatymas galutinai sugriovė visas vietines įtakas. 

Tuo metu, kai visi pamatė tuos įstatymų ir revoliucijos padarinius, 
demokratija jau buvo laimėjusi galutinę pergalę. Valdžia faktiškai bu- 
vo jos rankose. Netgi buvo nevalia prieš ją kovoti. Aukščiausieji 
sluoksniai nemurmėdami ir nesipriešindami susitaikė su neišvengiamu 
blogiu. Jiems atsitiko tai, kas paprastai atsitinka žlungančiai valdžiai: 
kiekvienas ima rūpintis tik savimi; kadangi išplėšti valdžios iš liaudies 
rankų buvo nebeįmanoma, o neapykanta daugumai ne tokia stipri, kad 
būtų galima jos nepaisyti, stengtasi žūtbūt pelnyti jos palankumą. Tad 
už demokratiškiausius įstatymus aktyviausiai balsavo tie žmonės, ku- 
rių interesus jie labiausiai žeidė. Šitaip aukštieji sluoksniai išvengė 
liaudies pykčio ir patys pagreitino naujosios tvarkos pergalę. Taigi ne- 
regėta, negirdėta: posūkis į demokratiją buvo juo ryžtingesnis tose val- 
stijose, kur buvo gilesnės aristokratijos šaknys. 

Didikų įkurta Marylando valstija pirmoji paskelbė visuotinę rinki- 
mų teisę ' ir valdymo sistemoje padarė demokratiškiausių permainų. 

Kai pradedama reformuoti rinkimų cenzą, galima manyti, jog anks- 
čiau ar vėliau jis bus visiškai panaikintas. Tai viena pagrindinių visuo- 


' Marylando Konstitucijos pataisos, padarytos 1801 ir 1809 metais. 

menės gyvenimo taisyklių. Kuo labiau plečiamos rinkimų teisės, tuo 
didėja poreikis dar labiau jas plėsti, nes sulig kiekviena nuolaida stip- 
rėja demokratijos jėgos ir drauge su nauja galia didėja jos reikalavi- 
mai. Kuo daugiau Žmonių gauna rinkimų teisę, tuo labiau ją trokšta 
įgyti tie, kuriems dar trukdo rinkimų cenzas. Galiausiai išimtis tampa 
taisykle; nuolaidos daromos be perstojo, ir sustojama tik tada, kai įsi- 
gali visuotinė rinkimų teisė. 

Jungtinėse Valstijose tautos suverenumo principas dabar diegiamas 
į gyvenimą taip plačiai, kad sunku net įsivaizduoti. Jis nusikratė visų 
fikcijų, kuriomis buvo stengiamasi jį apgaubti; dabar, nelygu aplinky- 
bės, jis reiškiasi įvairiausiomis formomis. Kartais pati liaudis, kaip 
Atėnuose, leidžia įstatymus; kartais deputatai, išrinkti visuotiniu bal- 
savimu, atstovauja tautai ir veikia jos vardu, beveik tiesiogiai jos kon- 
troliuojami. 

Esama šalių, kur valdžia, savotiškai nepriklausoma nuo visuome- 
nės, jį veikia ir kreipia tam tikra linkme. 

Esama ir kitokių šalių, kur valdžia suskaidyta, drauge ir priklauso- 
ma, ir nepriklausoma nuo visuomenės. Nieko panašaus nepamatysime 
Jungtinėse Valstijose; ten visuomenė valdo pati ir save pačią. Be jos 
nėra kitos valdžios; ten nesutiksime tokio Žmogaus, kuris išdrįstų pa- 
galvoti ir ypač pareikšti ieškosiąs valdžios kur kitur. Liaudis priside- 
da prie įstatymų kūrimo, rinkdama įstatymų leidėjus, o rinkdama.vyk- 
domosios valdžios pareigūnus, prižiūri, kaip vykdomi įstatymai; gali- 
ma sakyti, jog pati ir valdo, nes dalis, atiduota vyriausybei, tokia 
silpna ir nedidelė, ir pati vyriausybė taip jaučia, kad yra kilusi iš liau- 
dies, ir taip nuolankiai klauso ją pagimdžiusios galios. Liaudis valdo 
Amerikos politinį gyvenimą, kaip Dievas — Visatą. Ji yra visa ko prie- 
žastis ir pabaiga; viskas iš jos išeina ir viskas į ją sugrįžta (žr. Paaiš- 
kinimai, H). 


V SKYRIUS 


PRIEŠ PRADEDANT KALBĄ APIE JUNGTINIŲ VALSTIJŲ 
VALDYMO SISTEMĄ, REIKIA PANAGRINĖTI, 
KAS DEDASI ATSKIROSE VALSTIJOSE 


Šitame skyriuje bus nagrinėjama valdymo forma Amerikoje, pa- 
grįsta tautos suverenumo principu, jos veikimo priemonės, kliūtys, 
pranašumai ir pavojai. 

Pirmasis keblumas yra toks: Jungtinės Valstijos turi sudėtinę sanda- 
rą; mes matome dvi skirtingas valstybes, jeigu galima taip sakyti, 
įspraustas viena į kitą; tai dvi visiškai atskirtos ir beveik nepriklauso- 
mos vyriausybės: viena, įprasta ir turinti neribotus įgaliojimus, tenkina 
kasdienius visuomenės poreikius, kita, ypatinga ir apribota, rūpinasi tam 
tikrais bendrais reikalais. Žodžiu, yra dvidešimt keturios nepriklauso- 
mos valstybėlės, drauge sudarančios Jungtines Amerikos Valstijas. 

Nagrinėti, kas yra Sąjunga, prieš tai nepanagrinėjus ją sudarančių 
atskirų valstijų, — vadinasi, pasirinkti kliūtimis nužymėtą kelią. Fe- 
deralinio valdymo forma Jungtinėse Valstijose atsirado vėliausiai; tai 
buvo tik savotiška respublikos atmaina, santrauka politinių principų, 
anksčiau plačiai paplitusių visuomenėje ir gyvavusių nepriklausomai 
nuo jos. Beje, federalinė vyriausybė, kaip jau sakiau, yra tik išimtis; 
kiekvienos valstijos vyriausybė — bendra taisyklė. Rašytojas, panū- 
dęs atkurti tokio paveikslo visumą, bet prieš tai neapgalvojęs detalių, 
neišvengiamai nugrimztų į painiavą arba pasikartojimus. 

Didieji politiniai principai, šiandien valdantys amerikiečių visuo- 
menę, atsirado ir plėtojosi valstijoje; tuo nevalia abejoti. Taigi, norint 
suvokti visumą, pirmiausia reikia patyrinėti valstiją. 

Valstijos, dabar sudarančios Amerikos Sąjungą, visos turi iš pažiū- 
ros vienodas institucijas ir vienodai atrodo. Politinis ir administracinis 
gyvenimas sutelktas trijuose veiklos židiniuose, kuriuos galima palygin- 
ti su įvairiais nervų mazgais, valdančiais žmogaus kūną. 

Apatiniame lygmenyje yra bendruomenė, aukštėliau — grafyste, 0 
viršuje — valstija. 

AMERIKOS BENDRUOMENIŲ SISTEMA 


Kodėl politinių institucijų nagrinėjimą autorius pradeda bendruome- 

ne. — Bendruomenę turi visos tautos. — Kaip sunku įtvirtinti ir iš- 

saugoti bendruomenės laisvę. — Jos svarba. — Kodėl pagrindiniu 

nagrinėjimo objektu autorius pasirinko Naujosios Anglijos bend- 
ruomenės sandarą. 


Neatsitiktinai pirmiausia imu nagrinėti bendruomenę. 

Bendruomenė — vienintelis toks gyvastingas sambūris: visur, kur 
buriasi Žmonės, jie savaime sudaro bendruomenę. 

Bendruomeninė sandara būdinga visoms tautoms, kad ir kokie bū- 
tų jų papročiai ar įstatymai; žmogus kuria karalystes ir respublikas; 
bendruomenė atrodo lyg paties Dievo rankų kūrinys. Bet nors ben- 
druomenė atsirado drauge su žmogumi, bendruomeninė laisvė — re- 
tas ir netvarus dalykas. Tauta visada gali telkti didelius politinius sam- 
būrius, nes joje paprastai yra pakankamai Žmonių, kurių išlavintas pro- 
tas tam tikru mastu atsiriboja nuo kasdienių gyvenimo reikalų. 
Bendruomenė sudaryta iš tamsuolių, dažnai atsisakančių įstatymų lei- 
dėjo paslaugų. Plečiantis tautų švietimui, veikiau daugėja, negu ma- 
žėja sunkumų, susijusių su bendruomenių nepriklausomybės įtvirtini- 
mu. Tikrai civilizuota visuomenė vargiai pakenčia bandymus įtvirtinti 
bendruomeninę laisvę; ji piktinasi galybe klaidų ir nusivilia sėkme ge- 
rokai anksčiau, negu pasiekiama galutinių rezultatų. 

Iš visų laisvės formų sunkiausiai įtvirtinama yra bendruomeninė 
laisvė ir sykiu ji labiausiai valdžios pasikėsinimų pažeidžiama. Palik- 
tos likimo valiai, bendruomeninės institucijos visai neįstengtų priešin- 
tis sumaniai ir stipriai vyriausybei; kad galėtų sėkmingai gintis, jos turi 
būti visapusiškai išsivysčiusios ir perėmusios tautos idėjas ir papro- 
čius. Tad, kol bendruomeninė laisvė nėra įsismelkusi į papročius, ją 
sunaikinti labai lengva, o įsismelkti į papročius ji gali tik tada, kai bus 
ilgai gyvavusi įstatymų įteisinta. 

Taigi bendruomeninė laisvė nėra, taip sakant, žmogaus pastangų 
vaisius. Todėl dirbtinai įdiegti ją retai tepavyksta; veikiau ji atsiranda 
pati savaime. Ji beveik slapčia bręsta puslaukinės visuomenės gelmė- 
se. Ir tik tolydžio veikiant įstatymams ir papročiams, aplinkybėms, o 
ypač laikui, pavyksta ją galop įtvirtinti. Iš visų žemyninės Europos 

tautų, galima sakyti, nėra nė vienos, kuri žinotų, kas yra bendruome- 
ninė laisvė. 

Šiaip ar taip, laisvų tautų galia slypi bendruomenėje. Bendruome- 
ninės institucijos tautų laisvei reikalingos taip pat, kaip pradinės mo- 
kyklos — mokslui; jos daro laisvę prieinamą žmonėms, moko žmones 
ramiai ja mėgautis ir pratina ja naudotis. Neturėdama bendruomeni- 
nių institucijų, tauta gali susikurti laisvės nevaržančią valdžią, bet jai 
svetima laisvės dvasia. Trumpalaikės aistros, vienadieniai interesai, 
aplinkybių sutapimas gali jai sukurti tik nepriklausomybės regimybę, 
tačiau visuomenės viduje glūdintis despotizmas vėl anksčiau ar vėliau 
išsiveržia į paviršių. 

Kad skaitytojai geriau perprastų pagrindinius principus, kuriais remia- 
si Jungtinių Valstijų bendruomenės ir grafystės politinė struktūra, laikiau 
naudinga kaip pavyzdį paimti kurią nors valstiją, nuodugniai išnagrinėti, 
kas joje vyksta, o paskui bendrais bruožais apžvelgti visą kraštą. 

Aš pasirinkau vieną Naujosios Anglijos valstiją. 

Skirtingose Sąjungos valstijose bendruomenės ir grafystės struk- 
tūra nevienoda, tačiau nesunku pastebėti, jog visose valstijose, suda- 
rant bendruomenes ir grafystes, vadovautasi tais pačiais principais. 

Taigi man pasirodė, jog tie principai Naujojoje Anglijoje išsirutulio- 
jo labiau nei kur kitur ir pasiekė nepalyginamai geresnių rezultatų. Ten 
jie reljefiškesni, labiau krinta į akį ir svetimšaliui lengviau pastebimi. 

Naujosios Anglijos bendruomeninės institucijos sudaro baigtinę ir 
darnią visumą; jos senos; jos remiasi įstaty mais, o dar tvirčiau — pa- 
pročiais; turi nepaprastą įtaką visai visuomenei. 

Kaip tik dėl to jos vertos mūsų dėmesio. 


BENDRUOMENĖS DYDIS 


Lyginant su Prancūzijos kantonais ir bendruomenėmis (commune), 
Naujosios Anglijos bendruomenės (Township) dydžiu nusileidžia pir- 
miesiems ir pranoksta antrąsias. Paprastai jos turi nuo dviejų iki trijų 
tūkstančių gyventojų '; taigi nėra tokios didelės, kad gyventojų inte- 


' 1830 m. Massachusettso valstijoje buvo 305 bendruomenės, gyventojų — 
610 014; tad vidutiniškai kiekvienoje bendruomenėje buvo apie du 2000 gy- 
ventojų. 

resai daugiau ar mažiau nesutaptų, kita vertus, jos apgyvendintos ga- 
na tankiai, todėl čia visada yra žmonių, sugebančių ją gerai valdyti. 


Naujosios ANGLIJOS BENDRUOMENIŲ VALDŽIA 


Bendruomenėje, kaip ir kitur, valdžios pagrindas — žmonės. — Jie pa- 

tys aptaria svarbiausius reikalus. — Nėra savivaldybės. — Didžiau- 

sia bendruomenės valdžia sutelkta „išrinktųjų“ (selectmen) rankose. 

— Kaip jie veikia? — Bendruomenės gyventojų visuotinis susirinki- 

mas (Town meeting). — Visų bendruomenės pareigūnų sarašas. 
— Privalomos ir apmokamos pareigos. 


Bendruomenėje, kaip ir visur kitur, valdžia remiasi žmonėmis, ta- 
čiau niekur kitur jų įtaka nėra tokia tiesioginė. Liaudis Amerikoje yra 
šeimininkė, kurios privalu klausyti, kiek tik įmanoma. 

Naujojoje Anglijoje, sprendžiant bendrus valstijos reikalus, daugu- 
ma reiškia savo valią per atstovus. Taip buvo būtina; tačiau bendruo- 
menėje, kur teisė ir valdžia glaudžiausiai susijusios su pavaldiniais, at- 
stovavimo sistemos atsisakyta. Nėra savivaldybės (municipal council); 
rinkėjai, išsirinkę pareigūnus, patys jiems vadovauja viskam, kas nėra 
susiję su įprastu ir tiesioginiu valstijos įstatymų vykdymu *. 

Tokia tvarka šitaip nesiderina su mūsų pažiūromis ir prieštarauja 
mūsų papročiams, jog aiškumo dėlei būtina pateikti keletą pavyzdžių. 

Kaip matysime toliau, bendruomenėje nepaprastai gausu smulkių 
tarnybų, bet didžiausią valdžią turi keletas kasmet renkamų asmenų, 
vadinamų selectmenais *. 


* Tos pačios taisyklės netinka didelėms bendruomenėms. Jose paprastai yra 
meras ir municipalitetas, sudarytas iš dviejų padalinių, bet tai jau išimtis, 
kurią būtina įteisinti įstatymu. Žr. 1822 m. vasario 22 d. įstatymą, nusakantį 
Bostono miesto valdžios struktūras (Laws of Massachusetts, t. 2, p. 588). 
Tai taikoma dideliems miestams. Maži miesteliai taip pat dažnai turi savi- 
tą valdymo organų sistemą. 1832 m. New Yorko valstijoje buvo šimtas ke- 
turios taip tvarkomos bendruomenės (William. Register). 

S Mažiausiose bendruomenėse jų išrenkama trys, o didžiausiose — devyni. 
Žr. The Town Officer, p. 186, taip pat pagrindinius Massachusettso įstaty- 
mus, kuriuose minimi selectmenai. Įstatymai išleisti 1786 m. vasario 20, t. 
1, p. 219; 1796 m. vasario 24, t. I, p. 488; 1801 m. kovo 7, t. 2, p. 45; 

Bendrieji valstijos įstatymai jiems numato tam tikras pareigas. Jas 
vykdydami, selectmenai neprivalo atsiklausti valdinių sutikimo, o jų 
nevykdydami negali išvengti asmeninės atsakomybės. Pavyzdžiui, val- 
stijos įstatymas juos įpareigoja bendruomenėje sudaryti rinkėjų sąra- 
šus; to nepadarę, jie nusižengia įstatymui. Tačiau, spręsdami visus ki- 
tus klausimus, patikėtus bendruomenės valdžiai, selectmenai vykdo 
žmonių valią, kaip Prancūzijoje meras vykdo municipalinės tarybos 
sprendimus. Dažniausiai jie veikia savo atsakomybe, laikydamiesi tų 
principų, kuriems dauguma jau buvo anksčiau pritarusi. Tačiau, panū- 
dę šiek tiek pakeisti esamą tvarką, pradėti kokią naują veiklą, jie turi 
grįžti prie savo valdžios ištakų. Tarkime, norima statyti naują mokyk- 
lą. Selectmenai sukviečia visus rinkėjus numatytą dieną į nurodytą iš 
anksto vietą; ten išdėsto rūpimą dalyką, kurio nevalia atidėlioti, ap- 
svarsto, ko tam reikėsią, kiek tai kainuosią ir kur ta mokykla bus sta- 
toma. Visapusiškai su problema supažindintas susirinkimas pritaria 
minčiai, numato vietą, balsuoja dėl mokesčių ir įpareigoja selectme- 
nus vykdyti jo valią. 

Selectmenai vieninteliai turi teisę šaukti bendruomenės susirinki- 
mą (town meeting), bet galima juos paskatinti tai padaryti. Sugalvoję 
kokį naują projektą ir norėdami gauti bendruomenės pritarimą, dešimt 
savininkų gali pareikalauti sušaukti visuotinį susirinkimą; selectmenai, 
patenkinę jų norą, turi teisę tik pirmininkauti tam susirinkimui *. 

Tie papročiai, prigiję tiek politiniame, tiek visuomeniniame gyve- 
nime, be abejonės, mums labai svetimi. Šiuo metu neketinu nei jų kri- 
tikuoti, nei aiškinti slaptų aplinkybių, juos sąlygojančių ir palaikančių; 
apsiriboju tik jų išdėstymu. 

Selectmenai renkami kasmet balandžio arba gegužės mėnesį. Tuo pat 
metu bendruomenės visuotinis susirinkimas į svarbius administracijos 
postus išrenka daugybę kitų vietos savivaldos pareigūnų *. Vieni jų, va- 
dinami asesoriais, nustato mokesčius, kiti, kolektoriai, renka tuos mo- 
kesčius. Karininkas, vadinamas konstebliu, įpareigojamas būti policinin- 
ku, palaikyti viešąją tvarką, rūpintis viešosiomis vietomis ir dėti pastan- 
gas, kad būtų vykdomi įstatymai. Bendruomenės raštininkas užrašo 


1795 m. birželio 16, t. I, p. 175; 1808 m. kovo 12, t. 2, p. 186; 1787 m. 
vasario 28, t. I, p. 302; 1797 m. birželio 22, t. 1, p. 539. 

* Žr. Laws of Massachusetts, t. 1, p. 150; 1786 m. kovo 25 d. įstatymas. 

* Ibid. 

visus nutarimus, taip pat daro civilinės būklės aktų įrašus. Iždininkas 
saugo bendruomenės lėšas. Taip pat yra pareigūnų, kurie rūpinasi varg- 
šais, jiems pavedama labai sunki pareiga sekti, kaip vykdomi vargšų šal- 
pos įstatymai; mokyklų įgaliotiniai rūpinasi visuotiniu švietimu, kelių 
inspektoriai prižiūri tiek mažesnių, tiek didesnių kelių tinklą, — štai ir 
visas pagrindinių bendruomenės administracijos pareigūnų sąrašas. Ta- 
čiau tai toli gražu ne viskas; tarp vietos savivaldos pareigūnų dar ma- 
tome parapijų įgaliotinius, atsakingus už lėšas kulto reikalams, įvairių 
sričių inspektorius: vienus, turinčius telkti piliečius gaisro atveju, ant- 
rus — kontroliuoti, kaip mokama dešimtinė, trečius — spręsti ginčus, 
kylančius dėl žemių ribų, ketvirtus — matuoti medieną, penktus — tik- 
rinti, kaip laikomasi svorio ir kitų matų sistemos *. 

Bendruomenėje yra iš viso devyniolika pagrindinių pareigybių. 
Kiekvienas gyventojas išrinktas privalo eiti savo pareigas, priešingu 
atveju jam gresia bauda; tiesa, daugelis pareigybių apmokamos, kad 
neturtingi piliečiai galėtų skirti joms pakankamai laiko, nepatirdami 
nuostolių. Beje, Amerikoje neįprasta mokėti pareigūnui tvirto atlygi- 
nimo. Paprastai kiekvienas darbas, atliktas einant pareigas, įvertina- 
mas tam tikra suma, ir Žmonėms atlyginama už tai, kas padaryta. 


BENDRUOMENĖS GYVENIMAS 


Kiekvienas teisingiausiai įvertina tik tai, kas jam vienam pravartu. — 
Tautos suverenumo principo padariniai. — Kaip Amerikos bendruo- 
menės įgyvendina šį principą. — Naujosios Anglijos bendruomenė ne- 
priklausoma visa kuo, kas tiesiogiai su ja susiję, ir pavaldi visais ki- 
tais atžvilgiais. — Bendruomenės priedermės valstijai. — Prancūzi- 
joje vyriausybės pareigūnai tarnauja bendruomenei. — Amerikoje 
bendruomenės pareigūnai tarnauja vyriausybei. 


Jau esu minėjęs, jog visa Amerikos anglų politinė sistema remiasi 
tautos suverenumo principu. Kiekvienas šios knygos puslapis vis pla- 
čiau atskleidžia, kaip taikomas šis principas. 


“ Visi tie pareigūnai yra iš tikrųjų. Visos jų pareigos išsamiai nusakytos kny- 
goje: Issac Goodwin. Town Officer (Worcester, 1829) ir trijų tomų General! 
Laws of Massachusetts. Boston, 1823. 

Šalyse, kur viešpatauja tautos suverenumo principas, kiekvienas 
žmogus yra suverenas lygia dalimi su visais ir vienodai dalyvauja val- 
stybės valdyme. 

Tad kiekvienas Žmogus laikomas tokiu pat apsišvietusiu, doru ir 
stipriu, kaip ir visi kiti į jį panašūs. 

Tad kodėl jis paklusnus visuomenei ir kokios to paklusnumo ribos? 

Jis paklusnus visuomenei anaiptol ne todėl, kad neprilygsta tiems, 
kurie ją valdo, ar nesugeba tvarkytis pats; jis paklusnus visuomenei to- 
dėl, kad sąjunga su tokiais pat kaip jis atrodo jam naudinga ir kad jis 
žino, jog be reguliuojamosios valdžios tokia sąjunga neįmanoma. 

Taigi, vykdydamas privalomas piliečių tarpusavio priedermes, jis 
yra valdinys. Darydamas tai, kas priklauso tik jam vienam, jis pats sau 
ponas: jis laisvas ir už savo veiksmus atsako tik Dievui. Iš čia ir iš- 
mintis, jog Žmogus — geriausias, teisingiausias savo norų bei poelgių 
teisėjas ir visuomenė turi teisę kištis į jo gyvenimą tik tada, kai savo 
elgesiu jis kenkia jai arba kai jai reikia jo pagalbos. 

Jungtinėse Valstijose šis požiūris yra visuotinai pripažintas. Aš dar 
panagrinėsiu skyrium, kokią didelę įtaką jis turi paprasčiausiems gy- 
venimo reiškiniams; o dabar apsiribosiu bendruomenėmis. 

Bendruomenė, aptariama kaip visetas arba centrinės valdžios at- 
Žvilgiu, panaši į kiekvieną Žmogų, kuriam taikoma ką tik išdėstyta te- 
orija. 

Taigi bendruomenės laisvė Jungtinėse Valstijose remiasi tuo pačiu 
tautos suverenumo principu. Visos Amerikos respublikos daugiau ar 
mažiau pripažįsta šitą nepriklausomybę, bet ypač palankios jos raidai 
buvo aplinkybės, susiklosčiusios Naujojoje Anglijoje. 

Šitoje Sąjungos dalyje politinis gyvenimas užsimezgė pačioje ben- 
druomenių glūdumoje; beveik galima sakyti, jog iš pat pradžių kiek- 
viena jų buvo nelyginant nepriklausoma tautelė. Vėliau, pareikalavę 
savosios suverenumo dalies, Anglijos karaliai pasitenkino centrine val- 
džia. Jie paliko bendruomenes tokias, kokias rado. Dabar Naujosios 
Anglijos bendruomenės pavaldžios, bet iš pradžių nebuvo ar beveik 
nebuvo tokios. Taigi jos neišsikovojo sau valdžios; priešingai, atrodo, 
net atsižadėjo dalies savo nepriklausomybės valstijos naudai; tai dide- 
lis skirtumas, ir skaitytojui reikėtų tai įsidėmėti. 

Bendruomenės paprastai pavaldžios valstijai tik tiek, kiek jas sieja 
vadinamieji socialiniai interesai, tai yra interesai, svarbūs ir kitoms 
bendruomenėms. 

Bendruomenės išsaugojo nepriklausomybę išskirtinai jai svarbiuo- 
se reikaluose, ir, man regis, visoje Naujojoje Anglijoje vargu ar pasi- 
taikytų bent vienas žmogus, kuris pripažintų valstijos vyriausybei tei- 
sę kištis į grynai vidinius bendruomenės reikalus. 

Taigi Naujosios Anglijos bendruomenės perka ir parduoda, reiškia 
ieškinius ir bylinėjasi, didina ir mažina biudžetus, tr jokia administra- 
cinė valdžia nė neketina jai ko nors drausti 7. 

Tačiau bendruomenės turi vykdyti tam tikras socialines priedermes. 
Pavyzdžiui, valstijai prireikus pinigų, bendruomenė negali jų savo 
nuožiūra duoti arba neduoti *. Valstijai numačius tiesti kelią, bendruo- 
menė negali neįsileisti darbininkų į savo teritoriją. Bendruomenė pri- 
valo laikytis valstijos patvirtintų viešosios tvarkos taisyklių. Vyriau- 
sybei priėmus vienodą visuotinio švietimo sistemą visoje šalyje, ben- 
druomenė turi kurti tokias mokyklas, kokias numato įstatymas *. 
Vėliau kalbėdami apie Jungtinių Valstijų valdymo sistemą, pamatysi- 
me, kaip ir kas priverčia bendruomenes klausyti visais tais atvejais. 
Čia aš tik noriu konstatuoti, kad jos turi įpareigojimus. Tie įpareigoji- 
mai nėra dideli, bet, jūos pateikdama, valstijos vyriausybė tik išreiš- 
kia principą; bendruomenė, jį vykdydama, stačiai laikosi savo nepri- 
klausomybės teisių. Taigi, pavyzdžiui, mokesčių dydį balsavimu pa- 
tvirtina įstatymų leidėjai, tačiau bendruomenė juos paskirsto ir 
surenka; įpareigojama įsteigti mokyklą, tačiau ją stato, išlaiko ir jai va- 
dovauja bendruomenė. 

Prancūzijoje bendruomenių mokesčius renka valstybės mokesčių 
rinkėjas; Amerikoje bendruomenės mokesčių rinkėjas renka valstybės 
mokesčius. 

Taigi pas mus centrinės valdžios pareigūnai tarnauja bendruome- 
nei; Amerikoje bendruomenės pareigūnai tarnauja centrinei valdžiai. 
Vien tik iš to matyti, kaip skiriasi abi visuomenės. 


"Žr. Laws of Massachusetts, 1786 m. kovo 23 d. įstatymas, t. I, p. 250. 

" Ibid., 1786 m. vasario 20 d. įstatymas, t. I, p. 217. 

* Zr. tą patį rinkinį, 1789 m. birželio 25 d. ir 1827 m. kovo 8 d. įstatymas, 
t. 1, p. 367 ir t. 3, p. 179. 

Kodėl Naujosios Anglijos bendruomene patinka jos gyventojams. — 

Kaip sunku Europoje sukurti bendruomenės dvasią. — Amerikoje tą 

dvasią padeda sukurti bendruomenių teisės ir pareigos. — Jungtinė- 

se Valstijose tėvynės sąvoka daug platesnė nei kur kitur — Kaip ben- 

druomenės dvasia pasireiškia Naujojoje Anglijoje. — Kokie geri 
tų apraiškų rezultatai. 


Amerikoje yra ne tik bendruomeninės institucijos, bet yra ir ben- 
druomenės dvasia, palaikanti jas ir teikianti joms gyvybingumo. 

Naujosios Anglijos bendruomenė turi du pranašumus, kurie visur, 
kur tik su jais susiduriama, nepaprastai traukia Žmonių dėmesį: tai ne- 
priklausomybė ir valdžia. Nors bendruomenės veiklos sfera ribota, bet 
šioje sferoje ji gali laisvai veikti. Jau vien nepriklausomybė teikia jai di- 
delės svarbos, kurios negarantuoja nei jos plotas, nei gyventojų skaičius. 

Reikia turėti galvoje, jog Žmones paprastai traukia jėga. Tėvynės 
meilė neilgai teviešpatauja nukariautame krašte. Naujosios Anglijos 
gyventojas prisirišęs prie bendruomenės ne todėl, kad joje yra gimęs, 
o todėl, kad bendruomenė, jo akimis žiūrint, — laisva ir stipri korpo- 
racija, kuriai jis priklauso ir kuriai vadovauti verta stengtis. 

Europoje dažnai atsitinka, jog pati valdžia pasigenda bendruome- 
nės dvasios, nes visiems aišku, kad toji dvasia — svarbus visuomenės 
tvarką ir ramybę palaikantis elementas; bet valdžia nežino, kaip rei- 
kia ją sukurti. Ji būgštauja, kad, padariusi bendruomenę stiprią ir ne- 
priklausomą, ji atiduoda dalį savo galios tir valstybę gali pastūmėti į 
anarchiją. Tad atimkite iš bendruomenės galią, nepriklausomybę, ir jūs 
turėsite anaiptol ne piliečius, o tik paklusnius valdinius. 

Beje, reikia atkreipti dėmesį į dar vieną svarbų dalyką: Naujosios 
Anglijos bendruomenė sudaryta taip, kad žmonių širdyse ji žadina kar- 
štus jausmus, bet anaiptol nekursto aistringo valdžios troškimo. 

Grafystės pareigūnai nėra renkami, ir jų valdžia labai apribota. Net 
pati valstija atlieka antraeilį vaidmenį, jos gyvavimas nepastebimas ir 
ramus. Tik nedaugelis ryžtasi atsižadėti savo interesų ir asmeninio gy- 
venimo, kad įgytų teisę atsidurti prie valdžios vairo. 

Galią ir šlovę turi tie, kurie sudaro federalinę vyriausybę, tačiau 
nedaugeliui skirta turėti didesnę įtaką. Prezidento postas yra labai auk- 

štas, ir į jį patenka tiktai tam tikro amžiaus sulaukę asmenys, į kitus 
aukštus federalinės valdžios postus dažniausiai iškylama atsitiktinai ir 
jau pagarsėjus kitose veiklos srityse. Garbės troškimas nėra pagrindi- 
nė paskata nenuilstamai veržiantis į užsibrėžtą tikslą. Veikiau bendruo- 
menėje, kur glaudžiai susimezga įprastiniai gyvenimo santykiai, žmo- 
nėms kyla noras pelnyti kitų pagarbą, patenkinti tikruosius poreikius 
ir interesus, pabunda valdžios ir šlovės troškimas; tos aistros, taip daž- 
nai drumsčiančios visuomenę, iš esmės keičiasi namų aplinkoje, jau- 
kiame šeimos židinyje. 

Matote, kaip išmoningai amerikiečių bendruomenėje sugebėta, taip 
sakant, išsklaidyti valdžią, idant kuo daugiau Žmonių domėtųsi visuo- 
menės reikalais. Greta rinkėjų, retkarčiais pašaukiamų vykdyti val- 
džios funkcijas, kiek dar daug esama įvairiausių tarnautojų, pareigū- 
nų, ir kiekvienas jų pagal savo kompetenciją atstovauja galingai kor- 
poracijai, kurios vardu veikia, eina savo pareigas. Kiek daug Žmonių 
naudojasi bendruomenės galia, patys būdami ja suinteresuoti! 

Amerikinė sistema, patikėdama savivaldą daugeliui piliečių, kartu 
nesibaimina užkrauti bendruomenei kuo daugiau pareigų. Amerikie- 
čiai teisingai mano, jog tėvynės meilė — tartum tikėjimas, stiprinamas 
kasdienėmis apeigomis. 

Tad bendruomenės gyvenimo pulsas tolydžio jaučiamas; ir vykdant 
kasdienines pareigas, ir naudojantis teisėmis. Tokia politinė veikla 
nuolat skatina visuomenės aktyvumą, neleidžia jai sustabarėti, ap- 
kiausti, kita vertus, jos nedrumsčia ir neaudrina. 

Amerikiečiai prisiriša prie savo gyvenamosios vietos dėl tos pačios 
priežasties kaip ir kalnėnai prie savo krašto. Ir vieniems, ir kitiems 
gimtinė vienintelė ir neprilygstama; ji daug ypatingesnė ir brangesnė 
už visas kitas šalies vietoves. 

Apskritai Naujosios Anglijos bendruomenės gyvena laimingai. Val- 
džia atitinka jų skonį ir reikalavimus. Amerikoje viešpataujant ne- 
drumsčiamai ramybei ir materialinei gerovei, bendruomenių gyveni- 
mą retai tesukrečia audros. Tvarkyti bendruomenės reikalus nesudė- 
tinga. Be to, žmonės jau seniai politiškai išprusę, tiesą pasakius, jie jau 
išprusę ir atvyko į tą kraštą, kur dabar gyvena. Naujojoje Anglijoje 
apie luomus niekas net neužsimena, todėl viena dalis bendruomenės 
nesikėsina engti kitos, o skriaudos, kurias patiria tik atskiri žmonės, 
greit užmirštamos visuotinio pasitenkinimo fone. Gal valdžia ir turi 

trūkumų, kuriuos, beje, nesunku pastebėti, bet jie pernelyg nekrinta į 
akis, nes valdžia tikrai atstovauja valdiniams, ir, nors ji bent šiek tiek 
darbuojasi, ją gaubia tarsi tėviškas pasididžiavimas savo kūrybos vai- 
siumi. Beje, jos nėra su kuo nė palyginti. Anglija kadaise valdė visas 
kolonijas, bet Žmonės visada patys tvarkė bendruomenės reikalus. Tad 
liaudies suverenumas bendruomenėje ne tik labai senas, bet pirmykš- 
tis dalykas. 

Naujosios Anglijos gyventojas yra prisirišęs prie savo bendruome- 
nės, nes ji stipri ir nepriklausoma; jis rūpinasi ja, nes prisideda prie jos 
valdymo; jis ją myli, nes čia jam nėra ko skųstis likimu; jis deda į ją 
visas viltis ir su ja sieja savo ateitį; jis dalyvauja kiekviename bendruo- 
menės įvykyje, nes šioje tegu ir ribotoje, bet jam prieinamoje srityje 
jis mokosi valdyti visuomenę, pratinasi prie nustatytos tvarkos, kuri be 
revoliucijų ir perversmų atveria kelią laisvei, susigyvena su ja, pama- 
žu tą tvarką pamėgsta, suvokia valdymo sistemos darną ir galiausiai 
aiškiai perpranta, kokios iš tiesų yra jos pareigos ir kokios teisės. 


Naujosios ANGLIJOS GRAFYSTĖ 


Naujosios Anglijos grafystė atitinka Prancūzijos apygardą (arrondis- 
sement). — Sudaryta grynai administraciniais sumetimais. — Jai nie- 
kas neatstovauja. — Ji valdoma nerenkamų pareigūnų. 


Amerikos grafystė daug kuo panaši į Prancūzijos apygardą. Kaip 
ir apygardos, jos ribos nubrėžtos be jokio pagrindimo; tai darinys, ku- 
rio atskiros dalys nesusietos jokiais ryšiais, kuris neskatina nei mei- 
lės, nei prisiminimų, nei bendro gyvenimo būdo. Ji sudaryta grynai ad- 
ministraciniais sumetimais. 

Bendruomenė buvo per maža, kad joje galėtų veikti teisingumo or- 
ganai. Tad grafystė yra pirminis teisėsaugos centras. Kiekvienoje gra- 
fystėje yra teismas !", šerifas, vykdantis jo sprendimus, ir kalėjimas nu- 
sikaltėliams laikyti. 

Beveik visos grafystės bendruomenės turi tam tikrų tolygiai svar- 
bių poreikių, kuriuos patenkinti, savaime suprantama, gali būti įgalio- 


'" Žr. 1821 m. vasario 11 d. įstatymas, Laws of Massachusetts, t. 2, p. 551. 

ta tik centralizuota valdžia. Massachusettse tą valdžią savo rankose su- 
telkę keli pareigūnai, kuriuos skiria valstijos gubernatorius savo tary- 
bos !! pritarimu "*. 

Grafystės pareigūnų valdžia labai ribota ir pasireiškia tik išimti- 
niais, iš anksto numatytais atvejais. Kasdieniams reikalams tvarkyti 
pakanka valstijos ir bendruomenės. Minėti pareigūnai nebent sudaro 
grafystės biudžeto projektą, kurį legislatūra tvirtina balsavimu ". Nė- 
ra jokios asamblėjos, jokio susirinkimo, tiesiogiai ar netiesiogiai atsto- 
vaujančio grafystei. 

Tad, tiesą pasakius, grafystėje nėra politinio gyvenimo. 

Daugumoje Amerikos konstitucijų pastebima tendencija išskaidyti 
vykdomąją valdžią, o įstatymų leidžiamąją — sutelkti. Naujosios Ang- 
lijos bendruomenė turi tik jai būdingą gyvavimo principą, kurio nie- 
kas negali iš jos atimti; grafystei reikėtų dirbtinai sukurti tokio gyva- 
vimo sąlygas, bet tai niekam nereikalinga; visos bendruomenės susi- 
jungusios sudaro valstiją, kuri yra visų valdžios struktūrų centras; be 
bendruomenių ir valstybės atliekamo darbo, dar paminėtina atskirų 
žmonių individuali veikla. 


NaulJosios ANGLIJOS VALDYMO ORGANŲ SISTEMA 


Amerikoje valdymo organų veikla visiškai nepastebima. — Kodėl? — 
Europiečiai mano laisvę įgysią iš valdžios atimdami kai kurias teises, 
o amerikiečiai — paskirstydami jos funkcijas. — Beveik visa valdžia 
tiesiogine to žodžio prasme atiduota bendruomenei ir išdalyta įvai- 
riems jos pareigūnams. — Nei bendruomenėje, nei už ją aukštesniuo- 
se dariniuose nėra administracinės hierarchijos. — Kodėl taip yra? 
— Tad kodėl gi valstija vienodai valdoma ir tvarkoma? — Kieno pa- 
reiga prižiūrėti, kad ir bendruomenės, ir grafystės valdžia laikytųsi 
įstatymų ?. — Teisėsaugos santykis su valdžia. — Renkamumo princi- 
po, privalomo visiems pareigūnams, rezultatas. — Naujosios Anglijos 


:. Gubernatoriaus taryba yra renkamas organas. 
“Zr. 1819 m. vasario 20 d. įstatymas, Laws of Massachusetts, t. 2, p. 494. 
"Zr. 1791 m. lapkričio 2 d. įstatymas, Laws of-Massachusetts, t. 1, p. 61. 

taikos teisejai. — Kas juos skiria. — Jie valdo grafystę. — Jie užtik- 

rina bendruomenių valdymą. — Poseėdininkų teismas. — Kaip jis vei- 

kia. — Kas jam pateikia medžiagą. — Tikrinimo ir apskundimo teisės 

plačiai paskirstytos kaip ir visos kitos valdymo funkcijos. 
— Informatorių skatinimas, skiriant jiems dalį baudos. 


Europietį, keliaujantį po Jungtines Valstijas, labiausiai stebina, kad 
to, kas pas mus vadinama vyriausybe arba valdžia, nėra. Amerikoje 
matai surašytus įstatymus ir kaip jie kasdien vykdomi; viskas aplin- 
kui juda, bet niekur nematyti varomosios jėgos. Tolydžio dingsta iš 
akių ranka, valdanti socialinį mechanizmą. 

Tačiau, kaip kiekviena tauta, norėdama reikšti mintis, turi naudo- 
tis savo kalbos gramatika, taip kiekviena visuomenė, norėdama išgy- 
venti, priversta klausyti tam tikros aukščiausios valdžios, kad nepra- 
sidėtų anarchija. Ta valdžia gali būti paskirstyta įvairiai, bet kur nors 
ji vis tiek turi būti. 

Kiekvienos tautos valdžios galią įmanoma susilpninti dviem bū- 
dais. 

Pirmuoju atveju susilpninamas pats valdžios pagrindas, atimant iš 
visuomenės teisę arba galimybę apsiginti tam tikromis aplinkybėmis. 
Šitoks valdžios silpninimas Europoje paprastai vadinamas laisvės 
įtvirtinimu. 

Galima ir kitaip apriboti valdžios įtaką: neatimant iš visuomenės 
kai kurių teisių ir nesukaustant jos veiklos, bet paskirstyti valdžią, lei- 
džiant naudotis jos galia daugeliui rankų; padidinti pareigūnų, jų kiek- 
vienam suteikti visus įgaliojimus, kurių reikia, kad jis galėtų vykdyti 
savo pareigas. Kai kuriose šalyse toks valdžios funkcijų padalijimas 
dar gali sudaryti prielaidas anarchijai, bet iš esmės neturi nieko bend- 
ra su anarchija. Tiesa, taip išskirstyta valdžia pasidaro nebe tokia ne- 
įveikiama ir pavojinga, bet ji nesugriaunama. 

Revoliucija Jungtinėse Valstijose yra brandaus, apgalvoto laisvės 
siekimo išdava, bet anaiptol ne migloto ir neapibrėžto nepriklausomy- 
bės instinkto padarinys. Ją kurstė ne anarchistinės griovimo aistros, 
bet, priešingai, tvarkos ir teisėtumo pomėgis. 

Tad Jungtinėse Valstijose niekas nemanė, kad žmogus laisvoje ša- 
lyje gali daryti ką tinkamas; priešingai, čia jam buvo duota daugiau 
visuomeninių įpareigojimų nei kur kitur; niekam nekilo mintis griau- 

ti valdžios pamatų ar atimti iš jos visas teises, — buvo apsiribota tik 
jos funkcijų padalijimu. Šitaip siekta, kad valdžia būtų stipri, o pa- 
reigūnų įtaka — silpna, idant visuomenė būtų laisva ir toliau gerai 
tvarkoma. 

Nėra pasaulyje tokios šalies, kur įstatymas būtų toks griežtas ir vi- 
sagalis kaip Amerikoje, ir juo labiau nėra kitos tokios šalies, kur teisė 
jį vykdyti būtų patikėta tokiai gausybei pareigūnų. 

Jungtinių Valstijų vykdomoji valdžia nei centralizuota, nei hierar- 
chinė, todėl ji ir nepastebima. Valdžia yra, bet nežinia, kur rasti jos at- 
stovą. 

Jau esame kalbėję, jog Naujosios Anglijos bendruomenės niekieno 
neglobojamos. Jos pačios rūpinasi savo reikalais. 

Be to, labai dažnai bendruomenių pareigūnams pavedama rūpintis 
bendrųjų valstijos įstatymų vykdymu arba patiems juos vykdyti "*. 

Be bendrųjų įstatymų, valstija kartais išleidžia bendrus viešosios 
tvarkos palaikymo nuostatus, bet paprastai pačios bendruomenės ir 
bendruomenių pareigūnai drauge su taikos teisėjais, atsižvelgdami į 
vietinius poreikius, rūpinasi kasdieniais visuomenės reikalais ir skel- 
bia potvarkius, susijusius su sveikatos apsauga, viešąja tvarka ir pilie- 
čių dora !*. 

Pagaliau bendruomenių pareigūnai, nelaukdami jokių nurodymų iš 
šalies, patys savo iniciatyva imasi spręsti netikėtai atsiradusius reika- 
lus, su kuriais dažnai susiduria bendruomenės ““. 


4 Žr. The Town Officer, ypač ten, kur minima Selectmen, Assessors, Collec- 
tors, Schools, Surveyors of highways... Vienas pavyzdys iš tūkstančio: val- 
stija draudžia sekmadieniais važinėti be pateisinamos priežasties. Stebėti, 
kaip laikomasi šito įstatymo, tam tyčia įpareigoti bendruomenių pareigū- 
nai (tithingmen). 

Žr. 1792 m. kovo 8 d. įstatymas, Laws of Massachusetts, t. 1, p. 410. 
Selectmenai sudaro rinkėjų sąrašus prieš gubernatoriaus rinkimus ir prane- 
ša balsavimo rezultatus respublikos sekretoriui. 1796 m. vasario 24 d. įsta- 
tymas, ibid., t. 1, p. 488. 

5 Pavyzdys: selectmenai leidžia kasti kanalizacijos griovius, nurodo vietas 
skerdykloms ir tam tikroms prekybos įmonėms, galinčioms pakenkti kai- 
mynams. Žr. 1785 m. birželio 7 d. įstatymas, ibid., t. 1, p. 193. 

'* Pavyzdys: selectmenai rūpinasi sveikatos apsauga, kilus užkrečiamųjų ligų 
epidemijai, ir drauge su taikos teisėjais imasi reikiamų priemonių (1797 m. 
birželio 22 d. įstatymas, ibid., t. 1, p. 539). 


KAS DEDASI ATSKIROSE VALSTIJOSE 83 


Kaip matome, Massachusettse vykdomoji valdžia beveik visa ati- 
duota bendruomenei !*, tik paskirstyta įvairiems pareigūnams. 

Prancūzijos bendruomenę iš tikrųjų valdo tik vienas pareigūnas, tai 
yra meras. 

Naujosios Anglijos bendruomenėje, kaip matėme, buvo mažiausiai 
devyniolika pareigūnų. 

Tie devyniolika pareigūnų paprastai nepriklauso vienas nuo kito. 
Įstatymas griežtai apibrėžia kiekvieno pareigūno veiklos sritį. Vykdy- 
dami savo pareigas, jie yra visagaliai ir nepriklauso nuo jokios ben- 
druomenės valdžios. 

Jei pasižvalgysime už bendruomenės ribų, pastebėsime tik menkus 
valdžios hierarchijos požymius. Retkarčiais grafystės pareigūnai pa- 
taiso bendruomenių arba bendruomenių pareigūnų sprendimus !*, bet 
apskritai, galima sakyti, grafystės pareigūnai neturi teisės vadovauti 
bendruomenių pareigūnų veiklai !*. Jie gali duoti kokių nors nurody- 
mų tik sprendžiant su grafyste susijusius reikalus. 

Labai retais ir iš anksto numatytais atvejais bendruomenių ir gra- 
fystės pareigūnai privalo duoti savo veiklos ataskaitą centrinės val- 
džios pareigūnams *". Tačiau centrinėje valdžioje nėra tokio žmogaus, 
kuris būtų įpareigotas reglamentuoti viešąją tvarką arba nurodinėti, 


"" Sakau beveik, nes daugelį bendruomenės gyvenimo atvejų tvarko taikos tei- 
sėjai, arba vykdydami savo tiesiogines pareigas, arba susirinkę in corpore 
į grafystės centrinį miestą. Pavyzdys: licencijas išduoda tik taikos teisėjai 
(žr. 1787 m. vasario 28 d. įstatymą, ibid., t. I, p. 297). 

'* Pavyzdys: licencijos išduodamos tik asmenims, pateikusiems selectmenų iš- 
duotą gero elgesio liudijimą. Jei selectmenai atsisako išduoti tokį liudiji- 
mą, asmuo gali kreiptis į taikos teisėjus, susirinkusius į posėdininkų teis- 
mą (court of sessions), ir tie gali jam išduoti licenciją. Žr. 1808 m. kovo 
12 d. įstatymas, ibid., t. 2, p. 186. Bendruomenės turi teisę leisti nuostatus 
(bylaws) ir nustatyto dydžio baudomis priversti jų laikytis, tačiau tuos nuo- 
status turi tvirtinti posėdininkų teismas (court of sessions). Žr. 1786 m. ko- 
vo 23 d. įstatymas. ibid., t. |, p. 254. 

'* Massachusettse grafystės pareigūnai dažnai kviečiami įvertinti bendruome- 
nių pareigūnų veiksmus, tačiau, kaip matysime vėliau, jie veikia ne kaip 
vykdomosios valdžios, o kaip teisingumo atstovai. 

* Pavyzdys: bendruomenių mokyklų komitetai kasmet privalo duoti ataskaitą 
apie mokyklos padėtį respublikos sekretoriui. Žr. 1827 m. kovo 10 d. įsta- 
tymas, ibid., t. 3, p. 183. 

kaip vykdyti įstatymus, nuolat palaikyti ryšį su grafystės ir bendruo- 
menių pareigūnais, tikrinti jų veiklą, vadovauti jiems ir skirti nuobau- 
das už padarytas klaidas. 

Taigi niekur nėra centro, kur susipintų visos vykdomosios valdžios 
gijos. 

Kaipgi pavyksta maždaug tolygiai tvarkyti visuomenę? Kaip gali- 
ma priversti klausyti grafystes ir jų pareigūnus, bendruomenes ir jų pa- 
reigūnus? 

Naujosios Anglijos valstijose įstatymų leidžiamoji valdžia aprėpia 
daugiau dalykų negu pas mus. Įstatymų leidėjas, taip sakant, prasi- 
smelkia į pačią vykdomosios valdžios esmę; įstatymas aprėpia men- 
kiausias detales; jis apibrėžia ir principus, ir drauge jų taikymo būdą; 
taip išdėstomos žemesnio lygmens pareigūnų funkcijos, aptariama 
gausybė smulkių, griežtai apibrėžtų įpareigojimų. 

Vadinasi, jeigu visos to lygmens tarnybos ir visi pareigūnai laikosi 
įstatymo, visuomenei viskas vienodai prieinama; bet kyla klausimas, 
kaip priversti laikytis įstatymo tos grandies tarnybas ir pareigūnus. 

Apskritai visuomenė gali tik dviem būdais priversti pareigūnus lai- 
kytis įstatymų. 

Ji gali suteikti vienam jų neribotą valdžią, kad tas visiems vadovau- 
tų, o neklusniuosius atleistų. 

Arba ji gali įpareigoti teismus nusižengusius bausti teismine tvarka. 

Ne visada galima laisvai pasirinkti vieną ar kitą būdą. 

Teisė vadovauti pareigūnui duoda teisę jį atleisti, jeigu jis nevyk- 
do gaunamų įsakymų, arba paaukštinti tarnyboje, jeigu jis stropiai 
vykdo savo pareigas. O išrinkto pareigūno negalima nei atleisti, nei 
paaukštinti. Taip jau yra, kad renkamų pareigūnų nevalia atšaukti, kol 
nepasibaigia jų mandato galiojimo laikas. Tiesą pasakius, kai visos pa- 
reigos yra tvirtinamos balsavimu, renkamas pareigūnas neturi nei ko 
tikėtis, nei bijoti, nes jo vienintelis šeimininkas — rinkėjai. Todėl tarp 
tokių pareigūnų negali būti ir tikros hierarchijos, nes vienam žmogui 
neįmanoma suteikti teisės įsakinėti ir drauge teisės veiksmingai baus- 
ti už nepaklusnumą, kaip kad galios įsakinėti neįmanoma suderinti su 
galia skatinti, apdovanoti ir bausti. 

Tad tautos, balsavimu keliančios į valdžią žemesniosios grandies 
pareigūnus, yra priverstos plačiai naudoti teismines nuobaudas kaip 
valdymo priemonę. 

Iš karto tai nekrinta į akis. Valdantieji mano, kad pirmoji jų nuo- 
laida — pritarimas, jog pareigūnai būtų renkami, o antroji — kad iš- 
rinktas pareigūnas būtų priklausomas nuo teisėjų sprendimo. Beje, val- 
džios Žmonės vienodai bijo abiejų naujovių, o kadangi labiau linkę da- 
ryti pirmą nuolaidą negu antrą, sutinka, kad pareigūnai būtų renkami, 
bet palieka juos nepriklausomus nuo teisėjų. Šiaip ar taip, viena tų 
priemonių yra vienintelė įmanoma atsvara kitai. Reikia turėti galvoje, 
jog renkamoji valdžia, nepavaldi teisinei, anksčiau ar vėliau netenka 
jokios priežiūros arba būna sunaikinta. Teismai — vieninteliai tarpi- 
ninkai tarp centrinės valdžios ir renkamųjų pareigūnų visumos. Tik jie 
vieni gali priversti renkamą pareigūną laikytis įstatymo, nepažeisda- 
mi rinkėjų teisių. 

Taigi teisinės valdžios svoris politiniame gyvenime turi atitikti ren- 
kamosios valdžios svorį. Jeigu tiedu dalykai nesiderina, valstybei gre- 
sia arba anarchija, arba vergija. 

Visais laikais buvo pastebėta, jog teisinė patirtis labai menkai pa- 
deda Žmonėms vykdyti pareigas valdžios struktūrose. 

Amerikiečiai perėmė iš savo protėvių anglų instituciją, neturinčią 
nieko bendra su mums žinomomis Europoje, — taikos teisėjų institu- 
ciją. 

Taikos teisėjas užima tarpinę padėtį tarp visuomenininko ir parei- 
gūno, tarp valdininko ir teisėjo. Taikos teisėjas — išprusęs pilietis, ne- 
būtinai išmanantis įstatymus. Todėl jis įpareigojamas rūpintis visuo- 
menės viešąja tvarka, o tam reikia daugiau blaivaus proto ir sąžinės 
negu mokslo. Dalyvaudamas valdymo struktūrų darbe, taikos teisėjas 
ima reikalauti, kad būtų paisoma tam tikrų formalumų ir viešumo, to- 
dėl tampa labai neparankus despotizmui; bet jis nepasiduoda pavergia- 
mas tų teisinių prietarų, kurie pareigūnams trukdo dirbti valdymo 
struktūrose. 

Amerikiečiai perėmė taikos teisėjų instituciją, bet apvalė nuo to 
aristokratiškumo, kuriuo ji buvo paženklinta senojoje tėvynėje. 

Massachusettso gubernatorius?! septyneriems metams ** skiria tam 
tikrą skaičių taikos teisėjų visose grafystėse. 


?! Vėliau susipažinsime su gubernatoriaus pareigomis; čia galiu pasakyti tik 
tiek, jog gubernatorius atstovauja visos valstijos vykdomajai valdžiai. 

2 Žr. Massachusettso Konstitucija, II skyrius, I dalis, 9 paragrafas; III sky- 
rius, 3 paragrafas. 

Be to, kiekvienoje grafystėje jis skiria po tris taikos teisėjus, kurie 
sudaro vadinamuosius posėdininkų teismus (court of sessions). 

Taikos teisėjai asmeniškai dalyvauja valdymo struktūrų darbe. Kar- 
tais jie įpareigojami drauge su išrinktaisiais pareigūnais vykdyti tam 
tikras administracines funkcijas ??; kartais sudaro teismą, kuriame pa- 
reigūnai trumpai išdėsto kaltinimą piliečiams, nepaklususiems įstaty- 
mui, arba pilietis apskundžia pareigūnus piktnaudžiaujant padėtimi. 
Tačiau svarbiausias administracines funkcijas taikos teisėjai atlieka 
posėdininkų teismuose. 

Posėdininkų teismas renkasi dusyk per metus centriniame grafys- 
tės mieste. Kaip tik posėdininkų teismui Massachusettse pavesta pri- 
versti paklusti didumą ** valdininkų >. 

Reikia atkreipti dėmesį, jog Massachusettse posėdininkų teismas 
atlieka ir valdžios, ir politinio teismo funkcijas. 

Kaip jau minėta, grafystė ** yra grynai administracinio paskirsty- 
mo rezultatas. Posėdininkų teismas nagrinėja nedaugelį klausimų, ku- 


* Štai vienas pavyzdys. Iš krašto, kur siaučia užkrečiamoji liga, į bendruo- 
menę atvyksta pakeleivis. Suserga. Pasitarę su selectmenais, du taikos tei- 
sėjai gali įsakyti grafystės šerifui nugabenti jį kur nors kitur ir ten slaugy- 
ti. 1797 m. birželio 22 d. įstatymas, Laws of Massachusetts, t. |, p. 540. 
Paprastai taikos teisėjai dalyvauja visuose administracinio gyvenimo svar- 
biausiuose įvykiuose ir suteikia jiems pusiau teisinį pobūdį. 

* Sakau didumą, nes, tiesą pasakius, kai kurie administraciniai nusižengimai 
nagrinėjami įprastuose teismuose. Pavyzdys: bendruomenei atsisakius skirti 
privalomas lėšas mokykloms arba patvirtinti mokyklų komitetą, jai pritei- 
siama sumokėti labai didelę baudą, kurią priteisia Aukščiausiasis Teismas, 
vadinamas supreme judicial court, arba teismas, nagrinėjantis tik buitines 
bylas, — the court of common pleas (žr. 1827 m. kovo 10 d. įstatymas, ibid., 
t. 3, p. 190). Tokia pat bauda priteisiama, kai bendruomenė pamiršta apsi- 
rūpinti šaudmenų atsargomis karo atvejui. 1822 m. vasario 21 d. įstatymas, 
tbid., t. 2, p. 570. 

Taikos teisėjai asmeniškai dalyvauja bendruomenių ir grafysčių valdymo 
struktūrų darbe. Svarbiausi bendruomenės gyvenimo sprendimai paprastai 
daromi tik jiems dalyvaujant. 

Posėdininkų teismas rūpinasi su grafystės gyvenimu susijusiais reikalais, 
kuriuos galima suskirstyti taip: 1) kalėjimų ir teismų statyba; 2) grafystės 
biudžeto projekto paruošimas (už jį balsuoja valstijos legislatūra); 3) bal- 
savimo būdu nustatytų mokesčių paskirstymas; 4) kai kurių patentų išdavi- 
mas; 5) grafystės kelių tiesimas ir taisymas. 


5 


* 

rie susiję su keliomis bendruomenėmis arba su visomis grafystės ben- 
druomenėmis drauge ir kurių neįmanoma išspręsti vienoje kurioje nors 
bendruomenėje. 

Kai sprendžiami grafystės reikalai, posėdininkų teismo pareigos 
yra grynai administracinio pobūdžio; jis dažnai pasinaudoja vienokiais 
ar kitokiais teisiniais formalumais, tačiau tik norėdamas išsiaiškinti 
reikalo esmę * ir duoti garantiją valdiniams. O prireikus spręsti ben- 
druomenių valdymo klausimus, jis beveik visada veikia kaip teisingu- 
mo organas ir tik labai retais atvejais kaip valdymo organas. 

Didžiausias sunkumas — priversti pačią bendruomenę, beveik ne- 
priklausomą valdžią, laikytis bendrųjų valstijos įstatymų. 

Mes jau esame matę, jog bendruomenės kasmet turi skirti tam tik- 
rą skaičių pareigūnų, vadinamų asesoriais, paskirstyti mokesčius. Ben- 
druomenė mėgina išsisukti nuo mokesčių neskirdama asesorių. Posė- 
dininkų teismas priteisia jai didelę baudą 2. Baudą privalo mokėti visi 
bendruomenės gyventojai. Sprendimą vykdo grafystės šerifas, teisin- 
gumo pareigūnas. Šitaip Jungtinėse Valstijose valdžia gana pavydėti- 
nai stengiasi iš paskutiniųjų būti nepastebima. Valdžios potvarkis be- 
veik visada dangstosi teismo sprendimu; todėl jis įgyja dar didesnę ga- 
lią, tiesą sakant, beveik neįveikiamą galią, kurią Žmonės paprastai 
priskiria teisiniams dokumentams. 

Tą procedūrą nesunku stebėti ir suvokti. Bendruomenės prieder- 
mės iš esmės yra aiškios ir apibrėžtos; tai paprastas, nesudėtingas da- 
lykas, principas, o ne detalus to principo pritaikymas *. Tačiau sun- 
kiausia būna priversti laikytis įstatymo ne bendruomenę, o bendruo- 
menės pareigūnus. 


7 Taip, prireikus tiesti arba taisyti kelią, posėdininkų teismas beveik visada 
įveikia sunkumus, padedamas prisiekusiųjų teismo. 

* Žr. Laws of Massachusetts, 1786 m. vasario 20 d. įstatymas, t. 1, p. 217. 

* Bendruomenę galima netiesiogiai priversti klausyti. Sakykim, įstatymas 
įpareigoja bendruomenes kruopščiai prižiūrėti kelius. Jei bendruomenė 
balsavimu neskiria pinigų kelių priežiūrai, pareigūnas, atsakingas už ke- 
lius, gali oficialiai susirinkti reikiamus pinigus. Būdamas atsakingas už 
blogą kelių būklę ir prieš piliečius, kurie gali jį apkaltinti posėdininkų 
teisme, jis, be abejonės, pasinaudos bendruomenėje įstatymo jam suteikta 
ypatingąja teise. Taip, baugindamas valdininką, posėdininkų teismas pri- 
verčia ir bendruomenę klausyti. Žr. 1787 m. kovo 5 d. įstatymas, ibid., 
t. 1, p. 305. 

Visi nusižengimai, kuriuos gali padaryti valdžios pareigūnas, api- 
bendrintini taip. 

Jis gali aplaidžiai ir vangiai daryti tai, ką liepia įstatymas. 

Jis gali nedaryti to, ką liepia įstatymas. 

Be to, jis gali daryti tai, ką draudžia įstatymas. 

Teisminiu požiūriu pareigūno elgesys vertintinas tik dviem pasku- 
tiniais atvejais, nes teisinės veikos pagrindu tampa tik aiškus, rimtas 
pažeidimo faktas. 

Antai selectmenai, nevykdantys formalumų, kurie numatyti ben- 
druomenės rinkimų įstatyme, gali būti baudžiami pinigine bauda *". 

Tačiau, jeigu valdininkas neprotingai atlieka savo pareigas, abejin- 
gai ir aplaidžiai vykdo įstatymo nurodymus, teismas jokiu būdu nega- 
li jo paveikti ar nubausti. 

Netgi turėdamas administracinius įgaliojimus, posėdininkų teismas 
yra bejėgis priversti valdininką šiuo atveju deramai eiti savo pareigas. 
Nuo tokių pusiau nusižengimų jį gali sulaikyti tik baimė, kad bus at- 
šauktas, tačiau ne posėdininkų teismas suteikė bendruomenei valdžios 
įgaliojimus — jis negali atšaukti pareigūnų, kurių nėra paskyręs. 

Beje, norint įsitikinti, ar esama aplaidumo ir abejingumo, reikia Že- 
mesnio rango valdininką nuolat stebėti. Tačiau posėdininkų teismas 
posėdžiauja tik dusyk per metus; jis nieko netikrina ir nestebi, tik nag- 
rinėja pateiktus nusižengimus. 

Tik neribota galia atleisti tarnautojus iš pareigų yra vienintelė ga- 
rantija sąmoningo ir aktyvaus jų klusnumo, kurio neįmanoma išreika- 
lauti teisminiu keliu. 

Prancūzijoje tokią garantiją mums duoda administracinė hierarchi- 
Ja, o Amerikoje — rinkimai. 

Taigi glaustai apibendrinkime visa, kas pasakyta. 

Jeigu Naujosios Anglijos valdininkas, eidamas savo pareigas, pa- 
daro nusikaltimą, jį visada traukia atsakomybėn paprastas teismas. 

Jeigu jis padaro administracinę klaidą, jį nubausti gali tik adminis- 
tracinis teismas; 0 jei reikalas yra svarbus ir skubus, teisėjas atlieka 
tai, ką būtų turėjęs padaryti pats valdininkas *!. 


“Ibid., t. 2, p. 45. 
“ Pavyzdys: jeigu bendruomenė atkakliai nesutinka rinkti asesorių, juos 
skiria posėdininkų teismas; paskirtieji pareigūnai turi tokią pat valdžią. 

Žodžiu, jeigu valdininkas tikrai padaręs bent vieną iš tų neapčiuo- 
piamų nusižengimų, kurių teisingumo organai nesugeba nei apibrėžti, 
nei įvertinti, kasmet jis pats stoja prieš teismą, kurio sprendimas ne- 
skundžiamas ir kuris staigiai atima iš jo įgaliojimus; netekdamas man- 
dato, jis drauge netenka valdžios. 

Šita sistema tikrai turi daug pranašumų, bet vykdyti ją praktiškai 
sunku, ir tai būtina iškelti į viešumą. 

Jau esu minėjęs, jog administracinis teismas, vadinamas posėdinin- 
kų teismu, neturi teisės tikrinti bendruomenės pareigūnų darbo; jis gali 
veikti tik tada, kai jam pateikiama bylos medžiaga. Tai silpniausia ši- 
tos sistemos grandis. 

Naujosios Anglijos gyventojai neįsteigė prokuroro institucijos prie 
posėdininkų teismo **, ir reikia įsivaizduoti, kaip sunku būtų buvę 
jiems tai padaryti. Jeigu kiekvienos grafystės centriniame mieste jie 
būtų paskyrę po prokurorą ir nebūtų numatę jam pagalbininkų (agen- 
tų) bendruomenėse, argi tas pareigūnas būtų daugiau nei posėdininkai 
žinojęs, kas dedasi grafystėje? O jei kiekvienoje bendruomenėje jis 
būtų turėjęs agentų, jo rankose būtų sutelkta grėsmingiausia valdžia, 
teisinė valdžia. Beje, papročiai — įstatymų tėvai, Anglijos teisinėje 
sistemoje nieko panašaus nėra buvę. 

Taigi, amerikiečiai atskyrė priežiūros ir apskundimo teisę, kaip ir 
visas kitas valdymo funkcijas. 

Prisiekusiųjų teismo nariai, kaip liepia įstatymas, teismui, prie ku- 
rio jie priskirti, turi pranešti apie įvairius nusižengimus grafystėje **. 
Esama rimtų administracinių nusižengimų, kuriuos oficialiai nagrinė- 
ti pavedama įprastinei prokuratūrai arba atornėjui [JAV teismo parei- 
gūnas, turintis teisę vesti bylas tik tam tikrame teisme. — Vert.]**; daž- 
niausiai bausti nusižengusius įpareigojamas iždo pareigūnas, turintis 
rinkti baudas; bendruomenės iždininkas yra įpareigotas išaiškinti di- 
dumą administracinių nusižengimų, įvykstančių jo akyse, ir atlikti pro- 
kuroro funkciją. 


kaip ir renkamieji pareigūnai (žr. jau minėtą 1787 m. vasario 20 d. įstatymą). 

** Sakau būtent prie posėdininkų teismo. Mat paprasti teismai turi pareigūną, 
atliekantį atornėjaus funkcijas. 

“ Prisiekusiųjų teismo nariai turi, pavyzdžiui, pranešti posėdininkų teismui 
apie prastą kelių būklę (Laws of Massachusetts, t. |, p. 308). 

“Jei, pavyzdžiui, grafystės iždininkas nepateikia sąskaitų (ibid., t. |, p. 406). 

Tačiau didžiausią dėmesį Amerikos įstatymų leidyba skiria priva- 
tiems interesams **; tai svarbiausias principas, tolydžio krintantis į akis 
nagrinėjant Jungtinių Valstijų įstatymus. 

Amerikos įstatymų leidėjai ne per daugiausia tiki Žmonių sąžinin- 
gumu, bet visada turi galvoje, jog Žmogus yra protingas. Tad dažnai 
jie pasikliauja tuo, jog, vykdant įstatymus, turima asmeninės naudos. 

Jei administracinis nusižengimas iš tikrųjų padaro rimtų nuostolių 
asmeniui, savaime suprantama, jog, paisydamas asmeninių interesų, jis 
būtinai skųsis, prašys atlyginti skriaudą. 

Bet nesunku numatyti, jog, susidūręs su kokiu teisėtu potvarkiu, 
kuris, būdamas naudingas visuomenei, asmeniui tuo tarpu nežada jo- 
kios naudos, kiekvienas suabejos, ar verta imtis kaltintojo vaidmens. 
Todėl, visiems tyliai pritariant, įstatymai galėtų kaip niekur nieko 
dingti užmaršty. 

Savo sistemos blaškomi į kraštutinumus, amerikiečiai yra priversti 
tam tikrais atvejais skatinti informatorius, siūlydami jiems dalį gautos 
baudos *“. 

Tai labai pavojinga priemonė, kuri užtikrina įstatymų vykdymą, 
drauge krikdydama papročius. 

Aukščiau grafystės pareigūnų lygmens, tiesą pasakius, nebėra jokios 
administracinės valdžios, — prasideda vyriausybės kompetencija. 


* Vienas pavyzdys iš tūkstančio: privatus asmuo sugadina automobilį arba su- 
sižeidžia prastame kelyje; jis turi teisę kreiptis į posėdininkų teismą ir pa- 
reikalauti, kad bendruomenė arba grafystė, atsakinga už kelio priežiūrą, jam 
atlygintų nuostolius (ibid., t. 1, p. 309). 

“Jei, užpuolus priešui arba prasidėjus sukilimui, bendruomenių pareigūnai 

neaprūpina pašauktinių reikiamomis atsargomis ir šaudmenimis, bendruo- 
menė gali būti nubausta nuo 200 iki 500 dolerių. 
Savaime suprantama, tokiu atveju gali atsitikti, jog niekas nebus suintere- 
suotas nei turės noro imtis kaltintojo vaidmens. Todėl įstatyme pridėta: „Vi- 
si piliečiai turės teisę reikalauti bausmės už tokius nusikaltimus, ir kaltin- 
tojui priklausys pusė baudos“ (žr. 1810 m. kovo 6 d. įstatymas, ibid., t. 2, 
p. 236). Tokių pastabų dažnai pasitaiko Massachusettso įstatymuose. Kar- 
tais, užuot skatinęs privačius asmenis kaltinti pareigūnus, įstatymas skati- 
na pareigūną bausti privačius asmenis už neklusnumą. Pavyzdys: gyvento- 
jas atsisako atlikti savo darbo dalį tiesiant vieškelį. Kelių prižiūrėtojas turi 
jį ikaltinti ir gauna pusę baudos, priteistos gyventojui (žr. anksčiau minė- 
tus įstatymus, ibid., t. 1, p. 308). 

BENDRAIS BRUOŽAIS APIE JUNGTINIŲ VALSTIJŲ 
VALDYMO SISTEMĄ 


Kuo atskirų valstijų valdymo sistemos skiriasi viena nuo kitos. — Kuo 
toliau į pietus, tuo pasyvesnis ir vienpusiškesnis darosi bendruome- 
nių gyvenimas. — Pareigūno galia tuomet tampa didesnė, o rinkėjo 
— menkesnė. — Valdymas pereina iš bendruomenės į grafystę. — New 
Yorko, Ohio, Pennsylvanijos valstijos. — Valdžios principai, tinkami 
visoms Jungtinėms Valstijoms. — Valdžios pareigūnų rinkimas, arba 
jų funkcijų nepakeičiamumas. — Jokios hierarchijos. — Teisinės 
procedūros valdžios sistemoje. 


Jau anksčiau buvau minėjęs, jog, nuodugniai išnagrinėjęs Naujo- 
sios Anglijos bendruomenių ir grafysčių sandarą, apžvelgsiu visas 
Jungtines Amerikos Valstijas. 

Kiekvienoje valstijoje yra bendruomenių ir vyksta jų gyvenimas, 
bet visose Jungtinėse Valstijose nerasime tokių kaip Naujosios Angli- 
jos bendruomenės. 

Kuo toliau važiuoji į pietus, tuo pasyvesnis darosi bendruomenių 
gyvenimas; vis mažiau pareigūnų, teisių, pareigų; gyventojai neturi to- 
kios tiesioginės įtakos reikalams; bendruomenių susirinkimai šaukia- 
mi daug rečiau, juose aptariama kur kas mažiau dalykų. Tad renkamo- 
JO pareigūno galia palyginti daug didesnė, o rinkėjo — menkesnė, ben- 
druomenė ne tokia gyvybinga ir stipri *7. 

Tie skirtumai jau pastebimi New Yorko valstijoje; Pennsylvanijoje jie 
dar ryškesni, bet nebe taip krinta į akis važiuojant į šiaurės vakarus. Di- 
duma imigrantų, įkūrę Šiaurės Vakarų valstijas, buvo Naujosios Angli- 


“7 Išsamiau žr. The Revised Statutes of the State of New York, d. 1, XI sk., ant- 

rašte Of the Powers, Duties and Privileges of Towns (Apie bendruomenių 
teises, prievoles ir privilegijas), t. 1, p. 336—364. 
Žr. rinkinyje, antrašte Digest of the laws of Pennsylvania, žodžius Asses- 
sors, Collectors, Constables, Overseers of the poor, Supervisor of high- 
ways. Ir rinkinyje, antrašte Acts of General Nature of the State of Ohio, 
1834 m. vasario 25 d. įstatymas dėl bendruomenių, p. 412. Ir nuostatai, ku- 
riuose aptariamos kai kurios bendruomenių pareigybės, kaip antai: Town- 
ship's clerks, Trustees, Overseers of the poor, Fence viewers, Appraisers of 
property, Township's treasurer, Constables, Supervisors of highways. 

jos išeiviai ir savo tikrojoje tėvynėje įgytą valdžios patyrimą diegė nau- 
jame krašte. Ohio bendruomenės labai panašios į Massachusettso. 

Kaip matėme, Massachusettse bendruomenė vietinių valstybinės 
valdžios organų pagrindas. Bendruomenė — tai centras, kuriame tel- 
kiasi žmonių interesai ir polinkiai. Tačiau ji vis labiau netenka savo 
turinio, keliaujant link tų valstijų, kur švietimas nėra visuotinis ir to- 
dėl vykdomoji ir tvarkomoji valdžia vis silpnesnė ir vis mažiau garan- 
tijų, jog bendruomenė protingai tvarkoma ir valdoma. Taigi, tolstant 
nuo Naujosios Anglijos, bendruomenės gyvenimo centras pamažu per- 
sikelia į grafystę. Grafystė tampa dideliu administracinės valdžios 
centru ir tarpine grandimi, siejančia vyriausybę ir paprastus piliečius. 

Kaip minėjau, Massachusettse grafystės reikalai tvarkomi posėdi- 
ninkų teisme. Posėdininkų teismą sudaro tam tikras skaičius pareigū- 
nų, skiriamų gubernatoriaus ir jo tarybos. Grafystė neturi atstovauja- 
mojo susirinkimo, ir jos biudžetą balsavimu tvirtina nacionalinė legis- 
latūra (įstatymų leidybos organas). 

Didžiojoje New Yorko valstijoje, Ohio ir Pennsylvanijos valstijose, 
priešingai, kiekvienos grafystės gyventojai išrenka tam tikrą skaičių 
deputatų; visi tie deputatai sudaro grafystės atstovaujamąjį susirinki- 
mą **. 

Grafystės susirinkimas turi šiokią tokią teisę apmokestinti piliečius; 
šia prasme tai tikras įstatymų leidybos organas; drauge atstovaudamas 
ir grafystės vykdomajai valdžiai, jis daugeliu atvejų vadovauja ben- 
druomenių savivaldybėms ir apriboja jų įgaliojimus, kurie dėl to daug 
mažesni negu Massachusettse. 

Tokie tat pagrindiniai bendruomenių ir grafysčių skirtumai įvairio- 
se valstijose. Jeigu imčiausi nuodugniau nagrinėti vykdomosios val- 
džios apraiškas, galėčiau nurodyti ir daugiau skirtumų. Bet čia juk ne 
paskaita apie Amerikos administracinę teisę. 

Man regis, jau pakankamai pasakyta, kad būtų galima suprasti, ko- 


* Žr. Revised Statutes of the State of New York, d. I, XI sk., t. 1, p. 340, taip 
pat XII sk., p. 366; taip pat The Acts of the State of Ohio, 1821 m. vasario 
25 d. įstatymas dėl apygardų įgaliotinių (county commissioners), p. 263. 
Žr. Digest of the Laws of Pennsylvania, po žodžių County rates ir Levies, 
p. 170. 

New Yorko valstijoje kiekviena grafystė išrenka po deputatą, ir tas pats de- 
putatas įeina tiek į grafystės, tiek į bendruomenės valdžios organus. 

kiais pagrindiniais principais Jungtinėse Valstijose remiasi vykdomoji 
valdžia. Tie principai skirtingai įgyvendinami ir įvairiose vietovėse jų 
padariniai skirtingi, nors apskritai patys principai visur vienodi. Įstaty- 
mai įvairuoja; keičiasi jų formos, bet visus juos įkvepia ta pati dvasia. 

Bendruomenės ir grafystės ne visur sudarytos pagal tą patį mode- 
lį, tačiau galima tvirtinti, jog bendruomenių ir grafysčių sąranga Jung- 
tinėse Valstijose remiasi tuo pačiu požiūriu, kaip antai: kiekvienas 
žmogus geriausiai žino, ko jam reikia, ir pats vienas gali gražiausiai 
patenkinti savo poreikius. Tad bendruomenė ir grafystė įpareigotos 
ginti tam tikrus jų interesus. Valstija valdo, bet neadministruoja. Pasi- 
taiko tos taisyklės išimčių, bet anaiptol ne priešingos taisyklės. 

Pirmasis šio principo rezultatas yra tas, jog gyventojai patys turi iš- 
sirinkti visą bendruomenės ir grafystės vykdomąją valdžią ar bent jau 
išsirinkti tuos pareigūnus iš savo Žmonių. 

Kadangi vykdomosios valdžios pareigūnai visur renkami ar bent ne- 
atšaukiami, Jungtinėse Valstijose niekur negali atsirasti valdymo hierar- 
chijos. Taigi čia yra beveik lygiai tiek nepriklausomų pareigūnų, kiek ir 
pareigybių. Vykdomoji valdžia išsibarsčiusi daugelio Žmonių rankose. 

Kadangi nėra administracinės hierarchijos, o vykdomosios valdžios 
atstovai renkami ir neatšaukiami, kol galioja jų mandatas, į vykdomą- 
ją valdžią daugiau ar mažiau įtraukiami teismai. Todėl veikia baudų 
sistema, dėl kurios žemesnės pakopos organai ir jų atstovai priversti 
klausyti įstatymų. Šita sistema galioja visose Jungtinėse Valstijose. 

Beje, teisę bausti už administracinius pažeidimus arba prireikus 
vykdyti administracinius aktus yra gavę ne visose valstijose tie patys 
teisėjai. 

Amerikos anglai naudojasi tos pačios kilmės taikos teisėjų institu- 
cija, esančia visose valstijose. Tačiau ne visur ji atlieka tas pačias 
funkcijas. 

Taikos teisėjai visur padeda bendruomenių ir grafysčių vykdoma- 
jai valdžiai ** arba patys eidami vykdomosios valdžios funkcijas, arba 
kovodami su administraciniais pažeidimais, tačiau daugelyje valstijų 
rimčiausius pažeidimus nagrinėja paprasti teismai. 


“ Kai kuriose Pietų valstijose grafystės teismų (county court) teisėjai yra tie- 
siogiai atsakingi už visus vykdomosios valdžios veiksmus. Zr. The Statu- 
tes of the State of Tennessee, straipsniai: Judiciary, Taxes ir t. t. 

Taigi tai, kad vykdomosios valdžios pareigūnai renkami ir neatšau- 
kiami, tai, kad nėra administracinės hierarchijos, kad teisėsaugos or- 
ganai dalyvauja žemesnės pakopos valdžios organų darbe, ir yra pa- 
grindiniai amerikietiškos vykdomosios valdžios bruožai nuo Maine'o 
iki Floridos. 

Keliose valstijose jau pastebimi vykdomosios valdžios centralizmo 
požymiai. Šiuo atžvilgiu toliausiai pažengusi yra New Yorko valstija. 

New Yorko valstijos vykdomosios valdžios pareigūnai kai kuriais 
atvejais vykdo žemesnės pakopos organų priežiūrą ir kontrolę *". Kai 
kada jie sudaro savotišką apeliacinį teismą tam tikriems reikalams 
spręsti *!. New Yorko valstijoje rečiau nei kur kitur teisminės bausmės 


“ Pavyzdys: švietimo valdymas yra vyriausybės rankose. Legislatūra skiria 
vadinamuosius universiteto valdytojus — regentus (regents); valstijos gu- 
bernatorius ir vicegubernatorius pagal savo tarnybos pareigas taip pat yra 
regentai (žr. Revised Statutes, t. |, p. 156). Universiteto regentai kasmet 
lanko koledžus bei akademijas ir pateikia legislatūrai metinę ataskaitą; ši- 
ta priežiūra anaiptol nėra grynas formalumas štai dėl ko: norėdami tapti tei- 
sėtomis organizacijomis (corporation), galinčiomis pirkti, parduoti ir turėti 
nuosavybę, koledžai privalo gauti vyriausybės leidimą (charter), o šitą lei- 
dimą išduoda legislatūra tik atsiklaususi regentų. Valstija kasmet skiria ko- 
ledžams ir akademijoms specialaus fondo, įsteigto mokymuisi skatinti, pro- 
centus. Šiuos pinigus paskirsto regentai (žr. XV skyrius, Švietimas. — Re- 
vised Statutes, t. |, p. 455). 

Kasmet viešųjų mokyklų įgaliotiniai (commissioners) privalo respublikos 
superintendantui siųsti ataskaitą apie mokyklų padėtį (ibid., p. 488). 
Tokią pat ataskaitą būtina siųsti kiekvienais metais, išdėstant vargšų skai- 
čių ir padėtį (ibid., p. 631). 

Jeigu kas nors tariasi esąs nuskriaustas mokyklų įgaliotinių (kurie yra ben- 
druomenių pareigūnai), jis gali skųstis pradinių mokyklų superintendantui, 
kurio sprendimas yra galutinis ir neapskundžiamas (ibid., p. 487). 

New Yorko valstijos įstatymuose kur ne kur randama nuostatų, panašių į ką 
tik minėtus pavyzdžius. Bet apskritai centralizacijos pastangos yra silpnos 
ir nevaisingos. Valstijos aukščiausiems pareigūnams suteikiama teisė pri- 
Žiūrėti ir tikrinti pavaldžius pareigūnus, bet draudžiama juos skatinti arba 
bausti. Tas pats asmuo beveik niekad neturi įgaliojimų duoti įsakymą ir 
bausti už to įsakymo nevykdymą; taigi jis turi teisę vadovauti, bet negali 
priversti, kad jo klausytų. 

1830 m. mokyklų superintendantas savo metinėje ataskaitoje legislatūrai 
skundžiasi, jog kai kurie mokyklų įgaliotiniai, jo raginami, neatsiskaito 
kaip pridera. „Jeigu ir toliau bus nevykdomi mano nurodymai, — priduria 

taikomos kaip administracinės nuobaudos. Teisė bausti už administra- 
cinius prasižengimus taip pat duota mažesniam skaičiui žmonių **. 

Ta pati tendencija daugmaž pastebima ir kitose valstijose **. Bet ap- 
skritai Jungtinių Valstijų vietiniai valdžios organai, galima sakyti, yra 
nepaprastai decentralizuoti. 


APIE VALSTIJĄ 


Aš kalbėjau apie bendruomenes ir jų valdymą; dabar man lieka api- 
būdinti valstiją ir vyriausybę. 

Jas galiu aptarti greitosiomis, nesibaimindamas, jog būsiu neteisin- 
gai suprastas; tai, ką ketinu pasakyti, aiškiai išdėstyta rašytinėse kon- 
stitucijose, kurios kiekvienam lengvai prieinamos **. Visos tos konsti- 
tucijos remiasi paprasta ir racionalia teorija. 

Diduma tų pagrindinių įstatymų naudojasi visos valstybės, turinčios 
konstitucinę vyriausybę, tad jie mums gerai žinomi. 

Taigi čia pateiksiu tik trumpą apžvalgą. Vėliau pasistengsiu apiben- 
drinti visa, kas mano aprašyta. 


VALSTIJOS ĮSTATYMŲ LEIDŽIAMOJI VALDŽIA 


Įstatymų leidybos organo suskirstymas į dvejus rūmus. — Senatas. — 
Atstovų Rūmai. — Įvairios šių dviejų organų prerogatyvos. 


Valstijos įstatymų leidimas pavestas dviem organams (bodies); pir- 
masis vadinamas Senatu. 


jis, — būsiu priverstas, laikydamasis įstatymo, paduoti juos į kompetentin- 
gą teismą“. 

* Pavyzdys: ministerijos pareigūnas, priskirtas prie kiekvienos grafystės (dis- 
trict attorney), yra įgaliotas išreikalauti visas baudas, ne mažesnes kaip 
penkiasdešimt dolerių, jeigu tokios teisės įstatymas nėra aiškiai suteikęs ki- 
tam pareigūnui (Revised Statutes, d. I, X sk., t. I, p. 383). | 

* Massachusettse yra kai kurių vykdomosios valdžios centralizacijos požy- 
mių. Pavyzdys: bendruomenių mokyklų komitetai įpareigoti kasmet atsi- 
skaityti valstijos sekretoriui (Laws of Massachusetis, t. 1, p. 367). 

“Žr. New Yorko Konstitucija. 

Senatas paprastai yra įstatymų leidybos organas, bet kartais tampa 
vykdomosios ir teisminės valdžios organu. 

Laikydamasis vienos ar kitos konstitucijos, jis vienaip ar kitaip da- 
lyvauja administracinės valdžios organų darbe “, bet, prisidėdamas 
prie pareigūnų skyrimo, jis labiausiai įsiterpia į vykdomosios valdžios 
sritį. 

Nagrinėdamas kai kuriuos politinius nusižengimus ir kartais 
spręsdamas kai kurias civilines bylas, jis vykdo teisminės valdžios 
funkcijas *“. 

Jis visad susideda iš daugelio narių. 

Kitas įstatymų leidybos organas, vadinamas Atstovų Rūmais, neda- 
lyvauja jokioje administracinėje valdžioje ir teismo funkcijas vykdo 
tik kaltindamas valstijos pareigūnus prieš Senatą. | 

Abiejų Rūmų nariai beveik visur renkami tomis pačiomis sąlygo- 
mis. Ir vieni, ir kiti renkami tokiu pat būdu ir tų pačių rinkėjų. | 

Vienintelis skirtumas yra tas, jog senatorių mandatas galioja ilgiau 
negu atstovų. Atstovai labai retai išsilaiko 1lgiau kaip metus; senato- 
riai renkami dvejiems arba trejiems metams. 

Suteikdamas senatoriams privilegiją posėdžiauti kelerius metus ir 
atnaujindamas jų sudėtį rotacijos būdu, įstatymas turėjo tikslą įstaty- 
mų leidyboje išlaikyti valstybės reikalus išmanančių Žmonių branduo- 
lį, kuris galėtų daryti gerą įtaką naujai išrinktiesiems. 

Suskirstydami įstatymų leidybos organą į dvejus rūmus, amerikie- 
čiai neketino sukurti vienos paveldimos asamblėjos, o kitos — renka- 
mos; jie nesirengė paversti vienos — aristokratijos organu, kitos — 
demokratijos atstove; juo labiau jie neturėjo tikslo pirmuosius rūmus 
padaryti valdžios ramsčiu, o antriesiems patikėti liaudies rūpesčius ir 
aistras. 

Įstatymų leidžiamosios valdžios padalijimas, politinių grupuočių 
veiklos sutramdymas ir apeliacinio teismo įstatymų peržiūrėjimui 
įsteigimas — štai vieninteliai pranašumai, išryškėję Jungtinėse Valsti- 
jose sudarius dvejus rūmus. 

Laikas ir patirtis amerikiečius įtikino, jog, nekalbant apie visus tuos 
pranašumus, įstatymų leidžiamosios valdžios padalijimas yra neatidė- 


* Massachusettse Senatas neturi vykdomosios valdžios funkcijų. 
* Kaip New Yorko valstijoje. 

liotina būtinybė. Pennsylvanija, vienintelė iš visų valstijų, pradžioje 
bandė įteisinti vienerius rūmus. Franklinas, ir tas, paveiktas tautos su- 
verenumo principo loginių išvadų, pritarė tai minčiai. Bet netrukus te- 
ko keisti įstatymą ir sudaryti dvejus rūmus. Taip buvo galutinai įtei- 
sintas įstatymų leidžiamosios valdžios padalijimo principas; tad būti- 
numas įstatymų leidybą padalyti į kelis organus nuo šiol laikytinas 
įrodyta tiesa. Ši teorija, beveik nežinoma senovės respublikose, buvo 
kone atsitiktinai įgyvendinta pasaulyje, kaip ir dauguma didžiųjų tie- 
sų, ir pagaliau tapo dabartinio politikos mokslo aksioma. 


APIE VALSTIJOS VYKDOMĄJĄ VALDŽIĄ 


Amerikos valstijos gubernatoriaus funkcijos. — Jo santykis su įstaty- 
mų leidybos organais. — Jo teisės ir pareigos. — Jo priklausomybė 
nuo piliečių. 


Valstijos vykdomajai valdžiai atstovauja gubernatorius. 

Žodį „atstovauja“ pasirinkau neatsitiktinai. Valstijos gubernatorius 
tikrai atstovauja vykdomajai valdžiai, bet naudojasi tik kai kuriomis 
jos teisėmis. 

Aukščiausiosios valdžios pareigūnas, vadinamas gubernatorium, 
užima vietą greta įstatymų leidybos organo kaip moderatorius ir pata- 
rėjas. Jis naudojasi suspensyvinio veto teise, leidžiančia savo nuožiū- 
ra sustabdyti ar bent sulėtinti įstatymų projektų tvirtinimą. Jis išdėsto 
įstatymų leidybos organui krašto poreikius ir siūlo priemones, kurių, 
jo nuomone, reikėtų imtis šiems poreikiams patenkinti; jis savaime 
vykdo to organo valią visose tautai svarbiose srityse *'. Jeigu nėra įsta- 
tymų leidybos organo, jis turi įgaliojimus imtis visų priemonių valsti- 
jai apsaugoti nuo smurto ir netikėtų pavojų. 

Gubernatorius turi savo rankose visą karinę valstijos galią. Jis yra 
pašauktinių vadas ir ginkluotųjų pajėgų vyriausiasis vadas. 


“ Šiaip jau ne visada tik gubernatorius vykdo įstatymų leidybos organų su- 
manytus darbus; dažnai būna taip, jog, balsuodamas už kokį projektą, įsta- 
tymų leidybos organas drauge paskirdavo specialius Žmones jo vykdymui 
prižiūrėti. 


7.-X02 

Kai priešinamasi visuotiniu sutikimu priimtam įstatymui, guberna- 
torius pats imasi vadovauti valstijos ginkluotosioms jėgoms, palaužia 
pasipriešinimą ir atstato įprastą tvarką. 

Beje, gubernatorius nesikiša į bendruomenių ir grafysčių valdymą 
arba prisideda prie jo netiesiogiai — paskirdamas taikos teisėjus, ku- 
rių vėliau nebegali atšaukti **. 

Gubernatorius yra renkamas pareigūnas. Paprastai stengiamasi 
rinkti ne daugiau kaip vieneriems arba dvejiems metams; tad jis visa- 
da griežtai priklausomas nuo savo rinkėjų daugumos. 


VYKDOMOSIOS VALDŽIOS DECENTRALIZACIJOS 
POLITINIAI PADARINIAI JUNGTINĖSE VALSTIJOSE 


Kuo skiriasi valstybinės valdžios organų ir vietinių valdžios organų 
centralizacija. — Jungtinėse Valstijose nėra vietinių valdžios organų 
centralizacijos, bet labai didelė valstybinės valdžios organų centra- 
lizacija. — Kai kurie pernelyg didelės Jungtinių Valstijų vietinių val- 
džios organų decentralizacijos padariniai. — Tokio valdymo prana- 
šumai. — Jėga, valdanti visuomenę, ne tokia darni, išprususi, protin- 
ga kaip Europoje. — Tokios tvarkos politiniai pranašumai. — 
Jungtinėse Valstijose visur jauti tėvynę. — Valdinių parama vyriau- 
sybei. — Provincijos institacijos darosi vis reikalingesnės santvarkai 
vis labiau demokratėjant. — Kodėl? 


Centralizacija — tai mūsų dienomis tolydžio kartojamas žodis, ku- 
rio prasmės apskritai niekas nesistengia pabrėžti. 

Šiaip ar taip, yra dvi labai aiškios centralizacijos atmainos, kurias 
pravartu geriau pažinti. 

Kai kurie dalykai, kaip antai bendrųjų įstatymų leidyba ir piliečių 
santykiai su svetimšaliais, rūpi visam kraštui. 

Kai kurie kiti dalykai, pavyzdžiui, vietinės įmonės, rūpi tik tam tik- 
riems visuomenės sluoksniams. 

Valdžios sutelkimą vienoje vietoje arba vienose rankose pirmo tipo 
interesų labui aš vadinčiau valstybinės valdžios organų centralizacija. 


** Kai kuriose valstijose taikos teisėjus skiria ne gubernatorius. 

Antro tipo dalykais besirūpinančios valdžios sutelkimas vienoje 
vietoje būtų tai, ką pavadinčiau vietinių vykdomosios valdžios orga- 
nų centralizacija. 

Yra tam tikrų atvejų, kai tos dvi centralizacijos atmainos sutampa. 
Tačiau žvelgiant į visumą tų dalykų, kurie yra kiekvienos valdžios ti- 
po savastis, labai lengva juos atskirti. 

O kai valstybinė valdžia susijungia su vietine vykdomąja val- 
džia, savaime suprantama, tokia centralizacija tampa milžiniška jėga. 
Šitaip ji pratina žmones visiškai ir nuolat atsižadėti savo valios, pa- 
klusti ne kai kada ir ne vienu klausimu, bet visur ir visada. Ji ne tik 
tramdo juos jėga, bet įsiskverbia į jų įpročius; ji atplėšia juos vieną 
nuo kito, veikia kiekvieną skyrium, o paskui visus drauge. 

Tos dvi centralizacijos atmainos remia tr traukia viena kitą, bet ne- 
galėčiau tvirtinti, kad jos neatskiriamos. 

Valdant Liudvikui XIV, Prancūzijoje buvo tokia didelė valdžios 
centralizacija, kokią tik įmanoma įsivaizduoti, nes tas pats žmogus lei- 
do bendrus (visuotinius) įstatymus ir turėjo galią juos aiškinti, atsto- 
vavo Prancūzijai užsienyje ir veikė jos vardu. „Valstybė — tai aš“, — 
sakė jis, ir sakė tiesą. 

Šiaip ar taip, valdant Liudvikui XIV, būta mažiau vykdomosios val- 
džios centralizacijos negu mūsų laikais. 

Dabar matome galingą Angliją, kur valstybinės valdžios centrali- 
zacija nepaprastai didelė; valstybė veikia tarytum vienas asmuo; ji len- 
kia savo valiai didžiules žmonių mases, sutelkia jas ir tokią galybę pa- 
naudoja visur, kur tik nori. 

Anglijoje, per paskutiniuosius penkiasdešimt metų nuveikusioje to- 
kius didžius darbus, nėra vykdomosios valdžios centralizacijos. 

Aš, pavyzdžiui, visai nesuvokiu, kaip tauta galėtų gyventi ir juo la- 
biau klestėti neturėdama stiprios centralizuotos valstybinės valdžios. 

Bet, man regis, vykdomosios valdžios centralizacija gali tik dirginti 
jai paklūstančius Žmones, nes ji stengiasi tolydžio slopinti jų pilietinę 
dvasią. Tiesa, tokia centralizacija padeda tam tikru metu ir tam tikro- 
je vietoje suburti visas įmanomas tautos pajėgas, bet trukdo joms at- 
sinaujinti. Kautynių dieną ji leidžia tautai pasidžiaugti pergale, bet il- 
gainiui išsekina jos jėgas. Ji gali leisti ir kokiam vienam žmogui pa- 
puikuoti trumpalaike didybe, bet anaiptol neprisideda prie ilgo tautos 
klestėjimo. 

Reikia turėti omenyje, jog, sakant, kad necentralizuota valstybė yra 
neveiksni, beveik visada nejučia galvojama apie valstybinės valdžios 
centralizaciją. Vokietijos imperija, kaip tolydžio kartojama, niekada 
negalėjo deramai pasinaudoti savo galybe. Sutinku. Bet kodėl? Todėl, 
kad niekada nebuvo centralizuotos tautos jėgos, todėl, kad valstybė 
niekados nesugebėjo priversti laikytis savo pagrindinių įstatymų, to- 
dėl, kad to didelio viseto atskiros dalys visada turėjo teisę arba gali- 
mybę atsisakyti bendradarbiauti su bendros valdžios atstovais netgi 
tuomet, kai grėsdavo pavojus visų piliečių interesams, kitaip tariant, 
todėl, kad nebuvo valstybinės valdžios centralizacijos. Tas pats teigi- 
nys tinka ir viduramžiams: feodalinė visuomenė tik todėl kentė vargą, 
kad valdžia — ne tik vietinė vykdomoji, bet ir valstybinė — buvo su- 
skaidyta daugybe įvairiausių būdų ir atiduota į daugybę rankų; tik to- 
dėl, kad valstybinė valdžia nebuvo centralizuota, to meto Europos tau- 
tos negalėjo energingai siekti savo tikslo. 

Kaip matėme, Jungtinėse Valstijose visiškai nebuvo vykdomosios 
valdžios centralizacijos. Hierarchijos požymių čia labai mažai. De- 
centralizacija buvo pasiekusi tokį lygį, kad kiekviena Europos tau- 
ta, man regis, būtų pasijutusi žlunganti, ir net pačioje Amerikoje. ši 
decentralizacija pridarė visokių blogybių. Tačiau valstybinės val- 
džios centralizacija Jungtinėse Valstijose yra pasiekusi aukščiausią 
laipsnį. Galima lengvai įrodyti, jog nacionalinė galia čia labiau su- 
telkta negu senosiose Europos monarchijose. Kiekvienoje valstijoje 
ne tik yra vienintelis įstatymų leidybos organas, ne tik yra vieninte- 
lė jėga, galinti kurti aplink save politinį gyvenimą, bet apskritai čia 
vengta suburti daugybę apygardų, arba grafysčių, asamblėjų (assem- 
bly), būgštaujant, kad jos nebandytų peržengti savo kompetencijos ir 
netrukdytų vyriausybės veiklai. Amerikoje nėra jėgos, galinčios pa- 
sipriešinti valstijos įstatymų leidybos organui — legislatūrai. Niekas 
negali pastoti jam kelio, nei privilegijos, nei vietinis valdžios imu- 
nitetas, nei kokia asmens įtaka, nei proto autoritetas, nes jis atstovau- 
ja daugumai, laikančiai save vieninteliu proto ramsčiu. Taigi šis at- 
stovaujantis organas, niekieno nevaržomas, pats nubrėžia ribas savo 
veikimui. Greta yra jam pavaldus vykdomosios valdžios atstovas, ku- 
ris, remdamasis fizine jėga, turi įgaliojimus priversti nepatenkintuo- 
sius klausyti. 

Vyriausybės veiklos silpnumas atsispindi tik kai kuriose detalėse. 

Amerikos respublikos neturi nuolatinių ginkluotųjų pajėgų mažu- 

moms slopinti, bet mažumos ligi šiol niekad nebuvo priverstos kariau- 
ti, ir kariuomenės dar nebuvo prireikę. Valstija, norėdama paveikti pi- 
liečius, dažniausiai panaudoja bendruomenių arba grafysčių pareigū- 
nus. Pavyzdžiui, Naujojoje Anglijoje bendruomenės asesorius nustato 
mokesčius, o juos renka bendruomenės mokesčių rinkėjas; bendruo- 
menės iždininkas pristato pinigus į valstijos iždą, o skundai nagrinė- 
jami paprastuose teismuose. Šitoks mokesčių rinkimo būdas yra lėtas, 
sudėtingas ir tolydžio varžo vyriausybės veiklą, kuriai reikia didelių 
pinigų sumų. Apskritai pageidautina, kad visiems savo gyvybiniams 
reikalams tvarkyti vyriausybė turėtų pareigūnus, jos pačios skiriamus 
ir atšaukiamus, sugebančius greit ir lanksčiai dirbti, tačiau šitokiai 
centrinei valdžiai, kaip kad Amerikoje, visada nesunku prireikus im- 
tis energingesnės veiklos ir veiksmingesnių metodų. 

Taigi neteisybė, kad Naujojo Pasaulio respublikos pražus, kaip daž- 
nai tvirtinama, dėl to, kad Amerikoje nėra centralizacijos; Amerikos val- 
stijų vyriausybės toli gražu nėra nepakankamai centralizuotos, galima 
tvirtinti, kad jos pernelyg centralizuotos; tai aš įrodysiu vėliau. Įstaty- 
mų leidžiamos amsamblėjos kasdien praryja kokią nors dalelę vyriau- 
sybinės valdžios; jos stengiasi pamažu pasiglemžti ją visą, kaip padarė 
Konventas. Šitaip centralizuojama visuomeninė valdžia be perstojo ei- 
na iš rankų į rankas, nes ji pavaldi liaudies balsui. Jai dažnai pritrūksta 
išminties ir įžvalgumo, nes ji viską gali. Štai čia ir slypi pavojus. Jai gre- 
sia pražūtis, bet ne todėl, kad ji silpna, o todėl, kad stipri. 

Vykdomosios valdžios decentralizacija Amerikoje turi įvairių pa- 
darinių. 

Kaip matėme, amerikiečiai visiškai atskyrė vykdomąją valdžią nuo 
vyriausybės; taip elgdamiesi, man regis, jie nusižengė sveiko proto rei- 
kalavimams, nes tvarka net antraeiliuose dalykuose atsiliepia naciona- 
liniams interesams *. 


*“ Valdžia, atstovaujanti valstijai, netgi tada, kai ji pati nevykdo savo funkci- 
jų, neturi, mano nuomone, atsisakyti teisės prižiūrėti vietinius valdžios or- 
ganus. Man regis, vyriausybės atstovas, kiekvienoje grafystėje skiriamas ei- 
ti nuolatines pareigas, sakykim, galėtų pranešti teismo organams, kokie nu- 
sižengimai daromi bendruomenėse ir grafystėje. Argi taip nebūtų daug vie- 
ningiau palaikoma viešoji tvarka, nepažeidžiant vietinės nepriklausomybės? 
Beje, Amerikoje nėra nieko panašaus. Be grafysčių teismų, nėra aukštes- 
nių teismo organų, ir-tie teismai tik atsitiktinai sužino apie administraci- 
nius nusižengimus, už kuriuos reikėtų bausti. 

Neturėdama savo vykdomosios valdžios pareigūnų, kuriems, įvai- 
riose krašto vietose paskirtiems į nuolatines pareigas, būtų galima duo- 
ti bendrus nurodymus, valstybė retai tesistengia nustatyti visuotines 
viešosios tvarkos palaikymo taisykles. O tokių taisyklių būtinai reikia. 
Europiečiai dažnai jų pasigenda. Matydami tariamą netvarką, jie iš 
pirmo žvilgsnio įtiki, jog visuomenėje viešpatauja visiška anarchija, 
ir, tik pasigilinę į dalykų esmę, įsitikina klydę. 

Kai kurie užmojai, dominantys valstiją, neįgyvendinami, nes nėra 
nacionalinės vykdomosios valdžios, kuri juos remtų, diegtų. Palikti 
bendruomenių ir grafysčių rūpesčiui, patikėti laikiniems renkamiems 
pareigūnams, tie sumanymai ir darbai neduoda jokių rezultatų arba yra 
trumpalaikiai. 

Centralizacijos šalininkai Europoje tvirtina, jog vyriausybė tvarko 
vietines bendruomenes geriau, negu jos gali tvarkytis pačios; gal tai 
ir pasiteisina, kai centrinė valdžia nuovoki ir išmintinga, o vietinė — 
ne, kai centrinė valdžia veikli, o vietinė pasyvi, kai centrinė valdžia 
įpratusi veikti, o vietinė — klausyti. Net galima sutikti, jog, esant di- 
desnei centralizacijai, tos abi tendencijos stiprėja — vis labiau ryškė- 
ja vienos valdžios pajėgumas, o kitos — nepajėgumas. 

Bet, mano nuomone, tas teiginys nepasitvirtina, kai visuomenė iš- 
prususi, žino, ko nori, ir pripratusi rūpintis savo interesais, kaip tat yra 
Amerikoje. 

Priešingai, esu įsitikinęs, jog šiuo atveju kolektyvinė piliečių galia 
visada sėkmingiau sukurs socialinę gerovę negu vyriausybė. 

Pripažįstu, kad sunku apsnūdusiai liaudžiai nurodyti vienintelį tik- 
rą būdą pabusti iš snaudulio, uždegti Žmones ir apšviesti, kad nebūtų 
vangūs ir apkiautę; Žinau, jog nelengva juos įtikinti, kad patys turi rū- 
pintis savo reikalais. Dažnai būna lengviau sudominti juos karaliaus 
dvaro etiketo smulkmenomis, negu paskatinti suremontuoti bendrus 
namus. 

Bet manau, jog centrinė vykdomoji valdžia klysta pati arba nori jus 
suklaidinti, apsiimdama pati viena daryti tai, ko savanoriškai imtųsi 
suinteresuoti Žmonės. 

Centrinė valdžia, kad ir kokia kompetentinga, kad ir kokia išmin- 
tinga ji būtų, negali pati viena aprėpti visų plačiosios visuomenės rei- 
kalų. Ji to negali padaryti, nes toks užmojis pranoksta žmogaus jėgas. 
Pasiryžusi pati viena sukurti ir paleisti į darbą tokį sudėtingą mecha- 

nizmą, ji susilaukia labai menkų rezultatų arba išsisemia bergždžiai 
dėdama pastangas. 

Tiesa, centralizacija žmogaus veiksmams lengvai primeta tam tik- 
rą išprinį vienodumą, prie kurio priprantama savaime, nesvarstant, 
kam jis reikalingas, — taip stabmeldžiai garbina statulą, pamiršdami, 
kokią dievybę ji vaizduoja. Centralizacijai nesunkiai pavyksta kasdie- 
niams reikalams suteikti tobulo vyksmo iliuziją, išmoningai reguliuo- 
ti viešosios tvarkos detales, slopinti šiokią tokią netvarką ir nedidelius 
nusižengimus, išlaikyti tam tikrą visuomenės status guo, kurio nega- 
lima pavadinti nei nuosmukiu, nei pažanga, stengtis, kad visuomenė, 
nesirūpindama vykdomąja valdžia, grimztų į savotišką mieguistumą, 
vykdomosios valdžios atstovų paprastai vadinamą pavyzdine tvarka ir 
visuomenės ramybe **. Žodžiu, ji nuostabiai sugeba trukdyti, bet ne 
veikti. Kai prireikia sujudinti iš pagrindų visuomenę arba paskatinti ją 
sparčiai žengti į priekį, vyriausybei pritrūksta jėgų. Kai jos veiklai pri- 
reikia piliečių paramos, visi negali atsistebėti, kaip vangiai sukasi tas 
milžiniškas mechanizmas, staiga pasirodo esąs visiškai bejėgis. 

Kartais, pristigusi jėgų, centrinė vyriausybė bando šauktis piliečius 
į pagalbą, bet juos perspėja: „Jūs darysite tai, ko aš noriu, tiek, kiek 
aš noriu ir tik taip, kaip aš noriu. Jūs rūpinsitės detalėmis ir nesido- 
mėsite visu darbu; jūs dirbsite aklai ir apie mano darbą spręsite vėliau 
iš rezultatų“. Pateikiant tokias sąlygas, nėra ko tikėtis žmonių geros 
valios. Žmonės turi veikti laisvai, jausdami atsakomybę už savo dar- 
bą. Žmogus toks yra: jis verčiau nepakrutės iš vietos, bet, būdamas ne- 
priklausomas, neis nežinomo tikslo link. 

Neneigiu, jog Jungtinėse Valstijose dažnai pasigendama tų akivaiz- 
džių taisyklių, kurios nuolatos tarytum globoja kiekvieną iš mūsų 
Prancūzijoje. 

Retkarčiais pasitaiko didelio socialinio nerūpestingumo ir aplaidu- 
mo pavyzdžių. Dar rečiau būna šiurkščių pažeidimų, visiškai neside- 
rinančių su aplinkine civilizacija. 


* Kinija, mano akimis žiūrint, yra tobulas pavyzdys tokios visuomenės gero- 
vės, kurią labai centralizuota vykdomoji valdžia gali suteikti nuolankiai vi- 
suomenei. Pasak keliautojų, kinai turi ramybę be laimės, pramonę be pa- 
žangos, stabilumą be jėgos panaudojimo ir materialinę tvarką be doros sam- 
pratos. Jų visuomenė visad vystosi gana gerai, bet niekada nesivysto labai 
gerai. Įsivaizduoju, jog kai Kinija taps atvira europiečiams, tie pamatys ten 
gražiausią pasaulyje vykdomosios valdžios centralizacijos modelį. 

Naudingi darbai, reikalaujantys nuolatinės priežiūros ir griežto 
tikslumo, dažnai paliekami nebaigti, nes Amerikoje, kaip ir kitur, žmo- 
nės griebiasi ko nors priešokiais, pagauti staigaus impulso. 

Europietis, įpratęs nuolatos greta matyti valdininką, beveik visur 
kaišiojantį nosį, sunkiai pripranta prie šio visai skirtingo bendruome- 
nės vykdomosios valdžios mechanizmo. Apskritai, galima pasakyti, 
Amerikoje nepaisoma tų viešosios tvarkos detalių, kurių dėka taip 
patogu ir jauku gyventi Europoje, bet pagrindinės Žmogaus, kaip vi- 
suomenės nario, garantijos saugomos kaip ir kitur pasaulyje. Ameri- 
koje valstijos valdžia ne tokia darni, ne tokia kompetentinga ir išmin- 
tinga kaip Europoje, bet šimtąsyk stipresnė. Nėra tokio krašto pasau- 
lyje, kur Žmonės dėtų tiek pastangų socialinės gerovės labui. 
Nežinau kitos tokios šalies, kur būtų tiek daug ir tokių gerų mokyk- 
lų, bažnyčių, atliepiančių tikinčiųjų poreikius, arba geriau prižiūri- 
mų bendruomeninių kelių. Tad Jungtinėse Valstijose neverta ieškoti 
pažiūrų darnos ir pastovumo, skrupulingumo smulkiems dalykams, 
administracinių procedūrų tobulumo *!; čia randame įsikūnijusią jė- 


*! Vienas talentingas rašytojas, kuris, palyginęs Jungtinių Valstijų ir Pran- 
cūzijos finansų sistemas, įrodė, jog protas ne visada atstoja kompetenci- 
ją. pagrįstai priekaištauja amerikiečiams, kad jų bendruomenių biudžetuo- 
se daug painiavos, ir, kaip pavyzdį pateikęs Prancūzijos departamento biu- 
džetą, priduria: „Centralizacijos, didžio žmogaus nuostabaus kūrinio, dė- 
ka visoje karalystėje municipalitetų biudžetai, tiek didmiesčių, tiek labai 
kuklių bendruomenių biudžetai, sudaryti taip pat tvarkingai, apdairiai ir 
metodiškai“. Žinoma, aš žaviuosi šiuo rezultatu, bet matau, jog dauguma 
tų Prancūzijos bendruomenių, puikuojančių tobula buhalterija, visiškai 
neišmano savo tikrųjų reikalų ir skendi tokioje nesudrumsčiamoje apati- 
joje, jog visuomenė tarytum veikiau gyvalioja, negu gyvena; kita vertus, 
aš pastebiu, jog tose amerikiečių bendruomenėse, kurių biudžetai suda- 
ryti be jokios metodikos, nei juo labiau pagal kokį vieną pavyzdį, gyven- 
tojai yra nuovokūs, aktyvūs ir iniciatyvūs; visuomenė ten visada veikli. 
Tas kontrastas mane stebina; nes, man atrodo, jog rimtos vyriausybės pa- 
grindinis tikslas — užtikrinti piliečių gerovę, 0 ne įvesti tam tikrą tvar- 
ką, visuomenėje viešpataujant skurdui. Tad klausiu savęs, ar ne dėl tos pa- 
čios priežasties klesti amerikiečių bendruomenės, esant akivaizdžiai fi- 
nansų sistemos netvarkai, ir skursta Prancūzijos bendruomenės, nors jų 
biudžetai sudaryti tobulai. Šiaip ar taip, aš nesidžiaugiu tokiu gėriu, at- 
mieštu gausybe blogybių, ir lengvai taikstausi su blogiu, kompensuojamu 
gėrybių gausumu. 

gą, gal ir primityvoką, užtat gyvybingą, ir gyvenimą, pilną nelaimin- 
gų atsitikimų, užtat judrų ir darbingą. 

Beje, jeigu to būtų norima, sutikčiau, jog Jungtinių Valstijų kaimuo- 
se ir grafystėse vykdomąją valdžią daug veiksmingiau įgyvendintų 
centrinė valdžia, per daug nesikišanti į vidaus reikalus, esanti toliau 
negu vietiniai pareigūnai. Pageidaučiau, jeigu to būtų reikalaujama, 
kad Amerikoje būtų saugiau gyventi ir kad būtų protingiau, labiau lai- 
kantis įstatymų, remiamasi visuomenės aktyvumu, jeigu visos šalies 
vykdomoji ir tvarkomoji valdžia būtų sutelkta vienose rankose. Bet po- 
litiniai pranašumai, kurių amerikiečiams teikia decentralizuota siste- 
ma, mane skatintų labiau vertinti ją negu priešingą sistemą. 

Pagaliau bene man svarbu, jog valdžia visad budi, rūpinasi, kad ra- 
miai mėgaučiausi gyvenimu, stengiasi užbėgti man už akių ir pašalin- 
ti iš kelio visus pavojus, neleisdama man pačiam tuo pasirūpinti, jei- 
gu ta valdžia, sauganti mane nuo menkiausių nemalonumų, yra visiš- 
ka mano laisvės ir gyvenimo šeimininkė, jeigu ji turi tokią išimtinę 
teisę tvarkyti visą veiklą ir gyvenimą, kad viskas merdi aplinkui, jai 
merdint, viskas miega aplinkui, jai miegant, ir viskas žūva, jai žūvant? 

Yra tokių kraštų Europoje, kur gyventojai tariasi esą nelyginant 
baudžiauninkai, abejingi savo gyvenamos vietovės likimui. Didžiau- 
sios permainos krašte vyksta jiems neprisidedant; jie net gerai nenu- 
mano, kas atsitiko; jie nieko nežino ir tik atsitiktinai išgirsta, kas kur 
dedasi. Negana to, jiems visiškai nerūpi kaimo gerovė, gatvės saugu- 
mas, jų bažnyčios ir parapijos likimas; jų manymu, visa tai jiems sve- 
tima ir priklauso visagaliui svetimšaliui, vadinamam vyriausybe. O jie 
naudojasi savo turtu kaip nuomininkai, nesuvokdami, jog tai jų nuo- 
savybė, ir neketindami ką nors pagerinti. Tas nesirūpinimas savimi 
toks didelis, jog, jiems ar jų vaikams gresiant pavojui, užuot stengęsi 
pašalinti grėsmę, jie, susidėję rankas, laukia, kada visas kraštas ateis 
jiems į pagalbą. Beje, tie žmonės, nors ir visiškai atsižadėję savo lais- 
vos valios, ne mažiau nei kas kitas nemėgsta paklusnumo. Tiesa, jie 
taikstosi su valdininkų savivale, bet vos tik jėgai nuo jų nutolus, tuojau 
pamina įstatymą kaip nugalėtą priešą. Taip jie tolydžio pasiduoda čia 
vergiškam nuolankumui, čia nežabotai savivalei. 

Šaliai patekus į tokią padėtį, reikia keisti ir įstatymus, ir papročius, 
kad ji nežūtų, nes galutinai pašlijusi visuomenės dora: valdinių dar 
esama, bet piliečių nebėra. 


106 APIE DEMOKRATIJĄ AMERIKOJE, I 


Esu tikras, jog tokia tauta lengvai nukariaujama. Ji nenueina nuo 
pasaulio scenos tik todėl, kad aplinkui gyvena arba panašios, arba dar 
labiau pakrikusios tautos, kad joje dar rusena nenusakomas patriotiz- 
mo instinktas, nesąmoningas pasididžiavimas savo vardu, miglotas pri- 
siminimas buvusios šlovės, kuri, nors ir nesusijusi su kokiu konkrečiu 
dalyku, prireikus pažadina savisaugos instinktą. 

Būtų klaidinga guostis mintimi, jog kai kurie žmonės parodė ste- 
buklus gindami tėvynę, kurioje gyveno kaip svetimtaučiai. Rimčiau 
patyrinėjus, atsiskleidžia, jog pagrindinė jų atspirtis beveik visada bu- 
vo tikėjimas. 

Tautos istorija, šlovė ir gerovė buvo jiems šventenybė, ir, gindami 
tėvynę, jie gynė ir tą šventą vietą, kur jautėsi esą piliečiai. 

Turkų gyventojai niekada nedalyvavo krašto valdyme, tačiau turkai 
įvykdė didžius žygdarbius, suvokdami, jog sultonų nukariavimai įtvir- 
tina Mahometo religijos pergalę. Šiandien tikėjimas senka, lieka tik 
despotizmas, ir tautos krinka. 

Teigdamas, jog despotizmui savaime yra būdinga nepaprasta galia, 
Montesguieu, man regis, suteikė jam daugiau garbės, negu jis nusipel- 
no. Despotizmas nesukuria nieko tvaraus. Gerai panagrinėjus absaliu- 
tinę valdžią, galima įsitikinti, jog priežastis, dėl kurios ji taip ilgai 
klestėjo, buvo ne baimė, bet tikėjimas. 

Nesunku pastebėti ir tai, kad Žmonės iš tikrųjų stiprūs tik tada, kai 
bendradarbiauja ir vienijasi laisva valia. Pasaulyje tik patriotizmas ar- 
ba religija gali būti paskata piliečiams išvien ir ilgai siekti to paties 
tikslo. 

Įstatymams neprivalu gaivinti gęstančių tikėjimų; įstatymai turi su- 
Žadinti Žmonių susirūpinimą savo krašto likimu. Jie privalo prikelti ir 
nukreipti reikiama linkme tą miglotą tėvynės meilės instinktą, visados 
glūdintį žmogaus širdyje, ir, susieję jį su kasdienos mintimis, aistro- 
mis, įpročiais, paversti brandžiu ir tvariu jausmu. Ir tegu niekas nesa- 
ko, kad jau per vėlu to imtis; tauta nesensta kaip žmonės. Kiekviena 
karta, gimusi tautos įsčiose, yra lyg nauja tauta, atsiduodanti įstatymų 
leidėjo valiai. 

Labiausiai mane žavi Amerikoje ne administraciniai, bet politiniai 
decentralizacijos rezultatai. Jungtinėse Valstijose visur jauti tėvynę. 
Ji — vienintelis rūpesčių objektas, pradedant mažiausiu miesteliu, bai- 
giant visomis Jungtinėmis Valstijomis. Gyventojas įsijaučia į savo 

krašto interesus, lyg tai būtų jo paties interesai. Jis didžiuojasi savo 
tautos šlove; jos sėkmes laiko savo darbo vaisiumi ir jomis nuoširdžiai 
džiaugiasi; jis laimingas matydamas visuotinę gerovę, kuria pats nau- 
dojasi. Prie tėvynės jis prisirišęs beveik taip pat kaip prie savo šeimos 
ir rūpinasi valstybe tartum savanaudiškais sumetimais. 

Europiečiui valstybės pareigūnas dažnai simbolizuoja jėgą; ameri- 
kiečiui jis simbolizuoja įstatymą. Tad galima sakyti, jog Amerikoje 
žmogus paklūsta ne žmogui, bet teisingumui arba įstatymui. 

Žmogus dažnai apie save pernelyg geros nuomonės, kuri jam be- 
veik visada išganinga. Jis drąsiai pasikliauja savo jėgomis, kurių, jo 
manymu, turi pakakti viskam. Antai sugalvoja ką nors padaryti; nors 
tas sumanymas susijęs su visuomenės gerove, žmogus nė neketina 
kreiptis į valdžią paramos. Jis išdėsto savo sumanymą, siūlosi jį įgy- 
vendinti, pasikviečia į talką tokių pat kaip jis Žmonių ir stengiasi Žžūt- 
būtinai įveikti visas kliūtis. Dažnai jam pasiseka blogiau, nei būtų pa- 
sisekę valstybei; bet ilgainiui bendras visų individualių sumanymų re- 
zultatas prašoka tai, ką galėtų padaryti vyriausybė. 

Kadangi vykdomoji ir tvarkomoji valdžia yra greta jai pavaldžių 
Žmonių ir savaip jiems atstovauja, ji nekursto nei pavydo, nei neapy- 
kantos. Kadangi jos veikimo priemonės gana ribotos, kiekvienas jau- 
čia, kad negali kliautis vien tik ja. 

Tad, valdžiai vykdant savo funkcijas, ji nepaliekama likimo valiai 
kaip Europoje. Niekam neateina į galvą, kad, pradėjus dirbti valdžios 
atstovui, piliečiams nebereikia vykdyti savo pareigų. Priešingai, kiek- 
vienas jam padeda, jį paremia, palaiko. 

Individualioms pastangoms sutampant su visuomeninėmis, dažnai 
padaroma tai, ko neįstengia padaryti net energingiausia ir sutelkčiau- 
sia vykdomoji valdžia (žr. Paaiškinimai, I). 

Galėčiau paminėti daugelį faktų savo teiginiui paremti, bet verčiau 
pateiksiu vieną, man pačiam gerai žinomą. 

Amerikoje valdžia turi labai mažai priemonių nusikaltimams at- 
skleisti ir nusikaltėliams suimti. 

Nėra administracinės policijos; dėl pasų niekas nekvaršina sau gal- 
vos. Jungtinių Valstijų kriminalinės policijos neįmanoma nė lyginti su 
mūsiške; labai nedaug ir prokuratūros pareigūnų, jie ne visada gali i1m- 
tis tyrimo iniciatyvos, 0 suimtųjų kvota būna trumpa, žodinė. Tačiau 
vargu ar kurioje kitoje šalyje nusikaltėlis taip retai lieka nenubaustas. 

Mat visi žmonės įsitikinę, kad privalo pateikti įkalčių ir padėti su- 
imti kaltinamąjį. 

Būdamas Jungtinėse Valstijose, esu matęs, kaip vienoje grafystėje, 
kur buvo įvykdytas didelis nusikaltimas, gyventojai patys ėmė steigti 
komitetus, norėdami pagauti nusikaltėlį ir atiduoti teismui. 

Europoje nusikaltėlis laikomas nelaimingu žmogum, kuris grumiasi 
su valdžios atstovais, gelbėdamas gyvybę; gyventojai savaip dalyvau- 
ja tose grumtynėse. Amerikoje nusikaltėlis laikomas žmonių priešu, ir 
jam nepakantūs visi Žmonės. 

Mano nuomone, vietiniai valdžios organai reikalingi visoms tau- 
toms, bet labiausiai jie praverčia demokratinėms bendruomenėms. 

Kai valdžia yra aristokratijos rankose, visados gali būti tikras, jog 
tvarka bus palaikoma ir esant laisvei. 

Kai valdantieji sluoksniai bijo daug ką prarasti, jiems itin rūpi pa- 
laikyti tvarką. 

Taip pat galima tvirtinti, jog aristokratijos valdomai šaliai negre- 
sia despotizmo pavojus, nes visada pakanka organizuotų jėgų, pasiren- 
gusių priešintis despotui. 

Demokratija, neturinti vietinių valdžios organų, nėra apsaugota nuo 
panašių blogybių. 

Kaip išmokyti pasinaudoti laisve ir didžių dalykų siekti minią, nie- 
kada nemokytą ja naudotis mažų dalykų labui? 

Kaip priešintis tironijai krašte, kur kiekvienas individas yra silpnas 
ir kur individų nevienija jokie bendri interesai? . 

Tie, kurie bijo sumaišties, savivalės, ir tie, kurie baisisi neribota 
valdžia, turi sutartinai norėti, kad pamažu skleistųsi vietinės laisvės. 

Beje, esu įsitikinęs, jog didžiausias pavojus užsimesti administra- 
cinės centralizacijos jungą gresia valstybėms, kurių santvarka demo- 
kratinė. 

Tam yra daug priežasčių, bet svarbiausios štai šitos. 

Nuolatinis tų šalių siekis — visą valstybinę valdžią sutelkti vieno- 
se rankose, kad ji tiesiogiai atstovautų tautai, nes kitaip būtų tik lygūs 
individai, suplakti į bendrą masę. 

Tačiau kai vienai valdžiai suteikti visi vyriausybės įgaliojimai, la- 
bai sunku užgniaužti pagundą gilintis į valdymo detales, juo labiau kad 
ilgainiui vis gausėja progų tai daryti. Mes jau buvome panašių dalykų 
liudininkai Prancūzijoje. 

Prancūzų revoliucija turėjo dvi priešingas tendencijas, kurių nede- 
ra painioti: viena palanki laisvei, kita palanki despotizmui. 

Senojoje monarchijoje valdydavo vienas karalius. Žemesnioji val- 
džia būdavo pusiau sunaikinti buvusios vietinės valdžios likučiai. Tie 
vietiniai valdžios organai būdavo nesusiję vieni su kitais, blogai tvar- 
komi, dažnai absurdiški. Atsidūrę aristokratijos rankose, kartais jie 
tapdavo priespaudos įrankiu. 

Revoliucija stojo ir prieš karaliaus, ir prieš vietinę valdžią. Ji vie- 
nodai neapkentė visko, kas buvo anksčiau, — ir absoliučios valdžios, 
ir to, kas galėjo sušvelninti jos griežtumą. Revoliucija siekė drauge ir 
respublikos, ir centralizacijos. 

Tuo dvilypiu Prancūzų revoliucijos pobūdžiu sumaniai pasinau- 
dojo absoliučios valdžios šalininkai. Matydami, kaip jie kovoja dėl 
vykdomosios valdžios centralizacijos, jūs manote, kad jie yra despo- 
tizmo šalininkai? Jokiu būdu, jie gina vieną didžiausių Revoliucijos 
laimėjimų (žr. Paaiškinimai, K). Taip galima būti ir liaudies draugu, 
1r liaudies teisių priešu; ir slaptu tironijos tarnu, ir ištikimu laisvės 
šalininku. 

Aš lankiausi abiejose šalyse, ištobulinusiose vietinių laisvių siste- 
mą, ir bandžiau klausytis tautą skaldančių partijų balsų. 

Amerikoje sutikau Žmonių, slapta besistengiančių savo šalyje su- 
griauti demokratines institucijas. Anglijoje susidūriau su žmonėmis, 
nuožmiai puolančiais aristokratiją. Tarp jų nepasitaikė nė vieno, kuris 
vietinių laisvių nebūtų laikęs dideliu gėriu. 

Abiejose šalyse girdėjau valstybės trūkumus aiškinant gausybe 
įvairiausių priežasčių, bet niekada nesu girdėjęs tarp jų minint vieti- 
nių laisvių. 

Girdėjau piliečius vardijant daugybę priežasčių, lėmusių jų tėvynės 
didybę ir klestėjimą, ir visi kaip vienas didžiausiu pranašumu ir svar- 
biausiu dalyku laikė vietines laisves. 

Ar galiu patikėti, jog žmonės, taip griežtai pasiskirstę, kad nesuta- 
ria nei dėl tikėjimo tiesų, nei dėl politinių teorijų, vienodai vertina tą 
patį faktą, apie kurį gali geriausiai spręsti, nes jis kasdien jiems krin- 
ta į akis? Argi aš galėčiau patikėti, kad jie klysta? 

Tik tautos, turinčios nedaug ar suvis neturinčios vietinės valdžios 
organų, gali neigti jų naudą; kitaip sakant, koneveikia tik tie, kurie to 
neišmano. 


VI SKYRIUS 


APIE TEISMO VALDŽIĄ JUNGTINĖSE VALSTIJOSE 
IR JOS ĮTAKĄ POLITINEI SANTVARKAI 


Amerikos anglai išsaugojo tuos teismo valdžios bruožus, kurie jiems 

būdingi ir kitose valstybėse. — Bet jie suteikė teismo valdžiai didelę 

politinę galią. — Kaip? — Kuo amerikiečių teismų sistema skiriasi 

nuo visų kitų. — Kodėl Amerikos teisėjai turi teisę įstatymus laikyti 

nekonstituciniais? — Kaip Amerikos teisėjai naudojasi: ta teise? — 

Įstatymų leidėjų atsargumo priemonės, kad nebūtų piktnaudžiau- 
jama ta teise. 


Laikau savo pareiga bent viename skyriuje aptarti teismo valdžią. 
Jų politinė svarba tokia didelė, jog, man regis, tik ją sumenkinčiau, jei 
kalbėčiau apie juos probėgomis. 

Konfederacijų būta ne tik Amerikoje; respublikų esama ne tik Nau- 
jojo Pasaulio pakrantėse; atstovaujamoji valdžios organų sistema įtei- 
sinta daugelyje Europos šalių, bet nesu tikras, jog kuri nors pasaulio 
tauta būtų ligi šiol šitaip sutvarkiusi teisinės valdžios sistemą, kaip 
Amerika. 

Jungtinėse Valstijose užsieniečiui sunkiausia perprasti teismų sis- 
temą. Jam atrodo, jog nėra tokio politinio įvykio, kuris apsieitų nesi- 
šaukiant teisėjo, todėl, savaime suprantama, peršasi išvada, jog Jung- 
tinėse Valstijose teisėjas yra viena pagrindinių politinių jėgų. Tačiau, 
pradėjęs nagrinėti teismų sandarą, iš pirmo žvilgsnio jis pastebi tik 
teismams būdingas funkcijas ir procedūras. Jam atrodo, jog teisėjas tik 
atsitiktinai kišasi į valdžios reikalus, tačiau tas atsitiktinumas kartoja- 
si kasdien. | 

Kai Paryžiaus parlamentas, padaręs pastabų, atsisakė patvirtinti 
ediktą arba kai savo posėdyje privertė atgailauti nesąžiningą pareigū- 
ną, buvo akivaizdu, jog tai veikiančios teisminės valdžios politinis ak- 
tas. Tačiau Jungtinėse Valstijose nieko panašaus nebūna. 

Amerikiečiai išsaugojo visas teisminei valdžiai būdingas funkcijas 
1r tiksliai nubrėžė jos veiklos ribas. 

Visose valstybėse pirmoji ir pagrindinė teisėjo funkcija — būti ar- 
bitru. Kad teismas galėtų pradėti veiklą, reikia konfliktinės situaci- 
jos — ginčo. Tik sudarius bylą, teisėjas pradeda vykdyti savo funkci- 
jas. Kol įstatymas neduoda pagrindo situaciją laikyti ginču, teisėjas ne- 
gali jos nagrinėti. Ginčo esama, bet teisėjas tartum to nepastebi. Kai 
teisėjas, nagrinėdamas bylą, ima kritikuoti įstatymą, kuris susijęs su 
ta byla, jis praplečia savo įgaliojimų ribas, bet jų neperžengia, nes jam 
reikia vienaip ar kitaip aptarti įstatymą, kad būtų galima išspręsti by- 
lą. Tačiau, reikšdamas nuomonę apie įstatymą, nesusijusį su nagrinė- 
jama byla, jis peržengia savo kompetencijos ribas ir įsibrauna į įsta- 
tymų leidžiamosios valdžios sritį. 

Teismo organų antroji funkcija — pareikšti nuomonę apie konkre- 
čius atvejus, bet ne apie bendro pobūdžio principus. Kai teisėjas, spręs- 
damas kokį nors konkretų privatų klausimą, griauna bendro pobūdžio 
teiginį, įsitikinęs tuo, jog, paneigus kiekvieną to teiginio išvadą, ir pats 
teiginys bus nevaisingas, jis neperžengia įprastų savo veiklos ribų, bet 
kai teisėjas ima svarstyti kokį bendro pobūdžio teiginį ir griauti jį, nesi- 
remdamas byla, jis viršija įgaliojimus, kurie teisėjui suteikti pagal visų 
tautų susitarimą, ir tampa svarbesnis, gal net naudingesnis už teismo pa- 
reigūną, bet drauge paliauja atstovavęs teisminei valdžiai. 

Teismo organų trečioji funkcija yra ta, kad jie gali imtis teisminių 
veiksmų tik tada, kai į juos kreipiamasi, arba, pasak teisininkų, kai 
jiems pareiškiamas ieškinys. Ta funkcija nėra tokio bendro pobūdžio 
kaip dvi kitos. Tačiau, nepaisant kai kurių išimčių, mano nuomone, ji 
laikytina esmine. Teismo organai patys savaime inertiški; kad jie pra- 
dėtų veikti, reikia paleisti juos į darbą. Jiems pranešama apie nusikal- 
timą, ir jie nubaudžia nusikaltėlį; prašomi ištaisyti neteisybę, ją ištai- 
so; jiems pakišamas dokumentas — jį išaiškina; bet patys savaime ne- 
ieško nusikaltėlių, nekelia į viešumą neteisybių ir nenagrinėja faktų. 
Teismo organai tam tikra prasme nusižengtų savo inertiškai prigimčiai, 
jeigu patys imtųsi iniciatyvos ir pasiskelbtų įstatymų vertintojais. 

Amerikiečiai išsaugojo tuos tris skiriamuosius teismo organų po- 
žymius. Amerikos teisėjai skelbia nutartį tik esant ieškiniui. Jie nagri- 
nėja tik atskirus atvejus ir niekad nesiima teisminių veiksmų, ko! ne- 
pareikštas ieškinys. 

Tad Amerikos teisėjas niekuo nesiskiria nuo kitų šalių teisėjų. Ta- 
čiau jis turi didelę politinę galią. 

Kodėl taip yra? Jis veikia toje pačioje srityje, naudojasi tomis pa- 
čiomis priemonėmis kaip kiti teisėjai. Kodėl jis turi tokią galią, kokios 
neturi kiti? 

Vienintelė priežastis yra ta, jog amerikiečiai suteikė teisėjui teisę 
skelbiant sprendimus remtis daugiau konstitucija negu įstatymais. Ki- 
taip sakant, leido nesivadovauti įstatymais, kurie, jo nuomone, prieš- 
tarauja konstitucijai. 

Žinau, jog tokios teisės kartais reikalaudavo kitų šalių teismai, bet 
ji niekad jiems nebuvo suteikta. Amerikoje ją pripažįsta visi valdžios 
organai; nei viena partija, net nei vienas Žmogus jos neginčija. 

Tai galima paaiškinti pačiu Jungtinių Valstijų konstitucijų principu. 

Prancūzijos Konstitucija neliečiama ar bent jau tokia laikoma. Jo- 
kia valdžia nieko negali joje keisti; tokia yra nusistovėjusi teorija (Žr. 
Paaiškinimai, L). 

Anglijoje parlamentui pripažįstama teisė keisti konstituciją. Taigi 
Anglijos konstitucija gali nuolat keistis, veikiau jos išvis nėra kaip to- 
kios. Būdamas įstatymų leidybos organas, parlamentas drauge yra ir 
konstitucijos priėmimo organas (žr. Paaiškinimai, M). 

Amerikoje politinės teorijos paprastesnės ir racionalesnės. 

Valstijos konstitucija nėra laikoma nekintama — kaip kad Prancū- 
Zijos; jos negali keisti įprastiniai valstybinės valdžios organai kaip 
Anglijoje. Tai ypatingas įstatymų sąvadas, kuris, išreikšdamas visos 
tautos valią, įpareigoja jo laikytis tiek įstatymų leidėjus, tiek paprastus 
piliečius, bet tautos valia gali būti keičiamas pagal nustatytą tvarką ir 
iš anksto numatytais atvejais. 

Taigi Amerikos Konstitucija gali keistis, bet, kol galioja, ji yra vi- 
sų valdžių šaltinis. Joje glūdi viešpataujanti jėga. 

Nesunku pastebėti, kaip visi tie skirtumai trijose minėtose šalyse 
daro įtaką teismo organų padėčiai ir teisėms. 

Jei Prancūzijoje teismai galėtų nesilaikyti įstatymų, remdamiesi 
tuo, kad šie prieštarauja konstitucijai, valdžia, įgaliota priimti konsti- 
tuciją, iš tikrųjų būtų jų rankose, nes tik jie vieni turėtų teisę aiškinti 
konstituciją, kurios teiginių niekas negali pakeisti. Taigi jie užimtų 
tautos vietą ir viešpatautų visuomenėje tiek, kiek leistų tai daryti kiek- 
vienai teisminei valdžiai būdingas bejėgiškumas. 

Žinau, jog, neduodami teisėjams teisės įstatymus skelbti nekonstitu- 
ciniais, įstatymų leidybos organui mes netiesiogiai suteikiame galią 
keisti konstituciją, nes nebelieka teisinės užkardos, kuri jį sulaikytų. Bet 
verčiau galią keisti konstituciją suteikti žmonėms, netobulai atstovaujan- 
tiems tautos valiai, negu Žmonėms, atstovaujantiems tik patiems sau. 

Būtų dar neprotingiau anglų teisėjams suteikti teisę priešintis įsta- 
tymų leidybos organo valiai, nes parlamentas, leidžiantis įstatymus, 
taip pat priima konstituciją, — vadinasi, jokiu būdu negalima skelbti 
nekonstituciniu įstatymo, kuriam suteikia galią trys valdžios: karalius, 
Lordų ir Bendruomenių Rūmai. 

„Nė vienas tų dviejų teiginių netinka Jungtinėms Valstijoms. 

Jungtinėse Valstijose konstitucija turi tokią pat galią ir įstatymų lei- 
dėjams, ir paprastiems piliečiams. Taigi ji yra pagrindinis įstatymas ir 
negalėtų būti įstatymu keičiama. Vadinasi, teisinga, kad teismai pir- 
miausia turi laikytis konstitucijos, o ne visų kitų įstatymų. Tokia tat 
teisminės valdžios esmė: kiekvieno teisėjo natūrali teisė — iš visų Ie- 
galių priemonių (normatyvinių aktų) pasirinkti tas, kurios labiausiai 
susijusios su jo darbu. 

Prancūzijoje Konstitucija taip pat yra pagrindinis įstatymas, ir tei- 
sėjai privalo ja remtis skelbdami sprendimus, tačiau, naudodamiesi ta 
teise, jie neišvengiamai pamina kitą, daug šventesnę teisę, tai yra tei- 
sę visuomenės, kurios vardu jie veikia. Šiuo atveju paprastų žmonių 
interesai turi nusileisti valstybės interesams. 

Amerikoje, kur tauta, keisdama Konstituciją, visada gali priversti 
teismo pareigūnus laikytis įstatymo, toks pavojus negresia. Šiuo po- 
Žiūriu politika neprasilenkia su logika, tad ir tauta, ir teisėjas nepra- 
randa privilegijų. 

Jungtinių Valstijų teisme kuriai nors šaliai remiantis įstatymu, tei- 
sėjas gali paskelbti, kad įstatymas prieštarauja Konstitucijai, ir atsisa- 
kyti jį taikyti. Tai vienintelė ypatinga amerikiečių teismo pareigūno 
galia, bet ji turi didelę politinę įtaką. 

Iš tikrųjų yra labai mažai įstatymų, kurie dėl savo pobūdžio ilges- 
nį laiką nenagrinėjami teisme, nes tik nedaugelis iš jų neliečia asmens 
interesų, ir kuriais bylininkai negali arba neturi teisės remtis teismo 
procese. 

Taigi, teisėjui atsisakius taikyti kurį nors įstatymą nagrinėjamai by- 
lai, šis įstatymas tą pačią akimirką netenka dalies moralinio poveikio. 


K.-K02 

Tie, kurių teises jis pažeidžia, bemat suvokia, jog įmanoma išvengti 
priedermės jam paklusti; bylų daugėja, ir įstatymas ilgainiui netenka 
galios. Tada būna dvi išeitys: arba tauta keičia konstituciją, arba įsta- 
tymų leidžiamoji valdžia atšaukia įstatymą. 

Taigi amerikiečiai savo teismams yra suteikę milžinišką politinę 
galią; bet, įgaliodami juos grumtis su įstatymais tik teisminėmis prie- 
monėmis, jie gerokai sumažino tos galios grėsmę. 

Jei teisėjas galėtų kritikuoti įstatymus teoriškai, jei galėtų imtis ini- 
ciatyvos ir savo nuožiūra kontroliuoti įstatymų leidybą, jis atliktų svar- 
bų vaidmenį politinėje arenoje: tapęs kokios partijos lyderiu arba prie- 
šininku, sutelktų kraštą skaldančias aistras ir įtrauktų jas į politinę ko- 
vą. Tačiau, nagrinėdamas bylą ir triuškindamas nelabai aiškų kokio 
įstatymo teiginį, teisėjas iš dalies nuslepia nuo visuomenės savo kriti- 
kos svarbą. Savo nuosprendžiu jis turi tikslą pažeisti asmeninius žmo- 
gaus interesus; įstatymas pažeidžiamas tik atsitiktinai. 

Beje, šitaip sukritikuotas įstatymas nėra sugriaunamas; jo morali- 
nis poveikis sumažėja, bet faktinis poveikis tebegalioja. Tik ilgainiui, 
jurisprudencijos tolydžio triuškinamas, jis nebetenka galios. 

Be kita ko, nesunku suvokti, jog, asmeniniais sumetimais iškeliant 
įstatymų trūkumus, įstatymo nagrinėjimą teisme glaudžiai siejant su 
kokios bylos nagrinėjimu, įstatymų leidyba susilaukia palyginti griež- 
tos kritikos. Esant tokiai sistemai, įstatymui leidybai negresia kasdie- 
nis partijų puolimas. Įstatymų leidėjo klaidos atskleidžiamos paklusus 
realiam poreikiui: remiamasi pozityviu ir dėmesio vertu faktu, nes juo 
turi būti grindžiamas bylos nagrinėjimas. 

Nežinau, ar tokia amerikiečių teisminė veikla, būdama palanki vie- 
šajai tvarkai, drauge yra palanki laisvei. 

Jei teisėjas galėtų kritikuoti įstatymų leidėjus tik atvirai, akis į akį, 
neretai jis bijotų tai daryti; o kai kada, partinių interesų pastūmėtas, 
išdrįstų juos kritikuoti kasdien. Atsitiktų taip, jog įstatymai, kuriuos 
priėmė silpna valdžia, būtų kritikuojami, o būtų aklai laikomasi tų įsta- 
tymų, kurie priimti stiprios valdžios; tai yra įstatymai būtų dažnai kri- 
tikuojami tada, kai būtų naudingiau jų laikytis, ir gerbiami tada, kai 
būtų lengva engti jų vardu. 

Tačiau amerikiečių teisėjas išstumiamas į politinės veiklos areną 
prieš jo valią. Jis nagrinėja įstatymą tik todėl, jog turi nagrinėti bylą 
ir negali išsisukti nuo šios pareigos. Politinis klausimas, kurį teisėjui 

reikia išspręsti, siejasi su bylininkų interesais, ir, jį apeidamas, jis nu- 
sižengtų teisingumui. Tik stropiai atlikdamas jam patikėtas teisėjo pa- 
reigas, jis atlieka ir piliečio priedermę. Tiesa, šitokia teisminė įstaty- 
mų peržiūra, teismuose nagrinėjant bylą, neaprėpia visų be išimties 
įstatymų, nes esama ir tokių, kurių niekada neprireikia teismo proce- 
su vadinamo civilinio ginčo metu. O gali atsitikti ir taip, kad, iškilus 
tokiam ginčui, neatsiras norinčių pareikšti ieškinį. 

Amerikiečiai dažnai susiduria su tokiu keblumu, bet tenkinasi ta 
pačia netobula priemone, baimindamiesi, kad vienaip ar kitaip teis- 
mams nesuteiktų pavojingos galios. 

Apribota Amerikos teismų galia skelbti įstatymus nekonstituci- 
niais — viena patikimiausių užtvarų, sukurtų prieš politinių jėgų tiro- 
niją. 


KiTI ĮGALIOJIMAI, SUTEIKTI AMERIKIEČIŲ TEISĖJAMS 


Jungtinėse Valstijose visi piliečiai turi teisę valstybės pareigūną ap- 

skųsti paprastam teismui. — Kaip jie naudojasi ta teise? — VIII metų 

Prancūzijos Konstitucijos 75 straipsnis. — Amerikiečiams ir anglams 
nesuvokiama to straipsnio prasme. 


Aš nežinau, ar reikia sakyti, kad tokioje laisvoje šalyje kaip Ame- 
rika visi piliečiai turi teisę apskųsti valstybės pareigūnus paprastam 
teismui ir kad visi teisėjai gali nuteisti valstybės pareigūnus, nes tai 
savaime suprantamas dalykas. 

Leisti teismams bausti vykdomosios valdžios atstovus, nusižengu- 
sius įstatymui, — jokia privilegija. Priešingai, jeigu teismai turėtų juos 
ginti, iš jų būtų atimta natūrali teisė. 

Aš nemanau, jog, padarant visus pareigūnus atsakingus teismui, 
Jungtinėse Valstijose būtų buvęs susilpnintas vyriausybės mecha- 
nizmas. 

Priešingai, man pasirodė, jog taip elgdamiesi amerikiečiai paskati- 
no dar labiau gerbti vykdomosios valdžios pareigūnus, kuriems nieko 
kita nebeliko, kaip stengtis išvengti kritikos. 

Taip pat nesu pastebėjęs, kad Jungtinėse Valstijose būtų populiarūs 
politiniai procesai, ir tai puikiai suprantama. Kiekvienas procesas vi- 

sada yra sudėtingas ir brangiai kainuoja. Lengva apkaltinti valstybės 
veikėją laikraščiuose, bet, norint jį paduoti į teismą, reikia turėti rim- 
tų įkalčių. Kad pareigūnas būtų patrauktas į teismą, reikia pagrįsto 
skundo, o pareigūnai, bijodami teismo, vengia duoti kokią nors ding- 
stį skundui. 

Tai nepriklauso nuo amerikiečių įtvirtintos respublikos tipo valsty- 
bės formos, nes tie patys dalykai Anglijoje gali dėtis kasdien. 

Tiedvi tautos nesitikėjo išsaugoti savo nepriklausomybę, leisdamos 
teisti aukščiausiosios valdžios atstovus. Jos manė, kad laisvę galima 
užtikrinti veikiau nedideliais procesais, su kuriais kasdien supažindi- 
nami piliečiai, negu milžiniškais procesais, kurie niekad nekeliami ar- 
ba keliami per vėlai. 

Viduramžiais, kai būdavo labai sunku pagauti nusikaltėlius, teisė- 
jai, sučiupę vieną kitą, siaubingai kankindavo tuos nelaimėlius, bet jų 
dėl to nė kiek nemažėjo. Vėliau buvo įsitikinta, jog, tapęs patikimes- 
nis ir švelnesnis, teisingumas drauge pasidarė daug veiksmingesnis. 

Amerikiečių ir anglų nuomone, į savivalę ir tironiją reikia žiūrėti 
kaip į vagystę, taigi palengvinti sąlygas pareikšti ieškinį ir sušvelninti 
bausmę. 

Prancūzijos Respublikos VIII metais pasirodė Konstitucija, kurios 
75 straipsnis skelbė: „Aukščiausiosios valdžios atstovai, išskyrus mi- 
nistrus, gali būti patraukti atsakomybėn už veiksmus, susijusius su jų 
pareigomis, tik Valstybės Tarybos sprendimu; tuo atveju ieškinys ke- 
liamas paprastame teisme“ !. 

VIII m. Konstitucija atgyveno, bet 75 straipsnis išliko ir dabar vis 
dar cituojamas, atremiant pagrįstus piliečių nusiskundimus. 

Daugsyk esu bandęs amerikiečiams ir anglams išaiškinti to 75 
straipsnio prasmę, ir visada man būdavo labai sunku tai padaryti. 

Pirmiausia jie įsivaizdavo, jog Prancūzijos Valstybės Taryba — lyg 
didelis teismas pačiame karalystės vidury; o tai, kad visi ieškovai iš 
pradžių siunčiami tenai, atrodė tartum tironijos apraiška. 

Bet kai aš bandydavau jiems paaiškinti, jog Valstybės Taryba — 


"[Plg. L. Duguit, H. Monnier, R. Bonnard. Les Constitutions et les principa- 
les Lois politigues de la France depuis 1789 (Prancūzijos konstitucijos ir 
pagrindiniai politiniai įstatymai nuo 1789 m.), 7-as lgidimas. Paryžius, 
1952, p. 116.) 

anaiptol! ne teismo organas tikrąja to žodžio prasme, bet vykdomosios 
valdžios organas, kurio nariai priklauso nuo karaliaus, tad karalius, 
naudodamasis savo aukščiausiąja galia, įsako vienam savo valdinių, 
vadinamam prefektu, nusižengti teisybei, o paskui, naudodamasis 
aukščiausiąja galia, įsako kitam savo valdiniui, vadinamam valstybės 
patarėju, neleisti nubausti pirmojo; kai jiems papasakojau, kaip dėl 
valdovo įsakymo nukentėjęs pilietis buvo priverstas kreiptis į tą patį 
valdovą, prašydamas leidimo šauktis teisingumo, jie atsisakė tikėti to- 
kiomis nesąmonėmis ir apšaukė mane melagiu ir neišmanėliu. 

Senosios monarchijos laikais dažnai atsitikdavo, jog parlamentas 
paskelbdavo nutarimą suimti nusikaltusį valstybės pareigūną. Kartais 
įsikišdavo pats karalius ir įsakydavo nutraukti procesą. Tokiu atveju 
despotizmas reikšdavosi atvirai, ir tai buvo jėga, kuriai paklūstama. 

Mes nutolome nuo mūsų tėvų pasiekto tikslo, nes leidome danęgs- 
tytis teisingumu ir įstatymo vardu aukoti tai, kas vien smurtu iš jų bū- 
davo išplėšiama. 


VII SKYRIUS 
APIE POLITINĘ JURISDIKCIJĄ JUNGTINĖSE VALSTIJOSE 


Ką turi galvoje autorius, sakydamas „politinė jurisdikcija“? — Kaip 
politinė jurisdikcija suprantama Prancūzijoje, Anglijoje, Jungtinėse 
Valstijose. — Amerikoje teisėjas, politinės jurisdikcijos atstovas, nag- 
rinėja tik valstybinės valdžios pareigūnų bylas. — Jis veikiau atšau- 
kia pareigūnus, negu skiria jiems bausmes. — Politinis teismas — 
įprasta vyriausybės priemonė. — Politinis teismas, toks kaip Jungti- 
nėse Valstijose, nors ir būdamas negriežtas, o gal kaip tik dėl to, 
yra labai galingas ginklas daugumos rankose. 


Sakydamas „politinė jurisdikcija“, turiu galvoje sprendimus, ku- 
riuos skelbia aukščiausiasis valdžios organas, laikinai turintis teismo 
funkcijas. 

Absoliutinei valdžiai nėra reikalo suteikti jurisdikcijai kokių nors ypa- 
tingų formų; valdovas, kurio vardu vykdomas teisingumas, būdamas teis- 
mų kaip ir visa ko šeimininkas, vienintele garantija laiko savo paties val- 
džią. Jis gali nebent baimintis, kad jo valios vykdytojai nesilaikys teisin- 
gumo formalumų ir, užuot sustiprinę jo valdžią, nuplėš jai šlovę. 

Tačiau daugelyje laisvų kraštų, kur dauguma niekada negali teis- 
mams daryti tokios įtakos, kokią daro absoliutus valdovas, kartais bū- 
tina teisminę valdžią laikinai atiduoti į pačių visuomenės atstovų ran- 
kas. Kur kas geriau šitaip laikinai suplakti valdžias, negu pažeisti bū- 
tiną vyriausybės vienovės principą. Anglija, Prancūzija, Jungtinės 
Valstijos įstatymais įtvirtino politinę jurisdikciją; įdomu panagrinėti, 
ką tuo laimėjo tos trys didžiosios tautos. 

Anglijoje ir Prancūzijoje Perų rūmai sudaro aukščiausiąjį šalies 
baudžiamąjį teismą '. Jis nenagrinėja visų politinių nusižengimų, bet 
gali nagrinėti visus. 


' Anglijos Perų rūmai taip pat yra aukščiausiasis apeliacinis teismas ir nagri- 
nėja kai kurias civilines bylas. Zr. Blackstone, kn. 3, IV sk. [Commentaries 
on the Laws of England, London, 1809, t. 3, p. 57]. 

Šalia Perų Rūmų yra kiti politinės valdžios organai, turintys įkalti- 
nimo teisę. Vienintelis skirtumas tarp abiejų šalių šiuo požiūriu tas: 
Anglijoje Bendruomenių Rūmų nariai gali kaltinti Lordų Rūmuose ką 
tinkami, o Prancūzijoje deputatai gali traukti atsakomybėn tiktai ka- 
raliaus ministrus. 

Beje, abiejose šalyse Perų Rūmai naudojasi visu Baudžiamuoju ko- 
deksu, prireikus bausti nusižengėlius. 

Jungtinėse Valstijose, kaip ir Europoje, viena iš dviejų įstatymų lei- 
dybos organo atšakų turi teisę apkaltinti, kita — nuteisti. Atstovai įkal- 
tina kaltinamąjį, o Senatas jį baudžia. 

Tačiau Senatui pateikti medžiagą gali tik Atstovų Rūmų nariai, o At- 
stovų Rūmų nariai gali įkaltinti tik valstybės pareigūnus. Taigi Senato 
kompetencija kur kas siauresnė negu Prancūzijos Perų Rūmų, o Atstovų 
Rūmų nariai turi didesnę įkaltinimo teisę negu Prancūzijos deputatai. 

Bet didžiausią skirtumą tarp Amerikos ir Europos sudaro štai kas: 
Europoje politiniai teismai gali taikyti visus Baudžiamojo kodekso 
straipsnius, o Amerikoje, atėmus iš kaltinamojo valstybės tarnautojo 
statusą ir paskelbus, jog ateityje jis nebegalės eiti jokių valstybinių pa- 
reigų, pasibaigia politinių teismų teisės, ir savo darbą pradeda papras- 
tas teismas. 

Tarkime, jog Jungtinių Valstijų prezidentas įvykdė valstybės išda- 
vystę. 

Atstovų Rūmai jį įkaltina, Senatas paskelbia jo atstatydinimą. Pa- 
skui jis stoja prieš teismą, ir tas vienintelis gali atimti jam arba laisvę, 
arba gyvybę. 

Tatai galutinai išaiškina mums rūpimą temą. 

Įstaty mais įtvirtindami politinį teismą, europiečiai norėjo prigriebti 
didžiuosius nusikaltėlius, kad ir kokios kilmės ar rango jie būtų, kad 
ir kokią valstybinę valdžią turėtų. Tam tikslui jie laikinai suteikė vi- 
sas teismų prerogatyvas aukščiausiajam valstybinės valdžios organui. 

Taigi įstatymų leidėjas virto teismo pareigūnu, galinčiu nustatyti 
nusikaltimą, jį įvertinti ir už jį skirti bausmę. Suteikdamas jam teisėjo 
teises, įstatymas taip pat suteikė jam visus įgaliojimus ir įpareigojo 
stropiai laikytis visų teisingumo vykdymo formalumų. 

Prancūzijos ar Anglijos politinis teismas, patraukdamas atsakomy- 
bėn valstybės pareigūną ir paskelbdamas jam nuosprendį, drauge pa- 
šalina jį iš pareigų ir gali uždrausti ateityje eiti tokias pareigas, tačiau 

šiuo atveju atstatydinimas ir draudimas eiti valstybines pareigas yra 
nuosprendžio rezultatas, o ne pats nuosprendis. 

Tad Europoje politinis teismas — veikiau teisminis aktas negu ad- 
ministracinė priemonė. 

O Jungtinėse Valstijose — priešingai, ir nesunku įsitikinti, jog ten 
politinis teismas — veikiau administracinė priemonė negu teisminis 
aktas. 

Tiesa, Senato nuosprendis yra teisminis savo forma; skelbdami jį, 
senatoriai priversti laikytis procedūros iškilmingumo ir tradicijų. Jis 
yra teisminis ir motyvais, kuriais remiamasi; juk Senatas savo spren- 
dimą turi pagrįsti bendrosios teisės pažeidimo faktu. Tačiau šio spren- 
dimo esmė yra administracinė. 

Jei Amerikos įstatymų leidėjai būtų iš tikrųjų turėję tikslą aukščiau- 
siajai valstybės valdžiai suteikti didelę teisminę galią, jie nebūtų apri- 
boję jos veiklos vien valstybės pareigūnų veikla, nes patys pavojin- 
giausi valstybės priešai paprastai neina jokių pareigų; tai ypač akivaiz- 
du respublikose, kur partijų įtaka yra stipriausia ir kur didžiausią galią 
dažniausiai turi tie, kurie neturi jokios teisėtos valdžios. 

Jei Amerikos įstatymų leidėjai būtų norėję pačiai visuomenei su- 
teikti tokią teisę užkirsti kelią valstybiniams nusikaltimams, kokią tu- 
ri teismai, gąsdinantys bausmėmis, jie būtų leidę politiniams teismams 
pasinaudoti visomis Baudžiamajame kodekse numatytomis priemonė- 
mis, tačiau įdavė jiems toli gražu netobulą ginklą, kuriuo neįmanoma 
įveikti pavojingiausių nusikaltėlių. Juk tas, kuris kėsinasi sulaužyti pa- 
čius įstatymus, menkai tepaiso nuosprendžių, atimančių teisę užimti 
valstybines pareigas. 

Tad pagrindinis Jungtinių Valstijų politinio teismo tikslas — atimti 
valdžią iš to, kuris ja piktnaudžiauja, ir neleisti tam piliečiui ateityje 
vėl ją atgauti. Tai, kaip matome, administracinis aktas, kuriam suteik- 
tas teismo nuosprendžio iškilmingumas. 

Amerikiečiai yra sukūrę mišrią sistemą: administracinis nušalini- 
mas nuo užimamų pareigų atliekamas laikantis visų politinio teismo 
formalumų, o politinei jurisdikcijai nevalia taikyti savo griežčiausių 
nuobaudų. 

Šitai turint galvoje, viskas išsirikiuoja darnia seka; darosi aišku, ko- 
dėl pagal Jungtinių Valstijų konstitucijas visi civiliniai valstybės pa- 
reigūnai priskirti Senato jurisdikcijai, bet ji negalioja karininkams, 

nors jų nusikaltimai daug grėsmingesni. Amerikos civilinėje adminis- 
tracijoje, galima sakyti, beveik nėra atšaukiamų pareigūnų: vieni yra 
nekeičiami, kiti vykdo savo įgaliojimus pagal mandatą, kurio negali- 
ma panaikinti. Tad, norint atimti iš jų įgaliojimus, reikia juos visus 
teisti. O karininkai priklauso nuo valstybės vadovo, kuris pats yra ci- 
vilinis pareigūnas. Teisiant valstybės vadovą, drauge nukenčia visi ka- 
rininkai Ž. 

Palyginę, kokių rezultatų duoda ar gali duoti Amerikos ir Europos 
sistemos, pastebime taip pat ne ką mažesnius skirtumus. 

Prancūzijoje ir Anglijoje politinė jurisdikcija laikoma ypatingu gin- 
klu, kuriuo visuomenė privalo naudotis tik norėdama apsisaugoti nuo 
didelių pavojų. | 

Negalima neigti, kad politinė jurisdikcija, tokia, kaip ji supranta- 
ma Europoje, nepažeidžia konservatyvaus valdžių atskyrimo principo 
ir nekelia nuolatinės grėsmės Žmonių laisvei ir gyvybei. 

Politinė jurisdikcija Jungtinėse Valstijose tik netiesiogiai nukreip- 
ta prieš valdžių atskyrimo principą; ji nekelia jokio pavojaus piliečių 
gyvenimui, nekybo, kaip Europoje, virš visų galvų, nes grūmoja tik 
tiems, kurie, apsiimdami eiti valstybines pareigas, iš anksto susitaiko 
su griežtais reikalavimais. 

Ji ne tokia baisi ir ne tokia veiksminga. 

Todėl Jungtinių Valstijų įstatymų leidėjai laikė ją ne visagaliu vaistu 
nuo didžių visuomenės blogybių, bet įprastine vyriausybės priemone. 

Šiuo požiūriu visuomenei ji iš tikrųjų turi mažesnę įtaką Ameriko- 
je negu Europoje. Kalbant apie politinę jurisdikciją ir jos nuospren- 
džius, gali suklaidinti tariamas Amerikos įstatymų leidėjų atlaidumas. 
Pirmiausia reikia įsidėmėti, jog Jungtinėse Valstijose teismas, skel- 
biantis nuosprendžius, sudarytas iš tų pačių Žmonių ir veikiamas tų pa- 
čių įtakų, kaip ir kaltinimo teisę turintis organas, o tai beveik neišven- 
giamai sukursto kerštaujančių partijų aistras. Jungtinių Valstijų politi- 
nių teismų teisėjai negali skelbti tokių griežtų nuosprendžių kaip jų 
kolegos Europoje, užtat yra mažiau galimybių būti jų išteisintiems. 
Bausmė ne tokia baisi, bet sunkiau jos išvengti. 

Steigdami politinius teismus, europiečiai turėjo tikslą nubausti 


* Karininko nevalia pažeminti laipsniu, bet galima nušalinti jį nuo vadova- 
vimo. 

kaltininkus, o amerikiečiai — atimti iš jų valdžią. Politinis teismas 
Jungtinėse Valstijose yra savotiška prevencinė priemonė. Teisėjas ne- 
privalo labai tiksliai apibūdinti nusikaltimo. 

Nėra nieko baisesnio už vadinamųjų politinių nusikaltimų miglo- 
tus apibrėžimus Amerikos įstatymuose. „Nusikaltimai, kuriais remian- 
tis skelbiamas nuosprendis prezidentui (sakoma Jungtinių Valstijų 
Konstitucijoje, I straipsnis, 4 skirsnis*), yra valstybės išdavystė, ko- 
rupcija arba kiti valstybės masto nusikaltimai ir nusižengimai“. Dau- 
gelis valstijų konstitucijų dar miglotesnės. 

„Valstybės pareigūnai bus teisiami už nusikalstamą elgesį ir blogą 
pareigų vykdymą“, — sakoma Massachusettso Konstitucijoje *. „Visi 
pareigūnai, sukėlę pavojų valstijai blogu pareigų vykdymu, korupcija 
arba kitais nusižengimais, gali būti deputatų rūmų įkaltinti“, — sako- 
ma: Virginijos Konstitucijoje. Kai kuriose konstitucijose apskritai ne- 
apibūdinami jokie nusikaltimai, kad valstybės pareigūnai jaustų neri- 
botą atsakomybę *. 

Tačiau kaip tik dėl to savo švelnumo Amerikos įstatymai stačiai pa- 
sibaisėtini. 

Europoje, kaip matėme, pareigūno atstatydinimas ir draudimas at- 
eityje eiti valstybines pareigas — tik bausmės rezultatas, o Amerikoje 
tai pati bausmė. Iš to darome išvadą: Europoje politiniai teismai turi 
siaubingas teises, bet kartais nemoka jomis naudotis; retsykiais jie net 
nebaudžia kaltinamojo, bijodami per griežtai nubausti. O Amerikoje 
teismas nedvejodamas skiria tokią bausmę, kuri nešiurpina Žmonijos: 
nuteisti politinį priešą mirti, siekiant atimti iš jo valdžią, — daugeliui 
atrodo siaubinga žmogžudystė; paskelbti priešininką netinkamu turėti 
tą valdžią ir ją atimti, paliekant jam laisvę ir gyvybę, — gali atrodyti 
tarsi garbingos kovos rezultatas. | 

Tačiau tas lyg ir švelnus nuosprendis nė kiek ne mažesnė nelaimė 
daugeliui tų, kuriems jis skelbiamas. Valstybės masto nusikaltėliams 
tas bergždžias griežtumas, be abejo, vieni niekai, bet paprastiems 
žmonėms tai būtų baisus nuosprendis, sugriaunantis jų gyvenimą, at- 
imantis šlovę ir pasmerkiantis gėdingai dykystei, baisesnei už mirtį. 


*I skyrius, VIII straipsnis, 2 skirsnis. 
* Zr. Illinois'o, Maine'o, Connecticuto ir Georgijos konstitucijas. 

Tad Jungtinėse Valstijose politinė jurisdikcija visuomenės raidai 
daro tuo didesnę įtaką, kuo ji atrodo atlaidesnė. Ji neturi tiesioginio 
poveikio valdiniams, bet daugumą daro visiškais valdančiųjų šeiminin- 
kais; ji nesuteikia įstatymų leidybos organui neribotos valdžios, kuria 
tas galėtų pasinaudoti tik krizės metu, bet palieka jam saikingą ir to- 
lygią galią, kuria jis gali naudotis kasdien. Kuo silpnesnė jėga, tuo pa- 
togiau ja naudotis, o kita vertus — ir lengviau piktnaudžiauti. 

Drausdami politiniams teismams skirti teismines bausmes, ameri- 
kiečiai, man regis, bus numatę priemones veikiau prieš baisiausius 
įstatymų leidybos organo tironijos padarinius negu prieš pačią tironi- 
ją. Apskritai politinė jurisdikcija, tokia kaip Jungtinėse Valstijose, ko 
gero, bus pats baisiausias ginklas, įduotas į daugumos rankas. 

Kai Amerikos respublikos pradės išsigimti, man regis, bus lengva 
tai pastebėti; pakaks tik pasidomėti, ar nedaugėja politinių teismų (žr. 
Paaiškinimai, N). 


VIII SKYRIUS 
ĄPIE FEDERALINĘ KONSTITUCIJĄ 


Ligi šiol aš kalbėjau apie kiekvieną valstiją kaip apie vienos visu- 
mos dalį ir aptariau įvairius mechanizmus, kuriuos piliečiai gali palejs- 
ti į darbą, taip pat jų naudojamas poveikio priemones. Tačiau visos tos 
valstijos, kurias apibūdinau kaip nepriklausomas, vis dėlto tam tikrais 
atvejais priverstos klausyti aukštesnės valdžios, tai yra visų Jungtinių 
Valstijų valdžios. Atėjo laikas panagrinėti, kokia suverenumo dalis ati- 
duota Jungtinėms Valstijoms, ir greitosiomis peržvelgti federalinę 
Konstituciją !. 


FEDERALINĖS KONSTITUCIJOS ISTORIJA 


Jungtinių Valstijų ištakos. — Sąjungos silpnumas. — Kongresas siūlo 
sudaryti Konstitucijos priėmimo organą. — Praslinkus dvejiems me- 
tams, paskelbiama nauja Konstitucija. 


Trylika kolonijų, praėjusio šimtmečio pabaigoje drauge nusikračiu- 
sių Anglijos priespaudos, kaip jau minėjau, jungė ta pati kalba, tas pats 
tikėjimas, tie patys papročiai, beveik tie patys įstatymai; jos kovojo 
prieš bendrą priešą, tad suprantama, kodėl panoro susivienyti ir susi- 
lieti į vieną tautą. 

Bet kiekviena jų, tebegyvendama skyrium ir turėdama savo vyriau- 
sybę, puoselėjo savo interesus, taip pat tradicijas ir baugėjosi tvirtos 
ir visapusiškos sąjungos, kuri kiekvienos jų reikšmę būtų pavertusi 
bendravalstybine reikšme. Todėl buvo dvi priešingos tendencijos: vie- 
na skatino Amerikos anglus vienytis, kita — skirtis. 

Vykstant karui su motina tėvyne, viršų ėmė sąjungos principas. Ir 


! Žr. Federalinės Konstitucijos tekstas. 

nors įstatymai, kuriais remiantis buvo sudaryta sąjunga, turėjo trūku- 
mų, vis dėlto jas siejo bendri ryšiai *. 

Tačiau, vos sudarius taiką, iškilo į paviršių įstatymų leidybos trū- 
kumai: valstybė, rodės, tuoj sugrius. Kiekviena kolonija, gavusi nepri- 
klausomybę, tapo visiškai suverenia respublika. Federalinė vyriausy- 
bė, savo pačios Konstitucijos pasmerkta bejėgiškumui ir nebepalaiko- 
ma visuotinio pavojaus grėsmės jausmo, pamatė, jog didžiosios 
Europos valstybės niekina jos vėliavą, juo labiau kad ji nebeįstengė at- 
remti indėnų genčių antpuolių nei turėjo lėšų apmokėti skoloms, į ku- 
rias įklimpo Nepriklausomybės karo metu. Atsidūrusi prie pražūties 
slenksčio, ji oficialiai pasiskelbė esanti bejėgė ir pasiūlė sudaryti kon- 
stitucinės valdžios organą *. 

'. Jei Amerika kada nors bent kelioms akimirkoms buvo iškilusi į to- 
kias šlovės aukštybes, kur ją amžinai regėti trokštų išdidumo kupini 
gyventojai ir mums įteigti šį vaizdą, šitai atsitiko tą didžią valandą, kai 
nacionalinė vyriausybė atsižadėjo valdžios. 

Kiekvienas šimtmetis mums pateikia pavyzdžių, kaip tautos atkak- 
liai grumiasi dėl nepriklausomybės. Beje, gerokai perdėtos amerikie- 
čių pastangos nusikratyti anglų jungo. Nutolusios nuo priešo per 2800 
jūrmylių (1300 Ijė), padedamos galingo sąjungininko, Jungtinės Val- 
stijos laimėjo pergalę veikiau dėl savo padėties negu dėl savo armijos 
šaunumo ar piliečių patriotizmo. Kas drįstų palyginti Amerikos karą 
su Prancūzų revoliucijos laikų karais arba amerikiečių pastangas su 
mūsų pastangomis, kai Prancūzija, puolama visos Europos, be pinigų, 
be kreditų, be sąjungininkų, bloškė atremti priešo dvidešimtąją dalį 
gyventojų, viena ranka slopindama gaisrą, liepsnojantį viduje, kita 
mosuodama deglu? Tačiau Žmonijos istorijoje dar nebuvo girdėta, kad 
didi tauta, savo įstatymų leidėjų perspėta, jog nebesisuka valdžios vai- 
ras, ramiai ir drąsiai nukreiptų žvilgsnį į save, išmatuotų negandos dy- 
dį, palauktų dvejus metus, stengdamasi laisvalaikiu atrasti vaistą, 0 tą 


? Žr. 1778 m. Pirmosios konfederacijos straipsniai. Tą federalinę Konstituci- 
ją visos valstijos priėmė tik 1781 m. 
Žr. taip pat tos Konstitucijos analizę: The Federalist, Nr. 15—22, ir M. Sto- 
ry. Commentaries on the Constitution of the United States, p. 85— 115. 
[Tocgueville'is mini sutrumpintą leidimą — Boston, 1833.) 

*Tą pareiškimą Kongresas paskelbė 1787 m. vasario 21 [plg. Story. Commen- 
taries, p. 107]. 

vaistą suradus, savo noru imtų gydytis, idant dėl tos ligos Žmonija ne- 
pralietų nei vienos ašaros, nei lašo kraujo. 

Atsiskleidus pirmosios federalinės Konstitucijos trūkumams, jau 
buvo nuslūgusios revoliucijos sužadintos politinės aistros, bet dar bu- 
vo gyvi visi didieji žmonės, kuriuos toji sumaištis iškėlė. Tai dviguba 
Amerikos sėkmė. Negausi grupė“, įsipareigojusi sudaryti antrąją kon- 
stituciją, subūrė pačius šviesiausius Naujojo Pasaulio protus ir tauriau- 
sias širdis. Jiems vadovavo George'as Washingtonas. 

Po ilgų ir vaisingų svarstymų ta nacionalinė komisija pagaliau pa- 
teikė tautai pagrindinius įstatymus, kuriais ligi šiol vadovaujamasi 
Jungtinėse Valstijose. Visos valstijos priėmė juos viena po kitos?. Po 
dvejų tarpuvaldžio metų, 1789 m., pradėjo eiti savo pareigas naujoji 
federalinė vyriausybė. Tad Amerikos revoliucija pasibaigė kaip tik tuo 
metu, kai prasidėjo mūsiškė. 


FEDERALINĖS KONSTITUCIJOS TURINYS 


Federalinės ir valstijų vyriausybių pasidalijimas valdžia. — Valstijos 
vyriausybė remiasi bendrąja teise, o federalinė — išimtine. 


Pirmasis sunkumas amerikiečiams iškilo tada, kai rėikėjo padalyti 
valdžią taip, kad valstijos, sudarančios Sąjungą, ir toliau tvarkytųsi pa- 
čios, rūpindamosi vidaus gerove, ir kad visa tauta, atstovaujama Są- 
jungos, išliktų vieninga ir rūpintųsi bendrais poreikiais. Tai sudėtin- 
gas ir sunkiai išsprendžiamas uždavinys. 

Buvo neįmanoma iš anksto tiksliai nustatyti, kokius įgaliojimus 
gauna kiekviena iš dviejų vyriausybių, dalydamosi aukščiausiąja 
valdžia. 

Kas galėjo iš anksto numatyti visas tautos gyvenimo detales? 

Federalinės vyriausybės pareigos bei teisės buvo paprastos ir len- 


* Komisiją sudarė tik penkiasdešimt penki nariai. Tarp jų buvo Washingto- 
nas, Madisonas, Hamiltonas, abu broliai Morrisai. 

> Konstituciją priėmė anaiptol ne įstatymų leidėjai. Tam tikslui tauta išrinko 
deputatus. Kiekvienoje tų asamblėjų buvo nuodugniai svarstoma naujoji 
Konstitucija. 

gvai apibrėžiamos, nes Sąjunga buvo sudaryta tenkinant kelis svarbius 
bendruosius poreikius. Valstijų vyriausybių pareigos ir teisės, priešin- 
gai, — gausios ir painios, nes kiekviena vyriausybė stengėsi aprėpti 
visus socialinio gyvenimo reiškinius. 

Tad, kruopščiai aptarus federalinės vyriausybės funkcijas, nuspręs- 
ta visa, kas dar neaptarta, palikti valstijų vyriausybės kompetencijai. 
Taigi valstijų vyriausybė turėjo remtis bendrąja teise, o federalinė — 
išimtinė“. 

Tačiau buvo numatyta, kad gyvenime gali neišvengiamai kilti gin- 
čų dėl tų ypatingų vyriausybės įgaliojimų ribų ir kad būtų pavojinga 
tokių klausimų nagrinėjimą patikėti paprastiems teismams, pačių val- 
stijų įsisteigtiems, todėl buvo įsteigtas federalinis Aukščiausiasis Teis- 
mas", vienintelis teišmas, įgaliotas apginti Konstitucijos nustatytą val- 
džių Sadali ima tarp dviejų besivaržančių vyriausybių *. 


“Žr. Federalinės Konstitucijos pataisos. The Federalisi, Nr. 32. Story, p. 711. 

Kent. Commentaries on American Law, t. |, p. 364. 
Įsidėmėkite, jog kiekvienąsyk, kai Konstitucija neduoda Kongresui išimti- 
nės teisės tvarkyti tam tikrus reikalus, valstijos gali tvarkytis pačios, ne- 
laukdamos, kol! to imsis Kongresas. Pavyzdys: Kongresas turi teisę priimti 
bendrą bankroto įstatymą, tačiau to nedaro; kiekviena valstija galėtų priimti 
savo įstatymą. Beje, šis klausimas buvo sprendžiamas teisme ir yra ne kas 
kita, kaip teismo sprendimas. 

"Kaip matysime vėliau, to teismo veikimas yra netiesioginis. 

* Kaip Sąjunga ir kiekviena valstija dalijasi suverenitetu, aiškina The Fede- 
ralist, Nr. 45: „Įgaliojimai, Konstitucijos suteikti federalinei vyriausybei, 
apriboti ir negausūs, o tie, kurie palikti atskirai valstijai, priešingai, neri- 
boti ir gausūs. Pirmieji daugiausia susiję su išoriniais dalykais, kaip antai: 
karu, taika, derybomis, prekyba. Įgaliojimai, prisiimti valstijų, aprėpia vi- 
sa, kas siejasi su kasdieniais valstijos gyvenimo reikalais, laisve ir gerove“. 
Šioje knygoje aš ne viena proga cituosiu The Federalist. Kai įstatymo pro- 
jektas, vėliau tapęs Jungtinių Valstijų Konstitucija, dar tik buvo pateiktas 
tautos valiai, trys vyrai, tuomet jau garsūs, o vėliau dar labiau pagarsėję — 
Johnas Jay, Hamiltonas ir Madisonas, sudarė sąjungą pasiryžę atskleisti tau- 
tai pateikto projekto pranašumus. Ta dingstimi jie ėmė leisti tarytum laik- 
raštį, kur išspausdino seriją straipsnių, drauge sudarančių užbaigtą trakta- 
tą. Savo laikraštį jie pavadino The Federalist, o vėliau tas pavadinimas ati- 
teko knygai. 

The Federalist — puikus veikalas ir, nors skirtas tik Amerikai, labai pra- 
verstų visų šalių valstybės veikėjams. 


128 APIE DEMOKRATIJĄ AMERIKOJE. I 
FEDERALINĖS VYRIAUSYBĖS PREROGATYVOS 


Federalinei vyriausybei suteikti įgaliojimai sudaryti taiką, skelbti ka- 

rą, nustatyti bendrus mokesčius. — Vidaus politikos reikalai. — Jung- 

tinių Valstijų vyriausybė kai kuriais požiūriais labiau centralizuota 

negu karaliaus valdžia, viešpataujant Prancūzijos senajai monar- 
chijai. 


Tautos tarpusavy bendrauja kaip individai, kaip paskiri žmonės. Sa- 
vaime suprantama, kad, norint bendrauti su užsienio valstybėmis, tau- 
tai reikalinga vienalytė vyriausybė. 

Todėl Sąjungai buvo suteikta išimtinė teisė spręsti taikos ir karo 
klausimus, sudaryti prekybos sutartis, telkti kariuomenę, rūpintis lai- 
vynu". 

Nacionalinės vyriausybės būtinumas nėra taip aiškiai jaučiamas, 
kai sprendžiami visuomenės vidaus reikalai. 

Tačiau esama tam tikrų bendrų interesų, kuriais veiksmingai pasi- 
rūpinti gali tik bendra valdžia. 

Sąjungai buvo palikta teisė tvarkyti šalies valiutą, pinigus; ji įpa- 
reigota rūpintis pašto tarnyba; jai suteikta teisė tiesti pagrindinius ke- 
lius, turinčius sujungti įvairias krašto vietoves !". 

Apskritai kiekvienos valstijos vyriausybė gavo laisvę elgtis kaip tin- 
kama savo teritorijoje; tačiau ji galėjo piktnaudžiauti ta nepriklausomy- 
be ir neatsargiomis priemonėmis pakenkti visos Sąjungos saugumui; at- 
sižvelgiant į tuos retus, iš anksto aptartus atvejus, federalinei vyriausy- 
bei buvo leista kištis į valstijų vidaus reikalus '!. Todėl, kiekvienai 
konfederacijos respublikai pripažįstant teisę keisti ir kaitalioti savo įsta- 
tymų leidybą, vis dėlto buvo uždrausta leisti retroaktyvius (atgalinio 
veikimo) įstatymus ir steigti valstijoje kilmingųjų organus **. 


* Žr. Konstitucija, I straipsnis, 8 skirsnis. The Federalist, Nr. 41 ir 42; Kent. 
Commentaries, t. |, p. 207 ir kt.; Story, p. 358—382, 409—426. 

"6 Yra ir kitų panašaus pobūdžio teisių, pvz., priimti bendrą bankroto įstaty- 
mą, išduoti išradimų patentus... Todėl aišku, kodėl Sąjungai, kaip visumai, 
priklauso tvarkyti tokius reikalus. 

"" Netgi tuo atveju jos kišimasis bus netiesioginis. Kaip matysime vėliau, Są- 
junga kišasi panaudodama savo teismus. 

'* Federalinė Konstitucija, I straipsnis, 10 skirsnis. 

Kad federalinė vyriausybė galėtų vykdyti jai duotus įpareigojimus. 
galop jai buvo suteikta neribota teisė rinkti mokesčius "?. 

Patyrinėjus federalinės Konstitucijos nustatytą valdžios įgaliojimų 
pasidalijimą, atsižvelgiant į atskirų valstijų pasiimtą aukščiausiosios 
valdžios dalį ir Sąjungos pasiskirtą valdžios dalį, nesunku pastebėti, 
jog federaliniai įstatymų leidėjai aiškiai ir teisingai suvokė tai, ką esu 
pavadinęs valdžios centralizacija. 

Jungtinės Valstijos — tai ne tik respublika, bet ir konfederacija. Vis 
dėlto nacionalinė vyriausybė tam tikru požiūriu joje centralizuota la- 
biau, nei buvo centralizuota kai kuriose Europos valstybėse absoliu- 
tinės monarchijos laikais. Pateiksiu tik du pavyzdžius. 

Prancūzijoje buvo trylika aukščiausiųjų teismų, kurie dažniausiai 
turėjo neatšaukiamą teisę aiškinti įstatymus. Be to, buvo provincijų, 
vadinamų valstybės žemėmis (pays d'Ėtat), kurios, tautai atstovauti 
įgaliotai aukščiausiajai valdžiai įsakius rinkti mokesčius, galėjo ne- 
klausyti įsakymo. 

Sąjungoje yra tik vienas teismas įstatymams aiškinti ir tik vienas 
įstatymų leidybos organas; mokesčiai, patvirtinti tautos atstovų bal- 
savimu, privalomi visiems piliečiams. Taigi Sąjunga šiais dviem at- 
vejais centralizuota labiau, nei buvo centralizuota senoji Prancūzi- 
jos monarchija, o juk Sąjunga tėra jungtinių respublikų konfedera- 
cija. 

Ispanijoje kai kurios provincijos turėjo teisę nustatyti savo muiti- 
nių sistemą; nors iš esmės tai turėtų būti centrinės aukščiausiosios 
valdžios įgaliojimas. 

Amerikoje tik kongresas turi teisę tvarkyti atskirų valstijų preky- 
bos ryšius. Taigi šiuo požiūriu konfederacijos valdžia labiau centrali- 
zuota negu Ispanijos karalystėje. 

Tiesa, tiek Prancūzijoje, tiek Ispanijoje karaliaus valdžia visada pa- 
lėjo daryti — kartais smurtu — visa, ką draudžia karalystės Konstitu- 
cija, taigi galutinis rezultatas būdavo tas pats. Bet šičia aš kalbu apie 
teoriją. 


3 Konstitucija, I straipsnis, 8, 9 ir 10 skirsniai; The Federalist, Nr. 30—36. 
Ibid., Al, 42. 43, 44; Kent. Commentaries, t. 1, p. 207 ir 381; Story, p. 329 
ir 514. 

Aiškiai nubrėžus federalinės vyriausybės veiklos ribas, reikia nu- 
statyti, kaip ji turėtų veikti. 


ĮSTATYMŲ LEIDŽIAMOJI VALDŽIA 


Įstatymų leidybos organo padalijimas į dvi dalis. — Skirtumai for- 

muojant abejus rūmus. — Sudarant Senatą, nugali valstijų nepriklau- 

somybės principas. — Tautos suverenumo principas sąlygoja Atstovų 

Rūmų sudėtį. — Konstitucijos būna logiškos tik tada, kai tautos 
jaunos; to fakto ypatybės. 


Sudarant Sąjungos valdymo organus, daugeliu atvejų buvo prisilai- 
koma tvarkos, jau anksčiau aptartos kiekvienos valstijos konstitucijoje. 

Jungtinių Valstijų federalinis įstatymų leidybos organas buvo suda- 
rytas iš Senato ir Atstovų Rūmų. 

Sudarant kiekvieną šių rūmų, buvo stengiamasi derinti skirtingus 
požiūrius ir vadovautis skirtingomis taisyklėmis. 

Jau anksčiau esu minėjęs, jog, prireikus priimti federalinę Konsti- 
tuciją, susidūrė dvi priešingos tendencijos. Tos dvi tendencijos davė 
pagrindą atsirasti dviem požiūriams. 

Vieni norėjo Sąjungą paversti nepriklausomų valstijų lyga, tam tik- 
ru kongresu, kur skirtingų tautų atstovai rinktųsi aptarti kai kurių ben- 
drų reikalų. 

Kiti visus buvusių kolonijų gyventojus norėjo suburti į vieną val- 
stybę, duoti jiems vyriausybę, kuri galėtų veikti tam tikroje, nors ir ap- 
ribotoje, srityje kaip viena ir vienintelė tautos atstovė. Praktiniai tų 
dviejų teorijų rezultatai turėjo labai skirtis. 

Taigi ar lygą reikia sudaryti, ar nacionalinę vyriausybę, — šį klau- 
simą turėjo spręsti dauguma valstijų, bet ne dauguma Sąjungos gyven- 
tojų. Mat kiekviena valstija, didelė ar maža, laikė save nepriklausoma 
valstybe ir sudarė Sąjungą su kitomis kaip lygi su lygiomis. 

Tačiau, pripažinus, jog Jungtinių Valstijų gyventojai yra viena tau- 
ta, tą klausimą spręstų tik dauguma Sąjungos gyventojų. 

Savaime aišku, jog mažosios valstijos galėjo pritarti tam teiginiui 

tik atsižadėdamos nepriklausomybės federacijos sudėtyje, nes iš lygia- 
teisės valstybės būtų virtusios didžios tautos atplaiša. Pirmoji sistema 
joms būtų suteikusi nepaprastą galią, antroji — jas pražudžiusi. 

Taip susiklosčius aplinkybėms, atsitiko tai, kas atsitinka visada, kai 
susikerta interesai ir samprotavimai: logikos taisyklės buvo palenktos 
tikrovės reikalavimams. Įstatymų leidėjai pasirinko vidurio kelią ir pa- 
sistengė prievarta suderinti tas dvi teoriškai nesuderinamas sistemas. 

Sudarant Senatą, nugalėjo valstijų nepriklausomybės principas, o 
sudarant Atstovų Rūmus, laikytasi tautos suverenumo principo. 

Kiekviena valstija turėjo siųsti į Kongresą po du senatorius ir, pri- 
klausomai nuo gyventojų skaičiaus, tam tikrą kiekį atstovų **. 

Pagal šį nutarimą New Yorko valstija ligi šiol siunčia į Kongresą 
keturiasdešimt atstovų ir tik du senatorius, Delawaro valstija — du se- 
natorius ir tik vieną atstovą. Taigi Senate Delawaro valstija prilygsta 
New Yorko valstijai, kuri Atstovų Rūmuose turi keturiasdešimt kartų 
daugiau įtakos negu pirmoji. Todėl tautos mažuma, imdama viršų Se- 
nate, gali paralyžiuoti kitų rūmų atstovaujamos daugumos valią, o tai 
prieštarauja konstitucinio valdymo dvasiai. 

Tai aiškiai rodo, kaip sunku ir beveik neįmanoma logiškai ir 
racionaliai suderinti įstatymų leidybos mechanizmo. 

Laikas ilgainiui iš esmės keičia tos pačios tautos interesus, ji įgyja 
naujų teisių. Kai vėliau reikia priimti visuotinę Konstituciją, tie inte- 
resai ir teisės sudaro tarytum natūralią kliūtį, ir tuomet joks politinis 
principas neatitinka aplinkybių. Taigi logiškus įstatymus kurti įmano- 
ma tik vos gimstančioje visuomenėje. Matydami šiuo atžvilgiu prana- 
šesnę tautą, neskubėkite daryti išvados, kad ji išmintinga, verčiau pa- 
galvokite, jog ji dar jauna. 


'* Kas dešimt metų Kongresas iš naujo nustato, kiek deputatų kiekviena val- 
stija turi siųsti į Atstovų Rūmus. 1789 m. jų buvo 65, 1833 m. — 240 (Ame- 
rican Almanac, 1834, p. 194). Konstitucijoje nustatyta, jog 30 000 gyven- 
tojų negali būti daugiau kaip vienas atstovas, bet nenustatyta, koks gali būti 
minimumas. Didėjant gyventojų skaičiui, Kongresas nelaikė būtina perskai- 
čiuoti proporciją. Pirmajame įstatyme, priimtame šiuo klausimu, 1792 m. 
balandžio 14 d. (žr. Story. Laws of the United States, t. |, p. 235) nurody- 
ta, kad 33 000 gyventojų atstovauja vienas deputatas. Paskutinis įstatymas, 
išleistas 1832 m., numato vieną atstovą 48 000 gyventojų. Gyventojų skai- 
čių sudaro visi laisvi žmonės ir trys penktadaliai vergų skaičiaus. 


132 APIE DEMOKRATIJĄ AMERIKOJE, I 


Tada, kai buvo rengiamasi priimti federalinę Konstituciją, Ameri- 
kos anglams dar egzistavo tik du visiškai priešingi interesai: išsaugoti 
atskirų valstijų individualumą ir suvienyti visą tautą; tad reikėjo komp- 
romiso. 

Šiaip ar taip, turime pripažinti, jog šita Konstitucijos dalis nesukė- 
lė tų blogybių, dėl kurių buvo galima būgštauti. 

Visos valstijos yra jaunos; jos viena su kita susijusios; panašūs jų 
papročiai, požiūriai ir poreikiai; skirtumų, atsirandančių iš to, jog vie- 
nos jų didesnės, o kitos — mažesnės, nepakanka, kad interesai iš es- 
mės susikirstų. Dar nėra buvę, kad mažesnės valstijos sudarytų Sena- 
te opoziciją didžiųjų valstijų planams. Beje, visos tautos valios legali 
išraiška turi tokią neįveikiamą galią, jog kai Atstovų Rūmų dauguma 
reiškia savo valią, Senatas yra bejėgis ją paneigti. 

Be to, nevalia pamiršti, kad Amerikos įstatymų leidėjai neturėjo 
tikslo vientisa valstybe paversti tautos, kurią norėjo aprūpinti įstaty- 
mais. Federaline Konstitucija buvo siekiama ne sugriauti valstijas, bet 
tik apriboti jų galią. Tad, palikus tiems viduriniosios pakopos orga- 
nams realią valdžią (niekas negalėjo jos atimti), buvo iš anksto atsisa- 
kyta vartoti įprastinę prievartą, stengiantis valstijas palenkti daugumos 
valiai. Todėl savarankiškų valstijų dalyvavimas federalinės vyriausy- 
bės darbe nieko nestebina, tik patvirtina faktą, jog privalu gerbti, bet 
ne prievartauti pripažintą jėgą. 


Kuo DAR SKIRIASI SENATAS IR ATSTOvVŲ RūMaAi! 


Senatą renka valstijų įstatymų leidėjai. — Atstovus renka tauta. — 
Dviejų pakopų rinkimai į Senatą. — Tiesioginiai rinkimai į Atstovų 
Rūmus. — Įvairių mandatų galiojimo laikas. — Funkcijos. 


Senatas ir Atstovų Rūmai skiriasi vieni nuo kitų ne tik atstovavimo 
sistema, bet ir rinkimų sistema, mandatų galiojimo laiku ir skirtingo- 
mis funkcijomis. 

Atstovus renka visa tauta, Senatą — kiekvienos valstijos įstatymų 
leidėjai. 

Rinkimai į Atstovų Rūmus — tiesioginiai, į Senatą — dviejų pa- 
kopų. 

Atstovų įgaliojimų laikas — dveji metai, senatorių — šešeri. 

Atstovų Rūmai teturi įstatymų leidybos funkcijas; jie dalyvauja 
teisminėje veikloje tik įkaltindami valstybės pareigūnus. Senatas pa- 
deda kurti įstatymus, nagrinėja politines bylas, kurias pateikia Atsto- 
vų Rūmai, be to, jis yra tautos didžioji vykdomoji taryba. Senatas pa- 
tvirtina prezidento sudarytas sutartis; be to, kad įsigaliotų jo paskyri- 
mai, juos taip-pat turi patvirtinti Senatas V. 


APIE VYKDOMĄJĄ VALDŽIĄ !“ 


Prezidento priklausomybė. — Renkamas ir atskaitingas. — Laisvas 

savo sferoje, Senatas jį prižiūri, bet nevadovauja. — Prezidento atly- 

ginimas nustatomas jam pradėjus eiti pareigas. — Suspensyvinis 
veto. 


Amerikos įstatymų leidėjai turėjo sunkų uždavinį: norėjo sukurti 
vykdomąją valdžią, kuri priklausytų nuo daugumos ir drauge būtų pa- 
kankamai stipri, kad galėtų laisvai veikti savo srityje. 

"Norint išlaikyti respublikos tipo valdymo formą, reikėjo, kad vyk- 
domosios valdžios atstovas būtų priklausomas nuo tautos valios. 

Prezidentas — renkamas pareigūnas. Savo garbe, turtu, laisve, gy- 
vybe jis nuolat garantuoja tautai, kad dorai naudosis jam suteikta val- 
džia. Beje, naudodamasis valdžia, jis nėra visiškai nepriklausomas: 
Senatas stebi jo santykius su užsienio valstybėmis ir pareigūnų skyri- 
mą, tad jis negali nieko papirkti nei būti papirktas. 

Jungtinių Valstijų įstatymų leidėjai pripažino, kad vykdomoji val- 
džia negalėtų oriai ir naudingai vykdyti savo funkcijų, jeigu jie ne- 
taikytų jai daugiau stabilumo ir galios, negu to teikiama atskirose 
valstijose. 

Prezidentas renkamas ketveriems metams ir gali būti perrinktas, 
juo labiau jeigu jis turi ryžto ir išgalių darbuotis tautos labui. 


5 Žr. The Federalist, Nr. 52—66. Story, p. 199—314; Konstitucija, I straips- 
nis, 2 ir 3 skirsniai. 

“ The Federalist, Nr. 67—77; Konstitucija, II straipsnis; Story, p. 315, 
p. 515—780; Kent. Commentaries, p. 255. 

Prezidentas padarytas vieninteliu Jungtinių Valstijų vykdomosios 
valdžios atstovu. Net buvo susilaikyta jo valią padaryti priklausomą 
nuo tarybos sprendimų; tai labai pavojinga, nes, silpninant vyriausy- 
bės darbą, mažinama ir valdančiųjų atsakomybė. Senatas turi teisę pa- 
naikinti kai kuriuos prezidento potvarkius, bet negali jo priversti nei 
veikti Senato nurodymu, nei dalytis su juo vykdomąja valdžia. 

Įstatymų leidybos organai gali tiesiogiai veikti vykdomąją valdžią; 
mes ką tik matėme, kaip amerikiečiai pasistengė, kad to nebūtų. Bet 
poveikis gali būti ir netiesioginis. 

Atimdami atlyginimą iš valstybės pareigūno, Senatas ir Atstovų 
Rūmai drauge atima ir dalį jo nepriklausomybės; leisdami įstatymus 
savo nuožiūra, jie kelia grėsmę prezidentui, nes gali pamažu atimti tą 
dalį valdžios, kurią sutiko jam palikti Konstitucija. 

Ta vykdomosios valdžios priklausomybė yra vienas iš trūkumų, bū- 
dingų respublikų konstitucijoms. Amerikiečiai neįstengė panaikinti ap- 
linkybių, skatinančių įstatymų leidžiamuosius susirinkimus pajungti 
vyriausybę, bet susilpnino jų poveikį. 

Prezidentui pradėjus eiti pareigas, jam nustatomas atlyginimas vi- 
sam prezidentavimo laikui. Beje, prezidentas turi suspensyvinio ve- 
to teisę, kuria naudodamasis gali sustabdyti kiekvieną priimamą įsta- 
tymą, besikėsinantį iš jo atimti Konstitucijos suteiktą nepriklausomy- 
bės dalį. Tačiau prezidentas negali kovoti su įstatymų leidybos 
organais kaip lygus su lygiu, nes tie atkakliai vykdo savo ketinimus 
ir visad įveikia pasipriešinimą; o suspensyvinis veto priverčia juos 
bent atsitraukti, iš naujo apsvarstyti klausimą ir šįkart priimti įstaty- 
mą jau dviejų trečdalių dauguma. Beje, veto yra savotiškas kreipi- 
masis pagalbos į tautą. Vykdomoji valdžia, neturėdama tokios garan- 
tijos, būtų buvusi slapčia užsmaugta, bet dabar ji gina savo bylą, vie- 
šai dėsto argumentus. Tačiau ar įstatymų leidybos organai negalėtų 
įveikti pasipriešinimo, jeigu neatlyžtų? Į tai atsakysiu, jog kiekvie- 
nos šalies, kad ir kokia ji būtų, konstitucijoje esama tokio straipsnio, 
kuris priverčia įstatymų leidėją pasikliauti piliečių sveiku protu ir 
dora. Toks straipsnis labiau pastebimas respublikų konstitucijose, 1a- 
biau užslėptas monarchijų konstitucijose, bet vis dėlto jis yra. Nėra 
tokios šalies, kur įstatymas galėtų viską numatyti ir kur institucijos 
atstotų protą ir tradicijas. 

Kuo JUNGTINIŲ VALSTIJŲ PREZIDENTO PADĖTIS 
SKIRIASI NUO PRANCŪZIJOS KONSTITUCINIO 
KARALIAUS PADĖTIES? 


Vykdomoji valdžia Jungtinėse Valstijose apribota ir ypatinga, kaip ir 
aukščiausioji, kurios vardu ji veikia. — Prancūzijoje ir vykdomoji val- 
džia, ir aukščiausioji aprėpia viską. — Karalius — vienas įstatymų kū- 
rėjų. — Prezidentas — tik įstatymo vykdytojas. — Kiti skirtumai, ku- 
riuos sąlygoja abiejų valdžių įgaliojimų laikas. — Prezidentas yra su- 
varžytas vykdomosios valdžios srityje. — Karalius jaučiasi laisvas. — 
Nepaisant tų skirtumų, Prancūzija veikiau panaši į respubliką negu 
Jungtinės Valstijos į monarchiją. — Santykinis skaičius pareigūnų, 
abiejose šalyse priklausančių vykdomajai valdžiai. 


Vykdomoji valdžia atlieka tokį svarbų vaidmenį tautų gyvenime, jog 
noriu truputį stabtelėti ir paaiškinti, kokią vietą ji užima Amerikoje. 

Norint teisingai tr aiškiai suvokti, kokią vietą užima Jungtinių Val- 
stijų prezidentas, pravartu j0-padėtį palyginti su Europos kurios nors 
konstitucinės monarchijos karaliaus padėtimi. 

Lygindamas aš menkai kreipsiu dėmesį į išorinius valdžios požy- 
mius; jie ne tiek padeda stebėtojui, kiek jį klaidina. 

Monarchijai pamažu tampant respublika, vykdomoji valdžia išsau- 
go savo titulus, šlovę, garbę ir net pinigus, nors tikrosios valdžios ji 
seniai netekusi. Nukirtę vienam karaliui galvą, o kitą nuviję nuo sos- 
to, anglai dar ilgai klaupdavosi ant kelių, kreipdamiesi į tų valdovų pa- 
likuonis. 4 

Kita vertus, kai respublikų valdžia atsiduria vieno žmogaus rarnko- 
se, jis elgiasi kaip ir anksčiau, paprastai, ramiai ir kukliai, lyg ir ne- 
būtų iškilęs aukščiau už visus. Imperatoriai, despotiškai valdę savo 
bendrapiliečių turtus ir gyvybes, Žmonių vis dar būdavo vadinami ce- 
zariais ir eidavo kaip niekur nieko vakarieniauti pas bičiulius. 

Tad negalima tikėti išore, o reikia smelktis gilyn. 

Aukščiausioji valdžia Jungtinėse Valstijose padalyta tarp Sąjungos 
ir valstijų, o pas mus ji vieninga ir neskaidoma,; tai, man regis, pirma- 
sis ir svarbiausias skirtumas tarp Jungtinių Valstijų prezidento ir Pran- 
cūzijos karaliaus. 

Jungtinėse Valstijose vykdomoji valdžia apribota ir išskirtinė, kaip 


136 APIE DEMOKRATIJĄ AMERIKOJE. I 


ir pati aukščiausioji, kurios vardu ji veikia; Prancūzijoje tiek vykdo- 
moji, tiek aukščiausioji valdžia yra viską aprėpianti. 

Amerikiečiai turi federalinę vyriausybę; mes turime nacionalinę 
vyriausybę. 

Štai pirmoji, bet ne vienintelė mažesnės prezidento galios prie- 
žastis, plaukianti iš pačios dalykų esmės. Antroji svarbi priežastis, 
nuo kurios priklauso aukščiausiosios valdžios vaidmuo, yra teisė 
leisti įstatymus. 

Prancūzijos karalius — realus suverenas, nes įstatymai be jo 
sankcijos paprasčiausiai negalioja; be to, jis pats yra tų įstatymų vyk- 
dytojas. 

Prezidentas taip pat vykdo įstatymus, bet realiai neprisideda prie 
jų rengimo; jeigu jis ir nepritaria įstatymams, jie vis tiek priimami. 
Taigi jis nėra visagalė aukščiausioji valdžia, o tik jos atstovas. 

Prancūzijos karalius ne tik turi dalį aukščiausiosios valdžios teisių, 
bet ir formuoja įstatymų leidybos organus, kurie turi vis kitą tos val- 
džios teisių dalį. Prisideda skirdamas įstatymų leidybos rūmų narius 
ir savo nuožiūra nutraukdamas kito kurio nario mandato galiojimą. 
Jungtinių Valstijų prezidentas niekuo neprisideda prie įstatymų leidy- 
bos ir negali paleisti jos organo. 

Karalius, kaip ir įstatymų leidybos organas, turi teisę pasiūlyti įsta- 
tymo projektą. 

Prezidentui tokia iniciatyva neleistina. 

Karaliui įstatymų leidybos organuose atstovauja pareigūnai, kurie 
išdėsto jo požiūrį, remia jo nuomonę ir stengiasi, kad imtų viršų jo val- 
dymo principai. 

Prezidentui nevalia įeiti į Kongresą; jo ministrai taip pat neįleidžia- 
mi; tam labai svarbiam įstatymų leidybos organui jis gali daryti povei- 
kį ir įpiršti savo nuomonę tik netiesiogiai. 

Taigi Prancūzijos karalius bendrauja su įstatymų leidybos organu 
kaip lygus su lygiu, jie veikia sutartinai, ir nei vienas, nei kitas negali 
apsieiti be vienas kito. 

Prezidentas yra šalia įstatymų leidybos organo kaip priklausoma 
žemesnės pakopos valdžia. 

Prezidentas tarytum labiausiai priartėja prie Prancūzijos karaliaus, 
įgyvendindamas vykdomąją valdžią, bet šiaip jau smarkiai atsilieka 
nuo jo daugeliu atžvilgių. 

Pirmiausia Prancūzijos karalius pranoksta prezidentą valdymo lai- 
ku. O laikas — tai vienas svarbiausių jėgos elementų. Tiek meilę, tiek 
baimę žadina tik tas, kam lemta ilgai būti. 

Jungtinių Valstijų prezidentas yra pareigūnas, renkamas ketveriems 
metams. Prancūzijos karalius — valdovas, turintis paveldėjimo teisę. 

Įgyvendindamas vykdomąją valdžią, Jungtinių Valstijų prezidentas 
be atvangos pavydžiai stebimas. Jis rengia sutartis, bet jų nesudaro, jis 
siūlo pareigūnus į tam tikras pareigas, bet pats jų neskiria !". 

Vykdomosios valdžios srityje Prancūzijos karalius — absoliutus 
šeimininkas. 

Jungtinių Valstijų prezidentas atsako už savo veiksmus. Prancūzi- 
jos įstatymas skelbia, jog Prancūzijos karaliaus asmuo neliečiamas. 

Tačiau ir vienas, ir kitas turi vadovaujančią valdžią, tai yra viešąją 
nuomonę. Šita valdžia Prancūzijoje menkiau apibrėžta negu Jungtinėse 
Valstijose, menkiau pripažįstama, menkiau įtvirtinta įstatymais, bet iš 
tikrųjų ji yra. Amerikoje ji pasireiškia per rinkimus ir priimant sprendi- 
mus, Prancūzijoje — revoliucijomis. Prancūziją ir Jungtines Valstijas, 
nors jų konstitucijos ir skirtingos, sieja tas bendrumas, jog viešoji nuo- 
monė yra viešpataujančioji valdžia. Tiesą pasakius, įstatymų priėmimo 
principas iš esmės vienodas ir vienur, ir kitur, nors taikomi jie ten dau- 
giau ar mažiau laisvai ir padariniai dažniausiai būna skirtingi. Tas prin- 
cipas apskritai būdingas tik respublikoms. Todėl man ir dingtelėjo min- 
tis, jog Prancūzija su savo karalium labiau panaši į respubliką, negu 
Jungtinės Valstijos su savo prezidentu — į monarchiją. 

Aš stengiausi iškelti tik pagrindinius skirtumus. Jei būčiau leidęsis 
į smulkmenas, vaizdas būtų buvęs dar įspūdingesnis. Tačiau, turėda- 
mas tiek daug medžiagos, noriu ją glaustai išdėstyti. 

Jau sakiau, jog Jungtinių Valstijų prezidento valdžios sfera apribo- 
ta, o Prancūzijos karaliaus valdžia visiškai nepriklausoma ir beribė. 

Galėčiau atskleisti, jog Prancūzijos karaliaus vykdomoji valdžia 


'? Konstitucijoje aiškiai nenusakyta, ar, skiriant bei atstatydinant federalinį pa- 
reigūną, prezidentas turi atsiklausti Senato nuomonės. The Federalist, 
Nr. 77, atrodo, atsako teigiamai į tą klausimą, bet 1789 m. Kongresas ofi- 
cialiai pareiškė, jog prezidentas, prisiimantis visą atsakomybę, negali būti 
verčiamas tenkintis pareigūnais, nekeliančiais jam pasitikėjimo. Žr. Kent. 
Commentaries, t. |, p. 289. 

peržengia net savo ribas, kad ir kaip plačiai jos būtų nubrėžtos, ir dau- 
gybe būdų įsiskverbia į privačių interesų tvarkymo sritį. 

Galėčiau pridurti dar vieną karaliaus įtakos priežastį — tai daugy- 
bė valstybės pareigūnų, kurie beveik visi už gautus įgaliojimus turi bū- 
ti dėkingi aukščiausiajai vykdomajai valdžiai. Mūsų šalyje jų be sai- 
ko — apie 138 000 "*. Kiekvieną 'iš tų pareigūnų reikia laikyti tarytum 
valdžios galios dalele. Prezidentas neturi absoliučios teisės skirti val- 
stybės pareigūnus, be to, ir postų yra ne daugiau kaip 12 000 ". 


ATSITIKTINUMAI, GALINTYS NULEMTI 
VYKDOMOSIOS VALDŽIOS ĮTAKOS DIDĖJIMĄ 


Jungtinių Valstijų sienų saugumas. — Laukimo politika..— Šešiatūks- 

tantinė kariuomenė. — Vos keli laivai. — Prezidentas. turi didelių pre- 

rogatyvų, bet negauna progos jomis naudotis. — Atsiradus tokiai 
progai, jis yra bejėgis. 


Jei vykdomoji valdžia Amerikoje silpnesnė negu Prancūzijoje, man 
regis, kaltinti reikia veikiau aplinkybes negu įstatymus. 

Dažniausiai tik palaikydama ryšius su užsienio valstybėmis, kiek: 
vienos tautos aukščiausioji vykdomoji valdžia turi progą atskleisti są- 
vo išmanymą ir galią. 

Jeigu Jungtinių Valstijų egzistavimui nuolat grūmotų pavojai, jei 
gyvybiniai jų interesai kasdien susidurtų su kitų galingų valstybių i 1n- 
terėsais, vykdomosios valdžios autoritetas didėtų priklausomai nuo to, 
kaip ji vykdo tai, ko iš jos tikimasi. 


iš Atlyginimai, kuriuos valstybė moka įvairiems pareigūnams, kasmet siekia 
200 milijonų frankų. 

* Jungtinėse Valstijose kasmet išleidžiamas kalendorius, vadinamasis The Na- 
tional Calendar [The National Calendar and Annals of the United States for 
1833, t. 9, Washington, 1833]; jame yra visų federalinių pareigūnų sąrašas. 
Jums pateikiamus skaičius ėmiau iš 1833 m. The National Calendar. Re- 
miantis tuo, kas pasakyta, galima padaryti išvadą, jog Prancūzijos karalius 
turi vienuolika kartų daugiau pareigūnų negu Jungtinių Valstijų preziden- 
tas, nors gyventojų skaičiumi Prancūzija tik pusantro karto lenkia Juneti- 
nes Valstijas. 

Tiesa, Jungtinių Valstijų prezidentas yra ir vyriausiasis kariuome- 
nės vadas, bet ją sudaro tik 6000 kareivių, jis vadovauja laivynui, ta- 
čiau tai tik keletas laivų; jis atsakingas už Jungtinių Valstijų ryšius su 
užsienio valstybėmis, bet Jungtinės Valstijos neturi kaimynų. Vande- 
nyno atskirti nuo viso pasaulio, pernelyg silpni, kad viešpatautų jūro- 
se, amerikiečiai neturi priešų, ir jų interesai labai retai susiduria su ki- 
tų Žemės rutulio valstybių interesais. 

Iš to galima padaryti išvadą, jog nedera teoriškai svarstyti vyriau- 
sybės veiklos. 

Jungtinių Valstijų prezidentas turi beveik karaliaus prerogatyvų, bet 
negauna progos jomis naudotis, be to, ir teisės, kuriomis jis ligi šiol 
naudojasi, labai ribotos: įstatymai jam leidžia būti stipriam, tačiau ap- 
linkybės jį daro silpną. 

Prancūzijos karaliaus valdžiai, priešingai, daugiausia galios teikia 
ne tiek įstatymai, kiek aplinkybės. 

Prancūzijoje vykdomoji valdžia grumiasi su begale kliūčių ir turi 
begalę priemonių joms įveikti. Ji įgauna didybės, darydama didžius 
darbus, ir svarbos, vadovaudama svarbiems įvykiams, ir net konstitu- 
cijos dėl to jai nereikia keisti. 

Nors įstatymai ir padarė valdžia tokią silpną ir apribotą kaip Jung- 
tinėse Valstijose, netrukus jos įtaka turėtų gerokai padidėti. 


KoDĖL, TVARKANT REIKALUS, JUNGTINIŲ VALSTIJŲ 
PREZIDENTUI NEREIKIA SENATO IR ATSTOvVŲ RūŪMŲ 
BALSŲ DAUGUMOS 


Europoje yra įsigalėjusi aksioma, jog konstitucinis karalius nebe- 
gali valdyti, jeigu jo nuomonė nesutampa su įstatymų leidybos orga- 
no nuomone. 

Ne vienas Jungtinių Valstijų prezidentas buvo praradęs įstatymų 
leidybos organo daugumos paramą, bet jam nereikėjo atsisakyti val- 
džios ir visuomenė dėl to pernelyg nenukentėjo. 

Esu ne kartą girdėjęs, kaip, tuo faktu remiantis, buvo bandoma įro- 
dyti Amerikos vykdomosios valdžios nepriklausomybę ir galią. Tačiau 
bent kiek įsigilinus paaiškėja, jog, priešingai, — tai jos bejėgiškumo 
įrodymas. 

Europoje karaliui reikia įstatymų leidybos organo paramos, kad jis 
galėtų įvykdyti konstitucijoje nurodytą užduotį, nes tai be galo sunki 
užduotis. Europos konstitucinis karalius yra ne tik įstatymo vykdyto- 
jas; įstatymo vykdymas taip tiesiogiai pareina nuo jo valios, kad jeigu 
tas įstatymas būtų jam priešiškas, karalius galėtų sustabdyti jo galią. 
Jam reikia abiejų rūmų, kad būtų priimti įstatymai, jis reikalingas rū- 
mams, kad tie įstatymai būtų vykdomi. Tai dvi valdžios, negalinčios 
egzistuoti viena be kitos; vos tik jų nuomonėms išsiskyrus, valdymo 
mechanizmas sustoja. 

Amerikos prezidentas negali sutrukdyti priimti įstatymų; bet jis ne- 
galėtų išvengti įpareigojimo juos vykdyti. Nuoširdi ir uoli jo pagalba, 
be abejonės, labai pravarti, bet valdymo mechanizmui jos nereikia. Vi- 
sa, ką jis daro esminga, yra tiesiogiai arba netiesiogiai priklausoma 
nuo įstatymų leidžiamosios valdžios; ten, kur jis visiškai nepriklauso- 
mas, beveik nieko negali padaryti. Vadinasi, dėl savo si!pnumo, bet ne 
dėl galios jis užima poziciją, priešišką įstatymų leidybos organui. 

Europoje karalius ir įstatymų leidėjai turi gerai sutarti, nes priešin- 
gu atveju gali užvirti rimta kova. Amerikoje toks sutarimas nebūtinas, 
nes kova yra neįmanoma. 


APIE PREZIDENTO RINKIMUS 


Kuo daugiau prerogatyvų turi vykdomoji valdžia, tuo daugiau pavojų 

kelia rinkimų sistema. — Amerikiečiams ta sistema paranki, nes jie 

gali apsieiti be stiprios vykdomosios valdžios. — Kaip aplinkybės gali 

padėti rinkimų sistemos įgyvendinimui? — Kodėl prezidento rinkimai 

nepaskatina keisti valdymo principų? — Prezidento rinkimai turi 
įtakos žemesniųjų pareigūnų likimui. 


Kaip gana akivaizdžiai liudija patirtis ir istorikai, didelės valstybės 
vykdomosios valdžios vadovo rinkimų sistema kelia daug pavojų. 

Kalbėsiu apie tai, turėdamas galvoje tik Ameriką. 

Rinkimų sistemos pavojai gali būti didesni arba mažesni, nelygu 
kokią vietą užima vykdomoji valdžia ir kokią reikšmę turi valstybė- 
Je, nelygu rinkimų sistema ir aplinkybės, sąlygojančios rinkėjų ap- 
sisprendimą. 

Valstybės vadovo rinkimų sistema labiausiai kritikuojama dėl to, 
jog tai yra toks masalas valdžios trokštantiems žmonėms ir taip sukur- 
sto jų aistras, kad jie dažnai nebesitenkina teisėtomis priemonėmis ir, 
nepaisydami jiems duotų teisių, griebiasi smurto. 

Savaime aišku, kuo vykdomoji valdžia turi daugiau prerogatyvų, 
tuo labiau ji masina; kuo labiau valdžios geidžia pretendentai, tuo ak- 
tyviau juos remia gausybė garbėtroškų, žemesniųjų pareigūnų, kurie 
tikisi pasidalyti valdžia, nugalėjus jų kandidatui. 

Taigi kuo didesnę įtaką turi vykdomoji valdžia valstybės reikalams, 
tuo daugiau pavojų kelia rinkimų sistema. 

Revoliucijos Lenkijoje kildavo ne vien todėl, kad ten apskritai bu- 
vo rinkimų sistema, bet kaip tik todėl, kad buvo renkamas didelės mo- 
narchijos galva. 

Todėl, prieš svarstant rinkimų sistemos pranašumus, pirmiausia rei- 
kia išspręsti prejudicialų klausimą, tai yra: ar ten, kur norima įvesti 
rinkimų sistemą, geografinė padėtis, įstaty mai, papročiai, tradicijos ir 
pažiūros leidžia įteisinti silpną ir priklausomą vykdomąją valdžią; nes 
noras turėti valstybės vadovą su plačiais įgaliojimais ir dar renkamą, 
mano supratimu, tai du nesuderinami dalykai. Norint paveldėjimo tei- 
se perduodamą karaliaus valdžią paversti renkamąja valdžia, man re- 
gis, yra vienintelė išeitis: pirmiausia reikia apriboti jos veiklos sferą, 
nepastebimai mažinti įgaliojimus ir pamažu pratinti tautą gyventi be 
jos globos. Tačiau Europos respublikonams tai visiškai nerūpi. Didu- 
ma jų nekenčia tironijos tik todėl, kad yra nuo jos nukentėję, todėl jų 
nė kiek nejaudina vykdomosios valdžios mastas. Jie kritikuoja tik val- 
džios kilmę, nepastebėdami tuos du dalykus glaudžiai siejančio ryšio. 

Dar nesu girdėjęs, kad koks nors žmogus būtų surizikavęs gyvybe 
ir garbe, norėdamas tapti Jungtinių Valstijų prezidentu, nes preziden- 
to valdžia laikina, apribota ir priklausoma. Fortūna turi pažadėti di- 
džiulę sėkmę, kad prie stalo atsirastų lošėjų, pasiryžusių stoti į kovą. 
Ligi šiol joks kandidatas dar nėra sužadinęs nei karštų simpatijų, nei 
pavojingų liaudies aistrų. Priežastis labai paprasta: tapęs prezidentu, 
Jis negali draugų apdalyti nei valdžia, nei turtais, nei garbe, o jo įtaka 
valstybėje tokia menka, kad, jį išrinkus, šalininkai nei ką laimėtų, nei 
pralaimėtų. 

Monarchijos, grindžiamos paveldėjimo teise, turi didelį pranašu- 
mą: giminės interesai taip glaudžiai susiję su valstybės interesais, jog 

valstybė nė akimirką nelieka be priežiūros. Nežinau, ar tokios mo- 
narchijos tvarkosi geriau nei kitos valstybės, bet jose visados būna 
bent vienas žmogus, kuris geriau ar blogiau, nelygu sugebėjimai, jo- 
mis rūpinasi. 

Valstybėse, kur valdžia renkama, priešingai, artėjant rinkimams, 
valdžios mechanizmas ilgai sukasi pats savaime. Aišku, galima taip 
pakreipti įstatymus, kad rinkimai įvyktų staigiai ir greitai ir vykdomo- 
sios valdžios kėdė niekad nebūtų tuščia; tačiau, nors ir kaip stengtųsi 
įstatymų leidėjai, tuštumos galvose neįmanoma užpildyti. 

Artėjant rinkimams, vykdomosios valdžios vadovas rūpinasi tik bū- 
sima kova; jis nebeturi ateities, nieko negali imtis ir vangiai tvarko rei- 
kalus, kuriuos gal turės užbaigti jo įpėdinis. „Jau tiek nedaug man be- 
liko eiti savo pareigas, — rašė prezidentas Jeffersonas 1809 m. sausio 
21-ąją (šešioms savaitėms likus iki rinkimų), — jog beveik netvarkau 
jokių reikalų, tik pareiškiu apie juos savo nuomonę. Protingiausia, man 
regis, palikti viską įpėdiniui, kad jis savo iniciatyva imtųsi reikiamų 
priemonių, stebėtų, kaip viskas daroma, ir pats už tai atsakytų“. 

Tauta savo ruožtu įdėmiai stebi tai, kas dedasi; ji susirūpinusi tik 
pasirengimu artėjančiam gimdymui. 

Kuo didesnis vykdomosios valdžios darbų užmojis, kuo platesnė ir 
svarbesnė jos kasdienė veikla, tuo pavojingesnė susidariusi padėtis. 
Tautai, įpratusiai, kad vykdomoji valdžia ją valdytų ir juo labiau tvar- 
kytų visus reikalus, rinkimai neišvengiamai sukelia didelę suirutę. 

Jungtinėse Valstijose vykdomosios valdžios veikla gali kaip niekur 
nieko sulėtėti, nes toji veikla silpna ir ribota. 

Išrinkus vyriausybės vadovą, beveik visada sutrinka valstybės vi- 
daus ir užsienio politikos stabilumas. Tai viena pagrindinių šios siste- 
mos blogybių. 

Tačiau šita blogybė daugiau ar mažiau jaučiama priklausomai nuo 
to, kokia valdžios dalis atitenka išrinktam pareigūnui. Romos imperi- 
joje valdymo principai nė kiek nesikeisdavo, nors konsulai būdavo kei- 
čiami kasmet, nes Senatas buvo vadovaujanti valdžia ir drauge val- 
džios organas, sudaromas remiantis paveldėjimo teise. Daugelyje Eu- 
ropos monarchinių valstybių, išrinkus naują karalių, kiekvienąsyk iš 
pagrindų keistųsi ir pati karalystė. 

Amerikos prezidentas turi gana didelę įtaką valstybės reikalams, 
bet jis jų netvarko; sprendžiamąjį balsą turi visos tautos atstovai. Va- 

dinasi, kad pasikeistų politikos kryptis, reikia pakeisti begalę žmonių, 
ne tik prezidentą. Todėl vykdomosios valdžios vadovo rinkimų siste- 
ma Amerikoje nelabai teatsiliepia vyriausybės stabilumui. 

Beje, stabilumo stoka yra blogybė, tokia neatsiejama nuo rinkimų 
sistemos, jog ji jaučiama ir prezidento veiklos sferoje, kad ir kokia ap- 
ribota ji būtų. 

Amerikiečiai pagrįstai nusprendė, jog, atlikdamas savo priedermę 
ir prisiimdamas visą atsakomybę, vykdomosios valdžios vadovas turi 
laisvai pasirinkti pareigūnus ir prireikus juos atleisti; įstatymų leidžia- 
moji valdžia veikiau prižiūri prezidentą, negų jąm vadovauja. Iš to ga- 
lima daryti išvadą, jog po kiekvienų naujų rinkimų visų federalinių 
valdininkų likimas lyg pakimba ore. 

Konstitucinėse Europos monarchijose kartais skundžiamasi, jog 
kuklių vykdomosios valdžios tarnautojų dalia dažniausiai priklauso 
nuo ministrų likimo. Daug blogiau būna valstybėse, kur vyriausybės 
vadovas renkamas. "Priežastis labai paprasta: esant konstitucinei mo- 
narchijai, ministrai keičiasi labai greitai, tačiau pagrindinis vykdomo- 
sios valdžios atstovas niekad nesikeičia, ir todėl valdininkų atnaujini- 
mo problema turi tam tikras ribas. Valdymo sistemos čia keičiasi ne iš 
esmės, O tik iš dalies; vieną sistemą skubiai ir ryžtingai keičiant kita, 
neišvengiamai kiltų savotiška revoliucija. Amerikoje tokios revoliuci- 
jos vyktų kas ketveri metai, ir visos įstatymo vardu. | 

Kalbant apie atskirus Žmones, nukenčiančius nuo tokios teisinės 
sistemos, reikia pripažinti, jog valdininkų padėties nepastovumas 
Amerikoje nėra toks pražūtingas, koks galėtų būti kitur. Jungtinėse 
Valstijose taip lengva susikurti nepriklausomą padėtį, kad, atleidžiant 
valdininką iš užimamų pareigų, jis kartais praranda tam tikrus pato- 
gumus, bet ne pragyvenimo šaltinį. 

"Šio skyriaus pradžioje esu sakęs, jog vykdomosios valdžios vado- 
vo rinkimų sistemos pavojai gali būti didesni ar mažesni, nelygu ap- 
linkybės, sąlygojančios rinkėjų apsisprendimą. 

Veltui stengiamasi sumenkinti vykdomosios valdžios vaidmenį, yra 
viena sritis, kur ši valdžia turi labai didelę įtaką, kad ir kokią vietą jai 
skirtų įstatymai, — tai užsienio politika: DiaSC ir vaisingai baigti de- 
rybas gali tik vienas žmogus. 

Kuo beviltiškesnė ir sunkesnė žmonių padėtis, tuo reikalingesnis 
nuoseklus ir stabilus vadovavimas išorės politikai, tuo pavojingiau val- 
stybės vadovui taikyti rinkimų sistemą. 

Amerikos užsienio politika labai paprasta; beveik galima tvirtinti, 
kad Amerikos niekam nereikia ir kad jai nieko nereikia. Jos nepriklau- 
somybei negresia joks pavojus. 

Amerikoje vykdomosios valdžios vaidmuo apribotas ir aplinkybių, 
ir įstatymų. Prezidentas gali dažnai keisti savo požiūrius, bet nuo to 
valstybė nei nukenčia, nei žūva. 

Kad ir kokie įgaliojimai būtų suteikti vykdomajai valdžiai, laiką 
prieš pat rinkimus ir rinkimų metu reikia laikyti nacionalinės krizės 
periodu. 

Kuo sudėtingesnė krašto vidaus padėtis ir kuo daugiau išorės pa- 
vojų, tuo pavojingesnis valstybei krizės laikotarpis. Labai daug Euro- 
pos valstybių, rinkdamosi naują vadovą, kiekvienąsyk bijo arba prie- 
šų užpuolimo, arba anarchijos. 

Amerikoje visuomenė taip sudaryta, kad gali laikytis pati, niekie- 
no nepadedama; jai niekad negresia jokie išorės pavojai. Prezidento 
rinkimai sukelia triukšmą, bet nesugriauna valstybės. 


RiNKIMŲ SISTEMA 


Amerikos įstatymų leidėjų išmonė pasirenkant rinkimų sistemą. — 

Ypatingieji rinkėjai. — Atskiras ypatingųjų rinkėjų balsavimas. — Ko- 

kiu atveju Atstovų Rūmai renka prezidentą? — Kas atsitiko per dvyli- 

ka rinkimų kampanijų, įvykusių nuo to laiko, kai įsigaliojo Konsti- 
tucija. 


Be pavojų, kylančių iš pačios rinkimų esmės, esama nemaža tokių, 
kurie atsiranda dėl įvairių rinkimų formų ir kurių galima išvengti įsta- 
tymų leidėjų pastangomis. 

Kai ginkluoti žmonės susiburia aikštėje norėdami išsirinkti vadą, 
jiems gresia ne tik pačioje rinkimų sistemoje glūdintys pavojai, bet ir 
pilietinis karas, kurį gali sukelti tokie rinkimai. 

Darydami karaliaus išrinkimą priklausomą nuo vieno žmogaus ve- 
to, lenkų įstatymai skatino nužudyti tą žmogų arba iš anksto rengė 
anarchiją. 

Nagrinėdamas Jungtinių Valstijų institucijas ir įdėmiai gilindamasis 
į politinę ir socialinę krašto būklę, įžvelgiau nuostabią likimo užma- 

čių ir Žmogaus pastangų darną. Amerika buvo nauja šalis, bet jos žmo- 
nės, anksčiau kitur gyvendami, jau seniai naudojosi laisve: tai dvi vi- 
daus tvarkos priežastys. Be to, Amerika nebijojo, kad gali būti užka- 
riauta. Naudodamiesi tomis palankiomis aplinkybėmis, Amerikos įsta- 
tymų leidėjai be vargo sudarė silpną ir priklausomą vykdomąją 
valdžią; sukūrę ją tokią, jie galėjo nė kiek nenuogąstaudami padaryti 
ją renkamą. 

Jiems nebeliko nieko kita, kaip iš įvairių rinkimų sistemų pasirinkti 
pačią saugiausią; jų sudaryti rinkimų nuostatai puikiai atitiko garanti- 
jas, kurias teikė fizinė ir politinė krašto sandara. 

Svarbiausia buvo sukurti tokią rinkimų sistemą, kuri, išreikšdama 
tikrąją piliečių valią, kuo mažiau kurstytų aistras ir kuo trumpiau lai- 
kytų Žmones nežinioj. Iš pat pradžių buvo sutarta, jog lemti turi pa- 
prastoji dauguma. Bet ne taip paprasta buvo surinkti tą daugumą, ne- 
sibaiminant pertraukų, kurių labiausiai derėjo vengti. 

Tiesą pasakius, labai retai žmogus gali išsyk surinkti balsų daugu- 
mą, esant dideliam gyventojų skaičiui. Dar didesni sunkumai kyla ša- 
lyje, sudarytoje iš konfederacinių valstijų, kur vietinės įtakos labai iš- 
sišakojusios ir stiprios. 

Stengiantis išvengti to antrojo keblumo, buvo pasirinkta kita prie- 
monė — suteikti rinkimų teisę organui, atstovaujančiam tautai. 

Toks rinkimų būdas padidina galimybę surinkti balsų daugumą, nes 
kuo mažiau rinkėjų, tuo lengviau jiems susitarti tarpusavyje. Be to, to- 
kia sistema užtikrina, kad bus išrinktas tinkamas kandidatas. 

Tačiau ar dera patikėti rinkimų teisę pačiam įstatymų leidybos or- 
ganui, įprastam tautos atstovui, ar, priešingai, verčiau suteikti ją tam 
tikram rinkėjų organui, kurio vienintelė funkcija būtų paskirti prezi- 
dentą? 

Amerikiečiai pasirinko pastarąjį kelią. Jų nuomone, žmonės, dele- 
guoti priimti eilinius įstatymus, tik iš dalies atstovautų piliečių valiai, 
renkant pagrindinį valstybės pareigūną. Be to, išrinkti daugiau nei vie- 
neriems metams, jie galėtų atstovauti jau pasenusiai valiai, pasikeitu- 
siai per tą laiką. Amerikiečių manymu, įstatymų leidybos organą įpa- 
reigojus išrinkti vykdomosios valdžios vadovą, to organo nariai dar 
gerokai prieš rinkimus galėtų tapti intrigų įrankiu ir korupcijos bei 
įvairių machinacijų objektu; tuo tarpu ypatingieji rinkėjai, panašiai 
kaip prisiekusieji, būtų nežinomi iki pat tos dienos, kai turėtų atlikti 

savo funkciją, ir pasirodytų viešumoje tik trumpam, kad galėtų pa- 
skelbti savo sprendimą. 

Tad buvo nutarta kiekvienoje valstijoje išrinkti tam tikrą skaičių 
rinkėjų ?", kurie savo ruožtu rinktų prezidentą. Kadangi buvo pastebė- 
ta, jog asamblėjos, įpareigotos šalyse, kur yra rinkimų sistema, išrinkti 
vyriausybių vadovus, neišvengiamai tampa aistrų ir intrigų židiniais, 
kadangi jos kartais pasisavina įgaliojimus, kurių joms niekas nesutei- 
kė, ir kadangi jų veikla ir neapibrėžtumas, kaip tos veiklos rezultatas, 
dažnai taip ilgai užsitęsia, jog sukelia valstybei pavojų, — buvo nu- 
tarta, kad visi rinkėjai turi balsuoti nustatytą dieną, bet nesirinkdami į 
vieną vietą?!. 

Dviejų pakopų rinkimų sištema teikė galimybę surinkti balsų dau- 
gumą, tačiau to neužtikrino, nes rinkėjų balsai galėjo pasiskirstyti kaip 
ir jų patikėtinių balsai. 

Tuo atveju reikėjo neišvengiamai rinktis vieną iš trijų galimų išei- 
čių: arba paskirti naujus rinkėjus, arba dar kartą pasitarti su išrinktai- 
siais, arba galiausiai patikėti rinkimų teisę naujam atstovui. 

Du pirmieji būdai, jau nekalbant apie tai, kad buvo nelabai patiki- 
mi, nežadėjo greito sprendimo ir sudarė sąlygas ilgam grėsmingam 
bruzdėjimui. 

Tad buvo pasirinktas trečiasis kelias ir nutarta, jog rinkėjų balsai 
užantspauduoti bus įteikti Senato pirmininkui; numatytą dieną, daly- 
vaujant Senato ir Atstovų Rūmų nariams, jis turėjo nuplėšti antspau- 
dus ir suskaičiuoti balsus. Jeigu nė vienas kandidatas nebus surinkęs 
balsų daugumos, Atstovų Rūmai nedelsdami patys išrinksią preziden- 
tą; tačiau ši teisė jiems buvo griežtai apribota. Atstovų Rūmai gali iš- 
rinkti tik vieną iš trijų kandidatų, surinkusių daugiausia balsų **. 


“Tiek pat narių buvo deleguojama į Kongresą. 1833 m. rinkimuose dalyvavo 
288 rinkėjai (The National Calendar). 

*! Tos pačios valstijos rinkėjai renkasi vienoje vietoje, bet siunčia centrinei 
vyriausybėi asmeninio balsavimo sąrašą, o ne rinkimų rezultatus. 

* Tokiu atveju sprendžiamą balsą turi ne narių, bet valstijų dauguma, kad, sa- 
kykim, rinkimuose New Yorkas nepersvertų Rhode Islando. Taigi iš pradžių 
atsiklausiama Sąjungos piliečių, kaip vientisos tautos narių, nuomonės; ir 
tik tada, kai jie negali tarpusavyje susitarti, kreipiamasi į atskiras valsti- 
jas, sudarančias vieną visumą, ir kiekvienai jų suteikiama vieno nepriklau- 
somo balso teisė. 


APIE FEDERALINĘE KONSTITUCIJĄ 147 


Kaip matome, tik retais ir sunkiai numatomais atvejais rinkimai pa- 
tikimi paprastiems tautos atstovams, ir, be to, jie tegali pasirinkti ypa- 
tingųjų rinkėjų didžiosios daugumos palaikomą pilietį; tai puikus 
sprendimas, nes garantuoja ir tautos valią, ir deramą pagarbą, ir grei- 
tą rinkimų tempą, ir atsargumo priemones, kurių reikalauja valstybės 
interesai. Beje, balsų pasidalijimo atveju pavedant spręsti klausimą At- 
stovų Rūmams, anaiptol nepašalinami visi sunkumai, nes ir Atstovų 
Rūmai gali nesurinkti lemiamos balsų daugumos; tokiu atveju Konsti- 
tucija nesiūlo jokios išeities. Tačiau nustatydama privalomą trijų kan- 
didatų skaičių ir pasikliaudama keleto šviesuolių išmintingu sprendi- 
mu, ji pašalina visas kliūtis *, kurioms įveikti turi tam tikrą galią; vi- 
sa kita lemia pati rinkimų sistema. 

Per tuos keturiasdešimt ketverius metus, kai galioja Jungtinių Val- 
stijų federalinė Konstitucija, jau dvylika kartų vyko prezidento rinki- 
mai. 

Dešimt rinkimų įvyko iš karto, ypatingiesiems rinkėjams balsuojant 
vienu metu įvairiose Jungtinių Amerikos Valstijų vietose. 

Atstovų Rūmai tik du kartus naudojosi išimtine teise, numatyta bal- 
sų pasidalijimo atveju: pirmąsyk 1801 m., kai buvo išrinktas Jefferso- 
nas, ir antrąsyk 1825 m., kai buvo išrinktas Ouincy Adamsas. 


"RINKIMŲ KRIZĖ 


Prezidento rinkimų laikotarpis laikytinas nacionalinės krizės periodu. 
— Kodėl? — Zmonių aistros. — Prezidento rūpesčiai. — Ramybė, 
ateinanti po rinkimų bruzdesio. 


Jau esu minėjęs, kaip palankiai Jungtinėms Valstijoms buvo susi- 
klosčiusios aplinkybės, priimant rinkimų sistemą, ir išdėstęs, kokių at- 
sargumo priemonių ėmėsi įstatymų leidėjai, stengdamiesi sumažinti 
gresiančius pavojus. Amerikiečiai yra pripratę prie įvairių rinkimų. Pa- 
tirtis juos išmokė, kiek leistina kurstyti aistras ir kada reikia jas nu- 


Tai dar viena federalinėje Konstitucijoje pasitaikančių keistybių, kurią ga- 
lima paaiškinti nebent priešingų interesų susidūrimu. 
* 1801 m. Jeffersonas buvo išrinktas tik per trisdešimt šeštąjį rinkimų turą. 

ramdyti. Nedideliam gyventojų skaičiui pasiskleidus po platų kraštą, 
Jungtinėse Valstijose mažiau nei kur kitur įmanomi pavojingi partijų 
susidūrimai. Politinės aplinkybės, susiklostančios per rinkimus, ligi 
šiol nėra davusios pagrindo kilti bent menkiausiam pavojui. 

Ir vis dėlto Jungtinių Valstijų prezidento rinkimų laikotarpį galima 
laikyti nacionalinės krizės periodu. 

Be abejo, prezidento įtaka įvykių eigai yra menka tr netiesioginė, 
bet ją jaučia visa tauta; prezidento rinkimai nelabai rūpi kiekvienam 
piliečiui skyrium, bet labai rūpi piliečių visumai. Taigi interesai, kad 
ir kokie menki jie būtų, įgyja didelės svarbos, kai tik tampa bendrais 
interesais. 

Palyginus su kokio Europos krašto karalium, prezidentas, be abe- 
jonės, turi mažiau galimybių pasitelkti šalininkų; šiaip ar taip, jo Ži- 
nioje yra gana nemažai pareigybių, kad ne vienas tūkstantis rinkėjų 
tiesiogiai ar netiesiogiai būtų suinteresuoti jo pergale. 

Be to, Jungtinėse Valstijose, kaip ir kitose valstybėse, partijos daž- 
niausiai telkiasi apie kokį nors žmogų, kad būtų lengviau atskleisti sa- 
vo pozicijas visuomenei. Apskritai jos naudojasi kandidato į preziden- 
tus vardu kaip simboliu, jo asmenyje įkūnydamos savo teorijas. Taigi 
partijos labai suinteresuotos laimėti rinkimus, trokšdamos ne tiek įtvir- 
tinti savo doktrinas, padedant išrinktajam prezidentui, kiek jo išrinki- 
mu įrodyti, kad joms pritaria dauguma piliečių. 

Gerokai prieš ateinant nustatytai dienai, rinkimai tampa svarbiau- 
siu ir, galima sakyti, vieninteliu dalyku, dominančiu visus protus. Tuo 
metu dar karščiau įsiliepsnoja priešingų grupuočių kovos, visos dirb- 
tinės aistros, kokias tik įmanoma įsivaizduoti, laimingoje ir ramioje ša- 
lyje triukšmingai išsiveržia į paviršių. 

Prezidentas savo ruožtu stengiasi iš paskutiniųjų apsiginti. Jis eina 
savo pareigas rūpindamasis nebe valstybės interesais, bet savo perrin- 
kimu; jis keliaklupsčiauja prieš daugumą ir dažnai, užuot priešinęsis 
jos aistroms, kaip įpareigoja padėtis, mielai tenkina jos užgaidas. 

Vis labiau artėjant rinkimams, gausėja intrigų, bruzdėjimas didėja 
ir plečiasi. Piliečiai pasidalija į keletą stovyklų, kiekviena pasivadina 
savo kandidato vardu. Visą šalį krečia karštligė, rinkimai kasdien ap- 
tarinėjami laikraščiuose, tampa privačių pokalbių tema, visų žygių 
tikslu, visų minčių objektu, vieninteliu dėmesio vertu dalyku. 

Tiesa, likimui tarus Žodį, įkarštis nuslūgsta, viskas -nurimsta, ir 
ūmai išsiliejusi upė vėl tykiai grįžta į savo krantus. Bet argi nenuosta- 
bu, kad galėjo kilti tokia audra? 


APIE PREZIDENTO PERRINKIMĄ 


Kai yra perrenkamas vykdomosios valdžios vadovas, pati valstybė 

griebiasi intrigų ir korupcijos. — Troškimas laimėti rinkimus nustel- 

bia visas Jungtinių Valstijų prezidento mintis. — Perrinkimo nepato- 

gumai, būdingi Amerikai. — Būdinga demokratijų blogybė — visų val- 

džių pataikavimas menkiausiems daugumos potroškiams. — Preziden- 
to perrinkimas skatina tą blogybę. 


Ar gerai, ar blogai padarė Jungtinių Valstijų įstatymų leidėjai, įtei- 
sindami prezidento perrinkimą? 

Neleisti vykdomosios valdžios vadovui dar kartą balotiruotis į pre- 
zidentus iš pirmo žvilgsnio atrodo nesąmonė. Ne paslaptis, kokią įta- 
ką vieno Žmogaus talentas arba charakteris daro visai tautai, 0 ypač 
sunkiomis aplinkybėmis ar krizės metu. Įstatymai, draudžiantys pilie- 
čiams perrinkti pagrindinį valstybės pareigūną, atimtų iš jų gerą pro- 
gą prisidėti prie valstybės klestėjimo arba jos išgelbėjimo. Beje, galė- 
tų atsitikti taip, jog Žmogus išstumiamas iš vyriausybės tuo metu, kai 
Jam -pavyko įrodyti, kad jis puikus vadovas. 

Be abejo, tie argumentai stiprūs, nepaneigiami, bet ar nebūtų gali- 
ma jų atremti dar tvirtesniais? 

Intrigos ir korupcija yra blogybės, būdingos renkamoms vyriausy- 
bėms. Tačiau, kai galima perrinkti valstybės vadovą, tų blogybių mas- 
tas taip padidėja, jog iškyla pavojus pačiam šalies egzistavimui. Jei 
rinkimų pergalės intrigomis siekia paprastas kandidatas, jo gudrybių 
sfera gana siaura. Tačiau į rinkiminę kovą įsitraukus pačiam valstybės 
vadovui, jis panaudoja valdžios galią asmeniniams interesams. 

Pirmuoju atveju tai paprastas Žmogus, kurio išgalės gana menkos; 
antruoju — pati valstybė, turinti neribotas galimybes intrigoms ir ko- 
rupcijai. 

Paprastas pilietis, neteisėtomis priemonėmis siekiantis valdžios, 
gali tik netiesiogiai pakenkti visuomenės gerovei, tačiau, į priešrinki- 

minę kovą stojus vykdomosios valdžios atstovui, valstybės reikalai pa- 
sidaro antraeiliai; pagrindinis jo rūpestis — laimėti rinkimus. If dery- 
bos, ir įstatymai virsta rinkiminės kovos priemonėmis; pareigybės tam- 
pa atlyginimu už paslaugas, suteiktas ne valstybei, bet jos vadovui. 
Netgi tuomet, kai vyriausybės veikla neprieštarauja valstybės intere- 
sams, kraštui ji vis tiek nenaudinga. O juk vyriausybės priedermė — 
tarnauti krašto labui. 

Regint įprastą įvykių eigą Jungtinėse Valstijose, nesunku pastebė- 
ti, jog visas prezidento mintis nustelbia troškimas laimėti rinkimus, jog 
visa jo administracijos politika nukreipta į tą tikslą, net menkiausi dar- 
bai tam skirti, jog, ypač artėjant krizės metui, asmeniniai interesai už- 
gožia visuomeninius. 

Taigi prezidento perrinkimo principas renkamų vyriausybių pražū- 
tingą įtaką daro dar stipresnę ir pavojingesnę. Pakrinka tautos politi- 
nė moralė, patriotizmą nustelbia apsukrumas. 

Amerikoje tas principas klibina pačius tautinės egzistencijos pa- 
matus. 

Kiekviena vyriausybė turi būdingą blogybę, tarytum įgimtą, kilu- 
sią IŠ jos pačios esmės; įžvalgus įstatymų leidėjo protas turi ją pasverti. 
Valstybė gali panaikinti daug netikusių įstatymų, beje, jų daroma žala 
dažnai perdedama. Tačiau kiekvienas įstatymas, savo poveikiu puose- 
lėjantis pražūtingą užuomazgą, ilgainiui neišvengiamai darosi pragaiš- 
tingas, nors jo padariniai ne iškart atsiveria. 

Absoliutinėse monarchijose jau savaime pražūtinga ir sveikam 
protui nesuvokiama nežabota karaliaus valdžia. Todėl kiekviena prie- 
monė, užgniaužianti konstitucijoje numatytą atasvarą tai valdžiai, bū- 
tų iš esmės bloga, nors jos padariniai ir ilgai neatsiskleistų. 

Be to, šalyje, kur viešpatauja demokratija, kur tolydžio viską į sa- 
vo rankas perima tauta, įstatymai, skatinantys ją veikti vis paslankiau 
ir vaisingiau, tiesiogiai kelia grėsmę pačiai vyriausybei. 

Didžiausias Amerikos įstatymų leidėjų nuopelnas yra tas, kad jie 
suvokė tą tiesą ir ryžosi ją įdiegti praktikoje. 

Jie nutarė, jog, be tautos valios, dar reikalingi ir tam tikri valdžios 
organai, kurie, nors ir nebūdami visiškai nuo jos nepriklausomi, savo 
srityje vis dėlto naudotųsi šiokia tokia laisve; kad ir priversti klausyti 
nuolatinių daugumos nurodymų, šie organai vis tiek galėtų kovoti su 
jos užgaidais ir netenkinti jos pražūtingų reikalavimų. 

Užsibrėžę tokį tikslą, visą valstybės vykdomąją valdžią jie sutelkė 
vienose rankose, davė prezidentui didelius įgaliojimus ir veto teisę, kad 
jis galėtų priešintis įstatymų leidybos organų spaudimui. 

Tačiau, įteisindami perrinkimo principą, jie pavertė niekais dalį sa- 
vo darbo. Jie suteikė prezidentui didelę valdžią, bet atėmė valią ja nau- 
dotis. 

Būdamas neperrenkamas, prezidentas būtų ne mažiau priklausomas 
nuo tautos, nes vis tiek būtų jai atskaitingas, tačiau tautos palankumas 
jam nebebūtų toks svarbus ir nebereikėtų kiekviename žingsnyje lank- 
stytis jos valiai. 

Būdamas perrenkamas, Jungtinių Valstijų prezidentas tėra klusnus 
įrankis daugumos rankose (tai ypač aišku mūsų dienomis, kai politinė 
moralė pašlijusi ir taurios širdies vyrai nueina nuo scenos). Jis mėgs- 
ta tai, ką ji mėgsta, neapkenčia to, ko ji neapkenčia; jis tenkina jos 
menkiausias užgaidas, užbėga už akių jos skundams, paiso menkiau- 
sių jos, norų; įstatymų leidėjai norėjo, kad jis ją vestų, o jis seka jai iš 
paskos. | 

Taigi, stengdamiesi, kad valstybė neprarastų talentingos asmeny- 
bės, įstatymų leidėjai jo talentus beveik pavertė niekais, o norėdami 
turėti tvirtą atramą ypatingoms aplinkybėms susiklosčius, jie pasmerkė 
šalį nuolatinei pavojų grėsmei. 


FEDERALINIAI TEISMAI ** 
1 ". . p 
Teismo organų politinė reikšmė Jungtinėse Valstijose. — Kaip sudė- 
tinga plėtoti šią temą. — Teisingumo organų "nauda konfederaci- 
joms. — Kokių teismų esama Jungtinėse Valstijose. — Būtinybė steig- 


* Žr. VI sk., antrašte: Teismo organai Jungtinėse Valstijose. Tame skyriuje su- 
'pažirldinama su bendrais principais, kuriais amerikiečiai pagrindžia teisin- 
gumą. Taip pat žr. Federalinė Konstitucija, III str. 
Žr. The Federalisi, Nr. 78—83; Thomas Sergeant. Constitutional. Law; Be- 
ing a View of the Practicę and Jurisdiction of the Courts of the United Sia- 
tes (Konstitucinė teisė ir JAV teismo organų praktikos ir jurisdikcijos ap- 
žvalga); Story, p. 134—162, 489—511, 581, 668. Žr. 1789 m. rugsėjo 24 d. 
įstatymas apie teismų sandarą Story rinkinyje, antrašte: Laws of the United 
States, t. |, p. 53. 

ti federalinius teismus. — Federalinių teisingumo organų sistema. — 
Aukščiausiasis Teismas. — Kuo jis skiriasi nuo visų mums žinomų 
teismų. 


Aš išnagrinėjau Jungtinių Valstijų įstatymų leidybos ir vykdomo- 
sios valdžios organų sistemas. Telieka apžvelgti teisingumo organus. 

Čia turiu pasidalyti su skaitytojais savo būgštavimais. 

Teismo įstaigos turi didelę įtaką Amerikos anglų gyvenimui; jos už- 
ima labai svarbią vietą tarp vadinamųjų politinių institucijų. Šiuo po- 
žiūriu jos itin vertos mūsų dėmesio. 

Tačiau ar galima paaiškinti Amerikos teismų politinę veiklą, nuo- 
dugniau neįsigilinus į jų sandarą ir procedūras? Ar galima atskleisti es- 
mę, neatbaidant skaitytojų savaime suprantamu tokios temos sausumu? 
Ar galima aiškiai dėstyti mintis ir išvengti daugžodžiavimo? 

Džiaugiuosi, kad man pavyko išvengti daugelio pavojų. Tiesa, pa- 
prasti skaitytojai vis tiek apkaltins mane daugžodžiavimu, o įstatymų 
leidėjai — pernelyg dideliu glaustumu. Bet tos daugžodystės sunku iš- 
vengti nagrinėjant šią temą, o ypač šiame skyriuje. 

Kebliausia buvo sužinoti ne tai, kaip sudaryta federalinė valdžia, 
bet tai, kaip priverčiama laikytis jos įstatymų. 

Valdžios šiaip jau turi tik dvi priemones valdinių priešinimuisi su- 
tramdyti: fizinę jėgą ir moralinę jėgą, kurios jiems prideda teismų 
sprendimai. 

Valdžia greit atsidurtų prie pražūties slenksčio, jei nuolat kariautų 
su valdiniais, versdama juos laikytis įstatymų. Ko gero, jai liktų tik to- 
kia alternatyva: arba būti silpnai ir nuosaikiai, panaudoti jėgą tik kraš- 
tutiniu atveju ir Žiūrėti pro pirštus į begalę nepaklusnumo apraiškų; 
tuomet valstybė pamažu nusiristų į anarchiją. 

Arba būti stipriai ir ryžtingai, kasdien griebtis smurto ir netrukus 
išsigimti, virsti kariniu despotu. Tiek neveiklumas, tiek ryžtingumas 
būtų vienodai pragaištingi valdiniams. 

Svarbiausias teisingumo tikslas — smurto teisę pakeisti teisės idė- 
ja, skirti tarpininkus tarp valdžios ir fizinės jėgos panaudojimo. 

Stebėtina, kokią galią visuomenės nuomonė apskritai teikia teis- 
mams. Toji galia tokia didelė, jog siejasi su teismo formalumais, kai 
nebėra substancijos; jos dėka šešėlis tampa kūnu. 

Kadangi teismas daro moralinį poveikį, fizinė jėga panaudojama be 
galo retai, nes daugeliu atvejų ją atstoja moralinė jėga, ir, tik prirei- 
kus fizinės jėgos, ją paremia moralinė. 

Daugiausia teisingumo organų paramos reikia federalinei vyriau- 
sybei, nes iš esmės ji yra silpna ir prieš ją maištauti daug lengviau *. 
Jeigu jai nuolatos reikėtų pirmiausia griebtis jėgos, ji nesusidorotų su 
savo uždaviniu. 

Jungtinėms Valstijoms ypač reikėjo teismų, kad galėtų priversti pi- 
liečius laikytis įstatymų arba apginti juos nuo galimų užpuolimų. 

Tačiau kokių teismų joms reikėjo? Kiekviena valstija jau turėjo sa- 
vus teismus. Gal reikėjo kreiptis į juos? Gal reikėjo sukurti federalinę 
teismų sistemą? 

Nesunku įrodyti, jog Jungtinės Valstijos negalėjo sau pritaikyti at- 
skirose valstijose sukurtos teismų sistemos. 

Norint garantuoti saugumą kiekvienam piliečiui ir laisvę visiems, 
reikia teisminę valdžią atskirti nuo kitų valdžių, bet šalies egzistavi- 
mui ne mažiau svarbu, kad įvairūs valstybės organai būtų tos pačios 
kilmės, laikytųsi tų pačių principų ir veiktų išvien, kitaip sakant, kad 
būtų tarpusavy susiję ir vienodos sandaros. Man regis, niekam neat- 
eitų į galvą už nusikaltimus, padarytus Prancūzijoje, teisti užsienio ša- 
lių teismuose, kad būtų užtikrintas teisėjų nešališkumas. 

Federalinės valdžios atžvilgiu amerikiečiai sudaro vieningą tautą, 
gyvenančią vienoje valstybėje, bet toje valstybėje buvo palikti politi- 
niai organai, tik tam tikru požiūriu priklausomi nuo federalinės vyriau- 
sybės, o visais kitais — nepriklausomi; kiekvienas jų buvo skirtingos 
kilmės, laikėsi savo nuostatų ir savaip tvarkė reikalus. Patikėti Jungti- 
nių Valstijų įstatymų vykdymą tų politinių organų sukurtiems teis- 
mams — buvo kone tolygu atiduoti tautą svetimos šalies teismui. 

Negana to, kiekviena valstija buvo ne tik svetima Jungtinių Valsti- 
Jų Sąjungai, tai buvo drauge amžinas priešas, nes atskirų valstijų val- 
džia gyvavo tik Sąjungos aukščiausiosios valdžios sąskaita. 


“ - 


tymai, nors patys mažiausiai jų paiso. Taip yra todėl, jog didžiuma konfe- 
deracijų buvo sudarytos iš nepriklausomų valstybių, kurios iš tikrųjų neno- 
rėjo klausyti centrinės valdžios ir, duodamos jai teisę vadovauti, stropiai gy- 
nė savo teisę jos neklausyti. 

Taigi, leidus atskirų valstijų tetsmams taikyti gyvenime Sąjungos 
įstatymus, tauta būtų atiduota ne tik svetimiems, bet ir šališkiems tei- 
sėjams. 

Beje, valstijų teismai ne tik dėl savo pobūdžio negalėjo tarnauti tau- 
tos interesams, bet ir dėl to, kad jų buvo per daug. 

Priimant federalinę Konstituciją, Jungtinėse Valstijose jau veikė 
trylika teismų, kurių nuosprendžiai buvo galutiniai ir neapskundžiami. 
Dabar jų yra dvidešimt keturi. Kaip gali gyvuoti valstybė, kai jos pa- 
grindiniai įstatymai aiškinami ir taikomi dvidešimt keturiais skirtingais 
būdais iškart? Tokia sistema nesuderinama nei su sveiko proto reika- 
lavimais, nei su patirties pamokomis. 

Tad Amerikos įstatymų leidėjai nutarė sukurti federalinį teismo Or- 
ganą, kuris taikytų Sąjungos įstatymus ir nagrinėtų kai kuriuos iš ank- 
sto suderintus bendro pobūdžio klausimus. Visa Sąjungos teisminė val- 
džia buvo atiduota vienam teismui, vadinamam Iungtinių Valstijų 
Aukščiausiuoju Teismu, tačiau, kad būtų lengviau tvarkyti reikalus, 
jam buvo priskirti žemesniųjų pakopų (instancijų) teismai, įpareigoti 
neapskundžiamai nagrinėti menkesnes bylas ir spręsti rimtesnius gin- 
čus kaip pirmosios instancijos teismai. Aukščiausiojo Teismo nariai 
nebuvo renkami. nei tautos, nei įstatymų leidybos organų; juos skirda- 
vo Jungtinių Valstijų prezidentas, atsiklausęs Senato nuomonės. 

„Kad Aukščiausiojo Teismo nariai būtų nepriklausomi. nuo kitų val- 
džių, jie buvo skiriami iki gyvos galvos; taip pat buvo nutarta, jog vie- 
nąsyk ir galutinai nustatyti jų atlyginimai negali būti kontroliuojami 
įstatymų leidybos organų *. | 


“ Sąjunga buvo suskirstyta į apygardas, kiekviena turėjo skiriamą federalinį 
teisėją, gyvenantį toje apygardoje. Teisėjo pirmininkaujamas teismas vadi- 
nosi apygardos teismu (district court). 

Be to, kiekvienas Aukščiausiojo Teismo teisėjas turėjo kasmet apvažiuoti 
tam tikrą respublikos dalį ir vietoje spręsti svarbiausias bylas; to pareigū- 
no pirmininkaujamas teismas vadinosi išvažiuojamuoju. teismu (circuit 
court). 

Galiausiai pačios svarbiausios bylos turėjo būti arba tiesiai, arba apeliaci- 
jos tvarka nukreipiamos į Aukščiausiąjį Teismą, kur jas nagrinėdavo išva- 
žiuojamieji teisėjai (circuit judges), kartą per metus susirenkantys į iškil- 
mingą posėdį. 

Kaip ir valstijų teismuose, tokiais pat atvejais federalinių teismų posėdžiuo- 
se dalyvaudavo prisiekusieji. 

Beje, buvo gana nesunku paskelbti federalinio teisingumo orga- 
no įsteigimą, bet, prireikus nustatyti jo funkcijas, atsirado begalė 
sunkumų. 


KAIP NUSTATOMA -FEDERALINIŲ TEISMŲ KOMPETENCIJA 


Sunkumai, susiję su įvairių teismų kompetencijos nustatymu konfede- 

racijose. — Sąjungos teismai gavo teisę nusistatyti savo kompetenci- 

ją. — Kodėl gi ši nuostata atima dalį valdžios iš valstijų. — Tų val- 

stijų aukščiausiąją valdžią apriboja ir patys įstatymai, ir jų aiškini- 

mas. — Todėl kai kurioms valstijoms gresia veikiau tariamas 
negu tikras pavojus. 


Iškart kyla klausimas: Jungtinių Valstijų Konstitucijai įteisinus dvi 
viena šalia kitos egzistuojančias valdžios formas, teisingumo srityje 
atstovaujamas dviejų skirtingų kategorijų teismų, kad ir kaip kruopš- 
čiai būtų stengiamasi nustatyti kiekvieno tų teismų jurisdikciją, neįma- 
noma užkirsti kelio dažniems susidūrimams tarp jų. Taigi kam šiuo at- 
veju priklauso teisė nustatyti kompetenciją? 

Valstybėse, kurias sudaro vieninga politinė visuomenė, tarp dviejų 
teismų iškilus kompetencijos klausimui, paprastai jį spręsti perduoda- 
ma trečiajam, atliekančiam arbitro vaidmenį. 

Tai padaroma nesunkiai, nes tose valstybėse juridinės kompeten- 
cijos klausimai neturi nieko bendra su aukščiausiosios valdžios pro- 
blemomis. 

Bet, sprendžiant valstijos Aukščiausiojo Teismo ir Jungtinių Valsti- 


Kaip matome, nėra beveik jokios analogijos tarp Jungtinių Valstijų Aukš- 
čiausiojo Teismo ir mūsų kasacinio teismo (court de cassation). Aukščiau- 
siajam Teismui medžiagą pateikia pirmosios instancijos teismai, o kasaci- 
niam — tik antrosios arba trečiosios pakopos. Tiesą pasakius, Aukščiausia- 
sis Teismas, kaip ir kasacinis, yra vienintelis teismas, įgaliotas taikyti vie- 
nodą jurisprudenciją, bet Aukščiausiasis Teismas nagrinėja bylą lygiai kaip 
įstatymą ir savarankiškai skelbia sprendimą, nepersiųsdamas atgal į kitą 
teismą, — tai du dalykai, neleistini mūsų kasaciniam teismui. 

Žr. 1789 m. rugsėjo 24 d. įstatymas apie teismų sandarą. — Story. Laws of 
the United States, t. I, p. 53. 

jų Aukščiausiojo Teismo ginčą, būtų neįmanoma pasitelkti kokio nors 
kito aukštesnės pakopos teismo, kuris nebūtų nei tas, nei anas. 

Taigi vienam tų dviejų teismų reikėjo būtinai suteikti teisę savaran- 
kiškai skelbti sprendimus pagal savo kompetenciją ir peržiūrėti arba 
atmesti apskųstą nuosprendį. Tos privilegijos nebuvo galima suteikti 
įvairiems valstijų teismams; taip būtų faktiškai griaunama anksčiau 
įteisinta aukščiausioji Sąjungos valdžia, nes teisė aiškinti Konstituci- 
ją būtų veikiai grąžinusi atskiroms valstijoms tą nepriklausomybės da- 
lį, kurią iš jų atėmė Konstitucijos straipsniai. 

Įkuriant federalinį teismą, norėta iš valstijų teismų atimti teisę 
kiekvienam savo nuožiūra spręsti valstybinės svarbos klausimus ir ši- 
taip sudaryti bendrą jurisprudencijos organą Sąjungos įstatymams aiš- 
kinti. Tikslas nebūtų buvęs pasiektas, jeigu atskirų valstijų teismai, at- 
sisakydami nagrinėti federalinėmis laikomas bylas, būtų galėję jas 
nagrinėti, tvirtindami, kad jos ne federalinės. 

Todėl! Jungtinių Valstijų Aukščiausiajam Teismui buvo suteikta 
teisė spręsti visas problemas, susijusias su kiekvieno teismo kompe- 
tencija *!.. 

Tai buvo pats pavojingiausias smūgis valstijų aukščiausiajai val- 
džiai. Šitaip ji buvo apribota ne tik įstatymais, bet ir įstatymų aiškini- 
mu: vienos ribos buvo žinomos, kitos — ne, vienos taisyklės buvo tvir- 
tai nustatytos, kitos — savavališkai sugalvotos. Tiesa, Konstitucija bu- 
vo aiškiai nustačiusi federalinės valdžios ribas; bet vos tik ji imdavo 
konkuruoti su valstijų valdžia, jų ginčą spręsdavo federalinis teismas. 

Beje, pavojai, kuriuos šitai, regis, kėlė valstijų savarankiškumui, iš 
tikrųjų buvo ne tokie jau dideli, kaip atrodė. 

Toliau pamatysime, jog Amerikoje tikroji valdžia veikiau priklau- 
so valstijų, o ne federalinei vyriausybei. Federaliniai teisėjai, jausda- 


“7 Beje, kad tokių ginčų dėl kompetencijos būtų kuo mažiau, buvo nutarta, 
jog, susikaupus daug federalinių bylų, atskirų valstijų teismai turėtų tei- 
sę jas nagrinėti, varžydamiesi su Sąjungos teismais; bet tuomet pralaimė- 
jusioji šalis visada gali apskųsti sprendimą Jungtinių Valstijų Aukščiau- 
siajam "Teismui. Virginijos Aukščiausiasis Teismas užginčijo Jungtinių 
Valstijų Aukščiausiojo Teismo teisę tikrinti jo nuosprendžius, bet veltui 
darbas. Žr. Kent. Commentaries, t. |, p. 300, 370 ir toliau. Žr. Story. Comn- 


mentaries, p. 646, ir 1789 m. įstatymą apie teismų sandarą, Laws of the 
United States, t. |, p. 53. 

mi, kokia palyginti silpna yra valdžia, kurios vardu jie veikia, yra lin- 
kę verčiau atsisakyti juridinio sprendimo teisės tais atvejais, kai įsta- 
tymas jiems ją suteikia, negu neteisėtai jos reikalauti. 


ĮVAIRŪS JURISDIKCIJOS ATVEJAI 


Byla ir šalis, federalinės jurisdikcijos pagrindas. — Ieškiniai, reiškia- 

mi ambasadoriams, Sąjungai, atskiroms valstijoms. — Kas juos nag- 

rinėja. — Bylos, susijusios su Sąjungos įstatymais. — Kodėl jas nag- 

rinėja federaliniai teismai. — Bylas dėl sutarčių nevykdymo nagri- 
nėja federaliniai teismai. — Padariniai. 


Suradę būdą, kaip nustatyti federalinių teismų kompetenciją, Są- 
jungos įstatymų leidėjai apibrėžė tuos jurisdikcijos atvejus, kuriuos jai 
privalu spręsti. 

Buvo prieita nuomonės, jog tam tikrų šalių ginčus priklauso nagri- 
nėti tik federaliniams teismams, kad ir koks būtų ginčo objektas. 

Paskui nuspręsta, jog tam tikras bylas turi nagrinėti tik tie patys teis- 
mai, nepriklausomai nuo to, kokio lygio yra besibylinėjančios šalys. 

Taigi šalis ir bylos pobūdis tapo dviem federalinės kompetencijos 
pagrindais. 

Ambasadoriai atstovauja draugiškoms Sąjungos valstybėms; tai, 
kas svarbu ambasadoriams, vienaip ar kitaip svarbu visai Sąjungai. Kai 
viena iš šalių teisme yra ambasadorius, byla tampa dalyku, neatsieja- 
mu nuo krašto gerovės; savaime suprantama, tokią bylą nagrinėja tik- 
tai federalinis teismas. 

Pati Sąjunga gali būti šalimi teisme; būtų nesuderinama su sveiko 
proto reikalavimais ir su valstybių tradicijomis atiduoti tokią bylą teis- 
mui, atstovaujančiam svetimai valdžiai. Tik federaliniai teismai gali ją 
nagrinėti. 

Kai bylinėjasi skirtingų valstijų gyventojai, nepatogu jų bylą nag- 
rinėti viename kurios nors valstijos teisme. Patikimiausia būtų pasi- 
rinkti teismą, kuris nesukeltų įtarimų nė vienai šaliai, ir tas teismas, 
savaime aišku, gali būti tik Sąjungos teismas. 

Kai bylinėjasi nebe paskiri žmonės, o valstijos, prie tų pačių tei- 
singumo sumetimų prisideda labai svarbūs politiniai motyvai. Šiuo 

atveju šalių padėtis turi valstybinės reikšmės; menkiausias dviejų val- 
stijų ginčas gali pažeisti visos Sąjungos santarvę *š. 

Dažnai iš paties bylos pobūdžio galima spręsti, kokio teismo kom- 
petencijai ji priklauso. Pavyzdžiui, visi klausimai, susiję su jūrų pre- 
kyba, turi būti sprendžiami federaliniuose teismuose ? 

Priežastis savaime suprantama: beveik visi šie klausimai įeina į 
tarptautinės Žmogaus teisės kompetenciją. Šiuo požiūriu jie neatsieja- 
mi nuo visos Sąjungos santykių su užsieniečiais. Beje, kadangi jūros 
reikalai priklauso tiek teisės, tiek kitoms sritims, tik nacionalinis teis- 
mas gali nagrinėti bylas, susijusias su jūros reikalais. 

Konstitucija įtraukė į vieną kategoriją beveik visas bylas, savo es- 
me priklausančias federalinių teismų kompetencijai. 

Nuostata, kuria ji remiasi šiuo požiūriu, yra paprasta, bet ji viena 
apima platų idėjų diapazoną ir aprėpia gausybę faktų. 

Pasak jos, federaliniai teismai turi nagrinėti visas bylas, iškylančias 
iš Jungtinių Valstijų įstatymų. 

Du pavyzdžiai puikiai iliustruoja įstatymų leidėjų mintį. 

Konstitucija draudžia valstijoms leisti įstatymus dėl pinigų apyvar- 
tos; nepaisydama to draudimo, valstija priima tokį įstatymą. Suintere- 
suotos šalys atsisako įstatymui paklusti, manydamos, kad jis priešta- 
rauja Konstitucijai. Tada reikia kreiptis į federalinį teismą, nes dings- 
tis ieškiniui yra Jungtinių Valstijų įstatymas. 

Kongresas nustato įvežimo muitą. Atsiranda sunkumų dėl muito 
ėmimo. Vėl reikia kreiptis į federalinį teismą, nes muito mokėjimo 
klausimus aiškina Jungtinių Valstijų įstatymas. 

Ši nuostata puikiai derinasi su federalinės Konstitucijos priimtais 
pagrindais. 


* Konstitucijoje taip pat sakoma, jog ginčai, kilę tarp valstijos ir kitos valsti- 
jos piliečio, sprendžiami federaliniame teisme. Netrukus imta aiškintis, ar 
Konstitucijoje kalbama apie visus ginčus, galinčius kilti tarp valstijos ir ki- 
tos valstijos piliečių, ar tik tuos, kai ir valstijos, ir valstijų piliečiai yra ieš- 
kovai. Aukščiausiasis Teismas atsakė teigiamai; bet tas sprendimas sukėlė 
nerimą atskiroms valstijoms, pabūgusioms, kad jos norom nenorom gali bū- 
ti patrauktos į federalinį teismą. Konstitucijoje buvo padaryta pataisa, nu- 
sakanti, jog Sąjungos teismas negali turėti tokios kompetencijos, kad nag- 
rinėtų vienos valstijos piliečio ieškinį, pareikštą kitai valstijai. 

Žr. Story. Commentaries, p. 624. 

* Pavyzdys: visi piratavimo faktai. 

Sąjunga, kokia ji buvo sudaryta 1789 m., tiesą sakant, turi ribotą 
suverenumą, bet nutarta, jog toje srityje ji yra vieninga ir vientisa val- 
stybė *". Taigi apribota ir suvereni. Iškėlus ir priėmus šį teiginį, visa 
kita yra labai paprasta, nes jeigu jūs pripažįstate, jog Konstitucijos nu- 
brėžtose ribose Jungtinės Valstijos sudaro vieną valstybę, reikia jai su- 
teikti teises, kurias turi visos valstybės ir tautos. 

Juk nuo pat valstybių atsiradimo šiuo požiūriu buvo sutarta: kiek- 
viena jų turi teisę savo teismuose nagrinėti visas bylas, susijusias su 
jos įstatymų vykdymu. Tačiau tam prieštaraujama: Sąjungos padėtis 
tokia ypatinga, kad ji yra vientisa valstybė tik atsižvelgiant į tam tik- 
rus dalykus; visais kitais atvejais ji yra niekas. Kas iš to išeina? Kad, 
bent jau atsižvelgiant į visus įstatymus, susijusius su tais dalykais, ji 
turi visas teises būti visiškai suvereni. Sunkiausia nustatyti, kas yra tie 
dalykai. Išsprendus šį klausimą (kalbėdami apie kompetenciją, jau 
esame įsidėmėję, kaip tai daroma), tiesą pasakius, nebėra jokių pro- 
blemų, nes, nustačius, jog byla federalinė, tai yra priklauso Konstitu- 
cijos nurnatytai Sąjungos suverenumo daliai, savaime aišku, ją nagri- 
nėti turi tik federalinis teismas. . 

Kiekvieną kartą, kai pasipriešinama Jungtinių Valstijų įstatymams 
arba norima jais remiantis apsiginti, reikia kreiptis į federalinį teismą. 

Tad Sąjungos teismų jurisdikcija tai prasiplečia, tai susiaurėja, ple- 
čiantis arba siaurėjant Sąjungos valdžios įgaliojimams. 

Jau esame matę, jog 1789 m. įstatymų leidėjų pagrindinis tikslas 
buvo suskirstyti aukščiausiosios valdžios įgaliojimus į dvi skirtingas 
dalis. Vienai daliai jie priskyrė Sąjungos bendrų interesų valdymą, ki- 
tai — kai kurių jos dalių visų ypatingų interesų valdymą. 

Svarbiausia buvo federalinei valdžiai suteikti tokius įgaliojimus, 
kad ji galėtų savo sferoje gintis nuo atskirų valstijų pasikėsinimų. 

O dėl atskirų valstijų — buvo priimtas bendras principas: suteikti 
visišką laisvę kiekvienai jų savo kompetencijos ribose. Centrinė vy- 
riausybė negali nei joms vadovauti, nei tikrinti jų veiksmų. 


*“ Tas principas buvo šiek tiek apribotas, atskiras valstijas įvedant į Senatą 
kaip nepriklausomas valstybes ir prezidento rinkimų atveju suteikiant tei- 
sę balsuoti skyrium Atstovų Rūmuose; bet tai tik išimtys. Pirmauja prie- 
šingas principas. 

Skyriuje apie valdžių atskyrimą jau esu minėjęs, kad šis princi- 
pas niekad nebuvo gerbiamas. Yra tam tikrų įstatymų, kurių atskira 
valstija negali priimti, nors tie įstatymai iš pažiūros siejasi tik su jos 
interesais. 

Kai kuri nors Sąjungos valstija priima tokio pobūdžio įstatymą, pi- 
liečiai, nukentėję jį vykdant, gali kreiptis į federalinius teismus. 

Tad federalinių teismų jurisdikcijai priklauso ne tik visos bylos, iš- 
plaukiančios iš Sąjungos įstatymų, bet ir tos, kurioms galioja atskirų 
valstijų įstatymai, prieštaraujantys Konstitucijai. 

Valstijoms draudžiama priimti retroaktyvius (atgalinio galiojimo) 
baudžiamuosius įstatymus; Žmogus, nuteistas remiantis tokiu įstatymu, 
gali apskųsti nuosprendį federaliniam teismui. 

Be to, Konstitucija draudžia valstijoms priimti įstatymus, kurie gali 
panaikinti arba pažeisti teises, įgytas įvairių susitarimų dėka (impai- 
ring the obligations of contracts) “V. 

Kai tik fizinis asmuo tariasi pastebėjęs, jog jo valstijos įstatymas 
pažeidžia tokio pobūdžio teisę, jis gali atsisakyti tam įstatymui paklus- 
ti ir jį apskųsti federaliniam teismui **. 


" Pasak Story (Commentaries, Boston, 1833, p. 503), savaime aišku, jog kiek- 
vienas įstatymas, vienaip ar kitaip praplečiantis, susiaurinantis arba pakei- 
čiantis šalių ketinimus, išdėstytus sutarties sąlygose, iš dalies pakeičia (im- 
pairs) tą sutartį. Tas pats autorius ten pat išsamiai nusako, kaip federalinė 
jurisprudencija apibūdina sutartį. Apibrėžimas yra labai ilgas. Koncesija 
(leidimas), valstybės suteikta fiziniam asmeniui ir to asmens priimta, yra 
sutartis ir negali būti nutraukta priėmus naują įstatymą. Chartija, kurią val- 
stija suteikia bendrovei, taip pat yra sutartis ir galioja tiek valstijai, tiek 
koncesininkui. Taigi minimas Konstitucijos straipsnis garantuoja ne visų. 
bet didelės dalies įgytų teisių (acguired rights) galiojimą. Aš galiu teisėtai 
turėti nuosavybę, perėjusią į mano rankas ne sutarties būdu. Tai, kad ją tu- 
riu ir valdau, man yra įgyta teisė, bet šios teisės federalinė Konstitucija ne- 
garantuoja. 

? Štai puikus pavyzdys, Story pateiktas p. 508. Darmoutho koledžas New 
Hampshire buvo įsteigtas remiantis chartija, suteikta tam tikriems asme- 
nims prieš Amerikos revoliuciją. Jo vadovai, remdamiesi ta chartija, įkūrė 
bendriją, arba, amerikiečių žodžiais tariant, korporaciją. New Hampshire'o 
įstatymų leidybos organas laikė savo pareiga pakeisti pirminės, tikrosios, 
chartijos teiginius ir naujiesiems vadovams priskyrė visas teises, privilegi- 
jas ir lengvatas, įgytas tos chartijos dėka. Senieji vadovai pasipriešino ir pa- 
siskundė federaliniam teismui, kuris išsprendė bylą jų naudai. nes pirminė 


- 

Šita nuostata, man regis, labiau nei visa kita kėsinasi į valstijų ne- 
priklausomybę. 

Federalinei vyriausybei suteiktos teisės apsaugoti grynai nacionali- 
nius interesus yra aiškiai apibrėžtos ir lengvai suprantamos. O teisės, 
kurias netiesiogiai suteikia jai minėtas straipsnis, nėra nei lengvai su- 
prantamos, nei griežtai apibrėžtos. Beje, yra daugybė politinių įstatymų, 
susijusių su sutartiniais įsipareigojimais, ir, remiantis jais, būtų galima 
pateikti daugiau pavyzdžių apie centrinės vyriausybės kišimąsi. 


FEDERALINIŲ TEISMŲ VEIKLA 


Konfederacijų teisingumui būdingas silpnumas. — Įstatymų leidėjai 

deda pastangas, kad federaliniai teismai nagrinėtų kuo daugiau fizi- 

nių asmenų, bet ne valstijų bylų. — Kaip amerikiečiams tai pavyko. 

— Federaliniai teismai tiesiogiai veikia fizinius asmenis. — Netiesio- 

ginio poveikio priemonės, nukreiptos prieš valstijas, pažeidžiančias 

Sąjungos įstatymus. — Federalinio teismo sprendimu valstijų įsta- 
tymai ne panaikinami, bet susilpninami. 


Aš supažindinau su federalinių teismų teisėmis; ne mažiau svarbu 
žinoti, kaip jie jomis naudojasi. 

Tose šalyse, kur valdžia nėra padalyta, neįveikiamą teisingumo ga- 
lią lemia tai, jog ten teismai atstovauja visai šaliai, kovojančiai su fi- 
ziniu asmeniu, kurio laukia nuosprendis. Prie teisės idėjos prisideda 
galios idėja, paremdama teisę. 

Tačiau tose šalyse, kur valdžia yra padalyta, ne visada taip būna. 
Prieš teismą dažniausiai atsiduria ne atskiras fizinis asmuo, bet dalis 
valstybės. Todėl sumažėja tiek moralinė, tiek fizinė galia. 

Federalinėse valstybėse teisingumas silpnesnis, o teisiamasis — 
stipresnis. 

Konfederacijų įstatymų leidėjas nuolat stengiasi suteikti teismams 
tokią pat vietą, kokią jie užima valstybėse, kur valdžia nepadalyta; ki- 


chartija buvo tikra sutartis, sudaryta valstijos ir koncesininkų, ir naujas įsta- 
tymas negalėjo pakeisti tos chartijos nuostatų, nepažeisdamas teisių, įgytų 
sutarties dėka, taip pat nepažeisdamas Jungtinių Valstijų Konstitucijos 
I straipsnio, 10 skirsnio. 

taip sakant, jis nuolat deda pastangas, kad federalinis teismas atstovau- 
tų valstybei, o teisiamasis — asmeniniams interesams. 

Kiekviena valdžia, kad ir kažin kokia ji būtų, stengiasi paveikti val- 
dinius ir priversti juos atiduoti tai, kas jai priklauso; valdžia turi juos 
spausti, kad apsigintų nuo jų puolimo. 

Turint galvoje tai, kad vyriausybė verčia pavaldinius laikytis įsta- 
tymų, Konstitucijoje numatyta (ir tai buvo šedevras), jog, veikdami 
įstatymo vardu, teismai visada turėtų reikalų tik su fiziniais asmeni- 
mis. Ir tikrai, kadangi buvo paskelbta, jog konfederaciją sudaro viena 
ir vientisa valstybė Konstitucijos nubrėžtose ribose, — vadinasi, ir vy- 
riausybė, sudaryta remiantis ta Konstitucija ir veikianti jos ribose, tu- 
ri visus nacionalinės vyriausybės įgaliojimus, kurių pagrindinis — vi- 
sus savo nurodymus pateikti paprastam piliečiui be jokių tarpininkų. 
Taigi, įsakydama rinkti muito mokestį, Sąjunga kreipiasi ne į valsti- 
jas, bet į kiekvieną Amerikos pilietį sulig jo kvota. Federalinis teismas, 
savo ruožtu įpareigotas užtikrinti to Sąjungos įstatymo vykdymą, turi 
teisti ne valstiją, atsisakančią mokėti mokestį, bet mokesčių mokėto- 
ją. Kaip ir kitų valstybių teisėtvarkos organas, federalinis teismas su- 
siduria su atskirais asmenimis. 

Įsidėmėkite, jog šiuo atveju Sąjunga pati pasirenka priešininką. Ji 
pasirinko silpną priešininką, kuris, be abejonės, pralaimi. 

Tačiau, kai Sąjunga, užuot puolusi, yra priversta pati gintis, sunku- 
mų daugėja. Konstitucija pripažįsta valstijoms teisę leisti įstatymus. 
Tie įstatymai gali pažeisti Sąjungos teises. Neišvengiamai prasideda 
kova su įstatymą priėmusios valstijos valdžia, jos savarankiškumu. Iš 
visų poveikio priemonių tereikia pasirinkti mažiausiai pavojingas. Ši 
priemonė jau nurodyta mano minėtuose ** bendruosiuose principuose. 

Šiuo hipotetiniu atveju Sąjunga galėtų valstiją paduoti į federali- 
nį teismą, ir tas paskelbtų, jog įstatymas negalioja; tai būtų savaime 
suprantama įvykių seka. Bet šiuo atveju federalinis teisingumas bū- 
tų tiesiogiai susidūręs su valstija, o to visokiais būdais stengiamasi 
išvengti. 

Amerikiečiai buvo apgalvoję, jog beveik neįmanoma, kad naujas 
įstatymas, pradėtas vykdyti, nepažeistų kieno nors privačių interesų. 

Štai šitais interesais ir remiasi federalinės Konstitucijos autoriai, 


“ Zr. sk., antrašte: Apie teismo valdžią Jungtinėse Valstijose. 

puldami įstatymines priemones, galinčias nepatikti Sąjungai. Kaip tik 
tuos interesus jie ir stengiasi apginti. 

Antai valstija bendrovei parduoda žemių; po metų naujas įstatymas 
reiškia kitokį požiūrį į tas Žemes ir šitaip pažeidžia Konstitucijos dalį, 
draudžiančią keisti sutartimi įgytas teises. Pirkėjas, įsigijęs Žemes pa- 
gal naują įstatymą, nori pradėti jose šeimininkauti, bet savininkas, jas 
įsigijęs pagal senąjį, paduoda pirkėją į Sąjungos teismą ir įrodo, kad 
jo varžovo pretenzijos neturi pagrindo **. Taigi iš tikrųjų federalinis 
teisingumas grumiasi su valstijos aukščiausiąja valdžia, bet puola ją 
netiesiogiai ir ne iš esmės. Taigi jis nukreipia smūgį ne prieš patį įsta- 
tymo principą, bet prieš jo taikymo rezultatus; jis ne panaikina įstaty- 
mą, bet jį susilpnina. 

Liko paskutinė hipotezė. 

Kiekviena valstija sudaro korporaciją, turinčią savo atskirą gyve- 
nimą ir pilietines teises; Žodžiu, ji gali teisme būti ir ieškovė, ir atsa- 
kovė. Viena valstija, sakykim, gali patraukti į teismą kitą valstiją. 

Tokiu atveju Sąjunga nukreipia savo galią ne prieš vietinius įstaty- 
mus, bet nagrinėja bylą, kurios viena šalis yra valstija. Tai įprastinė 
byla, tik bylininkų padėtis kitokia. Vis dar tebėra pavojus, minėtas sky- 
riaus pradžioje, bet šįkart nepasiseks jo išvengti, nes jis būdingas pa- 
čiai visų federalinių konstitucijų esmei; valstybės viduje jos neišven- 
giamai sukuria tokius galingus stiprius fizinius arba juridinius asme- 
nis, kad teisingumui būtų nelengva su jais grumtis. 


SVARBI AUKŠČIAUSIOJO TEISMO PADĖTIS PALYGINTI 
SU AUKŠČIAUSIAISIAIS VALSTYBĖS VALDYMO ORGANAIS 


Jokia valstybė neturi tokios stiprios teisminės valdžios kaip Jungtinės 

Valstijos. — Jos prerogatyvų gausumas. — Jos politinė įtaka. — Są- 

jungos santarvė ir egzistavimas priklauso nuo septynių federalinių 
teisėjų išminties. 


Kai, nuodugniai išnagrinėję Aukščiausiojo Teismo sandarą, apžvel- 
giame visas jam suteiktas prerogatyvas, lengvai pastebime, jog nė vie- 


*“ Žr. Kent. Commentaries, t. 1. p. 387. 

na valstybė dar nėra turėjusi teismo organo su tokiais plačiais įgalio- 
jimais. 

Aukščiausiasis Teismas yra aukštesnis už kitą kurį Žinomą teismą 
ir savo teisių esme, ir interesantų kategorija. 

Visose civilizuotose Europos valstybėse vyriausybės niekada nebu- 
vo linkusios paprastam teismui patikėti spręsti joms pačioms rūpimus 
klausimus. Toks nenoras, savaime suprantama, tuo didesnis, kuo ab- 
soliutiškesnė valdžia. Priešingai, didėjant laisvei, didėja ir teismo pre- 
rogatyvos; bet nė vienoje Europos valstybėje dar niekam neatėjo į 
galvą, jog kiekvienas juridinis-klausimas, nepriklausomai nuo jo po- 
būdžio, gali būti atiduotas spręsti bendrosios teisės teisėjams. 

Amerikoje šita teorija įgyvendinta. Jungtinių Valstijų Aukščiausia- 
sis Teismas yra vienintelis valstybinis teismas. 

Jis įgaliotas aiškinti įstatymus ir sutartis; jo išskirtinė kompetenci- 
ja — visa, kas susiję su jūrų prekyba, Žmogaus teisių gynimu, tarptau- 
tine teise. Galima netgi sakyti, kad, nors jis yra grynai teisminė įstaiga, 
jo prerogatyvos beveik perdėm politinės. Vienintelis jo uždavinys — 
priversti laikytis Sąjungos įstatymų; o pati Sąjunga reguliuoja vyriau- 
sybės santykius su valdiniais ir valstybės santykius su užsienio valsty- 
bėmis; beveik visi piliečių tarpusavio santykiai — valstijų vyriausy- 
bės kompetencija. 

Prie pirmosios jų reikšmingumo priežasties dera pridurti dar vie- 
ną, kur kas svarbesnę. Europos valstybėse teismai nagrinėja tik priva- 
čių asmenų reikalus, o Jungtinių Valstijų Aukščiausiasis Teismas trau- 
kia atsakomybėn, galima sakyti, suverenus. Kai teismo raštininkas, pa- 
lypėjęs teismo laiptais, garsiai taria šiuos kelis žodžius: ,,New Yorko 
valstija prieš Ohio valstiją“, atrodo, lyg būtum ne įprastame teisme. O 
pagalvojęs, jog viena šalis atstovauja milijonui gyventojų, o kita — 
dviem milijonams, stebiesi, kokios atsakomybės imasi septyni teisė- 
jai, kurių nuosprendis nuliūdins arba pradžiugins tokią daugybę jų 
bendrapiliečių. | 

Nuo septynių federalinių teisėjų nuolat priklauso visos Sąjungos 
santarvė, gerovė ir net egzistavimas. Be jų Konstitucija būtų tikras 
mirėsis; į juos kreipiasi vykdomoji valdžia, priešindamasi įstatymų 
leidybos organų kišimuisi, įstatymų leidybos organai — gindamiesi 
nuo vykdomosios valdžios išpuolių, Sąjunga — reikalaudama valsti- 
jų klusnumo, valstijos — kratydamosi didelių Sąjungos pretenzijų, 

visuomenė, besigrumianti su privačiais interesais, konservatyvios jė- 
gos, savisaugos instinkto skatinamos kovoti prieš demokratinį nesta- 
bilumą. Jų galia, regis, beribė; bet vis dėlto priklausoma nuo visuo- 
menės nuomonės. Jie visagaliai, kol tauta sutinka laikytis įstatymų; 
jie bejėgiai, kai tauta įstatymų nepaiso. Beje, visuomenės nuomonės 
poveikis yra tai, kuo sunkiausia naudotis, nes neįmanoma tiksliai nu- 
sakyti to poveikio ribų. Dažnai lygiai taip pavojinga jo laikytis, kaip 
ir jį peržengti. 

Tad federaliniai teisėjai turi būti ne tik geri piliečiai, sąžiningi ir 
išprusę Žmonės, — tokios savybės būtinos visiems pareigūnams; be to, 
jie turi būti tikri valstybės vyrai, jaučiantys savo laikų dvasią, turi 
grumtis su kliūtimis, kurias įmanoma įveikti, ir išsprūsti iš tėkmės, ku- 
ri kėsinasi drauge su jais nusinešti Sąjungos aukščiausiąją valdžią, su- 
tramdyti tuos, kurie negerbia įstatymų, juos pažeidinėja. 

Prezidentas gali suklupti, ir valstybė dėl to nenukentės, nes prezi- 
dento įgaliojimai riboti. Kongresas gali klystį, ir Sąjunga nesužlugs, 
nes aukščiau už Kongresą yra rinkėjai, kurie, pakeisdami jo narius, ga- 
li pakeisti jo dvasią. 

Bet jeigu Aukščiausiasis Teismas bent kartą būtų sudarytas iš ne- 
apdairių arba korumpuotų žmonių, konfederacijai grėstų anarchija ar- 
ba pilietinis karas. 

Beje, tiesą pasakius, pagrindinė pavojaus priežastis — anaiptol ne 
teismo sandara, bet federalinės valdžios prigimtis, pati jos esmė. Mes 
esame matę, jog niekur kitur nereikia sudaryti tokio stipraus teismo or- 
gano kaip konfederacijose, nes niekur kitur nėra tokių stiprių bylinin- 
kų, galinčių kovoti prieš visuomenę ir taip atkakliai atsispirti vyriau- 
sybės naudojamai fizinei jėgai. | 

Taigi kuo labiau reikia stiprios valdžios, tuo daugiau įgaliojimų ir ne- 
priklausomybės jai reikia duoti. Tad blogybės priežastis glūdi ne tos val- 
džios sudėtyje, bet sudėtyje tos valstijos, kuriai reikalinga tokia valdžia. 


Kuo FEDERALINĖ KONSTITUCIJA PRANAŠESNĖ UŽ 
VALSTIJŲ KONSTITUCIJAS? 


Kaip galima Sąjungos Konstituciją lyginti su atskirų valstijų konsti- 
tucijomis. — Sąjungos Konstitucijos pranašumas — federalinių įsta- 

tymų leidėjų išminties vaisius. — Sąjungos įstatymų leidybos organai 
mažiau priklausomi nuo tautos negu valstijų. — Vykdomoji valdžia 
daug laisvesnė savo srityje. — Teismo organai mažiau priklausomi 
nuo daugumos valios. — Kaip tai atsispindi gyvenime. — Federaliniai 
įstatymų leidėjai susilpnino pavojus, būdingus demokratinėms vyriau- 
sybėms; valstijų įstatymų leidėjai tuos pavojus padidino. 


Federalinė Konstitucija iš esmės skiriasi nuo valstijų konstitucijų 
užsibrėžtu uždaviniu, bet labai panaši į jas priemonėmis tam užda- 
viniui įgyvendinti. Vyriausybės tikslai yra skirtingi, bet valdymo for- 
mos nesiskiria viena nuo kitos. Šiuo požiūriu būtų pravartu jas paly- 
ginti. 

Mano nuomone, federalinė Konstitucija pranašesnė už valstijų kon- 
stitucijas. Tą pranašumą lėmė daug priežasčių. 

Dabartinė Sąjungos Konstitucija buvo sudaryta vėliau už daugelio 
valstijų konstitucijas; taigi buvo galima pasinaudoti patyrimu. 

Šiaip ar taip, prisimenant, jog, priėmus federalinę Konstituci- 
ją, Amerikos Konfederacija pasipildė vienuolika naujų valstijų, 
beveik visada veikiau ryškinusių nei švelninusių savo pirmtakų 
konstitucijų trūkumus, galima įsitikinti, kad toji priežastis tik ant- 
raeilė. 

Svarbiausia federalinės Konstitucijos pranašumo priežastis — tai 
pačių įstatymų leidėjų charakteris, jų privalumai. 

Tada, kai Konstitucija dar tik buvo rengiama, Konfederacijos žlu- 
gimas atrodė neišvengiamas: galima sakyti, jis buvo akivaizdus. Tokiu 
kritiniu metu Žmonės išrinko ne tuos, kuriuos labiausiai mėgo, bet 
tuos, kuriuos labiausiai gerbė. 

Jau esu minėjęs, jog beveik visi Sąjungos įstatymų leidėjai buvo ne 
tik labai išprusę, bet ir dideli patriotai. 

Visi jie iškilo socialinės krizės laikotarpiu, kai laisvės dvasia be 
perstojo grūmėsi su stipria, viešpatauti siekiančia valdžia. Kovai pa- 
sibaigus, kai minią užvaldžiusios aistros vis dar buvo nukreiptos prieš 
seniai dingusią grėsmę, jie sustojo ir, ramesniu, skvarbesniu žvilgsniu 
įsižiūrėję į tėvynę, pamatė, jog revoliucija jau visiškai pasibaigusi, o 
pavojai, grėsę žmonėms, gali atgimti tik piktnaudžiaujant laisve. Jie iš- 
drįso pasakyti tai, ką galvojo, nes širdies gilumoje puoselėjo nuošir- 


APIE FEDERALINĘ KONSTITUCIJĄ 167 


džią ir karštą meilę tai laisvei; jie pasiūlė ją apriboti, anaiptol nenorė- 
dami jos užgniaužti *. 

+ Daugelio valstijų konstitucijos Atstovų Rūmų nariams suteikia įga- 
liojimus tik vieneriems metams, o senatoriams — dvejiems. Tad įsta- 
tymų leidėjai yra nuolat ir glaudžiai susieti su menkiausiais savo rin- 
kėjų potroškiais. 

Sąjungos įstatymų leidėjai suprato, kad visiška įstatymų leidybos 
organų priklausomybė iškreipia pagrindinius atstovavimo sistemos re- 
zultatus, atiduodama tautai ne tik visų valdžių pradžią, bet ir pačią val- 
dymo sistemą. 

Jie prailgino rinkiminio mandato laiką, suteikdami deputatams ga- 
limybę kuo ilgiau naudotis laisva valia. 


* Tuo metu garsusis Aleksandras Hamiltonas, vienas įtakingiausių Konstitu- 

cijos autorių, nepabūgo The Federalist Nr. 71 išspausdinti tokius žodžius: 
„Aš Žinau, kad yra žmonių, linkusių Žiūrėti į vykdomąją valdžią kaip į tar- 
naitę, vergiškai nuolankią arbą tautos, arba įstatymų leidėjų norams; bet tie 
žmonės, man rodos, gana paviršutiniškai numano, kokiam tikslui sudaro- 
ma vyriausybė ir kokiomis priemonėmis iš tikrųjų pasiekiama visuomenės 
gerovė. : 
Respublikos tipo valdymo principai reikalauja, kad tie, kuriems tauta pati- 
ki tvarkyti savo reikalus, vadovautųsi blaivia ir svaria bendruomenės nuo- 
mone, bet tai anaiptol! nereiškia, jog reikėtų lengvapėdiškai pasiduoti kiek- 
vienam minios aistrų šuorui arba kiekvienam vienadieniam impulsui, kurį 
miniai gali įteigti klastūnai, pataikavimu jos prietarams dangstantys jos in- 
teresų išdavystę. | | 
Sutinku, jog žmonės paprasčiausiai siekia visuotinės gerovės, bet, dar- 
buodamiesi jos labui, dažnai apsirinka; jeigu kas nors sako, kad jie visa- 
da blaiviai pasirenka priemones gerovei siekti, sveikas protas neleistų pri- 
tarti tokiam meilikavimui. Juk jie iš patyrimo žino, jog kartais pasitaiko 
suklysti, o stebėtis reikia tik tuo, kad palyginti retai klysta, be atvangos 
persekiojami klastas rezgančių parazitų ir sikofantų, pinkles pinančių gar- 
bėtroškų, gobšuolių, smurtautojų, kasdien apviliami klastūnų, nepelnytai 
įgijusių jų pasitikėjimą arba veikiau trokštančių jį pelnyti, bet jokiu bū- 
du ne pateisinti. 
Kai tikrieji tautos interesai prasilenkia su jos troškimais, tiems, kuriuos ji 
pasirinko saugoti tuos interesus, reikia atverti jai akis ir parodyti, jog šiuo 
metu ji klysta, idant turėtų laiko susivokti ir blaiviai viską įvertinti. Ir ne 
kartą yra atsitikę, jog tauta, šitaip apsaugota nuo savo klaidų pragaištingų 
padarinių, atsidėkodama pastatė paminklus žmonėms, kurie turėjo tiek tau- 
rumo, kad nepabūgo užsitraukti jos nemalonę, Ilinkėdami jai gera“. 

Kaip ir daugelio valstijų konstitucijos, federalinė Konstitucija įsta- 
tymų leidybos organą padalijo į dvejus rūmus. 

Tačiau valstijose tie dveji rūmai sudaromi iš tų pačių Žmonių ir lai- 
kantis tos pačios rinkimų sistemos. Todėl daugumos aistros bei troš- 
kimai taip pat lengvai, greitai prasismelkė į vienus ir į kitus rūmus ir 
čia surado paklusnių savo valios reiškėjų. Įstatymų leidybai tai sutei- 
kė smurtingą ir netolygų pobūdį. 

Federalinė Konstitucija įteisino ir abejų rūmų sudarymą tautos rin- 
kimų pagrindu, bet pritaikė skirtingas renkamumo sąlygas ir rinkimų 
sistemas: kad jeigu vieni rūmai kaip kai kuriose valstybėse neatstovau- 
tų įvairiems kitų rūmų interesams, bent jau atstovautų aukščiausiajai 
išminčiai. 

Reikėjo sulaukti brandaus amžiaus, norint tapti senatorium, O jį tu- 
rėjo išrinkti nedidelė ir taip pat išrinkta asamblėja. 

Demokratinės valstybės visą valstybės valdžią linkusios sutelkti 
įstatymų leidybos organo rankose. Kadangi tai yra tiesiogiai iš tautos 
išeinanti valdžia, ji panaudoja visą savo galią. 

Taigi, kaip pastebime, įstatymų leidybos organams būdinga suteikti 
kuo didesnę valdžią. 

Tas valdžios kaupimas ne tik nepaprastai kenkia sėkmingai reikalų 
eigai, bet ir tampa dingstimi daugumos despotizmui. 

Valstijų įstatymų leidėjai dažnai pasiduodavo tiems demokratijos in- 
stinktams, o Sąjungos įstatymų leidėjai visada drąsiai su jais kovojo. 

Vykdomoji valdžia valstijose atiduota pareigūnui, lyg ir esančiam 
šalia įstatymų leidybos organo, bet iš tikrųjų aklai vykdančiam jo va- 
lią ir neretai esančiam jo valios pasyviu įrankiu. Iš kur jis semtųsi 
jėgų? Iš įgaliojimų laiko? Paprastai jis renkamas tik vieneriems me- 
tams. Iš savo prerogatyvų? Galima sakyti, kad jų neturi. Įstatymų lei- 
dybos organas gali jį padaryti visiškai bejėgį, pavesdamas įstatymus 
vykdyti tam tikroms komisijoms, sudarytoms iš jo paties narių. Pa- 
norėjęs jis galėtų savaip panaikinti tą pareigybę, sumažindamas at- 
lyginimą. 

Federalinė Konstitucija visas vykdomosios valdžios teises, kaip ir 
visą atsakomybę, suteikė vienam žmogui. Ji davė prezidentui įgalio- 
jimus ketveriems metams, užtikrino tam laikui tvirtą atlyginimą, su- 
darė jam pavaldžias pareigybes ir apginklavo jį suspensyvinio veto 
teise. Žodžiu, griežtai apibrėžusi vykdomosios valdžios sritį, ji pa- 

sistengė toje srityje prezidentui suteikti kuo tvirtesnę ir nepriklauso- 
mesnę padėtį. 

Pagal valstijų konstitucijas teisminė valdžia iš visų valdžių mažiau- 
siai priklausoma nuo įstatymų leidėjų valios. 

Tačiau visose valstijose įstatymų leidybos organas vienintelis nu- 
stato atlyginimus teisėjams, kurie patenka į tiesioginę jo įtaką. 

Kai kuriose valstijose teisėjai skiriami tik tam tikram laikotarpiui, 
ir tai atima iš jų didžiąją dalį galios ir laisvės. 

Kitose valstijose įstatymų leidybos ir teismo organai yra visiškai 
susipynę. Pavyzdžiui, New Yorko Senatas nagrinėja kai kurias bylas, 
eidamas valstijos Aukščiausiojo Teismo funkcijas. 

Federalinė Konstitucija, priešingai, pasistengė teisminę valdžią at- 
skirti nuo visų kitų valdžių. Be to, ji padarė teisėjus nepriklausomus, pa- 
skelbdama, kad jų atlyginimai yra tvirti, O jų pareigos neatšaukiamos. 

Tų skirtumų praktiniai padariniai nesunkiai pastebimi. Kiekvienam 
įžvalgesniam stebėtojui aišku, jog Sąjungos reikalai tvarkomi nepaly- 
ginamai geriau negu atskirų valstijų. 

Federalinė valdžia teisingesnė ir nuosaikesnė nei valstijų. Jos 
sprendimai išmintingesni, projektai solidesni ir išradingiau sudaryti, 
užsibrėžti uždaviniai vykdomi sumaniau, nuosekliau ir tvirčiau. 

Reziumuoti šį skyrių galima keliais žodžiais. 

Demokratijos gyvavimui gresia du pagrindiniai pavojai. 

Pirmasis — tai visiška įstatymų leidybos organų priklausomybė 
nuo rinkėjų valios. 

Antrasis — visų kitų aukščiausiosios valdžios įgaliojimų santalka 
įstatymų leidybos organuose. 

Valstijų įstatymų leidėjai skatino tuos pavojus. Sąjungos įstatymų 
leidėjai padarė viską, ką galėjo, kad tik tie pavojai būtų ne tokie grės- 
mingi. 


Kuo SKIRIASI JUNGTINIŲ AMERIKOS VALSTIJŲ 
FEDERALINĖ KONSTITUCIJA NUO VISŲ KITŲ 
FEDERALINIŲ KONSTITUCIJŲ? 


Amerikos Konfederacija iš pažiūros panaši į kitas konfederacijas. — 
Iš esmės ji visiškai kitokia. — Kodėl? — Kuo ši konfederacija skiria- 

si nuo visų kitų. — Amerikos vyriausybė — anaiptol ne federa- 
linė vyriausybė, bet ir ne nacionalinė vyriausybė. 


Jungtinės Amerikos Valstijos — tai ne pirmas ir ne vienintelis kon- 
federacijos pavyzdys. Tokių pavyzdžių būta senovės laikais, turime 
keletą jų ir šiuolaikinėje Europoje. Šveicarija, Vokietijos i 1mperija, Ny- 
derlandų respublika buvo arba tebėra konfederacijos. , 

Nagrinėdami tų skirtingų šalių konstitucijas, net nustembame, kad 
federalinėms vyriausybėms jos yra suteikusios beveik tokius pat įga- 
liojimus, kaip Amerikos Konstitucija — Jungtinių Valstijų vyriausybei. 
Kaip ir Amerikos Konstitucija, centrinei vyriausybei jos duoda teisę 
skelbti karą ir taiką, teisę telkti kariuomenę ir rinkti mokesčius, ten- 
kinti bendruosius poreikius ir tvarkyti bendrus valstybės reikalus. 

Beje, šių skirtingų valstybių federalinė vyriausybė beveik visur 
silpna ir bejėgė, o Jungtinių Valstijų vyriausybė energingai ir niekie- 
no nevaržoma tvarko visus reikalus. 

Be kita ko, pirmoji Amerikos Sąjunga neįstengė išsilaikyti, nes turė- 
jo be galo silpną vyriausybę, kuri, tiesą sakant, buvo gavusi tokius pla- 
čius įgaliojimus, kokius turi dabartinė federalinė vyriausybė. Galima 
netgi sakyti, jog tam tikru požiūriu tos privilegijos net buvo didesnės. 

Taigi šiuolaikinėje Jungtinių Valstijų Konstitucijoje esama keleto 
naujų principų, kurie iš pradžių nekrenta į akis, bet turi labai didelę 
įtaką. 

Ši Konstitucija, pirmu įspūdžiu pasikliaujant, lyg ir panaši į ank- 
stesnes federalines konstitucijas, iš tikrųjų remiasi visiškai nauja te- 
orija ir turi būti laikoma dideliu šiuolaikinių politinių mokslų laimė- 
jimu. 

Visose ankstesnėse konfederacijose, gyvavusiose iki 1789 m. suda- 
rytos Amerikos konfederacijos, valstijos, susijungdamos dėl bendro 
tikslo, pakluso federalinės vyriausybės nurodymams, bet pasiliko tei- 
sę savo teritorijoje leisti įsakus ir prižiūrėti, kaip vykdomi Sąjungos 
įstaty mai. 

Amerikos valstijos, susijungusios 1789 m., sutiko, kad federalinė 
vyriausybė ne tik diktuotų joms savo įstatymus, bet dar ir rūpintųsi jų 
vykdymu. 

Abiem atvejais teisė ta pati, tik naudojimasis ja yra skirtingas. Ta- 
čiau tas vienintelis skirtumas turi rimtų padarinių. 

Visose konfederacijose, buvusiose iki dabartinės Amerikos Sąjun- 
gos, federalinė vyriausybė kreipdavosi į žemesnio pavaldumo vyriau- 
sybes, kad šios patenkintų jos poreikius. Jeigu kuriai jų federalinės vy- 
riausybės nurodymai nepatikdavo, ji visada galėdavo jiems nepaklus- 
ti. Būdama stipri, ji griebdavosi ginklo; būdama silpna, toleruodavo 
priešinimąsi Sąjungos įstatymams, jau tapusiems jai savais, ir pasiduo- 
davo inercijai, nes jautėsi esanti bejėgė. 

Paprastai atsitikdavo viena iš dviejų: arba stipriausia konfederaci- 
jos valstybė pasiimdavo į savo rankas federalinės vyriausybės valdžią 
ir jos vardu valdydavo visas kitas*“, arba federalinė vyriausybė vaduo- 
davosi savo jėgomis, tuomet konfederacijoje įsiviešpataudavo anarchi- 
ja, ir sąjunga netekdavo galios *?. 

Amerikoje Sąjunga valdo ne valstijas, o paprastus piliečius. Norėda- 
ma rinkti mokesčius, ji kreipiasi ne į Massachusettso vyriausybę, bet į 
kiekvieną Massachusettso gyventoją. Ankstesnės federalinės vyriausy- 
bės turėdavo reikalų su valstybėmis, tautomis, 0 Sąjungos vyriausybė — 
su atskirais žmonėmis. Jai nereikia jėgų iš šalies, ji turi jų pati, — turi 
savo pareigūnus, savo teismus, savo teisėjus, savo kariuomenę. 

Be abejo, kiekvienos valstijos tautos dvasia, kolektyvinės aistros, 
vietiniai prietarai vienaip ar kitaip susiaurina tokios federalinės vy- 
riausybės veiklos sritį ir sukuria priešinimosi jos valiai Židinius; turė- 
dama tik dalį aukščiausiosios valdžios įgaliojimų, ji nebegali būti to- 
kia stipri kaip vyriausybė, turinti visą valdžią; bet tai blogybė, apskri- 
tai būdinga federalinei sistemai. 

Amerikoje kiekviena valstija turi mažiau progų ir pagundų prie- 
šintis centrui; ir net jeigu kiltų toks noras, ji galėtų tai padaryti tik 
atvirai atsisakydama vykdyti Sąjungos įstatymus, nutraukdama tei- 
singumo organų veiklą, iškeldama maišto vėliavą; žodžiu, jai reikė- 
tų griebtis kraštutinių priemonių, o tam Žmonės ilgai nesiryžta. 


* Taip atsitiko Graikijoje, valdant Pilypui, kai karalius įsipareigojo pats vyk- 
dyti Amfiktionijos dekretus. Taip atsitiko Nyderlandų respublikoje, kur vi- 
sada viešpatavo Olandija. Tas pats darosi mūsų dienomis Vokietijoje. Aus- 
trija ir Prūsija pačios pasidarė parlamento nariais ir jo vardu valdo visą 
konfederaciją. 

"7 Taip visada buvo Šveicarijos Konfederacijoje. Jei ne kaimynų kėslai, Švei- 
carija būtų nustojusi egzistuoti prieš kelis šimtmečius. 

Ankstesnėse konfederacijose teisės, suteiktos Sąjungai, būdavo 
veikiau nesantaikos, karų negu galios priežastis, nes tos teisės tik pa- 
didindavo reikalavimus, o priemonių joms sustiprinti nepadaugėdavo. 
Todėl beveik visada matome: kuo labiau stiprėjo federalinių vyriau- 
sybių nominalinė valdžia, tuo silpnesnės jos darėsi iš tiesų. 

Visiškai kitaip yra Amerikos Sąjungoje; kaip ir daugelis kitų vy- 
riausybių, federalinė vyriausybė gali daryti visa, ką jai leidžia teisės. 

Žmogaus sąmonėje lengviau iškyla daiktų vaizdai nei žodžiai, to- 
dėl esama tiek netinkamų žodžių ir netikslių terminų. 

Keletas tautų sudaro nuolatinę lygą ir įveda aukščiausiąją valdžią, 
kuri, neturėdama tokio poveikio paprastiems piliečiams, kaip kad na- 
cionalinė vyriausybė, veikia kiekvieną tautą, įeinančią į konfederaci- 
jos sudėtį. 

Ši vyriausybė, tokia skirtinga nuo visų kitų, ir vadinama federaline. 

Paskui išryškėja valstybinės santvarkos forma, kuri suvienija kelias 
mažesnes valstybes, turinčias bendrų interesų; jas sieja tik konfedera- 
cijos ryšiai, o visus kitus reikalus sprendžia atskirai. 

Šios sąjungos centrinė valdžia veikia pavaldinius be tarpininkų, pa- 
ti juos valdo, teisia, kaip ir nacionalinės vyriausybės, bet jos veiklos 
sritis griežtai apribota. Savaime aišku, tai nebe federalinė vyriausybė, 
tai veikiau nacionalinė vyriausybė, neturinti visų funkcijų. Taip buvo 
atrasta nei grynai nacionalinės, nei federalinės vyriausybės forma; bet 
čia ir sustota: ligi šiol dar nėra tinkamo žodžio, kuris apibūdintų tą 
naują reiškinį. 

Visos ankstesnės sąjungos tik todėl, kad joms buvo nežinoma toji 
konfederacijos forma, įsivėlė į pilietinį karą, patyrė vergystę arba są- 
stingį. Valstybėms, anksčiau sudariusioms konfederacijas, trūko apsi- 
švietusių Žmonių, kurie atrastų būdą, gelbstintį nuo visų blogybių, ir 
ryžtųsi jį pritaikyti. Pirmoji. Amerikos Sąjunga tik dėl to sužlugo. 

Tačiau Amerikoje sąjungą sudariusios valstijos, prieš išsikovodamos 
nepriklausomybę, ilgai buvo didelės imperijos dalimi; tad jos dar nebu- 
vo įpratusios tvarkytis vienos pačios, ir nebuvo spėję giliau įsišaknyti 
tautiniai prietarai; labiau apsišvietusios nei kitos pasaulio šalys, išpru- 
simu jos prilygo lyg viena kitai ir menkai tejautė kunkuliuojant aistras, 
kurias paprastai sukelia federalinės valdžios užmačios; tas aistras, be- 
je, sutramdė didieji Amerikos piliečiai. Vos tik pajutę negalią, suskato 
ryžtingai ją gydyti. Jie pataisė įstatymus ir išgelbėjo šalį. 

FEDERALINĖS SISTEMOS PRANAŠUMAI, APSKRITAI PAĖMUS, 
IR JOS YPATINGA NAUDA AMERIKAI 


Mažų valstybėlių laimė ir laisvė. — Didžiųjų valstybių galybė. — 
Didelės imperijos sudaro sąlygas civilizacijos plėtrai. — Galia daž- 
nai yra pagrindinė valstybių klestėjimo sąlyga. — Federalinės sis- 
temos tikslas susieti draugėn pranašumus, kuriuos valstybės turi ir 
dėl savo didelės, ir dėl mažos teritorijos. — Pranašumai, kuriuos 
teikia Jungtinėms Valstijoms ši sistema. — Įstatymas turi tenkinti gy- 
ventojų poreikius, o ne gyventojai — įstatymo reikalavimus. — Ame- 
rikiečių veiklumas, pažanga ir mokėjimas naudotis laisve. — Sąjun- 
g0s visuomeninė sąmonė — tai tik menkas vietinio patriotizmo at- 
spindys. — Daiktai ir idėjos laisvai plinta po Jungtinių Valstijų 
teritoriją. — Sąjunga yra laisva ir laiminga kaip maža valstybė, 
o gerbiama kaip didelė. 


Mažose valstybėlėse visuomenės akis mato viską; čia linkstama 
viską gerinti, viską iki menkiausių smulkmenų; būdama silpna, šalis 
neturi didelių užmojų, tad visais ištekliais ir įmanomais būdais nuolat 
stengiasi kelti savo gerovę ir nesišvaistyti turtais dėl vienadienės šlo- 
vės. O kadangi čia Žmonių galimybės ribotos, riboti ir jų norai. Turė- 
dami gana nedidelį turtą, žmonės gyvena palyginti vienodai, jie papra- 
sti ir taikūs. Be to, atsižvelgus dar į skirtingą Žmonių dorovingumo ir 
išsilavinimo lygį, galima pasakyti, jog mažose šalyse gyvenimas daug 
ištaigesnis ir ramesnis negu didelėse. 

Mažoje valstybėje įsigalėjus tironijai, padėtis čia keblesnė nei kur 
nors kitur, nes, turėdama labai nedaug erdvės, ji aprėpia visa, kas yra 
toje erdvėje. Negalėdama imtis didžių darbų, ji griebiasi gausybės ma- 
žų ir pasirodo besanti smurtinga ir priekabi. Iš politikos pasaulio, ku- 
ris yra tikroji jos veiklos sfera, ji skverbiasi į privatų gyvenimą. Trokš- 
ta vadovauti ne tik Žmonių veiksmams, bet ir pažiūroms, valdyti ne tik 
valstybę, bet ir šeimas. Tačiau tai atsitinka retai; juk laisvė tėra savai- 
me suprantama nedidelių bendruomenių gyvavimo sąlyga. Būti vy- 
riausybės nariu ten nelabai ką masina, žmonių ištekliai pernelyg ribo- 
ti, kad aukščiausioji valdžia lengvai patektų į vienas rankas. Jeigu tai 
ir atsitinka, pavaldiniams ne per sunkiausia susivienyti ir bendromis 
pastangomis nuversti ir tironą, ir tironiją. 

Tad mažos šalys visada buvo politinės laisvės lopšys. Atsitikdavo 
ir taip, kad daugelis jų didėdamos netekdavo tos laisvės, ir tai puikiai 
įrodo, jog laisvę sąlygoja šalies mažumas, o ne pati šalis. 

Pasaulio istorijoje nėra pavyzdžių, rodančių, jog didelė valstybė i|- 
gai galėjusi būti respublika **, o tai byloja, kad tokie dalykai neįma- 
nomi. Man rodos, neprotinga, kai žmogus bando apriboti savo dabar- 
ties galimybes ir spėlioti ateitį, juo labiau kad jis miglotai suvokia kas- 
dien regimą tikrovę bei dabartį ir tolydžio stebisi įprastų dalykų 
neįprastumu. Tad galima tvirtai sakyti, jog didelei respublikai visada 
gresia nepalyginamai daugiau pavojų negu nedidelei. 

Kuo didesnė respublikos teritorija, tuo daugiau įsiliepsnoja jai pra- 
žūtingų aistrų, deja, jos gyvavimą palaikančių veiksnių, esant tokiai 
pat proporcijai, nedaugėja. 

Žmonių užmačios didėja stiprėjant valstybei; didėja ir partijų įta- 
ka, ir jų užsibrėžto tikslo mastas, tačiau tėvynės meilė, turinti įveik- 
ti tas griaunančias aistras, didelėje respublikoje nėra stipresnė nei 
mažoje. Net būtų nesunku įrodyti, jog ten ji menkiau išugdyta ir ne 
tokia stipri. Milžiniški turtai ir baisus skurdas, didmiesčiai, pakrikę 
papročiai, savanaudiškumas, egoizmas, prieštaringi interesai — to- 
kios tat blogybės beveik visada atsiranda didelėje valstybėje. Didžiu- 
ma jų nė kiek nekenkia monarchijai, o kai kurios net padeda jai il- 
giau išsilaikyti. Beje, monarchijų valdžia yra galinga: ji išnaudoja 
liaudį, bet nuo jos nepriklauso; kuo valstybė didesnė, tuo valdovas 
stipresnis; o respublikos vyriausybė visus tuos pavojus gali įveikti tik 
daugumos remiama. Taigi, laikantis proporcijos, tas jėgos elementas 
didelėje respublikoje nėra stipresnis nei mažoje. Be atvangos gausė- 
jant ir stiprėjant priemonėms, pasipriešinimo jėga nesikeičia. Net, 
galima sakyti, silpnėja, nes kuo gausesnė yra tauta ir kuo didesnė yra 
mąstymo, nuomonių ir interesų įvairovė, tuo sunkiau sudaryti vienin- 
gą daugumą. 

Beje, pastebėta, jog aistros itin įsiliepsnoja ne tik nuo siekiamo 
tikslo didybės, bet ir nuo tas aistras patiriančių žmonių santalkos. 
Žmogus visada stipriau išgyvena to paties jausmo pagautoje minioje 
negu pats vienas. Didelėje respublikoje politinės aistros darosi nesu- 


“ Čia turiu galvoje anaiptol ne mažų respublikų konfederaciją, bet didelę 
vientisą respubliką. 

tramdomos ne tik todėl, kad jas įžiebė didelis tikslas; bet ir todėl, kad 
milijonai Žmonių tuo pat metu jaučia tą patį. 

Taigi apskritai galima sakyti, jog Žmonių laisvei ir gerovei nepa- 
lankiausios yra didelės imperijos. 

Tačiau didelės valstybės turi ir joms būdingų pranašumų, kuriuos 
reikia pripažinti. 

Kaip valdžios geismas ten karščiau nei kur kitur dega prastuome- 
nės širdyse, taip ir šlovės troškimas labiau būdingas tam tikriems žmo- 
nėms, kuriems didelės tautos plojimai yra ganėtinas atpildas už jų pa- 
stangas ir iškelia juos savo pačių akyse. Mintys ten gauna stipresnių 
ir greitesnių paskatų, idėjos sukasi greičiau ir laisviau, didmiesčiai yra 
nelyginant intelektualiniai centrai, spinduliuojantys į visas puses žmo- 
gaus proto šviesą; šitai mums padeda suprasti, kodėl didžiosios tautos 
greičiau už mažąsias įdiegia švietimą ir aktyviau prisideda prie visuo- 
tinės pažangos plėtojimo. Reikia pridurti, jog svarbiems atradimams 
dažnai reikia tokio nacionalinių jėgų išsivystymo ir tokios stiprios pa- 
spirties, kokios negali garantuoti mažos valstybės vyriausybė; didelių 
valstybių vyriausybės turi daugiau bendro pobūdžio idėjų, visiškai nu- 
sikrato savo pirmtakų rutinos ir vietinio egoizmo. Jų sumanymai ne- 
palyginamai talentingesni, o veiksmai ryžtingesni ir drąsesni. 

Vidinė gerovė nedidelėse valstybėse yra didesnė ir visuotinesnė tai- 
kos metu; karas jas labiau nualina nei dideles valstybes. Daugybė 
žmonių, kurie gyvena toli nuo sienų, kartais ištisus šimtmečius nepa- 
tiria jokių negandų. Karas juos nukamuoja, bet nepražudo. 

Beje, šiuo požiūriu, kaip ir daugeliu kitų, viršų ima vienas dalykas: 
būtinybė. 

Jeigu pasaulyje būtų tik nedidelės valstybės ir visai nebūtų didelių, 
žmonija, be abejo, džiaugtųsi laisve ir laime; bet didelių valstybių eg- 
zistavimas neišvengiamas, ir nieko čia nepadarysi. 

Beje, pasaulyje atsiranda dar vienas nacionalinio klestėjimo ele- 
mentas — jėga. Tai kas, kad žmonės gyvena pasiturinčioje ir laisvoje 
valstybėje, jeigu kasdien jai gresia pavojus būti nusiaubtai ar užkariau- 
tai? Tai kas, kad ji sėkmingai verčiasi pramone ir prekyba, jeigu kita 
valstybė viešpatauja jūrose ir diktuoja įstatymus rinkai? Mažos valsty- 
bės dažnai yra skurdžios — ne todėl, kad jos mažos, bet todėl, kad 
silpnos; didžiosios klesti ne todėl, kad didelės, bet todėl, kad stiprios. 
Taigi jėga daugeliui valstybių dažnai yra ne tik laimės, bet ir gyvavi- 

mo pagrindinė sąlyga. Todėl, nesusiklosčius toms ypatingoms aplin- 
kybėms, mažosios valstybės galop visada jėga prijungiamos prie di- 
džiųjų arba pačios prie jų prisijungia. Neįsivaizduoju liūdnesnės pa- 
dėties, kai tauta negali nei gintis, nei pati viena gyventi. 

Federalinė sistema ir buvo sukurta kaip tik tam, kad būtų galima su- 
jungti didelių ir mažų valstybių pranašumus. 

Pažvelkime į Jungtines Amerikos Valstijas ir pamatysime, kiek nau- 
dos joms duoda tos sistemos įgyvendinimas. 

Didelėms centralizuotoms valstybėms įstatymų leidėjas yra priver- 
stas taikyti bendro pobūdžio įstatymus, neatspindinčius nei vietovių, 
nei tradicijų įvairovės; niekad nesigilinęs į specifinius atvejus, jis va- 
dovaujasi tik bendromis nuostatomis; žmonės yra priversti nusileisti 
įstatymų leidybos reikalavimams, nes įstatymų leidyba nesugeba pri- 
sitaikyti prie Žmonių poreikių ir papročių, šitai tampa visokių blogy- 
bių ir sumaišties priežastimi. 

Tokių keblumų nepasitaiko konfederacijose: Kongresas priima pa- 
grindinius įstatymus, reguliuojančius visuomenės gyvenimą; visos 
smulkmenos paliekamos vietiniams įstatymų leidybos organams. 

Sunku įsivaizduoti, kiek toks valdžios pasidalijimas duoda naudos 
kiekvienai Sąjungos valstijai. Tose nedidelėse bendruomenėse, ku- 
rioms nerūpi nei gintis, nei didinti savo valdas, tiek valdžios išgalės, 
tiek žmonių energija panaudojama vidinės padėties gerinimui. Kiek- 
vienos valstijos centrinė vyriausybė, būdama arti pavaldinių, nuolatos 
jaučia jų poreikius; į juos atsižvelgdama, kasmet pateikia naujų pro- 
jektų, kurie svarstomi arba bendruomenių susirinkimuose, arba valsti- 
jos įstatymų leidybos organuose, o vėliau, paskelbti spaudos pusla- 
piuose, tie projektai sukelia visuotinį piliečių susidomėjimą ir paska- 
tina jų uolumą. Tas poreikis ką nors tobulinti niekada neatlėgsta 
Amerikos respublikose, bet nesukelia sumaišties; valdžios geismą ten 
užgožia gerovės siekimas, daug paprastesnė, užtat ne tokia pavojinga 
aistra. Amerikoje paplitusi nuomonė, jog tokios valdymo formos kaip 
respublika gyvavimas ir patikimumas Naujajame Pasaulyje priklauso 
nuo federalinės sistemos gyvavimo ir patikimumo. Sakoma, jog dau- 
gelis nelaimių, ištikusių naująsias Pietų Amerikos valstybes, įvyko tik 
todėl, kad, užuot pasidalijus aukščiausiosios valdžios įgaliojimus, pa- 
norėta įkurti dideles respublikas. 

Iš tiesų neginčytina, jog Jungtinėse Valstijose respublikos kaip val- 
dymo formos įvaizdis susiformavo bendruomenėse ir vietiniuose vi- 
suotiniuose susirinkimuose. Pavyzdžiui, tokioje mažytėje valstybėlė- 
je kaip Connecticutas, kur kanalo atidarymas arba nutiestas kelias 
tampa kone politinės svarbos dalyku, kur valstybei nereikia išlaikyti 
kariuomenės nei rinkti pinigų karui ir net valdžios vyrams ji negali 
duoti nei daug turtų, nei šlovės, sunku įsivaizduoti kokią tinkamesnę 
valdymo formą nei respublika. Tad ta pati respublikos dvasia, laisvos 
tautos tradicijos ir papročiai, atsiradę ir susiformavę atskirose valsti- 
jose, vėliau lengvai prigyja visame krašte. Sąjungos viešoji nuomo- 
nė — tai savotiška vietinio, provincinio patriotizmo atspindys. Kiek- 
vieno Jungtinių Valstijų piliečio prisirišimas prie savo mažos respub- 
likos, jos interesų, galima sakyti, virsta visiems bendros tėvynės meile. 
Gindamas Sąjungą, pilietis gina ir didėjančią savo valstijos ar apygar- 
dos gerovę, teisę ten tvarkyti savo reikalus ir viltį įgyvendinti tą gero- 
vę skatinančius planus, kurie turėtų praturtinti jį patį, — Žodžiu, visa 
tai, kas paprastai jaudina žmones labiau negu bendri krašto interesai 
ir valstybės garbė. 

Kita vertus, kad savo dvasia ir papročiais gyventojai daugiau ne- 
gu kiti linkę prisidėti prie didelės respublikos klestėjimo, federalinė 
sistema gerokai palengvina tą jų pareigą. Amerikos valstijų konfe- 
deracijoje nėra keblumų, paprastai būdingų didelėms Žmonių santal- 
koms. Teritorijos požiūriu Sąjunga — didelė respublika, bet tam tik- 
ra prasme ją galima palyginti su nedidele respublika, nes jos vyriau- 
sybė susiduria ne su kažin kokia daugybe reikalų. Jos veiksmai yra 
svarbūs, bet retai jų prireikia. Kadangi Sąjungos aukščiausioji val- 
džia apribota ir suskaidyta, naudojimasis ta valdžia jokiu būdu nėra 
pavojingas laisvei. Juo labiau jis nekursto tų beribės valdžios ir šlo- 
vės potroškių, tokių pragaištingų didelėms respublikoms. Kadangi 
nėra vieno bendro centro, į kurį viskas suplauktų, nėra čia nei dide- 
lių miestų, nei didelių turtų, nei didelio vargo, nei staigių pervers- 
mų. Politinės aistros, užuot kaip gaisras akimoju įsiplieskęs visame 
krašte, užgęsta susidūrusios su kiekvienos valstijos interesais ir vie- 
tinėmis aistromis. 

Šiaip ar taip, Sąjungoje, kaip vientisoje valstybėje, laisvai cirku- 
liuoja daiktai ir idėjos. Niekas nevaržo užmojų ir iniciatyvos. Vyriau- 
sybė skatina ir telkiasi talentus ir šviesius protus. Visoje Sąjungoje 

tartum vienvaldėje karalystėje viešpatauja nedrumsčiama sandora, 
taika; tarptautinėje arenoje ji užima vietą tarp galingiausių pasaulio 
valstybių; aštuonių šimtų Ijė (arba du tūkstančiai mylių) ilgio pakran- 
tė atvira užsienio prekybai; ir, laikydama rankose Naujojo Pasaulio 
raktus, netgi pačiose toliausiose jūrose ji įkvepia pagarbą savo vė- 
liavai. 

Sąjunga yra laisva ir laiminga kaip maža valstybė, bet šlovinga ir 
stipri kaip didelė. 


KopDĖL FEDERALINĖ SISTEMA NETINKA 
VISOMS VALSTYBĖMS IR KODĖL AMERIKOS ANGLAMS 
PAVYKO JĄ PRISITAIKYTI SAU 


Esama visai federalinei sistemai būdingų blogybių, kurių įstatymų lei- 
dėjai negali įveikti. — Kiekvienos federalinės sistemos sudetingumai. 
— Jos valdiniai kasdien. turi vadovautis savo protu. — Amerikiečių 
patirtis valdymo srityje. — Tariamas Sąjungos vyriausybės silpnu- 
mas — dar viena federalinei sistemai būdinga blogybė. — Amerikie- 
čiai ją susilpnino, bet nesugriovė. — Atskirų valstijų savarankiškumas 
iš pažiūros silpnesnis nei visos Sąjungos, o iš tikrųjų yra stipresnis. 
— Kodel? — Nepriklausomai nuo įstatymų, dar turi būti savaime su- 
prantamos priežastys, kodėl atskiros valstijos sudarė Sąjungą. — Ko- 
kie ryšiai sieja anglus ir amerikiečius? — Maine'ą ir Georgiją skiria 
keturi šimtai Ijė (tūkstantis mylių), bet jiedvi artimesnės nei Norman- 
dija ir Bretanė. — Karas — didžiausias pavojus konfederacijoms. — 
Tai rodo net pačių Jungtinių Valstijų pavyzdys. — Sąjungai nėra ko 
bijoti didelių karų. — Kodėl? — Pavojai, gresiantys Europos valsty- 
bėms, perimančioms Amerikos federalinę sistemą. 


Kartais po didelių pastangų įstatymų leidėjui pavyksta netiesiogiai 
paveikti tautų likimą, tuomet šlovinamas jo protas, nors dažniausiai 
dingstis visuomenės raidos nesulaikomiems poslinkiams, su kuriais jis 
bergždžiai grumiasi ir kurie jį patį galiausiai nusineša, yra geografinė 
šalies padėtis, kuriai jis negali turėti jokios įtakos, santvarka, susiklos- 
čiusi be jo įsikišimo, papročiai ir idėjos, kurių kilmė jam nežinoma, ir 
valstybės ištakos, kurios jam nelabai aiškios. 

Įstatymų leidėjas panašus į žmogų, keliaujantį per vandenyną. Jis 
gali vairuoti laivą, kuriuo plaukia, bet negali pakeisti jo konstrukcijos, 
sukelti vėją ar uždrausti vandenynui banguoti. 

Aš atskleidžiau privalumus, kurių amerikiečiams teikia federalinė 
sistema. Dar paaiškinsiu, kodėl jie prisitaikė tą sistemą, nes ne visos 
valstybės gali džiaugtis jos privalumais. 

Federalinėje sistemoje pasitaiko atsitiktinių blogybių, kurias lemia 
įstatymai; jas gali ištaisyti įstatymų leidėjai. Pasitaiko ir kitokių blo- 
gybių, kurių neįstengia panaikinti tą sistemą pasirinkusios valstybės, 
nes jos glaudžiai susijusios su pačia sistema. Taigi šios valstybės turi 
pačios savyje rasti jėgų, reikalingų jų vyriausybės netobulumams iš- 
kęsti. 

Iš federalinei sistemai būdingų blogybių labiausiai krinta į akis jos 
naudojamų priemonių sudėtingumas. Ta sistema neišvengiamai išryš- 
kina dvi valdžias. Įstatymų leidėjui pavyksta pasiekti, kad tos abi val- 
džios būtų lygiateisės, kad jų veiksmai būtų paprasti ir kad kiekvie- 
nos jų veiklos sritys būtų aiškiai apibrėžtos, bet jis negali padaryti, kad 
jiedvi sutaptų arba kad nesusidurtų kuriame nors taške. 

Tad, nors ir kažin ką darytume, federalinė sistema remiasi sudėtin- 
ga teorija, kurią gvildendami valdiniai turi kasdien kliautis savo švie- 
siu protu. 

Apskritai Žmonių protams prieinamos tik paprastos, aiškios idėjos. 
Klaidinga, bet aiškiai suformuluota idėja visada susilauks pasaulyje 
didesnio atgarsio negu teisinga, bet paini, miglota idėja. Kaip tik to- 
dėl partijos, sudarančios tarytum nedideles valstybėles, visada stengia- 
si simboliu paversti kokį vardą ar principą, kuris dažniausiai ne visiš- 
kai, o tik iš dalies atitinka jų užsibrėžtą tikslą ir naudojamas priemo- 
nes, tačiau be šio simbolio jos, regis, negalėtų nei gyvuoti, nei veikti. 
Valdžia, kuri remiasi tik viena idėja ar vienu kokiu lengvai apibūdi- 
namu jausmu, nėra pati geriausia, bet ji neabejotinai stipriausia ir pa- 
tvariausia. 

Nagrinėjant Jungtinių Valstijų Konstituciją, iš visų Žinomų federa- 
linių konstitucijų tobuliausią, priešingai, darosi net šiurpu, kiek įvai- 
rių Žinių ir nuovokos reikalaujama iš tų, kuriems ji skirta. Vadovavi- 
mas Sąjungai beveik ištisai grindžiamas įteisinta išmone. Sąjunga yra 
ideali valstybė, egzistuojanti, galima sakyti, tik protuose, ir tik protas 
sugeba aprėpti jos mastą ir ribas. 

Jei bendroji teorija ir lengvai suprantama, vis tiek sunku ją pritai- 
kyti; tų sunkumų begalė, nes Sąjungos suverenumas taip susipynęs su 
atskirų valstijų suverenumu, jog iš pirmo žvilgsnio stačiai neįmanoma 
įžvelgti jų ribų. Esant tokiai valdžiai, viskas atrodo konvencionalu ir 
dirbtina, tokia valdžia tinka tik valstybei, kuri nuo seno įpratusi pati 
tvarkyti savo reikalus ir kur politikos mokslas prieinamas net žemiau- 
siems visuomenės sluoksniams. Aš visada Žavėjausi amerikiečių svei- 
ku blaiviu protu ir praktine nuovoka, o labiausiai matydamas, kaip jie 
sugeba išvengti aibės sunkumų, kylančių iš jų federalinės Konstituci- 
jos. Amerikoje beveik nesu sutikęs nė vieno paprasto žmogaus, kuris 
prievolių, plaukiančių iš Kongreso įstatymų, nesugebėtų labai lengvai 
atskirti nuo prievolių, uždedamų jo valstijos įstatymų, ir kuris, atsky- 
ręs Sąjungos sferai priklausančius spręstinus klausimus nuo vietinių 
įstatymų leidybos organų uždavinių, negalėtų nurodyti, kur prasideda 
federalinių teismų kompetencija ir kur baigiasi valstijų teismų kom- 
petencija. 

Jungtinių Valstijų Konstitucija — tarytum gražūs žmogaus proto 
kūriniai, kurie išradėjus apdovanoja šlove ir turtais, bet, pakliuvę į ki- 
tas rankas, yra niekam nereikalingi, bevaisiai. 

Tai mes matome šiuolaikinėje Meksikoje. 

Norėdami sukurti federaciją, meksikiečiai beveik ištisai nukopija- 
vo savo kaimynų Amerikos anglų federalinę Konstituciją??. Bet į savo 
kraštą perkeldami įstatymo raidę, jie nesugebėjo drauge perkelti tam 
įstatymui gyvybę įkvepiančios dvasios. Tad matome, kaip amžinai už- 
sikerta jų dvigubos valdžios mechanizmai. Ir Sąjungos, ir atskirų val- 
stijų valdžia kasdien peržengia konstitucijos nubrėžtus joms rėmus ir 
vis įsiskverbia į viena kitos įtakos sferas. Dar ir dabar Meksika čia ri- 
tasi į anarchiją, čia griebiasi karinio despotizmo, čia iš karinio despo- 
tizmo vėl nusirita į anarchiją. 

Antroji ir pragaištingiausioji blogybė, mano išmanymu, būdinga 
pačiai federalinei sistemai, — tai santykinis Sąjungos valdžios silp- 
numas. 

Principas, kuriuo remiasi visos konfederacijos, — tai valdžios su- 
skaidymas. Įstatymų leidėjų dėka jis menkai tejaučiamas; kuriam lai- 
kui netgi nuslepiamas nuo pašalinio žvilgsnio, bet nieko negalima pa- 


“ Žr. 1824 m. Meksikos Konstitucija. 

daryti, kad jo nebūtų. Tačiau suskaidyta valdžia visada silpnesnė už 
vientisą ir vieningą. 

Jungtinių Valstijų Konstitucijos apžvalgoje matėme, kaip meistriš- 
kai Sąjungos valdžią susiaurindami tai pačiai federacijai priklausan- 
čių valstijų valdžios veikla, amerikiečiai meistriškai suteikė jai nacio- 
nalinės vyriausybės regimybę ir netgi tam tikrą galią. 

Taip darydami, Sąjungos įstatymų leidėjai susilpnino konfederaci- 
joms nuolat gresiantį pavojų, bet neįstengė visiškai jo panaikinti. 

Amerikos vyriausybė, kaip jau minėta, visai nesikreipia į valstijas; 
ji perduoda savo nurodymus tiesiogiai piliečiams ir kiekvieną skyrium 
priverčia vykdyti bendrą valią. 

Bet jeigu federalinis įstatymas smarkiai pažeistų valstijos interesus 
ir nuostatas, argi nevertėtų būgštauti, kad kiekvienas tos valstijos pi- 
lietis gali ryžtis ginti Žmogų, atsisakanti klausyti įstatymo? Valstijos 
piliečiai pasijustų visi drauge vienodai nuskriausti Sąjungos valdžios, 
veltui federalinė vyriausybė stengtųsi juos išsklaidyti ir susidoroti su 
kiekvienu atskirai: jie nesąmoningai suvoktų, jog, norėdami apsiginti, 
turi susivienyti, ir surastų visiškai pasirengusią ją remti organizaciją, 
atstovaujančią tai suverenumo daliai, kurią leista turėti jų valstijai. Iš- 
monė tuomet užleistų vietą tikrovei, ir būtų galima išvysti, kaip orga- 
nizuota valdžia stoja į kovą su centrine valdžia. 

Tą patį galėčiau pasakyti apie federalinį teisingumą. Jei, nagrinė- 
dami kokio piliečio bylą, Sąjungos teismai pažeistų svarbų valstijos 
įstaty mą, prasidėtų ne tik atvira, bet ir tikra kova tarp piliečio atsto- 
vaujamos nukentėjusios valstijos ir teismų atstovaujamos Sąjungos *". 

Tik tie, kurie visai neturi gyvenimo patirties, gali manyti, jog įsta- 
tymų leidėjų išmonėmis bus visados įmanoma žmonėms trukdyti savo 


*“ Pavyzdys: Sąjunga pagal Konstituciją gali kam nors perleisti teisę savo nau- 
dai pardavinėti neužimtas žemes. Tarkime, kad Ohio valstija reikalauja to- 
kios pat teisės į žemes, esančias jos teritorijoje, remdamasi tuo, jog Kon- 
stitucijoje kalbama tik apie žemes, kurios juridiškai dar nepriklauso jokiai 
valstijai ir kurias, suprantama, norėtų parduoti ir pati. Sąjunga užmegztų 
bylą tarp pirkėjų, veikiančių valstijos vardu, ir pirkėjų, veikiančių Sąjun- 
gos vardu, bet ne tarp Sąjungos ir Ohio valstijos. Tačiau ką darytų teisin- 
gumas, jei Jungtinių Valstijų teismas paskelbtų, kad žemių šeimininkas yra 
federalinis pirkėjas, ir Ohio valstijos teismas paremtų jo varžovo teisę į 
nuosavybę? 

troškimų ir poreikių patenkinimui pasinaudoti jau įteisinta priemone. 
Tad kovą tarp dviejų valdžių padarydami beveik neįmanomą, Ameri- 
kos įstatymų leidėjai nepašalino jos priežasčių. 

Dar daugiau, galima sakyti, jog tokiai kovai prasidėjus, jie nebūtų 
galėję federalinei vyriausybei užtikrinti persvaros. 

Sąjungai jie davė pinigų ir kareivių, bet valstijos išsaugojo tėvynės 
meilę ir tradicijas. 

Sąjungos aukščiausioji valdžia yra abstrakcija, mažai susijusi su iš- 
oriniu pasauliu. Valstijų valdžia yra konkreti, visa aprėpianti; tolydžio 
regi ją darbuojantis. Pirmoji iš jų yra naujovė, antroji gimė drauge su 
valstybe. 

Sąjungos aukščiausioji — valdžia tarsi meno kūrinys. Valstijų aukš- 
čiausioji valdžia yra natūralus reiškinys, gyvuojantis savaime, be jo- 
kių pastangų, kaip šeimos galvos autoritetas. 

Sąjungos aukščiausioji valdžia siejasi su Žmonėmis-tik keleto labai 
svarbių interesų dėka; ji įkūnija didžiulę, bet tolimą tėvynę, miglotą 
nenusakomą jausmą. Valstijų aukščiausioji valdžia artima kiekvienam 
piliečiui ir vienaip ar kitaip kasdien įsiterpia į jo gyvenimą. Ji saugo 
piliečio nuosavybę, laisvę, gyvybę; ji nuolat rūpinasi jo gerove arba 
gelbsti nuo negandų. Jos atspirtis yra prisiminimai, Žmonių įpročiai, 
vietinės tradicijos, šeimos ir provincijos egoizmas, — Žodžiu, visi tie 
dalykai, kurie Žmogaus širdyje įžiebia tokį stiprų jausmą — tėvynės 
meilę. Kaipgi galima abejoti šios valdžios pranašumu? 

Kadangi įstatymų leidėjai negali užkirsti kelio pavojingiems susi- 
dūrimams tarp dviejų aukščiausiųjų valdžių, kurias suformavo federa- 
linė sistema, jie, dėdami pastangas, kad konfederacijos nariai neįsivel- 
tų į karą, turi dar sudaryti kokias nors ypatingas prielaidas, skatinan- 
čias gyventi santarvėje. 

Todėl federalinė sutartis būtų neilgalaikė, jeigu nebūtų tam tikrų tos 
sutarties dalyvių sąjungai palankių aplinkybių, kurių dėka bendras gy- 
venimas yra patogus, o vyriausybės uždavinys lengvesnis. 

Taigi, kad federalinė sistema būtų sėkminga, reikia ne tik gerų įsta- 
tymų, bet ir palankių aplinkybių. 

Visos tautos, kurios sudarydavo konfederacijas, turėjo bendrų in- 
teresų, tapusių tartum santaros dvasiniais saitais. 

Be medžiaginių interesų, žmogus dar turi idėjų ir jausmų. Taigi, 
kad konfederacija ilgai gyvuotų, nė kiek ne mažiau reikia, jog suda- 

rančios ją įvairios tautos turėtų ir vienodą civilizacijos lygį, ir bend- 
rus interesus, poreikius. Vaudo ir Urio kantonų civilizacijos lygis ski- 
riasi taip kaip devynioliktas amžius nuo penkiolikto, todėl Šveicarijo- 
je, tiesą pasakius, niekada nėra buvę federalinės vyriausybės. Labai 
skirtingų kantonų sąjunga egzistuoja tik žemėlapyje; ir tai būtų itin 
akivaizdu, jei centrinė valdžia panorėtų tuos pačius įstatymus taikyti 
visai šalies teritorijai. 

Jungtinėse Valstijose vienas dalykas nuostabiai palengvina federa- 
linės vyriausybės egzistavimą. Skirtingas valstijas jungia ne tik daug- 
maž bendri interesai, ta pati kilmė ir ta pati kalba, jos yra ir to paties 
civilizacijos lygmens, todėl beveik visada gali lengvai susitarti. Neži- 
nau, ar Europoje yra kokia maža valstybėlė, turinti tiek bendrumo vi- 
same krašte, kiek jo turi Amerika, kurios teritorija didumu prilygsta 
pusei Europos. 

Maine'o valstiją nuo Georgijos valstijos skiria maždaug keturi šim- 
tai ljė (keli tūkstančiai mylių). Šiaip ar taip, Maine'as civilizacijos ly- 
giu skiriasi nuo Georgijos kur kas mažiau negu Normandija nuo Bre- 
tanės. Taigi Maine'o ir Georgijos valstijos; esančios priešinguose mi|- 
žiniškos valstybės pakraščiuose, turi daugiau realių galimybių sudaryti 
konfederaciją negu Normandija ir Bretanė, atskirtos viena nuo kitos 
menko upelio. 

Amerikos įstatymų leidėjų padėtį lengvino ne tik tai, kad jie rėmė- 
si krašto tradicijomis bei papročiais, bet ir kitos aplinkybės, susijusios 
su geografine šalies padėtimi. Šios aplinkybės ir lėmė tai, jog buvo pri- 
tarta federalinei sistemai ir stengtasi ją išlaikyti. 

Vienas svarbiausių įvykių, paženklinančių valstybės, tautos gyve- 
nimą, yra karas. Karo metu tauta vieningai grumiasi su užpuolikais: ji 
kovoja už savo egzistavimą. 

Kol reikia tik palaikyti taiką šalies viduje ir rūpintis jos gerove, vi- 
siškai pakanka vyriausybės sumanumo, valdinių sveikos nuovokos ir 
natūralaus, kiekvienam žmogui būdingo prisirišimo prie tėvynės, bet, 
įsitraukus į rimtą karą valstybei, iš jos piliečių pareikalaujama didelių 
ir skaudžių aukų. Tie, kurie mano, jog daugybė Žmonių gera valia su- 
tiks aukotis tautos labui, — menkai tepažįsta Žmoniją. 

Todėl visos tautos, kadaise įtrauktos į didelius karus, norom neno- 
rom buvo priverstos sustiprinti savo vyriausybę. Tos, kurios nesuge- 
bėjo to padaryti, buvo nukariautos. Ilgas karas beveik visada pateikia 

valstybėms skaudžią alternatyvą: arba pralaimėti ir sužlugti, arba lai- 
mėti ir įtvirtinti despotizmą. 

Apskritai karo metu akivaizdžiai ir pragaištingai atsiskleidžia val- 
džios silpnumas, o aš esu jau minėjęs, jog silpnumas yra federalinei 
valdžiai būdinga blogybė. 

Federalinėje sistemoje ne tik nėra valdymo centralizacijos ar ko 
nors į ją panašaus, bet ir pati valdžios centralizacija yra tik dalinė, ir 
tai iš esmės lemia jos silpnumą, prireikus gintis nuo valstybių, turin- 
čių stiprią centralizuotą valdžią. 

Net Jungtinių Valstijų Federalinėje Konstitucijoje, centrinei val- 
džiai suteikiančioje daugiau realios galios nei kuri kita federalinė kon- 
stitucija, ta blogybė dar labai akivaizdi. 

Kad skaitytojai tuo įsitikintų, pakaks vieno pavyzdžio. 

Konstitucija suteikia Kongresui teisę įvairių valstijų prievolininkus 
šaukti į tikrąją karo tarnybą, prireikus nuslopinti maištą arba atremti 
įsibrovusį priešą; kitame straipsnyje sakoma, jog tokiu atveju Jungti- 
nių Valstijų prezidentas tampa vyriausiuoju kariuomenės vadu. 

1812 m. kilus karui, prezidentas įsakė Šiaurės kariuomenei žygiuo- 
ti prie sienų; Connecticutas ir Massachusettsas, kurių interesus itin pa- 
žeidė šis karas, atsisakė siųsti ten savo Žmones. 

Jų žodžiais tariant, Konstitucija leidžia federalinei vyriausybei pa- 
naudoti pašauktinių kariuomenę maišto ir užpulties atveju, tuo tarpu 
nesą nei maišto, nei užpulties. Jie pridūrė, jog ta pati Konstitucija, kuri 
suteikia Sąjungai teisę į tikrąją karo tarnybą šaukti prievolininkus, val- 
stijoms paliko teisę skirti karininkus; todėl, pasak jų, nė vienas Sąjun- 
gos karininkas, išskyrus patį prezrdentą, neturįs teisės vadovauti pa- 
šauktiniams. Taigi šiuo atveju reikėsią tarnauti kariuomenėje, kuriai 
vadovaująs ne jis, o kas nors kitas. 

Tuos absurdiškus ir pragaištingus teiginius parėmė ne tik guberna- 
toriai ir įstatymų leidybos organai, bet ir abiejų valstijų teismai, todėl 
federalinė vyriausybė buvo priversta trūkstamos kariuomenės ieško- 
tis kitur“!. 


* Kent. Commentaries, t. 1, p. 244. Įsidėmėkite, jog pavyzdį parinkau iš tų 
laikų, kai dabartinė Konstitucija jau buvo priimta. Nukilęs į pirmosios 
konfederacijos laikus, būčiau galėjęs pateikti dar įtaigesnių faktų. Tautą tuo- 
met buvo apėmęs nepaprastas entuziazmas; revoliucinėms jėgoms atstovavo 

Tai kodėl sąlygiškai tobulų įstatymų saugoma Amerikos valstijų Sa- 
junga nesuiro, įsiliepsnojus dideliam karui? Tik todėl, kad jai nebuvo 
ko bijoti didelių karų. 

Būdama vidury bekraščio žemyno, kur žmogaus veiklai skleistis 
nėra ribų, Sąjunga beveik taip pat atskirta nuo viso pasaulio, tarytum 
būtų iš visų pusių supama vandenyno. 

Kanadoje tėra vos milijonas gyventojų, pasidalijusių į dvi priešiš- 
kas tautas. Atšiaurus klimatas dar labiau sumažina jos naudingąjį plo- 
tą ir Šešiems mėnesiams uždaro uostus. 

Teritorijoje, nusidriekusioje nuo Kanados iki Meksikos įlankos, te- 
begyvena kelios pusiau išnaikintos laukinių gentys, kurias vaikosi še- 
ši tūkstančiai kareivių. 

Pietuose Sąjunga vienoje vietoje ribojasi su Meksikos imperija; 
kaip tik ten kada nors tikriausiai kils dideli karai. Tačiau palyginti ne- 
daug pažengusi civilizacija, pakrikimas ir skurdas dar ilgai neleis 
Meksikai užimti svarbesnės vietos tarp kitų valstybių. O Europos val- 
stybės yra taip toli, jog visai nepavojingos (žr. Paaiškinimai, O). 

Taigi Jungtinėms Valstijoms labiausiai pasisekė ne todėl, kad jos 
priėmė federalinę Konstituciją, įgalinančią atlaikyti didelius karus, o 
todėl, kad jų geografinė padėtis tokia patogi, jog joms nėra ko bijoti. 

Vargu ar kas nors kitas sugebės geriau už mane įvertinti federali- 
nės sistemos pranašumus. Tokia sistema, man regis, — vienas tvirčiau- 
sių žmonijos klestėjimo ir laisvės garantų. Pavydžiu valstybėms, ku- 
rioms buvo lemta ja pasinaudoti. Ir vis dėlto negaliu patikėti, jog kon- 
federacijos galėtų kaip lygios su lygiomis ilgai grumtis su valstybėmis, 
turinčiomis centralizuotą valdžią. 

Valstybė, kuri didžiųjų Europos monarchijų akivaizdoje išskaido 
savo aukščiausiąją valdžią, mano nuomone, vien jau tuo veiksmu at- 
sižada savo galybės ir galbūt savo egzistavimo ir vardo. 

Kokia nuostabi Naujojo Pasaulio padėtis! Ten žmogus neturi kitų 
priešų, išskyrus save patį. Kad būtų laimingas ir laisvas, jam gana to 
panorėti. 


labai išgarsėjęs Žmogus, bet vis dėlto Kongresas tuo metu, atvirai kalbant, 
neturėjo jokios galios. Jam vis trūko Žmonių ir pinigų; puikiausi planai bu- 
vo nevykdomi, ir Sąjunga, atsidūrusi ant pražūties slenksčio, išsigelbėjo 
veikiau dėl to, kad priešai buvo silpni. 


ANTRA DALIS 


Ligi šiol aš nagrinėjau institucijas, peržvelgiau rašytinius įsta- 
tymus, aprašiau politines Jungtinių Valstijų santvarkos šiuolaikines 
formas. 

Tačiau yra suvereni galia, stipresnė už visas institucijas, neįsprau- 
džiama į jokias formas, — tai tautos valia, savo nuožiūra visas jas 
galinti panaikinti arba pakeisti. 

Man telieka parodyti, kaip veikia toji galia, įstatymų valdovė, at- 
skleisti jos instinktus, aistras, slaptus variklius, skatinančius ją verž- 
tis į priekį arba stabdančius, kreipiančius į tikslą atskleisti jos visa- 
galybės padarinius ir jai skirtą ateitį. 


I SKYRIUS 


Kuo REMIANTIS 
GALIMA TVIRTAI TEIGTI, 
KAD JUNGTINĖSE VALSTIJOSE ŠALĮ VALDO TAUTA 


Amerikoje tauta pati skiria ir įstatymų leidėjus, ir įstatymų vyk- 
dytojus; pati sudaro prisiekusiųjų teismą, baudžiantį už nusižengi- 
mus įstatymui. Institucijos ne tik formuojamos, bet ir veikia demo- 
kratiniais pagrindais; taigi tauta tiesiogiai skiria savo atstovus ir juos 
renka kasmet, kad jie būtų kuo labiau priklausomi nuo rinkėjų. Va- 
dinasi, iš tikrųjų valdo tauta, ir nors valdymo forma yra atstovauja- 
moji, akivaizdu, jog tautos pažiūroms, tradicijoms, interesams ir net 
aistroms visiškai netrukdoma reikštis kasdieniniame visuomenės val- 
dyme. 

Jungtinėse Valstijose, kaip ir visose šalyse, kur valdo tauta, iš tik- 
rųjų tautos vardu valdo dauguma. | 

Tą daugumą sudaro taikūs piliečiai, nuoširdžiai trokštantys gera 
savo šaliai, linkę ją visokeriopai remti. Be atvangos šurmuliuojančios 
partijos stengiasi juos įtraukti į savo veiklą, kad galėtų jais remtis. 

Skirtumai tarp partijų. — Partijos — tai lyg tautos varžovės. — Ko- 
kios yra tos partijos. — Kuo skiriasi didžiosios partijos nuo mažųjų. 
— Kada jos atsiranda. — Joms būdingi požymiai. — Amerikoje yra 
buvę didelių partijų. — Jų nebėra. — Federalininkai. — Respubliko- 
nai. — Federalininkų pralaimėjimas. — Kaip sunku Jungtinėse Val- 
stijose kurti partijas. — Kas daroma, kad būtų galima sukurti parti- 
ją. — Visos partijos turi aristokratinių ir demokratinių požymių. — 
Generolo Jacksono kova su banku. 


Iš pradžių turiu nurodyti pagrindinius skirtumus tarp partijų. 

Esama tokių didelių kraštų su tiek daug įvairių gyventojų, kurie, 
nors ir siejami to paties suvereniteto, turi skirtingus interesus, todėl 
tarp jų nuolat kyla visokių nesutarimų. Tačiau skirtingos tos pačios 
tautos Žmonių grupės dar nesudaro partijų, tai tartum skirtingos val- 
stybės ar šalys, ir, jei prasideda pilietinis karas, tarpusavyje kovoja ne 
grupuotės, bet, sakytume, tautos varžovės. 

Tačiau kai piliečiai nesutaria dėl tokių problemų, kurios visam 
kraštui rūpi taip pat, kaip, pavyzdžiui, bendrieji valdymo principai, ta- 
da ir atsiranda tai, ką tikrai vadinčiau partijomis. 

Partijos — demokratinio valdymo blogybė, bet įvairiais laikotar- 
piais skiriasi jų veiklos pobūdis ir paskatos. 

Būna laikotarpių, kai tautas ir valstybes sukrečia tokios didelės 
negandos, jog kyla mintis iš pagrindų pakeisti politinę santvarką. Bū- 
na ir kitokių laikotarpių, kai jas ištinka dar didesnės krizės ir ima 
braškėti valstybės pagrindai. Tai didžių revoliucijų ir didelių partijų 
metas. 

Bet po suiručių, negandų ir skurdo šimtmečių ateina laikai, kai vi- 
suomenė ilsisi, o žmonija tartum atsikvepia. Tačiau tai tik regimybė; 
laikas nesustoja nei žmonėms, nei valstybėms: tiek vieni, tiek kiti kas- 


189 


190 APIE DEMOKRATIJĄ AMERIKOJE, I 


dien eina į nežinomą ateiti; ir jeigu mums atrodo, jog ir žmonės, ir val- 
stybės stovi vietoje, — vadinasi, nepastebime jų judėjimo. Juk bėgan- 
tiems žmonėms atrodo, kad einantys stovi vietoje. 

Šiaip ar taip, yra laikotarpių, kai politinė valstybių sandara ir so- 
cialinė padėtis keičiasi taip lėtai ir nepastebimai, jog žmonės tariasi 
pasiekę galutinį būvį; patikėję, kad po jų kojomis tvirtas pagrindas, jie 
nesistengia žvelgti pernelyg toli į ateitį. 

Tai intrigų ir mažų partijų metas. 

Vadinamąsias didžiąsias partijas, mano supratimu, labiau domina 
principai, o ne jais grindžiamos veiklos rezultatai, abstrakcijos, ben- 
drybės, o ne konkretūs atvejai, idėjos, o ne žmonės. Šiaip jau tos par- 
tijos pasižymi didesniu taurumu, jų siekiai prakilnesni, įsitikinimai 
tvirtesni, veikla atviresnė ir ryžtingesnė. Asmeniniai interesai, visada 
turintys svarbiausią vaidmenį verdant politinėms aistroms, čia suma- 
niai dangstomi visuomeninės naudos skraiste; ir kartais pavyksta ap- 
dumti netgi tuos, kuriuos tie interesai įkvėpė veikti. 

Mažosios partijos, priešingai, beveik neturi jokios politinės progra- 
mos. Kadangi dideli siekiai neatplėšia jų nuo žemės ir nepakylėja į pa- 
danges, kiekvienu veiksmu ar poelgiu atvirai prasiveržia jų egoizmas. 
Jų įkarštis visada tariamas; jų kalbos aistringos, o veikia tos partijos 
nedrąsiai ir neryžtingai. Jų priemonės tokios pat apgailėtinos, kaip ir 
siekiami tikslai. Todėl, po didžios revoliucijos stojus ramybės metui, 
atrodo, lyg visi didieji žmonės būtų ūmai dingę, o širdys staiga užsi- 
vėrusios. 

Didžiosios partijos iš pagrindų sukrečia visuomenę, mažosios — 
sujudina; vienos ją suskaldo, kitos — ištvirkina; pirmosios sukrėsda- 
mos kartais ją išgelbsti, antrosios tik tuščiai kelia sumaištį. 

Amerikoje būta didelių partijų; šiandien ių nebėra. Partijų dėka ji 
išsikovojo gerovę, pasidarė laimingesnė, bet nė kiek ne doresnė. 

Pasibaigus Nepriklausomybės karui ir prireikus dėti pamatus nau- 
jai valdžiai, tauta suskilo į dvi dalis, kurios atkakliai laikėsi savo nuo- 
monės. Tos nuomonės buvo senos kaip pasaulis ir įvairiomis formo- 
mis bei įvairiais pavadinimais tebegyvuoja kiekvienoje laisvoje visuo- 
menėje. Viena tautos dalis norėjo apriboti liaudies valdžią, kita — 
padaryti ją beribę. 

Tų dviejų nuomonių kova Amerikoje nevirto smurtu, kaip dažnai 
virsdavo kitur. Amerikoje abi partijos esminiais klausimais sutarė. Nė 

viena neketino sugriauti senos tvarkos arba apversti aukštyn kojom so- 
cialinės sanklodos. Nė viena partija nesikėsino daugelio gyvybių kai- 
na laimėti savo principų pergalę. Tačiau jos palietė svarbiausius dva- 
sinius interesus, tokius kaip lygybė ir nepriklausomybės meilė. To bu- 
vo gana, kad įsiliepsnotų didžiulės aistros. 

Partija, ketinanti apriboti tautos galią, ypač stengėsi įdiegti savo 
teiginius į Sąjungos Konstituciją, todėl ir pelnė federalininkų vardą 
(Federal). 

Antroji, kuri skelbėsi vienintelė mylinti laisvę, pasivadino respub- 
likonų partija (Republican). 

Amerika — demokratijos kraštas. Tad federalininkų visad būdavo 
mažuma, tačiau jų gretose buvo beveik visi Nepriklausomybės karo 
garsieji žmonės, turintys didelį autoritetą. Beje, aplinkybės irgi buvo 
jiems palankiai susiklosčiusios. Žlugus pirmajai konfederacijai, žmo- 
nės pabūgo anarchijos, ir federalininkai pasinaudojo tomis laikinomis 
nuotaikomis. Dešimt ar dvylika metų jie išsilaikė prie valdžios vairo 
ir sugebėjo įdiegti kai kuriuos, bet ne visus savo principus, nes prie- 
šinga srovė kasdien vis labiau stiprėjo, ir jie nebedrįso su ja grumtis. 

1801 m. valdžia pagaliau atiteko respublikonams. Prezidentu buvo 
išrinktas Thomas Jeffersonas; jis parėmė respublikonus savo garsiu 
vardu, didžiu talentu ir nepaprastu populiarumu. 

Federalininkams ne visad padėdavo išsilaikyti tik dirbtinės ir trum- 
palaikės priemonės; jų atėjimą į valdžią lėmė palankios aplinkybės, jų 
vadų talentas arba doras vardas. Laimėjus respublikonams, federali- 
ninkų partija atsidūrė lyg ištvinusioje jūroje. Didžioji dauguma pasi- 
sakė prieš federalininkus, ir jie pasijuto esą tokia menka mažuma, jog 
nusivylė savo jėgomis ir beregint pasidavė. Nuo tol respublikonų, ar- 
ba demokratų, partija skynė vieną pergalę po kitos ir ilgainiui pelnė 
visuomenės palankumą. 

Pasijutę nugalėti, be išteklių, atstumti tautos, federalininkai suski- 
lo: vieni prisijungė prie nugalėtojų, kiti sudėjo ginklus ir pakeitė pa- 
vadinimus. Jau praėjo daug laiko, kai jte visiškai nustojo būti partija. 

Federalininkų trumpalaikis buvimas valdžioje, mano nuomone, — 
tai vienas geriausių įvykių; juk tada ir gimė didžioji Amerikos valsti- 
Jų Sąjunga. Federalininkai kovojo prieš neįveikiamą savo šimtmečio 
ir savo krašto vystymosi tendenciją. Kad ir kokios geros ar ydingos 
būdamos, federalininkų teorijos turėjo vienintelį trūkumą — buvo 

nepritaikomos visuomenei, kurią jie ketino tvarkyti; todėl tai, kas at- 
sitiko valdant Jeffersonui, būtų atsitikę anksčiau ar vėliau. Be to, fe- 
deralininkų vyriausybė davė laiko naujajai respublikai įsitvirtinti, o 
paskui leido greitai subrandinti idėjas, dėl kurių jie kovojo. Beje, 
perėmę daugelį jų principų, priešininkai juos pavertė savo simboliu, o 
federalinė Konstitucija, tebeveikianti ligi šiol, yra tvarus jų patriotiz- 
mo ir išminties paminklas. 

Dabar Jungtinėse Valstijose nebėra didelių politinių partijų. Tiesa, 
pasitaiko nemažai partijų, grūmojančių Sąjungos vienybei, bet visos 
jos pritaria dabartinei valstybės valdymo formai ir bendrai visuome- 
nės raidai. Partijos, kurių veikla yra grėsminga Sąjungos ateičiai, va- 
dovaujasi ne principais, bet materialiniais interesais. Šie interesai to- 
kio plataus krašto įvairiose provincijose veikiau sudaro pagrindą atsi- 
rasti besivaržančioms valstybėms negu partijoms. Antai paskutiniu 
metu Šiaurė ėmė remti prekybos draudimų sistemą, o Pietūs griebėsi 
ginklo gindami prekybos laisvę, mat Šiaurė atstovauja pramonei, Pie- 
tūs — žemės ūkiui, o draudimų sistema naudinga pirmajai ir pražūtin- 
ga antrajai. 

Kadangi nėra didelių partijų, Jungtinėse Valstijose knibždėte 
knibžda mažų, ir, prireikus aptarti sudėtingesnius klausimus, viešoji 
nuomonė skaidosi be galo, be krašto. Neįmanoma įsivaizduoti, kaip 
sunku steigti partijas, šiais laikais tai labai keblus dalykas. Jungti- 
nėse Valstijose nėra religinės neapykantos, nes tikėjimas visuotinai 
gerbiamas ir nė viena sekta nelaikoma viršesne; nėra ir klasinės ne- 
apykantos, nes tauta vientisa ir niekas nedrįsta prieš ją kovoti; taigi 
neįmanoma dangstytis visuomenės vargais, nes krašto materialinė 
padėtis tokia, jog kiekvienas turi didelių galimybių pasireikšti pra- 
monės srityje, reikia tik duoti žmogui laisvę, ir jis darys stebuklus. 
Ir vis dėlto reikia leisti valdžios trokštantiems steigti partijas, nes 
sunku nuversti tą, kuris laiko valdžios vairą, vien tik tokia dingsti- 
mi, kad norima užimti jo vietą. Politinių veikėjų apsukrumas ir pasi- 
reiškia gebėjimu steigti partijas; politinis veikėjas Jungtinėse Valsti- 
jose pirmiausia stengiasi apsibrėžti savo interesus ir žvalgosi kokių 
nors tapačių interesų, kuriuos galėtų prišlieti prie savųjų; paskui ieš- 
ko, ar kartais pasaulyje nesama kokio teiginio ar principo, kuris pri- 
tiktų kaip naujos asociacijos iškaba ir kuriuo remdamasi toji asocia- 

cija turėtų teisę plėstis ir laisvai veikti. Tai nelyginant karaliaus 
teikiama išimtinė teisė (imprimatur), leidimas, kuriuo mūsų protėviai 
kadaise paženklindavo savo veikalų pirmą puslapį, įterpdami į kny- 
gą tarytum kokį svetimkūnį. 

Šitaip į politikos pasaulį įtraukiama nauja jėga. 

Beveik visi amerikiečių vidaus nesutarimai svetimšaliui iš pirmo 
žvilgsnio atrodo nesuvokiami arba vaikiški, ir jis nežino, ar turėtų gai- 
lėtis tautos, rimtai susirūpinusios tokiais niekais, ar pavydėti laimės, 
kad ji gali tuo rūpintis. 

Tačiau, stropiai panagrinėjus, kokiomis slaptomis paskatomis va- 
dovaujasi grupuotės, nesunku pastebėti, jog diduma jų daugiau ar ma- 
Žiau susijusios su dviem didžiosiomis partijomis, skaldančiomis žmo- 
nes nuo tų laikų, kai atsirado laisva visuomenė. Gilinantis į tų partijų 
esminę mintį, galima pastebėti, jog vienos stengiasi susiaurinti valsty- 
bjnės valdžios ribas, kitos, priešingai, — praplėsti. 

Netvirtinu, kad amerikiečių partijos visada būtų turėjusios regi- 
mą ar slepiamą tikslą šalyje suteikti pirmenybę aristokratijai arba de- 
mokratijai; aš tik sakau, jog, gerai patyrinėjus visas tas partijas, ne- 
sunku įžiūrėti jose aristokratines arba demokratines aistras, ir, nors 
jos nelabai pastebimos, yra tarytum jų esmė ir lengvai pažeidžiama 
dvasia. 

Paminėsiu vieną neseną įvykį: prezidentas kritikuoja Jungtinių Val- 
stijų banką; kraštas įsiaudrina ir susiskaldo; turtingieji sluoksniai pa- 
laiko banką, liaudis — prezidentą. Jūs manote, kad liaudis sugebėjo 
paaiškinti savo argumentus, esant tokiai kebliai situacijai, kai nesiryžta 
savo nuomonės pasakyti net patyrę žmonės? Jokiu būdu! Tačiau ban- 
kas — didelė nepriklausoma įmonė, ir žmonės, naikinantys arba ku- 
riantys visas valdžias, nieko negali jam padaryti, ir tai juos erzina. Vi- 
suotiniame visuomenės sambrūzdyje tas nejudantis daiktas kliūva, ir 
žmonės nori įsitikinti, ar nepavyks jo išjudinti taip pat kaip visa kita. 


APIE ARISTOKRATINĖS PARTIJOS LIKUČIUS 
JUNGTINĖSE VALSTIJOSE 


Slaptas turtuolių priešinimasis demokratijai. — Jie pasitraukia į pri- 
vatų gyvenimą. — Namų interjerai atspindi jų skonį, polinkį į rafinuo- 

tus malonumus ir prabangą. — Išorinis kuklumas. — Atsainus at- 
laidumas paprastiems žmonėms. 


Kartais atsitinka, jog šalyje, kur visuomenės nuomonė susiskal- 
džiusi ir pusiausvyra tarp partijų pašlyja, viena jų gauna neginčijamą 
persvarą. Ji nušluoja visas kliūtis, įveikia savo priešininkę ir kiek tin- 
kama išnaudoja visuomenę. Nugalėtieji, netekę vilties laimėti, slepia- 
si arba nuščiūva. Įsiviešpatauja visuotinė rimtis ir tyla. Tauta tarytum 
susivienija. Partija nugalėtoja oriai pareiškia: „Aš grąžinau kraštui ra- 
mybę, turite man už tai atsidėkoti“. 

Tačiau tuo tariamu vieningumu tik dangstomas didelis susiskaldy- 
mas ir opozicija. 

Taip atsitiko Amerikoje: kai demokratų partija paėmė viršų, netru- 
kus paaiškėjo, kad ji pasisavino teisę tvarkyti visus valstybės reikalus. 
Nuo tol ji kaip nori formuoja šalies papročius, tradicijas ir įstatymus. 

Šiandien galima pasakyti, jog Jungtinių Valstijų turtingieji beveik 
visai nusišalinę nuo politikos, ir turtas ne tik kad nesuteikia jokios tei- 
sės, bet yra tikroji nemalonės priežastis ir kliūtis, užtverianti jiems ke- 
lią į valdžią. 

Tad turtuoliai mieliau sutinka pasitraukti iš arenos, negu stoti į ko- 
vą, dažniausiai nelygią, su daug skurdesniais bendrapiliečiais. Vieša- 
jame gyvenime negalėdami užimti tokios padėties kaip privačiame, jie 
verčiau atsisako pirmojo ir visą dėmesį skiria antrajam. Toje pačioje 
valstybėje jie sudaro sakytum ypatingą visuomenę, turinčią savo po- 
linkius ir pramogas. 

Turtuolis prisitaiko prie tokios būklės kaip prie kokio nepataisomo 
blogio; jis net iš visų jėgų stengiasi neišsiduoti, jog tokia padėtis jam 
užgauli; tačiau viešai jis liaupsina respublikonų valdymo saldybes ir 
demokratinių formų pranašumus. Mat jeigu negali savo priešams pa- 
rodyti neapykantos, nejučia imi jiems meilikauti. 

Matote tą lobingą pilietį? Argi jis nepanašus į viduramžių žydą, bi- 
jantį, kad tik kas nors neįtartų jį esant turtingą? Jo drabužiai paprasti, 
eisena kukli; tarp savo keturių sienų jis šlovina prabangą; į savo šven- 
tyklą įsileidžia tik vieną kitą rinktinį svečią, kurį įžūliai vadina sau ly- 
giu. Europoje nesutiksite tokio aristokrato, labiau už jį linkusio mė- 
gautis malonumais, taip trokštančio naudotis menkiausiomis išskirti- 
nės padėties teikiamomis privilegijomis. Bet štai jis išeina iš namų ir 

traukia į dulkėtą patalpą miesto centre, į savo darbo vietą, kur kiek- 
vienas gali jį užkalbinti. Pusiaukelėje susitinka savo batsiuvį ir ima su 
juo šnekučiuoti. Apie ką juodu gali kalbėtis? Ogi tiedviem piliečiams 
rūpi valstybiniai reikalai, ir išsiskirdami jie būtinai paspaudžia vienas 
kitam ranką. 

“"Įsigilinus į tą neva sutartinį entuziazmą ir meilikavimo valdančia- 
Jai partijai formas, nesunku pastebėti turtuolių bjaurėjimąsi savo ša- 
lies demokratinėmis institucijomis. Paprasti žmonės — tai jėga, kurios 
jie bijo ir kurią niekina. Jeigu kada nors blogas demokratinis valdy- 
mas sukeltų politinę krizę, jeigu kada nors pasirodytų, jog Jungtinėse 
Valstijose įmanoma įvesti monarchiją, netrukus paaiškėtų, jog visa, ką 
čia dėstau, — gryna tiesa. 

Du pagrindiniai ginklai, kuriais naudojasi partijos stengdamosi lai- 
mėti pergalę, — tai laikraščiai ir sąjungos (associations). 


III SKYRIUS 
APIE SPAUDOS LAISVE JUNGTINĖSE VALSTIJOSE 


Sunkumai norint apriboti spaudos laisvę. — Ypatingos priežastys, le- 
miančios tai, jog kai kuriose valstybėse stengiamasi išsaugoti tą lais- 
vę. — Spaudos laisvė — neišvengiama tautos suverenumo išdava, kaip 
manoma Amerikoje. — Periodinės spaudos kalbos smurtingumas. — 
Periodinė spauda turi tik jai būdingų instinktų: tai įrodo Jungtinių 
Valstijų pavyzdys. — Amerikiečių nuomonė apie teisminį susidoroji- 
mą su spaudos nusižengimais. — Kodėl Jungtinėse Valstijose 
spauda ne tokia galinga kaip Prancūzijoje. 


Spaudos laisvė turi įtakos ne tik politinėms, bet ir apskritai visoms 
žmonių pažiūroms. Ji formuoja ne vien įstatymus, bet ir papročius. Ki- 
toje šio veikalo dalyje pasistengsiu apibūdinti, kokią įtaką Jungtinių 
Valstijų pilietinei visuomenei daro spaudos laisvė; aš pasistengsiu iš- 
aiškinti, kokia linkme ji nukreipė idėjų plėtotę, kokių minčių ir jaus- 
mų įdiegė amerikiečiams. Dabar pabandysiu panagrinėti, kokį poveikį 
turėjo spaudos laisvė politiniam gyvenimui. 

Prisipažįstu, spaudos laisvei aš nesu kupinas tos nepaprastos, stai- 
ga įsiliepsnojusios meilės, kurią paprastai įkvepia patys savaime geri 
dalykai. Man ji patinka todėl, jog labiau trukdo išsikeroti blogiui, nei 
padeda įsigalėti gėriui. 

Jeigu kas nors man nurodytų tarpinę padėtį tarp visiškos minties 
laisvės ir absoliučios jos priklausomybės, kur turėčiau vilčių išsilai- 
kyti, veikiausiai ją rinkčiausi. Bet kur surasti tokią tarpinę būseną? Ką 
jūs darote, kai, susidūręs su nežabotu spaudos siautėjimu, siekiate 
tvarkos? Pirmiausia atiduodate į teismą rašytojus, bet teisėjai juos iš- 
teisina, ir tai, kas buvo tik vieno Žmogaus nuomonė, tampa visos ša- 
lies nuomone. Vadinasi, jūs padarėte per daug ir sykiu per mažai; rei- 
kia veikti toliau. Jūs pareiškiate autoriams ieškinį, bet teisėjai, prieš 
skelbdami nuosprendį, turi išklausyti atsakovus, ir tai, kas bijota pa- 

sakyti knygoje, nebaudžiamai paskelbiama teismo salėje; tai, kas bū- 
tų miglotai aptarta viename straipsnyje, kartojama tūkstančiuose kitų. 
Kalbinė išraiška yra išorinė forma ir, taip sakant, minties apvalkalas, 
bet ne mintis. Jūsų teismai sulaiko apvalkalą, tačiau nepagauna dva- 
sios, ir ji nejučia išsprūsta jiems iš rankų. Taigi jūs padarėte per daug 
ir sykiu per mažai; reikia veikti toliau. Galiausiai jūs atiduodate rašy- 
tojus cenzorių valiai. Puiku! Tikslas jau nebetoli! Bet argi politinė tri- 
būna nėra laisva? Taigi jūs dar nieko nenuveikėte; atsiprašau, klystu: 
jūs pagausinote blogį. O gal kartais imsite tvirtinti, jog mintis — tai 
medžiaginė jėga, kuri didėja, didėjant jos reiškėjų skaičiui? O gal, jū- 
sų nuomone, rašytojai — tai nelyginant armijos kareiviai? Priešingai 
nei fizinė jėga, minties galia nepriklauso nuo jos reiškėjų gausumo. 
Vienintelis tvirtai ištartas išmintingo žmogaus žodis, kuris nuramdo 
susirinkusios minios aistras, turi daugiau galios negu tūkstančio ora- 
torių padriki šūkavimai; ir užtenka tik apie ką nors laisvai prabilti vie- 
noje viešoje vietoje — rezultatas toks, tarsi būtumėte apie tai kalbėję 
kiekviename kaime. Vadinasi, jūs norite panaikinti ir žodžio, ir rašto 
laisvę? Šįkart pasiekėte tikslą: visi tyli. Ir ką gi jūs padarėte? Jūsų iš- 
eities taškas buvo piktnaudžiavimas laisve, o štai dabar regiu jus prie 
despoto kojų. 

Jūs nuėjote kelią nuo didžiausios nepriklausomybės iki klaikiausios 
vergystės ir tame ilgame kelyje neradote nė vienos vietelės, kur būtu- 
mėte galėję apsistoti. 

Esama valstybių, kurios, be mano išsakytų bendro pobūdžio teigi- 
nių, turi dar savo argumentų spaudos laisvei paremti. 

Kai kuriose valstybėse, laikančiose save laisvomis, kiekvienas val- 
džios pareigūnas gali nebaudžiamas nusižengti įstatymui, o šalies 
Konstitucija skriaudžiamiesiems nesuteikia teisės skųstis teismui. To- 
kiose valstybėse spaudos laisvė laikytina ne kaip viena garantijų, bet 
kaip vienintelė garantija, užtikrinanti piliečių laisvę ir saugumą. 

Tokių valstybių vadovams, įsigeidusiems panaikinti spaudos lais- 
vę, piliečiai galėtų atsakyti: „Leiskite mums už nusikaltimus patrauk- 
ti jus į paprastą teismą, tada gal mes ir sutiksime nebesikreipti į vie- 
šosios nuomonės teismą“. 

Šalyje, kur viešpatauja tautos suverenumo idėja, cenzūra yra ne tik 
pavojinga, bet ir absurdiška. 

Kai kiekvienam Žmogui suteikiama teisė valdyti visuomenę, reikia 
jam duoti galimybę pasirinkti vieną iš skirtingų nuomonių, kuri būtų 
patraukli jo amžininkams, teisingai įvertinti įvairius faktus; tos žinios 
jam vėliau pravers. 

Tautos suverenumas ir spaudos laisvė — du tarpusavyje susiję da- 
lykai; o cenzūra ir visuotinė rinkimų teisė, atvirkščiai, — du priešingi 
dalykai ir negali ilgai laikytis drauge vienos valstybės politinėse in- 
stitucijose. Iš dvylikos milijonų Žmonių, gyvenančių Jungtinėse Val- 
stijose, nėra nė vieno, kuris būtų išdrįsęs pasiūlyti apriboti spaudos 
laisvę. 

Kai atvykau į Ameriką, pirmame man pasitaikiusiame laikraštyje 
buvo toks straipsnis, kurį išverčiau pažodžiui: 


„Apie tai Jacksonas (prezidentas) kalbėjo kaip beširdis despotas, 
kuriam terūpi išlaikyti savo valdžią. Valdžiotroška yra nusikaltimas, ir 
už tai jis bus deramai nubaustas. Jo pašaukimas — regzti intrigas, tos 
intrigos sužlugdys jo planus ir išplėš iš jo rankų valdžią. Jis valdo rem- 
damasis korupcija ir savo nusikalstamais gudravimais užsitrauks gė- 
dą ir pasmerkimą. Politinėje arenoje jis pasirodė kaip nežabotas be- 
gėdis lošėjas. Jam pasisekė, bet artėja teisingumo valanda; netrukus jis 
turės atiduoti tai, ką išlošė, mesti šalin savo apgaulų žaidimo kauliuką 
ir baigti dienas kokioje nors prieglaudoje, kur jis galės į valias plūsti 
savo beprotybę, nes atgaila — tai dorybė, kurios patirti nebuvo leista 
j0 širdžiai“ (Vincenne's Gazette). 


Daugelis žmonių Prancūzijoje mano, jog mūsų spauda taip smar- 
kauja dėl socialinės padėties nestabilumo, mūsų politinių aistrų ir vi- 
suotinio nerimo, kaip visa ko rezultato. Todėl jie nuolat laukia tų lai- 
kų, kai visuomenė nusiramins, 0 spauda savo ruožtu atvės. Aš taip pat 
sutinku, jog dėl minėtų priežasčių ji turi mums milžiniškos įtakos, bet 
nemanau, kad tos priežastys turėtų didelį poveikį mūsų kalbai. Perio- 
dinei spaudai, mano išmanymu, būdingi instinktai ir aistros, nepriklau- 
sančios nuo konkrečių aplinkybių. Tai, kas dedasi Amerikoje, mane 
galutinai tuo įtikina. 

Amerika, ko gero, dabar yra vienintelė pasaulio šalis, kur mažiau- 
siai galima tikėtis esant kokių nors revoliucijos prielaidų. Amerikoje, 
kaip ir Prancūzijoje, spauda turi tų pačių destruktyvių polinkių ir pana- 

šaus įdūkio, nors priežastys ir skirtingos. Amerikoje, kaip ir Prancū- 
zijoje, ji yra toji nepaprasta galia, kurioje kuo keisčiausiai susipynęs 
gėris ir blogis ir be kurios negalėtų gyvuoti laisvė, bet, jai prasiver- 
žus, kyla grėsmė tvarkai. 

Reikia pripažinti, jog Jungtinėse Valstijose spauda turi kur kas ma- 
žiau galios negu pas mus Prancūzijoje. Vis dėlto toje šalyje retai pasi- 
taiko ieškinių, pareikštų spaudai. Priežastis labai paprasta: pripažin- 
dami tautos suverenumo principą, amerikiečiai nuoširdžiai stengiasi jį 
įgyvendinti. Jiems net mintis nekyla kasdien besikeičiančiais reiški- 
niais pagrįsti amžinai veikiančią konstituciją. Tad kritikuoti esamus 
įstatymus ne nusikaltimas, svarbu į juos nesikėsinti jėga. 

Beje, pasak amerikiečių, teismai yra bejėgiai pričiupti spaudą, o 
kadangi teismas niekada nesugebės išnagrinėti kalbos vingrybių, to- 
kio pobūdžio pažeidėjai visada išslys iš rankos, pasirengusios juos pri- 
griebti. Jų manymu, norint tikrai paveikti spaudą, reikėtų surasti tokį 
teismą, kuris ne tik būtų ištikimas esamai tvarkai, bet ir sugebėtų ne- 
paisyti aplinkui sklandančios visuomenės nuomonės; teismą, kuris 
nagrinėtų bylą atsisakydamas viešumo, skelbtų nuosprendžius nesi- 
remdamas argumentais ir baustų veikiau už ketinimus nei už pačius 
žodžius. Tasai, kuris turėtų galią sudaryti ir išlaikyti tokį teismą, tik 
veltui gaištų laiką stengdamasis suvaržyti spaudos laisvę, nes tuo me- 
tu jis būtų absoliutus pačios visuomenės valdovas ir galėtų kaip nie- 
kur nieko nusikratyti tiek rašiniais, tiek pačiais rašytojais. Spaudos at- 
Žvilgiu tikrai sunku rasti aukso vidurį tarp vergijos ir nežabotos lais- 
vės. Norint gauti spaudos laisvės garantuojamą neįkainojamą gėrį, 
reikia mokėti prisitaikyti prie jos sukeliamo blogio. Pageidauti vienų 
dalykų stengiantis išvengti kitų — tai pasiduoti vienai tų iliuzijų, ku- 
riomis paprastai mėgina užliūliuoti save negalios pakirstos tautos, kai, 
išvargintos kovų, išeikvojusios jėgas, jos ieško būdų, kaip tame pačia- 
me krašte tuo pat metu suderinti priešiškas pažiūras ir nesuderinamus 
principus. 

Tai, kad Amerikos laikraščiai tokie bejėgiai, lėmė daug priežasčių; 
štai pagrindinės. 

Rašymo laisvė, kaip ir visos kitos, tuo grėsmingesnė, kuo ji nau- 
jesnė; tauta, niekad negirdėjusi, kaip jos akivaizdoje svarstomi valsty- 
bės reikalai, tiki pirmuoju pasirodžiusiu tribūnu. Pasak Amerikos ang- 
lų, toji laisvė tokia pat sena kaip pačios kolonijos; beje, spauda, mo- 

kanti taip puikiai sukurstyti Žmonių aistras, negali pati viena sužadin- 
ti jų iš nieko. Amerikos politinis gyvenimas labai gyvas, įvairus, netgi 
judrus, bet retai drumsčiamas stiprių aistrų; jos sukyla tik tada, jeigu 
paliečiami materialiniai interesai, o Jungtinėse Valstijose šitie intere- 
sai klesti. Užtenka permesti akimis prancūzų ir amerikiečių laikraš- 
čius, kad suprastum, kaip skiriasi tiedvi tautos šiuo požiūriu. Prancū- 
zijoje prekybiniai skelbimai užima labai nedaug vietos, naujienų, ir tų 
ne per daugiausia; laikraščiui gyvybės įkvepia politinės diskusijos. 
Amerikoje tris ketvirtadalius dideliausio laikraščio, išpleikto jums 
prieš akis, užima skelbimai, o vienas ketvirtadalis skiriamas politi- 
nėms naujienoms arba paprasčiausiems anekdotams; tik retkarčiais ko- 
kioje kertelėje pastebi nukištą vieną tų karštų diskusijų, kurios pran- 
cūzų skaitytojams yra kasdieninė duona. 

Kuo galia labiau centralizuota, tuo ji stipresnė; tai bendras patyri- 
mo patikrintas gamtos dėsnis, kurį instinktyviai suvokia net menkiau- 
sias despotas. 

Prancūzijoje yra dvi skirtingos spaudos centralizacijos rūšys. 

Beveik visos jos pajėgos sutelktos vienoje vietoje, kitaip sakant, 
vienose rankose, nes spaudos organų labai mažai. 

Šitaip skeptiškos tautos sukurta spauda privalėtų turėti beveik ne- 
ribotą galią. Tai priešas, su kuriuo vyriausybė gali sudaryti ilgesnes 
ar trumpesnes paliaubas, bet jai sunku ilgai gyventi su tokiu priešu 
akis į akį. 

Amerikoje nėra nė vienos iš tų dviejų centralizacijos rūšių. 

Jungtinės Valstijos neturi sostinės; šviesos židiniai, taigi ir jų po- 
veikis, išsklaidyti po platų kraštą; Žmogaus proto spinduliai, užuot 
sklidę iš vieno centro, kryžiuojasi įvairiomis kryptimis; amerikiečiai 
niekur neįsteigė nei minties, nei juo labiau reikalų valdymo centro. 

Tai sąlygoja vietos aplinkybės, nepriklausančios nuo žmonių va- 
lios; bet štai kokį vaidmenį atlieka įstatymai. 

Jungtinėse Valstijose spaustuvininkams nereikia patentų, laikraš- 
čiams — Žžyminių ženklų nei registravimo; neįprasta ir piniginių ga- 
rantijų sistema. 

Todėl leisti laikraštį paprasta ir nesudėtinga; žurnalisto išlaidoms pa- 
dengti reikia gana nedaug prenumeratorių; todėl periodinių arba pusiau 
periodinių leidinių Jungtinėse Valstijose neįtikėtina daugybė. Labiausiai 
išprusę amerikiečiai tvirtina, jog toks beatodairiškas spaudos jėgų iš- 

sklaidymas yra jos silpnumo priežastis; Jungtinėse Valstijose štai tokia 
politikos mokslo aksioma: vienintelė priemonė neutralizuoti laikraščių 
įtaką — leisti jų kuo daugiau. Negaliu įsivaizduoti, kodėl tokia akivaiz- 
di ir savaime suprantama tiesa pas mus dar nėra plačiai paplitusi. Aš pui- 
kiai suprantu, kodėl tie, kurie ketina daryti revoliucijas pasitelkdami 
spaudą, stengiasi įsteigti tik kelis didelius laikraščius, bet niekaip nega- 
liu suvokti, kodėl oficialūs esamos tvarkos šalininkai ir galiojančių įsta- 
tymų saugotojai, centralizuodami spaudą, tikisi susilpninsią jos įtaką. 
Europos vyriausybės, mano nuomone, elgiasi su spauda taip, kaip kita- 
dos riteriai elgdavosi su priešininkais: iš patyrimo įsitikinusios, jog cen- 
tralizacija — galingiausias ginklas, nori juo apginkluoti savo priešą, be 
abejonės, tam, kad garbingiau jam priešintųsi. 

Jungtinėse Valstijose beveik nerasi vietovės, kur nebūtų leidžiamas 
laikraštis. Esant tokiai gausybei kovotojų, savaime aišku, neįmanoma 
nei drausmė, nei veiksmų darna, tad kiekvienas mosuoja savo vėlia- 
va. Negalima sakyti, kad visi Jungtinių Valstijų politiniai laikraščiai 
nebūtų susitelkę už arba prieš administraciją, bet, puldami ją arba gin- 
dami, jie naudoja šimtus įvairiausių priemonių. Tad Jungtinėse Valsti- 
jose laikraščiai negali sukurti tų didžiųjų visuomenės nuomonės sro- 
vių, kurios išgriauna arba pralaužia tvirčiausias užtvankas. Ta spaudos 
Jėgų sklaida duoda kitų ne mažiau įsidėmėtinų rezultatų: kadangi leisti 
laikraštį labai lengva, kiekvienas gali imtis to darbo; kita vertus, esant 
didelei konkurencijai, leidėjas negali tikėtis labai didelio pelno; todėl 
didelių pramoninių pajėgumų įmonės nesiryžta imtis leidybos. Tačiau, 
Jeigu laikraščiai ir žadėtų didelius turtus, neužtektų talentingų žurna- 
listų tokiai jų gausybei leisti. Amerikiečių žurnalistai paprastai užima 
neaukštą padėtį visuomenėje, turi paviršutinišką išsilavinimą ir gana 
lėkštai dėsto savo mintis. Visur duoda toną dauguma; ji nustato tam 
tikras elgesio taisykles, prie kurių netrukus visi prisitaiko; tų bendrų 
įpročių visuma vadinama dvasia: vienokia yra advokatūros, kitokia — 
teismo dvasia. Prancūzų žurnalistikai būdinga karšta diskusija: gana 
kovingai, bet neperžengiant ribų ir dažniausiai iškalbingai samprotau- 
jama apie svarbiausius valstybės reikalus; deja, ne visada taip būna, 
tačiau juk nėra taisyklių be išimties. Amerikiečių žurnalistikai būdin- 
ga tiesmukai, be jokio subtilumo ar išmonės atakuoti auką, kurstyti 
aistras nepaisant jokių principų, nutykoti žmones, smaguriauti jų as- 
meniniu gyvenimu, kelti aikštėn jų silpnybes ir ydas. 

Reikia tik apgailestauti, kad taip piktnaudžiaujama mintimi; vėliau 
turėsiu progos panagrinėti, kokią įtaką daro laikraščiai amerikiečių 
skoniui ir dorovei, bet šiuo metu, kartoju, aš kalbu tik apie politinį pa- 
saulį. Reikia pripažinti, jog spaudos nežabotos laisvės politiniai pada- 
riniai netiesiogiai prisideda prie viešosios ramybės palaikymo. Mat 
žmonės, užimantys aukštą padėtį ir jau nusipelnę savo bendrapiliečių 
pagarbą, nebedrįsta rašyti į laikraščius ir šitaip netenka grėsmingiau- 
sio ginklo, kuriuo galėtų pasinaudoti, norėdami savo labui sukurstyti 
liaudies aistras '. Dėl tos priežasties Žurnalistų asmeninė nuomonė 
skaitytojų akyse visad nesvarbi ir neįdomi. Laikraštyje juos domina 
faktai; tik iškreipdamas arba sudarkydamas faktus, žurnalistas gali pa- 
siekti, kad jo nuomonė turėtų kokią nors įtaką. 

Nors ir naudodamasi tokiomis ribotomis priemonėmis, spauda 
Amerikoje vis dar turi milžinišką galią. Ji kuria politinį klimatą kiek- 
viename plačios šalies kampelyje. Visada akylai stebėdama, kas deda- 
si, ji kelia į viešumą slaptas politikos varomąsias jėgas ir priverčia vie- 
ną po kito prieš viešosios nuomonės teismą stoti politinius veikėjus. 
Tai ji sutelkia interesus apie tam tikras doktrinas ir kuria partijų šū- 
kius; jos dėka partijos kalbasi nesusitikdamos ir tariasi nesueidamos. 
Kai daugelis laikraščių 1ma veikti ta pačia kryptimi, jų įtaka ilgainiui 
taip sustiprėja, jog viešoji nuomonė, tolydžio kreipiama į vieną pusę, 
galop pasiduoda jų poveikiui. 

Laikraštis pats vienas Amerikoje turi menką galią, bet visa perio- 
dinė spauda savo galybe nusileidžia tik tautos valiai (žr. Paaiškini- 
mai, A). 


Pažiūros, susidariusios Jungtinėse Valstijose viešpataujant laisvajai 
spaudai, dažnai daug tvirtesnės negu pažiūros, susidariusios kitur, 
viešpataujant cenzūrai. 


Jungtinėse Valstijose demokratija be paliovos kelia vis naujus Žmo- 
nes į vadovus; tad sprendimai ne visada nuoseklūs ir pamatuoti. Ta- 
čiau bendrieji valdžios principai ten daug tvirtesni nei daugelyje kitų 
šalių ir pažiūros, viešpataujančios visuomenėje, taip pat nepalygina- 


"Jie rašo į laikraščius tik retais atvejais, kai nori kreiptis į tautą ir kalbėti 
savo vardu: pavyzdžiui, kai būna apšmeižti ir nori apginti tiesą. 

mai pastovesnės. Kai amerikiečiai pasigauna kokią nors idėją, nesvar- 
bu, ar ji teisinga, ar klaidinga, nėra nieko sunkesnio, kaip ją išrauti. 

Tą pat esu pastebėjęs Anglijoje, Europos šalyje, kur ištisą šimtme- 
tį viešpatavo didžiausia minties laisvė ir neįveikiamiausi prietarai. 

Mano nuomone, šį reiškinį sąlygoja ta pati priežastis, kuri, kaip 
atodo iš pirmo žvilgsnio, turėtų užkirsti jam kelią, tai yra spaudos lais- 
vė. Tauta, kuri naudojasi ta laisve, laikosi savo pažiūrų tiek iš išdidu- 
mo, tiek iš įsitikinimo. Jos jai patinka, nes atrodo teisingos, ir dar to- 
dėl, kad pati jas pasirinko, ji prisirišusi prie jų ne tik kaip prie tikre- 
nybės, bet ir kaip prie kokio nuosavo daikto. 

Yra ir daugiau priežasčių. 

Vienas didis žmogus yra pasakęs, jog nemokšiškumas laikosi įsitvė- 
ręs mokslo iš abiejų kraštų. Gal teisingiau būtų pasakyti, kad tvirti įsi- 
tikinimai laikosi tik iš kraštų, o per vidurį yra abejonė. Ir iš tikrųjų ga- 
lima įžvelgti tris skirtingus ir dažniausiai vienas kitą keičiančius žmo- 
gaus sąmonės būvius. 

Žmogus tvirtai tiki todėl, kad rimčiau nesusimąsto. Jis ima abejoti 
kilus prieštaravimams, abejonėms. Dažnai jam pavyksta išsklaidyti vi- 
sas abejones, ir tuomet jis vėl pradeda tikėti. Šįkart tiesa ateina nebe 
atsitiktinai ir nebe tamsoje; žmogus mato ją prieš akis ir žengia tiesiai 
į Šviesą“. 

Kai spaudos laisvė ima veikti esančius pirmojoje stadijoje, ji dar 
ilgai palaiko jų įprotį tvirtai tikėti negalvojant, kasdien kaitaliodama 
jų nesąmoningo tikėjimo objektus. Visame intelekto akiratyje žmogaus 
protas tuomet mato tik vieną tašką, bet tas taškas be atvangos keičia- 
si. Tai staigių revoliucijų metas. Vargas toms kartoms, kurios pirmo- 
sios ūmai pripažįsta spaudos laisvę! 

Tačiau netrukus šiek tik susipažįstama su naujomis idėjomis. Pa- 
tyrimas nugramzdina Žmogų į visuotinio nepasitikėjimo ir abejonių 
akivarą. 

Galima manyti, jog diduma Žmonių visada pasiliks pirmoje arba 
antroje stadijoje: jie tikės patys nežinodami kodėl arba nežinos, kodėl 
Iš tikrųjų reikia tikėti. 

Ir tik nedaugeliui atkaklių, užsispyrusių Žmonių bus lemta patirti, 


* Dar nesu tikras, ar tas apgalvotas ir tvirtas įsitikinimas kada nors įteigia 
Žmogui tokį fanatizmą ir atsidavimą, kokį įkvepia dogmatiškas tikėjimas. 

kas yra sąmoningas, tvirtas įsitikinimas, kuris gimsta iš pažinimo, ap- 
mąstymų, atsiranda pačiame abejonių verpete. 

Buvo pastebėta, jog religinio fanatizmo šimtmečiais žmonės kartais 
keisdavo tikėjimą, o abejonių laikotarpiais kiekvienas atkakliai ginda- 
vo savo tiesą. Taip atsitinka ir politikoje, viešpataujant spaudos lais- 
vei. Kai visos socialinės teorijos sukritikuojamos ir sutriuškinamos, 
žmonės, įsikibę į vieną, laikosi jos iš paskutiniųjų ne todėl, jog tiki, 
kad ji būtų gera, bet todėl, jog nėra tikri, ar esama geresnės. 

Tokiais laikotarpiais žmonės nelabai linkę mirti dėl savo pažiūrų, 
bet jų nekeičia, todėl būna daug mažiau ir kankinių, ir atskalūnų. 

Prie to pridurkite dar vieną, kur kas svarbesnį dalyką: apnikus abe- 
jonėms, Žmonės galop ima vadovautis tik instinktais ir materialiniais 
interesais, akivaizdesniais, labiau apčiuopiamais ir pastovesniais už 
pažiūras. 

Labai sunku nuspręsti ir atsakyti į klausimą: kas geriau valdo — 
aristokratija ar demokratija? Tik aišku, jog demokratija varžo vienus, 
o aristokratija engia kitus. 

Tai akivaizdi tiesa, dėl kurios neverta ginčytis: jūs esate turtingas, 
O aš esu vargšas. 


IV SKYRIUS 
APIE POLITINES SĄJUNGAS JUNGTINĖSE VALSTIJOSE 


Amerikos anglai kasdien naudojasi teise steigti sąjungas, asociaci- 
jas. — Trys politinių sąjungų rūšys. — Kaip amerikiečiai pritaiko 
sąjungoms atstovavimo sistemą. — Valstybei dėl to gresiantys pavo- 
jai. — Didžysis 1831 metų konventas, skirtas tarifams. — To konven- 
to įstatymų leidžiamasis pobūdis. — Kodėl neribota laisvė steigti 
sąjungas Jungtinėse Valstijose nėra tokia pavojinga kaip kitur — 
Kodėl ją galima laikyti būtina. — Sąjungų nauda demokra- 
tinėms valstybėms. 


Niekur kitur tiek naudos nėra davusios sąjungos ir asociacijos, kaip 
Amerikoje, ta galinga veikimo priemonė padėjo įgyvendinti daug įvai- 
riausių tikslų. 

Be nuolatinių sąjungų, sukurtų pagal įstatymą ir vadinamų ben- 
druomenėmis, miestais, grafystėmis, yra gausybė kitų, atsiradusių ir 
išaugusių vien atskirų Žmonių iniciatyvos dėka. 

Jungtinių Valstijų gyventojas nuo pat gimimo patiria, jog grumian- 
tis su gyvenimo blogybėmis ir vargais reikia pasikliauti savo jėgomis; 
jis nepatikliai ir įtariai Žiūri į valdžią ir šaukiasi jos pagalbos tik tada, 
kai negali be jos išsiversti. Tai pastebima dar mokykloje, kur vaikai net 
žaisdami laikosi savo taisyklių ir baudžia vieni kitus už savo pačių su- 
galvotus nusižengimus. Tą patį matome visose visuomeninio gyveni- 
mo sferose. Kelyje susidarė kamštis, eismas sustojo, neįmanoma pra- 
važiuoti; artimiausi kaimynai tučtuojau renkasi pasitarti, ir tas impro- 
vizuotas suinteresuotų Žmonių komitetas tampa vykdomąja valdžia, 
kuri padeda įveikti kliūtį pirma, negu kas nors prisimins jau esamą vie- 
tinę valdžią. Jei rengiama kokia pramoga, žmonės susiburia, kad šven- 
tė vyktų kuo gražiau ir darniau. Be to, sąjungos sudaromos, kad būtų 
galima priešintis grynai moralinėms negerovėms: bendromis jėgomis 
kovojama su nesaikingumu. Jungtinėse Valstijose buriamasi į sąjungas, 

turint tikslą užtikrinti visuomenės saugumą, sklandžią prekybos ir pra- 
monės eigą, ginti dorą ir tikėjimą. Nėra ničnieko, ko žmogaus valia ne- 
galėtų pasiekti laisvai besireiškiančiomis sutelktomis individų pastan- 
gomis. 

Vėliau turėsiu progos pakalbėti apie tai, kokią įtaką daro sąjungos 
pilietiniame gyvenime. O dabar turiu apsiriboti politikos pasauliu. 

Gavę teisę burtis į sąjungas, piliečiai gali ja visokeriopai naudotis. 

Sąjunga įsigalioja, kai tam tikra grupė asmenų viešai ir oficialiai 
paskelbia vienokią ar kitokią veiksmų programą ir įsipareigoja vienaip 
ar kitaip stengtis ją įgyvendinti. Šiuo požiūriu teisė steigti sąjungas be- 
veik prilygsta spaudos laisvei, tačiau sąjunga turi didesnę galią negu 
spauda. Sąjungos vardu reiškiama kokia nors nuomonė turi būti sufor- 
muluota aiškiai ir tiksliai. Sąjunga buria šalininkus ir įtraukia juos į sa- 
vo veiklą. Šalininkai patys mokosi pažinti vienas kitą, ir, gausėjant jų 
gretoms, didėja jų entuziazmas. Sąjunga suvienija skirtingų protų ga- 
lias ir energingai nukreipia jas į aiškiai nubrėžtą tikslą. 

Antroji sąjungų steigimo pakopa — tai susirinkimų laisvė. Kai po- 
litinei sąjungai leidžiama svarbiose krašto vietose steigti veiklos židi- 
nius, padidėja jos aktyvumas ir įtaka. Ten Žmonės susitinka, aptaria 
veiklos priemones, reiškia savo nuomones taip karštai ir su tokia įtai- 
ga, kokios niekada negali turėti raštu išsakyta mintis. 

Politikos sritis — aukščiausia naudojimosi sąjungų steigimo teise 
pakopa: tų pačių pažiūrų šalininkai gali sudaryti rinkėjų klubus ir iš- 
rinkti įgaliotinius, kad tie jiems atstovautų sąjungos centro susirinki- 
me. Tai yra atstovavimo sistemos pritaikymas partijai tiesiogine to Žo- 
džio prasme. 

Tad pirmuoju atveju tų pačių pažiūrų Žmonės užmezga grynai in- 
telektinį ryšį; antruoju atveju jie buriasi į nedideles grupeles, sudaran- 
čias partijos padalinius; galop trečiuoju atveju jie tampa lyg ir atskira 
valstybe valstybėje, atskira valdžia valdžios struktūroje. Jų įgaliotiniai, 
panašiai kaip daugumos įgaliotiniai, patys vieni atstovauja kolektyvi- 
nei savo šalininkų jėgai ir kaip pastarieji yra tarytum valstybės atsto- 
vai, turintys moralinę teisę vadintis tuo vardu. Tiesa, jie neturi teisės 
leisti įstatymus, bet gali kritikuoti esamus ir rengti priimtinų įstatymų 
projektus. 

Įsivaizduoju tautą, kuri dar nėra visiškai išmokusi naudotis laisve 
arba kurią drasko karštos politinės aistros. Tos tautos daugumą, kuri 

rengia įstatymus, gretinu su mažuma, kuri tik svarsto, aptarinėja juos, 
bet lieka nuošaly juos priimant, ir nė kiek neabejoju, jog viešajai tvar- 
kai gresia dideli pavojai. 

Teigiant, jog vienas įstatymas yra savaime geresnis už kitą, toli gra- 
žu neįrodome, kad jį reikia pakeisti anuo kitu. Tačiau ten, kur apsišvie- 
tusių Žmonių protas dar apčiuopia didelį atstumą ar skirtumą, minios 
vaizduotė jau nieko neįžvelgia. Beje, kartais tauta kone lygiai pasiskir- 
sto tarp dviejų partijų, kurių kiekviena tariasi atstovaujanti daugumai. 
Argi įtikėtina, kad greta valdančiosios partijos atsiradus kitai jėgai, be- 
veik prilygstančiai jai moraliniu autoritetu, toji jėga ilgai tenkinsis kal- 
bomis, užuot veikusi? 

Ar visad sulaikys ją toks metafizinis teiginys, jog sąjungų uždavi- 
nys — formuoti nuomones, bet ne sprausti jas į kokius nors rėmus, 
teikti siūlymus rengiant įstatymus, bet anaiptol! ne juos leisti? 

Kuo labiau gilinuosi į spaudos laisvę ir jos apraiškas, tuo labiau įsi- 
tikinu, jog šiuolaikiniame pasaulyje spaudos nepriklausomybė yra es- 
minė ir, taip sakant, sudėtinė laisvės dalis. Tauta, norinti būti laisva, 
turi teisę reikalauti, kad toji nepriklausomybė būtų tausojama bet ku- 
ria kaina. Tačiau neribota politinių sąjungų steigimo laisvė negali bū- 
ti visiškai sutapatinama su spaudos laisve. Pirmoji yra ne tokia svarbi 
ir daug pavojingesnė už antrąją. Tauta gali ją apriboti, nepaliaudama 
būti pati sau šeimininkė; beje, kartais ji privalo tai padaryti, kad tokia 
būtų. 

Amerikoje politinių sąjungų steigimo laisvė neribojama. 

Pavyzdys aiškiau nei kokie nors žodžiai galėtų parodyti, kaip ji to- 
leruojama. 

Visi prisimena, kaip stipriai suaudrino amerikiečius tarifų, arba 
prekybos laisvės, klausimo svarstymas. Tarifų įstatymas vienaip ar ki- 
taip užkliudė ne tik pažiūras, bet ir labai svarbius materialinius inte- 
resus. Šiaurė gynė jį, priskirdama jam savo klestėjimą, Pietūs kaltino 
jį dėl visų savo negandų. Galima sakyti, jog kaip tik tarifų klausimas, 
nedavęs ramybės Sąjungai, gana ilgai kurstė politines aistras. 

1831 m., itin įsiliepsnojus ginčams, nežinomam Massachusettso pi- 
liečiui dingtelėjo mintis per laikraščius pasiūlyti visiems tarifų prieši- 
ninkams nusiųsti savo deputatus į Philadelphiją ir ten drauge pasvar- 
styti, kokių priemonių reikėtų imtis, kad būtų grąžinta prekybos lais- 
vė. Spaudos dėka tas pasiūlymas per keletą dienų perskriejo kraštą nuo 

Maine'o iki New Orleano. Jo karštai griebėsi tarifų priešininkai. Jie 
suvažiavo iš visų kampų ir išsirinko deputatus. Daugelis jų buvo žy- 
mūs Žmonės, o kai kurie išgarsėjo vėliau. Pietų Carolina, vėliau dėl to 
pašaukusi visus prie ginklų, nusiuntė šešiasdešimt tris delegatus. 
1831 m. spalio 1 d. susirinkimas, amerikiečių papročiu pavadintas 
konventu (convention), pradėjo darbą Philadelphijoje; jame dalyvavo 
daugiau kaip du šimtai delegatų. Diskusijos vyko viešai ir nuo pat pir- 
mos dienos įgavo įstatymų leidybos pobūdį; buvo apsvarstyta Kongre- 
so įgaliojimų dydis, prekybos laisvės teorijos ir pagaliau įvairūs tari- 
fų nuostatai. Po dešimties dienų susirinkimas paskelbė kreipimąsi į 
Amerikos tautą ir išsiskirstė. Tame kreipimesi buvo sakoma, jog pir- 
miausia Kongresas neturėjo teisės priimti tarifų įstatymo ir jog esami 
tarifai prieštarauja Konstitucijai, antra, jog nė vienai valstybei, juo la- 
biau Amerikai, nėra naudinga, kad prekyba būtų nelaisva. 

Reikia pripažinti, kad ligi šiol Jungtinėse Valstijose politinių sąjun- 
gų steigimo teisė neturėjo pražūtingų rezultatų, kaip šito būtų galima 
tikėtis kur nors kitur. Teisė steigti sąjungas buvo perimta iš Anglijos 
ir visą laiką gyvavo Amerikoje. Naudojimasis ta teise šiandien jau vir- 
tęs papročiu ir tradicija. 

Laisvė steigti sąjungas dabar tapo būtina garantija, saugančia nuo 
daugumos tironijos. Kuriai nors partijai nugalėjus Jungtinėse Valstijo- 
se, visa valdžia pereina į jos rankas; artimiausi jos šalininkai užima vi- 
sus valstybinius postus ir kontroliuoja visas organizacijas. Žymiausi 
kitos partijos veikėjai negali įveikti barjero, skiriančio juos nuo val- 
džios; jiems tenka laikytis kitoje barjero pusėje; tuomet mažuma turi 
sutelkti savo dvasines jėgas ir nukreipti jas prieš gniuždančią fizinę jė- 
gą. Taigi viena grėsmė atgręžiama prieš dar didesnę grėsmę. 

Daugumos visagalybė, mano akimis žiūrint, Amerikos respubli- 
koms kelia tokį didelį pavojų, kad grėsminga priemonė, kuria stengia- 
masi ją apriboti, man atrodo tikras gėris. 

Čia dar kartą primenu tai, ką kitur esu sakęs apie bendruomenių lais- 
ves: tik tose šalyse, kur yra demokratinė santvarka, sąjungos labiausiai 
reikalingos, kad būtų užkirstas kelias partijų despotizmui arba valdovų 
savivalei. Aristokratijos valdomose valstybėse antrosios pakopos val- 
džios organai yra tarytum natūralios sąjungos, užtveriančios kelią pikt- 
naudžiavimui valdžia. Šalyse, kur nėra tokių sąjungų ir privatūs asme- 
nys negali dirbtinai ar laikinai įkurti ko nors į jas panašaus, aš nematau 

kliūčių įvairaus pobūdžio tironijai, — juk ir didelė tauta gali beatodai- 
riškai pakliūti į nagus saujelei sąmokslininkų ar vienam žmogui. 

Didelio politinio konvento (mat esama visokių konventų) sušauki- 
mas, dažnai galintis imtis labai griežtų priemonių, visur, netgi Ameri- 
koje, ir visada būna svarbus įvykis, keliantis nerimą tikriems krašto 
patriotams. 

Tai aiškiai parodė 1831 m. konventas, kur visų jame dalyvavusių 
įŽymių veikėjų pastangomis buvo siekiama sušvelninti toną ir apribo- 
ti diskusijų objektą. Matyt, 1831 m. konventas tikrai turėjo didelės įta- 
kos nepatenkintiesiems ir paruošė juos atviram maištui prieš Sąjungos 
prekybos įstatymus; jis įvyko 1832 m. 

Nėra ko slėpti, jog iš visų galimų laisvių neribotą politinių sąjungų 
steigimo laisvę valstybė užvis mažiausiai gali sau leisti. Toji laisvė ne- 
nustumia krašto į anarchiją, bet ją jausti kiekvieną akimirką. Ši tokia 
pavojinga laisvė tam tikru požiūriu duoda ir garantijų: šalyse, kur eg- 
zistuoja sąjungų steigimo laisvė, nebūna slaptų sąjungų. Amerikoje 
esama maištininkų, bet nėra sąmokslininkų. 


Kaip įvairiai sąjungų steigimo teisė suprantama Europoje ir Jungti- 
nese Valstijose ir kaip įvairiai ja naudojamasi. 


Be natūraliausios asmeninės veikimo laisvės, žmogaus prigimčiai 
ne mažiau būdinga laisvė jungtis prie kitų Žmonių veiklos ir bendrai 
veikti. Sąjungų steigimo laisvė, man rodos, beveik tokia pat natūrali 
ir neatsiejama nuo žmogaus, kaip ir asmens laisvė. Įstatymų leidėjas, 
įsigeidęs ją panaikinti, pasikėsintų į pačią visuomenę. Esama valsty- 
bių, kur būrimosi ir vienijimosi laisvė yra gerovės ir klestėjimo šalti- 
nis, deja, esama ir tokių, kur, ta laisve piktnaudžiaujant, ji iškraipoma 
ir gyvybės versmė tampa griovimo priežastimi. Mano nuomone, tiek 
vyriausybėms, tiek partijoms būtų pravartu palyginti, kokiu pagrindu 
buriamasi į sąjungas šalyse, kur ta laisvė teisingai suprantama, ir to- 
se, kur ji virsta visuotiniu pakrikimu. 

Daugumai europiečių vis dar atrodo, jog sąjunga — tai karo gink- 
las, skubiai užtaisomas ir tuojau pat išbandomas mūšio lauke. 

Į sąjungas buriamasi turint tikslą išsikalbėti, bet visiems dilgsi min- 
tis, jog reikia ką nors veikti. Sąjunga — tai lyg kariuomenė: iš pradžių 

kalbama norint susivokti, įkvėpti sau drąsos, o paskui žygiuojama pulti 
priešo. Sąjungos narių požiūriu, teisėtos priemonės gali būti stačiai 
priemonės, ir tiek, bet jos niekada nėra vienintelės tikslui pasiekti. 

Visai kitaip suprantama sąjungų steigimo teisė Amerikoje. Jungti- 
nių Valstijų piliečiai, sudarantys mažumą, vienijasi pirmiausia norėda- 
mi Žinoti, kiek jų yra, ir taip susilpninti moralinę daugumos persvarą; 
kita vertus, stodama į varžybas su dauguma, susivienijusi mažuma 
stengiasi pateikti tokius argumentus, kad jie darytų kuo didesnį įspū- 
dį daugumai, — mat šitaip ji visad puoselėja viltį patraukti į savo pu- 
sę pastarąją ir paskiau valdyti jos vardu. 

Tad politinės sąjungos Jungtinėse Valstijose taikiai siekia savo tiks- 
lų ir naudojasi teisėtomis priemonėmis; tvirtindamos, jog ketina tei- 
sėtai laimėti pergalę, apskritai jos sako tiesą. 

Daugelis dalykų lemia tai, jog šiuo požiūriu mes labai skiriamės 
nuo amerikiečių. 

Europoje esama partijų, kurios savo idėjomis tokios tolimos dau- 
gumai, kad net negali tikėtis jokios jos paramos, ir, be to, tos partijos 
tariasi pačios esančios ganėtinai stiprios, kad įstengtų prieš daugumą 
kovoti. Kai tokio pobūdžio partija sudaro sąjungą, ji nori ne įtikinti, 
bet sutriuškinti. Amerikoje Žmonės, savo pažiūromis svetimi daugu- 
mai, yra bejėgiai prieš jos galią; visi kiti tikisi palenkti ją į savo pusę. 

Tad naudojimasis sąjungų steigimo teise darosi tuo pavojingesnis, 
kuo didžiosios partijos turi mažiau galimybių tapti dauguma. Tokioje 
šalyje kaip Jungtinės Valstijos, kur Žmonių pažiūros skiriasi tik niu- 
ansais, sąjungų steigimo teisė gali būti neribojama. 

Tai, kad sąjungų steigimo laisvę vis dar -laikome teise kariauti su 
vyriausybe, siejasi su mūsų nepatyrimu naudotis ta laisve. Tiek parti- 
jai, tiek Žmogui įgavus jėgų, pirmiausia šauna mintis imtis smurto; su- 
pratimas, jog kitus reikia įtikinti savo tvirtumu, ateina daug vėliau, kai 
įgyjama patirties. 

Anglai, nesutaikomai susiskaldę tarpusavy, retai piktnaudžiauja są- 
jungų steigimo teise, nes labai seniai ja naudojasi. 

Mes, europiečiai, iš prigimties tokie karingi, esame pasirengę pul- 
ti į kiekvieną, kad ir beprotišką, valstybei pražūtingą žygį, laikydami 
garbe mirti su ginklu rankose. 

Bet iš visų priemonių, Jungtinėse Valstijose padedančių sutramdy- 
ti politinių partijų smurtą, veiksmingiausia, ko gero, yra visuotinė rin- 

kimų teisė. Tose šalyse, kur galioja visuotinė rinkimų teisė, dauguma 
niekad nekelia įtarimų, nes nė viena partija negali teisėtai pasiskelbti 
atstovaujanti tiems, kurie nėra dalyvavę rinkimuose. Tad sąjungos ži- 
no, ir visi Žino, kad jos neatstovauja daugumai. Tai jų pačių egzistavi- 
mo pamatas: mat jeigu jos atstovautų daugumai, pačios pakeistų įsta- 
tymą, užuot reikalavusios reformų. 

Jų kritikuojamos vyriausybės moralinis poveikis yra labai didelis, 
O jų pačių — labai menkas. 

Europoje beveik nėra tokių sąjungų, kurios nesiskelbtų ar nesitar- 
tų atstovaujančios daugumos valiai. Tas įsivaizdavimas ar tikėjimas 
tuo sustiprina jų padėtį ir stebuklingai padeda joms teisinti savo 
veiksmus. Mat kaip nepateisinsi smurto, kai jo griebiamasi ginant 
slopinamą teisę? 

Žmonijos įstatymai kartais taip susipina ir pasidaro tokie sudėtin- 
gi, jog didžiausia laisvė padeda išvengti piktnaudžiavimo laisve, o di- 
džiausia demokratija apsaugo pačią demokratiją nuo pavojų. 

Europoje sąjungos tariasi esančios lyg valstybės įstatymų leidybos 
ir vykdymo taryba, pati negalinti kelti balso; remdamosi ta mintimi, 
jos veikia ir vadovauja. Amerikoje, kur, visų manymu, sąjungos atsto- 
vauja tik menkai tautos mažumai, jos diskutuoja ir rengia peticijas. 

Priemonės, kuriomis naudojasi sąjungos Europoje, atitinka užsi- 
brėžtus tikslus. 

Kadangi pagrindinis jų tikslas yra veikti, o ne diskutuoti, triuškin- 
ti, o ne įtikinėti, savaime suprantama, jos yra priverstos kurti tokią or- 
ganizaciją, kuri niekuo nepanaši į civilinę, įteisinti savo struktūrose 
karinę drausmę ir leksiką; todėl matome, kaip jos stengiasi centrali- 
zuoti savo pajėgų valdymą ir visą valdžią atiduoti saujelei žmonių. 

Sąjungos nariai atsiliepia į slaptažodį ar įsakymą kaip kareiviai Žy- 
gyje; jie pasirenka pasyvų paklusnumą arba veikiau — vienydamiesi 
drauge atsižada ir savo nuomonės, ir laisvos valios; todėl tokiose są- 
jungose dažniausiai viešpatauja nepakenčiama tironija, dar bjauresnė 
už jų kritikuojamos, visuomenę valdančios vyriausybės despotiškumą. 

Tai labai susilpnina jų moralinę jėgą. Taip jie netenka šventumo au- 
reolės, kuri gaubia engiamųjų kovą prieš engėjus. Mat kaipgi žmogus 
gali skelbtis trokštąs laisvės, jeigu tam tikrais atvejais sutinka vergiš- 
kai paklusti kitiems, tokiems kaip jis žmonėms, atsiduodamas jiems vi- 
sa valia ir net visomis mintimis? 

Amerikiečiai sąjungose taip pat įkūrė valdymo organus, tačiau, tie- 
są pasakius, tai grynai civilinis valdymas. Ten pripažįstama asmens 
nepriklausomybė; ir visuomenės, ir sąjungos nariai drauge siekia to 
paties tikslo, bet nė vienam neprimetamas reikalavimas eiti tuo pačiu 
keliu drauge su visais. Nereikalaujama atsižadėti savo valios ir pro- 
to, — priešingai, kiekvienas stengiasi savo protą ir valią taip pa- 
naudoti, kad geriau sektųsi bendras darbas. 


V SKYRIUS 
APIE DEMOKRATINĮ VALDYMĄ AMERIKOJE 


Žinau, jog įžengiu į pavojingą zoną. Kiekvienas šito skyriaus žo- 
dis turi vienaip ar kitaip užgauti įvairias partijas, suskaidžiusias mūsų 
kraštą. Ir vis dėlto pasakysiu viską, ką manau. 

Mums sunku spręsti apie tikrąjį demokratijos pobūdį ir jos instink- 
tus Europoje, nes čia vyksta dviejų priešingų principų kova, ir sunku 
nustatyti, kas priskirtina tiems principams ir kas yra toje kovoje gim- 
stančios aistros. 

Visiškai kitaip yra Amerikoje. Ten be jokių kliūčių viešpatauja tau- 
ta; jai nereikia baimintis jokių pavojų nei keršyti už įžeidimus. 

Taigi demokratija Amerikoje palikta savo pačios nuožiūrai. Jos ei- 
ga natūrali, apraiškos nevaržomos. Tik atsižvelgiant į tai, ir galima 
apie ją kalbėti. Kam kitam šita studija galėtų būti įdomi ir pravarti, jei- 
gu ne mums, audringos gyvenimo tėkmės kasdien nešamiems į priekį, 
aklai žengiantiems gal į despotizmą, gal į respubliką, bet neabejotinai 
į demokratinę santvarką. 


APIE VISUOTINĘ RINKIMŲ TEISĘ 


Jau anksčiau esu sakęs, jog visos Sąjungos valstijos įtvirtino vi- 
suotinę rinkimų teisę. Ją turi skirtingų socialinės raidos pakopų tau- 
tos. Turėjau progų stebėti jos padarinius įvairiausiose vietose, — ir 
Louisianoje, ir Naujojoje Anglijoje, ir Georgijoje, ir Kanadoje, — 
ten, kur žmonės dėl kalbos, tikėjimo arba papročių skirtumų beveik 
svetimi vieni kitiems. Esu pastebėjęs, kad visuotinė rinkimų teisė 
Amerikoje toli gražu nelemia visų tų gėrybių ar visų tų blogybių, ku- 
rių tikimasi iš jos Europoje, ir kad jos rezultatai apskritai kitokie, nei 
galima numanyti. 

APIE TAUTOS PASIRINKIMĄ IR 
AMERIKOS DEMOKRATIJOS YPATUMUS, 
SĄLYGOJANČIUS TĄ PASIRINKIMĄ 


Jungtinėse Valstijose patys iškiliausi žmonės retai kviečiami prie val- 
džios vairo. — To reiškinio priežastys. — Pavydas, žemuosius Pran- 
cūzijos visuomenės sluoksnius nuteikiąs prieš aukštuosius, — tai jaus- 
mas, būdingas ne prancūzams, bet demokratijai. — Kodėl Jungtinėse 
Valstijose įžymiausi žmonės dažnai patys šalinasi politinės karjeros. 


Daug žmonių Europoje tiki, bet nesako, arba sako, bet netiki, jog 
vienas didžiausių visuotinės rinkimų teisės pranašumų — tai galimy- 
bė valdžios vairą patikėti visuomenės autoritetą pelniusiems Žmonėms. 
Liaudis, kaip manoma, pati negali savęs valdyti, tačiau ji visada nuo- 
širdžiai linki gera valstybei ir instinktyviai pajunta tuos, kurie taip pat 
jai palankiai nusiteikę ir sugeba savo rankose laikyti valdžios vairą. 

Noriu pasakyti, jog tai, ką esu patyręs Amerikoje, neleidžia man 
taip manyti. Vos atvykęs į Jungtines Valstijas, buvau priblokštas ma- 
tydamas, kiek daug puikių, garbingų Žmonių tarp valdinių ir kiek ne- 
daug jų tarp valdančiųjų. Šiuolaikinėse Jungtinėse Valstijose tai dės- 
ninga: iškilių Žmonių čia retai pamatysi tarp valdančiųjų, ir reikia pri- 
pažinti, jog, demokratijai peržengus visas anksčiau nustatytas ribas, 
toji tendencija vis stiprėja. Aišku kaip dieną, kad per paskutiniuosius 
penkiasdešimt metų Jungtinių Amerikos Valstijų valstybės vyrų pader- 
mė labai susmulkėjo, sumenko. 

Galima nurodyti keletą to reiškinio priežasčių. 

Kad ir kažin ką darytum, liaudies švietimo neįmanoma pakelti 
aukščiau tam tikro lygmens. Nors ir kaip lengvintum kelią į mokslą, 
tobulintum mokymo metodus, kad žmonijos sukauptos žinios būtų 
prieinamesnės, ar net sumažintum mokslo išlaidas, niekada nebus 
taip, kad Žmonės ko nors išmoktų ar išlavintų savo intelektą neskir- 
dami tam laiko. 

Tad didesnės ar mažesnės galimybės gyventi nedirbant nubrėžia 
neišvengiamą Žmonių intelektinio lygio ribą. Vienose šalyse tas lygis 
aukštesnis, kitose — žemesnis, bet kad toji riba nebūtų jaučiama, rei- 
kia, jog Žmonėms neberūpėtų materialiniai dalykai, kitaip sakant, jog 
visai nebebūtų liaudies, žemesniųjų sluoksnių. Taigi sunku įsivaizduoti 

visuomenę, kurioje visi žmonės būtų labai apsišvietę, kaip ir valsty- 
bę, kurioje visi būtų turtingi; tai du tarpusavyje susiję sunkumai. Mie- 
lai sutinku, jog diduma piliečių nuoširdžiai trokšta gero savo šaliai; dar 
daugiau — esu net linkęs sakyti, kad žemieji visuomenės sluoksniai 
menkiau nei aukštieji grindžia tą troškimą asmeniniais interesais, bet 
viena aišku, jog jiems visada daugiau ar mažiau pritrūksta išmanymo 
pasirenkant priemones nuoširdžiai siekiamam tikslui įgyvendinti. Kiek 
reikia laiko ir kiek įvairiausių Žinių, nuovokumo, norint perprasti vie- 
no vienintelio žmogaus charakterį! Tad ar gali minia padaryti tai, ko 
nesugeba padaryti Genijai? Ir jie klysta. Tai kodėl turėtų neklysti mi- 
nia? Ji niekad neturi nei laiko, nei galimybių atsidėti kokiam darbui. 
Ji visada daro skubotus sprendimus ir susivilioja patrauklia išore. Kaip 
tik todėl visokiausi šarlatanai taip puikiai moka jai įtikti, O tikrieji jos 
draugai dažniausiai pralaimi. 

Beje, demokratijai visad trūksta ne tiek sugebėjimo atsirinkti ver- 
tingus Žmones, kiek noro ir polinkio tai daryti. 

Nereikia slėpti to dalyko, jog demokratinės institucijos Žmonių šir- 
dyse išugdo pavydą. Ir ne todėl, kad kiekvienam čia duota galimybių 
prilygti kitiems, bet todėl, kad tų galimybių paprastai stinga tiems, ku- 
rie jomis naudojasi. Demokratinės institucijos pažadina ir kursto ly- 
gybės aistrą, bet negali jos visiškai patenkinti. Ta lygybė labai dažnai 
išslysta Žmonėms iš rankų, kai jie tariasi ją pasiekę ir jau nebepalei- 
sią, ir, pasak Paskalio, virsta amžinu bėgimu tolyn; žmonės iš pasku- 
tiniųjų vaikosi to gėrio, juo labiau neįkainojamo, kad jis atrodo esąs 
visai Čia pat, taip lengvai pasiekiamas ir drauge toks tolimas, nepriei- 
namas. Viltis pasiekti laimę jaudina, o netikrumas sėkme kelia nirtulį; 
jie blaškosi, kamuojasi, tūžta. Visa, kas vienaip ar kitaip prašoka jų ly- 
gį, atrodo neįveikiama kliūtis jų norams, bet koks, kad ir visiškai pa- 
gristas, pranašumas jiems tarsi akibrokštas. 

Daug kas mano, jog tik Prancūzijoje atsiskleidžia tas slaptas in- 
stinktas, skatinantis žemuosius visuomenės sluoksnius nustumti kuo 
toliau nuo valdžios aukštuosius sluoksnius; tai klaida: savybė, apie 
kurią kalbu, būdinga visai ne prancūzams, 0 pačiai demokratijai; po- 
litinės aplinkybės suteikė jai daug kartėlio, bet nesudarė sąlygų jam 
rastis. 

Jungtinėse Valstijose liaudis nejaučia jokios neapykantos aukštie- 
siems visuomenės sluoksniams, bet ir nejaučia per daug palankumo, 

stengiasi aukštuomenę laikyti atstu nuo valdžios; ji nebijo didelių ta- 
lentų, bet ir nelabai juos mėgsta. Apskritai krinta į akis, jog visa, kas 
iškyla be jos paramos, sunkiai pelno jos palankumą. 

Tokia jau demokratijos prigimtis: jos skatinama, liaudis laiko įžy- 
mybes toliau nuo valdžios, bet ne ką silpnesnis instinktas skatina įžy- 
mius Žmones šalintis politinės karjeros, kur jiems sunku išsaugoti sa- 
vąjį „aš“ ir nedegraduoti. Šią mintį gana paprastai yra išsakęs kancle- 
ris (chancellor) Kentas. Iškėlęs į padanges Konstitucijos dalį, kuri 
vykdomąją valdžią įgalina skirti teisėjus, tas Žymus autorius priduria: 
„Būdami pernelyg santūraus elgesio ir pernelyg griežtų pažiūrų, toms 
pareigybėms tinkamiausi Žmonės, galimas daiktas, niekad nesugebė- 
tų surinkti balsų daugumos, jeigu būtų renkami visuotinės rinkimų tei- 
sės pagrindu“ (Kent. Commentaries, t. 1, p. 273). Štai kas buvo be jo- 
kių prieštaravimų spausdinama Amerikoje 1830 metais. 

Man pasidarė aišku, jog labai klysta tie, kurie visuotinę rinkimų tei- 
sę laiko atrankos patikimumo garantija. Visuotinė rinkimų teisė turi ki- 
tokių pranašumų, bet tik ne šitoje srityje. 


APIE PRIEŽASTIS, KURIOS GALI IŠ DALIES 
KOREGUOTI DEMOKRATIJOS INSTINKTUS 


Dideli pavojai skirtingai veikia tiek tautas, tiek atskirus žmones. — 

Kodėl prieš penkiasdešimt metų Amerikoje prie valdžios vairo būta 

tiek įžymių žmonių. — Švietimo ir papročių įtaka tautos pasirinkimui. 

— Naujosios Anglijos pavyzdys. — Kokią įtaką kai kurie įstatymai da- 

ro tautos pasirinkimui. — Dviejų pakopų rinkimai. — Jų įtaka Sena- 
to sudarymui. 


Kai valstybei gresia dideli pavojai, tauta dažnai sėkmingai išsiren- 
ka piliečius, galinčius ją išgelbėti. 

Pastebėta, jog pavojaus akivaizdoje Žmogus retai išlieka pačiu sa- 
vimi: jis arba pranoksta save, arba sugniūžta. Taip atsitinka ir tautoms. 
Didžiuliai pavojai, užuot sustiprinę tautos dvasią, kartais visiškai ją 
sugniuždo; jie pažadina aistras, bet nenukreipia jų derama linkme ir 
sudrumsčia protą, užuot jį apšvietę. Žydai vis dar žudė vieni kitus vi- 
dury smilkstančių šventyklos griuvėsių. Bet dažniausiai neišvengiami 

pavojai atskleidžia nepaprastas tautų ir atskirų žmonių dorybes. Tada 
ir išryškėja didūs charakteriai, tarytum nakties gaubiami paminklai, 
gaisro pašvaistės staiga išplėšti iš tamsos. Genijus nesvyruodamas ryž- 
tasi žengti į priekį, o pavojų įgąsdinta tauta kuriam laikui pamiršta sa- 
vo pavydą. Tokiu metu per visuotinius rinkimus neretai suskamba gar- 
sūs vardai. Jau esu minėjęs, jog šiuolaikinėje Amerikoje valstybės vy- 
rai toli gražu neprilygsta tiems, kurie prieš penkiasdešimt metų buvo 
prie valdžios vairo. Tai priklauso ne tik nuo įstatymų, bet ir nuo ap- 
linkybių. Kai Amerika kovojo už didžiausią teisybę, kai viena valsty- 
bė stengėsi nusikratyti kitos valstybės jungo, kai nauja tauta veržėsi į 
pasaulį, visų širdys buvo kupinos jausmo, prilygstančio siekiamo tiks- 
lo taurumui. To visuotinio pakilimo įkarštyje pranašiausi Žmonės at- 
siliepdavo į liaudies šauksmą, ir liaudis, pasitikdama juos išskėstomis 
rankomis, išsirinkdavo juos savo vadovais. Tačiau tai atsitinka retai; o 
apie viską reikia spręsti remiantis įprastine įvykių eiga. 

Trumpalaikiai rūpesčiai ar įvykiai kartais prigesina demokratijos 
aistras, tačiau išsilavinimas ir ypač papročiai šiems polinkiams turi nė 
kiek ne mažesnės, o gal dar stipresnės įtakos. Tai itin akivaizdu Jung- 
tinėse Valstijose. 

Naujojoje Anglijoje, kur išsilavinimas ir laisvė yra tikėjimo ir mo- 
ralės vaisius, kur seniai nusistovėjusi ir susiformavusi visuomenė jau 
turėjo gyvenimo filosofiją, elgesio normas ir papročius, liaudis, nepri- 
pažindama turtų ir kilmės teikiamų pranašumų, ilgainiui išmoko gerbti 
intelektualinį ir moralinį pranašumą ir gera valia jam nusilenkti; todėl, 
kaip matome, Naujojoje Anglijoje demokratija leidžia daryti geresnę 
Žmonių atranką nei kur kitur. 

Priešingai, kuo toliau į Pietus, kur socialiniai ryšiai nėra tokie seni 
ir stiprūs, kur Žmonių išsilavinimas menkesnis, kur blogiau sekasi de- 
rinti moralės, tikėjimo ir laisvės principus, tuo rečiau tarp valdančių- 
jų pasitaiko žmonių, apdovanotų talentais ir dorybėmis. 

O kai galop nusigauni į naująsias Pietvakarių valstijas, kur tik va- 
kar susiformavusį visuomenės branduolį sudaro avantiūristų ir speku- 
liantų gauja, ima siaubas pamačius, į kieno rankas pakliuvo valdžia, 
ir nejučia kyla klausimas, ar tokia jėga, nepriklausoma nuo įstatymų 
ir Žmonių, gali skatinti valstybę augti, o visuomenę klestėti. 

Yra įstatymų, savo esme demokratinių ir vis dėlto galinčių iš da- 
lies pakoreguoti tuos pavojingus demokratijos instinktus. 

Vašingtone įėję į Atstovų Rūmų posėdžių salę, apstulbstate išvydę 
tokį didelį ir tokį neįspūdingą sambūrį. Akis veltui stengiasi įžiūrėti 
kokią įžymybę. Beveik visi Rūmų nariai — pilki žmonės, kurių var- 
dai nesužadina jokių įvaizdžių. Daugiausia tai provincijos advokatai, 
prekybininkai arba netgi žemiausių visuomenės sluoksnių atstovai. Ša- 
lyje, kur įteisintas beveik visuotinis švietimas, kiek teko girdėti, ne visi 
liaudies atstovai moka taisyklingai rašyti. 

Už kelių žingsnių ir Senato durys, už kurių ankštoje salėje susibū- 
rusi diduma Amerikos įžymybių. Čia vargu ar surastumėt bent vieną 
žmogų, kurio garsus vardas nebūtų gyvas jūsų atmintyje. Tai iškalbin- 
gi advokatai, žymūs generolai, išmintingi pareigūnai, pagarsėję valsty- 
bės veikėjai. Kiekvienas Žodis, nuskambėjęs toje asamblėjoje, pada- 
rytų garbę didžiausiems Europos parlamentarų debatams. 

Koks keistas kontrastas! Kodėl tautos elitas yra šitoje, o ne anoje sa- 
lėje? Kodėl pirmuosiuose rūmuose tiek lėkštų Žmonių, o antrieji tary- 
tum turi talentų ir šviesių protų monopolį? Ir vieni, ir kiti kilę iš liau- 
dies, ir vieni, ir kiti — visuotinės rinkimų teisės rezultatas, ir ligi šiol 
dar niekas nepareiškė, jog Senatas — liaudies interesų priešas. Tad iš 
kur toks milžiniškas skirtumas? Tai, mano nuomone, gali paaiškinti vie- 
nintelis faktas: rinkimai į Atstovų Rūmus yra tiesioginiai, 0 į Senatą — 
dviejų pakopų. Piliečių visuma renka kiekvienos valstijos įstatymų lei- 
dybos organus, o federalinė Konstitucija, savo ruožtu kiekvieną tą įsta- 
tymų leidybos organą paversdama rinkėjais, šitaip sudaro Senatą. Tad 
senatoriai, nors ir netiesiogiai, išrenkami visuotiniu balsavimu, nes įsta- 
tymų leidybos organai, skiriantys senatorius, — tai anaiptol ne kokie 
aristokratijos ar šiaip privilegijuoti organai, patys savaime turintys rin- 
kimų teisę, bet iš esmės priklauso nuo piliečių visumos; paprastai jie 
renkami dvejiems metams, tačiau piliečiai visada gali papildomai išrink- 
ti naujų narių. Tautos valia, perėjusi per tą savo pačios išrinktą susirin- 
kimą, pasikeičia ir įgyja tauresnį, gražesnį pavidalą. Šitaip išrinkti žmo- 
nės visada tikrai atstovauja valdančiajai tautos daugumai, bet atstovau- 
ja tik aukštoms idėjoms, išsirutuliojusioms tautos gelmėse, ir atspindi 
tauriausius jos bruožus, o ne kokias nors niekingas aistras, dažnai ją 
drumsčiančias, ir ne ydas, teršiančias jos vardą. 

Nesunku numatyti, jog ateis toks metas, kai Amerikos respublikos 
bus priverstos kur kas dažniau naudotis dvipakope rinkimų sistema, 
kad beviltiškai neįstrigtų demokratijos slenksčiuose. 

Prisipažįstu, jog, mano akimis žiūrint, tik dviejų pakopų rinkimų 
sistemos dėka visiems sluoksniams bus vienodai prieinama politinė 
laisvė. Man regis, vienodai klysta ir tie, kurie tikisi tuo naudotis kaip 
ypatingu partijos ginklu, ir tie, kurie to bijo. 


APIE AMERIKOS DEMOKRATIJOS ĮTAKĄ 
RINKIMŲ ISTATYMAMS 


Retai vykstant rinkimams, valstybei gresia didelės krizės. — Dažnai 
vykstant rinkimams, neatslūgsta karštligiška nuotaika. — Amerikie- 
čiai pasirinko antrąją tų dviejų blogybių. — Įstatymų nepastovumas. 
— Hamiltono, Madisono ir Jeffersono nuomonės šiuo klausimu. 


Kai rinkimai vyksta labai retai, kiekvienąsyk rinkimų metu valsty- 
bei gresia perversmas. 

Partijos neriasi iš kailio stengdamosi nutverti laimę, kuri taip retai 
pasitaiko joms pašonėje; o kadangi pralaimėjusieji kandidatai nebeturi 
ko prarasti, iš jų galima tikėtis kokių nors grėsmingų protrūkių, 
paskatintų nepatenkinto valdžios geismo, nevilties. Ir, priešingai, jeigu 
netrukus vėl gali prasidėti lygiateisė kova, nugalėtieji kantriai laukia. 

Kai rinkimai vyksta labai dažnai, visuomenė nuolatos suaudrinta, 
valstybiniai reikalai darosi labai permainingi. 

Taigi viena vertus, valstybei gresia sunkumai, antra vertus, — re- 
voliucija; viena sistema kenksminga krašto valdymui, kita pražūtinga 
pačiai vyriausybei. 

Amerikiečiai pasirinko verčiau antrąją blogybę nei pirmają. Jie va- 
dovavosi veikiau instinktu negu protu, demokratijos jiems išugdytas 
permainų, įvairovių pomėgis virto beprotiška aistra. Tas nepastovumas 
būdingas ir įstatymų leidybai. 

Daugelis amerikiečių įstatymų nepastovumą laiko neišvengiamu 
visuomenei naudingos sistemos rezultatu. Bet, man regis, Jungtinėse 
Valstijose niekas nesiryžtų neigti to nepastovumo arba jį laikyti dide- 
liu blogiu. 

Įrodęs, kokia naudinga yra valdžia, galinti sutrukdyti ar bent pri- 
stabdyti blogų įstatymų priėmimą, Hamiltonas priduria: „Galbūt kas 
nors man pasakys, jog ta pati valdžia, kuri neleidžia blogų įstatymų, 
paprasčiausiai gali neleisti nė gerų įstatymų. Bet šitas prieštaravimas 

gali pasirodyti menkas tiems, kurie patys įsitikino, kiek blogybių 
mums pridaro įstatymo nepastovumas ir kintamumas. Tasai įstatymų 
nestabilumas — didžiausias mūsų valdžios institucijų trūkumas“ (form 
the greatest blemish in the character and genius of our gouvernments, 
The Federalist, Nr. 73). 

„„.-lengvabūdiškas įstatymų kaitaliojimas ir piktnaudžiavimas įsta- 
tymų leidyba, — yra pasakęs Madisonas, — mano nuomone, tai pa- 
čios pavojingiausios ligos, būdingos mūsų vyriausybei“ (The Federa- 
list, Nr. 62). 

Tuos pačius pavojus nurodė ir Jeffersonas, didžiausias iš visų Ame- 
rikos demokratijos pagimdytų demokratų. 

„Mūsų įstatymų nepastovumas — iš tikrųjų labai rimtas nepatogu- 
mas, — pasakė jis. — Manau, jog mums reikėtų numatyti vienerių me- 
tų laikotarpį įstatymo projekto svarstymui ir galutiniam jo priėmimui. 
Įstatymą apsvarsčius ir priėmus, nebūtų galima pakeisti nė žodžio, o 
jeigu, aplinkybėms susiklosčius, reikėtų priimti jį anksčiau, pateiktas 
siūlymas galėtų būti priimtas ne paprasta balsų dauguma, bet dviem 
trečdaliais vienų ir kitų Rūmų balsų“ !. 


VALSTYBĖS PAREIGŪNAI, 
VIEŠPATAUJANT AMERIKINEI DEMOKRATIJAI 


Amerikos pareigūnai labai paprasti. — Jie nevilki uniformų. — Visi 
pareigūnai gauna algą. — Iš to plaukiantys politiniai padariniai. — 
Amerikoje nesiekiama politinės karjeros. — Kas iš to išeina. 


Valstybės pareigūnai Jungtinėse Valstijose niekuo neišsiskiria iš pi- 
liečių minios; jie neturi nei rūmų, nei sargybos, nei paradinės apran- 
gos. Tą išorinį valdžios žmonių paprastumą sąlygoja ne tik amerikie- 
tiško charakterio ypatybės, bet ir pagrindiniai principai, kuriais vado- 
vaujasi visuomenė. Demokratijos požiūriu, valdžia nėra gėris, tai 
neišvengiama blogybė. Valdžios pareigūnams reikia suteikti tam tik- 
rus įgaliojimus, nes ką gi jie padarytų, neturėdami jokios galios? O ko- 


' Laiškas Madisonui, 1787 m. gruodžio 20 (plg. The Writings of Thomas Jef“- 
Jferson. Washington, 1905, t. 6, p. 393). 

kių nors ypatingų išorinių požymių valdžiai nereikia; jie tik erzintų vi- 
suomenę. 

Patys pareigūnai kuo puikiausiai jaučia, jog teisę valdyti kitus jie 
gavo tik todėl, kad savo manieromis ir išore nesiskiria nuo visų. 

Negalėčiau įsivaizduoti jokio kito valdininko, kuris taip ramiai 
veiktų, būtų visiems toks prieinamas, toks dėmesingas prašymams ir 
mandagiai atsakinėtų į klausimus, kaip Jungtinių Valstijų valstybės pa- 
reigūnas. 

Man patinka tokia natūrali demokratinės vyriausybės elgsena; šitą 
vidinę galią, kuri sietina veikiau su pareigomis negu su pareigūnu, vei- 
kiau su Žmogum negu su išoriniais valdžios ženklais, laikau vyrišku- 
mu ir juo Žaviuosi. 

Manau, jog šiandien kostiumai jau nebėra tokie svarbūs ir nebeda- 
ro tokio įspūdžio kaip ankstesniais laikais. Nesu pastebėjęs, kad Ame- 
rikoje valstybės pareigūnas susilauktų mažiau dėmesio ir pagarbos, 
negu yra to nusipelnęs savo darbu ir veikla. 

Kita vertus, labai abejoju, ar ypatingas drabužis pareigūnams ska- 
tina savigarbą arba pagarbą vienas kitam, jei apskritai nėra į tai linkę; 
aš nenorėčiau patikėti, kad jie galėtų labiau gerbti savo fraką negu sa- 
ve pačius. 

Matydamas, kaip kai kurie mūsų teismo pareigūnai šiurkščiai elgia- 
si su šalių atstovais arba jų adresu laido sąmojus, kaip trauko pečiais, 
klausydamiesi gynėjų, ir atlaidžiai šypso vardijant kaltinimus, norė- 
čiau, kad iš jų būtų atimta mantija, idant, pasijutę esą apsirengę kaip 
paprasti piliečiai, jie prisimintų Žmonėms įgimtą orumą. 

Valstybės pareigūnai Jungtinėse Valstijose nevilki uniformų, užtat 
visi gauna atlyginimus. 

Tai juo labiau demokratinių principų rezultatas. Demokratija gali 
apsupti pareigūnus ištaiga, apipilti juos auksu, apsiausti šilkais, bet ne- 
liesti jų gyvavimo esmės. Tokios privilegijos yra laikinos, taikomos ne 
žmogui, bet užimamai vietai. Steigti neapmokamas pareigybes — va- 
dinasi, kurti turtingų ir nepriklausomų pareigūnų sluoksnį, sudaryti 
aristokratijos branduolį. Jei tauta dar turi pasirinkimo teisę, būtinai rei- 
kia nustatyti naudojimosi šia teise ribas. 

Kai demokratinėje respublikoje apmokamos pareigybės paverčia- 
mos neapmokamomis, man regis, einama prie monarchijos. O kai, 
esant monarchijai, imama mokėti neapmokamiems pareigūnams, nea- 
bejotinai žengiama į despotizmą arba respubliką. 

Tad, mano nuomone, vien jau neapmokamų pareigybių pavertimas 
apmokamomis yra tikra revoliucija. 

Vienu iš akivaizdžiausių demokratijos viešpatavimo Amerikoje po- 
žymių aš laikau tai, kad čia visiškai nėra neapmokamų pareigybių. 
Žmonės moka už visas paslaugas, todėl kiekvienas turi ne tik teisę, bet 
ir galimybę jas daryti. 

Nors demokratinėse valstybėse visi piliečiai gali gauti tarnybą, bet 
ne visi stengiasi ją gauti. Tad rinkėjų pasirinkimą dažniausiai sąlygoja 
ne kandidato rangas ar kilmė, bet kandidatų skaičius ir jų sugebėjimai. 

Tose šalyse, kur įsigalėjusi visuotinė rinkimų sistema, tiesą pasa- 
kius, nebesiekiama politinės karjeros. Žmonės lyg ir atsitiktinai užima 
kokias nors pareigas ir nemano ilgai jose išsilaikysią. Ypač kai rinki- 
mai vyksta kasmet. Todėl ramiais laikais valstybinė tarnyba mažai ką 
masina. Jungtinėse Valstijose vingiuoti politikos keliai pavilioja nuo- 
saikių poreikių Žmones. Labai gabūs, plataus užmojo Žmonės papra- 
stai šalinasi valdžios ir siekia turtų; dažnai atsitinka taip, jog Žmonės 
imasi tvarkyti valstybės reikalus, kai nebesugeba tvarkyti savų. 

Tad kaip tik dėl tų priežasčių labai daug vidutiniškų, menkų žmo- 
nių eina aukštas pareigas. Nežinau, ar amerikiečiai išsirinktų prana- 
šesnių Žmonių, jeigu tie veržtųsi į valdžią, bet labai akivaizdu, kad jie 
anaiptol tos valdžios nesiekia. 


APIE PAREIGŪNŲ SAVIVALĘ, 
VIEŠPATAUJANT AMERIKINEI DEMOKRATIJAI * 


Kodėl pareigūnų savivalė didesnė esant absoliutinėms monarchijoms 
ir demokratinėms respublikoms negu nuosaikioms monarchijoms. — 
Pareigūnų savivalė Naujojoje Anglijoje. 


Yra dvi valdžios rūšys, itin skatinančios pareigūnų savivalę: tai ne- 
žabota vienvaldystė ir demokratija. 

Abi valdymo formos turi labai daug panašumo. 

Despotinėse valstybėse asmens — tiek valstybės pareigūno, tiek 


2 Žodį „pareigūnas“ čia vartoju plačiąja prasme, turėdamas galvoje visus tuos, 
kurių priedermė — vykdyti įstatymus. 

privataus asmens — likimas nėra užtikrintas. Visada turėdamas savo 
rankoje valdinių gyvybę, turtą ir kartais garbę, valdovas nė nemano, 
kad reikėtų jų bijoti, ir duoda jiems visišką veikimo laisvę, būdamas 
tikras, jog jie niekada neišdrįs ja piktnaudžiauti ir jam kenkti. 

Despotinėse valstybėse valdovas taip susižavėjęs savo galybe, jog 
bijo ją varžyti netgi savo paties taisyklėmis; norėdamas įsitikinti, kad 
jo pareigūnai niekada nebandys prieštarauti jo norams, leidžia jiems 
elgtis daugiau ar mažiau nevaržomai. 

Demokratinėse valstybėse dauguma, galėdama kasmet atimti val- 
džią iš rankų tiems, kuriems ją patikėjo, taip pat nebijo, kad pareigū- 
nai, norėdami jai pakenkti, gali piktnaudžiauti valdžia. Turėdama tei- 
sę kiekvieną akimirką pareikšti savo valią valdantiesiems, dauguma 
duoda jiems visišką laisvę, užuot apribojusi jų veiklą griežtomis tai- 
syklėmis, kurios, suvaržydamos juos, suvaržytų ir ją pačią. 

Žvelgiant iš arčiau, galima įsitikinti, jog demokratinėse valstybė- 
se pareigūnų savivalė, ko gero, yra didesnė negu despotinėse valsty- 
bėse. 

Šiose valstybėse valdovas gali tučtuojau nubausti už visas pastebė- 
tas klaidas; bet jis negali paglostyti savo savimeilės ir pasakyti, kad pa- 
stebi visas klaidas, už kurias reikia bausti. Demokratinėse valstybėse, 
priešingai, suverenas yra ir visagalis, ir visažinis, visur esantis tuo pa- 
čiu metu; todėl ir matome, kad amerikiečių valdininkai jaučiasi lais- 
vesni įstatymo apibrėžtoje veikimo srityje negu jų kolegos europiečiai. 
Dažnai apsiribojama tik tuo, jog nurodoma, kokio tikslo jie turi siek- 
ti, o priemones leidžiama pasirinkti patiems. 

Pavyzdžiui, Naujojoje Anglijoje kiekvienos bendruomenės select- 
menams pavedama sudaryti prisiekusiųjų sąrašą, laikantis vienintelės 
taisyklės: prisiekusiuosius reikia išrinkti iš piliečių, turinčių rinkimų 
teisę ir gerą reputaciją“. 

Prancūzijoje kokiam nors valdininkui patikėję naudotis tokia pa- 
vojinga teise, galėtume neabejoti, jog Žmonių gyvybei ir laisvei gre- 
sia pavojus. 

Naujosios Anglijos pareigūnai gali įsakyti smuklėse iškabinti gir- 


* Žr. 1813 m. vasario 27 d. įstatymas (General Collection of the Laws of Mas- 
sachusetts, t. 2, p. 331). Beje, vėliau prisiekusieji buvo renkami traukiant 
burtus. 

tuoklių sąrašus ir, grasindami baudomis, uždrausti savininkams par- 
duoti jiems vyno“. 

Tokie apribojimai ir draudimai papiktintų žmones šalyje, kur vieš- 
patauja griežčiausia absoliutinė monarchija; čia, Amerikoje, su tuo 
lengvai susitaikoma. 

Niekur kitur įstatymas nepaliko tiek daug vietos savivalei kaip de- 
mokratinėse respublikose, nes ten jos tarytum ir neverta bijoti. Netgi 
galima tvirtinti, jog kuo rinkimų teisė yra palankesnė žemesniesiems 
sluoksniams ir kuo labiau ribojamas pareigūno įgaliojimų trukmės lai- 
kas, tuo pareigūnas tampa laisvesnis. 

Kaip tik todėl labai sunku demokratinę respubliką paversti monar- 
chija. Pareigūnai, būdami neberenkami, tebeturi visas renkamų parei- 
gūnų teises ir pareigas. Tuomet žengiama į despotizmą. 

Valstybėse, kur įsigalėjusi nuosaikioji monarchija, įstatymas nubrė- 
žia pareigūnams tam tikrą veiklos sritį ir drauge stengiasi vadovauti 
kiekvienam jo žingsniui. Nesunku įspėti, kodėl taip yra. 

Nuosaikiosios monarchijos valdžia dalijasi tauta ir valdovas. Tiek 
tautai, tiek valdovui rūpi, kad pareigūno padėtis būtų tvirta ir pastovi. 

Valdovas nenori savo valdininkų likimo atiduoti į liaudies ran- 
kas, bijodamas, jog tie gali jį išduoti ir pakenkti jo valdžiai; liau- 
dis, savo ruožtu, bijo, kad pareigūnai, absoliučiai priklausydami 
valdovui, gali imti slopinti laisvę; todėl stengiamasi, kad jie nepri- 
klausytų nuo nieko. 

Dėl tos pačios priežasties valdovas ir liaudis, padarę pareigūną ne- 
priklausomą, stengiasi užsitikrinti, kad jis nepiktnaudžiautų savo ne- 
priklausomybe, — nenukreiptų jos prieš valdovo valdžią arba prieš 
liaudies laisvę. Abi pusės susitaria, jog reikia iš anksto valstybės pa- 
reigūnui nubrėžti veiklos liniją tr, atsižvelgdamos į savo interesus, nu- 
stato taisykles, nuo kurių jam nevalia nukrypti. 


*1787 m. vasario 28 d. įstatymas, ibid., t. 1, p. 302. Štai tekstas: „Kiekvie- 
nos bendruomenės selectmenai iškabina krautuvėlėse, smuklėse ir užva- 
Žiuojamuosiuose namuose sąrašus pagarsėjusių girtuoklių, lošėjų, tose už- 
eigose švaistančių savo laiką ir turtą; ir perspėja, kad tų išvardytų namų sa- 
vininkai, kurie, nepaisydami draudimo, leis minėtiems asmenims savo na- 
muose gerti ir lošti arba parduos jiems spiritinių gėrimų, bus baudžiami pi- 
nigine bauda“. 

ADMINISTRACIJOS NEPASTOVUMAS 
JUNGTINĖSE VALSTIJOSE 


Amerikoje visuomeniniai darbai dažnai palieka mažiau pėdsakų 

negu kokios šeimos veikla. — Laikraščiai — vieninteliai istorijos pa- 

minklai. — Kaip kraštutinis administracijos nepastovumas kenkia 
valdymo menui. 


Trumpai tepabuvę valdžioje, žmonės netrukus dingsta minioje, kuri 
ir pati kasdien keičiasi, todėl visuomeniniai darbai Amerikoje dažnai 
palieka mažiau pėdsakų negu paprasčiausios šeimos triūsas. Valstybės 
valdymas čia oralinis (žodinis) ir tradicinis. Nieko nerašoma, o jeigu 
kas nors užrašoma, tuos raštus kaip Sibilės lakštelius nusineša men- 
kiausias vėjo gūsis, ir jie dingsta amžinai. 

Vieninteliai Jungtinių Valstijų istorijos paminklai — tai laikraščiai. 
Jeigu dingsta bent vienas egzempliorius, tarytum nutrūksta laikų gran- 
dinė: praeitis nebesisieja su dabartimi. Neabejoju, jog po penkiasde- 
šimties metų surinkti autentiškus dokumentus apie šiuolaikinių ame- 
rikiečių socialinio gyvenimo detales bus ne ką lengviau negu apie 
Prancūzijos valdymą viduramžiais; o jeigu Jungtines Valstijas staiga 
nusiaubtų barbarai, panorus šį tą sužinoti apie čia gyvenančią tautą, 
reikėtų griebtis kitų tautų istorijos. 

Valdymo nepastovumas pamažu tampa įpročiu; galiu beveik tvirtin- 
ti, jog Šiandien kiekvienas galiausiai susitaiko su tuo. Niekam nerūpi, 
kas buvo daroma anksčiau jo pirmtakų. Nepripažįstami jokie metodai; 
nėra archyvų; nerenkami dokumentai, nors tai būtų taip nesunku pada- 
ryti. Svarbūs dokumentai, atsitiktinai pakliuvę į kieno nors rankas, nei 
branginami, nei laikomi vertybe. Tarp savo popierių ir aš turiu origina- 
lų, kuriuos esu gavęs iš įstaigų kaip atsakymus į vieną kitą savo klausi- 
mą. Amerikiečių visuomenė gyvena tartum sulig šia diena, nelyginant 
kariuomenė stovykloje. Tačiau vadyba yra tikrų tikriausias mokslas, o 
visų mokslų pažangai būtina nuosekliai kaupti įvairių kartų pasiekimus 
ir patirtį. Vienas Žmogus per savo trumpą gyvenimą pastebi kokį faktą, 
kitam ateina į galvą mintis; tas suranda būdą, anas sugalvoja formulę; 
žmonija ilgainiui surenka tuos individualios patirties vaisius ir ugdo 
mokslus. Deja, amerikiečių administratoriams labai sunku ko nors iš- 
mokti vieniems iš kitų. Vadovaudami visuomenei, jie iš visur prisi- 

graibsto padrikų duomenų, betgi tai ne jų pačių žinios, kurių taip reikia 
valdymui. Todėl, priėjusi kraštutinę ribą, demokratija kenkia vadybos 
menui. Šiuo požiūriu ji labiau tinka administracinį išsilavinimą gavusiai 
tautai negu tautai, vos gavusiai šio mokslo pradmenis. 

Beje, turiu galvoje ne tik valdymo mokslą. Demokratinė valdžia, 
kurios veikla grindžiama tokia paprasta ir tokia savaime suprantama 
idėja, visados mano, jog šalies visuomenė yra labai išsimokslinusi ir 
civilizuota ?. Iš pirmo žvilgsnio gali pasirodyti, kad toji demokratinė 
valdžia gimė pirmaisiais mūsų eros amžiais; rimčiau pasigilinus, atsi- 
skleidžia, kad ji paskutinė atėjo į šį pasaulį. 


VALSTYBĖS IŠLAIDOS, 
VALDANT AMERIKINEI DEMOKRATIJAI 


Kiekviena visuomenė skirstoma į tam tikrus sluoksnius. — Kokį povei- 
kį kiekvienas iš tų sluoksnių daro valstybės finansų tvarkymui. — Ko- 
dėl, liaudžiai valdant, valstybės išlaidos turi polinkį didėti. — Kodėl 
Amerikoje nėra ko per daug bijoti demokratijos keistenybių. — 
Valstybinių pajamų naudojimas esant demokratinei santvarkai. 


Ar demokratinė santvarka yra ekonomiška? Norint atsakyti į šį 
klausimą, pirmiausia reikia Žinoti, su kuo norime ją palyginti. 

Į tą klausimą būtų nesunku atsakyti, jeigu norėtume demokratinę res- 
publiką lyginti su absoliutine monarchija. Pamatytume, jog respublikos 
valstybinės išlaidos gerokai viršija monarchijos valstybines išlaidas. Bet 
šitaip yra visose laisvose šalyse, kai palygini jas su tomis, kurios nėra 
laisvos. Akivaizdu, jog despotizmas žlugdo žmones veikiau trukdyda- 
mas jiems gaminti, nei atimdamas gamybos vaisius; jis dažniausiai ger- 
bia įsigytą turtą, bet sekina turtų šaltinį. Laisvė, priešingai, sukuria gė- 
rybių šimtąsyk daugiau, negu sunaikina, ir valstybėse, kur ji viešpatau- 
ja, tautos ištekliai visad didėja greičiau negu mokesčiai. 

Dabar svarbu palyginti tarpusavyje dvi laisvas tautas ir nustatyti, 
kokią įtaką daro demokratija valstybės finansams. 


* Turbūt nereikia aiškinti, jog čia turiu galvoje demokratinę santvarką, kurią 
įsiveda tauta, o ne kokia maža gentis. 

Visuomenės, kaip apskritai visos organizacijos, susidaro laikyda- 
mosi griežtų taisyklių, kurioms negali nusižengti. Jos yra sudarytos iš 
tam tikrų elementų, kurių esama visur ir visada. 

Yra nesudėtinga kiekvieną tautą suskirstyti į tris idealius sluoks- 
nius. 

Pirmąjį sluoksnį sudaro turtuoliai. Antrąjį — tie, kurie, nors ir ne- 
būdami turtingi, gyvena ištekliuje. Trečiąjį sudaro tie, kurie visai ne- 
turi arba turi nedaug nuosavybės ir gyvena išimtinai iš darbo, samdo- 
mi dviejų pirmųjų sluoksnių atstovų. 

Tų įvairių sluoksnių atstovų gali būti daugiau arba mažiau, nelygu 
santvarka; bet jų panaikinti niekas negali. 

Savaime aišku, tvarkydamas valstybės finansus, kiekvienas tų 
sluoksnių vadovautųsi tik jam būdingais instinktais. 

Tarkime, jog valdžia priklauso vien tik pirmajam sluoksniui; gali- 
mas daiktas, jis ne per daugiausia stengsis taupyti valstybės lėšas, nes 
mokesčiai, kuriais apdedamas didelis turtas, nugriebia tik perteklių ir 
stambiam kapitalui daro vos juntamą įtaką. 

Jeigu valdžia priklausytų tik viduriniajam sluoksniui, galima nea- 
bejoti, kad jis neluptų nežmoniškų mokesčių, nes nedideliam kapita- 
lui nėra nieko pragaištingesnio kaip milžiniški mokesčiai. 

Viduriniųjų sluoksnių valdžia laisvoje valstybėje, man regis, turė- 
tų būti nei labiausiai išprususi, nei, žinoma, kilniausia, bet visų tau- 
piausia. 

O dabar įsivaizduokime, kad valdžia atiteko paskutiniam sluoks- 
niui; numanau, jog tuo atveju valstybiniai mokesčiai, užuot mažėję, di- 
dėtų ir tai atsitiktų dėl dviejų priežasčių. 

Dauguma rinkėjų, balsuojančių už įstatymą, neturėtų jokios apmo- 
kestinamos nuosavybės, todėl pinigai, skirti visuomenės labui, visada 
atneštų jiems naudą, bet ne žalą. Ir tie, kurie turėtų nedidelę nuosavy- 
bę, puikiausiai sugebėtų mokesčius paskirstyti taip, kad turtuoliai juos 
mokėtų, o vargšai jais naudotųsi, — to niekada negalėtų padaryti tur- 
tuoliai, būdami prie valdžios vairo. 

Šalyse, kur valdžia patikėta visiškiems vargšams “, negalima tikė- 


“ Savaime suprantama, žodis „vargšai“ čia vartojamas ne absoliučia, bet san- 
tykine prasme. Amerikos vargšai, palyginus su Europos vargšais, dažnai ga- 
li atrodyti turtuoliai; šiaip ar taip, lyginant su turtingesniais bendrapilie- 
čiais, čia juos tikslinga vadinti vargšais. 

tis taupios valstybės išlaidų politikos: tos išlaidos visados bus labai di- 
delės, nes arba mokesčiais nebus apdėti tie, kurie balsuoja už mokes- 
čių įstatymą, arba tie mokesčiai bus paskirstyti taip, kad balsuotojai 
jų nemokės. Kitaip sakant, dėmokratinė santvarka yra vienintelė, kuri 
suteikia galimybę išvengti prievolės mokėti mokesčius žmonėms, bal- 
suojantiems už mokesčių įstatymą. 

Veltui man prieštaraus, jog liaudies savaime suprantamas rūpestis 
yra tausoti turtuolių turtą, nes, priešingu atveju, ji greit patirs neprite- 
klių. Bet argi karaliams nerūpi padaryti savo valdinius laimingus, o 
kilmingiesiems — prireikus papildyti savo gretas? Jeigu interesai, nu- 
kreipti į tolimą ateitį, būtų galėję pranokti dabarties aistras ir viena- 
dienius poreikius, niekad nebūtų buvę nei tironų, nei tikrosios aristo- 
kratijos. 

Kas nors vėl man paprieštaraus: „O kam gali šauti mintis leisti 
vargšams vieniems valdyti?“ Kam? Tiems, kurie įteisino visuotinę 
rinkimų teisę. Kas valdo: dauguma ar mažuma? Aišku, dauguma; ir 
jeigu aš įrodau, jog daugumą visados sudaro vargšai, argi nebūsiu 
teisus sakydamas, kad šalyse, kur jiems leidžiama balsuoti, valdo 
tik jie? 

Taigi neabejotina, jog ligi šiol visose pasaulio valstybėse daugumą 
visad sudarydavo tie, kurie neturi nuosavybės arba jos turi tiek nedaug, 
jog nedirbdami negali gyventi ištaigiau. Tad visuotinė rinkimų teisė re- 
aliai vargšams atiduoda visuomenės valdžią. 

Kokią blogą įtaką liaudies valdžia kartais gali daryti valstybės fi- 
nansams, rodo mums kai kurių senovės demokratinių respublikų pa- 
vyzdys: ten valstybės iždą ištuštindavo parama nepasiturintiems pilie- 
čiams arba liaudžiai rengiami žaidimai ir reginiai. 

Tiesa, senovės laikais atstovavimo sistema buvo beveik nežinoma. 
Mūsų laikais liaudies aistros sunkiau įsismelkia į valstybinius reika- 
lus; šiaip ar taip, galima tikėtis, jog ilgainiui liaudies įgaliotiniai visa- 
da atstovaus savo rinkėjams ir stengsis, kad viršų imtų jų požiūriai ir 
interesai. 

Beje, gausėjant savininkų, mažėja demokratijos kraštutinumų bai- 
mė, nes tuomet, pirma, liaudžiai reikia mažiau turtuolių pinigų, o ant- 
ra, jai vis sunkiau pačiai išvengti mokesčių. Šiuo požiūriu visuotinė 
rinkimų teisė mažiau pavojinga Prancūzijai negu Anglijai, kur beveik 

visas apmokestinamas turtas yra sukauptas keliose rankose. Prancūzi- 
ją šiuo atžvilgiu pralenkia Amerika, kur didžioji dauguma piliečių — 
savininkai. 

Yra ir kitokių priežasčių, lemiančių valstybinių išlaidų didėjimą de- 
mokratinėse šalyse. 

Valdant aristokratijai, esantieji prie valdžios vairo nejaučia jokio 
stygiaus; patenkinti savo padėtimi, jie rūpinasi kuo didesne šalies ga- 
lybe ir šlove; aukštai iškilę virš pilkos piliečių minios, jie nelabai te- 
suvokia, kaip visuotinė gerovė prisideda prie jų didybės. Negalima sa- 
kyti, kad jie nemato vargšų kančių, bet jie nesugeba įsijausti į jų var- 
gus taip, lyg patys juos patirtų; žodžiu, matydami, kad liaudis atrodo 
susitaikiusi su savo padėtimi, jie yra patenkinti ir nieko daugiau ne- 
nori iš vyriausybės. Aristokratijai rūpi veikiau išlaikyti valdžią, negu 
ją tobulinti. 

Priešingai, kai valdžia yra liaudies rankose, suverenas visur sten- 
giasi padaryti ką nors geresnio, kitaip nėra patenkintas savimi. | 

Tobulinimo dvasia tada apima aibę visokių dalykų, aprėpia begalę 
smulkmenų ir ypač skverbiasi ten, kur visokiausi patobulinimai žada 
daug pinigų, tik šitaip įmanoma pagerinti ir nesugebančio savo jėgo- 
mis išsiversti vargšo dalią. 

Kita vertus, demokratinėse visuomenėse esama betikslio bruzdėji- 
mo; tai lyg amžina karštligė, tolydžio pereinanti į visokiausių nauje- 
nybių diegimą, o tos naujenybės beveik visada brangiai kainuoja. 

Valdant monarchams ir aristokratijai, garbėtroškos pataikauja val- 
dovui, kurstydami jo įgimtą šlovės ir galybės geismą, ir šitaip skatina 
Jį švaistyti didelius pinigus. 

Demokratinėse šalyse, kur suverenui visad trūksta lėšų, jo palan- 
kumą galima pelnyti vien keliant jo gerovę, o tai beveik visada daro- 
ma tik pinigais. 

Be to, kai liaudis pati ima mąstyti apie savo padėtį, atsiranda tūks- 
tančiai naujų poreikių, kuriuos galima patenkinti nebent valstybės lė- 
šomis. Todėl valstybinės išlaidos paprastai didėja augant civilizacijos 
lygiui, o mokesčiai — vystantis švietimui. 

Pagaliau dar viena priežastis lemia tar, jog demokratinė santvarka 
atsieina brangiau nei kuri kita. Kartais demokratija trokšta taupiai nau- 
doti savo lėšas, bet negali, nes nėra išmokusi taupumo meno. 

Kadangi ji dažnai keičia pažiūras ir dar dažniau savo įgaliotinius, 
visi jos reikalai būna arba blogai tvarkomi, arba lieka neužbaigti; pir- 
muoju atveju valstybė daro per dideles išlaidas, neatitinkančias siekia- 
mo tikslo, antruoju — veltui švaistomos lėšos. 


KAIP PASIREIŠKIA AMERIKINĖS DEMOKRATIJOS INSTINKTAI, 
NUSTATANT VALDININKAMS ATLYGINIMUS? 


Tie, kurie nustato didelius atlyginimus demokratinėse šalyse, patys ne- 

gali jų gauti. — Amerikinės demokratijos tendencija antrosios pako- 

pos valdininkams pakelti atlyginimus, pirmosios pakopos valdinin- 

kams — sumažinti. — Kodėl taip yra? — Jungtinių Valstijų ir Prancū- 
zijos valstybės tarnautojų užmokesčio lyginamoji lentelė. 


Demokratinėse šalyse yra viena svarbi priežastis, skatinanti taupyti 
valstybės tarnautojų atlyginimus. 

Demokratinėse šalyse tų, kurie nustato atlyginimus, yra tiek daug, 
kad jiems beveik nepasitaiko progos tuo pasinaudoti. 

Aristokratijos valdomose šalyse, priešingai, tie, kurie nustato dide- 
lius atlyginimus, beveik visada turi viltį gyventi pasiturimai. Jie susi- 
kuria sau kapitalus ar bent jau paruošia atsargų savo vaikams. 

Tačiau reikia pripažinti, jog demokratija yra smulkmeniškai šykšti 
tik savo aukščiausio rango pareigūnams. 

Amerikoje antraeiliai tarnautojai gauna didesnius atlyginimus nei 
kitose šalyse, bet aukštieji pareigūnai čia apmokami daug blogiau. 

Tokius prieštaringus rezultatus lemia ta pati priežastis; abiem atve- 
jais atlyginimus valstybės tarnautojams nustato liaudis; ji galvoja apie 
savo poreikius, lygina juos su kitais ir tuo palyginimu vadovaujasi. Ka- 
dangi ji pati gyvena ištekliuje, atrodo savaime suprantama, jog ir tie, 
kurie jai tarnauja, turėtų panašiai gyventi '. Tačiau prireikus spręsti 


"Išteklių, kuriame gyvena Jungtinių Valstijų antrosios pakopos valdininkai, 
lemia ir kita priežastis, niekuo nesusijusi su bendraisiais demokratijos in- 
stinktais: privati veikla duoda daug pelno, ir valstybė nerastų antrosios pa- 
kopos valdininkų, jei nemokėtų gerų atlyginimų. Taigi ji tampa lyg komer- 
cinė įmonė, kuri, nepaisydama savo ekonominių sumetimų, turi laikytis ne- 
lengvų konkurencijos dėsnių. 

aukštųjų valstybės pareigūnų likimą, jos nuostata susvyruoja, ir viską 
lemia atsitiktinumas. 

Vargšas niekad negali aiškiai suvokti aukštuomenės poreikių. Tai, 
kas turtuoliui tėra kukli suma, vargšui, kuris tenkinasi tik būtiniausiais 
dalykais, atrodo milžiniški pinigai, tad, jo manymu, valstijos guberna- 
torius turi džiaugtis gaudamas du tūkstančius ekiū ir kelti kitiems pa- 
vydą". 

Jei bandysite jam įteigti, jog tokios didelės valstybės atstovas sve- 
timšalių akyse turi pasirodyti apsuptas tam tikra prabanga, iš pradžių 
jis jus supras, bet paskui, prisiminęs savo paprastą būstą ir kuklius sun- 
kaus darbo vaisius, pasvarstys, ką galėtų nuveikti gaudamas tokį, pa- 
sak jūsų, menką atlyginimą, ir bus apstulbintas, stačiai pritrenktas to- 
kių neregėtų turtų. 

Be to, nevalia pamiršti, jog antraeilis valdininkas yra beveik to paties 
lygmens kaip liaudis, o aukščiausieji pareigūnai iškilę. Tad pirmieji dar 
gali sužadinti palankumą, bet antrieji jau pradeda kurstyti jai pavydą. 

Tai aiškiai matyti Jungtinėse Valstijose: čia kuo aukštesnis parei- 
gūno rangas, tuo užmokestis savotiškai mažėja ?. 


* Ohio valstija, turinti milijoną gyventojų, savo gubernatoriui moka 1200 do- 
lerių, arba 6504 frankus, per mėnesį. | 

* Kad ši tiesa būtų akivaizdesnė, užtenka peržvelgti kai kurių federalinės vy- 
riausybės tarnautojų atlyginimus. O kad skaitytojui būtų dar aiškiau, paly- 
ginimui pateikiu atitinkamų prancūzų tarnautojų užmokesčio lentelę. 


JUNGTINĖS VALSTIJOS 
FINANSŲ MINISTERIJA (Treusury department) 


Pasiuntinys (messenger) — 3734 Fr. 
Mažiausiai apmokamas tarnautojas (c/erk) — 5420 
Geriausiai apmokamas tarnautojas (clerk) — 8672 
Generalinis sekretorius, valdytojas (chief clerk) — 10 840 
Ministras (secretary of State) — 32 520 
Vyriausybės galva (prezidentas) — 135 000 
PRANCŪZIJA 
FINANSŲ MINISTERIJA 
Ministro pasiuntinys (huissier du ministre) — 1500 Fr. 
Mažiausiai apmokamas tarnautojas (commis) — 1000— 1800 
Geriausiai apmokamas tarnautojas (commis) — 3200— 3600 
Generalinis sekretorius (secrėtaire pėnėrai) — 20 000 
Ministras — 80 000 


Vyriausybės galva (karalius) — 12 000 000 

Aristokratijai valdant, aukštieji pareigūnai, priešingai, gauna labai 
didelius atlyginimus, o žemieji dažniausiai vos suduria galą su galu. La- 
bai lengva paaiškinti tą reiškinį, remiantis tuo, ką esame dėstę ankščiau. 

Kaip demokratija nesuvokia turtuolio malonumų arba jų pavydi, 
taip aristokratija, savo ruožtu, nesupranta vargšų skurdo arba veikiau 
apie jį net nenutuokia. Tiesą pasakius, vargšas anaiptol nepanašus į 
turtuolį; tai kitos rūšies būtybė. Tad aristokratija per mažai rūpinasi sa- 
vo žemesniųjų tarnautojų likimu. Ji didina atlyginimus tik tada, kai tie 
atsisako pernelyg pigiai ją aptarnauti. 

Demokratijos šykštumas pirmosios pakopos pareigūnų atžvilgiu ga- 
li būti aiškinamas taupumo sumetimais, bet tokių sumetimų ji neturi. 

Kas be ko, demokratija skiria valdantiesiems tiek lėšų, kad tie ga- 
lėtų dorai, sąžiningai gyventi, bet švaisto milžiniškas lėšas liaudies po- 
reikiams arba malonumams "". Tai geresnis mokesčių pajamų panau- 
dojimas, bet anaiptol ne taupumas. 

Apskritai demokratija mažai ką duoda valdantiesiems ir daug val- 
domiesiems. Priešingai yra aristokratijos valdomose šalyse, kur valsty- 
bės pinigais daugiausia naudojasi valdantieji sluoksniai. 


APIE TAI, KAIP SUNKU ĮŽVELGTI PRIEŽASTIS, 
SKATINANČIAS AMERIKOS VYRIAUSYBĘ TAUPYTI 


Didelių klaidų gali pridaryti tas, kuris stengiasi faktais parodyti, 
kokią įtaką turi įstatymai Žmonijos likimui, nes visų sunkiausia ver- 
tinti faktus. 


Gal negerai padariau palyginimui imdamas Prancūziją. Prancūzijoje, kur 
į vyriausybę kasdien vis labiau smelkiasi demokratijos instinktai, jau ryš- 
kėja tendencija didinti mažus atlyginimus ir mažinti didelius. Antai finan- 
sų ministras 1834 m. gauna 80 000 frankų, nors Imperijos laikais gaudavo 
160 000 frankų; generaliniai finansų direktoriai, gaudavę 50 000 frankų, da- 
bar gauna 20 000 frankų. 

'* Beje, pažiūrėkime, kiek Amerikos biudžetui kainuoja pavargėlių šalpa ir ne- 
mokamas mokymas. 
1831 m. New Yorko valstija pavargėliams skyrė 1 200 000 frankų. O suma 
liaudies švietimui siekia mažų mažiausiai 5 420 000 frankų (William. New 
York Annual Register, 1832, p. 205 ir 243). 
1830 m. New Yorko valstijoje buvo 1 900 000 gyventojų, beveik dvigubai 
daugiau negu Šiaurės departamente (Prancūzijoje). 

Viena tauta iš prigimties yra lengvabūdiška ir linksma, kita — vis- 
ką apgalvoja ir apskaičiuoja. Tai priklauso nuo jos fizinės sandaros ir 
nuo kitų man nežinomų priežasčių, kurias gaubia istorijos tamsa. 

Esama tautų, kurios mėgsta iškilmes, triukšmą, džiugesį ir nesigaili 
vėjais paleisto milijono. Esama tokių, kurios mėgsta tik nuošalias pra- 
mogas ir gėdisi atvirai reiškiamo džiaugsmo. 

Kai kuriose šalyse itin mėgstami gražūs pastatai. Kitose visiškai 
nebranginami meno dirbiniai ir niekinama tai, kas neduoda pelno. Be 
to, esama kraštų, kur didžiuojamasi garsiu vardu, ir esama tokių, kur 
svarbiausia yra pinigai. 

Nepriklausomai nuo įstatymų, visi tie dalykai turi nepaprastą įtaką 
valstybės finansų tvarkymui. 

Valdžia Amerikoje niekad nešvaisto liaudies pinigų viešoms šven- 
tėms ne vien todėl, kad už mokesčių įstatymus balsuoja liaudis, bet ir 
todėl, kad ta liaudis čia nemėgsta linksmintis. 

Amerikiečiai kratosi architektūrinių pagražų ir vertina tik materia- 
linius, apčiuopiamus pranašumus ne vien todėl, jog tai demokratinė 
tauta, bet ir todėl, jog tai prekybininkų tauta. 

Privataus gyvenimo papročiai prigyja viešame gyvenime, bet rei- 
kia griežtai skirti dvi taupumo rūšis: vieną, sąlygojamą institucijų, ir 
kitą, priklausomą nuo papročių ir tradicijų. 


AR GALIMA JUNGTINIŲ VALSTIJŲ VALSTYBINES IŠLAIDAS 
PALYGINTI su PRANCŪZIJOS VALSTYBINĖMIS IŠLAIDOMIS? 


Norint apskaičiuoti valstybinių mokesčių sumą, reikia žinoti du da- 
lykus: kokios yra nacionalinės pajamos ir kokio dydžio mokesčiai. 
— Prancūzijos nacionalinių pajamų ir mokesčių neįmanoma tiksliai 
nusakyti. — Kodėl nėra vilčių sužinoti Sąjungos nacionalines paja- 
mas ir išlaidas? — Autoriaus pastangos sužinoti, kiek mokama mo- 
kesčių Pennsylvanijoje. — Bendri požymiai, pagal kuriuos galima 
nustatyti, kiek tauta moka mokesčių. — Tokio nagrinėjimo rezulta- 
tas Sąjungoje. 


Paskutiniu metu dažnai bandoma lyginti Jungtinių Valstijų ir Pran- 
cūzijos valstybines išlaidas. Tas darbas nedavė jokių rezultatų, ir, man 
regis, neverta ilgai įrodinėti, jog taip ir turėjo būti. 

Norint apskaičiuoti kurios nors šalies valstybinius mokesčius, rei- 
kia žinoti du dalykus: pirma, kokios yra tos šalies nacionalinės paja- 
mos ir, antra, kokia tų pajamų dalis skiriama valstybės išlaidoms. 
Bergždžiai dirbs tasai, kuris stengsis apskaičiuoti mokesčių sumą prieš 
tai nesužinojęs bendros nacionalinių pajamų sumos, nes svarbu ne pa- 
čios išlaidos, bet išlaidų ir pajamų santykis. 

Tie patys mokesčiai, kurie nė kiek nenuostolingi turtingam mokes- 
čių mokėtojui, varguolį visiškai nuskurdina. 

Nacionalinį turtą sudaro daugelis elementų: pirma, tai nekilnojama- 
sis turtas, antra — kilnojamasis. 

Sunku apskaičiuoti kokios nors šalies dirbamų žemių plotą, jų pra- 
dinę arba įgytąją vertę. Dar sunkiau apskaičiuoti visą kokios tautos 
kilnojamąjį turtą. Jis toks neaprėpiamas dėl savo įvairovės ir dėl gau- 
sumo, jog nepasiduoda jokiai analizei. 

Kaip matome, net seniausios ir kultūringiausios Europos tautos, tu- 
rinčios centralizuotą valdžią, ligi šiol nėra tiksliai apskaičiavusios sa- 
vo nacionalinio turto vertės. 

Amerikoje dar niekam nebuvo šovusi į galvą tokia mintis. Ir kaip- 
gi būtų galima bent pabandyti tai daryti naujame krašte, kur nėra ga- 
lutinai nusistovėjusi visuomenė, kur nacionalinė vyriausybė neturi pa- 
kankamai tarnautojų, mokančių deramai jiems vadovauti ir kreipti jų 
veiklą tam tikra linkme, kaip kad daroma pas mus, kur, beje, visai nė- 
ra statistikos užuomazgų, nes nėra Žmonių, mokančių rinkti dokumen- 
tus arba turinčių laiko juos peržvelgti? 

Taigi mes nebūtume savo apskaičiavimams gavę svarbiausių duo- 
menų. Mes negalime palyginti Jungtinių Valstijų ir Prancūzijos turto: 
vienos šalięs turtas mums dar nežinomas, o apskaičiuoti kitos šalies 
turto nėra jokių galimybių. 

Tačiau esu pasirengęs kol kas atsisakyti to būtinojo palyginimo na- 
rio; aš nenoriu žinoti, koks yra pajamų ir mokesčių santykis, tad kal- 
bėsiu tik apie mokesčius ir bandysiu nustatyti jų dydį. 

Skaitytojas turės pripažinti, jog, apribodamas savo tyrimų sritį, nė 
kiek nepalengvinau sau uždavinio. 

Neabejoju, kad net centrinė Prancūzijos valdžia, pasitelkusi visus 
savo tarnautojus, neįstengtų tiksliai apskaičiuoti piliečius slegiančių 
tiesioginių ir netiesioginių mokesčių sumos. Tokių darbų, kurių nega- 
lėtų imtis pavienis Žmogus, net Prancūzijos vyriausybė nėra užbaigu- 

si ar bent jau nėra paskelbusi jų rezultatų. Mums žinoma, kokie yra 
valstybiniai mokesčiai; ne paslaptis mums ir bendra departamentų iš- 
laidų suma; mes nežinome, kas darosi bendruomenėse; niekas nega- 
lėtų pasakyti (bent jau šiuo metu), kokią sumą sudaro Prancūzijos val- 
stybės išlaidos. 

Dabar, grįžęs į Ameriką, pastebiu vis daugiau ir vis didesnių sun- 
kumų. Sąjunga man teikia tikslių duomenų apie savo mokesčius; ga- 
liu gauti visų dvidešimt keturių jos valstijų biudžetus, bet iš kur aš su- 
žinosiu, kiek išleidžia piliečiai grafystės ir bendruomenės valdymo or- 
ganų išlaikymui? !! 

Federalinė valdžia neturi tokios galios, kad palieptų vietinės val- 
džios organams išaiškinti mums šitą dalyką, ir net jei patys valdžios 
organai norėtų mums padėti, kažin, ar būtume jais patenkinti. Nors 
toks uždavinys vargiai įmanomas, dar ir tų organų struktūra apsunkintų 
jo vykdymą. Bendruomenės ir grafystės pareigūnus skiria ne valstijos 
administracija, ir jie visiškai nuo jos nepriklauso. Tad reikia manyti, 


" Amerikoje, kaip matome, yra keturių rūšių biudžetai: Sąjunga, valstijos, 
grafystės ir bendruomenės — visos jos turi savo atskirus biudžetus. Lan- 
kydamasis Amerikoje, stengiausi sužinoti pagrindinių Sąjungos valstijų 
bendruomenių ir grafysčių valstybines išlaidas. Man lengvai pasisekė 
gauti didžiausių bendruomenių biudžetus, bet nepavyko gauti mažųjų. Tad 
negalėjau susidaryti nuomonės, kokios yra bendruomenių išlaidos. Nors 
apie grafysčių išlaidas turiu gana padrikų duomenų, tačiau jie tikriausiai 
gali sudominti skaitytojus. Ponas Richardas, buvęs Philadelphijos meras, 
buvo toks malonus, kad parūpino man trylikos Pennsylvanijos grafysčių — 
Lebanono, Centre'o, Franklino, La Fayette'o, Montgomery'o, La Luzer- 
ne'o, Dauphino, Buttlero, Allegheny'o, Columbijos, Northumberlando, 
Northamptono, Philadelphijos — 1830 m. biudžetus. 1830 m. jose gyveno 
495 207 žmonės. Pažvelgę į Pennsylvanijos žemėlapį, pamatysime, kad tos 
trylika grafysčių išmėtytos visomis kryptimis ir priklauso nuo bendro po- 
būdžio sąlygų, galinčių turėti įtakos krašto padėčiai; tad sunku pasakyti, 
kodėl nepateikta tikslių duomenų apie Pennsylvanijos grafysčių finansinę 
padėtį. 1830 m. tos pačios grafystės išleido 1 800 221 franką, vadinasi, vie- 
nam gyventojui išeina po 3,61 franko. Aš apskaičiavau, jog 1830 m. kiek- 
vienas tų gyventojų federacijos poreikiams skyrė po 12,70, o Pennsylvani- 
j0s poreikiams — po 3,80 franko; vadinasi, 1830 m. tie piliečiai valsty- 
binėms išlaidoms (neįskaitant bendruomenių) atidavė po 20,14 franko. Tai 
negalutiniai rezultatai, nes aprėpia tik vienerius metus ir tik dalį valstybi- 
nių išlaidų, tačiau jais galima remtis. 

kad, 

valstijai pareikalavus mums reikalingų duomenų, ji susidurtų su 


žemesniųjų pakopų valdininkų aplaidumu, nes būtų priversta naudotis 
jų paslaugomis !*. 

Beje, beprasmiška ieškoti to, ką amerikiečiai būtų galėję nuveikti 
šioje srityje, nes aišku, kad ligi šiol jie nieko nėra padarę. 

Taigi šiandien nei Amerikoje, nei Europoje nėra tokio Žmogaus; ku- 
ris galėtų mums pasakyti, kiek moka kasmet kiekvienas Sąjungos pi- 
lretis, kad padengtų valstybės išlaidas P. 


12 


- 


Pageidavusieji sugretinti amerikiečių ir mūsų išlaidas aiškiai pamatė, jog 
neįmanoma palyginti bendrų Prancūzijos. ir Jungtinių Valstijų valstybinių 
išlaidų, bet jie bandė lyginti tų išlaidų atitinkamas dalis. Nesunku įrodyti, 
kad šitas metodas ne ką geresnis už pirmąjį. 

Su kuo, pavyzdžiui, galėčiau lyginti mūsų nacionalinį biudžetą? Su Sąjun- 
gos biudžetu? Betgi į Sąjungos kompetenciją įeina mažiau dalykų negu į 


: mūsų centrinės valdžios organų kompetenciją, todėl it jos išlaidos turėtų 


būti mažesnės. Ar galėčiau palyginti mūsų departamentų ir atskirų Sąjun- 
gos valstijų biudžetus? Bet valstijos apskritai turi daugiau ir kur kas svar- 
besnių interesų Regu mūsų departamentų administracija, tad ir jų išlaidos, 
savaime suprantama, yra daug didesnės. Na o grafysčių biudžetai mūsų fi- 
nansų sistemoje neturi panašių atitikmenų. Ar tas išlaidas derėtų priskirti 
prie valstijos, ar prie bendruomeAių biudžeto? Bendruomenių išlaidų esa- 
ma abiejose šalyse, bet jos ne visada atitinka vienos kitas. Amerikoje ben- 
druomenė rūpinasi tokiais dalykais, kurie Prancūzijoje priskiriami depar- 
tamentų arba valstybės žinyboms. Beje, kaip reikėtų apibūdinti Amerikos 
bendruomenių išlaidas? Kiekvienoje valstijoje bendruomenė turi skirtingą 
sandarą. Tad kokią bendruomenę imsime pagrindu: Naujosios Anglijos, Ge- 
orgijos, Pennsylvanijos, o gal Ilinois'0? 

Nesunku pastebėti tam tikrą abiejų šalių biudžetų analogiją, bet visada dau- 
giau ar mažiau skiriasi sudėtinės dalys, ir būtų neįmanoma jų rimčiau pa- 
lyginti. 

Net išsiaiškinę, kiek tiksliai kiekvienas Prancūzijos ar Jungtinių Valstijų pi- 
lietis kasmet moka į valstybės iždą, sužinotume tik dalį tiesos. 
Vyriausybės reikalauja iš mokesčių mokėtojų ne vien pinigų, bet ir tam tik- 
rų pinigais įvertinamų pastangų. Valstybė išlaiko kariuomenę; nepriklauso- 
mai nuo to, kiek visa tauta moka jos išlaikymui, reikia pridėti dar kareivio 
tarnaujamą laiką, turintį didesnę ar mažesnę vertę, nelygu kaip kareivis jį 
panaudotų būdamas laisvas. Tą patį reikėtų pasakyti ir apie pašauktinių ka- 
riuomenę. Žmogus, tarnaujantis pašauktinių kariuomenėje, tam tikrą bran- 
gaus laiko dalį aukoja visuomenės apsaugai ir iš tikrųjų valstybei atiduoda 
tai, ką pats tuo metu galėtų užsidirbti. Be šitų pavyzdžių, galėčiau pateikti 

Tad galime padaryti išvadą, jog taip sunku sėkmingai palyginti mū- 
sų ir amerikiečių socialines išlaidas, kaip Sąjungos ir Prancūzijos tur- 
tą. Pridursiu, kad netgi būtų pavojinga tai daryti. Statistika, pagrįsta 
netiksliais apskaičiavimais, užuot pateikusi tikrą vaizdą, klaidina. Mus 
lengvai apgauna išorinis tikslumo įspūdis, kurį statistika daro net ge- 
rokai nukrypdama nuo tikrovės ir apsukriai klaidas dangstydama tei- 
singomis matematinėmis formulėmis. 

Tad palikime nuošaly skaičius ir pasistenkime kitur paieškoti įro- 
dymų. 

Ar kraštas daro materialinės gerovės įspūdį? Ar atsiskaitęs su val- 
stybe vargšas dar turi kokių išteklių, o turtuolis — pertekliaus? Ar juo- 
du abu atrodo patenkinti likimu ir kasdien stengiasi pagerinti savo pa- 
dėtį, kad pramonei niekad nepritrūktų nei investicijų, nei kapitalo? At- 
sakymai į šiuos klausimus, trūkstant reikiamų duomenų, ir padėtų 
išsiaiškinti, ar valstybinės išlaidos, užkraunamos piliečiams, atitinka 
jų turtą. 

Remdamasis šiais duomenimis, stebėtojas, be abejo, pasakytų, jog 
Jungtinių Valstijų pilietis valstybei atiduoda mažesnę pajamų dalį ne- 
gu prancūzas. 

O ar galėtų būti kitaip? 

Prancūzų skolos dalis — tai dviejų invazijų rezultatas; Jungtinėms 
Valstijoms nėra ko bijoti priešo užpuolimo. Mūsų geografinė padėtis 


ir daug kitų. Tiek Prancūzijos, tiek Amerikos vyriausybė ima tokio pobū- 
džio mokesčius; tie mokesčiai slegia piliečius, bet kas gi galėtų abiejose 
šalyse tiksliai apskaičiuoti jų vertę? 

Yra ir daugiau sunkumų, trukdančių palyginti Sąjungos ir mūsų valstybės iš- 
laidas. Prancūzijoje valstybė prisiima tokių įsipareigojimų, kurių neprisiima 
Jungtinės Valstijos, ir atvirkščiai. Prancūzijos vyriausybė moka dvasininki- 
jai, o Amerikos vyriausybė tai palieka tikinčiųjų rūpesčiui. Amerikoje vyriau- 
sybė rūpinasi vargšais, o Prancūzijoje tai patikėta visuomenės labdarai. Mes 
nustatome visiems tarnautojams tvirtus atlyginimus, amerikiečiai leidžia 
jiems imti papildomą atlyginimą už paslaugas (certain dues). Prancūzijoje 
piliečiai turi prižiūrėti tik nedaugelį kelių, Amerikoje — beveik visus. Mūsų 
keliais galima važinėti nemokamai, Jungtinėse Valstijose yra daug mokamų 
kelių. Turint galvoje visus tuos skirtumus, labai sunku palyginti, kiek visuo- 
menės išlaidų abiejose šalyse padengia mokesčių mokėtojai, nes yra tokių iš- 
laidų, kurių patys piliečiai visai nedarytų arba stengtųsi jas sumažinti, jeigu 
valstybė nebūtų įsipareigojusi veikti jų vardu. 

verčia mus laikyti didelę kariuomenę; Jungtinių Valstijų atsiskyrimas 
nuo pasaulio leidžia turėti vos 6000 karių. Mes turime apie 300 laivų, 
o amerikiečiai — tik 52 laivus '*. Tad kodėl Jungtinių Valstijų gyven- 
tojas turėtų valstybei mokėti tiek pat, kiek moka Prancūzijos gyven- 
tojas? 

Taigi niekaip neįmanoma palyginti dviejų tokių skirtingų šalių fi- 
nansų. 

Tik nagrinėdami, kas dedasi Sąjungoje, o ne lygindami Sąjungą 
su Prancūzija, galime spręsti, ar Amerikos demokratija iš tikrųjų yra 
taupi. 

Peržvelgęs kiekvieną konfederacijos respubliką, pastebiu, jog jų 
vyriausybėms dažnai trūksta nuoseklumo įgyvendinant savo užmo- 
jus, be to, jos reguliariai nekontroliuoja savo tarnautojų. Savaime su- 
prantama, iš to darau išvadą, kad jos dažnai be reikalo švaisto mo- 
kesčių mokėtojų pinigus arba skiria jų savo planams daugiau, negu 
reikia. 

Aš matau, kad, būdama ištikima savo liaudiškai kilmei, vyriausy- 
bė iš paskutiniųjų stengiasi patenkinti žemiausiųjų visuomenės sluoks- 
nių poreikius, atverti jiems kelią į valdžią, rūpintis jų gerove, ugdyti 
švietimą. Ji globoja vargšus, kasmet milijonus skiria mokykloms, ap- 
moka visas paslaugas ir dosniai atsilygina tarnautojams. Toks valdy- 
mas man atrodo naudingas ir protingas, bet esu priverstas pripažinti, 
kad jis nuostolingas, pernelyg švaistus. 

Matydamas vargšą tvarkant valstybės reikalus ir savo Žinioje turint 
nacionalinius išteklius, dažnai suabejoju, ar, rūpindamasis valstybės 
išlaidomis, jis neužkrauna valstybei naujų išlaidų. 

Tad nenorėdamas remtis ne visai tiksliais duomenimis ir nesigrieb- 
damas lengvapėdiškų palyginimų, darau išvadą, jog Amerikos demo- 
kratinė valdžia nėra, kaip kartais teigiama, pigi valdžia, ir aš nebijau 
pranašauti, kad, dideliems sunkumams kada nors užgriuvus Jungtines 
Valstijas, ten mokesčiai bus tokie pat dideli, kaip ir daugelyje aristo- 
kratijos ar monarchijos valdomų Europos šalių. 


4 Žr. Prancūzijos Jūrų ministerijos detalūs biudžetai, o apie Ameriką — The 
National Calendar of 1833, p. 228. 

APIE VALDANČIŲJŲ KORUPCIJĄ IR YDAS, 
ESANT DEMOKRATIJAI, IR KAIP TAI ATSILIEPIA 
VISUOMENĖS DOROVEI 


Aristokratinėse šalyse valdantieji kartais linkę į korupciją. — Demo- 
kratinėse šalyse valdantieji dažniausiai patys pasirodo esą korumpuo- 
ti. — Pirmuoju atveju ydos tiesiogiai veikia liaudies dorovę. — Ant- 
ruoju atveju jos daro netiesioginę įtaką, kuri dar pražūtingesnė. 


Aristokratai ir demokratai priekaištauja vieni kitiems, jog duoda 
pagrindą korupcijai; šitai reikia aptarti skyrium. 

Viešpataujant aristokratijai, valstybės reikalus tvarko turtingi žmo- 
nės, trokštantys vien valdžios. Valdant demokratijai, valstybės veikė- 
jai yra vargšai, jie dar tik kraunasi turtą. 

Vadinasi, aristokratinėse valstybėse valdantieji sunkiai paperkami 
1r labai saikingai trokšta pinigų, o demokratinėse šalyse viskas dedasi 
visai priešingai. 

Kadangi aristokratijos valdomose šalyse tie, kurie trokšta valdyti, 
turi didelius turtus, o tų, kurie gali juos paremti, yra gana mažai, val- 
džia tarytum parduodama iš varžytynių. Demokratinėse šalyse, prie- 
šingai, tie, kurie žūtbūtinai siekia valdžios, niekad nebūna turtingi, o 
tų, kurie juos kelia, yra labai daug. Gal demokratinėse šalyse yra ne 
mažiau parsiduodančių žmonių, bet ten beveik nėra pirkėjų; beje, no- 
rint pasiekti tikslą, reikėtų nupirkti pernelyg daug Žmonių. 

Iš tų, kurie paskutinius keturiasdešimt metų valdė Prancūziją, dau- 
gelis buvo apkaltinti susikrovę turtus valstybės ir sąjungininkų sąskai- 
ta; tokių priekaištų retai susilaukdavo valstybės veikėjai senosios mo- 
narchijos laikais. Be kita ko, Prancūzijoje beveik negirdėta, kad už pi- 
nigus būtų perkami rinkėjų balsai, o Anglijoje tai įprastas dalykas, 
stačiai kasdienybė. 

Niekad nesu girdėjęs, kad Jungtinėse Valstijose kas būtų panaudo- 
jęs savo turtą papirkti valdiniams, bet dažnai esu matęs abejojant val- 
stybės pareigūno sąžiningumu. Dar dažniau esu girdėjęs kaltinant juos 
niekšingomis intrigomis arba nusikalstamomis machinacijomis. 

Tad aristokratijos valdantieji kartais stengiasi papirkinėti kitus, o 
demokratinių šalių vadovai patys leidžiasi papirkinėjami. Pirmuoju at- 
veju tiesiogiai veikiama liaudies dorovė, antruoju daroma netiesiogi- 
nė įtaka visuomenės sąžinei, o tai dar baisesnis dalykas. 

Demokratinių kraštų vadovai, beveik visada įtarinėjami nusikalsta- 
ma veikla, vyriausybės lygiu savotiškai remia nusikaltimus, kuriais yra 
kaltinami. Taigi jie duoda pražūtingą pavyzdį dar tebekovojančiai do- 
rybei ir puikių palyginimų užsislėpusiai nedorybei. 

Pragaištingų aistrų pasitaiko visuose sluoksniuose, jos dažnai įsi- 
taiso soste, remdamosi paveldėjimo teise; taigi niekšų pasitaiko tarp 
tautos vadų ir aristokratijos, ir demokratijos valdomose šalyse. 

Toks atsakymas manęs visiškai nepatenkina; tų, kurie atsitiktinai 
atsiduria prie valdžios vairo, korupcija pasižymi šiurkštumu ir vulga- 
rumu, kuriuo užsikrečia minia; o moralinis didikų nuopuolis, kuriam 
būdingas tam tikras aristokratiškas rafinuotumas ir didingumas, prie- 
šingai, dažniausiai nėra toks užkrečiamas. 

Liaudis niekad neprasismelks į tamsų labirintą, kur viešpatauja kara- 
liaus dvaro dvasia; jai visada bus sunku atskleisti niekšybę, dangstomą 
elegantiškomis manieromis, subtiliu skoniu ir puikia iškalba. Bet grobs- 
tyti valstybės iždą arba prekiauti valstybės malonėmis — šitai puikiai mo- 
ka kiekvienas niekšas ir dar giriasi, kad gali ne blogiau apsisukti. 

Beje, baimintis reikėtų ne tiek dėl valdžios Žmonių, ne dėl aukštuo- 
menės nedorovingumo, kiek dėl nedorovingumo, skinančio kelią į auk- 
štybes, į valdžią. Demokratinėse šalyse paprasti piliečiai mato, kaip 
žmogus išeina iš jų aplinkos ir per kelerius metus pelno turtus, valdžią 
ir galią; tai juos stebina ir sužadina pavydą; jie ima aiškintis, kaip tas 
žmogus, tik vakar buvęs su jais lygus, šiandien turi teisę jiems vado- 
vauti. Priskirti iškilimą gabumams arba dorybėms nepatogu, nes rei- 
kėtų prisipažinti, kad jie patys nėra tokie sumanūs, apsukrūs ir dorin- 
gi kaip jis. Tad pagrindine iškilimo priežastimi jie laiko kokias nors 
jo ydas ir dažniausiai neklysta. Šitaip susidaro šlykšti niekšybės ir val- 
džios, menkumo ir sėkmės, naudos ir nešlovės sąvokų samplaika. 


KĄ GALI DEMOKRATIJA 


Sąjunga tik vieną kartą kovojo dėl būvio. — Entuziazmas karo pra- 

džioje. — Abejingumas karo pabaigoje. — Kaip sunku Amerikoje imti 

naujokus į laivyną. — Kodėl demokratinė šalis nesugeba taip ilgai 
grumtis su sunkumais kaip kuri kita valstybė? 


Perspėju skaitytoją, jog šičia kalbu apie valdžią, vykdančią tikrąją 
tautos valią, o ne vien tik valdančią tautos vardu. 

Nėra nieko baisesnio už tironiją, valdančią tautos vardu, nes, turė- 
dama moralinę galią, priklausomą nuo daugumos valios, ji veikia taip 
ryžtingai, greitai ir atkakliai, kaip veiktų vienas žmogus. 

Gana sunku pasakyti, ką gali padaryti demokratinė vyriausybė na- 
cionalinės krizės metu. 

Ligi šiol dar nėra buvę jokios didelės demokratinės respublikos. 
Respublikos būtų įžeistos tuo vardu pavadinus oligarchiją, 1793 m. 
viešpatavusią Prancūzijoje. Jungtinės Valstijos vienintelės atstovauja 
naujai santvarkai. | 

Per tuos penkiasdešimt Sąjungos gyvavimo metų jos egzistavimui 
tik vieną kartą — Nepriklausomybės karo metu — grėsė pavojus. To 
ilgo karo pradžioje būta nepaprasto entuziazmo tarnauti tėvynei ?. Ta- 
čiau, karui vis nesibaigiant, pasireiškė įprastas egoizmas: pinigai nu- 
stojo plaukti į valstybės iždą, vyrai nebėjo į kariuomenę, tauta vis dar 
troško nepriklausomybės, bet kratėsi priemonių, būtinų jai įtvirtinti. 
„Veltui mes didinome mokesčius ir bandėme rinkti juos naujais meto- 
dais, — rašė Hamiltonas (The Federalist, Nr. 12), — visuomenės vil- 
tys nepasitvirtino, ir valstijų iždai liko tušti. Demokratinės valdymo 
formos, būdingos mūsų vyriausybės demokratinei esmei, pritrūkus 
grynųjų pinigų dėl merdinčios prekybos, ligi šiol vertė niekais visas 
mūsų pastangas surinkti didesnes pinigų sumas. Įvairūs įstatymų lei- 
dybos organai pagaliau suprato, kokios beprotiškos yra tos pastangos“. 

Nuo to laiko Jungtinės Valstijos nebuvo įsivėlusios į jokį rimtą 
karą. 

Norint spręsti, kokias aukas gali prisiimti demokratija, reikia pa- 
laukti to meto, kai amerikiečių tauta bus priversta atiduoti vyriausy- 
bei pusę savo pajamų kaip Anglija arba turės dvidešimtąją gyventojų 
skaičiaus dalį mesti į mūšių laukus, kaip tai padarė Prancūzija. 

Amerikoje nežinomas naujokų ėmimas; ten kariuomenė yra sam- 
doma. Priverstinis šaukimas į karo tarnybą yra toks priešingas ameri- 
kiečių pažiūroms ir svetimas krašto papročiams, jog aš labai abejoju, 
ar ten kada nors bus išdrįsta įteisinti tai įstatymu. Vadinamoji karinė 


" Vienas neįprasčiausių nutarimų, mano nuomone, buvo amerikiečių apsi- 
sprendimas apsieiti be arbatos. Tie, kurie žino, jog Žmonės labiau brangi- 
na įpročius negu gyvybę, be abejo, stebėsis, kaip visa tauta sugebėjo ūmai 
padaryti tokią didelę ir nesuvokiamą auką. 

tarnyba Prancūzijoje — neabejotinai viena sunkiausių mūsų prievolių, 
bet priešingu atveju mes visai neįstengtume sausumoje laimėti dide- 
lio karo. 

Amerikiečiai nepasisavino anglų papročio prievarta imti jūreivius 
į laivyną. Amerikoje nėra nieko panašaus į mūsų jūrų tarnybos prie- 
volę. Tiek valstybės, tiek prekybos laivynas papildomas savanoriais. 

Sunku įsivaizduoti, kaip valstybė, nepanaudodama nė vieno iš mi- 
nėtųjų laivyno papildymo būdų, įstengtų rimtai kariauti jūroje; Jung- 
tinės Valstijos, nors jau laimėjusios jūroje šlovingų pergalių, niekada 
nėra turėjusios didelio laivyno, bet ir nedaugelio laivų komandų išlai- 
kymas joms visada labai brangiai kainavo. 

Esu ne kartą girdėjęs Jungtinių Valstijų valstybės veikėjus kalbant, 
jog Sąjungai būsią sunku išlaikyti deramą padėtį jūrose, jeigu nebūsią 
priimti rekrutų ėmimo arba jūrų tarnybos prievolės įstatymai; tačiau 
nelengva priversti tautą, turinčią suvereno teises, susitaikyti su rekru- 
tų ėmimu arba jūrų tarnybos prievole. 

Neginčytina, jog, gresiant pavojui, laisvos tautos paprastai atsklei- 
džia nepalyginamai didesnę galią negu nelaisvos, bet esu linkęs ma- 
nyti, kad tai ypač būdinga laisvoms tautoms, kuriose dominuoja ari- 
stokratinis pradas. Demokratija, man regis, labiau tinka taikiai visuo- 
menei arba tam atvejui, kai prireikia staigių ir didelių pastangų įveikti 
sunkumams, negu ilgoms politinio gyvenimo audroms, keliančioms 
pavojų valstybės egzistavimui. Priežastis labai paprasta: entuziazmas 
padeda žmonėms ištverti pavojus ir nepriteklius, bet ilgai su jais grum- 
tis įmanoma tik proto pastangomis. Vadinamoji instinktyvi drąsa yra 
labiau paremta išskaičiavimu, negu manoma, ir, nors tik jausmai pa- 
skatina Žengti pirmuosius žingsnius, tai, ką pradėję, žmonės tęsia jau 
matydami galutinį rezultatą. Rizikuojama netekti dalies to, kas bran- 
gu, kad būtų išgelbėta visa kita. 

Taigi demokratijai trūksta dažniausiai to aiškaus ateities suvokimo, 
pagrįsto žiniomis ir patyrimu. Tauta vadovaujasi veikiau jausmais ne- 
gu protu, ir, dabar slegiant didelėms negandoms, baugu, kad ji nesu- 
simąsto apie dar didesnes negandas, kurios galbūt jos laukia pralaimė- 
jimo atveju. 

Yra dar viena priežastis, dėl kurios demokratinė valdžia negali bū- 
ti tokia ištverminga ir atspari kaip aristokratija. 

Liaudis ne tik nesugeba aiškiau už aukštuomenę įžvelgti to, ko ga- 
lima tikėtis ar baimintis ateityje, bet ir visiškai kitaip pakelia esamas 
blogybes. Aristokratas rizikuodamas turi tiek pat galimybių ir pelnyti 
šlovę, ir atsidurti pavojuje. Atiduodamas valstybei didžiąją dalį paja- 
mų, jis kuriam laikui atsižada turto teikiamų malonumų; vargšui mir- 
tis nežada garbės, o mokesčiai, turtuolį tik vos vos suvaržantys, iš 
vargšo dažniausiai atima patį pragyvenimo šaltinį. 

Šis sąlyginis demokratinių respublikų silpnumas krizės atveju, ko 
gero, yra didžiausia kliūtis tokioms respublikoms rastis Europoje. De- 
mokratinė santvarka tik tada nesunkiai išsilaikytų kurioje nors Euro- 
pos šalyje, jeigu ji tuo pat metu įsigalėtų ir visur kitur. 

Aš manau, jog demokratinė valdžia ilgainiui turi padidinti tikrą- 
sias visuomenės jėgas, bet vienoje šalyje vienu metu ji negalėtų iš- 
kart sutelkti tiek jėgų, kiek sugeba sukaupti absoliuti monarchija ar- 
ba aristokratijos valdoma valstybė. Jeigu demokratinė šalis kokį 
šimtmetį būtų valdoma respublikonų, galima tikėtis, jog po šimto me- 
tų ji būtų turtingesnė, labiau apgyvendinta ir klestinti negu kaimy- 
ninės despotijos, bet per tą laiką jai ne kartą grėstų pavojus būti tų 
despotijų nukariautai. 


APIE AMERIKINĖS DEMOKRATIJOS 
SAVIRAIDĄ 


Amerikiečių tauta ilgai neprisiruošia, o kartais ir suvis atsisako da- 
ryti tai, kas pravartu jos gerovei. — Amerikiečių sugebėjimas daryti 
taisytinas klaidas. 


Keblumai, su kuriais demokratija Jungtinėse Valstijose susiduria 
malšindama aistras ir ateities labui tramdydama vienadienius porei- 
kius, pastebimi net smulkmenose. 

Meilikautojų apsupta tauta sunkiai galynėjasi pati su savim. Kiek- 
vienąsyk, kai liaudį bandoma įtikinti, jog laikinai reikėtų susitaikyti su 
kai kuriais nepritekliais ar suvaržymais, netgi jei protu ir suvokiama, 
kokiu tikslu tai darytina, beveik visada iš pradžių nesutinka paklusti. 
Amerikiečiai pagrįstai giriami, kad laikosi įstatymų. Reikia pridurti, 
jog Amerikoje įstatymus leidžia tauta, ir leidžia juos pati sau. Taigi 

Jungtinėse Valstijose įstatymai palankūs tiems, kurie visur kitur la- 
biausiai linkę juos pažeisti. Tad visiškai įtikėtina, jog griežtas įstaty- 
mas, kuris daugumai tuo metu atrodys nenaudingas, nebus priimtas ar- 
ba jo nebus laikomasi. 

Jungtinėse Valstijose nėra tyčinio bankroto įstatymo. Gal todėl, kad 
nebūna bankrotų? Ne, priešingai, todėl, kad jų labai daug. Baimė būti 
patrauktam į teismą už tyčinį bankrotą visuomenės sąmonėje nugali 
baimę būti kitų bankrotų sužlugdytam, ir todėl dauguma taikstosi su 
nedovanotinu pakantumu nusikaltimui, kurį kiekvienas individualiai 
smerkia. 

Naujosiose Pietvakarių valstijose piliečiai susidoroja vienas su ki- 
tu be teismo, ten be paliovos vyksta žmogžudystės. Taip darosi todėl, 
jog tose dykynėse pernelyg žiaurūs papročiai ir per menkai paplitęs 
švietimas, kad būtų pasikliaujama įstatymo galia; čia labiau mėgsta- 
mos dvikovos, o ne teismai. 

Philadelphijoje kartą man sakė, jog beveik visi nusikaltimai Ame- 
rikoje įvyksta dėl piktnaudžiavimo alkoholiu, kurio pigiai prisipirku- 
si, prastuomenė geria į valias. „Bet kodėl jūs neapmokestinate degti- 
nės prekiautojų?“ — paklausiau aš. — „Mūsų įstatymų leidėjai jau ne 
kartą apie tai galvojo, — buvo man atsakyta, — tačiau tai nelengva pa- 
daryti. Bijoma maišto, be to, tie, kurie balsuotų už tokį įstatymą, tik- 
rai nebūtų išrinkti antrą kartą“. — „Vadinasi, — pareiškiau, — pas jus 
daugumą sudaro girtuokliai, ir nėra saiko“. 

Jei apie tai užsimeni valstybės vyrams, jie paprasčiausiai atsako: 
„Laikas — geriausias patarėjas; liaudis ilgainiui pati suvoks blogį ir 
susipras“. Tai dažniausiai pasitvirtina; demokratija gali apsigauti daž- 
niau negu karalius ar kokia aristokratų taryba, bet ji taip pat turi dau- 
giau galimybių atitokti protui prašvitus, nes apskritai jos interesai ne- 
gali prasilenkti su daugumos valia ir prieštarauti blaiviam protui. Ta- 
čiau demokratijai atveria akis tik patyrimas, taigi daugelis tautų galėtų 
ir žūti nesulaukusios savo klaidų rezultatų. 

Didžiausias amerikiečių pranašumas — ne tik tai, kad jie labiau ap- 
sišvietę nei kitos tautos, bet ir tai, kad moka daryti pataisomas klaidas. 

Pridurkime, jog, norėdama pasinaudoti praeities patyrimu, demo- 
kratija turi būti jau pasiekusi tam tikrą civilizacijos ir švietimo lygį. 

Esama tautų, kurių pradinis išsilavinimas toks ydingas ir kurių es- 
mę sudaro toks keistas aistrų, nemokšiškumo ir klaidingo visa ko su- 

vokimo kratinys, kad jos neįstengia perprasti savo vargų priežasties ir 
žūva pačios nežinodamos kodėl. 

Aš apkeliavau plačius kraštus, kur kadaise gyveno didelės indėnų 
gentys, šiandien jų nebėra; aš gyvenau išretėjusiose gentyse, kurios 
sulig kiekviena diena nyksta ir netenka buvusios laukinės šlovės spin- 
desio; aš girdėjau pačius indėnus pranašaujant, kokia dalia laukia jų 
rasės. Beje, kiekvienas europietis puikiai suvokia, ką reikėtų daryti, 
kad tos nelaimingos tautelės būtų apsaugotos nuo neišvengiamos Žžū- 
ties. Bet patys indėnai visai to nesuvokia; jie jaučia, kaip kasmet virš 
galvų telkiasi negandos, ir žus: visi kaip vienas, atsisakydami pagal- 
bos. Reikėtų nebent jėga priversti juos gyventi. 

Stebimasi tuo, kad jau ketvirtis amžiaus naujos Pietų Amerikos tau- 
tos grumiasi nesibaigiančių revoliucijų verpetuose, ir kasdien laukia- 
ma, kada jos vėl grįš į savo vadinamąjį pirmykštį būvį (ėtat naturel). 
O kas gali paneigti, jog šių laikų revoliucijos — natūraliausias Pietų 
Amerikos ispanų būvis? Tos šalies gyventojai blaškosi prarajos dug- 
ne, patys savo jėgomis neįstengdami iškopti. Žmonės, gyvenantys ši- 
toje gražioje pusrutulio pusėje, rodos, žūtbūt stengiasi užsinerti sau 
kilpą ant kaklo, ir niekas negali jų sulaikyti. Išsekę jie valandėlę ilsi- 
si, O pailsėję ima dar nirtulingiau šėlti. Stebėdamas tą tolydžio besi- 
kaitaliojantį kančių, skurdo ir nusikaltimų būvį, aš kartais noriu pati- 
kėti, jog despotizmas jiems būtų malonė. 

Bet šie du Žodžiai man niekaip nesisieja galvoje. 


KAIP AMERIKOS DEMOKRATIJA TVARKO 
VALSTYBĖS UŽSIENIO REIKALUS 


Washingtono ir Jeffersono numatyta Jungtinių Valstijų užsienio po- 

litikos kryptis. — Beveik visi demokratijai būdingi trūkumai atsi- 

skleidžia tvarkant užsienio politikos reikalus, o jos privalumai 
beveik nepastebimi. 


Kaip matėme, federalinė Konstitucija įpareigoja prezidentą ir Se- 
natą nuolat tvarkyti valstybės užsienio reikalus '*, todėl tam tikra da- 


'6 Konstitucijoje (II straipsnis, 2 skirsnis, $ 2) sakoma, jog prezidentas „su- 
daro sutartis, atsiklausdamas Senato nuomonės ir sutikimo“. Nevalia pa- 

limi bendrajai Sąjungos politikai liaudis neturi tiesioginės ir kasdie- 
nės įtakos. Taigi negalima griežtai tvirtinti, jog Amerikoje valstybės 
užsienio reikalus tvarko demokratija. 

Du žmonės nubrėžė užsienio politikos kryptį, kurios amerikiečiai 
ligi šiol tebesilaiko: pirmasis buvo Washingtonas, antrasis — Jeffer- 
sonas. 

Washingtonas nuostabiame laiške bendrapiliečiams, kuris yra tarsi 
šio didžio Žmogaus politinis testamentas, rašė: 

„Plėsti prekybinius ryšius su užsienio valstybėmis ir užmegzti kuo 
mažiau politinių santykių su jomis — tokia yra mūsų politikos pagrin- 
dinė taisyklė. Mes turime nuosekliai vykdyti jau sudarytas sutartis, bet 
stenkimės nesudaryti naujų. 

Europa turi savo interesų, kurie arba visai nesisieja, arba tik netie- 
siogiai siejasi su mūsų reikalais, ji dažnai įsivelia į nesutarimus, sa- 
vaime suprantama, mums visai svetimus; tad neapdairiai elgtumėmės 
dirbtiniais ryšiais susisaistydami su jos permaininga politika, sudary- 
dami įvairiausias sąjungas su jos draugais ir priešais, dalyvaudami tarp 
jų kilusiose batalijose. 

Mūsų atsiskyrimas ir nutolimas nuo Europos mums leidžia pasi- 
rinkti kitokį kelią. Jeigu ir toliau būsime vieninga ir vientisa valstybė, 
valdoma stiprios vyriausybės, jau greitai nebeturėsime ko bijoti. Tuo- 
met galėsime laikytis tokios politikos, kad kiti imtų gerbti mūsų neut- 
ralumą; karingos valstybės, jausdamos nieko iš mūsų nelaimėsiančios, 
bijos be priežasties mus provokuoti; o mes patys galėsime rinktis ar- 
ba taiką, arba karą, atsižvelgdami tik į savo interesus ir teisingumą. 

Kodėl mes turėtume atsisakyti tokios palankios padėties teikiamų 
pranašumų? Kodėl turėtume palikti savo dirvonus ir leisti šaknis sve- 
timoje žemėje? Kodėl pagaliau, susiedami savo likimą su kuria nors 
Europos dalimi, savo taiką ir gerovę turėtume aukoti jos teritorijoje 
gyvenančių tautų ambicijoms, varžyboms, interesams ir kaprizams? 

Mūsų tikrosios politikos esmė — nesudaryti nuolatinės sąjungos su 
jokia užsienio valstybe; juo labiau kad šiuo metu dar turime galimy- 
bių laikytis to principo, bet aš jokiu būdu nesiūlau atsisakyti duotų 


miršti, kad senatorių mandatas galioja šešerius metus ir kad jie, išrinkti 
kiekvienos valstijos įstatymų leidėjų, yra dvipakopės rinkimų sistemos re- 
zultatas. 

įsipareigojimų. Sąžiningumas visada yra geriausia politika: ši taisyk- 
lė, mano nuomone, taikytina tvarkant tiek valstybių, tiek atskirų asme- 
nų reikalus. Tad esu įsitikinęs, jog mums reikia įvykdyti visus jau duo- 
tus įsipareigojimus, bet manau, jog nereikalinga ir neprotinga sudary- 
ti naujus. Elkimės visada taip, kad mūsų nuostata būtų gerbiama, ir, 
susidūrę su pavojais, galėsime kliautis laikinais sąjungininkais“. 

Anksčiau Washingtonas buvo pasakęs tokią gražią ir teisingą min- 
tį: „Valstybė, kuri leidžiasi užvaldoma meilės arba neapykantos kitai 
valstybei, tampa savotiška verge. Ji yra arba savo meilės, arba savo ne- 
apykantos vergė“. 

Politinėje veikloje Washingtonas visada vadovavosi tomis mintimis. 
Jam pavyko išsaugoti krašte taiką, kai visas pasaulis kariavo, ir jis su- 
formulavo lyg ir doktriną, pasak kurios, amerikiečiams niekada nede- 
ra kištis į Europos vidaus nesutarimus. 

Jeffersonas nuėjo dar toliau — į Amerikos politiką jis įdiegė tokią 
mintį: „Amerikiečiai niekad neturi prašyti lengvatų iš užsienio valsty- 
bių, kad patys nebūtų priversti jų teikti“. 

Šie du principai, savo įtaigiu teisingumu lengvai suvokiami miniai, 
labai supaprastino Jungtinių Valstijų užsienio politiką. 

Visiškai nesikišdama į Europos reikalus, Sąjunga, galima sakyti, 
neturi su kuo svarstyti užsienio politikos, nes dar neturi Amerikos že- 
myne galingų kaimynų. Kadangi veikiau dėl geografinės padėties ne- 
gu dėl savo valios ji atsiribojo nuo Senojo Pasaulio aistrų, todėl nebe- 
reikia nei jų saugotis, nei prie jų derintis. Na, o dėl Naujojo Pasaulio 
aistrų, — jos dar slypi tolimoje ateityje. 

Sąjunga yra laisva nuo ankstesnių įsipareigojimų, tad naudojasi se- 
nųjų Europos valstybių patyrimu, nebūdama priversta, kaip šios, mo- 
kytis iš praeities pamokų ir taikyti jas dabarčiai; skirtingai nuo Euro- 
pos valstybių, jai nereikia prisiimti milžiniško tėvų paveldo — šlovės 
ir negandų, tautų meilės ir neapykantos sampynų. Laukimas yra Jung- 
tinių Valstijų užsienio politikos nuostata: užuot ką nors darius, verčiau 
reikia susilaikyti. 

Tad sunku numatyti, kaip lanksčiai Amerikos demokratija tvarkys 
valstybės užsienio reikalus. Tiek jos draugai, tiek jos priešininkai tu- 
rės vėliau pareikšti savo nuomonę šiuo klausimu. 

O aš pasakysiu nesvyruodamas: valstybės užsienio reikalų tvar- 
kymo srityje demokratinė santvarka, man regis, toli gražu neprilyg- 

sta kitoms. Remdamasi patyrimu, tradicijomis ir išsimokslinimu, de- 
mokratija beveik visada išsiugdo kasdienę praktinę išmintį ir buities 
smulkmenų bei įvykių nuovoką, vadinamą blaiviu protu. Blaivaus 
proto pakanka kasdieniam visuomenės gyvenimui; ir kai tauta yra 
puikiai išsilavinusi, demokratinė laisvė, pritaikyta valstybės vidaus 
reikalams, duoda daugiau gera, negu demokratinės vyriausybės klai- 
dos galėtų pridaryti bloga. Bet, nagrinėjant tautų santykius, ne visa- 
da tai pasitvirtina. 

Užsienio politikai nereikia beveik jokių demokratijai būdingų ge- 
rų savybių, — priešingai, ji įsakmiai reikalauja išsiugdyti beveik vi- 
sas tas, kurių jai trūksta. Demokratija paskatina valstybės vidaus iš- 
teklių augimą, prisideda prie gerovės kėlimo, ugdo valstybės dvasią, 
skirtingiems visuomenės sluoksniams skiepija pagarbą įstatymui, — 
žodžiu, daro visa, kas turi netiesioginę įtaką vienos valstybės pozici- 
jai kitos atžvilgiu. Tačiau demokratija vargiai įstengtų koordinuoti pla- 
taus masto darbus, aprėpti detales, prisiimti kokį uždavinį ir atkakliai 
jį vykdyti, nepaisant jokių kliūčių. Ji vargiai sugebėtų slapčia imtis ko- 
kių priemonių ir kantriai laukti rezultato. Tai savybės, kuriomis daž- 
niausiai apdovanotas arba vienas Žmogus, arba aristokratija. Tačiau 1|- 
gainiui kaip tik tokias savybes nelyginant individas išsiugdo ir tauta, 
kad galėtų dominuoti. 

Priešingai, atkreipę dėmesį į aristokratijai būdingus trūkumus, pa- 
matysite, jog jų įtaka valstybės užsienio politikai beveik nepastebima. 
Didžiausia aristokratijos blogybe laikoma tai, kad ji dirba ne masių, o 
vien tik savo naudai. Tačiau užsienio politikos srityje aristokratijos in- 
teresai labai retai nesutampa su visos tautos interesais. 

Demokratijos polinkis sprendžiant politines problemas vadovautis 
labiau jausmais negu protu ir ilgai brandintą sumanymą paaukoti aki- 
mirksnio aistrai ypač pasireiškė įsiliepsnojus Prancūzų revoliucijai. 
Tada, kaip ir dabar, nereikėjo daug proto ir išmanymo, kad amerikie- 
čiai suvoktų, jog jiems neverta veltis į karą, kuris krauju užlietų Eu- 
ropą, bet nepridarytų Jungtinėms Valstijoms jokių nuostolių. 

Vis dėlto liaudies simpatija Prancūzijai buvo taip karštai reiškiama, 
jog tiktai nepalenkiamo Washingtono būdo ir tuo metu dar milžiniško 
jo autoriteto dėka Anglijai nebuvo paskelbtas karas. Negana to, griež- 
tais argumentais grumdamasis su tauriomis, bet nežabotomis bendra- 
piliečių aistromis, tas didis žmogus vos neprarado vienintelio pelnyto 

atpildo — savo tėvynės meilės. Dauguma pasisakė prieš jo politiką; 
dabar visa tauta jam pritaria !!. 

Jeigu Konstitucija ir visuotinis palankumas nebūtų suteikę Wa- 
shingtonui teisės tvarkyti valstybės užsienio reikalų, be abejo, liaudis 
būtų padariusi kaip tik tai, ką šiandien ji smerkia. 

Beveik visoms tautoms, plačiai nuskambėjusioms pasaulyje, vi- 
soms toms, kurios, pradedant romėnais ir baigiant anglais, sumanė, su- 
brandino ir įvykdė didžius darbus, vadovavo aristokratija, todėl nėra 
ko stebėtis! 

Aristokratijos pažiūros ir įsitikinimai yra tvirčiausi pasaulyje. Liau- 
diės mases galima suvedžioti pasinaudojus jų tamsumu arba aistromis; 
galima iš netyčių užklupus apgauti karalių ir priversti jį atsisakyti sa- 
vo užmojų; beje, juk karalius — irgi mirtingasis. Tačiau aristokratija 
yra pernelyg gausi, kad būtų galima ją užklupti iš netyčių, ir visiškai 
negausi, kad lengvai pasiduotų beprotiškoms aistroms. Aristokratija — 
tai lyg tvirtas, apsišvietęs Žmogus, ji nemirtinga. 


"7 Žr. Marshall. Life of Washington, t. 5, p. 314: „Esant tokiai vyriausybei kaip 
Jungtinėse Valstijose, pirmasis pareigūnas, kad ir koks būtų nepalenkiamas, 
negali ilgai priešintis visuomenės nuomonės spaudimui, o tada viršų lyg ir 
ėmė nuomonė, reikalaujanti karo. Ir iš tikrųjų, tuo metu vykstant Kongre- 
so sesijai, buvo pastebėta, jog Washingtonas prarado daugumą Atstovų Rū- 
muose“. Beje, kalbos ir išpuoliai prieš jį buvo žiaurūs; viename politinia- 
me susirinkime nepabūgta jį netiesiogiai palyginti su išdaviku Arnoldu 
(p. 265). Marshallas dar sako: „Opozicinės partijos nariai pareiškė, jog ad- 
ministracijos šalininkai sudarę aristokratų frakciją, parsidavusią Anglijai ir 
trokštančią restauruoti monarchiją, vadinasi, esą Prancūzijos priešai; tos 
frakcijos nariai esą lyg ir kilmingieji, kurie vietoj titulų banke turį akcijų 
ir taip biją kokių nors priemonių, galinčių turėti įtakos jų kapitalo vertei, 
jog nepaisą jokių įžeidimų, į kuriuos atsakyti reikalaują tautos garbė ir in- 
teresai“ (p. 355). 


VI SKYRIUS 


TiKRIEJI PRANAŠUMAI, 
KURIŲ DEMOKRATINIS VALDYMAS 
TEIKIA AMERIKIEČIŲ VISUOMENE! 


Prieš pradėdamas šį skyrių, manau, jog reikia priminti skaitytojams 
tai, apie ką jau ne kartą esu kalbėjęs knygoje. 

Jungtinių Valstijų politinė sandara — tai, man regis, viena demo- 
kratijos valdymo formų, tad ir amerikiečių institucijų nelaikau vienin- 
telėmis arba geriausiai tinkamomis demokratinei tautai. 

Rodydamas, kiek naudos gauna amerikiečiai iš dėmokratinės san- 
tvarkos, aš anaiptol nelinkęs sakyti ar manyti, kad tokių pranašumų ga- 
lima pasiekti tik leidžiant tokius pat įstatymus. 


BENDROJI ĮSTATYMŲ TENDENCIJA, 
VALDANT AMERIKINEI DEMOKRATIJAI, 
IR JŲ VYKDYTOJŲ INSTINKTAI 


Demokratijos ydos iškart krinta į akis. — Jos pranašumai pastebimi 

tik ilgainiui. — Amerikinė demokratija dažnai nepaslanki, tačiau ben- 

dras įstatymų kryptingumas yra naudingas. — Valstybės tarnautojai 

amerikinės demokratijos sąlygomis neturi kokių nors pastovių intere- 
sų, kurie skirtųsi nuo daugumos interesų. — Kas iš to išeina. 


Demokratinės santvarkos ydas ir blogybes nesunku pastebėti; ga- 
lima jas įrodyti akivaizdžiais faktais, o jos išganinga įtaka veikia ne- 
jučiomis ir, galima sakyti, paslaptingai. Jos trūkumai kaipmat krinta į 
akis, o privalumai atsiskleidžia tik ilgainiui. 

Amerikinės demokratijos įstatymai dažniausiai netobuli arba pilni 
trūkumų; kartais jie pažeidžia įgytas teises arba sankcionuoja pavojin- 
gas teises; kad ir kokie jie būtų geri, dažnas jų kaitaliojimas vis tiek 
yra didelė blogybė. Tai pastebima iš pirmo žvilgsnio. 

Tad kodėl Amerikos respublikos gyvuoja ir klesti? 

Reikia gerai skirti įstatymų tikslą ir priemones tam tikslui pasiek- 
ti, jų absoliutų ir santykinį gerumą. 

Aš manau, jog įstatymų leidėjo tikslas — daugumos sąskaita suda- 
ryti palankias sąlygas mažumos interesams; jie imasi tokių priemonių, 
kad gautų geidžiamą rezultatą per trumpiausią laiką ir mažiausiomis 
sąnaudomis. Įstatymas bus gerai surašytas, bet jo tikslas bus blogas; 
ir kuo jis bus veiksmingesnis, tuo bus pavojingesnis. 

Apskritai demokratijos įstatymai sudaro palankiausias sąlygas dau- 
gumai, nes atsiranda iš visų piliečių daugumos, kuri gali klysti, bet ne- 
gali turėti sau priešingų interesų. 

Aristokratijos įstatymai, atvirkščiai, palaiko mažumos norą mono- 
polizuoti turtą ir valdžią, nes aristokratija apskritai visada būna ma- 
žuma. 

Taigi galima pasakyti, jog įstatymų leidybos srityje demokratijos 
vaidmuo yra naudingesnis Žmonijai negu aristokratijos. 

Bet čia ir baigiasi jos pranašumai. 

Aristokratija nepalyginamai geriau išmano įstatymų leidybą negu 
demokratija. Puikiai mokėdama tvardytis, ji niekad nepasiduoda aki- 
mirkos impulsams; ji kuria ilgalaikius planus ir moka juos brandinti, 
iki susiklosto palankios aplinkybės jiems įgyvendinti. Aristokratija 
veikia išmaningai; ji Žino, kaip reikia tam tikru metu nukreipti į vieną 
tikslą visų įstatymų sukauptą galią. 

Demokratija elgiasi priešingai; jos įstatymai beveik visada netobuli 
arba išleidžiami ne laiku. 

Tad demokratija naudojasi kur kas netobulesnėmis priemonėmis 
negu aristokratija; dažnai ji nejučia veikia savo nenaudai, tačiau sie- 
kia daug naudingesnio tikslo. 

Įsivaizduokite visuomenę, kurios sandara taip susiklosčiusi, kad jai 
nekenkia blogų įstatymų laikinas poveikis ir ji gali nesužlugdoma 
laukti įstatymų kryptingumo rezultatų, ir jūs suvoksite, jog demokra- 
tinė santvarka, kad ir turėdama trūkumų, vienintelė gali sudaryti pa- 
lankias sąlygas tos visuomenės klestėjimui. 

Kaip tik tai ir vyksta Jungtinėse Valstijose; čia kartoju, ką esu jau 
sakęs kitur: didžiausias amerikiečių pranašumas yra tas, kad jie gali 
daryti pataisomas klaidas. 

Kai ką panašaus pasakysiu ir apie valstybės tarnautojus. 

Nesunku pastebėti, jog amerikinė demokratija dažnai klysta rink- 
damasi žmones, kuriems patiki valdžią, bet sunku pasakyti, kodėl, 
jiems valdant, valstybė klesti. 

Pirmiausia įsidėmėkime, jog demokratinėje valstybėje valdantieji 
ne tokie sąžiningi ir gabūs, o valdiniai — labiau išprusę ir gyvybin- 
gesni. 

„Demokratinėse šalyse liaudis, amžinai susirūpinusi savo reikalais 
ir atšiauriai ginanti savo teises, neleidžia savo atstovams nukrypti nuo 
jos interesais remiantis nubrėžtos generalinės linijos. 

Įsidėmėkite ir tai, jog demokratinis pareigūnas, blogiau nei kuris 
kitas naudodamasis valdžia, paprastai trumpiau būna prie jos vairo. 

Yra ir bendresnio pobūdžio priežastis. 

Be abejo, tautoms svarbu, kad jų valdytojai būtų dori ir talentingi, 
bet, ko gero, joms dar svarbiau, kad valdytojai neturėtų valdiniams 
priešingų interesų, nes tuo atveju dorybės galėtų būti beveik nereika- 
lingos, o gabumai — pražūtingi. | 

Kaip sakiau, svarbu, kad valdantieji neturėtų skirtingų ar priešin- 
gų interesų negu valdinių dauguma; tačiau nereikia norėti, kad visų in- 
teresai visiškai sutaptų. Tai kol kas neįmanomas dalykas. | 

Ligi šiol dar nėra tokios politinės santvarkos, kuri būtų vienodai pa- 
lanki visų visuomenės sluoksnių klestėjimui ir gerovei. Tie sluoksniai 
susiformavo kaip įvairios tautos vienos tautos sudėtyje, ir patirtis pa- 
rodė, jog beveik taip pat pavojinga vienam kuriam jų visiškai patikėti 
rūpintis kitų likimu, kaip vieną tautą padaryti kitos tautos arbitru. Val- 
dant vien turtingiesiems, visada gresia pavojus vargšų interesams, o 
prie valdžios vairo atsidūrus vargšams, kyla didelė grėsmė turtuolių in- 
teresams. Tad kokį pranašumą turi demokratija? Tikrasis demokrati- 
jos pranašumas yra ne tas, kad ji, kaip sakoma, sudaro palankias sąly- 
gas visų klestėjimui, bet kad ji tik tarnauja daugumos gerovei. 

Jungtinėse Valstijose įpareigotieji tvarkyti valstybės reikalus daž- 
nai nei sugebėjimais, nei dorumu neprilygsta žmonėms, kuriuos keltų 
į valdžią aristokratija, bet jų interesai sutampa su daugumos bendra- 
piliečių interesais. Jie gali dažnai netesėti žodžio, pridaryti didelių 
klaidų, bet niekada nuosekliai nesilaiko daugumai priešiškos pozici- 
jos; jie niekada negalėtų pastūmėti vyriausybės į kokią išskirtinę ir pa- 
vojingą padėtį. 

Demokratinėje santvarkoje blogas kokio pareigūno valdymas yra, 
beje, paskiras faktas, turintis įtakos tik trumpu to valdymo laikotarpiu. 

Korupcija ir nekompetencija — tai ne bendri interesai, kurie galėtų su- 
sieti Žmones ilgesniam laikui. 

Korumpuotas arba nekompetentingas pareigūnas nesistengs derin- 
ti veiksmų su kitu pareigūnu tik todėl, jog pastarasis toks pat korum- 
puotas ir nekompetentingas, ir tiedu Žmonės niekada nedirbs ranka 
rankon, idant tarp jų palikuonių klestėtų korupcija ir nekompetencija. 
Priešingai, vieno jų grobuoniškumas ir suktybės padės demaskuoti ki- 
tą. Demokratinėse šalyse pareigūnų ydos apskritai yra asmeninio po- 
būdžio. 

O valdant aristokratijai, jos pareigūnai turi luominio pobūdžio inte- 
resų, kurie kartais sutampa su daugumos interesais, bet dažniausiai nuo 
jų skiriasi. Tie interesai susieja juos ilgam laikui, skatina vienytis ir su- 
tartinai siekti tikslo, kuris ne visada žada laimę daugumai; jie susieja ne 
tik valdančiuosius, bet ir pritraukia didelę dalį valdinių, nes daugelis pi- 
liečių, nors ir neturėdami tarnybos, priklauso aristokratijai. 

Todėl aristokratinį pareigūną nuolat remia ir visuomenė, ir vyriau- 
sybė. 

Bendras tikslas, valdant aristokratijai, sieja pareigūnus su dalimi 
amžininkų, bet jiems artimi ir būsimųjų kartų interesai, kuriems jie, 
galima sakyti, įsipareigoja tarnauti. Taigi aristokratiniai pareigūnai 
dirba ir ateities, ir dabarties labui. To paties tikslo siekti juos skatina 
tiek valdinių, tiek jų pačių ir, beveik galėčiau pasakyti, tiek jų palikuo- 
nių aistros ir jausmai. 

Argi įmanoma tam nepasiduoti? Todėl, valdant aristokratijai, daž- 
nai matome, kaip luominiai interesai pavergia dar nesugadintus Žmo- 
nes ir taip juos paveikia, kad jie nejučiomis ima paisyti tik jų, be to, 
jie daro viską, kad aprūpintų savo įpėdinius. 

Nežinau, ar kada kur nors yra buvusi tokia liberali aristokratija 
kaip kad Anglijoje, kuri šalies vyriausybei vieną po kito davė tiek gar- 
bingų ir apsišvietusių Žmonių. 

Šiaip ar taip, nesunku pastebėti, jog Anglijos įstatymų leidėjai varg- 
šo gerovę galop dažniausiai paaukodavo turtuolio gerovės labui, o 
daugumos teises — kelių asmenų privilegijų labui; todėl šių dienų 
Anglija ir yra gyvenimo kraštutinumų šalis: skurdo čia beveik tiek pat, 
kiek galybės ir šlovės. 

Jungtinėse Valstijose, kur valstybės tarnautojai neteikia pirmeny- 
bės klasiniams interesams, nenutrūkstama vyriausybės darbo eiga 

duoda naudos, nors valdantieji dažnai nekompetentingi, o kartais net 
verti paniekos. 

Taigi demokratinėms įstaigoms būdinga neperprantama tendenci- 
ja, kurios skatinami Žmonės, nors ir turintys ydų arba darantys klai- 
dų, vis dėlto prisideda prie visuotinės gerovės kėlimo, o aristokratinė- 
se institucijose taip pat kartais dedasi nesuvokiami dalykai, kurių vei- 
kiami talentingi ir dori žmonės nugramzdina kitus į dar didesnį skurdą 
tr kančias. Taip jau atsitinka, jog aristokratinėse valstybėse valdžios 
žmonės daro bloga, patys to nenorėdami, o demokratinėse jie daro ge- 
ra, apie tai net negalvodami. 


APIE VIEŠĄJĄ NUOMONE JUNGTINĖSE VALSTIJOSE 


Instinktyvi tėvynės meilė. — Sąmoningas patriotizmas. — Kuo skiria- 

si tokia dvejopa meilė. — Kodel tautos turi visomis išgalėmis siekti 

sąmoningo patriotizmo, kai išblėsta tėvynės meilė. — Amerikiečių pa- 

stangos siekti patriotizmo. — Paskiro žmogaus interesai glaudžiai 
susiję su krašto interesais. 


Esama tėvynės meilės, kurios šaltinis — instinktyvus, nesavanau- 
diškas, nenusakomas jausmas, žmogaus širdį siejantis su gimtine. Ta 
instinktyvi meilė susipynusi su prieraišumu seniesiems papročiams, su 
pagarba proseneliams ir praeities prisiminimais; Žmonės myli savo 
kraštą kaip gimtuosius namus. Jiems brangi čia tvyranti ramybė; jie iš- 
tikimai laikosi čia susiklosčiusių širdžiai malonių papročių; jie prisi- 
rišę prie tėvynės žadinamų prisiminimų ir net. mielai paklūsta vyriau- 
sybei. Dažnai tėvynės meilę dar sustiprina karštas tikėjimas, ir tada ji 
daro stebuklus. Beje, pati tėvynės meilė — tarsi religijos atmaina: jos 
kupinas Žmogus neprotauja, jis tiki, jaučia, veikia. Esama tautų, tary- 
tum suasmeninusių tėvynę, jos simboliu pavertusių valdovą. Jos nu- 
kreipė į jį dalį patriotinių jausmų; jos didžiuojasi jo pergalėmis ir ga- 
lybe. Senosios monarchijos laikais prancūzai kartais kone džiaugda- 
vosi nežaboto monarcho savivale, išdidžiai sakydami: „Mus valdo 
galingiausias pasaulio karalius“. 

Kaip visi instinktyvūs jausmai, toji tėvynės meilė įkvepia didiems, 
bet trumpalaikiams užmojams, o ne nuolatinėms pastangoms. Išgelbė- 
Jusi krizės ištiktą valstybę, ji dažnai leidžia jai nykti taikos metais. 

Instinktyvią tėvynės meilę matome viešpataujant tada, kai tautos 
dar labai prisirišusios prie savo papročių, kai tebėra tvirtas jų tikėji- 
mas, kai visuomenė taikiai laikosi senosios tvarkos, kurios teisėtumo 
niekas neginčija. 

Bet esama kitokios meilės, racionalesnės, gal ne tokios taurios, ne 
tokios karštos, bet vaisingesnės ir patvaresnės; ji gimsta drauge su iš- 
prusimu, ugdoma padedant įstatymams, stiprėja naudojantis teisėmis 
ir galiausiai susilieja su asmeniniais interesais. Žmogus supranta, ko- 
kią įtaką jo gerovei turi krašto gerovė, Žino, jog įstatymas leidžia jam 
prisidėti prie tos gerovės kėlimo, ir ima rūpintis krašto klestėjimu, iš 
pradžių kaip sau naudingu dalyku, o vėliau kaip savo darbo vaisiumi. 

Bet kartais tautų gyvenime stoja toks metas, kai senieji papročiai 
keičiasi, kai sugriaunamos tradicijos, pakertamas tikėjimas, išblėsta 
prisiminimų šlovė ir kai švietimas dar nėra pasiekęs deramo lygio, o 
politinės teisės apribotos arba menkai teginamos. Tuomet žmonėms tė- 
vynės sąvoka ima atrodyti blausi ir miglota; tėvynės jie nesieja nei su 
teritorija, kuri jiems tampa tarsi negyvąja Žeme, nei su prosenių tradi- 
cijomis, į kurias jie jau ėmė žvelgti kaip į jungą, nei su tikėjimu, kuris 
kelia jiems tiek abejonių, nei su įstatymais, prie kurių rengimo jie ne- 
prisideda, nei su įstatymų leidėjais, kurių bijo ir kuriuos niekina. Jie 
niekur jos nebeįžvelgia, praranda jos vaizdinį, visus bruožus, kuriuos 
ji buvo įkūnijusi, ir užsisklendžia ankštame nykaus egoizmo kiaute. 
Žmonės nusikrato prietarų, bet nepripažįsta ir proto galios; jie nebe- 
turi nei instinktyvaus monarchijos patriotizmo, nei racionalios meilės 
respublikai, bet yra tarsi pusiaukelėje tarp tų dviejų jausmų, apnikti su- 
maišties ir negandų. 

Ką daryti tokiu atveju? Trauktis. Tačiau tautos nebesusigrąžina sa- 
vo jaunystės jausmų, kaip ir žmonės — nekaltų kūdikystės pomėgių; 
jie gali jų ilgėtis, bet nebegali atgaivinti. Kadangi beatodairiška tėvy- 
nės meilė išblėsta ir nebeatgyja, reikia eiti pirmyn ir skubiai daryti vis- 
ką, kad tauta pagaliau suvoktų, jog krašto interesai — tai jos asmeni- 
niai interesai. 

Aš anaiptol nesakau, jog, siekiant to tikslo, būtinai reikia iškart vi- 
siems Žmonėms garantuoti politines teises, bet tvirtinu, kad veiksmin- 
giausias, O gal ir vienintelis būdas žmones sudominti tėvynės likimu — 
sudaryti sąlygas jiems dalyvauti šalies valdyme. Mūsų laikais pilieti- 
nė dvasia, man regis, yra neatsiejama nuo galimybės naudotis politi- 

nėmis teisėmis, ir priklausomai nuo tų teisių plėtimo ar siaurinimo Eu- 
ropoje daugės arba mažės tikrų piliečių. 

Kodėl taip yra, kad Jungtinėse Valstijose, kur žmonės tik vakar at- 
vyko ir apsigyveno, kur jie neatsivežė nei tradicijų, nei prisiminimų, 
kur jie pirmąsyk susitiko ir dar nepažįsta vienas kito, kur vargu ar ga- 
li gyvuoti tėvynės meilė, — kodėl taip yra, jog bendruomenės, kanto- 
no, visos valstijos interesai kiekvienam rūpi kaip savo paties reikalai. 
Todėl, kad kiekvienas Žmogus pagal savo išgales aktyviai prisideda 
prie visuomenės valdymo. 

Liaudis Jungtinėse Valstijose suvokė tokią paprastą ir vis dėlto taip 
sunkiai jai prieinamą tiesą, kad kiekvieno laimė priklauso nuo visuo- 
tinės gerovės. Be to, žmonės įprato žiūrėti į tą gerovę kaip į savo dar- 
bo vaisių. Supratę, kad valstybės klestėjimas — tai ir jų klestėjimas, 
jie dirba valstybės labui ne tik iš pareigos ar išdidumo skatinami, bet, 
drįsčiau pasakyti, ir iš gobšumo. 

Norint įsitikinti, jog sakau tiesą, nebūtina studijuoti nei Amerikos 
institucijų, nei istorijos, — tai gana vaizdžiai atspindi papročiai. Da- 
lyvaudamas visur, kur kas nors vyksta ar daroma jo krašte, amerikie- 
tis nusiteikęs karštai ginti visa, kas čia kritikuojama, nes kritika nu- 
kreipta ne tik prieš jo šalį, bet ir prieš jį patį; tad nacionalinis išdidu- 
mas, kaip matome, pasireiškia visokiomis gudrybėmis, priemonėmis 
ir netgi vaikiškais Žmogaus tuštybės protrūkiais. 

Niekas taip nevargina bendraujant su amerikiečiais kaip tas nepa- 
kenčiamas jų patriotizmas. Svetimšalis mielai sutiktų pagirti daugybę 
dalykų, matytų krašte, bet pageidautų ir kai ką pakritikuoti, deja, tai 
jam griežtai draudžiama. 

Taigi Amerika yra laisvės šalis, kur, saugodamasis ką nors įžeis- 
ti, svetimšalis negali laisvai kalbėti nei apie Žmones, nei apie valsty- 
bę, nei apie valdinius, nei apie valdančiuosius, nei apie valstybinius 
reikalus, nei apie privačių asmenų ketinimus, — žodžiu, negali kal- 
bėti apie nieką, išskyrus klimatą ir Žemę, bet ir tada amerikiečiai pa- 
sirengę ginti ir viena, ir kita, lyg ir tai būtų sukūrę savo rankomis. 

Mūsų laikais reikia mokėti apsispręsti ir drįsti pasirinkti arba vi- 
suotinį patriotizmą, arba mažumos valdžią, nes neįmanoma suderinti 
patriotizmo teikiamos socialinės galios ir veiklumo su ramybės garan- 
tijomis, kurių kai kada duoda mažumos valdžia. 

Teisių sąvoka būdinga kiekvienai didelei tautai. — Kaip galima tau- 
tai įteigti teisių sąvoką. — Pagarba teisėms Jungtinėse Valstijose. — 
Tos pagarbos šaltinis. 


Po bendro pobūdžio dorybės sąvokos, mano nuomone, gražiausia 
yra teisių sąvoka, ar veikiau tiedvi sąvokos, susiliejusios į vieną. Tei- 
sių sąvoka — tai ne kas kita kaip dorybės sąvoka, įdiegta politikos pa- 
saulyje. 

Suvokdami savo teises, Žmonės suvokia ir kas yra nežabota laisvė 
bei tironija. Tad kiekvienas gali būti nepriklausomas nesipūsdamas ir 
nuolankus nesižemindamas. Paklusdamas smurtui, žmogus pasiduoda 
ir nusižemina, bet paklusdamas vadovavimo teisei, kurią pripažįsta ki- 
tam, į save panašiam, jis net pranoksta tą, kuris jam vadovauja. Nedo- 
ras žmogus negali būti didis; negali būti didi ir tauta, negerbianti tei- 
sių; galima sakyti, jog tokiu atveju nėra nė visuomenės, nes argi gali- 
ma visuomene laikyti sambūrį protingų būtybių, kurias vienija tik 
jėga? 

Man kyla klausimas, kaip šiuolaikiniams žmonėms galima įteigti 
teisių sąvoką, kad ji, taip sakant, įsišaknytų jų sąmonėje, ir matau tik 
vieną išeitį — reikia leisti jiems ramiai naudotis tam tikromis teisėmis. 
Taip daro vaikai, kurie yra tokie pat žmonės, tik neturi jėgos ir patir- 
ties. Vos tik vaikas pradeda judėti tarp aplinkinių daiktų, instinktas 
skatina jį stverti viską, kas pakliūva po ranka, jis nesuvokia, kas tai yra 
svetima nuosavybė ir kad ji apskritai egzistuoja, tačiau, pamažu su- 
prasdamas daiktų vertę ir tai, jog jų galima netekti, jis darosi apdai- 
resnis ir galop išmoksta gerbti svetima, idant kiti gerbtų tai, kas pri- 
klauso jam. 

Kaip vaikas išmoksta elgtis su žaislais, taip suaugęs Žmogus vėliau 
elgiasi su jam priklausančiais daiktais. Kodėl Amerikoje, tobuliausios 
demokratijos šalyje, negirdėti skundų dėl nuosavybės, kaip dažnai pa- 
sitaiko Europoje? Ar būtina atsakyti? Todėl, kad Amerikoje nėra pro- 
letarų. Kiekvienas, turėdamas ginti savo turtą, iš principo pripažįsta 
nuosavybės teisę. 

Taip pat yra ir politikos pasaulyje. Amerikoje paprastas žmogus su- 
vokia politinių teisių svarbą, nes pats jomis naudojasi; jis nepažeidžia 

kito Žmogaus teisių, nenorėdamas, kad būtų pažeidžiamos jo teisės. 
Europoje toks pat Žmogus nepripažįsta net aukščiausiosios valdžios, 
o amerikietis nemurmėdamas paklūsta kiekvieno pareigūno valdžiai. 

Tą tiesą patvirtina net menkiausios tautų gyvenimo detalės. Prancū- 
zijoje nedaug tėra pramogų, skirtų vien tik aukštiesiems visuomenės 
sluoksniams; vargšas įleidžiamas visur, kur vaikščioja turtuoliai; todėl, 
kaip matome, visur jis padoriai elgiasi ir tausoja viską, kas skirta pra- 
mogoms, kuriose jis dalyvauja. Anglijoje, kur malonumai, kaip ir val- 
džia, yra turtingųjų privilegija, skundžiamasi, jog vargšas, slapčia įsi- 
vogęs į turtuoliams skirtas pramogų vietas, pridaro keisčiausių eibių. Ko 
gi čia stebėtis? Juk buvo pasistengta, kad jis neturėtų ko prarasti. 

Demokratinė santvarka įteigia supratimą apie politines teises vi- 
siems savo piliečiams, kaip ir turtų pasidalijimas kad daro prieinamą 
kiekvienam Žmogui nuosavybės teisės sąvoką. Tai, mano galva, vie- 
nas didžiausių jos nuopelnų. 

Nesakau, jog labai lengva visus žmones išmokyti naudotis politi- 
nėmis teisėmis; tik sakau, jog, esant tokioms galimybėms, rezultatai 
būna akivaizdūs. 

Ir dar pridursiu: šis šimtmetis yra pats tinkamiausias, kad būtų ban- 
doma tai padaryti. 

Argi nejaučiate, jog religija praranda savo galią ir dingsta dieviš- 
koji teisių sąvoka? Argi nematote, jog keičiasi papročiai, o drauge su 
jais nyksta dorovinė teisių sąvoka? 

Argi nepastebite, jog visur įsitikinimus išstumia išprotavimai, o 
jausmus — išskaičiavimai? Jeigu toje visuotinėje griūtyje jums nepa- 
vyksta teisių sąvokos susieti su asmenine nauda, vieninteliu nepajudi- 
namu dalyku Žmogaus širdyje, nelieka nieko, kas dar galėtų valdyti 
pasaulį, išskyrus baimę? 

Taigi, kai man sakoma, jog įstatymai yra silpni, o valdiniai maiš- 
tingi, jog aistros verda, o dorybės bejėgės, ir kad tokiomis aplinkybė- 
mis nevalia nė pagalvoti apie demokratijos teisių didinimą, aš atsakau, 
kad kaip tik dėl to, mano nuomone, ir reikia apie tai galvoti; man ro- 
dos, vyriausybės tuo iš tiesų labiau suinteresuotos negu visuomenė, 
nes vyriausybės žlunga, o visuomenė negali išmirti. Beje, čia anaiptol 
nenoriu remtis Amerikos pavyzdžiu. 

Amerikoje liaudis gavo politines teises tuo metu, kai jai buvo sun- 
ku jomis piktnaudžiauti, nes piliečių buvo nedaug, o papročiai dar la- 

bai paprasti. Daugėjant gyventojų, amerikiečiai, galima sakyti, nepa- 
didino demokratijos įgaliojimų, tik veikiau praplėtė jų taikymo sritį. 

Nėra abejonės, jog tuo metu, kai politinės teisės suteikiamos tau- 
tai, ligi tol jų neturėjusiai, prasideda krizė, dažnai neišvengiama, bet 
visada labai grėsminga. 

Vaikas gali kam nors atimti gyvybę, nes nežino jos kainos; jis gali 
pasisavinti svetimą daiktą, nes dar nesupranta, kad kitas gali pasi- 
gviešti ir jo nuosavybę. Liaudies žmogus, gaudamas politines teises, 
patenka į tokią pat padėtį tų teisių atžvilgiu, į kokią patenka vaikas su- 
sidūręs su gamta, išoriniu pasauliu, ir tokiam atvejui galima pritaikyti 
garsų posakį: žomo puer robustus (žmogus suaugęs vaikas). 

Šitai atsiskleidžia ir Amerikoje. Tose valstijose, kur piliečiai nuo 
seno naudojasi savo teisėmis, jie moka geriausiai jomis naudotis. 

Viena aišku: didžiausių stebuklų daro menas būti laisvam, bet nė- 
ra nieko sunkesnio, kaip mokytis laisvės. Visai kas kita yra despoti- 
zmas. Jis dažnai pasireiškia kaip visų iškentėtų blogybių taisytojas, 
pagrįstų teisių ramstis, engiamųjų globėjas ir tvarkos sergėtojas. Tau- 
tos užminga apsalusios nuo jo sukurtos laikinos gerovės, o kai pa- 
bunda — pasijunta vargdienės. Laisvė, priešingai, paprastai gimsta 
šėlstant audroms, sunkiai įsiviešpatauja siaučiant pilietiniams nesu- 
tarimams, ir tik tada, kai ji pasensta, galima paragauti jos gerovės 
vaisių. 


APIE PAGARBĄ ĮSTATYMAMS JUNGTINĖSE VALSTIJOSE 


Amerikiečiai gerbia įstatymus. — Įstatymams jie jaučia tėvo meilę. — 
Kiekvienas asmeniškai suinteresuotas didinti įstatymo galią. 


Ne visad įmanoma paveikti tautą, kad ji tiesiogiai arba netiesiogiai 
dalyvautų rengiant kokį įstatymą, tačiau neginčytina, kad, jei šitai pa- 
siseka, įstatymas įgyja didelį svorį. Toji liaudiška įstatymų kilmė daž- 
nai kenkia jų išmintingumui ir patikimumui, bet suteikia jiems nepa- 
prastos galios. 

Visos tautos išreikšta valia turi nuostabią jėgą. Jai prasiveržus, net 
ir tie, kurie norėtų prieš ją kovoti, pasijunta bejėgiai. 

Šitai puikiai žino partijos. 

Todėl jos stengiasi, kur tik gali, užginčyti daugumos nuomonę. Kai 
joms pritrūksta rinkėjų daugumos, jos ieško šalininkų tarp susilaikiu- 
siųjų, o kai ir ten nieko nelaimi, randa daugumą tarp tų, kurie neturi 
balsavimo teisės. 

Jungtinėse Valstijose visi, išskyrus vergus, tarnus ir bendruomenių 
išlaikomus pavargėlius, turi balsavimo teisę ir netiesiogiai dalyvauja 
rengiant įstatymus. Tie, kurie nori grumtis su įstatymais, turi atvirai 
daryti vieną iš dviejų dalykų: arba stengtis pakeisti tautos nuomonę, 
arba paminti jos valią. 

Prie tos pirmosios priežasties pridurkime dar vieną, svaresnę ir vei- 
kiančią tiesiogiai: Jungtinėse Valstijose kiekvienas yra asmeniškai su- 
interesuotas, kad visi laikytųsi įstatymų, nes tasai, kuris šiandien ne- 
priklauso daugumai, rytoj tikriausiai bus jos gretose ir, šiandien gerb- 
damas įstatymų leidėjų valią, netrukus turės progos pareikalauti, kad 
būtų gerbiama jo valia. Kad ir koks netinkamas būtų įstatymas, Jung- 
tinių Valstijų gyventojas be vargo jam paklūsta, laikydamas jį ne vien 
daugumos, bet ir savo darbo vaisiumi; jis Žiūri į įstatymą kaip į sutar- 
tį, 0 į save — kaip į vieną tos sutarties šalių. 

Taigi Jungtinėse Valstijose nepamatysime gausios ir visada šurmu- 
lingos minios, kuri, laikydama įstatymą amžinu priešu, bailiai ir įta- 
riai į jį dėbčiotų. Priešingai, neįmanoma nepastebėti, jog visi visuome- 
nės sluoksniai labai pasitiki šalies įstatymų leidyba ir puoselėja jai ko- 
ne tėvišką meilę. 

Sakydamas visi sluoksniai klystu. Amerikoje europinė valdžios hie- 
rarchijos piramidė yra apversta, turtuoliai užima tokią pat padėtį kaip 
vargšai Europoje; beje, turtingieji dažniausiai ir nepasitiki įstatymais. 
Jau esu sakęs: demokratinės santvarkos tikrasis pranašumas yra tas, 
kad ji gina ne visų interesus, kaip kartais tvirtinama, bet tiktai daugu- 
mos interesus. Jungtinėse Valstijose, valdant vargšui, turtuoliai visa- 
da būgštauja, kad jis nepanaudotų prieš juos savo valdžios. 

Tokia turtuolių nuostata gali sukelti tylų nepasitenkinimą, bet jis 
stipriau nesukrečia visuomenės pagrindų, nes ta pati priežastis, dėl ku- 
rios turtuolis nepasikliauja įstatymų leidėju, neleidžia jam prieštarau- 
ti jau priimtiems įstatymams. Jis nedalyvauja įstatymų leidyboje todėl, 
kad yra turtingas, nedrįsta tiems įstatymams nusižengti dėl tos pačios 
priežasties. Civilizuotuose kraštuose paprastai maištauja tik tie, kurie 
neturi ko prarasti. Tad jei demokratiniai įstatymai ne visada verti pa- 

garbos, jie beveik visada gerbiami, nes tie, kurie pažeidžia įstatymus, 
negali nesilaikyti tų įstatymų, kuriuos patys priėmė ir kuriais patys 
naudojasi, o piliečiai, galintys turėti paskatų juos pažeisti tiek dėl cha- 
rakterio, tiek dėl savo padėties visuomenėje, yra priversti paklusti įsta- 
tymų leidėjo valiai. Beje, Amerikos liaudis klauso įstatymų ne tik to- 
dėl, kad pati juos priima, bet ir todėl, kad gali pakeisti, jeigu šie ima 
jai kenkti; tad ji nusilenkia įstatymui pirmiausia kaip savo pačios pri- 
siimtai blogybei ir, antra, kaip laikinai blogybei. 


VEIKLA, APIMANTI VISAS JUNGTINIŲ VALSTIJŲ 
POLITINES STRUKTŪRAS; JOS [ĮTAKA VISUOMENE! 


Daug sunkiau suvokti politinę veiklą, kunkuliuojančią Jungtinėse Val- 

stijose, negu ten viešpataujančią laisvę ir lygybę. — Be perstojo vyk- 

stanti įstatymų leidybos organu veikla — tai tik visuotinės veiklos epi- 

zodas, jos tęsinys. — Amerikiečiui negana rūpintis tik savo reikalais. 

— Politinė veikla daro įtaką visuomenės gyvenimui. — Ši priežastis 

iš dalies sąlygoja pramonės vystymąsi Amerikoje. — Pranašumai, ku- 
rių visuomenei netiesiogiai teikia demokratinis valdymas. 


Iš laisvos šalies atvykus į nelaisvą, apstulbina neįprastas reginys: 
ten visur jautei veiklą ir judėjimą, čia viskas atrodo ramu ir sustin- 
gę. Pirmoje šalyje siekiama tobulėjimo ir pažangos, antrojoje visuo- 
menė, tarytum jau apsirūpinusi visomis gėrybėmis, tik geidžia ramiai 
jomis mėgautis. Šiaip ar taip, šalis, energingai siekianti laimės, pa- 
prastai yra turtingesnė ir labiau klestinti negu toji, kuri, regis, tokia 
patenkinta savo likimu. Stebint vieną ir kitą, sunku suvokti, kodėl 
tiek daug naujų poreikių kasdien atsiranda pirmojoje, o antroji jų be- 
veik visai neturi. 

Ši pastaba tinka laisvoms šalims, išsaugojusioms monarchiją, ir 
toms, kur viešpatauja aristokratija, juo labiau ji tinka demokratinėms 
respublikoms. Ten visuomenės padėtį stengiasi pagerinti ne dalis tau- 
tos; tuo rūpinasi visa tauta. Ji stengiasi patenkinti ne vieno kurio vi- 
suomenės sluoksnio, bet išsyk visų sluoksnių poreikius ir norus. 

Nėra neįmanoma suvokti, kokia beribe laisve naudojasi amerikie- 
čiai; galima suprasti ir jų nepaprastą lygybę; bet tas, kas nėra regėjęs 

savo akimis, niekada neįstengs isivaizduoti politinės veiklos, verdan- 
čios Jungtinėse Valstijose. 

Vos tik atsidūręs Amerikos žemėje, iškart pakliūvate į kunkuliuo- 
jantį verpetą; iš visų pusių sklinda ūžesys; tūkstančiai balsų vienu me- 
tu dirgina jūsų klausą: kiekvienas jų byloja apie kokius nors sociali- 
nius poreikius. Aplink jus viskas juda, kruta, čia kvartalo gyventojai 
susirinko pasitarti, ar reikia statyti bažnyčią; ten jau renka savo atsto- 
vą; tolėliau kantono deputatai skuba į miestą apsvarstyti kažkokių vie- 
tinės reikšmės projektų; kitur kaimo ūkininkai, atidėję savo žemės dar- 
bus, tariasi dėl kelio tiesimo ar mokyklos statybos. Vieni piliečiai ren- 
kasi pareikšti, kad nepritaria vyriausybės politikai, kiti, priešingai, 
buriasi norėdami paskelbti savo krašto tėvais Žmones, užimančius 
aukštas pareigas. O štai dar vienas būrelis, girtuokliavimą laikantis pa- 
grindiniu valstybės blogybių šaltiniu, iškilmingai pasižadėjo rodyti 
saikingumo ir blaivystės pavyzdį !. 

Be atvangos vykstanti aktyvi Jungtinių Valstijų įstatymų leidybos 
organų veikla — tai tik epizodas, tąsa visuotinės veiklos, prasidedan- 
čios žemiausiuose liaudies sluoksniuose ir ilgainiui apimančios visus 
kitus piliečių sluoksnius. 

Niekas nesugebėtų taip stropiai darbuotis savo laimės dėlei. 

Sunku apsakyti, kokią vietą amerikiečių gyvenime užima politika. 
Kištis į visuomenės valdymą ir apie jį kalbėti — amerikiečiui svar- 
biausias dalykas ir, galima sakyti, vienintelis malonumas. Tai pastebi- 
ma menkiausiose gyvenimo smulkmenose; moterys, ir tos dažnai eina 
į viešus susirinkimus ir, klausydamosi politinių kalbų, pailsi nuo na- 
mų rūpesčių. Klubai joms iš dalies atstoja reginius. Amerikietis nemo- 
ka kalbėtis, jis ginčijasi; jis ne šneka, bet samprotauja. Jis kalba su ju- 
mis, lyg kreipdamasis į susirinkimą, o įsikarščiavęs savo pašnekovui 
1ma sakyti: „Ponai!“ 

Kai kurių šalių gyventojai jaučia pasidygėjimą politinėmis teisė- 
mis, kurias suteikia įstatymas; jiems atrodo, kad, rūpindamiesi bend- 
rais interesais, jie tik tuščiai gaišta laiką, ir mieliau užsidaro ankšta- 
me egoizmo kiaute. 


'Saikingumo ir blaivybės draugijų nariai duoda įžadą negerti alkoholinių gč- 
rimų. Kai lankiausi Jungtinėse Valstijose, tose draugijose jau buvo 270 000 
narių; vien Pennsylvanijos valstijoje jų pastangomis alkoholio vartojimas 
sumažėjo iki 500 000 galonų per metus. 

Amerikiečiai, priešingai, manytų, kad iš jų atimta pusė gyvenimo, 
jeigu būtų priversti rūpintis vien tik savo reikalais; jie pajustų begali- 
nę tuštumą ir pasidarytų neįtikėtinai nelaimingi “. 

Esu įsitikinęs, kad jeigu Amerikoje kada nors įsigalėtų despotiz- 
mas, įveikti laisvės išugdytus įpročius jam būtų sunkiau, negu palaužti 
pačią laisvės meilę. 

Tas nuolatinis sambrūzdis, kurį demokratinė santvarka skatina po- 
litikos pasaulyje, ilgainiui persimeta į visuomenę. Apskritai gal tai di- 
džiausias demokratinės valdžios pranašumas, ir aš ją liaupsinu labiau 
dėl to, ką ji verčia daryti, negu dėl to, ką pati daro. 

Neginčytina, jog liaudis dažniausiai labai prastai tvarko valstybi- 
nius reikalus, bet kai ji imasi tų reikalų, jos akiratis prasiplečia, o pro- 
tas nusikrato įprastinio rambumo, pasidaro lankstesnis. Liaudies žmo- 
gus, pašauktas valdyti visuomenės, ima save gerbti. Kadangi jis atsto- 
vauja valdžiai, jam į pagalbą ateina šviesiausi protai. Ir tie, kurie į jį 
kreipiasi ieškodami paramos, ir tie, kurie įvairiausiais būdais stengia- 
Si jį apgauti, drauge miklina jo protą. Politikos srityje jis prisideda prie 
svetimų sumanymų vykdymo, ir šitai jį paskatina imtis ko nors savo 
jėgomis. Jam kasdien nurodinėjama, kaip pagerinti rūpinimąsi ben- 
druomenės nuosavybe, ir jis jaučia kylant norą pasirūpinti tuo, kas jam 
priklauso. Jis nei doresnis, nei galbūt laimingesnis, bet labiau apsišvie- 
tęs 1r veiklesnis už savo pirmtakus. Neabejoju, kad demokratinės in- 
stitucijos, kaip ir geografinė krašto padėtis, be abejonės, yra netiesio- 
ginė priežastis, prisidėjusi prie to, jog Jungtinėse Valstijose taip nepa- 
prastai suklestėjo pramonė. Ne įstatymai sudaro tam sąlygas, bet patys 
žmonės, leisdami įstatymus, prakunta. 

Kai demokratijos priešininkai tvirtina, jog vienas Žmogus, ką nors 
įsipareigojęs, padaro geriau negu daugelio valdžia, mano manymu, 
jie sako tiesą. Vienas Žmogus valdo geriau, nuosekliau įgyvendina 
savo sumanymus negu daugybė žmonių, turint galvoje, jog tiek val- 
dantieji, tie valdiniai vienodai išprusę; vienas Žmogus atkaklesnis, 
nuovokesnis, plačiau aprėpia visumą, atidesnis smulkmenoms, teisin- 


? Toks pat reiškinys buvo pastebėtas Romoje, valdant pirmiesiems cezariams. 
Pasak Montesguieu, kai kuriuos romėnus apimdavo neviltis, kai po audrin- 
gos politinės veiklos jiems staiga tekdavo grįžti į privataus gyvenimo ra- 
mybę. 

giau pasirenka Žmones. Tie, kurie visa tai neigia, arba niekados nė- 
ra matę demokratinės respublikos, arba daro išvadas, remdamiesi vos 
keliais pavyzdžiais. Net jeigu vietinių aplinkybių ir žmonių pritari- 
mo remiama demokratija ilgai išsilaiko, ji nepasižymi nuoseklia ir 
metodiška valdymo sistema. Tai gryna teisybė. Laisve pagrįsta de- 
mokratija neįvykdo taip tobulai kiekvieno savo sumanymo, kaip tai 
daro apsišvietęs despotizmas; dažnai ji atsižada savo užmojų, net ne- 
išvydusi rezultatų, arba griebiasi tokių sumanymų, kurie kelia pavo- 
jų; tačiau ilgainiui ji nuveikia daugiau negu despotizmas; ji blogiau 
daro kiekvieną darbą, bet padaro daugiau darbų. Jai viešpataujant, 
didu ne tai, ką nuveikia valdžia, didžiausi darbai padaromi, jai visai 
nesikišant. Demokratija neduoda liaudžiai itin sumanios valdžios, 
bet padaro tai, ko dažnai nesugeba padaryti nė pati kūrybingiausia 
valdžia: ji pripildo visuomenę nerimastingos veiklos, nepaprastų ga- 
lių, energijos — viso to, kas įmanoma tik esant demokratijai ir kas 
daro stebuklus, susiklosčius daugiau ar mažiau palankioms aplinky- 
bėms. Štai patys tikrieji pranašumai! 

Šiame šimtmetyje, kai krikščioniškojo pasaulio likimas tartum ky- 
bo ant plauko, vieni užsipuola demokratiją kaip priešišką, tolydžio di- 
dėjančią galybę; kiti šlovina ją kaip naują dievybę, ateinančią iš ne- 
būties; bet ir vieni, ir kiti tik paviršutiniškai pažįsta neapykantos arba 
geismo objektą; jie grumiasi tamsoje ir smogia iš netyčių. 

Ko jūs tikitės iš visuomenės ir jos valdžios? Reikia išsiaiškinti. 

Ar norite sutaurinti Žmogaus dvasią, įdiegti jam kilnų požiūrį į šio 
pasaulio dalykus? Ar norite įkvėpti žmonėms panieką materialinėms 
gėrybėms? Gal trokštate įdiegti ar puoselėti tvirtas pažiūras ir išugdyti 
begalinį pasiaukojimą? 

Gal jums rūpi sušvelninti žmonių papročius, ištobulinti jų elgesį, 
prisidėti prie menų suklestėjimo? Gal trokštate poezijos, populiarumo, 
šlovės? 

Gal norite taip paveikti savo tautą, kad ji turėtų nepaprastos įtakos 
visoms kitoms tautoms? Gal tikite, jog jai skirta atlikti didžius žygdar- 
bius ir, kad ir kokie būtų jos pastangų rezultatai, palikti istorijoje ne- 
išdildomą pėdsaką? 

Jeigu toks, jūsų nuomone, turėtų būti visuomenės žmonių pagrin- 
dinis tikslas, nesirinkite demokratinės valdymo formos: ji tikrai nepa- 
dės įgyvendinti jūsų užmojų. 

Bet jeigu jums atrodo, kad žmogaus intelektualinė ir moralinė veik- 
la gali būti naudinga norint patenkinti materialaus gyvenimo poreikius 
ir sukurti gerovę, jeigu, jūsų nuomone, protas Žmonėms pravartesnis 
už genialumą, jeigu jūsų tikslas — ugdyti ne didvyriškas dorybes, bet 
taikius įpročius, jeigu jūs verčiau renkatės ydas negu nusikaltimus ir 
jei esate linkę atsisakyti didžių darbų, kad sumažėtų piktadarysčių, jei- 
gu, užuot gyvenę prašmatnioje visuomenėje, jūs sutinkate gyventi 
klestinčioje visuomenėje, jei pagaliau pagrindinis valdžios uždavinys, 
jūsų nuomone, ne suteikti visai tautai kuo daugiau galybės ir šlovės, 
bet užtikrinti kiekvienam visuomenės nariui kuo didesnę gerovę ir ap- 
saugoti jį nuo skurdo, sulyginkite visų piliečių teises ir kurkite demo- 
kratinę santvarką. 

Bet jeigu nebėra laiko rinktis ir jeigu Žmogaus jėgas pranokstanti 
galia, nepaisydama jūsų norų, neša jus prie vienos tų dviejų valdymo 
formų, bent pasistenkite gauti iš jos didžiausią naudą, kokią tik ji gali 
duoti; žinodami tiek jos gerąsias, tiek blogąsias savybes, bandykite su- 
mažinti pastarąsias ir ugdyti pirmąsias. 


VII SKYRIUS 


APIE DAUGUMOS VISAGALYBĘ IR JOS PADARINIUS 
JUNGTINĖSE VALSTIJOSE 


Savaiminė daugumos galia demokratinėse šalyse. — Diduma Ameri- 

kos konstitucijų dirbtinai padidino tą savaiminę galią. — Kaip? — 

Priesakai delegatams. — Moralinė daugumos viršenybė. — Įsivaizda- 

vimas, jog ji neklysta. — Pagarba jos teisėms. — Jos galios didėjimas 
Jungtinėse Valstijose. 


Demokratinių valdymo formų esmę sudaro absoliuti daugumos va- 
lios viršenybė, nes demokratinėje valstybėje niekas jai negali pasiprie- 
šinti. 

Daugelis Amerikos konstitucijų net pasistengia dirbtinai padidinti 
tą savaiminę daugumos galią !. 

Iš visų politinės valdžios organų įstatymų leidžiamoji valdžia lin- 
kusi klausyti daugumos. Amerikiečiai norėjo, kad įstatymų leidybos 
organų nariai būtų tiesiogiai liaudies renkami ir labai trumpam laiko- 
tarpiui, idant būtų priklausomi ne tik nuo visuomenės nuomonės, bet 
ir nuo vienadienių savo rinkėjų aistrų. 

Abiejų Rūmų nariais gali tapti tų pačių visuomenės sluoksnių at- 
stovai, jie renkami tokiu pat būdu; taigi visas įstatymų leidybos kor- 
pusas pasikeičia taip pat greitai ir veiksmingai kaip ir viena įstatymus 
leidžianti asamblėja. 

Šitaip sudarius įstatymų leidybos organus, jiems buvo atiduota be- 
veik visa valdžia. 


' Nagrinėdami federalinę Konstituciją, jau esame pastebėję, jog Sąjungos 
įstatymų leidėjai dirbo priešinga kryptimi. Jų tikslas buvo federalinę vy- 
riausybę padaryti savo veiklos srityje labiau nepriklausomą negu valstijų 
vyriausybės. Tačiau federalinė vyriausybė rūpinasi tik užsienio politikos 
klausimais, 0 visuomenę valdo valstijų vyriausybės. 

Stiprindamas jau savaime stiprią valdžią, įstatymas drauge silpnino 
savaime silpną valdžią. Vykdomosios valdžios atstovams jis nesuteikė 
nei pastovumo, nei nepriklausomybės, o visiškai atiduodamas juos įsta- 
tymų leidėjų užgaidų malonei, atėmė tą truputį įtakos, kurią jie būtų ga- 
lėję turėti jau vien dėl pačios demokratinio valdymo prigimties. 

Pagal daugelio valstijų įstatymą ir teisminę valdžią renka dauguma, 
bet visose valstijose ji vienaip ar kitaip priklausoma nuo įstatymų lei- 
džiamosios valdžios — jos atstovams paliekama teisė kasmet nustaty- 
ti teisėjų atlyginimą. 

Papročiai siekia toliau už įstatymus. 

Jungtinėse Valstijose vis labiau plinta paprotys, kuris galų gale pa- 
vers niekais atstovaujamosios valdžios garantijas: labai dažnai atsitin- 
ka taip, jog, rinkdami deputatą, rinkėjai jam numato veiksmų progra- 
mą ir duoda įpareigojimų, nuo kurių jam nevalia nukrypti. Susidaro to- 
kia padėtis, lyg pati dauguma, susirinkusi aikštėje, svarstytų kokį 
klausimą. 

Susiklosčius tam tikroms aplinkybėms, daugumos galia Amerikoje 
ne tik ima viršų, bet ir tampa neįveikiama. 

Moralinė daugumos viršenybė iš dalies grindžiama mintimi, jog 
draugėn susirinkusių žmonių būrys parodo daugiau nuovokumo ir iš- 
minties negu vienas Žmogus, o įstatymų leidėjų skaičius nusveria jų 
atrankos kriterijus: kiekybė — kokybę. Tai intelektinės lygybės teori- 
ja. Toji doktrina kėsinasi į paskutinį žmogaus išdidumo prieglobstį; to- 
dėl mažuma sunkiai su ja susitaiko ir tik ilgainiui apsipranta. Kaip vi- 
sos valdžios ir gal labiau nei kuri kita, daugumos valdžia tik po ilges- 
nio laiko pradedama laikyti teisėta. Iš pradžių ji stačiai priverčia savęs 
klausyti; tik ilgiau pagyvenus jos įstatymų priespaudoje, imama ją 
gerbti. 

Idėją, jog dauguma, būdama išmintinga, turi teisę valdyti visuome- 
nę, į Jungtines Valstijas atsivežė pirmieji jų gyventojai. Ši idėja, ku- 
rios vienos pakaktų, kad tauta pasijustų laisva, jau yra įsismelkusi į pa- 
pročius, net į menkiausius gyvenimo įpročius. 

Senosios monarchijos laikais prancūzai buvo įsitikinę, jog karalius 
niekados neklysta, ir jeigu kartais jam pasitaikydavo suklysti, jie kal- 
tindavo jo patarėjus. Taigi jie labai lengvai paklusdavo karaliui. Buvo 
galima skųstis įstatymais, nepaliaujant gerbti ir mylėti jų leidėjo. To- 
kia pat amerikiečių nuomonė ir apie daugumą. 

Moralinė daugumos viršenybė dar grindžiama ir tuo principu, jog 
su daugumos interesais turi būti labiau skaitomasi negu su mažumos. 
Tad nesunku suvokti, kad pagarba daugumos teisei tolydžio didėja ar- 
ba mažėja priklausomai nuo partijų padėties. Tautai pasidalijus į di- 
deles nesutaikomas skirtingų interesų grupes, daugumos privilegijos 
dažnai nepaisoma, nes pasidaro pernelyg sunku ją pripažinti. 

Jeigu Amerikoje būtų tokia piliečių klasė, kuri nuo amžių naudo- 
tųsi tik išimtinėmis lengvatomis ir užimtų aukštą padėtį, ir jeigu įsta- 
tymų leidėjas bandytų panaikinti jos privilegijas ir sulyginti tuos pi- 
liečius su dauguma, visai galimas daiktas, mažuma nelabai nuolankiai 
paklustų jų įstatymams. 

Tačiau Jungtinių Valstijų Žmonės yra tarp savęs lygūs, todėl nėra 
savaiminio ir nuolatinio prieštaravimo ir tarp įvairių gyventojų inte- 
resų. 

Esama santvarkų, kai mažumos nariai negali tikėtis palenkti dau- 
gumos į savo pusę, nes tuomet reikėtų atsižadėti tikslo, dėl kurio prieš 
ją kovoja. Pavyzdžiui, aristokratija negalėtų tapti dauguma ir drauge 
išsaugoti savo išskirtines privilegijas, kita vertus, ji negalėtų atsisaky- 
ti privilegijų ir nebebūti aristokratija. 

Jungtinėse Valstijose politiniai klausimai negali būti aptariami ab- 
strakčiai, bendrais bruožais, ir visos partijos mielai pripažįsta daugu- 
mos teises, nes visos jos tikisi kada nors pačios jomis naudotis. 

Taigi dauguma Jungtinėse Valstijose turi nepaprastą faktinę galią, 
ją remia beveik tokia pat tvirta visuomenės nuomonė; ir jeigu daugu- 
ma kam nors pasiryžta, beveik nėra kliūčių, galinčių ne tik sustabdy- 
ti, bet ir sulėtinti jos žengimą, kad ji bent jau spėtų išgirsti aimanas tų, 
kurie žūsta po jos kojomis. 

Tokia padėtis yra pavojinga ir ateityje gali sukelti pražūtingų pa- 
darinių. 


KAIP DAUGUMOS VISAGALYBĖ AMERIKOJE 
DIDINA DEMOKRATINEI SANTVARKAI BŪDINGĄ 
ĮSTATYMŲ LEIDYBOS IR VALDŽIOS ORGANŲ NESTABILUMĄ 


Kaip amerikiečiai didina demokratinei santvarkai būdingą įstatymų 
leidybos nestabilumą, kasmet keisdami įstatymų leidėjus ir suteikda- 

mi jiems beveik neribotą valdžią. — Tas pats atsitinka valdžios orga- 
nams. — Amerikoje socialinės problemos sprendžiamos energin- 
giau, bet ne taip nuosekliai kaip Europoje. 


Aš jau kalbėjau apie demokratiniam valdymui būdingas ydas; ne 
viena jų didėja stiprėjant daugumos galiai. 

Pradėsime akivaizdžiausia blogybe. 

Tai įstatymų leidybos nestabilumas, nes demokratijai būdinga į val- 
džią traukti vis naujus Žmones. Tačiau ta blogybė gali būti didesnė ar- 
ba mažesnė priklausomai nuo įstatymų leidėjui suteiktos galios ir vei- 
kimo priemonių. 

Įstatymų leidžiamajai valdžiai Amerikoje suteikiama visų didžiau- 
sia galia. Ta valdžia gali greitai ir veiksmingai tenkinti visus savo no- 
rus, ji kasmet atsinaujina, vis keisdama savo sudėtį. Taip sakant, buvo 
pasirinktas būdas, labiausiai skatinantis demokratinį nestabiluma ir 
leidžiantis demokratijai nuolat kintančius savo įnorius diegti svarbiau- 
siose srityse. 

Todėl šiuolaikinėje Amerikoje įstatymai galioja trumpiau nei kito- 
se pasaulio šalyse. Beveik visos Amerikos konstitucijos buvo taisomos 
praslinkus vos trisdešimčiai metų. Nėra tokios valstijos, kuri per tą lai- 
ką nebūtų keitusi savo įstatymų pagrindo. 

O kalbant apie įstatymus, pakanka tik pasirausti įvairių Sąjungos 
valstijų archyvuose, ir pasidaro aišku, jog Amerikoje įstatymų leidėjo 
darbas niekada nesustoja. Ir ne todėl, kad Amerikos demokratija būtų 
iš esmės nestabilesnė už kurią nors kitą, — tiesiog, rengiant įstatymus, 
leidžiama pasireikšti jos permainingiems polinkiams *. 

Daugumos visagalybė, greitas ir absoliutus jos valios bei įnorių 
vykdymas Jungtinėse Valstijose ne tik daro įstatymus nestabilius, bet 
ir turi tokią pat itaką įstatymų vykdymui ir valstybinės valdžios orga- 
nų veiklai. 

Kadangi dauguma yra vienintelė galybė, kuriai privalu pataikauti, 


“Vien Massachusettso valstijos įstatymai, išleisti nuo 1780 m. iki pat šių die- 
nų, sudaro tris storus tomus. Be to, reikia pridurti, jog, peržiūrėjus mano 
minimą įstatymų rinkinį, 1823 m. buvo paskelbti negaliojančiais pasenę 
įstatymai. Taigi Massachusettso valstija, apgyvendinta ne ką daugiau negu 
vienas kuris mūsų departamentų, gali būti laikoma stabiliausia, nuosekliau- 
sia tr protingiausiai tvarkanti savo reikalus. 

karštai pritariama visiems jos užmojams, tačiau jos dėmesiui nukry- 
pus kitur, visa parama pasibaigia, o laisvose Europos valstybėse, kur 
valstybiniai valdžios organai nepriklausomi ir turi tvirtą padėtį, įsta- 
tymų leidėjo valia toliau vykdoma netgi tada, kai jis 1masi kitų darbų. 

Amerikoje socialinės problemos sprendžiamos daug karščiau ir ak- 
tyviau nei kitur. 

Europoje tas pačias problemas sprendžia kur kas mažesnės visuo- 
menės jėgos, tik tai daro daug nuosekliau. 

Prieš kelerius metus būrelis tikinčiųjų ėmė rūpintis kalinimo sąly- 
gų gerinimu. Visuomenę sujaudino jų pagalbos šauksmas, ir kalėjimų 
reforma tapo visuotiniu reikalu. 

Buvo pastatyti nauji kalėjimai. Į kalėjimus, kur viešpatavo bausmės 
idėja, pirmąsyk įsismelkė nusikaltėliams išganingų reformų dvasia. 
Tačiau toji reforma, kurią taip karštai parėmė visuomenė ir kurią su- 
tartinai pasišovė daryti piliečiai, negalėjo įvykti akimoju. 

Greta naujų kalinimo įstaigų, atsiradusių daugumos pageidavimu, 
tebebuvo senieji kalėjimai, kuriuose kamavosi galybė nuteistųjų. Jie 
atrodė dar kenksmingesni sveikatai ir dorai palyginti su naujaisiais, 
patobulintais ir, regis, mažiau gadinančiais sveikatą. Tas dvilypis re- 
zultatas puikiai suprantamas: įnikusi steigti naujas kalinimo įstaigas, 
dauguma pamiršo senąsias. Nuo objekto, kuris neberūpėjo šeiminin- 
kui, nukrypo visų akys, ir priežiūra pasibaigė. Išganingieji drausmės 
saitai iš pradžių įsitempė ir greit visai sutrūko. Šalia kalėjimo, amži- 
nojo mūsų laikų gailestingumo ir švietimo paminklo, liko belangės, 
primenančios viduramžių barbarybę. 


DAUGUMOS TIRONIJA 


Kaip reikia suprasti tautos suverenumo principą. — Mišri vyriausy- 

bė — nesuvokiamas dalykas. — Reikalinga dar suvereni valdžia. — 

Atsargumo priemonės jos veiklai sušvelninti. — Jungtinėse Valstijose 
nebuvo imtasi tų atsargumo priemonių. — Kas iš to išėjo. 


Aš laikau bedievišku ir nepriimtinu teiginį, jog valdymo srityje tau- 
tos dauguma turi teisę daryti viską, ir vis dėlto manau, kad kiekvienai 
valdžiai pradžią duoda daugumos valia. Gal aš prieštarauju pats sau? 

Yra bendras dėsnis, sukurtas ar bent jau pripažintas ne tik vienos 
ar kitos tautos daugumos, bet visos žmonijos daugumos. Tas dėsnis — 
tai teisingumas. 

Tad teisingumas apriboja kiekvienos tautos: teisę. 

Kiekviena tauta — tarytum prisiekusiųjų teismas, įpareigotas atsto- 
vauti žmonijai ir vykdyti teisingumą, kuris yra jos įstatymas. Ar pri- 
siekusiųjų teismas, atstovaujantis visuomenei, privalo turėti daugiau 
galios už pačią visuomenę, kurtos įstatymus jis vykdo? 

Vadinasi, atsisakydamas paklusti neteisingam įstatyntui, aš negin- 
čiju daugumos teisės vadovauti; aš tik-teikiu pirmenybę bendražmo- 
giškiems įstatymams, 0 ne vienos tautos valiai. 

Kai kurie Žmonės nesvyruodami pareiškia, jog tauta, sprendžiant 
tik jai vienai rūpimus reikalus, negalinti peržengti teisingumo ir proto 
ribų, todėl nesą ko baimintis visą valdžią atiduoti jai atstovaujančiai 
daugumai. Tačiau tai vergo samprotavimai. 

Argi dauguma, kaip tam tikras kolektyvas, nepanaši į individą, tu- 
rintį savo pažiūras ir interesus, dažniausiai priešingus kitam individui, 
vadinamam mažuma? Taigi kodėl jūs, pritardami, kad visavaldystę 
gavęs Žmogus gali ja piktnaudžiauti engdamas priešininkus, neprita- 
riate, kai sakau, jog tą patį gali daryti dauguma? Argi Žmonės, susi- 
burdami draugėn, pasikeičia? Argi, pasidarę stipresni, jie tampa pa- 
kantesni, kantresni, kai susiduria su kliūtimis *? Aš, pavyzdžiui, nega- 
lėčiau tuo patikėti ir, atsisakydamas duoti valią daryti viską tokiam pat 
žmogui kaip aš, niekad nesutiksiu atiduoti jos daugeliui. 

Man rodos, jog, norint išsaugoti laisvę, negalima valdymo grįsti su- 
pinant keletą principų, iš tikrųjų prieštaraujančių vienas kitam. 

Vadinamoji mišri vyriausybė man visados atrodė tarsi chimera. Tie- 
są pasakius, nebūna mišrių vyriausybių (ta prasme, kuri teikiama šiai 
sąvokai), nes kiekvienoje visuomenėje galų gale išryškėja vienas vei- 
kimo principas, nustelbiantis visus kitus. 

XVIII amžiaus Anglija, itin dažnai minima kaip tokių vyriausybių 


* Niekas neims tvirtinti, jog viena tauta negali piktnaudžiauti jėga kitos tau- 
tos atžvilgiu. Bet partijos — tai lyg nedidelės tautelės, sudarančios vieną 
valstybę; jos bendrauja tarpusavy kaip visai svetimos viena kitai. 

Jei sutinkame, jog viena valstybė gali tironiškai engti kitą, ar galime neig- 
ti, jog viena partija gali taip pat elgtis su kita? 

pavyzdys, buvo išimtinai aristokratinė valstybė, nors turėjo ir labai 
akivaizdžių demokratijos elementų, nes ir įstatymai, ir papročiai buvo 
tokie, kad aristokratija turėjo ilgainiui vis tiek paimti viršų ir savo nuo- 
žiūra tvarkyti valstybės reikalus. 

Klaida lėmė tai, jog, nuolat susiduriant didikų ir liaudies intere- 
sams, visas dėmesys buvo sutelktas į kovą ir visai nepaisyta tos ko- 
vos rezultatų, daug svarbesnio dalyko. Susiformavus tikrai mišriai 
vyriausybei, tai yra sudarytai iš vienodo priešingų pažiūrų narių 
skaičiaus, arba visuomenėje kyla revoliucija, arba toji vyriausybė pa- 
ti žlunga. 

Todėl esu linkęs manyti, jog aukščiausioji valdžia visuomenėje tu- 
ri visada remtis kokiais nors principais, jeigu ji nesusiduria su jokio- 
mis kliūtimis, galinčiomis pristabdyti jos veiksmus ir duoti laiko pa- 
čiai ateiti į protą, laisvei gresia rimtas pavojus. 

Visagalybė pati savaime man atrodo blogas ir pavojingas dalykas. 
Joks Žmogus negali būti visagalis, tai pranoksta jo jėgas. Tik vienam 
Dievui skirta būti visagaliui, nes Jo išmintis ir teisingumas visada pri- 
lygsta Jo galiai. Žemėje nėra tokios valdžios, — kad ir kokią pagarbą 
ji žadintų ar turėtų šventą teisę, — kuriai būtų leista veikti be priežiū- 
ros ir valdyti be kliūčių. Tad, matydamas suteikiant teisę ir galimybę 
daryti viską kokiai nors valdžiai, vadinamai arba tauta, arba karaliu- 
mi, arba demokratija, arba aristokratija, monarchija arba respublika, 
aš sakau: štai čia yra tironijos sėkla, — ir stengiuosi apsigyventi ten, 
kur galioja kitokie įstatymai. 

Demokratinei santvarkai, tokiai, kokia yra Jungtinėse Valstijose, 
labiausiai priekaištauju anaiptol ne dėl jos silpnumo, kaip mano dau- 
gelis Žmonių Europoje, bet priešingai — dėl jos neatremiamos ga- 
lios. Ir griežčiausiai nepritariu ne tiek Amerikoje viešpataujančiai 
neribotai laisvei, kiek tam, jog ten per maža garantijų apsiginti nuo 
tironijos. 

Kur gali kreiptis žmogus arba partija, Jungtinėse Valstijose patyrę 
neteisybę? Į viešąją nuomonę? Juk tai daugumos nuomonė. Į įstatymų 
leidybos organus? Jie atstovauja daugumai ir aklai jos klauso. Į vyk- 
domąją valdžią? Ji renkama daugumos ir klusniai vykdo jos valią. Į 
policiją? Juk policija — tai ginkluota dauguma. Į prisiekusiųjų teismą" 
Prisiekusiųjų teismas — tai dauguma, kuriai suteikta teisė skelbti nuo- 


APIE DAUGUMOS VISAGALYBE 273 


sprendžius; teisėjai, ir tie kai kuriose valstijose yra daugumos renka- 
mi. Kad ir kaip neteisingai ar neprotingai su jumis bus pasielgta, jums 
nieko kita nebeliks, kaip paklusti *. 

O štai įsivaizduokime įstatymų leidžiamąją valdžią, sudarytą taip, 
kad ji atstovautų daugumai, bet jokiu būdu nebūtų jos aistrų vergė; įsi- 
vaizduokime vykdomąją valdžią, turinčią jai būdingą galią; įsivaiz- 
duokime teismus, nepriklausomus nuo kitų dviejų valdžių, štai tada tu- 
rėsime demokratinę santvarką, kur galimybių tironijai beveik nebeliks. 

Aš netvirtinu, jog šiuolaikinėje Amerikoje dažnai pasitaikytų ti- 
ronijos atvejų. Tik sakau, jog nėra jokių garantijų nuo jos apsisau- 
goti ir jog valdžios švelnumą lemia veikiau aplinkybės ir tradicijos 
negu įstatymai. 


*Per 1812 m. karą Baltimorėje atsitiko stulbinantis dalykas, rodantis, į ko- 

kius kraštutinumus gali pastūmėti daugumos despotizmas. Tuo metu karas 
Baltimorėje buvo labai populiarus. Vienas laikraštis, griežtai nusistatęs 
prieš karą, sukėlė gyventojų pasipiktinimą. Susirinko minia, sudaužė spaus- 
dinimo mašinas ir užpuolė redakciją, žurnalistų namus. Bandyta šauktis na- 
cionalinės gvardijos, bet ji neatsiliepė. Gelbstint nelaiminguosius nuo įtū- 
žusios minios, buvo nutarta uždaryti juos į kalėjimą kaip nusikaltėlius. Ta 
atsargumo priemonė nepadėjo: naktį minia vėl susirinko; pareigūnai veltui 
šaukėsi nacionalinės gvardijos pagalbos; kalėjimo vartai buvo išlaužti, vie- 
nas žurnalistas nužudytas, kiti liko gulėti paplūdę krauju; kaltinamieji sto- 
jo prieš prisiekusiųjų teismą, bet buvo išteisinti. 
Kartą pasakiau vienam pensilvaniečiui: „Prašom paaiškinti, kodėl kvake- 
rių įsteigtoje valstijoje, garsėjančioje pakantumu, į laisvę paleistiems neg- 
rams draudžiama naudotis piliečių teisėmis? Juk jie moka mokesčius, tad 
argi nederėtų pagaliau suteikti jiems rinkimų teisę?“ — „Jūs įžeidžiate mus 
įtardamas, kad mūsų įstatymų leidėjai būtų galėję taip šiurkščiai nusiženg- 
ti teisingumui ir pakantumui“, — atsakė šis. „Vadinasi, pas jus negrai turi 
rinkimų teisę?“ — „Be jokios abejonės“. — „Tad kodėl šįryt nepastebėjau 
nė vieno negro rinkiminėje apygardoje?“ — „Įstatymas čia niekuo dėtas. — 
atsakė man pašnekovas. — Kas be ko, negrai turi teisę ateiti į rinkimus, bet 
jie nesirodo savo noru“. — „Tai neregėtas kuklumas!“ — „O, jie ne šiaip 
atsisako eiti į rinkimus, stačiai bijo gauti į kailį. Mat kartais, kai įstatymo 
nėmaž neremia dauguma, jis tampa bejėgis. O dauguma nepaprastai nusi- 
teikusi prieš negrus, ir pareigūnai jaučiasi negalį garantuoti jiems teisių, 
kurias suteikė įstatymų leidėjai“. — „Ką? Dauguma turi privilegiją ne tik 
leisti įstatymus, bet ir jų nesilaikyti?“ 


1X,-KO2 

DAUGUMOS VISAGALYBĖS ĮTAKA 
AMERIKOS VALSTYBĖS PAREIGŪNŲ SAVIVALEI 


Laisvė, kurią Amerikos įstatymai suteikia valstybės pareigūnams tam 
tikroje apibrėžtoje srityje. — Jų galia. 


Reikia griežtai skirti savivalę nuo tironijos. Tironija gali remtis net 
įstatymu, tada ji nelaikytina savivale; gali būti savivaliaujama atsižve!- 
giant į valdinių interesus, ir tai nebus tironija. 

Tironija paprastai naudojasi savivale, bet prireikus gali apsieiti be jos. 

Daugumos visagalybė Jungtinėse Valstijose palanki tiek teisėtam 
įstatymų leidėjo despotizmui, tiek pareigūno savivalei. Būdama abso- 
liuti įstatymų leidybos šeimininkė, turėdama teisę stebėti, kaip jie vyk- 
domi, be to, galėdama vienodai kontroliuoti ir valdančiuosius, ir val- 
dinius, dauguma laiko valstybės pareigūnus paklusniais įrankiais ir 
mielai jiems patiki įgyvendinti savo planus bei sumanymus. Todėl ji 
per daug nesigilina į jų pareigas ir iš anksto nesistengia apibrėžti jų 
teisių. Ji elgiasi su jais taip, kaip šeimininkas elgiasi su tarnais: maty- 
damas, kaip jie darbuojasi, ir neišleisdamas jų iš akių, gali kas akimir- 
ką jiems įsakinėti ir vadovauti. 

Apskritai įstatymas amerikiečių valdininkams tam tikroje api- 
brėžtoje srityje duoda daugiau laisvės, negu jos gauna mūsiškiai Eu- 
ropoje. Kartais dauguma netgi leidžia jiems peržengti tos srities ri- 
bas. Užsitikrinę palankią daugumos nuomonę ir jos remiami, jie ryž- 
tasi tokiems dalykams, kurie stulbina europiečius, pripratusius prie 
savivalės. Šitaip laisvės prieglobstyje klostosi papročiai, kurie kada 
nors bus jai pragaištingi. 


APIE DAUGUMOS ĮTAKĄ MĄSTYMUI AMERIKOJE 


Jungtinėse Valstijose daugumai galutinai aptarus kokį klausimą, dėl 
jo nebesiginčijama. — Kodėl? — Daugumos moralinė įtaka mąs- 
tymui. — Demokratinės respublikos materializuoja despotizmą. 


Tik išnagrinėjus minties raidą Jungtinėse Valstijose, galima aiškiai 
suvokti, kaip labai daugumos galybė ir įtaka pranoksta visas galias ir 
įtakas, mums žinomas Europoje. 

Mintis — tai neregima ir beveik neapčiuopiama galia, kurios ne- 
užgniaužia jokia tironija. Mūsų laikais net didžiausi, absoliučiausi Eu- 
ropos valdovai nesugebėtų užkirsti kelio priešiškoms, jų autoritetą 
smukdančioms mintims, slapčia plintančioms jų valstybėse ir net be- 
sismelkiančioms į jų dvarus. Visiškai kitaip yra Amerikoje; kol dau- 
guma dėl kokio klausimo neapsisprendusi, apie jį daug kalbama, ta- 
čiau vos tik ji taria lemiamą Žodį, visi nutyla, ir tiek jos draugai, tiek 
priešininkai, regis, susitarę traukia tą patį vežimą. Priežastis labai pa- 
prasta: nėra tokio absoliutaus monarcho, kuris galėtų suimt į kumštį 
visas visuomenės jėgas ir įveiktų jų priešinimąsi, kaip gali padaryti 
dauguma, kuriai suteikta teisė leisti įstatymus ir juos vykdyti. 

Beje, karalius turi tik fizinę jėgą, galinčią sutramdyti Žmonių veiks- 
mus, bet nedarančią įtakos jų norams, o dauguma turi ir materialinę, 
ir moralinę galią tiek norams, tiek darbams, galią, kuri kartais taip pa- 
veikia žmogų, kad jis apskritai nebenori nieko daryti. 

Aš nežinau nė vienos šalies, kur dvasios laisvė ir žodžio laisvė bū- 
tų labiau apribota kaip Amerikoje. 

Nėra tokios religinės ar politinės doktrinos, kurios nebūtų galima 
laisvai skelbti konstitucinėse Europos valstybėse ir kuri nepasklistų ki- 
tose valstybėse, kaip nėra Europos šalyse tokios vienvaldės jėgos, ku- 
ri uždraustų norinčiam sakyti tiesą Žmogui teisę į paramą ir apsaugą, 
jeigu jo nepriklausomo elgesio padariniai taptų jam pavojingi. Jeigu 
per nelaimę jam lemta gyventi, absoliutinės monarchijos viešpatystė- 
je, drauge su juo bus liaudis; jeigu jis gyvena laisvoje šalyje, prirei- 
kus gali šauktis karaliaus valdžios pagalbos. Demokratinėse šalyse jį 
palaiko aristokratija, kitokios santvarkos valstybėse — demokratija. 
Tačiau tokioje demokratinėje šalyje kaip Jungtinės Valstijos yra tik 
viena valdžia, vienintelis jėgos ir sėkmės šaltinis. 

Amerikoje dauguma minčiai nubrėžia nepaprastai plačią erdvę. To- 
je erdvėje rašytojas yra laisvas; bet vargas, jeigu jis išdrįsta peržengti 
ribas. Tiesa, autodafė jam negresia, bet jis nuolat patiria visokius ne- 
malonumus ir kasdien yra persekiojamas. Politinė karjera jam neįma- 
noma: mat jis įžeidė vienintelę jėgą, turinčią rankose visą valdžią. Jam 
nevalia tikėtis nieko, net šlovės. Prieš skelbdamas savo pažiūras, jis ti- 
kėjosi turįs šalininkų; dabar, atsiskleidęs visiems, jis mano nebeturįs 
jokios paspirties, nes jį smerkiantys garsiai reiškia savo nuomonę, 0 
tie, kurie galvoja kaip jis, neturi tiek drąsos, todėl tyli ir jo šalinasi. 

Jis pasiduoda, pagaliau sugniūžta nuo kasdienio ujimo ir užsisklendžia 
tyloje, lyg gėdydamasis ar grauždamasis, jog sakė tiesą. 

Grandinės ir budeliai — tai Žiaurūs įrankiai, kuriais kadaise nau- 
dojosi tironija, bet šiuolaikinė civilizacija ištobulino net despotizmą, 
kuriam, regis, jau nebuvo ko mokytis. 

Valdovai materializavo smurtą; dabartinės demokratinės respubli- 
kos pavertė jį tokiu pat dvasingu kaip Žmogaus valia, kurią jis sten- 
giasi pažaboti. Esant absoliučiai vieno asmens valdžiai, despotizmas, 
stengdamasis pavergti dvasią, žiauriai kamuodavo kūną, ir dvasia, 
stengdamasi išvengti tų kančių, didingai pakildavo aukščiau visko; ta- 
čiau demokratinėse respublikose tironija elgiasi kitaip: ji nesikėsina į 
kūną, bet nori palaužti dvasią. Šeimininkas nebesako: „Arba tu galvosi 
kaip aš, arba mirsi“; jis sako: „Tu gali manyti kitaip negu aš; tau lieka 
viskas: ir gyvybė, ir turtas, bet nuo šiol tu būsi mums svetimas. Tu te- 
beturėsi savo pilietines teises, bet negalėsi jomis naudotis; jeigu steng- 
sies laimėti rinkimus, bendrapiliečiai už tave nebalsuos, o jeigu trokši 
jų pagarbos, nesitikėk jos sulaukti. Tu būsi tarp žmonių, bet nebega- 
lėsi jiems prilygti. Kai norėsi su jais suartėti, jie bėgs nuo tavęs kaip 
nuo maro, ir tave paliks netgi tie, kurie tiki tavo nekaltumu, nes ir nuo 
jų bus bėgama. Eik sau ramus, palieku tau gyvybę, bet ji bus sunkes- 
nė už mirtį“. 

Absoliutinės monarchijos užtraukė nešlovę despotizmui; saugoki- 
mės, kad demokratinės respublikos jo neatgaivintų, kad padarydamos 
jį kai kam nepakeliamą, daugumos akyse neprislopintų jo niekingos 
prigimties ir žeminančio pobūdžio. 

Išdidžiausios Senojo Pasaulio tautos yra išleidusios veikalų, vaiz- 
džiai atkuriančių amžininkų ydas ir juokingas silpnybes; La Bruyė- 
re'as, gyvendamas Liudviko XIV dvare, parašė savo esė apie didikus, 
o Moliėre'as kritikavo karaliaus dvarą pjesėse, kurios buvo vaidina- 
mos dvariškiams. Tačiau Jungtinėse Valstijose viešpataujanti galia vi- 
sai nepakenčia, kai iš jos šaipomasi. Ją žeidžia menkiausias priekaiš- 
tas, gąsdina bent kiek kandoka teisybė; nuolat reikia ją girti — prade- 
dant jos kalbomis ir baigiant svariausiomis jos dorybėmis. Nė vienas 
rašytojas, kad ir koks garsus būtų, negali išvengti priedermės liaupsinti 
bendrapiliečius. Taigi dauguma gyvena amžinai keldama save į padan- 
ges; nebent svetimšaliai arba patyrimas kartais atskleidžia amerikie- 
čiams vieną kitą tiesą. 

Todėl visai nenuostabu, kad Amerikoje ligi šiol nėra didžių rašyto- 
jų: ten, kur nėra minties laisvės, negali būti literatūros genijų, o Ame- 
rikoje jos nėra. 

Inkvizicija niekad neįstengė sutrukdyti, kad Ispanijoje plistų didu- 
mos Žmonių išpažįstamam tikėjimui priešiškos knygos. Jungtinių Val- 
stijų daugumos viešpatystei pavyko pasiekti daugiau: niekam net min- 
tis nekyla leisti tokias knygas. Amerikoje pasitaiko netikinčių, bet ti- 
kėjimo laisvės nėra. 

Kai kurios vyriausybės stengiasi apsaugoti papročius, drausdamos 
tvirkinančias knygas. Jungtinėse Valstijose tokio pobūdžio veikalų au- 
toriai nesmerkiami, bet niekas nesiima jų rašyti. Ir vis dėlto negalima 
tvirtinti, jog visų piliečių papročiai būtų moralūs, bet daugumos pa- 
pročiai yra sveiki. 

Šiuo atveju valdžios naudingumas visuomenei neabejotinas, bet aš 
turėjau galvoje pačią valdžios esmę. Stipri valdžia yra pastovus daly- 
kas, o jos teikiama nauda — tik atsitiktinumas. 


DAUGUMOS TIRONIJOS ĮTAKA NACIONALINIAM 
AMERIKIEČIŲ CHARAKTERIUI; 
KARALIAUS DVARO DVASIA JUNGTINĖSE VALSTIJOSE 


Daugumos tironija ligi šiol turi daugiau įtakos papročiams negu vi- 

suomenės elgesiui. — Ji trukdo atsirasti dideliems žmonėms. — Tokio 

pobūdžio demokratinėse respublikose kaip Jungtinės Valstijos kara- 

liaus dvaro dvasia būdinga piliečių daugumai. — Tos dvasios požy- 

miai Jungtinėse Valstijose. — Kodėl liaudis turi daugiau patriotizmo 
negu tie, kurie valdo jos vardu. 


Viso to, apie ką kalbėta anksčiau, įtaka dar menkai jaučiama po- 
litinėje visuomenėje, bet jau matyti jos pražūtingumas nacionaliniam 
amerikiečių charakteriui. Vis stiprėjant daugumos despotijai, šian- 
dieninėje Jungtinių Valstijų politinėje arenoje vis mažėja įžymių 
žmonių. 

Amerikoje prasidėjus revoliucijai, jų pasirodė daugybė; tuo metu 
visuomeninė nuomonė kreipė Žmonių valią tam tikra linkme, bet jos 
netironizavo. To meto garsūs Žmonės, laisva valia prisidėję prie inte- 

lektinių sąjūdžių, pasižymėjo savitu didingumu; jie skleidė savo šlo- 
vės spindesį tautai, nieko iš jos nesiskolindami. 

Valdant absoliutiniam monarchui, prie sosto susibūrę didikai patai- 
kauja valdovui ir noriai tenkina jo aistras bei užgaidas. Tačiau tautos 
diduma nepasiduoda vergystei; dažniausiai ji lenkia galvą iš silpnumo, 
iš įpročio arba iš tamsumo, kartais — iš meilės karaliaus titului arba 
pačiam karaliui. O kai kurios tautos net džiūgavo ir didžiavosi auko- 
damos savo valią valdovui ir, būdamos jam vergiškai paklusnios, vis 
dėlto išsaugojo dvasinę nepriklausomybę. Tokios tautos patiria daug 
vargo, bet neišsigimsta. Beje, yra didelis skirtumas tarp to, ką žmogus 
daro tam nepritardamas, ir to, ką daro tariamai pritardamas; pirmuoju 
atveju tai silpnas Žmogus, antruoju — turįs tarno įpročių. 

Laisvose šalyse, kur kiekvienas vienaip ar kitaip gali pasakyti nuo- 
monę apie valstybės reikalus, demokratinėse respublikose, kur visuo- 
meninis gyvenimas nuolat pinasi su privačiu, kur suverenas visiems 
prieinamas ir kur tereikia sušukti, kad jis išgirstų, pasitaiko daugiau 
žmonių, trokštančių piktnaudžiauti jo silpnybėms ir gyventi jo aistrų 
sąskaita, negu absoliutinės monarchijos šalyse. Ir ne todėl, kad ten 
žmonės apskritai blogesni nei kitur, — stačiai pagunda ten stipresnė 
ir suviliojama iškart daugybė Žmonių. Todėl čia didesnis dvasinis nuo- 
smukis. | 

Demokratinėse respublikose dvaro dvasia pasklinda labai plačiai ir 
persmelkia išsyk visus visuomenės sluoksnius. Tai vienas pagrindinių 
priekaištų demokratinėms respublikoms. 

Šitai itin būdinga tokioms demokratinėms valstybėms kaip Ameri- 
kos respublikos, kur dauguma viešpatauja taip absoliučiai ir neiveikia- 
mai, jog, norint truputį nukrypti nuo jos nubrėžto kelio, privalu kone 
atsižadėti piliečio teisių ir, galima sakyti, žmogaus vardo. 

Milžiniškoje minioje, darančioje politinę karjerą Jungtinėse Valsti- 
jose, tik nedaugelis pasižymi tuo vyrišku taurumu, ta drąsia minties 
nepriklausomybe, kuria anksčiau taip dažnai garsėdavo amerikiečiai 
ir kuri visur yra didžių Žmonių skiriamasis bruožas. Sprendžiant iš pir- 
mo žvilgsnio, būtų galima pasakyti, jog Amerikoje visi mąsto pagal 
vieną šabloną — mintys tarytum slenka ta pačia vėže. Tiesa, svetim- 
šaliui pasitaiko sutikti amerikiečių, kurių pažiūros skiriasi nuo visuo- 
tinai įsigalėjusių; jie kritikuoja netobulus įstatymus, demokratijos ne- 

pastovumą ir nepakankamą žmonių išprusimą; dažnai jie siekia taip to- 
li, jog pastebi esminius trūkumus, neigiamus bruožus, darkančius na- 
cionalinį charakterį, ir nurodo priemones, kuriomis juos būtų galima 
ištaisyti; bet, išskyrus jus, niekas jų neklauso, o jūs, kuriam jie patiki 
slapčiausias mintis, esate svetimšalis ir prašalaitis. Jie mielai jums at- 
skleidžia tiesas, kuriomis jūs nepasinaudosite, 0 su tėvynainiais ar vie- 
šuomenėje jie kalba kitoniškai. 

Jei šias eilutes kada nors paskaitys amerikiečiai, esu tikras, jog, pir- 
ma, tie skaitytojai vieningai mane pasmerks, o antra, širdies gilumoje 
daugelis mane pateisins. 

Jungtinėse Valstijose esu girdėjęs kalbant apie tėvynę. Esu matęs 
tikro liaudies patriotizmo, bet pasigedau jo turint valdančiuosius. Tai 
savaime suprantama pagal analogiją: despotizmas sugadina labiau tą, 
kuris jam pasiduoda, negu tą, kuris jį primeta. Būdamas absoliutus mo- 
narchas, karalius dažnai turi didžių dorybių, tačiau jo dvariškiai visa- 
dos yra niekšai. | 

Tiesa, jie Amerikoje nesako: Valdove arba Jūsų didenybe, — tai di- 
džiausias ir pagrindinis skirtumas, bet nuolat kalba apie įgimtą savo 
valdovo pranašumą; jie nesvarsto, kuri valdovo dorybė verta didžiau- 
sio pasigėrėjimo, nes tvirtina, kad jis turi visas dorybes, kurias įgijo, 
taip sakant, nejučiomis, be jokių pastangų; jie neatiduoda jam savo 
žmonų ir dukterų, kad jis teiktųsi paversti jas savo meilužėmis, bet, au- 
kodami jam savo pažiūras, parsiduoda patys. 

Amerikiečiai moralistai ir filosofai nedangsto savo pažiūrų alego- 
rijų skraistėmis, tačiau, prieš išdrįsdami pasakyti nemalonią tiesą, pa- 
reiškia: „Mes žinome, jog kalbamės su tauta, kuriai žmogiškosios silp- 
nybės tokios svetimos, kad ji niekada negali prarasti blaivaus proto. 
Mes taip nekalbėtume, jei nežinotume, jog kreipiamės į žmones, ku- 
rie pelnė išskirtinę vietą tarp kitų tautų ir verti laisvės vien dėl savo 
dorybių ir išprusimo“. 

Kažin ar Liudviko XIV meilikautojai būtų galėję juos pranokti? 

Na, o mano nuomone, kad ir kokia būtų santvarka, niekšybė limpa 
prie jėgos, o meilikavimas — prie valdžios. Yra tik vienas būdas, ga- 
lintis apsaugoti Žmones nuo nuosmukio: niekam nevalia suteikti visa- 
galybės, ir tada niekas neišdrįs jų niekinti ir žeminti. 

DAUGUMOS VISAGALYBĖ KELIA DIDŽIAUSIĄ 
PAVOJŲ AMERIKOS RESPUBLIKOMS 


Demokratinėms respublikoms gresia pražūtis ne dėl bejėgiškumo, o 

dėl netikusio galios panaudojimo. — Amerikos respublikų valdžia la- 

biau centralizuota ir energingesnė nei Europos šalyse, kur valdo mo- 

narchija. — Kokį tai kelia pavojų. — Madisono ir Jeffersono nuo- 
monė šiuo požiūriu. 


Vyriausybes paprastai pražudo bejėgiškumas arba tironija. Pirmuo- 
ju atveju jos netenka valdžios, antruoju — valdžia iš jų atimama. 

Matydami demokratinėse valstybėse įsigalint anarchiją, daug žmo- 
nių manė, jog tų valstybių vyriausybė savaime silpna ir bejėgė. Tiesą 
sakant, kai prasideda partijų karas, vyriausybė netenka įtakos visuo- 
menei. Bet man neatrodo, jog demokratinei valdžiai iš prigimties trūk- 
tų jėgų arba išteklių; priešingai, mano galva, beveik visada pražūtį jai 
lemia piktnaudžiavimas savo jėgomis ir netikęs naudojimasis ištekliais 
ir galimybėmis. Anarchiją beveik visada sukelia ne valdžios bejėgiš- 
kumas, bet tironija ir nelankstumas. 

Nereikia suplakti stabilumo su jėga, kokio nors dalyko didingumo 
su jo ilgaamžiškumu. Demokratinėse respublikose valdžia, vairuojan- 
ti visuomenę, nebūna stabili, nes ji dažnai eina iš rankų į rankas, kei- 
čiasi ir jos tikslai. Bet visur, kur ji nukreipia savo veiklą, jos jėga yra 
neįveikiama. 

Amerikos respublikų vyriausybės, mano nuomone, tokios pat cen- 
tralizuotos, tik daug energingesnės nei Europos šalyse, absoliutinių 
monarchijų valdomose. Tad nemanau, kad tokią vyriausybę gali pra- 
žudyti jos silpnumas“. 

Jei kada nors Amerika praras laisvę, kaltinti reikės daugumos vi- 
sagalybę, prirėmusią mažumas prie sienos ir privertusią jas griebtis fi- 
zinės jėgos. Tada įsigalės anarchija, bet tai bus despotizmo padarinys. 


* Valdžia gali būti centralizuota asamblėjoje; tada ji stipri, bet nepastovi; ji 
gali būti sutelkta vieno Žmogaus rankose; tada ji ne tokia stipri, bet daug 
stabilesnė. 

“ Man regis, nėra reikalo sakyti skaitytojui, jog šičia, kaip ir visame skyriu- 
je, aš turiu galvoje ne federalinę vyriausybę, bet kiekvienos valstijos vy- 
riausybę, kurią despotiškai valdo dauguma. 

Tokias pat mintis yra išsakęs prezidentas Jamesas Madisonas (žr. 
The Federalist, Nr. 51): 

„Respublikose labai svarbu ne tik apginti visuomenę nuo valdan- 
čiųjų priespaudos, bet ir užtikrinti, kad viena visuomenės dalis ne- 
skriaustų kitos. Teisingumas yra kiekvienos vyriausybės tikslas; tai 
tikslas, kurį užsibrėžia susibūrę Žmonės. Tautos visada siekė ir sieks 
šito tikslo, kol pagaliau sugebės jį pasiekti arba neteks laisvės. 

Apie visuomenę, kurios stipriausioji dalis sugebėtų lengvai sutelk- 
ti jėgas ir engti silpnesnę, galėtume pasakyti, kad joje viešpatauja 
anarchija. Čia kaip ir gamtoje, kur silpnesnysis yra bejėgis apsiginti 
nuo stipresniojo smurto. Bet štai likimo pervartos priverčia stipriau- 
sius paklusti valdžiai, kuri vienodai rūpinasi ir silpnaisiais, ir stipriai- 
siais. Esant anarchistinei vyriausybei, tos pačios priežastys pamažu 
skatins stipriausią visuomenės dalį trokšti valdžios, galinčios vienodai 
ginti visus jos sluoksnius, visas partijas, tiek silpnas, tiek stiprias. Rho- 
de Islando valstijai atsiskyrus nuo konfederacijos, buvo sudaryta liau- 
dies vyriausybė, turinti labai mažus įgaliojimus, todėl, be jokios abe- 
jonės, daugumos tironija taip apribotų naudojimąsi teisėmis, jog ne- 
trukus būtų pareikalauta vyriausybės, kuri visiškai nepriklausytų nuo 
liaudies. Ar tos pačios daugumos, pavertusios gyvenimą neįmanomą, 
netrukus taip pat imtų šauktis tokios vyriausybės“. 

Jeffersonas yra pasakęs: ,, Vykdomoji mūsų vyriausybės valdžia — 
ne vienintelis ir anaiptol ne pagrindinis mano rūpestis. Dabar ir dar 
daugelį metų didžiausią pavojų kelia ir kels įstatymų leidėjų tironija. 
Vykdomosios valdžios pavojus taip pat iškils, bet kur kas vėliau“ !. 

Man patinka šiuo atveju cituoti veikiau Jeffersoną nei ką kitą, nes 
aš jį laikau demokratijos apaštalu, patikimiausiu iš visų kada nors bu- 
vusių Žemėje. 


'"Jeffersono laiškas Madisonui, 1789 m. kovo 15. [Plg. The Writings of Tho- 
mas Jefferson, Washington, 1905, t. 7, p. 312.) 


VIII SKYRIUS 


KAS ŠVELNINA DAUGUMOS TIRONIJĄ 
JUNGTINĖSE VALSTIJOSE 


NĖRA ADMINISTRACINĖS CENTRALIZACIJOS 


Nacionalinė dauguma neketina visko daryti pati. — Suverenią jos 
valią bendruomenėse ir grafystėse vykdo pareigūnai. 


Jau anksčiau esu minėjęs dvi centralizacijos rūšis: valstybinės val- 
džios centralizaciją ir vietinės valdžios — arba administracinę — cen- 
tralizaciją. 

Pirmoji vienintelė gyvuoja Amerikoje; antroji ten beveik nežinoma. 

Jeigu valdžia, tvarkanti Amerikos visuomenę, turėtų savo Žinioje 
tas dvi valdžios ir valdymo priemones ir, be teisės viskam vadovauti, 
dar sugebėtų ir būti įpratusi viską daryti pati; jeigu, nustačiusi bendro 
pobūdžio pagrindinius valdymo principus, ji gilintųsi į jų įgyvendini- 
mo detales, o sutvarkiusi didžiuosius šalies reikalus, galėtų nusileisti 
iki asmeninių piliečių reikalų, laisvė netrukus būtų išguita iš Naujojo 
Pasaulio. 

Tačiau Jungtinėse Valstijose daugumai, dažnai turinčiai despotiškus 
instinktus ir pomėgius, dar trūksta tobuliausių tironijos instrumentu. 

Kiekvienoje Amerikos valstijoje centrinė vyriausybė visada rūpi- 
nosi tik nedaugeliu dalykų, kurie patraukdavo jos dėmesį savo svar- 
bumu. Ji niekad nėra mėginusi tvarkyti antraeilių visuomenės reikalų 
ir, atrodo, niekada to nėra norėjusi. Pamažu tapdama absoliutine, dau- 
guma nera padidinusi centrinės valdžios įgaliojimų, tik padarė ją vi- 
sagalę jos veiklos sferoje. Tad despotizmas gali būti nepakeliamas vie- 
noje kurioje vietoje, bet nebūtinai įsiviešpatauja visur. 

Beje, kad ir kaip toli aistrų nublokšta, kad ir kaip karštai vykdanti 
savo planus, nacionalinė dauguma negalėtų padaryti taip, kad visur 
vienodai ir tuo pat metu visi piliečiai nuolankiai klausytų jos valios. 

Jai atstovaujanti centrinė vyriausybė turi kliautis valdininkais, jos nu- 
rodymų vykdytojais, kurie dažniausiai jai tiesiogiai nepavaldūs ir to- 
dėl jų veiklai ji negali kas akimirką vadovauti. Bendruomenių ir gra- 
fysčių valdžios yra tartum povandeninės uolos, stabdančios arba skai- 
dančios liaudies valios srautą. Jeigu įstatymas būtų despotiškas, laisvė 
sugebėtų apsisaugoti pasinaudodama jo vykdymo tvarka, ir dauguma 
negalėtų gilintis į menkiausias ir, drįsčiau pasakyti, vaikiškas adminis- 
tracinės tironijos apraiškas. Ji netgi neįsivaizduoja, kad gali tai pada- 
ryti, nes ne visiškai suvokia savo galią. Ji pažįsta tik savo natūralias 
jėgas ir net nenutuokia, jog būtų galima praplėsti jų veikimo ribas. 

Apie tai verta pagalvoti. Jeigu kada nors Jemokratinė respublika, 
panaši į Jungtines Valstijas, rastųsi tokiame krašte, kur vieno asmens 
valdžia administracinę centralizaciją jau būtų įtvirtinusi ir įdiegusi į 
papročius bei įstatymus, nebijau pasakyti, jog tokioje respublikoje de- 
spotizmas taptų labiau nepakenčiamas nei kokioje nors absoliutinio 
monarcho valdomoje Europos valstybėje. Reikėtų keliauti į Aziją, no- 
rint surasti ką nors panašaus. 


APIE TEISĖS DVASIĄ JUNGTINĖSE VALSTIJOSE IR 
KAIP JI ATSVERIA DEMOKRATIJĄ 


Kaip naudinga ištirti, kokie instinktai ir bruožai yra būdingi teisės 
dvasiai. — Teisininkams skirta atlikti svarbų vaidmenį gimstančioje 
visuomenėje. — Kaip teisininkų darbų modelis suteikia jų idėjoms ari- 
stokratiškumo. — Atsitiktinės priežastys, galinčios trukdyti tų idėjų 
plėtrai. — Aristokratija lengvai pritampa prie teisininkų. — Kaip de- 
spotas galėtų pasinaudoti teisininkais. — Kaip teisininkai sudaro vie- 
nintelį aristokratinį sluoksnį, kuris gali susijungti su demokratiniais 
sluoksniais. — Ypatingos priežastys, galinčios suteikti aristokratišku- 
mo anelų ir amerikiečių teisininkų mąstymui. — Advokatai ir teisė- 
jai. — Amerikos aristokratija. — Teisininkų įtaka amerikiečių visuo- 
menei. — Kaip teisingumo dvasia skverbiasi į įstatymų leidybą, val- 
džios ir valdymo organus ir galop netgi pačiai tautai įskiepija šį ta 
panašaus į teismo pareigūnų instinktus. 


Lankydamasis Amerikoje ir nagrinėdamas jos įstatymus, matai, jog 
teisininkams suteikta galia ir jų įtaka vyriausybei šiandien sudaro 

tvirčiausią apsaugą nuo demokratijos pažeidimų. Tai sąlygoja, man re- 
gis, bendra priežastis, į kurią pravartu įsigilinti, nes ji gali pasireikšti 
ir kur kitur. 

Jau penki šimtmečiai, kai teisininkai aktyviai dalyvauja visuose 
Europos politiniuose sąjūdžiuose. Kartais jie būdavo politinių jėgų 
įrankiai, kartais naudodavosi politinėmis jėgomis kaip įrankiais. Vi- 
duramžiais jie nepaprastai padėjo karaliams išplėsti viešpatavimą, o 
vėliau visomis išgalėmis stengėsi jį apriboti. Anglijoje jie glaudžiai 
bendradarbiavo su aristokratija, Prancūzijoje buvo pikčiausi jos prie- 
šai. Tad gal teisininkai pasiduoda staigiems akimirksnio impulsams ar- 
ba, priklausomai nuo aplinkybių, daugiau ar mažiau paklūsta savo 
įgimtiems, tolydžio jų veiklą vairuojantiems instinktams? Norėčiau 
plačiau aptarti šią mintį, nes teisininkai, galimas daiktas, pašaukti at- 
likti pagrindinį vaidmenį gimstančioje politinėje visuomenėje. 

Žmonės, specialiai studijavę įstatymus ir teisę, įprato laikytis tvar- 
kos, tam tikrų formalumų, savaime įgijo ir įprotį nuosekliai sieti min- 
tis, ir visa tai natūraliai nuteikė juos prieš revoliucinę dvasią ir gaiva- 
liškas demokratijos aistras. 

Specialios teisininkų žinios, įgytos studijuojant įstatymus, užtik- 
rina jiems išskirtinę vietą visuomenėje; jie sudaro privilegijuotą in- 
teligentijos sluoksnį. Tą pranašumą jie jaučia kasdien, versdamiesi 
savo amatu; jie, vieninteliai tokio reikalingo ir labai mažai kam pri- 
einamo mokslo specialistai, atlieka arbitrų vaidmenį, 0 piliečiams 
įsivėlus į konfliktus, įprotis nukreipti į tikslą aklas bylininkų aistras 
išugdo jiems savotišką panieką minios nuomonei. Dar pridurkite, kad 
teisėjai savaime sudaro tam tikrą /uomą (corps). Ir anaiptol ne todėl, 
kad jie sutaria tarpusavyje ir bendromis pastangomis siekia to paties 
tikslo, — to paties mokslo studijos ir tokie pat metodai jungia jų pro- 
tus, o bendri interesai gali sujungti ir jų valią. Teisininkų sielos gi- 
lumoje glūdi aristokratinių pomėgių ir įpročių. Kaip ir aristokratai, 
jie linkę į tvarką, iš prigimties mėgsta formalumus, labai bodisi mi- 
nios, jaučia pasidygėjimą daugumos elgesiu ir slapčia niekina liau- 
dies vyriausybę. 

Anaiptol nenoriu pasakyti, jog tie teisininkams būdingi polinkiai 
yra tokie stiprūs, kad pernelyg tvirtai juos jungtų. Teisininkai, kaip ir 
visi žmonės, turi ypatingų, savitų, o ypač trumpalaikių, vienadienių in- 
teresų. 

Esama valstybių, kurių politiniame gyvenime teisininkai negali už- 
imti tokios pat padėties kaip asmeniniame gyvenime; galima numanyti, 
jog tokioje visuomenėje teisininkai bus aktyvūs perversmų skatintojai. 
Taigi reikia pasvarstyti, ar paskatos ką nors naikinti, griauti arba keisti 
kyla iš tvirto nusistatymo ar iš atsitiktinumo. Neabejotina, jog teisinin- 
kai itin daug prisidėjo prie prancūzų monarchijos nuvertimo 1789 me- 
tais. Tik būtų pravartu sužinoti, ar šitaip jie elgėsi todėl, kad studijavo 
teisę, ar todėl, kad negalėjo prisidėti prie įstatymų leidybos. 

Prieš penkis šimtmečius Anglijos aristokratija stojo liaudies prie- 
šaky ir kalbėjo jos vardu; šiandien ji remia sostą ir kovoja už tvirtą ka- 
raliaus valdžią. Šiaip ar taip, aristokratija turi tik jai būdingų instink- 
tų ir polinkių. 

Tad reikia būti atsargiems ir pavienių luomo narių nepalaikyti pa- 
čiu luomu. 

Visose laisvose šalyse, kad ir kokia būtų jų valdymo forma, teisi- 
ninkai yra visų partijų pirmose gretose. Tai pasakytina ir apie aristo- 
kratiją. Beveik visiems demokratiniams judėjimams, sukrėtusiems pa- 
saulį, vadovavo kilmingieji. 

Elitas niekad negali patenkinti visų puoselėjamų savo norų, garbė- 
troškos; talentų ir užmojų visad būna daugiau negu galimybių jiems 
pasireikšti, ir toji daugybė Žmonių, kurie negali gana greitai iškilti 
naudodamiesi luomo privilegijomis, stengiasi prasimušti stodami prieš 
jas į kovą. 

Bet aš nemanau, jog ateis metas, kada visi teisininkai arba daugu- 
ma jų visada bus esamos tvarkos šalininkai ir permainų priešai. 

Man tik atrodo, jog visuomenėje, kurioje teisininkai be kliūčių už- 
ims savaime jiems priklausančią aukštą padėtį, jie bus itin konserva- 
tyvūs ir nusistatę prieš demokratiją. 

Neįsileisdama į savo tarpą teisininkų, aristokratija paverčia juos sa- 
vo priešais, ir labai pavojingais, nes, neprilygdami jai turtais ir galia, jie 
Jaučiasi nepriklausomi savo darbais ir prilygstantys jai išsilavinimu. 

Bet kiekvienąsyk, kai kilmingieji pareikšdavo norą pasidalyti su 
teisininkais kai kuriomis savo privilegijomis, tiedu sluoksniai ne- 
sunkiai susivienydavo ir pasijusdavo, kaip sakoma, tos pačios šei- 
mos nariais. 

Be to, esu linkęs manyti, jog karaliui visada būtų lengva paversti 
teisininkus pačiais parankiausiais savo valdžios įrankiais. 

Teisininkai nepalyginamai artimesni vykdomajai valdžiai negu 
liaudžiai, nors dažnai kėsinasi ją nuversti, kaip ir kilmingieji, iš pri- 
gimties artimesni karaliui negu liaudžiai, nors aukštuomenė dažnai su- 
sivienija su liaudimi, kovodama prieš karaliaus valdžią. 

Teisininkai užvis labiausiai mėgsta tvarkingą gyvenimą, o didžiau- 
sią tvarkos garantiją duoda valdžia. Beje, nedera pamiršti, jog, bran- 
gindami laisvę, vis dėlto jie teikia pirmenybę teisėtumui; tironijos jie 
bijo mažiau negu savivalės ir, jeigu koks įstatymų leidėjas užsimoja 
apriboti žmonių nepriklausomybę, jiems šitai patinka. 

Tad, mano nuomone, valdovas padarytų didelę klaidą, jei, kovoda- 
mas su plintančia demokratija, stengtųsi savo valstybėje susilpninti 
teisminę valdžią ir politinę teisininkų įtaką. Jis paleistų iš rankų pačią 
valdžią, jos esmę, kad nustvertų jos šešėlį. 

Nė kiek neabejoju, jog jis turėtų daugiau naudos pritraukdamas tei- 
sininkus prie valdžios. Patikėjęs jiems despotizmą, grindžiamą smur- 
tu, gal atsiimtų jį iš jų rankų, įgijusį teisingumo ir įstatymo bruožų. 

Demokratinė valdžia palanki politinei teisininkų galiai. Kai tik iš 
valdžios pašalinami turtuolis, kilmingasis ir valdovas, jų vietą tvirtai 
užima teisininkai, nes tuomet jie yra vieninteliai išprusę ir sumanūs 
žmonės, kuriuos, kad ir kilusius ne iš liaudies, ji gali išsirinkti. 

Kaip skoniu ir pomėgiais teisininkai savaime linksta prie aristokra- 
tijos ir valdovo, taip išskaičiavimai juos lenkia prie liaudies. 

Tad teisininkai pritampa prie demokratinės santvarkos, neperimda- 
mi jos polinkių ir neužsikrėsdami jos silpnybėmis, — dviguba priežas- 
tis būti stipriems jos dėka ir jos atžvilgiu. 

Demokratijos valdomose šalyse liaudis visiškai pasitiki teisinin- 
kais, žinodama, kad jiems naudinga jai tarnauti; vyriausybė klauso jų 
nepykdama, nes neįtaria, kad jie gali turėti slaptų kėslų. Teisininkai iš 
tikrųjų nė neketina nuversti demokratinės vyriausybės, bet nuolatos 
stengiasi kreipti jos veiklą nebūdinga vaga ir vadovautis tokiais meto- 
dais, kurie jai svetimi. Teisininkas priklauso liaudžiai savo interesais 
ir kilme, o aristokratijai — pomėgiais, skoniu ir įpročiais; jis yra lyg 
natūrali jųdviejų jungtis, tarsi gija, siejanti aristokratiją ir liaudį. 

Teisininkų luomas — vienintelis aristokratinis luomas, galintis be 
ypatingų pastangų pritapti prie demokratijos ir sėkmingai su ja susi- 
lieti ilgam laikui. Aš žinau, kokie trūkumai būdingi teisininkų dvasiai; 
šiaip ar taip, abejoju, ar be šio teisinės ir demokratinės dvasios suta- 

pimo demokratija ilgai galėtų valdyti visuomenę, ir aš nenorėčiau pa- 
tikėti, jog mūsų laikais respublika galėtų ilgai gyvuoti, jei, stiprėjant 
liaudies valdžiai, nedidėtų teisininkų įtaka jos reikalams. 

Tie aristokratiniai teisininkų luomo bruožai, mano nuomone, nepa- 
lyginamai ryškesni Jungtinėse Valstijose ir Anglijoje negu kitose ša- 
lyse. Tai priklauso ne tik nuo teisės mokslų lygio Jungtinėse Valstijo- 
se ir Anglijoje, bet ir nuo pačios įstatymų leidybos prigimties ir nuo 
teisininkų padėties tose šalyse. 

Anglai ir amerikiečiai išsaugojo precedentinę įstatymų leidybą, tai 
yra jie perima savo tėvų teisinę patirtį, ir, ja remdamiesi, rengia įsta- 
tymus ir daro sprendimus. 

Mėgdamas ir gerbdamas visa, kas sena, anglų arba amerikiečių tei- 
sininkas beveik visada puoselėja meilę tam, kas yra tobula ir teisėta. 

Tai irgi turi įtakos teisininkų mąstysenai ir savo ruožtu visuomenės 
raidai. 

Anglų arba amerikiečių teisininkas ieško to, kas jau buvo padary- 
ta, prancūzų teisininkas — to, kas norėta padaryti; vienam rūpi nuo- 
sprendžiai, kitam — argumentai, motyvai. 

Kai girdite kalbant anglų arba amerikiečių teisininką, stebitės, kaip 
dažnai jis remiasi kitų nuomone ir kaip retai sako savąją; prancūzas 
elgiasi visiškai priešingai. 

Nagrinėdamas kad ir menkutę bylą, prancūzų advokatas būtinai iš- 
dėsto savo paties idėjų sistemą ir ginčijasi net dėl esminių įstatymo 
principų, kol galų gale teismas bent per sprindį atsitraukia nuo ginči- 
jamo paveldo ribos. 

Toks visiškas anglų ir amerikiečių teisininkų nenoras vadovautis 
savo protu ir nuolatinis rėmimasis tėvų nuomone, ta savotiška vergi- 
ja, įkalinusi jų mąstymą, įspraudžia juos į rėmus; taigi Anglijos ir 
Amerikos teisininkai ribotesni ir labiau sukaustyti negu jų kolegos 
Prancūzijoje. 

Mūsų [Prancūzijos] rašytinius įstatymus dažniausiai sunku supras- 
ti, bet kiekvienas gali juos perskaityti; ir atvirkščiai, paprastam žmo- 
gui nėra nieko miglotesnio ir visiškai nesuvokiamo kaip precedentais 
pagrista įstatymų leidyba. Tas teisininkų poreikis Anglijoje ir Jungti- 
nėse Valstijose, ta didžiulė pagarba jų žinioms, išmanymui ilgainiui vis 
labiau atitolina juos nuo liaudies, kol pagaliau jie tampa atskira klase. 
Prancūzų teisininkas — tiesiog mokytas Žmogus, o Anglijoje ir Jungti- 

nėse Valstijose į teisininkus žiūrima daugmaž kaip į žynius Egipte: tik 
jie vieninteliai išmano okultinius mokslus. 

Visuomeninė anglų ir amerikiečių teisininkų padėtis taip pat daro 
ne ką mažesnę įtaką jų įpročiams ir pažiūroms. Anglų aristokratija, vi- 
sada turėjusi polinkį priglobti visa, kas bent kiek panėšėjo į ją, nepa- 
šykštėjo teisininkams nei pagarbos, nei galios. Anglų teisininkai ne- 
priklauso aukštuomenei, bet yra patenkinti savo padėtimi visuomenė- 
je. Jie sudaro lyg jaunesniąją anglų aristokratijos atšaką, jie myli ir 
gerbia vyresniosios atšakos atstovus, nors naudojasi anaiptol ne viso- 
mis jų privilegijomis. Tad anglų teisininkai derina savo profesijos ari- 
stokratinius interesus su tos visuomenės, kurioje gyvena, aristokrati- 
niais polinkiais ir pažiūromis. 

Todėl ypač Anglijoje galima sutikti tą ryškų teisininko tipą, kurį 
stengiuosi apibūdinti: anglų teisininkas gerbia įstatymus ne tiek dėl to, 
kad jie geri, bet todėl, kad seni; priverstas juos bent truputį pakeisti, 
kad jie atitiktų visuomenėje ilgainiui įvykusias permainas, jis griebia- 
si įvairiausių gudrybių, stengdamasis save įtikinti, jog, šį bei tą pridė- 
damas prie tėvų kūrinio, tik išplėtoja jų mintį ir praturtina jų darbą. 
Nesistenkite jo paversti naujovių diegėju; jis veikiau prieis iki absur- 
do, negu prisipažins padaręs tokį didelį nusikaltimą. Kaip tik Anglijo- 
je yra gimusi ta įstatymų dvasia, regis, labiausiai paisanti ne dalykų 
esmės, bet raidės ir greičiau linkusi išsižadėti sveiko proto ir žmoni- 
škumo negu įstatymo. 

Anglijos įstatymų leidyba — nelyginant labai seno medžio kamie- 
nas, į kurį teisininkai be paliovos skiepijo svetimus ūglius, tikėdamie- 
si, jog, duodami įvairiausių vaisių, tie bent savo lapais pritaps, priglus 
prie garbiojo liemens. 

Amerikoje nėra nei aristokratijos, nei rašto Žmonių, ir liaudis ne- 
pasitiki turtuoliais. Tad teisininkai sudaro aukščiausią politinę klasę ir 
intelektualiausią visuomenės dalį. Todėl, griebdamiesi naujovių, jie tik 
pralaimėtų; štai iš kur tas konservatyvizmas, papildantis profesinį tvar- 
kos pomėgį. 

Paklaustas, kam priskirčiau Amerikos aristokratiją, nedvejodamas 
atsakyčiau, kad jokiu būdu ne turtuoliams, su kuriais ji neturi nieko 
bendra. Amerikos aristokratiją matome advokatų suoluose ir teisėjų 
krėsluose. 

Kuo daugiau galvoji apie tai, kas darosi Jungtinėse Valstijose, tuo 
labiau įsitikini, jog teisininkų luomas šitoje šalyje sudaro tvirčiausią 
ir, galima sakyti, vienintelę demokratijos atsvarą. 

Tik Jungtinėse Valstijose be vargo supranti, jog teisės dvasia savo 
gerosiomis savybėmis ir, sakyčiau, netgi trūkumais daro nepavojingas 
liaudies valdžiai būdingas ydas. 2 

Kai amerikiečių tauta pasiduoda aistroms arba susivilioja savo idė- 
jomis, teisininkai panaudoja veik neregimą stabdį, sulaikantį ją ir su- 
drausminantį. Jos demokratiniams instinktams jie vogčia priešinasi sa- 
vo aristokratiniais polinkiais, jos naujovių pomėgiui — savo prietarin- 
ga pagarba visam, kas sena, jos nežabotiems užmojams — savo 
griežtomis pažiūromis, taisyklių nepaisymui, chaotiškumui — forma- 
lumų pomėgiu, o gaivališkam jos įkarščiui — savo įpročiu veikti iš lė- 
to, nesiblaškant ir nesikarščiuojant. 

Teismai — akivaizdžiausi valstybės organai, kuriais naudojasi tei- 
sininkai, darydami įtaką demokratijai. 

Teisėjas — tai įstatymo tarnas, kuriam būdingas ne tik prieraišu- 
mas tvarkai ir taisyklėms, įgytas studijuojant teisę, bet ir stabilumo po- 
mėgis, skatinamas jo padėties: juk jis renkamas iki gyvos galvos. Tei- 
sės mokslų išmanymas ir šiaip jau užtikrino jam aukštą padėtį, paly- 
ginti su kitais; teisėjo įgaliojimai, politinė įtaka suteikia jam išskirtinę 
vietą visuomenėje, jis įgyja bruožų, kuriais pasižymi privilegijuotos 
klasės. 

Turėdamas teisę skelbti įstatymus nekonstituciniais, teisėjas Jung- 
tinės Valstijose tolydžio kišasi į politinius reikalus '. Jis negali versti 
liaudies leisti įstatymus, bet ragina ją bent jau nenusižengti savo įsta- 
tymams ir neprieštarauti sau pačiai. 

Aš Žinau, jog Jungtinėse Valstijose esama slaptos tendencijos, ska- 
tinančios liaudį silpninti teismų galią; daugelio valstijų konstitucijos 
suteikia vyriausybei teisę abiems rūmams reikalaujant atšaukti tetsė- 
jus. Pagal kai kurias konstitucijas teisėjai renkami ribotam laikui, jie 
dažnai perrinkinėjami. Drįstu pranašauti, jog tokios naujovės anksčiau 
ar vėliau turės pragaištingų padarinių ir jog vieną gražią dieną bus su- 
sivokta, kad, šitaip apribojant teisėjų nepriklausomybę, kovota ne tik 
prieš teismų galią, bet ir prieš pačią demokratinę respubliką. 


' Žr. tai, kas mano sakyta apie teismus šios knygos pirmojoje dalyje. 

Beje, nereikia manyti, kad Jungtinėse Valstijose teisingumas gy- 
vuoja vien tarp teismo sienų; jis siekia daug plačiau. 

Sudarydami vienintelį išsilavinusį visuomenės sluoksnį, kuriuo 
liaudis neturi pagrindo nepasitikėti, teisininkai, savaime suprantama, 
kviečiami eiti daugelį valstybinių pareigų. Jie darbuojasi įstatymų lei- 
dybos srityje, vadovauja valdymo organams, turi didelę įtaką įstatymų 
rengimui ir vykdymui. Teisininkai priversti klausyti visuomenės nuo- 
monės, bet nesunku pastebėti tai, ką jie mielai darytų, jeigu būtų lais- 
vi. Įdiegę tiek naujovių į politinius valstybės įstatymus, amerikiečiai 
yra tik vos vos, ir tai vargais negalais, pakeitę Civilinį kodeksą, nors 
daugybė jo straipsnių neatitinka krašto socialinės padėties. Tai atsiti- 
ko todėl, kad civilinės teisės srityje dauguma yra priversta visados pa- 
sikliauti teisininkais, o amerikiečių teisininkai, turėdami laisvą valią, 
nė neketina leistis į jokias naujoves. 

Prancūzui keista girdėti amerikiečius skundžiantis teisininkų ne- 
lankstumu, išankstinėmis nuostatomis ir nenoru nukrypti nuo nusisto- 
vėjusių tradicijų. 

Teisės dvasios įtaka pasklidusi daug toliau už tų ribų, kurias ką tik 
bandžiau nubrėžti. 

Nėra tokių valstybinės reikšmės klausimų, kurie Jungtinėse Valsti- 
jose anksčiau ar vėliau nebūtų sprendžiami kaip teisiniai klausimai. 
Todėl, kasdien diskutuodamos, partijos yra priverstos naudotis teisi- 
ninkų kalba ir jų idėjomis. Daugelis politinių veikėjų, būdami arba bu- 
vę teisininkais, tvarko reikalus vadovaudamiesi savo profesiniais įgū- 
džiais ir mąstysena. Prisiekusiųjų teismas pripratina prie to visus vi- 
suomenės sluoksnius. Teisininkų terminologija nejučia ima skverbtis 
į šnekamąją kalbą; teisės dvasia, gimusi koledžuose ir teismuose, pa- 
mažu pasklinda už jų sienų; ji įsismelkia į visus visuomenės sluoks- 
nius, net į žŽemiausius, ir galop visa tauta perima dalį teisininkams bū- 
dingų įpročių ir pomėgių. 

Teisininkai Jungtinėse Valstijose turi galią, kurios nelabai kas bijo 
ir beveik nepastebi; ji neturi savo vėliavos, lanksčiai prisiderina prie 
laiko reikalavimų ir nesipriešindama pasiduoda visiems socialiniams 
poslinkiams, bet aprėpia visą visuomenę, įsiskverbia į kiekvieną jos 
sluoksnį, slapčia ją veikia, be atvangos daro įtaką ir galiausiai sufor- 
muoja ją tokią, kokios nori. 

PRISIEKUSIŲJŲ TEISMAS JUNGTINĖSE VALSTIJOSE 
KAIP POLITINĖ INSTITUCIJA 


Prisiekusiųjų teismas, viena iš tautos suverenumo formų, turi būti 
saistomas kitų įstatymų, įteisinančių tą suverenumą. — Prisiekusiujų 
teismo sudarymas Jungtinėse Valstijose. — Prisiekusiųjų teismo įta- 
ka nacionalinio charakterio formavimuisi. — Kaip jis auklėja tautą. 
— Kaip stengiasi įtvirtinti teisėjų įtaką ir skleisti teisės dvasią. 


Kadangi savaime išėjo kalba apie teisingumą Jungtinėse Valstijo- 
se, nepraleisiu progos aptarti prisiekusiųjų teismo. 

Į prisiekusiųjų teismą reikia Žiūrėti dvejopai: kaip į teismo organą 
ir kaip į politinę instituciją. 

Jei būtų svarstoma, kiek prisiekusiųjų teismas, ypač teismas, nag- 
rinėjantis civilines bylas, prisideda prie teisingumo vykdymo, saky- 
čiau, kad jo teikiama nauda galima šiek tiek suabejoti. 

Prisiekusiųjų teismas atsirado menkai išsivysčiusioje visuomenėje, 
kur teismai nagrinėdavo tik pačias paprasčiausias bylas; ne taip jau 
lengva, kad šis teismas atitiktų labai civilizuotos visuomenės porei- 
kius, nes kai Žmonės išprusę ir intelektualūs, jų tarpusavio santykiai 
nepaprastai sudėtingi *. 


*Būtų įdomu ir pravartu panagrinėti prisiekusiųjų teismą kaip teismo orga- 
ną, įvertinti jo įtaką Jungtinėse Valstijose, patyrinėti, kaip amerikiečiai juo 
pasinaudojo. Tam klausimui galima paskirti ištisą knygą, kuri būtų itin įdo- 
mi prancūzams. Jiems, beje, paaiškėtų, kokias amerikiečių institucijas, su- 
sijusias su prisiekusiųjų teismu, būtų galima įdiegti Prancūzijoje ir kokia 
tvarka. Iš visų Amerikos valstijų šiuo požiūriu daugiausia medžiagos duo- 
tų Louisiana, kurios gyventojai yra prancūzai ir anglai. Taigi ten gyvuoja 
viena šalia kitos dvi teismų sistemos, kurios ilgainiui susilieja, kaip ir abi 
tautos. Tam tikslui labai praverstų Louisianos įstatymų dvitomis, antrašte 
Digest of the Laws of Louisiana [A General Digest of the Acts of the Legis- 
lature of Louisiana Passed from the Year 1804, to 1827, Inclusive, by 
L. Moreau Lislet, 2 vols., New Orleans, 1828], o dar labiau galbūt dvikal- 
bis civilinio proceso vadovėlis, antrašte Traitė sur les Rėgles des Actions 
civiles (Traktatas apie civilinių aktų taisykles), Buissono išleistas New Or- 
leane 1830. Tas veikalas turi specifinį pranašumą: taisyklingai ir autentiš- 
kai išaiškina prancūzams anglų teisinę terminiją. Įstatymų kalba kiekvie- 
noje šalyje — tai lyg išskirtinė kalba, o Anglijoje — juo labiau. 

Dabar pagrindinis mano tikslas — aptarti prisiekusiųjų teismą po- 
litiniu aspektu, kitaip aš nukrypčiau nuo pasirinktos temos. Apie pri- 
siekusiųjų teismą, kaip teismo organą, noriu pasakyti tik keletą žodžių. 
Kai anglai įsteigė prisiekusiųjų teismą, jie dar buvo puslaukinė tauta; 
vėliau jie tapo labiausiai apsišvietusia tauta visame pasaulyje, ir jų pri- 
sirišimas prie prisiekusiųjų teismo tarytum stiprėjo tolydžio plintant 
švietimui. Daugybė anglų patiko gimtąją šalį ir pasklido po visą pa- 
saulį: vieni įkūrė kolonijas, kiti — nepriklausomas valstybes; tautos 
branduolys išsaugojo karalių, dalis išeivių įkūrė stiprias respublikas; 
Hr visur anglai liaupsino prisiekusiųjų teismo instituciją“. Jie visose ša- 
lyse steigė prisiekusiųjų teismus arba bent jau skubėjo įsteigti. Teis- 
mo organas, amžiams gavęs didžios tautos pritarimą, karštai atkuria- 
mas visais civilizacijos laikotarpiais, nepaisant Klimato ir valstybinės 
valdymo formos, negalėtų būti priešiškas teisingumo dvasiai *. 


* Dėl to vieningai sutaria anglų ir amerikiečių. teisininkai. Ponas Story, Jung- 
tinių Valstijų Aukščiausiojo Teismo teisėjas, savo veikale Commentaries on 
the Constitution of the United Siates dar sykį teigiamai atsiliepia apie pri- 
siekusiųjų teismo instituciją nagrinėjant civilines bylas: „Prisiekusiųjų teis- 
mo reikšmė, nagrinėjant civilines bylas, yra neįkainojama, — sako jis, — 
ne mažesnė ji ir sprendžiant kriminalines bylas, tad pagrindinė prisieku- 
siųjų teismo paskirtis — ginti politines ir pilietines laisves“ (kn. 3, sk. 38). 
Norėdami nustatyti, kokią naudą duoda prisiekusiųjų teismas kaip teismo 
organas, turėtume pateikti daugiau argumentų, tarp jų ir tokius: 

Į bylų nagrinėjimą įtraukiant prisiekusiuosius, galima be jokių keblumų su- 
mažinti teisėjų, o tai didelis privalumas. Kai teisėjų labai daug, mirtis kas- 
dien retina teismo pareigūnų hierarchiją ir vis atituština vietų gyviesiems. 
Tad teismo pareigūnų ambicijos niekad nenurimsta, ir todėl, savaime su- 
prantama, jie priklauso nuo daugumos arba nuo žmogaus, skiriančio juos į 
laisvas vietas; taigi kopimas hierarchijos laiptais teismų sistemoje darosi 
panašus į laipsnių teikimą kariuomenėje. Tokia padėtis visiškai nesiderina 
su pavyzdinga teismo organų tvarka ir įstatymų leidėjų ketinimais. Kad tei- 
sėjai būtų laisvi, nevalia jų atšaukti, bet vargu ar būtina ginti jų nepriklau- 
somybę, jeigu jie patys noriai jos atsižada. 

Kai teisėjų labai daug, tarp jų, be abejonės, pasitaiko ir daug neišmanėlių, 
nes aukštas teismo pareigūnas — ne šiaip koks eilinis žmogus. Tad, man 
regis, pusmokslis teismas negali vykdyti tų uždavinių, kurie buvo jam iš- 
kelti kuriant teismų sistemą. 

Na, o aš mieliau leisčiau nagrinėti bylą išmanaus teisėjo vadovaujamiems 
nemokšoms prisiekusiesiems, užuot atidavęs ją teisėjams, kurių diduma 
menkai nutuokia apie jurisprudenciją ir įstatymus. 


ė 

Bet palikime šią temą. Laikydami prisiekusiųjų teismą vien teismo 
institucija, mintį įspraustume į labai siaurus rėmus, nes, turėdamas di- 
delę įtaką bylos nagrinėjimui, prisiekusiųjų teismas dar didesnę įtaką 
turi pačios visuomenės likimui. Prisiekusiųjų teismas — pirmiausia 
politinė institucija. Štai šiuo požiūriu ir reikia visados apie jį kalbėti. 

Prisiekusieji — tai, mano nuomone, grupė atsitiktinių piliečių, lai- 
kinai gavusių teisę teisti. 

Kovojant prieš nusikalstamumą prisiekusiųjų rankomis, į valdžios 
struktūras, man regis, įdiegiamas grynai respublikoniškas elementas. 
Ir štai kodėl. 

Prisiekusiųjų teismo institucija gali būti aristokratinė arba demo- 
kratinė, priklausomai nuo to, kokiam visuomenės sluoksniui atstovauja 
prisiekusieji, bet ji visad išlaiko respublikonišką pobūdį, nes tikrą vi- 
suomenės tvarkymą atiduoda į rankas valdomiesiems arba bent į jų da- 
liai, bet ne valdantiesiems. 

Jėga galima tik laikinai laimėti sėkmę; neilgai trūkus, prireikia tei- 
sės pagalbos. Valdžia, sugebanti grumtis su priešais tik kovos lauke, 
greit nuverčiama. O tikrąsias valstybinių įstatymų poveikio priemones 
numato baudžiamoji teisė, ir jeigu nėra politinio poveikio priemonių, 
įstatymas anksčiau ar vėliau netenka galios. Taigi nusikaltėlį teisian- 
tis Žmogus yra tikrasis visuomenės šeimininkas. Vadinasi, prisiekusių- 
jų teismas sodina pačią tautą ar bent jau tam tikrą piliečių grupę į tei- 
sėjo kėdę, Taigi prisiekusiųjų teismo AEA visuomenę tvarkyti 
tikrai paveda tautai arba minėtai grupei *. 

Anglijoje prisiekusieji parenkami iš tautos aristokratinės dalies. 
Aristokratija leidžia įstatymus, juos įgyvendina ir teisia už įstatymų 
pažeidimus (žr. Paaiškinimai, B ). Viskas suderinta, nekyla jokių prieš- 
taravimų, todėl Angliją galima vadinti aristokratine valstybe. Jungti- 
nėse Valstijose ta pati sistema pritaikoma visai tautai. Kiekvienas 


š Šiaip ar taip, reikia padaryti svarbią pastabą. 

Prisiekusiųjų teismo institucija, be abejonės, suteikia tautai teisę kontro- 
liuoti piliečių veiksmus, bet nei duoda priemonių tai kontrolei visais atve- 
jais, nei leidžia visada tironiškai ją vykdyti. | 

Kai absoliutus valdovas savo įgaliotiniams paveda teisti žmones už nusikal- 
timus, kaltinamojo likimas, galima sakyti, jau nulemtas iš anksto. Bet jci- 
gu tauta ir norėtų apkaltinti žmogų, prisiekusiųjų teismo sudėtis ir tai, kad 
jis niekam neatskaitingas, nekaltam sudarytų galimybę būti išteisintam. 

Amerikos pilietis yra rinkėjas, gali būti renkamas, gali būti ir prisie- 
kusysis (žr. Paaiškinimai, C). Prisiekusiųjų teismų sistema, — tokia, 
kokia ji yra Amerikoje, — mano nuomone, toks pat tiesioginis ir kraš- 
tutinis tautos suverenumo principo padarinys, kaip ir visuotinė rinki- 
mų teisė. Tai dvi vienodai galingos priemonės, sąlygojančios daugu- 
mos viešpatavimą. 

Visi suverenai, norėję patys vieni puoselėti savo galybės šaltinį ir 
vadovauti visuomenei, užuot leidęsi jos vadovaujami, arba panaikino, 
arba susilpnino prisiekusiųjų teismo instituciją. Tudorai siuntė į kalė- 
jimą prisiekusiuosius, kurie atsisakydavo skelbti nuosprendžius, o Na- 
poleonui valdant, prisiekusiuosius rinkdavo jo atstovai. 

Kad ir kokios akivaizdžios būtų išdėstytos tiesos, jos nedaro įtakos 
visiems, ir mes, prancūzai, dažnai gana miglotai suvokiame, ką reiš- 
kia prisiekusiųjų teismo institucija. Kai svarstoma, kas turi sudaryti 
prisiekusiųjų sąrašą, aptariamas tik kandidatų išprusimas ir kompeten- 
cija, lyg būtų kalbama apie paprasčiausią teismo organą. Iš tikrųjų, 
man rodos, tai labai svarbi tema, nes prisiekusiųjų teismas — pirmiau- 
sia valstybinė institucija; jį reikia laikyti tam tikra tautos suverenumo 
forma; kai atsisakoma tautos suverenumo, šį teismą reikia visiškai at- 
mesti arba derinti su kitais įstatymais, tą suverenumą įteisinančiais. 
Prisiekusiųjų teismas — tai dalis tautos, įpareigota užtikrinti įstatymų 
vykdymą, kaip kad Atstovų Rūmai — dalis tautos, įpareigota leisti 
įstatymus; kad visuomenė būtų valdoma nuosekliai ir vienodai, prisie- 
kusiųjų sąrašai turi didėti arba mažėti priklausomai nuo rinkėjų sąra- 
šų. Šitai, man regis, turi visada labiausiai rūpėti įstatymų leidėjams. 
Visa kita, galima sakyti, yra niekis. 

Aš esu įsitikinęs, jog prisiekusiųjų teismas — pirmiausia valstybi- 
nė institucija, ir netgi laikau jį tokiu, kai jame nagrinėjami civiliniai 
ieškiniai. 

Įstatymai visad netvirti, kai nesiremia papročiais; papročiai — vie- 
nintelė pastovi ir patvari tautos galia. 

Kai prisiekusiųjų teismas nagrinėja vien kriminalines bylas, tauta 
mato jį dirbant tik retkarčiais ir ypatingais atvejais; ji pripranta apsi- 
eiti be prisiekusiųjų teismo kasdieniame gyvenime ir laiko ne vienin- 
tele, bet viena iš daugelio priemonių teisingumui pasiekti “. 


“ Taip ir būna iš tikrųjų, kai prisiekusiųjų teismas nagrinėja tik tam tikras kri- 
mMinalines bylas. 

Priešingai, prisiekusiųjų teismui nagrinėjant civilinius ieškinius, jo 
darbas tolydžio krinta į akis; taigi jis paliečia visų interesus; kiekvie- 
nas stengiasi jam padėti; prisiekusiųjų teismas tampa savotiška tradi- 
cija, pripratina žmogaus protą prie savo procedūrų ir, galima sakyti, 
sutampa su pačia teisingumo sąvoka. 

Taigi prisiekusiųjų teismo institucijai, apsiribojančiai kriminalinė- 
mis bylomis, visada gresia pavojus; nagrinėdamas civilines bylas, pri- 
siekusiųjų teismas nepaiso nei laiko grėsmės, nei priešiškų žmogaus 
veiksmų. Jei būtų buvę taip paprasta prisiekusiųjų teismą išstumti iš 
anglų papročių kaip iš įstatymų, jis būtų visiškai išnykęs valdant Tu- 
dorams. Vadinasi, Anglijos laisves iš tikrųjų apsaugojo prisiekusiųjų 
teismas, nagrinėjantis civilines bylas. 

Kad ir kokioje srityje dirbtų prisiekusiųjų teismas, jis visada turi di- 
delę įtaką nacionaliniam charakteriui, ir ta įtaka tolydžio didėja, lei- 
džiant jam nagrinėti kuo daugiau civilinių bylų. 

Prisiekusiųjų teismas, o labiausiai — prisiekusiųjų teismas, nagri- 
nėjantis civilines bylas, visiems piliečiams įdiegia teisėjų mąstymo 
įgūdžius, ir kaip tik tie įgūdžiai geriausiai pripratina tautą prie laisvės. 

Prisiekusiųjų teismas visiems visuomenės sluoksniams skiepija pa- 
garbą teismo sprendimams ir teisės sąvokai. Atimkime tuos du daly- 
kus, ir nepriklausomybės troškulys taps paprasčiausia destruktyvia 
aistra. 

Prisiekusiųjų teismas moko Žmones pačius teisingai spręsti ir teis- 
ti. Spręsdamas apie savo kaimyną, kiekvienas mano, kad ir apie jį ga- 
lima lygiai taip pat spręsti kitiems. Tai ypač tinka turint galvoje pri- 
siekusiųjų teismą, nagrinėjanti civilines bylas, nes beveik nėra tokio 
žmogaus, kuris bijotų, jog pats kada nors bus patrauktas į teismą už 
kriminalinį nusikaltimą, bet juk kiekvienas gali būti įveltas į kokią 
nors bylą. 

Prisiekusiuųjų teismas kiekvieną Žmogų išmoko atsakyti už savo 
veiksmus, 0 jeigu Žmogus neturi tokių vyriškų savybių, jam bus sveti- 
mos ir politinės dorybės. 

Prisiekusiųjų teismas kiekvieną pilietį padaro savotišku teismo pa- 
reigūnu, įskiepija jam pareigos jausmą visuomenei ir mintį, kad visi 
yra tarytum šio teismo nariai. Priversdamas žmones rūpintis ne tik sa- 
vo reikalais, jis įveikia individualų savanaudiškumą, kuris lyg rūdys 
ėda visuomenę. 

Prisiekusiųjų teismas nepaprastai padeda ugdyti visuomenės sąmo- 
nę ir plėsti jos akiratį. Tai, mano nuomone, didžiausias jo privalumas. 
Jį galima laikyti savotiška nemokama ir visiems atvira mokykla, kur 
kiekvienas prisiekusysis mokosi savo teisių ir kasdien bendrauja su la- 
biausiai išprususiais ir patyrusiais aukštesniųjų klasių kolegomis, kur 
teisės mokslai dėstomi praktiškai ir diegiami advokatų pastangomis, 
teisėjo patarimais ir net šalių aistros prisideda prie bendro lygio kėli- 
mo. Mano nuomone, praktinį amerikiečių protą ir sveiką nuovoką lė- 
mė tai, kad jie sukaupė didelę patirtį, prisiekusiųjų teismuose nagri- 
nėdami civilines bylas. 

Nežinau, ar prisiekusiųjų teismas naudingas bylininkams, bet esu 
tikras, kad jis labai naudingas nagrinėjantiems bylas. Todėl šį teismą 
laikau viena veiksmingiausių liaudies švietimo priemonių. 

Tai, kas pasakyta, tinka visoms tautoms, bet štai kas tiesiogiai sie- 
jasi su amerikiečiais ir apskritai su demokratinėmis tautomis. 

Jau esu sakęs, jog demokratinėse šalyse teisininkai ir ypač teisėjai 
sudaro vienintelį aristokratinį sluoksnį, galintį sutramdyti liaudies 
bruzdėjimus. Toji aristokratija neturi fizinės jėgos, ji tik daro įtaką 
protams. Tad pagrindinis jos galios šaltinis yra civilines bylas nagri- 
nėjančio prisiekusiųjų teismo institucija. 

Nagrinėjant baudžiamąsias bylas, kai visuomenė kovoja su papras- 
tu žmogumi, prisiekusiųjų teismas linkęs laikyti teisėją pasyviu visuo- 
meninės valdžios įrankiu ir nepasitiki jo nuomone. Be to, baudžiamo- 
sios bylos pagrįstos išimtinai paprastais faktais, lengvai sveiku protu 
suvokiamais. Tokiais atvejais teisėjai ir prisiekusieji lygūs. 

Kitaip yra nagrinėjant civilines bylas; tuomet teisėjas — lyg beša- 
liškas arbitras, atsidūręs tarp šalių aistrų. Prisiekusieji Žiūri į jį su pa- 
sitikėjimu ir pagarbiai jo klausosi, nes tokiu metu jis pranoksta visus 
savo išmanymu. Jis vienintelis pateikia įvairių argumentų, kuriuos pri- 
siekusieji sunkiai įsimena, ir, paėmęs už rankos, vedasi juos procedū- 
rų labirintais; jis vienintelis apibrėžia jų užduotį bylos nagrinėjimo 
metu ir nurodo, kaip jie turėtų atsakyti į teisės klausimus. Jo įtaka 
jiems yra beveik nenusakoma. 

Argi dar būtina aiškinti, jog mane menkai tejaudina argumentai, pa- 
grįsti prisiekusiųjų nekompetencija civilinės teisės srityje? 

Nagrinėjant civilines bylas, kiekvienąsyk, jei nėra akivaizdžių fak- 
tų, prisiekusiųjų teismas tik atlieka tariamo teismo vaidmenį. 

Prisiekusieji skelbia teisėjo padarytą nuosprendį. Jį skelbdami, re- 
miasi visuomenės, kuriai atstovauja, valdžia, o teisėjas — proto ir įsta- 
tymo galia (žr. Paaiškinimai, D). 

Anglijoje ir Amerikoje, nagrinėjant baudžiamąsias bylas, teisėjai jų 
rezultatams turi tokią įtaką, kokios niekad nėra sapnavę prancūzų tei- 
sėjai. Labai lengva suprasti to skirtumo priežastį: įtvirtinęs savo auto- 
ritetą civilinės teisės srityje, anglų ar amerikiečių teisėjas naudojasi 
juo kitoje srityje, kurioje jam nieko nereikia pelnyti. 

Esama atvejų, ir dažnai gana svarbių, kai Amerikoje teisėjas gali 
skelbti nuosprendį pats vienas '. Tuomet laikinai jis supanašėja su 
prancūzų teisėju, tik turi nepalyginamai didesnę moralinę jėgą; jam 
tarsi pritaria prisiekusieji, ir jo balsas skamba beveik taip pat įtaigiai, 
kaip ir visuomenės, kuriai atstovauja prisiekusieji. 

Teisėjo įtaka nesumažėja net už teismo sienų; amerikiečių teisėją 
nuolat supa žmonės, įpratę jį laikyti protu juos pranokstantį tiek pri- 
vataus gyvenimo pramogose ir valstybinėje veikloje, tiek visuomenė- 
je tr įstatymų leidybos organuose; nulėmusi bylų sprendimą, jo galia 
turi įtakos visų protiniams įgūdžiams ir net nuteistųjų dvasiai. 

Prisiekusiųjų teismas, iš pažiūros apribojantis teismo pareigūnų tei- 
ses, iš tikrųjų grindžia jų viešpatavimą, ir jokioje kitoje šalyje teisėjai 
neturi tokios galios kaip ten, kur tauta naudojasi jų privilegijomis. 

Amerikos teismo pareigūnams, ypač jeigu jiems padeda civilines 
bylas nagrinėjantis prisiekusiųjų teismas, net pačiuose žemiausiuose 
visuomenės sluoksniuose pavyksta skleisti tai, ką esu pavadinęs teisės 
dvasia. 

Tad prisiekusiųjų teismas, būdamas veiksmingiausia priemone, pa- 
dedančia įtvirtinti liaudies viešpatavimą, drauge veiksmingiausiai mo- 
ko ją to viešpatavimo meno. 


"Federacijos teisėjai beveik visada patys vieni sprendžia klausimus, tiesio- 
giai susijusius su krašto valdymu. 


IX SKYRIUS 


APIE PAGRINDINES PRIEŽASTIS, 
PALANKIAS DEMOKRATINE! RESPUBLIKAI 
JUNGTINĖSE VALSTIJOSE 


Jungtinėse Valstijose gyvuoja demokratinė respublika. Pagrindinis 
šitos knygos tikslas — išaiškinti to reiškinio priežastis. 

Plėtodamas savo temą, kai kurias priežastis jau esu netyčia užkliu- 
dęs ir probėgšmais paminėjęs. Esama ir kitų, kurioms negalėjau skirti 
dėmesio, o tos, kurias įstengiau pagvildenti, tarytum palaidotos po 
gausybe smulkmenų. | 

Tad pagalvojau, jog, prieš pradėdamas kalbėti apie ateitį, turiu 
glaustai aptarti visa, kas padeda suvokti dabartinę padėtį. 

Toje santraukoje stengsiuos kalbėti kuo glausčiau, nes priminsiu 
skaitytojams tik tai, kas jau žinoma, ir pateiksiu tik pagrindinius fak- 
tus, kurių dar nebuvau palietęs. 

Mano nuomone, visas priežastis, skatinančias palaikyti demokrati- 
nę respubliką Jungtinėse Valstijose, galima suskirstyti į tris grupes: 

pirmoji — ypatinga padėtis, kurią amerikiečiai pelnė atsitiktinai — 
Apvaizdos malone, 

antroji — įstatymai, 

trečioji — papročiai ir tradicijos. 


ATSITIKTINĖS IR APVAIZDOS NULEMTOS PRIEŽASTYS, 
PADEDANČIOS IŠLIKTI DEMOKRATINEI RESPUBLIKAI 
JUNGTINĖSE VALSTIJOSE 


Sąjunga neturi kaimynų. — Nėra didelės sostinės. — Amerikiečiai tu- 


rėjo laimės gimti tokie, kokie yra. — Amerika — negyvenamas kraš- 
tas. — Šita aplinkybė labai prisideda prie demokratinės respublikos 

klestėjimo. — Kaip apgyvendinamos tuščios žemės Amerikoje. — 
Amerikos anglai godisi Naujojo Pasaulio dykrų. — Materialinės ge- 
rovės įtaka politinėms amerikiečių pažiūroms. 


Yra labai daug nuo žmogaus valios nepriklausomų aplinkybių, pa- 
lankių demokratinei santvarkai Jungtinėse Valstijose. Vienos jau Žino- 
mos, kitas nesunku atskleisti; aš nusakysiu tik pagrindines. 

Amerikiečiai neturi kaimynų, — vadinasi, nėra ko bijoti didelių ka- 
rų, finansinių krizių, nusiaubimo ar užkariavimo; jiems nereikia nei di- 
delių mokesčių, nei gausios kariuomenės, nei didžių karvedžių; jiems 
beveik nėra ko baimintis nelaimės, kuri demokratinėms respublikoms 
baisesnė net už visas paminėtąsias, — tai karinė šlovė. 

„Argi galima nuginčyti nepaprastą įtaką, kurią turi karinė šlovė tau- 
tos dvasiai? Generolas Jacksonas, amerikiečių dusyk išrinktas prezi- 
dentu, yra ūmaus charakterio ir menkos kompetencijos Žmogus, savo 
politinės karjeros metais niekuo neįrodęs, jog turi įgimtų savybių val- 
dyti laisvą tautą; todėl Sąjungos apsišvietusių visuomenės sluoksnių 
dauguma visad buvo jam priešiškai nusiteikusi. Tad kas jį pasodino į 
prezidento krėslą ir teberemia? Prieš dvidešimt metų prie New Orlea- 
no laimėtos pergalės prisiminimas, nors toji pergalė, deja, buvo eili- 
nis karo žygis, ilgėliau minimas tik šalyje, kuri retai tekariauja. Tau- 
ta, kuri žavisi karine šlove, be abejonės, yra pati šalčiausia, raciona- 
liausia, nelabai karinga ir, jei būtų galima taip pasakyti, proziškiausia 
Iš visų pasaulio tautų. 

Amerikoje nėra nė vienos didelės sostinės ', kurios tiesioginė ar ne- 
tiesioginė įtaka būtų jaučiama visoje šalyje, ir tai, mano nuomone, vie- 
na iš pagrindinių priežasčių, kurios lemia respublikoniškų institucijų 


"Amerikoje nėra didelės sostinės, bet čionai jau esama labai didelių miestų. 
1830 m. Philadelphijoje buvo 161 tūkstantis gyventojų, o New Yorke — 202 
tūkstančiai. Padugnės, gyvenančios tuose didmiesčiuose, čia sudaro pavo- 
jingesnę nei Europoje gyventojų dalį. Tai pirmiausia į laisvę paleisti neg- 
rai, įstatymo ir visuomenės nuomonės pasmerkti išsigimti ir skursti iš kar- 
tos į kartą. Yra ten ir gausybė europiečių, kuriuos kasdien prie Naujojo Pa- 
saulio krantų veja nelaimės ir teisingumo organai; tie Žmonės skleidžia 
Jungtinėse Valstijose blogiausias mūsų ydas ir nė neketina jų nusikratyti. 
Gyvendami tame krašte ir nebūdami jo piliečiai, jie pasirengę išbandyti vi- 
sas jį draskančias aistras; štai neseniai matėme Philadelphijoje ir New Yorke 

gyvybingumą Jungtinėse Valstijose. Miestuose beveik neįmanoma su- 
trukdyti žmonėms burtis, įsiaudrinti susirinkus draugėn ir karštosiomis 
nutarti ką nors daryti. Miestai — tai lyg dideli susirinkimai, kuriuose 
dalyvauja jų gyventojai. Žmonės ten turi nepaprastos įtakos pareigū- 
nams ir dažnai be jokių tarpininkų įvykdo savo valią. 

Pajungus provincijas sostinei, visos šalies likimas ne šiaip sau ati- 
duodamas į dalies tautos rankas; tai ne tik neteisinga, bet ir be galo 
pavojinga, jei tauta veikia savarankiškai. Tad sostinių viešpatystė da- 
ro didelę žalą atstovavimo sistemai ir skatina šiuolaikines respublikas 
kartoti senovės respublikų klaidas, — visos tos respublikos žlugo, nes 
neturėjo atstovavimo sistemos. 

Būtų nesunku čia išvardyti dar daugybę kitų priežasčių, sudariusių 
palankias sąlygas ir demokratinę santvarką įgalinusių išsilaikyti Jung- 
tinėse Valstijose. Tačiau tarp begalės palankių aplinkybių aš (žvelgiu 
dvi pagrindines ir skubu jas nurodyti. 

Jau anksčiau esu sakęs, jog amerikiečių kilmė, kurią pavadinau iš- 
takomis, man regis, yra svarbiausia priežastimi, lėmusia dabartinę 
Jungtinių Valstijų gerovę. Amerikiečiai turėjo gimti tokie, kokie yra: 
kadaise į žemę, kur jie dabar gyvena, jų tėvai atsinešė luominę ir in- 
telektinę lygybę, iš šio natūralaus šaltinio vieną gražią dieną turėjo at- 
sirasti demokratinė respublika. fr tai dar nė viskas: drauge su demok- 
ratine valdymo forma savo palikuonims jie perdavė papročius, pažiū- 
ras ir tradicijas, kurios būtinos, kad klestėtų respublika. Kai pagalvoju 
apie to fakto padarinius, man atrodo, jog pirmasis puritonas, priplau- 
kęs prie žemyno krantų, nulėmė visą Amerikos likimą, kaip visos žmo- 
nijos likimą — pirmasis Žmogus. 

Iš palankių aplinkybių, sudariusių sąlygas demokratinei santvarkai 
atsirasti Jungtinėse Valstijose ir leidusių jai įsitvirtinti, viena svarbiau- 


liepsnojant dideles riaušes. Tokių neramumų kitose vietovėse nebūna, be to, 
niekas ten dėl jų nesijaudina, nes ligi šiol miestiečiai neturėjo kaimui nė 
jokios įtakos. 

Kai kurių Amerikos miestų didumas ir ypač jų gyventojų kilmė, man regis, 
kelia tikrą grėsmę Naujojo Pasaulio demokratinių respublikų ateičiai, ir ne- 
bijau pranašauti, jog tai jas pražudys, jeigu tik jų vyriausybės nesugebės 
sukurti ginkluotų pajėgų, kurios, būdamos priklausomos nuo nacionalinės 
daugumos valios, vis dėlto būtų nepriklausomos nuo miesto Žmonių ir ga- 
lėtų nuslopinti bruzdėjimus. 

sių laikau pasirinktą kraštą, kuriame dabar gyvena amerikiečiai. Tė- 
vai jiems įkvėpė lygybės ir laisvės meilę, bet ne kas kitas kaip Die- 
vas, atiduodamas jiems bekraštį žemyną, leido čia ilgai būti lygiems 
ir laisviems. 

Visuotinė gerovė užtikrina visų santvarkų stabilumą, o ypač de- 
mokratinės santvarkos, kuri grindžiama daugumos nuotaikomis, o la- 
biausiai — nusiteikimu tų, kuriuos spaudžia vargas. Kai valdo tauta, 
reikia, kad ji būtų laiminga, kitaip apvers valstybę aukštyn kojomis. 
Skurdas jai daro tokią pat įtaką, kokią valdžios troškimas daro kara- 
liui. O Amerikoje kaip nė vienoje kitoje pasaulio šalyje visais istori- 
jos laikotarpiais buvo daug įstatymams nepavaldžių materialinių prie- 
laidų, nuo kurių priklauso krašto gerovė. 

Jungtinėse Valstijose ne vien įstatymų leidyba yra demokratinė, net 
ir gamta, rodos, stengiasi padėti žmonėms. 

Kurgi kitur, perkračius visus Žmogaus prisiminimus, galima išvys- 
ti ką nors panašaus į tai, kas darosi mūsų akyse Šiaurės Amerikoje? 

Visos garsiosios senovės laikų visuomenės formavosi supamos 
priešiškų tautų, kurias reikėjo nugalėti, norint įsikurti jų teritorijoje. 
Netgi šiuolaikinės tautos, Pietų Amerikos pietuose aptikusios didžiu- 
les: teritorijas, susidūrė su čiabuviais, kurie, nors ir būdami kur kas 
menkesnės civilizacijos, turėjo žemės nuosavybę ir tą Žemę patys dir- 
bo. Kurdamos naujas valstybes, jos turėjo išnaikinti arba pavergti dau- 
gybę vietinių genčių ir savo pergalėmis užtraukė gėdą civilizacijai. 

Tačiau Šiaurės Amerikoje gyveno tiktai klajokliai, kurie nė neketi- 
no naudotis gamtos turtais. Šiaurės Amerika, tiesą pasakius, buvo dar 
tuščias Žemynas, negyvenama žemė, vis laukianti gyventojų. 

Viskas nepaprasta Amerikoje, pradedant santvarka, baigiant įstaty- 
mais, bet visų nepaprasčiausia amerikiečių gyvenama žemė. 

Kai Kūrėjas atidavė žmonėms žemę, ji buvo jauna ir kupina turtų, 
O Žmonės silpni ir visiški neišmanėliai; kai jie išmoko naudotis žemės 
gelmių turtais, jos paviršius buvo jau beveik visas apgyventas; netru- 
kus jiems prireikė grumtis dėl teisės turėti prieglobstį, kur galėtų ne- 
trukdomi ilsėtis. 

Štai tada ir buvo atrasta Šiaurės Amerika, lyg Dievo laikyta atsar- 
gai ir tik dabar iškilusi iš visuotinio tvano vandenų. 

Kaip ir pirmosiomis pasaulio sukūrimo dienomis, jos upės pilnos 
vandens, driekiasi žalios derlingos platybės, bekraščiai, niekados ar- 

klo neliesti laukai. Tokia būdama, ji siūlėsi nebe vienišam neišmanė- 
liui, laukiniam ankstyvųjų amžių Žmogui, bet Žmogui, jau atskleidu- 
siam svarbiausias gamtos paslaptis, sudariusiam sąjungą su kitais žmo- 
nėmis, turinčiam penkiasdešimties šimtmečių patyrimą. 

Dabar, kai aš rašau, trylika milijonų civilizuotų europiečių ramiau- 
siai sklaidosi po derlingas negyvenamas žemes, dar gerai nežinodami 
nei koks jų plotas, nei kiek turtų jos gelmėse. Trys ar keturi tūkstan- 
čiai kareivių veja tolyn klajoklių čiabuvių gentis; paskui ginkluotus 
žmones eina medkirčiai, kurie skina kelius per girias, vaiko plėšrius 
žvėris, stebi upių tėkmę ir ruošia civilizacijai pergalingą Žygį per miš- 
kų tankmę. 

Rašydamas šią knygą, esu daug sykių užsiminęs apie amerikiečių 
materialinę gerovę ir kaip vieną pagrindinių priežasčių nurodęs jų įsta- 
tymus. Tą pačią priežastį anksčiau už mane yra minėję daugelis kitų; 
ji, vienintelė, labiausiai sudomino europiečius ir yra visiems žinoma. 
Tad daugiau nešnekėsiu ta tema, taip dažnai aptariama ir taip išgvil- 
denta, tik pridėsiu vieną kitą naujesnį faktą. 

Paprastai įsivaizduojama, jog Amerikos plynes ir dykvietes apgy- 
vena europiečiai imigrantai, kasmet išlipantys į Naujojo Pasaulio kran- 
tą, 0 patys amerikiečiai įleidžia šaknis, auga ir dauginasi tėvų žemė- 
se; tai didelė klaida. Atvykęs į Jungtines Valstijas, europietis neturi nei 
draugų, nei išteklių, jis priverstas parsisamdyti, kad išgyventų, ir la- 
bai retai peržengia palei vandenyną nusidriekusios didžiosios pramo- 
ninės zonos ribas. Neplėši dirvonų tyruose neturėdamas nei kapitalo, 
nei kreditų; prieš leisdamasis ieškoti laimės į girias, turi pripratinti kū- 
ną prie atšiauraus naujojo klimato. Savo gimtąsias vietoves kasdien 
palieka amerikiečiai, pasiryžę tolybėse įsigyti dideles valdas. Taigi, 
palikęs gimtąją pastogę, europietis keliasi gyventi kitapus Atlanto, o 
amerikietis, gimęs Atlanto pakrantėje, keliauja į Vidurio Amerikos ne- 
gyvenamas platybes. Toji dviguba migracija niekad nesiliauja, ji pra- 
sideda Europos gilumoje, žmonės keliasi per didįjį Vandenyną, pa- 
sklinda po Naujojo Pasaulio negyvenamas platybes. Milijonai žmonių 
drauge žygiuoja to paties horizonto link; jų kalbos, tikėjimas, papro- 
čiai skirtingi, bet tikslas tas pats. Jiems pasakyta, jog laimė esanti kaž- 
kur vakarų pusėje, ir visi skuba jos ieškoti. 

Su tuo amžinu žmonijos kraustymusi galima palyginti nebent tai, 
kas atsitiko žlugus Romos imperijai. Tada, kaip ir dabar, tuntai žmo- 

nių skubėjo į tą pačią vietą ir plaukė ten iš visų pusių; tačiau Apvaiz- 
dos tikslas buvo kitoks. Kiekvienas atvykėlis nešė griovimą ir mirtį, o 
šiandien kiekvienas atsineša gerovės ir gyvybės sėklą. 

Tos amerikiečių migracijos į Vakarus galutiniai rezultatai paaiškės 
ateityje, bet dabar jau ryškėja kai kurie padariniai: dalis senųjų gyven- 
tojų kasmet palieka gimtąsias valstijas, ir nors tos valstijos jau senos, 
gyventojų skaičius čia didėja labai lėtai. Pavyzdžiui, Connecticute, kur 
vienai kvadratinei myliai tenka tik penkiasdešimt devyni gyventojai, 
per paskutinius keturiasdešimt metų gyventojų padidėjo vos ketvirta- 
daliu, o Anglijoje per tą patį laikotarpį — trečdaliu. Taigi europiečiai 
imigrantai visad atplaukia į pusiau gyvenamą kraštą, kur pramonei 
trūksta darbo rankų. Jie tampa gerais darbininkais, jų sūnūs vyksta ieš- 
koti laimės negyvenamame krašte ir tampa turtingais savininkais. Pir- 
mieji kaupia kapitalą, antrieji gerai jį investuoja, ir neskursta nei at- 
vykėliai, nei vietiniai. 

Jungtinių Valstijų įstatymai sudaro kuo palankiausias sąlygas nuo- 
savybės pasidalijimui, bet yra jėga, galingesnė už įstatymus, apsau- 
ganti nuosavybę nuo besaikio dalijimo *. Tai puikiai pastebima valsti- 
jose, kuriose vis daugėja gyventojų. Tankiausiai apgyvendinta Sąjun- 
gos valstija — Massachusettsas, kur vienai kvadratinei myliai tenka 
aštuoniasdešimt Žmonių, nepalyginamai mažiau nei Prancūzijoje, čia 
tokiame pat plote gyvena šimtas šešiasdešimt du Žmonės. 

Tačiau Massachusettse nedidelės valdos dalijamos tik labai retais 
atvejais: paprastai vyriausiasis gauna Žemę, 0 jaunesnieji eina ieškoti 
laimės negyvenamose platybėse. 

Įstatymas panaikino vyriausiojo sūnaus teisę, bet Apvaizda, galima 
sakyti, ją atstatė taip, kad niekas neketina skųstis, ir šįkart ta teisė bent 
nesikerta su teisingumu. 

Iš vieno vienintelio fakto galima spręsti, kiek daug Žmonių šitaip 
išvyksta iš Naujosios Anglijos ir drauge su šeimomis įsikuria tuščiose 
žemėse. Kaip mums tvirtinama, 1830 m. Kongrese buvo trisdešimt šeši 
nariai, gimę mažoje Connecticuto valstijoje. Taigi Connecticutas, su- 
darantis keturiasdešimt trečiąją dalį Jungtinių Valstijų ploto, siųsdavo 
į Kongresą aštuntadalį visų šalies atstovų. 


* Naujojoje Anglijoje žemė padalyta į labai mažas valdas, bet dalyti jas į dar 
mažesnes draudžiama. 

Tačiau pats Connecticutas siunčia penkis deputatus į Kongresą, o 
trisdešimt vienas atstovauja naujosioms Vakarų valstijoms. Jeigu tie 
trisdešimt ir vienas Žmogus būtų gyvenę Connecticute, visai galimas 
daiktas, jie būtų buvę ne turtingi savininkai, o smulkus žemdirbiai ir 
būtų gyvenę niekam nežinomi. Jie niekada nebūtų galėję padaryti po- 
litinės karjeros, ir, užuot tapę naudingais įstatymų leidėjais, būtų bu- 
vę pavojingi piliečiai. 

Amerikiečiams šitai rūpi ne ką mažiau negu mums. 

Savo veikale Commentaries on American Law (t. 4, p. 385) kanc- 
leris (Chancellor) Kentas sako, jog „„žemės valdų dalijimas negali pa- 
daryti didelės žalos netgi tada, kai prieinama iki kraštutinumų ir kai 
viena šeima negali išgyventi naudodamasi savo valdos vaisiais, tačiau 
tokių dalykų niekad nebuvo justi Jungtinėse Valstijose, juos galėtų pa- 
tirti nebent ateinančios kartos. Mums neprireiks smulkinti savo valdų, 
nes ir dabar pakanka, ir dar ilgai pakaks negyvenamų plotų, gausybės 
nedirbamos žemės ir nuolatinio imigracijos srauto, nuo Atlanto pa- 
krantės be perstojo plūstančio į šalies gilumą“. 

Sunku apsakyti, kaip gobšiai amerikietis puola prie to neaprėpia- 
mo grobio, kurį siūlo jam likimas. Siekdamas turto, jis nepaiso in- 
dėnų strėlės nė ligų, tykančių tose platybėse; jo nežavi girių tyla, ne- 
baimina plėšrūs žvėrys. Jį be atvangos varo tolyn aistra, daug stip- 
resnė už gyvenimo meilę. Priešais plyti beveik bekraštis žemynas, ir, 
galima sakyti, bijodamas pražiopsoti savo grobį arba pavėluoti, jis 
skuba. Esu jau kalbėjęs apie emigraciją iš senųjų valstijų, o ką galė- 
čiau pasakyti apie emigraciją iš naujųjų? Ohio valstija buvo įkurta 
vos prieš penkiasdešimt metų, daugumas jos gyventojų yra gimę ki- 
tur; sostinė gyvuoja apie trisdešimt metų; valstijos tenitorijoje plyti 
neapžvelgiami žemių plotai, tačiau Ohio gyventojai jau pasinešė į 
Vakarus; diduma Žmonių, įsikuriančių derlingose Illinois'0 prerijo- 
se, ir yra Ohio gyventojai. Tie žmonės paliko pirmąją tėvynę ieško- 
dami geresnės dalios; paskui paliko ir antrąją ieškodami dar geres- 
nės; beveik visur jiems šypso gerovė, bet ne laimė. Geresnio gyve- 
nimo troškimas tapo nerimu, deginančia aistra, kuri tenkinama 
tolydžio įsiliepsnoja. Kadaise jie nutraukė saitus, jungusius su gim- 
tąja Žeme, ir nuo to laiko nebeprisiriša prie nieko. Bastymasis jiems 
tapo poreikiu; šiandien jis yra jiems tartum azartinis lošimas, teikian- 
tis ir malonią įtampą, ir laimikį. 

Kartais žmogus taip skuba, jog, jam praėjus, užpakaly vėl atsiran- 
da negyvenamos žemės. Giria tik palinksta prie jo kojų, o kai jis pra- 
eina, vėl atsitiesia. Keliaudamas po naująsias Vakarų valstijas, dažnai 
aptinki vidury miško apleistas pastoges, o pačioje tyrų gūdumoje — 
lūšnelės griuvėsius ir tik stebiesi žengdamas per išplėštus dirvonus, 
liudijančius Žmogaus galybę ir podraug nepastovumą. Tuos apleistus 
laukus ir griuvėsius netrukus vėl apgožia giria, paukščiai vėl grįžta į 
savo karalystę, gamta kvatodama žaliomis šakomis ir gėlėmis užkloja 
žmogaus pėdsakus ir stengiasi kuo greičiau išdildyti jo laikino buvi- 
mo ženklus. 

Pamenu, keliaudamas per vieną tų negyvenamų apygardų, kurių dar 
nemaža New Yorko valstijoje, atsidūriau lyg pasaulio pradžioje ant miš- 
kų apsupto ežero kranto. Vidury vandenų kyšojo salelė, apaugusi miš- 
ku, kurio žalia lapija ištisai dengė jos krantus. Ežero pakrantėje nebuvo 
matyti jokių Žmogaus pėdsakų, tik horizonte virš girios dunksojo dūmų 
stulpas. Rodės, jog jis nutįsęs iš dangaus, o ne kylantis aukštyn. 

Ant smėlio gulėjo ištraukta indėnų kanoja, labai man pravertusi, — 
mat netrukus atsidūriau salelėje, taip patraukusioje mano akis. Salelė 
dvelkė nuostabia Naujojo Pasaulio vienatve, tai buvo žavus kampelis, 
kurį išvydęs civilizuotas Žmogus ima ilgėtis laukinio gyvenimo. Ne- 
regėto vešlumo augmenija pati bylote bylojo apie neapsakomus žemės 
turtus. Kaip ir visose Šiaurės Amerikos plynėse, ten viešpatavo gūdi 
tyla, kurią sudrumsdavo nebent monotoniškas purplelio burkavimas 
arba genio kaukšėjimas. Gamta atrodė dar neliesta Žmogaus rankos, ir 
man net nekilo mintis, jog čia kada nors būtų gyventa, tačiau, kai nu- 
sigavau į salelės vidurį, staiga man pasidingojo, kad čia esama žmo- 
gaus pėdsakų. Įdėmiai apsižvalgęs, netrukus supratau, jog toje vietoje 
buvo europiečio prieglobstis. Bet kaip greit pasikeitė jo rankų darbas! 
Medžiai, kuriuos jis kadaise paskubomis nukirto norėdamas susiręsti 
pastogę, seniai išleido atžalas, tvoros virto gyvatvorėmis, o trobelė — 
giraite. Vidury tų brūzgynų aplink krūvelę pelenų kėpsojo keli nuo ug- 
nies pajuodę akmenys, be abejonės, tai buvo ugniakuras, užverstas su- 
griuvusio kamino. Kurį laiką tylėdamas Žžavėjausi gamtos galybe ir 
Žmogaus silpnumu, o galop, prieš palikdamas tą užburtą vietą, liūdnai 
pakartojau: „Štai kaip! Ir čia jau griuvėsiai!“ 

Nerimastingą dvasią, nežabotą turtų geismą, beribę nepriklausomy- 
bės meilę Europoje paprastai laikome dideliu socialiniu pavojumi. 

Kaip tik tai Amerikos respublikoms užtikrina ilgą ir ramų gyvenimą. 
Jeigu nebūtų tų kunkuliuojančių aistrų, gyventojai susitelktų tam tik- 
rose vietose ir lygiai kaip pas mus Prancūzijoje netrukus juos apniktų 
sunkiai patenkinami norai. Laimingas kraštas yra Naujasis Pasaulis, 
kur ydos praverčia visuomenei beveik taip pat kaip dorybės! 

Tai turi didelės įtakos žmogaus veiklos vertinimui abiejuose pus- 
rutuliuose. Dažnai amerikiečiai vadina pagirtinu sumanumu tai, ką 
mes laikome noru pasiplėšti pinigo, o tai, ką mes laikome savitvarda, 
jie vadina bailumu. 

Paprasti, neįmantrūs pomėgiai, ramūs papročiai, šeimos židinio jau- 
kumas ir gimtinės meilė — tai didžiausi valstybės laimės ir ramybės ga- 
rantai Prancūzijoje, o Amerikoje tokios dorybės laikomos žalingiausio- 
mis visuomenei. Kanados prancūzams, ištikimai išsaugojusiems senas 
tradicijas ir papročius, atrodo, jau nelengva gyventi savo teritorijoje, ir 
tą nedidelę, ką tik gimusią tautą netrukus apniks senoms tautoms būdin- 
gi vargai ir negalios. Kanados švietėjai, patriotai ir humanistai iš pas- 
kutiniųjų stengiasi įtikinti tautą, kad ji nesitenkintų esama paprasta lai- 
me. Jie šlovina turtų pranašumus, kaip kad pas mus tikriausiai liaupsin- 
tų padorios vidutinybės žavesį, ir deda daugiau pastangų sukurstyti 
žmonių aistras, negu kitur dedama jas maldant. Jų akimis, didžiausio pa- 
gyrimo esą verti tie, kurie ramius ir tyrus malonumus, tėvynės teikia- 
mus vargšui, iškeičia į tuščią džiaugsmą, kurį teikia gerovė svetimoje 
padangėje, pameta tėvų namus ir laukus, kuriuose ilsisi protėvių palai- 
kai, palieka gyvus ir mirusius ir lekia ieškoti laimės. 

Šiandien Amerika atveria žmogui tokias plačias galimybes, kurio- 
mis jis dar nemoka deramai pasinaudoti. 

Amerikoje pažinimui turi būti nubrėžtos ribos, nes žinios, kurios 
gali būti naudingos tam, kas jų turi, praverčia ir tiems, kurie jų neturi. 
Nereikia bijoti naujų poreikių, nes visi poreikiai lengvai patenkinami; 
nereikia baimintis, kad gali įsiliepsnoti per daug aistrų, nes visos aist- 
ros randa išganingo peno; negalima duoti žmogui per daug laisvės, nes 
jis beveik niekada nesusigundys ja piktnaudžiauti. 

Šiuolaikinės amerikiečių respublikos — tai lyg prekybininkų ben- 
drovės, sukurtos kolektyviai užgyventi Naujojo Pasaulio tuščioms že- 
mėms ir užsiimančios klestinčia prekyba. 

Labiausiai amerikiečius audrina anaiptol ne politinės, bet prekybi- 
nės aistros, kitaip sakant, į politiką jie perkelia prekybos papročius. Jie 

mėgsta tvarką, kuri užtikrina sėkmę ir klestėjimą, ir itin laikosi papro- 
čių bei tradicijų — tai juk patikimų firmų pagrindas; jie teikia pirme- 
nybę sveikai nuovokai, padedančiai kaupti turtus, bet nepalankūs ta- 
lentams, dažniausiai juos iššvaistantiems; jų protus, įpratusius prie 
tikslių apskaičiavimų, gąsdina bendro pobūdžio idėjos, praktiką jie 
vertina labiau už teoriją. 

Norint suprasti, kokią įtaką materialinė gerovė turi politinei veik- 
lai ir net pažiūroms, reikia važiuoti į Ameriką, nes pažiūros, jų nuo- 
mone, turi būti pamatuotos tik protu. Ta tiesa atsiskleidžia ypač ben- 
draujant su užsieniečiais. Daugumas europiečių atsiveža į Ameriką tą 
nežabotą nepriklausomybės ir permainų siekį, taip dažnai atsirandan- 
tį iš mūsų vargų. Jungtinėse Valstijose esu sutikęs europiečių, kurie dėl 
politinių pažiūrų buvo priversti bėgti iš gimtojo krašto. Mane pribloš- 
kė jų kalbos, bet ypač apstulbino vienas iš jų. Keliaujant per labai to- 
limą atkampią Pennsylvanijos vietovę, mane užklupo naktis, ir aš pa- 
siprašiau prieglobsčio turtingo plantatoriaus namuose. Tai buvo pran- 
cūzas. Jis pakvietė mane atsisėsti prie židinio, ir mudu ėmėme ramiai 
šnekučiuoti, kaip ir pridera Žmonėms, atsidūrusiems girios gūdumoje 
už dviejų tūkstančių Ijė nuo gimtinės. Man buvo ne paslaptis, jog prieš 
keturiasdešimt metų mano šeimininkas buvo didelis „svieto lygintojas“ 
ir politinis veikėjas, savo vardą įamžinęs istorijoje. 

Tad buvo keista ir nuostabu, kai išgirdau jį kalbant apie nuosavy- 
bės teisę taip, kaip būtų kalbėjęs ekonomistas, sakyčiau, netgi savinin- 
kas, žemvaldys; jis samprotavo apie neišvengiamą turtinę žmonių hie- 
rarchiją, būtinumą laikytis įstatymų, gerų papročių įtaką respublikose 
ir religijos dogmų naudą tvarkai ir laisvei; norėdamas pagrįsti savo po- 
litines pažiūras, jis lyg tarp kitko net pasirėmė net Jėzaus Kristaus mo- 
kymu. 

Klausiausi jo ir galvojau apie žmogaus proto bejėgiškumą ir neto- 
bulumą. Kaip sužinoti, ar tai tikra, ar ne; jei nepadeda nei vis dvejo- 
jantis mokslas, nei patyrimo pamokos? Ir staiga naujas faktas išsklai- 
dė mano dvejones. Buvau vargšas, štai esu turtuolis; o, kad išteklius, 
paveikdamas mano elgesį, tik nepavergtų proto! Betgi turtai iš tiesų 
pakeitė mano pažiūras, ir laimingo atsitiktinumo dėka galop suradau 
reikiamą argumentą, kurio ligi tol man taip trūko. 

Gerovė daug didesnį įspūdį daro amerikiečiui negu svetimšaliui. 
Amerikietis visada matė tvarką ir gerovę einant koja kojon; jis negali 

įsivaizduoti jų skyrium; juk jis nepamiršta nieko, ką jam įkalė paaug- 
lystėje mokykla ir — priešingai nei daugeliui europiečių — jam nėra 
ko prarasti. 


APIE ĮSTATYMŲ ĮTAKĄ DEMOKRATINĖS RESPUBLIKOS 
"TVARUMUI JUNGTINĖSE VALSTIJOSE 


Trys pagrindinės priežastys, lemiančios demokratinės respublikos tva- 
rumą. — Federacija. — Bendruomeninės institucijos. — Teismo or- 
ganai. 


Šios knygos pagrindinis tikslas buvo supažindinti su Jungtinių Vals- 
tijų įstatymais. Jeigu šis tikslas pasiektas, skaitytojas gali pats spręsti, 
kurie įstatymai iš tiesų palaiko ir remia demokratinę respubliką, o ku- 
rie kelia jai grėsmę. Jeigu to neatskleidė visa knyga, juo labiau neat- 
skleis vienas skyrius. 

Tad nenoriu kartoti jau išsakytų tiesų, pakaks ir trumpos san- 
traukos. 

Trys dalykai, man rodos, labiausiai padeda gyvuoti demokratinei 
respublikai Naujajame Pasaulyje. 

Pirma, tai amerikiečių pasirinkta federacinė forma, leidžianti Są- 
jungai naudotis didelės valstybės galybe ir mažos valstybės saugumu. 

Antra, tai bendruomeninės institucijos, malšinančios daugumos 
despotizmą, skiepijančios tautai laisvės meilę ir drauge mokančios ją 
Išsaugoti. 

Trečia, tai teisminė valdžia. Aš jau pasakojau, kaip teismai taiso de- 
mokratijos klaidas ir kaip, negalėdami sutramdyti daugumos protrūkių, 
juos apramina ir nukreipia reikiama linkme. 


APIE PAPROČIŲ ĮTAKĄ DEMOKRATINEI RESPUBLIKAI 
JUNGTINĖSE VALSTIJOSE 


Anksčiau esu sakęs, jog papročiai, mano nuomone, — tai viena pa- 
grindinių priežasčių, dėl kurių Jungtinėse Valstijose tebegyvuoja de- 
mokratinė respublika. 

Sąvoką papročiai (meurs) čia vartoju lotynų kalbos žodžio mores 
prasme; tai ne tiek papročiai tikrąja to žodžio prasme, kurie dar gali 
būti vadinami širdies ar dvasios polinkiais, kiek įvairios Žmonių pa- 
žiūros, sampratos, plačiai pasklidusios, įsigalėjusios nuomonės, idėjų 
visuma, — tai, kas priskirtina proto veiklai ir proto polinkiams. 

Tad šiuo žodžiu, man rodos, galima apibūdinti visą tautos morali- 
nę ir intelektinę būklę. Aš neketinu smulkiai pasakoti apie amerikie- 
čių papročius; tik stengiuosi aptarti tuos, kurie padeda stiprinti politi- 
nes institucijas. 


APIE RELIGIJĄ KAIP POLITINĘ INSTITUCIJĄ, 
"*  PADEDANČIĄ STIPRINTI DEMOKRATINE SANTVARKĄ 
JUNGTINĖSE VALSTIJOSE 


Šiaurės Amerikos gyventojai išpažįsta demokratinę ir respublikoniš- 

* kają krikščionybę. — Atvyksta katalikai. — Kodėl katalikai šiais lai- 

kais sudaro demokratiškiausią ir respublikoniškiausią visuome- 
nės sluoksnį. | 2 


Kiekviena religija glaudžiai susijusi su jai giminingomis politinė- 
Mis pažiūromis. 

Nevaržykite žmogaus proto ir dvasios, ir jis taip pat nevaržomai leis 
klostytis tiek politiniam gyvenimui, tiek dieviškajai sferai; jis stėng- 
sis, drįsčiau pasakyti, kad dangus ir žemė darniai sutartų. 

Didžiojoje angliškosios Amerikos dalyje apsigyveno žmonės, ku- 
rie, nepanorę pripažinti popiežiaus valdžios, nebuvo linkę pripažinti 
ir jokios religinės viršenybės; į Naująjį Pasaulį jie atsivežė krikščio- 
nybės idėjas, kurias galėčiau apibūdinti nebent kaip demokratines ir 
respublikoniškas; jos ir sudarė nepaprastai palankias prielaidas res- 
publikai ir demokratijai klestėti. Taigi politika ir religija čia sutarė nuo 
pat pradžių ir toji santarvė tebėra ligi šiol. 

Maždaug prieš penkiasdešimt metų į Jungtines Valstijas iš Airijos 
siūbtelėjo katalikai. Amerikietiškoji katalikybė savo ruožtu susilaukė 
daug šalininkų; nūnai Jungtinėse Valstijose gyvena daugiau kaip mili- 
Jonas krikščionių, išpažįstančių Romos Katalikų Bažnyčios tikėjimą. 

Šie katalikai be galo ištikimi savo tikėjimui, nepaprastai pamaldūs 

ir dievobaimingi; šiaip ar taip, jie sudaro respublikoniškiausią ir de- 
mokratiškiausią Jungtinių Valstijų visuomenės sluoksnį. Tai iš pradžių 
stebina, bet įsigilinus nesunku atskleisti slaptas priežastis. 

Mano nuomone, klaidinga katalikų tikėjimą laikyti prigimtiniu de- 
mokratijos priešu. Tarp įvairių krikščioniškųjų doktrinų katalikybė, 
man regis, yra viena labiausiai skatinančių ir remiančių visuotinę ly- 
gybę. Katalikų religinė bendruomenė susideda iš dviejų dalių: kunigų 
ir tikinčiosios liaudies. Kunigas vienintelis viršesnis už tikinčiuosius; 
visi kiti yra lygūs. 

Katalikybės dogmos sulygina skirtingo intelekto Žmones: jų vieno- 
dai privalo paisyti tiek mokslininkas, tiek nemokša, tiek genijus, tiek 
eilinis Žmogus; ir turtuolis, ir vargšas turi vykdyti tas pačias prieder- 
mes; religija griežta tiek galiūnui, tiek silpnam žmogui; ji nedaro nuo- 
laidų nė vienam mirtingajam, kiekvienam atmatuoja tuo pačiu saiku; 
visi, kilmingi ir nekilmingi, yra lygūs prie altoriaus, kaip ir Dievo aki- 
vaizdoje. 

Mokydama tikinčiuosius paklusnumo, katalikybė pratina juos prie 
lygybės. Protestantizmas, priešingai, skiepija Žmonėms norą siekti ne 
tiek lygybės, kiek nepriklausomybės. 

Katalikybė — tai lyg absoliutinė monarchija. Pašalinkite valdovą, 
ir lygybė čia bus didesnė negu respublikose. 

Dažnai pasitaiko, jog katalikų dvasininkas išeina uš savo švento- 
vės sienų ir įsitraukia į visuomeninę ar politinę valdžios veiklą, taigi 
atsistoja ant socialinės hierarchijos laiptų; kartais jis pasinaudoja dva- 
sininko įtaka, norėdamas paremti ir sustiprinti politinę santvarką, ku- 
riai pats atstovauja, beje, dėl tų pačių religinių įsitikinimų katalikai bu- 
vo aristokratijos šalininkai. 

Tačiau, dvasininkams pasitraukus arba juos nušalinus nuo valdžios, 
kaip, sakykim, būna Jungtinėse Valstijose, niekas kitas, tik katalikai 
yra pasirengę politiniame gyvenime skleisti visuotinės lygybės idėją. 

Jungtinių Valstijų katalikams nelabai patrauklios demokratinės ir 
respublikoniškos pažiūros, bet jie bent jau nėra prieš jas nusistatę iš 
esmės; dėl savo socialinės padėties ir negausumo jie priversti su tomis 
pažiūromis taikstytis. 

Diduma katalikų yra neturtingi, todėl jie galėtų patekti į valdžią tik 
tada, jei teisę valdyti turėtų visi piliečiai. Katalikai sudaro mažumą, 
jie laisvai galės naudotis savo teisėmis tik tada, kai bus gerbiamos vi- 

sų teisės. Tos dvi priežastys skatina juos norom nenorom pritarti poli- 
tinėms doktrinoms, kurioms vargu ar taip karštai pritartų, jeigu būtų 
turtingi ir turėtų daugumą. 

Jungtinių Valstijų katalikų dvasininkija nė nemėgina kovoti prieš tą 
politinę tendenciją, bet veikiau stengiasi ją pateisinti. Amerikos kata- 
likų kunigai dvasinį pasaulį padalijo į dvi dalis: viena jų —- tai feligi- 
nės dogmos, kurioms reikia be atodairos paklusti, kita dalis — politi- 
nės tiesos, kurių ieškoti, kunigų nuomone, Dievas leido žmonėms ne- 
varžydamas jų laisvės. Taigi Jungtinių Valstijų katalikai yra ir patys 
nuolankiausi tikintieji, ir nepriklausomiausi piliečiai. 

Tad galima sakyti, kad Jungtinėse Valstijose nė viena religinė dok- 
trina nėra nukreipta prieš demokratines ir respublikoniškas instituci- 
jas. Visi dvasininkai yra tos pačios nuomonės; jų nuostatos nepriešta- 
rauja įstatymams, ir, galima sakyti, ten viešpatauja protų santarvė. 

Kai gyvenau viename didžiausių Amerikos miestų, kartą mane pa- 
kvietė į politinį sambūrį lenkams paremti — parūpinti jiems ginklų ir 
pinigų. 

Didelėje salėje išvydau du ar tris tūkstančius žmonių. Netrukus prie 
kalbėtojams skirtos pakylos krašto priėjo dvasininkas bažnytiniais dra- 
bužiais. Visi susirinkusieji nutilo, nusivožė skrybėles, ir jis prabilo 
šiais žodžiais: 

„Visagalis Viešpatie! Kariaunų Viešpatie! Tu, drąsinęs ir vedęs 
mūsų tėvus, kai jie gynė nacionalinės nepriklausomybės šventąsias 
teises! Tu, padėjęs jiems nusikratyti bjaurios priespaudos ir suteikęs 
mūsų tautai taikos ir laisvės palaimą! O Viešpatie, nukreipki savo 
maloningas akis į kitą pusrutulį, gailestingu žvilgsniu pažiūrėk į did- 
vyrišką tautą, kuri grumiasi šiandien taip, kaip kadaise grūmėmės 
mes, ji gina tas pačias teises! Viešpatie, sukūręs visus Žmones pagal 
savo paveikslą, niekad neleiski, kad despotizmas sugriautų Tavo dar- 
bą ir įtvirtintų žemėje nelygybę! Visagalis Dieve, sergėki lenkų liki- 
mus, padaryki, kad jie būtų verti laisvės; tegu jų patarimus nutvies- 
kia Tavo išmintis, tegu Tavo jėga slypi jų rankose; paskleiski baimę 
tarp jų priešų, suskaidyki galybes, kurios sutartinai kėsinasi juos 
sužlugdyti, ir neleiski, kad šiandien įsigalėtų neteisybė, kurią pasau- 
lis stebi štai jau penkiasdešimt metų. Viešpatie, savo galingoje ran- 
koje laikantis ir tautų, ir žmonių likimus, suvienyki sąjungininkus 
šventai kovai už tikrąsias teises; padaryki taip, kad prancūzų tauta 

pagaliau atsibustų ir, pakilusi iš miego, savo vadų užleisto, dar sykį 
stotų į kovą dėl pasaulio laisvės. 

O Viešpatie, nenukreipki nuo mūsų savojo veido; padaryki taip, kad 
mes būtume kaip buvę ir dievobaimingiausia, ir laisviausia tauta! 

Visagalis Dieve, išklausyki šiandien mūsų maldos, išgelbėki Ien- 
kus. Prašome Tave to vardan Tavo mylimiausiojo sūnaus mūsų Vieš- 
paties Jėzaus Kristaus, mirusio ant kryžiaus dėl visų Žmonių išgany- 
mo. Amen“. 

Visas susirinkimas susikaupęs pakartojo žodį Amen. 


RELIGINIŲ ĮSITIKINIMŲ NETIESIOGINĖ ĮTAKA 
JUNGTINIŲ VALSTIJŲ POLITINIAM GYVENIMUI 


Krikščioniškoji moralė, būdinga visoms sektoms. — Religijos įtaka 

amerikiečių papročiams. — Pagarba santuokos ryšiams. — Kaip ti- 

kėjimas daugiau ar mažiau suvaržo amerikiečių vaizduotę ir sutram- 

do naujovių aistrą. — Amerikiečių nuomonė apie religijos poveikį 

politikai. — Amerikiečių pastangos plėsti ir stiprinti religijos 
viešpatavimą. 


Aš ką tik atskleidžiau tiesioginę religijos įtaką Jungtinių Valstijų 
politiniam gyvenimui. Jos netiesioginė įtaka, man regis, dar didesnė, 
nes, visiškai nekalbėdama apie laisvę, ji geriausiai išmoko amerikie- 
čius meno būti laisviems. 

Jungtinėse Valstijose yra devynios galybės visokiausių sektų. Kiek- 
viena jų reikalauja skirtingai garbinti Kūrėją, bet visos vieningai su- 
taria dėl Žmonių priedermių vieni kitiems. Nors kiekviena jų savaip 
šlovina Dievą, tačiau visos jos Dievo vardu skelbia tą pačią moralę. 
Žmogui, kaip individui, labai svarbu, kad j0 tikėjimas būtų teisingas, 
o visuomenei tai visiškai nerūpi. Visuomenė nieko nesitiki iš pomirti- 
nio gyvenimo nei jo bijo; jai svarbu ne tai, kad visi piliečiai išpažintų 
tikrąjį tikėjimą, o kad laikytųsi kokio nors tikėjimo. Beje, visos kon- 
fesijos Jungtinėse Valstijose priklauso didžiajai krikščionių unijai, o 
krikščioniškoji moralė visur ta pati. 

Manoma, jog kai kurie amerikiečiai garbina Dievą daugiau iš įpro- 
čio negu iš įsitikinimų. Be kita ko, Jungtinėse Valstijose suverenas yra 


a 

tikintis, todėl veidmainystė turi būti bendra. Šiaip ar taip, Amerika te- 
bėra tokia pasaulio vieta, kur krikščionybė tebeturi didžiulę galią žmo- 
nių sieloms, ir niekas geriau neirodo, kokia ji naudinga ir reikalinga 
žmogui, kaip tas faktas, jog šalis, kur ji turi didžiausią įtaką, drauge 
yra ir labiausiai apsišvietusi, ir laisviausia. 

Jau esu minėjęs, jog amerikiečių dvasininkai iš esmės pritaria pi- 
liėtinei laisvei, neišskiriant netgi tų, kurie griežtai pasisako prieš reli- 
ginę (sąžinės) laisvę; beje, nė vienas jų neremia kokios nors politinės 
sistemos. Jie stengiasi laikytis atstu nuo politinės veiklos ir nesikiša į 
partijų rietenas. Taigi negalima sakyti, kad Jungtinėse Valstijose reli- 
gija turi įtakos įstatymams ar apskritai politinėms pažiūroms, bet ji da- 
ro labai didelį poveikį papročiams ir, rūpindamasi šeima, sykiu rūpi- 
nasi ir valstybės gerove ir darna. 

Nė kiek neabejoju, kad didelis papročių griežtumas, pastebimas 
Jungtinėse Valstijose, nėra kilęs iš tikėjimo. Religija dažnai bejėgė iš- 
gelbėti žmogų nuo begalės likimo peršamų pagundų. Ji negali numal- 
šinti jam vis neduodančio ramybės turto geismo, užtat įsakmiai valdo 
moters sielą, o juk papročius kuria moteris. Amerika, be abejonės, yra 
ta pasaulio šalis, kur labiausiai gerbiami santuokos ryšiai, o šeimyni- 
nė laimė laikoma tauriausia ir tikriausia. 

Europoje kone visi visuomenės sukrėtimai prasideda prie šeimos 
židinio ir ne per toliausia nuo vedybinio guolio. Kaip tik ten vyrai pa- 
junta pasidygėjimą natūraliais ryšiais ir nekaltais malonumais, permai- 
nų ilgesį, širdies nerimą, geismų nepastovumą. Europietis, draskomas 
liepsningų aistrų, dažnai drumsčiančių jo būsto ramybę, tik vargais ne- 
galais paklūsta valstybės įstatymų leidžiamajai valdžiai. Išnėręs iš po- 
litinio pasaulio verpetų, amerikietis grįžta į šeimos prieglobstį ir čia 
patiria pavyzdingos tvarkos ir ramybės palaimą. Čia visi jo džiaugs- 
mai yra paprasti ir natūralūs, visi malonumai nekalti ir ramūs; laimę 
teikiantis, tvarkingas, jaukus gyvenimas savaime išugdo nuosaikias 
pažiūras, pripratina prie saikingų pomėgių. 

Europietis stengiasi nusikratyti namų nemalonumų, drumsdamas 
visuomenės ramybę, o amerikietis namuose įdiegtą pomėgį tvarkai pri- 
taiko ir valstybiniuose reikaluose. 

Jungtinėse Valstijose religija ne tik veikia ir formuoja papročius, 
bet turi galios net mastymui. 

Vieni anglų kilmės amerikiečiai paklūsta krikščioniškoms dog- 
moms todėl, kad jomis tiki, kiti, kad bijo pasirodyti netikintys. Tad 
krikščionybė viešpatauja nevaržoma jokių kliūčių, visų pripažįstama; 
todėl, kaip jau esu minėjęs, moralės pasaulyje viskas yra tikra ir tvir- 
ta, o politikos pasaulis atrodo paliktas žmonių ginčams ir eksperimen- 
tams. Bet žmogaus mąstymo laukas niekad nėra beribis: kad ir kokia 
būdama drąsi, mintis retkarčiais stabteli susidūrusi su neįveikiama 
kliūtimi. Prieš diegdamas naujoves, žmogus priverstas atsižvelgti į tam 
tikrus pradmenis ir savo drąsiausiems sumanymams suteikti tam tikrą 
formą, kuri ir tramdo jo polėkius. 

Net ir turėdami labai lakią, gyvą vaizduotę, amerikiečiai, šiaip jau 
yra apdairūs ir ja nepasikliaujantys; jie neleidžia savo vaizduotei pa- 
sireikšti, apkarpo jai sparnus. Politinėje visuomenėje vertinamas san- 
tūrumas labai palankiai veikia tautos ramybę ir jos sukurtas institu- 
cijas daro tvarias. Gamtos ir aplinkybių dėka amerikietis yra ryžtin- 
gas Žmogus; tai aišku iš to, kaip jis siekia savo laimės. Jeigu 
amerikiečių protui ir dvasiai būtų leista darbuotis nevaržomiems, 
Amerika greitai taptų drąsiausių pasaulio novatorių ir nenuginčija- 
mų logikų šalimi. Tačiau revoliucionieriai, pranokėjai čia turi būti 
pagarbūs krikščioniškai moralei ir teisingumui ir, jei jų sumanymai 
prieštarauja tiems principams, jie negali jų nepaisyti; ir net jeigu 
jiems pavyktų įveikti savo abejones, jie būtų bejėgiai prieš tų prin- 
cipų šalininkų svyravimus. Ligi šiol Jungtinėse Valstijose nepasitai- 
kė nė vieno žmogaus, kuris būtų išdrįsęs paskelbti mintį, jog visuo- 
menės labui viskas leistina! Tai bedieviška mintis, regis, gimusi lais- 
vės eroje, norint pateisinti visus būsimus tironus. 

Taigi, nors įstatymas amerikiečių tautai leidžia daryti viską, religi- 
ja trukdo daug kur smelktis ir draudžia daug kam ryžtis. 

Religija, Jungtinėse Valstijose niekada tiesiogiai nesikišanti į visuo- 
menės tvarkymą, vis dėlto laikytina pirmąja jų politine institucija: mat, 
nors ji pati neskatina mėgautis laisve, bet labai padeda ja naudotis. 

Patys Jungtinių Valstijų gyventojai panašiai žiūri į religinius įsiti- 
kinimus. Nežinau, ar visi amerikiečiai iš tiesų tiki. — kas gali įspėti 
širdies paslaptis? — bet esu tikras, jog, jų manymu, religija būtina res- 
publikoniškoms institucijoms palaikyti. Tai ne kokios nors vienos kla- 


sės ar partijos, bet visos tautos nuomonė; jai pritaria visų sluoksnių 
žmonės. 

Kai kuris nors politinis veikėjas Jungtinėse Valstijose užsipuola ku- 
rią nors sektą ar konfesiją, kartais jį palaiko netgi tos pačios sektos ša- 
lininkai; bet jeigu jis puola visas konfesijas drauge, niekas jo nepare- 
mia, ir galop jis lieka vienui vienas. 

Kai buvau Amerikoje, vienas liudytojas, pakviestas į Chesterio gra- 
fystės (New Yorko valstija) teismą, pareiškė netikįs Dievo buvimu ir 
sielos nemirtingumu. Tefsmo pirmininkas atsisakė išklausyti liudytojo 
priesaiką, nes šis iš anksto sugriovęs tikėjimą savo parodymais*. Laik- 
raščiai pateikė įvykį be komentarų. 

Amerikiečiams krikščionybės ir laisvės sąvokos taip glaudžiai su- 
sipynusios, kad jie beveik neįstengia jų atskirti, pasak jų, tai anaiptol 
ne koks bevaisis tikėjimas, kurį dabartis perėmė iš praeities ir kuris 
veikiau rusena, vegetuoja, nei gyvena sielos gilumoje. 

Esu matęs, kaip amerikiečiai steigia bendruomenes ir siunčia dva- 
sininkus į naująsias Vakarų valstijas, kad tie statytų ten bažnyčias ir 
mokyklas; jie bijo, jog tikėjimas išblės vidury miškų ir jog auganti 
tauta bus ne tokia laisva kaip toji, iš kurios ji yra kilusi. Buvau suti- 
kęs turtingų Žmonių iš Naujosios Anglijos, kurie, palikę savo gimti- 
nę, iškeliavo į Misurio pakrantes ir Illinois'0o pievas dėti krikščiony- 
bei ir laisvei pamatų. Šitaip Jungtinėse Valstijose patriotizmas toly- 
džio kursto religinį uolumą. Klystate, jei manote, jog tie Žmonės 
veikia, įkvėpti minčių apie kitą gyvenimą: amžinybė jiems kuo ma- 
žiausiai rūpi. Pasikalbėję su tais krikščioniškosios civilizacijos 
misionieriais, nusistebėtumėte, kaip dažnai jie užsimena apie šios že- 
mės turtus, ir manytumėte, jog susidūrėt su politikais, o manėt juos 
esant dvasininkais. „Visos Amerikos respublikos yra solidarios, — 
sako jie. — Respublikoniškoms institucijoms, klestinčioms Atlanto 
vandenyno pakrantėje, grėstų didelis pavojus, jeigu Vakarų valstijo- 
Se įsigalėtų anarchija arba despotizmas; todėl mums labai svarbu, 


* Štai kaip 1831 m. rugpjūčio 23 d. New Yorko Spectator išdėsto įvykį: 
„Chesterio apygardos (New Yorko valstija) teismo posėdžio dėl pilietinio 
ieškinio metu buvo atsisakyta išklausyti liudytoją, pareiškusį, kad jis netiki 
į Dievą. Šiam posėdžiui pirmininkaujantis teisėjas prisipažino iki šiol net 
neįsivaizdavęs, kad Žmogus gali netikėti į Dievą, nes būtent tikėjimu ir pa- 
grįstas visų liudytojų parodymų teismo procesuose teisingumas bei tikru- 
mas, ir kad jis nežinąs nė vieno atvejo krikščioniškoje šalyje, kur neti- 
kinčiam į Dievą liudytojui būtų leista duoti parodymus“. 

kad naujosios valstijos būtų religingos ir nekeltų pavojaus mūsų lais- 
vei“. 

Tokios tat amerikiečių pažiūros, bet jie akivaizdžiai klysta: kasdien 
man labai atkakliai įrodinėjama, jog Amerikoje viskas yra gerai, išsky- 
rus kaip tik tą religinę dvasią, kuria taip Žaviuosi; ir aš sužinau, kad 
kitoje vandenyno pusėje nieko kito netrūksta, nebent Spinozos tikėji- 
mo pasaulio amžinumu ir Cabaniso teiginio, jog smegenys gamina 
mintį. Į šiuos teigimus tikrai nieko negaliu atsakyti, nebent tai, jog tie, 
kurie šitaip kalba, niekad nėra buvę Amerikoje ir nėra matę nei reli- 
gingų, nei laisvų tautų. Tad laukiu jų grįžtant iš Amerikos. 

Prancūzijoje esama žmonių, kurie respublikoniškas institucijas 
laiko priemone jų didybei paremti. Jie suvokia atstumą, jų ydas ir 
skurdą skiriantį nuo galybės ir turtų, ir mielai norėtų griuvėsiais už- 
versti tą bedugnę. Tie žmonės su laisve sietini ne ką daugiau nei vi- 
duramžių condottieri su karalium; jie kariauja dėl savo interesų, kad 
ir po kokia vėliava būtų: respublika, jų manymu, gyvuosianti pakan- 
kamai ilgai, todėl jie spėsią išbristi iš savo dabartinio nuopuolio. 
Anaiptol ne jiems skirta mano knyga; esama kitų, kurie respubliką 
mato kaip nuolatinį ir ramų būvį, kaip būtina tikslą, kurio kasdien 
siekia šiuolaikinės visuomenės, skatinamos idėjų ir papročių, ir ku- 
rie nuoširdžiai trokšta paruošti žmones laisvei. Puldami religiją, tie 
kovotojai vadovaujasi aistromis, bet ne interesais. Tačiau be tikėji- 
mo gali apsieiti despotizmas, tik jokiu būdu ne laisvė. Religija daug 
reikalingesnė jų skelbiamai respublikai negu jų puolamai monarchi- 
jai, ir juo labiau demokratinei respublikai negu kuriai kitai. Kaip vi- 
suomenė galėtų išvengti žlugimo, jei, atsileidus politiniams sait4ms, 
moraliniai saitai nebūtų suveržti? Ir ką daryti su suverenia tauta, kai 
ji nebeklauso Dievo? 


PAGRINDINĖS PRIEŽASTYS, LEMIANČIOS RELIGIJOS 
TVARUMĄ IR ĮTAKĄ AMERIKOJE 


Amerikos pastangos atskirti Bažnyčią nuo valstybės. — Siekti to tiks- 
lo padeda įstatymai, visuomenės nuomonė, pačios dvasininkijos pa- 
stangos. — Kaip tik tai ir lemia religijos įtaką Jungtinių Valstijų pi- 
liečių dvasiai. — Kodėl? — Koks yra šiuolaikinio žmogaus požiūris į 

religiją. — Kokios ypatingos ir atsitiktinės priežastys kai kuriose 
šalyse neleidžia žmonėms susitaikyti su tuo požiūriu. 


„XVIII a. filosofai labai paprastai aiškino, kodėl pamažu silpsta ti- 
kėjimas. Pasak jų, religinis uolumas turi išblėsti, tolydžio didėjant lais- 
vei ir plečiantis švietimui. Faktai visiškai nepatvirtina šios teorijos. 

„Europoje didžiausi bedigviai neretai yra nuskurėliai ir tamsuoliai, 
o. Amerikoje, laisviausioje pasaulyje ir labiausiai apsišvietusioje šaly- 
je, uoliai atliekamos visos išorinės religinės priedermės. 

„„Kai atvykau į Jungtines Valstijas, mane pirmiausia nustebino žŽmo- 
nių religingumas. Kuo ilgiau čia buvau, tuo aiškiau man atsiskleidė tų 
naujų man faktų svarbūs politiniai padariniai. 

“Kiek žinau, Prancūzijoje laisvė ir religingumas beveik visada ne- 
suderinami dalykai. Amerikoje jie glaudžiai susiję; ir viena, ir kita 
viešpatauja drauge toje pačioje žemėje. 

Jaučiau kasdien didėjant norą suvokti to reiškinio priežastis. 

Todėl klausinėjau visų religinių bendruomenių narius; ypač sten- 
giausi bendrauti su įvairių konfesijų dvasininkais, asmeniškai suinte- 
rėsuotais stiprinti ir išlaikyti savo atstovaujamo tikėjimo pagrindus. 
Kaip praktikuojančiam katalikui, man ypač artima buvo katalikų dva- 
sininkija, ir netrukus su kai kuriais jos atstovais net susibičiuliavau. 
Kiekvienam jų pasakojau, kas mane stebina, dėsčiau savo abejones; 
man pasirodė, jog visų tų Žmonių nuomonė skyrėsi tik dėl smulkme- 
nų, bet visi kaip vienas tvirtino, jog religija ramiai viešpatauja jų ša- 
lyje tik dėl visiško Bažnyčios atskyrimo nuo valstybės. Drąsiai galiu 
sakyti, kad, būdamas Amerikoje, nesu sutikęs nė vieno žmogaus, pa- 
sauliečio ar dvasininko, kuris nebūtų tam pritaręs. 

Kaip tik todėl ėmiau atidžiau stebėti, kokią padėtį užima amerikie- 
čių dvasininkai politinėje visuomenėje. Nustebau sužinojęs, kad jie ne- 
turi jokių valstybinių tarnybų *. Nė vieno nemačiau nei valdžios ar val- 
dymo organuose, nė vieno jų atstovo neradau nei Kongrese, nei Sena- 
te, nei Atstovų Rūmuose. 

Daugelyje valstijų kelią į politinę karjerą? jiems užtvėrė įstatymas, 
O visose kitose — visuomenės nuomonė. 


*Jei valstybine tarnyba nevadinsime tų pareigų, kurias jie atlieka mokyklo- 
se. Auklėjimas didžia dalimi patikėtas dvasininkams. 
* Žr. New Yorko Konstitucija, VII straipsnis, $ 4. 

Patyrinėjęs pačios dvasininkijos nusistatymą šiuo požiūriu, galiau- 
siai supratau, jog diduma dvasininkų tarytum savo noru šalinasi val- 
džios ir tik iš profesinio išdidumo skelbiasi esą jai svetimi. 

Girdėjau juos prakeikiant valdžiotrošką ir bedievystę, kad ir kokio- 
mis politinėmis pažiūromis jos būtų dangstomos. Tačiau, jų klausyda- 
masis, supratau ir tai, jog Dievo akivaizdoje Žmonės negali būti kalti- 
nami dėl savo pažiūrų, jeigu jos nuoširdžios, ir jog valdžios reikaluo- 
se klysti ne ką didesnė nuodėmė, nei klysti statantis būstą ar vagojant 
savo lauką. 

Mačiau, kaip jie šalinasi visų partijų ir labai vengia užmegzti su jo- 
mis kokius nors ryšius. 

Tai galutinai mane įtikino, jog visa, ką buvau girdėjęs, yra tiesa. 
Tuomet panorau atskleisti to reiškinio priežastis; klausiau save, kaip, 
silpninant regimąją religijos galią, įmanoma stiprinti jos tikrąją jėgą, 
ir man atrodė, jog tai įspėjama mįslė. 

Žmogaus vaizduotė niekada neapsiribos trumpu jo pragyventų še- 
šiasdešimties metų laikotarpiu; netobulų šios žemės džiaugsmų nieka- 
da nepakaks jo širdžiai. Vienintelė gyva būtybė — Žmogus iš prigim- 
ties bodisi gyvenimu ir beprotiškai trokšta gyventi; jis niekina gyve- 
nimą ir bijo nebūties. Tie skirtingi jausmai be atvangos skatina jo sielą 
domėtis kitu pasauliu, ir veda jį ten religija. Tad religija — ne kas ki- 
ta, kaip ypatinga vilties forma, ji būdinga Žmogaus širdžiai kaip ir vil- 
tis. Tik protui pakrikus ir moraliniam smurtui paveikus prigimtį, žmo- 
nės nutolsta nuo tikėjimo, tačiau nenugalima trauka vėl grąžina juos 
atgal. Bedievystė — tai atsitiktinumas; tikėjimas — natūralus žmoni- 
jos būvis. 


Idem, Šiaurės Carolinos Konstitucija, XXXI str. 

Idem, Virginijos Konstitucija. 

Idem, Pietų Carolinos Konstitucija, I straipsnis, $ 23. 

Idem, Kentucky Konstitucija, II straipsnis, $ 26. 

Idem, Tennessee Konstitucija, VIII straipsnis, $ I. 

Idem, Louisianos Konstitucija, II straipsnis, $ 22. 

Štai ką byloja New Yorko Konstitucijos straipsnis: „Evangelijos tarnų pa- 
šaukimas — tarnauti Dievui ir rūpintis sielų išganymu, todėl negalima nu- 
kreipti jų dėmesio nuo tų svarbių priedermių vykdymo; taigi nė vienas 
Evangelijos tarnas ar kunigas, kad ir kokiai sektai jis priklausytų, negali bū- 
ti skiriamas į valstybinę, pilietinę ar karinę tarnybą“. 

Žvelgiant į religijas grynai žmogišku požiūriu, galima sakyti, jog 
visos religijos semiasi iš žmogaus tam tikros galios, kurios jam nie- 
kad netrūksta, — tai viena pagrindinių Žmogaus prigimties savybių. 

Žinau, jog būna laikotarpių, kai religijos įtaką dar sustiprina įsta- 
tymas ir remia visuomenę valdančios fizinės jėgos. Žinau, jog kai ku- 
rių religijų atstovai glaudžiai bendradarbiavo su šios žemės valdovais 
ir drauge skiepijo baimę Žmonėms ir prievartiniu tikėjimu gniuždė jų 
dvasią, bet, vienydamasi į tokią sąjungą, Bažnyčia — nebijau to tvir- 
tinti — daro tokią pat klaidą, kurią darytų koks nors Žmogus: ji auko- 
ja ateitį dabarties labui ir, įgydama sau nebūdingą jėgą, praranda tik- 
rąją savo galią. 

Skatindama ir palaikydama visų Žmonių sielose gyvą nemirtingu- 
mo troškimą, religija gali tikėtis visuotinės viešpatystės, tačiau, suda- 
riusi sąjungą su kokia nors vyriausybe, ji turi skelbti tiesas, priimti- 
nas tik kai kuriems Žmonėms. Taigi, tapdama politinės valdžios rams- 
čiu, religija padidina savo įtaką tik kai kuriems žmonėms, bet netenka 
vilties valdyti visus. 

Kol religija vadovaujasi tik jausmais, teikia paguodą ištiktiems var- 
gų, tol ji gali patraukti visų Žmonių širdis. Įsipynusi į šios Žemės ais- 
trų siautulį, ji neretai priversta ginti sąjungininkus, pasirinktus ne tiek 
iš meilės, kiek iš apskaičiavimo, ir atstamti kaip priešus tuos Žmones, 
kurie ją tebemyli, bet grumiasi su jos sąjungininkais. Tad religija, da- 
lydamasi fizine jėga su valdančiaisiais, turi prisiimti ir dalį jų sukur- 
stytos neapykantos. 

Politinėms jėgoms, kurios atrodo pačios stipriausios, sėkmę garan- 
tuoja tik vienos kartos pažiūros, vieno amžiaus interesai, o dažnai net 
vieno žmogaus gyvybė. Koks nors įstatymas gali pakeisti, regis, galu- 
tinai nusistovėjusią visuomenės sanklodą, bet drauge keičiasi viskas. 

Visos valdžios yra daugiau ar mažiau laikinos, kaip ir mūsų gyve- 
nimas šioje Žemėje; jos greit keičiasi, kaip mūsų kasdieniai rūpesčiai, 
ir dar niekad nėra buvę tokios valdžios, kuri būtų galėjusi remtis ne- 
sikeičiančiu Žmogaus širdies palankumu ar imti pagrindu amžinus in- 
teresus. 

Kol religija semiasi atsparos iš jausmų, instinktų, aistrų, atgimstan- 
čių visais istorijos periodais, tol ji nebijo laiko grėsmės, ją gali nu- 
stelbti nebent kokia kita religija. Tačiau, pasinėrusi į šios Žemės inte- 
resus, ji tampa beveik tokia pat pažeidžiama kaip ir visos pasaulio ga- 

lybės. Religija tik viena gali tikėtis nemirtingumo; šliedamasi prie lai- 
kinos valdžios, ji susilaukia to paties likimo ir dažnai pražūva drauge 
su trumpalaikėmis aistromis. 

Taigi sandėris su įvairiomis politinėmis jėgomis religijai yra pra- 
gaištingas. Jai nereikia jų paspirties, o joms tarnaujant, laukia pra- 
žūtis. 

Toks pavojus gresia visais laikais, bet ne visada jis akivaizdus. 

Būna šimtmečių, kai valdžia atrodo amžina, tačiau būna ir tokių lai- 
kotarpių, kai visuomenės gyvenimas dar netvaresnis nei Žmogus. 

Kai kurios konstitucijos tarytum užmigdo piliečius letargo miegu, 
kai kurios sukelia karštligišką sambrūzdį. 

Kai valdžia atrodo tvirta, o įstatymai pastovūs žmonės nepastebi, 
kokia pavojinga religijai sąjunga su valdžia. 

Kai valdžia atrodo labai silpna, o.įstatymai tolydžio keičiasi, tas pa- 
vojus krinta visiems į akis, bet dažniausiai nebėra laiko jo išvengti. 
Taigi reikia išmokti jį numatyti iš anksto. 

Valstybei renkantis demokratinę santvarką, o visuomenei linkstant 
prie respublikos, religijos ryšys su valdžia darosi vis pavojingesnis, 
nes artėja metas, kai valdžia eis iš rankų į rankas, kai nuolat kaitalio- 
sis politinės teorijos, kai kasdien keisis arba dings nebūtyje žmonės, 
įstatymai, net konstitucijos, ir tai vyks ne kurį laiką, o be paliovos. De- 
mokratinių respublikų prigimčiai būdingas judrumas ir nepastovumas, 
kaip absoliučiai monarchijai — sustingimas ir vangumas. 

Jei amerikiečiai, kas ketveri metai keičiantys valstybės vadovą, kas 
dveji metai renkantys naujus įstatymų leidėjus ir kasmet perrenkantys 
vietinės valdžios pareigūnus, jei jie, politikos pasaulyje leidę eksperi- 
mentuoti naujovių diegėjams, nebūtų religijos atskyrę nuo politikos, 
argi ji būtų išsilaikiusi šėlstančiuose visuomenės nuomonių verpetuo- 
se? Kas ją, įsivėlusią į partijų grumtynes, gerbtų kaip pridera? Ko bū- 
tų vertas jos amžinumas, jei viskas aplinkui žūtų? 

Amerikiečių dvasininkai pirmieji suvokė tą tiesą ir prie jos prisi- 
derino. Jie pamatė, jog, norėdami įgyti politinę galią, jie turi atsisa- 
kyti religijos įtakos, ir sutiko verčiau netekti valdžios paramos, negu 
nuolat patirti jos nepastovumą. 

Amerikoje religija, ko gero, ne tokia galinga, kaip kitados buvo 
kai kuriose šalyse, tačiau jos įtaka daug patvaresnė. Ji remiasi savo 
pačios jėgomis, kurių niekas negali iš jos atimti; ji veikia tik vienoje 

aprėžtoje srityje, bet viešpatauja joje vienvaldiškai, nedėdama jokių 
pastangų. 

Visoje Europoje girdžiu aimanuojant, jog tikėjimas užgesęs, ir 
svarstant, kaip religijai grąžinti bent dalelę buvusios galybės. 

Man rodos, pirmiausia reikia suvokti, koks šiandien turėtų būti 
žmonių natūralus požiūris (V ėtat naturel) į religiją. Tik gerai Žinoda- 
mi, ko galime viltis ir ko privalome bijoti, aiškiai pamatytume tikslą, 
į kurį turėtų būti kreipiamos visos mūsų pastangos. 

Religijų gyvavimui gresia du dideli pavojai: atskalūnybė ir abejin- 
gumas. 

Ir uoliausio religingumo amžiais žmonės kartais išsižada savo ti- 
kėjimo, bet, nusikratę vieno jungo, iškart užsideda kitą. Keičiasi gar- 
binimo objektas, bet tikėjimas nemiršta. Tuomet senoji religija širdy- 
se uždega arba karštą meilę, arba baisią neapykantą; vieni atsisveiki- 
na su ja įtūžę, kiti dar labiau prie jos prisiriša: tikėjimai skiriasi, tačiau 
tai ne bedievystė. 

Visiškai kitaip būna tada, kai Žmogaus tikėjimą slapčia pagraužia 
doktrinos, kurias pavadinčiau negatyviomis, nes, vieną religiją vadin- 
damos klaidinga, jos negali įrodyti jokios kitos teisumo. 

Žmonių sąmonėje vyksta nepaprastos pervartos, kurios nesukelia 
aistrų siautulio, ir jie patys lyg nenumano, kas darosi. Matome, kaip 
Žmonės, lyg praradę nuovoką, nuklysta nuo brangiausių vilčių objek- 
to. Nejučia nešami srauto, kuriam nedrįsta priešintis ir nenorom, ap- 
gailestaudami pasiduoda, jie atsižada savo brangaus tikėjimo ir lei- 
džiasi paskui abejonę, stumiančią į neviltį. 

Tais laikais, apie kuriuos ką tik kalbėjau, tikėjimo buvo atsižada- 
ma veikiau iš abejingumo negu iš neapykantos; tikėjimas neatmeta- 
mas, stačiai prarandamas, ir tiek. Atsimetęs nuo savo tikrojo tikėjimo, 
žmogus vis dar laiko jį reikalingu. Žvelgdamas į tikėjimą žmogiškuo- 
ju požiūriu, netikintysis pripažįsta didžiulį jo poveikį papročiams, jo 
įtaką įstatymams. Netikintysis supranta, kad religija padeda žmonėms 
taikiai gyventi ir pamažu pripratina prie minties apie mirti. Jis apgai- 
lestauja, jog prarado tikėjimą, ir, netekęs gėrio, kurio tikrąją vertę su- 
vokia, bijo atimti jį iš tų, kurie dar jo neprarado. 

O tasai, kuris nepaliauja tikėti, nė kiek nebijo atvirai rodyti savo 
tikėjimo. Į tuos, kuriems svetimos jo viltys, jis žiūri veikiau kaip į ne- 
laiminguosius negu kaip į priešininkus; jis žino, kad gali pelnyti jų 

pagarbą ir nesekdamas jų pavyzdžiu; tad nekariauja su niekuo; visuo- 
menė jam anaiptol! ne arena, kurioje religija turi be paliovos grumtis 
su tūkstančiais atšiaurių priešų; jis myli amžininkus, bet sykiu smer- 
kia jų silpnybes ir sielvartauja dėl jų klaidų. 

Kai vieni netiki ir slepia savo netikėjimą, o kiti tiki atvirai, visuo- 
menės nuomonė būna palanki religijai; ji mėgstama, remiama, gerbia- 
ma, ir reikia įsismelkti į pačias sielų gelmes, norint pamatyti ten krau- 
juojančias žaizdas. 

Diduma žmonių, kurių tikėjimas niekad nebuvo atšalęs, nė neįsi- 
vaizduoja, nuo kokių pavojų jį reikėtų saugoti. Kito gyvenimo ilgesys 
veda juos tiesiai prie altoriaus ir atveria jų širdis tikėjimo žodžiui ir 
paguodai. 

Kodėl visa tai netinka mums? 

Tarp mūsų — prancūzų — yra nemaža Žmonių, praradusių tikėji- 
mą krikščionybe, bet neprisirišusių prie jokios kitos religijos. 

Yra tokių, kurie, abejonių apnikti, tariasi nebetikį. 

Esama ir tokių krikščionių, kurie vis dar tiki, bet nedrįsta prisi- 
pažinti. 

Tarp tų drungnų bičiulių ir ugningų priešininkų galop matau būrelį 
tikratikių, pasirengusių nepaisyti jokių kliūčių ir įveikti visus pavojus, 
grūmojančius jų tikėjimui. Jie drąsiai nugalėjo Žmogiškąjį silpnumą ir 
pakilo aukščiau už viešąją nuomonę. Jėgų pertekliaus iš inercijos neša- 
mi tolyn, jie nebežino, kur iš tikrųjų jiems derėtų sustoti. Savo tėvynėje 
matę, jog, naudodamasis laisve ir nepriklausomybe, žmogus pirmiausia 
užsipuolė religiją, jie bijo amžininkų ir, siaubo apimti, šalinasi jų sie- 
kiamos laisvės. Netikėjimas jiems atrodo naujas dalykas, ir jie ima ne- 
kęsti visko, kas nauja. Jie kariauja su savo šimtmečiu, savo kraštu, ir 
kitoniška pasaulėžiūra jiems atrodo neabejotinai priešiška tikėjimui. 

Ne toks šiandien turėtų būti natūralus Žmonių požiūris į religiją. 

Mūsų visuomenėje susiduriame su ypatinga ir atsitiktine priežas- 
tim, trukdančia Žmogaus dvasiai paklusti tikrajam savo palinkimui ir 
skatinančia veržtis už jai nubrėžtų ribų. 

Esu nuoširdžiai įsitikinęs, jog ta ypatinga ir atsitiktinė priežastis — 
tai glaudi politikos ir religijos sąjunga. 

Netikintys europiečiai persekioja krikščionis veikiau kaip politi- 
nius priešus nei kaip religinius priešininkus; jie neapkenčia religijos 

veikiau kaip partinių pažiūrų, o ne kaip klaidingo tikėjimo, kunigą jie 
atstumia ne kaip Dievo atstovą, o kaip valdžios šalininką. 

Europoje krikščionybė glaudžiai susisiejo su šios žemės viešpa- 
čiais. Šiandien tie viešpačiai žlunga, ir tikėjimas tarsi laidojamas po 
griūvančios valdžios griuvėsiais. Gyvąjį norėta surišti su mirusiuoju; 
nutraukite raištį, kuriuo gyvasis prisietas, ir jis atgims. 

Nežinau, ko reikėtų griebtis, norint Europos krikščionybei įkvėpti 
jaunystės jėgų. Tik vienas Dievas įstengtų tai padaryti, bet žmonės 
turi leisti tikėjimui naudotis visomis išgalėmis, kurias jis vis dar te- 
beturi. 


KAIP AMERIKIEČIŲ ŠVIETIMAS, PAPROČIAI IR 
PRAKTINĖ PATIRTIS PRISIDEDA PRIE 
DEMOKRATINIŲ INSTITUCIJŲ KLESTĖJIMO 


Ką reiškia amerikiečių išsilavinimas. — Amerikiečių kultūra yra sek- 
lesnė negu europiečių. — Tačiau nėra nemokšų. — Kodėl? — Kaip 
greitai mintis aplekia valstijas, Vakaruose beveik negyvenamas: — 
Kaip praktinė patirtis amerikiečiams atstoja literatūrinį išprusimą. 


Šioje knygoje daugelį kartų minėjau skaitytojams, kokią įtaką ame- 
rikiečių išsilavinimas ir papročiai turi jų politinėms institucijoms. Tad 
dabar beveik nebeturiu ko pridurti. 

Amerikoje ligi šiol būta ne per daugiausia žymių rašytojų, nėra di- 
džių istorikų, sunku iškart prisiminti bent vieną tikrą poetą. Tiesą pa- 
sakius, amerikiečiai nelabai temėgsta literatūrą: koks menkas Europos 
miestukas kasmet išleidžia daugiau literatūros kūrinių negu visos dvi- 
dešimt keturios Sąjungos valstijos. 

Bendrybės svetimos amerikiečių dvasiai, jai nerūpi teoriniai išve- 
džiojimai. Nei politika, nei pramonė neskatina jais domėtis. Jungtinė- 
se Valstijose be paliovos kuriami nauji įstatymai, bet neatsirado nė vie- 
no garsaus rašytojo, kuris būtų gilinęsis į bendrus jų principus. 

Amerikoje yra juriskonsultų ir įstatymų aiškintojų, bet nėra publi- 
Cistų; politikos srityje amerikiečiai veikiau rodo pasauliui pavyzdį, 
užuot jį mokę. 

Tą pat galima pasakyti apie amatus, pramonę. 

Amerikiečiai apdairiai ir sumaniai diegia europiečių išradimus; pa- 
tobulinę juos nuostabiai pritaiko savo šalies poreikiams. Amerika — 
pramonės kraštas, bet pramonės mokslai čia visai neplėtojami. Ten yra 
daug gerų darbininkų, bet mažai išradėjų. Fultonas ilgai prekiavo savo 
talentu svečiose šalyse, kol pagaliau sugebėjo pritaikyti jį tėvynėje. 

Tas, kas nori susidaryti nuomonę apie Amerikos anglų išsilavinimą, 
turi Žiūrėti į šį reiškinį dviem aspektais. Jeigu jis domėsis mokslinin- 
kais, nustebs sužinojęs, kiek jų nedaug; jeigu ims skaičiuoti nemok- 
šas ir tamsuolius, amerikiečiai jam pasirodys kone labiausiai pasauly- 
je apsišvietusi tauta. 

Tarp tų dviejų kraštutinumų yra visi gyventojai; apie tai jau esu kal- 
bėjęs anksčiau. 

Naujojoje Anglijoje kiekvienas pilietis gauna žmonėms būtiniausių 
Žinių pradmenis; be kita ko, jis susipažįsta su savo tikėjimo tiesomis 
ir pagrindais; jis turi mokėti savo tėvynės istoriją ir būti susipažinęs 
su svarbiausiais Konstitucijos teiginiais. Connecticute ir Massachu- 
settse beveik nesutiksi žmogaus, kuris bent jau paviršutiniškai neišma- 
nytų visų tų dalyku, o toks, kuris nebūtų apie juos girdėjęs, be galo re- 
tas reiškinys. 

Graikų ir romėnų respublikas lyginant su Amerikos respublikomis, 
rankraščių pilnas bibliotekas ir tamsią prastuomenę su tūkstančiais 
laikraščių ir daugybe apsišvietusių gyventojų, prisimenant, kaip sudė- 
tinga įvertinti pirmąsias, gretinant jas su antrosiomis, ir, turint galvo- 
je, kas dėjosi prieš du tūkstančius metų, numatyti, kas atsitiks šiais lai- 
kais, mane ima pagunda sudeginti savo knygas, idant būtų galima to- 
kią naują santvarką grįsti tik naujomis idėjomis. 

Beje, tai, ką sakiau apie Naująją Angliją, nebūtinai tinka visai Są- 
jungai. Važiuojant į vakarus arba pietus, žmonių išsilavinimas menkė- 
ja. Valstijose palei Meksikos įlanką, kaip ir pas mus Prancūzijoje, pa- 
sitaiko nemažai Žmonių, kuriems neįdiegti net pažinimo pradmenys, 
tačiau veltui ieškotume Jungtinėse Valstijose tokios apygardos, kur visi 
ištisai būtų analfabetai. Priežastis labai paprasta: Europos tautos ištrū- 
ko iš tamsos ir barbarybės ir pasuko civilizacijos ir švietimo link. Jos 
Žygiavo nevienodai: vienos bėgo į priekį, kitos vos slinko, kai kurios 
sustojo ir užsnūdo pakelėje. 

Visiškai kitaip buvo Jungtinėse Valstijose. 

Anglai jau visiškai civilizuoti atvyko į Amerikos žemyną, kur da- 

bar gyvena jų palikuonys; jiems nieko nereikėjo mokytis, pakako tik 
nieko nepamiršti. Tai tų pačių amerikiečių vaikai, kurie kasmet drau- 
ge Su savo namais vežasi į negyvenamas žemes jau įgytas Žinias ir pa- 
garbą mokslui. Būdami išsilavinę, jie suvokė švietimo naudą ir galėjo 
perteikti savo žinias palikuonims. Tad Jungtinėse Valstijose visuome- 
nė neturi vaikystės: ji gimsta subrendusi. 

Amerikiečiai nevartoja žodžio „valstietis“, nes nesuvokia jo reikšmės; 
jie nežino, kas yra tas pirmykštis kaimo tamsuoliškumas, paprastumas, ne- 
pažįstami jokie jo požymiai; jiems nesuprantamos ką tik gimusios civili- 
zacijos ydos ir dorybės, šiurkštūs papročiai ir naivus žavesys. 

Valstijų konfederacijos pakraščiuose, toli nuo civilizuotos visuome- 
nės, glaudžiasi nutrūktgalviai nuotykių ieškotojai, kurie, bėgdami nuo 
skurdo, grėsusio jiems tėvų pastogėje, nepabūgo leistis į neaprėpiamas 
Amerikos platybes ir ten ieškoti naujos tėvynės. Vos susiradęs prie- 
globsti, toks pionierius (the pioneer) paskubom nukerta keletą medžių 
ir miške susirenčia lūšnelę. Nėra vargingesnių būstų už tas vienišas 
pakriūtes. Vakare prie jų artėdamas, keliauninkas jau iš tolo mato pro 
sienų plyšius blykčiojant ugniakuro liepsną, o naktį, pakilus vėjui, gir- 
di, kaip brazda medžio šakos, kuriomis dengtas stogas. Ir reta kas ne- 
pagalvotų, jog toje varganoje trobelėje gyvena tamsūs, atšiaurūs žmo- 
nės? Tačiau visai nereikia pionieriaus sieti su jo gyvenama vieta. Tai 
plynės, primityvus laukinis kraštas, o pionierius — aštuoniolikos šimt- 
mečių darbo ir patyrimo vaisius. Jis dėvi miestiškais drabužiais, kal- 
ba miestiečių kalba, nėra atitrūkęs nuo praeities, domisi ateitimi, sam- 
protauja apie dabartį; tai labai civilizuotas žmogus, kuris, ryžęsis lai- 
kinai pagyventi vidury miškų ir girių, nešinas Biblija, kirviu ir 
laikraščiais, smelkiasi į Naujojo Pasaulio negyvenamas žemes. 

Sunku įsivaizduoti, kaip neįtikėtinai sparčiai mintis aplekia tas ne- 
gyvenamas platybes“. 


“ Aš apvažinėjau dali Jungtinių Valstijų pasienio rajonų atviru vežimaičiu, va- 
dinamu pašto karieta. Dieną naktį mes lėkdavome keliais, neseniai nuties- 
tais per neįžengiamas žaliuojančias girias; kai pasidarydavo tamsu, nors į 
akį durk, vežėjas uždegdavo maumedžio šakų, ir, liepsnoms šviečiant, va- 
žiuodavome toliau. Retkarčiais vidury girių pasitaikydavo trobelė — pašto 
skyrius. Prie jos slenksčio vežėjas numesdavo didžiausią pundą laišku. ir 
mes vėl leisdavomės smagia risčia toliau. 0 artimesni ir tolimesni kaimy- 
nai skubėdavo iš visų pusių atsiimti savosios lobio dalies. 

Visai nemanau, jog tankiausiai gyvenamuose ir labiausiai išsila- 
vinusiuose Prancūzijos kantonuose galėtų vykti tokia gyva minties 
veikla !. 

Nėra abejonių, jog liaudies švietimas Jungtinėse Valstijose labai 
padeda išsaugoti demokratinę respubliką. Taip, mano galva, turi būti 
visur, kur mokslas, lavinantis protą, nėra atsietas nuo auklėjimo, 
veikiančio papročius. 

Šiaip ar taip, aš neišpučiu to pranašumo ir, kaip dauguma Europos 
žmonių, anaiptol netikiu, jog pakanka tik išmokyti. žmones skaityti, ra- 
šyti, ir jie iškart taps piliečiais. 

Tikrąjį išsilavinimą duoda patyrimas, ir jeigu amerikiečiai nebūtų 
patys įpratę tvarkytis savo reikalų, jų literatūrinis išprusimas šiandien 
nė kiek nepadėtų jiems žengti į priekį. 

Esu ilgokai gyvenęs tarp amerikiečių ir labai Žavėjausi jų patyri- 
mu ir sveika nuovoka. 

Neklauskite amerikiečio nuomonės apie Europą; jis prabils apie ją 
labai pasipūtęs, kupinas paiko pasididžiavimo. Jis pažers bendro po- 
būdžio minčių, samprotavimų, kaip kad mėgsta daryti visų šalių neiš- 
manėliai. Bet paklausinėkite jį apie jo paties šalį, ir pamatysite, kaip 
staiga išsisklaido tamsa, užgulusi jo protą: jis ima kalbėti aiškiai, taik- 
liai ir nuovokiai, sklandžiai dėsto savo mintis. Jis jums paaiškins, ko- 
kiomis teisėmis gali naudotis; papasakos, kas dedasi politiniame pa- 
saulyje. Jūs pastebėsite, kad jis išmano apie valdžios ir valdymo struk- 
tūras, kad ne paslaptis jam ir įstatymų mechanizmas. Jungtinių Valstijų 
gyventojas ne iš knygų gauna praktinių Žinių ir reikiamų duomenų; li- 
teratūrinis išsilavinimas tik padeda pasirengti toms žinioms, bet jų pa- 
čių neduoda. 


"1832 m. kiekvienas Michigano gyventojas mokėdavo 1,22 franko pašto mo- 
kesčio, o kiekvienas Floridos gyventojas — 1,5 franko (žr. The National 
Calendar, 1833, p. 244). Tais pačiais metais kiekvienas Šiaurės departa- 
mento (Prancūzija) gyventojas mokėjo 1,4 franko (žr. Compie gėnėral de 
Uadministration des finances, 1833, p. 623). Tuo metu vienoje kvadratinė- 
je Ijė Michigane gyveno tik septyni Žmonės, o Floridoje — penki; šiose 
dviejose apygardose švietimas ir su juo susijusi veikla buvo menkiau išsi- 
vystę nei kitose Sąjungos valstijose, o Šiaurės departamentas, kur vienoje 
kvadratinėje Ijė gyvena 3400 žmonių, laikoma viena labiausiai apsišvietu- 
sių ir pramoninių Prancūzijos sričių. 

Pats dalyvaudamas įstatymų leidyboje, amerikietis gerai perpranta 
įstatymus; pats dalyvaudamas valdymo organuose, išmoksta valdymo 
formalumų. Jo akyse ir, galima sakyti, jam pačiam prisidedant, kuria- 
ma visuomenė. | 

Švietimas Jungtinėse Valstijose orientuotas į politiką; Europoje pa- 
grindinis jo tikslas — paruošti Žmogų privačiam gyvenimui. Piliečių 
dalyvavimas valdymo organuose — čia gana retas dalykas, kurio ne- 
galima numatyti iš anksto. | 

Lyginant abi visuomenes, atsiskleidžia tie skirtumai, kurie paste- 
bimi iš išorės. 

Mes, europiečiai, privataus gyvenimo mintis ir papročius dažnai 
įdiegiame į viešąjį gyvenimą ir, iš šeimos židinio staiga atsidūrę prie 
valstybės valdžios vairo, dažniausiai svarstome svarbius visuomenės 
reikalus taip, tarytum šnekučiuotume su draugais. 

O amerikiečiai, priešingai, viešo gyvenimo papročius beveik visada 
perkelia į privatų gyvenimą. Pavyzdžiui, net moksleiviai mėgsta Žaisti pri- 
siekusiųjų teismą, o parlamentinės formos pritaikomos rengiant pobūvį. 


ĮSTATYMAI LABIAU NEI FIZINĖS SĄLYGOS PADEDA 
IŠSAUGOTI DEMOKRATINĘ RESPUBLIKĄ 
JUNGTINĖSE VALSTIJOSE, O PAPROČIAI PADEDA 
DAR LABIAU UŽ ĮSTATYMUS 


Visoms Amerikos tautoms būdinga demokratinė santvarka. — Ir vis 
dėlto demokratinės institucijos gyvuoja tik Jungtinėse Valstijose. — 
Pietų Amerikos ispanams gamtinės salygos tokios pat palankios kaip 
ir Amerikos anglams, bet jie nesugeba išlaikyti demokratinės santvar- 
kos. — To nesugeba nė Meksika, perėmusi Jungtinių Valstijų Konsti- 
tuciją. — Vakarų Amerikos anglams sunkiau išsaugoti demokratinę 
santvarką negu Rytų Amerikos anglams. — Kuo pagrįsti tie skirtumai? 


Jau sakiau, jog Jungtinėse Valstijose išlaikyti demokratines institu- 
Cijas padėjo aplinkybės, įstatymai ir papročiai". 


* Primenu skaitytojams, kokia reikšme vartoju žodį papročiai; tuo žodžiu aš 
apibūdinu proto ir dvasios polinkius, kuriuos Žmonės įdiegia į visuomenės 
gyvenimą. 

Daugelis europiečių pripažįsta tik pirmąją iš tų trijų priežasčių ir 
teikia jai didžiausios svarbos, nors taip ir nėra. 

Beje, amerikiečiai atsivežė socialinę lygybę į Naująji Pasaulį. Jie 
niekada nesiskirstė į kilmingus ir nekilmingus; neturėjo prietarų, su- 
sijusių su kilme, nei su profesija. Kadangi patys gyvenimo pagrindai 
buvo demokratiški, demokratija nesunkiai įsigalėjo visoje valstybėje. 

Tačiau tas reiškinys būdingas ne vien Jungtinėms Valstijoms; be- 
veik visas kolonijas Amerikoje įkūrė lygūs Žmonės arba tie, kurie ta- 
po lygūs ten gyvendami. Užtat nė vienoje Naujojo Pasaulio vietoje eu- 
ropiečiams nepavyko išugdyti aristokratijos. 

Šiaip ar taip, demokratinės institucijos klesti tik Jungtinėse Val- 
stijose. 

Amerikos valstijų Sąjunga neturi priešų, su kuriais reikėtų kovoti. 
Ji yra vienui viena neaprėpiamose platybėse tartum sala vidury van- 
denyno. 

Gamta šitaip atskyrė nuo viso pasaulio ir Pietų Amerikos ispanus, 
bet jie vis dėlto turi kariuomenę. Kai pritrūko svetimšalių, jie ėmė ka- 
riauti vieni su kitais. Amerikos anglų demokratija vienintelė sugebėjo 
ligi šiol išsaugoti taiką. 

Jungtinių Valstijų teritorija — tai bekraštis Žmogaus veiklos laukas, 
atveriantis didžiules galimybes pramonei ir darbui. Valdžiotrošką čia 
nustelbia turto geismas, ir gerovė pamažu išdildo partijų nesantaiką. 

Nė vienoje pasaulio dalyje nėra tokių derlingų negyvenamų žemių. 
tokių plačių upių, tokių neišsemiamų ir neliestų turtų kaip Pietų Ame- 
rikoje. Tačiau Pietų Amerikoje neprigyja demokratija. Jeigu tam, kad 
tautos pasijustų laimingos, ganėtų įsikurdinti tokiame pasaulio krašte, 
kur galima pasklisti po negyvenamas žemes, Pietų Amerikos ispanai 
neturėtų skųstis savo likimu. Ir jeigu jie negali džiaugtis tokia pat lai- 
me kaip Jungtinių Valstijų gyventojai, tai bent jau turėtų kelti pavydą 
europiečiams. Deja, nėra žemėje tautų, vargingesnių už gyvenančias 
Pietų Amerikoje. 

Taigi ne tik fizinės sąlygos tiek Pietų, tiek Šiaurės Amerikos gyven- 
tojams neleidžia pasiekti vienodų rezultatų; beje, tos sąlygos Pietų 
amerikiečiams nepadėjo bent kiek prilygti tam, kas pasiekta Europo- 
Je, kur tos sąlygos visiškai nepalankios. 


Tad fizinės sąlygos neturi tokios įtakos tautų likimui, kaip ma- 
noma. 

Naujojoje Anglijoje esu sutikęs Žmonių, pasirengusių palikti tėvy- 
nę, kur jie būtų galėję neblogai gyventi, ir keliauti į negyvenamas že- 
mes ieškoti laimės. Visai netoli, Kanadoje, esu matęs prancūzus, susi- 
spaudusius nedideliame žemės plotelyje, nors čia pat buvo neapgyven- 
tos platybės; tuo metu, kai imigrantai Jungtinėse Valstijose už kelių 
dienų darbo atlyginimą įsigydavo dvarus, kanadietis mokėdavo už že- 
mę taip brangiai, lyg būtų gyvenęs Prancūzijoje. 

Gamta, atverdama europiečiams Naujojo Pasaulio erdves, duoda 
jiems turtų, kuriais jie vis dar nemoka naudotis. 

Matau, kad ir kitos Amerikos tautos turi tokias pat puikias sąlygas 
kaip Amerikos anglai, bet jos neturi nei tokių įstatymų, nei papročių 
kaip šie ir gyvena skurdžiai. Tad Amerikos anglų įstatymai bei-papro- 
čiai yra pagrindinė ir svarbiausia jų didybės priežastis, kurią stengiuo- 
si atskleisti. 

Aš anaiptol nemanau, jog amerikiečių įstatymai absoliučiai tobuli; 
jokiu būdu nemanau, kad jie pritaikomi visoms demokratinėms tau- 
toms; nemažai tų įstatymų, man regis, pavojingi net pačioms Jungti- 
nėms Valstijoms. 

Negalėčiau ginčyti, kad amerikiečių įstatymai, apskritai paėmus, 
visiškai atitinka tautos, kurią jie valdo, dvasia ir krašto gamtą. 

Vis dėlto amerikiečių įstatymai yra geri, ir didžia dalimi jų dėka 
Amerikoje klesti demokratija, bet nemanau, kad tai būtų pagrindinė 
priežastis. Ir nors, mano nuomone, amerikiečių socialinei gerovei jie 
turi net daugiau įtakos negu krašto gamta, kita vertus, esu linkęs ma- 
nyti, kad jų įtaka mažesnė negu papročių. 

Federaliniai įstatymai, be abejonės, sudaro svarbiausią Jungtinių 
Valstijų įstatymų dalį. 

Meksika, turinti tokias pat palankias sąlygas kaip Amerikos anglų 
Sąjunga, priėmė panašius įstatymus, bet negali priprasti prie demokra- 
tinės santvarkos. 

Taigi yra priežasčių, nesusijusių nei su fizinėmis sąlygomis, nei su 
įstaty mais ir lemiančių demokratinio valdymo sėkmę Jungtinėse Val- 
stijose. 

Štai dar keli įrodymai. Beveik visi žmonės, gyvenantys Sajungos 
teritorijoje, yra to paties kraujo. Jie kalba ta pačia kalba, taip pat mel- 
džiasi Dievui, gyvena tokiose pat sąlygose, laikosi tų pačių įstatymu. 

Tai kodėl jie taip skiriasi vieni nuo kitų? 

Kodėl Sąjungos rytuose respublikos valdžia tokia stipri, tvarkinga 
ir veikia svariai, apgalvotai, nesikarščiuodama? Visais savo darbais ji 
įrodo esanti išmintinga ir patvari. 

O kodėl vakaruose, priešingai, valdžia, rodos, veikia aklai, neap- 
galvotai? 

Visus reikalus ji ten tvarko taip padrikai, priešokiais, galima saky- 
ti, karštligiškai, jog apie tokios valdžios tolimesnę ateitį nėra ko nė 
kalbėti. 

Neketinu lyginti Amerikos anglų su kitomis tautomis; dabar lygi- 
nu vienus Amerikos anglus su kitais ir klausiu, kodėl jie tokie nepa- 
našūs. Bet negaliu atsakyti, kad tik dėl skirtingų fizinių sąlygų ir įsta- 
tymų. Reikia griebtis kokių nors kitų argumentų, o ko gi kito dar ga- 
lėčiau griebtis, jei ne papročių? 

Demokratinę santvarką amerikiečiai ilgiausiai išlaikė rytuose, te- 
nai susiklostė palankiausi jos klestėjimui papročiai ir idėjos. Demo- 
kratija ten pamažu įsismelkė į papročius, pažiūras, tradicijas; ji pa- 
stebima kiekvienoje visuomeninio gyvenimo smulkmenoje, kaip ir 
įstatymuose. Rytuose didesnis raštingumas, bendras išprusimas ir 
aukštesnio lygio praktinis auklėjimas; ten ir religija labiausiai susi- 
jusi su laisve. O juk tuos įpročius, požiūrius, tikėjimus, prietarus aš 
ir esu pavadinęs papročiais. 

Vakaruose, priešingai, kaip tik trūksta dalies tų pačių pranašumų. 
Dauguma Vakarų valstijų amerikiečių gimė miškuose, jie perėmė tė- 
vų išsilavinimą, bet drauge perėmė ir laukinio gyvenimo įpročius ir 
įgūdžius. Jų aistros stipresnės, audringesnės, labiau pašlijusi moralė, 
dora, ne tokios tvirtos pažiūros. Žmonės ten visiškai nekontroliuoja 
vieni kitų, nes yra vos vos pažįstami. Taigi tenykščiams vakariečiams 
būdingas menkai civilizuotų tautų nepatyrimas, nenusistovėję papro- 
čiai. Ir nors Vakarų valstijų visuomenė buvo kuriama iš senų elemen- 
tų, jų dariniai netikėti. 

Tik papročių dėka Jungtinių Valstijų amerikiečiai, beje, vieninte- 
liai iš visų amerikiečių, sugeba išlaikyti demokratijos viešpatavimą; ir 
tik papročių dėka gyvuoja įvairios Amerikos anglų demokratijos for- 
mos ir yra daugiau ar mažiau sureguliuotos. 

Europiečiai pernelyg išpučia geografinės krašto padėties įtaką de- 
mokratinių institucijų ilgaamžiškumui. Per daug reikšmės teikia įsta- 
tymams, papročiams. Tos trys svarbiausios priežastys neabejotinai pa- 

deda išlaikyti ir plėtoti amerikinę demokratiją, bet, prireikus jas su- 
skirstyti pagal svarbą, sakyčiau, jog fizinės priežastys turi mažiau įta- 
kos negu įstatymai, o įstatymai — mažiau negu papročiai. 

Esu įsitikinęs, jog nei patogiausia geografinė padėtis, nei geriausi 
įstaty mai negali apsaugoti Konstitucijos, jei nepaisoma papročių, o pa- 
pročiams visai nekenkia nei pačios nepalankiausios sąlygos, nei patys 
blogiausi įstatymai. Kad papročiai yra labai svarbūs — visiems žino- 
ma tiesa, kurią nuolat patvirtina patyrimas ir mokslas. Regis, ir aš, vis- 
ką apmąstęs, nuolatos prieinu prie tokios pat išvados. 

Noriu pridurti dar kelis žodžius. 

Jeigu šioje knygoje nesugebėjau skaitytojui parodyti, kokie svarbūs 
įstatymų tvarumui, mano galva, yra amerikiečių praktinis patyrimas, 
jų įpročiai, požiūriai, žodžiu, papročiai, — vadinasi, aš nepasiekiau 
pagrindinio tikslo, kurį buvau užsibrėžęs rašydamas. 


AR KUR NORS KITUR, NE AMERIKOJE, 
UŽTEKTŲ ĮSTATYMŲ IR PAPROČIŲ DEMOKRATINĖMS 
INSTITUCIJOMS ĮTVIRTINTI IR IŠLAIKYTI? 


Persikėlę į Europą, Amerikos anglai būtų priversti keisti savo įstaty- 
mus. — Reikia skirti demokratines institucijas apskritai nuo amerikie- 
tiškųjų institucijų. — Galima sukurti geresnių demokratinių įstatymų 
ar bent kitokių negu tie, kuriuos sukūrė amerikietiškoji demokratija. 
— Amerikos pavyzdys tik įrodo, jog nereikia prarasti vilties — remian- 
tis įstatymais ir papročiais, įmanoma įdiegti ir plėtoti demokratiją. 


Jau esu minėjęs, jog demokratinių institucijų sėkmę Jungtinėse Val- 
stijose veikiau lemia įstatymai ir papročiai nei krašto geografinė pa- 
dėtis. 

Tačiau ar iš to galima daryti išvadą, jog tos pačios priežastys, per- 
keltos kitur, turi tą pačią galią, ir jeigu gamtinės sąlygos negali 
nusverti įstatymų ir papročių, ar įstatymai ir papročiai savo ruožtu gali 
nusverti tas sąlygas? 

Čia, savaime aišku, trūksta kai kurių įrodymų: Naujajame Pasau- 
lyje, be Amerikos anglų, yra ir kitokių tautų, ir aš palyginau tarpusa- 
Vyje šias tautas, gyvenančias tose pačiose sąlygose. 

Tačiau už Amerikos ribų nėra tokių tautų, kurios, nors ir neturėda- 
mos pranašumų, gamtos teikiamų Amerikos anglams, vis dėlto būtų 
prisitaikiusios jų įstatymus ir papročius. 

Taigi šiuo požiūriu neturime ko lyginti; galime nebent pasampro- 
tauti šia tema. 

Pirmiausia, man rodos, reikia skirti Jungtinių Valstijų institucijas 
nuo demokratinių institucijų apskritai. 

Galvodamas apie Europos padėtį, apie jos dideles valstybes, gau- 
siai apgyventus miestus, didžiules armijas, politikos painybes, abejo- 
ju, ar Amerikos anglai, su visomis savo idėjomis, pažiūromis, religija, 
papročiais persikėlę į mūsų žemę, galėtų gyventi iš esmės nekeisdami 
savo įstaty mų. 

Bet ar negalima įsivaizduoti kokios nors kitos demokratinės valsty- 
bės, kuri tvarkoma kitaip negu Jungtinės Valstijos? 

Argi neįmanoma įsivaizduoti tokios vyriausybės, kuri remtųsi tik- 
rąja daugumos valia, bet dauguma, slopindama jai būdingus lygybės 
instinktus ir trokšdama išsaugoti valstybės tvarką ir stabilumą, sutiktų 
patikėti vykdomąją valdžią kokiai giminei arba vienam žmogui? Ar 
negalima įsivaizduoti demokratinės visuomenės, kur nacionalinės jė- 
gos būtų labiau centralizuotos negu Jungtinėse Valstijose, kur tauta tu- 
rėtų ne tokią tiesioginę ir ne tokią neatremiamą įtaką valstybės reika- 
lams, kur kiekvienas pilietis, turėdamas tam tikras teises, savaip daly- 
vautų valdymo procese? 

Įsigilinęs į anglų kilmės amerikiečių patirtį, drįstu manyti, jog to- 
kios demokratinės institucijos, apdairiai įdiegtos į visuomenę, galėtų 
gyvuoti ne tik Amerikoje; pamažu susiliedamos su papročiais, jos il- 
gainiui taptų visuomeninės nuomonės dalimi. 

Jeigu Jungtinių Valstijų įstatymai būtų vieninteliai įsivaizduojami 
demokratiniai arba patys tobuliausi pasaulyje įstatymai, aišku, būtų 
galima daryti išvadą, jog Jungtinių Valstijų įstatymų gerumas neįrodo, 
kad demokratiniai įstatymai apskritai gali būti geri krašte, kuriam 
gamta ne tokia palanki. 

Tačiau kadangi Amerikos įstatymai man atrodo daugeliu atžvilgių 
ydingi, aš nesunkiai įsivaizduoju kitokius demokratinius įstatymus, o 
ypatinga krašto padėtis ir sąlygos man anaiptol nėra įrodymas, jog de- 
mokratinės institucijos negali prigyti valstybėje, kur įstatymai daug 
geresni, nors fizinės sąlygos ir mažiau palankios. 

Jei žmonės Amerikoje būtų kitokie nei kitur, jeigu socialinė padė- 
tis skatintų amerikiečius kurti kitokius papročius ir pažiūras, nei pa- 
pročiai ir pažiūros, gimstantys tokioje pat europiečių socialinėje ap- 
linkoje, matydamas tai, kas dedasi demokratinėje Amerikoje, negalė- 
čiau nusakyti, kas turėtų dėtis kitose demokratinėse šalyse. 

Jei amerikiečiai turėtų tokių pat polinkių kaip kitos demokratinės 
tautos ir jeigu jų įstatymų leidėjai, atsižvelgdami į krašto gamtą ir pa- 
lankias aplinkybes, bandytų vienaip ar kitaip apriboti tuos polinkius, 
Jungtinių Valstijų gerovę reikėtų priskirti grynai fizinėms aplinky- 
bėms, ir tautoms, neturinčioms tokių palankių sąlygų, nebūtų jokio 
akstino sekti amerikiečių pavyzdžiu. 

Tačiau nei pirmoji, nei antroji prielaidos nepatvirtintos faktais. 

Amerikoje esu matęs šėlstant aistras, panašias į tas, kurios pra- 
trūksta ir Europoje: vienos būdingos pačiai žmogaus dvasios prigim- 
čiai, kitos — visuomenės demokratinei sanklodai. 

Pavyzdžiui, Jungtinėse Valstijose esu sutikęs daug vidinio nerimo 
apimtų žmonių, kurių kiekvienas, turėdamas daugiau ar mažiau vie- 
nodas sąlygas, turi ir vienodas galimybes prasisiekti. Esu pastebėjęs 
daugybe visokių būdų prasiveržiantį demokratišką pavydo jausmą. Esu 
susidūręs su valdžios reikalus tvarkančiais išpuikėliais ir podraug ne- 
mokšomis, ir iš to padariau išvadą, kad Jungtinėse Valstijose, kaip ir 
pas mus Prancūzijoje, žmonės tokie pat netobuli ir prislėgti tų pačių 
vargų. 

Tačiau, įdėmiai išnagrinėjęs visuomenės sandarą, veikiai supratau, 
jog amerikiečiai didelėmis pastangomis sėkmingai įveikė tas Žmogui 
būdingas dvasines silpnybes ir pataisė įgimtus demokratijos trūkumus. 

Įvairūs vietiniai įstatymai man pasirodė nelyginant kokios kliūtys, 
kurios sutramdo nerimstančias piliečių ambicijas ir bendruomenės la- 
bui priverčia tarnauti demokratines aistras, galinčias sukelti valstybės 
perversmą. Man regis, amerikiečių įstatymų leidėjams pasisekė — ir 
gana sėkmingai — pavydo jausmui kaip priešpriešą ir atasvarą pateikti 
teisių idėją, nuolatiniam politinio pasaulio sūkuriavimui — religinės 
moralės tvirtumą, tautos teorinei nenuovokai — jos patyrimą, nepaso- 
tinamiems troškimams — įprotį ramiai dirbti savo darbą. 

Amerikiečiai per daug nesikliovė krašto geografine padėtimi, kai 
stojo grumtis su pavojais, kuriuos kėlė jų Konstitucija ir valstybės įsta- 
tymai. Gelbėdamiesi nuo negandų, apninkančių visus demokratinius 

kraštus, jie griebėsi priemonių, kurių ligi tol niekas nenaudojo; ir nors 
pirmieji jas išbandė, jiems pasisekė. 

Amerikiečių įstatymai ir papročiai nėra vieninteliai tinkami kitoms 
demokratinėms tautoms, tačiau amerikiečiai įrodė, jog yra vilties, kad 
įstatymais ir papročiais galima įtvirtinti demokratiją ir išlaikyti. 

Jei kitos tautos, skolindamosi iš Amerikos tą vaisingą bendro po- 
būdžio idėją, bet nenorėdamos aklai mėgdžioti jos gyventojų, bandy- 
tų ją įgyvendinti mūsų laikų Žmonėms Apvaizdos duotoje visuomenė- 
je ir mėgintų šitaip išvengti despotizmo ar anarchijos grėsmės, kodėl 
turėtume manyti, jog visos jų pastangos nueis vėjais? 

Viena svarbiausių šiuolaikinių politinių problemų — tai demokra- 
tijos organizavimas ir diegimas krikščioniškuose kraštuose. Savaime 
suprantama, amerikiečiai neišsprendė šios problemos, bet jie teikia 
naudingų pamokų tiems, kurie nori ją išspręsti. 


To, KAS PASAKYTA, SVARBA EUROPAI 


Nesunku suvokti, kodėl ėmiausi nagrinėti visa tai, kas išdėstyta 
knygoje. Mano aptariamas klausimas domina ne tik Jungtines Valsti- 
jas, bet ir visą pasaulį, ne tik vieną tautą, bet ir visą Žmoniją. 

Jei tautos, kurių politinė santvarka yra demokratinė, galėtų būti lais- 
vos tik gyvendamos tyruose, turėtume baimintis dėl Žmonijos ateities... 
Žmonės sparčiai žengia į demokratiją, ir tyruose vis daugėja gyventojų. 

Jei iš tikrųjų demokratinėms institucijoms išlaikyti nepakanka įsta- 
tymų ir papročių, tautoms nėra kitos išeities kaip tik vieno Žmogaus 
despotizmas. 

Žinau, j0g yra nemažai dorų žmonių, kurių nebaimina tokia ateitis 
ir kurie, išvargę nuo laisvės, norėtų pagaliau pailsėti kuo toliau nuo jos 
audrų. 

Tačiau jie menkai išmano, į kokį uostą plaukia. Nugrimzdę į prisi- 
minimus, jie puoselėja kadaise buvusios absoliutinės valdžios vaizdi- 
nį ir visai neįsivaizduoja, kokia ji galėtų būti šiandien. 

Neabejoju, jog, iš naujo įsitvirtinusi demokratinėse Europos valsty- 
bėse, absoliutinė valdžia pasireikštų naujomis formomis ir turėtų nau- 
jų, mūsų tėvams nežinomų bruožų. 

Vienu tarpu Europoje įstatymas ir tautos valia buvo suteikę kara- 
liams nežabotą valdžią. Bet jiems beveik niekada netekdavo ja nau- 
dotis. 

Aš nekalbėsiu apie išimtines aristokratijos teises, karališkųjų teis- 
mų galią, korporacijų teisę, provincijos privilegijas, nors visa tai su- 
švelnino valdžios smūgius ir palaikė tautoje pasipriešinimo dvasią. 

Be tų politinių institucijų, kurios, dažnai ribodamos individo lais- 
vę, vis dėlto padėjo išsaugoti širdyse laisvės troškulį ir todėl atrodo ne- 
ginčijamai naudingos, dar pažiūros ir papročiai spendė karaliaus val- 
džiai kliūtis, gana neįprastas ir sunkiai įveikiamas. 

Religija, valdinių meilė, valdovo gerumas, garbė, šeimos dvasia, 
provincijos prietarai, visuomenės tradicijos ir nuomonė — visa tai ri- 
bojo karaliaus valdžią ir neregimu ratu aprėžė jo galybę. 

To meto konstitucijos būdavo despotiškos, o papročiai — laisvi. 
Valdovai turėdavo teisę daryti viską, bet neturėjo tam nei galimybių, 
nei noro. 

Kas šiandien liko mums iš tų kliūčių, kadaise stabdžiusių tironiją? 

Religijai netekus galios mūsų sieloms, dingo aiški riba, skyrusi gėrį 
nuo blogio; dorovės pasaulyje viskas dabar atrodo abejotina ir netik- 
ra; karaliai ir tautos žygiuoja pakrikai, ir niekas negalėtų nubrėžti de- 
ramų ribų nei despotizmui, nei savivalei. 

Ilgos revoliucijos sunaikino pagarbą, deramą valstybės vadovams. 
Nusimetę visuomenės pagarbos naštą, dabar valdovai gali drąsiai svai- 
gintis savo galybe. 

Karaliai, matydami į juos linkstant tautos širdį, būna gailestingi, 
nes jaučiasi stiprūs; jie puoselėja valdinių meilę, nes toji meilė — sos- 
to pamatas. Tarp valdovo ir tautos užsimezga tokie švelnūs ryšiai, jog 
netgi primena šeimyninius santykius. Skųsdamiesi savo karaliumi, val- 
diniai graužiasi, kad negali jam įtikti, o karalius švelniai pliaukšteli 
valdiniams nelyginant tėvas, baudžiantis vaikus. 

Tačiau, kai revoliucijų sūkury sugriuvo karalystės autoritetas, kai 
karaliai, vienas po kito užimdami sostą, tautoms parodė teisės (įstaty- 
mo) silpnumą ir fakto kietumą — jėgos persvarą, valdovas atrodo jau 
nebe valstybės tėvas, o kiekvieno valdinio šeimininkas. Jeigu jis silp- 
nas, visi jį niekina; jeigu stiprus, — jo neapkenčia. Ir jis pats pilnas 
baimės ir pykčio; jis jaučiasi kaip svetimšalis savo krašte ir su valdi- 
niais elgiasi kaip su nugalėtaisiais. 

Kai provincijos ir miestai buvo tarsi skirtingos valstybėlės bendro- 
je tėvynėje, kiekviena jų savaip buvo pasirengusi priešintis visuotinei 
vergystės dvasiai; šiandien visos tos pačios imperijos dalys, neteku- 
sios savo privilegijų, tradicijų, papročių ir net prisiminimų bei savo pa- 
vadinimų, įprato laikytis tų pačių įstatymų, todėl! engti visas jas ne ką 
sunkiau, negu engti kiekvieną skyrium. 

Kai kilmingieji dar turėjo valdžią, ir vėliau, kai jau buvo ją prara- 
dę, aristokrato garbė teikdavo ypatingos atsparos asmenybės priešini- 
muisi. 

Tada būta žmonių, kurie, nors būdami bejėgiai, vis dar puoselėjo 
taurias mintis apie asmenybės vertę ir drįso pavieniui priešintis valsty- 
bės pastangoms ją varžyti. 

Tačiau šiais laikais, kai baigia susimaišyti visi visuomenės sluoks- 
niai, kai asmenybė vis labiau dingsta minioje ir lengvai pranyksta vi- 
suotinėje tamsybėje, šiandien, kai valdovo garbės, kuri beveik netekusi 
galios, neatsveria dorybė, nebėra nieko, kas išsaugotų Žmogaus oru- 
mą, kas galėtų pasakyti, kada prieis riba valdžios reikalavimai ir baig- 
sis nuolaidos, rodančios jos silpnumą. 

Kol buvo gyva šeimos dvasia, žmogus, kovojantis prieš tironiją, 
niekad nesijausdavo vienišas, aplink visada būdavo šalininkų, senų bi- 
čiulių, artimųjų. O netekęs tos paramos, jis dar jautėsi remiamas pro- 
tėvių ir įkvepiamas palikuonių. Tačiau, kur būtų galėjusi išlikti šeimos 
dvasia, jei subyrėjo tėvonijos ir gana greitai suskilo ir susimaišė gimi- 
nės? 

Ko verta papročių galia, jei tauta iš esmės pasikeitusi ir vis dar be 
paliovos keičiasi, jei visos tironijos apraiškos jau turi precedentą, jei 
visi nusikaltimai gali remtis konkrečiu pavyzdžiu, jei tarytum nebėra 
nieko sena, ką bijotum sunaikinti, ir pridaryta tiek nauja, kad dristum 
išgalvoti ką nors sava? 

Kaip gali priešintis papročiai, jau šitiek kartų nuolaidžiavę? 

Ką gali viešoji nuomonė, kai nebesusirenka nė dvidešimties žmo- 
nių, kuriuos jungtų bendras ryšys, kai nebėra nei Žmogaus, nei gimi- 
nės, nei visuomenės sluoksnio, nei laisvos asociacijos, — nieko, kas 
galėtų atstovauti tai nuomonei ir veikti jos vardu? 

Kai, būdamas toks pat bejėgis, toks pat neturtingas, toks pat vieni- 
šas kaip visi kiti, kiekvienas pilietis organizuotai valdžios galybei kaip 
atasvarą gali pateikti tik savo paties silpnumą? 

Norėdami suvokti, kas dar panašaus galėtų dėtis mūsų šalyje, turė- 
tume gręžtis anaiptol ne į istoriją. Reikėtų žvilgsnį nukreipti į seno- 
vės paminklus ir siaubingus romėnų tironijos šimtmečius, garsėjusius 
nedorovingumu, pakrikusiais papročiais, visuotiniu pairimu, — šimt- 
mečius, kai laisvė, išvyta iš įstatymų, nebežinojo, kur rasti prieglobs- 
tį, kai niekas negarantavo piliečių saugumo ir net patys piliečiai ne- 
galėjo sau jo užsitikrinti, kai Žmonės piktnaudžiavo savo prigimtimi, 
o valdovai veikiau šaukėsi dangaus keršto, nei bandė savo valdinių 
kantrybę. 

Tie, kurie svajoja atkurti Henriko IV arba Liudviko XIV monarchi- 
ją, man atrodo tikri apakėliai. O aš, stebėdamas, kur nuėjo kai kurios 
Europos valstybės ir kur eina visos kitos, esu linkęs manyti, jog gana 
greitai jos neturės jokio kito pasirinkimo — tiktai demokratinę laisvę 
arba cezarių tironiją. 

Argi neverta apie tai galvoti? Jeigu Žmonės iš tikrųjų pasiekė tokią 
ribą, kurią peržengę visi jie arba bus laisvi, arba taps vergais, arba vi- 
si gaus vienodas teises, arba iš visų bus atimtos teisės, jeigu tie, kurie 
valdo visuomenę, priversti pasirinkti vieną 1š dviejų galimybių: arba 
pamažu kelti minią iki savo lygio, arba taip nusmukdyti visus piliečius, 
kad jie prarastų žmogiškumą, — nejau to nepakanka, kad būtu įveikta 
daugybė abejonių, nuraminta daugybė sąžinių ir kiekvienas Žmogus 
būtų pasirengęs didelėms aukoms? 

Tad ar nereikėtų į lėtą demokratinių institucijų ir papročių raidą 
žiūrėti ne kaip į geriausią, bet kaip į vienintelę priemonę, garantuo- 
jančią mums laisvę? Ir netgi nemėgdami demokratinės valdžios, ar ne- 
būtume linkę sutikti, jog tai pats tinkamiausias ir garbingiausias bū- 
das, gelbstintis dabartinę visuomenę nuo visokiausių negalių? 

Sunku į valdžią atsivilioti tautą; dar sunkiau išmokyti ją patyrimo 
ir įkvėpti tuos jausmus, kurių jai stinga, kad galėtų gerai valdyti. 

Demokratijos valia yra permaininga, jos vykdytojai netašyti, o ista- 
tymai netobuli. Su tuo sutinku. Bet jei iš tikrųjų greitai nebereikės jo- 
kio tarpininko tarp demokratijos viešpatystės ir vieno Žmogaus jungo, 
ar neturėtume verčiau siekti pirmosios, užuot savanoriškai pasidavę 
antrajam? Ir jei pagaliau pasiektume visišką lygybę, ar nebūtų geriau 
leistis sulyginamiems laisvės, o ne kokio nors despoto? 

Labai klys tie, kurie, perskaitę šią knygą, įsivaizduos, jog, ją rašy- 
damas, raginau valstybes, turinčias demokratinę santvarka, mėgdžioti 

anglų kilmės amerikiečių įstatymus ir papročius; jie daugiau dėmesio 
kreips į formą negu į minties substanciją. Remdamasis Amerikos pa- 
vyzdžiu, turėjau tikslą parodyti, jog įstatymai ir ypač papročiai gali 
padėti demokratinei tautai išlikti laisvai. Beje, aš anaiptol nemanau, 
j0g mums privalu sekti Amerikos demokratijos pavyzdžiu ir aklai per- 
imti tas priemones, kuriomis ji naudojosi siekdama savo tikslo, nes 
puikiai Žinau, kokią įtaką valstybės Konstitucijai turi krašto geografi- 
nė padėtis ir ankstesni įvykiai, ir, man regis, žmonijai būtų didžiausia 
nelaimė, jeigu laisvė visur turėtų pasireikšti tuo pačiu pavidalu. 

Bet jeigu mūsų šalyje nepavyktų pamažu steigti ir stiprinti demo- 
kratinių institucijų, jeigu būtų atsisakyta piliečiams skiepyti minčių ir 
jausmų, kurie iš pradžių parengia juos laisvei, o paskui išmoko ja nau- 
dotis, man regis, niekas neturėtų nepriklausomybės — nei miestelėnas, 
nei kilmingasis, nei turtuolis, nei vargšas, užtat visus vienodai slėgtų 
tironija; ir aš numatau, kad jeigu mūsų krašte nebus laiku įkurta taiki 
daugumos viešpatystė, anksčiau ar vėliau mes pateksime į nežabotą 
vieno asmens valdžią. 


X SKYRIUS 


KELETAS SAMPROTAVIMŲ APIE JUNGTINIŲ VALSTIJŲ 
TERITORIJOJE GYVENANČIŲ TRIJŲ RASIŲ 
DABARTINĘ PADĖTĮ IR GALIMĄ ATEITĮ 


Pagrindinis mano uždavinys dabar jau atliktas; kaip mokėdamas 
skaitytoją supažindinau su amerikietiškosios demokratijos įstaty mais 
ir papročiais. Čia galėčiau ir sustoti, tačiau skaitytojui, ko gero, pasi- 
rodytų, kad aš ne visiškai pateisinau jo viltis. 

Amerika — ne tik beribės ir visiškos demokratijos šalis; į žmones, 
gyvenančius Naujajame Pasaulyje, galima pažvelgti daugiau nei vie- 
nu požiūriu. 

Šiame veikale jau ne kartą esu aptaręs indėnų ir negrų padėtį, bet 
negalėjau pernelyg nukrypti nuo temos ir išsamiau papasakoti, kokią 
vietą tos dvi rasės užima mano aprašomoje demokratinėje valstybėje. 
Kalbėdamas apie dvasią tir įstatymus, kuriais remiantis buvo sukurta 
Amerikos anglų konfederacija, aš tik probėgšmais, tik vienu kitu žo- 
džiu užsiminiau jai gresiančius pavojus, bet smulkiai neanalizavau ga- 
limybių, lemiančių ilgą jos gyvavimą, kuris priklauso ne tik nuo įsta- 
tymų ir papročių. Kalbėdamas apie respublikų Sąjungą, aš nesiryžau 
spėlioti apie respublikos tipo valstybių stabilumą Naujajame Pasauly- 
je ir, dažnokai užsimindamas apie Sąjungoje klestinčią prekybą, vis 
dėlto negalėjau skirti deramo dėmesio amerikiečių, kaip prekybinin- 
kų, ateičiai. 

Tie dalykai siejasi su mano pagrindine tema: jie būdingi Amerikai, 
bet ne demokratijai, o aš buvau užsibrėžęs tikslą pirmiausia aptarti de- 
mokratiją. Tad iš pradžių juos palikęs nuošaly, baigdamas knygą, tu- 
riu prie jų grįžti. 

Teritorija, kurią dabar užima arba į kurią pretenduoja Amerikos Są- 
junga, driekiasi nuo Atlanto vandenyno iki Ramiojo vandenyno kran- 
tų, ji užima visą žemyną nuo rytų iki vakarų. Pietuose ji tiesiasi iki pat 
atogrąžų jūrų, o šiaurėje dingsta Arkties ledynuose. 

Žmonės, plačiai pasklidę toje teritorijoje, nesudaro, kaip europie- 
čiai, tos pačios šeimos atšakų. Iš pirmo žvilgsnio aišku, jog tai trys 
skirtingos ir — galėčiau tvirtinti — priešiškos rasės. Išsilavinimas, 
įstatymai, kilmė ir net išvaizda atskyrė jas vieną nuo kitos tarytum 
neįveikiamos kliūtys; likimas subūrė toje pačioje žemėje, bet ne- 
įstengė jų sumaišyti tarpusavyje, todėl kiekviena skyrium eina savo 
keliu. 

Tarp tų tokių skirtingų tautų pirmasis, kuris patraukia dėmesį, yra 
baltasis žmogus, europietis, tobuliausias žmogus, pirmaujantis išsila- 
vinimu, stiprybe, sėkme; žemesni už jį negrai ir indėnai. 

Tos dvi nelaimingos rasės neturi nieko bendra nei kilme, nei išvaiz- 
da, nei kalba, nei papročiais; jas sieja tik bendri vargai 1r kančios: 
Abiejų rasių padėtis gyvenamame krašte pati blogiausia, abi velka 
tironijos jungą, ir, nors jų negandos skirtingos, dėl jų kalti tie patys 
Žmonės. 

Matydami, kas dedasi pasaulyje, tegalime pasakyti, jog europietis 
su kitų rasių žmonėmis elgiasi kaip kad žmogus su gyvuliais. Jis ver- 
čia juos tarnauti sau, o kai negali jų palaužti — sunaikina. 

Priespauda kaipmat atėmė iš afrikiečių palikuonių beveik visus 
žmogui būdingus privalumus! Jungtinių Valstijų negras net neprisi- 
mena savo gimtinės; jis negirdi kalbos, kuria kalbėjo tėvai; jis atsi- 
žadėjo savo tikėjimo, pamiršo tradicijas ir papročius. Nebepriklau- 
sydamas Afrikai, jis, deja, neįgijo jokios teisės į Europos gėrybes; jis 
atsidūrė tarp dviejų visuomenių, liko atskirtas ir izoliuotas tarp dvie- 
jų tautų: vienos parduotas, kitos atstumtas; visame pasaulyje jam ne- 
bėra nieko brangesnio už šeimininko namus, iš dalies atstojančius 
prarastą gimtinę. 

Negras neturi šeimos; moteris negrui — tik laikina malonumų drau- 
gė, o vaikai jau gimdami tampa tokie pat bedaliai. 

Ar Dievo malone, ar didžiausia Jo rūstybe ir prakeikimu galima pa- 
vadinti tokią dvasios būklę, kai žmogus nejautrus baisiausiam vargui 
ir dažnai net jau nebesveikai ima mėgautis savo nelaimių priežastimi? 

Skendėdamas tame blogybių akivare, negras menkai tejaučia savo 
nelaimę; smurtu jis buvo atiduotas į vergiją, vergavimo įprotis įskie- 
pijo jam vergo mintis ir potroškius; jis daugiau žavisi savo tironais, ne- 
gu jų neapkenčia, ir, vergiškai mėgdžiodamas engėjus, džiaugiasi ir di- 
džiuojasi savimi. 

Jo protas nusmuko ligi jo dvasios lygio. 

Negras gimsta ir iškart tampa vergu. Ką aš sakau? Dažnai jis per- 
kamas motinos įsčiose, taigi dar negimęs jau yra vergas. 

Jis neturi nei poreikių, nei malonumų, jaučiasi nereikalingas net 
pačiam sau; vos susidūręs su gyvenimu, jis pirmiausia sužino, jog pri- 
klauso kitam žmogui, kuris sergsti jo gyvybę; jis mato, kad jam neva- 
lia rūpintis savo likimu; protas, ir tas jam atrodo nereikalinga Apvaiz- 
dos dovana, ir jis romiai naudojasi visomis savo pažeminimo privile- 
gijomis. 

Jei atgauna laisvę, nepriklausomybė dažnai jam atrodo jungas, sun- 
kesnis už pačią vergiją, nes gyvendamas priprato klausyti viško, išsky- 
rus protą, o kai protas tampa jo vieninteliu vadovu, jis negirdi proto 
balso. Jį apninka galybė naujų poreikių, jiems atsispirti pritrūksta Ži- 
nių ir energijos. Poreikiai — šeimininkai, kuriuos reikia nugalėti, o jis 
teišmokytas nuolankiai paklusti. Tad jis yra pasiekęs tą negandos 
slenkstį, kai vergavimas jį nužmogina, o laisvė pražūtinga. 

Priespauda ne ką mažiau paveikė indėnų gentis, tik jos rezultatai 
kitokie. 

Prieš baltiesiems atvykstant į Naująjį Pasaulį, Šiaurės Amerikos gy- 
ventojai ramiai gyveno miškuose. Grumdamiesi su laukinio gyvenimo 
sunkumais, jie išsiugdė necivilizuotų tautų ydas ir dorybes. Išsklaidę 
indėnų gentis po bekraštes platybes, europiečiai pasmerkė juos klajok- 
lių gyvenimui, pilnam neapsakomų kančių ir skurdo. 

Laukinės tautos vadovaujasi tik savo pažiūromis ir papročiais. 

Europiečių tironija išblėsino Šiaurės Amerikos indėnų tėvynės mei- 
lę, išsklaidė šeimas, sugriovė tradicijas, nutraukė prisiminimų giją, pa- 
keitė visus jų įpročius, be saiko išpūtė poreikius, pavertė juos dar di- 
desniais pakrikėliais ir laukiniais, negu jie buvo anksčiau. Tuo pat me- 
tu dvasinės ir materialinės tų genčių sąlygos tolydžio blogėjo, ir, vis 
labiau grimzdamos į vargą, jos visiškai sulaukėjo. Vis dėlto europie- 
čiams nepavyko pakeisti indėnų būdo; jie galėjo juos fiziškai sunai- 
kinti, bet niekada neįstengė jų palenkti savo valiai ir pavergti. 

Negras yra nustumtas ant žemiausios vergijos pakopos, indėnas — 
prie kraštutinės laisvės ribos. Vergija vienam ne ką mažiau pragaištin- 
gesnė negu kitam nepriklausomybė. 

Negras neturi teisės būti sau šeimininkas, žengti savarankišką žing- 
snį jam būtų tas pat, kas padaryti smulkią vagystę. 

Laukiniam niekas negali drausti, kai jis nori ką nors veikti. Vargu 
ar jam žinoma, kas yra šeimos autoritetas; jis niekad neleido kitiems 
palenkti savo valios; niekas jo nemokė savanoriško paklusnumo skirti 
nuo gėdingo jungo; net žodžio „įstatymas“ jis nėra girdėjęs. Būti lais- 
vam, jo įsivaizdavimu, — tai išvengti kone visų visuomenės saitų. Jis 
brangina savo laukinę nepriklausomybę ir linkęs veikiau žūti, negu pa- 
aukoti bent menkiausią jos dalelytę. Civilizacija tokiam žmogui beveik 
neturi galios. 

Negras veltui stengiasi iš paskutiniųjų įsibrauti į atstumiančią jį vi- 
suomenę; jis pataikauja engėjų užgaidoms, persiima jų pažiūromis ir, 
juos mėgdžiodamas, bando su jais sutapti. Nuo ankstyvos kūdikystės 
jam pasakyta, kad jo rasė iš prigimties žemesnė už baltųjų, ir jis be- 
veik tuo tiki, taigi gėdisi pats savęs. Kiekvienas jo bruožas, regis, pa- 
ženklintas vergystės, ir, jeigu jis galėtų, mielai sutiktų atsižadėti sa- 
vęs Viso. 

Indėnas, priešingai, didžiuojasi savo įsivaizduojamu kilmingumu. 
Jis gyvena ir miršta, pasinėręs į puikybės godas. Iš tolo kratydamasis 
mūsų papročių, jis prisirišęs prie laukinio būvio, kaip savo rasės ski- 
riamojo požymio, ir atsižada civilizacijos ne tiek jos neapkęsdamas, 
kiek bijodamas būti panašus į europiečius !. 


! Šiaurės Amerikos čiabuviai laikosi savo pažiūrų ir papročių su tokia nepa- 
laužiama valia, jog net ir istorijoje nėra buvę panašių pavyzdžių. Daugiau 
kaip du šimtus metų kasdien bendraudamos su baltąja rase, indėnų gentys 
nėra perėmusios nei vienos idėjos, nei vieno papročio. Europiečiai, šiaip ar 
taip, turėjo labai didelės įtakos laukiniams. Indėnai dar labiau pakriko, bet 
nė kiek nepriartėjo prie europiečių. 

1831 metų vasarą būdamas už Michigano ežero, Green Bay vietovėje, 
Jungtinių Valstijų ir Šiaurvakarių indėnų žemių pasienyje, aš susipažinau 
su amerikiečių karininku, majoru H., kuris vieną dieną, ilgai kalbėjęs apie 
indėnų būdo nepalenkiamumą, papasakojo tokį atsitikimą: „Kadaise pa- 
žinojau jauną indėną, išauklėtą Naujosios Anglijos koledže. Jis buvo la- 
bai gabus ir iš išvaizdos atrodė kaip tikras civilizuotas žmogus. 1810 m. 
prasidėjus karui tarp mūsų ir anglų. vėl susitikau tą jaunuolį; tada jis tar- 
navo mūsų kariuomenėje ir vadovavo savo genties kariams. Amerikiečiai 
leido tarnauti kariuomenėje indėnams tik tuo atveju, jeigu jie atsižadės sa- 
vo baisaus papročio lupti nugalėtųjų skalpus. Vakare, po kautynių, jaunuo- 
lis atsisėdo mūsų stovykloje prie laužo; paklausiau, kas jam atsitiko dieną; 
jis man papasakojo apie savo žygdarbius ir, galiausiai įkaitęs nuo įspūdžių, 
praskleidė drabužį tardamas: „Pažiūrėkite, tik neišduokit manęs!“ Ir aš pa- 

Jis atsisako mūsų tobulų išradimų ir gėrybių, verčiau tenkindama- 
sis tyrų ištekliais; atsisako mūsų taktikos, verčiau pasikliaudamas sa- 
vo pramuštgalviška drąsa; jis niekina mūsų apgalvotus planus, verčiau 
paklusdamas savo laukinės prigimties instinktams. Ir pralaimi toje ne- 
lygioje kovoje. 

Negras norėtų sutapti su europiečiu, bet negali. Indėnas galėtų dau- 
giau ar mažiau sėkmingai pasiekti tą tikslą, bet jam atrodo niekinga 
net bandyti. Vieno vergiškumas stumia į vergiją, kito išdidumas stu- 
mia į mirtį. 

Pamenu, kartą, keliaudamas per miškingąją Alabamos valstiją, už- 
klydau į pionieriaus trobelę. Anaiptol nenorėjau brautis į amerikiečio 
būstą, bet ryžausi atsipūsti prie šaltinio, trykštančio netoliese miške. 
Man ilsintis, pasirodė indėnė (tuo metu buvome krikų genties teritori- 
joje); ji vedėsi už rankos penkerių ar šešerių metukų mergytę, baltąją, 
tikriausiai pionieriaus dukrelę. Iš paskos ėjo negrė. Indėnės drabužis 
buvo puošnus kaip visų laukinių: nosies šnirpšlėse ir ausyse kabalia- 
vo metaliniai žiedai; palaidi plaukai buvo padabinti stikliniais blizgu- 
čiais; supratau, kad ji dar netekėjusi, nes turėjo kriauklių karolius, ku- 
riuos skaistuolės pirmąją naktį turi padėti į guolį; negrė vilkėjo euro- 
pietiškais drabužiais, perdėm sudriskusiais. 

Jos susėdo visos trys prie Šaltinio, ir laukinukė, apglėbusi mergy- 
tę, ėmė ją myluoti, kaip gali myluoti tik motina; negrė, savo ruožtu, 
stengėsi įvairiomis nekaltomis gudrybėmis patraukti kreoliukės dėme- 
sį. O šitoji kiekvienu judesiu rodė savo pranašumą, keistai nesideri- 
nantį su jos amžiumi ir silpnumu; sakytum atsainiai žvelgė į palydo- 
vių pastangas. 

Tupėdama priešais šeimininkę, stengdamasi įminti kiekvieną jos 
norą, negrė irgi tarytum buvo draskoma prieštaringų jausmų — beveik 
motiniško atsidavimo ir vergiškos baimės; o laukinukė, apimta švel- 
numo, atrodė laisva, išdidi 1r kone rūsti. 

Aš priėjau arčiau ir, netardamas nė žodžio, stebeilijau į tą reginį; 
mano smalsumas tikriausiai nepatiko indėnei, nes ji staigiai atsistojo, 
gana šiurkščiai atstūmė mergytę ir, pervėrusi mane piktu žvilgsniu, nu- 
ėjo į mišką. 


mačiau po marškiniais prie nuogo kūno vis dar kraujuojantį anglo skalpą,— 
pridūrė majoras H.“. [Plg. Tocgueville. Journey to America. ed. J. P. Mayer, 
New Haven, 1960, p. 37. Majoras H. ten nusakytas kaip majoras Lamardas.) 

Man dažnai pasitaikydavo matyti susibūrus vienoj vietoj trijų rasių 
atstovus, gyvenančius Šiaurės Amerikoje; iš daugelio požymių jau bu- 
vau pažinęs baltųjų pranašumą, bet ką tik aprašytas reginys mane sa- 
votiškai sugraudino: tas pats meilės ryšys čia siejo engėjus su engia- 
maisiais, ir gamta, stengdamasi juos suartinti, dar labiau pabrėžė, kaip 
toli vienus nuo kitų juos atstūmė prietarai ir įstatymai. 


SĄJUNGOS TERITORIJOJE GYVENANČIŲ INDĖNŲ GENČIŲ 
DABARTINĖ PADĖTIS IR ATEITIS 


Lėtas čiabuvių genčių nykimas. — Kaip tai vyksta? — Negandos, ly- 

dinčios priverstinę indėnų migraciją. — Šiaurės Amerikos laukiniai, 

norėdami, kad jų neišnaikintų, turėjo tik dvi galimybes: kariauti ar- 

ba susitaikyti su civilizacija. — Jie nebegali kariauti. — Kodėl jie ne- 

nori tapti civilizuoti, kai gali tai padaryti, ir nebegali, kai pagaliau 

to panori. — Krikų ir čerokių pavyzdys. — Įvairių valstijų politika tų 
indėnų atžvilgiu. — Federalinės vyriausybės politika. 


Visos indėnų gentys, kitados gyvenusios Naujosios Anglijos teri- 
torijoje, — naragansetai, mohikanai, pekotai — tebėra gyvi tik žmo- 
nių prisiminimuose; lenapai, prieš šimtą penkiasdešimt metų Delawa- 
re'o pakrantėje pasitikę generolą Penną, dabar jau išnykę. Buvau su- 
sidūręs su paskutiniais irokėzais: jie prašė išmaldos. Visos ką tik 
minėtos gentys kadaise gyveno plačiai pasiskleidusios ligi pat jūros; 
dabar reikia nukeliauti daugiau kaip šimtą Ijė į žemyno gilumą, kad 
susitiktum gyvą indėną. Tie laukiniai ne tik pasitraukė, jie stačiai iš- 
naikinti *. Indėnams vis traukiantis ir mirštant, jų vietą užima be pa- 
liovos auganti milžiniška tauta. Dar niekad neregėta, kad vienos tau- 
tos taip stebuklingai daugintųsi ir plėstųsi, o kitos taip sparčiai būtų 
naikinamos. Labai nesunku atskleisti, kaip vyksta tas naikinimas. 

Kai indėnai patys vieni gyveno tose platybėse, iš kurių šiandien ve- 
jami, jų poreikiai buvo labai nedideli; jie gaminosi ginklus, gėrė tik 
upių vandenį, vilkėjo gyvulių kailiais, maitinosi jų mėsa. 


“ Trylikoje valstijų begyvena ne daugiau kaip 6373 indėnai (žr. Legislative 
Documents, 20th Congress [Cecond Session], Nr. 117, p. 20). 

Europiečiai įpiršo Šiaurės Amerikos čiabuviams šaunamuosius gin- 
klus, geležį ir degtinę; išmokė indėnus nešioti drabužius iš mūsų au- 
dinių vietoj paprastų apdarų, kurie jiems ligi tol taip tiko. Įgiję naujų 
pomėgių, indėnai neišmoko jų tenkinti savo išgalėmis, tad turėjo kreip- 
tis į baltuosius. Norėdamas atsiteisti už tas gėrybes, kurių pats nemo- 
kėjo gamintis, indėnas neturėjo pasiūlyti nieko kito, tik prašmatnius 
kailius, kurių dar galėdavo prasimanyti miškuose. Nuo to laiko me- 
džioklė tapo ne tik savo reikmių, bet ir lengvabūdiškų Europos užgai- 
dų tenkinimu. Jis ėmė medžioti miško žvėris ne vien todėl, kad apsi- 
rūpintų maistu, bet ir kad įsigytų vienintelių mainams tinkamų daiktų, 
kurių ir tegalėjo mums duoti *. 

Šitaip tolydžio didėjant čiabuvių poreikiams, jų išteklių vis mažėja. 

Kai tik netoli indėnų užimamos teritorijos įsikuria europiečiai, 
laukiniai gyvuliai persigąsta *. Tūkstančiai laukinių, klajojančių po 


*Ponai Clarkas ir Cassas savo ataskaitoje Kongresui [Report to Congress, Se- 
cond Session, House of Representatives Document No. 117] 1829 m. va- 
sario 4 d. sakė: 

„Jau seniai praėjo tas laikas, kai indėnai galėjo prasimanyti maisto ir dra- 
bužių. nesinaudodami civilizuotų Žmonių darbo vaisiais. Kitapus Misisi- 
pės, krašte, kur dar ganosi didžiulės bandos buivolų, bizonų, gyvena in- 
dėnų gentys, klajojančios drauge su tais laukiniais gyvuliais; mūsų mi- 
nimi indėnai dar sugeba išgyventi laikydamiesi tėvų papročių, tačiau bui- 
volų mažėja, jie traukiasi vis tolyn. O smulkesnių laukinių Žvėrių, tokių 
kaip lokiai, danteliai, bebrai, muskusinės Žiurkės. kurie indėnams yra 
maistas ir pragyvenimo šaltinis, jie gali dabar susimedžioti tik šautuvais 
ir Žabangais (traps). 

Norėdami išmaitinti šeimas, ypač šiaurės vakaruose, indėnai turi dėti ne- 
paprastai daug pastangų. Dažnai medžiotojas keletą dienų nesėkmingai per- 
sekioja grobį, 0 jo šeima tuo metu arba minta šaknimis ir žievėmis, arba 
žūva; labai daug indėnų miršta badu žiemą“. 

Indėnai nenori gyventi kaip europiečiai, tačiau negali apsieiti be europie- 
čių nei gyventi visiškai taip, kaip gyveno jų tėvai. Apie tai byloja kad ir 
toks faktas, kurį taip pat sužinojau iš oficialių šaltinių. Keli indėnų gen- 
ties, gyvenančios prie Aukštutinio ežero, vyrai nužudė europietį; amerikie- 
čių vyriausybė uždraudė prekiauti su kaltininkų gentimi, iki ta juos išduos: 
taip ir įvyko. 

* Važiuodamas iš Vincennes'ų į Kaskaskiasą, per kraštą, dabar (einantį į Illi- 
nois'o valstiją, o tada (1797) visiškai laukinį, Volney savo knygoje Tableau 
des Ėtats-Unis, p. 370, rašo: „Prieš penkerius metus, keliaudamas prerijo- 
mis, tolydžio pastebėdavau keturių penkių šimtų buivolų kaimenes, dabar 

miškus ir neturinčių pastovios gyvenamosios vietos, jų nebaugina; 
bet kai tik kur nors pasigirsta baisus, nenuščiūvantis europiečių dar- 
bų triukšmas, žvėrys ir gyvuliai leidžiasi bėgti, traukiasi į vakarus, 
kur, kaip sako jiems instinktas, vis dar plyti bekraštės negyvenamos 
žemės. „Bizonų kaimenės traukiasi be perstojo, — rašo savo ataskai- 
toje Kongresui ponai Cassas ir Clarkas 1829 m. vasario 1 dieną. — 
Prieš kelerius metus jie dar ganėsi prie Apalačų (Al/leghenies) kalnų; 
po kelerių metų galbūt jų nebeliks tose bekraštėse lygumose, nusi- 
driekusiose palei Uolėtuosius kalnus“. Buvau patikintas, jog baltųjų 
artinimąsi žvėrys dažnai jaučia per du šimtus Ijė. Taip baltieji stu- 
mia į pražūtį gentis, net nežinodami jų vardo, o tos kenčia nuo gro- 
bikų, dar jų nepažindamos*?. 

Nutrūktgalviai nuotykių ieškotojai greitai skverbiasi į indėnų že- 
mes; jie nutolsta nuo baltųjų gyvenamo krašto per penkiolika—dvide- 
šimt Ijė ir statosi civilizuotų Žmonių būstus vidury laukinės šalies. 
Jiems tai nesunku padaryti: medžiotojų genčių ribos juk nenužymėtos. 
Beje, ta teritorija priklauso valstybei ir yra niekieno nuosavybė; tad į 
ją negali pretenduoti nė vienas asmuo. 

Kelios europiečių šeimos, gyvendamos labai toli viena nuo kitos, 
galutinai išbaido visus laukinius gyvulius iš teritorijos, nusidrieku- 
sios tarp jų ūkių. Kitados gyvenę beveik pertekliuje, indėnai vargais 
negalais manosi maisto, o dar sunkiau — reikiamų prekių mainams. 
Jų grobio išbaidymas tolygus mūsų žemdirbių laukų nulaisinimui. 
Netrukus jie beveik visiškai netenka pragyvenimo šaltinių. Ir tada tie 
nelaimingieji klajoja po savo tuščius miškus nelyginant alkani vilkai. 
Instinktyvi tėvynės meilė sieja juos prie gimtosios žemės“, bet čia jų 


Jų nebėra; jos perplaukė Misisipę, bėgdamos nuo medžiotojų ir ypač nuo 
amerikiečių karvių skambalų“. 

* Peržvelgus Jungtinių Valstijų skelbiamoje teritorijoje gyvenančių indėnų 
genčių sąrašą (Legislatives Documents, 20th Congress, Nr. 117, p. 90— 
105), galima įsitikinti, jog sakau tiesą. Pamatysime, jog Vidurio Ameriko- 
je indėnų genčių sparčiai mažėja, nors europiečiai dar labai toli. 

“ Kaip savo Report to Congress (Ataskaita Kongresui), p. 15, rašo ponai Clar- 
kas ir Cassas, indėnai taip pat prisirišę prie savo krašto, kaip ir mes prie 
savojo; be to, mintį atsižadėti Žemių, kurias jų protėviams padovanojo Di- 
džioji Dvasia, jie sieja su tam tikrais prietarais, turinčiais didelės įtakos 
gentims, dar nieko neatidavusioms arba atidavusioms europiečiams tik da- 

laukia tik skurdas ir mirtis. Pagaliau jie ryžtasi, iškeliauja ir, iš tolo 
seka paskui buivolus ir bebrus, vildamiesi, jog tie laukiniai gyvuliai 
parinks jiems naują tėvynę. Tiesą sakant, ne europiečiai guja Ame- 
rikos čiabuvius iš namų, bet badas: didžiulis skirtumas, kurio nebu- 
vo pastebėję senieji kazuistai ir kurį atskleidė šiuolaikiniai teisės 
daktarai. 

Sunku net įsivaizduoti, kokie negandai lydi tuos klajoklius per 
prievartą. Gimtuosius laukus indėnai palieka jau išsekę ir nukamuo- 
ti. Krašte, kur jie ketina apsistoti, gyvena kitos gentys, kurios įtariai 
ir nepalankiai Žiūri į atėjūnus. Iš paskos juos vejasi badas, priekyje 
laukia karas, iš visų pusių tyko vargas. Tikėdamiesi pabėgti nuo to- 
kios gausybės priešų, jie išsisklaido. Kiekvienas jų skyrium mėgina 
slapčia kaip nors prasimanyti ir neaprėpiamoje girių platybėje gyve- 
na lyg tremtiniai civilizuotoje visuomenėje. Tuomet nutrūksta seniai 
susilpnėję bendruomeniniai ryšiai. Netekę tėvynės, netrukus jie ne- 
beturės ir savo tautos, išliks tiktai šeimos; genties vardas prarastas, 
kalba užmirštama, dingsta kilmės pėdsakai. Tauta išnyksta. Ji gyvuo- 
ja tik amerikiečių senienų mėgėjų ir nebent vieno kito Europos eru- 
dito prisiminimuose. 

Nenorėčiau, kad skaitytojai pagalvotų, jog tirštinu spalvas. Savo 
akimis esu matęs tų negandų, ką tik aprašytų knygoje; esu regėjęs to- 
kių nelaimių, kurių neįmanoma nė apsakyti. 

1831 m. pabaigoje buvau atsidūręs kairiajame Misisipės upės kran- 
te, vietovėje, europiečių vadinamoje Memphisu. Man tenai būnant, pa- 
sirodė didelis būrys šoktavų (Louisianos prancūzai juos vadina šakta- 
sais); palikę savo kraštą, tie klajokliai norėjo persikelti į dešinįjį upės 
krantą, tikėdamiesi rasti Amerikos vyriausybės pažadėtą prieglobstį. Bu- 
vo pats Žiemovidis, tais metais spirgino neįprastai dideli šalčiai; snie- 
gas ant Žemės buvo virtęs ledu, upe plaukė didžiulės lytys. Indėnai ke- 
liavo su šeimoms, sužeistaisiais, ligoniais, naujagimiais ir merdėjančiais 
karšinčiais. Jie neturėjo nei palapinių, nei vežimų, tik šiek tiek maisto 
atsargų ir ginklų. Mačiau, kaip jie rengiasi plaukti per plačią upę, ir tas 
didingas reginys niekada neišdils iš mano atminties. Toje glaudžioje 


lelę savo teritorijos. „Mes neparduodame vietos, kur ilsisi mūsų protėvių 
palaikai“, — taip jie visad pirmiausia atsako tiems, kurie siūlosi nupirkti 
jų Žemes. 

minioje nebuvo girdėti nei verksmų, nei dejonių; jie tylėjo. Jų nelaimės 
buvo įsisenėjusios ir, kaip jie jautė, nepataisomos. Indėnai jau buvo su- 
lipę į laivą, o šunys dar tupėjo pakrantėj; galop pamatę, kad laivas tols- 
ta nuo kranto, jie pratrūko siaubingai kaukti ir, šokę į ledinius Misisipės 
vandenis, plaukte nuplaukė paskui šeimininkus. 

Indėnų nustūmimas nuo žemių vyksta be perstojo ir, galima saky- 
ti, teisėtai. 

Europiečių kolonijai artėjant prie tyrų, kur gyvena laukinė gen- 
tis, Jungtinių Valstijų vyriausybė paprastai siunčia ten iškilmingą de- 
legaciją; baltieji suburia indėnus plačioje lygumoje ir, su jais paval- 
gę ir išgėrę, sako: „Ką jūs darote savo tėvų žemėje? Netrukus, norė- 
dami joje gyventi, turėsite išsikasti jų kaulus. Kuo jūsų gyvenamas 
kraštas geresnis už kurį kitą? Nejaugi tik čia, kur jūs esate, yra miš- 
kų, pelkių ir pievų ir nejaugi tik šviečiant šiai saulei galėtumėte gy- 
venti pasaulyje? Anapus kalnų, kuriuos matote horizonte, anapus 
ežero, vakaruose ribojančio jūsų žemes, driekiasi platybės, kur gau- 
su laukinių gyvulių ir Žvėrių; parduokite mums savo žemes ir gyven- 
kite laimingi aname krašte“. Pasakę tokią kalbą, jie išdėlioja indė- 
nams prieš akis šaunamuosius ginklus, vilnonius drabužius, statinai- 
tes degtinės, krūvas stiklinių karolių, alavinių apyrankių, auskarų ir 
veidrodėlių '. Jeigu, matydami visus tuos turtus, jie vis dar dvejoja, 
jiems įteigiama, jog netrukus jie negalėsią atsisakyti siūlomo sandė- 
rio ir net pati vyriausybė būsianti bejėgė užtikrinti jų teises. Ką dary- 


" Kas dedasi tokiomis aplinkybėmis, žr. Legislative Documents, 20th Cong- 

ress, Nr. 117. Tas įdomus pasakojimas įeina į jau cituotą ponų Clarko ir Le- 
wiso Casso Ataskaitą Kongresui, pateiktą 1829 m. vasario 4 d. P. Cassas 
šiuo metu yra valstybės sekretorius karo reikalams. 
„Į tą vietą, kur turi būti sudaryta sutartis, indėnai atvyksta nuskurę ir pus- 
nuogiai. Ten jie mato ir apžiūri gausybę jiems reikalingų daiktų, kurių ap- 
dairiai atsigabena amerikiečių pirkliai. Moterys ir vaikai išūžia galvas vy- 
rams. prašydami patenkinti jų norus, ir panaudoja visą savo įtaką, kad įvyk- 
tų sandėris. Indėnai kaip paprastai neapdairūs. Laukiniai apskritai neatsi- 
spiria pagundai, skuba tučtuojau patenkinti savo įgeidžius ir akimirkos po- 
reikius, apie ateitį jie mažai tegalvoja, lengvai pamiršta praeitį ir nesirūpi- 
na rytojumi. Veltui prašytumėte indėnus užleisti dalį savo teritorijos, ne- 
galėdami tuoj patenkinti jų poreikių. Bešališkai žvelgiant į tų nelaimingų- 
jų padėtį, nėra ko stebėtis, kad jie karštai trokšta bent kiek palengvinti sa- 
vo kančias“. 

ti? Pusiau įtikinti, pusiau priversti, indėnai keliasi gyventi į naujas 
žemes, kur baltieji dešimt metų duos jiems ramybę. Šitaip amerikie- 


čiai 


pusvelčiui superka ištisas provincijas, kurių neišgalėtų įsigyti nė 


turtingiausi Europos monarchai *. 

Aš ką tik aptariau didžiąsias negandas, ir priduriu, kad jos man at- 
rodo nepataisomos. Manau, jog Šiaurės Amerikos indėnų rasė yra pa- 
smerkta žūti, ir, ko gero, tą dieną, kai europiečiai įsikurs Ramiojo van- 
denyno pakrantėje, jos nebeliks ?. 


X 


- 
- 


1830 m. gegužės 19 d. p. Edwardas Everettas Atstovų Rūmuose tvirtino. jog 
amerikiečiai sutarčių pagrindu jau yra įsigiję 230 mln. akrų į rytus ir į va- 
karus nuo Misisipės. | 

1808 m. ozažai perleido 18 mln. akrų už 1000 dolerių rentą. 

1818 m. guapavai perleido. 20 mln. akrų už 4000 dolerių; jie pasiliko me- 
džioklei 1 mln. akrų. Jiems iškilmingai prisiekta gerbti sutarties sąlygas, 
bet netrukus buvo užgrobtos visos jų žemės. 

1830 m. vasario 24 d. M. Bellas ataskaitoje Kongreso Indėnų reikalų ko- 
mitetui rašė: „Įsigydami negyvenamas žemes, indėnų skelbiamas savo nuo- 
savybe, mes patvirtinome nuostatą indėnų gentims už žemes mokėti tiek, 
kiek verti jų medžioklės plotai (hunting grounds) išbėgiojus žvėrims arba 
juos išnaikinus. Šitaip veikti kur kas patogiau, žmoniškiau ir, be abejonės, 
teisiškiau, negu ginklu iš laukinių atimti žemes. 

Nuostata iš indėnų pirkti nuosavybės teisę yra ne kas kita, kaip naujas že- 
mių įsigijimo būdas. žmoniškumo ir interesų (humanity and expediency) 
įtvirtintas vietoj smurto ir užtikrinantis mums teisę į žemes, kurių reika- 
Jaujame remdamiesi tuo, kad jas atradome. ir kurios, be kita ko, mums pri- 
klauso pagal teisę, civilizuotoms tautoms leidžiančią įsikurti laukinių gen- 
čių užimamoje teritorijoje. 

Ligi šiol dėl tam tikrų priežasčių, indėnų akimis žiūrint, tolydžio mažėjo 
jų užimamų žemių vertė, ir tai paskatino juos tas žemes lengvai parduoti 
mums. Tad nuostata iš laukinių pirkti Žemių užėmimo teisę (right of 
occupancy) niekad negalėjo pastebimai pristabdyti Jungtinių Valstijų 
gerovės augimo“ (Legislative Documents, 21st Congress [First Session], 
Nr. 227, p. 36). 

Be kita ko, tokią nuomonę yra išsakę beveik visi Jungtinių Valstijų valsty- 
bės vyrai. 

Ponas Cassas Kongrese pareiškė: „Spręsdami apie ateitį pagal praeitį, ga- 
lime numatyti tolydinį indėnų mažėjimą ir tikėtis visiško jų rasės išnaiki- 
nimo. O kad to neįvyktų, reikia, jog mūsų teritorija nebesiplėstų ir lauki- 
niai įsikurtų už jos ribų, arba iš esmės pasikeistų mūsų santykiai su jais, 0 
to tikėtis neprotinga“. 

Šiaurės Amerikos indėnams buvo tik du išsigelbėjimo būdai: karas 
arba civilizacija; kitaip sakant, jiems reikėjo arba išnaikinti europie- 
čius, arba jiems prilygti. 

Steigiantis kolonijoms, jie dar galėjo suvieniję jėgas išsivaduo- 
ti nuo negausaus būrelio svetimšalių, išsikėlusių į žemyno krantą!". 
Ne kartą jie bandė tai padaryti, ir jiems jau buvo pavykstą. Šian- 
dien jėgos per daug nelygios, kad jie galėtų svajoti apie tokį žygį. 
Beje, tarp indėnų dar atsiranda genialių Žmonių, numatančių, koks 
likimas laukia klajojančių genčių, ir mėginančių suvienyti visas 
gentis bendros neapykantos europiečiams dingstimi, bet jų pastan- 
gos bergždžios. Gentys, gyvenančios baltųjų kaimynystėje, perne- 
lyg nusilpusios, kad įstengtų rimtai pasipriešinti; kitos, kaip būdin- 
ga laukinių prigimčiai, it vaikai viską nerūpestingai atidėlioja ry- 
tojui, ketindamos imtis Žygių, kai pavojus prisiartins; vieni negali, 
kiti visiškai nenori veikti. 

Aiškiai matyti, jog indėnai arba niekada nepanorės tapti civilizuo- 
tais žmonėmis, arba panorės ir bandys tai daryti, kai bus jau per vėlu. 

Civilizacija — tai ilgo, vienoje vietoje vykstančio socialinio darbo 
rezultatas, daugelis kartų tą patirtį perduoda viena kitai. Sunkiausiai 
civilizacija įsigali medžiotojų tautose. Piemenų gentys nuolat keliau- 
ja, bet keliaudamos visad laikosi tam tikros tvarkos ir sugrįžta atgal į 
tą pačią vietą; medžiotojai kraustosi iš vienos vietos į kitą, kaip ir jų 
persekiojami Žvėrys bei laukiniai gyvuliai. 

Ne. kartą buvo bandyta indėnus šviesti, nesikėsinant į jų klajokliš- 
kus papročius; tai darė jėzuitai Kanadoje, puritonai Naujojoje Angli- 
joje !!. Nei vienų, nei kitų pastangos nedavė geresnių rezultatų. Gimusi 
lūšnelėje, civilizacija išblėsdavo miške. Švietėjų, bandžiusių pratinti 
indėnus prie įstatymų, didžiausia klaida buvo ta, kad jie nesuprato, 
jog, norint civilizuoti kokią tautą, pirmiausia reikia pasiekti, kad ji 
nuolat gyventų vienoje vietoje, o tai galėtų padaryti tiktai dirbdama 
žemę; taigi pirmiausia reikėjo indėnus paversti žemdirbiais. 


"" Be kitų, prisiminkime vampanoagų ir kitų susivienijusių genčių, Metaco- 
mo vadovaujamų, karą prieš Naujosios Anglijos kolonistus 1675 m., taip pat 
1622 m. anglų laimėtą karą Virginijoje. 

" Žr. Naujosios Anglijos istorikų darbus. Taip pat žr. Charlevoix. Histoire de 
la Nouvelle-France ir Lettres ėdifiantes (Pamokomi laiškai). 

Indėnai ne tik neturi tų būtinų civilizacijos prielaidų, bet jiems la- 
bai sunku jas įsisąmoninti. 

Žmonės, pripratę prie dyko ir nuotykingo medžiotojų gyvenimo, 
jaučia beveik nenugalimą pasibjaurėjimą nuolatiniu monotonišku 
žemdirbio triūsu. Tai galima pastebėti net mūsų visuomenėje, juo la- 
biau — tautelėse, kur medžiotojų papročiai tapę nacionalinėmis tra- 
dicijomis. 

Be šios pagrindinės priežasties, yra dar viena, ne ką menkesnė, ir 
pasitaikanti tik tarp indėnų. Jau esu ją nurodęs ir jaučiu pareigą dar 
kartą prie jos grįžti. 

Šiaurės Amerikos čiabuviai laiko darbą ne tik blogybe, bet ir ne- 
garbe, ir jų išdidumas priešinasi civilizacijai beveik taip pat atkakliai 
kaip jų tinginystė !*. 

Nėra nė vieno indėno, kad ir koks vargdienis jis būtų, kuris Žievė- 
mis dengtoje savo lūšnelėje nesididžiuotų savimi; į kiekvieną darbą jis 
žiūri kaip į žeminantį užsiėmimą; žemdirbys, jo akimis, nelyginant va- 
gą verčiantis jautis; kiekvienas mūsų amatas jam panašus į vergo triū- 
są. Negalima sakyti, kad jis nevertintų baltųjų galybės ir proto, bet, 
nors ir žavėdamasis mūsų pastangų rezultatais, jis niekina priemones, 
kuriomis tai pasiekiama, o pripažindamas mūsų autoritetą, vis dėlto sa- 
ve laiko pranašesniu už mus. Medžioklė ir karas, pasak jo, — vienin- 
teliai vyro vardo verti užsiėmimai '*. Skurdžiai gyvendamas savo miš- 


!2 Savo veikale Tableau des Ėtats-Unis [p. 423] Volney rašo: „Visose gentyse 
tebėra senosios kartos karių, kurie, matydami imant į rankas kauptuką, pik- 
tinasi, kad išsigimė senieji papročiai, ir skelbia, jog indėnus pražudžiusios 
tik tos naujovės ir jog, norint susigrąžinti buvusią šlovę ir galybę, jiems 
tereikia grįžti prie ankstesnių papročių“. 

"* Viename oficialiame dokumente randame tokį aprašymą: 

„Kol jaunuolis nėra grūmęsis su priešu ir negali girtis kokiais žygdarbiais, 
jo nėmaž nepaisoma, į jį žiūrima beveik kaip į moterį. 

Šokdami savo didžiuosius karo šokius, kariai vienas po kito trenkia į ri- 
tualinį stulpą ir pasakoja apie savo žygdarbius; ta proga klausytojais būna 
pasakotojo giminės, bičiuliai ir bendražygiai. Tyla liudija, kaip įdėmiai jo 
klausomasi, o kokį įspūdį daro jo Žodžiai, rodo audringi plojimai pasako- 
jimo pabaigoje. Jaunuolis, neturintis ko papasakoti tokiuose sambūriuose, 
laikomas labai nelaimingu, ir būna atvejų, kai pasakojimų įaudrinti jauni 
kariai staiga nustoja šokti ir patys vieni išvyksta ieškoti trofėjų ir nuoty- 
kių, kuriais galėtų pasigirti“. 

kų glūdumoj, indėnas puoselėja tas pačias svajones ir mintis, kaip ir 
viduramžių bajoras savo pilyje-tvirtovėje, tr, kad prilygtų pastarajam, 
jis nebent turėtų tapti nugalėtoju. Kaip keista! Senieji Europos prieta- 
rai šiandien gyvuoja Naujojo Pasaulio giriose, bet ne tarp europiečių. 
įsikūrusių jo pakrantėse. 

Šiame veikale ne kartą stengiausi parodyti, kokią stebuklingą įta- 
ką, mano nuomone, žmonių įstatymams ir papročiams turi socialinė 
padėtis. Ta tema norėčiau tarti dar vieną kitą žodį. 

Matydamas mūsų protėvių germanų ir Šiaurės Amerikos klajoklių 
genčių politinių institucijų, taip pat Tacito aprašytų ir mano kartais ste- 
bėtų papročių panašumą, negaliu negalvoti, jog abiejuose pusrutuliuo- 
se ta pati priežastis sukėlė tuos pačius padarinius ir jog tariamoje žmo- 
gaus gyvenimo ir veiklos formų įvairovėje įmanoma rasti bent šiek 
tiek pradinių faktų, reiškinių, davusių pradžią visiems kitiems daly- 
kams. Tai, ką vadiname germaniškomis institucijomis, mano galva, tė- 
ra barbariški papročiai, o tai, ką vadiname feodalinėmis idėjomis, — 
laukinių pažiūros. 

Kad ir kokie prietarai bei ydos draustų Šiaurės Amerikos indėnams 
tapti žemdirbiais ir civilizuotais žmonėmis, kartais būtinybė juos pri- 
verčia nugalėti savo prietarus. 

"Kai kurios didelės Pietų gentys, kaip antai čerokiai ir krikai '*, yra 
lyg apsuptos europiečių, kurie, išsilaipindami vandenyno pakrantėje, 
slinkdami į Ohio žemupį ir Misisipės aukštupį, siautė jas iš visų pusių. 
Jos nebuvo vaikomos iš vienos vietos į kitą kaip Šiaurės gentys, užtat 
vis labiau spaudžiamos iš visų pusių, — taip medžiotojai užspeičia grobį 


'* Tos gentys ir šiandien tarytum apsuptos Georgijos, Tennessee. Alabamos ir 
Mississippės valstijų. 
Kadaise pietuose gyveno keturios didelės gentys (dar ne visai išnykusios): 
šoktavai (choctaws), šikasavai (chikasaws), krikai (creeks) ir čerokiai (che- 
rokees). 
1830 m. visų keturių genčių dar buvo likę apie 75 000 žmonių. Manoma. 
Jog šiuo metu Amerikos anglų Sąjungos užimamoje arba skelbiamoje teri- 
torijoje gyvena 300 000 indėnų (žr. Proceedings of the Indian Board in the 
City of New York). Kongresui pristatytuose oficialiuose dokumentuose tas 
skaičius siekia 313 130. Skaitytojams, norintiems žinoti visų genčių, gy- 
venančių Amerikos anglų teritorijoje, pavadinimus ir žmonių skaičių. pa- 
tariu susipažinti su mano nurodytais dokumentais (Legislative Documents, 
20th Congress, Nr. 117, p. 90—105). 

prieš galutinai jį puldami. Atsidūrę tarp mirties ir civilizacijos, indėnai 
susivokė esą priversti gėdingai manytis savo darbu kaip baltieji; taigi jie 
virto žemdirbiais ir, galutinai neatsižadėdami nei įpročių, nei tradicijų, 
paaukojo tai, kas buvo tikrai reikalinga gyvybei išsaugoti. 

Čerokiai pasiekė dar daugiau; sukūrė alfabetą, rašytinę kalbą, pa- 
lyginti tvirtą valdymo formą; o kadangi Naujajame Pasaulyje viskas 
vyksta šuoliais, dar neturėdami visų drabužių, ėmė leisti laikraštį". 

Europietiškų papročių plitimą tarp indėnų itin paspartino metisai !“. 
Perimdami tėvo išprusimą ir galutinai neišsižadėdami motinos rasės 
laukinių papročių, metisai tapo natūraliu ryšiu tarp civilizacijos ir bar- 
barybės. Visur, kur būta daugiau metisų, pamažu kito indėnų sociali- 
nė padėtis ir papročiai !!. 


'* Aš -parsivežiau Prancūzijon keletą to keisto leidinio egzempliorių. 

16 Report of the Committee on Indian Affairs, 21st Congress, Nr. 227 [First 
Session], p. 23 pasakojama apie tai, kodėl tarp čerokių daugėjo metisų; pa- 
grindinė priežastis — Nepriklausomybės karas. Daugelis Georgijos valsti- 
jos Amerikos anglų, stojusių į Anglijos pusę, buvo priversti trauktis pas in- 
dėnus ir ten sukūrė šeimas. 

" Gaila, metisų būta labai nedaug, ir Šiaurės Amerikoje jie turėjo nepalygi- 
namai mažiau įtakos nei kur kitur. 
Šitoje Amerikos žemyno dalyje gyveno dvi didžiausios Europos tautos: 
prancūzai ir anglai. 

Pirmieji labai greit užmezgė santykius su čiabuvių dukterimis, beje, indė- 
nų ir prancūzų charakteriai buvo tarytum slapčia giminingi. Užuot diegę 
barbarams civilizuoto gyvenimo gėrį ir papročius, prancūzai dažniausiai pa- 
tys pamėgdavo laukinį gyvenimą ir prie jo prisirišdavo; jie pasidarė pavo- 
jingiausi negyvenamų žemių šeimininkai ir pelnė indėnų draugystę, perim- 
dami jų ydas ir dorybes. Kanados gubernatorius ponas de Denonville'is 
1685 m. rašė Liudvikui XIV: „Anksčiau buvo manyta, jog reikia priartinti 
laukinius prie mūsų ir juos suprancūzinti; deja, turiu pripažinti, jog mes 
klydome. Tie, kurie suartėjo su mumis, nė kiek nesuprancūzėjo, o prancū- 
zai, lankęsi pas juos, pasidarė laukiniai. Jie stengiasi ir rengtis, ir gyventi 
kaip laukiniai“ (žr. Charlevoix. Histoire de la Nouvelle-France, t. 2, p. 15). 
Anglai, priešingai, gyveno atkakliai prisirišę prie savo tėvų pažiūrų, tra- 
dicijų, menkiausių įpročių ir vidury Amerikos platybių išliko tokie, ko- 
kie buvo Europos miestuose; tad jie niekino laukinius ir nenorėjo su jais 
užmegzti jokių santykių, juo labiau saugojosi sumaišyti savo kraują su 
barbarų krauju. | 

Žodžiu, prancūzai neturėjo jokios išganingos įtakos indėnams, o anglai 
visados jiems buvo svetimi. 


22.-K012 

Čerokių pavyzdys rodo, jog indėnai gali tapti civilizuotais žmonė- 
mis, bet jokiu būdu neįrodo, kad jiems gali tai pavykti. 

Sunkumus, trukdančius indėnams pritapti prie civilizacijos, lemia 
viena bendro pobūdžio priežastis, kurios beveik neįmanoma išvengti. 

Įdėmiai peržvelgę istoriją, pastebime, jog barbarų gentys dažniau- 
siai pačios savo jėgomis siekė civilizacijos. 

Tik tauta nugalėtoja paprastai semdavosi Žinių ir kultūros iš nuga- 
lėtųjų tautų. 

Kai nugalėtoji tauta yra išsilavinusi, o nugalėtojų — puslaukinė, 
kaip tai atsitiko Romos imperiją užplūdus šiaurės tautoms arba Ki- 
niją — mongolams, pergalė užtikrina barbarui galybę, kurios dėka jis 
atsiduria civilizuoto Žmogaus lygmenyje ir jaučiasi su juo kaip lygus 
su lygiu, o paskui tampa jo varžovu; vienas turi jėgos, kitas — pro- 
to; vienas žavisi nugalėtųjų menais ir mokslais, kitas pavydi nugalė- 
tojams jų galybės. Paskui barbarai įsileidžia į savo rūmus civilizuo- 
tą Žmogų, 0 civilizuotas Žmogus savo ruožtu atveria jiems mokyklas. 
Tačiau kai tas, kuris turi fizinę jėgą, yra dar ir pranašesnio intelekto, 
nugalėtasis tik labai retais atvejais paklūsta civilizacijai: jis arba pa- 
sitraukia, arba sunaikinamas. 

Todėl galima apskritai pasakyti, jog laukiniai eina ieškoti mokslo 
su ginklu rankose, bet niekad nepriima jo kaip dovanos. 

Jeigu indėnų gentys, dabar gyvenančios vidury žemyno, galėtų 
pačios sukaupti pakankamai energijos ir pabandytų siekti civilizaci- 
j0s, joms tikriausiai pavyktų. Būdamos pranašesnės už aplinkines 
barbarų gentis, jos ilgainiui sustiprėtų, įgytų patyrimo ir, europie- 
čiams staiga pasirodžius pasienyje, gal nesugebėtų apginti savo ne- 
priklausomybės, tačiau bent jau priverstų gerbti savo teises ir pritap- 
tų prie nugalėtojų. Deja, indėnai, patys būdami puslaukiniai, susidūrė 
su civilizuočiausia ir, sakyčiau, gobšiausia pasaulio tauta, 0 jų mo- 
kytojai drauge tapo jų šeimininkais ir kartu su švietimu atnešė jiems 
priespaudą. 

Laisvi gyvendami miškuose, Šiaurės Amerikos indėnai buvo varg- 
dieniai, bet nesijautė Žemesni už kitus; panūdę smelktis į baltųjų so- 
cialinę hierarchiją, jie turi tenkintis tik žemiausia jos pakopa, nes, bū- 
dami vargšai ir bemoksliai, atsiduria visuomenėje, kur viešpatauja 
mokslas ir turtas. Palikę judrų gyvenimą, pilną negandų ir pavojų, bet 

drauge didingą ir žadinantį jausmus !*, jie priversti taikstysis su nykiu, 
monotonišku, varganu gyvaliojimu. Vienintelė tos visų garbstomos ci- 
vilizacijos dovana — tai nuolatiniai pažeminimai ir sunkiu darbu 
pelnytas duonos kąsnis. 

Bet ir tą kąsnį jam ne visada pavyksta užsidirbti. 

Kai indėnai ryžtasi mėgdžioti savo kaimynus europiečius ir kaip tie 
pradeda dirbti žemę, jiems gresia pragaištinga konkurencija. Baltasis 
puikiai žino žemės dirbimo paslaptis. Indėnas nemokšiškai imasi ne- 
žinomo amato. Vienas be vargo išsiaugina gausų derlių, kitas, įdėjęs 
daug triūso, nusiraško tik skurdžius Žemės vaisius. 


'* Nuotykingas medžiotojų tautų gyvenimas turi žavesio, kuris pakeri žmogaus 
širdį ir suvilioja jį, nepaisant jo proto ir patyrimo. Tuo galima įsitikinti 
skaitant Tannero „Prisiminimus““. 

Tanneras — europietis, nuo šešerių metų auklėtas indėnų ir trisdešimt me- 
tų bastęsis drauge su jais giriose. Nėra nieko kraupesnio už jo aprašomus 
vargus. Jis pasakoja mums apie gentis be vadų, šeimas, atsilikusias nuo 
genčių, pavienius Žmones, stiprių didžiųjų genčių likučius, klaidžiojančius 
po ledynus nykiomis Kanados plynėmis. Juos gena badas ir šaltis; kasdien 
atrodo, kad jie tuojau atsisveikins su gyvybe. Papročiai nebetekę savo ga- 
lios, tradicijų niekas nebesilaiko. Kuo toliau, tuo labiau tie žmonės laukėja. 
Tanneras drauge su jais kenčia visus vargus; niekas jo čia nelaiko, jis — 
europietis ir galėtų kada nori grįžti pas baltuosius; kasmet vyksta su jais 
prekiauti, lankosi jų namuose, mato jų išteklių; Žino, jog panūdęs visada 
galės grįžti į civilizuotą gyvenimą, bet trisdešimt metų praleidžia tyruose. 
Pagaliau sugrįžęs į civilizuotą visuomenę, prisipažįsta, jog aprašytasis var- 
gingas gyvenimas jam atrodo pilnas nenusakomo žavesio; neatsispirdamas 
traukai, jis nuolatos keliauja į tas plynes ir kaskart su didžiausia širdgėla 
palieka ten karaliaujantį skurdą; o kai pagaliau visam laikui įsikuria tarp 
baltųjų, vaikai atsisako drauge su juo ramiai ir pasiturimai gyventi. 

Aš pats buvau susitikęs Tannerą Aukštutinio ežero gale. Jis man pasirodė 
panašus daugiau į laukinį negu į civilizuotą žmogų. 

Tannero veikalas padrikas, be jokio stiliaus, bet autorius įspūdingai pasa- 
koja apie tų, tarp kurių gyveno, papročius, aistras, ydas ir ypač vargus. 
Vikontas Ernestas de Blosseville'is, nuostabios knygos apie anglų baudžia- 
mąsias kolonijas autorius, yra išvertęs Tannero Prisiminimus. Prie savo ver- 
timo p. de Blosseville'is pridūrė nepaprastai įdomių pastabų, kuriomis rem- 
damiesi skaitytojai galės Tannero aprašytus faktus palyginti su daugybės se- 
nųjų ir šiuolaikinių tyrinėtojų pasakojimais. 

Visi tie, kurie nori susipažinti su dabartine Šiaurės Amerikos indėnų padė- 
timi ir įsivaizduoti jų ateitį, turėtų perskaityti p. de Blosseville'io veikalą. 

Europietis gyvena tarp žmonių, kuriuos pažįsta ir kurių poreikiai 
jam puikiai žinomi. 

Laukinis gyvena tarp priešų, menkai numano apie jų papročius, 
kalbą ir įstatymus, tačiau be jų negalėtų išsiversti. Tik keisdamasis ga- 
miniais su baltaisiais, jis gali turėti šiokią tokią naudą, nes tautiečiai 
mažai jam teįstengia pagelbėti. 

Taigi, norėdamas parduoti savo darbo vaisius, laukinis sunkiai ran- 
da pirkėją, kuris europiečiui žemdirbiui pats eina į rankas, ir tai, ką 
laukinis pagamina, kainuoja brangiai, o europietis tuo tarpu ir gami- 
na, ir pardavinėja pusvelčiui. 

Tikėdamasis išvengti vargų, persekiojančių barbarus, indėnas 
įpuola dar į didesnį vargą, tykantį jo tarp civilizuotų Žmonių, ir jam 
kone taip pat sunku gyventi apsuptam mūsų ištekliaus, kaip ir vidu- 
ry miškų. 

Indėnas tebėra prisirišęs prie klajoklių papročių, jį tebeveikia tra- 
dicijos; tebegyvas 17 medžioklės instinktas. Dabar jo sudrumsta vaiz- 
duotė dar spalvingiau piešia kadaise miškuose patirtus laisvo gyveni- 
mo džiaugsmus; iškęsti nepritekliai ir nuolat grėsę pavojai atrodo ne- 
be tokie baisūs. Nepriklausomybė, kuria jis naudojosi tarp sau lygių, 
yra nepalyginama su civilizuotoje visuomenėje užimama vergiška pa- 
dėtimi. O tyrai, kur jis taip ilgai gyveno laisvas, visai netoli, vos ke- 
lios valandos kelio pėsčiomis. Už pusiau išplėštą dirvoną, kuris vos ne 
vos jį išmaitina, baltieji karmynai siūlo, jo manymu, per didelę kainą. 
Gal tie europiečių pinigai suteiks jam galimybę ramiai ir laimingai gy- 
venti atstu nuo jų? Jis palieka arklą, pasiima ginklus ir visam laikui 
grįžta į miškus !?. 


" Pražūtinga civilizuotų tautų įtaka mažiau civilizuotoms atsiskleidžia ir 
stebint pačių baltųjų gyvenimą. 
Beveik prieš šimtą metų vidury negyvenamų žemių prancūzai įkūrė mics- 
tą, pavadintą Vincennes'ais prie Wabasho. Ten jie ištaigiai gyveno iki at- 
vykstant amerikiečių imigrantams. Tie tuojau pradėjo konkurencija žlugdyti 
senuosius gyventojus, o paskui pusvelčiui supirko jų žemes. Tuo metu, kai 
p. de Volney, iš kurio aš ir pasisėmiau šitų Žinių, važiavo per Vincennes'us, 
prancūzų čia buvo likę apie šimtą, daugumas jų persikėlė į Louisianą ir Ka- 
nadą. Tie prancūzai buvo dori, bet menko išsilavinimo Žmonės, neturintys 
įgūdžių ir jau iš dalies užsikrėtę laukinių papročiais. Amerikiečiai, galbūt 
neprilygstantys jiems dora, gerokai juos lenkė intelektu: buvo apsukrūs, iš- 
prusę, turtingi ir mokėjo tvarkyti savo reikalus. 

To liūdno aprašymo autentiškumą gali patvirtinti mano pasakoji- 
mas apie tai, kas atsitiko krikams ir čerokiams. 

Nors ir ne per daugiausia nuveikę, tie indėnai tikrai turi įgimtų su- 
gebėjimų, ne ką mažesnių nei Europos tautos, turinčios plačių užmo- 
jų, tačiau tautoms, kaip ir žmonėms, negana proto ir pastangų, kad ko 
nors išmoktų, — reikia laiko. 

Tuo tarpu, kai laukiniai patys stengiasi tapti civilizuoti, europiečiai 
toliau spaudžia iš visų pusių ir vis labiau supa juos glaudžiu ratu. Šian- 
dien abi rasės pagaliau susitiko akis į akį, atsidūrė greta viena kitos. 
Indėnas jau pranoko savo tėvą laukinį, bet toli gražu neprilygsta bal- 
tajam kaimynui. Savo turto ir žinių dėka europiečiai ėmė nedelsdami 
grūmtis dėl pranašumo, kurį iki tol čiabuviams teikė turėta žemė; jie 
įsikūrė tarp indėnų, užgrobė arba pusvelčiui supirko žemes, ėmė su 
jais konkuruoti, ir nuskurdinti, sužlugdyti indėnai 'nebeįstengė 
varžovams atsilaikyti. Izoliuoti savo tėvynėje, jie virto tik nedidele 
grasių svetimšalių kolonija, apsupta gausios, juos engiančios tautos *". 


„Aš pats esu pastebėjęs, jog prancūzų Kanadoje, kur skirtumai tarp dviejų 
| tautų nėra ryškūs, pirmauja ne kanadiečiai, 0 anglai. Pačmę į į savo rankas 
prekybą ir pramonę, prancūzams jie palieka vis mažiau ir mažiau erdvės. 
Louisianoje visa pramonė ir prekyba taip pat sutelkta Amerikos anglų ran- 
kose. 

Stulbinantys dalykai dedasi Texaso valstijoje, kuri, kaip žinome, priklauso 
Meksikai ir skiria abi valstybes. Prieš kelerius metus Amerikos anglai pra- 
dėjo vienas po kito smelktis į tą mažai gyvenamą provinciją, supirko žemes, 
„paėmė į savo rankas pramonę ir gana sparčiai išstūmė visus gyventojus. Jei 
Meksika nesuskubs sustabdyti šito proceso, ji veikiai neteks Texaso. 

Jei keli skirtumai, menkai juntami europinei civilizacijai, sukelia tokius 
padarinius, nesunku suvokti, kas turi atsitikti, kai tobuliausia europinė ci- 
vilizacija susiduria su laukiniais indėnais. 

Žr. Legislative Documents, 21st Congress, Nr. 89 [First Session] — apie 
baltųjų piktnaudžiavimus indėnų teritorijoje. Kartais Amerikos anglai įsi- 
kuria dalyje teritorijos, lyg jiems kitur būtų pritrūkę žemės, ir Kongresas 
turi siųsti kariuomenę, kad juos išgintų; kartais jie ima grobti indėnų gy- 
vulius, degina jų namus, nusiima jų derlių arba naudoja prieš juos smurtą. 
Visi tie įkalčiai rodo, jog indėnai kasdien tampa piktnaudžiavimo jėga 
aukomis. Tarp indėnų paprastai gyvena Sąjungos atstovas; tarp minėtų do- 
kumentų yra ir su čerokiais gyvenusio atstovo ataskaita; valdininkas beveik 
visada palankiai atsiliepia apie indėnus. „Baltųjų įsibrovimas į čerokių te- 
ritoriją, — rašo jis 12 puslapyje, — pražudys žmones, skurdžiai ir taikiai 


ax 

Viename pranešime Kongresui Washingtonas yra pasakęs: „Mes 
esame labiau išprusę ir galingesni už indėnų gentis; mums turi būti 
garbė gražiai ir netgi tauriai su jomis elgtis“. 

Tos taurios ir doros politikos niekad nebuvo laikomasi. 

Prie kolonistų gobšumo paprastai prisideda vyriausybės tironija. 
Nors čerokiai ir krikai buvo įsikūrę toje Žemėje, kur gyveno prieš at- 
vykstant europiečiams, nors amerikiečiai dažnai tarėsi su jais kaip su 
svetimšaliais, valstijos, kuriose jie buvo, nenorėjo jų pripažinti kaip 
nepriklausomų tautų ir sumanė priversti tuos Žmones, neseniai išėju- 
sius iš miškų, klausyti savo pareigūnų, laikytis savo papročių ir įsta- 
tymų *!. Vargas paskatino tuos nelaiminguosius indėnus šlietis prie ci- 
vilizacijos, priespauda skatina juos šiandien grįžti atgal į laukinį gy- 
venimą. Daugelis jų, palikdami pusiau išplėštus dirvonus, vėl pratinasi 
gyventi pagal laukinių papročius. 

Panagrinėję Pietų Valstijų įstatymų leidėjų tironiškas priemones, jų 
gubernatorių veiklą ir jų teismų sprendimus, lengvai įsitikintumėme, 
jog pagrindinis tikslas, kurio siekiama sutelktomis pastangomis, — vi- 
siškai išstumti indėnus. Tos dalies Sąjungos amerikiečiai godžiai Žiū- 
ri į indėnų žemes *; jie nujaučia, jog tie dar nėra visiškai pamiršę lau- 
kinio gyvenimo tradicijų, ir, kol civilizacija dar nėra tvirtai jų pririšu- 
si prie Žemės, nori įvaryti jiems neviltį ir priversti keltis kitur. 

Atskirų valstijų engiami krikai ir čerokiai kreipėsi į centrinę vy- 
riausybę. Toji nėra visiškai nejautri indėnų vargams ir rūpesčiams, ji 


ten gyvenančius“. Toliau sakoma, jog Georgijos valstija, norėdama įsiskver- 
bti į čerokių Žemes, ėmė ženklinti ribas; federalinės vyriausybės agentas 
praneša, kad ženklino baltieji, o ne indėnai, todėl ženklinimas neturįs jo- 
kios galios. 

* 1829 m. Alabamos valstija suskirsto krikų teritoriją į grafystes ir indėnus 
pajungia europiečių pareigūnų valdžiai. 
1830 m. Mississippės valstija šoktavus ir šikasavus sulygina su baltaisiais 
ir paskelbia, jog tie, kurie pasiskelbs vadais, bus nubausti 1000 dolerių bau- 
da ir vienerių metų kalėjimu. 
Kai Mississippės valstija šitaip primetė savo įstatymus indėnams šoktavams, 
gyvenantiems valstijos ribose, tie susirinko, jų vadas pranešė baltųjų valią ir 
perskaitė vieną kitą iš jiems primetamų įstatymų; indėnai vienu balsu pareiš- 
kė, kad geriau vėl trauktis į negyvenamas žemes (Mississippi Papers). 

" Georgijos gyventojai, kuriems taip trukdo indėnų kaimynystė, užima teri- 
toriją, kur vienoje kvadratinėje mylioje gyvena ne daugiau kaip septyni 
žmonės. Prancūzijoje tokiame pat plote gyvena 162 žmonės. 

nuoširdžiai norėtų išsaugoti čiabuvių likučius ir užtikrinti jiems lais- 
vę naudotis teritorija, kurią pati garantavo *, bet, jai mėginant įgyven- 
dinti tuos planus, nepaprastai priešinasi atskiros valstijos, ir tuomet ji 
lengvai ryžtasi leisti žūti kelioms pusiau išnaikintoms indėnų gentims 
ir apsaugoti nuo pavojų amerikiečių Sąjungą. 

Būdama bejėgė globoti indėnus, federalinė vyriausybė norėtų bent 
palengvinti jų dalią; ji net apsiėmė savo lėšomis perkelti juos kitur. 

Tarp 33" ir 37“ šiaurės platumos driekiasi erdvus kraštas, pagrindi- 
nės upės vardu pavadintas Arkansasu. Iš vienos pusės jis ribojasi su 
Meksika, iš kitos jį skalauja Misisipė. Jį vagoja gausybė upių ir upe- 
lių, klimatas labai švelnus, o žemė derlinga. Tame krašte pasitaiko tik 
viena kita klajojanti orda. Kaip tik į šitą krašto dalį, esančią arčiau- 
siai Meksikos ir toliausiai nuo amerikiečių gyvenviečių, Sąjungos vy- 
riausybė nusprendė perkelti Pietų čiabuvių likučius. 

1831 m. pabaigoje mums buvo tvirtai pareikšta, jog 10 000 indėnų 
jau įsikūrę Arkansaso pakrantėse, kiti atvyksta kasdien. Tačiau Kon- 
gresas nesugebėjo išgauti vieningo sprendimo iš tų, kurių likimą no- 
rėjo sutvarkyti: vieni džiaugsmingai sutiko bėgti tolyn nuo tironijos ži- 
dinio, labiausiai išprusę atsisakė palikti želiančius pasėlius ir naujus 
būstus; jie mano, jog, nutrūkus civilizacijos procesui, jis nebeprasidės 
iš naujo; jie bijo, kad sėslaus gyvenimo įpročiai vos radęsi nesugrąži- 
namai pranyks vidury dar laukinio krašto, kur niekas neparuošta žem- 
dirbių gyvenimui; jie žino, kad tame civilizacijos neliestame krašte jie 
susidurs su priešų ordomis, su kuriomis nebeįstengs kovoti, — barba- 
rų energija bus išsekusi, o civilizacijos jėgų jie dar nebus įgavę. Beje, 
indėnai nesunkiai perprato, jog federalinės vyriausybės pasiūlymas la- 
bai lengvabūdiškas. Kas gali jiems užtikrinti, kad pagaliau jie ramiai 
pailsėsią naujajame prieglobstyje? Jungtinės Valstijos įsipareigojan- 
čios ten jais rūpintis, bet ir dabartinė teritorija kadaise jiems buvusi ga- 
rantuota pačiomis iškilmingiausiomis priesaikomis **. Tiesa, šiandien 
amerikiečių vyriausybė nebeatimanti žemių, bet leidžianti jas grobti. 


“1818 m. Kongreso įsakymu Arkansaso teritoriją apžiūrėjo amerikiečių ko- 
misarai, lydimi krikų, šoktavų tir šikasavų delegacijos. Tai ekspedicijai va- 
dovavo ponai Kennerly, McCoy, Washas Hoodas ir Johnas Bellas (žr. Do- 
cuments of Congress, Nr. 87, House of Representatives, komisarų ataskai- 
tas ir jų dienoraštį). 

* 1790 m. sutartyje su krikais randame tokį straipsnį: „Jungtinės Valstijos iš- 

Praslinksią keleri metai, ir tie patys baltieji, siaučiantys juos iš visų 
pusių, be abejonės, vėl lipsią ant kulnų Arkansaso platybėse; vėl ap- 
niksią ir tie patys vargai, nuo kurių vėl nebūsią jokio išsigelbėjimo; 
anksčiau ar vėliau pritrūkus žemės, jiems vis tiek reikėsią nusilenkti 
likimui ir numirti. 

Sąjunga indėnams rodo mažiau gobšumo ir smurto negu kiekvie- 
nos valstijos vyriausybė, bet pasitikėjimo jiems nekelia nei Sąjungos, 
nei valstijų politika. 

Skleisdamos tarp indėnų, pasak jų, savo įstatymų gėrį, valstijos ti- 
kisi, jog tie greičiau persikels kitur, negu ims jų laikytis,.o centrinė vy- 
riausybė, žadėdama tiems nelaimingiesiems nuolatinę gyvenamąja 
vietą Vakaruose, gerai žino, kad negali jiems to garantuoti ?. 

Tad valstijos tironiškai verčia laukinius bėgti, o Sąjunga pažadais 
ir parama palengvina tą bėgimą. Taip skirtingomis priemonėmis sie- 
kiama to paties tikslo **. 


kilmingai garantuoja krikų tautai visas žemes, kurias ji turi Sąjungos teri- 
torijoje“. 

1791 m. liepos mėnesį su čerokiais sudarytoje sutartyje yra toks straipsnis: 
„Jungtinės Valstijos iškilmingai garantuoja čerokiams visas žemes, kurių 
anksčiau ji nėra perleidusi. Jeigu kuris Jungtinių Valstijų pilietis arba bet 
kuris kitas ne indėnų tautybės Žmogus įsikurtų čerokių teritorijoje, Jungti- 
nės Valstijos pareiškia, kad nebegloboja to piliečio ir leidžia jį nubausti če- 
rokių tautai“ (8 straipsnis). 

Ir vis dėlto oficialiai tai jiems garantuoja. Žr. prezidento laišką, 1829 m. ko- 
vo 23 d. rašytą krikams (Proceedings of the Indian Board in the City of New 
York, p. 5): „Už Didžiosios upės (Misisipės), jūsų Tėvas yra paruošęs jums 
platų kraštą. Ten jūsų broliai baltieji neateis drumsti jums ramybės; jie ne- 
turės jokių teisių į jūsų Žemes; galėsite ten gyventi ir jūs, ir jūsų vaikai, 
džiaugdamiesi taika ir ištekliumi, kolei žolė želia ir upeliai teka; jos pri- 
klausys jums amžinai“. 

Kitame laiške, 1829 m. balandžio 18 d. Karo departamento sekretoriaus ra- 
šytame čerokiams, pareiškiama, jog indėnai neturį dėti vilčių į šiuo metu 
užimamą kraštą, bet jis užtikrinąs jų Žemių neliečiamumą tada, kai jie bū- 
sią kitapus Misisipės (tas pats dokumentas, p. 6), lyg tuomet jis turėsiąs tą 
galią, kurios neturįs šiuo metu! 

Norint visapusiškai išnagrinėti, kokią politiką indėnų atžvilgiu vykdė atski- 
ros valstijos ir Sąjunga, reikia išstudijuoti: 1) atskirų valstijų įstatymus, su- 
sijusius su indėnais (tas rinkinys įtrauktas į Legislative Documents, 21st 
Congress, Nr. 319); 2) to paties turinio Sąjungos įstatymus ir ypač 1802 m. 
kovo 30 d. įstatymą (tie įstatymai įtraukti į p. Story veikalą, antrašte 

Savo peticijoje Kongresui *' čerokiai pareiškia: „Mūsų dangiškojo 
Tėvo, valdančio pasaulį, valia Amerikos raudonųjų žmonių rasė suma- 
žėjo, baltoji rasė išsiplėtė ir pagarsėjo. 

Kai jūsų protėviai pasirodė mūsų pakrantėse, raudonieji žmonės 
buvo stiprūs ir, nors buvo tamsuoliai ir laukiniai, gražiai juos pasitiko 
ir leido sausoje Žemėje pailsinti nutirpusias kojas. 

Indėnai pasiskubino duoti visko, ko prašė baltieji žmonės, norė- 
dami patenkinti savo poreikius. Tada indėnai buvo šeimininkai, o bal- 
tieji — prašytojai. Šiandien padėtis pasikeitė: raudonųjų žmonių stip- 
rybė virto silpnumu. Kuo sparčiau gausėjo kaimynų, tuo labiau silpo 
jų galia, o dabar iš tiekos galingų genčių, gyvenusių krašte, jūsų va- 
dinamame Jungtinėmis Valstijomis, tėra viena kita, išlikusi po visuo- 
tinės katastrofos. Šiaurės gentys, kadaise garsėjusios galybe, prany- 
ko viena po kitos. Toks likimas buvo skirtas Amerikos raudoniesiems 
žmonėms. | 

Ar mums, paskutiniams savo rasės palikuonims, taip pat lemta mirti? 

Nuo neatmenamų laikų mūsų bendras Tėvas, esantis danguje, mū- 
sų protėviams padovanojo žemę, kurią dabar užimame; mūsų protėviai 
perdavė ją mums kaip palikimą. Mes pagarbiai ją išsaugojome, nes jo- 
je ilsisi jų palaikai. Ar esame kada nors pardavę ar praradę tą paliki- 
mą? Leiskite jus nuolankiai paklausti, ar tauta turi kokią nors kitą tei- 
sę į kraštą, didesnę už paveldėjimo ir valdymo teisę, kuria naudojama- 
si nuo neatmenamų laikų? Mes žinome, jog Georgijos valstija ir 
Jungtinių Valstijų prezidentas tvirtina, kad mes praradę tą teisę. Bet tas 
teiginys mums atrodo klaidingas. Kada esame ją praradę? Kokį nusi- 
kaltimą esame padarę, kad norima iš mūsų atimti tėvynę? Ar prikai- 
šiojama, jog Nepriklausomybės karo metais kariavome po Didžiosios 
Britanijos karaliaus vėliava? Jeigu tai laikote nusikaltimu, kodėl iškart 
po karo pirmojoje sutartyje nepareiškėte, kad mes praradome nuosa- 
vybės teisę į savo žemę? Kodėl tuomet neįterpėte štai tokio straipsnio: 
„Jungtinės Valstijos labai norėtų sudaryti taiką su čerokių tauta, bet, 
baudžiant ją už dalyvavimą kare, yra pareikšta, jog čerokiai nebebus 
laikomi žemdirbiais ir bus priversti keltis kitur, kai to pareikalaus 


Laws of the United States), 3) pagaliau, norėdami suprasti dabartinius Są- 
jungos ir indėnų genčių santykius, žiūrėkite p. Casso, valstybės sekretoriaus 
karo klausimais, 1823 m. lapkričio 29 d. ataskaitą. 

?7 1829 m. lapkričio 19 d. Teksto vertimas pažodinis. 

kaimyninės valstijos“? Tuomet ir reikėjo taip kalbėti, bet niekam ne- 
atėjo į galvą tokia mintis, ir mūsų tėvai niekad nebūtų sutikę pasira- 
šyti tokios sutarties, kuri atimtų iš jų švenčiausias teises ir atplėštų tė- 
vynę“. 

Taip kalba indėnai; jie sako tiesą, ir to, ką jie numato, manding, ne- 
įmanoma išvengti. 

Kad ir iš kokios pusės žiūrėtum į Šiaurės Amerikos čiabuvių negan- 
das, visos jos nepataisomos; jeigu jie liks laukiniai, bus tolydžio ver- 
čiami kilnotis iš vienos vietos į kitą; jeigu jie panūs civilizuoto gyve- 
nimo, bus pasmerkti priespaudai ir vargui, bendraudami su labiau ci- 
vilizuotais žmonėmis. Jeigu nesiliaus Kiajoje, po negyvenamas žemyno 
platybes, žus; jeigu apsispręs įsikurti vienoje vietoje, irgi žus. Švies- 
tis jie gali tik europiečių padedami, tačiau, bendraudami su europie- 
čiais, išsigimsta ir grįžta atgal į laukinį gyvenimą. Gyvendami Ameri- 
kos tyrų platybėse, jie atsisako keisti savo papročius, bet jau būna per 
vėlu juos keisti, kai pagaliau priverčiami to norėti. 

Ispanai pjudo indėnus šunimis kaip laukinius žvėris; jie plėšia Nau- 
jąjį Pasaulį kaip šturmu paimtą miestą — be atodairos ir pasigailėji- 
mo, bet visko neįmanoma sunaikinti, teroras turi pabaigą; žudynių iš- 
vengę indėnai galiausiai susijungia su nugalėtojais ir perima jų tikėji- 
mą ir papročius ** 

Jungtinių Valstijų amerikiečių elgesys su čiabuviais, priešingai, pa- 
grįstas šventa pagarba teisingumui ir įstatymams. Kol indėnai laikosi 
savo laukinio gyvenimo, amerikiečiai nesikiša į jų reikalus ir Žiūri į 
juos kaip į nepriklausomas tautas; jie neužiminėja indėnų žemių, kol 
jų neįsigyja deramai sudarę sutartį; ir jeigu kokia indėnų gentis staiga 
atsisako gyventi savo teritorijoje, broliškai tiesia jai ranką ir veda ki- 
tur, kad toji galėtų numirti toli nuo protėvių Žemės. 

Ispanai, neregėtu žiaurumu užsitraukę nenuplaunamą gėdą, ne- 
sugebėjo išnaikinti indėnų rasės nei pasisavinti jų nuosavybės tei- 
sių; Jungtinių Valstijų amerikiečiai pasiekė tą dvigubą tikslą nepa- 
prastai lengvai, ramiai, teisėtai, filantropiškai, nepraliedami nė la- 


* Beje, nereikia per daug girti ispanų už tai, ką jie padarė. Jeigu indėnų gen- 
tys, europiečiams atvykus, nebūtų jau seniai įsikūrusios nuolatinėje gyve- 
nimo vietoje ir dirbusios žemės, Pietų Amerikoje jos, be abejo, būtų buvu- 
sios išnaikintos, kaip ir Šiaurės Amerikoje. 

šo kraujo, nepažeisdami nė vieno didžiųjų bendražmogiškų mora- 
lės principų ?. Niekas nemokėtų išnaikinti žmonių, labiau gerbda- 
mas Žmonijos įstatymus. 


JUODOSIOS RASĖS PADĖTIS JUNGTINĖSE VALSTIJOSE **: 
JOS GRĖSMĖ BALTIESIEMS 


Kodel šiuolaikinėje visuomenėje panaikinti vergovę ir išdildyti jos 
pėdsakus sunkiau negu senovėje? — Jungtinėse Valstijose, naikinant 
vergovę, baltųjų nusistatymas prieš juoduosius tarytum vis labiau 
stiprėja. — Negrų padetis šiaurinėse ir pietinėse valstijose. — Kodel 
amerikiečiai panaikina vergovę. — Vergove, paverčianti vergą gyvu- 
liu, skurdina jo šeimininką. — Skirtumai tarp Ohio dešiniojo ir kai- 
riojo kranto. — Kuo jie pagrįsti. — Juodoji rasė daugiausia sutelkta 
Pietuose, kur tebėra vergija. — Kaip tai paaiškinti. — Kliūtys, truk- 
dančios pietinėse valstijose panaikinti vergiją. — Ateities pavojai. — 
Visuotinis nerimas. — Juodaodžių kolonijos įkūrimas Afrikoje. — Ko- 
del pietinių valstijų amerikiečiai, bjaurėdamiesi vergija, drauge 
būna labai griežti vergams? 


Indėnai gyvena ir miršta nuo visų atsiskyrę, o negrų likimas vis pi- 
nasi su europiečių likimu. Abi rasės susijusios viena su kita, bet jos 


* Be kita ko, peržvelkite p. Bello ataskaitą, 1830 m. vasario 24 d. rašytą In- 

dėnų reikalų komitetui, kurioje, p. 5, sakoma: „The fundamenta! principle, 
that the Indians had no right by virtue of their ancient possession either of 
soil, or sovereignty, has never been abandoned expressly or by implication“. 
Tai yra, kad pagrindinis principas, kurio niekada nei raštu, nei slapčia ne- 
buvo atsisakyta, skelbia, jog, atsižvelgiant į jų ankstesnįjį valdymą, indė- 
nai nėra įgiję jokių nuosavybės teisių nei suverenumo. 
Skaitydamas tą ataskaitą, beje, labai išmintingai surašytą, stebiesi, kaip len- 
gvai ir patogiai autorius pačiais pirmaisiais žodžiais atmeta prigimtine tei- 
se ir protu pagrįstus argumentus, kuriuos jis vadina abstrakčiais ir teoriniais 
principais. Juo daugiau galvoju, juo labiau įsitikinu, kad civilizuotas Žmo- 
gus nuo necivilizuoto teisingumo požiūriu skiriasi tik tuo, jog pirmasis už- 
ginčija teisingumui teises, kurias antrasis paprasčiausiai pažeidžia. 

*“ Imdamasis šitos temos, pirmiausia turiu perspėti skaitytojus. Šio veikalo 
pradžioje esu užsiminęs, jog netrukus turi pasirodyti mano kelionės bend- 

negali susimaišyti tarpusavyje; joms lygiai taip pat sunku ir visiškai 
atsiskirti, ir susijungti. 

Pati didžiausia grėsmė Jungtinių Valstijų ateičiai — negrai, gyve- 
nantys jų teritorijoje. Prie tokios išvados prieinama beveik visada, 
kai ieškoma dabartinių Sąjungos sunkumų ir būsimų pavojų priežas- 
ties. | 

Kad atsirastų sunkiai išsprėndžiamų socialinių problemų, dažnai 
reikia didelių ir nuolatinių pastangų; bet yra toks blogis, kuris vogčio- 
mis tarpsta visuomenėje: iš pradžių jis beveik nekrinta į akis, kaip-dau- 
gelis piktnaudžiavimų valdžia; to blogio užuomazga siejasi su žmo- 
gum, kurio vardo istorijoje nerasime; tai lyg prakeikta sėkla, nubirusi 
į dirvą; ji maitinasi savo syvais, greit išleidžia daigus ir bręsta drauge 
su visuomene, kurioje suvešėjo; tasai blogis — vergija. 

Krikščionybė jau seniai pandikino vergiją; XVI a. krikščionys ją 
vėl atgaivino, bet įteisino savo socialinėje sistemoje kaip išimtį ir pri- 
taikė ją tik vienai vienintelei Žmonių rasei. Todėl toji žmonijos pikt- 
žaizdė neišplito, bet vis tiek sunku ją išgydyti. 

Reikia griežtai skirti du dalykus: pačią vergiją tr jos padarinius. 

Blogybės, kurias vergija sukėlė tiek senaisiais, tiek dabartiniais lai- 
kais, beveik tokios pat, tik jų padariniai skirtingi. Senovės pasaulyje 
vergas priklausė tai pačiai rasei, kaip ir šeimininkas, dažnai būdavo 
net pranašesnis išsilavinimu ir protu *!'.- Juodu skyrė tik laisvė; atgavę 
laisvę, vergai niekuo nesiskirdavo nuo šeimininkų. 

Taigi senovėje būta vieno paprasto būdo išsivaduoti iš vergijos ir 
jos padarinių — išlaisvinti vergą; kaip tik tą būdą plačiai pritaikiusi, 
senovės visuomenė ir laimėjo. 


ro p. Gustave'o de Beaumont'o knyga, kurios pagrindinis tikslas — supa- 
Žindinti prancūzus su negrų padėtimi Jungtinių Valstijų baltųjų visuomenė- 
je. P. de Beaumont'as iš esmės išnagrinėjo šią temą; aš ją čia galiu tik prie- 
šokiais paliesti. 

Toje knygoje, kurios pastabose pateikta daug vertingų ir nežinomų teisinių 
ir istorinių dokumentų, nupieštas labai raiškus ir tikroviškas paveikslas. 
P. de Beaumont'o knygą pravartu perskaityti norintiems suvokti, kokiais 
baisiais tironais ilgainiui gali virsti žmonės, paniekinę gamtos dėsnius ir 
žmogiškumą. 

Kaip žinome, daugelis garsių senovės autorių buvo vergai; tarp jų Ezopas 
ir Terencijus. Vergai ne visada būdavo pagrobti barbarai; karo metu į ver- 
giją patekdavo labiausiai civilizuoti žmonės. 


= 

Žinoma, ir panaikinus vergiją, jos pėdsakai senovės visuomenėje 
kurį laiką dar būdavo pastebimi. 

Žmogus iš prigimties linkęs ilgai niekinti tą, kuris buvo žemesnės 
padėties, bet tapo jam lygus; tikrąją nelygybę, sąlygojamą turto arba 
įstatymo, visad lydi tariama nelygybė, giliai įsišaknijūsi pdpročiuose; 
tačiau senovėje šis antrinis vergijos padarinys nebuvo ilgalaikis: atleis- 
tinis vergas taip panėšėjo į laisvus iš prigimties žmones, jog veikiai 
būdavo neįmanoma jo. atskirti nuo kitų. 

Senovėje sunkiausia būdavo pakeisti įstatymą, šiuolaikinėje visuo- 
menėje sunkiausia pakeisti papročius, taigi mums tikrieji sunkumai 
prasideda tuo, kuo senovėje jie baigdavosi. 

Tai atsitinka todėl, kad šiuolaikinių žmonių sąmonėje nematerialus 
ir laikinas vergijos faktas pragaištingai siejasi su materialiu ir nekin- 
tamu — dviejų rasių egzistavimu. Vergijos prisiminimai užtraukia gė- 
dą rasei, o kita vertus, pati rasė yra amžinas vergijos priminimas. 

Nėra tokio afrikiečio, kuris būtų laisva valia atvykęs į Naująjį Pa- 
saulį; vadinasi, visi afrikiečiai, dabar gyvenantys Amerikoje, arba ver- 
gai, arba atleistiniai. Tad negras gimsta jau paveldėjęs iš protėvių iš- 
orinius jų pažeminimo požymius. Įstatymas gali panaikinti vergiją, ta- 
čiau tik vienas Dievas gali išdildyti jos pėdsakus. 

Šiuolaikinis vergas skiriasi nuo šeimininko ne vien laisvės požiū- 
riu, bet ir kilme. Jūs galite duoti negrui laisvę, tačiau baltajam jis vis 
tiek bus svetimas. ; 

Ir tai dar ne viskas; tą Žmogų, gimusį iš pažemintųjų, tą svetimša- 
lį, vergijos įterptą tarp mūsų, mes vargiai pripažįstame esant Žmogu- 
mi. Jo veidas mums atrodo šlykštus, jo protas — ribotas, jo polin- 
kiai — niekingi; nedaug tetrūksta, kad jį laikytume tarpine grandimi 
tarp gyvulio ir žmogaus *“. 

Tad, panaikinusi vergiją, šiuolaikinė visuomenė turi išrauti tris ne- 
apčiuopiamus ir dar stipresnius negu pati vergija prietarus: šeiminin- 
ko-vergvaldžio prietarą, rasės prietarą ir pagaliau baltojo prietarą. 

Mums, turėjusiems laimės gimti tarp Žmonių, kuriuos gamta sukū- 
rė panašius vienas į kitą, 0 įstatymas padarė lygius, labai sunku suvok- 


*? Kad baltieji atsikratytų minties, jog buvusieji vergai atsilikę nuo jų proti- 
niu ir doroviniu požiūriu, negrai turėtų pasikeisti, bet, kol gyvuoja tokia 
mintis, jie negali pasikeisti. 

ti, kokia neįveikiama siena skiria Amerikos negrą nuo europiečio. Bet 
galime susidaryti šiokią tokią nuomonę, pasiremdami analogija. 

Kadaise mūsų visuomenėje būta didelės, vien tik įstatymu pagrįs- 
tos nelygybės. Tačiau kas gali būti labiau nepriimtina už įteisintą Že- 
mesnę padėtį? Kas Žmogaus instinktams gali būti labiau priešiška už 
amžiną nelygybę tarp neginčijamai panašių žmonių? Šiaip ar taip, ta 
nelygybė gyvavo ištisus šimtmečius, ji tebėra daugelyje vietų; visur ji 
paliko Žmonių sąmonėje pėdsakų, kurių neišgrauš nė laikas. Jeigu taip 
sunku išrauti įstatymu įteisintą nelygybę, kaipgi panaikinti tą, kurios 
nepajudinamus pamatus tarytum yra padėjusi pati gamta? 

Prisimindamas, kaip sunkiai aristokratijai, kad ir kokios kilmės ji 
būtų, sekėsi susilieti su liaudies masėmis ir kaip ryžtingai šimtmečius 
ji stengėsi išsaugoti dirbtines ribas, skiriančias ją nuo masių, aš nesi- 
tikiu kada nors pamatyti išnyksiant aristokratiją, išsiskiriančią akivaiz- 
džiais ir amžinais požymiais. 

Tad manyti, jog europiečiai kada nors susilies su negrais, — tai tik 
puoselėti iliuzijas. Protas neleidžia man tuo patikėti, ir nematau nė vie- 
no fakto, kuris galėtų patvirtinti tokį dalyką. 

Ligi šiol visur, kur baltieji ėmė viršų, jie laikė negrus pažemintus 
arba pavergtus. Visur, kur negrai ėmė viršų, jie išnaikino baltuosius; 
tik tokie buvo įmanomi abiejų rasių santykiai. 

Žvelgdamas į šių dienų Jungtines Valstijas, matau, jog kai kur įsta- 
tymai, skyrę abi rases, nebe tokie griežti, bet papročiai nesikeičia; pa- 
stebiu, kaip traukiasi vergovė, bet jos pagimdyti prietarai neįveikiami. 

Ar toje Sąjungos dalyje, kur negrai jau nebe vergai, jie priartėjo 
prie baltųjų? Manau, jog kiekvienas Žmogus, gyvenęs Jungtinėse Val- 
stijose, bus pastebėjęs priešingą reiškinį. 

Rasiniai prietarai, man regis, labiau įsišakniję tose valstijose, kur 
vergovė panaikinta, negu tose, kur ji tebegyvuoja, o labiausiai jie pa- 
plitę valstijose, kur vergijos niekados nėra buvę. 

Tiesa, šiaurinėse valstijose įstatymas leidžia baltiesiems tuoktis su 
negrais, tačiau viešoji nuomonė baltąjį, vedusį negrę, laiko išgama; 
taigi tokių santuokų beveik nepasitaiko. 

Beveik visose valstijose, kur vergija panaikinta, negrams suteikta 
rinkimų teisė, bet, eidami balsuoti, jie rizikuoja gyvybe. Skriaudžia- 
mi gali skųstis, bet tarp teisėjų nėra nė vieno negro. Tiesa, įstatymas 
jiems leidžia būti prisiekusiesiems, tačiau rasiniai prietarai užkerta 

tam kelią. Jų vaikai šalinami iš mokyklų, kurias lanko baltųjų atžalos. 
Net už didžiausius pinigus jie negalėtų nusipirkti bilieto į teatrą ir at- 
sisėsti šalia buvusių šeimininkų, ligoninėse jie guli skyrium. Juodao- 
džiai gali melstis tam pačiam Dievui, kuriam meldžiasi baltieji, tik ne 
prie to paties altoriaus. Jie turi savo kunigus ir savo bažnyčias. Dan- 
gaus vartai jiems neuždaryti, bet nelygybė pastoja kelią net į anapus. 
Negrui mirus, jo palaikai pakasami nuošaly, ir net mirtis nesulygina 
juodųjų su baltaisiais. 

Taigi negras yra laisvas, bet jam nevalia naudotis tomis pat teisė- 
mis, mėgautis tais pačiais malonumais, dirbti tą patį darbą, jausti tą pa- 
tį skausmą kaip baltajam, net ilsėtis šalia jo tose pačiose kapinėse, nors 
ir skelbiama, kad jie esą lygūs; jis niekur negali prilygti baltajam — 
nei gyvas, nei miręs. 

Pietuose, kur tebėra vergovė, negrų mažiau šalinamasi, kartais jie 
dirba ir pramogauja kartu su baltaisiais; jiems netgi leidžiama ben- 
drauti tam tikrose ribose; įstatymai jiems griežtesni, bet papročiai at- 
laidesni ir švelnesni. 

Pietuose šeimininkas nebijo elgtis su vergu kaip su lygiu, nes žino, 
kad panorėjęs visada galės sutrypti jį į dulkes. Šiaurėje baltasis nepa- 
stebi griežtos ribos, skiriančios jį nuo pažemintos rasės, ir juo labiau 
šalinasi negro, nes bijo kada nors su juo sutapti. 

Pietų valstijų amerikietis kartais neįstengia atsispirti prigimčiai, ir 
akimirkai ji sulygina baltuosius su juodaisiais. Šiaurėje puikybė nu- 
malšina pačias audringiausias žmogaus aistras. Šiaurės valstijų ame- 
rikietis gal ir sutiktų trumpam užmegzti meilės ryšį su negre, jeigu 
įstaty muose nebūtų numatyta, kad ji turi teisę pretenduoti į santuoki- 
nį guolį, taigi ji gali tapti jo Žmona, ir jis pasibaisėjęs sprunka nuo jos 
šalin. 

Susidaro įspūdis, kad, Jungtinėse Valstijose negrams paliovus būti 
vergais, prietarai, juos stumiantys iš visuomenės, tarytum stiprėja, o 
nelygybė, panaikinta įstatymu, įsišaknija papročiuose. 

Bet jeigu abiejų Jungtinėse Valstijose gyvenančių rasių santykinė 
padėtis yra tokia, kaip aprašiau, kodėl amerikiečiai panaikino vergiją 
Sąjungos šiaurėje ir išsaugojo pietuose ir kodėl ten jie pasidarė dar 
griežtesni? 

Atsakymas labai paprastas. Jungtinėse Valstijose vergija panaikin- 
ta atsižvelgiant ne į juodųjų, bet į baltųjų interesus. 

Pirmieji negrai buvo atgabenti į Virginiją 1621 m.?? Amerikoje, 
kaip ir visame Žemės rutulyje, vergovė atsirado Pietuose. Iš ten ji pa- 
mažėle išplito po visą Ameriką, tačiau, kuo toliau į šiaurę, tuo vergų 
skaičius mažėjo ?**; Naujojoje Anglijoje niekad nėra buvę daug vergų. 

Praslinkus šimtmečiui, kai įsikūrė kolonijos, visų dėmesį patraukė 
keistas reiškinys. Provincijose, kuriose nebuvo vergų, greičiau gausė- 
jo gyventojų, augo turtai ir didėjo gerovė negu tose, kur jų būta. 

Ten, kur nebūta vergų, žmonės buvo priversti patys dirbti žemę ar- 
ba samdytis darbininkų; ten, kur jų būta, gyventojai turėjo nemokamų 
darbininkų. Tad vienur buvo darbas ir išlaidos, kitur — laisvalaikis ir 
lėšų taupymas, bet viršų paėmė vergijos nepripažįstančios provincijos. 

Tas reiškinys juo sunkiau paaiškinamas, nes imigrantai priklausė tai 
pačiai europiečių giminei, buvo tos pačios civilizacijos vaikai, laikėsi 
tų pačių papročių ir įstatymų ir labai menkai skyrėsi vieni nuo kitų. 

Bėgo laikas; palikę Atlanto vandenyno krantus, Amerikos anglai 
sulig kiekviena diena skverbėsi vis tolyn į neištirtas Vakarų platybes; 
ten jie atrado naujas žemes, susidūrė su kitonišku klimatu, turėjo nu- 
galėti visokiausias kliūtis; maišėsi rasės, pietiečiai keliavo į Šiaurę, 
šiauriečiai — į Pietus. Esant tokioms aplinkybėms, visur ir visada kar- 
tojosi tas pats reiškinys: labiau apgyvendintos ir klestinčios buvo tos 
kolonijos, kur nebūta vergijos. 

Ilgainiui vis labiau aiškėjo, kad vergovė, tokia žiauri vergui, pra- 
gaištinga šeimininkui. 

Toji tiesa galutinai atsiskleidė prie Oh10 upės krantų. 


* Žr. Beverly. History of Virginia. Be to, žr. Jefferson. Memoirs, kur rasite įdo- 
mių žinių apie vergų įvežimą į Virginiją ir apie pirmąjį nutarimą 1778 m., 
draudžiantį juos įvežti. 

*“ Vergų būta mažiau Šiaurėje, bet vergijos teikiama nauda ten buvo nė kiek 
ne mažiau pripažįstama negu Pietuose. 1740 m. New Yorko valstijos įsta- 
tymų leidėjai paskelbė, jog reikia visokeriopai skatinti tiesioginį vergų įve- 
žimą ir griežtai bausti kontrabandininkus, kurie žlugdo dorus pirklius (Kent. 
Commentaries, t. 2, p. 206). 

Knygoje Historical Collection of Massachusetts, t. 4, p. 193, randame įdo- 
mių Belknapo tyrinėjimų ir pastabų apie vergiją Naujojoje Anglijoje. Iš jų 
aiškėja, jog vergus ten pradėta įvežti 1630 m., ir nuo tol įstatymai ir pa- 
pročiai ėmė priešintis vergijai. 

Tame pačiame veikale rašoma, kaip viešoji nuomonė, o paskui ir įstatymai 
prisidėjo prie vergijos panaikinimo. 

Upės, indėnų vadinamos Ohio, arba Gražiąja Upe, vandenys drė- 
kina vieną pačių nuostabiausių slėnių, kur kada nors yra gyvenęs žmo- 
gus. Abipus jos driekiasi kalvotos lygumos, kurių derlinga žemė kas- 
dien teikia žemdirbiui visokių gėrybių; oras čia sveikas, o klimatas 
nuosaikus; abiem pakrantėm eina plačiai nusidriekusių valstijų sienos: 
kairiąja pakrante drauge su išsiraičiusia Ohio upe vingiuoja Kentucky 
valstijos ribos, dešiniajame krante yra valstija, turinti upės pavadini- 
mą. Abi valstijos skiriasi tik vienu dalyku: Kentucky leidžiama turėti 
vergų, Ohio valstijoje — draudžiama *. 

Keliautojas, plaukiantis pasroviui Ohio upe iki pat Misisipės, gali- 
ma sakyti, plaukia tarp laisvės ir vergovės, ir jam tereikia apsižvalgy- 
ti, kad akimoju galėtų įvertinti, katra jų palankesnė Žmonėms. 

Kairysis krantas mažai tegyvenamas; tik retkarčiais šmėsteli būrys 
nerūpestingų vergų pustuščiuose, apleistuose laukuose; vis regi dunk- 
sant neįžengiamas girias; visuomenė čia, rodos, įmigusi, žmogus dy- 
kinėja, o gamta kupina gyvybės ir energijos. 

Dešiniajame krante, priešingai, girdėti duslus gausmas, atsklindan- 
tis iš toli, iš ten, kur verda darbas pramonės gamyklose; laukai žada 
gausų derlių; dailios sodybos byloja apie žemdirbių skonį ir kruopštu- 
mą; visur matyti gausa, išteklius; Žmogus atrodo turtingas ir patenkin- 
tas: jis dirba “". 

Kentucky valstija buvo įkurta 1775 m., Ohio valstija — po dvyli- 
kos metų; dvylika metų Amerikoje — tai daugiau nei pusė šimtmečio 
Europoje. Dabar Ohio valstijoje jau 230 000 gyventojų daugiau negu 
Kentucky **. | 

Tie skirtingi vergijos ir laisvės padariniai lengvai suprantami, jais 
galima paaiškinti ir senosios bei šiuolaikinės civilizacijų skirtumus. 

Kairiajame upės krante darbas — vergų dalia; dešiniajame — tai 


“ Ohio valstija ne tik nepripažįsta vergijos; jos teritorijoje draudžiama rody- 
tis paleistiniams, juo labiau įsigyti kokią nors nuosavybę (žr. Ohio valsti- 
j0s įstatymų rinkinius). 

“ Ohio valstijoje veiklus ne vien atskiras žmogus; pati valstija yra užsimoju- 
si padaryti didžius darbus; Ohio valstija iškasė kanalą, Erijo ežerą jungiantį 
su Ohio upe; tuo kanalu Misisipės slėnis susisiekia su Šiaurės upe. Prekės, 
iš Europos patekusios į New Yorką, tuo kanalu gabenamos iki Naujojo Or- 
leano, įveikdamos daugiau kaip 5000 Ijė kelio per žemyną. 

" 1830 m. gyventojų surašymo duomenimis, Kentucky buvo 688 844, Ohio 
valstijoje — 937 669 gyventojai. 

būdas siekti gerovės ir pažangos; vienur jis niekinamas, kitur — ger- 
biamas; kairiajame krante neįmanoma rasti baltosios rasės darbinin- 
kų, nes jie bijo panėšėti į vergus; tad vienintelė darbo jėga čia yra neg- 
rai; dešiniajame krante su žiburiu nerastum dykinėjančio Žmogaus: ir 
protu, ir rankomis baltieji nudirba visus darbus. 

Taigi žmonėms, kurie Kentucky verčiami apdoroti Žemės turtus, 
stinga ir darbštumo, ir išmanymo, o tie, kurie turi tas dvi savybes, ar- 
ba ničnieko neveikia, arba persikelia per Ohio upę, kad galėtų kur nors 
pritaikyti savo sugebėjimus nė kiek to nesigėdydami. 

Savaime suprantama, Kentucky šeimininkai lenkia vergus prie dar- 
bo ir nieko jiems nemoka, bet toks darbas menkai teduoda pelno, o pi- 
nigai, užmokėti laisviems darbininkams, pardavus pagamintas prekes, 
grįžtų atgal su dideliais procentais. 

Laisvam darbininkui reikia mokėti pinigus, užtat jis dirba kur kas 
greičiau už vergą, o darbo spartumas — vienas svarbiausių ekonomi- 
kos elementų. Baltasis parduoda savo paslaugas, bet jos perkamos tik 
tada, kai teikia naudos; juodasis už darbą negali reikalauti jokio atly- 
ginimo, bet jį reikia nuolat maitinti, visą gyvenimą išlaikyti — tiek šei- 
mininkui nenaudingais vaikystės metais, tiek jėgų ir energijos kupinoje 
jaunystėje, tiek brandžiame amžiuje, tiek senatvėje, tiek sveiką, tiek 
ligonį. Štai kaip apmokamas tų dviejų žmonių darbas: laisvas darbi- 
ninkas gauna atlyginimą, vergas — išsilavinimą, maistą, priežiūrą, 
drabužius; pinigai vergo išlaikymui leidžiami pamažu, nedidelėmis su- 
momis, atlyginimas darbininkui sumokamas iškart ir tarytum praturti- 
na jo gavėją, bet iš tikrųjų vergas kainuoja brangiau negu laisvas žmo- 
gus, ir jo darbas ne toks produktyvus **. 


“ Be tų priežasčių, dėl kurių visur, kur esama pakankamai laisvų darbininkų, 
jų darbas našesnis ir labiau apsimokantis negu vergų, reikėtų paminėti dar 
vieną, itin būdingą Jungtinėms Valstijoms: visoje Sąjungoje niekur kitur 
taip gerai neauga cukranendrės kaip Misisipės Žiotyse, prie Meksikos įlan- 
kos. Louisianoje auginti cukranendres be galo pelninga, niekur kitur dar- 
bas neduoda tiek pajamų, o kadangi visada nusistovi tam tikras gamybos 
kaštų ir pagamintų produktų santykis, Louisianoje vergai labai brangiai kai- 
nuoja. Taigi, kadangi Louisiana yra konfederacijos narė, vergus čia galima 
gabenti iš visų Sąjungos vietų; kadangi Naujajame Orleane vergai kainuo- 
ja labai brangiai, jų kainos kyla visoje vergų rinkoje. Ten, kur žemė nėra 
naši, vergų darbas itin brangus, ir susidaro palankios sąlygos laisvų darbi- 
ninkų samdai. 

Vergijos įtaka siekia dar toliau; ji įsismelkia net į paties šeiminin- 
ko dvasią, veikia jo mintis ir polinkius. 

Abiejuose Ohio upės krantuose gamta apdovanojo žmones energi- 
ja, veiklumu ir sumanumu, bet kiekviename krante tie bruožai skirtin- 
gai pasireiškia. 

Baltasis, gyvenantis dešiniajame upės krante, verčiasi iš savo triū- 
so, pagrindinis jo tikslas — materialinė gerovė; gimtasis kraštas tei- 
kia jo išmonei daug galimybių, o veiklai siūlo vis naujų pagundų, jo 
troškimas kuo labiau praturtėti pranoko visas Žmogaus gobšumo ribas; 
turto geismo draskomas, jis beatodairiškai puola ten, kur tik kelią ro- 
do laimė; jis tampa čia jūrininku, čia pionierium, čia amatininku, čia 
žemdirbiu, ir visada narsiai, atkakliai iškenčia visus sunkumus ir pa- 
vojus, būdingus kiekvienam amatui; jo išradingumas ir talentai neiš- 
senkami, o pastangos, kuriomis jis siekia pelno, kone didvyriškos. 

Amerikietis kairiajame krante niekina ne tik patį darbą, bet ir vi- 
sas pastangas, kurias reikia įdėti, kad darbas sektųsi; gyvendamas iš- 
taigiai ir nieko nedirbdamas, jis turi dykinėtojo polinkių; pinigai jam 
lyg ir praradę vertę; turtas jį traukia mažiau negu linksmybės ir pra- 
mogos, ir tam jis negaili savo jėgų, kurias jo kaimynas atiduoda kitam 
tikslui; didžiausia jo aistra — medžioklė ir karas, jis mėgsta drastiš- 
kiausią fizinę mankštą, pripratęs naudotis ginklais ir nuo mažens lin- 
kęs rizikuoti gyvybe grumtynėse vyras prieš vyrą. Taigi vergija ne tik 
trukdo baltiesiems susikrauti turtus — ji draudžia jiems to norėti. 

Toms dviem priešiškoms tendencijoms veikiant Šiaurės Amerikos 
anglų kolonijose ištisus du šimtmečius, pietiečiai ir šiauriečiai galop 
ėmė nepaprastai skirtis prekybiniais sugebėjimais. Dabar tik Šiaurėje 
esama laivų, fabrikų, geležinkelių ir kanalų. 

Tie skirtumai pastebimi lyginant ne tik Pietus su Šiaure, bet ir pa- 
čius pietiečius vienus su kitais. Beveik visi žmonės, kurie piečiausio- 
se Sąjungos valstijose verčiasi prekyba ir stengiasi pasipelnyti iš ver- 
gijos, yra atkeliavę iš Šiaurės; šiauriečiai kasdien sklinda po tą Ame- 
rikos teritorijos dalį, kur jiems mažiausiai gresia konkurencija; jie 
randa čia galimybių, kurių nebemato vietiniai gyventojai, ir, taiksty- 
damiesi su nepriimtina sistema, sugeba gauti naudos daugiau negu tie, 
kurie šią sistemą įkūrė ir ligi šiol teberemia. 

Lygindamas toliau, lengvai įrodyčiau, jog beveik visus amerikiečių, 
pietiečių ir šiauriečių, būdo skirtumus lėmė vergija; bet nukrypčiau 

nuo temos: dabar aš stengiuosi atskleisti ne tiek visus vergovės pada- 
rinius, kiek jos įtaką tos sistemos įtvirtintojų materialinei gerovei. 

Apie tai, kad vergija padeda kaupti turtus, senovėje menkai tegal- 
vota. Vergija tuomet gyvavo visame civilizuotame pasaulyje, ir tik bar- 
barai jos nebuvo patyrę. 

Krikščionybė ėmė klibinti vergovės pagrindus, gindama vergo tei- 
ses; dabar vergovę galima smerkti šeimininko požiūriu: šioje kovoje 
nauda su dorove nesikerta. 

Toms tiesoms vis labiau įsišaknijant amerikiečių sąmonėje, ir ver- 
govė pamažu traukėsi, stumiama žinių ir patyrimo. 

Vergovė atsirado Pietuose, paskui paplito Šiaurėje, o šiandien jau 
nyksta. Laisvė, gimusi Šiaurėje, nesustodama žygiuoja į Pietus. Iš di- 
džiųjų vergovinių valstijų dabar Pennsylvanija toliausiai išsikišusi į 
šiaurę, bet ir ten ta sistema griūva; Marylandas, pietinis Pennsylvani- 
jos kaimynas, kasdien ruošiasi jos atsisakyti, ir net Virginija, einanti 
tuoj po Marylando, svarsto vergijos naudą ir pavojus **. 

Ten, kur Žmonijos institucijose vyksta didelės permainos, viena tų 
permainų priežasčių visada yra paveldėjimo įstatymas. 

Tol, kol Pietuose viešpatavo pirmagimio teisė, kiekvienai šeimai at- 
stovaudavo turtingas Žmogus, neturintis nei poreikio, nei noro dirbti; 
kiti šeimos nariai, iš kurių įstatymas atėmė teisę gauti dalį bendro pa- 
likimo, gyveno aplink jį kaip parazitiniai augalai; pietiečių šeimose ta- 
da galėjai matyti tai, ką dabar tebematome kai kurių Europos šalių kil- 
mingųjų šeimose, kur jaunesnieji šeimos nariai, neturėdami tokio tur- 
to, kokį turi vyriausiasis sūnus, dykinėja kaip ir jis. Tiek Amerikoje, 
tiek Europoje tai lėmė visiškai panašios aplinkybės. Jungtinių Valsti- 
jų pietuose visi baltieji sudarė aristokratijos luomą, kuriam vadovavo 
grupelė privilegijuotų asmenų, iš kartos į kartą paveldinčių tą patį turtą 
ir gyvenimo būdą. Tie amerikietiškosios aristokratijos vadovai, atsto- 


* Vienas išskirtinis dalykas lėmė vergovės panaikinimą dviejose ką tik minė- 
tose valstijose. 
Tos Sąjungos dalies turtai anksčiau buvo sukrauti vien iš tabako auginimo. 
Vergai buvo išmokyti dirbti daugiausia tabako plantacijose. Bet štai kele- 
rius metus iš eilės krinta tabako kaina, o vergų kaina nesikeičia. Taigi pa- 
sikeičia gamybos kaštų ir pagaminto produkto santykis. Marylando ir Vir- 
ginijos gyventojai labiau nei prieš trisdešimt metų yra linkę auginti tabaką 
be vergų pagalbos arba atsisakyti drauge ir tabako auginimo, ir vergovės. 

vaudami savo luomui, įamžino tradicinius baltosios rasės prietarus ir 
dykinėjimą laikė garbe. Tarp tų aristokratų pasitaikydavo ir vargšų, bet 
jokiu būdu ne dirbančių; jie buvo linkę: veikiau skursti negu dirbti, to- 
dėl negrai darbininkai ir vergai neturėjo varžovų; kad ir kaip .menki- 
nant jų darbo naudą, reikėjo tenkintis jų paslaugomis, nes kitos išei- 
ties nebuvo. 

Panaikinus įpėdinystės įstatymą, visi turtai susyk ėmė mažėti, vi- 
sos giminės tuo pačiu laiku priartėjo prie padėties, kai darbas pasida- 
ro pragyvenimo būtinybė; daugelis jų apskritai išnyko; visi suprato, 
kad atėjo metas, kai kiekvienas turi pats pasirūpinti savimi. Ir šiandien 
dar esama turtuolių, bet jie nebesudaro vieningo luomo, kurio tradici- 
jos paveldimos iš kartos į kartą; jie nesugebėjo perimti, išlaikyti. ir vi- 
suose sluoksniuose paskleisti savo luomui būdingos dvasios ir nuosta- 
tų. Tad pradėta lyg sutartinai pamiršti prietarą, jog darbas plėšia gar- 
bę; atsirado daugiau skurdžių, kurie galėjo neraudonuodami iš gėdos 
užsidirbti pragyvenimui. Taigi vienas palikimo dalijimosi lygiomis da- 
limis tiesioginių padarinių. buvo tas, jog susikūrė laisvų darbininkų 
sluoksnis. Laisvam darbininkui tapus vergo varžovu, išryškėjo jo že- 
mesnė padėtis bei lygis, ir kova nukrypo prieš patį vergovės principą, 
tai yra prieš šeimininko interesus. 

Traukiantis vergovei, drauge traukėsi ir juodoji rasė, ji ėmė grįžti 
atgal į atogrąžas, iš kur buvo kilusi ir iš kur kadaise atvežta. 

Iš pirmo žvilgsnio tai atrodo keista, bet netrukus paaiškės kodėl. 

Panaikindami vergovės principą, amerikiečiai nedavė vergams laisvės. 

Galimas daiktas, sunku bus suprasti tolesnį dėstymą, todėl pateik- 
siu vieną pavyzdį, pasirinkęs New Yorko valstiją. 1788 m. New Yorko 
valstija uždraudžia vergų prekybą savo teritorijoje. Taip iš tikrųjų siek- 
ta uždrausti negrų įvežimą. Nuo to laiko negrų skaičius ten didėjo tik 
natūraliai didėjant gyventojų prieaugliui. Po aštuonerių metų imtasi 
dar ryžingesnių priemonių ir paskelbta, jog nuo 1799 m. visi vergų 
naujagimiai laikomi laisvais. Užkirstas kelias vergų gausėjimui; ver- 
gų dar esama, bet vergijos, galima sakyti, nebėra. 

Vienai Šiaurės valstijai uždraudus įvežti vergus, į ją nebevežama 
negrų iš Pietų. 

Vienai Šiaurės valstijai uždraudus negrų prekybą, vergas nebegali 
išsprūsti iš šeimininko rankų, tampa nepatogia nuosavybe, ir šeiminin- 
kui maga gabenti jį į Pietus. 

Tada, kai Šiaurės valstija paskelbia, jog vergo sūnus gimsta laisvas, 
vergo kaina labai sumažėja, nes jo palikuonimis nevalia prekiauti, ir 
šeimininkui taip pat kyla didelis noras gabenti jį į Pietus. 

Tas pats įstatymas draudžia Pietų vergams vykti į Šiaurę ir verčia 
juos iš Šiaurės traukti į Pietus. 

Bet štai dar viena priežastis, svarbesnė už visas mano minėtąsias. 

Valstijoje mažėjant vergų, didėja laisvų darbininkų poreikis. Kuo 
daugiau laisvų darbininkų įsitraukia į gamybą, tuo vergo darbas daro- 
si akivaizdžiai nenaudingas, o pats vergas tampa niekam tikusia arba 
nereikalinga nuosavybe, ir šeimininkui kyla didelis noras gabenti jį į 
Pietus, kur nėra jokios konkurencijos. 

Taigi vergovės panaikinimas neduoda vergui laisvės, tik pasikeičia 
šeimininkas: iš Šiaurės vergas persikelia į Pietus. 

Paleistiniai vergai ir negrai, gimę po vergovės panaikinimo, neiš- 
vyksta iš Šiaurės į Pietus, bet, gyvendami šalia europiečių, pakliūva į 
tokią pat padėtį kaip čiabuviai: jie pusiau civilizuoti ir beteisiai tarp 
gyventojų, nepalyginamai pranašesnių tiek turtais, tiek išsilavinimu, 
kenčia įstatymų tironiją“" ir papročių nepakantumą. Kai kuriais atžvil- 
giais nelaimingesni už indėnus, jie jaučiasi prislėgti vergovės prisimi- 
nimų ir negali turėti nė menkiausio sklypelio žemės; daugelis miršta 
iš skurdo *'; kiti glaudžiasi miestuose, kur, dirbdami juodžiausią dar- 
bą, sunkiai stumia varganas dienas. 

Beje, jeigu negrų skaičius tebedidėtų taip pat, kaip didėjo, kai jie 
dar nebuvo gavę laisvės, baltųjų skaičiui po vergijos panaikinimo di- 
dėjant dvigubai greičiau, negrai, vaizdingai kalbant, netrukus paskęs- 
tų kitos rasės gyventojų jūroje. 

Apskritai vergų dirbamas kraštas rečiau apgyvendintas negu kraš- 
tas, kuriame dirba laisvi Žmonės; be kita ko, Amerika — tai nauja ša- 
lis, tad kuriai nors valstijai naikinant vergiją, ji dar tėra pusiau apgy- 


*“ Valstijos, panaikinusios vergiją, paprastai stengiasi padaryti taip, kad lais- 
viems negrams būtų neįmanoma gyventi jų teritorijoje, o kadangi valstijos 
tarytum lenktyniauja tarpusavyje, nelaimingi negrai priversti rinktis mažes- 
nį blogį. 

*! Valstijose, kur panaikinta vergovė, baltųjų ir juodųjų mirtingumas labai ski- 
riasi: nuo 1820 m. iki 1831 m. mirė tik vienas baltasis iš keturiasdešimt 
dviejų, o juodųjų — vienas negras iš dvidešimt vieno. Negrų vergų mirtin- 
gumas nėra toks didelis (žr. Emerson. Medical Statistics, p. 28). 

vendinta. Vos tik panaikinus vergovę, pasigendama laisvųjų darbinin- 
kų, ir iš visų pusių užplūsta minios drąsių nuotykių ieškotojų; jie sku- 
ba pasinaudoti naujomis galimybėmis, atsiveriančiomis verslams. Jie 
pasidalija žemę, kiekviename sklypelyje įsikurdina baltųjų šeima, ir 
toji žemė tampa jos nuosavybe. Į laisvąsias valstijas siūbteli ir euro- 
piečių imigrantų banga. Ką darytų skurdžius europietis, į Naująjį Pa- 
saulį atvykęs ieškoti laimės ir turtų, jeigu apsigyventų krašte, kur dirb- 
ti laikoma gėda? 

Taigi baltaodžių gyventojų daugėja natūraliai ir drauge gausios 
imigracijos sąskaita, o juodaodžių gyventojų nepapildo imigracija, ir 
jų ima mažėti. Netrukus ankstesnis gyventojų santykis pasikeičia iš es- 
mės. Negrai tampa nelaiminga atplaiša, maža, skurdžia klajoklių gen- 
timi, pasklidusia didelėje gausingoje tautoje, kuri yra Žemės šeiminin- 
kė; jei ne skriaudos ir neteisybės, nuo kurių jie nuolat kenčia, niekas 
nekreiptų į juos nė dėmesio. 

Daugumoje Vakarų valstijų negrų niekad nebūta; Šiaurės valstijo- 
se jie išnyko. Tad jų ateities klausimas aprėpia nedidelę sritį, ir ta svar- 
bi problema nėra tokia grėsminga, bet vis dėlto ne taip jau lengvai iš- 
sprendžiama. 

Kuo toliau į pietus, tuo sunkiau panaikinti vergovę. Tai priklauso 
nuo daugelio aplinkybių, kurias reikia išsamiau aptarti. 

Pirmiausia — klimatas: kuo labiau europiečiai artinasi prie atogrą- 
žų, tuo sunkiau jiems darosi dirbti; pasak daugelio amerikiečių, dar- 
bas tam tikroje platumoje jiems stačiai pražūtingas, 0 negrų gyvybei 
tenykštės klimatinės sąlygos nekelia jokio pavojaus **; bet aš nesu tik- 
ras, jog tas teiginys, taip gražiai pateisinantis pietiečių tinginystę, grin- 
džiamas patirtimi. Sąjungos pietuose ne ką karščiau negu Ispanijos ar 
Italijos pietuose **. Kodėl europietis Amerikoje negalėtų dirbti tokio 
pat darbo kaip tenai? Jeigu Italijoje ir Ispanijoje, vergiją panaikinus, 
vergvaldžiai nežuvo, kodėl jie turėtų žūti Sąjungoje? Nemanau, jog dėl 
gamtos, grasinančios mirtimi, į Georgiją arba Floridą atklydę europie- 


* Taip yra ten, kur auginami ryžiai. Ryžių laukai kenksmingi sveikatai visa- 
me pasaulyje, o ypač atogrąžose. Europiečiams būtų labai sunku dirbti Že- 
mę toje Naujojo Pasaulio dalyje, jeigu jie žūtbūtinai užsimotų auginti ry- 
žius. Bet argi negalima apsieiti be ryžių laukų? 

“ Tos valstijos yra arčiau pusiaujo negu Italija ir Ispanija, tačiau Amerikos 
žemyne klimatas daug šaltesnis negu Europoje. 

čiai negalėtų manytis žemdirbyste, nors tas darbas, be abejonės, jiems 
daug sunkesnis ir ne toks našus “ negu Naujosios Anglijos gyvento- 
jams. Kadangi Pietuose laisvasis darbininkas ne ką labiau vertinamas 
už vergą, čia nėra taip naudinga panaikinti vergovę. 

Sąjungos Šiaurėje auga visi europiniai augalai, Pietuose — tik te- 
nykščiai. 

Pastebėta, jog vergų darbas netinka verčiantis grūdininkyste. Tuo- 
se kraštuose, kur nebūta vergovės, javų augintojas paprastai laiko ne- 
daug darbininkų; tiesa, atėjus sėjos arba pjūties metui, jis pasitelkia 
daug Žmonių, bet šie neilgai gyvena jo pastogėje. 

Norėdamas prisipildyti aruodus arba apsėti laukus, ūkininkas, gy- 
venantis vergovinėje valstijoje, turi kiaurus metus išlaikyti didelį būrį 
tarnų, kurie jam reikalingi tik trumpam, nes, skirtingai nuo laisvųjų 
darbininkų, vergai negalėtų dirbti sau ir laukti, kol kam nors prireiks 
jų rankų darbo. Norint priversti dirbti, reikia juos pirkti. 

Taigi jau nekalbant apie bendro pobūdžio keblumus, vergų darbas 
mažiau pritaikomas tuose kraštuose, kur auginami javai, negu planta- 
cijose, kur auginamos kitos kultūros. Antai tabakui, medvilnei ir ypač 
cukranendrėms reikia nuolatinės priežiūros. Čia galima panaudoti mo- 
teris ir vaikus, kurių darbas netinka javų ūkiui. Tad vergovė pačios 
gamtos pritaikyta kraštams, auginantiems šias kultūras. 

Tabakas, medvilnė, cukranendrės auga tik Pietuose ir yra pagrin- 
dinis šalies turtų šaltinis. Naikindami vergovę, pietiečiai turėtų pasi- 
rinkti vieną iš dviejų dalykų: arba pakeisti auginamas kultūras ir pra- 
dėti konkuruoti su veiklesniais ir labiau įgudusiais šiauriečiais, arba 
auginti tas pačias kultūras apsieinant be vergų, tačiau tada jie ne- 
įstengtų konkuruoti su kitomis Pietų valstijomis, kur tebesinaudojama 
vergų darbu. 

Todėl Pietūs, skirtingai nuo Šiaurės, turi savų sumetimų išsaugoti 
vergovę. 

O štai dar vienas argumentas, pats svarbiausias iš visų. Sakykim, 
Pietuose galų gale būtų panaikinta vergovė, bet kur tada dėti juodao- 


“Į vieną Louisianos sritį, vadinamą Attakapasu, ispanai kadaise buvo atvežę 
valstiečių iš Azorų salų. Tai buvo eksperimentas: vergovė tenai nebuvo įves- 
ta. Tie Žmonės ir dabar dirba žemę be vergų, bet jų darbas toks varganas, 
kad jie patys vos įstengia patenkinti savo poreikius. 

džius? Šiaurėje nusikratoma vergovės ir podraug vergų. Pietuose iš- 
kart pasiekti tokio dvejopo rezultato neįmanoma. 

Bandydamas įrodyti, jog vergovė naudingesnė ir pagal gamtos s4- 
lygas tinkamesnė pietinėms valstijoms negu šiaurinėms, aš daug kar- 
tų tvirtinau, kad ten vergų turėtų būti nepalyginamai daugiau. Pirmie- 
ji afrikiečiai buvo atvežti į Pietus; kaip tik čia jų visada buvo atgabe- 
nama daugiausia. Kuo toliau į pietus, tuo labiau garbinama dykystė, 
tuo labiau įsišaknijęs tas prietaras. Valstijose, esančiose arčiausia ato- 
grąžų, nedirba nė vienas baltasis. Taigi, savaime aišku, todėl Pietuose 
negrų nepalyginamai daugiau negu Šiaurėje. Ir kasdien, kaip jau esu 
sakęs, jų vis daugėja, nes, vienoje Sąjungos dalyje panaikinus vergo- 
vę, negrai persikelia į kitą dalį. Taigi Pietuose juodaodžių daugėja ne 
tik dėl natūralaus prieaugio, bet ir dėl priverstinės jų imigracijos iš 
Šiaurės. Šitoje Sąjungos dalyje afrikiečių rasės gausėjimą skatina tos 
pačios priežastys kaip ir europiečių rasės gyventojų — Šiaurėje. 

Maine'o valstijoje iš trijų šimtų gyventojų yra tik vienas negras; 
Massachusettse — vienas iš šimto; New Yorko valstijoje — du iš šim- 
to; Pennsylvanijoje — trys iš šimto; Marylande — trisdešimt keturi iš 
šimto; Virginijoje — keturiasdešimt du iš šimto; Pietų Carolinoje — 
penkiasdešimt penki iš šimto **. Toks buvo juodųjų ir baltųjų santykis 
1830 m. Tačiau šis santykis tolydžio keičiasi: kasdien jis tampa ma- 
žesnis Šiaurėje ir didesnis Pietuose. 

Akivaizdu, jog piečiausiose Sąjungos valstijose bus neįmanoma pa- 
naikinti didelių pavojų, kurių šioms nėra ko bijoti. 

Jau matėme, kaip palaipsniui Šiaurės valstijose pereinama iš ver- 
govės į laisvę. Dabartinė negrų karta tebelaikoma pančiuose, o kelias 
į laisvę atveriamas jų palikuonims, būsimosioms kartoms; šitaip neg- 


*“ 1833 m. Amerikoje išleistoje Carey knygoje Letters on the Colonization So- 

ciety rašoma: „Pietų Carolinoje juodoji rasė per paskutinius keturiasdešimt 
metų gausėja greičiau negu baltoji. Suskaičiavus penkių valstijų — Marylan- 
do, Virginijos, Šiaurės Carolinos, Pietų Carolinos ir Georgijos, — iš pradžių 
turėjusių vergų, gyventojus, paaiškėja, kad nuo 1790 m. iki 1830 m. tose val- 
stijose baltųjų pagausėjo 80, o juodųjų — 112 procentų. 
1830 m. Jungtinėse Valstijose abiem rasėms priklausantys gyventojai buvo 
pasiskirstę šitaip: valstijose, kur vergovė panaikinta, — 6 565 434 baltieji, 
120 520 negrų; valstijose, kur vergovė nepanaikinta, — 3 960 814 baltųjų. 
2 208 102 negrai. 

rai pamažu įsileidžiami į visuomenę; vergovėje dar paliekami tie, ku- 
rie, iš jos ištrūkę, galėtų piktnaudžiauti savo nepriklausomybe, o pa- 
leidžiami tie, kurie, prieš tapdami šeimininku pačiam sau, dar gali iš- 
mokti naudotis laisve. 

Būtų sunku ši metodą pritaikyti Pietuose. Paskelbiant, jog nuo tam 
tikros datos negro sūnus būsiąs laisvas, į pačią vergovės esmę įdiegia- 
mi laisvės principai ir idėjos; juodaodžiai, kurie pagal įstatymą dar lie- 
ka vergais, matydami laisvus savo vaikus, priblokšti nelygybės, kurią 
jiems skyrė likimas, nerimauja ir niršta. Vergovė jų akyse praranda 
moralinę galią, kurios jai teikė laikas ir papročiai; vergovė tampa aki- 
vaizdžiu piktnaudžiavimu jėga. Šiaurei niekad nereikėjo bijoti to kon- 
trasto, nes čia negrų buvo nedaug, o baltųjų — labai daug. Bet jei pir- 
mieji tokios laisvės aušros spinduliai išsyk nutviekstų du milijonus 
Žmonių, engėjai turėtų sudrebėti. 

Paleidę į laisvę savo vergų sūnus, Pietų valstijų europiečiai netru- 
kus buvo priversti tą pačią malonę suteikti visai juodajai rasei. 

Šiaurėje, kaip jau minėjau, vos panaikinus vergovę ar net anksčiau, 
vos paaiškėjus, jog artėja laisvės valanda, prasidėjo dvigubas proce- 
sas: vergai gabenami į Pietus, palieka kraštą; į jų vietą plūsta baltieji 
iš Šiaurės valstijų ir europiečiai imigrantai. 

Tiedu procesai negali taip vykti labiausiai į pietus pasislinkusiose 
valstijose. Pirmiausia ten per daug vergų, kad būtų galima tikėtis iš- 
stumti juos iš krašto; antra, europiečiai ir Šiaurės valstijų amerikiečiai 
bijo apsigyventi krašte, kur darbas tebelaikomas gėda. Be kita ko, jie 
visai pagrįstai mano, jog valstijoms, kur juodaodžiai skaičiumi prašo- 
ka baltuosius gyventojus arba bent jiems prilygsta, gresia dideli negan- 
dai, ir neskuba ten steigti savo įmonių. 

Taigi, naikindami vergovę, Pietų žmonės nesugebėtų pamažu su- 
teikti negrams laisvės kaip jų broliai šiauriečiai; jie nesugebėtų gero- 
kai sumažinti juodaodžių skaičiaus ir veltui stengtųsi juos atsverti. 
Prabėgus keleriems metams, tose valstijose gyventų po lygiai juodųjų 
ir baltųjų. 

Toks pat piktnaudžiavimas valdžia, teisių pažeidimas, kuriuo dabar 
grindžiama vergovė, gali sukelti didelių pavojų, kurių reikėtų bijoti 
baltiesiems. Šiandien visa žemė yra europiečių palikuonių rankose; jis, 
europietis baltasis, yra absoliutus visa ko šeimininkas; jis vienintelis 
turtingas, apsišvietęs, ginkluotas. Negras neturi jokių pranašumų, bet 
gali be jų apsieiti, nes jis — vergas. Gavęs laisvę, priverstas rūpintis 

savo likimu, nes nebegali išsiversti be būtiniausių dalykų, jo tyko mir- 
tis. Tai, kas buvo baltojo galybė esant vergijai, grasina jam tūkstančiais 
pavojų, ją panaikinus. 

Paliekant negrą vergovėje, su juo galima elgtis beveik kaip su gy- 
vuliu; davus laisvę, nevalia uždrausti jam mokytis, semtis žinių, kad 
jis suvoktų visų savo vargų mastą ir surastų išeitį. Beje, Žmogaus šir- 
dyje slypi keistas reliatyvaus teisingumo principas. Žmones labiau su- 
krečia nelygybė, klestinti tame pačiame visuomenės sluoksnyje, negu 
įvairių sluoksnių nelygybė. Jie gali susitaikyti su pačia vergove, bet 
negali suprasti, kodėl keli milijonai piliečių turi iš kartos į kartą kęsti 
pažeminimą ir skurdą. Šiaurėje paleistinių negrų bendruomenė patiria 
tas negeroves, pažeminimą ir jaučia neteisybę, bet ji nedidelė ir silp- 
na, o Pietuose ji būtų gausi ir stipri. 

Vos tik padarius prielaidą, jog baltieji ir paleistiniai kada nors gy- 
vens toje pačioje žemėje kaip viena kitai svetimos tautos, nesunku su- 
prasti, jog ateityje esama tik dviejų galimybių: arba jiems reikės vi- 
siškai susimaišyti, arba išsiskirti. 

Jau išreiškiau savo nuomonę pirmuoju atveju ““. Nemanau, kad bal- 
toji ir juodoji rasės negalėtų niekur gyventi kaip lygi su lygia. 

Bet esu įsitikinęs, jog Jungtinėse Valstijose tai įgyvendinti bus daug 
sunkiau negu kur nors kitur. Kartais Žmogus gali nusikratyti religinių, 
nacionalinių, rasinių prietarų, ir jeigu tas Žmogus yra karalius, jis gali 
padaryti visuomenėje nuostabių perversmų; visa tauta niekada nega- 
lėtų pranokti savęs. 

Gal koks despotas ir įmanytų sumaišyti tarpusavyje amerikiečius ir 
jų buvusius vergus, visiems užkraudamas tą patį jungą; bet kol visus 
reikalus tvarko Amerikos demokratija, niekas neišdrįs imtis tokio Žy- 
gio, ir galima numatyti, jog kuo labiau Jungtinių Valstijų baltieji jau- 
sis laisvi, tuo labiau jie stengsis nuo visų atsiskirti *". 


“ Tą nuomonę, beje, remia dar didesni autoritetai negu aš. Be kita ko, Jeffer- 
sono veikale Memoirs skaitome: „Likimų knygoje yra aiškių aiškiausiai pa- 
rašyta, kad juodoji rasė turi būti laisva, ir, beje, visiškai aišku, jog abi ra- 
sės, būdamos laisvos, niekada negalės gyventi drauge, tos pačios vyriausy- 
bės valdomos. Gamta, papročiai, pažiūros — neperžengiama riba, juos ai- 
skyrusi“ (žr. M. Conseil. Extracts from Jefferson's Memoirs). 

* Jeigu Antilų anglai būtų turėję savivaldą, reikia manyti, jie nebūtų priėmę 
vergovės panaikinimo akto, kurį jiems primetė tėvynė. 


380 APIE DEMOKRATIJĄ AMERIKOJE. I 


Jau esu sakęs, jog tikroji europiečio ir indėno samplaika yra meti- 
sas; tiktoji baltaodžio ir juodaodžio jungtis — mulatas; visur, kur esa- 
ma labai daug mulatų, dviejų rasių susimaišymas visiškai įmanomas. 

„Amerikoje yra tokių vietovių, kur europiečiai su negrais taip susi- 
maišę, jog retai kur pamatysi visiškai baltą arba visiškai juodą žmo- 
gų; taigi, susidūrę su tokiu reiškiniu, galime iš tikrųjų sakyti, jog abi 
rasės susimaišė, arba tikriau — atsirado trečioji, susijusi su abiem, bet 
netapati nei vienai, nei kitai. 

Iš visų europiečių anglai mažiausiai susimaišę su negrais. Sąjun- 
gos Pietuose mulatų esama daugiau negu Šiaurėje, bet apskritai jų ne- 
palyginamai mažiau negu kurioje kitoje europiečių kolonijoje; mula- 
tų labai nedaug Jungtinėse Valstijose; jie neturi jokios galios ir, kilus 
rasiniams ginčams, dažniausiai palaiko baltųjų pusę. Juk ir Europoje 
didikų liokajai, bendraudami su liaudimi, elgiasi tarytum kilmingieji. 

Tas didžiavimasis savo kilme paprastai būdingas anglams,-o ame- 
rikiečiams dar itin būdinpas savo vertės pajautimas, kurį jiems įkve- 
pia laisvė ir demokratija. Jungtinių Valstijų baltasis didžiuojasi savo 
rase ir savimi. 

Beje, kaip nesimaišydami Sąjungos Šiaurėje, negrai ir baltieji gali 
susimaišyti Pietuose? Ar galima bent akimirką įsivaizduoti, jog Pietų 
valstijų amerikietis, visą laiką būdamas tarp savo fizinį ir moralinį pra- 
našumą jaučiančio baltojo tr nėgro, kada'nors galėtų leisti kilti min- 
čiai susimaišyti su juoduoju? Pietų amerikietis turi dvi stiprias aistras, 
kurios visada jį skatins atsiriboti nuo visų: jis bijos būti panašus į sa- 
vo buvusį vergą negrą ir kuo nors nusileisti savo kaimynui baltajam. 

Jei būtinai reikėtų numatyti ateitį, pasakyčiau, jog, sprendžiant iš 
galimos visa ko eigos, vergovės panaikinimas Pietuose sukels dar di- 
desnį baltųjų pasibjaurėjimą juodaodžiais. Aš remiuosi tuo, ką esu pa- 
našaus pastebėjęs Šiaurėje. Jau sakiau, jog kuo labiau nyksta įstaty- 
mų kadaise nubrėžtos ribos, skiriančios abi rases, tuo griežčiau Šiau- 
rės baltieji stengiasi atsiriboti nuo negrų. O kodėl gi negalėtų šitaip 
būti Pietuose? Nors Šiaurėje baltieji ir bijo susimaišyti su juodaisiais, 
tas pavojus įsivaizduojamas. Pietuose, kur pavojus tikrai įmanomas, 
nemanau, kad jo būtų mažiau bijomasi. 

Jei, pirma, pripažįstama (ir tas faktas neginčijamas), jog Pietų val- 
stijose juodosios rasės gausėja daug greičiau nei baltosios; jei, antra 
vertus, pritariama minčiai, kad baltieji niekados galutinai nesusimai- 

šys su juodaisiais ir niekados abi rasės nesinaudos tomis pačiomis tei- 
sėmis, ar negalima padaryti išvados, kad Pietų valstijose anksčiau ar- 
ba vėliau negrai ir baltieji galų gale pradės kovoti vieni su kitais? 

Kuo gi pasibaigs toji kova? 

Nesunku suprasti, jog čia įmanomos tik miglotos prielaidos. Žmo- 
gus, įtempęs visas proto galias, kartais įstengia numatyti ateitį, bet ke- 
lyje į tą ateitį neįmanoma išvengti atsitiktinumo, kuris niekam nepa- 
valdus. Ateities paveiksle atsitiktinumas visados tarytum tamsi dėmė, 
kurios negali perskrosti proto šviesa. Galima nebent pasakyti: Antilų 
salose, atrodo, lemta žūti baltajai rasei, žemyne — juodajai. 

Antilų salose baltųjų bendrija — lyg salelė, apsupta nesuskaičiuo- 
jamos juodųjų gausybės; žemyne juodieji suspausti tarp jūros ir mil- 
žinės tautos, kuri gyvena glaudžiai susispietusi didžiuliame plote nuo 
Kanados ledynų iki Virginijos sienų, nuo Misurio krantų iki Atlanto 
vandenyno. Jei Šiaurės Amerikos baltieji bus vieningi, vargu ar neg- 
rai išvengs jiems gresiančio sunaikinimo: jie žus nuo ginklo arba nuo 
skurdo. Tačiau juodaodžiams, apsigyvenusiems Meksikos įlankos pa- 
krantėse, yrą galimybių išlikti, jeigu kovos tarp abiejų rasių prasidėtų 
iširus Amerikos konfederacijai. Trūkus federacijos saitams, vargu ar 
pietiečiai galėtų viltis tvirtos Šiaurės brolių paramos. Šiauriečiai žino, 
kad jiems jokie pavojai nebaisūs; jeigu protas ir pareiga neprivers jų 
žygiuoti į pagalbą pietiečiams, galima numatyti, jog rasinės simpati- 
jos juo labiau nieko nepadės. 

Beje, jei kada .kiltų kova, baltieji pietiečiai, nors ir palikti patys 
vieni, stotų į mūšį nepalyginamai pranašesni tiek išsilavinimu, tiek 
ištekliais; bet juodaodžiai gali nusverti juos gausingumu ir jėga, pa- 
žadinta nevilties. Tai didelis pranašumas, turint rankoje ginklą. Gal 
baltuosius Pietuose ištiks toks pat likimas kaip maurus Ispanijoje. 
Šimtmečius valdę kraštą, baltieji galop pamažu pasitrauktų ten, iš 
kur kitados atvyko jų proseneliai, ir negrams paliktų šalį, tarytum pa- 
čios Apvaizdos jiems skirtą; čia jie be vargo gyventų ir dirbtų daug 
lengviau negu baltieji. 

Sąjungos Pietuose gyvenančių juodųjų ir baltųjų kova, galinti kilti 
anksčiau ar vėliau, bet, šiaip ar taip, neišvengiama, — nelyginant koš- 
maras, be perstojo kamuojantis amerikiečius. Šiauriečiai kasdien kal- 
ba apie tą pavojų, nors jiems nėra ko baimintis. Jie vis svarsto, kaip 
atitolinti gresiančias nelaimes. 

Pietų valstijose — tyla: su svetimšaliais apie ateitį nekalbama. Ven- 
giama kalbėtis net su draugais; kiekvienas nešiojasi savo rūpestį šir- 
dyje. Tačiau Pietų tylėjimas baisesnis už triukšminga, atvirą Šiaurės 
baiminimąsi. 

Tas visuotinis susirūpinimas paskatino kai kuriuos žmones imtis 
Žygių, kurie gali pakeisti dalies žmonijos likimą. 

Taigi, baimindamiesi mano apsakytų pavojų, grupė Amerikos pilie- 
čių įsteigė draugiją, kurios pagrindinis tikslas — savo lėšomis į Gvi- 
nėjos pakrantę nugabenti laisvuosius negrus, norinčius pabėgti nuo 
slogios vergijos **. 

1820 m. tai draugijai pasisekė Afrikos pakrantėje, 7* šiaurės platu- 
moje, įkurti koloniją, kuri buvo pavadinta Liberija. Paskutiniais duo- 
menimis, ten jau persikėlė 2500 negrų. Grąžinti į senąją tėvynę neg- 
rai įkūrė amerikietiškas institucijas. Liberijoje yra atstovaujamoji sis- 
tema, prisiekusieji teisėjai negrai nagrinėja bylas, pareigūnai negrai 
eina savo pareigas, dvasininkai negrai gano sielas; yra ten bažnyčių, 
leidžiami laikraščiai, ir, keistai susiklosčius aplinkybėms, kaip papra- 
stai būna pasaulyje, tenai draudžiama apsistoti baltiesiems *?. 

Štai kokia iš tiesų likimo užgaida! Du šimtmečiai praėjo nuo tos 
dienos, kai europiečiai ėmė grobti negrus iš jų namų ir vežti Šiaurės 
Amerikos krantų link. Dabar europiečiai gabena atgal per Atlanto van- 
denyną tų pačių negrų palikuonis, ir jie vėl atsiduria toje pačioje že- 
mėje, iš kur kadaise buvo pagrobti jų tėvai ir protėviai. Vilkdami jun- 
gą, barbarai sėmėsi civilizacijos šviesos, būdami vergais, jie išmoko 
būti laisvi. 

Ligi šių dienų Afrika buvo uždara baltųjų menui ir mokslui. Gal da- 
bar ten prasismelks afrikiečių parsivežta Europos šviesa. Žodžiu, įku- 
riant Liberiją, būta gražios ir taurios idėjos, tačiau toji idėja, galinti 
duoti vaisių Senajame Pasaulyje, visiškai bevaisė Naujajame. 


“ Toji draugija pasivadino Juodųjų kolonizacijos draugija. 

Žr. jos metines ataskaitas, ypač penkioliktąją. Taip pat žr. leidinį: M. Ca- 
rey. Letters on the Colonization Society and Its Probable Results (Philadel- 
phia, April 15, 1833). 

“ Tą paskutinę sąlygą įrašė patys kolonijos steigėjai. Jie bijojo, kad Afrikoje 
gali atsitikti kas nors panašaus, kas darosi Jungtinių Valstijų pakraščiuose, 
ir kad negrai, kaip indėnai, patekę į civilizuotesnės rasės įtaką ir dar neta- 
pę civilizuotais žmonėmis, nebūtų išnaikinti. 

Per dvylika metų Juodųjų kolonizacijos draugija pargabeno į Afri- 
ką 2500 negrų. Per tą patį laiką Amerikoje jų gimė apie 700 000. 

Liberijos kolonija kasmet galėtų priimti tūkstančius naujų gyven- 
tojų, ir visi jie ten būtų reikalingi; jeigu ne Draugija, o Sąjunga apsi- 
imtų savo laivais ir savo lėšomis? gabenti negrus į Afriką, ji negalėtų 
net subalansuoti juodųjų gyventojų natūralaus prieaugio: neįstengda- 
ma kasmet išvežti tiek žmonių, kiek jų gimsta Amerikoje, ji nesuge- 
bėtų sustabdyti tolydžio progresuojančios vidinės negalios *!. 

Juodoji rasė niekada nepaliks Amerikos žemyno krantų, kur ją at- 
bloškė Europos aistros ir ydos; ji dings iš Naujojo Pasaulio tik tada, 
kai liausis egzistavusi. Jungtinių Valstijų gyventojai gali atitolinti ne- 
laimes ir sukrėtimus, kurių jie taip bijo, bet šiandien jie nesugebėtų pa- 
šalinti jų priežasties. 

Esu priverstas pripažinti, jog vergovės panaikinimas neužkerta ke- 
lio abiejų rasių kovai Pietų valstijose ir jos neatitolina. 

Negrai gali ilgai būti vergais nesiskųsdami, tačiau, atgavę laisvę, 
jie netrukus ims piktintis, kad neturi beveik jokių piliečių teisių, ir, ne- 
galėdami susilyginti su baltaisiais, labai greitai pasidarys jų priešai. 

Šiaurėje vergų išlaisvinimas atnešė labai daug naudos; tenai nusi- 
kratyta vergovės, nesibaiminant laisvais tapusių negrų. Jų buvo per 
mažai, kad jie kada nors imtų reikalauti savo teisių. Tačiau Pietuose 
visai kas kita. 

Šiaurėje vergovė šeimininkams buvo problema, susijusi su pre- 
kyba ir manufaktūromis; Pietuose tai gyvybės arba mirties klausi- 
mas. Tad nereikia lygiai taip pat žiūrėti į vergovę tiek Pietuose, tiek 
Šiaurėje. 


“ Imantis tokių žygių, iškiltų daugybė ir kitokių kliūčių. Jeigu, norėdama 
Amerikos negrus perkelti į Afriką, Sąjunga ryžtųsi išpirkti juodaodžius iš 
vergvaldžių, negrų kainos, proporcingai didėdamos, pakiltų iki nežmoniš- 
kų sumų, atitinkamai mažėjant vergų skaičiui, ir sunku patikėti, kad Šiau- 
rės valstijos sutiktų daryti tokias išlaidas, kurios neduoda jokio pelno. Jei- 
gu Sąjunga grobtų jėga arba pirktų jos nustatytomis žemomis kainomis ver- 
gus Pietuose, toje Sąjungos dalyje imtų priešintis visos valstijos. Ir vienaip, 
1r kitaip nebūtų nieko laimėta. 

1830 m. Jungtinėse Valstijose buvo 2 010 327 vergai ir 319 439 paleisti- 
niai: iš viso 2 329 766 negrai; tai sudarė to meto Jungtinių Valstijų visų gy- 
ventojų penktąją dalį. 


“i 

Neduok, Dieve, jog tartum kai kurie amerikiečių autoriai imčiau 
teisinti negrų pavergimą; tiek tegaliu pasakyti, kad tiems, kurie kadai- 
se įteisino tą siaubingą vergovę, dabar nelengva ją panaikinti. 

Aš pripažįstu, jog, mąstydamas apie Pietų valstijas, esu numatęs ten 
gyvenančiai baltajai rasei tik dvi išeitis: arba paleisti vergus ir su jais 
susi maišyti, arba būti nuo jų atstu ir stengtis kuo ilgiau išlaikyti juos 
vergovėje. Kompromisai, tarpinės priemonės, man regis, gali labai 
greitai sukelti vieną siaubingiausių pilietinių .karų, kuris, galimas daik- 
tas, baigtųsi vienos rasės žūtimi. 

Taip mano ir Pietų valstijų amerikiečiai, tr tuo paaiškinamas jų el- 
gesys. Nenorėdami susimaišyti su negrais, jie nenori duoti jiems lais- 
vės. 

Anaiptol ne visi pietiečiai vergovę laiko šeimininko turtų šaltiniu; 
šiuo požiūriu daugelis jų pritaria šiauriečiams ir mielai sutinka, jog 
vergovė — tai blogybė, tačiau mano, jog, norint išgyventi, reikia tą 
blogybę išsaugoti. 

Pietuose vis labiau plintant švietimui, žmonės vis geriau supranta, 
jog vergovė nenaudinga šeimininkui, bet apsišvietę žmonės dar aiškiau 
negu pirma mato, kad jos panaikinti beveik nebeįmanoma. Taigi keis- 
tas dalykas: vergovė vis labiau įteisinama įstatymais tuo metu, kai jos 
nauda darosi vis labiau ginčytina; ir kai Šiaurėje vergovės pagrindai 
pamažu griūva, Pietuose jie stiprinami vis griežtesniais įstatymais. 

Įstatymai, lemiantys vergų likimą Pietų valstijose, šiais laikais ne- 
regėta Žiaurybė, jie patys savaime byloja apie įstatymų leidybos kri- 
zę. Gana tik patyrinėti Pietų valstijų įstatymus, kad suprastum, kokia 
beviltiška ten gyvenančių abiejų rasių padėtis. 

Ir ne todėl, kad tos Sąjungos dalies amerikiečiai būtų sugriežtinę 
vergijos įstatymus; priešingai, jie sušvelnino vergų gyvenimo sąlygas. 
Senovėje vergui baimę įvarydavo tik grandinės ir mirtis; Pietų valsti- 
jų vergvaldžiai sugalvojo rafinuotesnių būdų savo galiai sustiprinti. Jei 
galima taip pasakyti, jie sudvasino despotizmą ir smurtą. Senaisiais 
laikais stengtasi sutrukdyti vergui nusitraukti grandines; dabar stengia- 
masi atimti jam norą išsilaisvinti. 

Senovėje šeimininkai sukaustydavo vergo kūną, bet palikdavo dva- 
sią laisvą ir leisdavo jam šviestis. Taip elgdamiesi jie būdavo nuosek- 
lūs, mat vergijos baigtis jiems atrodė savaime suprantama: kada nors 
vergai bus laisvi ir lygūs su savo šeimininku. 

O Pietų valstijų amerikiečiams net į galvą neateidavo, kad vergai 
kada nors galėtų su jais susimaišyti, todėl, grasindami griežčiausiomis 
bausmėmis, uždraudė jiems mokytis skaityti ir rašyti. Nenorėdami, 
kad vergai pasiektų jų lygį, šeimininkai elgiasi su jais beveik kaip su 
gyvuliais. 

Visais laikais vergovės glūdumoj rusenusi laisvės viltis sušvelnin- 
davo kančias. 

Pietų valstijų amerikiečiai suprato, kad jeigu vergas neturi vilčių 
kada nors susilyginti su šeimininku, paleisti jį labai pavojinga. Duoti 
žmogui laisvę, bet jį pasmerkti tolesniam skurdui ir pažeminimui, — 
vadinasi, parūpinti vadą būsimam vergų maištui? Jau seniai pastebė- 
ta, jog, regint laisvą negrą, nelaisvų negrų širdis ima drumsti neaiškus 
nerimas, ir tarytum blausi liepsnelė įsižiebia mintis apie savo teises. 
Pietų valstijose įstatymai daugeliu atvejų apribojo šeimininkams gali- 
mybes paleisti vergą į laisvę **. 

Pietuose esu sutikęs senį, kadaise neteisėtai gyvenusį su viena sa- 
vo verge. Jie susilaukė keleto vaikų, kurie, atkeliaudami į šį pasaulį, 
išsyk tapdavo savo tėvo vergais. Tėvas ne sykį ketino padovanoti jiems 
bent jau laisvę, tačiau bėgo metai, o jis niekaip negalėjo įveikti kliū- 
čių, kurias įstatymų leidėjai paspendė vergų išlaisvinimui. Atėjo senat- 
vė, artinosi mirtis. Ir senis vaizdavosi, kaip jo sūnūs tampomi iš vieno 
turgaus į kitą, kaip iš tėvo globos patenka po svetimo žmogaus bota- 
gu. Mirštančiojo vaizduotė piešė siaubingus reginius. Matydamas jo 
kančias ir neviltį, aš supratau, kaip gamta keršija už įstatymų jai pa- 
darytas Žaizdas. 

Be abejo, tos kančios pasibaisėtinos, tačiau argi tai ne pačios ver- 
gijos seniai numatytos ir neišvengiamos pasekmės, juo labiau — šiais 
laikais? 

Tuo metu, kai europiečiai pavertė vergais kitos rasės žmones, ku- 
riuos diduma jų laikė žemesniais už kitų rasių atstovus ir su kuriais su- 
simaišyti visiems atrodė siaubinga, jie tikėjosi, kad vergovė gyvuos 
amžinai, nes tarp vergijos sukuriamos baisios nelygybės ir visiškos ly- 
gybės, įsiviešpataujančios tarp nepriklausomais tapusių Žmonių, negali 
būti kokio nors ilgesnio tarpinio būvio. Europiečiai miglotai suvokė tą 
tiesą, bet jos neįsisąmonino. Kiekvienąsyk, kai būdavo sprendžiamas 


*2 Vergų išlaisvinimas nėra draudžiamas, bet tam reikia sudėtingų formalumų. 

negrų klausimas, viršų imdavo arba jų interesai, arba išdidumas, arba 
gailestis. Iš pradžių europiečiai pažeidė visas žmogaus teises, o paskui 
ėmė negrams kalbėti apie tų teisių vertę ir nepažeidžiamumą. Jie pa- 
siūlė savo vergams vietą visuomenėje, o kai tie bandė prie jos pritapti, 
niekšingai juos nuvijo šalin. Trokšdami išlaikyti vergovę, jie vis dėlto 
arba prieš savo valią, arba nesąmoningai linko prie laisvės, nesiryž- 
dami nei visiškai paneigti tiesą, nei ją pripažinti. 

Jeigu neįmanoma numatyti to meto, kada Pietų valstijų amerikie- 
čiai susimaišys su negrais, argi jie gali rizikuoti savo gyvybe ir leisti 
šiems ištrūkti į laisvę? Ir jeigu, gelbėdami savo rasę, jie priversti lai- 
kyti vergus sukaustytus grandinėmis, ar negalima jiems dovanoti, kad, 
siekdami tikslo, jie griebėsi pačių veiksmingiausių priemonių? 

Tai, kas darosi pietinėse valstijose, man atrodo baisus ir podraug 
savaime suprantamas vergovės padarinys. Matydamas aukštyn kojomis 
apverstą gamtos tvarką, girdėdamas dejuojant ir bergždžiai grandines 
daužant įstatymų gniuždomą žmoniją, prisipažįstu, jog nebeturiu jėgų 
piktintis šiuolaikiniais Žmonėmis, tų niekšybių autoriais, bet visą sa- 
vo neapykantą nukreipiu prieš tuos, kurie daugiau negu po tūkstant- 
mečio lygybės vėl atgaivino pasaulyje vergovę. 

Beje, kad ir kaip stengtųsi pietinių valstijų amerikiečiai išsaugoti 
vergovę, jiems nepasiseks. Vergovė, besiglaudžianti viename Žemės 
rutulio sklypelyje, krikščionybės kritikuojama kaip neteisinga, politi- 
nės ekonomikos — kaip pragaištinga, vergovė mūsų demokratinės 
laisvės ir švietimo klestėjimo laikais negalėtų išlikti. Ji išnyks arba 
vergo, arba jo šeimininko valia. Ir vienu, ir kitu atveju reikia laukti di- 
delių nelaimių. 

Jeigu Pietų valstijų negrai negaus laisvės, galų gale patys ją smur- 
tu išsikovos; jeigu laisvė jiems bus suteikta, labai greitai jie ims ja 
piktnaudžiauti. 


AR AMERIKOS SĄJUNGA TURI GALIMYBIŲ IŠLIKTI? 
KOKIE PAVOJAI JAI GRESIA? 


Kodel persvarą veikiau turi valstijos negu Sąjunga? — Konferencija 
gyvuos tik tol, kol ją sudarančios valstijos sutiks joje būti. — Prie- 
žastys, skatinančios jas likti konfederacijoje. — Konfederacijos nau- 

da priešinantis svetimšaliams ir gujant juos iš Amerikos. — Apvaiz- 
dos dėka valstijų neskiria gamtinės sienos. — Valstijų neskiria mate- 
rialiniai išskaičiavimai. — Šiaurei svarbu, kad klestėtų ir būtų suvie- 
nyti Pietūs ir Vakarai; Pietums svarbu, kad klestėtų ir būtų suvienyti 
Šiaurė ir Vakarai; Vakarams svarbu, kad klestėtų ir būtų suvienyti 
Šiaurė ir Pietūs. — Nematerialiniai interesai, vienijantys amerikie- 
čius. — Pažiūrų vienodumas. — Pavojų konfederacijai kelia skirtingi 
ją sudarančių žmonių charakteriai ir aistros. — Pietiečių ir šiaurie- 
čių charakteriai. — Didžiausia grėsmė Sąjungai — nepaprastai grei- 
tas jos augimas. — Gyventojų antplūdis į šiaurės vakarus. — Svorio 
centro pasislinkimas į tą pusę. — Aistros, kurias sužadina greiti liki- 
mo posūkiai. — Ar, Sąjungai išlikus, jos vyriausybė stiprės, ar silp- 
nės? — Įvairūs valdžios silpnėjimo požymiai. — Vidinė gerovė (Inter- 
nal improvements). — Negyvenamos žemės. — Indėnai. — Bankai. — 
Tarifų įstatymas. — Generolas Jacksonas. 


Nuo Sąjungos gyvavimo iš dalies priklauso, kaip bus išsaugota tai, 
kas būdinga kiekvienai ją sudarančių valstijų. Tad iš pradžių reikėtų 
pasvarstyti, kokia ateitis laukia Sąjungos. Bet pirmiausia turėčiau pa- 
sakyti vieną, man regis, neabejotiną dalyką: jei dabartinė konfedera- 
cija suirtų, ją sudarančios valstijos tikrai nebenorėtų susigrąžinti pir- 
mykščio savarankiškumo. Vietoj vienos Sąjungos atsirastų kelios ki- 
tos. Aš neketinu nagrinėti, kuo remdamosi susidarytų tos naujosios 
sąjungos; tik noriu parodyti, kokios priežastys gali paskatinti dabarti- 
nės Sąjungos irimą. 

Todėl būsiu priverstas dar kartą peržvelgti tai, ką jau anksčiau bu- 
vau nagrinėjęs. Turėsiu priminti kai kuriuos jau aptartus dalykus. Ži- 
nau, jog, šitaip elgdamasis, galiu susilaukti skaitytojų priekaištų, bet 
mane pateisins nagrinėtinos medžiagos svarbumas. Esu linkęs verčiau 
kai ką retkarčiais pakartoti, nei būti nesuprastas; man regis, geriau pa- 
kenkti autoriui negu jo nagrinėjamai temai. 

Įstatymų leidėjai, sudarę 1789 m. Konstituciją, stengėsi federalinei 
vyriausybei suteikti išskirtinę padėtį ir pranašumą. 

Tačiau jų užmojus apribojo pačios sprendžiamo uždavinio sąlygos. 
Jie buvo įpareigoti anaiptol ne sudaryti vieningos valstybės vyriausybę, 
bet suderinti kelių valstybių sąjungą; kad ir kokie būtų buvę jų norai, jie 
negalėjo apeiti valdžių padalijimo, jų savarankiškumo problemos. 


388 APIE DEMOKRATIJĄ AMERIKOJE. I 


Norint aiškiai suprasti tų dalybų rezultatus, reikia apibūdinti įvai- 
rias valdžios sferas. 

Esama valstybinių reikalų, gyvybiškai svarbių visai tautai; juos ga- 
lima patikėti tik vienam Žmogui arba susirinkimui, kuo visapusiškiau 
ir esmingiau atstovaujantiems tautai. Šiai kategorijai priskirčiau karo 
ir diplomatijos dalykus. 

Esama vietinės reikšmės dalykų, tai yra susijusių su tam tikra vie- 
tove ir deramai spręstinų tik toje vietovėje. Tokios rūšies dalykas bū- 
tų bendruomenių biudžetas. 

Pagaliau esama mišrių reikalų; jie laikomi nacionaliniais, kai rūpi 
visiems tautą sudarantiems individams; jie provinciniai, kai nėra ak- 
tualūs visai tautai. Tai, pavyzdžiui, pilietinės ir politinės teisės. Jokia 
visuomeninė santvarka neįmanoma be pilietinių ir politinių teisių. Tos 
teisės vienodai svarbios visiems piliečiams, bet tautos gyvavimui ir 
klestėjimui ne visada svarbu, kad tos teisės būtų vienodos, taigi nebū- 
tina, kad jomis rūpintųsi centrinė vyriausybė. 

Kiekvienoje tvarkingoje, gerai organizuotoje visuomenėje, kad ir 
kokiais principais ji būtų pagrįsta, visados yra dvi pagrindinės kate- 
gorijos reikalų, kuriuos tvarko valdžia. 

Tarp tų dviejų polių tarytum plūduriuoja daugybė bendro pobūdžio 
dalykų, kuriuos esu pavadinęs mišriais reikalais. Tuos reikalus — nei 
išimtinai nacionalinius, nei visiškai provincinius — tvarkyti galima 
įpareigoti tiek nacionalinę vyriausybę, tiek vietinę valdžią, priklauso- 
mai nuo sąjungą sudarančių šalių sutarimo ir nenusižengiant sąjungos 
sudarymo tikslui. 

Sudaryti aukščiausiosios valdžios dažniausiai susirenka paprasti 
žmonės, ir jų susirinkimas — tarytum liaudies valia. Be jų sudarytos 
vyriausybės, yra tik stiprios asmenybės ir įtakingos Žmonių grupės, 
kurių kiekviena atstovauja mažai aukščiausiosios valdžios dalelytei. 
Todėl, savaime suprantama, jog pagrindinė valdžia turi tvarkyti ne tik 
visai tautai svarbius — nacionalinius dalykus, bet ir didumą mano mi- 
nėtų mišraus pobūdžio reikalų. Vietinės valdžios organams atitenka tik 
tiek valdžios, kiek jos reikia, kad jų valdomas kraštas klestėtų. 

Kartais, prieš sudarant sąjungą, aukščiausioji valdžia jau yra susi- 
formavusi iš seniau buvusių valdymo organų; tada vietinė valdžia at- 
sako ne tik už išimtinai provincinius dalykus, bet ir už visus mišraus 

pobūdžio dalykus ar bent jau jų dalį, kai prireikia juos spręsti. Mat val- 
stybės, kurios, prieš stodamos į konfederaciją, anksčiau pačios turėjo 
aukščiausią valdžią, nors ir sudariusios sąjungą su kitomis tautomis, 
vis dar tebeturi gana didelę jos dalį ir patiki federalinei vyriausybei 
tik tiek įgaliojimų, kiek jų reikia, kad sąjunga gyvuotų. 

Drauge su savo pagrindinėmis prerogatyvomis gavusi teisę tvarky- 
ti mišrius valstybinius reikalus, nacionalinė vyriausybė įgyja nusve- 
riančią galią. Ji turi ne tik daug teisių, bet tr visos teisės, kurių ji ne- 
turi, yra jos valioje, ir esama rimto pavojaus, jog ji gali atimti iš pro- 
vincijų valdžios natūralias ir joms būtinas teises. 

Ir atvirkščiai, mišrius reikalus gauna teisę tvarkyti provincijos val- 
džia, visuomenėje įsigali priešinga tendencija. Nusveriančią jėgą turi 
provincija, ne valstybė, ir kyla grėsmė, jog nacionalinė vyriausybė ga- 
lų gale praras savo gyvavimui būtinas privilegijas. 

Taigi vientisos valstybės savaime linksta į centralizaciją, o konfe- 
deracijos — į susiskaldymą. 

O dabar reikia šias bendro pobūdžio mintis pritaikyti Amerikos Są- 
jungai. 

Taigi atskiros valstijos gauna teisę tvarkyti grynai provincinius rei- 
kalus. 

Be to, valstijos nustato pilietines ir politines teises, reguliuoja žmo- 
nių tarpusavio santykius ir vykdo teisingumą; žodžiu, tai bendro po- 
būdžio įgaliojimai, bet jie nebūtinai turi priklausyti nacionalinės vy- 
riausybės kompetencijai. 

Esame matę, jog Sąjungos vyriausybė įgaliota veikti visos valsty- 
bės vardu tuo atveju, kai valstybė turi veikti kaip viena individuali ga- 
lia. Ji atstovauja valstybei, palaikydama santykius su užsieniu; ji va- 
dovauja bendroms ginkluotoms pajėgoms kovoje prieš bendrą priešą. 
Žodžiu, ji tvarko reikalus, kuriuos esu pavadinęs išimtinai valstybi- 
niais, svarbiais visai tautai. 

Iš pirmo žvilgsnio atrodo, jog tose valdžios teisių dalybose Sąjun- 
gai atitenka didesnė dalis negu valstijoms; nuodugniau panagrinėjus, 
paaiškėja, jog toji dalis, tiesą sakant, mažesnė. 

Sąjungos vyriausybė vykdo didesnio masto uždavinius, bet jos 
veikla mažiau jaučiama. Provincijos valdžia tvarko mažesnius reika- 
lus, bet niekad nesiilsi — kiekvieną akimirką matyti jos veikla. 

Sąjungos vyriausybė rūpinasi bendrais šalies reikalais, tačiau ben- 
drieji valstybės interesai menkai tesisieja su asmenine piliečių laime. 

Provincijos reikalai, priešingai, turi tiesioginį poveikį vietinių žŽmo- 
nių gerovei. 

Sąjunga užtikrina valstybės nepriklausomybę ir klestėjimą, tačiau 
tie dalykai tik netiesiogiai susiję su atskirais piliečiais. Valstybė rūpi- 
nasi kiekvieno piliečio ateitimi, nustato jo teises, garantuoja turto ir 
gyvybės saugumą, palaiko jo tikėjimą ateitimi. 

Federalinė vyriausybė labai nutolusi nuo savo valdinių; vietinė val- 
džia visų pasiekiama. Pakanka garsiau riktelėti, kad ji išgirstų. Į cen- 
trinę vyriausybę energingai veržiasi vadovauti trokštantys garsūs žmo- 
nės, o provincijos valdžia traukia antraeilius Žmones, kurie tikisi įgyti 
galios tik savo valstijoje, ir kaip tik jie, esantys arčiausiai liaudies, tu- 
ri jai didžiausią įtaką. 

Tad amerikiečiams reikia daugiau ko nors tikėtis iš valstijos negu 
iš Sąjungos, be to, labiau saugotis valstijos negu Sąjungos, ir, paklu- 
sus širdies balsui, labiau mylėti valstiją negu Sąjungą. 

Šiuo požiūriu papročiai ir jausmai atitinka interesus. 

Vientisai valstybei suskaidžius savo suverenumą ir tapus konfe- 
deracija, prisiminimai, papročiai, įpročiai ilgai grumiasi su įstaty- 
mais ir centrinei vyriausybei teikia galios, kurios jai neduoda įstaty- 
mai. Konfederacijos valstybėms susijungus ir turint vieną aukščiau- 
siąją valdžią, tos pačios aplinkybės veikia priešinga kryptimi. Nė 
kiek neabejoju, kad, jeigu Prancūzija taptų konfederacine respubli- 
ka kaip Jungtinės Valstijos, jos vyriausybė nebūtų veiklesnė nei Są- 
jungos, ir jei Sąjunga pasidarytų monarchija kaip Prancūzija, man 
regis, jos vyriausybė kurį laiką būtų silpnesnė negu mūsiškė. Tuo 
metu, kai Amerikoje buvo įteisintas valstybingumas, provincijos 
(valstijos) jau seniai gyvavo, tarp tų pačių valstijų bendruomenių ir 
Žmonių užsimezgę reikiami ryšiai, tam tikrus dalykus buvo įprasta 
vertinti bendru požiūriu ir rūpintis bendrais reikalais, atsižvelgiant 
ir į savo specifinius interesus. 

Sąjunga — milžiniškas darinys, patriotizmui sunkiai aprėpiamas 
objektas. Valstija turi tam tikrą formą ir griežtas ribas; tiems, kurie čia 
gyvena, ji siejasi ir sutampa su gerai pažįstamais, širdžiai mielais da- 
lykais: žeme, peizažu, nuosavybe, šeima, praeities prisiminimais, da- 

barties darbais, ateities godomis. Tad patriotizmas, dažniausiai esąs tik 
individualaus egoizmo apraiška, siejasi su valstija ir, taip sakant, ne- 
taikomas visai Sąjungai. 

Taigi interesai, įpročiai, jausmai susipynę lemia tikrąjį politinį gy- 
venimą valstijoje, bet ne Sąjungoje. 

Labai nesunku spręsti, kuo skiriasi dviejų vyriausybių (valstijos ir 
Sąjungos) stiprybė, stebint, kaip kiekviena jų veikia savo įgaliojimų 
srityje. 

Kiekvienąkart, kai valstijos vyriausybė kreipiasi į žmogų arba žmo- 
nių grupę, jos kalba yra aiški ir įsakmi; lygiai taip pat ir federalinė vy- 
riausybė byloja atskiriems Žmonėms, tačiau, susidūrusi su valstija, per- 
eina į derybų toną: aiškina savo paskatas ir stengiasi pateisinti savo el- 
gesį; pateikia argumentų, patarimų, bet neįsakinėja. Kilus abejonėms 
dėl vienos kurios vyriausybės konstitucinių įgaliojimų, valstijos val- 
džia drąsiai gina savo teises ir imasi skubių, energingų priemonių joms 
apsaugoti. O Sąjungos vyriausybė samprotauja, ragina tautą vadovau- 
tis sveiku protu, primena jos interesus, jos didybę; ji stačiai vilkina lai- 
ką, derasi ir tik kraštutiniu atveju ryžtasi veikti. Iš pirmo žvilgsnio bū- 
tų galima susidaryti įspūdį, jog visos tautos įgaliojimai suteikti provin- 
cijos valdžiai ir jog Kongresas atstovauja vienai valstijai. 

Taigi, kad ir kokios būtų Konstitucijos kūrėjų pastangos, federali- 
nė vyriausybė, kaip jau esu minėjęs, iš esmės yra silpna vyriausybė, 
kuriai daugiau nei kuriai kitai reikia savanoriškos valdinių paramos, — 
antraip ji neišsilaikytų. | 

Visiškai aišku, kad jos uždavinys — įgyvendinti valstijų apsispren- 
dimą išsaugoti konfederaciją. Ir federalinė vyriausybė išmintingai, 
veiksmingai ir lanksčiai vykdo šią pagrindinę sąlygą. Ją sudarant ma- 
nyta, kad ji turės reikalų tik su atskirais piliečiais ir galės lengvai 
įveikti bet kieno priešinimąsi visuotinei valiai, tačiau nebuvo numa- 
tyta, jog tai vyriausybei reikės valdyti ir tada, kai visos arba tik kai ku- 
rios valstijos nebenorės būti konfederacijos narėmis. 

Jei Sąjungos aukščiausioji valdžia šiandien susigrumtų su valstijų 
valdžia, ji neabejotinai pralaimėtų. Tik kažin, ar kada nors galėtų tarp 
Jų įsiliepsnoti rimta kova. Kiekvienąsyk, kai valstija atkakliai pasiprie- 
šina federalinei vyriausybei, toji pasiduoda. Kaip parodė patirtis, val- 
stijai užsispyrus ir griežtai ko nors pareikalavus, jos norai visados 

būdavo patenkinami, o kai ji kategoriškai atsisakydavo ką nors dary- 
ti??, jai būdavo nusileidžiama. 

Jeigu Sąjungos vyriausybė net ir turėtų reikiamos galios, pasinau- 
doti ja būtų labai sunku dėl geografinės krašto padėties **. 

Jungtinės Valstijos užima milžinišką plotą; neišmatuojami toliai 
skiria vieną kraštą nuo kito; gyventojai plačiai pasiskleidę pusiau ne- 
gyvenamoje šalyje. Pabandžiusi ginklu priversti valstijas, konfedera- 
cijos nares, laikytis įstatymų, Sąjunga atsidurtų tokioje padėtyje, ko- 
kioje atsidūrė Anglija karo dėl nepriklausomybės metais. 

Beje, kad ir kokia stipri būtų vyriausybė, vargu ar ji galėtų nepai- 
syti principo, kuriuo pati pagrindė valstybės teisę, padarinių. Konte- 
deracija buvo sudaryta laisva valstijų valia; jungdamosi į Sąjungą, jos 
neprarado individualaus savitumo ir nesusiliejo į vieną nedalomą val- 
stybę. Jeigu šiandien kuri nors valstija įsigeistų išbraukti savo vardą 
iš sutarties, būtų labai sunku įrodyti, kad ji neturi teisės to daryti. No- 
rėdama palaužti jos valią, federalinė vyriausybė negalėtų pagrįstai 
remtis nei jėga, nei teise. 

Federalinė vyriausybė lengvai įveiktų kai kurių savo valdinių prie- 
šinimąsi tik tuo atveju, jei pasirodytų, jog vienos ar kelių valstijų in- 
teresai pernelyg glaudžiai susiję su Sąjungos gyvavimu, kaip ne kartą 
būta konfederacijų istorijoje. 

Mano nuomone, kai kurioms iš valstijų, susietų federacijos ryšiais, 
Sąjunga teikia daugiau naudos negu kitoms, jos ir klesti tik todėl, kad 
priklauso Sąjungai; šios valstijos, aišku, visomis išgalėmis rems cen- 
trinę vyriausybę, padėdamos jai paklusnias išlaikyti visas kitas valsti- 
jas. Tačiau tada vyriausybė remsis jau nebe savo įgaliojimais, bet sa- 
vo esmei priešingu principu. Valstybės jungiasi norėdamos vienodai 
naudotis sąjungos privalumais, o minėtu atveju federalinė vyriausybė 
stipri tik todėl, kad tarp susijungusių valstybių viešpatauja nelygybė. 


“ Žr. apie Šiaurės valstijų politiką 1812 m. kare. „To karo metais, — rašo Jef- 
fersonas 1817 m. kovo 17 dieną generolui La Fayette'ui, — keturios Rytų 
valstijos buvo susijusios su Sąjunga ne daugiau nei lavonai su gyvaisiais“ 
(Correspondence of Jefferson). 

“* Kadangi Sąjungoje viešpatauja taika, ji neturi jokio preteksto laikyti nuo- 
latinių ginkluotųjų pajėgų. Neturėdama armijos, vyriausybė negali pasinau- 
doti palankiomis aplinkybėmis, palaužti pasipriešinimo ir netikėtai nuver- 
sti aukščiausiosios valdžios. 

Be to, tarkim, kad viena iš jungtinių valstijų įgyja pakankamai di- 
delį pranašumą ir pati viena pasisavina centrinę valdžią; visas kitas 
valstijas ji laikys savo valdinėmis ir, dangstydamasi Sąjungos intere- 
sais, primes joms savo valią. Tuomet federalinės vyriausybės vardu ji 
gali nuveikti didžius darbus, bet, tiesą pasakius, toji vyriausybė jau ne- 
turi jokios galios *?. 

Abiem atvejais valdžia, veikianti konfederacijos vardu, tampa juo 
stipresnė, juo labiau toji nukrypsta nuo savo esmės ir praranda natū- 
ralius, konfederacijoms būdingus bruožus. 

Amerikoje dabartinė Sąjunga naudinga visoms valstijoms, bet nė 
vienai jų nėra gyvybiškai būtina. Net jeigu keletas valstijų nutrauktų 
ryšius su federacija, jos nė kiek nepakenktų kitoms, nors apskritai ši- 
tai atsilieptų visų jų gerovei. Kadangi nėra nė vienos valstijos, kurios 
gyvavimas arba klestėjimas visiškai priklausytų nuo dabartinės kon- 
federacijos, taip pat nėra nė vienos, kuri, stengdamasi išsaugoti kon- 
federaciją, būtų linkusi labai aukotis. 

Kita vertus, bent jau šiuo metu nėra tokios valstijos, kuri, skatina- 
ma puikybės, trokštų išlaikyti tokią konfederaciją, kokią ją matome 
mūsų dienomis. Be abejo, ne visos valstijos turi tokią pat įtaką fede- 
ralinėms taryboms, bet nėra nė vienos, kuri galėtų būti tikra ten iman- 
ti viršų ir kitas valstijas laikytų žemesnėmis arba jai pavaldžiomis. 

Man atrodo neabejotina, jog, Sąjungos daliai rimtai panorus atsi- 
skirti, niekas ne tik negalėtų trukdyti, bet ir nemėgintų tai daryti. 
Dabartinė Sąjunga gyvuos tol, kol to norės ją sudarančios valstijos. 

Aptarus šį klausimą, problema lyg ir išsisprendžia: vadinasi, svar- 
biausia ne tai, ar šiuo metu susijungusios valstijos galės atsiskirti, bet 
tai, ar norės išlikti Sąjungoje. 

Iš visų priežasčių, nuo kurių priklauso dabartinės Sąjungos naudin- 
gumas, amerikiečiams ypač krinta į akis dvi pagrindinės. 

Nors amerikiečiai, galima sakyti, yra vieniši visame žemyne, pre- 
kybos dėka visos pasaulio valstybės, su kuriomis jie prekiauja, yra jų 
kaimynai. Kad ir tariamai nuo visų nutolusiems, amerikiečiams reikia 
būti stipriems, o stiprūs jie gali būti tik susivieniję. 


* Antai Olandijos provincija Nyderlandų respublikoje ir imperatorius Vokie- 
tijos federacijoje kartais susitapatindavo su Sąjunga ir federacijos valdžią 
panaudodavo savo tikslams. 

Nuo Sąjungos atsiskyrusios valstijos būtų ne tik silpnesnės palygin- 
ti su kitomis šalimis, bet ir jų pačių žemėje atsirastų kitašalių. Tuomet 
būtų įteisinta vidinių muitinių sistema, slėnius kirstų įsivaizduojamos 
ribos, būtų suvaržyta laivų navigacija upėmis ir visokiausiais būdais 
trukdoma naudotis Dievo dovanotais neaprėpiamo žemyno turtais. 

Šiandien jiems nėra ko baimintis svetimšalių įsiveržimo, todėl ne- 
reikia išlaikyti kariuomenės ir imti mokesčių tam tikslui; suirus Sąjun- 
gai, netrukus viso to tikriausiai prireiktų. 

Taigi amerikiečiams nepaprastai svarbu išsaugoti vienybę. 

Kita vertus, beveik neįmanoma nusakyti, kokios materialinės nau- 
dos turėtų kuri nors Sąjungos dalis, atsiskirdama nuo visų kitų. 

Kai meti žvilgsnį į Jungtinių Valstijų žemėlapį ir pamatai Apalačų 
kalnų grandinę, per keturis šimtus Ijė nusidriekusią iš šiaurryčių į piet- 
vakarius, dingteli mintis, jog Apvaizda norėjo tarp Misisipės baseino 
ir Atlanto vandenyno pakrantės pastatyti vieną tų gamtos užtvarų, ku- 
rios, užkirsdamos kelią nuolatiniam Žmonių bendravimui, sudaro ta- 
rytum būtinas sienas tarp įvairių valstybių. 

Tačiau vidutinis Apalačų kalnų aukštis neviršija 800 metrų *“. Ap- 
valios jų viršukalnės dunkso vidury plačių slėnių, lengvai prieinamos 
Iš visų pusių. Be kita ko, didžiosios upės, plukdaničios savo vandenis į 
Atlanto vandenyną, — Hudsonas, Susguehanna ir Potomacas — ište- 
ka anapus Apalačų iš atviro plokščiakalnio, kuris ribojasi su -Misisi- 
pės baseinu. Prasidėjusios tame krašte?', jos veržiasi pro užtvarą, ku- 
ri tarsi turėtų nukreipti jas į vakarus, ir kalnuose tiesia gamtinius ke- 
lius, visados atvirus Žmogui. 

Taigi jokios kliūtys neskiria vieną nuo kitos įvairių, dabar Ameri- 
kos anglų gyvenamo krašto dalių. Apalačai neatriboja nei tautų, nei 
valstijų. Jie įeina į Pennsylvanijos, New Yorko ir Virginijos valstijas, 
nusidriekusias nuo tų kalnų tiek į rytus, tiek į vakarus **. 


* Pagal Volney (Tableau des Ėtats-Unis, p. 33), vidutinis Apalačų kalnų auk- 
štis — nuo 700 iki 800 metrų; pagal Darby — nuo 5000 iki 6000 pėdų; 
aukščiausia Vogėzų (Vosges) viršukalnė siekia 1400 metrų virš jūros lygio. 

“Žr. Darby. View of the United States, p. 64 ir 79. 

** Apalačų kalnagūbris nėra aukštesnis negu Vogėzai ir nesudaro tiek kliūčių 
žmogaus veiklai kaip pastarieji. Kraštas, išsidėstęs rytiniuose Apalačų šlai- 
tuose, lygiai taip natūraliai susijęs su Misisipės slėniu kaip Franche-Com- 
tė, Aukštutinė Burgundija ir Elzasas — su Prancūzija. 

Teritorija, kurią šiandien užima 24 Sąjungos valstijos ir 3 didelės 
apygardos, dar negavusios valstijų vardo, nors jau apgyvendintos, su- 
daro 131 144 kvadratinių Ijė plotą??, tai yra penkiskart didesnį nei 
Prancūzijos plotas. Čia pasitaiko įvairių dirvožemių, klimatinių juos- 
tų, auginama grūdinių ir kitokių kultūrų. 

Kaip tik todėl, kad Amerikos anglų respublikos užima tokią neap- 
rėpiamą platybę ir sukėlė abejonių, ar Sąjunga išliks. Reikia turėti gal- 
voje, jog įvairiose didelės imperijos dalyse neretai atsiranda priešin- 
gų interesų ir dėl jų galop užverda kova; taigi valstybės didumas kelia 
grėsmę jos gyvavimui. Tačiau jeigu tos neaprėpiamos teritorijos gy- 
ventojų interesai nėra priešiški, šalies didumas net gali skatinti jos 
klestėjimą, nes, valdant vienai vyriausybei, labai pravartu keistis įvai- 
riais žemės ūkio produktais, o kai prekybai nedaroma kliūčių, tų pro- 
duktų vertė tolydžio didėja. 

Nors įvairiose Sąjungos dalyse esama skirtingų interesų, nepaste- 
bėjau, kad jie prieštarautų vieni kitiems. 

Pietų valstijose verčiamasi beveik vien žemdirbyste; Šiaurės valsti- 
jose — ypač vystoma pramonė ir prekyba; Vakarų valstijose klesti ir 
manufaktūros, ir žemdirbystė. Pietuose auginama tabakas, ryžiai, med- 
vilnė ir cukranendrės; Šiaurėje ir Vakaruose — kukurūzai ir kviečiai. 
Štai įvairūs turtų šaltiniai, tačiau semti iš tų šaltinių įmanoma tik ben- 
dromis jėgomis ir visiems vienodai palankiomis sąlygomis, — vadi- 
nasi, susijungus į Sąjungą. 

Šiaurė, Amerikos anglų turtus gabenanti į visas pasaulio šalis, o 
pasaulio turtus — į Sąjungą, neabejotinai suinteresuota, kad konfe- 
deracija būtų tokia, kokia yra dabar, ir kad išliktų kuo daugiau ame- 
rikiečių gamintojų ir vartotojų, kuriuos ji turi aptarnauti. Šiaurė — 
pats natūraliausias tarpininkas, Pietus ir Vakarus siejantis su visu pa- 
sauliu; taigi Šiaurė turi norėti, kad Pietūs ir Vakarai priklausytų Są- 
jungai ir klestėtų, be to, jos manufaktūroms tiektų žaliavų, o lai- 
vams — krovinių. 

Pietūs ir Vakarai, savo ruožtu, dar labiau suinteresuoti Sąjungos iš- 
saugojimu ir Šiaurės klestėjimu. Didžioji dalis Pietų produktų išveža- 
ma už vandenyno; taigi Pietums ir Vakarams labai reikia Šiaurės pre- 
kybininkų pagalbos. Jiems taip pat rūpi, kad Sąjunga būtų stipri jūrų 


* 1 002 600 kvadratinių mylių (žr. Darby. View of the United States, p. 435). 

valstybė ir apgintų jų interesus. Pietūs ir Vakarai turi mielai prisidėti 
prie laivyno išlaikymo, nors patys ir neturi laivų, nes jeigu Europos 
laivynai užblokuotų Pietų uostus ir Misisipės Žiotis, kur reikėtų dėti 
Carolinos ryžius, Virginijos tabaką, Misisipės slėniuose auginamą 
medvilnę ir cukranendres? Tad visas federalinis biudžetas panaudoja- 
mas konfederacijos narių bendram labui, jų materialinių interesų ten- 
kinimui. 

Pietums ir Vakarams sąjunga su Šiaure teikia ne tik prekybinę, bet 
tr politinę naudą. 

Pietuose gyvena be galo daug vergų, pavojingų dabar ir dar pavo- 
jingesnių ateityje. 

Visos Vakarų valstijos susitelkusios viename slėnyje. Upės, drėki- 
nančios tų valstijų teritoriją, išteka iš Uolėtųjų kalnų, įteka į Misisipę, 
o ši plukdo savo vandenis iki pat Meksikos įlankos. Dėl tokios geo- 
grafinės padėties Vakarų valstijos visiškai izoliuotos nuo Europos tra- 
dicijų ir Senojo Pasaulio civilizacijos. 

Taigi pietiečiai turėtų norėti išsaugoti Sąjungą, kad neliktų patys 
vieni su juodaodžiais, o vakariečiai — kad neliktų atitverti ViaurY 
Amerikos, praradę galimybę laisvai bendrauti su pasauliu. 

Šiaurė taip pat tūrėtų norėti; kad Sąjunga neiširtų ir kad ji būtų ta- 
rytum grandis, tą milžiną jungianti su pasauliu. 

Taigi visų Sąjungos dalių materialiniai interesai glaudžiai: susiję. 

Tą patį galėčiau pasakyti apie pažiūras ir jausmus, kuriuos būtų ga- 
lima pavadinti nematerialiais žmogaus interesais. 

Jungtinių Valstijų gyventojai daug kalba apie savo tėvynės meilę; 
prisipažįstu, nelabai tikiu tuo apgalvotu patriotizmu, — jis pagrįstas 
išskaičiavimais ir tie patys nuolat besikeičiantys išskaičiavimai jį gali 
sunaikinti. 

Aš visai nepaisiau ir amerikiečių nuolatinių kalbų apie tai, kad jie 
nori išsaugoti tėvų įtvirtintą federalinę sistemą. 

Tai, kad tokia daugybė piliečių yra ištikimi tai pačiai vyriausybei, 
lemia ne tiek sąmoningas noras ar nuostata išlaikyti vienybę, kiek in- 
stinktyvi ir nevalinga santarvė, atsirandanti iš jausmų ir pažiūrų pana- 
šumo. 

Aš niekad nesutiksiu, jog žmonės susiburia į visuomenę (sociėtė) 
tik todėl, kad pripažįsta tą patį vadą ir paklūsta tiems patiems įstaty- 
mams; visuomenė atsiranda tik tada, kai sutampa pažiūros ir nuomo- 

nės apie daugybę dalykų, kai pagaliau tie patys įvykiai sukelia jiems 
tokias pat mintis ir tokius pat įspūdžius. 

Šiuo požiūriu panagrinėjus tai, kas dedasi Jungtinėse Valstijose, ne- 
sunku įsitikinti, jog visi gyventojai, suskirstyti į dvidešimt keturias ne- 
priklausomas valstybes, iš tikrųjų sudaro vieną tautą, o kartais į galvą 
net ateina mintis, kad Amerikos anglų Sąjungos visuomenė išties vien- 
tisesnė ir organiškesnė negu kai kuriose Europos šalyse, nors jos pa- 
valdžios vieningiems įstatymams ir vienam Žmogui. 

Nors Amerikos anglai išpažįsta ne vieną tikėjimą, bet jų požiūris į 
religiją toks pat. 

Kartais jų nuomonės išsiskiria svarstant, kaip dera geriau valdyti 
valstybę, kartais jie siūlo skirtingas valdymo formas, bet jie visiškai 
sutaria dėl pagrindinių principų, kuriais turi remtis Žmonių visuome- 
nė. Nuo Maine'o iki Floridos, nuo Misurio iki Atlanto vandenyno visi 
mano, jog kiekvienai teisėtai valdžiai pamatus deda tauta. Sutampa jų 
požiūriai į laisvę ir lygybę, į spaudą, į teisę burtis, prisiekusiųjų teis- 
mus, valdžios pareigūnų atsakomybę. 

“ Jei nuo politinių ir religinių įsitikinimų pereitume prie filosofinių 
ir dorovinių pažiūrų, kuriomis grindžiami kasdienis gyvenimas, elge- 
sio normos, matytume tą patį. 

Amerikos anglai“? blaivų visuomenės protą laiko geriausiu mora- 
lės vertintoju ir teisėju, kaip kad politinės valdžios vertintoja yra pi- 
liečių visuma, ir mano, jog būtina atsiklausti visų nuomonės, spren- 
džiant, kas leistina ir kas draustina, kas yra tiesa, o kas — netiesa. 
Dauguma jų įsitikinę, jog kiekvienas Žmogus, gerai suvokdamas savo 
interesus, sieks tik to, kas teisinga ir dora. Pasak jų, kiekvienas gims- 
ta turėdamas sugebėjimų pats tvarkytis savo likimą, ir niekas neturi 
teisės primesti kitam savo laimės vaizdinio. Amerikiečiai tiki Žmogaus 
tobulumu; jie mano, jog mokslo Žinių skleidimas tikrai duosiąs gerų 
rezultatų, o nemokšiškumas, tamsumas sukelsiąs pragaištingų padari- 
nių; visuomenę jie laiko pažangiu reiškiniu, Žmonija, jų įsivaizdavi- 
mu, — nuolat kintantis paveikslas, kuriame nėra nieko amžino; tai, kas 
šiandien jiems atrodo gera, rytoj gali būti pakeista tuo, kas dar geriau, 
bet kol kas tai tebėra paslaptis. 


“ Man regis, neverta aiškinti, jog žodžiai Amerikos anglai man reiškia di- 
džiąją daugumą gyventojų. Be tos daugumos, dar esama ir atsiskyrusių in- 
dividų. 

Aš nesakau, jog visos tos pažiūros teisingos, bet visos jos — ame- 
rikietiškos. 

Amerikiečius jungia ne tik panašios pažiūros, bet ir vienas jausmas, 
atitveriąs juos nuo visų kitų tautų. Tai puikybė. 

Jau pusšimtis metų, kai amerikiečiams nepaliaujamai kartojama, 
kad jie vienintelė religinga, apsišvietusi ir laisva tauta. Matydami, kad 
jų demokratinės institucijos vis dar klesti, o visur kitur griūva, jie yra 
nepaprastai geros nuomonės apie save ir beveik linkę manyti, jog pri- 
klauso ypatingai Žmonijos rūšiai. 

Taigi Amerikos Sąjungai pavojų kelia ne tiek pažiūrų ar interesų 
skirtingumas. Jis glūdi amerikiečių charakterių ir aistrų įvairovėje. 

Nors tos milžiniškos teritorijos gyventojai beveik visi kilę iš to pa- 
ties kelmo, bet ilgainiui klimatas ir ypač vergovė labai skirtingai pa- 
ženklino šalies Pietuose ir Šiaurėje įsikūrusių anglų charakterius. 

Pas mus [Europoje] paprastai manoma, jog vergovė supriešino vie- 
ną Jungtinių Valstijų dalį su kita. Nepastebėjau, kad būtų šitaip. Ver- 
govės išugdyti interesai Pietuose nėra priešingi Šiaurės interesams, bet 
ji pakeitė pietiečių charakterį ir įdiegė jiems kitokių įpročių. 

Jau esu kalbėjęs, kokios įtakos vergovė yra turėjusi pietiečių pre- 
kybos interesams; ne mažiau ji veikė ir papročius. 

Vergas — tai tarnas, kuris niekada nesiginčija ir nemurmėdamas 
vykdo visus įsakymus. Kartais jis nužudo šeimininką, bet jam nesi- 
priešina. Pietuose net pačios neturtingiausios šeimos turi vergų. Pietų 
valstijų amerikietis nuo mažumės jaučiasi esąs tarsi namų diktatorius; 
vos Žengęs pirmuosius žingsnius, jis sužino, jog yra gimęs įsakinėti, 
vadovauti, o pirmasis jo įgytas įprotis — be jokių pastangų imti viršų. 
Taigi auklėjimas Pietų valstijų amerikiečiui daro didžiulį poveikį ir pa- 
verčia jį išpuikusiu, staigiu, nepakančiu, tūžmingu, aikštingu žmogum, 
nepakenčiančiu jokių kliūčių, tačiau jis lengvai išmušamas iš vėžių, 
kai negali iškart ko nors laimėti. 

Apie šiauriečio lopšį nesisukinėja vergai. Jis net neturi laisvai sam- 
domų tarnų, dažniausiai priverstas pats tenkintis savo poreikius. Vos 
atėjęs į pasaulį, iš visų pusių pratinamas pasikliauti savo protu ir jė- 
gomis, nuo mažens pats mokosi sverti savo galimybes, suvokti jų ri- 
bas; jis nesitiki prievarta palenkti tų, kurie nepaklūsta jo valiai, ir ži- 
no, jog, norint susilaukti kitų žmonių paramos, pirmiausia reikia pel- 

nyti jų palankumą. Tad yra kantrus, protingas, pakantus, lėtas, apsvar- 
stantis kiekvieną žingsnį ir atkakliai siekiantis tikslo. 

Pietų valstijose neatidėliotini žmogaus poreikiai visada patenkina- 
mi. Pietietis nekvaršina sau galvos materialiniais rūpesčiais: apie tai 
galvoti pavesta kitiems. Kasdienių reikalų neužkėstą savo vaizduotę jis 
nukreipia į kitus, daug didesnius ir ne tokius konkrečius dalykus. Pie- 
tietis mėgsta didingumą, prabangą, šlovę, triukšmą, malonumus ir 
ypač dykinėjimą; niekas jo neverčia triūsti pragyvenimui, o kadangi 
darbas jam nėra neišvengiama būtinybė, jis apsnūsta ir nesiima netgi 
naudingo darbo. 

Šiaurėje viešpatauja turtinė lygybė, čia nėra vergovės, todėl žmo- 
nės negali atitrūkti nuo tų kasdienių rūpesčių, kuriuos taip niekina 
baltieji Pietuose. Nuo pat vaikystės šiaurietis mokosi grumtis su skur- 
du, ir išteklius jam svarbiau už visus širdies ir proto malonumus. Gy- 
venimo smulkmenų išsekinta vaizduotė blėsta, idėjų mąžta, jo min- 
tys daug skurdesnės, bet praktiškesnės, aiškesnės, konkretesnės. Ka- 
dangi visomis proto išgalėmis jis siekia vienintelio tikslo — gerovės, 
gana greitai jį pasiekia; gamindamas gėrybes, jis nuostabiai sugeba 
pasinaudoti gamta ir žmonėmis; jis meistriškai moka priversti visuo- 
menę rūpintis kiekvieno savo nario klestėjimu ir kiekvieno egoizmą 
palenkti visų labui. 

Šiaurietis turi ne tik patyrimo, bet ir žinių, tačiau mokslas jam ne 
malonumas, o priemonė; jis atkakliai kimba tik į tuos dalykus, kurie 
teikia praktinę naudą. 

Pietietis spontaniškesnis, atviresnis, dvasingesnis, tauresnis, inte- 
lektualesnis ir šmaikštesnis. 

Šiaurietis veiklesnis, sumanesnis, labiau apsišvietęs ir apsukresnis. 

Vienas turi aristokratams būdingų polinkių, nuostatų, prietarų, silp- 
nybių ir didybės. 

Kitas — viduriniajam sluoksniui būdingų dorybių ir ydų. 

Suburkite tokius Žmones, įdiekite jiems tuos pačius interesus ir iš 
dalies tokias pačias pažiūras; tačiau jeigu jų charakteriai, išsilavini- 
mas, kultūrinis lygis skiriasi, visai galimas daiktas, kad jie nesutars 
tarpusavyje. Tą patį galima pasakyti ir apie tautų sąjungą. 

Vergovė nedaro tiesioginės žalos konfederacijai, kenkdama jos in- 
teresams, bet netiesiogiai veikia Žmonių papročius. 

1790 m. federacijos paktą pasirašė trylika valstijų; dabar konfede- 
raciją sudaro dvidešimt keturios valstijos. Gyventojų skaičius, 1790 m. 
siekęs beveik keturis milijonus, per keturiasdešimt metų padidėjo ke- 
turgubai; 1830 m. jis siekė beveik trylika milijonų *!. 

Tokie pokyčiai visada kelia pavojų. 

Kad ir tautų, ir atskirų Žmonių sąjunga ilgai gyvuotų, reikia trijų 
pagrindinių sąlygų: sąjungos narių išminties, kiekvieno jų silpnumo ir 
nedidelio jų skaičiaus. 

Amerikiečiai, nuo Atlanto vandenyno krantų tolstantys į vakarus, 
nuotykių ieškotojai, nepakenčiantys jokios priespaudos ar jungo, go- 
dūs turtų, dažnai ištremti iš.gimtųjų valstijų. Jie sueina vidury tyrų ne- 
pažinodami vieni kitų. Ten jų nepalaiko niekas — nei tradicijos, nei 
šeimos dvasia, nei pavyzdžiai. Įstatymai jiems beveik nedaro povei- 
kio, papročiai — juo labiau. Žmonės, kasdien apsigyvenantys Misisi- 
pės slėniuose, visais požiūriais nusileidžia amerikiečiams, gyvenan- 
tiems senojoje Sąjungos teritorijoje. Šiaip ar taip, jie jau turi didelę įta- 
ką tarybose ir iškyla į valdžią, tvarkančią valstybės reikalus, dar 
neišmokę tvarkytis patys **. 

Sąjunga turi juo daugiau galimybių ilgai gyvuoti, juo kiekvienas 
sąjungos narys skyrium yra silpnesnis, nes tuomet visi jausis saugūs 
tik būdami drauge. 1790 m., kai tankiausiai gyvenamoje Amerikos res- 
publikoje buvo tik 500 000 gyventojų “?, kiekviena valstija jautė men- 
kavertiškumą kaip nepriklausoma valstybė ir dėl šios priežasties len- 
gvai paklusdavo federalinei vyriausybei. Tačiau, turėdama 2 000 000 
gyventojų, kaip antai New Yorko valstija, ir užimdama teritoriją, plo- 
tu prilygstančią ketvirtadaliui Prancūzijos “, konfederacijos valstija 
jaučiasi stipri pati viena ir, nors tebelaiko Sąjungą naudinga savo ge- 
rovei, nemano ją esant būtiną savo gyvavimui; ji gali puikiausiai apsi- 


* Pagal 1790 m. surašymą — 3 929 328; pagal 1830 m. surašymą — 
12 856 163. 

“* Tiesą pasakius, tai tik laikinas pavojus. Neabejoju, kad ilgainiui vakaruose 
visuomenės gyvenimas nusistovės ir susitvarkys, kaip tai įvyko Atlanto van- 
denyno pakrantėse. 

“ 1790 m. Pennsylvanijoje buvo 431 373 gyventojai. 

“* New Yorko valstijos plotas — 6213 kvadratinių Ijė, t. y. 500 kvadratinių my- 
lių (žr. Darby. View of the United States. p. 435). 

eiti be Sąjungos, o sutikusi joje būti, anksčiau arba vėliau pareiškia 
norą pirmauti. 

Sąjungos narių skaičiui didėjant, tolydžio silpnėja federaliniai sai- 
tai. Žmonės, tuo pačiu požiūriu žvelgiantys į tuos pačius daiktus, ma- 
to juos skirtingai. Juo skirtingiau mato juos, kai Žvelgia ne tuo pačiu 
požiūriu. Taigi, gausėjant Amerikos respublikų, mažėja galimybė st su- 
laukti visų jų pritarimo tiems patiems įstatymams. 

Šiandien įvairių Sąjungos dalių interesai neprieštarauja vieni ki- 
tiems. Bet kas galėtų numatyti, kokių permainų įvyks artimiausioje at- 
eityje, nes juk kasdien gimsta vis nauji miestai, o kas penkeri metai — 
vis nauja valstija? 

Nuo to laiko, kai įsikūrė anglų kolonijos, kas dvidešimt dveji me- 
tai gyventojų jose padidėja dvigubai; nematau priežasčių, galinčių su- 
trukdyti tai Amerikos anglų gyventojų skaičiaus didėjimo progresijai. 
Nepraėjus nė šimtui metų, Jungtinių Valstijų užimamoje arba skelbia- 
moje teritorijoje, man regis, bus šimtas milijonų gyventojų ir keturias- 
dešimt valstijų “*. 

Tarkim, jog to šimto milijonų Žmonių interesai nebus skirtingi ir jog 
jiems visiems bus naudinga laikytis drauge, Sąjungoje, bet vien jau tai, 
kad jų šimtas milijonų ir kad jie susiskirstę į keturiasdešimt skirtingų, 
stipresnių ar silpnesnių valstijų, man rodos, federalinis valdymas gali 
išlikti tik per laimingą atsitiktinumą. 

Aš labai norėčiau tikėti žmonių siekimu tobulėti, bet, kadangi žmo- 
gaus prigimtis iš esmės nesikeičia, nepatikėsiu, kad ilgai gyvuos to- 
kia vyriausybė, kurios uždavinys — laikyti draugėje keturiasdešimt 


“6 Jei per 22 metus gyventojų padidės dvigubai ir tai tęsis dar vieną šimtmetį, 
kaip tai vyko 200 metų, 1852 m. Jungtinėse Valstijose bus 24 milijonai gy- 
ventojų, 1871 m. — 48 milijonai, 1896 m. — 96 milijonai. Tai bus netgi 
tuo atveju, jei pasirodys, jog rytiniai Uolėtųjų kalnų šlaitai netinka žem- 
dirbystei. Jau užimtose žemėse gali kuo puikiausiai sutilpti šitiek gyven- 
tojų. 100 milijonų Žmonių pasklidus po dabartinę Sąjungą, kurią sudaro 24 
valstijos ir 3 apygardos, vienoje kvadratinėje ljė gyventų 762 žmonės, va- 
dinasi, tai toli gražu neprilygtų Prancūzijos gyventojų tankiui, kurį sudaro 
1006 žmonės vienoje kvadratinėje Ijė; Anglijos gyventojų tankiui, kurį su- 
daro 1457 žmonės vienoje kvadratinėje Ijė, ir net Šveicarijos gyventojų tan- 
kiui. Nors kalnuotoje ir ežeringoje Šveicarijoje gyventojų tankis vis dėlto 
yra 783 Žmonės vienoje kvadratinėje Ijė (žr. Malte-Brun, t. 6, p. 92). 

valstybių, užimančių pusei Europos prilygstantį plotą“, tramdyti jas, 
kad nesivaržytų tarpusavyje, nekovotų, nesistengtų viena kitai primesti 
savo valios, ir suvienyti visus jų siekius bendram labui. 

Tačiau didžiausia grėsmė Sąjungai — nuolatinis vidinių jėgų per- 
siskirstymas, jai plečiantis. 

Nuo Aukštutinio ežero krantų iki Meksikos įlankos nosies tiesu- 
mu yra apie 400 prancūziškų Ijė. Palei tą begalinę liniją vingiuoja 
Jungtinių Valstijų siena, kartais įlinkdama, bet dažniausiai išlinkda- 
ma ir giliai įsiskverbdama į negyvenamas platybes. Apskaičiuota, jog 
tuo plačiu frontu baltieji kasmet pasislenka vidutiniškai po septynias 
mylias“'. Retkarčiais pasitaiko kokia kliūtis: nederlingas rajonas, 
ežeras, indėnų gentis, netikėtai pastojusi kelią. Kolona akimirką 
stabteli, jos abu galai išsilenkia į priekį, susijungia, ir tada vėl slen- 
kama toliau. Tas nuolatinis nenutrūkstamas europiečių slinkimas Uo- 
lėtųjų kalnų link tarytum Apvaizdos nulemtas: tai lyg begalinis ne- 
atslūgstantis Žmonių tvanas, kurio plūsmas, tarsi Dievui ranka mos- 
telėjus, kasdien didėja, stiprėja. 

Tame priešakiniame užkariautojų fronto ruože statomi miestai ir 
kuriamos didelės valstijos. 1790 m. buvo vos keli tūkstančiai pionie- 
rių, išsisklaidžiusių po Misisipės slėnius; šiandien tuose slėniuose gy- 
vena tiek žmonių, kiek 1790 m. jų būta visoje Sąjungoje. Ten dabar 
beveik 4 milijonai gyventojų “*. Washingtono miestas buvo įkurtas 
1800 m. pačiame Amerikos konfederacijos vidury; dabar jis atsidūrė 
viename jos krašte. Deputatai, vykstantys į Kongresą iš naujausių Va- 
karų valstijų “?, priversti įveikti tokį nuotolį, kaip keliautojas, vykda- 
mas iš Vienos į Paryžių. 

Visos Sąjungos valstijos drauge siekia praturtėti, bet ne visos gali 
tolygiai vystytis ir klestėti. 

Sąjungos šiaurėje Apalačų kalnų atšakos eina iki pat Atlanto van- 
denyno ir sudaro ten erdvias įlankas — uostus, visada atvirus didžiau- 


“ Jungtinių Valstijų plotą sudaro 295 000 kvadratinių Ijė, Europos, kaip nu- 
rodo Malte-Brunas, t. 6, p. 4, — 500 000. | 

“7 Žr. Legislative Documents, 20th Congress [Second Session], Nr. 117, p. 105. 

“ 1830 m. surašymo duomenimis — 3 672 371 gyventojas. 

“ Nuo Jeffersono, Missourio valstijos sostinės, iki Washingtono — 1019 my- 
lių, arba 420 pašto Ijė (American Almanac, 1831, p. 48). 

siems laivams. Į pietus nuo Potomaco iki pat Misisipės žiočių Ameri- 
kos pakrante ištisai driekiasi vien lėkšti smėlėti paplūdimiai. Toje Są- 
jungos dalyje beveik visų upių Žiotys užneštos smėliu ir dumblu, ir 
uostai, pasitaikantys šen bei ten vidury tų lagūnų, tinka tik nedidelės 
gramzdos laivams ir prekybai teikia kur kas mažiau galimybių negu 
Šiaurės uostai. 

Prie tų pirmųjų, gamtos sąlygojamų nepatogumų prisideda keblu- 
mai, atsirandantys dėl įstatymų. 

Žinome, jog vergovė, panaikinta Šiaurėje, tebegyvuoja Pietuose ir, 
kaip jau esu kalbėjęs, daro pražūtingą įtaką paties šeimininko gerovei. 

Taigi Šiaurėje prekyba '? ir pramonė turi labiau klestėti negu 
Pietuose. Savaime suprantama, ir gyventojų, ir turtų ten turėtų 
gausėti kur kas greičiau. 

Valstijos, esančios Atlanto vandenyno pakrantėje, jau pusiau apgy- 
vendintos. Diduma žemių turi šeimininkus; tad jos nebegalėtų priimti 


* Norint įsitikinti, kaip skiriasi Šiaurės ir Pietų prekybinė veikla, pakanka 
žvilgtelėti į šiuos duomenis: 
1829 m. Virginijai, abiem Carolinoms ir Georgijai priklausančių artimosios 
ir tolimosios prekybos laivų talpa buvo ne didesnė kaip 5243 tonos. 
Tais pačiais metais vienintelės Massachusettso valstijos laivų talpa siekė 
17 322 tonas *. 
Taigi vien Massachusettso valstija turėjo triskart daugiau laivų negu minė- 
tos keturios didžiausios Pietų valstijos. 
Massachusettso valstijos plotas — 959 kvadratinės Ijė (7335 kvadratinės 
mylios), gyventojų skaičius — 610 014, o keturių minėtų valstijų plotas — 
27 204 kvadratinės Ijė (210 000 kvadratinių mylių), gyventojų skaičius — 
3 047 767. Taigi Massachusettso plotas sudaro tik trisdešimtąją dalį ke- 
turių minėtų valstijų ploto, o gyventojų čia penkiskart daugiau nei tose 
valstijose **. Vergovė visaip kenkia Pietų valstijų prekybai: slopina bal- 
tųjų iniciatyvą, trukdo susirasti laivynui taip reikalingų jūreivių. Jūreiviai 
paprastai samdomi tik iš pačių žemiausių visuomenės sluoksnių, o tokį 
sluoksnį Pietuose sudaro vergai, kuriuos labai sunku panaudoti jūroje: jie 
dirba blogiau už baltuosius, be to, reikės nuolatos bijoti, kad nesukeltų 
maišto vidury vandenyno arba nepabėgtų laivui priplaukus svetimas pa- 
krantes. 


* Žr. Legislature Documents, 21st Congress, 2nd session, Nr. 140, p. 244. 
** Žr. Darby. View of the United States. 

tiek imigrantų, kiek jų gali įsileisti Vakarų valstijos, dar teikiančios ne- 
ribotų galimybių Žmogaus veiklai. Misisipės baseinas nepalyginamai 
derlingesnis už Atlanto vandenyno pakrantes. Dėl to ir dar dėl dauge- 
lio kitų priežasčių europiečiai energingai veržiasi į Vakarus. Tai vaiz- 
džiai rodo skaičiai. 

Imant visas Jungtines Valstijas apskritai, per keturiasdešimt metų 
gyventojų padidėjo trigubai. Tačiau, apžvelgę vien tik Misisipės ba- 
seiną, matome, jog per tą patį laiką gyventojų '! jame pagausėjo tris- 
dešimt vieną kartą '*. 

Konfederacijos galybės centras kasdien keičia savo vietą. Prieš 
keturiasdešimt metų diduma Sąjungos piliečių gyveno jūros pakran- 
tėje, maždaug toje vietoje, kur šiandien yra Washingtonas; dabar 
dauguma gyventojų pasidavė labiau į krašto gilumą ir labiau į šiau- 
rę; nėra abejonių, jog po dvidešimties metų jie persikels kitapus Apa- 
lačų kalnų. Jei Sąjunga neiširs, Misisipės baseinas, būdamas vienas 
derlingiausių ir plačiausių, taps nuolatiniu federalinės galybės cent- 
ru. Po trisdešimties ar keturiasdešimties metų Misisipės baseinas už- 
ims jam deramą vietą. Nesunku apskaičiuoti, kad jo gyventojų skai- 
čius, lyginant su Atlanto vandenyno pakrantėje esančių valstijų gy- 
ventojų skaičiumi, apytikriai sudarys tokią proporciją — 40:11. Tad, 
praslinkus dar keleriems metams, valstijos, įkūrusios Sąjungą, galu- 
tinai praras vadovaujantį vaidmenį, o federalinėse tarybose viršų ims 
Misisipės slėnių gyventojai. 

Tas nuolatinis konfederacijos galybės ir įtakos slinkimas į šiaurės 
vakarus itin išryškėja kas dešimt metų, kai po visuotinio gyventojų su- 
rašymo iš naujo nustatoma, kiek atstovų kiekviena valstija, turi siųsti 
į Kongresą "*. 


" Darby. View of the United States, p. 444. 

“Įsidėmėkite, jog, kalbėdamas apie Misisipės baseiną, aš neįtraukiu New Yor- 
ko, Pennsylvanijos ir Virginijos valstybių dalies, esančios į vakarus nuo 
Apalačų kalnų, bet tikrai jam priklausančios. 

" Surašymas atskleidė, jog per dešimt metų tokios ir tokios valstijos, pavyz- 
džiui, Delaware'o, gyventojų padidėjo 5 procentais, o kitos, kaip Michiga- 
no apygarda, 250 procentų. Per tą patį laikotarpį Virginijos gyventojų pa- 
didėjo 13 procentų, o kaimyninės Ohio valstijos — 61 procentu. Pažvelki- 
te į bendrąją lentelę, išspausdintą National Calendar, ir ten rasite įspūdin- 
gus duomenis apie kiekvienos valstijos skirtingą vystymąsi. 

1790 m. Virginija turėjo Kongrese devyntolika atstovų. Iki 1813 m. 
tas skaičius ilgainiui didėjo, kol pagaliau pasiekė dvidešimt tris. 
Paskui pradėjo mažėti. 1833 m. sumažėjo iki dvidešimt vieno “. 
Tuo pačiu laikotarpiu New Yorko valstijoje buvo priešinga progresija: 
1790m. Kongrese ji turėjo dešimt atstovų, 1813 m. — dvidešimt sep- 
tynis, 1823 m. — trisdešimt keturis, 1833 m. — keturiasdešimt. Ohio 
valstija 1803 m. turėjo tik vieną atstovą, o 1833 m. — devyniolika. 

Sunku įšivaizduoti ilgalaikę sąjungą tarp dviejų tautų, kurių vie- 
na — skurdi ir silpna, o kita — turtinga ir stipri, net jeigu ir įrodyta, 
j0g pirmoji ne todėl yra silpna ir neturtinga, kad antroji stipri ir tur- 
tinga. Sunkiausia išlaikyti sąjungą tada, kai vienos tautos galia mąžta, 
o kitos tuo pat metu didėja. 

Tas spartus ir neproporcingas kai kurių valstijų stiprėjimas kelia 
grėsmę kitų valstijų nepriklausomybei. New Yorkas, su dviem milijo- 
nais gyventojų ir keturiasdešimčia atstovų panūdęs pirmauti Kongre- 
se, tikriausiai lengvai pasiektų tikslą. Netgi tuo atveju, jei stipriausios 
valstijos ir nesistengtų engti silpnesniųjų, toji grėsmė neišnyktų, nes 
fakto galimybė tokia pat pavojinga, kaip ir pats faktas. | 

Silpnieji retai pasitiki stipriųjų teisingumu ir blaiviu protu. Ne taip 
sparčiai augančios valstijos pavydžiai ir įtariai žvilgčioja į tas, kurioms 
palankus likimas. Šitai vienoje Sąjungos dalyje sukelia didelį nepasi- 
tenkinimą ir nerimą, kuris taip kontrastuoja gerovei ir tikrumui, vieš- 
pataujantiems kitoje jos dalyje. Mano nuomone, šios priežastys ir ska- 
tina Pietų valstijų priešiškumą. 


"Toliau matysime, jog paskutiniu metu Virginijos gyventojų padidėjo 13 pro- 

centų. Būtina paaiškinti, kaip, tolydžio didėjant valstijos gyventojų skai- 
čiui, gali sumažėti valstijos atstovų skaičius. 
Palyginimui imu jau minėtą Virginijos pavyzdį. 1823 m. Virginijos valsti- 
jos deputatų skaičius buvo proporcingas bendram Sąjungos deputatų skai- 
čiui; 1833 m. Virginijos valstijos deputatų skaičius yra proporcingas Sąjun- 
gos deputatų bendram skaičiui, be to, proporcingas per dešimt metų padi- 
dėjusiam gyventojų skaičiui. Virginijos deputatų naujo skaičiaus santykis 
su ankstesniuoju bus proporcingas, pirma, naujo bendrojo deputato skai- 
čiaus santykiui su ankstesniuoju ir, antra, Virginijos ir visos Sąjungos gy- 
ventojų didėjimo proporcijų santykiui. Kad nesikeistų Virginijos deputatų 
skaičius, pirmas ir antras santykiai turi būti atvirkštiniai. Bet jeigu tik ant- 
rasis santykis bent truputį sumažės palyginti su pirmuoju, drauge sumažės 
ir Virginijos atstovų skaičius. 

Iš visų amerikiečių, regis, pietiečiai turėtų labiausiai laikytis Sąjun- 
gos, nes kaip tik jie labiausiai nukentėtų, jei būtų palikti likimo valiai, 
tačiau jie vieninteliai grasina nutraukti konfederacijos saitus. Kodėl? 
Nesunku atsakyti. Pietūs davė konfederacijai keturis prezidentus "*; 
šiandien pietiečiai jaučia, jog federalinė valdžia slysta jiems iš rankų; 
jie mato, kaip kasmet Kongrese mažėja jų atstovų ir daugėja Šiaurės 
ir Vakarų atstovų; tai erzina ir piktina karštakraujus pietiečius. Jie jau- 
čiasi esą pažeminti, gailisi savęs; vis prisimena praeitį ir kasdien ne- 
rimauja, ar tik kas nors jų neengia. Vos paaiškėjus, jog kuris nors Są- 
jungos įstatymas jiems gana nepalankus, Pietūs ima triukšmauti, kad 
jų atžvilgiu piktnaudžiaujama jėga; jie karštai protestuoja, o jeigu jų 
balso nesiklausoma, niršta ir grasina pasitrauksią iš bendrijos, kurios 
priedermes vykdą, bet negauną jokios naudos. 

1832 m. Carolinos gyventojai pareiškė: „Tarifų įstatymai praturti- 
na Šiaurę ir nuskurdina Pietus, nes kaipgi kitaip būtų galima paaiškinti 
tai, jog Šiaurė, turėdama atšiaurų klimatą ir nevaisingą žemę, tolydžio 
didina savo turtus ir galią, o Pietūs, žydintis Amerikos sodas, taip spar- 
čiai smunka?“ ** 

Jei tie pokyčiai vyktų taip pamažu, kad kiekviena karta galėtų ne- 
skubėdama atsisakyti buvusios tvarkos, pavojus būtų mažesnis, tačiau 
esama tam tikro skubotumo, net, sakyčiau, revoliucingumo, Amerikos 
visuomenei einant pažangos keliu. Tas pats pilietis matė, kaip jo val- 
stija pirmavo Sąjungoje ir staiga liko be balso federacijos posėdžiuo- 
se. Kai kurios Amerikos anglų respublikos formavosi kaip žmogus: gi- 
mė, augo ir per trisdešimt metų subrendo. 

Tik nereikia manyti, jog, prarasdamos galią, valstijos tuštėja ar- 
ba nunyksta; jos nepaliauja klestėti, vystosi daug greičiau negu kuri 
nors Europos imperija". Jos tik įsivaizduoja skurstančios, nes turtė- 


5 Washingtonas, Jeffersonas, Madisonas ir Monroe. 

"6 Žr. komiteto ataskaitą Konventui, paskelbusiam vergijos panaikinimą Pietų 
Carolinoje. 

" Krašto gyventojai, be abejonės, sudaro pagrindinį jo turtą. Nuo 1820 iki 
1832 m., tuo pačiu laikotarpiu, kai Virginija Kongrese neteko dviejų depu- 
tatų, jos gyventojų skaičius padidėjo 13,7 procento, Carolinų — 15 procen- 
tų, Georgijos — 51,5 procento (žr. American Almanac, 1832, p. 162). Ru- 
sijoje, Europos šalyje, kur didžiausias gyventojų prieaugis, gyventojų pa- 
didėja per dešimt metų tik 9,5 procento, Prancūzijoje — 7 procentais, Eu- 
ropoje apskritai — 4,7 procento (žr. Malte-Brun, t. 6, p. 95). 


APIE TRIS RASES... 407 


ja ne taip sparčiai kaip kaimynės, ir prarandančios galią, nes netikė- 
tai susiduria su didesne galybe "*, taigi nukenčia veikiau jų jausmai 
ir aistros negu interesai. Bet argi to nepakanka, kad konfederacija at- 
sidurtų pavojuje? Jei nuo pat pasaulio pradžios valstybės ir karaliai 
būtų siekę ne ko kito, o tik naudingų dalykų, vargu ar žmonės žino- 
tų, kas yra karas. 

Tad Jungtinėms Valstijoms didžiausią pavojų kelia jų klestėjimas; 
vis gausėjantys turtai vienus konfederacijos narius apkvaitina, o ki- 
tiems, tuos turtus prarandantiems, sukelia pavydą, nepasitikėjimą ir 
apmaudą. 

Amerikiečiai džiūgauja stebėdami tą neįprastą vyksmą; man regis, 
jiems derėtų žiūrėti į jį su baime ir gailesčiu. Šiaip ar taip, Jungtinių 
Valstijų amerikiečiai kada nors taps didžiausia tauta, jų atžalos aprėps 
beveik visą Šiaurės Ameriką; jų gyvenamas žemynas priklauso ir ne- 
abejotinai jiems priklausys. Tad ko jie taip skuba jau šiandien jį už- 
valdyti? Turtai, galybė, šlovė pelnomi ne per vieną dieną, o jie taip 
veržiasi į tą didingą rytojų, lyg turėtų tik akimirką tiems lobiams pa- 
stverti. 

Man regis, jau esu įrodęs, jog dabartinės konfederacijos gyvavi- 
mas priklauso tik nuo visų konfederacijos narių santarvės ir noro iš- 
saugoti Sąjungą; remdamasis ta premisa, aš išnagrinėjau, kokios 
priežastys galėtų paskatinti tą ar kitą valstiją atsiskirti. Tačiau Sąjun- 
gai žlugti yra du keliai: viena iš federacijos valstijų pati gali pano- 
rėti atsisakyti sutarties ir ūmai nutraukti bendrus ryšius; šiam atve- 
jui ir tinka daugelis mano pastabų; be to, federalinė vyriausybė gali 
pamažu netekti galios, jungtinėms respublikoms drauge ėmus siekti 
savo nepriklausomybės. Vieną po kitos praradusi visas savo išskirti- 
nes teises, nebyliu valstijų sutarimu tapusi bejėgė, centrinė valdžia 
nebepajėgtų vykdyti pareigų, ir antroji Sąjunga, apimta senatviško 
marazmo, pražūtų kaip ir pirmoji. 

Tolydinis federalinių ryšių silpnėjimas, rodąs Sąjungos irimą, pats 
savaime yra svarbus reiškinys, nes prieš jai žlungant gali sukelti dau- 
gybę kitų, ne tokių drastiškų, bet ne mažiau svarbių reiškinių. Dar te- 


"Reikia pripažinti, jog prieš penkiasdešimt metų įvykęs tabako kainų maži- 
nimas gerokai pakirto Pietų plantatorių išteklius, tačiau tas dalykas nepri- 
klausė nei nuo šiauriečių, nei nuo pietiečių valios. 

begyvuojančios vyriausybės silpnumas gali nualinti tautą, sukelti vi- 
dinę anarchiją ir sulėtinti visuotinio šalies klestėjimo tempus. 

Taigi, panagrinėjus priežastis, skatinančias Amerikos anglus atsi- 
sakyti vienybės, reikia dar išsiaiškinti, ar, išliekant Sąjungai, jos vy- 
riausybė praplečia savo veiklos sritį, jei tampa energingesnė, ar su- 
siaurina, jei darosi silpnesnė. 

Akivaizdu, jog amerikiečius kamuoja didelė baimė. Jie mato, jog 
didumoje pasaulio valstybių valdžia sutelkta nedaugelio rankose, ir 
juos baugina mintis, kad ir jų šalyje galų gale šitaip atsitiks. Net val- 
stybės veikėjai dėl to baiminasi ar bent jau dedasi, jog baiminasi, nes 
Amerikoje centralizacijos idėja nėra populiari, todėl geriausias bū- 
das įtikti daugumai — kelti balsą prieš tariamą centrinės vyriausy- 
bės kėsinimąsi paimti visą valdžią į savo rankas. Amerikiečiai nenori 
suprasti, jog toji jiems baisi centralizacijos tendencija pasireiškia tik 
vientisose valstybėse, o juk Sąjunga — skirtingų valstijų konfedera- 
cija; vien to dalyko pakanka sugriauti visus analogija paremtus spė- 
liojimus. 

Prisipažįstu, jog daugumos amerikiečių baimė man atrodo visiškai 
nepagrįsta. Aš nė kiek nepritariu jų nuogąstavimams, jog Sąjunga su- 
kaupsianti visą valdžią, nes matau, kaip akivaizdžiai federalinė vyriau- 
sybė silpnėja. 

Kad tai įrodyčiau, negrįšiu prie senų faktų, tik peržvelgsiu tuos įvy- 
kius, kuriuos pats esu matęs arba kurie atsitiko mūsų laikais. 

Įdėmiai panagrinėjus, kas dedasi Jungtinėse Valstijose, nesunku pa- 
stebėti dvi skirtingas tendencijas: tai lyg dvi srovės, ta pačia vaga te- 
kančios priešinga kryptimi. 

Per keturiasdešimt penkerius Sąjungos gyvavimo metus ilgainiui iš- 
nyko gausybė jai pragaištingų provincialių prietarų. Susilpnėjo patrio- 
tiniai jausmai, kiekvieną amerikietį siejantys su savo valstija. Suartė- 
jo geriau viena kitą pažinusios įvairios Sąjungos dalys. Paštas, didy- 
sis Žmonių ryšys, šiandien jau pasiekia pačią tyrų gūdumą ", o 
garlaiviai kasdien aplanko įvairias pakrančių vietoves. Prekybiniai lai- 


" 1832 m. Michigano apygardoje, toje vos iš tyrų atkariautoje vietovėje, kur 
gyveno tik 31 639 žmonės, jau buvo nutiesta 940 mylių pašto kelių. Beveik 
dar laukiniame Arkansase skersai išilgai tiesėsi 1938 mylios pašto kelių (žr. 
Report of the Postmaster General, November 30, 1833). Vien laikraščių pri- 
statymas kasmet duoda 254 796 dolerius pelno. 

vai neregėtu greičiu keliauja aukštyn ir žemyn šalies upėmis *". Ir tos 
palankios aplinkybės, kurias sukūrė gamta ir žmogaus išmonės, nepa- 
sotinami norai, nerimas, turtų geismas nuolat veja amerikietį iš namų. 
Jis užmezga ryšius su daugybe bendrapiliečių, išvažinėja savo šalį 
skersai išilgai, aplanko visus miestus ir miestelius. Nėra Prancūzijoje 
tokios provincijos, kurios gyventojai taip puikiai pažintų vieni kitus, 
kaip vieni kitus pažįsta trylika milijonų Žmonių, pasklidusių po visas 
Jungtines Valstijas. 

Maišydamiesi tarpusavyje, amerikiečiai asimiliuojasi, įgyja pana- 
šių bruožų; nyksta dėl klimato, kilmės ir įvairių institucijų atsiradę 
skirtumai. Vis labiau ryškėja ir formuojasi bendras amerikiečio tipas. 
Tūkstančiai šiauriečių kasmet pasklinda po visą Sąjungą, sykiu visur 
skleisdami ir savo įsitikinimus, pažiūras, papročius, o kadangi jie la- 
biau išprusę už tuos, tarp kurių apsigyvena, netrukus perima į savo 
rankas visus reikalus ir pradeda ugdyti visuomenę taip, kad ji teiktų 
jiems naudą. Tas nuolatinis šiauriečių kraustymasis į Pietus nepapra- 
stai padeda daugybę provincijos charakterių sulydyti į vieną naciona- 
linį charakterį. Šiaurės civilizacijai, atrodo, lemta būti bendru matu, 
prie kurio kada nors turės prisiderinti visas kraštas. 

Plėtojantis Jungtinių Valstijų pramonei, užsimezga vis glaudesni 
prekybiniai ryšiai tarp visų konfederacijos valstijų, ir vienybė, iš pra- 
džių buvusi vaizduotės vaisius, pamažu darosi įprastinis dalykas, įsi- 
tvirtina papročiuose. Laikas ilgainiui sunaikina begalę fantastiškiau- 
sių baubų, kamavusių 1789 m. Žmonių vaizduotę. Federalinė valdžia 
netapo engėja, nesunaikino valstijų nepriklausomybės, neprimetė kon- 
federacijai monarchijos; įstojusios į Sąjungą, mažosios valstijos nepa- 
sidarė priklausomos nuo didžiųjų. Konfederacijoje tolydžio daugėjo 
gyventojų, gausėjo turtų, didėjo galybė. 

Esu įsitikinęs, jog mūsų laikų amerikiečiams lengviau gyventi Są- 
jungoje nei 1789 m., ir pati Sąjunga turi mažiau priešų negu tuomet. 

Ir vis dėlto, uoliai studijuojant Jungtinių Valstijų keturiasdešimt 
penkerių metų gyvavimo istoriją, galima pastebėti, jog federacijos ga- 
lia silpnėja. 

* Per dešimt metų (1821— 1831) vien upėse, drėkinančiose Misisipės slėnį, 

buvo nuleistas į vandenį 271 garlaivis. 


1829 m. Jungtinėse Valstijose buvo 256 garlaiviai (žr. Legislative Docu- 
ments, Nr. 140, p. 274). 

Nesunku nurodyti to reiškinio priežastis. 

1789 m., paskelbus Konstituciją, viską siaubė anarchija, Sąjunga, 
paveldėjusi suirutę, daugeliui kėlė baimę ir neapykantą, bet turėjo ir 
karštų šalininkų, suvokusių, kokia ji reikalinga. Nors ir labiau puola- 
ma negu dabar, federalinė valdžia greitai pasiekė galybės viršūnę, — 
taip neretai atsitinka kiekvienai vyriausybei, kuri nugali kovoje užgrū- 
dinusi savo jėgas. Tuometinis Konstitucijos interpretavimas veikiau 
praplėtė, negu susiaurino federalinės valdžios įgaliojimus, ir Sąjunga 
įvairiais požiūriais atrodė kaip vientisa šalis, kurios tiek vidaus, tiek 
užsienio politikai vadovavo viena vyriausybė. 

Tačiau, to siekdama, valstybė turėjo pranokti pati save. 

Konstitucija nepanaikino valstijų savitumo, o juk kiekvienoje visu- 
mos dalyje, kiekvienoje bendruomenėje slypi paskata — instinktas 
siekti nepriklausomybės. Tas instinktas ypač būdingas tokioms šalims 
kaip Amerika, kur kiekvienas miestelis yra tarytum savarankiška res- 
publika. Taigi, atiduodamos pirmenybę konfederacijai, valstijos turė- 
jo padaryti tam tikrų pastangų. O pastangos, nors ir vainikuotos sėk- 
me, nusilpsta vos dingus jas skatinusioms priežastims. 

Tolydžio stiprėjant federalinei vyriausybei, Amerika vėl užėmė de- 
ramą vietą tarp kitų valstybių, prie jos sienų vėl įsiviešpatavo taika, pa- 
didėjo valstybės autoritetas; baigėsi. suirutė, nusistovėjo tvarka, kurios 
dėka ėmė laisvai vystytis asmeninė iniciatyva. 

Suklestėjusi gerovė žmonių atmintyje ėmė greit stelbti visa, kas 
prieš tai būta; praslinkus pavojui, amerikiečiai nebeturėjo nei tos ener- 
gijos, nei patriotizmo, kurie padėjo tą pavojų nugalėti. Atsikratę bai- 
mės, jie grįžo prie savo pirmykščių įpročių ir polinkių. Stipri vyriau- 
sybė jiems pasirodė nebereikalinga, varžanti jų užmojus. Esant Sąjun- 
gai, viskas klestėjo, ir niekas netroško nuo jos atsiskirti, bet netroško 
ir pernelyg jausti jos valdžią. Apskritai visos valstijos norėjo vienybės, 
tačiau kiekvienu konkrečiu atveju siekė būti nepriklausomos. Konfe- 
deracijos principui kasdien būdavo vis labiau pritariama, bet taikyta 
jį vis mažiau. Taip, kurdama tvarką ir ramybę, federalinė vyriausybė 
pati prisiartino galą. 

Vos pradėjus šalyje reikštis tokioms nuotaikoms, partijų lyderiai, vi- 
sada pešę naudą iš liaudies aistrų, ir dabar suskubo jomis pasinaudoti. 

Federalinė vyriausybė atsidūrė kritiškoje padėtyje; visuomenė pa- 
laikė jos priešus, ir teisę vadovauti šaliai gaudavo tie, kurie žadėjo ją 
susilpninti. 

Nuo to laiko kiekvienąsyk, kai Sąjungos vyriausybė susidurdavo su 
kurios nors valstijos valdžia, jai beveik visada tekdavo trauktis. Pri- 
reikus išsiaiškinti vieną ar kitą federalinės Konstitucijos straipsnį, iš- 
vados dažniausiai būdavo palankios valstijoms, o ne Sąjungai. 

Konstitucija įpareigojo federalinę vyriausybę rūpintis bendratauti- 
niais interesais; vyriausybė turėjo sudaryti palankias sąlygas dideliems 
užmojams ir darbams, pavyzdžiui, kanalams tiesti, ir visaip juos rem- 
ti, idant kiltų visos Sąjungos vidinė gerovė (internal improvements). 

Valstijas gąsdino mintis, jog dar ir kita valdžia, ne tik jų pačių, šei- 
mininkaus dalyje jų teritorijos. Jos bijojo, kad centrinė vyriausybė, įsi- 
skverbusi į jos Žemes, įgis įtakos sferą, kuri turėtų priklausyti jos pa- 
čios pareigūnams. 

Pirmiausia tuo pasipiktino demokratų partija, visada nusistačiusi 
prieš federalinės valdžios įgaliojimų plėtrą; Kongresas buvo apkaltin- 
tas uzurpacija, valstybės galva — ambicijomis. Tų kaltinimų pabūgu- 
si centrinė vyriausybė pripažino savo klaidas ir sutiko apsiriboti jai 
skirta veiklos sritimi. 

Konstitucija suteikia Sąjungai išimtinę teisę palaikyti santykius su 
užsienio šalimis ir kitomis tautomis. Čia turėta galvoje ir už Sąjungos 
sienų gyvenančios indėnų gentys. Kol indėnai bėgo nuo civilizacijos, 
ši federalinė teisė nebuvo ginčijama, bet vos tik viena gentis ryžosi pa- 
silikti savo teritorijoje, aplinkinės valstijos pareikalavo nuosavybės 
teisės į tas Žemes ir teisės ten gyvenantiems Žmonėms valdyti. Centri- 
nė vyriausybė tučtuojau pripažino ir viena, ir kita ir, pasiderėjusi su 
indėnais tarytum su nepriklausoma tauta, atidavė juos kaip pavaldinius 
valstijų įstatymų savivalei *!. 

Kai kurios valstijos, susidariusios Atlanto vandenyno pakrantėje, 
be galo, be krašto nudryko vakarų pusėn į tyrus, kur dar nebuvo įsi- 
skverbę europiečiai. Valstijos, turinčios griežtai nustatytas sienas, pa- 
vydžiai žiūrėjo į kaimynes, kurių laukė daug žadanti ateitis. Šios, no- 
rėdamos santarvės ir kad įsigaliotų Sąjungos sutartis, sutiko paženklin- 
ti savo sienas ir konfederacijai atiduoti visas Žemes, esančias už 
nužymėtų sienų **. 


“| Žr. Legislative Documenis, jau mano minėtą skyrelį apie indėnus ir Jungti- 
nių Valstijų prezidento laišką čerokiams, taip pat jo susirašinėjimą šia te- 
ma su savo pareigūnais ir jo raštus Kongresui. 

* Pirmoji atidavė konfederacijai žemes New Yorko valstija 1780 m. Jos pa- 

Nuo tol federalinė vyriausybė tapo visų tų nedirbamų žemių, ply- 
tinčių už trylikos konfederaciją sudariusių valstijų sienų, savininke. Ji 
apsiėmė skirstyti tas žemes ir pardavinėti, o gautus pinigus dėti vien 
tik į Sąjungos iždą. Tų pajamų sąskaita federalinė vyriausybė perka iš 
indėnų žemes, tiesia kelius naujose apygardose ir stengiasi kaip įma- 
nydama čia puoselėti visuomeninio gyvenimo daigus. 

Atsitiko taip, kad tose pačiose dykynėse, kurias Atlanto vandeny- 
no pakrančių gyventojai kadaise atidavė Sąjungai, susikūrė naujos val- 
stijos. Kongresas toliau pardavinėjo visos valstybės naudai nedirbamas 
žemes, jau įeinančias į tų valstijų ribas. Bet štai šiandien šios valstijos 
pareiškia, jog tai jų Žemė ir jos turinčios išimtinę teisę už ją gautas pa- 
jamas panaudoti savo tikslams. Reikalavimai darėsi vis grėsmingesni, 
tad Kongresas, laikydamas savo pareiga atimti iš Sąjungos dalį privi- 
legijų, kuriomis šioji ligi tol naudojosi, 1832 m. pabaigoje išleido įsta- 
tymą, kuriuo, nors ir draudžiama naujosioms Vakarų respublikoms 
naudotis nedirbamomis žemėmis kaip savo nuosavybe, bet ak da- 
lis pajamų, gautų už parduotas žemes, vis dėlto paskirta jų labui ** 

Tik pavažinėjus po Jungtines Valstijas, galima įvertinti bankų priva- 
lumus. Tų privalumų esama visokių, bet vienas iš jų itin stebina svetim- 
šalį: negyvenamų Žemių pakraštyje Jungtinių Valstijų banknotai turi to- 
kią pat vertę kaip ir Philadelphijoje, visų banko operacijų būstinėje **. 

Ir vis dėlto Jungtinių Valstijų bankas — didelių nesutarimų židinys. 
Jo direktoriai išsakė nepasitenkinimą prezidentu ir yra visai pagrįstai 
kaltinami, kad, naudodamiesi savo įtaka, skatina jo neperrinkti. Pre- 
zidentas savo ruožtu taip karštai užsipuola banko atstovus, tarytum tai 
būtų jo asmeniniai priešai. Beje, prezidentas ryžosi tokiam audringam 
kerštui jausdamas slaptą daugumos paramą. 


vyždžiu viena po kitos pasekė Virginija, Massachusettsas, Connecticutas, 
Pietų ir Šiaurės Carolinos, o paskutinioji — Georgija, atidavusi savo žemes 
tik 1802 m. 

“ Tiesa, prezidentas atsisakė patvirtinti tą įstatymą, bet iš principo jam prita- 
rė (žr. 1833 m. gruodžio 8 d. laišką). 

** Šiuolaikinis Jungtinių Valstijų bankas įsteigtas 1816 m., esant 35 000 000 
dolerių (185 500 000 frankų) kapitalui; jo privilegija baigiasi 1836 m. Per- 
nai Kongresas priėmė įstatymą, vėl ją pratęsianti. bet prezidentas atsisakė 
Jį patvirtinti. Dabar įsiliepsnojo atkakli kova. ir nesunku numatyti neišven- 
giamą banko žlugimą. 


APIE TRIS RASES... 413 


Bankas yra didysis Sąjungos piniginis ryšys, kaip Kongresas — di- 
dysis jos įstatyminis ryšys, ir tos pačios aistros, kurios siekia valstijas 
padaryti nepriklausomas nuo centrinės valdžios, siekia sugriauti ir 
banką. 

Jungtinių Valstijų banke yra labai daug provincijos bankų vekselių, 
ir jis gali kasdien pareikalauti tuos vekselius apmokėti grynais. Ban- 
kui, priešingai, nėra ko bijoti: jis turi tokį didelį kapitalą, kad gali pa- 
tenkinti visus reikalavimus. Provincijų bankai, kurių gyvavimui gre- 
sia pavojus, priversti būti atsargūs ir leisti į apyvartą vekselių skaičių, 
atitinkantį jų kapitalą. Tą priežiūrą provincijų bankai vos pakenčia. Jų 
papirkti laikraščiai ir prezidentas, kurį dividendų dėka jie pavertė sa- 
vo garsiakalbiu, įnirtingai puola banką. Įsiliepsnoja vietinės aistros, 
pabunda aklas prieš jį nukreiptas demokratinis instinktas. Pasak jų, 
banko direktoriai sudarą nekintamą aristokratų luomą, darantį įtaką 
vyriausybei ir anksčiau ar vėliau iškreipsiantį lygybės principus, ku- 
riais grindžiama amerikiečių visuomenė. 

Banko kova su savo priešais — tai tik vienas to didžiojo karo tarp 
Amerikos provincijų ir centrinės valdžios epizodų; tai nepriklausomy- 
bės ir demokratijos dvasia grumiasi su hierarchijos ir subordinacijos 
dvasia. Aš anaiptol netvirtinu, jog Jungtinių Valstijų banko priešai — 
būtent tie patys Žmonės, kurie kitu požiūriu kritikuoja federalinę vy- 
riausybę, bet sakau, kad išpuolius prieš Jungtinių Valstijų banką pa- 
skatino tie patys instinktai, kurie pastūmėja Žmones į kovą prieš fede- 
ralinę vyriausybę, ir kad gausus banko priešų skaičius — tai apmau- 
dus federalinės vyriausybės susilpnėjimo požymis. 

Bet niekada Sąjunga nepasirodė esanti tokia silpna, kaip kilus gar- 
siajai tarifų bylai **. 

Prancūzų revoliucijos kovos, taip pat ir 1812 m. karas, sutrikdė 
laisvą Amerikos ir Europos bendravimą, todėl Sąjungos šiaurėje atsi- 
rado manufaktūrų. Kai, stojus taikai, Europos gaminiams vėl atsivėrė 
kelias į Naująjį Pasaulį, amerikiečiai buvo priversti įsteigti muitų sis- 
temą, kad apsaugotų gimstančią pramonę ir iš gautų lėšų išmokėtų ka- 
ro metu prisidarytas skolas. 


85 Žr. pagrindinis šitos bylos šaltinis — Legislative Documents, 22st Congress, 
2nd session, Nr. 30. 

Pietų valstijos, kurios verčiasi žemdirbyste ir kurioms nereikėjo 
steigti manufaktūrų, labai greitai ėmė piktintis ta priemone. 

Aš neketinu čia nagrinėti, ar tas nepasitenkinimas turėjo pagrindą, 
ar ne, — tik pateikiu faktus. 

1820 m. Pietų Carolina savo peticijoje Kongresui tarifų įstatymą 
pavadino nekonstituciniu, engiančiu ir neteisingu. Paskui daugiau ar 
mažiau energingai protestą pareiškė Georgija, Virginija, Šiaurės Ca- 
rolina, Alabama ir Mississippės valstija. 

Nepaisydamas tų protestų, 1824 ir 1828 m. Kongresas įteisino dar 
didesnius muitus ir iš naujo patvirtino tarifų principą. 

Tuomet Pietuose buvo paskelbta ar veikiau atgaivinta garsioji dokt- 
rina, pavadinta anuliavimu (nullification). 

Jau esu minėjęs, jog federalinė Konstitucija turėjo tikslą ne sukur- 
ti lygą, bet sudaryti nacionalinę vyriausybę. Visais Konstitucijos nu- 
matytais atvejais Jungtinių Valstijų amerikiečiai yra viena tauta. Šiuo 
požiūriu, kaip ir visose konstitucinėse valstybėse, tautos valią išreiš- 
kia dauguma. Daugumai tarus savo Žodį, mažuma privalo paklusti. 

Tokia yra teisinė doktrina, vienintelė, atitinkanti ir Konstitucijos 
tekstą, ir jos kūrėjų norą. 

Anuliavimo šalininkai Pietuose skelbė, kad, priešingai, jungdamie- 
si amerikiečiai nė neketinę susilieti į vieną tautą, bet norėję tik suda- 
ryti nepriklausomų valstybių lygą; vadinasi, kiekviena valstija, išsau- 
gojusi visišką — jei ne faktinę, tai principinę — nepriklausomybę, turi 
teisę pati aiškintis Kongreso įstatymus ir savo teritorijoje sulaikyti ga- 
lią tų, kurie atrodo prieštaraują Konstitucijai arba teisingumui. 

Visą anuliavimo teorijos esmę vienu sakiniu perteikė p. Calhounas, 
pripažintas jos šalininkų vadas, 1833 m. kreipdamasis į Jungtinių Val- 
stijų Senatą: 

„Konstitucija — tai suverenių valstijų sutartis. Taigi kiekvieną kar- 
tą, kai šalys, neturinčios bendro arbitro, sudaro sutartį, kiekviena ša- 
lis turi teisę pati spręsti apie savo įsipareigojimų mastą“. 

Savaime aišku, jog toks teiginys iš principo nutraukia federalinius 
ryšius ir faktiškai sugrąžina anarchiją, nuo kurios 1789 m. Konstitu- 
cija išgelbėjo amerikiečius. 

Pietų Carolina, pamačiusi, jog Kongresas dedasi negirdįs jos nepa- 
sitenkinimo, pagrasino federaliniam tarifų įstatymui pritaikysianti anu- 
liavimo principą. Kongresas neatsisakė įstatymo; galop pratrūko audra. 

1832 m. Pietų Carolinos liaudis ** išsirinko Nacionalinį konventą, 
kuris turėjo imtis nepaprastų priemonių, ir tų pačių metų lapkričio 24 
dieną konventas paskelbė įsaku pavadintą įstatymą, kuris panaikino fe- 
deralinį tarifų įstatymą, uždraudė didinti jame numatytus muitus ir 
kreiptis į federalinį teismą *?. Tas įsakas turėjo įsigalioti tik ateinančių 
metų vasario mėnesį, ir buvo nuspręsta, jog, iki to laiko Kongresui pa- 
keitus tarifų įstatymą, Pietų Carolina greičiausiai sutiksianti nevykdyti 
savo grasinimų. Vėliau buvo pareikštas gana miglotas pageidavimas 
pateikti tą klausimą spręsti Nepaprastajam visų konfederacijos valsti- 
jų suvažiavimui. 

Pietų Carolina tuo tarpu jau ginklavo savo pašauktinius ir ruošėsi 
karui. 

O ką darė Kongresas? Kongresas, nekreipęs dėmesio į maldaujan- 
čius valdinius, iškart patenkino jų reikalavimus, kai pamatė juos gin- 
kluotus **. Jis priėmė įstatymą *?, pagal kurį muitai turi būti palengva 
mažinami, iki galiausiai pasieks dydį, neviršijantį vyriausybės porei- 
kių. Taip Kongresas galutinai atsisakė tarifų principo. Vietoj apsau- 


*“ Tai yra tautos dauguma, nes opozicinę Sąjungos partiją (Union Party), vis 
dar rėmė labai stipri ir veikli mažuma. Carolinoje yra maždaug 47 000 rin- 
kėjų: 30 000 pritarė anuliavimui, 17 000 buvo prieš. 

*7 Prieš priimant įsaką, buvo paskelbta jo projektą įgalioto parengti komiteto 
ataskaita, kur išdėstyta to įstatymo esmė ir tikslas. P. 34 rašoma: „Kai są- 
moningai pažeidžiamos teisės, kurias valstijoms suteikė Konstitucija, val- 
stijos turi teisę ir privalo padaryti viską, kad užtvertų kelią blogiui, pasi- 
priešintų uzurpacijai ir išlaikytų joms, kaip nepriklausomiems suverenams, 
priklausančias privilegijas ir galias. Jeigu valstijos tokios teisės neturėtų, 
veltui skelbtųsi esančios suverenios. Pietų Carolina pareiškia savo teritori- 
joje nepripažįstanti jokio viršesnio už save teismo. Žinoma, ji ir pasirašė 
su kitomis tokiomis pat suvereniomis valstijomis iškilmingą Sąjungos su- 
tartį (a solemn contract of union), bet reikalauja, kad jai būtų suteikta tei- 
sė pačiai išsiaiškinti tos sutarties esmę; kadangi tą sutartį pažeidė jos da- 
lyvės ir jų sudaryta vyriausybė, ji nori pasinaudoti neginčijama (unguestio- 
nable) teise spręsti, koks to pažeidimo dydis ir kokių priemonių būtina im- 
tis teisingumui pasiekti“. 

“* Kongresas galutinai apsisprendė imtis tos priemonės, įsikišus stipriai Vir- 
ginijos valstijai; įstatymų leidėjai pasisiūlė būti arbitru, nagrinėjant Sąjun- 
gos ir Pietų Carolinos ginčą. Ligi tol pastarąją likimo valiai buvo paliku- 
sios net valstijos, iš pradžių drauge su ja pareiškusios protestą. 

*“ 1833 m. kovo 2 d. įstatymas. 

ginio pramonės muito buvo įvesta grynai fiskalinė priemonė *". No- 
rėdama nuslėpti savo pralaimėjimą, Sąjungos vyriausybė griebėsi 
silpnoms vyriausybėms būdingos priemonės: nusileisdama de facto, 
parodė, kad nepalenkiamai laikosi principų. Pakeisdamas tarifų įsta- 
tymą, Kongresas drauge priėmė kitą įstatymą, suteikiantį preziden- 
tui ypatingus įgaliojimus panaudoti jėgą prieš maištininkus, kurių 
nuo tol nebebuvo ko bijoti. 

Pietų Carolina, savo ruožtu, nesutiko palikti Sąjungai netgi tos silp- 
nos pergalės regimybės; tas pats nacionalinis konventas, panaikinęs ta- 
rifų įstatymą, susirinko iš naujo ir priėmė siūlomą nuolaidą, bet drau- 
ge pareiškė ketinimą jokiu būdu neatsisakyti anuliavimo politikos ir tai 
įrodydamas panaikino įstatymą, suteikiantį prezidentui ypatingus įga- 
liojimus, nors buvo tikras, kad jis nebus panaudotas. 

Beveik visa tai atsitiko valdant prezidentui generolui Jacksonui. 
Neginčytina, jog, sprendžiant tarifų klausimą, prezidentas išmaniai 
ir energingai gynė Sąjungos teises. Vis dėlto man atrodo, jog pavojų 
federalinei valdžiai šiandien kelia netgi jai atstovaujančio asmens el- 
gesys. 

Europoje yra Žmonių, kurių nuomonė apie generolo Jacksono da- 
romą įtaką krašto reikalams gali atrodyti ganėtinai keista tiems, kurie 
visa, kas dėjosi, matė iš arti. 

Sklinda kalbos, kad generolas Jacksonas laimėjęs daug mūšių, kad 
tai energingas vyras, turįs įgimtų polinkių ir įpročių naudoti jėgą, gei- 
džiąs valdžios ir linkęs į despotizmą. Gal tai ir tiesa, bet išvados, pa- 
darytos iš tų teiginių, yra labai klaidingos. 

Buvo įsivaizduojama, kad generolas Jacksonas norįs Jungtinėse 
Valstijose įvesti diktatūrą, kurstąs militaristines nuotaikas ir ketinas 
centrinei valdžiai suteikti neribotus įgaliojimus, pražūtingus provincijų 
laisvėms. Tačiau Amerikoje dar neatėjo metas tokiems darbams ir to- 
kiems žmonėms: jei generolas Jacksonas būtų norėjęs šitokiu būdu pa- 
imti viršų, tikrai būtų sužlugdęs savo politinę karjerą ir susigadinęs gy- 
venimą, taigi jis nebuvo toks neatsargus ir nebandė taip daryti. 

Užuot stengęsis didinti federalinės valdžios įgaliojimus, dabartinis 
prezidentas, priešingai, atstovauja partijai, kuri nori apriboti tuos įga- 


* Tas įstatymas, p. Clay pateiktas, buvo priimtas per keturias dienas abiejuo- 
se rūmuose triuškinančia balsų dauguma. 

liojimus, laikydamasi aiškiai ir tiksliai suformuluotų Konstitucijos 
straipsnių, ir kuri jokiu būdu nesutiktų, kad Konstitucija būtų aiškina- 
ma Sąjungos vyriausybės naudai. Užuot buvęs centralizacijos šalinin- 
ku, generolas Jacksonas yra pavydulingai savo teises ginančių provin- 
cijų įgaliotinis; jis atėjo į valdžią kaip tik remiamas aistringų decen- 
tralizacijos (jei galima taip pasakyti) šalininkų. Tik pataikaudamas 
tiems aistruoliams, jis laikosi ir klesti. Generolas Jacksonas — dau- 
gumos vergas: jis vykdo jos valią ir norus, iš dalies dangstomus in- 
stinktus arba, tiesą pasakius, stengiasi įminti jos troškimus ir visa tai 
paversti savo veiklos programa. 

Kiekvienąsyk, kai valstijų vyriausybės stoja į kovą su Sąjungos vy- 
riausybe, prezidentas beveik visada suabejoja savo teisėmis; šiuo po- 
žiūriu jis beveik visada pralenkia įstatymų leidėjus; prireikus aiškin- 
tis federalinės valdžios įgaliojimų dydį, jis lyg ir stoja pats prieš save: 
elgiasi labai kukliai, gaužiasi, stengiasi būti nematomas, negirdimas. 
Ir taip daro anaiptol! ne todėl, kad iš esmės būtų silpnas arba būtų Są- 
jungos priešas; antai kai dauguma pasipriešino pietiečių, anuliavimo 
šalininkų, pretenzijoms, jis beregint stojo jos priešaky, aiškiai ir ener- 
gingai suformulavo jos idėjas ir pirmas prabilo apie tai, jog reikia im- 
tis jėgos. Pasinaudodamas amerikiečių partine frazeologija, pavadin- 
siu generolą Jacksoną federalu iš pašaukimo ir respublikonu iš išskai- 
čiavimo. 

Norėdamas laimėti daugumos palankumą, generolas Jacksonas iš 
pradžių jai šiek tiek nusileidžia, paskui vėl kelia galvą; jis eina tie- 
siai prie tikslo, kurio siekia pati dauguma, arba prie tų, kurių ji ne- 
stebi pavydžia akimi, nublokšdamas nuo kelio visas kliūtis. Turėda- 
mas tvirtą užnugarį, kokio neturėjo jo pirmtakai, jis sutriuškina vi- 
sus po kojom pasipainiojusius asmeninius priešus taip lengvai, kaip 
nė vienam prezidentui nebuvo pavykę; savo atsakomybe jis imasi 
priemonių, kurių niekas anksčiau nebuvo ryžęsis imtis; kartais net 
beveik su užgaulia panieka žiūri į nacionalinį atstovavimą; atsisako 
patvirtinti Kongreso priimamus įstatymus ir dažnai nesiteikia atsa- 
kyti tai svarbiai valdžios institucijai. Tai lyg favoritas, kartais erzi- 
nantis savo šeimininką. Tad generolo Jacksono galia auga be persto- 
JO, o prezidento galia mažėja. Jo rankose federalinė valdžia yra stip- 
ri; įpėdiniui ji pereis nusilpusi. 


27.-802 

Arba aš klystu, arba Jungtinių Valstijų vyriausybė kasdien silpnė- 
ja; Žingsnis po žingsnio ji traukiasi nuo valstybinių reikalų, palieka sau 
vis siauresnę veiklos sritį. Iš prigimties būdama silpna, ji net nebeturi 
jėgos regimybės. Kita vertus, man regis, nepriklausomybės troškimas 
vis stiprėja valstijose, vis labiau ryškėja meilė savo vietinei valdžiai. 

Norima Sąjungos, bet veikiau panašios į šešėlį, ji turi būti stipri tik 
tam tikrais atvejais, visais kitais atvejais tebūna silpna, manoma, kad 
karo metu ji valdytų visas ginkluotąsias pajėgas ir krašto išteklius, o 
taikos metu jos galėtų ir nebūti; lyg tokia stiprybės ir silpnumo kaitos 
galimybė būtų apskritai įmanoma. 

Kol kas nematau nieko, kas galėtų užkirsti kelią tokiai visuotinės 
nuomonės tendencijai; paskatos, sudariusios sąlygas jai rastis,-vis dar 
nepasikeitė. Taigi taip bus ir toliau, ir galima numatyti, jog jeigu ne- 
atsitiks kas nors nepaprasta, Sąjungos vyriausybė kasdien silpnės. 

Bet, man rodos, dar negreit ateis laikas, kai federalinė valdžia, 
nebegalėdama išsilaikyti, apginti savęs ir užtikrinti šaliai taikos, už- 
ges pati savaime. Sąjunga įsismelkusi į papročius, amerikiečiai jos 
trokšta; jie akivaizdžiai mato jos teikiamas gėrybes ir naudą. Ir nė 
kiek neabejoju, jog, vos supratę, kad federalinės vyriausybės silpnu- 
mas kelia pavojų Sąjungos gyvavimui, jie tuojau pat imsis Žygių jai 
sustiprinti. 

Iš visų iki šiol gyvavusių federalinių vyriausybių Jungtinių Valsti- 
jų vyriausybė labiausiai pasirengusi aktyviai veiklai; jeigu ji nebus už- 
pulta netiesioginiu būdu — jeigu įstatymai bus taip interpretuojami, 
kad ims klibėti jos pagrindai, staiga jėgų prireikus visada gali įkvėpti 
koks nors nuomonių lūžis visuomenėje, vidinė šalies krizė arba karas. 

Aš norėjau pabrėžti štai ką: Europoje nemaža žmonių įsitikinę, jog 
Jungtinėse Valstijose visuomenės nuomonė palanki valdžios centrali- 
zacijai prezidento ir Kongreso rankose. Man regis, akivaizdi priešin- 
ga tendencija. Federalinė vyriausybė, užuot ilgainiui stiprėjusi ir kė- 
lusi grėsmę valstijų suverenumui, kasdien silpnėja, ir pavojus gresia 
tiktai Sąjungos gyvavimui. Štai ką rodo dabartis. Koks bus galutinis 
šio vyksmo rezultatas, kas gali sustabdyti, sulėtinti arba paspartinti 
mano apibūdintą tendenciją? Tai slepia ateitis, ir aš nemanau, kad ga- 
liu kilstelėti jos uždangą. 

RESPUBLIKONIŠKOS INSTITUCIJOS 
JUNGTINĖSE VALSTIJOSE IR JŲ GYVAVIMO GALIMYBĖS 


Sąjunga — atsitiktinumo vaisius. — Respublikoniškos institucijos tu- 

ri didesnę ateitį. — Dabartiniu metu respublika Amerikos anglams yra 

natūrali būsena. — Kodėl? — Norint ją sunaikinti, reikėtų pakeisti 

drauge visus įstatymus ir papročius. — Sunkumai, su kuriais susi- 
duria amerikiečiai kurdami aristokratiją. 


Respublikoniškoms institucijoms ilgainiui galėtų sukelti grėsmę 
Sąjungos susiskaldymas, jei prasidėtų vidaus karai tarp dabartinių 
konfederacijos valstijų, jei būtų sutelkta nuolatinė kariuomenė, įvesta 
diktatūra ir įteisinti muitai. 

Vis dėlto nereikėtų tapatinti respublikos ir Sąjungos ateities. 

Sąjunga — atsitiktinumo vaisius, ji gyvuos tol, kol bus palankios 
aplinkybės. Respublika, kaip valdymo forma, man rodos, labiau tinka 
Amerikos anglams. Monarchija gali ją pakeisti tik nuolat, ilgai ir kryp- 
tingai veikiant priešiškoms, griaunančioms aplinkybėms. 

Sąjunga gyvuoja iš esmės. remdamasi įstatymu, kuriuo buvo sukur- 
ta. Ją gali visam laikui pražudyti revoliucija, pasikeitusi visuomenės 
nuomonė. Respublika turi gilesnes šaknis. 

Tai, kas Jungtinėse Valstijose suvokiama kaip respublika, yra lėtas 
ir ramus visuomenės vystymasis. Tai santvarka, iš tiesų pagrįsta švie- 
sia tautos valia. Tai valdžia taikintoja, kurios sprendimai ilgai brandi- 
nami, lėtai svarstomi ir išmintingai vykdomi. 

Jungtinių Valstijų respublikonai gerbia papročius, įsitikinimus, pri- 
pažįsta teises. Jų nuomone, tauta turi būti dora, religinga ir nuosaiki 
todėl, kad ji laisva. Tai, kas Jungtinėse Valstijose vadinama respubli- 
ka, yra ramus daugumos viešpatavimas. Dauguma, spėjusi save pažinti 
ir konstatuoti savo gyvavimą, yra visų valdžių šaltinis. Tačiau pati dau- 
guma nėra visagalė. Ją pranoksta moraliniai principai — Žmogišku- 
mas, teisingumas ir protas; o politikos pasaulyje — Žmonių įgytos tei- 
sės. Dauguma pripažįsta tas ribas, ir kartais pasitaiko, kad ji peržen- 
gia jas tik todėl, jog kaip kiekvienas Žmogus turi aistrų ir gali daryti 
bloga, nors suvokia, kas yra gėris. 

Bet mes, europiečiai, esame padarę keistų atradimų. 

Pasak kai kurių mūsiškių, respublika — anaiptol ne daugumos vieš- 

patavimas, kaip ligi šiol manyta, tai viešpatavimas tų, kurie skelbiasi 
jai atstovaują. Tokio pobūdžio vyriausybėse reikalus tvarko ne tauta, 
bet tie, kurie išmano, kas geriausia tautai: didelis skirtumas, leidžian- 
tis veikti tautų vardu, jų neatsiklausiant, ir reikalauti jų dėkingumo, 
minant jas po kojomis. Beje, respublikos vyriausybė yra vienintelė, 
kuriai derėtų pripažinti teisę daryti viską ir kuri galėtų paniekinti tai, 
ką Žmonės ligi šiol gerbė, — nuo pagrindinių moralinių principų iki 
paprasčiausių elgesio taisyklių. 

Ligi šiol buvo manoma, jog despotizmas bjaurus, kad ir kokia 
forma reikštųsi. Bet šiais laikais atskleista, jog pasaulyje esama tei- 
sėtų tironijų ir šventų neteisybių — svarbu, kad jos vykdomos tau- 
tos vardu. 

Respublikos vaizdinys, kurį yra susidarę amerikiečiai, labai leng- 
vai pritaikomas gyvenime ir ilgai galioja. Respublikų vyriausybės 
veikla dažniausiai bloga, tačiau jos teorinis pamatas visada būna ge- 
ras, ir tauta, ką nors darydama, paprastai prie jos prisiderina. 

Centralizuoti administraciją Amerikoje buvo neįmanoma iš pat pra- 
džių, o ateityje bus dar sunkiau. Žmonės per plačiai išsisklaidę po visą 
kraštą, juos pernelyg skiria vienus nuo kitų didelės gamtinės kliūtys, kad 
viena valdžia galėtų imtis tvarkyti smulkiausius jų reikalus. Todėl Ame- 
rikai puikiausiai tinka provincinis ir bendruomeninis valdymas. 

Be šios priežasties, kuri Žinoma visiems europiečiams, gyvenan- 
tiems Naujajame Pasaulyje, prisideda dar keletas kitų, būdingų tik 
Amerikos anglams. 

Šiaurės Amerikoje įkūrus kolonijas, bendruomeninė laisvė jau bu- 
vo įsismelkusi į visus anglų įstatymus ir papročius, ir anglai emigran- 
tai priėmė ją ne vien kaip būtinybę, bet ir kaip gėrį, kurio vertę jie pui- 
kiai suprato. 

Be to, mes matėme, kaip buvo kuriamos kolonijos Amerikoje. 
Kiekvienos provincijos ir, galima sakyti, kiekvienos apygardos gyven- 
tojai čia atsikėlė skyrium, visiškai svetimi vieni kitiems arba turintys 
skirtingų tikslų. 

Taigi Jungtinių Valstijų anglai iš pat pradžių buvo pasiskirstę ma- 
žŽytėmis bendrijomis, neturinčiomis vieno centro, ir kiekviena bendri- 
ja turėjo tvarkytis savo reikalus, nes nebuvo jokios centrinės valdžios, 
kuri privalėtų ir lengvai galėtų jomis rūpintis. 

Tad ir krašto gamta, ir pats anglų kolonijų kūrimasis, ir pirmųjų 
imigrantų įpročiai — viskas, drauge paėmus, lėmė tai, jog provincijos 
ir bendruomenės įgijo neregėtą laisvę. 

Taigi visos Jungtinių Valstijų šalies institucijos iš esmės yra respub- 
likoniškos; norint galutinai panaikinti įstatymus, kuriais remiasi res- 
publika, reikėtų vienaip ar kitaip panaikinti visus įstatymus. 

Partija, mūsų dienomis pasišovusi Jungtinėse Valstijose įkurti mo- 
narchiją, atsidurtų dar sunkesnėje padėtyje negu prancūzų partija, ku- 
ri ryžtųsi dabar Prancūzijoje paskelbti respubliką. Monarchija neturė- 
tų iš anksto parengtos įstatymų leidybos sistemos, ir ji turėtų gyvuoti 
iš visų pusių apsupta respublikoniškų institucijų. 

Monarchijos principas taip pat sunkiai prigytų amerikiečių papro- 
čiuose. | 

Tautos suverenumo principas Jungtinėse Valstijose — anaiptol ne 
koks ore pakibęs teiginys, nesusijęs nei su papročiais, nei su viešpatau- 
jančių pažiūrų visuma; priešingai, į jį galima žiūrėti kaip į paskutinę 
grandį tos pažiūrų grandinės, kuri juosia visą Amerikos anglų pasaulį. 
Kiekvienam žmogui, kad ir koks jis būtų, Apvaizda davė tiek proto, kad 
jis galėtų pats suvokti labiausiai rūpimus dalykus. Tokia yra didžioji iš- 
mintis, kuria Jungtinėse Valstijose remiasi tiek pilietinė, tiek politinė vi- 
suomenė: šeimos tėvas ją skiepija vaikams, mokytojas — mokiniams, 
šeimininkas — tarnams, bendruomenė — savo valdiniams, provincija — 
bendruomenėms, valstija — provincijoms, Sąjunga — valstijoms. Tai- 
koma visoje valstybėje, ji tampa tautos suverenumo dogma. 

Taigi Jungtinėse Valstijose respublika grindžiama tuo pačiu princi- 
pu, kuriuo remiasi daugelio žmonių veikla. Todėl respublika, jei gali- 
ma taip išsireikšti, persmelkia amerikiečių idėjas, pažiūras ir papro- 
čius, ji įteisinta įstatymais; o kad pasikeistų įstatymai, turėtų savaip 
pasikeisti ir visi amerikiečiai. Jungtinėse Valstijose netgi daugelio 
žmonių tikėjimas taip pat respublikoniškas: jis leidžia kiekvienam 
žmogui pačiam pasverti dangiškojo pasaulio tiesas, kaip politika lei- 
džia visiems piliečiams sveiku protu įvertinti šios Žemės interesus, ir 
neprieštarauja, kad kiekvienas Žmogus laisvai pasirinktų savo kelią į 
dangų, lygiai kaip įstatymas pripažįsta kiekvienam piliečiui teisę išsi- 
rinkti savo norimą vyriausybę. 

Aišku, tik ilga grandinė panašių įvykių gali tą įstatymų, pažiūrų 
ir papročių visumą pakeisti priešingų papročių, pažiūrų ir įstatymų 
visuma. 

Jei respublikoniškiems principams skirta žūti Amerikoje, jie žus tik 
po ilgų socialinių procesų, dažnai nutrūkstančių, bet ir vėl atsinauji- 
nančių; daugelį kartų jie bandys atgyti ir galutinai nunyks tik tada, kai 
vietoj dabartinės atsiras visiškai nauja tauta. Tokiai revoliucijai kilti 
nėra pagrindo, nėra jokių ženklų, skelbiančių jos artėjimą. 

Atvykus į Jungtines Valstijas, labiausiai stebina kunkuliuojantis po- 
litinis gyvenimas. Nuolatos keičiasi įstatymai, ir iš pradžių atrodo ne- 
įtikėtina, jog tokia neapsisprendusi tauta dabartinę valdymo formą ga- 
lėtų greitai pakeisti visiškai nauja valdymo sistema. Tačiau būgštauti 
per anksti: Politinėms institucijoms būdingos dvi nepastovumo rūšys, 
kurių nevalia painioti: pirmoji susijusi su antraeiliais įstatymais ir ga- 
li ilgai viešpatauti nusistovėjusioje visuomenėje; antroji be atvangos 
ardo pačius Konstitucijos pamatus ir griauna kuriamuosius įstatymų 
principus; ji visada atveria kelią neramumams ir revoliucijoms; valsty- 
bė, esanti tokioje padėtyje, išgyvena smurtingą pereinamąjį laikotar- 
pi. Patyrimas rodo, jog tiedvi įstatymų leidžiamosios valdžios rūšys 
nebūtinai susijusios, nes įvairiais laikais ir įvairiose šalyse jų pastebėta 
ir skyrium, ir kartu. Jungtinėse Valstijose matome ne antrąją, o pirmą- 
ją nestabilumo rūšį. Amerikiečiai dažnai keičia įstatymus, bet gerbia 
Konstitucijos pagrindus. 

Šiuo metu respublikos principas viešpatauja Amerikoje, kaip, 
Liudvikui XIV valdant, Prancūzijoje buvo įsigalėjęs monarchijos 
principas. Tos epochos prancūzai buvo ne tik monarchijos šalininkai, 
bet stačiai negalėjo įsivaizduoti ko nors kita monarchijos vietoj; į 
monarchiją buvo žiūrima taip, kaip žiūrima į saulėtekį ar saulėlydį 
ir metų laikų seką. Karaliaus valdžia turėjo tiek pat rėmėjų, kiek ir 
priešininkų. 

Panašiai Amerikoje gyvuoja respublika — be kovų, be priešinimo- 
si, be įrodymų, tyliu sutarimu, savotišku consensus universalis. 

Tačiau, man regis, taip dažnai keisdami savo administracines nuo- 
statas, amerikiečiai sudaro grėsmę respublikoniškos vyriausybės at- 
eičiai. 

Nuolatinio įstatymų keitimosi priversti tolydžio kaitalioti savo pla- 
nus, žmonės, galimas daiktas, ilgainiui respubliką ims laikyti nepato- 
gia valdymo forma; tuomet antraeilių įstatymų nepastovumo keliamos 
blogybės sužadintų abejonių pagrindiniais įstatymais ir netiesiogiai 
sukurstytų revoliuciją, tačiau tas laikas dar labai toli. 

Dabar nebent galima numatyti tai, kad jeigu amerikiečiai atsižadės 
respublikos, jie greitai pereis prie monarchijos, o tada neilgai trukus 
jų laukia despotizmas. Montesguieu yra pasakęs, jog labiausiai neža- 
bota yra toji valdžia, kurią valdovas gauna žlugus respublikai: neapi- 
brėžti įgaliojimai, kitados drąsiai suteikti renkamam pareigūnui, dabar 
atitenka į rankas suverenui su-paveldėjimo teise. Tai iš esmės teisin- 
ga, bet labiausiai tinka demokratinei respublikai. Jungtinėse Valstijo- 
se pareigūnus renka ne ypatingas piliečių sluoksnis, bet tautos daugu- 
ma; jie tiesiogiai atstovauja minios aistroms ir visiškai priklauso nuo 
jos valios; tad jie nesukelia nei neapykantos, nei baimės; esu pastebė- 
jęs, kad nesistengiama apriboti jų valdžios aprėžiant jų veiklos sritį ir 
kad naudojimasis valdžia didžia dalimi paliekamas jų nuožiūrai. To- 
kiai tvarkai esant, atsiranda įpročių, kurie pergyvens respubliką. Ame- 
rikietis pareigūnas, turėdamas nežabotą valdžią, praranda atsakomy- 
bę, ir sunku pasakyti, kur baigiasi jo tironija. 

Europoje esama Žmonių, laukiančių, kada Amerikoje gims aristo- 
kratija, ir jau numatančių, kada ji paimsianti valdžią.:. 

Esu jau sakęs ir sakau dar kartą, jog, mano nuomone, šiuolaikinė 
Amerikos visuomenė vis labiau demokratėja. 

Žinoma, gali būti, jog kada nors amerikiečiai apribos politines savo 
piliečių teises arba visai atims tas teises ir leis jomis naudotis vienam 
žmogui, bet netikiu, kad jie leistų tomis teisėmis naudotis kokiam išskir- 
tiniam piliečių sluoksniui arba, kitaip sakant, sukurtų aristokratiją. 

Aristokratiją sudaro tam tikra klasė piliečių, pernelyg nenutolusių 
nuo minios, bet visados turinčių pranašumą; juos galima paliesti, bet 
jų negalima mušti; su jais kasdien susiduriama, bet jie niekados neįsi- 
leidžia į savo tarpą. 

Sunku įsivaizduoti ką nors priešiškesnio Žmogaus prigimčiai ir 
slaptai širdies bylai už tokio pobūdžio priklausomumą; palikti likimo 
malonei, žmonės visada pasirinktų verčiau karaliaus savivalę negu 
įstatymišką kilmingųjų valdžią. 

Norėdama gyvuoti, aristokratija turi įteisinti nelygybės principą, iš 
anksto jį legalizuoti ir įdiegti tiek šeimoje, tiek visuomenėje; visi tie 
dalykai tokie priešiški prigimtinei lygybei, jog žmones galima tik prie- 
varta prie jų pripratinti. 

Žmonijos istorijoje nerandu nė vieno pavyzdžio, kad bent viena 
tauta, būdama laisva, pati savo pastangomis būtų sukūrusi aristokrati- 

ją: visos viduramžių aristokratijos — užkariavimų rezultatas. Nugalė- 
tojas būdavo kilmingasis, nugalėtasis — baudžiauninkas. Tada jėga 
įteisindavo nelygybę, kuri, įsitvirtinusi ir gyvuodama papročiuose, sa- 
vaime pereidavo į įstatymus. 

Būta tokių visuomenių, kurios, dėl kokių nors įvykių, lėmusių jų at- 
siradimą, taip sakant, jau gimdavo aristokratiškos, bet paskui šimtme- 
tis po šimtmečio demokratėdavo. Toks buvo romėnų ir vėliau jų im- 
perijoje įsikūrusių barbarų likimas. Tačiau būtų neregėtas dalykas pa- 
saulyje, jeigu kokia nors tauta, būdama civilizuota ir demokratiška, 
pamažu artėtų prie luominės nelygybės ir galiausiai įteisintų nepažei- 
džiamas privilegijas ir išskirtines kastas. 

Nėra tokių požymių, kad Amerikai būtų skirta pirmajai žengti to- 
kiu keliu. 


KELIOS PASTABOS APIE JUNGTINIŲ VALSTIJŲ 
PREKYBOS PLĖTOJIMOSI PRIEŽASTIS 


Amerikiečiams iš prigimties lemta būti didelei jūros tautai. — Pakran- 
čių ilgumas. — Uostų gilumas. — Upių didumas. — Amerikos anglų 
prekybos pranašumą lemia ne tiek geografinės sąlygos, kiek pačių 
žmonių protas ir būdas. — Kodel taip manoma? — Amerikos anglų at- 
eitis — prekybinė valstybė. — Net sužlugus Sąjungai, nė kiek nesulė- 
tėtų ją sudariusių valstijų veržimasis į jūrą. — Kodėl? — Amerikos 
anglams gamtos skirta tenkinti Pietų Amerikos gyventojų porei- 
kius. — Kaip ir anglai, jie pasidarys prekybos agentai didžiajai 
pasaulio daliai. 


Nuo Fondy įlankos iki Sabinos upės, įtekančios į Meksikos įlanką, 
Jungtinių Valstijų pakrantė sudaro devynis šimtus Ijė. 

Nenutrūkstanti krantų linija priklauso tai pačiai valstybei. 

Nėra pasaulyje valstybės, kurios turėtų prekybai tokių gilių, tokių 
erdvių ir tokių patikimų uostų kaip Amerika. 

Jungtinių Valstijų gyventojai — tai didelė kultūringa tauta, likimo 
valia atsidūrusi vidury tyrų, už tūkstančio dviejų šimtų Ijė nuo pagrin- 
dinio civilizacijos židinio. Taigi Amerikai kasdien reikia Europos. II- 
gainiui amerikiečiai, be abejonės, sugebės patys auginti arba gamin- 

tis didumą būtiniausių prekių, bet niekada abu žemynai negalės gyven- 
ti nepriklausomi vienas nuo kito: juodu sieja pernelyg daug gijų, to- 
kių kaip poreikiai, pažiūros, papročiai, tradicijos. 

Sąjunga turi prekių, kurios pasidarė mums reikalingos ir kurių vi- 
siškai neduoda arba labai brangiai duoda mūsų žemė. Amerikiečiai su- 
naudoja labai mažai tų produktų, o visa kita parduoda mums. 

Taigi Europa yra Amerikos rinka, kaip Amerika — Europos rinka; 
jūrų prekyba būtina Jungtinių Valstijų gyventojams tiek nugabenti ža- 
liavas į mūsų uostus, tiek parsigabenti mūsų pramonės gaminius. 

Jungtinės Valstijos turėjo arba pačios atsisakyti prekybos ir suteik- 
ti jūrų valstybėms didelių galimybių plėtoti jūreivystę, kaip tai daro li- 
gi šiol Meksikos ispanai, arba tapti viena didžiausių pasaulio jūrinių 
valstybių: tokia alternatyva buvo neišvengiama. 

Amerikos anglai visada buvo linkę į jūreivystę. Naują ir stiprią pa- 
skatą jų jūreivystės genijui davė nepriklausomybė, nutraukusi preky- 
bos ryšius, siejusius juos su Anglija. Nuo to laiko Sąjungos laivų skai- 
čius didėjo beveik taip pat greitai kaip jos gyventojų skaičius. Šiuo 
metu amerikiečiai patys parsigabena devynias dešimtąsias Europos ga- 
minių?'. Be to, jie pristato Europos vartotojams tris ketvirtadalius 
Naujojo Pasaulio eksporto *?. 

Jungtinių Valstijų laivai nebetelpa Havro ir Liverpoolio uostuose. 
New Yorko uoste matyti labai nedaug anglų arba prancūzų laivų ?*. 

Taigi amerikietis prekybininkas ne tik nepaiso konkurencijos savo 
krašte, bet ir nugali varžovus jų šalyse. 


* 1832 m. rugsėjo 30 d., baigiantis finansiniams metams, tų metų importo 
bendrą vertę sudarė 101 129 266 doleriai. Svetimais laivais įvežta dešim- 
tadalis prekių už 10 731 039 dolerius. 

** Bendrą eksporto vertę tais pačiais metais sudarė 87 176 943 doleriai; sveti- 
mais laivais išvežta prekių už 21 036 183 dolerius, maždaug ketvirtadalis 
(Williams. Register, 1833, p. 398). 

* 1829, 1830, 1831 m. į Sąjungos uostus įvežta 3 307 719 tonų prekių, iš jų 
užsienio laivais — 544 571 tona. Taigi užsienio laivų būta maždaug 16 pro- 
centų (National Calendar, 1833, p. 305). 

1820, 1826 ir 1831 m. anglų laivais į Londono, Liverpoolio ir Hullio uos- 
tus atvežta 443 800 tonų. Užsienio laivais tais pačiais metais atvežta į tuos 
pačius uostus 159 43] tona, taigi iš viso 36 procentai (Companion to the 
Almanac, 1834, p. 169). 

1832 m., lyginant su užsienio laivais, anglų laivų įplaukė į Didžiosios Bri- 
tanijos uostus apie 20 procentų. 

Tai lengvai paaiškinama: pigiausiai vežioja prekes jūromis tik 
Jungtinių Valstijų laivai. Kol Amerikos prekybos laivynas turės tą 
pranašumą, tol jis ne tik išlaikys tai, ką užkariavo, bėt kasdien plės 
savo užkariavimus. 

Sunku atsakyti į klausimą, kodėl amerikiečiams jūreivystė atsieina 
pigiau nei kitoms tautoms; iš pradžių bandyta tą pranašumą priskirti ma- 
terialiniams privalumams, kurių jiems teikia gamta, tačiau taip nėra. 

Pastatyti laivus amerikiečiams kainuoja beveik taip pat brangiai 
kaip mums“*: jie nei geresni, nei patvaresni už mūsiškius ir daug grėi- 
čiau atitarnauja. 

Amerikietis jūreivis gauna didesnę algą negu europietis; štai todėl 
Jungtinių Valstijų prekybos laivyne tiek daug europiečių. 

Ir vis dėlto — kodėl amerikiečiai plaukioja pigiau už mus? 

Man rodos, veltui būtų šitai aiškinti tik palankiomis geografinėmis 
sąlygomis; viską lemia intelektinės ir moralinės žmonių savybės. 

Gal mano mintis pasidarys aiškesnė, pateikus štai šitą palyginimą. 

Vykstant Revoliucijai, prancūzai pritaikė naują karinę taktiką, su- 
trikdžiusią labiausiai patyrusius generolus ir vos nesugriovusią seniau- 
siųjų Europos monarchijų. Jie pirmąsyk ryžosi išsiversti be daugybės 
dalykų, kurie ligi tol buvo laikomi kare būtinais; iš savo kareivių jie 
pareikalavo papildomų pastangų, kurių civilizuotos tautos dar nieka- 
da nebuvo reikalavusios iš savųjų; jie viską darė paskubomis, stačia 
galva ir nesvyruodami rizikavo žmonių gyvybe dėl užsibrėžto tikslo. 

Prancūzų būta mažiau, jie buvo ne tokie turtingi kaip jų priešai; jų 
išgalės buvo nepalyginamai mažesnės; ir vis dėlto jie nuolat skynė per- 
gales, kol pagaliau priešai nusprendė sekti jų pavyzdžiu. 

Amerikiečiai įvedė panašią sistemą prekyboje. Tai, ką prancūzai 
darė siekdami pergalių, jie darė pigumo dėlei. 

Europietis keliautojas apdairus; išplaukdamas į jūrą, žiūri, kad bū- 
tų palankus oras; jei atsitinka nelaimė, grįžta namo; naktį sutraukia da- 
lį burių, o kai, Žemei artėjant, ima pursloti vandenynas, jis sulėtina 
greitį ir Žiūri į saulę. 

Amerikietis nepaiso visų tų atsargumo priemonių ir pavojų. Jis lei- 
džiasi į jūrą dar nenurimus audrai; tiek naktį, tiek dieną vėjui palieka 


* Žaliavos apskritai Amerikoje kainuoja pigiau negu Europoje, bet ten bran- 
gesnė darbo jėga. 

išskleistas visas bures; plaukdamas taiso audrų apdaužytą laivą, o ar- 
tėdamas prie tikslo, skrieja kranto link, lyg jau matytų uostą. 

Amerikiečiui dažnai dūžta laivai, bet niekas kitas taip greitai ne- 
perplaukia jūrų kaip jis. Darydamas tą patį greičiau už kitus, jis tai da- 
ro ir pigiau už kitus. 

Prieš pasiekdamas ilgos kelionės tikslą, europietis jūreivis papra- 
stai užsuka pakeliui į vieną kitą uostą. Jis veltui gaišta brangų laiką 
ieškodamas reikiamo uosto arba laukdamas progos iš jo išplaukti ir 
kasdien moka pinigus už prastovą. 

Amerikietis jūreivis plaukia iš Bostono į Kiniją pirkti arbatos. Jis 
atvyksta į Kantoną, pabūna keletą dienų ir sugrįžta. Mažiau nei per 
dvejus metus jis apiplaukė visą Žemės rutulį ir tik vieną kartą matė že- 
mę. Aštuonių ar dešimties mėnesių kelionėje jis gėrė karčiai sūrų van- 
denį ir-maitinosi sūdyta mėsa, be atvangos grūmėsi su jūra, su ligo- 
mis, su nuoboduliu, bet sugrįžęs jis gali parduoti svarą arbatos vienu 
su pigiau už anglą pirklį: tikslas pasiektas. 

Vaizdingai kalbant, amerikiečiai prekiaudami atlieka kone žyg- 
darbį. 

Europiečiui pirkliui visada bus sunku varžytis su amerikiečiu pir- 
kliu. Veikdamas taip, kaip aš aprašiau, amerikietis vaikosi ne tik pel- 
no, — jis ypač klauso savo prigimties balso. 

Jungtinių Valstijų gyventojui kyla visi tie poreikiai ir norai, kurie 
visiškai pagrįsti toli pažengusioje civilizacijoje, tačiau jį supanti vi- 
suomenė nėra taip išradingai sutvarkyta kaip Europoje, kad patenkin- 
tų visus jo norus; todėl jis priverstas pats prasimanyti įvairių daly- 
kų, be kurių negali apsieiti dėl savo įpročių ir auklėjimo. Amerikoje 
pasitaiko ir taip, jog tas pats Žmogus aria Žemę, statosi namus, ga- 
minasi įrankius, siuvasi batus ir audžia šiurkščius audinius, iš kurių 
siuvasi drabužius. Tai kenkia pramonės pažangai, gaminių kokybei, 
bet labai lavina darbininko protą ir sugebėjimus. Juk niekas taip ne- 
paverčia žmogaus paprastu mechanizmu kaip didelis darbo pasidali- 
jimas; jis daro jo kūrinius, jo triūsą bedvasį. Tokioje šalyje kaip Ame- 
rika, kur specialistų labai trūksta, neįmanoma ilgai mokyti tų, kurie 
imasi kokio amato. Tad amerikiečiai gali labai lengvai keisti profe- 
siją ir prireikus tučtuojau tuo pasinaudoja. Pasitaikė sutikti tokių, ku- 
rie yra buvę advokatais, žemdirbiais, pirkliais, evangelikų dvasinin- 
kais, gydytojais. Nors amerikiečiai mažiau patyrę už europiečius ko- 

ne kiekvienoje srityje, tačiau nėra tokio amato, apie kurį jie bent šiek 
tiek nenutuoktų. Jų sugebėjimai yra bendresnio pobūdžio, o akiratis 
platesnis. Amerikiečio nesustabdo jokios aksiomos; jam svetimi vi- 
sokie profesiniai prietarai; jis neprisiriša prie vienos kurios darbo 
sistemos ar veiklos; jam vienodai priimtini tiek seni, tiek nauji me- 
todai; jis neturi susidaręs jokių įpročių ir todėl lengvai išvengia sve- 
timų papročių įtakos, nes žino, kad jo kraštas nepanašus į jokį kitą 
ir kad jo padėtis pasaulyje ypatinga. 

Amerikietis gyvena stebuklų šalyje, aplinkui viskas juda, kruta be 
atvangos, ir tą judėjimą jis laiko pažanga, o kiekvieną naujovę tobu- 
lėjimu. Žmogaus pastangoms ir veiklai, amerikiečio manymu, nėra ri- 
bų; pasak jo, tai, ko nėra, yra tai, kas dar neišbandyta. 

Tas visuotinis judėjimas, tos nuolatinės likimo išdaigos, tas neti- 
kėtas valstybės ir privačių asmenų turtų kilnojimasis Jungtinėse Val- 
stijose protus užkrečia karštligišku jauduliu, kuris nuteikia kiekvie- 
nam darbui ir pakylėja juos virš bendro Žmonijos lygmens. Ameri- 
kiečiui gyvenimas tartum azartinis lošimas, revoliucijos laikotarpis, 
mūšis. 

Tos pačios priežastys, drauge veikdamos, galop neišdildomai pa- 
ženklina nacionalinį charakterį. Kiekvienas amerikietis yra karštai ko 
nors siekiantis, sumanus Žmogus, mėgstąs nuotykius, 0 ypač — nau- 
joves. Šios savybės atsispindi visuose jo darbuose, visur — valstybės 
įstatymuose, religinėse doktrinose, politinės ekonomijos teorijose, pri- 
vačiame versle; jos neatsiejamos nuo jo ir girių glūdumoje, ir didmies- 
čiuose. Tos pačios neramios dvasios įkvėptas, amerikietis imasi jūrų 
prekybos, raižo vandenynus pigiau ir greičiau už visus pasaulio pre- 
kybininkus. 34 

Kol Jungtinių Valstijų jūrininkai turės tą intelektinį. o drauge ir 
praktinį pranašumą, tol jie ne tik patys tenkins savo šalies gamintojų 
ir vartotojų poreikius, bet ilgainiui kaip anglai *? taps kitų tautų preky- 
bos agentais. 


*“ Nereikia manyti, jog anglų laivai vien gabena į Angliją užsienio gaminius 
arba anglų gaminius į užsienį; šiais laikais Anglijos prekybos laivynas siū- 
lo savo paslaugas nelyginant samdomos karietos, jis pasirengęs patarnauti 
viso pasaulio gamintojams ir padėti visoms pasaulio valstybėms susisiekti 
vienoms su kitomis. Amerikiečių jūrų genijus atvirai stoja į varžybas su 
anglais. 

Tai vyksta mūsų akyse. Mes jau matome, kaip amerikiečiai jūrinin- 
kai tampa daugelio Europos tautų prekybos tarpininkais“; Amerika at- 
veria joms dar platesnes perspektyvas. 

Ispanai ir portugalai įkūrė Pietų Amerikoje didelių kolonijų, vėliau 
tapusių 1mperijomis. Dabar tas dideles valstybes siaubia pilietiniai ka- 
rai ir despotizmas. Gyventojų tenai negausėja, ir žmonėms — Ojjų ten 
gyvena ne per daugiausia — veikiau rūpi saugoti savo gyvybę, nei ge- 
rinti gyvenimo sąlygas. 

Tačiau visada šitaip negali būti. Europa, palikta likimo valiai, savo 
pastangomis vargais negalais išsiveržė iš viduramžių tamsos; Pietų 
Amerika, kaip ir mes, išpažįsta krikščionybę; ji laikosi mūsų įstatymų, 
mūsų papročių; ji puoselėja visus tuos civilizacijos daigus, kurie su- 
vešėjo prižiūrimi Europos tautų ir jų palikuonių; be to, Pietų Amerika 
gali sekti mūsų pavyzdžiu: tad kodėl ji vis tebėra barbariška? 

Be abejo, viską čia lemia laikas: anksčiau arba vėliau Pietų Ame- 
rikos gyventojai turės klestinčias ir apsišvietusias valstybes. 

Tačiau kai Pietų Amerikos ispanai ir portugalai pradės jausti ci- 
vilizuotų kraštų poreikius, dar toli gražu negalės patys tų poreikių 
patenkinti; būdami jauniausi civilizacijos vaikai, jie turės pripažinti 
vyresniųjų tautų pranašumą. Jie dar ilgai bus žemdirbiai, kol taps 
manufaktūrininkais ir prekybininkais, ir neapsieis be svetimšalių tar- 
pininkavimo parduodami savo produktus užjūry ir mainais įsigyda- 
mi gaminių, kurių staiga jiems prireiks. 

Nėra ko abejoti, kad Pietų Amerikos gyventojai kada nors šauksis 
Šiaurės Amerikos žmonių, kad šie padėtų jiems patenkinti savo porei- 
kius. Gamta apgyvendino juos netoliese ir sudarė sąlygas geriau pa- 
Žžinti vieni kitų poreikius, užmegzti glaudžius ir nuolatinius ryšius ir 
stipresniesiems pamažu užvaldyti visą rinką. Tik Europos komersan- 
tai, jeigu jie būtų stipresni už Jungtinių Valstijų verslininkus, galėtų su- 
trukdyti šiems pasinaudoti gamtos teikiamais privalumais, tačiau ame- 
rikiečiai daugeliu atžvilgių gerokai pranoksta europiečius. Jungtinių 
Valstijų amerikiečiai turi didelės moralinės įtakos visoms Naujojo Pa- 
saulio valstybėms. Jie skleidžia šviesą. Visos tautos, gyvenančios ta- 
me pačiame žemyne, jau įprato laikyti juos labiausiai apsišvietusiomis, 


* Amerikiečių laivai jau atlieka daug prekybininkų užsakymų Viduržemio jū- 
roje. 

galingiausiomis ir turtingiausiomis didžiosios amerikiečių padermės 
atžalomis. Taigi jos tolydžio žvelgia į Sąjungą ir stengiasi būti pana- 
šios į ją sudarančias tautas. Iš Jungtinių Valstijų jos kasdien skolinasi 
politinių doktrinų ir perima daug įstatymų. 

Jungtinių Valstijų amerikiečiai elgiasi su Pietų Amerikos tautomis 
taip, kaip jų protėviai anglai elgėsi su italais, ispanais, portugalais ir 
visomis kitomis Europos: tautomis, kurios, būdamos žemesnės kultū- 
ros, turėdamos labiau atsilikusią pramonę, gauna iš jų didumą vartoji- 
mo reikmenų. 

Anglija dabar yra tikras prekybos židinys beveik visoms ją supan- 
čioms tautoms; Jungtinėms Valstijoms skirtas tas pats vaidmuo kitame 
Žemės pusrutulyje. Kiekviena valstybė, gimstanti ir auganti Naujaja- 
me Pasaulyje, tarsi žada naudą Amerikos anglams. 

Iširus Sąjungai, ją sudarančių valstijų prekyba, be abejonės, kurį 
laiką nustotų plėstis, tik ne taip ilgai, kaip būtų galima manyti. Kad ir 
kažin kas atsitiktų, prekybinės valstijos, savaime suprantama, išsaugo- 
tų vienybę. Visos jos turi bendrų sienų, laikosi tų pačių papročių, pa- 
žiūrų, turi tų pačių interesų ir pačios vienos gali sudaryti stiprią jūrų 
valstybę. Netgi tuo atveju, jeigu Sąjungos Pietūs taptų nepriklausomi 
nuo Šiaurės, jie negalėtų išgyventi patys vieni. Esu sakęs, jog Pietų 
valstijos nesiverčia prekyba; nėra požymių, kad jos galėtų imtis pre- 
kybos. Tad Jungtinių Valstijų pietiečiai dar ilgai bus priversti naudotis 
svetimšalių paslaugomis, eksportuodami savo produktus ir importuo- 
dami jų poreikiams būtinų gaminių. Taigi iš visų galimų tarpininkų 
Šiaurės kaimynai, be abejo, gali pigiausiai jiems pasitarnauti. Ir pasi- 
tarnaus, nes pigumas — svarbiausias prekybos dėsnis. Nei aukščiau- 
sioji valia, nei tautiniai prietarai negali ilgai spirtis pigumui. Niekas 
kitas nejaučia tokios kruvinos neapykantos anglams kaip amerikiečiai. 
Nors ir nekenčiami, anglai teikia amerikiečiams didumą pramonės ga- 
minių, ir tik todėl, kad tiekia pigiau nei kitos valstybės. Taigi tolydžio 
didėjanti amerikiečių gyvenimo gerovė prieš jų pačių valią teikia nau- 
dą Anglijos pramonei. 

Protas sako, o patyrimas rodo, jog prekybinė valstybė negali ilgai 
gyvuoti, jeigu prireikus jos nepalaiko karinės pajėgos. 

Jungtinės Valstijos, kaip ir kitos šalys, tai puikiai supranta. Ameri- 
kiečiai jau moka priversti kitus gerbti savo vėliavą; neilgai trukus jie 
privers kiekvieną jos bijoti. 

Esu įsitikinęs, jog Sąjungos susiskaldymas, užuot silpninęs ameri- 
kiečių karines jūrų pajėgas, priešingai, gerokai jas sustiprins. Šiuo me- 
tu prekybinės valstijos susivienijusios su neprekybinėmis, ir šios ne- 
noriai sutinka stiprinti Sąjungos jūrų pajėgas, nes jomis naudojasi ne- 
tiesiogiai. 

Jeigu, priešingai, visos Sąjungos prekybinės valstijos sudarytų vie- 
ną valstybę, prekyba joms taptų pagrindiniu nacionaliniu interesu; jos 
būtų linkusios net aukotis, kad tik išsaugotų laivyną, ir niekas joms ne- 
trukdytų įgyvendinti savo ketinimų. 

Mano nuomone, valstybės — kaip ir žmonės; iš kai kurių bruožų 
ir užuomazgų nuo pat pradžios galima spėti tolesnį likimą. Matyda- 
mas, kaip energingai Amerikos anglai verčiasi prekyba, kokių turi len- 
gvatų ir kaip sėkmingai prekiauja, neabejoju, jog kada nors jie taps 
stipriausia pasaulyje jūrų valstybe. Jiems skirta užkariauti jūras, kaip 
romėnams — pasaulį. 


IŠVADOS 


Štai ir artėju prie pabaigos. Ligi šiol, kalbėdamas apie Jungtinių 
Valstijų ateitį, stengiausi savo temą suskaidyti į keletą dalių, kad ga- 
lėčiau kiekvieną jų kuo nuodugniau išnagrinėti. 

Dabar noriu viską apibendrinti vienu požiūriu. Kalbėsiu nesileis- 
damas į detales, kur kas apibrėžčiau. Nebetyrinėsiu kiekvieno daly- 
ko skyrium, bet glaustai apžvelgsiu tai, kas bendra. Būsiu kaip tas 
keliauninkas, kuris, išėjęs už didelio miesto sienų, kopia į artimiau- 
sią kalvą. Ką tik palikti Žmonės dingsta jam iš akių, jų būstai susi- 
lieja į vieną; jis nebemato aikščių, vos vos tematyti gatvių linijos, ta- 
čiau jo Žvilgsnis lengviau aprėpia miesto kontūrus ir pirmąsyk pa- 
gauna jo formą. Man regis, aš lygiai taip prieš akis matau visą anglų 
padermės ateitį Naujajame Pasaulyje. To milžiniško paveikslo deta- 
lės tarytum šešėlyje, bet mano žvilgsnis regi visumą, ir aš viską aiš- 
kiai suvokiu. 

Jungtinių Amerikos Valstijų užimama arba valdoma teritorija šian- 
dien sudaro maždaug dvidešimtąją dalį gyvenamųjų žemių. 

Kad ir koks platus tas kraštas, būtų klaidinga manyti, jog Ameri- 
kos anglams jo bus gana; jis driekiasi jau daug plačiau. 

Buvo laikai, kai mes taip pat galėjome Amerikos tyruosė sukurti di- 
delę prancūzų valstybę ir drauge su anglais spręsti Naujojo Pasaulio 
likimą. Kadaise Prancūzija valdė Šiaurės Amerikoje teritoriją, beveik 
prilygstančią visai Europai. Trys didžiosios žemyno upės tuomet te- 
kėjo mūsų valdomomis žemėmis. Indėnų gentys, gyvenančios nuo Šv. 
Lauryno žiočių iki pat Misisipės deltos, girdėjo tik mūsų kalbą; visos 
europiečių gyvenvietės, išmėtytos toje milžiniškoje teritorijoje, pri- 
mindavo tėvynę: Louisbourgas, Montmorency, Duguesne'as, Saint- 
Louisas, Vincennes'ai, Nouvelle-Orlėanas, — visi tie vardai tokie 
brangūs ir įprasti prancūzo ausiai. 

Tačiau, nepalankiai susiklosčius aplinkybėms, kurias reikėtų labai 
ilgai vardyti ', mes netekome nuostabaus palikimo. Prancūzai pasitrau- 
kė iš tų vietų, kur jų būta nedaug ir kur sąlygos įsišaknyti buvo palan- 
kios. Jie susitelkė nedidelėje teritorijoje ir pakluso kitos šalies įstaty- 
mams. Keturi šimtai tūkstančių prancūzų žemutinėje Kanadoje dabar 
sudaro tarsi likučius senos valstybės, kuri žlugo lyg tvanas užplūdus 
naujai tautai. Aplink juos į visas puses be perstojo plečiasi ir gausėja 
atėjūnų gentis, skverbiasi net į buvusių krašto šeimininkų gretas, ima 
viršų jų miestuose ir darko jų kalbą. Tai tie patys žmonės, kurie gyve- 
na ir Jungtinėse Valstijose. Vadinasi, ne be pagrindo sakiau, jog ang- 
lams negana Sąjungos teritorijos, jie traukia tolyn į šiaurryčius. 

Šiaurės vakaruose pasitaiko viena kita nedidelė rusų gyvenvietė, o 
pietvakariuose tarytum siena Amerikos anglams kelią pastoja Meksika. 

Taigi, tiesą pasakius, tik dvi varžovės tautos šiuo metu dalijasi Nau- 
jąjį Pasaulį: ispanai ir anglai. 

Ribos, turinčios skirti tas dvi tautas, buvo nustatytos sutartimi. Ta- 
čiau, kad ir kokia palanki ta sutartis yra Amerikos anglams, nėmaž ne- 
abejoju, jog šie netrukus ją sulaužys. 

Anapus Sąjungos sienų Meksikos pusėje plyti vis dar negyvenamos 
provincijos. Žmonės iš Jungtinių Valstijų užplūs tuos tyrus anksčiau 
negu tie, kurie turi į juos teisę. Jie pasisavins žemes, sukurs bendruo- 
menes, ir pagaliau pasirodęs teisėtas savininkas atras tyrus jau įdirb- 
tus, o atėjūnus kuo ramiausiai įsikūrusius jo žemėse. 

Žemė Naujajame Pasaulyje priklauso pirmam atėjusiam, o valdžia 
tam, kas greitesnis. 

Net apgyvendintiems kraštams sunku atremti įsibrovėlius. 

Jau esu pasakojęs, kas darosi Texaso provincijoje. Jungtinių Valsti- 
jų gyventojai kasdien pamažu skverbiasi į Texasą, įsigyja ten Žemių 
ir, paklusdami vietos valdžiai, lieka ištikimi savo kalbai, papročiams 
ir čia kuria savo viešpatystę. Texaso provincija vis dar priklauso Mek- 
sikai, bet ilgainiui ten nebebus meksikiečių. Tokie pat dalykai darosi 
visur, kur Amerikos anglai susiduria su kitakilmiais. 


'" Svarbiausia jų yra ši: laisvoms, prie bendruomeninės tvarkos pripratusioms 
tautoms daug lengviau nei kitoms sekasi kurti klestinčias kolonijas. Įpro- 
tis pačiam galvoti ir pačiam tvarkyti savo reikalus yra būtinas naujame 
krašte, kur sėkmė didžia dalimi priklauso nuo pačių kolonistų pastangų. 

Nėra ko slėpti, jog anglai įgijo nepaprastą pranašumą prieš visas ki- 
tas Europos tautas Naujajame Pasaulyje. Jie prašoka jas kultūra, pra- 
mone ir jėga. Jie tol be atvangos veršis į negyvenamas arba menkai ap- 
gyventas žemes, kol kelią jiems užtvers gyvenvietės, pro kurias jie ne- 
įstengs prasibrauti. Jie nesustos prie sutartyse nubrėžtų sienų ir iš visų 
pusių atakuos įsivaizduojamas kliūtis. 

„Taip nepaprastai greit pasklisti ir prigyti Naujajame Pasaulyje ang- 
lams padeda ir geografinė padėtis. 

„Už šiaurinių sienų plyti Arkties ledynai, 0 už pietinių sienų prasi- 
deda karštosios atogrąžos. Tad Amerikos anglai įsikūrę labiausiai tin- 
kamoje gyventi vidutinio klimato zonoje. 

Manoma, jog gyventojų Jungtinėse Valstijose ypač pradėjo gausėti 
paskelbus Nepriklausomybę; tai netiesa. Kolonijiniu laikotarpiu gy- 
ventojų Amerikoje daugėjo taip pat sparčiai, kaip daugėja dabar: per 
dvidešimt dvejus metus jų padidėjo dvigubai. Anksčiau buvo tūkstan- 
čiai gyventojų, o dabar jų — milijonai. Tai, kas buvo nepastebima 
prieš šimtmetį, dabar krinta į akis. 

Anglų, Kanadoje pavaldžių karaliui, gausėja beveik taip pat spar- 
čiai kaip anglų Jungtinėse Valstijose, kur gyvuoja respublika. 

Per aštuonerius Nepriklausomybės karo metus gyventojų skaičius 
nesiliovė didėjęs tokiu pat santykiu. 

Nors prie vakarinių sienų gyveno didelės indėnų gentys, sudariu- 
sios sutartis su anglais, migracijos banga, plūstanti į vakarus, galima 
sakyti, niekada nebuvo nuslūgusi. Priešui siaubiant Atlanto vandeny- 
no pakrantes, Kentucky ir Pennsylvanijos vakarinėse apygardose, Ver- 
monto ir Maine'o valstijose tolydžio gausėjo gyventojų. Net pokario 
suirutės nepristabdė gyventojų skaičiaus didėjimo ir veržimosi į dar 
niekieno neužkariautas dykynes. Tad įstatymų skirtingumas, taika ar- 
ba karas, tvarka arba anarchija tam turėjo menkos įtakos. 

Šitai nesunku suprasti: juk nėra tokių visuotinių priežasčių, kurių 
įtaka būtų vienodai jaučiama visose milžiniškos teritorijos vietose. 
Vieną krašto vietovę ištikus kokiems negandams, užuoglaudą nuo jų 
galima rasti kitoje; kad ir kokios didelės būtų nelaimės, galimybės jų 
išvengti ar nuo jų apsisaugoti nė kiek ne mažesnės. 

Tad visai neįtikėtina, jog įmanoma sustabdyti anglų įsigalėjimą 
Naujajame Pasaulyje. Sąjungos suirimas ir dėl to žemyne kilęs vidaus 
karas, respublikų žlugimas, atveriantis kelią tironijai, galėtų tik sulė- 

tinti procesą, bet anaiptol! nesutrukdytų tautai įgyvendinti tai, kas jai 
skirta likimo. Nėra pasaulyje tokios jėgos, kuri galėtų imigrantams už- 
tverti kelią į tas derlingas plynes, iš visų pusių atviras darbščioms ran- 
koms ir suteikiančias prieglobstį ištiktiems negandų. Kad ir kas atei- 
tyje grėstų amerikiečiams, niekas iš jų neatims nei klimato, nei vidaus 
jūrų, nei didžiųjų upių, nei derlingų žemių. Nei blogi įstatymai, nei re- 
voliucijos, nei anarchija negali nuslopinti skiriamųjų šios tautos būdo 
savybių, jų polinkio į gerovę ir sumanumo, negali užtemdyti ir švie- 
saus proto, kuriuo ji vadovaujasi. 

Taigi, nors ateitis ir sunkiai nuspėjama, bent jau viena yra tikra. 
Kalbėdami apie tautų gyvenimą, galime nė kiek neabejoti, jog labai 
greitai Amerikos anglai patys vieni užtvindys milžinišką teritoriją, nu- 
sidriekusią tarp Arkties ledynų ir atogrąžų, tarp Atlanto vandenyno pa- 
krančių ir Ramiojo vandenyno krantų. 

Teritorija, kurią kada nors užims Amerikos anglai, manding prilyg- 
sta trims ketvirtadaliams Europos *. Sąjungos klimatas apskritai geres- 
nis už europinį; ir gamta čia teikia daugiau patogumų; savaime aišku, 
ir jos gyventojų skaičius kada nors bus proporcingas mūsiškiam. 

Europoje, padalytoje tarp įvairių tautų, Europoje, nuniokotoje vis 
įsiliepsnojančių karų ir viduramžių barbarybės, vienoje kvadratinėje 
ljė gyvena keturi šimtai dešimt* žmonių. Taigi kodėl ir Jungtinėse Val- 
stijose kada nors negalėtų gyventi tiek pat žmonių? 

Praeis keli šimtmečiai, kol Amerikos anglų palikuonys neteks pra- 
našumo. Dar neįmanoma numatyti, kada Naujajame Pasaulyje įsiga- 
lės nuolatinė socialinė nelygybė. 

Kad ir kaip skirtingai paženklins karas arba taika, laisvė arba tiro- 
nija, gerovė arba skurdas didžiosios Amerikos anglų giminės palikuo- 
nių likimą, visus juos jungs bent jau panaši socialinė padėtis ir jos są- 
lygojami bendri papročiai ir pažiūros. 

Viduramžiais įvairias Europos tautas, jungiamas tik bendros reli- 
gijos, subūrė ta pati civilizacija. Anglus Naujajame Pasaulyje sieja 
tūkstančiai kitų ryšių, ir jie gyvena tokiame amžiuje, kai siekiama vi- 
sokeriopos Žmonių lygybės. 


? Vien Jungtinės Valstijos užima plotą, lygų pusei Europos. Europos plotą su- 
daro 500 000 kvadratinių Ijė; jose gyvena 205 000 000 žmonių (Malte-Brun, 
t. 6, kn. 114, p. 4). 

"Žr. Malte-Brun, t. 6. kn. 116, p. 92. 

Viduramžiai buvo skaidymosi metas. Kiekviena valstybė, kiekvie- 
na provincija, kiekvienas miestas, kiekviena šeima tuomet siekė indi- 
vidualumo. Dabar jaučiama priešinga tendencija, valstybės ir tautos 
linksta vienytis. Intelektiniai ryšiai jungia tolimiausius žemės kampe- 
lius, ir žmonės nė dienos negali būti svetimi vieni kitiems arba neži- 
noti, kas dedasi kokiame nors pasaulio krašte; todėl pastebima, jog eu- 
ropiečiai ir jų palikuonys Naujajame Pasaulyje, nors ir atriboti vande- 
nyno, skiriasi mažiau negu kai kurie XIII a. miestai, vien upės atplėšti 
vienas nuo kito. 

Ta asimiliacijos tendencija, suartinanti svetimas valstybes ir tautas, 
juo labiau priešinga tam, kad tauta skaldytųsi iš vidaus ir jos palikuo- 
nys taptų vieni kitiems svetimi. 

Taigi ateis toks metas, kai Šiaurės Amerikoje gyvens šimtas pen- 
kiasdešimt milijonų lygių žmonių *, kurie priklausys tai pačiai gimi- 
nei, turinčiai tokias pat ištakas, tokią pat kultūrą, tokius pat papročius 
ir tradicijas, išpažįstančiai tą pačią religiją, kalbančiai ta pačia kalba, 
ir todėl jų mąstymo ir suvokimo būdas bus panašus. Visa kita kelia 
abejonių, bet šitai — neabejotina. Štai jums visiškai naujas dalykas pa- 
saulyje, kurio svarbą net sunku įsivaizduoti. 

Dabar pasaulyje gyvena dvi didelės tautos, kurios, turėdamos skir- 
tingas ištakas, tarytum siekia to paties tikslo. Tai rusai ir Amerikos 
anglai. 

Abi tautos augo ir stiprėjo nejučia; kai visų dėmesys buvo nukreip- 
tas kitur, jos staiga atsidūrė pirmojoje tautų gretoje, ir pasaulis beveik 
tuo pat metu sužinojo ir apie jų buvimą, ir apie jų galią. 

Visos kitos šalys tarytum pasiekė gamtos joms skirtas ribas ir da- 
bar turi tik išsilaikyti, o tiedvi valstybės tolydžio didėja ir plečiasi *. 
Visos kitos jau liovėsi augti arba auga tik didelių pastangų dėka; tied- 
vi vienintelės sparčiai ir lengvai žygiuoja keliu, kurio pabaigos dar ne- 
matyti. 

Amerikietis grumiasi su gamtos spendžiamomis kliūtimis; rusai ka- 
riauja su žmonėmis. Vieni kovoja su tyrais ir barbarybe, kiti — su ci- 


* Tas gyventojų skaičius proporcingas Europos gyventojų skaičiui, turint gal- 
voje, jog vienai kvadratinei Ijė vidutiniškai tenka 410 žmonių. 

* Iš visų Senojo Pasaulio valstybių gyventojų skaičius sparčiausiai auga Ru- 
sijoje. 

vilizacija, apsiginklavusia iki dantų. Amerika laimi pergales arklu, o 
Rusija — durtuvu. 

Siekdama tikslo, Amerika remiasi asmeniniais interesais ir duoda 
visišką laisvę Žmogaus — individo — protui ir jėgai, nesistengdama 
jiems vadovauti. 

Rusija stengiasi visuomenės galią sutelkti vieno žmogaus rankose. 

Amerikoje veiklos pagrindas yra laisvė, Rusijoje — vergovė. 

Jųdviejų išeities taškai skirtingi, skirtingi ir keliai; tačiau kiekvie- 
nai jų Apvaizdos, matyt, skirta kada nors laikyti rankose pusės pasau- 
lio likimus. 


PAAIŠKINIMAI 


PIRMOJI DALIS 


A, p. 32 


Atkreipkite dėmesį į dvi karo gydytojo Longo keliones Kongreso lėšomis 
po visus Vakarų kraštus, kur europiečiai dar nebuvo įkėlę kojos. 

Kalbėdamas apie didžiuosius Amerikos tyrus, p. Longas sako, jog nuo Rau- 
donosios upės (Red River) iki Platte upės reikia nubrėžti tiesę, beveik lygia- 
grečią su dvidešimtąja lygiagrete (Washingtono lygiagretė, maždaug atitinkanti 
Paryžiaus devyniasdešimt devintąją). Nuo tos įsivaizduojamos tiesės iki Uo- 
lėtųjų kalnų (Rocky Mountains), vakaruose ribojančių Misisipės slėnį, plyti be- 
kraštės lygumos, daugiausia žemdirbystei netinkami smėlynai arba granitinė- 
mis uolomis nusmaigstytos plynės. Vasarą tenai nebūna vandens. Kur ne kur 
ganosi kaimenės buivolų arba laukinių arklių. Pasitaiko viena kita indėnų gen- 
tis, bet jos labai negausios. 

P. Longas sakosi girdėjęs, jog, keliaujant aukštyn ta pačia kryptimi palei 
Platte upę, ir jos kairiajame krante driekiasi tyrai, bet jis pats negalėjęs pati- 
krinti, ar tai tiesa (Long's Expedition, t. 2, p. 361). 

Nors karo gydytojas Longas vertas pasitikėjimo, vis dėlto nedera pamiršti, 
jog jis keliavo per tą kraštą, beveik nenukrypdamas į šalis nuo įsivaizduojamos 
tiesės. 


B, p. 33 


Pietų Amerikos atogrąžose veši vijokliniai augalai, vadinami lianomis. Vien 
tik Antiluose jų esama daugiau nei keturiasdešimt įvairių rūšių. 

Iš visų augalų pati grakščiausia yra grenadilija. Tas žavus augalas, kaip jį 
apibūdina Descourtilzas Antilų augmenijos apraše, ūseliais prikimba prie me- 
džių, sudarydamas judrias, siūbuojančias arkadas, prašmatnias kolonadas, ke- 
rinčias purpuriniais ir mėlynais gardžiakvapiais žiedais, t. 1, p. 265 [J. T. De- 
scourtilz. Flore Pittoresgue et Mėdicale des Antilles, II leidimas, Paryžius, 
1833, 3 tomai]. 

Ilgaankštės akacijos — tai labai storos lianos, kurios sparčiai auga ir, vy- 
niodamosi nuo vieno medžio prie kito, kartais nudryksta daugiau nei pusę Ijė 
(t. 3, p. 227). 


C, p. 35 
APIE AMERIKOS KALBAS 


Amerikos indėnų kalbos nuo pat Šiaurės ašigalio iki Horno rago visos su- 
darytos, kaip sakoma, pagal vieną pavyzdį ir turi tas pačias gramatikos taisyk- 
les; iš to galima daryti išvadą, jog visos indėnų gentys-tikriausiai yra kilusios 
iš to paties kelmo. 

Arhnerikos žemyne kiekviena gentis kalba skirtingu dialektu, tačiau tikrų 
kalbų labai nedaug, ir tai dar vienas įrodymas, jog Naujojo Pasaulio tautų ts- 
torija. siekia ne tokius jau senus laikus. 

Pagaliau Amerikos kalbos yra labai taisyklingos; tad visai galimas daiktas, 
j0g tautos, jomis kalbančios, dar nėra patyrusios didelių sukrėtimų, revoliuci- 
jų ir prievarta arba laisva valia nėra susimaišiusios su kitomis tautomis, nes pa- 
prastai, kelioms kalboms susiliejus į vieną, atsiranda netaisyklingų gramatinių 
formų. 

Amerikos ir.ypač Šiaurės Amerikos kalbomis ne per seniausiai rimtai susi- 
domėjo filologai. Pirmąsyk buvo atskleista, jog toji laukmių kalba yra labai su- 
dėtingos idėjų ir išmoningų darinių sistemos rezultatas. Buvo pastebėta, kad 
tos kalbos labai turtingos ir kad, jas sudarant, itin paisyta garsų darnos. 

Amerikos kalbų gramatinė sistema skiriasi nuo ;visų kitų daugeliu atžvil- 
gių, o labiausiai štai kuo. 

Kai kurios Europos tautos, tarp jų ir voktečiai, linkusios prireikus kurti 
įvairius darinius ir šitaip tam tikriems žodžiams suteikti sudėtingą prasmę. In- 
dėnai stebėtinai ištobulino tą polinkį — vienu vieninteliu žodžiu jie sugeba iš- 
reikšti daugybę sąvokų. Aiškumo dėlei pateiksime pavyzdį, cituotą p. Dupon- 
ceau Amerikos filosofų draugijos užrašuose. 

Žaisdama su kate arba šunyčiu, delavarė kartais ištaria žodį kuligatschis. Tai 
sudėtinis žodis: K reiškia antrąjį asmenį — fu arba tavo; uli, žodžio wulit da- 
lis, reiškia dailus, gražus; gat irgi yra žodžio Wichgat, reiškiančio letena, da- 
lis; galop schis yra mažybinė galūnė, reiškianti mažumo sąvoką. Tad vienu žo- 
džiu indėnė pasakė: tavo daili mažutė letenėlė. 

Štai dar vienas pavyzdys, įrodantis, kaip lengvai Amerikos laukiniai suda- 
rinėjo Žodžius. 

Jaunuolis delavarų kalba yra pilapė. Šis žodis sudarytas iš pilsit — tyras, 
skaistus, nekaltas, ir lėnapė — vyras, tai yra nekaltybę ir skaistumą išsaugojęs 
vyras. 

Žodžių daryba ypač stebėtinai naudojamasi sudarant veiksmažodžius. Su- 
dėtingiausias veiksmas dažnai nusakomas vienu vieninteliu žodžiu; beveik vi- 
si sąvokos niuansai veikia veiksmažodį ir jį keičia. 

Tiems, kurie pageidautų nuodugniau susipažinti su Šia tema, mano paliesta 
tik probėgšmais, patarčiau perskaityti: 

1. P. Duponceau laiškus reverendui Heckewelderiui, kuriuose kalbama apie 
indėnų kalbas. Tą susirašinėjimą galima rasti 1819 m. Philadelphijoje Abraha- 
mo Smallo išleistų Amerikos filosofų draugijos užrašų, t. |, p. 356—464. 

2. Geibergero Delavarų, arba lenapų, kalbos gramatiką su p. Duponceau 
įžanga. „Geibergeras“ šiuo metu yra Davidas Zeisbergeras. 1821 m. jis išvertė 
Bibliją į delavarų kalbą ir 1806 m. Philadelphijoje išleido Delavarų ir anglų 
kalbų vadovėlį su p. Duponceau pastabomis. Plg. Transactions of the Ameri- 
can Philosophical Society, t. 1, Philadelphia, 1819, p. 392.) 

3. Puikią tų veikalų apžvalgą American Encyclopaedia, 6 tomo pabaigoje. 


D, p.36 


Charlevoix veikale [Žistoire et Description gėnėrale de la Nouvelle Fran- 
ce avec le Journal historigue d'un voyage fait par ordre du Roi dans VU Amėri- 
gue septentrionale, six vols., Paris, 1744] (Naujosios Prancūzijos istorija ir 
bendras aprašymas, taipgi Karaliaus įsakymu Šiaurės Amerikon atliktos kelio- 
nės dienoraštis, t. I, p. 235) randame 1610 m. įvykusio pirmojo Kanados pran- 
cūzų ir irokėzų (/rogois) karo aprašymą. Irokėzai, apsiginklavę tik lankais ir 
strėlėmis, iš paskutiniųjų priešinosi prancūzams ir jų sąjungininkams. Charle- 
voix, nors ir ne itin didelis rašytojas, vis dėlto tame fragmente sugebėjo pui- 
kiai parodyti, kokie skirtingi europiečių ir laukinių papročiai ir kaip skirtin- 
gai tiedvi rasės supranta garbę. 

„Prancūzai, — rašo jis, — susigrobė bebrenas, kuriomis aikštėje buvo už- 
kloti irokėzų lavonai. Tai matydami, jų sąjungininkai huronai didžiai pasipik- 
tino. Jie savo ruožtu ėmė kaip visada Žiauriai elgtis su belaisviais ir suvalgė 
vieną nukautųjų, tuo papiktindami prancūzus. Taip, — priduria Charlevoix, — 
tie laukiniai šlovino nesavanaudiškumą, stebėdamiesi, kad mūsų tautiečiai jo 
neturi, bet visai nesuprasdami, jog kur kas baisiau yra vaišintis lavoniena kaip 
plėšriems žvėrims, negu apiplėšinėti lavonus“. 

Tas pats Charlevoix kitur (t. I, p. 230) šitaip aprašo pirmuosius Champlai- 
no matytus kankinimus ir huronų grįžimą į savo kaimą. 

„Nukeliavę aštuonias Ijė, — pasakoja jis, — mūsų sąjungininkai sustojo ir, 
pagriebę vieną belaisvį, ėmė jam prikaišioti visus žiaurumus, kuriuos patyrė 
jų genties kaniai, kritę nuo jo rankos. Jie pareiškė, kad ir jis turįs patirti tą patį 
likimą ir, jeigu esąs drąsus, privalėsiąs kankinamas dainuoti. Belaisvis tuoj už- 

traukė karo giesmę, o paskui giedojo visas giesmes, kurias mokėjo, tik be ga- 
lo liūdnu balsu, — priduria Champlainas, dar nespėjęs sužinoti, jog laukinių 
melodijos apskritai kraupiai liūdnos. — Jo kančios, lydimos visų kitų baisy- 
bių, apie kurias kalbėsime toliau, išgąsdino prancūzus, bet jų pastangos pada- 
ryti toms kankynėms galą buvo bergždžios. Kitą naktį vienam huronui susap- 
navus, kad vejasi priešai, laukinių traukimasis virto tikru bėgimu, jie liovėsi 
bėgti tik tada, kai pasijuto saugūs. 

Iš tolo pamatę savo kaimo lūšneles, huronai išsipjovė ilgas lazdas, pririšo 
prie jų skalpus, kuriuos buvo išsidaliję, ir pergalingai juos nešė. Tai pamačiu- 
sios, atbėgo moterys, sušoko į vandenį ir, priplaukusios prie kanojų, plėšte iš- 
plėšė tuos kruvinus skalpus savo vyrams iš rankų ir pasikabino juos ant kaklo. 

Kariai padovanojo Champlainui vieną tų siaubingų trofėjų, be to, dar kele- 
tą lankų ir strėlių, vienintelį grobį, paimtą iš irokėzų, prašydami parodyti visa 
tai Prancūzijos karaliui“. 

Visą žiemą Champlainas gyveno vienas tarp tų laukinių, bet nei į jo gyvy- 
bę, nei į jo turtą nė karto nebuvo pasikėsinta. 


E, p. 50 


Nors griežtas puritonizmas, viešpatavęs anglų kolonijoms kuriantis Ame- 
rikoje, jau gerokai susilpnėjo, jo pėdsakai dar nepaprastai ryškūs papročiuose 
ir įstatymuose. 

1792 m., kai Prancūzijoje buvo paskelbta trumpai gyvavusi antikrikščioniš- 
koji respublika, Massachusettso įstatymų leidėjai priėmė toliau pateikiamą įsta- 
tymą, verčiantį piliečius švęsti sekmadienį. Štai to įstatymo preambulė ir 
straipsniai, verti skaitytojų dėmesio: 

„Kadangi visuomenei reikia švęsti sekmadienį; kadangi naudinga padaryti 
pertrauką dirbant; kadangi tai skatina žmones susimąstyti apie gyvenimo pras- 
mę ir žmonijai būdingus paklydimus; kadangi sekmadienis skirtas individualiai 
ar viešai, drauge su kitais, garbinti Dievą, Pasaulio Kūrėją ir Viešpatį, ir atsi- 
dėti labdarai, puošiančiai krikščionių bendruomenę ir teikiančiai jai paguodą; 

kadangi netikintys arba lengvabūdžiai žmonės, pamiršdami sekmadienio 
priedermes ir dvasinę naudą, kurią tądien gauna visuomenė, išniekina jo šven- 
tumą pasinerdami į malonumus, pramogas arba griebdamiesi darbų; kadangi 
toks elgesys nesuderinamas su jų, kaip krikščionių, interesais; kadangi, be ki- 
ta ko, toks elgesys krikdo tuos, kurie neseka jų pavyzdžiu, 1r labai kenkia vi- 
suomenei, skatina palaidumą ir griauna papročius, 

Senatas ir Atstovų Rūmai įsako: 

1. Sekmadienį niekam nebus leista atidaryti krautuvės arba dirbtuvės. Tą 
dieną niekam nebus leista užsiimti kokiais nors darbais ar reikalais, dalyvauti 

koncerte, pokylyje ar kokiame kitame renginyje bei pramogose — medžioklė- 
je, Žaidimuose, kitaip turės mokėti baudą. Už kiekvieną pažeidimą skiriama 
bauda, ne mažesnė nei 10 šilingų ir ne didesnė nei 20 šilingų. 

2. Keleiviams, varovams, vežėjams nevalia keliauti sekmadienį, išskyrus bū- 
tinus atvejus; jiems gresia tokia pat bauda. 

3.-Smuklių, smulkmenų krautuvių, užeigų laikytojams nevalia sekmadienį 
įsileisti nė vieno bendruomenės gyventojo, jeigu jis norėtų pasilinksminti ar 
sutvarkyti kokius teikalus. Pažeidimo atveju ir šeimininkas, ir svečias mokės 
baudą. Be to, šeimininkas gali netekti licencijos. 

: 4. Kiekvienas, kuris, būdamas geros sveikatos ir neturėdamas pateisinamos 
priežasties, per tris mėnesius nė karto neis viešai pagarbinn Dievo, bus bau- 
džiamas 10 šilingų bauda. : 

5. Kiekvienas, kuris, būdamas šventovėje, nederamai elgsis, bus baudžia- 
mas nuo 5 iki 40 šilingų bauda. 

6. Vykdyti šitą įstatymą įpareigojami bendruomenių tythingmenai '. Jie tu- 
ri teisę sekmadieniais įeiti į viešbučių kambarius ir visas viešas vietas: Užei- 
gos savininkas, neįsileidęs jo į savo namus, vien už tai bus baudžiamas 40 ši- 
lingų bauda. 

Tie pareigūnai privalės stabdyti keliautojus ir klausinėti, kas privertė juos 
keliauti sekmadienį. Tasai, kuris nepanorės atsakyti, bus baudžiamas bauda, ga- 
linčia siekti 5 svarus sterlingų. 

Jei keleivio nusakyta priežastis pareigūnui pasirodys nepakankamai pagrįs- 
ta, tokį keleivį jis galės atiduoti apygardos taikos teisėjui“. 1792 m. kovo 8 d. 
įstatymas (General Laws of Massachusetts, t. |, p. 410). 

1797 m. kovo 11 d. nauju įstatymu padidintos baudos; pusė jų atiduodama 
tam, kuris sulaiko nusikaltėlį (ten pat, t. 1, p.: 525). 

1816 m. vasario 16 d. nauju įstatymu patvirtintos tos pačios priemonės (ten 
pat, t. 2, p. 405). 

Panašių straipsnių yra New Yorko valstijos įstatymuose, peržiūrėtuose 1827 
ir 1828 m. (žr. Revised Statutes, d. I, 20 sk., p. 675). Ten draudžiama sekma- 
dieniais medžioti, žvejoti, lošti, žaisti, lankytis namuose, kur geriama. Drau- 
džiama keliauti, išskyrus būtinus atvejus. 

Pirmieji imigrantai įstatymuose paliko ne tik savo tikėjimo ir griežtų pa- 
pročių pėdsakus. 

Revised Statutes of the State of New York, t. 1, p. 662 skaitome tokį straipsnį: 

„Kiekvienas, kuris lošdamas arba lažindamasis per dvidešimt keturias va- 
landas išloš arba praloš 25 dolerius (apie 132 frankus), bus laikomas nusikal- 


! Tai kasmet renkami pareigūnai, kurių funkcijos panašios į prancūzų kaimo 
policininkų arba teismo antstolių. 

tusiu (guilty of a misdemeanor) ir, įrodžius tokį faktą, baudžiamas bauda, ma- 
žiausiai penkiskart didesne už išloštą arba praloštą sumą; toji bauda bus ati- 
duota bendruomenės vargšų inspektoriui. 

Kiekvienas, kuris pralošia 25 dolerius ar daugiau, gali juos išsireikalauti 
per teismą. Jeigu jis to nepadaro, vargšų inspektorius gali imtis priemonių 
prieš išlošusįjį ir priversti jį paaukoti vargšams arba išloštą, arba trigubai di- 
desnę sumą“. 

Šie įstatymai išleisti visai neseniai, tačiau kas gali suvokti jų prasmę, nenu- 
kildamas į kolonijų kūrimosi pradžią? Neabejoju, jog tų įstatymų baudžiamoji 
dalis pritaikoma labai retai; įstatymai išlaiko savo griežtumą, nors papročiai jau 
seniai pasidavė laiko reikalavimams. Ir dabar svetimšalius labiausiai stebina tai, 
jog Amerikoje uoliai laikomasi įstatymo, reikalaujančio švęsti sekmadienį. 

Yra Amerikoje vienas didmiestis, kuriame nuo šeštadienio vakaro visuo- 
meninis gyvenimas tarsi apmiršta. Atsidūręs mieste tuo metu, kai pagyvenę 
žmonės, regis, turėtų užsiimti reikalais, 0 jaunimas — pramogomis, jūs pasi- 
jusite vienišas. Ne tik niekas nedirba, bet tarytum nėra nė gyvos dvasios. Ne- 
girdėti nei įmonių triukšmo, nei džiugesio garsų, net slopaus ūžesio, būdingo 
didmiesčiui. Aplink bažnyčias ištemptos grandinės, privertos langinės pralei- 
džia į namų vidų vos vieną kitą saulės spindulėlį, tik retkarčiais pamatysite ko- 
kį žmogų, patyliukais sėlinantį tuščiomis gatvėmis ir sankryžomis. 

Pirmadieniui auštant, vėl pasigirsta ratų dardėjimas, kūjų dunksėjimas, 
žmonių klegesys; miestas pabunda; sujaudrinta minia veržiasi į pramonės ir 
prekybos židinius; viskas juda, sukasi, verpetuoja aplink jus. Po letargo 
sąstingio vėl prasideda karštligiška veikla; galėtum pamanyti, jog žmogui skir- 
ta vienintelė diena įsigyti turtams ir jais mėgautis. 


F, p. 54 


Ką tik jūsų perskaitytame skyriuje aš anaiptol neturėjau tikslo išdėstyti 
Amerikos istoriją. Norėjau tik pasiūlyti skaitytojui pačiam įvertinti, kokią įta- 
ką turėjo imigrantų pažiūros ir papročiai įvairių kolonijų ir visos Sąjungos |li- 
kimui. Tad reikėjo apsiriboti keliais padrikais fragmentais. 

Gal aš ir klystu, bet, regis, einant mano vos nubrėžtu keliu, galima nu- 
piešti tokį Amerikos respublikų kūrimosi vaizdą, kuris patrauktų visuomenės 
dėmesį ir duotų peno valstybės veikėjų apmąstymams. Negalėdamas pats at- 
sidėti tam darbui, norėjau bent jau palengvinti jį kitiems. Tad laikiau savo pa- 
reiga pateikti čia trumpą bibliografiją ir glaustą, mano galva, vertingų kūri- 
nių apžvalgą. 

Tarp tokių vaisingai naudotinų bendro pobūdžio veikalų pirmiausia pami- 
nėčiau veikalą, parengtą Ebenezero Hazardo, Historical Collections, Consis- 

tinę of State Papers and Other Authentic Documents, Intended as Materials for 
an History of the United States of America (Valstybinių popierių ir kitų tikrų 
dokumentų istorinis rinkinys). 

Pirmą šio rinkinio tomą, išleistą 1792 m. Philadelphijoje, sudaro visų Ang- 
lijos karūnos (monarchų) imigrantams suteiktų chartijų tikslūs tekstai ir pagrin- 
diniai kolonijų valdžios aktai, priimti pirmaisiais gyvavimo metais. Tarp jų 
daug autentiškų dokumentų, susijusių su to meto Naujosios Anglijos ir Virgi- 
nijos reikalais. 

Antras tomas beveik ištisai paskirtas 1643 m. konfederacijos aktams. Fe- 
deralinė sutartis, sudaryta tarp Naujosios Anglijos kolonijų ginantis nuo indė- 
nų antpuolių, buvo pirmasis Amerikos anglų sąjungos pavyzdys. Būta ir kito- 
kių to paties pobūdžio federacijų, kol 1776 m. buvo sudaryta konfederacija, pa- 
dėjusi kolonijoms išsikovoti nepriklausomybę. 

Philadetphijos istorinis rinkinys yra Karališkojoje bibliotekoje. 

Kiekviena kolonija, be to, turi savo istorinių paminklų, kai kurie jų labai 
vertingi. Savo apžvalgą pradėsiu Virginija, anksčiausiai apgyvendinta valstija. 

Pirmasis Virginijos istorikas — jos įkūrėjas kapitonas Johnas Smithas. Ka- 
pitonas Smithas paliko knygą in guarto General History of Virginia, New Eng- 
land, and the Summer Isles, by Captain John Smith, Sometime Governor in 
Those Countries and Admiral of New England (Bendra Virginijos ir Naujosios 
Anglijos istorija), išleistą Londone 1627 m. (Ši knyga yra Karališkojoje bib- 
liotekoje.) Smitho veikale yra puikių žemėlapių ir graviūrų iš tų laikų, kai bu- 
vo spausdinama knyga. Metraštis apima 1584—1626 m. Smitho knyga labai 
vertinama ir to tikrai nusipelno. Autorius — vienas žymiausių nuotykių ieško- 
tojų, beje, gyvenęs itin nuotykingo amžiaus pabaigoje; pati knyga kupina at- 
radimų įkarščio, žygių dvasios, būdingos to meto žmonėms; riteriškumas joje 
susipynęs su komerciniais polėkiais; ir viena, ir kita padeda siekiant to paties 
tikslo — pralobti. 

Bet ypač pažymėtina tai, kad kapitonas Smithas amžininkams priskiria do- 
rybes, kurios daugeliui jų visai svetimos; jo stilius aiškus ir paprastas, pasa- 
kojimas nenukrypsta nuo gyvenimo tiesos, aprašymuose vengiama išmonės ir 
gražbyliavimo. 

Autorius turiningai nušviečia indėnų padėtį Šiaurės Amerikos atradimo lai- 
kotarpiu. (Knyga taip pat saugoma Britų muziejuje.) 

Antras dėmesio vertas istorikas yra Beverley. Jo knyga in duodecimo buvo 
išversta į prancūzų kalbą ir 1707 m. išleista Amsterdame. Autorius pradeda pa- 
sakojimą 1585 m., o baigia 1700 m. Pirmą dalį sudaro vadinamieji istoriniai 
dokumentai, susiję su kolonijos kūrimusi. Antroje vaizdingai nupiešta indėnų 
padėtis tais senais laikais. Trečioje išsamiai aprašomi autoriaus laikų Virgini- 
jos gyventojų papročiai, socialinė padėtis, įstatymai ir politinės tradicijos. 

Beverley buvo kilęs iš Virginijos, todėl knygos pradžioje „meldžia skai- 
tytojus pernelyg kritiškai nežiūrėti į šį veikalą, nes jam, gimusiam Vakarų In- 
dijoje [Amerikoje. — Vert. past.], sunku byloti gryna taisyklinga kalba“. Pa- 
rodęs tokį kolonisto kuklumą, autorius visoje knygoje stengiasi pabrėžti, jog 
sunkiai pakenčia tėvynės pranašumą. Beverley veikalas kupinas pilietinės 
laisvės dvasios, kuri tuomet jaudrino anglų kolonijas Amerikoje. Knygoje at- 
sispindi ir kai kurie nesutarimai, gana ilgai skyrę kolonijas vieną nuo kitos, 
trukdę greičiau išsikovoti nepriklausomybę. Beverley nepakenčia savo kai- 
mynų katalikų iš Marylando labiau negu anglų vyriausybės. Autoriaus stilius 
labai paprastas; pasakojimas dažniausiai įdomus ir įkvepia pasitikėjimą. Be- 
verley istorijos prancūziškasis vertimas yra Karališkojoje bibliotekoje. [Bri- 
tų muziejuje saugomas knygos egzempliorius su paties Roberto Beverley au- 
tografu: The History and Present State of Virginia, London, 1705; prancū- 
ziškasis leidimas: Histoire de la Virginie, par un auteur natif et habitant du 
Pais, Amsterdam, 1707.] 

Dėmesio vertą veikalą esu matęs Amerikoje, bet niekaip jo negalėjau surasti 
Prancūzijoje; žr. William Stith. The History of Virginia. [The History of the 
First Discovery and Settlement of Virginia Being an Essay Towards a General 
History of This Colony, Williamsburg, 1717.) Šioje knygoje yra įdomių daly- 
kų, bet apskritai ji man pasirodė ištęsta ir nerišli. 

Seniausias ir patikimiausias istorinis dokumentas, pravartus nagrinėjant Ca- 
rolinos istoriją, — nedidelė knygutė in guarto: John Lawson. The History of 
Carolina, 1714 m. išleista Londone. 

Lawsono knyga prasideda apžvalgine kelione po vakarų Caroliną. Kelionė 
aprašyta dienoraščio forma; autoriaus pasakojimas gana padrikas, miglotas, pa- 
stebėjimai labai paviršutiniški; tačiau įspūdingai papasakota, kaip to meto lau- 
kinius nusiaubė raupų epidemija ir degtinė, kaip kriko jų papročiai, skatinant 
ten apsigyvenusiems europiečiams. 

Antroji Lawsono veikalo dalis skirta Carolinos fizinei geografijai ir ūkiui. 

Trečioje dalyje autorius įdomiai aprašo indėnų papročius, tradicijas ir 
valdžią. 

Ši knygos dalis pasižymi savitumu ir sveika nuovoka. 

Lawsono knygos pabaigoje yra Karolio II laikų chartija, suteikta Carolinai. 

Šiaip jau knyga lengvo stiliaus, tarpais gana nešvanki ir iš esmės skiriasi 
nuo rimtų veikalų, tuo pat metu išleistų Naujojoje Anglijoje. 

Lawsono istorija — nepaprastai reta knyga Amerikoje, o Europoje jos vi- 
sai neįmanoma gauti. Beje, vienas egzempliorius saugomas Karališkojoje bib- 
liotekoje. 

Iš pačių Jungtinių Valstijų pietų staigiai persikeliu į šiaurę. Visas kraštas bu- 
vo apgyvendintas tik daug vėliau. 

Pirmiausia noriu atkreipti dėmesį į nepaprastai įdomų rinkinį Collection of 
the Massachusetts Historical Society, pirmąsyk išleistą 1792 m. Bostone, ant- 
rą kartą — 1806 m. To veikalo nėra nei Karališkojoje, nei, man regis, jokioje 
kitoje bibliotekoje. 

Tas rinkinys (leidžiamas kaip serija) sudarytas iš gausybės labai vertingų 
dokumentų, susijusių su įvairių Naujosios Anglijos valstijų istorija. Jame ran- 
dame niekur nespausdintų laiškų ir autentiškų dokumentų, slypinčių provinci- 
jos atchyvuose. Jame yra ir visas Gookino veikalas apie indėnus. [Plg. Collec- 
tions of the Massachusetts Historical Society for the year 1792, Vol. I, Bos- 
ton, 1792. Žr. Historical Collections of the Indians in New England, by Daniel 
Gookin, pp. 110 ff.] 

Skyriuje, kuriam priklauso šis paaiškinimas, esu ne kartą minėjęs Natha- 
nielo Mortono veikalą, antrašte New England's Memorial. Jau tai pakankamai 
įrodo, jog šią knygą verta panagrinėti tiems, kurie gilinasi į Naujosios Angli- 
jos istoriją. Tai in octavo knyga, 1826 m. išleista Bostone. Jos nėra Karališko- 
joje bibliotekoje. 

Pats vertingiausias 'ir svarbiausias Naujosios Anglijos istorijos dokumen- 
tas — Rev. Cottono Mathėro veikalas, antrašte Magnolia Christi Americana, 
or the Ecclesiastical History of New England, 1620—1698, du tomai in octa- 
vo, 1820 m. antrąsyk išleisti Hartforde. Nemanau, kad jis būtų Karališkojoje 
bibliotekoje. 

Autorius padalijo tą veikalą į septynias knygas. 

Pirmojoje pateikiama Naujosios Anglijos įkūrimo priešistorė. 

Antroji skirta pirmiesiems to krašto gubernatoriams ir svarbiausiems parei- 
gūnams. 

Trečioji supažindina su žmonių sielas tuo laikotarpiu ganiusių evangelikų 
dvasininkų gyvenimu ir darbais. 

Ketvirtojoje autorius pasakoja, kaip buvo įsteigtas ir kaip išaugo Kemb- 
ridžo universitetas (Massachusettse). 

Penktojoje išdėstomi Naujosios Anglijos Bažnyčios principai ir mokymas. 

Šeštojoje nušviečiami kai kurie įvykiai, anot Mathero, liudijantys Apvaiz- 
dos palankumą Naujosios Anglijos gyventojams. 

Galop septintojoje autorius supažindina mus su erezijomis ir blogybėmis, 
gresiančiomis Naujosios Anglijos Bažnyčiai. 

Cottonas Matheras buvo evangelikų dvasininkas, gimęs Bostone ir ten gy- 
venęs iki mirties. 

Visos religinės aistros, pagrėitinusios Naujosios Anglijos įkūrimą, labai 
gyvina jo pasakojimą. Veikale dažnokai pasitaiko prasto skonio apraiškų, bet 
patraukia autoriaus entuziazmas, kuriuo galop užsidega ir skaitytojas. Auto- 
rius dažnai nepakantus, dar dažniau pernelyg patiklus, bet niekada nemėgi- 

na apgauti; jo veikale esama ir gražių vietų, teisingų rimtų minčių, įžvalgų, 
kaip antai: 

„Prieš atvykstant puritonams, — pasakoja jis (t. 1, IV skyrius, p. 61), — 
anglai ne kartą bandė apsigyventi mūsų gyvenamame krašte; tačiau kadangi jų 
tikslai buvo ne ką aukštesni už medžiaginius interesus, neilgai trukus, susidū- 
rę su kliūtimis, jie atsisakė savo ketinimų; visiškai kitaip nutiko žmonėms, ku- 
ne atvyko į Ameriką skatinami taurių religinių idėjų. Nors čia susidūrę su dau- 
giau priešų, nei kada nors gal buvo susidūrę kokios nors kolonijos kūrėjai, jie 
neatsižadėjo savo ketinimų, ir jų darbo vaisiai gyvuoja ligi šių dienų“. | 

Griežtą Mathero pasakojimą kartais paįvairina mieli, graudūs vaizdeliai. 
Aprašęs vieną anglę, kuri, karšto tikėjimo paskatinta, drauge su vyru atvyko į 
Ameriką ir netrukus, neišlaikiusi tremties vargų ir skurdo, mirė, autorius pri- 
duria: „O jos doringasis vyras Isaacas Johnsonas bandė gyventi vienas, bet ne- 
įstengė ir pasimirė“ (t. I, p. 71). 

Mathero knyga gyvai supažindina su aprašomu laiku ir kraštu. 

Matheras taip aiškina priežastis, skatinusias puritonus ieškoti prieglobsčio 
už jūrų marių: „Dievas kreipėsi iš dangaus į savo tautą, gyvenančią Anglijoje. 
Kalbėdamas iškart su tūkstančiais žmonių, niekad nemačiusių vienas kito, Jis 
įkvėpė jiems norą atsisakyti patogaus gyvenimo gimtajame krašte, perplaukti 
siaubingą vandenyną ir apsigyventi vidury dar siaubingesnių tyrų, kur galėtų 
nevaržomi laikytis Jo įstatymų“. 

„Prieš pasakojant toliau, — priduria jis, — pravartu atskleisti to žygio pa- 
skatas, idant juos įvertintų ateities kartos; ypač svarbu priminti jų Žygį šių die- 
nų žmonėms, kad jie neišleistų iš akių savo tėvų užsibrėžto tikslo ir neišsiža- 
dėtų tikrųjų Naujosios Anglijos interesų. Tad čia pateiksiu vieno rankraščio iš- 
trauką, kur išdėstyti kai kurie to Žygio motyvai. 

Pirma. Norėta didžiai pasitarnauti Bažnyčiai — paskleisti Evangelijos švie- 
są toje pasaulio dalyje (Šiaurės Amerikoje) ir pastatyti užtvarą, ginančią tikin- 
čiuosius nuo Antikristo, kurio karalystę stengiamasi sukurti visame pasaulyje. 

Antra. Visos kitos Europos Bažnyčios žlugo, ir gali būti, jog Dievas yra pa- 
skelbęs tokią pat ištarmę ir mūsų Bažnyčiai. Kas gali Žinoti, o gal Dievas pa- 
rengė tą vietą (Naująją Angliją) kaip prieglobstį tiems, kuriuos Jis nori išgel- 
bėti nuo visuotinės Katastrofos? 

Trečia. Šalis, kurioje gyvename, atrodo, bodisi savo gyventojais; žmogus, 
pats brangiausias Dievo kūrinys, šičia vertinamas mažiau nei Žemė po jo kojo- 
mis. Turėti vaikų, kaimynų, draugų laikoma didžia našta, vengiama pavargė- 
lių; žmonės atsižada to, kas turėtų teikti didžiausią džiaugsmą, jeigu viskas klo- 
tųsi kaip pridera. 

Ketvirta. Mūsų troškimai pasiekė tokį laipsnį, jog nebėra turto, kuris galė- 
tų patenkinti žmogų ir paskatinti jį elgtis su kitais kaip lygiam su lygiais. Šiaip 

ar taip, tasai, kuris nesugeba prasisiekti, yra niekinamas; todėl visų amatų žmo- 
nės stengiasi pralobti neteisėtai, doram žmogui sunku gyventi ištaigiai ir sy- 
kiu išsaugoti gerą vardą. 

Penkta. Mokyklos, kuriose semiamasi mokslo Žinių ir tikėjimo, yra tokios 
sugedusios, jog diduma vaikų, dažniausiai pačių geriausių, gabiausių ir teiku- 
sių didžiausias viltis, ištvirksta, matydami šitiek blogų pavyzdžių ir palaidu- 
mo aplinkui. 

Šešta. Argi visa žemė — ne Viešpaties sodas? Argi Dievas neatidavė jos 
Adomo vaikams, idant šie dirbtų ją ir puoštų? Kodėl gi mes leidžiame sau mir- 
ti badu, kai tuo tarpu bekraštės žemės, tinkamos naudotis žmogui, tebėra ne- 
gyvenamos ir nedirbamos? 

Septinta. Argi gali būti tauresnių ir gražesnių užduočių, krikščioniui labiau 
derančių žygių, nei įsteigti ir remti reformuotą Bažnyčią, stiprinti ją, suvieni- 
jus savo jėgas su kita tikinčia tauta, puoselėti ir saugoti nuo nelaimių ir galbūt 
nuo visiškos pražūties, kuri grėstų jai, jeigu ji būtų palikta likimo valiai? 

Aštunta. Jeigu žmonės, garsūs čia (Anglijoje) savo dievobaimingumu ir tur- 
tingu bei laimingu gyvenimu, atsisakytų savo turtų reformuotos Bažnyčios la- 
bui ir sutiktų dalytis su ja nežinomu ir sunkiu likimu, tai būtų didis ir pravar- 
tus pavyzdys, kuris įkvėptų dar didesnį tikėjimą tikintiesiems, meldžiantiems 
Dievą malonės kolonijai, ir paskatintų daugelį kitų Žmonių prie jų dėtis“. 

Toliau, aiškindamas Naujosios Anglijos Bažnyčios principus moralės klau- 
simais, Matheras įnirtingai pliekia paprotį siūlyti tostus prie stalo, vadindamas 
jį šlykščiu pagonišku papročiu. 

Lygiai taip rūsčiai jis smerkia moteris, dabinančias savo plaukus blizgu- 
čiais, ir negailestingai prakeikia, pasak jo, pamažu įsigalintį paprotį apsinuo- 
ginti kaklą ir pečius. 

Kitoje veikalo dalyje jis išsamiai pasakoja įvairius raganavimo atvejus, iš- 
gąsdinusius Naująją Angliją. Iš to galima daryti išvadą, jog regimas šėtono ki- 
šimasis į šios žemės reikalus jam atrodo neginčijama ir įrodyta tiesa. 

Daugelyje tos pačios knygos vietų prasiveržia pilietinės laisvės ir politinės 
nepriklausomybės dvasia, būdinga autoriaus amžininkams. Tolydžio pasitaiko 
jų atsiliepimų apie valdžią. Antai 1630-aisiais, dešimčiai metų praslinkus nuo 
Plymoutho įkūrimo, Massachusettso gyventojai paaukoja keturis šimtus svarų 
sterlingų Cambtidge'o universitetui įsteigti. 

Pereidamas nuo bendro pobūdžio dokumentų, susijusių su Naujosios Ang- 
lijos istorija, prie veikalų apie įvairias jos valstijas, pirmiausia turėčiau pami- 
nėti dviejų tomų in octavo veikalą, antrašte The History of the Colony of Mas- 
sachusetts [Bay], by Hutchinson, Lieutenant Governor of the Massachusetts 
Province. Karališkojoje bibliotekoje saugomas vienas tos knygos egzemplio- 
rius; tai 1765 m. Londone leistas antras leidimas. 

Hutchinsono istorija, mano ne kartą minėta skyriuje, kuriam priklauso 
šis paaiškinimas, prasideda 1628 m. ir baigiasi 1750 m. Visame veikale justi 
tikrumo dvasia; stilius paprastas, be pagražinimų. Hutchinsono istorija la- 
bai detali. 

Studijuojant Connecticuto istoriją, daugiausia naudos gali duoti Benjami- 
no Trumbullo knyga A Complete History of Connecticut, Civil and Ecclesia- 
stical, 1630—1764, 1818 m. išleista dviem in octavo tomais New Havene. Ne- 
manau, kad Trumbullo knyga gali būti Karališkojoje bibliotekoje. 

Tame veikale šaltai ir aiškiai išdėstyti visi įvykiai, atsitikę Connecticute 
antraštėje nurodytais metais. Autorius naudojosi patikimiausiais šaltiniais, ir jo 
pasakojimai paženklinti tiesos antspaudu. Visa tai, ką jis pasakoja apie pirmuo- 
sius Connecticuto gyvavimo metus, nepaprastai įdomu. Ypač pravartu pasido- 
mėti, ką jis sako apie 1639 m. Konstituciją (t. 1, 6 sk., p. 100) ir Connecticuto 
Baudžiamąjį kodeksą (t. 1, 7 sk., p. 123). 

Ne be pagrindo labai vertinamas Jeremy Belknapo veikalas History of 
New Hampshire, 1792 m. dviem in octavo tomais išleistas Bostone. Būtinai 
perskaitykite I tomo 3 skyrių. Jame autorius pateikia nepaprastai vertingų 
duomenų apie puritonų politines ir religines pažiūras, apie jų imigracijos 
priežastis ir įstatymus. Ten yra ir nuostabi 1663 m. pasakyto pamokslo ištrau- 
ka: „Naujajai Anglijai niekada nevalia pamiršti, kad ji buvo įkurta skleisti ti- 
kėjimą, o ne verstis prekyba. Jos kaktoje įrašyta, jog ji davė skaistybės įžadą 
tikėjimo ir drausmės srityje. Tegu prekijai ir tie, kurie deda centą prie cento, 
nepamiršta, jog, kuriant kolonijas, galvota apie tikėjimą, bet ne apie pelną. 
Ir žmogus, tikėjimą laikąs dvyliktoje vietoje, o pasaulį — tryliktoje, neturi 
tikrojo Naujosios Anglijos sūnaus dvasios“. Belknapo veikale skaitytojai su- 
ras daugiau bendro pobūdžio minčių ir daugiau nuovokos negu visų kitų 
Amerikos istorikų darbuose. 

Negaliu pasakyti, ar šita knyga saugoma Karališkojoje bibliotekoje. 

Iš visų centrinių valstijų, susikūrusių palyginti seniai, didžiausio dėmesio 
vertos New Yorko ir Pennsylvanijos valstijos. Williamo Smitho History of New 
York, 1757 m. išleista Londone, — geriausia tos valstijos istorija. Yra ir pran- 
cūziškasis vertimas, 1767 m. išleistas Londone vienu in duodecimo. tomu. 
Smithas mums pateikia įdomių duomenų apie prancūzų ir anglų karus Ameri- 
koje. Iš visų Amerikos istorikų jis vienintelis puikiausiai nušviečia garsiąją iro- 
kėzų konfederaciją. 

Tiems, kurie domisi Pennsylvanija, galėčiau nurodyti nebent įdomų Rober- 
to Proudo veikalą The History of Pennsylvania, from the Original Institution 
and Settlement of That Province, Under the First Proprietor and Governor, Wil- 
liam Penn, in 1681, Till After the Year 1742, 1797 m. dviem in octavo tomais 
išleistą Philadelphijoje. 

Šita knyga itin verta skaitytojų dėmesio, nes joje yra gausybė įdomių do- 
kumentų, susijusių su Pennu, kvakerių mokymu, pirmųjų Pennsylvanijos gy- 
ventojų charakterių, papročių ir tradicijų aprašymų. Man regis, jos nėra Kara- 
liškojoje bibliotekoje. 

Turbūt nereikia priminti, jog tarp svarbiausių dokumentų, susijusių su 
Pennsylvanija, yra paties Penno ir Franklino raštai. Tai labiausiai skaitomi kū- 
riniai. 

Didumą čia paminėtų knygų esu peržiūrėjęs viešėdamas Amerikoje. Kai 
kuriomis maloniai leido naudotis Karališkoji biblioteka; kitas man paskolino 
p. Wardenas, buvęs Jungtinių Valstijų generalinis konsulas Paryžiuje, puikaus 
veikalo apie Ameriką autorius. Baigdamas šitą paaiškinimą, noriu nuoširdžiai 
padėkoti p. Wardenui. 


G, p. 61 


Jeffersono Autobiografijoje skaitome: 

„Vos anglams įsikūrus Virginijoje, kai žemių būdavo galima įsigyti už maž- 
možį arba netgi už dyką, kai kurie įžvalgūs tipai gavo didelių koncesijų ir, 
trokšdami išsaugoti savo giminės galią, testamentu paskyrė antrinius savo tur- 
tų įpėdinius. Tų valdų perdavimas iš kartos į kartą Žmonėms, turintiems tą pa- 
čią pavardę, galop išugdė tam tikrą giminių klasę, kuri, įstatymu įteisinusi pri- 
vilegiją amžinai naudotis savo turtais, šitaip tapo savotiška patricijų kasta, iš- 
siskiriančia iš visų didybe ir prabanga. Iš tokių žmonių karalius paprastai 
rinkdavosi valstybės patarėjus“. [Plg. The Writings of Thomas Jefferson, Wa- 
shington, 1853, t. 1, p. 36.) 

+ Jungtinėse Valstijose pagrindiniai anglų paveldėjimo įstatymo straipsniai 
buvo visuotinai atmesti. 

Pasak p. Kento, paveldėjimo srityje amerikiečiai laikosi pirmiausia tokios 
taisyklės: „Kai žmogus miršta nesurašęs testamento, jo turtas atitenka tiesio- 
giniams paveldėtojams; esant tik vienam paveldėtojui arba tik vienai paveldė- 
tojai, jam arba jai atitenka visas palikimas. Esant keliems tolygiems paveldė- 
tojams, jie pasidalija palikimą, neatsižvelgdami į paveldėtojo lytį“. 

Ši taisyklė pirmąsyk įsigaliojo New Yorko valstijoje, įteisinta 1786 m. va- 
sario 23 d. statuto (žr. Revised Statutes, t. 3, Priedas, p. 48); vėliau buvo įtrauk- 
ta į tos pačios valstijos peržiūrėtus statutus. Šiuo metu ji galioja visose Jungti- 
nėse Valstijose, išskyrus Vermonto valstiją, kur vyriškos lyties paveldėtojas 
gauna dvigubą dalį (Kent. Commentaries, t. 4, p. 375). 

Tame pačiame veikale (t. 4, p. 1—22) p. Kentas pasakoja paveldėjimo is- 
toriją Amerikos įstatymų leidybos požiūriu. Peršasi išvada, jog prieš Amerikos 
revoliuciją anglų paveldėjimo įstatymai priklausė kolonijose bendrajai teisei. 

Paveldėjimo (estates' entail) įstatymai buvo panaikinti 1776 m. Virginijoje 
(Jeffersono pasiūlymu; žr. Jefferson. Autobiography), o 1786 m. — New Yor- 
ko valstijoje. Vėliau tie įstatymai buvo panaikinti Šiaurės Carolinoje, Kentuc- 
ky, Tennessee, Georgijoje, Missouryje. Substitucijos įstatymai niekad neurė- 
jo galios Vermonte, Indianos valstijoje, Illinois'e, Pietų Carolinos valstijoje 
ir Louisianoje. Valstijos, laikiusios savo pareiga išsaugoti anglų substitucijos 
įstatymus, truputį juos pakeitė, kad nebeliktų pagrindinių aristokratijos po- 
žymių. „Mūsų bendro pobūdžio principai valdymo srityje, — sako p. Ken- 
tas, — skatina sudaryti visas sąlygas laisvai nuosavybės apyvartai“. 

Prancūzą, nagrinėjantį amerikiečių paveldėjimo įstatymus, labiausiai ste- 
bina tai, jog tos pačios srities mūsų įstatymai nepalyginamai demokratiškes- 
ni už amerikietiškuosius. 

Amerikiečių įstatymai dalija po lygiai tėvo turtą, bet tik tuo atveju, kai jo 
valia nėra žinoma, „nes kiekvienas žmogus, — skelbia New Yorko valstijos 
įstatymas (Revised Statutes, t. 3, Priedas, p. 51), — turi visišką laisvę, galią 
ir valią testamentu paskirstyti savo turtą, padalyti jį, užrašyti bet kokiam žmo- 
gui, tik jokiu būdu ne kokiai politinei partijai ar organizacijai“. 

Pagal prancūzų įstatymus testatorius dalija turtą paprastai į lygias ar be- 
veik lygias dalis. 

Diduma Amerikos valstijų vis dar pripažįsta substitucijos įstatymus, tik 
stengiasi apriboti jų poveikį. 

Prancūzijos įstatymai jokiu atveju neleidžia substitucijų. 

Amerikos santvarka demokratiškesnė už mūsų, užtat mūsų įstatymai de- 
mokratiškesni už amerikietiškuosius. Tai savaime suprantama: Prancūzijoje 
demokratija vis dar griauna, o Amerikoje ji kuo ramiausiai viešpatauja griu- 
vėsiuose. 


H, p. 68 
JUNGTINIŲ VALSTIJŲ RINKIMŲ NUOSTATŲ SANTRAUKA 


Teisę rinkti turi visų valstijų piliečiai, kurie rinkimų dieną yra ne jaunes- 
ni kaip dvidešimt vienerių metų. Visose valstijose reikalaujama, kad rinkėjas 
savo rinkiminėje apygardoje būtų gyvenęs tam tikrą laiką. Tas laikas apima 
nuo trijų mėnesių iki dvejų metų. 

Turto cenzas: Massachusettso valstijoje rinkėjui privalu turėti tris svarus 
sterlingų pajamų arba šešiasdešimt svarų sterlingų kapitalo. 

Rhode Islande privalu turėti 133 dolerių (704 frankų) vertės Žemės valdą. 

Connecticute privalu turėti nuosavybę, duodančią 17 dolerių (apie 90 fran- 
kų) pajamų. Vieneri tarnybos metai pašauktinių kariuomenėje taip pat sutei- 
kia teisę rinkti. ž 

New Jersey rinkėjui privalu turėti penkiasdešimties svarų sterlingų vertės 
turto. 

Pietų Carolinoje ir Marylande rinkėjui privalu turėti penkiasdešimt akrų žemės. 

Tennessee rinkėjui privalu turėti kokį nors turtą. 

Mississippi, Ohio, Georgijos, Virginijos, Pennsyltvanijos, Delaware'o, New 
Yorko valstijose, norint turėti teisę rinkti, reikia tik mokėti mokesčius; daugu- 
moje tų valstijų karo tarnyba prilygsta mokesčių mokėjimui. 

Maine'o ir New Hampshire'o valstijose pakanka ir to, kad žmogus nėra įra- 
šytas į pavargėlių sąrašą. 

Galop Missouno, Alabamos, Illinois'o, Louisianos, Indianos, Kentucky, 
Vermonto valstijose rinkėjui nekeliama jokių sąlygų, susijusių su jo turtine pa- 
dėtimi. 

Man regis, tik Šiaurės Carolinoje Senato rinkėjams keliamos kitokios są- 
lygos negu Atstovų Rūmų rinkėjams. Pirmiesiems privalu turėti penkiasdešim- 
ties akrų žemės valdą. Norintiems rinkti atstovus reikia tik sumokėti mokestį. 


I, p. 107 


Jungtinėse Valstijose veikia suvaržymų sistema (protective tariffs). Kadan- 
gi muitininkų palyginti nedaug, o pakrančių ruožas labai ilgas, nepaprastai len- 
gva verstis kontrabanda; tačiau ja verčiamasi kur kas rečiau nei kur nors kitur, 
nes kiekvienas stengiasi su ja kovoti. 

Kadangi Jungtinėse Valstijose nėra preventyvių tarnybų, gaisrų ten būna 
daugiau negu Europoje, bet apskritai jie gesinami greičiau, nes aplinkiniai gy- 
ventojai nedelsdami subėga į nelaimės vietą. 


K, p. 109 


Būtų neteisinga tvirtinti, jog centralizacija yra Prancūzų revoliucijos pada- 
rinys; Prancūzų revoliucija ją ištobulino, bet anaiptol nėra jos priežastis. Cen- 
tralizacijos pomėgis ir reglamento manija Prancūzijoje atsirado tada, kai į val- 
džią atėjo legistai, tai yra Pilypo Gražiojo valdymo metais. Nuo to laiko ir vie- 
na, ir kita be paliovos stiprėja. Štai ką Malesherbes'as, kalbėdamas Cour des 
Aides (Teisminių-finansinių rūmų) vardu, 1775 m. yra pasakęs karaliui Liud- 
vikui XVI!:- 

„„„„ Kiekviena piliečių institucija, kiekviena bendruomenė dar tebeturi teisę 
tvarkytis savo reikalus, teisę, kurią laikome ne karalystės pirmapradės konsti- 


! Žr. Mėmoires pour servir d Uhistoire du droit public de la France en ma- 
tiėre d'impėts, Bruxelles, 1779, p. 654. 

tucijos dalimi, nes ji siekia senesnius laikus: tai prigimtinė teisė, proto teisė. 
Tačiau ji atimta iš Jūsų valdinių, Jūsų didenybe, ir mums nebaisu pareikšti, kad 
šiuo požiūriu reikalai tvarkomi, galima sakyti, vaikiškai. 

Visagaliams ministrams politiniu principu paskelbus draudimą sušaukti na- 
cionalinę asamblėją, vienas precedentas sekė kitą, kol galiausiai imta skelbti 
niekiniais miesto gyventojų nutarimus, jeigu jie nepatvirtinti miesto valdytojo 
(intendanto); žodžiu, bendruomenei prireikus padaryti tam tikrų išlaidų, būti- 
nas miesto valdytojo pavaduotojo pritarimas, kitaip sakant, privalu laikytis jo 
plano, samdytis darbininkus tik jam pritarus, mokėti už darbą tik jam nuro- 
džius; bendruomenei prireikus pareikšti ieškinį, taip pat būtina atsiklausti in- 
tendanto. Atseit byla pirmiausia patenka į šitą, o vėliau — į kitą teismą. O jei 
bendruomenės ir intendanto nuomonės nesutampa arba jei atsakovas turi inten- 
dantūros pasitikėjimą, bendruomenė netenka galimybių apginti savo teises. 
Štai, Jūsų didenybe, kokių imtasi priemonių smaugiant Prancūzijoje savival- 
dos dvasią, slopinant kiek įmanoma netgi piliečių jausmus; visa tauta pripažin- 
ta, taip sakant, neveiksni ir apstatyta globėjais“. 

Ką būtų galima pasakyti šiandien, kai Prancūzų revoliucija centralizacijos 
srityje, kaip sakoma, pasiekė didelių laimėjimų? 

1789 m. Jeffersonas rašė iš Paryžiaus draugui: „Nėra kitos tokios šalies, kur 
neaprėžto valdymo manija būtų taip giliai įsišaknijusi ir pridariusi tiek blogio“ 
(Laiškai Madisonui, 1789 m. rugpjūčio 28 d.). 

Tiesą pasakius, Prancūzijos centrinė valdžia daugel amžių stengėsi plėsti 
administracinę centralizaciją pasikliaudama tik savo jėga. 

Centrinė valdžia, gimusi Prancūzų revoliucijos metais, nužengė toliau už 
savo pirmtakus, nes buvo stipresnė ir protingesnė: Liudvikas XIV kasdieninius 
bendruomenės reikalus atidavė spręsti savavaliui intendantui, Napoleonas pa- 
vedė juos ministrui. Principas liko tas pats, tik daugiau ar mažiau skiriasi pa- 
dariniai. 


L, p. 112 


Prancūzijos Konstitucijos nekintamumas yra mūsų įstatymų nulemtas rezul- 
tatas. 

Kalbėdami visų pirma apie svarbiausią įstatymą, sąlygojantį sosto paveldė- 
jimo tvarką, galime paklausti, kas gali būti apskritai labiau nekintama už poli- 
tinę santvarką, pagrįstą prigimtine tvarka, pagal kurią sūnus paveldi sostą iš tė- 
vo? 1814 m. Liudvikas XVIII tą politinio paveldėjimo teisę pripažino nekin- 
tama ir amžina savo giminės naudai; tie, kurie įformino 1830 m. revoliucijos 
rezultatus, pasekė jo pavyzdžiu, tik įteisino amžino paveldėjimo teisę kitai gi- 
minei, sykiu pamėgdžiodami ir kanclerį Maupeou, kuris, steigdamas naują par- 

lamentą ant senojo griuvėsių, tame pačiame įsake paskelbė, jog naujieji parei- 
gūnai būsią nekeičiami kaip ir ankstesnieji. 

Nei 1814 m., nei juo labiau 1830 m. įstatymai nenurodo jokio metodo Kon- 
stitucijai pakeisti. Tad aišku, jog tam nepakaks įstatymų leidybos įprastinių 
priemonių. 

Kas suteikia karaliui įgaliojimus? Konstitucija. O perams? Konstitucija. O 
deputatams? Konstitucija. Tad kaipgi karalius, perai ir deputatai susirinkę ga- 
lėtų bent kiek pakeisti įstatymą, kurio dėka jie valdo? Už Konstitucijos ribų 
jie yra niekas, tad kuo remdamiesi jie keistų Konstituciją? Yra dvi išeitys: ar- 
ba jie prisipažįsta esą bejėgiai prieš chartiją, galiojančią nepriklausomai nuo 
jų, ir toliau valdo chartijos vardu, arba sugeba pakeisti chartiją, ir tada, pasi- 
keitus įstatymui, kurio dėka jie egzistavo, nebelieka jų pačių. Panaikindami 
chartiją, jie susinaikina. 

1830 m. įstatymai tai parodo dar aiškiau negu 1814 m. įstatymai. 1814 m. 
karaliaus valdžia buvo lyg šalia, lyg aukščiau Konstitucijos, bet 1830 m. ji pri- 
sipažįsta esanti Konstitucijos sukurta ir be jos esanti niekas. 

Taigi viena mūsų Konstitucijos dalis yra nekintama, nes ji susieta su vie- 
nos giminės likimu; visa Konstitucija taip pat nekintama, nes nėra teisėtų prie- 
monių jai pakeisti. 

Visa tai nepritaikoma Anglijai. Anglija neturi rašytinės Konstitucijos, tad 
kas gali pasakyti, jog ji keičiama? 


M, p. 112 


Patys garbingiausi autoriai, rašę apie Anglijos Konstituciją, lyg susitarę nu- 
stato tokią parlamento visagalybę. 

Delolme'as sako (10 sk., p. 77): „Tai pagrindinis anglų įstatymų leidėjų 
principas, kuriuo remdamasis Parlamentas gali daryti viską, tik moters negali 
paversti vyru, O vyro — moterimi“ !. 

Blakstone'as pareiškia dar griežčiau, gal net energingiau negu Delolme'as; 
štai jo žodžiai: 

„Parlamento įgaliojimai ir jurisdikcija tokie platūs ir absoliutūs, kaip sako 
seras Edwardas Coke'as (4 Inst., 36), kad jokiu būdu negali būti apribojami, 
kalbant tiek apie Žmones, tiek apie reikalus... Apie šitą aukštąjį teismą, pridu- 
ria jis, galima teisingai pasakyti: Si antiguitatem spectes, est vetustissima; si 
dignitatem, est honoratissima; si jurisdictionem, est capacissima. Jo aukščiau- 
sioji ir niekieno nevaržoma valdžia gali tvirtinti, plėsti, papildyti, apriboti, pa- 


"It is a fundamentali principle with the English lawyers that Parliament can 
do everything except making a woman a man, or a man a woman. 

naikinti, atšaukti, atnaujinti ir aiškinti įstatymus, susijusius su visais įmano- 
mais dvasiniais, pasaulietiniais, civiliniais, kariniais, jūriniais, baudžiamaisiais 
klausimais. Būtent parlamentui šitų karalysčių konstitucijos patikėjo despotiš- 
ką ir absoliučią valdžią, kuri, esant bet kuriai vyriausybei, turi kur nors būti. 
Šito nepaprastojo teismo jurisdikcijai priklauso viskas — ieškiniai ir skundai, 
veiksmai ir priemonės, sprendimai, išeinantys už įprastų įstatymo vykdymo ri- 
bų. Jis gali peržiūrėti arba pakeisti sosto paveldėjimo įstatymą, kaip tai padarė 
valdant Henrikui VIII ir Viljamui III; jis gali pakeisti nustatytą valstybinį tikė- 
jimą, kaip tai įvairiais atvejais padarė valdant Henrikui VIII ir jo vaikams; jis 
gali pakeisti ir priimti naują karalystės ir pačių parlamentų konstituciją, kaip 
tai padarė Anglijos ir Škotijos sąjungos sutartimi ir įvairiais trimečių ir sep- 
tynmečių rinkimų įstatymais. Žodžiu, jis gali padaryti viską, kas tik įmanoma 
Žmogaus jėgoms; tad visai sąžiningai jo valdžią galima apibūdinti gal kiek per 
drąsia metafora — Parlamento visagalybė“. 


N, p. 123 


Išskyrus politinę jurisdikciją, nėra kitos tokios srities, dėl kurios taip vie- 
ningai sutartų visos Amerikos valstijų konstitucijos. 

Visos konstitucijos šiuo atžvilgiu suteikia Atstovų Rūmams išimtinę teisę 
kaltinti, išskyrus Šiaurės Carolinos Konstituciją, kuri tą pačią teisę suteikia di- 
džiajam prisiekusiųjų teismui (23 straipsnis). 

Beveik visos konstitucijos išimtinę teisę teisti suteikia Senatui arba jį at- 
stojančiai asamblėjai. 

Politiniai teismai gali skirti tik tokias bausmes: nušalinimą nuo pareigų ar- 
ba draudimą ateityje užimti valstybines pareigas. Tik Virginijos Konstitucija 
leidžia skirti įvairias bausmes. 

Politiniai teismai baudžia tik už tokius nusikaltimus: pagal federalinę Kon- 
stituciją (I straipsnis, 4 skirsnis), pagal Indianos Konstituciją (II1l straipsnis, 
p. 23 ir 24), pagal New Yorko Konstituciją (V straipsnis), pagal Delaware'o 
Konstituciją (V straipsnis) — valstybės išdavimas, korupcija ir kiti stambūs nu- 
sikaltimai ar nusižengimai. 

Pagal Massachusettso Konstituciją (I skyrius, 2 skirsnis), pagal Šiaurės Ca- 
rolinos Konstituciją (23 straipsnis) ir pagal Virginijos Konstituciją (p. 252) — 
netinkamas elgesys ir aplaidumas. 

Pagal New Hampshire'o Konstituciją (p. 105) — korupcija, nusikalstami 
veiksmai ir aplaidumas. 

Pagal Vermonto Konstituciją (II skyrius, 24 straipsnis) — aplaidumas. 

Pagal Pietų Carolinos Konstituciją (V straipsnis), pagal Kentucky Konsti- 
tuciją (V straipsnis), pagal Tennessee Konstituciją (IV straipsnis), pagal Ala- 

bamos Konstituciją (6 straipsnis), pagal Pennsylvanijos Konstituciją (4 straips- 
nis), pagal Ohio Konstituciją (1 straipsnis, 23, 24 paragrafas), pagal Louisia- 
nos Konstituciją (5 straipsnis), pagal Mississippi Konstituciją (5 straipsnis) — 
nusižengimai einant tarnybines pareigas. 

Illinois'o, Georgijos, Maine'o ir Connecticuto konstitucijos nenurodo nu- 
sikaltimo pavadinimo. 


O, p. 185 


Tiesa, didžiosios Europos valstybės gali pradėti su Sąjunga didelius jūrų 
karus, tačiau visada lengviau ir ne taip pavojinga kariauti jūroje negu sausu- 
moje. Jūrų karas reikalauja tik tam tikrų pastangų. Prekybinė valstybė, kuri vi- 
sada sutiks duoti vyriausybei reikalingų lėšų, gali neabejoti, kad turės laivy- 
ną. Taigi daug lengviau nuslėpti nuo tautos, kiek paaukota pinigų, negu kiek 
paaukota gyvybių ir pastangų. Beje, pralaimėjimai jūroje retai pakenkia val- 
stybės gyvavimui arba nepriklausomybei. 

Savaime suprantama, Europos valstybės negali pradėti sausumos karo, pa- 
vojingo Amerikos valstijų Sąjungai. 

Labai sunku nugabenti į Ameriką ir ten išlaikyti dvidešimt penkis tūkstan- 
čius karių, atstovaujančių maždaug dviejų milijonų gyventojų valstybei. Pati 
didžiausia Europos valstybė, stojusi į karą su Sąjunga, atsidurtų tokioje padė- 
tyje, kokioje atsidurtų dviejų milijonų gyventojų valstybė, kariaudama su dvy- 
likos milijonų gyventojų valstybe. Juo labiau kad amerikiečiai turi Čia pat vi- 
sas atsargas, O europiečių atsargos už pusantro tūkstančio Ijė, ir, be to, jau vien 
bekraštė Jungtinių Valstijų teritorija būtų neįveikiama kliūtis užkariautojams. 


ANTRA DALIS 


A, p. 202 


Pirmasis amerikiečių laikraštis pasirodė 1704 m. balandžio mėnesį Bosto- 
ne (žr. Collection of the Historical Society of Massachusetts, t. 6, p. 66). 

Būtų klaidinga manyti, jog periodinė spauda Amerikoje visada buvo visiš- 
kai laisva; būta mėginimų įvesti kažką panašaus į išankstinę cenzūrą ir pinigi- 
nę garantiją. 

Štai kas rašoma Massachusettso teisiniuose dokumentuose, paženklintuose 
1722 m. sausio 14 d. data. 

Pasak visuotinio susirinkimo (General Assembly — provincijos įstatymų 
leidybos organas), paskirto komiteto laikraščio, antrašte New England Courant, 
bylai nagrinėti, „tasai laikraštis tendencingai išjuokia religiją ir stengiasi ją su- 
niekinti; apie šventuosius autorius jame atsiliepiama šventvagiškai ir nepagar- 
biai; Evangelijos tarnų elgesys jame aiškinamas turint piktų kėslų; jame įžei- 
džiama Jo Didenybės vyriausybė, minėtas laikraštis drumsčia provincijos ra- 
mybę ir taiką; taigi, komiteto nuomone, Jamesui Franklinui, spaustuvininkui 
ir leidėjui, reikia uždrausti ateityje spausdinti ir leisti minėtą laikraštį arba bet 
kokį kitą rašinį prieš tai nepateikus jo provincijos sekretoriui. Suffolko grafys- 
tės prisiekusieji teisėjai įpareigojami p. Franklinui priteisti piniginę garantiją, 
laiduosiančią atsakovo gerą elgesį einamaisiais metais“. 

Komiteto pasiūlymas buvo priimtas ir tapo įstatymu, tačiau neturėjo jokio 
poveikio. Laikraštis išvengė draudimo, leidėjui ėmus pasirašinėti nebe Jamesu 
Franklinu, bet Benjaminu Franklinu, ir visuomenės nuomonė teigiamai įverti- 
no tą priemonę. 


B, p. 293 


Norint būti grafystės rinkėju (atstovaujančiu teritorinei nuosavybei) dar 
prieš 1832 m. priimant Reformų Bilį (Reform Bill), reikėjo būti keturiasde- 
šimt šilingų grynų pajamų duodančio žemės sklypo savininku arba nuomi- 
ninku iki gyvos galvos. Tą įstatymą išleido Henrikas VI apie 1450 m. Buvo 
apskaičiuota, jog Henriko VI laikais keturiasdešimt šilingų galėjo būti verti 
mūsų dienų trisdešimties svarų sterlingų. Tačiau XV a. priimtas pagrindas bu- 
vo išlaikytas iki 1832 m., ir tai įrodo, kokia demokratiška ilgainiui tapo Ang- 
lijos konstitucija, iš pažiūros atrodanti nekintama (žr. Delolme; žr. taip pat 
Blackstone, kn. 1, p. 4). 

Anglų prisiekusiuosius tarėjus skiria grafystės šerifas (Delolme, t. 1, p. 13). 
Šerifas paprastai žymus grafystės žmogus; jis atlieka vykdomosios valdžios at- 
stovo ir teisėjo funkcijas; jis atstovauja karaliui, kuris kasmet jį skiria (Black- 
stone, kn. 1, p. 9). Aukšta šerifo padėtis neleidžia net įtarti, kad jis gali būti pa- 
pirktas vienos iš šalių; be kita ko, jei suabejojama jo bešališkumu, galima pa- 
leisti visus jo paskirtus prisiekusiuosius tarėjus, ir tada kitas pareigūnas įparei- 
gojamas skirti naujus prisiekusiuosius tarėjus (žr. Blackstone, kn. 3, p. 23). 

Teisę būti skiriamam prisiekusiuoju tarėju turi mažiausiai dešimt šilingų pa- 
jamų gaunantis žemės savininkas (Blackstone, kn. 3, p. 23). Reikia pridurti, jog 
ši sąlyga buvo įteisinta valdant karaliui Viljamui ir Marijai, tai yra apie 
1700 m., tuo metu, kai pinigų vertė buvo nepalyginamai didesnė nei šiandien. 
Matome, jog anglai prisiekusiųjų teismų sistemą pagrindė ne sugebėjimais, bet, 
kaip ir visas kitas institucijas, — žemės nuosavybe. 

Galop buvo leista prisiekusiaisiais tarėjais skirti ūkininkus, tik su ta sąly- 
ga, kad jų žemės nuomos sutartis būtų labai ilga ir kad jie turėtų dvidešimt ši- 
lingų grynų pajamų, nepriklausomai nuo rentos (Blackstone, idem). 

Federalinė Konstitucija įvedė Sąjungos teismams prisiekusiųjų tarėjų insti- 
tuciją, kaip kad valstijos pačios įvedė ją savo teismams; be kita ko, ji nenustatė 
taisyklių, kuriomis remiantis skiriami prisiekusieji tarėjai. Federaliniai teismai 
renkasi prisiekusiuosius tarėjus iš įprastų sąrašų, sudaromų kiekvienoje valsti- 
joje savo naudojimui. Norint susipažinti su prisiekusiųjų teismų sudarymu Ame- 
rikoje, reikia išnagrinėti valstijų įstatymus (žr. Story. Commentaries on the Con- 
stitution, kn. 3, p. 38, 654—659, ir Sergeant. Constitutional Law, p. 165, taip 
pat federalinius įstatymus, priimtus 1789, 1800 ir 1802 m. šiuo klausimu). 

Norėdamas perprasti amerikiečių principus, kuriais remiamasi sudarant pri- 
siekusiųjų teismus, aš peržiūrėjau toli viena nuo kitos esančių valstijų įstaty- 
mus. Iš viso to galima padaryti štai tokias išvadas. 

Visi piliečiai, turintys rinkimų teisę, Amerikoje gali būti prisiekusiaisiais 
tarėjais. Didžioji New Yorko valstija yra nustačiusi šiokį tokį skirtumą tarp tų 
dviejų dalykų, tačiau tai jau prieštarauja mūsų įstatymams; išeina, jog New Yor- 
ko valstijoje esama mažiau prisiekusiųjų tarėjų negu rinkėjų. Apskritai galima 
pasakyti, jog Jungtinėse Valstijose visi piliečiai turi teisę rinkti tiek prisieku- 
siuosius tarėjus, tiek deputatus, bet naudotis ta teise leidžiama ne visiems. 

Kasmet bendruomenių arba apygardų teisėjų taryba, Naujojoje Anglijoje 
vadinama selectmen, New Yorko valstijoje — supervisors, Ohio valstijoje — 
trustees, Louisianoje — sheriffs of the parish, kiekvienai apygardai renka tam 
tikrą skaičių piliečių, turinčių teisę būti prisiekusiaisiais tarėjais ir, jos nuomo- 
ne, galinčių jais būti. Tie teisėjai, patys būdami išrinkti, nekelia nepasitikėji- 
mo; kaip apskritai visi respublikos teisėjai, jie turi labai plačius ir neribotus 
įgaliojimus, kaip sakoma, ir dažnai jais naudojasi, ypač Naujojoje Anglijoje, 
nušalindam: nedorus arba negabius prisiekusiuosius tarėjus. 

Šitaip parinktos prisiekusiųjų tarėjų kandidatūros pateikiamos grafystės 
teismui, ir iš bendro kandidatų skaičiaus burtais atrenkamas prisiekusiųjų teis- 
mas, turintis nagrinėti tokią ar tokią bylą. 

Beje, amerikiečiai stengėsi visomis priemonėmis prisiekusiųjų teismą pa- 
daryti prieinamą liaudžiai ir kuo mažiau laiko atimantį išrinktam žmogui. Ka- 
dangi prisiekusiųjų tarėjų gana daug, eilė kiekvienam ateina kas treji metai. 
Teismo posėdžiai vyksta grafystės centriniame mieste (grafystė prilygsta pran- 
cūzų arrondissement — apygardai). Taigi teismas artėja prie prisiekusiųjų ta- 
rėjų, užuot kvietęs tarėjus atvykti į teismą, kaip tai daroma Prancūzijoje; be to, 

prisiekusiesiems tarėjams atlygina arba valstybė, arba šalys. Paprastai jie gau- 
na dolerį (5,42 franko) per dieną, neskaičiuojant kelionės išlaidų. Amerikoje į 
prisiekusiojo tarėjo priedermę vis dar žiūrima kaip į naštą, bet tai nesunki naš- 
ta, ir ji prisiimama gana lengvai. 

Žr.: Brevard. Digest of the Public Statute Law of South Carolina, t. 2, 
p. 338; t. I, p. 454 ir 456; t. 2, p. 218. [Tikslus pavadinimas: An Alphabetical 
Digest of the Public Statute Law of South Carolina, by Joseph Brevard, 
S vols., Charleston, 1814.] 

Žr. The General Laws of Massachusetts, Revised and Published by Autho- 
rity of the Legislature, t. 2, p. 331 ir 187. 

Žr. The Revised Statutes of the State of New York, t. 2 [Albany, 1829], 
p. 720, 411, 643, 717. 

Žr. The Statute Laws of the State of Tennessee, t. | [Knoxville, Tenn., 
1831], p. 209. 

Žr. Acts of the State of Ohio, p. 95, 210. 

Žr. Digeste gėnėral des actes de la lėgislature de la Louisiane, t. 2, p. 55. 
[A General Digest of the Legislature of Louisiana, 2 vols., New Orleans, 1828. 
Iš tikrųjų nuoroda turi būti: t. 2, p. 239 ir t. t.] 

Atidžiai išnagrinėjus anglų prisiekusiųjų teismo struktūrą, paaiškėja, kad 
prisiekusiuosius tarėjus visada prižiūri teisėjai. 

Tiesą pasakius, prisiekusiųjų tarėjų nutartis, nagrinėjant tiek civilinį ieški- 
nį, tiek baudžiamąją bylą, paprastai tėra paprasčiausias fakto ir teisės išdėsty- 
mas. Pavyzdys: Petras reikalauja namo, tvirtindamas, kad jis tą namą nusipir- 
kęs; štai jums faktas. Jo priešininkas tvirtina, jog pardavėjas neturėjęs teisės 
to namo parduoti; štai jums teisė. Prisiekusieji apsiriboja tik tuo, jog pareiš- 
kia, kad namas bus atiduotas Petrui: taip išsprendžiamas faktas ir teisė. Įparei- 
godami prisiekusiuosius nagrinėti civilinius ginčus, anglai nepripažino jiems 
neklaidingumo, kuris jiems pripažįstamas baudžiamosios teisės srityje, kai nu- 
tartis palanki teisiamajam. 

Jeigu teisėjas mano, jog, darant nutartį, klaidingai pasinaudota įstatymu, jis 
gali atsisakyti ją priimti ir pasiūlyti prisiekusiesiems tarėjams dar kartą ją ap- 
svarstyti. 

Jei teisėjas nutarčiai neturi pastabų, byla dar nelaikoma galutinai užbaigta: 
yra įvairių būdų apskųsti teismo sprendimą. Paprastai kreipiamasi į teismą pra- 
šant panaikinti sprendimą ir sušaukti naujus prisiekusiuosius tarėjus. Tiesa, toks 
prašymas būna retai patenkinamas, beje, ne daugiau kaip du kartus; šiaip ar taip, 
tokį atvejį esu matęs savo akimis (žr. Blackstone, kn. 3, p. 24; kn. 3, p. 25). 


APIE DEMOKRATIJĄ 
AMERIKOJE 


II 


PRATARMĖ 


Amerikos, kaip demokratinės valstybės, pobūdį, jos visuomeninę- 
socialinę sanklodą lėmė tam tikri įstatymai ir tam tikri politiniai pa- 
pročiai. 

Toji pati valstybės sankloda, be kita ko, sužadino daugybę jausmų 
ir davė pagrindą atsirasti daugybei nuomonių, svetimų senosioms Eu- 
ropos aristokratinėms visuomenėms. Ji sugriovė arba pakeitė kadaise 
viešpatavusius santykius ir įteisino naujus. Pilietinės visuomenės vaiz- 
das pasikeitė ne ką mažiau kaip politinis pasaulio žemėlapis. 

Prieš penkerius metus išleistame veikale apie Amerikos demokra- 
tiją jau esu gvildenęs pirmąją temą. Antrąją nagrinėju šioje knygoje. 
Abi dalys papildo viena kitą ir sudaro vientisą veikalą. 

Pirmiausia noriu perspėti skaitytoją, kad nepadarytų klaidos, kuri 
man labai pakenktų. 

Matydamas, kiek visokiausių dalykų priskiriu lygybei, jis gali pa- 
galvoti, jog laikau ją vienintele visko, kas šiandien vyksta, priežasti- 
mi. Toks požiūris man atrodytų pernelyg siauras. 

Mūsų laikais esama begalė nuomonių, jausmų, instinktų, kuriuos 
pažadino su lygybe visai nesusijusios, netgi jai priešiškos aplinkybės. 
Tad, pavyzdžiu paėmęs Jungtines Valstijas, lengvai įrodyčiau, jog 
krašto gamta, gyventojų kilmė, pirmųjų kolonistų tikėjimas, išprusi- 
mas, įgyti papročiai nepriklausomai nuo demokratijos turėjo ir tebe- 
turi didelę įtaką Žmonių galvosenai ir jausenai. Daugelio Europoje at- 
sitinkančių dalykų priežastys taip pat nieko bendra neturi su lygybe. 

Pripažįstu visas tas priežastis ir jų svarbą, bet neketinu apie tai kal- 
bėti. Nesu užsibrėžęs atskleisti visų mūsų polinkių ir idėjų paskatų; aš 
tik norėjau parodyti, kaip ir viena, ir kita pakeitė lygybė. 

Gal pasirodys keista, jog aš, tvirtai įsitikinęs, kad demokratinė re- 
voliucija, kurios liudininkai visi mes esame, yra neginčijamas dalykas, 

su kuriuo grumtis būtų nepageidautina ir neprotinga, šioje knygoje pa- 
sakiau tiek griežtų žodžių apie demokratines visuomenes — tos revo- 
liucijos padarinį. 

Atsakysiu tik tiek, jog anaiptol nesu demokratijos priešininkas, — 
stačiai norėjau atvirai pareikšti savo nuomonę. 

Priešai niekad nesako tiesos, ir draugai ne visad išdrįsta ją atskleis- 
ti; Štai todėl ją ir pasakiau. 

Man atrodė, jog daugelis pasirengę skelbti, kokių naujų gėrybių 
žmonijai žada lygybė, bet maža kas ryžtųsi bent užsiminti, kokie pa- 
vojai jai gresia įsiviešpatavus lygybei. Kaip tik į tuos pavojus ir sutel- 
kiau visą dėmesį ir, įtikinamai juos atskleidęs, nepabūgau jų išdėstyti. 

Tikiuosi, jog šioje knygoje, kaip ir pirmojoje, skaitytojai įvertins 
mano objektyvumą. Atsidūręs tarp priešiškų, mus skaldančių nuomo- 
nių, aš nuoširdžiai bandžiau nepasiduoti nei simpatijoms, nei nesąmo- 
ningai antipatijai, kurias žadina kiekviena jų. Jeigu skaitytojai aptiks 
bent sakinį, palankų vienai didžiųjų partijų, praeityje drebinusių mū- 
sų kraštą, arba vienai frakcijų, mūsų dienomis keliančių sumaištį ir 
chaosą, tegu jie netyli ir protestuoja. 

Tema, kurią norėjau aprėpti, labai plati. Ji apima daugybę nuotai- 
kų ir idėjų, kurios pagimdė visai naują valstybę. Tokia tema, be abe- 
jonės, pranoksta mano jėgas, ir, ją gvildendamas, anaiptol nesugebė- 
jau padaryti to, ką buvau užsimojęs. 

Bet jeigu ir nepasiekiau užsibrėžto tikslo, tikiuosi, skaitytojai įver- 
tins mano pastangas: buvau numatęs sau uždavinį ir stengiausi jį vyk- 
dyti pasirinkęs tokį būdą, kuris man padėjo sėkmingai tai atlikti. 


PIRMA DALIS 


DEMOKRATIJOS ĮTAKA INTELEKTINIAMS 
SĄJŪDŽIAMS JUNGTINĖSE VALSTIJOSE 


I SKYRIUS 
APIE AMERIKIEČIŲ FILOSOFINĮ METODĄ 


Visame civilizuotame pasaulyje, man regis, nėra kitos tokios šalies, 
kur būtų taip mažai domimasi filosofija kaip Jungtinėse Valstijose. 

Amerikiečiai neturi jokios savo filosofinės mokyklos ir menkai te- 
sidomi tomis mokyklomis, į kurias susiskirsčiusi Europa; vargu ar jie 
žino jų atstovų vardus. 

Šiaip ar taip, akivaizdu, jog beveik visi Jungtinių Valstijų gyvento- 
jai panašiai mąsto, savo protinę veiklą grindžia tomis pačiomis taisyk- 
lėmis; ir nors niekados nėra dėję pastangų apibendrinti tų mąstymo tai- 
syklių, vis dėlto turi tam tikrą, visiems bendrą filosofinį metodą. 

Nepakantumas sistemai, vadavimasis iš įpročių jungo, šeimos nuo- 
statų, luomo prietarų ir, kiek įmanoma, tautos prietarų; požiūris į tra- 
dicijas tik kaip į informacijos šaltinį, o į dabarties faktus — kaip į pra- 
varčią pamoką, padedančią viską daryti kitoniškai ir geriau; noras in- 
dividualiai ieškoti savyje visa ko esmės, tikslo siekimas nesivaržant 
dėl priemonių, skverbimasis į gelmę nepaisant formos, — tokie yra 
pagrindiniai bruožai, apibūdinantys tai, ką pavadinčiau filosofiniu 
amerikiečių metodu. 

Eidamas dar toliau ir iš tų įvairių bruožų mėgindamas išskirti pa- 
grindinį, vienintelį, kuriuo būtų galima apibendrinti beveik visus ki- 
tus, darau išvadą, jog daugumą protinių operacijų amerikietis atlieka 
tik individualiomis savo proto pastangomis. 

Taigi Amerika — toks pasaulio kraštas, kur mažiausiai studijuoja- 
mi Descartes'o veikalai, bet nuosekliausiai laikomasi jo priesakų. Tai 
neturėtų stebinti. 

Amerikiečiai neskaito Descartes'o veikalų, nes socialinė padėtis 
nukreipia juos nuo spekuliatyvių mokslų, bet jie vadovaujasi Descar- 
tes'o maksimomis todėl, kad toji pati socialinė padėtis savaime nutei- 
kia jų protus jomis vadovautis. 

Demokratinės visuomenės gelmėse nuolat vykstant judėjimui ir 
kaitai, kartais jungiantis ryšys susilpnėja arba visai nutrūksta; todėl čia 
kiekvienam lengva pamiršti protėvių idėjas ir daugelis dėl to beveik 
nekvaršina sau galvos. 

Tokioje visuomenėje gyvenantys Žmonės negali savo pažiūrų ir įsi- 
tikinimų remti luomo, kuriam priklauso, pažiūromis, nes, tiesą sakant, 
nebėra luomų, o tie, kurie dar tebėra, yra sudaryti iš tokių paslankių 
ir kintamų dalių, jog visuma beveik neturi poveikio kiekvienai daliai 
skyrium. 

Įtaka, kurią vienas protas gali daryti kitam, labai ribota tokiame 
krašte, kur daugiau ar mažiau supanašėję piliečiai pernelyg glaudžiai 
vienas su kitu bendrauja ir, nepastebėdami, kad kuris iš šalia esančių 
būtų neginčijamai kuo nors pranašesnis, tolydžio vis labiau kliaujasi 
savo protu kaip regimiausiu ir artimiausiu tiesos šaltiniu. Taip sugriau- 
namas ne tik pasitikėjimas kitu žmogumi, bet ir polinkis tikėti kieno 
nors žodžiu. 

Tad kiekvienas. bando spręsti apie pasaulį aklinai užsisklendęs sa- 
vo kiaute. 

Įprotis ieškoti argumentų savo jėgomis amerikiečiams įdiegia kito- 
kias mąstymo tradicijas. 

Matydami, jog jiems pasiseka be niekieno pagalbos įveikti nedide- 
lius sunkumus, su kuriais susiduria praktiniame gyvenime, jie greit da- 
ro išvadą, kad pasaulyje viskas yra paaiškinama ir nėra nieko tokio, 
kas prašoktų suvokimo ribas. 

Taigi jie lengvai paneigia tai, ko nesugeba suprasti: taip atsiranda 
jų nepasitikėjimas tuo, kas nepaprasta, ir veik nenugalimas pasibjau- 
rėjimas antgamtiniais reiškiniais. 

Pripratę pasikliauti savo akimis, jie nori labai aiškiai matyti rūpi- 
mą dalyką, taigi išlukštena, kiek tai įmanoma, iš apvalkalo, pašalina 
visa, kas jį skiria nuo jų, ir visa, kas jį slepia nuo jų žvilgsnio, idant 
matytų jį iš arti ir ryškiai apšviestą. Tokia mąstysena netrukus paska- 
tina juos niekinti formas kaip nereikalingus ir nepatogius šydus, ku- 
riais nuo jų dangstoma tiesa. 

Taigi amerikiečiams nereikia filosofinio metodo ieškoti knygose, jie 
suranda jį savyje. Sakyčiau, jog panašūs dalykai dėjosi ir Europoje. 

Šis metodas ėmė formuotis ir plisti Europoje daugmaž vienodėjant 
gyvenimo sąlygoms ir panašėjant žmonėms. 

Pasekime, kaip nuosekliai viskas klostėsi. 

XVI a. reformatoriai individualiam protui leidžia pasvarstyti kai 
kurias senojo tikėjimo dogmas, bet visos kitos tebelaikomos nedisku- 
tuotinomis. XVII a. Baconas, remdamasis gamtos mokslais, o Descar- 
tes'as — filosofija, atmeta senąsias formuluotes, sugriauna tradicijų 
viešpatystę ir mokytojo autoritetą. 

XVIII a. filosofai pagaliau padaro tą principą visuotiniu, kad kiek- 
vienas Žmogus galėtų savarankiškai išanalizuoti savo pažiūrų ir įsiti- 
kinimų turinį. 

Argi ne aišku, jog Lutheris, Descartes'as ir Voltaire'as rėmėsi tuo 
pačiu metodu, tik kiekvienas jų šiek tiek kitaip įsivaizdavo jo taikymo 
galimybes? 

Kas atsitiko, kad reformatoriai taip griežtai apsiribojo siaura re- 
liginių idėjų sritimi? Kodėl Descartes'as, pritaikydamas savo meto- 
dą tik tam tikriems dalykams, nors laikė jį taikytinu visais atvejais, 
paskelbė, jog Žmogaus protui dera svarstyti ne politikos, bet vien fi- 
losofijos dalykus? Kodėl XVIII a., remiantis tuo metodu, staiga bu- 
vo padarytos tokios išvados, kurios Descartes'ui ir jo pirmtakams ar- 
ba nebuvo atėjusios į galvą, arba jie nenorėjo tų išvadų skelbti? Ko- 
dėl kaip tik tada metodas, apie kurį kalbame, staiga ištrūksta iš 
mokyklų nelaisvės, įsiskverbia į visuomenės sąmonę ir tampa visuo- 
tine mąstymo, intelektualinio gyvenimo norma? Ir kodėl, iš pradžių 
labiausiai prigijęs Prancūzijoje, jis buvo atvirai arba slapta įdiegtas 
visose Europos valstybėse? 

Aptariamasis filosofinis metodas galėjo atsirasti XVI a., galėjo 
būti apibendrintas ir patobulintas XVII a., bet negalėjo tapti visuoti- 
niu nei viename, nei kitame amžiuje. Tam trukdė politiniai įstatymai, 
visuomenės sankloda ir mąstymo įpročiai, nulemti abiejų pirmųjų 
priežasčių. 

Jis buvo atrastas tuo metu, kai žmonės pradėjo darytis lygūs ir pa- 
našūs. Jis ir galėjo būti visuotinai naudojamas tik tais laikais, kai gy- 
venimo sąlygos daugmaž suvienodėjo, o žmonės pasidarė labai pana- 
šūs vienas į kitą. 

Tad XVIII a. filosofinis metodas nėra išimtinai prancūzų nuosavy- 
bė; tai demokratinis metodas, todėl aišku, kodėl jis taip lengvai prigi- 
jo visoje Europoje ir taip paveikė jos mąstymą. Prancūzai sukrėtė pa- 
saulį ne todėl, kad atsižadėjo savo senųjų tikėjimų, pažiūrų ir papro- 


470 APIE DEMOKRATIJĄ AMERIKOJE. II 


čių, — tiesiog jie pirmieji apibendrino ir paleido į pasaulį filosofinį 
metodą, kuriuo remiantis buvo įmanoma lengvai įveikti visa, kas se- 
na, kas jau atgyveno, ir atverti kelius tam, kas nauja. 

Jei dabar manęs kas nors paklaustų, kodėl to metodo ir šiandien 
griežčiau laikosi bei dažniau juo remiasi prancūzai, o ne amerikiečiai, 
kuriuos supanti lygybė yra ir visuotinesnė, ir senesnė, aš atsakyčiau, 
jog tai iš dalies lemia dvi aplinkybės, kurias pirmiausia ir reikia su- 
prasti. 

„Amerikos anglų kolonijos atsirado religijos dėka, — to niekad ne- 
valia pamiršti; Jungtinėse Valstijose religija glaudžiai susijusi su vi- 
sais nacionaliniais papročiais ir jausmais, kuriuos sužadina žodis „tė- 
vynė“; tai suteikia jai ypatingos galios. 

Be to, yra dar viena, ne ką mažiau reikšminga aplinkybė. Religija 
Amerikoje yra, taip sakant, nusibrėžusi sau ribas; religinio gyvenimo 
struktūros visiškai atskirtos nuo valstybinių, tad buvo labai lengva pa- 
keisti senuosius įstatymus negriaunant senųjų tikėjimų. 

Tad krikščionybė išsaugojo didelę įtaką amerikiečių dvasiai ir — no- 
riu ypač pabrėžti — viešpatauja ne vien kaip filosofija, kuri pripažįsta- 
ma išlaikiusi egzaminą, bet ir kaip religija, kuria tikima be išlygų. 

Jungtinėse Valstijose gyvuoja begalė įvairiausių, nuolat kintančių 
sektų, bet pati krikščionybė yra neginčijamas faktas, kurio niekas ne- 
siryžta nei pulti, nei ginti. 

Nekritiškai priėmę pagrindines krikščionybės dogmas, amerikiečiai 
priversti taip pat pritarti ir gausybei moralinių tiesų, iš jų kilusių ir jo- 
mis pagrįstų. Taip labai apribojama, susiaurinama individualios anali- 
zės sritis ir užkertamas kelias Žmonėms susidaryti savo nuomonę. 

O štai antroji aplinkybė, kurią turėjau galvoje. 

Amerikos visuomeninė santvarka ir Konstitucija yra demokratinės, 
bet Amerikoje nėra buvę demokratinės revoliucijos. Jos gyventojai ir 
dabar tebėra beveik tokie patys, kokie atsikėlė į šią žemę. Tai labai 
svarbus dalykas. 

Kiekviena revoliucija sudrebina senųjų tikėjimų pagrindus, susilp- 
nina valdžią ir aptemdo bendrąsias idėjas. Taigi kiekviena revoliucija 
daugiau ar mažiau palieka Žmones jų pačių nuožiūrai ir atveria jiems 
prieš akis tuščią ir beribę erdvę. 

Pasibaigus ilgai trukusiai senąją visuomenę sudariusių luomų ko- 
vai ir supanašėjus gyvenimo sąlygoms, žmogaus širdį užvaldo pavy- 

das, neapykanta ir panieka kaimynui, puikybė ir perdėta savimana ir 
kurį laiką joje viešpatauja. Nepaisant lygybės, visa tai nepaprastai su- 
skaldo žmones, skatina nepasitikėti kitų sprendimais, tiesos ir išeities 
ieškoti tik savyje. 

Tokiu metu kiekvienas stengiasi apsiriboti vien savo paties pasau- 
liu ir didžiuojasi susikūręs jam vienam būdingas savitas pažiūras. 
Žmones sieja nebe idėjos, o tik interesai, ir žmonių nuomonės bei pa- 
žiūros virsta, galima sakyti, intelekto dulkėmis, pustomomis į visas pu- 
ses, bet niekad nenusėdančiomis vienoje vietoje. 

Tad lygybės sąlygojama minties nepriklausomybė nėra tokia jau di- 
delė ir atrodo nepaprasta tik tuomet, kai lygybė pradeda įsitvirtinti ir 
vyksta skausmingas jos prigijimo procesas. Taigi reikia griežtai skirti 
intelekto laisvę, kurią gali suteikti lygybė, nuo anarchijos, kurią su- 
kelia revoliucija. Reikia skyrium aptarti kiekvieną tų dviejų dalykų, 
kad būtų išvengta nepamatuotų ateities vilčių ir baimių. 

Aš tikiu, jog Žmonės, kurie gyvens naujose visuomenėse, dažnai 
vadovausis savo nuomone, bet anaiptol nemanau, kad jie dažnai ja 
piktnaudžiaus. 

Mano tikėjimą stiprina tam tikros aplinkybės, paprastai būdingos 
demokratinėms šalims, aplinkybės, ilgainiui griežtai ir kartais perne- 
lyg apribojančios individo minties laisvę. 

Apie tai aš kalbėsiu kitame skyriuje. 


II SKYRIUS 


APIE PAGRINDINĮ PAŽIŪRŲ IR ĮSITIKINIMŲ 
ŠALTINĮ DEMOKRATINĖSE VALSTYBĖSE 


Skirtingais laikotarpiais būna daugiau ar mažiau dogmatiškų pažiū- 
rų ir įsitikinimų. Jie atsiranda dėl įvairių priežasčių, gali keistis jų for- 
ma bei turinys, tačiau visada yra tokių dogmatiškų tiesų, kitaip sakant, 
nuomonių bei pažiūrų, kuriomis Žmonės patiki nesvarstydami ir ne- 
prieštaraudami. Jeigu kiekvienas ryžtųsi pats formuoti tas pažiūras ir 
savo paties prasiskintais keliais vienas ieškoti tiesos, vargu ar koks 
nors bendras tikėjimas ar požiūris suburtų kiek daugiau žmonių. 

Taigi aišku kaip diena, kad jokia visuomenė negalėtų gyvuoti ar 
bent jau išsilaikyti be tokio bendro tikėjimo, nes kai nėra bendrų idė- 
jų, nebūna bendros veiklos, o kai nėra bendros veiklos, egzistuoja at- 
skiri Žmonės, bet nėra visuomeninės-socialinės bendrystės. Kad būtų 
visuomenė ir juo labiau, kad ji klestėtų, visų piliečių protus turi nuo- 
latos telkti ir jungti kokios nors didžios idėjos; tačiau tai būtų neįma- 
noma, jei kiekvienas jų kartais nepasisemtų teiginių iš to paties šalti- 
nio ir nesutiktų pripažinti tam tikrų, jau galutinai nusistovėjusių pažiū- 
rų ir įsitikinimų. 

Kalbant apie kiekvieną Žmogų skyrium, manau, kad dogmatiškos 
tiesos jam būtinai reikalingos ne tik tam, kad jis galėtų ką nors bend- 
rai veikti su kitais Žmonėmis, bet nė kiek ne mažiau — kad galėtų gy- 
venti vienas. 

Jei žmogus užsimotų pats patikrinti visas tiesas, kuriomis vadovau- 
jasi kasdien, jis niekad neprieitų pabaigos; jis susipainiotų prelimina- 
riuose teiginiuose, įrodymuose ir nusikamuotų nė per žingsnį nepasi- 
stūmėdamas į priekį; kadangi tokiai veiklai gyvenimas per daug trum- 
pas, 0 Žmogaus proto sugebėjimai riboti, jis priverstas laikyti tiesa 
gausybę faktų ir nuomonių, kurių pats patikrinti ir išgvildenti neturi 
nei laiko, nei galimybių, nei jėgų, tačiau visa tai jau atskleidė gabes- 
ni, apsukresni už jį ir pripažino minia. Štai tokius pagrindus jis deda 

savo minčių rūmui ir tai daro paklusdamas anaiptol ne savo valiai, o 
savo būties nepalenkiamam įstatymui. 

Net didžiausi pasaulio filosofai patiki tūkstančiais dalykų, kuriais 
tiki kitas Žmogus, ir tariasi suvokią daugiau tiesų, negu patys sugeba 
įrodyti. 

Tai ne tik reikalinga, bet ir pageidautina. Žmogus, ryžęsis pats vie- 
nas viską patikrinti, kiekvienam dalykui galėtų skirti labai mažai lai- 
ko ir dėmesio; tokios užduoties amžinai dirginamas jo protas neįsteng- 
tų įsismelkti į jokią tiesą ir tvirtai kuo nors įsitikinti. Jo intelektas bū- 
tų nepriklausomas, bet sykiu ir bejėgis. Taigi iš daugelio dalykų, apie 
kuriuos žmonės turi susidarę nuomonę, reikia pasirinkti kai kuriuos ir 
pritarti daugeliui teiginių, jų neginčijant, kad būtų įmanoma labiau įsi- 
gilinti į nedaugelį, atsirinktų nagrinėjimui. 

Tiesa, žmogus, kuris pritaria kokiai nors nuomonei, pasikliaudamas 
kito žodžiu, pasmerkia savo protą vergijai; tačiau tai išganinga vergi- 
ja, nes ji leidžia jam tinkamai naudotis laisve. 

Taigi, kad ir kažin kas atsitiktų, intelekto ir dorovės pasaulyje vi- 
sada savo vaidmenį turi atlikti autoritetas. Tas vaidmuo gali kisti, bet, 
šiaip ar taip, jis yra reikalingas. Asmens nepriklausomybė gali būti di- 
desnė arba mažesnė, bet niekada negali būti neribota. Mums svarbu 
nustatyti ne tai, ar demokratijos amžiais pripažįstamas intelekto auto- 
ritetas, — mums svarbu sužinoti jo židinį ir ribas. 

Paskutiniame skyriuje aš parodžiau, kaip sąlygų, socialinės padė- 
ties lygybė išugdo instinktyvų nepasitikėjimą tuo, kas antgamtiška, ir 
skatina nepaprastai, kartais be saiko aukštinti Žmogaus protą. 

Žmonės, gyvenantys tais lygybės laikais, sunkiai prisiverčia pripa- 
žinti, jog intelekto autoritetas, kuriam jie sutinka paklusti, pranoksta 
žmoniją ir jai nepavaldūs. Apskritai tiesos šaltinių jie ieško savyje ar- 
ba į save panašiuose. To pakaktų įrodyti, jog tokiais laikais neįmano- 
ma įsigalėti naujai religijai ir visos pastangos ją įdiegti atrodytų ne tik 
bedieviškos, bet ir neprotingos, o gal juokingos. Galima numanyti, jog 
demokratinės tautos lengvai nepatikės dieviškosiomis misijomis, jog 
jos gardžiai juoksis iš naujų pranašų ir pagrindinį savo įsitikinimų ar- 
bitrą ar kriterijų norės surasti žmogiškojo suvokimo ribose, o ne už jų. 
Kai gyvenimo sąlygos nevienodos, o žmonės nelygūs ir nepanašūs, 
tarp jų būtinai pasitaiko keletas labai apsišvietusių, labai mokslingų 
asmenybių, turinčių labai didelę intelektualinę įtaką, užtat minia labai 

neišprususi, nemokšiška. Taigi aristokratijos laikais gyvenantys žmo- 
nės savo minčių vadovu, savaime suprantama, linkę rinktis atskiro 
žmogaus arba luomo aukštesnį protą ir nelabai nusiteikę pripažinti mi- 
nios neklaidingumą. 

Lygybės amžiais atsitinka priešingai. 

„Kuo labiau piliečiai tampa lygūs ir panašūs, tuo mažiau jie linkę 
aklai tikėti kokiu žmogumi ar luomu. Tačiau jie linkę remtis masėmis, 
ir-viešoji nuomonė vis tvirčiau ima valdyti pasaulį. 

Demokratinėse valstybėse viešoji nuomonė — ne vienintelis asme- 
nybės minčių vadovas, bet čia ji turi nepalyginamai didesnę galią nei kur 
nors kitur. Lygybės laikais, būdami panašūs, žmonės nėmaž nepasitiki 
vieni kitais, bet tasai panašumas įkvepia jiems kone begalinį pasitikėji- 
mą visuomenės opinija, nes jiems atrodo neįtikėtina, kad, visiems esant 
vienodai išprususiems, tiesa galėtu būti ne daugumos pusėje. 

Demokratinėje šalyje gyvenantis žmogus, lygindamas save su ki- 
tais, jaučiasi lygus tarp lygių ir tuo didžiuojasi, bet tučtuojau pasijun- 
ta prislėgtas savo nereikšmingumo ir silpnumo, kai tik bando mintimis 
aprėpti į save panašių visumą ir gretinti save su ta milžiniška minia. 

Ta pati lygybė, kuri daro jį nepriklausomą nuo kiekvieno bendra- 
piliečio skyrium, paverčia jį vienišu ir bejėgiu daugumos akivaizdoje. 
“Tai gi viešoji nuomonė demokratinėse valstybėse turi ypatingos ga- 
lios, kuri aristokratinėse šalyse net neįsivaizduojama. Ji nesistengia 
įteigti savo požiūrio, bet primeta jį, darydama neatremiamą kolekty- 
vinio proto įtaką kiekvieno paskiro žmogaus intelektui. 

Dauguma Jungtinėse Valstijose įsipareigoja individams pateikti 
gausybę gatavų nuomonių, kad jiems patiems nebereikėtų stengtis jas 
susidaryti. Yra daugybė filosofinių, moralinių ir politinių teorijų, ir 
kiekvienas pasirenka sau tinkamą, nesigilindamas į ją ir pasikliauda- 
mas visuomenės nuomone; nuodugniau panagrinėjus, galima įsitikin- 
ti, jog ir religija ten viešpatauja ne tiek kaip pripažinta doktrina, o kaip 
visuomenės opinija. 

Aš Žinau, jog politiniai amerikiečių įstatymai suteikia daugumai 
teisę kaip karaliui valdyti visuomenę ir jog tai gerokai padidina jos sa- 
vaime suprantamą galią intelektui. Nes Žmogui labiausiai būdinga pri- 
pažinti engėją esant pranašesnį ir išmintingesnį. 

Taigi politinė daugumos visagalybė Jungtinėse Valstijose priside- 
da prie tos įtakos, kurią viešoji nuomonė ir šiaip turi kiekvieno pilie- 

čio sąmonei, bet nėra jos pagrindas. Tos galios šaltinis yra pati lygy- 
bė, bet anaiptol ne daugiau ar mažiau populiarios institucijos, kurias 
lygūs Žmonės gali susikurti. Reikia manyti, jog daugumos intelektinė 
galia būtų ne tokia absoliuti karaliaus valdomoje demokratinėje val- 
stybėje negu grynosios demokratijos šalyje. Tačiau ji visados bus ab- 
soliuti, ir, kad ir kokiais valstybės įstatymais remiantis bus valdomi 
žmonės lygybės laikais, galima numatyti, jog tikėjimas visuomenės 
nuomone taps savotiška religija, o dauguma bus jos skelbėja. 

Taigi intelekto autoritetas bus kitoks, bet nebus mažesnis. Užuot 
manęs, kad tas autoritetas išnyks, pranašauju, jog jis gali lengvai tapti 
per didelis ir protinę individo veiklą įsprausti į daug ankštesnius rė- 
mus, nei pridera žmonijos didingumui ir laimei. Aiškiai matau dvi ly- 
gybės tendencijas: viena skatina Žmogaus protą brandinti naujas min- 
tis, o kita — laisva valia atsižadėti mąstymo. Ir jau vaizduojuosi, kaip, 
tam tikrų įstatymų valdoma, demokratija slopina demokratinės san- 
tvarkos skatinamą intelekto laisvę, ir Žmogaus dvasia, ištrūkusi iš ka- 
daise luomų arba Žmonių primestų varžtų, nuolankiai pasiduoda visuo- 
tinei daugumos valiai. 

Jeigu, atsikračiusios visokių jėgų, be saiko varžiusių arba slopinu- 
sių individo proto raidą, demokratinės valstybės paklustų absoliučiai 
daugumos valiai, pasikeistų tik blogio pobūdis. Žmonės nesusiprotė- 
tų, kaip dera gyventi nepriklausomiems; jie gal tik miglotai susivok- 
tų, kad vergijai suteikė naują pavidalą. Neperdėsiu sakydamas, jog 
verta rimtai pamąstyti tiems, kurie intelekto laisvę laiko šventa ir ne- 
apkenčia ne tik despotų, bet ir despotizmo. Na o man, kai pajuntu, kaip 
kieti valdžios gniaužtai smaugia gerklę, nelabai rūpi, kas mane engia, 
ir aš anaiptol nelinkęs kišti sprando po jungu tik todėl, kad jį man de- 
da milijonas rankų. 


III SKYRIUS 


KopDĖL AMERIKIEČIAI LABIAU LINKĘ 
Į ABSTRAKCIJAS IR APIBENDRINIMUS 
NEGU JŲ PROTĖVIAI ANGLAI 


Žmonija Dievo akivaizdoje ne beveidė visuma. Vienu žvilgsniu Jis 
mato kiekvieną Žmogų skyrium ir pastebi, kuo jis skiriasi nuo kitų ir 
kuo panašus į visus. 

Taigi Dievui nereikia abstrakcijų, visuotinių idėjų, tai yra Jis nie- 
kada nejaučia būtinybės apibendrinti daugelio panašių objektų, kad 
būtų patogiau apie juos galvoti. 

Visiškai kitaip daro Žmogus. Jeigu Žmogaus protas pabandytų in- 
dividualiai išnagrinėti ir pasverti visus pasitaikančius konkrečius at- 
vejus, jis veikiai paskęstų smulkmenų ir atsitiktinumų begalybėje ir 
nieko nebematytų; atsidūręs tokioje apgailėtinoje padėtyje, jis griebia- 
si netobulo, bet neišvengiamo būdo, kuris atskleidžia jo silpnumą ir 
drauge padeda jį įveikti. 

Paviršutiniškai apžvelgęs tam tikrą kiekį dalykų ir pastebėjęs jų pa- 
našumą, Žmogus pavadina juos vienu vardu, atskiria nuo visų kitų ir 
eina toliau. 

Abstrakcijos įrodo anaiptol ne žmogaus proto galią, bet veikiau jo 
nepakankamumą, nes gamtoje nėra visiškai panašių būtybių, tapačių 
faktų, taisyklių, be jokio skirtumo, vienodai taikomų išsyk daugybei 
skirtingų daiktų ar reiškinių. 

Abstrakcijos Žavi tuo, jog Žmogaus protui leidžia greitai spręsti 
apie daugybę objektų, juos išsyk suvokti, bet, kita vertus, tos sąvokos 
visada būna tik dalinės, ir kiek jomis aprėpiant daugybę dalykų laimi- 
ma laiko, tiek prarandama tikslumo. 

Sendamos visuomenės plečia savo pažinimą vis naujais faktais ir 
kasdien beveik nejučia praturtėja keliomis konkrečiomis tiesomis. 

Kuo daugiau tokio pobūdžio tiesų sužino Žmogus, tuo daugiau ab- 
strakcijų jis geba savaime suvokti. Neįmanoma matyti gausybės paski- 

rų faktų ir nepastebėti juos siejančio bendro ryšio. Individai buriasi į 
rūšį, rūšys neišvengiamai jungiasi į giminę. Taigi tokį pomėgį ir pa- 
linkimą į abstrakcijas juo labiau turės tautos, kurių kultūra yra senes- 
nė, 0 pažinimas platesnis. 

Tačiau esama ir kitokių dalykų, skatinančių arba atgrasinančių ab- 
strahuoti savo idėjas. 

Amerikiečiai nepalyginamai dažniau griebiasi abstrakcijų ir la- 
biau į jas linkę negu anglai; iš pradžių tai atrodo labai keista, turint 
galvoje, jog tiedvi tautos yra tos pačios kilmės, ištisus šimtmečius 
gyveno paisydamos tų pačių įstatymų ir netgi dabar tolydžio perima 
viena kitos pažiūras ir papročius. Kontrastas dar labiau krinta į akis, 
žvelgiant į Europą ir lyginant dvi labiausiai apsišvietusias ten gyve- 
nančias tautas. 

Galima sakyti, jog anglai tik skausmingai, su gailesčiu atsiplėšia 
nuo atskirų dalykų, kad galėtų gilintis į jų priežastis, ir į apibendrini- 
mus leidžiasi tik nevalingai. 

Pas mus, priešingai, abstrakcijų pomėgis virto tokia nežabota aist- 
ra, jog žūtbūt reikia ją patenkinti. Kiekvieną rytą, vos pabudęs, suži- 
nau, jog atrastas koks nors amžinas visuotinis dėsnis, ligi tol dar nie- 
kad man negirdėtas. Ir nė vienas, net vidutiniškiausias rašytojas ne- 
būna patenkintas savimi, kad savo literatūriniu debiutu pavyko 
atskleisti tiesas, tinkančias tik didelei karalystei, o jis juk norėjo ap- 
rėpti visą Žmoniją. 

Mane stebina toks tų dviejų išsilavinusių tautų nepanašumas. Min- 
timis keliaudamas po Angliją ir panagrinėjęs, kas ten atsitiko per pa- 
skutinius penkiasdešimt metų, manau galįs drąsiai tvirtinti, jog, toly- 
džio mažėjant senosios konstitucijos įtakai, vis labiau didėja abstrak- 
cijų, bendrų idėjų pomėgis. 

Taigi vien aukštesniu ar žemesniu išsilavinimo lygiu dar negalima 
paaiškinti, kas žmogaus protui įdiegia abstrakcijų pomėgį ar nuo jų at- 
graso. 

Kai gyvenimo sąlygos nevienodos ir kai nelygybė yra nuolatinis 
būvis, individai ilgainiui darosi tokie nepanašūs, jog galima sakyti, kad 
yra tiek įvairių Žmonijos atmainų, kiek ir luomų. Mes galime kiekvie- 
ną jų tyrinėti tik skyrium ir, nepastebėdami bendro ryšio, siejančio 
juos visus į plačią žmoniją, paprastai matome ne žmogų, bet tam tik- 
rus Žmones. 

Tad aristokratinės visuomenės nariai niekada nekalba apie save 
pernelyg dideliais apibendrinimais, ir to pakanka, kad atsirastų įpro- 
tis nepasikliauti visuotinėmis idėjomis ir instinktyviai jomis bjaurėtis. 

Priešingai, tie, kurie gyvena demokratinėse valstybėse, mato aplin- 
kui tik daugiau ar mažiau panašius į save Žmones; tad, galvodami apie 
kokią nors vieną Žmonių giminės dalį, jie taip išplėtoja savo mintį, kad 
ji beregint aprėpia visą žmoniją. Visos tiesos, taikomos jiems patiems, 
regis, lygiai taip pat gali pritikti kiekvienam bendrapiliečiui ir apskri- 
tai kiekvienam Žmogui. Įgiję įprotį abstrahuoti toje mokslo srityje, kuri 
juos labiausiai domina, jie perkelia tą įprotį į visas kitas sritis, ir ši- 
taip poreikis visiems dalykams numatyti bendras taisykles, daugybei 
objektų suteikti tą patį pavidalą ir faktų visumą paaiškinti viena prie- 
žastimi virsta karšta ir dažniausiai akla žmogaus proto aistra. 

Šio teiginio tiesą geriausiai patvirtina Senojo Pasaulio požiūris į 
vergus. 

Didieji Romos ir Graikijos proto genijai niekada negalėjo prieiti to- 
kios visuotinės ir drauge tokios paprastos minties, jog kiekvienas žmo- 
gus gimdamas yra panašus į kitus ir turi tą pačią teisę į laisvę. Jie at- 
kakliai stengėsi įrodyti, jog vergija esanti įgimtas dalykas ir gyvuos 
amžinai. Be kita ko, akivaizdu, jog netgi tie senovės išminčiai, kurie, 
prieš tapdami laisvi, buvo vergai (daugelis jų paliko mums puikių ra- 
šinių), lygiai taip pat žvelgė į vergiją. 

Visi didieji Antikos rašytojai priklausė vergvaldžių aristokratijai ar 
bent jau buvo įsitikinę tos aristokratijos neginčijamomis teisėmis; tai- 
gi jų protas, tarytum beribis, šiuo požiūriu buvo ribotas, ir, tik Jėzui 
Kristui atėjus į Žemę, Žmonės pagaliau suprato, jog visi jie panašūs 
vienas į kitą ir lygūs. 

Lygybės amžiais visi Žmonės nepriklausomi, atskirti vieni nuo ki- 
tų ir silpni; sunku rasti tokį Žmogų, kuris valingai nuolatos vadovautų 
miniai; tais laikais Žmonija, regis, žengia į priekį pati savaime. Norint 
paaiškinti, kas dedasi pasaulyje, reikia atskleisti keletą didžiųjų prie- 
žasčių, kurios, vienodai veikdamos kiekvieną žmogų, skatina juos vi- 
sus savanoriškai eiti tuo pačiu keliu. Šitaip, savaime suprantama, žmo- 
gaus protas ima abstrahuoti mintis ir ilgainiui išugdo tokį pomėgį. 

Jau esu kalbėjęs, kaip sąlygų, socialinio būvio lygybė pastūmėja 
kiekvieną žmogų savarankiškai ieškotis tiesos. Nesunku pastebėti, jog 
toksai metodas nejučia išlavina Žmogaus protą abstrahuoti visuotines 

mintis. Atmesdamas luomo, profesijos bei šeimos tradicijų ir patyri- 
mo galią ir vien savo protu ryždamasis ieškoti savo kelio, aš esu lin- 
kęs savo įsitikinimų motyvus grįsti Žmogaus prigimties ypatumais, o 
tai neišvengiamai ir beveik nesąmoningai skatina mane susidaryti kuo 
didesnę abstrakcijų atsargą. 

Visa tai, ką čia išdėsčiau, ir atskleidžia, kodėl anglai turi kur kas 
mažiau sugebėjimų abstrahuoti ir polinkių į visuotines idėjas nei jų 
provaikiai amerikiečiai, juo labiau jų kaimynai prancūzai ir kodėl mū- 
sų dienų anglai turi jų daugiau negu jų protėviai. 

Anglai ilgai buvo labai apsišvietusi ir labai aristokratiška tauta; iš- 
silavinimas, kultūra nuolat ugdė jų polinkį į abstrakcijas, o aristokra- 
tiški papročiai laikė pririšę juos prie labai konkretaus mąstymo. To- 
dėl Anglijoje ligi šiol viešpatauja ir vis dar laiko sukausčiusi tiek ne- 
judrių ir nepaslankių protų toji filosofija, tokia drąsi ir drauge baili, 
tokio plataus ir drauge riboto akiračio. 

Be visų tų dalykų, esama ir kitų, ne tokių akivaizdžių, bet ir ne ma- 
žiau veiksmingų, beveik visoms demokratinėms tautoms įkvepiančių 
polinkių, o dažniausiai net aistrą abstrakcijoms. 

Reikia kruopščiai skirti keletą abstrakcijų rūšių. Esama abstrakci- 
jų, kurios yra ilgo, nuodugnaus, sąžiningo darbo vaisius; jos praple- 
čia Žmogaus akiratį. 

Esama ir kitokio tipo abstrakcijų, kurios gimsta iš menkiausios pro- 
to įstangos, bet dažniausiai tai labai paviršutiniškos ir labai nepatiki- 
mos sąvokos. 

Žmonės, gyvenantys lygybės amžiais, viskuo labai domisi ir jiems 
visad stinga poilsio; jų gyvenimas toks praktiškas, toks sudėtingas, 
toks veiklus, kad beveik nelieka laiko mąstyti. Demokratinių amžių 
žmonėms patinka abstrakcijos, nes jų dėka sutaupo laiko — neprirei- 
kia nagrinėti konkrečių atvejų. Abstrakcijos, apibendrinimai, jei galė- 
čiau taip pasakyti, sukaupia į vieną daiktą daug dalykų ir labai greitai 
duoda naudos. Vos tik nedėmesingai, probėgšmais panagrinėję tam tik- 
rus dalykus, jie pastebi bendrą ryšį, toliau net neketina nagrinėti ir, ne- 
sigilindami į smulkmenas, kaip tie dalykai turėtų skirtis ar būti pana- 
šūs, paskubomis priskiria juos tai pačiai rūšiai ir lekia toliau. 

Vienas demokratijos amžių skiriamųjų bruožų — visuotinis lengvų 
laimėjimų ir neatidėliotinų pramogų pomėgis. Tatai pastebima tiek in- 
telekto, tiek ir visose kitose srityse. Daugumas gyvenančių lygybės lai- 

kais puoselėja karštus ir drauge vangius norus: jie trokšta tučtuojau pa- 
siekti didelių laimėjimų, bet anaiptol neketina dėti daug pastangų. Tie 
prieštaringi norai ir instinktai juos skatina sparčiai ieškoti visuotinių 
idėjų, kurių dėka jie tikisi labai pigiai ir greit nubrėžti plačias peso“ 
tyvas ir lengvai patraukti publikos dėmesį. 

Nežinau, ar jie klysta taip galvodami, nes jų skaitytojai taip pat bi: 
jo gilintis į esmę ir paprastai proto darbuose ieško tik lengvų pramo- 
gų ir pigiai gaunamų žinių. 

Taigi aristokratijos valdomose valstybėse vengiama abstrakcijų, čia 
jos dažniausiai nepagrįstai niekinamos, o demokratinės tautos, priešin- 
gai, visada pasirengusios piktnaudžiauti visuotinėmis idėjomis ir per 
daug nesigilindamos jomis persiima. 


IV SKYRIUS 


KoDĖL AMERIKIEČIAI NIEKAD NEBUVO TAIP UŽSIDEGĘ 
DIEGT!I ABSTRAKCIJŲ IR VISUOTINIŲ IDĖJŲ 
POLITIKOJE KAIP PRANCŪZAI 


Jau esu minėjęs, jog amerikiečiai kur kas mažiau nei prancūzai do- 
misi abstrakcijomis ir visuotinėmis idėjomis, ypač jeigu jos susijusios 
su politika. 

Nors amerikiečiai įstatymų leidyboje panaudoja nepalyginamai 
daugiau abstrakcijų negu anglai ir labiau nei šie stengiasi praktiką de- 
rinti prie teorijos, Jungtinėse Valstijose nėra valstybinių institucijų, ku- 
rios taip mėgtų abstrakcijas kaip mūsų Steigiamasis susirinkimas ir 
Konventas. Amerikiečių tauta niekados visuotinai nesižavėjo tokiomis 
idėjomis taip karštai ir taip aklai netikėjo jokios teorijos gėriu ir ab- 
soliučia tiesa kaip prancūzų tauta XVIII amžiuje. 

Tą skirtumą tarp mūsų ir amerikiečių sąlygoja daugelis dalykų, bet 
labiausiai štai kas. 

Amerikiečiai — demokratinė tauta, visada pati tvarkiusi valstybės 
reikalus, 0 mes esame demokratinė tauta, gana ilgai tik svajojusi ge- 
riau juos tvarkytis. 

Mūsų socialinė būklė paskatino atsirasti labai abstrakčioms min- 
tims apie valdymą, bet mūsų politinė santvarka dar neleido mums pa- 
tyrimu išbandyti tas mintis ir ilgainiui iškelti jų trūkumus, o Ameriko- 
je tiedu dalykai nuolat gretinami ir savaime koreguojami. 

Iš pirmo žvilgsnio atrodo, jog šis teiginys gerokai prieštarauja ma- 
no ankstesniems žodžiams, kad tokių teorijų pomėgį demokratinės tau- 
tos išsiugdo savo praktinio gyvenimo verpetuose. Nuosekliau panagri- 
nėjus paaiškėtų, jog čia nėra jokių prieštaravimų. 

Demokratinėse šalyse gyvenantys Žmonės noriai griebiasi abstrak- 
cijų, nes turi labai mažai laisvo laiko ir jo sutaupo bendrybes taikyda- 
mi konkretiems atvejams. Tai tiesa, bet siejasi tik su įprastomis, kas- 
dienėmis mintimis ir rūpesčiais. Komersantai paskubomis ir per daug 

nesigilindami susišluos visas abstrakcijas, susijusias su filosofija, po- 
litika, gamtos mokslais ir menu, bet, gerokai panagrinėję, atsirinks tas, 
kurios siejasi su prekyba, ir jas dar nuodugniau atsijos. 

Taip daro ir valstybės veikėjai, susidūrę su politinėmis abstrakci- 
jomis. 

Jeigu pasitaiko tema, itin pavojinga demokratinėms tautoms, ak- 
lai ir be saiko užsidegančiomis aistra abstrakcijoms, visuotinėms idė- 
joms, geriausia, kad tautos ja domėtųsi praktiškai ir kasdien. Tuomet 
jos norom nenorom įsigilintų į detales, ir atsiskleistų silpnosios teo- 
rijos vietos. 

Priemonės dažniausiai skausmingos, užtat jų poveikis neabejotinas. 

Šitaip demokratinės institucijos, versdamos kiekvieną pilietį prak- 
tiškai spręsti valdymo klausimus, sušvelnina besaikį polinkį į lygybės 
peršamas abstrakčias politines teorijas. 


V SKYRIUS 


Kaip JUNGTINĖSE VALSTIJOSE RELIGIJA 
NAUDOJASI DEMOKRATINIAIS INSTINKTAIS 


Ankstesniuose skyriuose jau aiškinau, kad Žmonės negali apsieiti 
be dogmatiškų įsitikinimų ir kad jie netgi labai pageidautini. Pridur- 
siu, jog iš visų dogmatiškų įsitikinimų labiausiai reikalingos man at- 
rodytų religinės dogmos; tokia išvada peršasi pati savaime, net jeigu 
atsižvelgiama tik į šio pasaulio interesus. 

Beveik nėra tokios žmogaus veiklos, kad ir kokia konkreti ar pri- 
vati ji būtų, kuri nebūtų atsiradusi iš labai abstrakčios idėjos, žmonių 
susikurtos apie Dievą, jo ryšį su Žmonija, apie sielos prigimtį ir parei- 
gas kitiems, į save panašiems žmonėms. Šiaip ar taip, tos idėjos yra 
bendras šaltinis, iš kurio išsirutulioja visa kita. 

Taigi be galo svarbu susikurti labai apibrėžtas idėjas apie Dievą, 
savo sielą, savo priedermes Kūrėjui ir kitiems Žmonėms, nes abejo- 
nė pagrindiniais principais visus Žmonių veiksmus pasmerktų atsitik- 
tinumui, O juos pačius — didesniam ar mažesniam chaosui ir bejė- 
giškumui. 

Tai svarbiausi dalykai, ir kiekvienam mūsų privalu turėti apie juos 
labai aiškią nuomonę, deja, kaip tik kiekvienam mūsų, paliktam liki- 
mo valiai, vien savo proto pastangomis sunkiausia tą nuomonę susi- 
daryti. 

Tik visiškai nuo kasdieniškų gyvenimo rūpesčių atpalaiduotas in- 
telektas, skvarbus, subtilus ir labai išlavintas protas didžiulių pastan- 
gų dėka per ilgą laiką galėtų įsismelkti į tas, tokias reikalingas tiesas. 

Be to, patys matome, jog filosofai, ir tie beveik niekada neįstengia 
nusikratyti abejonių, jog tikroji šviesa, rodanti jiems kelią, tolydžio 
blėsta, kas Žingsnis grasindama visai užgesti, ir jog, padėję tiek pa- 
stangų, jie sugebėjo apibendrinti keletą prieštaringų sąvokų, dėl kurių 
tūkstančius metų be perstojo galuojasi žmogaus protas, nesugebėda- 
mas nei prieiti tvirtos tiesos, nei bent jau atskleisti naujas klaidas. To- 

kios problemos gerokai pranoksta vidutinių gabumų Žmogaus lygį, ir 
net jeigu didumai Žmonių netrūktų sugebėjimų joms atsidėti, savaime 
suprantama, jie nesurastų tam laiko. 

Kasdieniam praktiniam Žmogaus gyvenimui būtina tvirta nuomo- 
nė apie Dievą ir Žmogaus prigimtį, tačiau tas pats kasdienis gyveni- 
mas trukdo žmogui ją susidaryti. 

Tai man atrodo keista. Yra mokslų, kurie, būdami naudingi liau- 
džiai, jai prieinami, bet esama mokslų, skirtų tik saujelei ir visiškai ne- 
pasiekiamų daugumai, kuriai jų pritaikymas rūpi kuo mažiausiai. Vie- 
naip- ar kitaip, šie mokslai kasdieniame gyvenime reikalingi visiems, 
nors jų studijos daugumai ir neprieinamos. 

Tad visuotinės idėjos apie Dievą ir žmogaus prigimtį priklauso tai 
rūšiai idėjų, kurių nedera priskirti kasdienei žmogaus proto veiklai; 
šiuo atveju daugiau laimima ir mažiau pralaimima pripažįstant auto- 
ritetą. 

Pagrindinis religijos tikslas ir didžiausias pranašumas yra tas, jog į 
kiekvieną tų esminių klausimų ji turi duoti aiškų, tikslų, miniai supran- 
tamą ir tvirtą atsakymą. 

Esama labai apgaulių ir absurdiškų religijų; šiaip ar taip, galima 
tvirtinti, jog kiekviena religija, kuri išsilaiko ką tik mano nusakytos 
įtakos sferoje, neketindama iš jos išsiveržti (beje, kai kurios bandė tai 
daryti, norėdamos visiškai pažaboti žmogaus proto polėkį ir dvasios 
laisvę), uždeda intelektui ir išganingą jungą; ir reikia pripažinti, kad 
jeigu ji ir neišgelbsti Žmogaus aname pasaulyje, bent yra labai reika- 
linga jų laimei ir taurumui šiame. 

Tai ypač taikytina Žmonėms, gyvenantiems laisvose šalyse. 

Sunaikinus valstybėje religiją, į aukščiausius intelekto sluoksnius 
įsiskverbia abejonė ir pusiau paralyžiuoja visą Žmogaus protinę veik- 
lą. Žmonės pripranta prie miglotų, nuolat besikeičiančių požiūrių į tai, 
kas labiausiai rūpi jų artimiesiems ir jiems patiems; jie blogai gina sa- 
vo įsitikinimus arba net jų atsižada, o kadangi netenka vilčių patys vie- 
ni išspręsti likimo skirtus uždavinius, aplaidžiai stengiasi apie tai ne- 
galvoti. 

Tokia padėtis išsekina dvasią, palaužia valią ir pamažėle rengia pi- 
liečius vergijai. 

Tuomet jie ne tik nesipriešina, kai iš jų atimama laisvė, bet dažnai 
ir patys ją atiduoda. 

Kai nebėra autoriteto nei religijos, nei juo labiau politikos srityje, 
žmonės netrukus ima baisėtis ta beribe nepriklausomybe. Tas amžinas 
visa ko nepastovumas ir kaita kelia nerimą ir vargina. Intelekto ir są- 
monės pasauliui nuolat banguojant, jie nori, kad nors materialiniame 
pasaulyje tvarka būtų tvirta ir pastovi, ir, nebegalėdami atgaivinti sa- 
vo ankstesniųjų įsitikinimų, susiranda sau kokį nors vadovą. 

Aš labai abejoju, ar žmogus kada nors galėtų ištverti visišką reli- 
ginę nepriklausomybę ir neribotą politinę laisvę. Esu linkęs manyti, 
j0g, jeigu jis netiki, turi paklusti kokiai nors valdžiai, o jeigu jis yra 
laisvas, turi būti tikintis. 

Nesu pastebėjęs, ar religija naudingesnė toms valstybėms, kur gy- 
venimo sąlygos maždaug vienodos, ar kitokios sanklodos šalims. 

Reikia pripažinti, jog lygybė, teikianti daug gėrio žmonėms, vis 
dėlto žadina, kaip šitai parodysiu vėliau, labai pavojingus instinktus; 
ji izoliuoja juos vienus nuo kitų ir kiekvienas ima rūpintis vien tik 
savimi. 

Ji plačiai atveria jų širdis medžiaginiams malonumams. 

Didžiausias religijų nuopelnas yra tai, jog jos įkvepia visiškai prie- 
šingus poreikius ir pomėgius. Nėra tokios religijos, kuri žmogaus troš- 
kimų tikslo nenukeltų už žemiškojo gyvenimo ribų ir neskatintų sie- 
los atsiplėšti nuo juslių pasaulio ir veržtis į aukštesnę plotmę. Taipgi 
nėra ir tokios religijos, kuri kiekvienai būtybei neskiepytų kokių nors 
priedermių Žmonijai ir, artindama prie jos, bent kartkartėmis atitrauk- 
tų nuo minčių apie save. Tai būdinga net pačioms apgauliausioms ir 
pavojingiausioms religijoms. 

Taigi religinga tauta savaime stipri kaip tik tuo požiūriu, kuriuo de- 
mokratinė yra silpna; ir tai įrodo, kaip svarbu, kad žmonės, tapdami 
lygūs, išsaugotų religiją. 

Neturiu nei teisės, nei noro nagrinėti, kokiomis antgamtinėmis prie- 
monėmis Dievas į žmogaus širdį diegia tikėjimą. Šiuo metu kalbu apie 
religijas tik grynai Žmogiškuoju požiūriu. Aš stengiuosi suprasti, kaip 
jos galėtų be pastangų išlaikyti galią mūsų demokratijos amžiais. 

Aš jau atskleidžiau, kaip sunkiai švietimo ir lygybės laikais žmo- 
gaus protas taikstėsi su dogmatiškais postulatais ir pripažino, kad tik 
religijos srityje jie labiausiai reikalingi. Pirmiausia tai rodo, jog tokiais 
laikais labiau nei kuriais kitais religijos turi būti daug santūresnės ir 
jokiu būdu neperžengti savo ribų, nes, norėdamos praplėsti įtaką už 

dvasinio pasaulio ribų, jos gali netekti pasitikėjimo apskritai bet ku- 
rioje srityje. Taigi jos pačios turi kruopščiai nusibrėžti savo įtakos 
žmogaus protui ribas, o kitur duoti jam visišką laisvę. 

Mahometas, nusileidęs iš dangaus, sudėjo į Koraną ne tik religines 
doktrinas, bet ir ir politinio gyvenimo taisykles, baudžiamąjį ir civili- 
nį kodeksą, mokslines teorijas. Evangelija, priešingai, byloja tik apie 
žmogaus ir Dievo, taip pat Žmonių tarpusavio santykius. Išskyrus tai, 
ji daugiau nieko nemoko ir neverčia kuo nors tikėti. Vien to, be tūks- 
tančio kitų priežasčių, pakanka įrodyti, jog islamas negalėtų ilgai vieš- 
patauti švietimo ir demokratijos laikais, o krikščionybei lemta viešpa- 
tauti amžių amžiais. 

Toliau kalbėdamas ta pačia tema, sakau, jog demokratijos laikais 
religijos, paprasto žmogaus požiūriu, gali išsilaikyti ne vien griežtai 
apribotoje tikėjimo dalykų sferoje; jų įtaka labai priklauso ir nuo skel- 
biamų įsitikinimų pobūdžio, ir nuo išorinių apeigų formų, kurių jos lai- 
kosi, ir nuo Žmonėms uždedamų priedermių. 

Mano ankstesnės pastabos apie lygybę, žadinančią begalę visuotinių 
nevaržomų idėjų, iš esmės tinka ir religijai. Būdami panašūs ir lygūs, 
žmonės lengvai pripažįsta vienintelį Dievą, kiekvienam jų duodantį tuos 
pačius įsakymus ir ta pačia kaina žadantį laimę būsimajame gyvenime. 
Žmonių giminės vienybės idėja jiems be perstojo skiepija vieno Kūrėjo 
idėją, o labai susiskaldę ir skirtingi žmonės mielai susikuria tiek dievy- 
bių, kiek esama tautų, kastų, luomų ir giminių, ir nusibrėžia tūkstančius 
kelių, kuriais kiekvienas skyrium galįs pasiekti dangų. 

Negalima paneigti, jog pati krikščionybė nėra vienaip ar kitaip pa- 
tyrusi tos įtakos, kurią socialinės ir politinės sąlygos daro religiniams 
įsitikinimams. 

Tuo metu, kai krikščionybė atsirado žemėje, Apvaizda, be abejo- 
nės, rengdama pasaulį jos atėjimui, didelę Žmonijos dalį nelyginant 
kokią milžinišką kaimenę buvo subūrusi cezarių viešpatystėje. Žmo- 
nės, sudarantys tą gausybę, buvo labai skirtingi, bet turėjo ir kai ką 
bendra, nes visi klausė tų pačių įstatymų, ir kiekvienas buvo toks silp- 
nas ir menkas palyginti su valdovo didybe, jog visi jie atrodė lygūs jo 
akivaizdoje. 

Reikia pripažinti, jog ta nauja ir ypatinga žmonijos būklė buvo palan- 
ki krikščionybės skelbiamoms tiesoms, ir tuo galima paaiškinti, kodėl 
taip lengvai ir greitai krikščionybė tuomet palenkė žmogaus dvasią. 

Visiškai kitokia padėtis susiklostė žlugus Romos imperijai. 

Romėnų pasaulis subyrėjo į tūkstančius druzgų, kiekviena tauta 
susigrąžino pirmykštį savarankiškumą. Netrukus tose tautose susikū- 
rė begalinė rangų hierarchija. Išryškėjo rasiniai skirtumai, kastos su- 
skaldė kiekvieną tautą į keletą tautų. Vykstant tam visuotiniam sam- 
brūzdžiui, kuris tarytum skatino kiekvieną visuomenę skaldytis kuo 
smulkiau, krikščionybė ne tik nepametė iš akių savo pačios skelbtų 
visuotinių idėjų, bet ir vienaip ar kitaip prisidėjo prie naujųjų tenden- 
cijų, atsiradusių susiskaldžius žmonijai. Žmonės, kaip ir anksčiau, 
garbino vienatinį Dievą, visa ko Kūrėją ir Globėją, bet kiekviena val- 
stybė, kiekvienas miestas ir, galima sakyti, kiekvienas Žmogus tarė- 
si galį gauti skyrium kokių nors privilegijų ir prie Viešpaties sosto 
turėti savų globėjų. Negalėdami suskaldyti Dievybės, Žmonės bent 
jau pagausino ir be saiko išaukštino jos tarnus. Didumai krikščionių 
angelų ir šventųjų garbinimas tapo beveik stabmeldišku kultu, ir vie- 
nu tarpu net būgštauta, ar krikščionybė nenusmuksianti ligi tų reli- 
gijų, kurias nugalėjo. 

Man atrodo savaime suprantama, jog kuo daugiau pertvarų, ski- 
riančių pasaulio valstybes ir tos pačios valstybės piliečius, sugriūva, 
tuo labiau Žmogaus sąmonė lyg pati savaime grįžta į vienatinį Visa- 
galį, visiems Žmonėms, neišskiriant nė vieno, liepiantį laikytis tų pa- 
čių įstatymų. Tad ypač demokratijos amžiais svarbu antraeilių Die- 
vo tarnų garbinimo nesuplakti su kultu, kurio vertas tik vienas Kū- 
rėjas. 

Man atrodo labai akivaizdi dar viena tiesa, jog demokratijos vieš- 
patavimo laikotarpiu religinių apeigų išorinės formos nėra tokios svar- 
bios kaip kitais laikais. 

Kalbėdamas apie filosofinį amerikiečių metodą, esu minėjęs, kad 
lygybės laikais niekas taip neižeidžia Žmogaus dvasios kaip reikala- 
vimai laikytis formalumų. Tokiais laikotarpiais gyvenantys žmonės ne- 
mėgsta retorikos; simboliai jiems atrodo tarsi vaikiški Žaislai, puošme- 
nos, dangstančios arba dabinančios tiesas, kurias labiau vertėtų pateik- 
ti nuogas, be to, dienos šviesoje; jų nė kiek nežavi ceremonijos, 0 i 
apeigų detales jie kreipia kuo mažiausiai dėmesio. 

Tiems, kurie demokratijos laikais įpareigoti rūpintis išviršinėmis 
religijų formomis, reikia ypač atsižvelgti į tuos įgimtus Žmogaus pro- 
to instinktus, kad vėliau neprireiktų beprasmiškai su jais kovoti. 

Aš tvirtai tikiu, jog išorinės apeigų formos yra būtinos; žinau, kad 
jos nukreipia Žmogaus dvasią į abstrakčių tiesų kontempliaciją, pade- 
da jas giliau įsisąmoninti ir jomis karštai įtikėti. Neįsivaizduoju, kaip 
būtų įmanoma išsaugoti religiją, atsisakant išviršinių apeigų formų. 
Kita vertus, man rodos, dabartiniais laikais būtų itin pavojinga be sai- 
ko jas gausinti ir puoselėti, veikiau derėtų mažinti ir išlaikyti tik tai, 
kas reikalingiausia pačios dogmos išsaugojimui, nes dogma yra reli- 
gijų esmė !, o apeigos tėra jų forma. Religijos skelbėjai, pasidarę 
smulkmeniški, nelankstūs ir atsitvėrę taisyklėmis, tarp Žmonių vis la- 
biau įsigalint lygybei, neilgai trukus virstaų fanatikų būreliu, apsuptu 
netikėlių minios. 

Žinau, jog man bus prieštaraujama, kad visos religijos esančios 
pagrįstos visuotinėmis-ir amžinosiomis tiesomis, todėl negalinčios 
pasiduoti nepastoviems kiekvieno šimtmečio reikalavimams, nes pra- 
rastų Žmonių akyse tikrumą ir reputaciją. Jau šiandien atsakau, jog 
reikia labai kruopščiai skirti pagrindines pažiūras, kurios sudaro įsi- 
tikinimus, ir tai, ką teologai vadina articles de foi, nuo antraeilių, su 
jomis susijusių idėjų. Religijoms privalu visados tvirtai ginti pirmą- 
sias, kad ir kokia būtų laiko dvasia; bet joms lygiai taip pat dera sau- 
gotis susisieti su pastarosiomis tokiais laikais, kai viskas pasaulyje 
be paliovos juda iš vienos vietos į kitą ir kai protas, pripratęs prie 
žmonijos reikalų tolydinės kaitos ir permainų, skausmingai ilgisi pa- 
stovumo. Išoriniai ir antraeiliai dalykai, man regis, turi šansų išlikti 
tik tuo atveju, kai stabili pati pilietinė visuomenė. Kitomis aplinky- 
bėmis stabilumas kelia pavojų. 

Mes pamatysime, jog iš visų aistrų, kurias pažadina arba sukursto 
lygybė, ypač vienai ji įkvepia gyvybės ir drauge įskiepija ją visų žmo- 
nių širdyse, — tai gerovės meilė. Gerovės siekimas — ryškiausias ir 
nekintamas demokratijos amžių bruožas. 

Manoma, jog religija, pasiryžusi sunaikinti tą visų troškimų moti- 
ną, galop bus jos pačios sunaikinta. Jeigu ji, panūdusi nukreipti žmo- 
nių Mintis nuo šios žemės gėrybių, skatins juos visą dėmesį sutelkti į 
amžinojo gyvenimo turtus, galima numatyti, jog Žmonių sielos vis tiek 


"Kiekviena religija turi tam tikrų, su pačia įsitikinimų esme suaugusių cere- 
monijų, kurių nevalia keisti. Tai ypač būdinga katalikybei; forma ir turinys 
ten dažniausiai taip glaudžiai susiję, jog sudaro tarytum visetą. 

išsprūs jai iš rankų ir pasiners į grynai medžiaginių ir trumpalaikių 
akimirksnio malonumų verpetus. 

Pagrindinis religijų uždavinys — išgryninti, subalansuoti ir apri- 
boti pernelyg karštą ir pernelyg didelį turtų, gerovės geismą, kuris 
lygybės laikais užvaldo žmones, bet, man regis, jos didžiai klystų 
bandydamos jį visiškai sutramdyti ir užgniaužti. Joms anaiptol nepa- 
vyks atgrėsti Žmonių nuo turtų aistros, bet jos gali išmokyti dorai 
krautis turtus. 

Taip prieinu prie paskutinės išvados, kuri tam tikra prasme aprė- 
pia visas kitas. Žmonėms ilgainiui panėšėjant vieniems į kitus ir tam- 
pant lygiais, itin svarbu, kad religijos, apdairiai traukdamosi nuo kas- 
dienių reikalų sumaišties, be reikalo nesikėsintų į visuotinai pripažin- 
tas idėjas ir mases -užvaldžiusius nesikeičiančius interesus. Mat 
visuomenės nuomonė vis labiau darosi pagrindinė ir neįveikiama jė- 
ga, kurios smųgių negali ilgai atlaikyti jokie priešininkai. Taip yra ir 
despoto valdomoje demokratinėje valstybėje, ir respublikoje. Lygybės 
laikais karaliai dažniausiai priverčia paklusti, bet tikėti visados priver- 
čia dauguma. Taigi visais klausimais, kurie neprieštarauja tikėjimui, 
reikia pataikauti daugumai. 

Pirmoje savo knygos dalyje aš parodžiau, kaip amerikiečių dvasi- 
ninkai šalinasi valstybės reikalų. Tai pats ryškiausias, bet ne vieninte- 
lis jų santūrumo pavyzdys. Amerikoje religija — atskiras pasaulis, kur 
viešpatauja dvasininkas, už to pasaulio ribų jis stengiasi niekada ne- 
išeiti; to pasaulio viduje jis valdo Žmonių protus; kitapus jis palieka 
Žmones vienus, atiduoda juos laisvei ir nepastovumui, būdingiems jų 
prigimčiai ir jų epochai. Nesu matęs tokios šalies, kur krikščionybė 
taip menkai laikytųsi formalumų, apeigų ir simbolių kaip Jungtinėse 
Valstijose ir Žmogaus protui pateiktų aiškesnių, paprastesnių ir supran- 
tamesnių idėjų. Nors Amerikos krikščionys suskilę į gausybę sektų ir 
tikėjimų, bet jų požiūris į savo religiją vienodas. Tai pasakytina ir apie 
katalikybę, ir apie kitus tikėjimus. Niekur kitur katalikų dvasininkai 
taip menkai tepaiso individualaus priedermių atlikinėjimo, taip nesi- 
stengia vaikytis nepaprastų, ypatingų išganymo būdų kaip Jungtinėse 
Valstijose; čia laikomasi įstatymo dvasios, o ne raidės; niekur kitur, 
kaip čia, taip įtikinamai nemokoma ir taip nuosekliai nesilaikoma Baž- 
nyčios doktrinos, kuri draudžia šventuosius garbinti labiau negu Die- 
vą. Beje, Amerikos katalikai labai nuolankūs ir labai nuoširdūs. 

Kita pastaba tiktų visų bendruomenių dvasininkams: amerikiečių 
dvasininkai anaiptol nesistengia viso Žmonių dėmesio nukreipti vien į 
būsimąjį anapusinį gyvenimą; dalį jų širdies jie mielai palieka kasdie- 
niams rūpesčiams; šios žemės turtus laiko svarbiu, nors ir antraeiliu 
dalyku. Patys jie neprisideda prie tų turtų gamybos, tačiau bent jau do- 
misi jos pažanga ir ja džiaugiasi; tikinčiajam tolydžio kalbėdami apie 
pomirtinį pasaulį kaip apie pagrindinį kiekvieno dievobaimingo žmo- 
gaus vilties ir baimės objektą, jie anaiptol nedraudžia dorai siekti ge- 
rovės šioje žemėje. Užuot įrodinėję, kokie tiedu pasauliai skirtingi ir 
priešingi vienas kitam, jie stengiasi atskleisti jųdviejų sąlyčio ir jung- 
ties vietas. 

Amerikos dvasininkai puikiai suvokia daugumos intelekto viršeny- 
bę ir ją gerbia. Jie ima kovoti prieš ją tik tada, kai toji kova neišven- 
giama. Jie niekad nesikiša į partijų ginčus, bet mielai pritaria savo lai- 
ko ir krašto visuotinėms pažiūroms ir nesipriešina aplink juos kunku- 
liuojančiam jausmų ir idėjų srautui. Jie stengiasi tobulinti amžininkus, 
bet jų nesišalina. Tad visuomenės nuomonė visad jiems palanki, remia 
juos ir globoja. Jų įsitikinimai ima viršų ir dėl savo orumo, ir daugu- 
mos nuomonės remiami. 

Taigi, toleruodama visus demokratijos instinktus, kurie nėra jai 
priešingi, ir net kai kuriais jų remdamasi, religija sugeba sėkmingai 
kovoti su pavojingiausiu savo priešininku — individualios nepriklau- 
somybės dvasia. 


VI SKYRIUS 
APIE KATALIKYBĖS PLITIMĄ JUNGTINĖSE VALSTIJOSE 


Amerika — demokratiškiausia pasaulio šalis ir drauge tai šalis, kur, 
remiantis pasitikėjimo vertais šaltiniais, labiausiai paplitusi kataliky- 
bė. Iš pradžių tai stebina. 

Čia reikia turėti galvoje du dalykus: lygybė nuteikia žmones laiky- 
tis savo nuomonės, tačiau, kita vertus, ji paveikia jų protus ir jausmus 
taip, kad jie nori turėti vienintelę, paprastą ir tą pačią visuomenės val- 
džią visiems. Tad Žmonės, gyvenantys demokratijos laikais, labai lin- 
kę kratytis bet kokio religinio autoriteto. Tačiau, sutikę paklusti to- 
kiam autoritetui, nori, kad jis bent jau būtų vienalytis ir visiems vie- 
nodas. Religijos, neturinčios aiškaus bendro pamato, savaime kelia 
nepasitikėjimą, ir žmonės beveik lengvai daro išvadą, jog yra ne vie- 
na religija. 

Mūsų laikais labiau nei kitados pastebima, jog katalikai praranda 
tikėjimą, o protestantai tampa katalikais. Kai į katalikybę žvelgiama 
iš vidaus, ji neatrodo patraukli, o stebima iš šalies, ji laimi. Tai nesun- 
ku paaiškinti. 

Mūsų dienų Žmonės iš prigimties nelabai linkę tikėti, bet, vos tik 
jiems pradėjus išpažinti kokį tikėjimą, tuojau pabunda slaptas instink- 
tas, nejučia traukiantis juos prie katalikybės. Daugelis Romos katali- 
kų Bažnyčios teiginių ir papročių jiems kelia nuostabą, bet slapčia jie 
žavisi jos galia ir nepaprasta vienybe. 

Jeigu katalikybei pavyktų galų gale atsiriboti nuo jos sukeliamų po- 
litinių rietenų, beveik neabejoju, pati amžiaus dvasia, kuri šiuo metu 
atrodo jai tokia priešiška, galėtų tapti stipria jos sąjungininke ir padė- 
tų laimėti didžių pergalių. 

Viena būdingiausių Žmogaus proto silpnybių — noras suderinti 
priešingus principus ir laimėti santarvę logikos sąskaita. Taigi visados 
buvo ir bus Žmonių, kurie, leisdami vadovauti savo religiniams įsitiki- 

nimams, nori išsaugoti kitų pažiūrų savarankiškumą ir palieka savo 
protą atsitiktinumo valiai — svyruoti tarp paklusnumo ir laisvės. Bet, 
man regis, jog tokių bus mažiau demokratijos amžiais nei kuriais ki- 
tais laikais ir jog jų vaikaičiai vis labiau stengsis pasiskirstyti tik į dvi 
dalis: tuos, kurie visiškai atsižada krikščionybės, ir tuos, kurie grįžta 
į Romos Bažnyčios globą. 


VII SKYRIUS 
KoDĖL DEMOKRATINĖS TAUTOS LINKSTA Į PANTEIZMĄ 


Vėliau aš parodysiu, kaip demokratinių tautų polinkis į visuotinės 
idėjas pasireiškia politikoje, bet dabar noriu atskleisti jo įtaką filoso- 
fijai. 

Niekas negalėtų nuginčyti, jog mūsų dienomis labai paplito pan- 
teizmas. Juo aiškiai persmelkta dalis Europos raštijos. Vokiečiai die- 
gia jį į filosofiją, prancūzai — į literatūrą. Daugelyje grožinės lite- 
ratūros kūrinių, išleidžiamų Prancūzijoje, pasitaiko nemaža teiginių 
arba aprašymų, perimtų iš panteistinių mokymų, arba pastebimas sa- 
votiškas jų autorių polinkis į panteizmą. Tai, man regis, anaiptol ne 
atsitiktinumas, bet gilias šaknis turintis reiškinys. 

Didėjant lygybei, kiekvienas individas darosi vis labiau panašesnis 
į kitus, silpnesnis ir menkesnis, ir pamažu priprantama matyti ne pi- 
liečius, o tiktai liaudį. Individas pamirštamas, imama kalbėti apie žmo- 
nių giminę. 

Tokiais laikais žmogaus protas linksta aprėpti išsyk daugybę skir- 
tingų dalykų ir amžinai trokšta gausybę padarinių aiškinti viena vie- 
nintele priežastimi. 

Jis apsėstas vienovės idėjos, visur jos ieško, o kai mano suradęs, 
ilsisi mėgaudamasis jos prieglobsčiu. Pasaulyje jis sugeba rasti tik Kū- 
rėją ir Jo kūrinį, tačiau toks elementarus suskirstymas jį varžo, ir jis 
stengiasi išplėtoti ir supaprastinti savo mintį, Dievą ir pasaulį sujung- 
damas į vienumą. Jeigu man pasisektų aptikti tokią filosofinę sistemą, 
pagal kurią visi materialūs ir nematerialūs, regimi ir neregimi daiktai, 
esantys pasaulyje, yra atskiros dalys milžiniškos Esybės, kuri vienin- 
telė lieka amžina ir nekintama, be paliovos kintant ir transformuojan- 
tis visoms Jos sudėtinėms dalims, būtų nesunku padaryti išvadą, jog 
žmonėms, gyvenantiems demokratijos laikais, tokia sistema, nors ir 
griaunanti Žmogaus individualybę, o gal kaip tik todėl, kad ją griau- 
na, turėtų slapto žavesio. Visi Žmonių protiniai įpročiai padeda jiems 

tai suvokti ir nukreipia juos keliu, kuriuo einant tokią sistemą leng- 
viausia įgyvendinti. Ji savaime masina vaizduotę ir teikia jai peno, ža- 
dina proto puikybę ir skatina jo tingumą. 

Iš visų filosofinių sistemų, kuriomis remiantis siekiama pažinti pa- 
saulį, panteizmas, man regis, labiausiai gali suvilioti žmogaus protą 
demokratijos laikais. Tie, kurie brangina tikrąją žmogaus didybę, turi 
susivienyti ir bendromis jėgomis prieš jį kovoti. 


VIII SKYRIUS 


KAIP LYGYBĖ ĮPERŠA AMERIKIEČIAMS MINTĮ 
APIE NEPAPRASTĄ ŽMOGAUS SUGEBĖJIMĄ TOBULĖTI 


Lygybė įperša Žmogaus protui daug minčių, kurios šiaip jau nebū- 
tų atėjusios pačios savaime, ir apverčia beveik visas, jau turimas. Pa- 
vyzdžiui, imkime kad ir gebėjimo tobulėti idėją, nes ji yra viena pa- 
grindinių idėjų Žmogaus sąmonėje ir pati savaime yra didžioji filoso- 
finė teorija, tolydžio daranti įtaką visiems praktiniams reikalams. 

Nors žmogus daugeliu atžvilgių panašus į gyvulius, tačiau tik jam 
vienam būdinga tokia ypatybė: jis tobulėja pats, o jie netobulėja. Žmo- 
nija negalėjo neatskleisti to skirtumo priežasties. Tad gebėjimo tobu- 
lėti idėja yra tokia pat sena kaip pasaulis; lygybė ne atrado ją, bet su- 
teikė jai naują pobūdį. 

Kai piliečiai surūšiuojami pagal rangą, amatą, kilmę ir visi priver- 
sti eiti tuo keliu, kurio pradžioje atsidūrė atsitiktinumo dėka, kiekvie- 
nas tariąsi matąs čia pat paskutines Žmogaus gebėjimų ribas, ir niekas 
nesistengia kovoti prieš neišvengiamą likimą. Tai nereiškia, jog aristo- 
kratijos valdoma valstybė visiškai nuginčija žmogaus gebėjimą tobu- 
lintis ir tobulėti, bet, šiaip ar taip, nelaiko jo begaliniu. Ji turi galvoje 
pagerinimą ar pagerėjimą, bet anaiptol ne esminį pasikeitimą; ji įsi- 
vaizduoja, kad būsimų visuomenių padėtis pagerėsianti, bet ne pasi- 
keisianti, būsianti kitokia; sutikdama, jog Žmonija nužengusi gana to- 
li ir galinti pažengti dar toliau, ji iš anksto nustato Žmonijai neperžen- 
giamas ribas. 

Taigi ji netiki, kad pasiekė aukščiausią gėrį ir absoliučią tiesą (koks 
žmogus ar kokia tauta galėtų kada nors subrandinti tokią beprotišką 
mintį?), bet mielai save įtikinėja, jog pasiektas maždaug toks didybės 
ir pažinimo lygmuo, kuris atitinka mūsų netobulą prigimtį; o kadangi 
aplink niekas nejuda, ji mielai sutinka su mintimi, jog viskas taip ir tu- 
ri būti. Štai tada įstatymų leidėjas tariasi leidžiąs amžinuosius įstaty- 
mus, tautos ir karaliai trokšta statyti paminklus visiems laikams, o da- 

bartinė karta apsiima apsaugoti būsimąsias kartas nuo kada nors iškil- 
siančių rūpesčių dėl savo likimo. 

Kastoms nykstant, luomams susilyginant, audringai maišantis žmo- 
nėms, keičiantis tradicijoms, papročiams, įstatymams, atsiskleidžiant 
naujiems faktams ir naujoms tiesoms, senoms pažiūroms dingstant ir 
naujoms užimant jų vietą, Žmogaus protas visada įsivaizduoja ide- 
alaus, bet sunkiai įgyvendinamo tobulėjimo galimybę. 

Kiekvieno žmogaus akyse viskas be perstojo kinta. Kai kieno nors 
padėtis blogėja, žmogus puikiai supranta, jog niekas — nei tauta, nei 
individas, kad ir kokie būtų išsilavinę, — negali išvengti savo likimo. 
Kai kam pasiseka pagerinti savo padėtį, ir žmogus daro išvadą, jog jis 
apskritai yra apdovanotas begaliniu gebėjimu tobulėti. Nesėkmės jį 
persergi, kad niekas negali didžiuotis atradęs absoliutų gėrį; sėkmės 
skatina nuolatos jo ieškoti. Taip vis ieškodamas, klupdamas ir vėl sto- 
damasis, dažnai nusivildamas, niekad neprarasdamas ištvermės, jis 
nuolat siekia tos begalinės didybės, kurią mato dūluojant Žmonijai 
skirto kelio gale. 

Sunku nustatyti, kiek duoda toji žmogaus begalinio tobulėjimo fi- 
losofinė teorija ir kokią stebuklingą įtaką ji daro tiems, kurie linkę ne 
tiek mąstyti, kiek veikti ir gyvena tarytum vadovaudamiesi jiems ne- 
žinoma teorija. 

Susitinku amerikietį jūrininką ir klausiu, kodėl jo krašto laivai sta- 
tomi taip, kad neilgai laikytųsi, ir jis tvirtai man pareiškia, jog laivi- 
ninkystė taip greitai žengia į priekį, kad pats gražiausias laivas veikiai 
bus netinkamas, jei išsilaikysiąs ilgiau nei kelerius metus. 

Tie žodžiai, atsitiktinai pasakyti netašyto Žmogaus apie kokį nors 
dalyką, man padeda įžiūrėti visuotinę ir sisteminę idėją, kuria vado- 
vaudamasi visus reikalus tvarkosi didžioji tauta. 

Aristokratijos: valdomos valstybės iš prigimties yra linkusios per- 
nelyg apriboti žmogaus tobulėjimo galimybes, o demokratinės tautos 
kartais be saiko jas išplečia. 

KoDĖL AMERIKIEČIŲ PAVYZDYS NEĮRODO, 
JOG DEMOKRATINEI TAUTAI NEBŪDINGAS POLINKIS 
Į MOKSLUS, LITERATŪRĄ IR MENĄ 


Reikia pripažinti, jog mūsų laikais yra nedaug tokių civilizuotų 
kraštų, kur aukštieji mokslai būtų taip mažai pažengę kaip Jungtinėse 
Valstijose ir kur būtų mažiau didžių menininkų, garsių poetų ir Žymių 
rašytojų. 

To reiškinio nustebinti, daugelis europiečių įvertino jį kaip savai- 
minį ir neišvengiamą lygybės rezultatą ir tarė sau, kad jeigu kada nors 
visoje žemėje paims viršų demokratinė santvarka ir jos institucijos, 
žmogaus protui atsivers, kaip pamažu blėsta jį apšviečianti šviesa ir 
kaip žmonija vėl grimzta į tamsybes. 

Šitaip svarstantieji, mano nuomone, suplaka kai kurias idėjas, ku- 
rias reikėtų atskirti ir išnagrinėti skyrium. Mat tai, kas yra demokra- 
tiška, jie painioja su tuo, kas yra amerikietiška. 

Pirmųjų imigrantų religija, kurią perėmė palikuonys, buvo labai 
elementari, besiremianti griežtais, kone laukiniškais principais, nepa- 
kanti išoriniams simboliams ir prašmatnioms ceremonijoms. Savaime 
suprantama, ji buvo iš prigimties nepalanki menams ir literatūriniams 
pomėgiams. 

Amerikiečiai — labai sena ir labai apsišvietusi tauta, atsidūrusi 
naujame beribiame krašte, kur gali nevaržomai gyventi ir gausinti jo 
gėrybes. Tokių dalykų dar nebūta pasaulyje. Amerikoje kiekvienas 
randa kitur nežinomų galimybių pralobti arba pasididinti turtą. Godu- 
mas ten neleidžia protui nė akimirkos mėgautis išmonės malonumais, 
intelekto veikla ir be atilsio verčia jį siekti turtų. Jungtinėse Valstijo- 
se, kaip ir visuose kituose kraštuose, tam tikri gyventojų sluoksniai 
verčiasi gamyba, kiti — prekyba, bet tiktai ten, kaip niekur kitur, visi 
žmonės užsiima drauge ir gamyba, ir prekyba. 

Vis dėlto esu įsitikinęs, jog jeigu amerikiečiai gyventų vieni visa- 
me pasaulyje, naudodamiesi iš protėvių paveldėtomis laisvėmis ir Ži- 
niomis ir paklusdami įgimtoms aistroms, jie gana greitai susivoktų, 
kad, patiems nekuriant teorijos, neįmanoma ilgai ir vaisingai naudotis 
mokslo laimėjimais. Jie susiprotėtų, jog, sąveikaujant įvairioms sri- 
tims, didėja patyrimas, ir, kad ir kaip būtų įsitraukę į savo troškimų, 
savo pagrindinio tikslo įgyvendinimą, neilgai trukus turėtų pripažinti, 
jog, norint greičiau pasiekti tikslą, reikia nuo jo retkarčiais nukrypti. 

Beje, polinkis į intelektinius malonumus yra toks įgimtas civilizuo- 
to žmogaus širdžiai, jog labai civilizuotose tautose, mažiausiai linku- 
siose į juos pasinerti, visada esama piliečių, negalinčių be tokių ma- 
lonumų gyventi. Tas intelektinis poreikis, vos tik pasireiškęs, nedel- 
siant patenkinamas. 

Tačiau tuo metu, kai amerikiečiai buvo savaime linkę pritaikyti 
mokslus verslams, pasilengvinti gyvenimą, išsimokslinę ir apsiskaitę 
europiečiai stengėsi gilintis į pagrindines tiesos ištakas ir drauge to- 
bulino visa, kas gali žadinti malonumą ir kas turi tenkinti žmogaus po- 
reikius. 

Jungtinių Valstijų gyventojai buvo glaudžiai susiję tiek kilme, tiek 
bendrais papročiais su viena labiausiai apsišvietusių Senojo Pasau- 
lio tautų. Ten buvo daugybė garsių mokslininkų, didžių rašytojų, ir 
jie galėjo kiek tinkami semtis intelekto turtų nė neketindami patys jų 
kaupti. 

Aš nesutinku atplėšti Amerikos nuo Europos, nors jas ir skiria van- 
denynas. Jungtinių Valstijų gyventojai, mano nuomone, — tai dalis 
anglų, kuriems lemta išžvalgyti Naujojo Pasaulio girias, o kita tautos 
dalis, turėdama daugiau laisvalaikio ir mažiau materialinių rūpesčių, 
gali atsidėti mąstymui ir visokeriopai tobulinti minties viešpatiją. 

Taigi amerikiečių padėtis išimtinė, ir, reikia manyti, tokių sąlygų 
niekad neturės jokia demokratinė valstybė. Puritoniška prigimtis, gry- 
nai prekybiniai papročiai, net jų gyvenamas kraštas, tarytum savaime 
nukreipiantis protus nuo gilinimosi į mokslus, literatūrą ir menus, Eu- 
ropos kaimynystė, leidžianti šalintis mokslų ir drauge apsauganti nuo 
tamsuoliškumo, — žodžiu, tūkstančiai ypatingų priežasčių, iš kurių 
paminėjau tik pagrindines, vienaip ar kitaip paskatino amerikiečius vi- 
są dėmesį sutelkti į grynai medžiaginius dalykus. Aistros, poreikiai, 
auklėjimas, aplinkybės — viskas, rodos, iš tikrųjų vertė amerikietį Žiū- 

rėti į žemę. Religija vienintelė retkarčiais paakindavo kilstelėti akis ir 
pažvelgti į dangų. 

Tad nelyginkime visų demokratinių tautų su Amerika ir stenkimės 
pamatyti joms būdingus bruožus. 

Galima įsivaizduoti tokią valstybę, kur nėra nei kastų, nei hierar- 
chijos, nei visuomenės sluoksnių, kur įstatymas, nepripažindamas jo- 
kių privilegijų, po lygiai skirsto palikimus ir drauge atsižada kultū- 
ros ir laisvės. Tai ne šiaip kokia tuščia hipotezė; vadovaudamasis as- 
menine nauda, koks nors despotas gali padaryti lygius visus savo 
valdinius ir palikti juos neišprususius, idant būtų lengviau juos lai- 
kyti vergijoje. 

Tokio pobūdžio demokratinė tauta ne tik neparodys jokių sugebė- 
jimų ar polinkių į mokslus, literatūrą, menus, bet, reikia manyti, nie- 
kados jai nekils netgi mintis tuo domėtis. 

Paveldėjimo įstatymas pats savaime sunaikins turtus, skirtus at- 
einančiai kartai, ir niekas nebekaups naujų. Vargšas, likęs (be išsi- 
mokslinimo ir laisvės, net nesusivoks, kad jam reikia siekti turtų, o 
turtuolis grims į skurdą, nemokėdamas savo gėrybių apsaugoti. Ne- 
ilgai trukus tiedu piliečiai pasidarys visiškai ir amžinai lygūs. Tuo- 
met niekas neturės nei laiko, nei noro atsidėti intelektinei veiklai ir 
jos malonumams. Visi glūdos apkiautę, visi kaip vienas tokie pat ne- 
mokšos ir vergai. 

Vos tik įsivaizdavęs tokią demokratinę visuomenę, pasijuntu tary- 
tum kokiame tamsiame, tvankiame požemyje, kur blėsta ir gęsta iš 
kažkur atnešta šviesa. Staiga pasijuntu prislėgtas baisaus sunkumo, ir 
man atrodo, jog aklinoje tamsoje klupinėju ieškodamas kelio į lauką 
ir šviesą. Bet visa tai netinka jau apsišvietusiems Žmonėms, kurie iš- 
saugo laisvę, panaikinę asmens ir paveldėjimo teises, laidavusias tur- 
to neliečiamybę tam tikriems asmenims ir luomams. 

Apsišvietę Žmonės, gyvenantys demokratinėje visuomenėje, pui- 
kiai suvokia, jog niekas nei riboja, nei tramdo, nei verčia prisirišti prie 
turimo turto. 

Taigi Žmonės stengiasi jį gausinti. Būdami laisvi, jie bando tai da- 
ryti visi, bet ne visiems vienodai sekasi. Įstatymai, tiesa, nebesuteikia 
jokių privilegijų, bet įsikiša gamta. Kadangi labai didelė yra įgimta ne- 
lygybė, turtai pasiskirsto tuo metu, kai kiekvienas, trokšdamas pralob- 
ti, bando naudotis visais savo sugebėjimais. 

Paveldėjimo įstatymas vis dar priešinasi turtingų giminių kūrimui- 
si, bet nebedraudžia žmonėms lobti. Jis tolydžio grąžina piliečius prie 
bendro lygmens, o tie stengiasi nuo jo atsiplėšti; jų turtinė nelygybė 
darosi tuo didesnė, kuo didesnė jų laisvė ir kuo platesnis akiratis. 

Mūsų laikais atsirado neįprastumu ir talentais garsi sekta, sugalvo- 
jusi visus turtus sukaupti centrinės vadovybės rankose ir įpareigoti ją 
vėliau skirstyti juos visiems Žmonėms, atsižvelgiant į nuopelnus. Taip 
būtų išsigelbėta nuo visiškos ir amžinos lygybės, regis, gresiančios de- 
mokratinėms visuomenėms. 

Yra dar viena išeitis, paprastesnė ir ne tokia pavojinga: niekam 
neteikti privilegijų, visiems duoti vienodą išsilavinimą, garantuoti 
vienodą nepriklausomybę ir leisti kiekvienam rūpintis savo vieta. 
Netrukus pasireikš savaiminė nelygybė, ir turtai atiteks patiems ap- 
sukriausiems. 

Taigi laisvose demokratinėse visuomenėse visados bus gausu pasi- 
turinčių ir pralobusių Žmonių. Tie turtingi Žmonės nebus taip glaudžiai 
tarpusavy susiję, kaip buvo susiję senosios aristokratijos atstovai. Jie 
bus skirtingų temperamentų ir beverk niekad neturės tokio tikro, visiš- 
ko laisvalaikio, bet jų bus nepalyginamai daugiau, nei galėjo būti aris- 
tokratijos laikais. Tie Žmonės anaiptol nebus užsiėmę vien kasdieny- 
bės medžiaginiais rūpesčiais ir galės, žinoma, labai nevienodai; imtis 
protinės veiklos ir patirti jos teikiamus malonumus. Ir tikrai imsis, nes, 
kaip sakoma, Žmogaus protas, viena vertus, krypsta į tai, kas ribota, 
naudinga, materialu, o kita vertus, smelkiasi į begalybę, į grožį, į tai, 
kas nematerialu. Fiziniai poreikiai protą tempia prie Žemės, tačiau, vos 
tik šiems saitams nutrūkus, jis savaime kyla aukštyn. 

Pagausės ne tik žmonių, galinčių domėtis proto ir dvasios kūriniais, 
bet ir pats polinkis į intelektinius malonumus pamažu taps prieinamas 
tiems, kurie aristokratinėje visuomenėje tarytum neturėjo nei laiko, nei 
sugebėjimų, nei galimybių jiems atsidėti. 

Kai nebėra paveldimų turtų, luominių privilegijų ir kilmės prero- 
gatyvų ir kai kiekvienas turi kliautis tik savo jėgomis, paaiškėja, jog 
pagrindinė Žmonių turtinės nelygybės priežastis yra protas. Visa tai, 
kas padeda gludinti, lavinti, dabinti protą, tuojau įgyja nepaprastos 
vertės. 

Net ir miniai itin ryškiai atsiskleidžia mokslo nauda. Tie, kuriems 
nerūpi jo žavesys, vertina jo rezultatus ir stengiasi jų siekti. 

Demokratijos laikais, viešpataujant mokslui ir laisvei, niekas neski- 
ria vieno Žmogaus nuo kito ir neprikausto prie vienos vietos: Žmonės 
iškyla ir nusmunka nepaprastai greit. Jie palaiko tokius artimus san- 
tykius vieni su kitais, jog nuolat susitinka visų sluoksnių žmonės. Jie 
bendrauja ir maišosi kasdien, mėgdžioja vieni kitus, varžosi vieni su 
kitais. Tam reikia daug idėjų, nuomonių, norų, kurių nebūtų buvę, jei 
visuomenė būtų buvusi suskirstyta rangais ir nejudri, sustabarėjusi. 
Tokioje visuomenėje tarnas niekada nesišalina pono pramogų, malo- 
numų ir darbų, varguolis — turčiaus problemų. Kaimietis stengiasi pa- 
nėšėti į miestietį, 0 provincijos — neatsilikti nuo metropolio. 

Žodžiu, niekas nesileidžia lengvai įmurkdomas į kasdienybės rū- 
pesčių akivarą, ir netgi pats paprasčiausias amatininkas kartais vog- 
čia smalsiai dirsčioja į aukštesnįjį intelekto pasaulį. Tiesa, skaitoma ir 
domimasi skaitymu kitaip negu aristokratų laikais, bet skaitytojų to- 
lydžio gausėja ir ilgainiui knygų skaitymas patraukia visus piliečius. 

Kai tik minia pradeda domėtis intelektine veikla, atsiranda didelių 
galimybių pelnyti garbės, galybės ir turtų. Lygybės pažadinti troški- 
mai prasisiekti tuojau ima gręžtis į visas kitas. Nepaprastai gausėja už- 
siimančių mokslais, literatūra, menais. Protinių interesų pasaulyje už- 
verda didelė veikla; kiekvienas stengiasi ten prasismelkti ir atkreipti 
visuomenės dėmesį. Daugeliu atvejų viskas panėši į tai, kas dedasi 
Jungtinių Valstijų politiniame gyvenime; darbai dažniausiai atliekami 
netobulai, bet jų be galo daug, ir nors kiekvieno individo pastangų re- 
zultatai palyginti menki, bendri rezultatai visados gana reikšmingi. 

Taigi netiesa, kad demokratijos laikais Žmonės iš prigimties abejin- 
gi mokslams, literatūrai, menams; tik reikia pripažinti, jog savaip jais 
užsiima, savo ruožtu įdiegdami jiems būdingų dorybių ir trūkumų. 

KoDĖL AMERIKIEČIUS LABIAU DOMINA 
NE MOKSLINĖ TEORIJA, O JOS TAIKOMO!II VERTĖ 


Demokratinė santvarka ir jos institucijos nevaržo Žmogaus proto 
polėkio, bet nukreipia tam tikra linkme. Tos pastangos, nors ir labai 
apribotos, yra gana didelės, ir, tikiuosi, man bus atleista, jei truputį su- 
telksiu į jas dėmesį. 

Čia galima pasinaudoti kai kuriomis išvadomis, padarytomis kal- 
bant apie amerikiečių filosofinį metodą. 

Lygybė kiekvienam Žmogui išugdo norą pačiam spręsti apie viską 
ir įdiegia polinkį siekti to, kas apčiuopiama ir tikra, be to, panieką tra- 
dicijoms ir formalumams. Tos bendrosios tendencijos išryškėja šiame 
skyriuje plėtojant pasirinktą temą. 

Tie, kurie demokratinėse šalyse užsiima mokslais, visada bijo nu- 
klysti į utopijas. Jie nepasitiki sistemomis, labiau laikosi faktų ir pa- 
tys juos nagrinėja. Kadangi ne taip jau paprasta jiems primesti kokį au- 
toritetą, jie niekada nėra linkę kliautis mokytojo žodžiu; priešingai, be 
perstojo stengiasi jo teiginiuose įžvelgti silpnąją vietą. Mokslo tradi- 
cijos jiems taip pat nedaro įspūdžio; jie niekada veltui negaišta laiko 
kokios nors mokyklos subtilybių studijoms, niekina skambius žodžius. 
Jie smelkiasi kuo gilyn į rūpimą temą ir pagrindinius teiginius mieliau 
dėsto šnekamąja kalba. Mokslo tyrimai tuomet atrodo laisvesni ir tik- 
resni, ne tokie išpūsti. 

Protas, man regis, mokslo žinias gali skirstyti į tris dalis. 

Pirmąją sudaro teoriškiausi principai ir abstrakčiausios sąvokos, 
kurių pritaikymas dar absoliučiai neaiškus arba labai tolimas. 

Antrąją sudaro visuotinės tiesos, kurios, nors vis dar remdamosi 
grynąja teorija, šiaip ar taip, tiesiausiu ir trumpiausiu keliu skatina die- 
gimą praktikoje. 

Trečiąją sudaro diegimo metodai ir praktinio darbo priemonės. 

Kiekvieną iš tų skirtingų mokslo dalių galima studijuoti skyrium, 


502 


MOKSLO TAIKOMOJI VERTĖ 503 


nors protas ir patyrimas mus moko, jog nė viena jų negalėtų ilgai gy- 
vuoti, jei būtų visiškai atsieta nuo kitų dviejų. 

Amerikoje grynai praktiniai mokslai yra nepaprastai plėtojami, ga- 
na didelis dėmesys skiriamas ir toms teorinėms žinioms, be kurių ne- 
įmanoma imtis praktinio darbo. Šiuo atveju amerikiečių protas visada 
būna blaivus, laisvas, savitas ir vaisingas; užtat Jungtinėse Valstijose 
beveik nėra Žmonių, atsidėjusių grynai teoriniams ir abstraktiesiems 
žmonijos mokslams. Šiuo požiūriu amerikiečiai itin išsiskiria iš kitų, 
nors, man regis, tai pastebima ir visose kitose demokratinėse šalyse, 
tik ne taip akivaizdžiai. 

Iškiliesiems mokslams arba bent jau iškiliausiajai mokslų daliai vi- 
sų labiausiai reikalingas abstraktus mąstymas, bet demokratinės visuo- 
menės terpė jam pati nepalankiausia. Priešingai negu aristokratinėje 
šalyje, čia nerasi gausesnio visuomenės sluoksnio, kuriam nereikia 
niekuo rūpintis, nes jis visko turi, nei kitokio sluoksnio, kuris nesiima 
jokios veiklos todėl, kad neturi vilčių ką nors pakeisti į gera. Jungti- 
nėse Valstijose visi blaškosi: vieni siekia valdžios, kiti vaikosi turtų. 
Kur galima rasti ramią kertelę ar užuoglaudą rimtiems apmąstymams 
visuotinėje sumaištyje, kur tolydžio kertasi priešingi interesai, kur 
žmonės be perstojo veržiasi prie turtų? Kaip galima sutelkti mintis į 
kokį nors vieną dalyką, kai aplinkui viskas knibždėte knibžda ir kai 
tave patį kasdien įtraukia audringas srautas, nešantis su savim visa, kas 
pasitaiko pakeliui? 

Reikia aiškiai skirti tą nuolatinį judėjimą, vykstantį ramios, jau nu- 
sistovėjusios demokratijos šalyje, nuo audringo revoliucinio šėlsmo, be- 
veik visada kylančio gimstant ir formuojantis demokratinei visuomenei. 

Kai smurtinga revoliucija vyksta labai civilizuotoje valstybėje, ji 
neabejotinai sukrečia Žmonių jausmus ir pažiūras. 

Tai ypač sakytina apie demokratines revoliucijas, kurios, išjudin- 
damos iškart visus visuomenės sluoksnius, drauge pažadina kiekvie- 
no piliečio širdyje didžius siekius. 

Prancūzai staiga padarė tokią nuostabią pažangą tiksliųjų mokslų 
srityje kaip tik tuo metu, kai galutinai sugriovė senosios feodalinės 
santvarkos likučius, todėl toji netikėta kūrybinė veikla turėtų būti pri- 
skirta ne demokratijai, bet neregėto masto revoliucijai, žengusiai su ja 
koja kojon. Tai, kas atsitiko tuomet, buvo išimtis; būtų neatsargu mi- 
nėti tai kaip visuotinio dėsnio požymį. 

Didelės revoliucijos ne ką labiau būdingos demokratinėms šalims 
negu visoms kitoms valstybėms; netgi manyčiau, jog nelabai būdingos. 
Tačiau tose šalyse visą laiką vyksta įkyrus, prislopintas sambrūzdis, 
tarsi tolydinis žmonių pjudymasis, kuris erzina ir sekina protą, užuot 
jį skatinęs veikti ar taurinęs. 

Žmonėms demokratinėse šalyse ne tik sunku atsidėti apmąsty- 
mams, bet jie iš prigimties netgi menkai juos vertina. Demokratinės 
socialinės sąlygos ir institucijos didumą Žmonių skatina nuolat veikti, 
tačiau protavimo įpročiai, naudingi veiklai, ne visada pravartūs mąs- 
tymui. Veiklos žmogus dažniausiai priverstas tenkintis apytikriais da- 
lykais, nes, norėdamas tobulai apgalvoti kiekvieną detalę, niekada ne- 
suspėtų įgyvendinti sumanymo. Jis nuolat turi remtis mintimis, kurių 
nespėja išrutulioti, nes jam pravartesnis pačios minties atsiradimas ne- 
gu griežtas jos tikslumas. Apskritai jam kur kas pravarčiau remtis ko- 
kiais nors klaidingais principais, negu gaišti laiką, tikrinant visų tų 
principų teisingumą. Gyvenime nusveria anaiptol ne ilgi moksliniai 
įrodymai. Viską lemia staigi mintis, dingtelėjusi įsigilinus į kokį daly- 
ką, nepastovių minios aistrų kasdienis svarstymas, palanki aplinkybė 
ir sugebėjimas staigiai ja pasinaudoti. 

Demokratijos laikais, kai beveik kiekvienas Žmogus įsijungęs į kas- 
dienę veiklą, paprastai yra labai vertinamos paviršutiniškos mintys ir 
staigi reakcija; priešingai, visiškai nevertinamas lėtas, nuodugnus min- 
ties darbas. 

Tokia visuomenės nuostata daro įtaką mokslo Žmonių sąmonei: ji 
įteigia jiems, kad jie gali daug pasiekti pernelyg nesigilindami į proble- 
mas, arba atbaido nuo tų mokslų, kuriems iš tikrųjų reikia susikaupimo. 

Esama visokių būdų atsidėti mokslams. Pasitaiko daugybė žmonių, 
savanaudiškai, merkantiliškai, verteiviškai pasinešusių į proto atradi- 
mus, bet jų nedera tapatinti su tais, kurių širdyse dega nesavanaudiš- 
ka aistra: tokių nedaug, bet yra. Esama troškimo praktiškai panaudoti 
Žinias ir tyro troškimo kuo daugiau žinoti. Neabejoju, kad retkarčiais 
kai kam pabunda karšta, neužgesinama tiesos meilė, teikianti peno 
protui ir niekada jo visiškai nepatenkinanti. Kaip tik ta karšta, išdidi 
ir nesavanaudiška tiesos meilė veda žmones prie abstrakčių tiesos šal- 
tinių, idant protas ten pasisemtų vaisingų minčių ir sumanymų. 

Jei Pascalis būtų geidęs vien kokios nors didelės naudos arba netgi 
būtų vadovavęsis tik paprasčiausiu garbės troškimu, labai abejoju, ar 

būtų kada nors sugebėjęs sutelkti visas savo proto galias ir atskleisti 
didžiausias Kūrėjo paslaptis. Kai matau jį vienaip ar kitaip atribojantį 
dvasią nuo kasdienybės rūpesčių, idant ji visa priklausytų mokslui, ir 
per anksti nutraukiantį saitus, siejančius ją su kūnu, kuris miršta nuo 
senatvės, nė keturiasdešimt metų nenugyvenęs šioje žemėje, man at- 
ima Žadą, ir aš suprantu, jog tokių nepaprastų pastangų gali pareika- 
lauti anaiptol ne šiaip koks dalykas. 

Ateitis parodys, ar tos aistros, tokios retos ir tokios kūrybingos, taip 
lengvai gimsta ir įsiliepsnoja tiek demokratinėse, tiek aristokratinėse 
visuomenėse. Prisipažįstu, jog man sunku tuo patikėti. 

Aristokratinėje visuomenėje sluoksnis, duodantis toną opinijai ir 
visa kam vadovaujantis, savaime yra nepaprastai geros nuomonės apie 
save ir žmogų, nes kilmės dėka visada jaučiasi esąs pranašesnis už mi- 
nią. Jis savaime įsivaizduoja šlovingus malonumus ir numato savo no- 
rams didingus tikslus. Aristokratija dažnai imasi be galo tironiškų ir 
nežmoniškų veiksmų, bet labai retai puoselėja niekingas mintis ir su 
išdidžia panieka žiūri į lėkštas pramogas netgi tada, jeigu ir pati į jas 
įsitraukia. Tai teikia jai dvasinio taurumo. Aristokratijos valdy mo lai- 
kais paprastai vyrauja labai išpuoselėtos mintys apie žmogaus orumą, 
galybę, didybę. Tos mintys turi įtakos ne tik mokslo, bet ir visiems ki- 
tiems Žmonėms. Jos skatina savaiminį proto polėkį į aukštąsias inte- 
lekto sferas ir nuteikia jį dangiškai, beveik dieviškai tiesos meilei. 

Tad tų laikų mokslininkai yra atsidėję teorijai ir dažnai jaučia ne- 
pagrįstą panieką praktikai. „Archimedas buvo tokios prakilnios dva- 
sios, — rašo Plutarchas, — jog niekados nesiteikė taip rašyti savo 
traktatų, kad būtų įmanoma pagaminti visus tuos karo pabūklus. Lai- 
kydamas visą tą mašinų išradimų ir gamybos mokslą ir apskritai kiek- 
vieną naudos duodantį meną žemu, niekingu, parsidavėlišku, jis nau- 
dojo savo talentus ir studijų valandas rašydamas tik tokius dalykus, ku- 
rių grožis ir subtilumas neturėjo nieko bendra su poreikiais“. Štai 
aristokratiškas požiūris į mokslus. 

Demokratijos laikais tokio požiūrio negalėtų būti. 

Demokratinėse šalyse diduma žmonių be galo godėjasi medžiagi- 
nių malonumų, kuriais galėtų mėgautis tuojau pat nedelsdami; amži- 
nai nepatenkinti esama padėtimi ir pasirengę visada jos atsisakyti, jie 
tik ir svajoja, kaip būtų galima pakeisti savo likimą arba jį pagerinti. 
Šitaip nusiteikusiems protams kiekvienas naujas metodas, Žadantis 

trumpiausiu keliu nuvesti į turtų pasaulį, kiekvienas mechanizmas, pa- 
greitinantis darbą, kiekvienas padargas, sumažinantis gamybos išlai- 
das, kiekvienas išradimas, suteikiantis galimybę lengvai turėti kuo 
daugiau malonumų, atrodo nuostabiausias Žmogaus proto laimėjimas. 
Iš esmės kaip tik šiuo požiūriu demokratinės tautos vertina mokslus, 
juos supranta ir gerbia. Aristokratijos valdymo laikais pagrindinė 
mokslų paskirtis — suteikti malonumo protui, o demokratijos — su- 
teikti malonumų kūnui. 

Turėkime galvoje, jog kuo demokratiškesnė, labiau apsišvietusi ir 
laisvesnė bus tauta, tuo daugiau bus savanaudžių mokslinio genijaus 
vertintojų ir tuo daugiau naudos, šlovės ir galybės jų autoriams duos į 
gamybą tiesiogiai diegiami išradimai, nes demokratinėse valstybėse 
dirbančiųjų sluoksnis dalyvauja valstybės valdyme, ir tie, kurie jam 
tarnauja, pelnosi tiek šlovę, tiek pinigų. 

Nesunku suprasti, jog šitaip tvarkomoje visuomenėje Žmogaus pro- 
tas nesąmoningai nuteikiamas atsižadėti teorijos ir skatinamas labai 
energingai atsidėti taikomajam mokslui ar bent jau tai teorijos daliai, 
kuri yra naudinga praktikai. 

Veltui instinktyvus polinkis skatina protą kilti į aukščiausiąsias in- 
telekto sferas, nauda grąžina jį atgal į viduriniąsias. Štai čia jis palei- 
džia į darbą savo galias ir daro stebuklus. Tie patys amerikiečiai, ne- 
išradę nė vieno bendrųjų mechanikos dėsnių, pakeitė pasaulio vaizdą 
panaudodami laivyboje naują mašiną. 

Suprantama, aš anaiptol nemanau, jog mūsų laikų demokratinėms 
tautoms lemta pamatyti, kaip Žmonių protuose gęsta transcendencijos 
šviesa arba netgi kaip sužimba nauja. Šiuo metu, kai tiek civilizuotų 
tautų karštligiškai puola į gamybą, ryšiai, siejantys įvairias mokslo ša- 
kas, negali nekristi į akis, ir polinkis į praktiką, jeigu jis pakankamai 
kultūringas, turi skatinti žmones jokiu būdu nesišalinti teorijos. Die- 
giant šitiek naujovių, kasdien darant šitiek bandymų, būtų beveik ne- 
įmanoma neįžvelgti bendrųjų dėsnių; taip tolydžio gausėtų didelių iš- 
radimų, nors ir nebūtų tiek daug didžių išradėjų. 

Be kita ko, aš tikiu mokslo pašaukimu. Demokratija neskatina žmo- 
nių nesavanaudiškai atsidėti mokslui, bet ji sudaro sąlygas daugybei 
Žmonių semtis mokslo. Sunku patikėti, jog tokioje gausybėje retkar- 
čiais negimtų vienas kitas grynojo mąstymo genijus, degantis vien tie- 
sos meile. Galima neabejoti, jog toks žmogus tikrai sugebėtų atskleis- 

ti slapčiausias gamtos paslaptis, kad ir kokia būtų laiko ir krašto dva- 
sia. Jo proto skrydžiui nereikėtų pagalbos; svarbu, kad niekas jam ne- 
trukdytų. Štai ką norėjau tuo pasakyti: nuolatinė nelygybė skatina 
žmones užsidaryti savyje, išdidžiai ir bergždžiai ieškant abstrakčių tie- 
sų, o demokratinės visuomenės institucijos skatina juos kuo greičiau 
diegti mokslo laimėjimus praktikoje. 

Ši tendencija yra savaime suprantama ir neišvengiama. Ją įdomu 
patyrinėti ir galbūt pravartu atskleisti. 

Jeigu tie, kurie yra pašaukti vadovauti šiuolaikinėms tautoms, aiš- 
kiai ir iš anksto įžiūrėtų tas naujas tendencijas, netrukus įsiviešpatau- 
siančias gyvenime, jie suprastų, jog laisvi ir apsišvietę Žmonės, gyve- 
nantys demokratijos laikais, negali netobulinti pramonės mokslų ir jog 
nuo šiol visuomenės valdžia turi kiek išgalėdama remti aukštuosius 
mokslus ir ugdyti meilę gryniesiems mokslams. 

Mūsų dienomis Žmogaus protą reikia sudominti teorija; į praktinę 
veiklą jis pats veržiasi; todėl, užuot amžinai telkus jo dėmesį į nuo- 
dugnų antraeilių reiškinių nagrinėjimą, būtų pravartu kartais duoti jam 
ramybę ir leisti susikaupus pasigilinti į pirmines priežastis. 

Kadangi romėnų civilizacija žlugo įsiveržus barbarams, mes, ko 
gero, esame pernelyg linkę tikėti, jog kitaip civilizacija ir negalėtų 
žlugti. 

Jeigu šviesa, padedanti mums gyventi, kada nors imtų gesti, ji blės- 
tų pamažu ir lyg pati savaime. Įsikibę į praktiką, mes išleistume iš akių 
pagrindinius principus, o kai visiškai pamirštami principai, blogai nau- 
dojamasi metodais, kurie jais pagrįsti; naujų principų išrasti mes ne- 
besugebėtume ir nemokšiškai bei neišmaningai naudotumės nebesu- 
prantamais tyrimo būdais. 

Prieš tris šimtus metų, pirmąsyk atplaukę į Kiniją, europiečiai pa- 
stebėjo, kad beveik visi menai čia yra pasiekę aukščiausio tobulumo, 
ir nustebo, jog šitaip išsivysčiusi šalis nė kiek nepažengė toliau. Vė- 
liau europiečiai aptiko nepalyginamai aukštesnio, bet jau prarasto Ži- 
nojimo pėdsakus. Šalyje klestėjo verslai; vis dar buvo naudojama 
daug mokslinių metodų, tačiau paties mokslo nebebuvo. Sekdami tė- 
vų pėdomis, kinai pamiršo tai, kuo anie vadovavosi. Jie dar rėmėsi 
formulėmis, bet nebesuvokė jų prasmės; jie išsaugojo įrankius, bet 
nebemokėjo jų gaminti nei tobulinti. Žodžiu, kinai nieko negalėjo pa- 
keisti. Jie turėjo atsižadėti tobulėjimo minties ir buvo priversti visa- 

da ir visur mėgdžioti savo tėvus, kad nenugrimztų į akliną tamsą, jei- 
gu akimirką nuklystų nuo praminto kelio. Žmonijos žinojimo šalti- 
nis buvo beveik išsekęs, ir nors upė vis dar tekėjo, ji nebegalėjo pa- 
tvinti nei pakeisti vagos. 

Šiaip ar taip, Kinija ramiai sau gyvavo ištisus šimtmečius; jos už- 
kariautojai persiėmė krašto papročiais; viešpatavo tvarka. Visur kles- 
tėjo materialinė gerovė. Revoliucijos kildavo labai retai, karas, gali- 
ma sakyti, buvo nežinomas. 

Taigi nereikia nusiraminti galvojant, jog barbarai dar labai toli: vie- 
nos tautos leidžia išplėšti sau civilizacijos deglą iš rankų, o kitos pa- 
čios jį sutrypia. 


XI SKYRIUS 
KokIA LINKME AMERIKIEČIAI PUOSELĖJA MENUS 


Man regis, tik veltui gaišinčiau skaitytojus ir save patį, aiškindamas, 
kaip vidutiniškas gyvenimo lygis, pertekliaus stoka, visuotinis gerovės 
troškimas ir nuolatinės pastangos siekti naudos ilgainiui užgožia grožio 
meilę. Tad, savaime suprantama, demokratinės tautos, kurioms šitai bū- 
dinga, puoselėja veikiau tuos menus (arba amatus), darančius gyveni- 
mą patogų, o ne jį gražinančius; paprastai jos teikia pirmenybę ne gro- 
žiui, bet naudingumui, ir pageidauja, kad grožis teiktų naudą. 

Bet aš eisiu toliau ir, nusakęs pirmąjį bruožą, pasistengsiu nurody- 
ti dar keletą kitų. 

Privilegijų laikais verstis beveik visais amatais yra privilegija, kiek- 
viena profesija — tai atskiras pasaulis, kur ne kiekvienam valia įženg- 
ti. Ir netgi tada, kai verslai yra laisvi, aristokratijos valdomoms šalims 
būdingas sąstingis daro tokią įtaką, jog vieno amato žmonės galų gale 
susiburia į atskirą gildiją, visada susidedančią iš tų pačių šeimų, ku- 
rių nariai gerai pažįsta vienas kitą; neilgai trukus toje gildijoje įsigali 
viešoji korporacijos opinija ir garbė. Kiekvienas amatininkas, tokios 
gildijos narys, turi ne tik krautis turtą, bet ir saugoti gerą vardą. Le- 
mia ne tiek jo paties ar pirkėjo interesai, kiek visos korporacijos inte- 
resai, o korporacijos interesai reikalauja, kad kiekvienas amatininkas 
gamintų šedevrus. Taigi aristokratijos viešpatavimo laikais amatinin- 
kų uždavinys — gaminti kuo geresnius dirbinius, o ne gaminti kuo 
greičiau ar pigiau. 

Kai, priešingai, kiekviena profesija tampa atvira visiems, kai dau- 
gybė žmonių suplūsta tai šen, tai ten, kai susiburia tiek amatininkų, 
kad jie nebepažįsta vienas kito, tampa vienas kitam abejingi 1r beveik 
niekad nesusitinka, socialinis ryšys nutrūksta, ir kiekvienas, paliktas 
likimo malonei, stengiasi kuo lengviau užsidirbti kuo daugiau pinigų. 
Jį sutramdyti gali nebent pirkėjo pasipriešinimas, bet visa bėda, kad 
ir pirkėjas drauge yra įtrauktas į atitinkamą gyvenimo virsmą. 

Tose šalyse, kur ir turtai, ir valdžia sukaupti saujelės Žmonių ran- 
kose, kaip tik ta saujelė Žmonių, visada tų pačių, naudojasi diduma 
šios žemės gėrybių; visiems kitiems lieka nepritekliai, sąlyginumai, 
saikingumas. 

Nuolat užimdama viešpataujančią padėtį, niekad nei didėdama, nei 
mažėdama, aristokratija visada turi tuos pačius poreikius ir vienodai 
juos tenkina. Jos atstovams yra įgimtas paveldimo pranašumo išugdy- 
tas gerai padirbtų ir patvarių daiktų pomėgis. 

Tai sąlygoja visos tautos požiūrį į amatus ir menus. 

Dažnai atsitinka taip, jog tokios šalies valstietis, ir tas geriau atsi-. 
sako geidžiamų daiktų, užuot pirkęs nedailius ir nevertingus. 

Taigi, valdant aristokratijai, amatininkas gamina tik labai nedauge- 
liui pirkėjų, kuriems be galo sunku įtikti. Laukiamas uždarbis iš es- 
mės priklauso nuo gaminio tobulumo. 

Padėtis keičiasi iš pagrindų, kai, panaikinus privilegijas, visuome- 
nė susimaišo, ir Žmonės čia kyla, čia leidžiasi visuomenės laiptais. 

Demokratinėje šalyje visada gausu piliečių, kurių paveldėtas tur- 
tas paskirstomas į dalis ir tolydžio mažėja. Klestėjimo laikais pripratę 
prie tam tikrų pomėgių, išsaugotų ir vėliau, kai nebeliko galimybių jų 
patenkinti, tie žmonės karštligiškai ieško aplinkinių kelių tikslui pa- 
siekti. 

Kita vertus, demokratinėse šalyse pasitaiko labai daug žmonių, 
kurių turtai didėja, bet troškimai auga greičiau negu turtai, tad jie 
pradeda akimis ryti turto žadamas gėrybes daug anksčiau, nei gali jų 
įsigyti. Tokie Žmonės puldinėja į visas puses, ieškodami trumpiau- 
sio kelio į tą, atrodo, artimą gėrį. Sąlygojant tiems dviem dalykams, 
demokratinėse šalyse visuomet gausu žmonių, kurių poreikiai prašo- 
ka pajamas ir kurie mielai sutinka pasitenkinti kuo nors nevertingu, 
bet jokiu būdu neatsižada geidžiamo daikto. 

Amatininkas puikiai supranta tas aistras, nes tai ir jam nesvetima. 
Aristokratijai viešpataujant, jis stengdavosi brangiai parduoti savo dir- 
binius nedaugeliui. Dabar suvokė, jog galėtų greičiau praturtėti, pigiau 
parduodamas juos visiems. 

Taigi tik dviem būdais įmanoma atpiginti prekę. 

Pirma, reikia sugalvoti, kaip būtų galima greičiau, geriau ir profe- 
sionaliau gaminti. Antra, reikia gaminti daug prekių, daugiau ar ma- 

Žiau panašių, bet menkesnės vertės. Demokratinėse šalyse amatinin- 
kas visą savo išmonę nukreipia į tuos du būdus. 

Jis ieško tokių darbo metodų, kurie leistų gaminti ne tik geriau, bet 
ir greičiau, ir pigiau, ir, jeigu tai neįmanoma, sumažinti gaminio es- 
minę kokybę tiek, kad jis nebūtų visiškai netinkamas naudojimui. Kai 
laikrodžius nešiojo vien turtuoliai, beveik visi jie buvo puikūs. Dabar 
gaminami tik prasti laikrodžiai, ir visi juos turi. Taigi, nukreipdama 
žmogaus dėmesį į naudinguosius amatus, demokratija skatina amati- 
ninkus labai greit gaminti daugybę niekam tikusių daiktų, o vartoto- 
ją — jais tenkintis. 

Negalima sakyti, jog demokratinėse šalyse amatininkai prireikus 
nesugeba daryti stebuklų. Kartais jie nustebina, kai atsiranda pirkėjų, 
sutinkančių mokėti ir už laiką, ir už vargą. Toji visų verslų kova, ne- 
žabota konkurencija ir begalė įvairiausių eksperimentų išugdo tobulus 
savo amato meistrus. Tačiau jie retai gauna progą parodyti tai, ką ga- 
li. Meistrai apdairiai tausoja savo talentą, sąmoningai orientuojasi į vi- 
dutinybės skonį ir, galėdami padaryti geriau, negu ketina, visą dėmesi 
sutelkia į užsibrėžtą tikslą. Valdant aristokratijai, amatininkai, priešin- 
gai, visada padaro tai, ką sugeba, ir nuleidžia rankas tik tada, kai pri- 
eina savo meistriškumo ribą. 

Atvykęs į kokią šalį ir pamatęs nuostabių dirbinių, nieko negaliu 
pasakyti apie to krašto socialinę padėtį ir politinę santvarką. Bet pa- 
stebėjęs, kad gaminių labai daug ir pigių, ir didžia dalimi ne kažin ko- 
kios kokybės, esu tikras, jog toje šalyje privilegijos nyksta, socialiniai 
sluoksniai maišosi ir ilgainiui visiškai neteks savo tapatybės. 

Demokratinių šalių amatininkai ne tik nori savo naudingus dirbi- 
nius padaryti prieinamus visiems piliečiams, bet ir stengiasi kiekvie- 
nam daiktui suteikti puikią išvaizdą, neatitinkančią jo tikrosios vertės. 

Visuomenės sluoksniams maišantis, kiekvienas nori pasirodyti ki- 
toks, negu yra iš tikrųjų, ir visomis išgalėmis stengiasi sudaryti toki 
įspūdį. Demokratija nesužadina tokių norų, nes jie apskritai yra įgim- 
ti Žmogui; demokratija tik nukreipia norus į materialius dalykus. Veid- 
mainiška dorybė gyvuoja per amžius, bet veidmainiška prabanga atsi- 
randa kaip tik demokratijos laikais. 

Tenkindami tuos naujus žmogiškosios tuštybės poreikius, amatai 
(kaip ir menai) griebiasi visokių apgavysčių; kartais jie taip toli nuei- 
na, jog net pakenkia patys sau. Antai sugebama puikiai padirbti dei- 

mantus, jog nesunku ir apsigauti. Tada, kai bus išmokta juos taip pa- 
dirbti, kad netikrų nebus įmanoma atskirti nuo tikrų, matyt, bus atsi- 
sakyta ir vienų, ir kitų, ir jie vėl taps paprasčiausiais akmenukais. 

Tai mane skatina pakalbėti apie tikrą meną. 

Aš nemanau, jog socialinė ir politinė valstybės sankloda neišven- 
giamai sąlygoja menininkų mažėjimą, tačiau tai daro nepaprastai di- 
delę įtaką kūrybai. Kai diduma meną pamėgusių žmonių nuskursta, o 
daugelis tų, kurie dar nespėjo pralobti, visuomenės nuomonės veikia- 
mi, užsikrečia meile menui, jo garbintojų gausėja, bet labai turtingų 
ir subtilių mėgėjų pasitaiko vis mažiau. Tuomet meno srityje atsitinka 
beveik tas pat, kaip ir amatų srityje. Didėja kiekybė, mažėja kokybė. 

Atsisakius didingumo, siekiama elegancijos ir dailumo. Išvaizda 
vertinama labiau nei tikroviškumas. 

Valdant aristokratijai, nutapomos kelios didingos drobės; demokra- 
tinėse šalyse pripiešiama begalė mažų paveikslų. Vienur liejamos sta- 
tulos iš bronzos, kitur — lipdomos iš alebastro. 

Pirmąsyk atvykdamas į New Yorką iš tos Atlanto vandenyno pusės, 
kuri vadinama East River, nustebau netoli miesto, pakrantėje, išvydęs 
keliolika nedidelių balto marmuro rūmų, kai kurie jų buvo klasikinio 
stiliaus. Rytojaus dieną, nuėjęs iš arti apžiūrėti dėmesį itin patrauku- 
sių statinių, pamačiau, kad jie sumūryti iš plytų ir nubaltinti, o jų ko- 
lonos — dažyto medžio. Rūmai, kuriais Žavėjausi vakar, buvo visi kaip 
vienas. 

Visuomenės sandara ir demokratinės institucijos visiems vaizduo- 
jamiesiems menams suteikia, be kita ko, tam tikrų ypatingų tendenci- 
jų, beje, lengvai pastebimų. Paveiksle dažnai nebelieka dvasios, vaiz- 
duojamas vien kūnas; judesiai ir pojūčiai atstoja jausmus ir mintis; ga- 
liausiai idealo vietą užima realizmas. 

Abejoju, ar Rafaelis yra taip nuodugniai studijavęs žmogaus kūno 
mechaniką kaip šiuolaikiniai piešėjai. Jis anaiptol neteikė tiek reikš- 
mės griežtam tikslumui, kiek teikia jie, nes tarėsi pranokstąs gamtą. 
Jis svajojo sukurti būtybę, pranašesnę už žmogų, ir tobulino patį gro- 
Žį. 

Davidas ir jo mokiniai, priešingai, buvo geri anatomijos žinovai ir 
puikūs dailininkai. Jie nuostabiai piešė modelius, kuriuos matė prieš 
akis, bet retai telkdavosi vaizduotę. Jie mėgdžiojo gamtą, o Rafaelis 

bandė ją pranokti. Jie paliko mums tikslų Žmogaus atvaizdą, o Rafa- 
elio kūriniuose tarsi regime šmėstelint Dievybę. 

Tos tendencijos daro įtakos ir temos pasirinkimui, ir jos traktavi- 
mui. 

Renesanso dailininkai paprastai ieškodavo didžių temų dangiškose 
aukštybėse arba senovėje, idant vaizduotė turėtų nežabotą laisvę. Mū- 
sų dailininkai dažniausiai sekina savo talentą tiksliai kopijuodami kas- 
dienio gyvenimo smulkmenas, kurias nuolat mato, ir kruopščiai pie- 
šia banalybes, nors gamta siūlo tokią gausybę originalių dalykų. 


XII SKYRIUS 


KoDĖL AMERIKIEČIAI STATO IR TOKIUS MAŽUS, 
IR TOKIUS DIDELIUS PAMINKLUS 


Ką tik kalbėjau, jog demokratinėse šalyse meno paminklų daugė- 
ja, bet jie eina smulkyn. Skubu pridurti, kad nėra taisyklių be išimties. 

Demokratinėse šalyse individai yra bejėgiai, o valstybė, visiems at- 
stovaujanti ir visus laikanti savo rankoje, labai stipri. Niekur kitur pi- 
liečiai neatrodo tokie menki ir silpni kaip demokratinėje šalyje, ir jo- 
kia kita tauta neatrodo tokia didi, tad žmogui susidaro įspūdis, kad ji 
tarsi koks milžinas. Kai demokratinėje šalyje Žmonės galvoja apie sa- 
ve, jų horizontas susiaurėja, o kai galvoja apie valstybę, jis prasiple- 
čia be galo, be krašto. Kaip tik todėl ankštuose būstuose kukliai gy- 
venantys Žmonės dažniausiai įsivaizduoja, kad valstybės paminklai tu- 
rėtų būti milžiniški. 

Projektuodami sostinę, amerikiečiai numatė jai tokį plotą, kokį tu- 
rėtų užimti didmiestis; nors šiandien joje gyvena ne daugiau Žmonių 
negu Pontoise, pasak jų, kada nors ji turėsianti milijoną gyventojų. Jie 
jau spėjo iškirsti medžius dešimties mylių spinduliu, nuogąstaudami, 
jog tie gali trukdyti įsivaizduojamo metropolio būsimiesiems pilie- 
čiams. Vidury miesto jie pastatė nuostabius Kongreso rūmus ir pom- 
pastiškai pavadino juos Kapitolijum. 

Atskiros valstijos kasdien planuoja ir įgyvendina didingus užmo- 
jus, kurie nustebintų Europos didžiųjų valstybių architektus. 

Taigi demokratija skatina žmones ne tik gaminti gausybę nieknie- 
kių, bet ir statyti ne per daugiausia nepaprastai didelių paminklų. Ta- 
čiau tarp tų dviejų kraštutinumų nieko daugiau nėra. Paskiri kelių mil- 
žiniškų pastatų likučiai nieko nesako apie to krašto socialinę-politinę 
sanklodą ir institucijas. 

Nors ir nukrypdamas nuo temos, pridursiu, jog iš jų nieko nesuži- 
nosime ir apie krašto didybę, civilizaciją ar tikrąją gerovę. 

Kiekvienąsyk, kai valdžia sugeba suburti tautą kokiam nors vienam 
darbui, jai pavyksta tokiomis sutelktomis pastangomis, nors ne kažin 
ką išmanant ir gana negreit, nuveikti ką nors didaus. Tačiau iš to ne- 
valia daryti išvados, jog tauta buvusi labai laiminga, labai apsišvietu- 
si ar labai stipri. Meksiko mieste ispanai išvydo begalę nuostabių 
šventyklų ir milžiniškų rūmų, bet tai nesutrukdė Cortezui nukariauti 
Mekkos imperiją, turint tik šešis šimtus pėstininkų ir šešiolika arklių. 

Jei romėnai būtų geriau išmanę hidraulikos dėsnius, jie nebūtų statę 
visų tų akvedukų, dabar supančių jų miestų griuvėsius, ir būtų galėję 
geriau panaudoti savo galybę bei turtus. Jei būtų išradę garo mašiną. 
gal nebūtų iki pat savo imperijos pakraščių nutiesę dirbtinių uolynų, 
vadinamų romėnų keliais. | 

Visi tie nuostabūs paminklai liudija jų nemokšiškumą ir podraug di- 
dybę. 

Tauta, kaip praeities paminklus palikusi žemėje kelis švininius 
vamzdžius ir keletą geležinių bėgių ant Žemės, galėtų pasirodyti esanti 
didesnė gamtos šeimininkė negu romėnai. 


XIII SKYRIUS 
APIE LITERATŪRĄ DEMOKRATINIAIS LAIKAIS 


Užėjus į knygyną Jungtinėse Valstijose ir pasklaidžius knygas, ku- 
rių prikrautos pilnos, lentynos, susidaro toks įspūdis, jog knygų labai 
daug, o žinomų autorių, priešingai, labai mažai. 

Pirmiausia krinta į akis gausybė elementarių traktatų, supažin- 
dinančių su Žmonijos pažinimo pagrindais. Diduma tų knygų para- 
šyta Europoje. Amerikiečiai jas persispausdina ir prisitaiko sau..Pa- 
skui dėmesį patraukia nesuskaitoma gausybė religinių knygų, Bib- 
lijų, pamokslų, šventų pasakojimų, diskusijų, labdaros įstaigų 
ataskaitų. Galiausiai rikiuojasi ilgiausios virtinės politinių pamfle- 
tų: Amerikoje partijos, grumdamosi viena su kita, leidžia ne kny- 
gas, bet brošiūras, kurios platinamos nepaprastai greitai, išgyvena 
vieną dieną ir dingsta. 

Toje abejotinos vertės leidinių sangrūdoje sunku pastebėti garsiau- 
sius vieno ar kito autoriaus veikalus, kurie Žinomi ar bent jau turėtų 
būti Žinomi europiečiams. 

Nors šiuolaikinėje Amerikoje literatūra, ko gero, domimasi mažiau- 
siai nei kurioje kitoje civilizuotoje šalyje, šiaip ar taip, ir ten esama 
labai daug žmonių, kurie itin domisi intelektine kūryba, ir nors jie pa- 
tys nėra paskyrę tai kūrybai viso savo gyvenimo, ji bent paįvairina jų 
laisvalaikį. Tačiau didumą reikiamų knygų amerikiečiams pateikia 
Anglija. Beveik visi anglų šedevrai yra pakartotinai išleisti Jungtinė- 
se Valstijose. Didžiosios Britanijos literatūrinis genijus vis dar nušvie- 
čia savo spinduliais gūdžiausias Naujojo Pasaulio girias. Nėra tokios 
pionieriaus pirkelės, kur nepamatytum paskirų Shakespeare'o tomų. 
Menu, feodalinių laikų dramą Henrikas V pirmąsyk perskaičiau ręsti- 
nėje troboje. 

Ne tik visas anglų literatūros lobynas yra prieinamas amerikie- 
čiams, tiesą pasakius, pati anglų literatūra klesti Amerikos žemėje. Iš 
tų nedaugelio žmonių, kurie Jungtinėse Valstijose verčiasi literatūra, 

diduma savo mąstymu ir dvasia yra anglai. Šitaip jie įdiegia į demo- 
kratiją literatūros metodus ir kryptis, perimtus iš aristokratinės visuo- 
menės ir jų laikomus sektinais pavyzdžiais. Skolintomis spalvomis jie 
piešia svetimus papročius; beveik niekad nevaizduodami gimtojo kraš- 
to tokio, koks jis yra iš tikrųjų, jie labai retai pelno populiarumą. 

Patys amerikiečiai, regis, taip tvirtai įsitikinę, jog knygos leidžia- 
mos ne jiems, kad, prieš vertindami vieną kurį savo rašytojų, papra- 
stai laukia, kol jis bus įvertintas Anglijoje. Tai lygiai tas pat, kas vers- 
ti dailininką apie savo paveikslą spręsti iš jo reprodukcijos. 

Taigi Jungtinių Valstijų gyventojai, tiesą pasakius, dar neturi savo 
literatūros. Tik žurnalistųs, man rodos, gąlima laikyti tikrais amerikie- 
čiais. Tiesa, jie ne kokie dideli rašytojai, bet šneka savo krašto kalba, 
ir visi jų klausosi. Amerikiečiai žiūri į juos, kaip mes kadaise žiūrėjo- 
me į graikų ir romėnų mėgdžiotojus Renesanso laikais, — tartum į 
keistenybes, nežadinančias visuotinės simpatijos. Jie teikia pramogą, 
bet neugdo papročių. | 

Jau esu minėjęs, jog dėl viso to kalta anaiptol ne viena demokrati- 
ja ir jog veikiausiai tai lemia kai kurios ypatingos ir nuo jos nepriklau- 
sančios aplinkybės. 

Jei amerikiečiai, turėdami tokią pat santvarką ir tuos pačius įstaty- 
mus, būtų buvę kitos kilmės ir būtų atsidūrę kitoje šalyje, nė kiek ne- 
abejoju, kad j jie būtų turėję savo literatūrą. Esu tikras, Jog, būdami to- 
kia. kokia 1 šiuolaikinė Amerikos literatūra. Iš anksto neįmanoma 
nusakyti jos pobūdžio. | 

Įsivaizduoju aristokratijos valdomą valstybę, kur puoselėjama lite- 
ratūra; tokiu atveju intelektine veikla ir valstybės reikalais rūpinasi 
valdantysis visuomenės luomas. Literatūra, kaip ir politika, išimtinai 
priklauso tam luomui arba tiems, kurie jam artimi. To man pakanka, 
kad galėčiau atskleisti visa kita. | 

Saujelė žmonių, visada tų pačių, tuo pat metu užsiimančių tais pa- 
čiais dalykais, lengvai sutaria ir drauge nusistato tam tikrus pagrindi- 
nius principus, kuriais turi vadovautis. Jeigu tie Žmonės atsideda lite- 
ratūrai, netrukus atsiras griežtos taisyklės, kurių bus privalu stropiai 
laikytis. 

Jeigu tie Žmonės domėsis palikimo klausimu savo šalyje, savaime 
suprantama, jie bus linkę ne tik patys nusistatyti griežtas taisykles, bet 

ir laikytis tų, kurių laikėsi jų proseniai; jų kodeksas bus ir griežtas, ir 
kartu tradicinis. 

Kadangi jiems nelabai rūpi materialiniai dalykai, kurių niekad ne- 
sigviešė nei jie patys, nei jų protėviai, kelios jų kartos galėjo atsidėti 
intelektinei veiklai. Jie galutinai suprato, jog literatūra yra menas, ir 
pamėgo ją dėl jos pačios, mėgaudamiesi tuo, jog taip nuosekliai lai- 
komasi nusistatytų taisyklių. 

Tai dar ne viskas. Šie žmonės gimsta ir miršta turtingi, apsupti pra- 
bangos, tad, savaime aišku, puikiai išmano rafinuotus malonumus ir 
visa širdimi mėgsta subtilias ir rinktines pramogas. 

Be kita ko, ilgas ir nuosaikus mėgavimasis tokia gausybe gėrybių, 
išugdo tam tikrą proto ir jausmų vangumą, skatinantį vengti tokių ma- 
lonumų, kurie būtų netikėti arba galėtų pernelyg sukrėsti. Jie verčiau 
renkasi lengvą pramogą nei jaudinantį dalyką; jie nori kuo nors domė- 
tis, bet labai saikingai. 

Dabar įsivaizduokite, kokia bus diduma literatūros kūrinių, su- 
kurtų arba tų pačių, arba jiems artimų Žmonių, ir puikiai suvoksi- 
te, jog viskas ten turi būti taisyklinga ir iš anksto apgalvota. Men- 
kiausias kūrinėlis bus kuo stropiausiai nušlifuotas, nepamirštant 
mažiausių detalių; visur bus justi ir menas, ir darbas; kiekvienas 
žanras vadovausis savo specifinėmis taisyklėmis, nuo kurių bus ne- 
valia nukrypti, kad kas nors netyčia nesupainiotų jo su kokiu nors 
kitu žanru. 

Stilius bus laikomas beveik tokiu pat svarbiu kaip mintis, forma — 
kaip turinys; tonas bus nugludintas, santūrus, rafinuotas. Bus justi dau- 
giau orumo negu gyvybės. Rašytojai stengsis veikiau tobulinti kūri- 
nius, negu rašyti. 

Kartais gal atsitiks ir taip, kad literatai, bendraudami tik vieni su 
kitais ir rašydami tik vieni kitiems, visiškai nutols nuo tikrovės, ir tai 
pastūmės juos į rafinuotumą ir falšą. Jie susikurs vien tik sau pravar- 
čius literatūros taisyklių sąvadėlius, kurie nejučia atims jiems sveiką 
protą ir galiausiai atitvers nuo gamtos. 

Norėdami kalbėti kitoniškai nei prastuomenė, jie susikurs ir savitą 
aristokratišką kalbą, kuri nuo šnekamosios skirsis ne ką mažiau nei 
koks liaudies dialektas. 

Tokie pavojai būdingi aristokratinių kraštų literatūrai. 

Visiškai atitrūkusi nuo liaudies, aristokratija išsigimsta. Tai atsi- 
spindi ir literatūroje, ir politikoje. ! 

"O dabar pažiūrėkime į visa tai iš kitos pusės. 

Persikelkime į demokratinę šalį, senų tradicijų ir dabartinės kultū- 
ros dėka pasirengusią bet kada mėgautis intelektiniais malonumais. Vi- 
suomenės sluoksniai ten susimaišę ir neryškūs; tiek Žinios, tiek valdžia 
suskaidytos iki begalybės ir, jei būtų galima taip pasakyti, išbarstytos 
aplinkui kur pakliuvo. 

Štai mišri marga minia, reikalaujanti patenkinti savo intelektinius 
poreikius. Tie naujieji -intelektinių malonumų mėgėjai yra gavę toli 
gražu nevienodą išsilavinimą, visi jie skirtingos kultūros, nė kiek ne- 
panašūs į savo tėvus ir kas akimirką keičiasi patys, kintant jų gyvena- 
majai vietai, jausmams, turtinei padėčiai. Taigi jų protų nesieja nei tra- 
dicijos, nei bendri papročiai, ir jie niekad neturėjo ne: galimybių, nei 
laiko, nei noro sutartinai bendrauti vieni su kitais. 

Šiaip ar taip, toje įvairialypėje, judrioje minioje gimsta autoriai, ir 
ne kas kitas kaip ji apdovanoja juos pinigais, laimėjimais ir šlove. 

Tokios tautos literatūroje nėra ko tikėtis griežtų taisyklių, kurių 
aristokratijos amžiais paiso ir skaitytojai, ir rašytojai. Jeigu vienos kar- 
tos.žmonės pritaria kai kurioms taisyklėms, tai nereiškia, jog ateinan- 
čios kartos atstovams irgi privalu jų laikytis, nes demokratinėse šaly- 
se kiekviena nauja karta — tai lyg nauja valstybė. Taigi jos vargu ar 
sutiktų, kad literatūra griežtai laikytųsi tam tikrų taisyklių, ir juo la- 
biau — kad tos taisyklės būtų amžinos. 

Demokratinėse šalyse visiems Žmonėms, užsiimantiems literatūra, 
nebūtinai reikia literatūrinio išsilavinimo, ir daugelis žmonių, turinčių 
didesnį ar mažesnį literatūrinį talentą, siekia politinės karjeros arba 
pasirenka tokią profesiją, kuri leidžia tik-retkarčiais vogčiomis mėgau- 
tis dvasiniais malonumais. Tad tie malonumai jiems nėra pagrindinis 


! Šitai labai tinka aristokratinėms šalims, kurias ilgai ir taikiai valdė kara- 
lius. 
Aristokratijos laikais, viešpataujant laisvei, aukštuomenė yra įpareigota nųo- 
lat naudotis prastuomenės paslaugomis, ir tos paslaugos abu sluoksnius su- 
artina. Taip dažnai jiems bendraujant pabunda pirmieji demokratinės dvasios 
daigai. Be kita ko, privilegijuotas valdantysis sluoksnis įgyja energijos ir kū- 
rybinės galios, atsiranda judėjimo ir triukšmo pomėgis, ir tai negali nedaryti 
įtakos visiems literatūros kūriniams. 

gyvenimo džiaugsmas, tai tik laikina pramoga, nepamainoma atvanga 
svarbių gyvenimo reikalų sūkury. Tokie žmonės niekados nesugebėtų 
taip nuodugniai susipažinti su literatūros menu, kad galėtų įvertinti 
subtilybes. Jie nepastebi niuansų, nejaučia poteksčių. Negalėdami li- 
teratūrai aukoti daug laiko, jie nori jį naudingai praleisti. Jiems patin- 
ka lengvai prieinamos, greitai skaitomos knygos, kurioms nereikia di- 
delio išprusimo. Jie trokšta savaime atsiskleidžiančio elementarių for- 
mų grožio, kuriuo galima mėgautis tuojau pat, o svarbiausia — ko nors 
netikėta ir nauja. Pripratę prie monotoniškos, kasdienės kovos už bū- 
vį, jie trokšta ūmai užliejančių emocijų, netikėtų šviesos plykstelėji- 
mų, pritrenkiančio tiesos arba melo išsakymo, akimoju priverčiančio 
pamiršti save ir beregint, tarytum smurtu panardinančio į pačią esmę. 

Ar verta dar ką nors pridurti? Argi ir be mano aiškinimų kam nors 
dar sunku suvokti, kas bus toliau? 

Visa demokratijos amžių literatūra niekad negalėtų atspindėti 
tvarkos, sandoros, mokslo ir meno taip, kaip aristokratijos laikų kū- 
riniai; formos būtų nepaisoma, o kartais tyčia nesilaikoma. Stilius 
dažniausiai būtų neįprastas, netaisyklingas, perkrautas, įmantrus ir 
beveik visada maištingas ir siautulingas. Autoriai stengtųsi kuo grei- 
čiau parašyti kūrinį ir nėmaž neskirtų laiko detalių šlifavimui. Trum- 
pi rašiniai išstumtų storas knygas, sąmojis stelbtų erudiciją, vaizduo- 
tė — Mintį, viešpatautų nežabota ir beveik laukinė minties galia, 
dažniausiai labai įvairiopa ir nepaprastai vaisinga. Autoriai stengtų- 
si veikiau stebinti, negu patikti, ir veikiau sukurstyti aistras, negu pa- 
tenkinti skaitytojų skonį. 

Be abejo, retkarčiais pasitaikys rašytojų, panūdusių eiti kitokiu 
keliu, ir jeigu jie bus apdovanoti talentu, nežiūrint kūrybos trūkumų 
ir taip pat nežiūrint jos gerųjų pusių, jiems pavyks surasti skaityto- 
jų. Tačiau tokių išimčių bus nedaug, ir netgi tie autoriai, kurie ap- 
skritai bus nusikratę bendrybių, viena ar kita detale visada išsiduos, 
jog priklauso tai epochai. 

Aš nupiešiau du kraštutinius atvejus. Tačiau tautos vienu šuoliu 
niekados neperšoka iš vieno būvio į kitą, o pereina pamažu, išbandy- 
damos daugybę tarpsnių. Civilizuotai tautai pereinant į kitą būvį, be- 
veik visada būna toks metas, kai demokratinių tautų literatūros dvasia 
susiduria su aristokratijos laikų literatūros dvasia, ir jiedvi abi tarytum 
ketina drauge užvaldyti žmogaus protą. 

Tie laikotarpiai trumpi, bet įspūdingi: vaisingumas nėra besaikis, 
o vyksmas — chaotiškas. Tokia buvo prancūzų literatūra XVIII am- 
Žiuje. 

Pasakyčiau daugiau, nei turiu galvoje, tvirtindamas, jog tautos li- 
teratūra visada priklausoma nuo visuomenės socialinės padėties ir po- 
litinės santvarkos. Žinau, jog, be tų, esama daug kitokių dalykų, vie- 
naip ar kitaip paženklinančių literatūros kūrinius, bet minėtieji man at- 
rodo pagrindiniai. 

Rašytojų kūryba, jos dvasia daugeriopai siejasi su socialine ir po- 
litine tautos padėtimi. Norėdamas pažinti viena, negali nuneigti kita. 


XIV SKYRIUS 
LITERATŪRA KAIP VERSLAS 


Demokratija ne tik diegia literatūros pomėgį verslininkų sluoks- 
niams, bet ir skiepija verslo dvasią literatūrai. 

Valdant aristokratijai, skaitytojų esama nedaug ir labai reiklių; de- 
mokratinėse šalyse skaitytojams lengviau įtikti, ir todėl jų nepaprastai 
daug. Vadinasi, viešpataujant aristokratijai, galima tikėtis sėkmės tik 
beprotiškų pastangų dėka, o tos pastangos, galinčios vainikuoti šlove, 
niekados nepadeda pelnyti daug pinigų; demokratinėse šalyse rašyto- 
jas gali labai pigiai nusipirkti pusėtiną šlovę ir didelį turtą. Tam ne- 
reikia, kad kas nors juo Žžavėtųsi; tik reikia, kad jis patiktų Žmonėms. 

Tolydžio gausėjanti skaitytojų minia ir nuolatinis naujų skaitalų po- 
reikis užtikrina kad ir ne per labiausiai vertinamos knygos pardavimą. 

Demokratinėse šalyse skaitytojai paprastai elgiasi su rašytojais 
maždaug taip, kaip karaliai — su favoritais: duoda jiems pinigų ir juos 
niekina. Ko gi daugiau reikia perkamoms sieloms, gimstančioms ka- 
ralių dvaruose arba vertoms juose gyventi? 

Demokratijos laikais visada knibždėte knibžda rašytojų, į literatū- 
rą Žiūrinčių kaip į verslą, ir ten, kur yra keletas didelių rašytojų, gali- 
ma tūkstančiais skaičiuoti minčių pirklius. 

XV SKYRIUS 


KoDĖL DEMOKRATINĖSE ŠALYSE LABAI PRAVARTU 
STUDIJUOTI GRAIKŲ IR LOTYNŲ LITERATŪRAS 


Žmonės, pačiose demokratiškiausiose senovės respublikose vadi- 
nami liaudimi, neturėjo nieko bendra su tais, kuriuos vadiname liau- 
dimi dabar. Atėnuose valstybės valdymo reikalai buvo patikėti visiems 
piliečiams, bet iš 350 000 gyventojų buvo tik 20 000 piliečių; visi kiti 
buvo vergai ir vykdė priedermes, mūsų laikais priklausančias liaudžiai 
ir netgi viduriniesiems sluoksniams. 

Tad Atėnai, nors ir turėdami visuotinę rinkimų teisę, šiaip ar taip, 
buvo aristokratinė respublika, kurioje visi kilmingieji turėjo lygias tei- 
ses į valstybės valdymą. 

Romos patricijų ir plebėjų kovą reikia vertinti kaip vidaus ginčą, 
kilusį tarp tos pačios giminės jaunesniosios ir vyresniosios kartos at- 
stovų. Iš tikrųjų visi priklausė aristokratijai ir buvo tos pačios dvasios. 

Be kita ko, dera priminti, jog Antikoje knygų būta nedaug ir jos bu- 
vo labai brangios, būta didelių sunkumų jas perrašinėti ir platinti. Ap- 
linkybėms taip susiklosčius, tik saujelė žmonių, turinčių literatūrinį 
skonį ir mėgstančių knygas, sudarė tarytum negausią literatūrinę ari- 
stokratiją, gausios politinės aristokratijos elitą. Žodžiu, nėra jokių duo- 
menų, kad graikai ir romėnai kada nors būtų į literatūrą Žžiūrėję kaip į 
verslą. 

Tautų, kurios buvo ne tik aristokratinės, bet ir labai civilizuotos, ir 
labai laisvos, literatūroje vis dėlto neišvengta ypatingų trūkumų ir silp- 
nųjų pusių, būdingų aristokratijos amžių literatūrai. 

Iš tiesų, vos permetus akimis senovės išminčių paliktus raštus, iš 
karto matyti, jog, kartais pristigdami temų įvairovės, drąsios minties, 
polėkio ir apibendrinimo galios, rašytojai visados sugebėdavo meis- 
triškai ir skrupulingai aprašyti detales. Jų kūriniuose nėra nė žodžio, 
brūkštelėto paskubomis ar neapgalvotai; viskas skiriama žinovams ir 
visur siekiama idealaus grožio. Toje senovės žmonių literatūroje aki- 

vaizdžiausiai atsispindi gerosios savybės, kurių trūksta demokrati- 
niams rašytojams. Žodžiu, ši literatūra demokratijos laikais užvis tin- 
kamiausia studijuoti. Tokios studijos — geriausias priešnuodis, kovo- 
jant su tiems laikams būdingais trūkumais; na, o gerosios savybės gim- 
sta pačios savaime, niekad nereikia mokyti, kaip jų įsigyti. 

Šiuo požiūriu privalu turėti labai aiškią nuomonę. 

Studijos gali praversti tautos literatūrai, bet jokiu būdu neturi būti 
pritaikytos socialinėms ir politinėms jos reikmėms. 

Jeigu bus atkakliai siekiama tik grožinę literatūrą dėstyti tokiai vi- 
suomenei, kur kiekvienas visomis išgalėmis stengiasi susikrauti turtą 
ir jį išsaugoti, turėsime labai išprususius ir labai pavojingus piliečius; 
kadangi visuomenės socialinė ir politinė padėtis kasdien skatina po- 
reikius, kurių patenkinti niekad neišmokys išsilavinimas, jie kels su- 
maištį valstybėje graikų ir romėnų vardu, užuot turtinę ją savo vers- 
lais. 

Savaime suprantama, jog demokratinėse visuomenėse tiek indivi- 
dų interesai, tiek valstybės saugumas reikalauja, kad dauguma pilie- 
čių gautų veikiau mokslinį, prekybinį ar verslui tinkamą išsilavinimą 
negu literatūrinį. 

Graikų ir lotynų kalbų neverta dėstyti visose mokyklose, bet labai 
svarbu, kad tie, kuriems likimo skirta pasirinkti literato kelią ar bent 
jau ugdyti literatūrinį skonį, galėtų rasti mokyklų, kur gerai dėstoma 
antikinė literatūra ir meistriškai skiepijama jos dvasia. Tam tikslui pa- 
siekti kur kas labiau praverstų keli puikūs universitetai negu daugybė 
neaukšto lygio koledžų, kur netikęs išpūstas dėstymas tik trukdo į1si- 
gyti reikiamų žinių. 

Visi tie, kurie demokratinėse šalyse nori profesionaliai išmanyti li- 
teratūrą, turi kuo dažniau maitintis Antikos vaisiais. Tai sveikiausias 
maistas. 

Aš anaiptol netvirtinu, jog antikiniams kūriniams nėra ko prikišti, 
tik manau, kad jų gerosios savybės gali nuostabiai atsverti mūsų spe- 
cifinius trūkumus. Jie padeda atitiesinti tą valties pusę, kuriai svyrant 
mums gresia pavojus iškristi. 


XVI SKYRIUS 


KAIP, VEIKIAMA AMERIKINĖS DEMOKRATIJOS, 
PAKITO ANGLŲ KALBA 


Skaitytojas, gerai supratęs mano samprotavimus apie literatūrą ap- 
skritai, nesunkiai suvoks, kokią įtaką visuomenės sandara ir demokra- 
tinės institucijos gali turėti pačiai kalbai, pagrindinei minčių reiškimo 
priemonei. 

Amerikiečių autoriai, tiesą pasakius, gyvena daugiau Anglijoje ne- 
gu Amerikoje, nes be perstojo studijuoja anglų rašytojus ir kasdien se- 
ka jų pavyzdžiu. Visiškai kitaip gyvena amerikiečiai, nes jie tiesiogiai 
susiję su tomis sąlygomis, kurios būdingos Jungtinėms Valstijoms. Tai- 
gi, norint pamatyti, kaip pasikeitė aristokratinės valstybės kalba, tapusi 
demokratinės tautos kalba, reikia stebėti ne rašytinę, bet šnekamąją 
kalbą. 

Išsilavinę anglai, sugebantys geriau už mane vertinti tokius subti- 
lius niuansus, man dažnai tvirtindavo, jog gerai išauklėti amerikiečiai 
būtent kalba skiriasi nuo tokio pat sluoksnio Žmonių Didžiojoje Bri- 
tanijoje. 

Jie skundžiasi ne tik tuo, jog amerikiečiai paleido į apyvartą dau- 
gybę naujų žodžių (tai galima paaiškinti abiejų šalių skirtumais ir nuo- 
toliu tarp jų), bet ir tuo, kad tie nauji žodžiai paprastai imami arba iš 
partijų žargono, arba iš mechanikos, arba iš prekybos. Be to, senie- 
siems angliškiems žodžiams amerikiečiai suteikią visiškai naują reikš- 
mę. Pasak jų, amerikiečiai dažnai visaip maišą stilius, o kartais vie- 
name sakinyje sugretiną tokius žodžius, kuriuos gimtojoje kalboje 
drauge vartoti būdavo vengiama. 

Dažnai girdėdamas tas pačias pastabas iš Žmonių, man rodos, vertų 
pasitikėjimo, suskatau ir pats apie tai pamąstyti ir teoriškai priėjau prie 
tų pačių išvadų, kurias jie buvo padarę remdamiesi savo patyrimu. 

Viešpataujant aristokratijai, kalba, kaip ir visos institucijos, savai- 
me suprantama, yra ramybės būvyje. Reikia nedaug naujų žodžių, nes 

beveik nieko nauja neatsitinka, o vykstant kokiems naujiems daly- 
kams, stengiamasi juos nusakyti jau žinomais žodžiais, kurių reikšmės 
remiasi tradicija. 

Kartais atsitinka taip, jog protas pagaliau ima ir pabunda pats sa- 
vaime arba jį prižadina iš lauko įspindusi šviesa, tuomet sukurti nauji 
posakiai yra mokslinio, intelektinio ir filosofinio pobūdžio, o tai rodo 
anaiptol ne demokratinę jų kilmę. Kai, žlugus Konstantinopoliui, 
mokslo ir literatūros žmonės plūstelėjo į Vakarus, prancūzų kalbą stai- 
ga užtvindė aibė naujų žodžių, ir visi jie buvo graikiškos ir lotyniškos 
kilmės. Tuomet Prancūzijoje mokslinius neologizmus vartojo tik išsi- 
lavinę žmonės, o liaudis arba niekada jų taip ir neišgirdo, arba įsisavi- 
no juos praėjus ilgesniam laikui. 

Tas pat dėjosi ir visose kitose Europos valstybėse. Vien tik Milto- 
nas praturtino anglų kalbą daugiau nei šešiais šimtais naujų žodžių, ki- 
lusių beveik vien iš lotynų, graikų ir hebrajų kalbų. 

Amžinas judėjimas, būdingas demokratijai, priešingai, skatina to- 
lydžio kisti kalbą — kaip ir visa kita. Vykstant tai visuotinei maišačiai 
ir protų varžyboms, atsiranda begalė naujų sąvokų; senosios arba iš- 
nyksta, arba atsinaujina, arba susiskaido, įgaudamos gausybę įvairiau- 
sių niuansų. 

Tad tarp jų dažnai pasitaiko daug žodžių, jau turinčių išeiti iš apy- 
vartos, ir tokių, kuriuos dar reikia įdiegti. 

Beje, demokratinėms tautoms judėjimas ir maišatis patinka savai- 
me. Tai atspindi ir kalba, ir politika. Kartais jos keičia žodžius, kai to 
visai nereikia, nes pačios to nori. 

Demokratinių tautų dvasia pasireiškia ne tik gausybe naujadarų, bet 
ir naujomis idėjomis, kurias tie naujadarai išreiškia. 

Tose valstybėse kalbos reikalus, kaip ir visa kita, tvarko dauguma. 
Čia, kaip ir visur kitur, atsiskleidžia jos dvasia. Taigi daugumai labiau 
rūpi reikalai negu mokslai, valstybės ir prekybos interesai — labiau 
negu filosofinės spekuliacijos ar grožinė literatūra. Diduma jos sukur- 
tų arba į apyvartą paleistų žodžių bus paženklinti jos įpročių antspau- 
du; pirmiausia jie bus vartojami apibūdinti verslų poreikiams, partijų 
aistroms arba valstybės valdymo reikalams. Kalba turtės išskirtinai tų 
sričių sąskaita, o metafizikos ir teologijos srityse ji skurs. 

Nesunku nusakyti, iš kur demokratinės tautos semiasi naujų žodžių 
ir kaip juos nukala. 

Demokratinėse valstybėse gyvenantys Žmonės vargu ar žino, kokia 
kalba kalbėta Romoje ir Atėnuose, ir nė neketina kilti į Antikos laikus 
ir ten ieškotis trūkstamų žodžių ar posakių. Jei ir griebiasi mokslinių 
etimologijų, tai tik skatinami tuštybės, kuri verčia jų ieškoti mirusių 
kalbų lobynuose, bet anaiptol! neskatina pasikliauti erudicija, savaime 
pateikiančia jų atsargas protui. Kartais net pasitaiko, kad tuos naujus 
žodžius ima vartoti didžiausi nemokšos. Grynai demokratinis noras iš- 
siveržti iš savo aplinkos dažnai skatina juos kokį prastą užsiėmimą su- 
taurinti graikišku arba lotynišku žodžiu. Kuo amatas menkesnis ir sve- 
timesnis mokslui, tuo jo pavadinimas mokslingesnis ir pompastiškes- 
nis. Šitaip mūsų lyno akrobatai ten tapo funambulistais. 

Demokratinės tautos mieliau skolinasi žodžių iš gyvųjų kalbų ne- 
gu iš mirusiųjų, nes nuolat bendrauja tarpusavy; įvairių šalių Žmonės 
mielai mėgdžioja vieni kitus ir todėl kasdien vis labiau panašėja. 

Tačiau dažniausiai dėmokratinės tautos turtina savo žodyną gimto- 
sios kalbos ištekliais. Retkarčiais jos griebiasi pamirštų žodžių ar po- 
sakių ir paleidžia juos į apyvartą arba pasiskolina kokios nors visuo- 
menės grupės vartojamą terminą ir perkeltine prasme įdiegia šnekamo- 
joje kalboje. Šitaip daugybė posakių, vartojamų kokios nors partijos 
ar profesijos Žmonių, tampa visuomenės savastimi. 

Lengviausias būdas praturtinti žodyną, naudojamas demokratinė- 
se šalyse, — tai netikėtos prasmės suteikimas plačiai vartojamam žo- 
džiui. Tas metodas yra labai paprastas, greitas ir patogus. Nereikia di- 
delio išmanymo, norint juo tinkamai naudotis, juo labiau kad neišma- 
nėliui jis užvis geriausias. Tačiau jis pavojingas kalbai. Suteikdamos 
Žodžiui dvejopą prasmę, demokratinės tautos sukelia vartotojo abejo- 
nę tiek senąja, tiek naująja prasme. 

Rašytojas truputį iškreipia pirmykštę gerai žinomo žodžio prasmę, 
o galiausiai kaip įmanydamas geriau priderina ją prie savo minties. Ki- 
tas rašytojas suteikia Žodžiui priešingą prasmės atspalvį. Atsiranda tre- 
čias ir pakreipia prasmę visiškai kita linkme. O kadangi nėra pripažin- 
to arbitro, kuris padėtų galutinai nustatyti žodžio prasmę, ji netenka 
apibrėžtumo. Kaip tik todėl atrodo, jog rašytojai sako ne vieną kokią 
mintį, bet amžinai turi galvoje jų visą spiečių ir leidžia skaitytojui pa- 
čiam spręsti, kuri mintis yra tikroji. 

Tai netikęs demokratijos bruožas. Man regis, geriau prikaišioti į 
kalbą kiniškų, totoriškų arba huroniškų žodžių, negu prancūziškus žo- 

džius paversti dviprasmiškais. Kalbos darna ir vienalytiškumas čia tik 
antraeilis kalbos grožis. Esama daug tokio pobūdžio sąlyginumų, ir 
prireikus galima kuo puikiausiai be jų apsieiti. Tačiau kai žodžių pras- 
mės neaiškios, kalba šlubuoja. 

Lygybė neišvengiamai duoda pagrindą daugeliui kitokių kalbos pa- 
kitimų. 

Aristokratijos viešpatavimo laikais, kai kiekviena valstybė stengia- 
si laikytis atstu nuo kitų ir išsaugoti tik jai vienai būdingą charakterį, 
kai kurios tautos, esančios tos pačios kilmės, dažnai pasidaro tokios 
svetimos viena kitai, jog, netgi galėdamos susišnekėti, kalba kiekvie- 
na savaip. 

Tais pačiais laikais kiekviena tauta yra pasiskirsčiusi į tam tikrus 
sluoksnius, kurių atstovai retai susitinka ir jokiu būdu tarpusavy nesi- 
maišo; kiekvieno sluoksnio Žmonės išsiugdo ir puoselėja tik jiems bū- 
dingus intelektinius papročius ir vartoja tam tikrus žodžius ir posakius, 
kaip paveldas perduodamus iš kartos į kartą. Toje pačioje nacionali- 
nėje terpėje egzistuoja vargšų kalba ir turtuolių kalba, prastuomenės 
šneka ir kilmingųjų kalba, literatūrinė kalba ir šnekamoji kalba. Kuo 
didesni ir kuo labiau neišdildomi tų sluoksnių skirtumai, tuo dažniau 
taip pasitaiko. Mielai eičiau lažybų, jog įvairių Indijos kastų kalbos 
nepaprastai skiriasi viena nuo kitos ir jog parijo kalba tiek skiriasi nuo 
brahmano kalbos, kiek skiriasi jųdviejų drabužiai. 

Priešingai, kai Žmonės nebepriklauso tam tikram visuomenės 
sluoksniui, nuolat susitinka ir bendrauja, kai nebelieka kastų ir visi 
luomai maišydamiesi tolydžio atsinaujina, visi kalbos žodžiai taip pat 
miešiasi. Tie, kurie netinka daugumai, nunyksta, visi kiti sudaro ben- 
drą atsargą, iš kur kiekvienas renkasi ką nori. Beveik visi Europos kal- 
bų dialektai turi tendenciją nykti; Naujajame Pasaulyje nėra tarmių, o 
Senajame jų tolydžio mažėja. 

Socialinė revoliucija turi įtakos ir kalbai, ir stiliui. 

Visi ne tik vartoja tuos pačius žodžius, bet ilgainiui pripranta juos 
kaišioti kur pakliūva. Beveik nebelieka stiliaus taisyklių. Visi posakiai 
atrodo tos pačios prigimties, — tiek kilę iš šnekamosios kalbos, 
tiek — elegantiško stiliaus. Įvairių visuomenės sluoksnių Žmonės, ne- 
paisydami užimamos padėties, vartoja tuos pačius žodžius ir posakius, 
prie kurių buvo pripratę: išnyko tiek žodžių, tiek Žmonių kilmės po- 
žymiai, ir kalboje kilo tokia pat maišatis, kaip ir visuomenėje. 

Aš Žinau, jog Žodžiai rūšiuojami pagal taisykles, sąlygojamas ne 
vienokios ar kitokios visuomeninės santvarkos, bet pačios dalykų es- 
mės. Kai kurie posakiai ar žodžių junginiai vulgarūs todėl, kad reiš- 
kia iš tikrųjų žemus jausmus, o kiti — taurūs, nes nusako savaime pra- 
kilnius dalykus. 

Luomams maišantis, tie skirtumai niekad neišdils. Tačiau lygybė 
neišvengiamai sunaikina visa tai, kas tose mąstymo formose yra kon- 
vencionalu ir nepagrįsta..Net žinau, jog mano jau minėtos klasifikaci- 
jos visada mažiau -paisys demokratinė tauta nei kuri kita, nes demo- 
kratinėje šalyje nėra tokių žmonių, kurie būtų pakankamai išsilavinę, 
apsišvietę ir turėtų lasko nuolatos studijuoti vidinius kalbos dėsnius ir, 
jų laikydamiesi, skatintų kitus jų laikytis. 

: Nenoriu nukrypti nuo šios temos neaptaręs paskutinio bruožo, ko 
gero, būdingesnio demokratinėms kalboms nei kurioms kitoms. 

Jau esu sakęs, jog demokratinės tautos turi polinkį ir net aistrą vi- 
suotinėms idėjoms; visa tai sąlygoja joms įgimtos gerosios savybės tr 
ydos. Tas visuotinių idėjų pomėgis demokratinėse kalbose pasireiškia 
nuolatiniu abstrakčių ir bendrinių žodžių vartojimu, taip pat to varto- 
jimo maniera. Tai yra didelis tų kalbų nuopelnas ir trūkumas.. 

Demokratinės tautos mėgsta bendrinius ir abstrakčius žodžius, nes 
jie praplečia mintį ir, išsyk aprėpdami daug dalykų, skatina protinę 
veiklą. 

Demokratinės šalies rašytojas mielai sako „talentai“, turėdamas 
galvoje talentingus Žmones, ir per daug nesigilina, kokiems dalykams 
tas talentas pritaikomas. Jis kalba apie „aktualijas“, vienu matu aprėp- 
damas visa tai, kas tuo metu vyksta prieš akis, o sakydamas „galimy- 
bės“ (ėventualitės), turi galvoje visa, kas gali atsitikti pasaulyje jam 
baigus kalbėti. 

Demokratinių šalių rašytojai nuolat vartoja tokio pobūdžio abstrak- 
čius žodžius ir vartodami juos dar labiau suabstraktina. 

Negana to, stengdamiesi talpiau išreikšti mintį, jie suasmenina tas 
abstrakcijas ir šneka apie jas kaip apie tam tikrą asmenį. Pavyzdžiui, 
jie sako: Gyvenimas reikalauja, kad valdytų talentai. 

Šitą teiginį galėčiau pailiustruoti savo paties patirtimi. 

Žodį lygybė dažnai vartojau absoliučia prasme ir, be kita ko, daug 
kur jį suasmeninau; ne kartą man buvo išsprūdę, jog lygybė yra kai ką 
padariusi arba kai ko išvengusi. Galima tvirtinti, jog, Liudvikui XIV 

valdant, prancūzai niekad nebūtų šitaip kalbėję; nė vienam į galvą ne- 
būtų atėję vartoti žodį lygybė, netaikant jo kokiam konkrečiam daly- 
kui; jie greičiau būtų sutikę jo atsisakyti, užuot pavertę gyvu asmeniu. 

Gausybė abstrakčių žodžių demokratinių tautų kalbose, vartojamų 
kaip pakliūva, nesiejant su kokiu konkrečiu dalyku, praplečia ir už- 
maskuoja mintį. Taip viskas pasakoma glausčiau, bet pati mintis pasi- 
daro nebe tokia aiški. Šiaip ar taip, kalbos srityje demokratinėms tau- 
toms miglotumas patinka labiau už sunkų darbą. 

Beje, man būtų įdomu sužinoti, ar tas neaiškumas kartais nekelia 
susižavėjimo patiems kalbantiesiems ir rašantiesiems. 

Tų šalių žmonės, kurių gyvenimas dažniausiai: priklauso nuo jų pa- 
čių proto pastangų, beveik visada draskomi abejonių. Kita vertus, ka- 
dangi jų padėtis be perstojo keičiasi, permainingų aplinkybių verčia- 
mi, jie niekada tvirtai nesilaiko kokios nors nuomonės. 

Tad demokratinių kraštų gyventojų mintys dažniausiai nepastovios, 
ir jiems reikia gana lanksčios kalbos joms įtvirtinti. Kadangi jie nie- 
kad nežino, ar šiandien reiškiama mintis atitiks jau kitonišką rytojaus 
padėtį, savaime suprantama, jiems labiau patinka abstraktūs žodžiai. 
Abstraktus žodis — tai lyg dėžė dvigubu dugnu: sudedi ten norimas 
mintis ir, niekam nepastebint, išsiimi. 

Visose tautose bendriniai ir abstraktūs žodžiai sudaro kalbos pa- 
grindą; taigi aš netvirtinu, jog tie žodžiai pasitaiko tik demokratinių 
šalių kalbose, tik sakau, kad lygybės laikais yra polinkis itin gausinti 
tokių Žodžių atsargas, vartoti juos atsietai, kur ir kaip pakliūva, netgi 
tada, kai to visiškai nereikia, ir tik pačia abstrakčiausia reikšme. 


XVII SKYRIUS 


APIE KAI KURIUOS POETINIO ĮKVĖPIMO ŠALTINIUS 
DEMOKRATINĖSE ŠALYSE 


Žodžiui „poezija“ suteikiama daug įvairiausių reikšmių. Nėno- 
riu veltui varginti skaitytojo ir drauge nagrinėti, kurią iš visų tų 
įvairių reikšmių labiausiai tiktų pasirinkti, ir stačiai sakau, kurią 
pasirinkau aš. 

Poezija, mano supratimu, — tai idealo ieškojimas ir įkūnijimas. 

Tik tasai yra poetas, kuris, atmesdamas dalį to, kas iš tiesų egzis- 
tuoja, praturtindamas paveikslą viena kita įsivaizduojama detale, su- 
pindamas tikras, realias, bet gyvenime drauge visai nepasitaikančias 
aplinkybes, sutaurina ir patobulina gamtą. Taigi poezijos uždavinys — 
ne vaizduoti tikrovę, bet ją gražinti ir pateikti Žmogaus dvasiai įkvėp- 
tą, idealų vaizdą. 

Eilėraščius aš laikau idealiausiu kalbos grožio įsikūnijimu, ir šiuo 
požiūriu jie turėtų būti nepaprastai poetiški, tačiau patys savaime ei- 
lėraščiai dar nėra poezija. 

Norėčiau išsiaiškinti, ar demokratinių tautų veikloje, jausmuose ir 
mintyse negalima įžvelgti ko nors, kas vaizduotei pasirodytų idealu ir 
kas dėl šios priežasties būtų laikytina savaiminiu poezijos šaltiniu. 

Pirmiausia reikia pripažinti, jog idealo ilgesys, jo siekimas ir ma- 
lonumas, patiriamas regint jo įkūnijimą, demokratinėse šalyse nėra 
toks akivaizdus ir toks stiprus kaip aristokratijos gelmenyse. 

Aristokratinėse šalyse žmogus kartais patiria tokią būseną, kad jo 
kūnas tarsi veikia pats savaime, o dvasia tuo tarpu skendi slopioje ra- 
mybėje. Tokiuose kraštuose net liaudį, ir tą dažnai pagauna poetinis 
polėkis, ir jos dvasia kartais pakyla virš supančio pasaulio ir nuskrie- 
ja toli už jo ribų. 

Demokratinėse šalyse turtų geismas, gerovės siekimas, konkuren- 
cija, mėgavimasis būsima sėkme tarsi gena Žmogų pasirinktu keliu ir 
neleidžia bent akimirką nuo jo nukrypti. Tam išeikvojamos kone vi- 

sos dvasinės jėgos. Vaizduotė nėra užgesusi, bet visiškai paklūsta bū- 
tinumui fiksuoti tai, kas naudinga, ir atspindėti tikrovę. 

Lygybė ne tik atitolina žmones nuo idealo kūrimo, bet ir sumažina 
tinkamų vaizduoti dalykų. 

Nejudri aristokratinė visuomenė palankesnė pozityvių religijų tvir- 
tumui ir pastovumui, kaip, beje, ir valstybinių institucijų stabilumui. 

Ji ne tik neužgesina tikėjimo Žmogaus sieloje, bet ir nuteikia jį 
rinktis veikiau tą, o ne kitą tikėjimą. Aristokratinė tauta visada linku- 
si turėti galingų tarpininkų tarp Dievo ir žmogaus. 

Tai turint galvoje, galima sakyti, jog aristokratija yra labai palanki 
ir poezijai. Kai pasaulis pilnas antgamtinių būtybių, kurių neapčiuo- 
pia juslės, bet atskleidžia žmogaus dvasia, vaizduotė pajunta laisvę, ir 
poetai, rasdami tūkstančius įvairiausių įkvėpimą žadinančių temų, su- 
silaukia gausybės gerbėjų, trokštančių gilintis į jų kūrinius. 

Demokratijos laikais kartais atsitinka priešingai: Žmonių įsitikini- 
mai tampa tokie pat neapibrėžti ir nepastovūs kaip įstatymai. Tuomet 
abejonės grąžina poetus į žemę ir įkalina juos regimame tikroviškame 
pasaulyje. 

Netgi tada, kai lygybė negriauna religijų, ji jas supaprastina, nu- 
kreipia Žmonių dėmesį nuo antraeilių veiksnių ir sutelkia jį tik į Aukš- 
čiausiąjį valdovą. 

Aristokratija skatina Žmogaus dvasią gręžtis į praeitį, jos ilgėtis ir 
nuolatos ją apmąstyti. Demokratija, priešingai, sužadina Žmonėms in- 
stinktyvų bjaurėjimąsi visa tuo, kas sena. Šiuo požiūriu aristokratija 
daug palankesnė poezijai, nes paprastai viskas, kas yra atstu, atrodo 
kur kas didingiau ir slėpiningiau, ir kaip tik todėl šitai tampa idealo 
vaizdiniu. 

Atimdama iš poezijos praeitį, lygybė: atima ir dalį dabarties. 

Viešpataujant aristokratijai, esama daugiau ar mažiau privilegi- 
juotų būtybių, kurių gyvenimas visais atžvilgiais prašoka kasdienę 
žmogaus būtį; valdžia, turtai, garbė, protas, rafinuotumas ir prana- 
šumas, regis, skirta tik jiems. Minia niekad jų nemato iš arti, nieko 
tikro apie juos nežino, todėl ne taip jau sunku kurti idealizuotus, po- 
etiškus jų paveikslus. 

Kita vertus, toje pačioje visuomenėje yra tamsių, nužemintų, pa- 
vergtų sluoksnių, ir tie nenusakomu skurdu ir netašytumu nė kiek ne 
mažiau traukia poetų dėmesį kaip anie savo rafinuotumu ir didybe. Be 

to, kadangi visuomenė susideda iš tokių vienas nuo kito nutolusių ir 
taip menkai vienas kitą pažįstančių sluoksnių, piešdama juos, vaizduo- 
tė visada gali tikrovę pagražinti arba nuskurdinti. 

Demokratinėse visuomenėse, kur žmonės labai nereikšmingi ir pa- 
našūs, kiekvienas, žvelgdamas į save, drauge mato ir visus kitus. Tai- 
gi poetai demokratijos laikais niekada negali konkretaus žmogaus pa- 
daryti savo kūrinio herojum, nes, būdamas vidutinybė, aiškiai regima 
iš visų pusių, jis niekada neatitiks idealo. 

Taigi, sklisdama po pasaulį, lygybė išsekina didumą senųjų poezi- 
jos šaltinių. 

Pabandykime parodyti, kaip ji randa naujų. 

Kai abejonė ir skepticizmas pavertė dangų negyvenama erdve, o ly- 
gybė sumenkino Žmogų, padarė jį mažesnių, labiau įprastų proporcijų 
būtybe, poetai, neįsivaizduodami, kuo galėtų pakeisti didžias temas, din- 
gusias drauge su aristokratija, nukreipė akis į negyvąją gamtą. Nebema- 
tydami didvyrių ir dievų, jie ėmėsi iš pradžių vaizduoti upes ir kalnus. 

Taip aštuonioliktajame amžiuje gimė vadinamoji aprašomoji poe- 
Zzija (poėsie descriptive). 

Kai kam atrodė, jog ši kūryba, išgražinusi; papuošusi tuos negyvus 
materialius daiktus, dengiančius Žemę, ir-esanti tikroji demokratinių 
laikų poezija, bet, man regis, tai klaida. Aš manau, jog tai tik pereina- 
mojo laikotarpio reiškinys. 

Esu įsitikinęs, jog ilgainiui demokratija nukreips vaizduotę nuo iš- 
orinio Žmogaus pasaulio ir sutelks ją į patį žmogų. 

Mėgavimasis gamta demokratinėms tautoms gali suteikti-tik trumpa- 
laikį džiaugsmą, bet iš tiesų sujaudina tik gilinimasis į save. Tik iš ten 
trykšta tų tautų poetinio įkvėpimo šaltiniai, ir, reikia manyti, tie poetai, 
kurie iš jų nesisems įkvėpimo, neturės jokios galios tiems, kuriuos jie 
tikisi sužavėti, ir galų gale juos tesups abejingi jų ekstazių liudytojai: 

Jau esu kalbėjęs, kokia svarbi demokratijos laikais yra Žmonijos 
pažangos ir begalinio tobulėjimo idėja. 

Demokratinėms tautoms nė kiek nerūpi praeitis, bet jos mielai sva- 
joja apie ateitį, šiuo požiūriu jų vaizduotė neturi ribų: ji plečiasi tr di- 
dėja be saiko. 

Tai atveria poetams plačias perspektyvas ir leidžia įžvelgti toli- 
mus vaizdus. Demokratija atriboja poeziją nuo praeities, bet atveria 
jai ateitį. 


534 APIE DEMOKRATIJĄ AMERIKOJE, II 


Kadangi visi demokratinės visuomenės piliečiai yra beveik lygūs 
ir panašūs, nė vienas jų netinka būti poetiniu herojum, užtat įamži- 
nama prašosi pati tauta. Tas visų individų panašumas, dėl kurio kiek- 
vienas skyrium negali būti poezijos objektu, įgalina poetus sukurti 
apibendrintą visos tautos paveikslą. Demokratinės tautos įsivaizduo- 
ja save aiškiau nei visos kitos, ir tas didis vaizdinys nuostabiai tinka 
idealo kūrimui. 

Aš sutinku, jog amerikiečiai neturi poetų; bet negaliu sutikti, kad 
jie neturi poetinių idėjų. 

Europą labai traukia Amerikos tyrai, bet patiems amerikiečiams 
jie menkai terūpi. Negyvosios gamtos stebuklai jų nejaudina, o nuo- 
stabiais miškais, dunksančiais aplinkui, jie susidomi tik tada, kai juos 
pradedama kirsti. Prieš amerikiečių akis veriasi visai kiti vaizdai. Jie 
regi save Žygiuojant per tuos tyrus, sausinant pelkes, tiesinant upes, 
kurdinantis negyvenamose žemėse ir nugalint gamtą. Tas didingas 
reginys-autoportretas anaiptol ne atsitiktinai šmėkščioja amerikiečių 
vaizduotėje; galima sakyti, jis lydi juos kas žingsnis, tiek dirbant ma- 
žus, tiek didelius darbus, ir niekad neišeina jiems iš galvos. 

Taigi nėra nieko menkesnio, banalesnio, pilnesnio niekingų rūpes- 
čių, — žodžiu, antipoetiškesnio, — už kasdienį amerikiečio gyvenimą, 
tačiau tarp visų idėjų, kuriomis jis vadovaujasi, visada yra viena, pil- 
na poezijos idėja — tai nelyginant slaptas nervas, suteikiantis tvirty- 
bės visam organizmui. 

Aristokratijos viešpatavimo laikais kiekviena tauta, kaip ir kiekvie- 
nas Žmogus, yra linkusi į uždarą ramų gyvenimo būdą. 

Demokratijos laikais nepaprastas žmonių judrumas ir karšti troš- 
kimai nuolat skatina juos keliauti, kraustytis iš vienos vietos į ki- 
tą; susitikdami, kalbėdamiesi įvairių kraštų gyventojai ima tarpu- 
savy maišytis, panašėti. Supanašėja ne tik vienos tautos atstovai; 
asimiliuojasi pačios tautos ir visos drauge, iš šalies stebint, sudaro 
vientisą demokratiją, kurioje kiekviena tauta yra tartum paprastas 
pilietis. Taip pirmąsyk istorijoje gimsta visos Žmonių giminės vie- 
nybės idėja. 

Visa tai, kas siejasi su visos Žmonijos gyvenimu, jos nepastovumu 
ir ateitimi, tampa neišsemiama poezijos tema. 

Poetai, gyvenę aristokratijai viešpataujant, yra sukūrę nuostabių 
dalykų, kurių siužetai grindžiami tautos ar atskiro žmogaus gyvenimo 

įvykiais, bet nė vienas jų nedrįso savo kūrinyje aprėpti žmonijos liki- 
mo, o demokratijos laikų poetai nepabūgsta tokių temų. 

Ir kaip tik tuo metu, kai kiekvienas žmogus, atitraukdamas akis nuo 
savo šalies, pagaliau pradeda suvokti pačią Žmoniją, jo sielai visa sa- 
vo didybe ir pilnatve atsiveria Dievas. 

Nors demokratijos laikais ima svyruoti, silpti tikėjimas pozityvio- 
mis religijomis ir blėsta vienaip ar kitaip vadinamų galingųjų tikėji- 
mo tarpininkų kultas, žmonės, vis dėlto, yra linkę daug plačiau suvokti 
pačios Dievybės idėją, ir Dievo kišimasis į Žmonių reikalus jiems at- 
rodo visai kitoniškas, didingesnis. 

Žvelgdami į žmoniją kaip į vieningą visumą, jie puikiai suvokia, 
jog visų likimus vairuoja viena ranka, ir kiekvieno individo veiksmuo- 
se ir poelgiuose jie ilgainiui pradeda įžvelgti visuotinį ir amžiną pla- 
ną, kuriuo vadovaudamasis Dievas tvarko Žmoniją. 

Tai irgi gali būti laikoma nuostabiu poetinio įkvėpimo šaltiniu, at- 
siveriančiu tais laikais. 

Demokratijos laikų poetai visada atrodys menki ir šalti, jei bandys 
dievams, demonams arba angelams suteikti kūniškas formas, privers 
juos nusileisti iš dangaus ir grumtis dėl pirmavimo žemėje. 

Tačiau jeigu jie norės susieti savo pasakojamus didžius įvykius su 
Dievo ketinimais 1r darbais, aprėpiančiais visatą, ir, nerodydami Visa- 
galio rankos, pasistengs įžvelgti Jo valią, amžininkai supras savo po- 
etus ir:jais Žavėsis, nes jų vaizduotė taip pat pasuks šiuo keliu. 

Galima numatyti ir tai, jog demokratinių laikų poetus patrauks vei- 
kiau aistros ir idėjos negu asmenys ir jų darbai. 

Demokratinių laikų Žmonių kalba, drabužiai ir kasdieniai darbai 
nesiderina su idealo sąvoka. Visi tie daiktai savaime nėra poetiški, ir 
veltui būtų bandoma juos poetizuoti, nes jie pernelyg gerai Žinomi 
tiems, kuriems apie juos bandytų kalbėti poetai. Todėl jie priversti to- 
lydžio smelktis pro išorinį apvalkalą ten, kur juos veda juslės, idant at- 
skleistų pačią jų esmę. Taigi, ieškodami idealo, poetai turi įsismelkti į 
žmogaus dvasinės prigimties slapčiausias gelmes. 

Man nereikia klajoti po dangų ir žemę, ieškant stebuklingos temos, 
kupinos kontrastų — begalinės didybės 1r menkystės, neįžvelgiamos 
tamsos ir akinančios šviesos, žadinančios ir užuojautą, ir susižavėji- 
mą, ir panieką, ir siaubą. Aš turiu tik susimąstyti apie save: žmogus 
ateina iš nebūties, perskrodžia laiką ir amžinai dingsta Dievo prie- 

globstyje. Jį matome tik trumpą akimirką tarp dviejų bedugnių, kur yra 
jo pradžia ir pabaiga. 

Nieko apie save nežinodamas, žmogus negalėtų turėti poetinės ga- 
lios, nes neįmanoma vaizduoti to, ko nesuvoki. Jeigu jis aiškiai save 
matytų, jo vaizduotei nebūtų ko veikti, ji neturėtų ko pridurti. Tačiau 
Žmogaus prigimtis pakankamai atvira, kad jis suvoktų bent dalelę sa- 
vęs, ir pakankamai slėpininga, kad visa kita skendėtų aklinoje tamso- 
je, į kurią jis tolydžio nugrimzta, ir visada veltui, stengdamasis galu- 
tinai save perprasti. 

Nereikia manyti, kad demokratinėse šalyse poezija gyvuoja pada- 
vimais, semiasi įkvėpimo iš tradicijų, papročių ir senovės prisimini- 
mų, apgyvendina pasaulį antgamtinėmis būtybėmis, kuriomis nebeti- 
ki nei skaitytojai, nei patys poetai, abejingai personifikuoja dorybes ir 
ydas, ir šiaip jau puikiai matomas gyvenime. Jai trūksta visų tų įkvė- 
pimo šaltinių, bet ji turi žmogų, ir to jai gana. Žmogaus likimas, pats 
žmogus, išplėštas iš savo laiko ir krašto ir paliktas vienas gamtos ir 
Dievo akivaizdoje su visomis savo aistromis, abejonėmis, su visomis 
neregėtomis gėrybėmis ir nesuvokiamais vargais, toms tautoms taps 
pagrindiniu ir vieninteliu poezijos objektu. Tuo jau galima įsitikinti su- 
sipažinus su didžiais poetais, kurių atsirado pasaulyje, galutinai pasu- 
kusiame į demokratiją. 

Mūsų laikų rašytojai, taip nuostabiai sukūrę Childe-Haroldo, Renė 
ir Jocelyno paveikslus, neketino apsakyti vieno žmogaus darbų ir po- 
elgių; jie norėjo iškelti aikštėn ir apšviesti kai kurias vis dar tamsias 
Žmogaus širdies kerteles. 

Tokia yra demokratijos laikų poezija. 

Tad lygybė nepanaikina visų poezijos objektų. Ji sumažina jų kie- 
kį ir padidina jų matmenis. 


XVIII SKYRIUS 


KobDkĖL AMERIKIEČIŲ RAŠYTOJAI IR ORATORIAI 
DAŽNAI PIKTNAUDŽIAUJA GRAŽBYLYSTE 


Ne kartą esu sakęs, jog amerikiečiai, šiaip jau reikalus aptarinėjan- 
tys aiškia, sausa, be jokių pagražinimų kalba, tokia paprasta, kad tas 
paprastumas dažnai atrodo net vulgarus, ima piktnaudžiauti gražbylys- 
te, kai tik prabyla poetiniu stiliumi. Tuomet visa jų kalba būna pom- 
pastiška nuo pradžios iki galo, ir, girdint, kaip be perstojo ir be saiko 
švaistomasi vaizdingais posakiais, galima pamanyti, jog jie niekada 
nieko nesako paprastai. 

Anglams irgi būdinga ta yda, tik daug rečiau pasitaiko. 

Priežastį nesunku atskleisti. 

Demokratinėje visuomenėje kiekvienas pilietis paprastai įsigilinęs 
į labai nereikšmingą dalyką, tai yra save. Nukreipęs žvilgsnį nuo sa- 
vęs, jis pamato tik akimis neaprėpiamą visuomenę arba dar įspūdin- 
gesnį vaizdą — žmoniją. Jo galvoje spiečiasi tik labai aiškios ir kon- 
krečios mintys arba labai miglotos abstrakčios sąvokos; tarp jų yra tuš- 
tuma. 

Išplėštas iš savo pasaulėlio, jis visad tikisi, kad jo laukia koks nors 
stebuklas, ir tik todėl sutinka akimirką atitrūkti nuo savo menkučių 
painių rūpesčių, teikiančių jo gyvenimui įvairumo ir žavesio. 

Iš to man darosi pakankamai aišku, kodėl demokratinių kraštų žmo- 
nės, nugrimzdę į tokius menkus kasdienybės rūpesčius, reikalauja iš 
poetų didelių užmojų ir plačių panoramų. 

Rašytojai savo ruožtu nejučia paklūsta tiems instinktams, kurie bū- 
dingi jiems patiems; jie tolydžio kursto vaizduotę, be saiko ja piktnau- 
džiauja ir suserga gigantomanija, neretai išsižadėdami tikros didybės. 

Šitaip jie tikisi beregint patraukti minios dėmesį, sutelkti jį į save, 
ir dažnai jiems tat pavyksta, nes minia, reikalaujanti iš poezijos tik di- 
delio masto dalykų, neturi nei laiko visų jai pateikiamų kūrinių pro- 
porcijoms išmatuoti, nei pakankamo išprusimo ir išlavinto skonio, kad 


537 


538 APIE DEMOKRATIJĄ AMERIKOJE. II 


tučtuojau pajustų, kur glūdi jų disproporcija. Taip autorius ir skaity- 
tojai gadina vienas kitą. 

Beje, jau esame matę, jog demokratinėse šalyse yra nuostabių po- 
etinio įkvėpimo šaltinių, tik ne per daugiausia. Neilgai trukus jie ga- 
lutinai išseks. Nerasdami medžiagos idealui realioje tikrovėje, poetai 
nuo jos nusigręžia ir kuria pabaisas. 

Aš nebijau, kad demokratinių kraštų poezija pasirodys labai kukli, 
drovi ar pernelyg šliesis prie žemės. Mane kur kas labiau gąsdina, kad 
tiktai ji neskrajotų visą laiką padebesiais ir galop nesusiviliotų visiš- 
kai išgalvotais kraštais. Aš bijau, kad tų poetų kūrinių neužkėstų pa- 
driki gigantiški vaizdai, perkrauti aprašinėjimais, neužplūstų keistos, 
negirdėtos dermės arba tik jų vaizduotėje gimusios fantastinės būty- 
bės, nes tokie kūriniai tesužadins realaus pasaulio ilgesį. 


XIX SKYRIUS 
KELETAS PASTABŲ APIE DEMOKRATINIŲ TAUTŲ TEATRĄ 


Kai revoliucija, pakeitusi aristokratinės valstybės visuomeninę ir 
politinę santvarką, ima skverbtis į literatūrą, jos poveikis pirmiausia 
pasireiškia teatre, ir čia jis akivaizdžiausias. 

Teatro Žiūrovas užklumpamas lyg iš netyčių, ir jam įteigiamas tam 
tikras įspūdis. Jis neturi laiko nei pasirausti savo atmintyje, nei pasi- 
tarti su patyrusiais kritikais. Jis nė neketina kovoti su literatūrinių nau- 
jovių apraiškomis: jis paprasčiausiai pasiduoda toms naujovėms dar 
nespėjęs su jomis susipažinti. 

Autoriai greitai susivokia, kur slapčia krypsta žiūrovų simpatijos. 
Jie pakreipia į tą pusę savo kūrinius. Ir pjesės, atskleidusios pirmuo- 
sius literatūroje bręstančios revoliucijos požymius, netrukus padeda ją 
galutinai įvykdyti teatro scenoje. Jeigu norite iš anksto susidaryti nuo- 
monę apie kokios nors į demokratiją Žengiančios tautos literatūrą, pa- 
sidomėkite teatru. 

Beje, aristokratinėse valstybėse dramaturgija yra demokratiškiau- 
sias literatūros žanras. Nėra jokio kito tokio žanro, kuris miniai teiktų 
didesnį malonumą. Nereikia nei iš anksto ruoštis, nei mokytis — teat- 
ru pakanka tik mėgautis. Kad ir koks būtumėte nemokša, kad ir kaip 
apsikrovęs rūpesčiais, teatras jus iškart pavergia. Dar pusiau išlavin- 
tiems dvasinių malonumų pomėgiams pradėjus smelktis į kokį nors 
piliečių sluoksnį, jie tuoj suskanta eiti į teatrą. Aristokratinių šalių te- 
atrai visados lūždavo nuo žiūrovų, anaiptol nepriklausančių aristokra- 
siais sluoksniais ir sutikdavo išklausyti jų nuomonę ar bent teikdavosi 
ją pakęsti. Kaip tik teatre eruditams ir šviesuoliams būdavo sunkiau- 
sia apginti savo nuomonę, kad jos nenustelbtų prastuomenė ir neuž- 
krėstų savo skoniu. Parteris dažnai primesdavo savo valią ložėms. 

Jeigu aristokratijai sunku atsispirti liaudžiai ir neleisti, kad ji už- 
grobtų teatrą, savaime suprantama, liaudis čia beregint ims šeiminin- 

kauti, vos tik demokratiniams principams įsigalėjus įstatymuose ir pa- 
pročiuose, luomai susimaišys, protai, kaip ir turtai, susisies glaudes- 
niais ryšiais ir vos tik valdančioji klasė drauge su paveldėtais turtais 
neteks valdžios, tradicijų ir laisvalaikio. 

Demokratinių tautų literatūrinis skonis ir instinktai pirmiausia at- 
siskleidžia teatre, ir galima numatyti, kad tuo metu ten įvyksta spro- 
gimas. Aristokratinės literatūros dėsniai kinta pamažu ir, sakytume, 
teisėtu būdu. Teatre tie dėsniai sugriūva kilus maištui. 

Teatras išryškina didumą gerųjų savybių ir beveik visas ydas, bū- 
dingas demokratinei literatūrai. 

Demokratinėms tautoms erudicija nedaro pernelyg didelio įspū- 
džio, joms beveik neįdomu, kas dėjosi Romoje ir Atėnuose. Jos nori, 
kad būtų kalbama apie jas, ir reikalauja šiuolaikinio pasaulio veidro- 
dinio atvaizdo. ' 

Taigi, kol scenoje dažnai rodomi Antikos herojai ir papročiai, kol 
dramaturgai stengiasi ištikimai laikytis ano meto tradicijų, galima drą- 
siai teigti, jog teatre dar neviešpatauja demokratiniai sluoksniai. 

Savo veikalo Britannicus pratarmėje Racine'as labai nuolankiai at- 
siprašinėja, kad Juniją pavertė vestale, nes, kaip sako Aulus Gellius, 
vestalėmis „negalėjo tapti mergaitės, jaunesnės kaip šešerių metų ir 
vyresnės kaip dešimties“. Jeigu jis būtų rašęs mūsų laikais, reikia ma- 
nyti, jog jam nebūtų nė į galvą atėję kaltinti savęs tokiu nusižengimu 
nei teisintis. 

Toks faktas atspindi ne tik tuometinės literatūros, bet ir pačios visuo- 
menės padėtį. Demokratinis teatras dar neįrodo, jog tauta demokratiš- 
ka, nes, kaip ką tik matėme, valdant aristokratijai, demokratiniai sko- 
niai gali turėti įtakos dramaturgijai. Tačiau kai aristokratijos dvasia vien- 
valdiškai viešpatauja scenojė, šitai neginčijamai rodo, kad ir pati 
visuomenė yra aristokratinė, ir galima drąsiai tvirtinti, jog ta pati švie- 
suolių klasė, duodanti toną autoriams, valdo ir piliečius, ir valstybę. 

Kai teatre viešpatauja rafinuotas aristokratijos skonis ir arogantiš- 
ki polinkiai, dramaturgai, jų paisydami, beveik visada savo kūriniuo- 
se turi vaizduoti tik tam tikrus žmogaus prigimties aspektus. Ją domti- 
na tik tam tikros socialinės sąlygos bei aplinkybės ir ji pageidauja ma- 
tyti tai scenoje. Jai atrodo, jog tik kai kurios dorybės ir netgi kai kurios 
ydos yra itin vertos dramaturgo plunksnos, tad ji pritaria tų dalykų 
vaizdavimui ir stengiasi nė iš tolo neįsileisti į akis to, kas jai nepatin- 

ka. Teatre, kaip ir kitur, ji nori regėti tiktai didikus ir išgyventi vien 
dėl karalių nelaimių. Šitaip ji žiūri ir į stilių. Aristokratija mėgsta pri- 
mesti dramaturgams tam tikrą kalbos manierą, nori, kad viskas būtų 
sakoma tokiu, o ne kitokiu tonu. 

Tad teatras dažnai vaizduoja tik vieną kurią žmogaus pusę ir kar- 
tais jį apdovanoja tokiais bruožais, kurie nė nebūdingi žmogaus pri- 
gimčiai; dramaturgas visai atsiplėšia nuo Žmogaus ir nuklysta į šalį. 

Demokratinės visuomenės žiūrovai neturi tokių nuostatų ir retai ro- 
do savo antipatiją. Scenoje jie nori matyti tai, kas dedasi gyvenime, jie 
mėgsta įvairių. luomų, jausmų, minčių maišatį; užtat teatras pasidaro 
įspūdingesnis, kasdieniškesnis, tikroviškesnis. 

Bet kartais ir demokratinių šalių dramaturgai nutolsta nuo žmogaus 
prigimties, tik visiškai kitaip nei jų pirmtakai. Stengdamiesi kruopš- 
čiausiai pavaizduoti savo meto kasdienybės smulkmenas ir kokio nors 
asmens savitą, labai individualų portretą, jie pamiršta suteikti jam 
bruožų, būdingų visai Žmonių giminei. 

Kai teatrą valdo demokratiniai sluoksniai, jie duoda laisvę drama- 
turgui: jis gali rinktis kokį tik nori siužetą ir kaip nori jį interpretuoti. 

Iš visų literatūros žanrų teatras labiausiai artimas demokratinėms 
tautoms, todėl tose šalyse nepaliaujamai gausėja tiek autorių, tiek Žžiū- 
rovų, tiek spektaklių. Tokia gausa, sudaryta iš tokių skirtingų elemen- 
tų ir plačiai išsklaidyta po šitiek įvairiausių vietų, negali laikytis tų pa- 
čių taisyklių ir paklusti tiems patiems dėsniams. Tokiai daugybei ar- 
bitrų, vertintojų sunkoka susitarti; neturėdami sąlyčio taškų ir 
negalėdami susitikti vienas su kitu, kiekvienas jų skelbia savo ištarmę. 
Iš esmės sukėlusi abejonę literatūros taisyklėmis ir normomis, demo- 
kratija teatre jas visai atmeta, niekuo jų nepakeisdama, viską palikda- 
ma kiekvieno autoriaus valiai ir publikos kaprizams. 

Teatre itin ryškiai atsispindi visa tai, ką jau esu kitur aptaręs, ben- 
drais bruožais kalbėdamas apie demokratinės literatūros stilių ir me- 
niškumą. Skaitant Liudviko XIV laikų dramaturgijos kritikų darbus, 
stebina didelė publikos pagarba tikroviškumui ir reikalavimai vaizduo- 
jamo charakterio logikai: personažas turi likti ištikimas savo prigim- 
čiai ir nedaryti nieko tokio, kas lengvai nepaaiškinama ir nesuvokia- 
ma. Stebina ir tai, kaip tuomet buvo vertinamos kalbos formos ir kiek 
priekabių dėl kokio žodžio ieškota, kiek dėl menkniekių priekaištauta 
dramaturgams. 

Atrodo, Liudviko XIV laikų Žmonės teikė per daug reikšmės toms 
detalėms, kurios krinta į akis kabinete, bet visiškai nepastebimos 
scenoje. Šiaip ar taip, pagrindinis pjesės uždavinys — būti pastaty- 
tai, o svarbiausias jos nuopelnas — sužadinti jausmus. Reikia žino- 
ti, jog to meto žiūrovai buvo ir skaitytojai. Grįžę po spektaklio na- 
mo, jie perskaitydavo pjesę ir tik tada galutinai susidarydavo nuomo- 
nę apie rašytoją. 

Demokratinėse šalyse Žmonės eina į teatrą Žiūrėti spektaklių, bet 
pjesių neskaito. Diduma žiūrovų nori ne dvasinių malonumų, bet gy- 
vų, širdį aitrinančių jausmų. Jiems svarbu ne literatūros kūrinys, o 
spektaklis, ir jie užganėdinti, jei autorius pakenčiamai ir suprantamai 
rašo krašto kalba, jei veikėjai sužadina smalsumą ir kelia simpatiją; 
nieko daugiau nereikalaudami iš autoriaus, jie beregint sugrąžinami į 
realųjį pasaulį. Taigi stilius čia kuo mažiausiai rūpi, nes scenoje nu- 
krypimą nuo taisyklių juo sunkiau pastebėti. 

Jei kalbėsime apie dramaturgijos tikroviškumą, tai jį dažnai sunku 
derinti su naujovėmis, netikėtumais, greitai besirutuliojančiu veiksmu. 
Tad jo nepaisoma, ir žiūrovai tai atleidžia. Jie nekvaršina sau galvos, 
kokiais keliais vesite juos į tikslą, — svarbu, kad galop pateiktumėte 
kokį sukrečiantį dalyką. Jie niekad jums nepriekaištaus, kad sujaudi- 
note juos nusižengdamas taisyklėms. 

Kai amerikiečiai ateina į teatrą, jie irgi patiria tuos pačius jausmus, 
apie kuriuos ką tik kalbėjau. Bet reikia pripažinti, jog apskritai ne tiek 
jau daug amerikiečių lankosi teatre. Nors per pastaruosius keturiasde- 
šimt metų Jungtinėse Valstijose nepaprastai pagausėjo žiūrovų ir spek- 
taklių, gyventojai labai santūriai žvelgia į šią pramogą. 

Tai sąlygoja skaitytojui jau Žinomos ypatingos priežastys, kurias 
būtų pravartu keliais žodžiais priminti. 

Puritonai, Amerikos respublikų įkūrėjai, buvo ne tik visokių malo- 
numų priešai, — jie itin baisėjosi teatru. Laikė jį šlykščia pramoga, ir 
ten, kur jie vienvaldiškai viešpatavo, scenos menas buvo visiškai ne- 
žinomas. Kolonijos įkūrėjų įsitikinimai paliko gilius pėdsakus jų pali- 
kuonių dvasioje. 

Be kita ko, scenos meno plėtrą Jungtinėse Valstijose ligi šiol gero- 
kai tramdė papročių griežtumas ir dorovės varžtai. 

Krašte, kur nebūta didelių politinių katastrofų ir kur meilė tiesiau- 
siu ir lengviausiu keliu visados veda į santuoką, nėra siužetų dramai. 

Žmonių, kurie kas mielą dieną kala pinigą, o sekmadieniais meldžiasi 
Dievui, visai netraukia Komedijos mūza. 

Pakanka vieno vienintelio fakto, kad pasidarytų aišku, kodėl Jung- 
tinėse Valstijose teatras toks nepopuliarus. 

Amerikiečiai, kuriems įstatymai garantuoja visišką žodžio laisvę ir 
kai kuriais atvejais netgi tam tikrą licenciją, dramaturgams yra numa- 
tę savotišką cenzūrą. Spektaklius leidžiama rodyti tik bendruomenei 
ar miesto valdžiai sutikus. Tai įrodo, jog tautos — tartum atskiri žmo- 
nės: jos be atodairos atsiduoda pagrindinėms aistroms, o paskui kuo 
atsargiausiai saugosi pomėgių, kurių iš tikrųjų neturi. 

Dramaturgija — vienintelis literatūros žanras, labiausiai ir glau- 
džiausiai susijęs su šiuolaikine visuomene. 

Vienos epochos teatras visai netinka kitos epochos žmonėms, jei- 
gu didelis perversmas, skiriantis tas dvi epochas, pakeitė papročius ir 
įstaty mus. 

Praėjusio šimtmečio didžiųjų rašytojų kūriniai vis dar skaitomi. Ta- 
čiau nebeinama į teatrą Žiūrėti pjesių, rašytų kitai publikai. Praeities 
dramaturgai gyvena tik knygose. 

Aristokratinis teatras dar gali kurį laiką gyvuoti demokratijos lai- 
kais, palaikomas saujelės Žmonių tradicinių polinkių, tuštybės, mados, 
kokio aktoriaus talento. Tačiau netrukus jis savaime nunyksta. Niekas 
jo negriauna, — stačiai jis nelankomas, ir tiek. 


XX SKYRIUS 


TENDENCIJOS, 
BŪDINGOS DEMOKRATIJOS LAIKŲ ISTORIKAMS 


Aristokratijos valdymo laikų istorikai visus įvykius paprastai pri- 
skiria tam tikrų Žmonių valiai ir charakteriui ir menkiausius atsitiki- 
mus laiko reikšmingiausių revoliucijų priežastimi. Su neregėtu įžval- 
gumu jie išlukštena menkučius faktus, o svarbiausiųjų nepastebi. 

Demokratijos laikų istorikai įžvelgia visiškai priešingas tenden- 
cijas. 

Diduma jų tvirtina, jog individai neturi beveik jokios įtakos žmo- 
nijos likimui, o piliečiai — tautos daliai. Užtat menkus paskirus fak- 
telius jie aiškina svarbių, visuotinių jėgų poveikiu. Tos priešingos ten- 
dencijos nesunkiai paaiškinamos. 

Metę žvilgsnį į pasaulio teatrą, aristokratijos laikais gyvenantys 
istorikai pirmiausia pastebi tik saujelę pagrindinių veikėjų, duodan- 
čių toną spektakliui. Tie didieji aktoriai, veikiantys pirmame plane, 
patraukia ir prikausto jų dėmesį; stengdamiesi atskleisti slaptus mo- 
tyvus, skatinančius tas asmenybes veikti ir kalbėti, istorikai pamirš- 
ta visa kita. 

Matydami kelis žmones nuveikiant didžius darbus, jie susidaro 
klaidingą nuomonę apie nepaprastą asmenybės įtaką ir įsiteigia mintį, 
j0g, norint paaiškinti minios veiksmus, reikia remtis kokio nors vieno 
Žmogaus praeities veiksmu. 

Tačiau kai visi piliečiai nepriklausomi vieni nuo kitų ir kai kiek- 
vienas jų silpnas, neįmanoma pastebėti to, kuris galėtų turėti labai di- 
delę ar nuolatinę įtaką masėms. Iš pirmo žvilgsnio atrodo, jog asme- 
nybės joms neturi jokios įtakos, 0 visuomenė tarytum pati eina pažan- 
gos keliu visos žmonijos savanoriškai sutelktų pastangų dėka. 

Tai savaime skatina Žmogaus protą ieškoti pagrindinės priežasties, 
paveikusios išsyk tiek intelektų ir visus juos drauge pakreipusios ta pa- 
čia linkme. 

Esu tvirtai įsitikinęs, jog netgi demokratinėse šalyse-tam tikrų asme- 
nybių talentai, ydos arba dorybės sulėtina arba paspartina savaiminę tau- 
tos likimo raidą, bet lygybės laikotarpiu tų antraeilių ir atsitiktinių prie- 
žasčių esama daug įvairesnių, slaptesnių, sudėtingesnių, silpnesnių ne- 
gu aristokratijos amžiais ir jas sunkiau atskleisti ir pasekti, — mat 
aristokratinių laikų istorikas nagrinėja kokio-nors vieno ar kelių žmo- 
nių ypatingą veiklą bendro pobūdžio faktų ir įvykių fone. 

Toks darbas netrukus nuvargina istoriką; pasiklydęs tame labirin- 
te, neįstengdamas aiškiai įžvelgti ir iškelti aikštėn asmenybių įtakos, 
ima ją neigti. Jam verčiau kalbėti apie tautų prigimtį, krašto fizinę geo- 
grafiją arba civilizacijos prasmę. Taip jis palengvina sau darba ir la- 
biau itinka skaitytojui. | 

Savo Atsiminimuose p. de La Fayette'as rašė, jog besaikis pasiti- 
kėjimas bendro pobūdžio priežasčių sistema teikia nepaprastą paguo- 
dą nevykusiems valstybės veikėjams. Noriū pridurti, jog lygiai tą pati 
galima pasakyti apie nevykusius istorikus. Remdamitėsi ta sistema, jie 
mikliai išsisuka iš keblios padėties, pasigavę keletą neginčijamų prie- 
žasčių, kuriomis- pridengia savo minties lėkštumą arba tingumą ir dar 
pelno skvarbaus proto Žmonių vardą. 

„Aš manau, jog kiekvienoje epochoje vieni įvykiai skirtini prie ben- 
dro pobūdžio dalykų, o kiti yra salygojami ypatingų, labai konkrečių 
aplinkybių. Tos dvejopos priežastys visada egzistuoja; skiriasi tik jų 
santykis. Bendro pobūdžio aplinkybėmis aiškintina daugiau tai, kas -at- 
sitinka demokratijos laikais, negu tai, kas vyksta viešpataujant aristo- 
kratijai, o ypatingomis aplinkybėmis — atvirkščiai. Aristokratijos lai- 
kais viskas klostosi priešingai: ypatingos aplinkybės yra svarbesnės, 
o bendro pobūdžio priežastys ne tokios svarbios, aišku, jei bendro po- 
būdžio aplinkybe nelaikysime pačios luomų nelygybės, kuri leidžia 
kelioms asmenybėms stoti prieš natūralius visų kitų polinkius. 

Taigi istorikai, bandantys atkurti tai, kas vyksta demokratinėse vi- 
suomenėse, yra teisūs didžiausią dėmesį skirdami bendro pobūdžio 
priežastims ir labiausiai stengdamiesi jas atskleisti, tačiau jie klysta vi- 
siškai nuneigdami asmenybių veiklos svarbą — mat ne taip lengva ją 
atskleisti ir iškelti aikštėn. 

Demokratijos laikų istorikai ne tik stengiasi kiekvieną įvykį pagrįis- 
ti kokia svarbia priežastimi, bet ir yra linkę atskirus faktus sieti tarpu- 
savy ir kurti ištisas sistemas. 

Viešpataujant aristokratijai, visą dėmesį sutelkdami vien į asmeny- 
bes, istorikai neįžvelgia įvykių ryšio ar bent jau netiki, kad tokio ry- 
šio esama. Jų įsivaizdavimu, pasirodžius kokiam žmogui, nutrūksta is- 
torijos gija ir jos vyksmas pažeidžiamas. 

Demokratijos laikų istorikai, priešingai, matydami mažiau aktorių 
ir daugiau veiksmo, gali lengvai nustatyti ryšius, kurie sieja tuos įvy- 
kius, veiksmus, ir surikiuoti juos tam tikra metodine tvarka. 

Antikos literatūra, itin turtinga nuostabių istorinių raštų, anaiptol 
nepateikia mums vieningos istorinės sistemos, o skurdžioje šiuolaiki- 
nėje visų kraštų literatūroje jų knibždėte knibžda. Senovės istorikai, 
regis, nelabai rėmėsi tomis bendro pobūdžio teorijomis, kuriomis mū- 
siškiai amžinai piktnaudžiauja. 

Demokratinių laikų istorikams būdinga dar viena, kur kas pavojin- 
gesnė tendencija. 

Dažnai pasitaiko, jog, nebeįžvelgdami asmenybių įtakos tautoms 
arba jos nepaisydami, matome pasaulio vyksmą, bet nenumanome, kas 
yra jo varomoji jėga. Kai pasidaro labai sunku ispėti ir nagrinėti prie- 
žastis, kurios, veikdamos skyrium kiekvieno piliečio valią, galop su- 
kelia masinį judėjimą, ima pagunda tvirtinti, jog tas judėjimas nėra sa- 
vaiminis ir jog visuomenės nejučia paklūsta visagalei aukščiausiajai 
jėgai. 

Netgi bandant atskleisti Žemėje viešpataujantį bendro pobūdžio 
dėsnį, visuotinę priežastį, nuo kurios priklauso visų individų valia, 
žmonijos laisvė neišgelbstima. Toji priežastis — tokia didelė, jog iš- 
syk paveikia milijonus Žmonių, ir tokia galinga, jog visus drauge pa- 
lenkia į vieną pusę, atrodo neįveikiama. Matant, kaip jai pasiduoda- 
ma, beveik galima patikėti, jog jai neįmanoma atsispirti. 

Taigi istorikai, gyvenantys demokratijos laikais, ne tik neigia, jog 
saujelė piliečių gali turėti įtakos tautos likimui, bet ir atima galimybę 
iš pačių tautų pakeisti savo lemtį ir priverčia jas klausyti arba nepa- 
lenkiamos Apvaizdos, arba aklo fatališkumo. Pasak jų, kiekviena tau- 
ta turi nepermaldaujamą likimą, nulemtą jos padėties, ištakų, praeities 
ir prigimties, ir to likimo jokiomis pastangomis neįmanoma pakeisti. 
Jų manymu, kartos taip susijusios viena su kita, jog, einant nuo vieno 
šimtmečio prie kito, nuo vienų neišvengiamų įvykių prie kitų, esą ga- 
lima pasiekti pasaulio pradžią, — šitaip jie nukala begalinę grandinę, 
kuri apjuosia ir sujungia visą žmoniją. 

Jie nesitenkina įvykių logikos atskleidimu, jiems malonu įrodinėti 
ir įteigti savo skaitytojams, jog visa tai negalėjo atsitikti kaip nors 
kitaip. Aptardami tautą, pasiekusią tam tikrą istorijos etapą, jie tvir- 
tina, jog toji buvusi priversta eiti tuo keliu. Taip daryti kur kas leng- 
viau, negu įrodinėti, ką ji būtų turėjusi daryti, norėdama pasirinkti 
geresnį kelią. 

Skaitant aristokratijos ir ypač senųjų laikų istorikų veikalus, atro- 
do, jog, norėdamas pasidaryti savo likimo šeimininku ir valdyti kitus, 
žmogus turi išmokti tvardytis, ir to tarsi gana. Sklaidant mūsų laikais 
parašytas istorijas, būtų galima pamanyti, jog žmogus neturi jokios ga- 
lios — nei sau, nei aplinkai. Senųjų laikų istorikai mokė vadovauti, o 
mūsiškiai — tik klausyti. Skaitant jų rašinius, autorius dažniausiai at- 
rodo didis, o Žmonija — visada menka. 

Jeigu tą neišvengiamos lemties idėją, tokią mielą demokratijos lai- 
kų rašytojams, iš istorikų perimtų skaitytojai, ilgainiui pasigautų pi- 
liečių masės ir ji įsismelktų į viešąją nuomonę, galima numanyti, jog 
neilgai trukus ji paralyžiuotų naujų visuomenių aktyvumą ir krikščio- 
nis paverstų turkais. 

Be kita ko, tokia idėja itin pavojinga šiais laikais; mūsų amžinin- 
kai yra pernelyg linkę abejoti laisva valia, nes kiekvienas jaučiasi iš 
visų pusių apsuptas savo paties silpnumo. Šiaip ar taip, jie mielai pri- 
pažįsta, jog į vieningą socialinį darinį susijungę Žmonės turi ir jėgą, ir 
nepriklausomybę. Nevalia aptemdyti tos minties, nes reikia kelti žmo- 
nėms dvasią, o ne galutinai ją gniuždyti. 

Aristokratinėse valstybėse visi Žmonės yra susiję ir priklauso vie- 
ni nuo kitų; visus jungia hierarchinis ryšys, kurio dėka kiekvienas 
užima savo vietą, o visa bendruomenė yra paklusni ir darni. Šis tas 
panašaus visad yra tų tautų politiniuose institutuose. Partijos ten sa- 
vaime susiburia apie lyderius, kuriems jos paklūsta skatinamos tam 
tikro instinkto — įpročio klausyti, atsiradusio iš gyvenimo patirties. 
Į tas nedidelės grupeles jie pėrkelia papročius, būdingus didžiajai vi- 
suomenei. 2 

Demokratinėse šalyse dažnai atsitinka, jog dauguma piliečių siekia 
to paties tikslo, bet kiekvienas eina į jį arba bent tariasi einąs pats sa- 
vo jėgomis. Įpratęs daryti tik tai, kas jam priimtina, pilietis nenoriai 
klauso iš šalies primetamų nurodymų, pamokymų. Tą nepriklausomą 
būdą jis stengiasi išsaugoti ir nacionalinėse tarybose. Sutikdamas 
drauge su kitais siekti to paties tikslo, jis nori bent jau savarankiškai 
pasirinkti būdą, kuriuo prisidės prie bendro darbo. 

Štai kodėl demokratinėse valstybėse partijos taip nepakenčia vado- 
vavimo ir paklūsta savo vadams tik iškilus dideliam pavojui. Tačiau 
netgi tokiomis aplinkybėmis vadai, įgiję didesnės galios įsakyti joms 
veikti ir kalbėti, beveik niekad negali priversti jų nutilti. 

Aristokratinėse šalyse valstybinių susirinkimų nariai yra tos pačios 
aristokratijos atstovai. Kiekvienas jų savaime užima privilegijuotą, 
tvirtą padėtį, ir vieta susirinkime jam dažniausiai atrodo ne tokia svar- 
bi kaip vaidmuo, kurį jis atlieka savo krašto gyvenime. Tai jį paguo- 
džia, jeigu jis nedaro jokios įtakos valstybiniams reikalams, ir atšaldo 
jo ikarštį ieškotis kokios menkos veiklos. 

Amerikoje deputato autoritetą paprastai lemia jo vieta valstybės su- 
sirinkime. Tad ji be perstojo kankina poreikis isigyti ten svorio, ir jam 
tolydžio knieti kiekviena proga išsakyti savo idėjas ir nuomones. 

Tai daryti skatina ne tik jo paties, bet ir jo rinkėjų tuštybė, be to, 
amžina būtinybė jiems patikt:. 

Valdant aristokratijai, įstatymų leidžiamosios valdžios narys retai 
tiesiogiai priklauso nuo rinkėjų; dažniausiai jis yra vienaip ar kitaip 
jiems naudingas atstovas; kartais rinkėjai patys tiesiogiai priklauso 
nuo jo, ir jeigu šie pagaliau atsisako ji rinkti, jis gali iškelti savo kan- 
didatūrą kitur arba, atsižadėjęs politinės karjeros, nerūpestingai ir pra- 
šmatniai leisti dienas. 

Tokioje demokratinėje šalyje kaip Jungtinės Valstijos rinkėjų pasi- 
tikėjimas depūtatu beveik niekada nebūna ilgalaikis. Kad ir kaip .ma- 
žai būtų rinkėju, esant demokratiniam nestabilumui, jų nuotaikos to- 
lydžio keičiasi. Taigi juos reikia užsikariauti kasdien. Deputatas nie- 
kada nepasikliauja rinkėjais; jeigu šie nuo jo nusigręžia, jis lieka be 
jokios paramos: mat jis neužima pakankamai aukštos padėties, kad jį 
būtų įsidėmėję Žmonės, kurte nėra jam artimi, o kadangi visi piliečiai 
yra visiškai nepriklausomi, jis negali tikėtis, jog bičiuliams arba vy- 
riausybei pavyks jį Jengvai įpiršti tokiems rinkėjams. kurie j0 nepažįs- 
ta. Visos jo sėkmės laidas — jo paties atstovaujama vietovė; tik tuo že- 
mės lopinėliu jis turi remtis, kad iškiltų į aukštybes, iš kurių galėtų val- 
dyti valstybę ir daryti įtaką pasaulio likimui. 

Tad savaime suprantama, jog demokratinėse šalyse politinių insti- 
tutų nariai daugiau galvoja apie savo rinkėjus negu apie partijas, 0 ari- 
stokratinėse valstybėse jie labiau rūpinasi savo partija negu rinkėjais. 

Taigi tai, ką deputatas turi sakyti norėdamas įtikti rinkėjams, ne vi- 
sada sutampa sustuo, ką priderėtų daryti, atsižvelgiant į savo politinius 
įsitikinimus. 

Didžiausias partijos rūpestis, kad deputatas, jos narys. visai nekal- 
bėtų apie labai svarbius dalykus, kurių neišmano; kad apdairiai kalbė- 
tų tr apie, regis, menkus reikalėlius, kad nepakenktų dideliems, o už- 
vis geriausia, kad deputatas apskritai tylėtų. Tylėjimas — pati didžiau- 
sia paslauga, kurią prastas šnekėtojas gali padaryti sprendžiant 
valstybės reikalus. 

Bet anaiptol ne to tikisi iš jo rinkėjai. 

Tos ar kitos apygardos gyventojai įpareigoja kokį pilieti dalyvauti 
valstybės valdyme, nes labai gerai vertina jo nuopelnus. Kadangi žmo- 
nės atrodo didesni, kai juos supa vidutinybės, reikia manyti, jog pati- 
kėtinis nusipelno tuo geresni vardą, kuo mažiau talentingų Žmonių yra 

tarp tų, kuriems jis atstovauja. Taigi dažniausiai atsitinka taip, kad rin- 
kėjai tuo daugiau vilčių deda į savo deputatą, kuo mažiau galima iš jo 
tikėtis. Kad ir koks nevykėlis tas deputatas būtų, jie vis tiek reikalaus, 
kad jis dėtų pastangas, priderančias padėčiai, kurią jis įgijo jų dėka. 

Rinkėjai laiko savo atstovą ne tik valstijos įstatymų leidžiamosios 
valdžios nariu, bet ir, savaime suprantama, vietinių interesų gynėju 
aukščiausiosios valdžios organuose; be kita ko, jie net yra linkę jį lai- 
kyti savo asmeniniu patikėtiniu ir puoselėja viltis, kad su tokiu pat 
įkarščiu jis ginsiąs ir krašto, ir jų asmeninius interesus. 

Taigi rinkėjai iš anksto įsitikinę, kad jų išrinktasis deputatas būsiąs 
puikus oratorius ir kalbėsiąs kuo dažniau, o priverstas kurį laiką paty- 
lėti, jis net retose kalbose stengsis aptarti bent jau svarbiausius valsti- 
jos reikalus, nepamiršdamas išdėstyti ir visų jų pretenzijų bei menkų 
skundų; žodžiu, neturėdamas galimybių dažnai puikuoti iškalbos me- 
nu, kiekviena proga pasireikšiąs kaip išmanus veikėjas ir retkarčiais 
glaustai ir vaizdžiai išdėstysiąs visus rinkėjų ir savo paties rūpesčius 
bei reikalavimus. Tik tokiu atveju jie pažada per artimiausius rinkimus 
vėl atiduoti už jį balsus. 

Tai varo į neviltį doras vidutinybes, kurios, puikiai Žinodamos sa- 
vo ribotumą, nesiryžtų pasireikšti savo iniciatyva. Įsidrąsinęs ir sukur- 
stytas deputatas, didžiam draugų apmaudui, prašo žodžio ir, neapdai- 
riai patekęs tarp geriausių oratorių, sujaukia diskusijas ir nukamuoja 
susirinkimą. 

Taigi visi įstatymai, įtvirtinantys deputato priklausomybę nuo rin- 
kėjo, daro poveikį ne tik įstatymų leidėjų elgesiui, kaip jau esu minė- 
jęs kitur, bet ir jų kalbai. Jie turi įtakos tiek svarstomo dalyko esmei, 
tiek pačiai svarstymo manierai. 

Vargu ar pasitaiko koks kongresmenas, kuris sutiktų grįžti namo 
nepasakęs nė vienos kalbos ir kuris leistų nutraukti savo kalbą pirma, 
negu spės jam skirtu laiku iškloti visus pasiūlymus, kurie galėtų būti 
naudingi visoms dvidešimt keturioms Sąjungos valstijoms, o ypač sa- 
vo atstovaujamai apygardai. Taigi jis aiškina savo klausytojams didžią- 
sias bendro pobūdžio tiesas, kurių dažniausiai pats nesuvokia, ir čia 
pat postringauja apie smulkius atsitiktinius dalykus, bet ir tų jam ne- 
pavyksta rišliai, pagauliai išdėstyti. Žodžiu, to didžiojo valstybės su- 
sirinkimo debatai labai dažnai tampa migloti, painūs ir nė kiek nepa- 
sistūmėja į prieki, prie užsibrėžto tikslo. 

Panašių dalykų, man regis, visada pasitaiko demokratinių šalių val- 
stybės susirinkimuose. 

Palankių aplinkybių ir gerų įstatymų dėka būtų galima į demokra- 
tinių šalių įstatymų leidybos organus išrinkti kur kas puikesnių žmo- 
nių negu tie, kuriuos amerikiečiai siunčia į Kongresą. Tačiau niekas 
negali uždrausti ten atsidūrusioms vidutinybėms viešai demonstruoti 
save iš visų pusių. 

Man rodos, tas blogis stačiai neišvengiamas, nes jį sąlygoja ne tik 
Kongreso reglamentas, bet ir jo sudėtis, taip pat ir visos šalies san- 
kloda. 

Patys amerikiečiai, regis, panašiai žiūri į tą dalyką ir liudija, jog tu- 
ri ilgą parlamentinio gyvenimo patirtį ne susilaikydami nuo blankių 
kalbų, bet drąsiai ryždamiesi jų klausytis. Jie tam aukojasi kaip blo- 
giui, kurį, remdamiesi patyrimu, pripažįsta nebepataisomu. 

Mes parodėme vieną, nereikšmingąją, demokratinėse šalyse vyk- 
stančių valstybinių debatų pusę; parodykime ir jų privalumus. 

Tai, kas šimtą penkiasdešimt metų vyko Anglijos parlamente, ne- 
sukėlė pasaulyje jokio atgarsio; oratorių mintys ir jausmai niekad ne- 
žadino bent kiek simpatijos valstybėms, esančioms netoli didžiojo 
britų laisvės teatro, tačiau visą Europą sukrėtė pirmieji debatai, įvy- 
kę revoliucijos laikotarpiu nedidelėse Amerikos kolonijų valstybės 
asamblėjose. 

Tai lėmė ne tiek ypatingos ir nelauktai susiklosčiusios aplinkybės, 
kiek ilgalaikės bendro pobūdžio priežastys. 

Nėra nieko įspūdingesnio ir nuostabesnio už didi oratorių, svarstan- 
tį didžius dalykus demokratinės šalies susirinkime. Kadangi nebėra 
luomų, kurių siaurus interesus turi ginti įgaliotieji tų luomų atstovai, 
kalbama visai tautai ir visos tautos vardu. Tai suteikia svarumo min- 
čiai ir polėkio kalbai. 

Kadangi precedentai nebeturi galios, nebėra privilegijų, kurių teik- 
davo nuosavybė, nei teisių, kuriomis naudojosi kai kurie visuomenės 
sluoksniai ir jų atstovai, kiekvieno dalyko svarstymas turi remtis pa- 
matinėmis tiesomis, plaukiančiomis iš pačios Žmogaus prigimties. Taip 
demokratinės šalies susirinkime vykstančios diskusijos, kad ir koks 
menkas klausimas ten būtų svarstomas, tampa visuotinėmis ir todėl 
dažnai svarbios visai žmonijai. Visi jomis domisi, nes ten kalbama apie 
žmogų, 0 ŽMogus visur yra tas pats. 

-+: Didžiausiose aristokratinėse valstybėse bendriausio pobūdžio da- 
lykai, priešingai, beveik visada yra svarstomi ypatingais atvejais, re- 
miantis kokio'Eimtmečio papročiais arba kokio visuomenės sluoksnio 
teisėmis, — žodžiu, tai rūpi tik kalbamam sluoksniui arba daugių dau- 
giausia valstybei, kurioje yra tas sluoksnis: 

Būtent tas dalykas, kaip ir Prancūzijos valstybės didumas ir aplin- 
kinių tautų dėmesys bei palankumas, lemia tai, kokią didelę įtaką mū- 
sų politinės diskusijos kartais padaro pasauliui. 

Mūsų oratoriai dažniausiai kalba visiems Žmonėms, netgi tada, kai 
kreipiasi tik į savo šalies piliečius. 


ANTRA DALIS 


DEMOKRATIJOS ĮTAKA 
AMERIKIECIŲ JAUSMAMS 


I SKYRIUS 


KopėL DEMOKRATINIŲ TAUTŲ MEILĖ LYGYBEI 
YRA KARŠTESNĖ IR PASTOVESNĖ NEGU LAISVE! 


Vargu ar man reikia sakyti, jog karščiausias ir pirmiausias jausmas, 
kurį įkvepia lygybė, — tai pačios lygybės meilė. Tada nieko stebėti- 
na, kad apie tai kalbu pirmiausia. 

Visi yra pastebėję, jog mūsų laikais, o ypač Prancūzijoje, tas lygy- 
bės potroškis kasdien vis stiprėja žmogaus širdyje. Jau šimtus kartų sa- 
kyta, jog mūsų laikų Žmonės daug karščiau ir ištikimiau prisirišę prie 
lygybės negu prie laisvės, tačiau kol kas dar nesu pakankamai išnag- 
rinėjęs to reiškinio priežasčių. Tad pabandysiu. 

Galima įsivaizduoti ribą, tašką, kuriame laisvė tir lygybė susiliečia 
ir sutampa. 

Tarkim, jog visi piliečiai dalyvauja valstybės valdyme ir visi turi ly- 
gias teises jame dalyvauti. 

O kadangi visi yra lygiateisiai, niekas iš jų negalės tapti tironu; 
žmonės bus visiškai laisvi, nes visi bus visiškai lygūs, ir visi bus vi- 
siškai lygūs, nes bus visiškai laisvi. Štai šito idealo ir siekia demokra- 
tinės tautos. 

Tai tobuliausia lygybės forma žemėje. Bet yra tūkstančiai kitokių, 
kurios, nors ir nebūdamos tokios tobulos, vis dėlto ne mažiau brangios 
toms tautoms. 

Lygybė gali įsitvirtinti pilietinėje visuomenėje, bet neviešpatauti 
politiniame pasaulyje. Galima turėti teisę mėgautis tais pačiais malo- 
numais, rinktis tas pačias profesijas, susitikti tose pačiose vietose, — 
žodžiu, taip pat gyventi ir tomis pačiomis priemonėmis siekti gerovės, 
tačiau valstybės valdyme dalyvauti nevienodai. 

Tam tikra lygybė gali būti net politiniame gyvenime, nors politinės 
laisvės ir nėra. Žmogus gali būti lygus su visais kitais, išskyrus vie- 
nintelį, kuris juos visus valdo ir be atodairos pats renkasi iš jų savo 
valdžios vykdytojus, pareigūnus. 

Būtų galima sukurti ir kitokių hipotezių pasak jų, gana didelė ly- 
gybė galėtų būti derinama su daugiau ar mažiau laisvomis arba net vi- 
siškai nelaisvomis institucijomis. 

Kadangi Žmonės negali būti visai lygūs, nebūdami visiškai laisvi, 
ir kadangi lygybė galop sutampa su laisve, vadinasi, esama pagrindo 
skirti jas vieną nuo kitos. 

Žmogaus veržimasis į laisvę ir polinkis į lygybę — tiesą pasakius, 
du skirtingi dalykai, ir aš nedvejodamas pridurčiau, jog demokratinė- 
se šalyse tai du netolygūs dalykai. 

Įdėmiau panagrinėjus, galima pastebėti, jog kiekviename šimtme- 
tyje išryškėja koks nors vienas ypatingas bruožas, susiejantis visus ki- 
tus. Tai beveik visada duoda pradžią vaisingai minčiai arba stipriau- 
siai amžiaus aistrai, kuri galiausiai pasiglemžia ir nešasi drauge visus 
jausmus ir visas idėjas. Tai nelyginant plati upė, į kurią suteka aplin- 
kiniai upeliai. 

Laisvė švystelėdavo žmonėms įvatriais laikais ir įvairiomis formo- 
mis; ji nesisiejo išimtinai su socialine padėtimi ir gyvavo.ne vien de- 
mokratijos laikais. Taigi ji negalėtų būti demokratijos laiktį skiriama- 
sis bruožas. 

Ypatingas, išskirtinis tų laikų reiškinys — gyvenimo sąlygų, luomų 
lygybė; pagrindinė aistra, audrinanti to meto žmones, — tai tos lygy- 
bės siekimas. 

Neklauskite, kodėl demokratijos laikų Žmones žavi galimybė gy- 
venti lygiems, neklauskite ir dėl kokių ypatingų priežasčių jie taip at- 
kakliai siekia veikiau lygybės negu kitų visuomenės siūlomų gėrybių: 
lygybė yra skiriamasis jų epochos bruožas. To pakanka, kad suprastu- 
mėte, kodėl ji jiems brangesnė už visa kita. 

Tačiau, be šitos priežasties, yra dar daug kitų, kurios visais laikais 
skatindavo Žmogų duoti pirmenybę ne laisvei, bet lygybei. 

Valstybė, panūdusi sunaikinti ar bent jau pažeisti visuomenėje 
viešpataujančią lygybę, pasiektų tikslą tik ilgomis ir skausmingomis 
pastangomis. Ji turėtų pakeisti socialinę sanklodą, panaikinti savo 
įstatymus, atgaivinti idėjas, įdiegti naujus papročius ir įpročius. O 
politinės laisvės netekti labai lengva: tik reikia ją paleisti iš rankų. 
ir jos nebelieka. 

Taigi žmonės taip atkakliai įsitvėrę lygybės ne tik todėl, kad ją la- 
bai brangintų; jie prisiriša prie jos, vildamiesi, kad ji bus amžina. 

Net labai riboti ar paviršutiniški Žmonės nesuvokia, jog nežabota 
politinė laisvė gali sudrumsti ramybę, sukelti pavojų nuosavybei ir in- 
dividų gyvybei. Tačiau tik toliaregiai skvarbaus proto Žmonės įžvel- 
gia pavojus, glūdinčius lygybėje, ir paprastai vengia apie tai kalbėti. 
Jie Žino, jog tos gresiančios negandos dar negreit ištiksiančios, ir puo- 
selėja viltį, kad jos užklupsiančios tik būsimasias kartas, kurios dabar- 
tinei kartai menkai terūpi. Blogis, kurį sukelia laisvė, kartais atsisklei- 
džia beregint; jį mato visi ir daugmaž visi jį jaučia. Blogis, sukeltas 
besaikės lygybės, išryškėja ilgainiui; jis pamažu įsismelkia į socialinę 
visuomenės sanklodą ir atsiskleidžia tik retkarčiais, o kai jau tampa 
pavojingas, Žmonės, su juo ilgainiui apsipratę, to nebepastebi. 

Laisvės teikiamos gėrybės pasirodo tik praslinkus kuriam laikui, ir 
visada lengva apsirikti nagrinėjant jų atsiradimo priežastis. 

Lygybės privalumai pajuntami tuojau pat, ir kasdien matyti, iš kur 
jie kyla. 

Politinė laisvė kai kuriems piliečiams kartkartėmis teikia nepapras- 
tų malonumų. 

Lygybė*kasdien kiekvienam žmogui dovanoja gausybę mažyčių 
malonumų. Lygybės žavesys juntamas kas akimirką ir veikia kiekvie- 
ną; pačios tauriausios širdys jam nėra abejingos, o pačios lėkščiausios 
sielos juo stačiai mėgaujasi. Tad lygybės sužadinta aistra ir stipri, ir 
visuotinė. 

Žmonės negalėtų naudotis politine laisve ko nors dėl jos nepaau- 
koję ir išsikovoja ją tik didžių pastangų kaina. O lygybė dalija savo 
malonumus veltui. Jų teikia menkiausi kasdienybės nutikimai, įvykiai, 
ir, norint jais mėgautis, reikia gyventi, ir tiek. 

Demokratinės tautos visais laikais mėgo lygybę, tačiau esama lai- 
kotarpių, kai lygybės potroškis tampa pašėlusia aistra. Tai atsitinka tuo 
metu, kai pirmykštė socialinė hierarchija, kuriai jau seniai grėsė pa- 
vojus, galiausiai sužlunga po paskutinių pilietinių karų ir kai pagaliau 
sugriūva piliečius skiriančios užtvaros. Žmonės tuomet puola lygybę 
tarsi karo grobį ir saugo ją kaip neįkainojamą brangenybę, kurią kėsi- 
namasi iš jų išplėšti. Lygybės aistra su kaupu užtvindo Žmogaus širdį. 
Ir nesakykite žmonėms, kad, šitaip aklai atsiduodami vienai aistrai, jie 
kelia grėsmę savo gyvybiniams interesams: jie jūsų negirdės. Neįro- 
dinėkite, kad laisvė slysta jiems iš rankų, nes jie žiūri kitur: jie akli ar 
veikiau mato pasaulyje tik vieną vienintelę trokštamą gėrybę. 

Tai, ką išdėsčiau anksčiau, tinka visoms demokratinėms valsty- 
bėms. Tai, apie ką kalbėsiu vėliau, taikytina tik mums, prancūzams. 

Didumai šiuolaikinių valstybių ir ypač visoms Europos šalims lais- 
vės idėja ir jos potroškis gimė ir išryškėjo tuo metu, kai gyvenimo s4- 
lygos ėmė panašėti, — žodžiu, tai buvo pradedančios reikštis lygybės 
padarinys. Labiausiai sulyginti luomus stengėsi karaliai, absoliutiniai 
monarchai. Jų valdomose šalyse pirmiausia atsirado lygybė, o tik vė- 
liau — laisvė; taigi lygybė jau buvo senas dalykas, o laisvė — dar 
naujiena; viena jau buvo spėjusi sukurti sau priimtinų nuomonių, pa- 
pročių, įstatymų, o kita stengėsi pati viena prasikalti į dienos šviesą. 
Taigi laisvė dar buvo tik minčių ir polinkių objektas, kai lygybė jau 
buvo įsiskverbusi į papročius, užvaldžiusi tradicijas ir savaip pakrei- 
pusi net paprasčiausią Žmonių veiklą. Tad ko gi stebėtis, kad šių die- 
nų žmonės duoda pirmenybę ne laisvei, o lygybei? 

Mano nuomone, demokratinėms tautoms būdingas natūralus verži- 
masis į laisvę; paliktos likimo valiai, jos siekia laisvės, brangina ją ir 
sielvartauja, jos netekusios. O lygybė yra karšta, nepasotinama, am- 
žina, nenugalima jų aistra. Kai jos turi laisvę, trokšta lygybės, o jeigu 
neįstengia išsikovoti laisvės, trokšta lygybės dar nenusikračiusios ver- 
gijos. Jos pakenčia skurdą, engimą, barbariškumą, bet nepakenčia aris- 
tokratijos. 

Ši tiesa tinka visiems laikams, o ypač dabartiniams. Visi žmonės ir 
visos valdžios, panūdę kovoti prieš tą neįveikiamą galybę, bus jos su- 
triuškinti ir sunaikinti. Mūsų dienomis laisvė negalėtų įsitvirtinti ne- 
siremdama lygybe, net despotizmas, ir tas negalėtų viešpatauti be jos 
pagalbos. 


II SKYRIUS 
APIE INDIVIDUALIZMĄ DEMOKRATINIUOSE KRAŠTUOSE 


Esu jau kalbėjęs, kaip lygybės laikais kiekvienas Žmogus stengėsi 
savyje surasti savo įsitikinimų šaltinį; dabar noriu parodyti, kaip mū- 
sų laikais visus jausmus jis nukreipia į save vieną. 

/ Individualizmas — tai naujadaras, neseniai atsiradęs naujai sąvo- 
Kai išreikšti. Mūsų tėvams buvo žinomas tik egoizmas. 

Egoizmas — tai karšta, besaikė savimeilė, skatinanti Žmogų pir- 
miausia galvoti tik apie save ir tik sau teikti pirmenybę. 

Individualizmas — ramus, apgalvotas jausmas, nuteikiantis kiek- 
vieną pilietį atsiskirti nuo kitų Žmonių masės ir pasitraukti į nuošalę 
kartu su šeima ir bičiuliais; šitaip susikūręs mažytę visuomenę savo 
reikmėms, jis mielai paliauja rūpinęsis didžiąja visuomene. 

Egoizmas gimsta iš aklo instinkto; individualizmas atsiranda vei- 
kiau iš klaidingo sprendimo negu iš iškrypusio jausmo. Jo ištakos yra 
labiau protavimo trūkumai negu širdies ydos. 

Egoizmas išdžiovina visų dorybių sėklą; individualizmas pirmiau- 
sia išsekina tik visuomenės dorybių šaltinį, bet 1lgainiui sunaikina ir 
visas kitas dorybes, o galiausiai susilieja su egoizmu. 

Egoizmas — yda, tokia pat sena kaip pasaulis. Jis būdingas kiek- 
vienai visuomenės valdymo formai. 

Individualizmas yra demokratinės kilmės ir stiprėja panašėjant 
žmonių gyvenimo sąlygoms, tai yra įsigalint lygybei. 

Aristokratinėse šalyse ištisus šimtmečius nesikeičia šeimų padėtis, 
o dažnai — ir gyvenamoji vieta. Todėl visos kartos pasidaro tarytum 
amžininkės. Žmogus pažįsta beveik visus protėvius ir juos gerbia; jis 
galvoja apie savo provaikaičių likimą ir juos myli. Jis mielai atlieka 
visas priedermes tiek vieniems, tiek kitiems ir dažnai aukojasi, atsi- 
žadėdamas asmeninių malonumų mirusiųjų ir dar negimusiuųjų labui. 

Aristokratinės institucijos, be kita ko, glaudžiai susieja kiekvieną 
žmogų su daugeliu bendrapiliečių. 

Kadangi, aristokratijai viešpataujant, visuomenės sluoksniai griežtai 
atriboti ir pastovūs. kiekvienas luomas visiems jo atstovams tampa sa- 
votiška mažąja tėvyne, kur kas konkretesne ir brangesne už didžiąją. 

Aristokratinėje visuomenėje visi piliečiai užima griežtai nustatytą, 
nekintamą vietą tų, kurie aukščiau, ir tų, kurie žemiau, atžvilgiu, to- 
dėl kiekvienas visados turi kokį nors už ji aukščiau esantį žmogų, ku- 
rio globa jam reikalinga, 1r kokį nors esantį Žemiau už jį, iš kurio gali 
pareikalauti paramos. 

Tad žmonės, gyvenantys aristokratinėje visuomenėje, beveik visada 
glaudžiai susiję su kuo nors, esančiu tarp jų, ir dažnai linkę pamiršti sa- 
ve. Tiesa, aristokratijos viešpatavimo laikais bendrinė sąvoka artimas, 
arba kitas žmogus (semblable), yra miglota, ir žmonės nelabai nori au- 
kotis žmonijos labui, bet dažnai aukojasi dėl konkrečių žmonių. 

Demokratijos laikais, priešingai, kiekvieno žmogaus priedermės 
žmonijai yra daug aiškesnės, bet aukojimasis kito žmogaus labui nėra 
toks dažnas. Žmonių jausminiai ryšiai darosi platesni, visuotinesni ir 
silpnesni. 

Demokratinėse šalyse vis naujos šeimos ir giminės tolydžio kyla iš 
nebūties, o kitos tolydžio dingsta nebūtyje, taigi jų padėtis vis keičia- 
si. Laiko gijos vis trūkinėja, ir kartų pėdsakai išnyksta. Protėviai leng- 
vai pamirštami, niekas nebegalvoja ir apie savo įpėdinius. Rūpi tik ar- 
timiausi Žmonės. 

Kadangi visuomenės sluoksniai suartėja ir susimaišo, jų atstovai tam- 
pa abejingi vieni kitiems ir tarytum svetimi. Aristokratija buvo sujun- 
gusi visus piliečius ilga grandine, einančia nuo valstiečio iki karaliaus. 
Demokratija sutrauko grandinę ir kiekvieną grandį palieka skyrium. 

Įsigalint lygybei, atsiranda vis daugiau žmonių, kurie, nebūdami 

pakankamai turtingi ar galingi, kad galėtų turėti didelės įtakos kitų 
žmonių likimui, išsaugo arba įsigyja turto ir išmanymo savo porei- 
kiamis patenkinti. Tie Žmonės nieko niekam neskolingi ir iš kitų, gali- 
ma sakyti, nieko nesitiki. Jie įpranta visada galvoti tik apie save ir įsi- 
vaizduoja savo likimą esant jų pačių rankose. 
„Taigi demokratija ne tiktai skatina žmones pamiršti savo protė- 
vius, bet ir atpratina juos nuo minčių apie palikuonis ir atskiria nuo 
amžininkų. Ji tolydžio verčia kiekvieną apsiriboti pačiu savimi, ir 
kyla pavojus, jog kada nors žmogus pasijus lyg ikalintas savo širdies 
vienatvėje. 


III SKYRIUS 


KobDĖL INDIVIDUALIZMAS LABIAU IŠRYŠKĖJA 
BAIGIANTIS DEMOKRATINEI REVOLIUCIJAI 
NEGU KOKIU KITU LAIKOTARPIU 


Kaip tik tuo metu, kai aristokratijos griuvėsiuose galutinai susifor- 
muoja demokratinė visuomenė, labiausiai krinta į akis Žmonių susve- 
timėjimas ir to proceso rezultatas — egoizmas. 

Visuomenę sudaro ne tik daugybė nepriklausomų piliečių, — jų 
gretas kasdien papildo žmonės, neseniai gavę nepriklausomybę ir 
dar apsvaigę nuo savo naujos galios. Jie kupini išdidumo ir pasiti- 
kėjimo savo jėgomis ir, įsivaizduodami, jog nuo šiol nebereikės 
prašyti kitų pagalbos, nesivaržydami demonstruoja, kad rūpinasi tik 
savimi. 

Aristokratija paprastai žlunga tik po ilgos kovos, kurios metu įvai- 
rūs visuomenės sluoksniai užsidega nenumaldoma neapykanta vieni 
kitiems. Tos aistros neišblėsta po pergalės, jų apraiškos aiškiai matyti 
gimstančios demokratijos sumaištyje. 

Piliečiai, užėmę aukščiausią padėtį sugriautoje hierarchijoje, negali 
tučtuojau pamiršti buvusios didybės; jie dar ilgai laiko save svetimais 
naujajai visuomenei. Tuos, kuriuos visuomenė perša jiems kaip lygius, 
jie laiko engėjais, jų likimas nekelia jokių simpatijų; tie, su kuriais 
anksčiau jautėsi kaip lygūs su lygiais, dingo iš jų gyvenimo, ir jų ne- 
besieja bendri interesai; kiekvienas, pasitraukęs į šalį, tariasi esąs pri- 
verstas rūpintis tik savimi pačiu. O tie, kurie kitados buvo visuome- 
nės laiptų apačioje ir kuriuos revoliucijos šuoras priartino prie bendro 
lygmens, tik slapčia nerimastaudami naudojasi gauta nepriklausomy- 
be; atsidūrę greta savo buvusių šeimininkų, jie Žiūri į juos pergalingai, 
bet podraug baimingai ir traukiasi į šalį. 

Taigi pačioje demokratinės visuomenės užuomazgoje Žmonės yra 
dažniausiai linkę atsiskirti nuo kitų. 

Demokratija neskatina Žmonių suartėti su kitais į save panašiais, o 
demokratinės revoliucijos verčia juos vengti, šalintis vieni kitų ir ly- 
gybės prieglobstyje visiems laikams paskleidžia neapykantą, gimusią 
nelygybės laikais. 

Didysis amerikiečių pranašumas — tai jų sugebėjimas pasiekti de- 
mokratiją be demokratinių revoliucijų ir gimti lygiems, užuot jais ta- 
pus. 


IV SKYRIUS 


KAIP AMERIKIEČIAI KOVOJA PRIEŠ INDIVIDUALIZMĄ, 
REMDAMIESI LAISVOSIOMIS INSTITUCIJOMIS 


Despotizmas, iš prigimties būdamas įtarus, žmonių susiskaidymą lai- 
ko patikimiausia savo gyvavimo garantija ir paprastai stengiasi juos su- 
skaidyti, izoliuoti vieną nuo kito. Iš visų Žmogaus širdies ydų labiausiai 
jam tinka egoizmas: despotas mielai atleidžia valdiniams už tai, kad jie 
jo nemyli, — su sąlyga, jog jie nemyli ir vienas kito. Jis neprašo, kad 
jie padėtų jam valdyti valstybę; jam gana to, jog jie patys nesiveržia jos 
tvarkyti. Tuos, kurie nori sutelkti visas jėgas ir kurti visuotinę gerovę, 
jis vadina „ramybės drumstėjais ir kurstytojais“, o tuos, kurie, užsisklen- 
dę savo kiaute, paiso tik savęs, — „gerais piliečiais“. 

Taigi despotizmas gimdo tas pačias ydas, kurioms yra palanki ly- 
gybė. Tiedu kraštutinumai papildo vienas kitą ir pragaištingai vienas 
kitą remia. 

Lygybė surikiuoja Žmones į vieną gretą, bet nesusaisto bendrais ry- 
šiais. Despotizmas stato tarp jų sienas ir atskiria vieną nuo kito. Pir- 
moji nuteikia žmones negalvoti apie kitus, pastarasis abejingumą skel- 
bia savotiška visuomenės dorybe. 

Todėl despotizmas, kuris visada kelia pavojų, itin grėsmingas de- 
mokratijai valdant. 

Nesunku pastebėti, jog tais laikais žmonės ypač trokšta laisvės. 

Būdami priversti rūpintis valstybės reikalais, piliečiai neišvengia- 
mai atitrūksta nuo asmeninių interesų ir kartais atsiplėšia nuo savęs. 

Kai bendrai svarstomi visiems svarbūs reikalai, kiekvienas žmo- 
gus pastebi, jog jis ne toks jau nepriklausomas nuo kitų, kaip iš pra- 
džių įsivaizdavo, ir jog, norėdamas gauti parama, dažnai turi pagel- 
bėti kitiems. 

Kai šalį valdo visuomenės nuomonė, kiekvienas Žmogus jaučia vi- 
suotinio pripažinimo kainą ir stengiasi jį pelnyti užsitarnaudamas ap- 
linkinių pagarbą ir meilę. 

Daugelis jausmų, sukietinančių širdis ir atskiriančių Žmones vienus 
nuo kitų, tuomet turi trauktis ir glūdoti dvasios gilumoje. Puikybė sle- 
piasi, panieka nedrįsta rodytis. Egoizmas bijo pats savęs. 

Esant laisvam valdymui, kai diduma valstybės pareigūnų yra ren- 
kami, žmonės, kurių dvasios taurumas arba neramūs troškimai nelei- 
džia užsidaryti ankštame asmeninių interesų pasaulėlyje, kasdien jau- 
čia, jog nebegali apsieiti be aplinkinių Žmonių. 

Kartais būna, jog žmogus apie kitus ima galvoti iš savimeilės ir ši- 
taip suranda progą pasimiršti. Visos tos rinkimų kampanijų intrigos, 
kandidatų dažnai naudojamos gėdingos priemonės ir jų priešininkų 
skleidžiami šmeižtai — štai kur yra dingstis neapykantai; ir kuo daž- 
niau būna rinkimai, tuo daugiau tos neapykantos apraiškų. 

Be abejo, tai didžios blogybės, bet jos greit praeina, o laukiamas 
gėris išlieka. 

Noras laimėti rinkimus gali trumpam pastūmėti žmones stoti į ko- 
vą, bet tas pats troškimas ilgainiui paskatina visus padėti vienas kitam; 
ir jeigu kartais rinkimai netyčia išskiria du draugus, rinkimų sistema 
nuolatiniais ryšiais susaisto daugybę piliečių, kurie priešingu atveju 
būtų likę svetimi vieni kitiems. Laisvė kursto neapykantą tarp atskirų 
Žmonių, o despotizmas pastūmėja į visuotinį abejingumą. 

Naudodamiesi laisve kaip ginklu, amerikiečiai kovojo prieš lygy- 
bės pagimdytą individualizmą ir laimėjo pergalę. 

Amerikos įstatymų leidėjai netikėjo, jog pakanka visuotinio atsto- 
vavimo pagydyti tokiai pražūtingai demokratijos laikų ligai. Jie ma- 
nė, kad kiekvienai teritorijai reikia leisti turėti savo politinį gyvenimą, 
idant piliečiai gautų daugybę progų veikti išvien ir kasdien jaustų, jog 
priklauso vieni nuo kitų. 

Jie elgėsi išmintingai. 

Bendrieji krašto reikalai rūpi tik pagrindiniams piliečiams, turin- 
tiems vadovaujantį vaidmenį. Jie retkarčiais susirenka vienoje vieto- 
je, 0 paskui išsiskirsto, ir todėl dažnai tvirtesni ryšiai tarp jų neužsi- 
mezga. Tačiau, kokios nors apygardos gyventojams prireikus tvarkyti 
vietinius reikalus, tie patys Žmonės nuolat palaiko ryšį ir yra savotiš- 
kai priversti vienas kitą pažinti ir vienas prie kito taikytis. 

Sunku ištraukti Žmogų iš savo kiauto ir sudominti visos valstybės 
likimu, nes jis menkai nutuokia, kokią įtaką valstybės likimas gali tu- 
rėti jo daliai. Bet, prireikus tiesti kelią per jo valdas, jis iškart pama- 

to, kas tą menką valstybės mastu reikalą sieja su svarbiausiais jo inte- 
resais, ir pastebi, koks glaudus ryšys jungia jo asmeninę naudą ir vi- 
suotinės reikšmės dalyką. 

Tad, ne tiek atiduodant piliečiams spręsti reikšmingus dalykus, kiek 
ipareigojant juos tvarkyti paprastus, konkrečius reikalus, galima suža- 
dinti jų domėjimąsi visuomenės gerove ir įrodyti, jog jie nuolatos vie- 
nas kitam reikalingi ją kuriant. 

Galima kokiu įspūdingu poelgiu staiga laimėti žmonių palankumą; 
bet vietos gyventojų meilę ir pagarbą įmanoma pelnyti tik gausybe 
smulkių paslaugų, teikiamų ilgus metus, tyliais gerais darbais ir tvirtu 
nesavanaudžio Žmogaus vardu. 

Taigi savivalda, vietinės laisvės, kurių dėka daugelis piliečių įver- 
tina kaimynų ir artimųjų meilę, tolydžio suartina žmones, padeda nu- 
galėti juos skiriančius instinktus ir išmoko padėti vieni kitiems. 

Patys turtingiausi Jungtinių Valstijų piliečiai stengiasi nieku gyvu 
neatsiskirti nuo paprastų žmonių. Priešingai, jie tolydžio palaiko su 
Jais gana artimus santykius, kasdien mielai išklauso kitų ir su visais 
kalbasi. Jie Žino, jog demokratijos laikais turtuoliams visada reikalin- 
gi vargšai ir jog maloniu gražiu elgesiu galima įgyti jų prieraišumą la- 
biau negu geradarystėmis. Geradarystės, pabrėžiančios nelygybę, tik 
slapčia sukelia apmaudą tiems, kurie jomis naudojasi. O paprastas el- 
gesys turi beveik neatremiamo žavesio: familiarumas keri ir netgi stor- 
žieviškumas ne visada piktina. 

Toji tiesa ne iškart suvokiama turtuoliams. Paprastai jie priešinasi 
Šiai tiesai visą laiką, kol vyksta demokratinė revoliucija, ne tuojau pat 
susitaiko su ja net ir tai revoliucijai sėkmingai pasibaigus. Jie mielai 
sutinka Žmonėms daryti gera, bet nori ir toliau griežtai laikytis atstu. 
Jie mano, jog to pakanka, deja, klysta. Šitaip nepaglostydami širdies 
aplinkiniams Žmonėms, jie stačiai žlugdo save. Liaudis nori, kad jie 
atsižadėtų ne pinigų, o savo puikybės. 

Atrodytų, jog Jungtinėse Valstijose kiekvienas Žmogus, įtempęs 
vaizduotę, galvoja, kaip prasimanyti naujų būdų gerovei kelti ir visuo- 
menės poreikiams tenkinti. Kiekvienos vietovės šviesuoliai visomis 
proto išgalėmis stengiasi atskleisti naujų paslapčių visuotinei gerovei 
padidinti, o sugalvoję ką nors, skuba kuo greičiausiai paskelbti savo 
sumanymus miniai. 

Įdėmiau isižiūrėjęs 1 dažnas Amerikos valdančiųjų ydas ir silpny- 

bes, stebiesi didėjančia Žmonių gerove, ir be reikalo. Juk ne išrinkto- 
jo pareigūno dėka klesti amerikietiškoji demokratija, — ji klesti todėl, 
kad pareigūnas yra renkamas. 

Būtų klaidinga manyti, jog amerikiečių patriotizmas ir kiekvieno 
piliečio nuoširdžios pastangos kelti visuotinę gerovę neturi tvirto pa- 
grindo. Nors Jungtinėse Valstijose, kaip ir visur kitur, asmeniniais iš- 
skaičiavimais pagrįsta diduma žmonių veiksmų, ne visada vien tik jais 
vadovaujamasi. 

Esu dažnai matęs amerikiečius darant tikrai dideles aukas visuome- 
nės labui ir šimtus kartų pastebėjęs, jog prireikus jie beveik niekada 
neatsisako nuoširdžiai padėti vieni kitiems. 

Jungtinių Valstijų gyventojų laisvosios institucijos ir politinės tei- 
sės, kuriomis jie taip mėgsta naudotis, įvairiais būdais vis primena 
kiekvienam piliečiui, kad jis gyvena visuomenėje. Jos tolydžio kala 
jam į galvą, jog kiekvieno Žmogaus pareiga ir interesas — pasitarnauti 
kitam. Neturėdamas ypatingo tikslo niekinti kitus Žmones, nes jis nė- 
ra jų vergas nė šeimininkas, amerikietis visa širdimi linksta daryti ge- 
ra. Iš pradžių jis dirba visuomenės labui, verčiamas būtinybės, pa- 
skui — galėdamas sąmoningai pasirinkti. Taip išskaičiavimas tampa 
instinktu. Dirbant bendrapiliečių labui, ilgainiui įgyjamas įprotis ir po- 
linkis jiems tarnauti. 

Daugelis prancūzų luominę lygybę laiko pirmuoju blogiu, o politi- 
nę laisvę — antruoju. Priversti taikstytis su pirmuoju, jie stengiasi bent 
jau išvengti antrojo. Bet aš sakau, jog nugalėti lygybės sukeltas blo- 
gybes veiksmingiausiai įmanoma tik vienu būdu — suteikiant politi- 
nę laisvę. 


V SKYRIUS 


APIE SĄJUNGŲ VAIDMENIĮ 
VISUOMENINIAME AMERIKIEČIŲ GYVENIME 


Aš neketinu pasakoti apie politines sąjungas, į kurias buriasi žmo- 
nės, gindamiesi nuo daugumos despotizmo arba nuo karaliaus val- 
džios, pažeidžiančios jų teises. Apie tai jau esu kalbėjęs kitur. Savai- 
me aišku, kad, jeigu kiekvienas pilietis, jausdamasis vis silpnesnis 
ir nebeįstengdamas pats vienas apsaugoti savo laisvės, nesivienytų su 
kitais ir nemokėtų jos apginti, tironija neišvengiamai augtų drauge 
su lygybe. Tačiau šičia bus kalbama tik apie sąjungas, asociacijas, 
kuriamas visuomeniniame gyvenime ir nieko bendra neturinčias su 
politika. 

Politinės sąjungos sudaro tik mažytę dalį begalės įvairiausių aso- 
ciacijų, susivienijimų, bendrijų, susikūrusių Jungtinėse Valstijose. 

Bet kokio amžiaus, bet kokios padėties, bet kokio mąstymo ameri- 
kiečiai nuolatos buriasi į sąjungas. Jie turi ne tik prekybinių ir pramo- 
ninių sąjungų, kurių veikloje aktyviai dalyvauja, bet ir tūkstančius ki- 
tų: religinių, dorovinių, rimtų, lėkštų, visiems prieinamų ir uždarų, 
milžiniškų ir visai negausių. Amerikiečiai vienijasi rengdami šventes, 
steigdami seminarijas, statydami bažnyčias, atidarydami smukles, pla- 
tindami knygas, į kitą pasaulio kraštą siųsdami misionierius. Taip jie 
steigia ligonines, kalėjimus, mokyklas. Jie vienijasi prireikus paskelbti 
kokią tiesą arba norėdami ugdyti jausmus, remiantis didžiu pavyzdžiu. 
Visur, kiekvieno naujo vajaus priešaky, kur prancūzai skiria vietą vy- 
riausybei, o anglai: — kokiam didikui, Jungtinėse Valstijose jūs rasite 
kokį nors komitetą. 

Amerikoje esu susidūręs su įvairiausiomis sąjungomis, apie ku- 
rias, prisipažįstu, neturėjau nė menkiausio supratimo, ir dažnai ža- 
vėdavausi stebėdamas, kaip meistriškai Jungtinių Valstijų gyvento- 
jai sugeba daugeliui žmonių nubrėžti bendrą tikslą ir paskatinti juos 
laisva valia kibti į darbą. 

Vėliau esu važinėjęs po Angliją. iš kurios amerikiečiai pasiskolino 
vieną kitą įstatymą ir daugelį papročių, ir man pasirodė, jog ten ne taip 
dažnai ir sumaniai naudojamasi teise kurti sąjungas. 

Anglai dažnai padaro didžių darbų pavieniui, savo jėgomis, o ame- 
rikiečiai vienijasi i1mdamiesi menkiausios veiklos. Savaime aišku, pir- 
mieji sąjungą laiko galinga kolektyvinės veiklos priemone, o pastarie- 
siems atrodo, jog tai vienintelė priemonė apskritai. 

Tad demokratiškiausia pasaulio šalis mūsų laikais yra toji, kur 
žmonės labiausiai ištobulino gebėjimą bendromis jėgomis siekti ben- 
dro tikslo ir tą naują metodą pritaikė daugybei dalykų. Ar tai atsitikti- 
numas, ar iš tikrųjų lygybę ir sąjungas sieja toks glaudus ryšys? 

Aristokratinėje visuomenėje tarp gausybės individų, visai negalinčių 
savarankiškai ką nors nuveikti, esama saujelės labai turtingų ir labai įta- 
kingų piliečių, kurių kiekvienas gali atlikti didžius darbus. 

Aristokratinėje visuomenėje žmonėms nereikia vienytis, norint im- 
tis kokios nors veiklos, nes ir šiaip jie itin glaudžiai susieti. 

Kiekvienas turtingas ir įtakingas pilietis ten yra tarytum vadovas 
kokios nuolatinės, prievarta sutelktos sąjungos, sudarytos iš visų nuo 
jų priklausomų žmonių, kuriems jis padeda vykdyti savo uždavinius. 

Demokratinėse visuomenėse, priešingai, visi piliečiai yra nepri- 
klausomi ir silpni; patys vieni jie beveik nieko negali, ir nė vienas jų 
nesugebėtų priversti kitų, kad jį paremtų. Tad visi jie tampa bejėgiai, 
jei neišmoksta vienas kitam padėti laisva valia. 

Jeigu demokratinių kraštų gyventojai neturėtų nei teisės, nei noro 
vienytis politiniais tikslais, jų nepriklausomybei grėstų dideli pavojai, 
bet jie galėtų dar ilgai išsaugoti savo turtus ir Žinias. Ir jeigu jie netu- 
rėtų įpročio vienytis į sąjungas kasdieniame gyvenime, pavojus grės- 
tų pačiai civilizacijai. Tauta, kur Žmonės pavieniui nesugeba nuveikti 
didžių darbų ir drauge neišmoksta darbuotis bendromis pastangomis, 
neilgai trukus vėl grįžtų į barbarybę. 

Deja, ta pati socialinė sankloda, dėl kurios sąjungos tokios reika- 
lingos demokratinėms tautoms, lemia tai, kad šioms steigti sąjungas 
daug sunkiau nei visoms kitoms. 

Keliems aristokratams panorus steigti kokią nors sąjungą ar drau- 
giją, tai nesunku padaryti. Kadangi kiekvienas jų visuomenėje turi di- 
delį svorį, sąjunga gali turėti labai nedaug narių, o kai jų nedaug, jiems 
lengva užmegzti ir palaikyti ryšius, suprasti vienas kitą ir nusistatyti 
tvirtas taisykles. 

Visiškai kitaip yra demokratinėse šalyse; kad sąjunga turėtų šiokios 
tokios galios, ji turi vienyti labai daug narių. 

Aš žinau, jog daugelio mano amžininkų tie sunkumai nė kiek ne- 
trikdo. Jų nuomone, paskiriems piliečiams tampant vis silpnesniems ir 
bejėgiškesniems, vyriausybė turi būti veiklesnė ir sumanesnė, kad vi- 
suomenė darytų tai, ko neįstengia padaryti individas. Jie tariasi šitaip 
atsakę į visus klausimus, bet, man regis, klysta. 

Vyriausybė galėtų atsverti vieną kitą didžiąją Amerikos sąjungą, ir 
kai kurios valstijos jau bandė tai padaryti. Tačiau kuri valdžia galėtų 
kada nors nuveikti gausybę nedidelių darbų, kuriuos kasdien nudirba 
amerikiečiai, susivieniję į sąjungas? 

Nesunku numatyti, jog artėja laikai, kai žmogus nebesugebės pats vie- 
nas gamintis būtiniausių ir reikalingiausių daiktų. Tad vyriausybės užda- 
vinių be paliovos gausės ir vis daugiau pastangų reikės jiems įgyvendin- 
ti. Juo labiau ji stengsis atstoti sąjungas, juo labiau pavieniams žmonėms, 
nepasinaudojusiems galimybe burtis į sąjungas, reikės jos pagalbos. Tai 
užburtas ratas. Pagaliau ar valdžia turi perimti į savo rankas visus tuos 
ūkio reikalus, kurių nesugeba aprėpti atskiri piliečiai? Ir jei pagaliau at- 
eitų toks metas, kai, žemės valdas suskaidžius į smulkiausius sklypelius, 
jos įdirbti nebebūtų įmanoma be žemdirbių sąjungos pagalbos, ar vyriau- 
sybės galva turėtų palikti valstybės vairą ir imtis arklo? 

Jeigu vyriausybė įsigeistų visiškai perimti sąjungų ir asociacijų 
funkcijas, demokratinės tautos dorovei ir intelektui grėstų kur kas di- 
desnis pavojus negu prekybai ir gamybai. 

Tik Žmonėms bendraujant, jų jausmai ir mintys pagyvėja, širdis da- 
rosi tauresnė, o protas skvarbesnis. 

Aš jau parodžiau, jog tokio bendravimo demokratiniuose kraštuo- 
se beveik nėra. Taigi jį reikia skatinti dirbtinai. O tai ir yra pagrindi- 
nis sąjungų ir susivienijimų uždavinys. 

Subrandinę naują idėją arba išpuoselėję naują jausmą, aristokratai 
juos iškelia į aukštybes, kuriose patys viešpatauja; šitaip demonstruo- 
jami miniai, jie tampa prieinami visų Žmonių protams ir širdims. 

Demokratiniuose kraštuose taip daryti gali tik valstybinė valdžia, 
bet nesunku pastebėti, kad jos veikla visad būna nederama, o dažniau- 
siai — pavojinga. 

Vyriausybė pati viena ne ką labiau sugeba puoselėti ir gaivinti di- 
delės tautos jausmus ir mintis, kaip ir tvarkyti visas pramonės įmones. 
Jeigu, palikusi politikos sriti, ji bandytu leistis nauju keliu, pati to ne- 

norėdama, griebtųsi nepakenčiamos tironijos, nes ji temoka nurodinė- 
ti, diktuoti griežtas taisykles. Ji tarsi remia ir puoselėja geras idėjas bei 
jausmus, bet visada jos patarimus labai nelengva atskirti nuo įsakymų. 

Padėtis gali dar labiau pablogėti, jeigu vyriausybei pasirodys, jog 
tikrųjų jos interesų labui pravartu nuslopinti jausmų ir minčių aktyvu- 
mą. Tuomet viskas sustings, ir ją pačią sukaustys slogus miegas. 

Todėl labai svarbu, kad vyriausybė nieko nesiimtų pati viena. 

Demokratiniuose kraštuose įtakingus didikus, lygybės nustumtus 
nuo arenos, turi atstoti sąjungos. 

Jeigu keletui Jungtinių Valstijų gyventojų šauna į galvą kokia min- 
tis arba užplūsta koks jausmas, norėdami tuo pasidalinti su kitais, jie 
pradeda ieškoti vienminčių, 0 jų suradę — vienijasi. Nuo tos akimir- 
kos tai nebe paskiri Žmonės, bet akivaizdi galybė, kurios veiksmai 
tampa pavyzdžiu, kuri kalba ir kurios klausoma. 

Pirmąsyk Jungtinėse Valstijose išgirdęs, jog šimtas tūkstančių žmo- 
nių viešai pasižadėjo niekada negerti alkoholio, pagalvojau, jog tai 
veikiau juokai negu rimtas dalykas, ir iš pradžių nesupratau, kodėl tie 
abstinentai negali tyliai ir ramiai siurbčioti vandenį šeimos aplinkoje. 

Galiausiai man toptelėjo, jog šimtas tūkstančių amerikiečių, išsi- 
gandę aplink didėjančio girtuokliavimo, panoro savo pavyzdžiu pa- 
remti blaivybę. Jie pasielgė kaip tas didikas, kuris, norėdamas papras- 
tiems piliečiams įkvėpti panieką prabangai, pats labai kukliai rengia- 
si. Reikia manyti, kad jeigu tie šimtas tūkstančių Žmonių būtų gyvenę 
Prancūzijoje, kiekvienas jų asmeniškai būtų kreipęsis į vyriausybę, 
prašydamas kontroliuoti visos karalystės smukles. 

Man regis, jog labiausiai mums įdomios amerikiečių intelektinės ir 
dorovinės sąjungos. Jų politinės ir gamybinės sąjungos mums puikiai 
suprantamos, o visos kitos — nekrinta į akis, pagaliau netgi atkreipę į 
jas dėmesį, nesugebame jų perprasti, nes dar nesame nieko panašaus 
matę. Beje, reikia pripažinti, jog pastarosios amerikiečiams reikalin- 
gesnės už pirmąsias, ir gal nepalyginamai labiau. 

Demokratiniuose kraštuose mokėjimas vienytis yra visuomeninio gy- 
venimo užuomazga; visų kitų jos sričių pažanga priklauso nuo šitos. 

Tarp Žmonių visuomenę valdančių dėsnių yra vienas, regis, tiks- 
liausiai apibrėžtas ir aiškiausias iš kitų: kad Žmonės būtų civilizuoti, 
jų mokėjimas vienytis į sąjungas turi tuo labiau tobulėti, kuo labiau di- 
dėja jų lygybė. 


VI SKYRIUS 
APIE SĄJUNGŲ IR LAIKRAŠČIŲ RYŠĮ 


Kai žmonių nesieja nuolatiniai tvirti ryšiai, daugelį jų suburti ben- 
drai veiklai įmanoma tik kiekvieną, kurio pagalba reikalinga, įtiki- 
nus, kad savanoriškai prisidėti prie kitų triūso jį skatina asmeniniai 
interesai. 

Paprasčiausia ir patogiausia tai padaryti pasitelkus laikraštį. Tik laik- 
raštis gali tūkstančiams protų tuo pačiu metu įteigti tą pačią mintį. 

Laikraštis yra patarėjas, kurio nereikia ieškoti: jis pats atkeliauja 
pas jus ir kasdien trumpai ir aiškiai išdėsto visiems rūpimą bendrą 
reikalą, neatitraukdamas jūsų nuo asmeninių rūpesčių. 

Tad kuo labiau žmonės darosi lygūs ir kuo didesnis individualiz- 
mo pavojus, tuo laikraščiai reikalingesni. Sumenkintume jų svarbą, 
tvirtindami, kad jie tik garantuoja laisvę: jie skatina ir puoselėja ci- 
vilizaciją. 

Neneigsiu, jog demokratiniuose kraštuose laikraščiai kartais pastū- 
mėja piliečius bendrai imtis labai neprotingų Žygių, bet jei nebūtų laik- 
raščių, beveik nebūtų jokios bendros veiklos. Tad jų sukeltos blogy- 
bės kur kas mažesnės už tas, nuo kurių jie išgelbsti. 

Laikraštis ne tik įteigia tą pačią mintį daugeliui Žmonių; jis paska- 
tina juos bendrai įgyvendinti savo pačių subrandintas mintis. 

Įtakingi piliečiai, gyvenantys aristokratinėse šalyse, vienas kitą 
mato iš tolo ir, panorėję suvienyti jėgas, atsiveda iš paskos daugybę 
šalininkų. 

Demokratiniuose kraštuose, priešingai, daugeliui žmonių panūdus 
arba prireikus susivienyti, jie negali to padaryti, nes, būdami bejėgiai, 
tartum pasiklydę minioje, jie nemato vieni kitų ir nemoka vienas kito 
susirasti. Ir štai į jų rankas patenka laikraštis, bylojantis apie jausmus 
ar skelbiantis mintis, kurios jau buvo kilusios kiekvienam jų beveik tuo 
pat metu, bet pavieniui. Visi tuoj atsigręžia į tą šviesą, ir tartum dva- 
sios be vietos, ilgai ieškojusios viena kitos tamsybėse, pagaliau susi- 
tinka ir susivienija. 

Laikraštis juos suartino ir tebėra jiems reikalingas, nes palaiko jų 
bendrystę. 

Kad sąjunga demokratinėje valstybėje turėtų kokios galios, ji turi 
būti gausi. Jos nariai plačiai išsisklaidę po visą kraštą, ir kiekvienas 
jų prirakintas prie gyvenamosios vietos savo kuklių išteklių ir gausy- 
bės smulkių kasdienių rūpesčių. Jiems reikia kokio nors būdo nuolat 
pasikalbėti nesimatant ir eiti išvien nebūnant kartu. Todėl beveik nė 
viena demokratinė sąjunga negali išsiversti be laikraščio. 

Taigi sąjungas ir laikraščius sieja kuo glaudžiausias ryšys: laikraš- 
čių dėka buriasi sąjungos, o šios leidžia laikraščius; ir jeigu tai tiesa, 
jo0g, įsigalint Žmonių lygybei, turi gausėti sąjungų, nė kiek neabejoti- 
na, kad, gausėjant sąjungų, pasirodo vis daugiau laikraščių. 

Todėl Amerika yra toji pasaulio šalis, kur esama daugiausia sajun- 
gų ir laikraščių. 

Tas laikraščių ir sąjungų tarpusavio ryšys mums padeda atskleis- 
ti dar kitą dalyką — kaip periodinės spaudos padėtis priklauso nuo 
krašto valdymo formos. Mes sužinome, jog demokratinėje šalyje 
laikraščių turi mažėti arba didėti atitinkamai didėjant arba mažėjant 
valdymo centralizacijai. Mat demokratinėje šalyje vietinės valdžios 
nevalia patikėti įtakingiems, privilegijuotiems piliečiams, kaip kad 
aristokratijai viešpataujant. Reikia arba panaikinti tą valdžią, arba 
atiduoti ją į rankas daugybei žmonių. Tie žmonės sudaro tikrą, tvir- 
tą asociaciją, kuriai įstatymas suteikia teisę nuolatos valdyti tam tik- 
rą krašto dalį, ir jiems, nugrimzdusiems į savo rūpesčius, reikia kas- 
dien gauti laikraštį ir sužinoti apie krašto reikalų padėti. Kuo dau- 
giau vietinės valdžios, tuo daugiau pareigūnų, įstatymo įpareigotų 
atlikti jos funkcijų, ir kuo daugiau prireikia tos valdžios institucijų, 
tuo daugiau leidžiama laikraščių. 

Nepaprastas administracinės valdžios suskaidymas nepalyginamai 
daugiau nei didelė politinė laisvė ir visiška spaudos nepriklausomybė 
lėmė tai, kad Amerikoje leidžiama be galo daug laikraščių. Jei visi S4- 
jungos gyventojai būtų rinkėjai, kuriems rinkimų sistema leidžia rinkti 
tik Kongreso narius, jiems reikėtų labai mažai laikraščių, nes jie turė- 
tų tik kelias, bet labai svarbias progas veikti išvien. Tačiau didžioji 
bendruomenė, tai yra tauta, pagal įstatymą sudaryta iš nedidelių ben- 
druomenių, atsakingų už vietinę valdžią kiekvienoje provincijoje, 
kiekviename mieste ir. galima sakyti, kiekviename kaime. Šitaip ista- 
tymų leidėjai privertė kiekvieną amerikietį kasdien bendradarbiauti su 

kitais piliečiais bendruomenės labui, todėl kiekvienam jų reikia laik- 
raščio, kad jis sužinotų, ką daro kiti. 

Man rodos, demokratinė tauta ', turinti ne tautos atstovų susirinki- 
mą, bet gausybę smulkių vietinių valdžių, galop ims leisti daugiau 
laikraščių negu kuri kita, centralizuotą administraciją turinti šalia ren- 
kamo įstatymus leidžiančio susirinkimo. Matydamas, kaip Amerikoje 
nevaržoma nacionalinė laisvė dera su visokiausiomis vietinėmis lais- 
vėmis, aš puikiai supratau, kodėl Jungtinėse Valstijose leidžiama tfan- 
tastiškai daug dienraščių. 

Prancūzijoje ir Anglijoje manoma, jog užtenka tik panaikinti mo- 
kesčius, slegiančius spaudą, ir beregint pagausėtų laikraščių. Bet ši- 
taip pernelyg išpučiami tokios reformos rezultatai. Laikraščių daugė- 
ja ne todėl, kad jie pelningi, o kad dideliam skaičiui Žmonių vis daž- 
niau ir dažniau prireikia bendrauti ir veikti išvien. 

Didėjančią laikraščių galią aš priskirčiau veikiau bendro pobūdžio 
priežastims negu toms, kuriomis dažnai bandoma remtis aiškinant šį 
reiškinį. 

Laikraštis gali gyvuoti tik tada, jeigu atspindi daugelio žmonių įsi- 
tikinimus arba jausmus. Taigi laikraštis visada atstovauja kokiai sąjun- 
gai, o nuolatiniai jo skaitytojai paprastai yra tos sąjungos nariai. 

Toji sajunga gali būti daugiau ar mažiau apibrėžta, atviresnė ar už- 
daresnė, gausesnė ar ne tokia gausi, bet ji turi būti tarytum Žmonių 
mintyse brandinamas grūdas, idant tas laikraštis gyvuotų. 

Tai perša mums dar vieną mintį, kuria ir baigsime šį skyrių. 

Kuo labiau įsigali lygybė, tai yra panašėja gyvenimo salygos, o 
žmonės patys vieni darosi silpnesni, tuo lengviau jie pasiduoda minios 
instinktams ir tuo jiems sunkiau pavieniui laikytis nuomonės, kuriai 
nepritaria minia. 

Laikraštis atstovauja sąjungai; galima sakyti, kad jis kalba su 
kiekvienu skaitytoju visų kitų vardu ir tuo lengviau jį patraukia į savo 
pusę, kuo tas žmogus yra silpnesnis kaip individas. 

Tad laikraščių viešpatystė didėja įsigalint tarp Žmonių lygybei. 


"Aš sakau demokratinė tauta. Valdant aristokratijai, administracija gali būti 
labai decentralizuota. bet nebus justi laikraščių poreikio, nes tuomet vieti- 
nę valdžią savo rankose laikys saujelė žmonių, veikiančių skyrium arba pa- 
žįstančių vienas kitą ir galinčių susitikti ir susitarti, kada tik reikia. 


VII SKYRIUS 
VisUOMENINIŲ IR POLITINIŲ SĄJUNGŲ SANTYKIAI 


Pasaulyje yra vienintelė valstybė, kur kasdien naudojamasi neribo- 
ta teise vienytis į politines sąjungas. Ta valstybė — vienintelė pasau- 
lyje ir tuo, jog jos piliečiams kilo mintis nuolat naudotis sąjungų stei- 
gimo teise, kurti piliečių bendrijas ir šitaip savo Žinioje turėti visas ci- 
vilizacijos siūlomas gėrybes. 

Visose šalyse, kur politinės sąjungos yra uždraustos, retai pasitai- 
ko piliečių bendrijų. 

Vargu ar būtų teisinga sakyti, jog tai tik atsitiktinumas; protingiau- 
sia būtų padaryti išvadą, jog tas dviejų rūšių sąjungas sieja natūralus 
ir, ko gero, neišvengiamas ryšys. 

Kartais Žmones visiškai atsitiktinai sujungia kokie nors bendri in- 
teresai. Tai gali būti kokia prekybinė operacija, pramoninis sandėris; 
žmonės susitinka, sudaro asociaciją, pamažu apsipranta su pačia aso- 
ciacijos idėja. 

Kuo daugiau atsiranda tokių bendrų smulkių reikalų, tuo labiau 
žmonės nejučia išmoksta kartu siekti didelių tikslų. 

Taigi piliečių susivienijimai paruošia kelią politinėms sąjungoms, 
bet, kita vertus, politinių sąjungų kūrimo metodika nepaprastai praver- 
čia tobulinant piliečių asociacijas. 

Pilietiniame gyvenime kiekvienas Žmogus įsivaizduoja galįs apsi- 
riboti vien pačiu savimi. Politikoje tai neįmanoma. Šalies politinis gy- 
venimas kiekvienam piliečiui kasdien žadina mintį ir norą vienytis. 
Kad ir kaip iš prigimties Žmonės bjaurėtųsi bendra veikla, jie visada 
pasirengę drauge darbuotis savo partijos labui. 

Šitaip politika diegia polinkį ir įprotį burtis į sąjungas; minios žmo- 
nių, anksčiau gyvenusių skyrium, panūsta vienytis ir ilgainiui to iš- 
moksta. 

Politika ne tik skatina kurti daugybę sąjungų, ji skatina kurti ir di- 
delio masto sąjungas. 

Kasdieniame gyvenime retai pasitaiko tokių interesų, kurie savai- 
me sutrauktų daug Žmonių bendrai veiklai. Reikia didelio sumanumo, 
kad pavyktų tai padaryti. 

Politikoje tokių progų pasitaiko kas žingsnis. Ir vis dėlto susivie- 
nijimų svarbą atskleidžia tik didelės sąjungos. Piliečiai, individualiai 
būdami silpni, iš anksto neįsivaizduoja, kokią galią įgyja vienydamie- 
si; kad jie viską suprastų, reikia jiems tai parodyti. Todėl bendram tiks- 
lui lengviau sutelkti gausybę negu keletą Žmonių; tūkstantis piliečių 
nesuvokia, kokios naudos turės vienydamtesi, o dešimt tūkstančiu ši- 
tai supranta. Politikos srityje Žmonės vienijasi turėdami didelių užmo- 
jų, ir sąjungos teikiama nauda, tvarkant svarbius reikalus, jiems prak- 
tiškai įrodo, kaip pravartu vienas kitam padėti net ir tada, kai reikalai 
nėra labai svarbūs. 

Politinė sąjunga pritraukia gausybę Žmonių, užsidariusių savo pa- 
saulėlyje; kad ir koks skirtingas būtų jų amžius, išprusimas, turtinė pa- 
dėtis, sąjunga juos suartina ir verčia bendrauti. Vieną kartą susitikę, 
jie jau visada žinos, kaip susirasti vienas kitą. 

Negalima priklausyti daugeliui visuomeninių sąjungų, bendrijų, ne- 
rizikuojant tam tikra dalimi savo nuosavybės; ypač taip atsitinka įsi- 
traukus į pramonės ir prekybos bendrovių veiklą. Menkai išmanyda- 
mi, kaip apskritai sudaromos tos sąjungos, nenutuokdami apie pagrin- 
dinius jų principus, žmonės bijo, kad, stodami į tokias bendrijas, gali 
brangiai sumokėti. Tad, užuot rizikavę, jie verčiau bus linkę išsiversti 
be tos sėkmę žadančios priemonės tikslui pasiekti. Tačiau jie kur kas 
drąsiau stoja į politines sąjungas, kurios atrodo nepavojingos, kadan- 
gi nekelia grėsmės jų piniginei. Beje, dalyvaudami tų sąjungų veiklo- 
je, jie netrukus sužino, kaip palaikoma tvarka tarp daugelio žmonių ir 
kokiomis priemonėmis jie skatinami vieningai ir darniai siekti to pa- 
ties tikslo. Jie išmoksta savo valią palenkti kitų valiai ir savo pastan- 
gas derinti prie bendros veiklos, žodžiu, išmoksta visų tų dalykų, ku- 
riuos pravartu išmanyti susibūrus tiek į visuomenines, tiek į politines 
sąjungas. 

Tad politines sąjungas galima laikyti nemokamomis mokyklomis, 
kuriose visi piliečiai gilinasi į bendrają asociacijų teoriją. 

Ir jeigu politinė sąjunga tiesiogiai neprisidėtų prie visuomeninės pi- 
liečių bendrijos pažangos, pirmosios panaikinimas gerokai pakenktų 
pastarajai. 

Galėdami vienytis tik tam tikrais atvejais, piliečiai Žiūri į sąjungas 
kaip į kokį keistą retą reiškinį ir nedrįsta apie jas net galvoti. 

Visada turėdami teisę laisvai vienytis, jie galop įsitikina, jog są- 
junga — tai visuotinė ir, galima sakyti, vienintelė priemonė žmo- 
nėms siekti tam tikrų užsibrėžtų tikslų. Kiekvienas naujas poreikis 
beregint pažadina tą idėją. Vienijimosi į sąjungas principai, kaip jau 
esu sakęs anksčiau, tuomet pasidaro viena svarbiausių pažinimo sri- 
čių; visi gilinasi į jos teorinius pagrindus ir stengiasi juos diegti prak- 
tikoje. 

Kai vienos sąjungos draudžiamos, o kitos — leidžiamos, labai sun- 
ku iš anksto jas atskirti vienas nuo kitų. Apnikti abejonių, žmonės lai- 
kosi atstu nuo jų visų, susidaro bendra nuomonė, jog kiekviena sąjun- 
ga yra tarytum kokia akiplėšiška ir neteisėta veikla !. 

Absurdiška manyti, jog vienijimosi dvasia, užgniaužta vienoje vie- 
toje, taip pat aktyviai nesireikš visose kitose arba jog pakanka leisti 
Žmonėms bendrai imtis kokios nors veiklos, ir jie tučtuojau puls tai da- 
ryti. Turėdami polinkį ir įprotį burtis kiekviena dingstimi, piliečiai 
mielai vienysis tiek mažoms, tiek didelėms problemoms spręsti. Ta- 
čiau, galėdami jungtis tik mažiems uždaviniams įgyvendinti, jie netu- 
rės nei noro, nei sugebėjimo tai daryti. Veltui duosite jiems visiška 
laisvę bendrai verstis prekyba: jie labai abejingai naudosis suteikto- 
mis teisėmis, ir tada, kai iššvaistysite visas jėgas neleisdami jiems vie- 


'! Tai ypač pasitvirtina, kai leisti ir drausti vienytis į sąjungas yra įpareigota 
vykdomoji valdžia, galinti ta teise naudotis savo nuožiūra. 
Dar gerai, kai įstatymas, drausdamas burtis į kai kurias sąjungas, paveda 
teismui bausti neklusniuosius; tuomet kiekvienas pilietis iš anksto maždaug 
žino, kaip dera elgtis; jis pats sau yra tam tikra prasme teisėjas ir išvengia 
teismo. šalindamasis draudžiamų sąjungų ir stodamas į leidžiamas. Visos 
laisvos tautos visada supranta, jog teisė vienytis į sąjungas turi ribas. Ta- 
čiau jeigu atsitiktų taip, jog įstatymų leidėjas įpareigotų kokį žmogų nusta- 
tyti, kokios sąjungos yra pavojingos, o kokios — naudingos, ir duotų jam 
valią vienas sąjungas užgniaužti dar negimusias, kitas — puoselėti ir plės- 
ti, sąjungų kūrimasis būtų visiškai paralyžiuotas, nes niekas negalėtu iš ank- 
sto numatyti, kada leistina vienytis, o kada — nevalia. Pirmasis tų dviejų 
įstatymų tiesiogiai nukreiptas prieš tam tikras sąjungas, antrasis — prieš 
pačią visuomenę ir jai kenkia. Aš suvokiu, jog teisinga vyriausybė turėtų 
remtis pirmuoju istatymu, bet negaliu nė vienai vyriausybei pripažinti tei- 
sės naudotis antruoju. 

nytis į draudžiamas sąjungas, nustebsite pamatę, kad jų nebeįmanoma 
įtikinti kurti leistinas. 

Aš nesakau, jog šalyje, kur politinės sąjungos yra uždraustos, pi- 
liečių susivienijimai neįmanomi; Žmonės juk negali gyventi visuome- 
nėje, nesiimdami kokių nors bendrų darbų. Bet aš tvirtinu, kad čia to- 
kių bendrijų būna labai nedaug, jos silpnos, nemokšiškai vadovauja- 
mos, niekada neužsibrėžia didelio masto uždavinių, nes sužlugtų juos 
įgyvendindamos. 

Tai man savaime perša mintį, jog politinių sąjungų kūrimo laisvė 
anaiptol nėra tokia pavojinga valstybei, kaip manoma, ir jog, visai ga- 
limas daiktas, kurį laiką griovusios valstybės pamatus, tos sąjungos 
paskui imtų juos tvirtinti. 

Demokratinėse šalyse politinės sąjungos yra, taip sakant, vieninte- 
liai stiprūs juridiniai asmenys, trokštantys valdyti valstybę. Todėl mū- 
sų laikų vyriausybės į tokias sąjungas Žiūri kaip viduramžiais karaliai 
į savo vasalus: jos instinktyviai jų bijo ir kiekviena proga stengiasi jas 
užgniaužti. 

Piliečių susivienijimams, priešingai, vyriausybės iš prigimties yra 
palankios, nes aiškiai mato, jog, užuot telkę piliečių dėmesį į valsty- 
bės reikalus, jie nukreipia jų mintis visai kitur ir, nepaprastai sudomin- 
dami projektais, kuriems įgyvendinti reikalinga viešoji tvarka, užker- 
ta kelią revoliucijoms. Bet jos neatsižvelgia į tai, kad politinės sąjun- 
gos nepaprastai prisideda prie piliečių bendrijų kūrimosi ir kad, 
stengdamosi išvengti pavojingos blogybės, jos pačios atsisako puikios 
priemonės jai įveikti. Matydami, kaip amerikiečiai kasdien laisvai ku- 
ria sąjungas, norėdami įtvirtinti kokį politinį požiūrį, padaryti vyriau- 
sybės nariu kokį valstybės veikėją arba atimti valdžią iš kito veikėjo, 
jūs negalite suprasti, kodėl tokie nepriklausomi žmonės nepiktnau- 
džiauja savo laisve. 

Jei, kita vertus, pagalvosite, kiek daug pramonės įmonių Jungtinė- 
se Valstijose dirba ranka rankon, ir pamatysite, jog amerikiečiai visur 
be atvangos triūsia įgyvendindami kokį svarbų ir sunkų užmojį, kurį 
galėtų sužlugdyti menkiausia sumaištis, jūs lengvai suvoksite, kodėl 
tiems darbštiems Žmonėms nekyla pagunda kėsintis į valstybės ramy- 
bę ir sutrikdyti viešąją tvarką, tokią jiems naudingą. 

Ar pakanka tuos dalykus nagrinėti skyrium, ar reikia atskleisti juos 
siejantį slaptą ryšį? Tik dalyvaudami politinėse sąjungose, visų valstijų 

amerikiečiai, nepriklausomai nuo amžiaus ir įsitikinimų, kasdien vi- 
suotinai pratinasi prie bendros veiklos. Jie renkasi į didelius sambū- 
rius, kalbasi, tariasi ir įkvepia vieni kitiems ryžto imtis bendro darbo. 
Paskui tokiu būdu įgytas Žinias diegia į kasdienį gyvenimą ir visoke- 
riopai jas panaudoja. 

Šitaip mėgaudamiesi pavojinga laisve, amerikiečiai mokosi suma- 
žinti joje glūdinčius pavojus. 

Patyrinėjus kurį nors tautos gyvenimo laikotarpį, nesunku įrodyti, 
jog politinės sąjungos drumsčia valstybės ramybę ir paralyžiuoja pra- 
monę, tačiau, remiantis visu tautos gyvenimu, gal būtų nesunku įro- 
dyti, jog politinių sąjungų kūrimo laisvė prisideda prie krašto gerovės 
ir netgi piliečių rimties išsaugojimo. 

Pirmojoje šios knygos dalyje rašiau: „Neribotos sąjungų kūrimo 
laisvės nevalia painioti su rašymo laisve: pirmoji yra ne tokia naudin- 
ga ir daug pavojingesnė negu antroji. Valstybė gali ją riboti, nepraras- 
dama savo autoriteto; kartais ji turi tai padaryti, norėdama išlikti“. Ir 
toliau buvau pridūręs: „Reikia pripažinti, jog iš visų laisvės apraiškų, 
valstybė mažiausiai gali sau leisti neribotą politinių sąjungų kūrimo 
laisvę. Jeigu ji nesukelia krašte anarchijos, tai bent jos dvelksmą junti 
kiekvieną akimirką“. 

Todėl aš nemanau, kad valstybė gali visada suteikti piliečiams ab- 
soliučią teisę kurti politines sąjungas, ir net abejoju, ar būtų įmanoma 
kokia nors valstybė ar epocha, kur būtų protinga neriboti sąjungų kū- 
rimo laisvės. 

Sakoma, jog, griežtai neapribojusi sąjungų kūrimo teisės, valstybė 
negalėtų įkvėpti pagarbos įstatymams nei sudaryti tvirtos vyriausybės. 
Be abejonės, tai labai svarbūs dalykai, ir aš suprantu, kad, norėdama 
juos įgyvendinti arba išsaugoti, valstybė turi ryžtis dideliems suvaržy- 
mams, bet ji turėtų gerai Žinoti ir tų dalykų kainą. 

Aš suprantu, jog, norint išsaugoti žmogui gyvybę, jam galima nu- 
pjauti ranka, bet niekada nesutiksiu su tais, kurie stengsis mane iti- 
kinti, kad jis vis tiek bus toks pat vikrus, koks buvo turėdamas abi 
rankas. 


VIII SKYRIUS 


KAIP AMERIKIEČIAI NUGALI INDIVIDUALIZMĄ 
SAVAIME SUPRANTAMOS NAUDOS TEORIJA 


Kai pasaulį valdė saujelė turtingų ir įtakingų Žmonių, jie mėgo kal- 
bėti apie Žmogaus priedermių taurumą. Jie skelbė, jog garbinga nesi- 
rūpinti savimi ir jog reikia nesavanaudiškai daryti gera, kaip tai daro 
Dievas. Tokia buvo to meto oficiali dorovės samprata. 

Aš abejoju, ar, viešpataujant aristokratijai, žmonės buvo doresni 
nei kitais laikais, bet neginčytina, jog jie tolydžio kalbėdavo apie do- 
rybės grožį ir tik slapčiomis tyrinėdavo jos teikiamą naudą. Tačiau, 
vaizduotei leidžiantis arčiau žemės ir kiekvienam Žmogui vis labiau 
susitelkiant į save, moralistai ima vengti aukojimosi sąvokos ir ne- 
bedrįsta jos piršti žmogui. Jie pradeda svarstyti, ar kiekvienam pilie- 
čiui nebūtų naudinga darbuotis visų labui, ir, užčiuopę vieną tų taš- 
kų, kur asmeninė nauda sutampa su visuotine, jie tučtuojau kelia tai 
aikštėn. Ilgainiui tokių samprotavimų daugėja. Tai, kas buvo atskiro 
žmogaus nuomonė, tampa visuotine teorija, ir visi galiausiai įtiki, 
kad, tarnaudamas kitiems, žmogus tarnauja sau pačiam ir kad daryti 
gera jam yra naudinga. 

Kai kuriose šios knygos vietose jau esu pasakojęs, kaip Jungtinių 
Valstijų gyventojai beveik visada sugeba savo gerovę derinti su ben- 
drapiliečių gerove. Čia aš noriu pakalbėti apie visuotinę teoriją, ku- 
rios dėka jie pasiekia tokių rezultatų. 

Jungtinėse Valstijose beveik niekad nesakoma, jog dorybė yra gra- 
ži. Skelbiama, kad ji naudinga, ir tai įrodoma kasdien. Amerikiečių 
moralistai neskatina aukotis kitų labui todėl, jog tai esą tauru, bet aiš- 
kiai sako, kad toks aukojimasis reikalingas tiek tam, kas aukojasi, tiek 
tam, kieno labui aukojamasi. 

Jie pastebėjo, kad jų krašte ir jų laikais neįveikiama jėga verčia 
žmogų nuolat rūpintis tik savimi, ir, netekę vilties tai jėgai atsispirti, 
ėmė galvoti, kaip ją suvaldyti. 

Jie neginčija, kad žmogui valia paisyti savo interesų, naudos, bet 
iš paskutiniųjų stengiasi įrodyti, jog būti doram yra kiekvienam nau- 
dinga. 

Aš neketinu čia gilintis į jų argumentus, nes nenoriu nukrypti nuo 
temos. Gana bus, jei konstatuosiu, kad jie sugebėjo įtikinti savo ben- 
drapiliečius. 

Jau seniai Montaigne'is yra pasakęs: „Nenorėdamas eiti tiesiu ke- 
liu tik dėl to, kad jis tiesus, aš eisiu juo, iš patyrimo žinodamas, jog, 
šiaip ar taip, juo eiti geriausia ir patogiausia“. 

Taigi savaime suprantamos naudos teorija nėra nauja, bet šių die- 
nų amerikiečiai ją visuotinai pripažįsta. Ji plačiai paplitusi, ja grin- 
džiama įvairiausia veikla. Ja remiamasi sakant visas kalbas, apie ją ga- 
li išgirsti tiek iš vargšo, tiek iš turtuolio lūpų. 

Naudos teorija Europoje nėra tokia išdailinta kaip Amerikoje, bet 
drauge ir mažiau paplitusi, o svarbiausia — apie ją kuo mažiausiai 
kalbama. Kone kasdien dar bandoma užsiminti apie ištikimybę tai te- 
orijai, bet jos nebėra. 

Amerikiečiams, priešingai, labai patinka savaime suprantamos 
naudos teorija aiškinti beveik visus kasdienio gyvenimo įvykius. Jie 
mielai dėsto, kaip išlavinta savimeilė juos skatina tolydžio padėti ki- 
tiems ir valstybės labui savanoriškai paaukoti dalį savo laiko ir tur- 
to. Man rodos, jog tai ne visada teisinga, nes Jungtinėse Valstijose, 
kaip ir kitose šalyse, pasitaiko piliečių, kurie pasiduoda nesąmonin- 
giems ir nesavanaudiškiems polėkiams, tokiems natūraliems žmogui, 
tačiau amerikiečiai nenori prisipažinti, jog yra pavaldūs tokiems ne- 
apgalvotiems jausmams; jie verčiau atiduoda duoklę savo filosofijai 
negu patiems sau. 

Galėčiau čia sustoti ir nebesamprotauti apie tai, kas mano aprašy- 
ta. Galėčiau pasiteisinti nepaprastu temos sudėtingumu. Tačiau neno- 
riu tuo naudotis. Verčiau tegu skaitytojai, aiškiai matydami mano tiks- 
lą, atsisako žengti paskui mane, negu aš juos paliksiu pusiaukelėje. 

Savaime suprantamos naudos teorija nėra itin tauri, bet ji aiški ir 
apibrėžta. Ja nesiekiama didžių tikslų, užtat ji lengvai pasiekia visus 
tuos, kuriems taikoma. Kadangi ji prieinama kiekvienam protui, kiek- 
vienas ją lengvai suvokia ir įsideda į galvą. Nuostabiai prisitaikyda- 
ma prie visų Žmogaus silpnybių, ji greit įgyja didelę galią, kurią išsau- 
goti jai nelabai sunku, nes asmeninę naudą ji nukreipia prieš pačią 

naudą ir valdo aistras, remdamasi tomis pačiomis paskatomis, kurios 
jas sukursto. 

Savaime suprantamos naudos teorija nežadina didelio pasiaukoji- 
mo, bet kasdien reikalauja nedidelių aukų; ji pati negalėtų Žmogaus 
padaryti doro, bet auklėja gausybę tvarkingų, nuosaikių, įžvalgių pi- 
liečių, mokančių tvardyti savo aistras. Ji nepriverčia žmogaus valios 
pastangomis beatodairiškai siekti dorybės, tačiau išugdo įprotį neju- 
čia eiti doros keliu. 

Jei savaime suprantamos naudos teorija įsiviešpatautų moralės pa- 
saulyje, nepaprastų dorybių, be abejo, pasitaikytų rečiau. Bet, man re- 
gis, kad ir šiurkščių moralės pažeidimų būtų ne per daugiausia. Ši te- 
orija, ko gero, kai kuriems žmonėms neleidžia iškilti aukščiau įprasto 
žmogiškumo lygmens, bet daugelis smukusiųjų Žemiau to lygmens, 
griebęsi jos, susilaiko. Ji gal pažemina vieną kitą asmenybę, bet su- 
taurina visą Žmoniją. 

Galiu drąsiai tvirtinti, jog iš visų filosofinių teorijų savaime supran- 
tamos naudos teorija, man regis, labiausiai atitinka mūsų laikų Žmo- 
nių poreikius ir jog tai vienintelė tvirčiausia garantija, kuria jie gali 
remtis kovodami su savo instinktais. Taigi šiuolaikiniams moralistams 
reikėtų ja itin susidomėti. Net ir laikydami šią teoriją netobula, turėtų 
ją priimti kaip būtiną. 

Apskritai paėmus, nemanau, kad pas mus būtų daugiau egoizmo 
negu Amerikoje; vienintelis skirtumas, jog ten jis apgalvotas, 0 ši- 
čia — ne. Kiekvienas amerikietis moka paaukoti dalį savo asmeninių 
interesų, kad išsaugotų nepaliestus visus kitus. Mes norime išsaugoti 
viską ir dažniausiai viską prarandame. 

Aplink matau tik tokius žmones, kurie tarytum nori žodžiu ir pavyz- 
džiu kasdien įrodyti savo amžininkams, jog tai, kas naudinga, niekad ne- 
būna nedora. Ar man pavyks kada nors sutikti ir tokių, kurie pasistengs 
jiems įteigti, kad padorumas ir sąžiningumas gali būti naudingas? 

Pasaulyje nėra tokios galios, kuri, tolydžio įsiviešpataujant lygybei, 
neskatintų Žmogaus proto siekti naudos ir nenuteiktų kiekvieno pilie- 
čio apsiriboti pačiu savimi. 

Taigi reikia tikėtis, jog asmeniniai interesai kaip dar niekada pasi- 
darys pagrindinė arba netgi vienintelė visų Žmogaus veiksmų paska- 
ta, tik reikia išsiaiškinti, kaip kiekvienas Žmogus supranta savo asme- 
ninius interesus. 

Jeigu, tapdami lygūs, piliečiai išliks nemokšos ir storžieviai, sun- 
ku numatyti, į kokius paikus kraštutinumus juos pastūmės egoizmas, 
ir neįmanoma iš anksto nusakyti, į kokią gėdingą menkystę jie nugrims 
bijodami bent dalelę savo gerovės paaukoti kitų Žmonių labui. 

Nemanau, jog šitokia naudos teorija, kokia skelbiama Amerikoje, 
būtų neabejotina visais atžvilgiais, bet ją sudaro gausybė tokių aiškių 
tiesų, kurias kiekvienas pakankamai išsilavinęs Žmogus pats įsisąmo- 
nina. Tad lavinkite, švieskite žmones žūtbūtine kaina, nes jau negrįž- 
tamai eina į praeitį aklo pasiaukojimo ir instinktyvių dorybių amžius, 
ir aš matau, kaip artėja metas, kai laisvė, visuotinė sandora ir visuo- 
menės stabilumas bus neįmanomi be švietimo ir išsilavinimo. 


IX SKYRIUS 


KAIP AMERIKIEČIAI PRITAIKO 
SAVAIME SUPRANTAMOS NAUDOS TEORIJĄ 
RELIGIJOS SRITYJE 


Jeigu savaime suprantamos naudos teorija būtų taikoma tik šios že- 
mės reikalams, jos anaiptol nepakaktų. Mat esama gausybė aukų, at- 
lygintinų tik kitame pasaulyje. Kad ir kaip stengtumėmės protu suvokti 
dorybės naudą, žmogų, nenorintį galvoti apie mirtį, visada bus keblu 
paskatinti dorai gyventi. | 

Tad reikia žinoti, ar savaime suprantamos naudos teoriją galima 
lengvai suderinti su religiniais įsitikinimais. 

Filosofai, šios teorijos šalininkai, nuolat skelbia, jog, norėdamas 
būti laimingas šiame gyvenime, Žmogus turi tramdyti savo aistras, ne- 
leisti joms peržengti saiko, jog pelnyti tvirtą laimę įmanoma tik atsi- 
žadant begalės trumpalaikių malonumų ir jog, linkint sau gero, reikia 
nuolat save pergalėti. | 

Beveik visų religijų kūrėjai kalbėjo maždaug taip pat. Jie nurody- 
davo žmonėms tą patį kelią, tik nukeldavo toliau siekiamą tikslą: at- 
pildą už aukas jie žadėdavo ne šiame, bet aname pasaulyje. 

Tačiau nenoriu tikėti, jog pagal religijos mokymą dorai gyvenama 
tik viliantis atlygio. 

Pažinojau nuoširdžiai tikinčių krikščionių, kurie, nuolat atsižadė- 
dami savęs, su užsidegimu darbavosi visų labui, ir esu girdėjęs juos 
kalbant, jog šitaip jie tikisi pelnyti atpildą kitame pasaulyje. Bet aš ne- 
galiu atsikratyti minties, kad jie patys save apgaudinėja. Per daug juos 
gerbiu, kad tikėčiau jų žodžiais. 

Tiesa, krikščionybė skelbia, jog, norint pelnyti dangų, reikia rūpin- 
tis ne savimi, o kitais. Tačiau krikščionybė taip pat skelbia, jog daryti 
gera kitiems privalu iš Dievo meilės. Tai taurūs Žodžiai, žmogus pa- 
klūsta Dievo išminčiai; jis mato, jog Dievo tikslas yra pasaulio tvar- 
ka, ir laisva valia darbuojasi tam tikslui; aukodamas savo asmeninius 

interesus stebuklingos visuotinės tvarkos labui, jis nesitiki jokio kito 
atpildo, išskyrus malonumą savo akimis tą tvarką regėti. 

Todėl netikiu, jog vienintelis visų tikinčiųjų akstinas yra nauda, bet 
manau, kad tai pagrindinis motyvas, kuriuo remiasi religijos, telkda- 
mos žmones, ir neabejoju, jog kaip tik šitaip jos pakeri minias ir tam- 
pa populiarios. 

Visai nežinau, kodėl savaime suprantamos naudos teorija turėtų at- 
stumti Žmones nuo religijos, — priešingai, man regis, aš pradedu su- 
vokti, kaip toji teorija gali juos prie religijos priartinti. 

Darau prielaidą, jog, siekdamas laimės šiame pasaulyje, žmogus 
priešinasi visiems instinktyviems impulsams ir šaltakraujiškai pasve- 
ria kiekvieną savo žingsnį, jog, užuot aklai pasidavęs staiga užplūdu- 
siems geismams, jis išmoksta juos nugalėti ir paprastai, be jokių pa- 
stangų sugeba atsižadėti akimirkos malonumo dėl vertybių, svarbių vi- 
sam jo gyvenimui. 

Jei toks Žmogus yra tvirtai tikintis, jokie suvaržymai nebus sunkūs. 
Protas jam pataria deramai elgtis, 0 įpročiai jau seniai jį išmokė viską 
iškentėti. 

Netgi šiek tiek abejodamas savo vilčių objektu, jis nesiduos taip 
lengvai suvedžiojamas ir nuspręs, jog išmintinga paaukoti vieną kitą 
šio pasaulio gėrybę, kad tik neprarastų teisės į neįkainojamą turtą, jam 
pažadėtą kitame pasaulyje. ,„Ne kažin ką prarandame, jei suklystame 
krikščionybę laikydami tiesa, — yra pasakęs Pascalis. — Bet kokia 
nelaimė, jei suklysime, ją palaikę melaginga!“ 

Amerikiečiai nedemonstruoja storžieviško abejingumo pomirtiniam 
gyvenimui nei juo labiau vaikiškai didžiuojasi niekindami pavojus, ku- 
rių tikisi išvengti. 

Jie išpažįsta savo tikėjimą nesigėdydami ir nesidrovėdami, tačiau 
tas jų karštas tikėjimas paprastai atrodo toks ramus, toks metodiškas, 
toks apskaičiuotas, jog susidaro įspūdis, kad prie altoriaus juos veda 
veikiau protas negu širdis. 

Amerikiečiai ne tik laikosi tikėjimo tiesų iš išskaičiavimo, bet ir 
dažnai sumeta, kokią naudą šiame pasaulyje turės jas išpažindami. Vi- 
duramžiais kunigai kalbėdavo tik apie pomirtinį gyvenimą; jie visai 
nesistengė įrodinėti, jog nuoširdus krikščionis gali būti laimingas žmo- 
gus ir šioje Žemėje. 

O Amerikos pamokslininkai tolydžio grįžta į Žemę ir tik vargais ne- 
galais nuo jos atplėšia akis. Stengdamiesi labiau sujaudinti klausyto- 
jus, nuolat jiems įrodinėja, kaip religiniai įsitikinimai prisideda prie 
laisvės ir visuotinės tvarkos puoselėjimo; jų klausant, dažnai sunku su- 
vokti, ar pagrindinis religijos uždavinys yra pelnyti amžiną palaimą 
aname pasaulyje, ar gerovę šiame. 


X SKYRIUS 
APIE MATERIALINĖS GEROVĖS POMĖGį AMERIKOJE 


Materialinės gerovės pomėgis Amerikoje ne visada išskirtinis, bet 
jis yra visuotinis; ne visi vienodai jį jaučia, bet jis visiems būdingas. 
Kiekvienam rūpi patenkinti menkiausius kūno poreikius ir turėti kas- 
dienius gyvenimo patogumus. 

Kažką panašaus vis labiau galima pastebėti ir Europoje. 

Kai kurios priežastys, sukeliančios panašius procesus abiejuose Že- 
mės pusrutuliuose, yra tiesiogiai susijusios su mano tema, todėl laikau 
savo priederme jas paminėti. 

Kai turtas palikimo teise priklauso toms pačioms šeimoms, dauge- 
lis Žmonių naudojasi materialine gerove nejausdami jai ypatingo po- 
mėgio. 

Žmogaus širdį labiausiai jaudina ne kokio brangaus daikto turėji- 
mas, o tiktai iš dalies patenkintas noras jį turėti ir nuolatinė baimė jo 
netekti. 

Aristokratinėje visuomenėje turtuoliai, niekada nepatyrę kitos da- 
lios, nė kiek nesibaimina, kad ji gali pasikeisti; jie vargu ar įsivaizduo- 
ja kokią kitą. Tad materialinė gerovė, jų akimis Žiūrint, — tai anaip- 
tol ne gyvenimo tikslas, bet gyvenimo būdas. Gerovę jie laiko tam tik- 
ra savo būvio dalimi ir nesvarstydami ja naudojasi. 

Kadangi šitaip be jokio vargo ir baimės patenkinamas tasai įgim- 
tas, instinktyvus visų Žmonių potraukis, jų mintys ima krypti kita link- 
me ir gilintis į sunkesnius bei didesnius uždavinius, kurie juos ikve- 
pia ir uždega. 

Todėl, naudodamiesi materialinėmis gėrybėmis, aristokratai dažnai 
žvelgia į jas su išdidžia panieka ir, jei pagaliau jas praranda, nepapras- 
tai oriai išgyvena tokią netektį. Visos revoliucijos, sukrėtusios arba su- 
naikinusios aristokratiją, parodė, kaip Žmonės, pripratę prie perte- 
kliaus, gali lengvai išsiversti be to, kas būtiniausia, o žmonės, sunkiu 
darbu susikrovę turtą, vos išgyvena, kai tik jo netenka. 

Nuo aukštesnių sluoksnių pereidamas prie žemesnių, aš matau to- 
kius pat reiškinius, atsiradusius dėl skirtingų priežasčių. 

Šalyse, kur aristokratijos valdoma visuomenė gana nepaslanki, 
liaudis galiausiai pripranta prie skurdo, kaip kad turtuoliai — prie sa- 
vo prabangos. Vieni nesirūpina materialine gerove, nes turi ją piršto 
nepajudindami; kiti apie ją nė negalvoja, nes neturi vilties kada nors 
ją pasiekti ir deramo supratimo, kad jos trokštų. 

Tokiose šalyse vargšo vaizduotė yra nukreipta į kitą pasaulį; ją var- 
žo kasdienio gyvenimo sunkumai, bet ji ištrūksta 1š tų varžtų ir ieško 
pasitenkinimo kitur. 

Tačiau kai susimaišo įvairūs visuomenės sluoksniai ir panaikina- 
mos privilegijos, kai suskaidoma paveldimoji nuosavybė, kai ima 
skleistis laisvė ir švietimas, vargšas užsidega noru siekti gerovės, o 
turtuolio protą aptemdo baimė jos netekti. Susidaro gausybė pusiau 
pasiturinčių žmonių. Tokie žmonės patiria ganėtinai materialinių ma- 
lonumų, kad į juos įjunktų, bet ne tiek jau daug, kad jais pasitenkin- 
tų. Jie prasimano tų gėrybių tik didelėmis pastangomis ir naudojasi 
jomis drebėdami iš baimės, todėl įninka be atilsio grumtis dėl tų ma- 
lonumų, tokių brangių, tokių pusinių ir trumpalaikių, arba stengiasi 
jų neprarasti. 

Svarstau, kokia aistra galėtų labiausiai tikti žmonėms, kuriuos įkve- 
pia ir suvaržo jų nekilmingumas, menkas turtas, ir, man regis, jog la- 
biausiai jie mėgsta gerovę. Materialinės gerovės siekimas — tai išskir- 
tinai viduriniajam sluoksniui būdinga aistra. Ji stiprėja ir auga drauge 
su tuo sluoksniu; drauge su juo ji ima viršų. Iš ten ji įsismelkia į vi- 
suomenės viršūnes ir nusileidžia į pačias liaudies gelmes. 

Amerikoje nesu sutikęs neturtingo piliečio, kuris nebūtų su viltimi 
ir pavydu dėbčiojęs į turtuolio prabangą ir iš anksto nebūtų vaizdavę- 
sis tų gėrybių, kurių užsispyręs likimas nenori jam duoti. 

Kita vertus, niekad nesu pastebėjęs, kad Jungtinėse Valstijose tur- 
tuoliai būtų taip išdidžiai niekinę materialinę gerovę, kaip kartais da- 
ro prabangoje ir paleistuvystėje skendintys aristokratai. 

Diduma tų turtuolių kadaise buvo skurdžiai; jie jautė nepriteklių 
varžtus; jie ilgai grūmėsi su priešišku likimu, ir štai dabar, kai pergalė 
laimėta, tebėra gyvos aistros, lydėjusios juos visus kovų metus. Jie dar 
lyg apsvaigę nuo mėgavimosi tais mažyčiais malonumais, kurių siekė 
keturiasdešimt metų. 

Jungtinėse Valstijose, kaip ir kitur, nemaža turtuolių, paveldėję di- 
delį turtą, nerūpestingai naudojasi gėrybėmis, kurioms įsigyti nepaju- 
dino nė piršto. Tačiau tr jie yra ne ką mažiau prisirišę prie materialaus 
gyvenimo malonumų. Gerovės pomėgis tapo pagrindiniu nacionaliniu 
bruožu. Į tą gerovę neša didysis aistrų srautas; plūsdamas jis griebia 
viską pakeliui ir plukdo su savimi. 


XI SKYRIUS 


MATERIALINIŲ MALONUMŲ POMĖGIO 
YPATINGIEJI PADARINIAI DEMOKRATIJOS LAIKAIS 


Iš to, kas pasakyta, galima daryti išvadą, jog materialinių malonu- 
mų pomėgis turėtų tolydžio krikdyti amerikiečių papročius, ardyti šei- 
mas ir pagaliau kelti grėsmę pačios visuomenės egzistavimui. 

Tačiau taip anaiptol nėra. Materialinių malonumų aistra demokra- 
tinėje visuomenėje turi kitokių padarinių negu aristokratinėje. 

Kartais atsitinka, jog bodėjimasis valstybės reikalais, turtų perte- 
klius, tikėjimo griuvimas, valstybės nuopuolis pamažu skatina aristo- 
kratiją atsiduoti vien Žemiškiesiems malonumams. Kartais valdovo ga- 
lybės arba valstybės silpnumo papiktinti kilmingieji pasitraukia iš val- 
džios, nes ji, nors ir nesikėsindama į jų turtus, užtveria kelią didelių 
sumanymų įgyvendinimui ir skatina vien tenkinti sukilusius geismus. 
Tuomet aristokratai sunkia širdimi užsisklendžia savyje ir buvusios di- 
dybės prisiminimus stengiasi nuslopinti kūniškais malonumais. 

Atsidavę vien materialinių malonumų pomėgiui, aristokratai pa- 
prastai tam išeikvoja visą energiją, sukauptą per ilgus valdymo metus. 

Tokiems Žmonėms siekti gerovės per maža; jiems reikia prašmatnaus 
ištvirkimo ir akis rėžiančios paleistuvystės. Jie paverčia visa tai didin- 
gu kultu ir tarytum stengiasi pasiekti gyvuliško tobulumo viršūnę. 

Kuo aristokratija buvo galingesnė, šlovingesnė ir laisvesnė, tuo ji 
rodysis palaidesnė, ir kuo labiau ji garsėjo dorybėmis, tuo labiau nu- 
smuks į svaiginančias nedorybių bedugnes. 

Materialinės gerovės troškulys niekada nepastūmėja į tokius kraš- 
tutinumus demokratinių tautų. Gėrybių geismas čia yra atspari, ypa- 
tinga, visuotinė, bet ir saikinga aistra. Tenkinant šias aistras, niekam 
nekyla mintis statyti milžiniškus rūmus, nugalėti gamtą arba su ja var- 
Žytis, nusiaubti visą pasaulį. Didžiausias troškimas — prisidurti kelis 
sieksnius Žemės prie savo laukų, pasisodinti sodą, prasiplėsti būstą, to- 
lydžio daryti gyvenimą lengvesnį ir patogesni, nugalėti nepriteklius, 

be didesnių pastangų ir beveik be jokių išlaidų patenkinti menkiausius 
savo poreikius. Tai maži tikslai, bet prie jų linksta širdis, tad puoselė- 
ja juos kasdien, ir labai rimtai; galų gale jie užstoja jai visą pasaulį, o 
kartais įsiterpia tarp jos ir Dievo. 

Kai kas pasakys, jog tai daugiausia nelabai pasiturintys piliečiai; 
turtuolių pomėgiai būtų panašūs į tuos, kurie klestėjo aristokratijos lai- 
kais. Štai mano atsakymas. 

Turint galvoje materialines gėrybes, lobingų piliečių skoniai demo- 
kratinėse šalyse menkai skiriasi nuo paprastų Žmonių, nes arba jie pa- 
tys kilę iš tokių žmonių ir laikosi jų požiūrio, arba yra įsitikinę, jog 
privalu jo laikytis. Demokratinėje visuomenėje žmonių juslingumas 
darosi ramesnis, nuosaikesnis, ir visi laiko savo priederme prie to tai- 
kytis. Tiek doriems, tiek nedoriems sunku nesilaikyti bendrų normų. 

Demokratinių kraštų turtuoliai stengiasi verčiau tenkinti menkiau- 
sius poreikius, negu siekti ypatingų malonumų. Jie patenkina gausybę 
kuklių troškimų, bet nepasiduoda jokiai didelei krikdančiai aistrai. Ši- 
taip jie veikiau pasidaro tinginiai negu paleistuviai. 

Ypatingas demokratinių laikų Žmonių polinkis į materialines gėry- 
bes savo prigimtimi anaiptol nėra priešiškas tvarkai; net priešingai, 
jiems dažniausiai reikia tvarkos savo norams patenkinti. Juo labiau jie 
nėra nusiteikę prieš dorą, nes dora visada palanki visuomenės ramy- 
bei ir skatina verslus. Tas pomėgis dažnai nė kiek neprieštarauja reli- 
ginei moralei: kiekvienas nori kuo geriau gyventi šiame pasaulyje, bet 
puoselėja viltį pelnyti amžiną palaimą aname. 

Yra tokių materialinių gėrybių, kurių turėti laikoma nusikaltimu; 
tad stengiamasi nuo jų susilaikyti. Yra kitokių, kuriomis naudotis lei- 
džia ir religija, ir dora. Tokių siekiama visa širdimi, tam skiriant visas 
vaizduotės išgales ir net gyvenimą, tačiau, stengiantis jų laimėti, pa- 
mirštamos nepalyginamai brangesnės vertybės, nuo kurių priklauso 
Žmonijos šlovė ir didingumas. 

Aš nepriekaištauju lygybei, kad ji skatina žmones siekti draudžia- 
mų malonumų, bet nepritariu Žmonėms, kai jie eikvoja savo jėgas siek- 
dami leidžiamų malonumų. 

Tad pasaulyje gali įsiviešpatauti tam tikras garbingas materializ- 
mas, kuris netvirkintų dvasios, bet atpalaiduotų ir galų gale nepaste- 
bimai pakirstų visas Žmogaus dvasines jėgas. 


XII SKYRIUS, 


KopDĖL KAI KURIE AMERIKIEČIAI DEMONSTRUOJA 
TOKĮ EGZALTUOTĄ DVASINGUMĄ 


Nors pagrindinė amerikiečių aistra — nenumaldomas žemės gėry- 
bių troškimas, bet pasitaiko atoslūgio valandėlių, kai jų siela tarytum 
staiga nutraukia visus žemiškus saitus ir gaivalingai veržiasi į dangų. 

Visose Sąjungos valstijose, 0 ypač pusiau apgyvendintose Vakarų 
žemėse, pasitaiko pamokslininkų, kurie klajoja iš vienos vietos į kitą, 
skelbdami Dievo žodį. 

Ištisos šeimos, seniai, moterys ir vaikai žengia per sunkiai įveikia- 
mas vietoves, braunasi per tankiausias girias, nukeliauja didžiausius 
atstumus, kad tik galėtų jų pasiklausyti, o kai atvyksta į norimą vietą, 
kiauras dienas ir naktis klausosi jų ir pamiršta visus rūpesčius, netgi 
būtiniausius kūno poreikius. 

Amerikoje tai vienur, tai kitur galima susidurti su egzaltuoto, be- 
veik pašėlusio dvasingumo kupinais žmonėmis, kurių nesutiksi Euro- 
poje. Retkarčiais ten susikuria keistos sektos, kurios stengiasi neįpras- 
tais būdais siekti amžinos palaimos. Labai paplitusios keistos, kone re- 
liginio pamišimo formos. 

Tai mūsų neturėtų stebinti. 

Ne Žmogus įkvėpė pats sau begalybės troškimą ir meilę tam, kas 
nemirtinga. Tie taurūs jausmai — tai anaiptol ne kokių užgaidų pada- 
riniai; jie būdingi Žmogaus prigimčiai ir nepriklauso nuo jo pastangų. 
Jie gali varžyti ir deformuoti dvasią, bet negali jos sugriauti. 

Dvasia turi poreikių, kuriuos būtina patenkinti. Kad ir kaip steng- 
tumės ją išblaškyti, neilgai trukus ji 1ma viskuo bodėtis, nerimastauti 
ir blaškytis, jusles tenkinti visais malonumais. 

Žmonijos diduma visomis išgalėmis gali siekti vien materialinių 
gėrybių, bet gali atsirasti tokių Žmonių, kurių širdyje kils tam pasi- 
priešinimas. Tokie Žmonės stačia galva pasiners į dvasinį pasaulį, bi- 
jodami pernelyg ankštų varžtų, kuriuos nori uždėti jiems kūnas. 

Tad nereiktų stebėtis tik apie šios žemės reikalus galvojančioje vi- 
suomenėje pastebėjus saujelę būtybių, norinčių žvelgti vien į dangų. 
Visai nesistebėčiau, jei tarp Žmonių, susirūpinusių vien savo gerove, 
labai greit imtų plisti misticizmas. 

Sakoma, jog imperatorių persekiojimai ir žudynės amfiteatruose 
paskatino Žmones ieškoti prieglobsčio Tebaidės tyruose; man regis, 
akstiną tam davė veikiau romėnų pramogos ir graikų epikūrizmas. 

Jeigu socialinės sąlygos, aplinkybės ir įstatymai taip griežtai neri- 
botų amerikiečių proto, skatindami jį vis galvoti apie materialinę ge- 
rovę, reikia manyti, jog, susidomėję nematerialiais dalykais, amerikie- 
čiai pasirodytų esą saikingesni, labiau nuovokūs ir nesunkiai susitvar- 
dytų. Bet jie tariasi užsisklendę tam tikrose ribose, kurių nevalia 
peržengti. Vos jas peržengę, patys nebežino, kur sustoti, ir dažniausiai 
bėga be atodairos, nepaisydami sveiko proto balso. 


XIII SKYRIUS 


KoDĖL AMERIKIEČIAI NESIJAUČIA RAMUS, 
MĖGAUDAMIESI SAVO GEROVE 


Kai kuriuose Senojo Pasaulio užkampiuose kartais galima aptikti 
nedidelių gyvenviečių, tarytum pamirštų vidury visuotinio bruzdesio 
ir lyg apmirusių, aplinkui verdant gyvenimui. Diduma žmonių ten yra 
labai tamsūs ir neturtingi; jie nesikiša į valdžios reikalus, ir valdžia 
dažnai juos engia. Šiaip ar taip, tie žmonės paprastai atrodo ramūs ir 
dažnai net puikiai nusiteikę. 

Amerikoje mačiau laisviausius ir nepaprastai išprususius Žmones, 
turinčius nuostabiausias gyvenimo sąlygas, kokias tik galima įsivaiz- 
duoti esant pasaulyje; man atrodė, jog keistas šešėlis tartum debesis 
buvo apniaukęs jų veidus; net pramogaudami jie man atrodė rimti ir 
kone liūdni. 

Pagrindinė priežastis yra ta, jog pirmieji nė kiek negalvoja apie sa- 
vo kančias, o antrieji be paliovos mąsto apie gėrybes, kurių neturi. 

Keista žiūrėti, kaip karštligiškai amerikiečiai vaikosi gerovės ir 
kaip be paliovos graužiasi, kamuojami neaiškios baimės, jog pasirin- 
ko ne patį trumpiausią kelią, vedantį į tą gerovę. 

Amerikietis taip prisirišęs prie šios žemės turtų, lyg būtų įsitikinęs, 
jog niekada nemirs, ir taip skubotai griebia viską, ką gali, lyg bijotų, 
kad numirs, nespėjęs tais turtais pasinaudoti. Jis stveria visas gėrybes, 
kurios tik pasitaiko jam po ranka, bet nelaiko jų suspaudęs ir netrukus 
paleidžia iš rankų, skubėdamas laimėti naujų malonumų. 

Amerikietis rūpestingai statosi namus, kad galėtų juose gyventi se- 
natvėje, ir parduoda juos, vos pradėjęs dengti stogą; jis sodina sodą ir 
jį išnuomoja kaip tik tuo metu, kai pradeda megztis vaisiai; jis 1šplė- 
šia dirvoną, bet leidžia nuimti derlių kitiems. Jis griebiasi kokios nors 
profesijos ir tuojau meta. Apsistoja kurioje nors vietovėje, tačiau ne- 
trukus keliauja kitur, apsėstas savo permainingų troškimų. Vos tik tru- 
putį atsipalaidavęs nuo kasdienių reikalų, tuojau stačia galva neria į 

politikos sūkurį. O kai, kiaurus metus dirbęs nuo tamsos ligi tamsos, 
ištaiko bent kiek laisvo laiko, leidžiasi klajoti po Jungtinių Valstijų pla- 
tybes, genamas nepasotinamo smalsumo. Ir štai per kelias dienas jis 
nukeliauja pusę tūkstančio mylių, kad išsiblaškytų nuo savo laimės. 

Pagaliau dar nespėjusį pavargti nuo bevaisio vis pasprunkančios 
palaimos vaikymosi jį užklumpa mirtis. 

Tas neregėtas blaškymasis, kuriam paaukoja gyvenimą tiek laimin- 
gų Žmonių, skendinčių ištekliuje, iš pradžių kelia nuostabą. Tačiau tas 
reginys — senas kaip pasaulis; nauja yra tai, jog tame spektaklyje da- 
lyvauja visa tauta. 

Materialinių gėrybių pomėgis turėtų būti laikomas pirmąja paska- 
ta to mislingo, visaip pasireiškiančio amerikiečių nerimo ir to nepa- 
stovumo, kurį kasdien matome jų gyvenime, priežastimi. 

Tas, kuris gyvena vien šios žemės gėrybių vaikymuisi, visada sku- 
ba, nes turi labai mažai laiko joms surasti, įgyti ir jomis naudotis. Jam 
neduoda ramybės mintis apie gyvenimo trumpumą. Be turimų turtų, jis 
įsivaizduoja dar tūkstančius kitų, kuriais mirtis neleis pasinaudoti, jei- 
gu jis neskubės. Tos mintys pripildo jį nerimo, baimės ir nuogąstavi- 
mų, užkrečia jo dvasią tarsi karštlige, kuri skatina jį nuolatos keisti 
planus ir gyvenamąją vietą. 

Jei prie materialinės gerovės troškulio dar prisideda tokia sociali- 
nė sankloda, kuri nei įstatymu, nei papročiais neįpareigoja Žmogaus 
gyventi vienoje vietoje, šitai tik dar labiau paskatina jo dvasinį neri- 
mą, todėl matome, kaip Žmonės tolydžio keičia maršrutus, bijodami 
pražiopsoti patį trumpiausią kelią, turintį juos nuvesti į laimę. 

Beje, nesunku suvokti, kad jeigu Žmonės, aistringai siekiantys 
materialinių gėrybių 1r malonumų, dega karštu noru, jie greitai ir at- 
vėsta. Kadangi galutinis tikslas yra norų patenkinimas, priemonės 
tikslui pasiekti turi būti greitos ir patogios, nes vargas, padėtas toms 
gėrybėms laimėti, nustelbtų malonumą jomis naudotis. Todėl didu- 
ma žmonių dega įkarščiu ir drauge yra vangūs, pilni jėgų ir drauge 
išsekę. Dažnai mirties jie bijo mažiau negu nuolatinių pastangų sie- 
kiant vis to paties tikslo. 

Lygybė tiesiausiu keliu veda ir prie kai kurių kitų, mano jau apra- 
šytų padarinių. 

Kai visos kilmės ir turto privilegijos panaikintos, kai visos profe- 
sijos yra prieinamos visiems, kai kiekvienas pats gali pasiekti kokią 

nori viršūnę, ambicingam žmogui atrodo lengva padaryti gerą karje- 
rą, ir jis tariasi, kad jo laukia kažkoks ypatingas likimas. Tačiau tai 
klaidingas požiūris, jo ydingumą greit atskleidžia kasdienė patirtis. Ta 
pati lygybė, kuri leidžia kiekvienam piliečiui puoselėti didžias viltis, 
kiekvieną skyrium padaro silpną. Ji apriboja jo galias iš visų pusių ir 
drauge kursto jo norus. 

Žmogus ne tik bejėgis pats vienas, bet kiekviename žingsnyje dar 
susiduria su neįveikiamomis kliūtimis, kurių anksčiau nebuvo paste- 
bėjęs. 

Amerikiečiai panaikino kai kurias jiems trukdančias nedaugelio 
privilegijas, bet susidūrė su visuotine konkurencija. Kliuvinio forma 
pasikeitė, bet pats kliuvinys vis tiek liko. Kai žmonės yra daugiau ar 
mažiau panašūs ir eina tuo pačiu keliu, labai sunku vienam jų eiti grei- 
čiau ir prasiskverbti per nejudrią minią, supančią ir spaudžiančią iš vi- 
sų pusių. 

Tas nuolatinis prieštaravimas tarp lygybės pagimdytų norų bei jos 
teikiamų priemonių jiems patenkinti tolydžio kamuoja ir vargina 
žmones. , 

Galima įsivaizduoti, kad Žmonės pasiekė visiškai juos patenkinan- 
čią laisvės pakopą ir naudojasi savo nepriklausomybe be jokio neri- 
mo ir karštligiškumo. Bet žmonėms nelemta sukurti tokios lygybės, 
kuri juos patenkintų. 

Tauta gali stengtis iš paskutiniųjų, bet ji niekada nesudarys vi- 
siems tobulai vienodų sąlygų. Netgi jei atsitiktų tokia nelaimė ir bū- 
tų įgyvendinta ta absoliuti visuotinė lygybė, dar išliktų protinė nely- 
gybė, kuri, priklausydama tik nuo Dievo, niekada nepaklustų žmo- 
gaus įstatymams. 

Kad ir kokia būtų tautos socialinė būklė ir politinė santvarka, rei- 
kia atsižvelgti į tai, jog kiekvienas pilietis visada pastebės šalimais 1a- 
biau už jį prakutusių Žmonių, ir galima numanyti, jog būtinai žvelgs į 
jų pusę. Kai nelygybė yra visuomenės pripažintas įstatymas, patys di- 
džiausi kontrastai nerėžia akies; kai viskas yra daugmaž tokio paties 
lygio, menkiausia nelygybė žeidžia širdį. Štai kodėl, kuo didesnė ly- 
gybė, tuo jos troškimas darosi vis labiau nepasotinamas. 

Demokratinėse šalyse žmonės lengvai pasiekia šiokią tokią lygy- 
bę, bet jie niekados negalės turėti tokios, kokios trokšta jų širdis. To- 
kia lygybė kasdien vis toliau traukiasi nuo jų, bet niekada nedingsta 

iš akių, o traukdamasi vis masina juos. Jiems atrodo, jog štai ims ir ją 
nutvers, bet ji tolydžio išsprūsta jiems iš rankų. Jie regi ją iš arti, tad 
puikiai mato jos žavesį, bet negali taip prisiartinti, kad jį patirtų, ir pa- 
galiau miršta neparagavę tos lygybės saldumo. 

Štai kodėl prabangoje skendinčius demokratinių kraštų žmones 
dažnai apima keistas liūdesys, štai kodėl juos, ramiai ir ištaigiai gy- 
venančius, kartais užplūsta pasibjaurėjimas tuo gyvenimu. 

Prancūzijoje skundžiamasi, jog daugėja savižudžių; Amerikoje sa- 
vižudybė — retas dalykas, bet sakoma, kad pamišimas ten dažnesnis 
nei kur nors kitur. 

Tai tos pačios blogybės skirtingos apraiškos. 

Kad ir nerasdami niekur ramybės, amerikiečiai nesižudo, nes reli- 
gija draudžia žudytis, o vadinamoji materialistinė filosofija jiems ne- 
žinoma, nors materialinės gerovės aistra yra visuotinė. 

Jų valia atsispiria, bet dažnai neišlaiko protas. 

Demokratijos laikais materialinėmis gėrybėmis mėgaujamasi karš- 
čiau nei aristokratijai valdant, beje, ir tų, kurie mėgaujasi, yra nepa- 
lyginamai daugiau. Tačiau, kita vertus, reikia pripažinti, jog demokra- 
tijos laikais dažniau neišsipildo viltys ir troškimai, daugiau nerimo ir 
jaudulio patiria sielos ir skaudžiau slegia širdį rūpesčiai. 


XIV SKYRIUS 


KAIP MATERIALINIŲ GĖRYBIŲ POMĖGĮ 
AMERIKIEČIAI DERINA SU LAISVĖS MEILE 
IR DĖMESIU VALSTYBĖS REIKALAMS 


Demokratinei valstybei pasukus į absoliutinę monarchiją, veikla, 
anksčiau nukreipta į valstybės reikalus ir asmeninius interesus, stai- 
ga susitelkia į paskutiniuosius; dėl to gana greitai ima klestėti mate- 
rialinė gerovė, bet netrukus įkarštis nuslūgsta, ir gamybos tempai su- 
lėtėja. 

Nežinau, ar galima paminėti bent vieną pramone ir prekyba pagar- 
sėjusią valstybę, pradedant Tyru ir baigiant Florencija ir Anglija, kuri 
nebūtų buvusi laisva. Taigi tuos du dalykus — laisvę ir verslus — sieja 
glaudus ryšys ir būtinas santykis. 

Tai pasitvirtina kalbant apie visas valstybes, o labiausiai — apie 
demokratines. 

Jau esu minėjęs, jog Žmonės, gyvenantys lygybės laikais, nuolat 
jaučia poreikį burtis į sąjungas, kad įgytų beveik visas trokštamas gė- 
rybes, ir, kita vertus, esu parodęs, kaip didžioji politinė laisvė išugdo 
tr tobulina sąjungų kūrimo įgūdžius. Laisvė tokiais laikais itin palan- 
ki turtų gamybai. O despotizmas, kaip matyti, tam itin priešiškas. 

Absoliutinė valdžia demokratijos laikais iš esmės nėra nei Žiauri, 
nei barbariška, ji tik priekabi ir smulkmeniška. Despotizmas, nors ir 
netrypia Žmonijos, yra akivaizdžiai nepalankus komerciniams užmo- 
jams ir verslų klestėjimui. 

Tad Žmonėms demokratijos laikais reikia laisvės, idant jie galėtų 
nesunkiai prasimanyti materialinių gėrybių, kurių be atlėgio taip go- 
džiai trokšta. 

Tačiau kartais atsitinka taip, jog, be saiko godėdamiesi tų pačių gė- 
rybių, jie pakliūva į pirmo pasitaikiusio šeimininko pinkles. Gerovės 
aistra tuomet atsigręžia prieš save pačią, ir Žmonės, to nė nesuvok- 
dami, atitolsta nuo savo troškimų objekto. 

Tai iš tikrųjų labai pavojingas demokratinių kraštų gyvenimo 
tarpsnis. 

Jei materialinių gėrybių pomėgis viename tų kraštų pasidaro daug 
stipresnis nei švietimo ir laisvės poreikis, ateina toks metas, kai žmo- 
nės ima nebesivaldyti ir tarytum netenka proto, matydami naujas gė- 
rybes, kurias norėtų susigrobti. Turėdami vienintelį tikslą — susikrauti 
turtą, jie nebepastebi glaudaus ryšio, kiekvieno jų labą siejančio su vi- 
suotine gerove. Iš tokių piliečių nebereikia atimti turimų teisių: jie pa- 
tys laisva valia jų atsižada. Naudojimasis politinėmis teisėmis jiems at- 
rodo apmaudus kliuvinys, atitraukiąs nuo verslo. Jiems visad pristin- 
ga laiko, kai reikia rinkti savo atstovus, suteikti paramą valdžiai, 
drauge su visais aptarti bendrus interesus: jie negali švaistyti tokio 
brangaus laiko nenaudingiems darbams. Tai, jų akimis žiūrint, dyka- 
duonių žaidimai, kurie visiškai netinka oriems Žmonėms, užsiiman- 
tiems rimtais, gyvybiškai svarbiais reikalais. Tie Žmonės mano, jog va- 
dovaujasi naudos teorija, bet apie ją menkai nutuokia: mat visą dėme- 
sį skirdami tam, ką vadina savo verslu, jie pamiršta pagrindinį dalyką, 
jog svarbiausia būti savo pačių šeimininkais. 

Kai piliečiai, pasinėrę į darbą, nenori galvoti apie valstybės reika- 
lus ir kai nebėra tos klasės, kuri galėtų jais rūpintis net ir laisvalaikiu, 
valdžios vieta lieka tarytum tuščia. 

Jei tokiu kritišku metu koks apsukrus garbėtroška įsigeistų užgrobti 
valdžią, visi keliai jam būtų atviri. 

Ir jeigu jis kurį laiką dės pastangas, kad klestėtų visi materiali- 
niai reikalai, jam bus dovanota visa kita. Svarbu, kad jis užtikrintų 
tvarką. Žmonės, linkstantys į materialines gėrybes, pastebi, jog bruz- 
dėjimai dėl laisvės sutrikdo gerovę, bet ne iš karto supranta, jog lais- 
ve padeda ją pasiekti. Vos tik koks gandas apie visuomenės aistrų 
protrūkius pasiekia menkais malonumais paįvairintą jų asmeninį gy- 
venimą, jie suklūsta ir sunerimsta; jau seniai jie budi, baimindamie- 
si anarchijos, ir yra pasirengę, kilus mažiausiems neramumams, iš- 
kart atsižadėti laisvės. 

Mielai sutinku, jog visuotinė ramybė — didelis gėris, bet nenoriu 
pamiršti, kad, norėdami ramybės ir tvarkos, visi kraštai susitaikė su ti- 
ronija. Anaiptol neperšu nuomonės, jog tautos turi niekinti visuome- 
nės ramybę, bet nevalia tik ja viena tenkintis. Tauta, reikalaujanti iš 
vyriausybės vien palaikyti viešąją tvarką, širdies gilumoje jau yra ver- 

gė: ji — savo gerovės vergė, ir tuojau pat gali pasirodyti žmogus, ku- 
ris uždės jai grandines. 

Partijų despotizmo reikia bijoti ne mažiau negu vieno žmogaus de- 
spotizmo. 

Kai piliečių masei, be asmeninių interesų, daugiau niekas neįdomu, 
valstybės reikalai gali lengvai pakliūti net į pačių mažiausių partijų 
rankas. 

Didžiulėje pasaulio scenoje nelyginant teatre dažnai galima pama- 
tyti kelis aktorius, neva atstovaujančius miniai. Jie patys vieni kalba 
nesamos arba neveiklios minios vardu; jie patys vieni veikia esant vi- 
suotiniam sąstingiui; jie tvarko viską pagal savo užgaidas, keičia įsta- 
tymus ir primeta savo valią dorovės nuostatoms; ir ima nuostaba re- 
gint didelę tautą, pakliuvusią į kelias silpnas ir niekingas rankas. 

Ligi šiol amerikiečiai laimingai išvengdavo tų povandeninių slenks- 
čių, šiuo atžvilgiu jie tikrai nusipelno susižavėjimo. 

Ko gero, nėra pasaulyje tokio krašto, kur būtų mažiau dykūnų ne- 
gu Amerikoje ir kur visi dirbantieji su tokiu įkarščiu siektų gerovės. 
Tačiau, kad ir nesutramdoma, materialinių gėrybių aistra anaiptol nė- 
ra akla, ir protas, bejėgis ją numalšinti, vis dėlto sugeba ją valdyti. 

Amerikietis rūpinasi savo asmeniniais interesais taip, lyg būtų vie- 
nas pasaulyje, o netrukus pasineria į valstybės reikalus, lyg būtų pa- 
miršęs asmeninius interesus. Kartais jį pagauna savanaudiškiausias g0- 
dulys, kartais — didžiausias patriotizmas. Bet žmogaus širdis negali 
būti taip plėšoma. Amerikiečiai pakaitom reiškia tokius pat karštus ir 
tokius panašius jausmus čia savo gerovei, čia laisvei, jog galima pa- 
galvoti, kad šiedvi aistros susijungia kokiame nors širdies kampelyje. 
Tiesą sakant, amerikiečiai laiko laisvę patikimiausia priemone gero- 
vei pasiekti ir didžiausia jos garantija. Tuodu dalykai mieli jų širdžiai 
tik susiję vienas su kitu. Amerikiečiai nemano, jog jiems nevalia kiš- 
tis į valdžios reikalus. Priešingai, jie įsitikinę, kad svarbiausias jų rū- 
pestis — patiems suformuoti ir remti tokią vyriausybę, kuri padėtų 
jiems įsigyti trokštamų gėrybių ir nedraustų ramiai mėgautis ir naudo- 
tis jau įsigytomis. 


XV SKYRIUS 


KAIP RELIGINIAI ĮSITIKINIMAI KARTAIS PASKATINA 
AMERIKIEČIUS DOMĖTIS DVASINIAIS DALYKAIS 


Jungtinėse Valstijose septintąją savaitės dieną šalies prekyba ir pra- 
monė tarytum apmiršta; visur nuščiūva triukšmas. Įsiviešpatauja ne- 
drumsčiama ramybė arba veikiau — iškilmingas susikaupimas. Dva- 
sia pagaliau gauna tai, kas jai priklauso, ir atgyja. 

Tą dieną prekybai skirtos vietos ištuštėja; piliečiai, apsupti vaikų, ei- 
na į bažnyčią; ten klausosi keistų pamokslų, tarytum ne jų ausiai skirtų. 
Jiems aiškinama, kiek daug blogybių sukelia puikybė ir geismai. Kal- 
bama apie būtinumą tramdyti savo norus ir užgaidas, apie nuostabų 
džiaugsmą ir tikrąją laimę, kurią teikia vien dora ir skaistumas. 

Grįžęs namo, pilietis anaiptol nepuola prie sąskaitybos knygų. Jis 
atsiverčia Šventąjį Raštą, ten randa didingus, jaudinančius aprašymus, 
atskleidžiančius Kūrėjo didybę ir gerumą, begalinį Dievo darbų pui- 
kumą, dedasi į galvą mintis apie taurią Žmogaus paskirtį, jo prieder- 
mes ir kelią į nemirtingumą. 

Šitaip amerikietis retkarčiais tarsi pabėga nuo savęs ir, bent akimir- 
ką atitrūkdamas nuo gyvenimą drumsčiančių menkų savo aistrų ir kas- 
dienių rūpesčių, staiga atsiduria idealiame pasaulyje, kur viskas didu, 
tyra ir amžina. 

Kitoje šios knygos vietoje esu nurodęs, kodėl Amerikoje taip tvir- 
tai laikosi valstybinės institucijos, ir religija man pasirodė esanti vie- 
na pagrindinių to priežasčių. Dabar, kai kalbu apie Žmones, vėl ma- 
tau, kad religija ne ką mažiau naudinga kiekvienam piliečiui kaip vi- 
sai valstybei. 

Amerikiečių praktinė veikla rodo, jog religija jiems padeda dorinti 
demokratiją. Tai, ką kiekvienas jų šiuo požiūriu mano apie save, yra 
tiesa, kuria turi vadovautis visa demokratinė valstybė. 

Aš nė kiek neabejoju, jog socialinė-politinė valstybės sandara ska- 
tina formuotis tam tikrus įsitikinimus ir polinkius, kurie vėliau prigy- 

ja ir paplinta, ir tos pačios priežastys savaime užkerta kelią susiklos- 
tyti kitokioms pažiūroms bei pomėgiams, patiems žmonėms nededant 
beveik jokių pastangų. 

Sumanus įstatymų leidėjas turi įžvelgti ir iš anksto įvertinti tuos 
natūralius žmonių poreikius ir polinkius, idant žinotų, kada reikia pa- 
remti pilfečių pastangas, o kada — sutramdyti. Mat kiekvienas me- 
tas kelia savo reikalavimus. Nekintamas turi būti vien užsibrėžtas 
tikslas, kurio visada privalo siekti žmonija; priemonės jam pasiekti 
nuolat keičiasi. 

Jei būčiau gimęs aristokratijos viešpatavimo laikais tokioje valsty- 
bėje, kur paveldimas turtas vienų ir neišbrendamas skurdas kitų vie- 
nodai atgresia Žmones nuo minties apie savo dalios pagerinimą ir jie 
nugrimzta vien į apmąstymus apie anapusinį pasaulį, norėčiau, jog 
man būtų leista sužadinti tokių Žmonių žemiškuosius poreikius, steng- 
čiausi atrasti pačius veiksmingiausius ir lengviausiai prieinamus bū- 
dus tiems naujiems, mano pažadintiems troškimams patenkinti ir, nu- 
kreipdamas jų proto galias į gamtos mokslų studijas, bandyčiau juos 
paskatinti darbuotis gerovės ir klestėjimo labui. 

Jeigu atsitiktų taip, jog kai kurie Žmonės užsidegtų beprotišku no- 
ru krautis turtą ir besaike fizinių malonumų aistra, aš nė kiek nesune- 
rimčiau. Tos individualios savybės netrukus pasidarytų nereikšmingos 
visuomenėje. 

Demokratinių kraštų įstatymų leidėjai turi kitokių rūpesčių. 

Duokite demokratinėms tautoms švietimą, laisvę ir netrukdykite 
joms. Jos sugebės be vargo išgauti iš šio pasaulio visas gėrybes, ku- 
rias jis gali pasiūlyti. Jos ištobulins kiekvieną amatą ir padarys kas- 
dienį gyvenimą patogesnį, lengvesnį, malonesnį. Socialinė padėtis 
savaime skatins jas eiti tuo keliu. Aš nesibaiminu, kad jos gali susta- 
barėti. 

Tačiau, kai Žmogus įjunksta į tą dorą ir teisėtą gerovės siekimą, ky- 
la pavojus, kad jis galop neteks tauriausių savo sugebėjimų ir, norė- 
damas viską aplinkui pagerinti, pats išsigims. Ne kur nors kitur, o štai 
čia slypi didžiausias pavojus. 

Tad demokratinių kraštų įstatymų leidėjams ir visiems doriems ir 
apsišvietusiems žmonėms privalu be atlydos dėti visas pastangas ir 
taurinti sielas, kreipti piliečių žvilgsnius į dangų. Tie, kuriems rūpi de- 
mokratinių visuomenių ateitis, turi susivienyti ir drauge be atilsio dar- 

buotis ir toms visuomenėms diegti begalybės pojūtį, didingumo jaus- 
mą ir dvasinių malonumų ilgesį. 

O demokratinės visuomenės intelektinėje atmosferoje atsiradus ko- 
kioms nors pražūtingoms teorijoms, skelbiančioms, jog viskas žūva 
drauge su kūnu, jų skelbėjus reikia laikyti tos tautos priešais. 

Mane žeidžia ir erzina daugelis materialistų skelbiamų idėjų. Jų te- 
orijos man atrodo pavojingos, o jų puikybė stačiai piktina. Materiali- 
stinės pažiūros lyg ir galėtų būti naudingos, nes Žmogui įteigia mintį 
apie kuklias jo galimybes. Bet materialistai nepateikia argumentų, pa- 
tvirtinančių, jog šitaip esą; priešingai, vaizduodamiesi, jog įtikinamai 
įrodę savo tapatybę su gyvuliais, jie pasikelia į tokią puikybę, tarsi bū- 
tų įtikinę, jog pilygsta dievams. 

Visuose kraštuose materializmas — pavojinga dvasinė liga, bet 
ypač jis grėsmingas demokratinėms šalims, nes puikiai derinasi su blo- 
giu ir ydomis, tarpstančiomis tų šalių Žmonių sielose. 

Demokratija skatina materialinių gėrybių pomėgį. Tam pomėgiui 
ilgainiui virtus aistra, Žmonės ima manyti, jog viskas yra materija; 
ir materializmas tik dar labiau pastūmėja juos beprotiškai mėgautis 
gėrybėmis ir žemiškais malonumais. Tai ydingas ratas, į kurį paten- 
ka demokratinės tautos. Būtų labai gerai, jeigu jos pamatytų pavojų 
ir susitvardyti. 

Diduma religijų — tai tiktai paprastas, praktinis, visuotinis bū- 
das mokyti Žmones, jog siela nemirtinga. Tai didžiausias privalu- 
mas, kurį demokratinėms tautoms duoda religiniai įsitikinimai ir 
kurio dėka tie įsitikinimai būtinesni demokratinei tautai negu vi- 
soms kitoms. 

Tad kokiai nors religijai giliai suleidus šaknis į demokratiją, neva- 
lia jos rauti; priešingai, reikia kruopščiai ją puoselėti kaip patį bran- 
giausią aristokratijos laikų paveldą. Nevalia slopinti senų religinių įsi- 
tikinimų, turint tikslą skiepyti naujus, nes, pereinant iš vieno tikėjimo 
į; kitą, žmogaus širdis pasidaro tuščia, ir tuo metu joje gali ūmai suve- 
šėti materialinių gėrybių godas ir ją visą užvaldyti. 

Be abejo, metempsichozė neturi rimtesnio pagrindo negu materia- 
lizmas, tačiau, demokratijai prireikus būtinai rinktis vieną katrą, aš nė 
kiek neabejočiau ir manyčiau, jog piliečiams gresia mažesnis pavojus 
sugyvulėti, jeigu jie tikės, kad jų siela persikelsianti į kiaulę, negu bus 
įsitikinę, kad jos suvis nėra. 

Tikėjimas nemirtingu dvasiniu pradu, laikinai įgijusiu materialų 
apvalkalą, yra toks būtinas žmogaus didingumui, jog duoda nuosta- 
bių rezultatų netgi tada, kai nesiejamas su pomirtinio atpildo ir baus- 
mės teorija ir nepriklausomai nuo to, kuo tiki žmonės: ar tuo, kad 
dieviškasis pradas, glūdintis žmoguje, po mirties susijungia su Die- 
vu, ar tuo, kad jis įkvepia gyvybę kitai būtybei. 

Ir vieni, ir kiti laiko kūną antrine ir žemesne mūsų prigimties dali- 
mi ir niekina jį netgi tada, kai pasiduoda jo įtakai; iš prigimties gerb- 
dami ir slapčia Žavėdamiesi dvasiniu žmogaus pradu, kartais jie vis 
dėlto atsisako pripažinti jo pirmumą. Bet ir to pakanka, kad jų mintys 
ir polinkiai įgautų taurumo ir kad jie patys nejučia, be jokio išskaičia- 
vimo imtų linkti į tyrus jausmus ir kilnius idealus. 

Vargu ar Sokratas ir jo mokiniai gerai įsivaizdavo, kas laukia žmo- 
gaus kitame gyvenime, bet jie tvirtai tikėjo, kad siela nieko bendra ne- 
turi su kūnu ir gyvena ilgiau už jį; tai ir Platono filosofijai suteikia tam 
tikro dieviško prakilnumo, skiriančio ją nuo kitų mokymų. 

Skaitant Platoną, galima pastebėti, jog tiek anksčiau, tiek jo laikais 
daugelis rašytojų žavėjosi materializmu. Tų rašytojų kūriniai neišliko 
iki mūsų dienų, o kai kurie mus pasiekė tik fragmentiškai. Taip būda- 
vo visais laikais: literatūros šlovę lemia jos dvasingumas. Žmonija in- 
stinktyviai į jį linko ir dažnai jį gynė nuo pačių Žmonių, iš užmiršties 
gelmių iškeldami jo skleidėjų vardus. Tad nereikia manyti, jog mate- 
rialinių gėrybių aistra ir jai būdingos koncepcijos kuriuo nors metu 
galėtų tenkinti visą tautą, kad ir kokie būtų laikai ar politinė šalies 
santvarka. Žmogaus širdis aprėpia kur kas daugiau, negu galima įsi- 
vaizduoti; joje telpa ir šios žemės gėrybių pomėgis, ir dvasinių verty- 
bių, dangaus ilgesys; kartais ji tarytum beprotiškai palinksta į vieną iš 
jų, bet netrukus prisimena ir kitą. 

Nesunku pastebėti, jog ypač demokratijos laikais svarbu ugdyti 
dvasinį Žmonių gyvenimą, bet ne taip paprasta nurodyti, kokiomis 
priemonėmis tai turėtų daryti demokratinių kraštų valdžia. 

Aš tikiu gerove ne ką daugiau nei oficialių filosofijų pastovumu, o 
turėdamas galvoje valstybines religijas, visada buvau įsitikinęs, jog, 
kartais galėdamos laikinai pasitarnauti politinėms jėgoms, anksčiau ar 
vėliau jos visada pražūtingos Bažnyčiai. 

Juo labiau nesu iš tų, kurie mano, jog, norint žmonių akyse padi- 
dinti religijos autoritetą ir išaukštinti jos skelbiamas idėjas, ugdančias 

dvasinį gyvenimą, jos atstovams priderėtų netiesiogiai suteikti politi- 
nę įtaką, kurią jai draudžia įstatymai. 

Manau, jog, dvasininkams įsipynus į valstybės reikalus, tikėjimui 
gresia beveik neišvengiami pavojai, ir esu taip tvirtai įsitikinęs, jog 
naujosioms demokratijoms būtinai reikia išsaugoti krikščionybę, kad 
sutikčiau dvasininkus verčiau laikyti uždarytus šventyklose, nei leisti 
jiems reikštis už jų sienų. 

Tad kokių priemonių turėtų imtis valdžia, norėdama grąžinti žmo- 
nėms dvasinius pagrindus arba palaikyti jų religingumą, tikėjimą, ku- 
ris juos įkvepia? 

Tai, ką ketinu pasakyti, be abejo, sumenkins mano autoritetą po- 
litikų akyse. Man regis, vienintelė veiksminga priemonė, kurios gali 
imtis valdžia, norėdama paremti mokymą apie sielos nemirtingu- 
mą, — tai kasdien pati elgtis taip, lyg juo tikėtų. Aš manau, jog tik 
kruopščiai laikydamasi religinės moralės normų, spręsdama svarbius 
reikalus, ji gali puoselėti viltį, jog išmokys tų normų laikytis ir 
jas gerbti savo piliečius, paskendusius mažuose kasdieniuose reika- 
luose. 


XVI SKYRIUS 


KAIP BESAIKIS GEROVĖS GARBSTYMAS 
GALI PAKENKTI PAČIAI GEROVE!I 


Kur kas glaudesnis ryšys, nei manoma, sieja dvasios tobulinimą ir 
materialinių sąlygų gerinimą. Žmogus gali traktuoti tuodu dalykus 
skyrium tr paeiliui aptarti kiekvieną, bet negalėtų visiškai jų atskirti, 
galop neišleisdamas iš akių abiejų. 

Gyvuliai turi tas pačias jusles, kaip ir mes, ir maždaug tuos pačius 
geismus. Nėra tokių fizinių aistrų, kurios nebūtų bendros tiek mums, 
tiek jiems ir kurių užuomazgos -nebūtų įgimtos tiek šuniui, tiek mums 
patiems. 

Tad kodėl gyvuliai tenkina tik pagrindinius ir pačius primityviau- 
sius poreikius, o mes be galo kaitaliojame savo pomėgius ir nuolat ke- 
liame vis didesnius reikalavimus? 

Mes pranokstame gyvulius tuo, jog, vaikydamiesi materialinių gė- 
rybių, vadovaujamės dvasia, o tie jas randa tik vedami instinkto. Žmo- 
guje angelas moko gyvulį meno tenkinti savo poreikius. Todėl žmo- 
gus sugeba paniekti kūniškuosius dalykus, atsižadėti net paties gyve- 
nimo, 0 gyvuliui tai nesuprantama; Žmogus sugeba gausinti tas pačias 
gėrybes, — gyvuliui šitai juo labiau nesuprantama. 

Tai, kas taurina, kelia dvasią ir teikia didingumo, padeda jai įvyk- 
dyti tokius uždavinius, kurie nieko bendra su dvasia neturi. 

Kita vertus, tai, kas ją sekina arba menkina, atima galią atlikti kiek- 
vieną dalyką, tiek didį, tiek menką, ir grasina paversti ją visiška bejė- 
ge. Todėl dvasia turi išlikti didi ir stipri bent jau tokiam tikslui, kad 
retkarčiais galėtų savo stiprybę ir didingumą panaudoti kūno labui. 

Jei žmonės kada nors imtų tenkintis vien materialinėmis gėrybėmis, 
reikia manyti, jog ilgainiui pamirštų, kaip jos gaminamos, ir galop imtų 
jomis naudotis nepaisydami jų rūšies ir kokybės — tarytum gyvuliai. 

XVII SKYRIUS 


KAIP SVARBU LYGYBĖS IR ABEJONIŲ LAIKAIS ŽMONES 
KREIPTI Į KUO TOLESNĮ TIKSLĄ 


Tikėjimo laikais galutinis žmogaus tikslas yra pomirtinis gyve- 
nimas. 

Todėl tų laikų Žmonės savaime, tarytum nesąmoningai pripranta il- 
gus metus prieš akis matyti nekintantį tikslą, į kurį tolydžio eina, ir, 
žingsnis po žingsnio slinkdami į priekį, nejučia išmoksta slopinti tūks- 
tančius menkų akimirkos įgeidžių, idant galų gale išsipildytų didysis 
jų troškimas. Ir kai tie žmonės imasi žemiškų dalykų, jie vadovaujasi 
tokiais pat įpročiais. Savo veiklai šioje žemėje jie užsibrėžia kokį nors 
konkretų, aiškų tikslą ir nukreipia į jį visas pastangas. Jie nesigriebia 
kasdien vis naujų dalykų, bet vykdo užsibrėžtus uždavinius ir atkak- 
liai stengiasi juos įgyvendinti. 

Štai kodėl religingos tautos nuveikė tokius didelius darbus, kurie 
pergyveno savo laiką. Mąstydami apie pomirtinį pasaulį, jie atskleis- 
davo didžią paslaptį, kaip reikia sėkmingai darbuotis šiame, žemiška- 
jame. 

Religijos išmoko žmones žvelgti į ateitį, todėl jos naudingos sie- 
kiant ir šio gyvenimo laimės, ir ano gyvenimo palaimos. Tai vienas 
svarbiausių religijos politinių aspektų. 

Tačiau, blėstant tikėjimo šviesai, žmonių akiratis ima siaurėti, ir 
jiems atrodo, jog gyvenimo tikslas kasdien artėja. 

Liovęsi rūpintis tuo, kas dėsis po mirties, jie lengvai pasiduoda vi- 
siškam ir tiesiog barbariškam abejingumui, ir tas jų elgesys puikiai at- 
liepia Žmogaus prigimties instinktus. Netekę įpročio savo didžiąsias 
viltis bei lūkesčius sieti su tolima ateitimi, jie netrukus užsidega noru 
kuo greičiau patenkinti savo menkiausius įgeidžius, taigi, vos praradę 
amžinybės viltį, ima elgtis taip, lyg jiems būtų skirta gyventi ne dau- 
giau kaip vieną dieną. 

Tad skepticizmo laikais visada esama pavojaus, kad Žmonės, ten- 
kindami atsitiktines vienadienes užgaidas ir visiškai atsisakę siekti to, 
kas įgyjama tik nuolatinių pastangų dėka, nesukurs nieko didinga ir 
patvaraus. 

Jeigu, įsigalėjus tokiai nuostatai, valstybė tampa demokratinė, tas 
pavojus dar padidėja. 

Kai visi tolydžio keliasi iš vienos vietos į kitą, kai kiekvienas turi 
begalę varžovų, kai demokratijos verpetuose per kelias akimirkas su- 
sikaupia ir tuoj išsibarsto didžiuliai turtai, žmones apninka visokios 
mintys apie staigų ir lengvą pralobimą ir nuskurdimą, apie visokius at- 
sitiktinumo pokštus. Socialinės padėties nepastovumas, savaime su- 
prantama, skatina nepastovius norus. Kai likimas toks permainingas, 
dabartis pasidaro tokia reikšminga, jog užstoja ateitį, todėl žmonės 
galvoja tik apie rytojaus dieną. 

Tokioje šalyje, kur, nesėkmingai susiklosčius aplinkybėms, sugy- 
vena skepticizmas ir demokratija, filosofai ir valdžios nuolat žmonėms 
turi skiepyti mintį, kad jų veikla nesibaigia sulig šia diena; tai jų svar- 
biausias uždavinys. 

Moralistas, prisitaikydamas prie laiko ir savo šalies dvasios, turi iš- 
mokti apginti savo poziciją. Jis turi kasdien įrodinėti amžininkams, 
jog, net aplinkui vykstant amžinoms permainoms, sudaryti ir vykdyti 
ilgalaikius planus yra lengviau, .negu įsivaizduojama. Moralistas turi 
jiems parodyti, jog, pasikeitus Žmonijos veidui, priemonės, kuriomis 
galima pasiekti gerovę šioje Žemėje, yra tos pačios ir jog demokrati- 
nėse šalyse, kaip ir visose kitose, tik tramdant tūkstančius menkučių 
aistrų, įmanoma patenkinti pagrindinę aistrą, laimės aistrą, neduodan- 
čią Žmogui ramybės. 

Valdžios žmonių uždavinys taip pat aiškus. 

Visais laikais svarbu, kad valstybių vadovai stengtųsi pavaldinių 
žvilgsnius kreipti į ateitį. Tai itin būtina demokratijos ir skepticizmo 
laikais, būtiniau nei kada nors. Šitaip besielgiantys demokratinių kraš- 
tų vadovai ne tik puikiai tvarko valstybės reikalus, bet ir savo pavyz- 
džiu moko visus žmones, kaip pridera tvarkytis asmeninius reikalus. 

Svarbiausia, kad iš politinio gyvenimo jie visomis išgalėmis guitų 
atsitiktinumą. 

Staigus ir nepelnytas kokio dvariškio iškilimas daro menką įspūdį 
aristokratijos valdomoje šalyje, nes institucijų ir pažiūrų bei įsitikini- 

mų visuma paprastai verčia žmones lėtai slinkti keltu, iš kurio jie ne- 
gali išklysti. 

Tačiau nėra nieko baisesnio, kai tokie pavyzdžiai rodomi demokra- 
tinei tautai. Jie nukreipia jos jausmus tokia linkme, kuri kelia grėsmę 
vadovų egzistavimui. Taigi skepticizmo ir lygybės laikais nereikia per- 
vertinti nei liaudies, nei valdovo malonės, kuri, atsitiktinai įgyjama ir 
taip pat prarandama, neprilygsta nei nuopelnams, nei nuveiktiems dar- 
bams. Linkėtina, kad kiekvienas paaukštinimas atrodytų kaip atpildas 
už tam tikrą veiklą, kad joks aukštas postas nebūtų lengvai pasiekia- 
mas ir kad garbėtroškos ilgai žiūrėtų į priekį, kol pagaliau pasieks sa- 
vo tikslą. 

Vyriausybės turi stengtis žmonėms skiepyti domėjimąsi ateitimi, 
kurio negali įkvėpti nei religija, nei santvarka, ir ne žodžiais, bet kas- 
dieniais darbais mokyti piliečius, jog turtai, autoritetas, valdžia — tai 
atlyginimas už darbą, jog didelė sėkmė ateina ilgai ko nors troškus ir 
jog ką nors vertinga galima įsigyti tik didelių pastangų kaina. 

Kai Žmonės įpratę iš anksto numatyti, kas jiems gali atsitikti šioje 
žemėje, ir gyventi viltimis, jiems visados labai sunku savo mintis 
griežtai apriboti tam tikrais periodais ir visados magėte maga perženg- 
ti jų ribas ir pažiūrėti, kas yra anapus. 

Nė kiek neabejoju, jog, pratinami mąstyti apie ateitį šiame pasau- 
lyje, piliečiai ilgainiui patys nejučia išsiugdo religinius įsitikinimus. 

Tad ta pati priemonė, leidžianti žmonėms iki tam tikro meto apsi- 
eiti be religijos, veikiausiai virsta vienintele galimybe Žmonijai ilgu 
aplinkiniu keliu grįžti prie tikėjimo. 


XVIII SKYRIUS 


KobpkĖL AMERIKIEČIAI VISAS DORAS PROFESIJAS 
LAIKO GARBINGOMIS 


Demokratinėse vatstybėse, kur nėra paveldimų turtų, kiekvienas 
dirba norėdamas išgyventi, arba dirbo, arba yra kilęs iš dirbančių žmo- 
nių. Tad Žmogaus protui visada peršasi mintis, jog darbas yra savaime 
suprantama, būtina ir garbinga Žmogaus egzistavimo sąlyga. 

Tose valstybėse darbas ne tik nėra gėda, priešingai, jis gerbiamas; 
viešoji nuomonė nuteikia ne prieš darbą, bet remia darbą. Jungtinėse 
Valstijose turtingas Žmogus, laisvalaikį paskirdamas kokioms nors vi- 
suomeninėms pareigoms, palenkia savo naudai viešąją nuomonę. Jis 
pelnytų blogą reputaciją, jeigu visą gyvenimą skirtų vien privalomam 
darbui. Tik vengdami tos darbo prievolės, turtingi amerikiečiai važiuo- 
ja į Europą, kur jie randa aristokratijos liekanų ir kur dykystė vis dar 
šlovinama. 

Lygybė ne tik grąžina gerą vardą darbui, bet ir sutaurina pačią dar- 
bo idėją ir darbą, ypač tą, kuriuo pelnoma pinigų, laiko garbingu. 

Aristokratinėse visuomenėse niekinamas ne tiek pats darbas, kiek 
darbas naudos sumetimais. Darbas laikomas tauriu, kai jo imasi gar- 
bingi arba tyros dorybės įkvėpti žmonės. Bet vis dėlto, viešpataujant 
aristokratijai, taip jau atsitinka, kad žmogus, dirbantis šlovės sumeti- 
mais, anaiptol nesibodi pinigų, tačiau tiedu troškimai slypi jo širdies 
gilumoje. Jis stengiasi iš paskutiniųjų nuslėpti nuo visų jų sąsają. Sle- 
pia ją netgi nuo paties savęs. Aristokratijos valdomose šalyse beveik 
nėra tokių valstybės pareigūnų, kurie tartųsi be jokio išskaičiavimo 
tarnaują valstybei. Jų atlyginimas yra smulkmena, apie kurią jie tik 
kartais pagalvoja ir dedasi niekad apie tai negalvoją. 

Taigi naudos sąvoka nesisieja su darbo sąvoka. Kad ir kaip steng- 
tumės susieti draugėn, tradicija jas visad išskiria. 

Demokratinėje visuomenėje tos dvi sąvokos, priešingai, visados su- 
sijusios. Kadangi gerovės troškimas yra visuotinis, o turtas nedidelis 

ir laikinas, kadangi kiekvienam rūpi gausinti savo labą arba sukaupti 
naujų turtų savo vaikams, visiems aišku, jog naudos siekimas apskri- 
tai ar bent iš dalies skatina dirbti. Netgi tie, kurių pagrindinė paskata 
yra garbės troškimas, norom nenorom susitaiko su mintimi, jog dirba 
ne vien tik tam, ir suvokia, jog noras gyventi jiems visada siejasi su 
noru gyventi prabangiai. 

Kai tik sutampa tos dvi prielaidos, jog darbas yra garbinga žmo- 
gaus egzistavimo būtinybė ir, kita vertus, jog dirbama kaip tik dėl at- 
lyginimo, beregint dingsta neperžengiama praraja, aristokratinėje vi- 
suomenėje skirianti įvairias profesijas. Aišku, ne visos jos vienodos, 
bet jau bent turi panašumo. 

Nėra tokios profesijos, kad žmogus dirbtų ne dėl pinigų. Atlygini- 
mas, mokamas kiekvienos profesijos žmogui, suteikia joms giminin- 
gų savybių. 

Iš to darosi aišku, kodėl amerikiečių požiūris į visas profesijas be- 
veik vienodas. 

Amerikiečiai tarnautojai nesijaučia pažeminti dėl to, jog dirba. Mat 
dirba visi aplinkui. Jų nežemina tai, kad jie gauna atlyginimą, nes ir 
Jungtinių Valstijų prezidentui atlyginama už darbą. Jam mokama už 
vadovavimą taip pat, kaip jiems — už tarnavimą. 

Jungtinėse Valstijose yra daugiau ar mažiau sunkių, daugiau ar ma- 
Žiau pelningų profesijų, bet jos niekad nebūna nei taurios, nei niekin- 
gos. Kiekviena dora profesija yra garbinga. 


XIX SKYRIUS 


KAS SKATINA BEVEIK VISUS AMERIKIEČIUS 
RINKTIS GAMYBINES PROFESIJAS 


Žemdirbystė, atrodo, yra vienas iš lėčiausiai plėtojamų ir, dažnai 
sakoma, nepaslankiausių verslų demokratinėse šalyse, nes daugelis 
verslų, regis, veržte veržiasi į priekį. 

Beveik visi polinkiai ir papročiai, atsiradę drauge su lygybe, savai- 
me skatina Žmones imtis prekybos ir pramonės. 

Imkime veiklų, apsišvietusį, laisvą, troškimų pilną žmogų. Jis per 
daug neturtingas, kad galėtų gyventi nieko nedirbdamas; jis pakanka- 
mai turtingas, kad nejaustų stygiaus ir nepriteklių baimės, todėl trokšta 
pagerinti savo padėtį. Tą Žmogų traukia materialinės gėrybės; jis ma- 
to aplinkui tūkstančius Žmonių, kurie jomis naudojasi, ir dega noru at- 
skleisti daugiau galimybių savo pomėgiui patenkinti. Tačiau gyveni- 
mas bėga, laikas nelaukia. Ką gi daryti? 

Žemdirbystė jam žada tikrai atlyginti už triūsą, bet negreitai. Dir- 
bant žemę, praturtėjama pamažu ir gana sunkiai. Žemdirbystė tinka 
tiktai turtuoliams, jau gyvenantiems pertekliuje, arba vargšams, nieko 
kito nepageidaujantiems, kaip stumti dienas. Žmogus ilgai nesirenka: 
parduoda sklypą, palieka namus ir griebiasi kokios nors rizikingos, bet 
sykiu pelningos profesijos. 

Tad demokratinėje visuomenėje apstu tokių žmonių; kuo labiau įsi- 
tvirtina lygybė, tuo jų atsiranda daugiau. 

Demokratijos laikais ne vien didėja dirbančiųjų; demokratija ska- 
tina juos imtis veikiau to, o ne kito darbo. Ji atgraso Žmones nuo žem- 
dirbystės ir nukreipia juos į prekybą ir pramonę !. 


' Ne sykį buvo pastebėta, jog prekybininkus ir pramonininkus yra apsėdęs be- 
saikis materialinių gėrybių geismas, ir dėl to buvo kaltinami prekyba ir pra- 
monė. Mano nuomone, šiuo atveju rezultatas ir priežastis sukeisti vietomis. 
Anaiptol ne prekyba ir pramonė žmonėms skiepija materialinių gėrybių 

Toks mąstymas būdingas ir turtingiausiems piliečiams. 

Demokratinėse šalyse žmogus, kad ir koks turtingas būtų, beveik 
niekad nėra patenkintas savo dalia, nes tariasi esąs ne turtingesnis už 
tėvą ir baiminasi, kad jo vaikai gali būti dar neturtingesni už jį. Tad 
diduma turtuolių demokratinėse šalyse be paliovos svajoja ir svarsto, 
kaip savo turtus pagausinti, ir savaime kreipia žvilgsnį į prekybą ir 
pramonę, pasak jų, veiksmingiausius ir sparčiausius būdus:tikslui pa- 
siekti. Šiuo požiūriu savo instinktais jie artimi vargšams, nors ir netu- 
ri jų poreikių, ar veikiau juos ragina pats valdingiausias visų as 
poreikis išsilaikyti ir nenusigyventi. . 

Aristokratijai viešpataujant, turtuoliai yra drauge ir valdžios žmo- 
nės. Nuolatinis dėmesys svarbiems valstybės reikalams atitraukia juos 
nyo smulkių rūpesčių, kurių reikalauja prekyba ir pramonė. Jeigu vie- 
nas kuris netyčia paklūsta .įgimtąm polinkiui — imasi prekybos, jam 
nedelsiant užkerta kelią viešoji nuomonė, nes žmogus, kad ir kaip no- 
rėdamas maištauti prieš visuomenės valią, niekad nesugeba visiškai 
nusikratyti to jungo, ir net aristokratų sluoksniuose, griežtai atsisakan- 
čiuose pripažinti tautos daugumos teises, susidaro atskira dauguma, 
primetanti savo valdžią (žr. Paaiškinimai, A). 

Demokratinėse šalyse, kur pinigai ne tik neatveria kelio į valdžią, 
bet, priešingai, dažniausiai jį užkerta, turtuoliai nežino, ką daryti lais- 
valaikiu. Juos skatina imtis veiklos dideli nesutramdomi troškimai, ne- 
suskaičiuojami turtai, ypatingi pomėgiai, beveik visada neduodantys 
ramybės tiems, kurie vienaip ar kitaip iškyla virš minios. Jiems atvi- 
ras vienintelis kelias — kelias į prekybą. Demokratinėse šalyse nėra 
didesnių ir labiau kerinčių dalykų už prekybą; ji traukia visuomenės 
dėmesį ir kursto minios vaizduotę; į ją krypstama visa energija. Nie- 
kas negali turtuoliams sutrukdyti jos imtis, nei jų pačių, nei kieno kito 


troškulį, bet veikiau tas troškulys skatina žmones imtis prekybos ir pramo- 
nės, — tose srityse jie tikisi visapusiškiau ir greičiau patenkinti savo norus. 
Prekyba ir pramonė sustiprina gerovės troškimą todėl, kad kiekvienas troš- 
kimas savaime stiprėja, kai yra labiau puoselėjamas, ir dar labiau sustiprė- 
ja, kai dedamos pastangos jį patenkinti. Kiekvienas dalykas, Žmogaus šir- 
dyje teikiantis pirmenybę šios žemės gėrybių aistrai, prisideda prie pramo- 
nės ir prekybos plėtros. Vienas tų dalykų yra lygybė. Ji skatina prekybą, ne 
tiesiogiai skiepydama Žmonėms polinkį į prekybą, bet netiesiogiai jų šir- 
dyse įtvirtindama ir puoselėdama gerovės troškulį. 

prietarai. Demokratinių šalių turtuoliai nėra uždara visuomenė, turin- 
ti savo tradicijas ir jų sergėtojus; jų visai nestabdo tam sluoksniui bū- 
dingos pažiūros, o pažiūros, būdingos jų kraštui, priešingai, skatina 
tam žingsniui. Be kita ko, dideli turtai demokratinėje šalyje beveik vi- 
sada būna sukaupti iš prekybos; turi pasikeisti kelios kartos, kad jų sa- 
vininkai visiškai pamirštų prekybos įgūdžius. 

Įsprausti į ankštą terpę, atlikusią jiems nuo politikos, demokratinių 
kraštų turtuoliai stačia galva metasi į prekybą; tik čia jie gali atsi- 
skleisti ir pritaikyti savo įgimtus sugebėjimus. Sprendžiant iš jų užmo- 
jų masto ir drąsos, galima numanyti, kokius menkus darbus jie būtų 
nuveikę verslo srityje, jei būtų grmę aristokratinėje visuomenėje. 

Tą patį galima pasakyti apie visus demokratinių kraštų Žmones — 
ir vargšus, ir turtuolius. 

Atsitiktinumas — vienintelis dalykas; kurį tolydžio regi Žmonės, 
patiriantys demokratinių kraštų nestabilumą, ir galop jie pamėgsta vi- 
sus sumanymus, kur kokį nors vaidmenį atlieka atsitiktinumas. ' 

Tad visi jie linksta į prekybą ne vien tik dėl geidžiamo pelno, bet 
ir dėl to, kad juos traukia daug emocijų teikiantis užsiėmimas. 

Vos prieš pusę šimtmečio Jungtinės Valstijos nusikratė kolonijinės 
priklausomybės nuo Anglijos; labai turtingų Žmonių jose gana nedaug, 
ir kapitalo dar trūksta, tačiau pasaulyje nėra tokios šalies, kuri būtų 
taip sparčiai išplėtojusi prekybą ir pramonę kaip amerikiečiai. Šiuo 
metu tai antroji jūrų valstybė, ir nors amerikiečių manufaktūroms dar 
reikia įveikti beveik nenugalimas kliūtis, kasdien jos vis sparčiau žen- 
gia į priekį. 

Jungtinėse Valstijose kaip niekur nieko įgyvendinami patys di- 
džiausi pramoniniai sumanymai, nes prisideda visi gyventojai: tiek 
skurdžiausias, tiek lobingiausias pilietis negaili tam pastangų. Galima 
tik stebėtis kasdien regint, kaip lengvai klostosi milžiniški darbai to- 
kioje šalyje, kur, galima sakyti, nėra turtuolių. Amerikiečiai tik vakar 
išsikėlė į žemyną, kuriame gyvena, ir jau spėjo pertvarkyti gamtą sa- 
vo naudai. Jie sujungė Hudsoną su Misisipe, ir dabar iš Atlanto van- 
denyno galima nusigauti į Meksikos įlanką skersai žemyno, įveikus 
penkis šimtus Ijė, skiriančias tiedvi jūras. Pats ilgiausias geležinkelis 
mūsų dienomis taip pat nutiestas Jungtinėse Valstijose. 

Tačiau labiausiai stulbina mane Jungtinės Valstijos ne tiek neregė- 

tu kai kurių pramonės įmonių didumu, kiek nesuskaitoma gausybe ma- 
žų įmonių. 

Beveik visi Jungtinių Valstijų ūkininkai, be Žemdirbystės, verčiasi 
kokia nors prekyba; diduma jų pačią žemdirbystę pavertė prekyba. 

Amerikos ūkininkui neįprasta visam laikui įsikurti turimoje žemė- 
je. Ypač naujosiose Vakarų provincijose plėšiami dirvonai, kad būtų 
galima žemę ne dirbti, bet perparduoti. Žmonės statosi trobesius, iš 
anksto numatydami, jog veikiai juos galima bus brangiai parduoti, kai 
tik padidėjus gyventojų skaičiui pasikeisiąs vietovės statusas. 

Daugybė Šiaurės gyventojų kasmet atvyksta į Pietų valstijas ir ap- 
sigyvena žemėse, kur auginama medvilnė ir cukranendrės. Tie žmo- 
nės dirba žemę, turėdami tikslą per kelerius metus pralobti, ir jau nu- 
mato, kada maždaug galės grįžti atgal į gimtinę ir naudotis užpelnytu 
turtu. Tad amerikiečiai šitaip diegia į žemdirbystę prekybos dvasią, ir 
jų, kaip verslininkų, aistra reiškiasi tiek toje, tiek kitose srityse. 

Amerikiečiai daro didelę pažangą pramonėje, nes visi kartu jos 
griebiasi, ir kaip tik todėl juos ištinka labai netikėtos ir labai katastro- 
fiškos ūkio krizės. 

Kadangi jie visi užsiima prekyba, šiai turi įtakos tokia gausybė pai- 
niausių dalykų, jog neįmanoma iš anksto nė numatyti visų keblumų. 
Kadangi kiekvienas amerikietis daugiau ar mažiau verčiasi pramone, 
bent kiek pašlijus reikalams, nukenčia kiekvieno turtas, ir valstybė pa- 
tiria smūgį. 

Man regis, periodinės ūkio krizės — tai šiuolaikinių demokratinių 
valstybių endeminė liga, kurią įmanoma padaryti mažiau pavojingą, 
bet anaiptol ne išgydyti, nes ją sukelia ne kokia nelaimė, o tų šalių gy- 
vybingumas. 


XX SKYRIUS 
KAIP PRAMONĖS DĖKA GALĖTŲ GIMTI ARISTOKRATIJA 


Aš jau atskleidžiau, kaip demokratija sudarė sąlygas plėtotis pra- 
monei, be saiko gausindama pramone užsiimančių Žmonių skaičių. 
Dabar pamatysime, kaip pramonės dėka žmonės aplinkiniais keliais 
galėtų grįžti į aristokratiją. 

Visuotinai pripažįstama, jog, darbininkui kasdien gaminant tas pa- 
čias detales, visas gaminys padaromas lengviau, greičiau ir pigiau. 

Taip pat pripažįstama, jog kuo pramonė vystoma didesniu mastu, 
panaudojant didelius kapitalus ir neribotus kreditus, tuo jos gaminiai 
pigesni. 

Tos tiesos Žinomos nuo seno, bet įrodytos tik mūsų laikais. Jos jau 
buvo diegiamos į įvairias pramonės šakas, o dabar jomis naudojasi ir 
nedidelės įmonės. 

Sprendžiant valstybės reikalus, mano nuomone, įstatymų leidėjams 
turėtų labiausiai rūpėti šios dvi naujos ūkio mokslų aksiomos. 

Tolydžio gamindamas tik vieną kokį daiktą, amatininkas galop iš- 
moksta nepaprastai meistriškai atlikti savo darbą. Tačiau sykiu jis ne- 
tenka įgimtos galimybės panaudoti savo protą darbo eigai. Kasdien di- 
dėja jo nagingumas ir mažėja sumanumas, ir galima sakyti, jog, tobu- 
lėjant meistrui, išsigimsta žmogus. 

Ko galima tikėtis iš Žmogaus, dvidešimt gyvenimo metų gaminu- 
sio smeigtukų galvutes? Ir kam dabar gali būti panaudota žmogaus 
proto galia, ne kartą sukrėtusi pasaulį? Nebent prasimanyti tobules- 
niam būdui gaminti smeigtukų galvutes! 

Kai darbininkas šitaip praleidžia didelę gyvenimo dalį, jo mintys 
tolydžio krypsta į kasdienio darbo objektą; jo kūnas pripranta prie tam 
tikrų nekintamų pozų, kurių jam nevalia keisti. Žodžiu, jis priklauso 
nebe pats sau, bet pasirinktai profesijai. Kad ir kaip įstatymai ir doro- 
vės principai laužtų sienas, išdygusias aplink tą Žmogų, ir į visas pu- 
ses atvertų jam tūkstančius įvairiausių kelių į turtą, gamybos teorija, 

galingesnė už įstatymus ir moralės principus, sieja jį prie amato ir daž- 
niausiai prie vietos, kurios jis nebegali palikti. Ta teorija numatė jam 
visuomenėje tam tikrą vietą, kurios jis turi laikytis. Ji sukaustė jį vi- 
dury visuotinio judėjimo. 

Vis labiau didėjant darbo pasidalijimui, darbininkas darosi silpnes- 
nis, ribotesnis, vis labiau priklausomas. Amatai tobulėja, amatininkas 
atsilieka. Kita vertus, vis labiau aiškėjant, jog pramonės gaminiai tuo 
geresni ir tuo pigesni, kuo didesnės įmonės ir kuo daugiau kapitalo į 
jas investuota, atsiranda labai turtingų ir labai apsišvietusių Žmonių, 
pasiryžusių eksploatuoti gamybos šakas, ligi tol paliktas tamsuoliams 
arba nemokšoms amatininkams. Juos vilioja darbų mastas ir laukiamų 
rezultatų dydis. 

Taigi gamybos mokslas, tolydžio smukdydamas darbininkų klasę, 
drauge kelia šeimininkų sluoksnį. 

Tuo mėtu, kai darbininkas visus savo protinius sugebėjimus vis la- 
biau sutelkia į vieną detalę, šeimininkui kasdien atsiveria vis platesni 
akiračiai, ir jo protas darosi lankstus, o darbininko stabarėja. Netru- 
kus pastarajam bus gana tik fizinės jėgos ir nereikės jokio proto, 0 pir- 
majam — reikės ne tik išmanymo ir žinių tikslui pasiekti, bet ir kone 
genialumo. Vienas darysis vis labiau panašus į didelės imperijos val- 
dovą, o kitas — į gyvulį. 

Taigi šeimininkas ir darbininkas neturi nieko bendra ir sulig kiek- 
viena diena vis labiau skiriasi vienas nuo kito. Juodu susiję vienas su 
kitu panašiai kaip ilgos grandinės kraštinės grandys. Kiekvienas už- 
ima jam skirtą vietą, kurios jam nevalia palikti. Vienas yra nuolat, ar- 
timai ir neišvengiamai priklausomas nuo kito ir atrodo tarytum gimęs 
klausyti, o kitas — įsakinėti. 

Argi tai ne aristokratija? 

Lygybei vis labiau įsiviešpataujant visoje šalyje, didėja ir darosi vi- 
suotinis pramonės gaminių poreikis, ir pigumas, suteikiantis galimy- 
bę įsigyti tų daiktų ne per turtingiausiems piliečiams, tampa vienu 
svarbiausių sėkmės elementų. 

Taigi kasdien atsiranda labai turtingų ir puikiai išsilavinusių žmo- 
nių, kurie turtus ir išmanymą skiria pramonei ir, atidarydami dideles 
dirbtuves, kur darbas griežtai padalytas, stengiasi patenkinti visur pa- 
sireiškiančius naujus poreikius. 

Šitaip, didžiajai tautos daugumai krypstant į demokratiją, ypatin- 
gas sluoksnis, užsiimantis pramone, vis labiau aristokratėja. Vieno 
sluoksnio Žmonės atrodo vis panašesni, o kito — vis skirtingesni, ir 
mažojoje visuomenėje nelygybė didėja tokiu santykiu, kokiu mažėja 
didžiojoje. 

Šitaip einant prie ištakų, atrodo, jog pačios demokratijos gelmėse 
savaime gimsta aristokratija. 

Tačiau šita aristokratija visiškai nepanaši į ankstesniąsias. 

Pirmiausia krinta į akis, kad, būdama susijusi tik su pramone ir kai 
kuriomis gamybinėmis profesijomis, pačios santvarkos kontekste ji at- 
rodo lyg išimtis, lyg išsigimusi. 

'Nedideles aristokratų bendruomenes, tam tikrų pramonės šakų su- 
kurtas šiuolaikinės demokratijos šalyse, kaip ir didžiąsias senųjų lai- 
kų aristokratų visuomenes, sudaro keli labai turtingi Žmonės ir gausy- 
bė visiškų skurdžių. 

Tie skurdžiai turi mažai galimybių pakeisti savo padėtį ir praturtė- 
ti, užtat turtuoliai tolydžio nuskursta arba, ganėtinai pasipelnę, pasi- 
traukia iš verslo. Tad vargšų sluoksnis daugiau ar mažiau pastovus, o 
turtuolių sluoksnis anaiptol toks nėra. Tiesą pasakius, nors turtuolių ir 
esama, bet nėra turtuolių klasės, nes turtuolių nesieja nei dvasinis, nei 
medžiaginis bendrumas, neturi jie nei bendrų tradicijų, nei bendrų vil- 
čių. Tad jie — tik atstovai, bet nėra tų, kuriems atstovauja. 

Ne tik turtuolių nesieja jokie ryšiai, bet, galima sakyti, iš tikrųjų 
niekas nesieja ir vargšo su turtuoliu. 

Jie nėra visiems laikams atsidūrę greta vienas kito; kiekvieną aki- 
mirką juodu tai suartina, tai išskiria interesai. Darbininkas apskritai 
priklauso nuo šeimininkų, bet jokiu būdu ne nuo kokio vieno šeimi- 
ninko. Tiedu žmonės susitinka fabrike ir niekur kitur nebesusieina, 
juos suveda tik koks nors interesas, visais kitais atžvilgiais jie lieka 
vienas kitam svetimi. Pramonininkas reikalauja iš darbininko tik dar- 
bo, o darbininkas reikalauja tik atlyginimo. Vienas neįsipareigoja kito 
saugoti ir globoti, kitas neįsipareigoja ano ginti, ir jųdviejų tvirčiau ne- 
sieja nei papročiai, nei priedermės. 

Pramoninė aristokratija beveik niekada neapsigyvena ten, kur glau- 
džiasi jos vadovaujama darbininkija; aristokratijos tikslas — ne valdy- 
ti ją, bet ja naudotis. 

Tokia aristokratija negalėtų turėti didesnės galios tiems, kuriuos 
samdosi; ir jeigu kartais jai pavyktų tuos savo samdinius prigriebti, ne- 
trukus jie vėl išsprūstų jai iš rankų. Ji nesugeba norėti ir negali veikti. 

Praėjusiųjų amžių teritorinė aristokratija būdavo įstaty mo įpareigo- 
jama arba jausdavosi moralės įpareigota padėti savo tarnams ir paleng- 
vinti jų kančias. O šiuolaikinė pramoninė aristokratija, nuskurdinusi 
ir nužmoginusi engiamus Žmones, krizės metu palieka juos visuome- 
nės labdaros malonei. Tai viso to, kas pasakyta, savaime suprantamas 
rezultatas. Darbininką ir šeimininką sieja nuolat palaikomi santykiai, 
bet jųdviejų nesaisto tikras ryšys. 

Šiaip ar taip, pramoninė aristokratija, gimstanti mūsų akyse, man 
regis, yra viena Žiauriausių pasaulyje, bet ir viena labiausiai suvaržy- 
tų bei mažiausiai pavojingų. 

Apskritai demokratijos šalininkai turi nenuleisti nuo jos akių, nes 
jeigu amžina nelygybė ir aristokratija kada nors bandytų vėl grįžti į 
pasaulį, galima numatyti, kad jiedvi įeis pro šiuos vartus. 


TREČIA DALIS 


DEMOKRATIJOS ĮTAKA 
VADINAMIESIEMS MORALĖS PRINCIPAMS 


I SKYRIUS 


„KAIP, PAMAŽU ĮSIGALINT LYGYBEI, 
VIS LABIAU ŠVELNĖJA PAPROČIAI 


Jau ne vieną šimtmetį matome, jog vis labiau panašėjant Žmonių 
gyvenimo sąlygoms, sykiu švelnėja papročiai, moralės principai. Ar 
tiedu dalykai atsirado tuo pat metu, ar juodu sieja koks slaptas ryšys, 
kad vienam keičiantis, tuojau pat ima keistis ir kitas? 

Yra daug priežasčių, dėl kurių tautos papročiai pasidaro ne tokie 
atšiaurūs, tačiau iš visų jų svarbiausia, mano manymu, yra lygybė. Są- 
lygų lygybė ir papročių švelnėjimas, mano akimis Žiūrint, — tai ne tik 
tuo pat metu atsiradę, bet ir koreliatyvūs reiškiniai. 

Norėdami mus sudominti gyvulių elgesiu, pasakėtininkai priskiria 
jiems Žmonių mintis ir jausmus. Taip daro ir poetai, kalbėdami apie dva- 
sias ir angelus. Kad ir kokios baisios būtų nelaimės, kad ir kokios nuo- 
stabios būtų džiaugsmo valandėlės, jos nepaliestų mūsų proto ir nesu- 
jaudintų mūsų širdies, jeigu būtų mums pavaizduotos perkeltine prasme. 

Tai labai siejasi su dabar mano dėstoma tema. 

Aristokratinėje visuomenėje visi Žmonės griežtai susiskirstę į už- 
daras grupes pagal profesiją, turtinę padėtį ir kilmę; kiekvieno sluoks- 
nio nariai, laikydami vieni kitus tarytum vienos šeimos vaikais, nuolat 
jaučia nuolatinę nuoširdžią tarpusavio simpatiją, kurios niekada negali 
būti tarp demokratinio krašto piliečių. 

Tačiau visiškai kitaip žiūri vieni į kitus įvairūs visuomenės 
sluoksniai. 

Aristokratinėje šalyje kiekviena kasta turi savo pažiūras, įsitiki- 
nimus, teises, moralės principus — Žodžiu, gyvena skyrium. Tad vie- 
ną kastą sudarantys Žmonės niekuo nepanašūs į kitų kastų narius; jie 
visiškai kitaip mąsto ir jaučia ir vargu ar laiko save tos pačios žmo- 
nijos dalimi. | 

Taigi, remdamiesi savo gyvenimo patyrimu, jie nesugebėtų gerai 
suprasti nei kitų Žmonių jausmų, nei jų elgesio. 

Kartais jie karštai vieni kitiems padeda, tačiau tai neprieštarauja 
tam, kas mano pasakyta. 

Aristokratinės institucijos, šitaip suskaidžiusios tos pačios žmo- 
nių giminės būtybes, vis dėlto susiejo jas labai tvirtais politiniais ry- 
šiais. 

Nors baudžiauninkas šiaip nesidomi dvarininkų likimu, bet laiko 
savo priederme ištikimai tarnauti tam, kuriam skirta būti šeimininku. 
O dvarininkas tariasi esąs visiškai kitos prigimties negu baudžiaunin- 
kai, tačiau jis jaučia, jog priedermė ir garbė jam liepia, net rizikuojant 
savo gyvybe, ginti tuos, kurie gyvena jo valdose. 

Savaime aišku, tuos abipusius įsipareigojimus sąlygoja anaipto!l ne 
prigimtinė, bet valstybės teisė, ir tai, ko Žmonija pati viena negali pa- 
siekti, padaro visuomenė. Pagalba suteikiama anaiptol ne konkrečiam 
žmogui, bet vasalui arba senjorui. Feodalinės institucijos labai jautriai 
reaguodavo į kokio nors Žmogaus vargus, bet anaiptol ne į žmonijos 
negandas. Papročiams, moralės principams jos suteikdavo daugiau 
taurumo negu švelnumo ir, nors įkvėpdavo didelio atsidavimo, nesu- 
žadindavo nuoširdžios simpatijos, nes nuoširdi simpatija atsiranda tarp 
to paties likimo žmonių, o aristokratijos valdymo laikais tik tos pačios 
kastos nariai galėjo būti tokie žmonės. 

Aprašydami tragišką bajoro baigtį, viduramžių metraštininkai, vi- 
si tiek kilme, tiek papročiais priklausę aristokratijai, leisdavosi raudoti 
be galo, be krašto, 0 apie paprastų žmonių kančias ir žudynes papasa- 
kodavo vienu atsikvėpimu ir nė nemirktelėdami. 

Tie metraštininkai anaiptol nejautė įprastinės neapykantos ar panie- 
kos liaudžiai. Karas tarp įvairių visuomenės sluoksnių dar nebuvo pa- 
skelbtas. Raštininkai vadovavosi veikiau instinktu negu aistra; kadan- 
gi jie taip miglotai nuvokė apie vargšų kančias, tad menkai domėjosi 
jų likimu. 

Taip pat elgėsi ir paprasti žmonės, silpstant feodalinei priklauso- 
mybei. Tie patys laikai byloja apie didvyrišką vasalų pasiaukojimą 
senjorams ir apie žemųjų sluoksnių Žžvėrišką žiaurumą, kartais prasi- 
verždavusį prieš aukštuomenę. 

Nereikia manyti, jog to abipusio nejautrumo priežastis — tiktai 
švietimo ir viešosios tvarkos stoka, nes jo apraiškas matome ir vėles- 
niais šimtmečiais, kai, vis dar viešpataujant aristokratijai, jau klestėjo 
švietimas ir viešoji tvarka. 

1675 metais Bretanėje prastuomenė ėmė maištauti dėl naujo mo- 
kesčio. Tos riaušės buvo malšinamos su neregėtu žiaurumu. Stai kaip 
ponia de Sėvignė, visų tų baisybių liudytoja, apie tai rašo dukrai: 


Rochers, 1675 m. spalio 30 d. 


„Dieve mano, dukrele, koks šmaikštus jūsų laiškas iš Aixo! Bent jau 
persiskaitykite savo laiškus prieš išsiųsdama. Pasigėrėkite jų žavumu, ir 
tas malonumas teatlygina jums už vargą, kurį patyrėte tiek prirašydama. 
Vadinasi, išbučiavote visą Provansą? Vargu ar šitaip džiaugtumėtės iš- 
bučiavusi visą Bretanę, aišku, jeigu jums patiktų vyno kvapas... Norite 
sužinoti, kas nauja Rennes'e? Čia įvestas šimto tūkstančių ekiu mokes- 
tis, ir jeigu Žmonės jo nesumoka per dvidešimt keturias valandas, atei- 
na kareiviai ir išreikalauja antra tiek. Jie jau išvarė iš namų visus didžio- 
sios gatvės gyventojus ir, grasindami mirtimi, uždraudė juos priglausti; 
žodžiu, visi tie nelaimingieji, moterys su kūdikiais ant rankų, seniai, vai- 
kai, verkdami klaidžioja prie miesto vartų, nežinodami kur dėtis, netu- 
rėdami nei maisto, nei pastogės. Užvakar kareiviai pririšo prie rato 
smuikininką, kuris padarė pradžią herbinio popieriaus grobstymui; jis 
buvo ketvirčiuotas, o jo kūno dalys ištaškytos keturiose miesto dalyse. 
Jie sučiupo šešiasdešimt miestelėnų ir vakar pradėjo juos karti. Ši pro- 
vincija — puiki pamoka kitoms, kad išmoktų gerbti gubernatorius ir jų 
žmonas ir kad nemėtytų akmenų į jų sodą!. 

Ponia de Tarente vakar buvo miške, nes oras nuostabus. Ir miegas, 
ir valgis jai nerūpi. Ji atjoja ir lygiai taip pat grįžta...“ 


Kitame laiške ji priduria: 


„Jūs labai šmaikščiai rašote apie mūsų vargus; dabar mūsų taip daž- 
nai nebeketvirčiuoja: vieną per savaitę tvarkai palaikyti, ir tiek! Tiesą 
pasakius, korimas man atrodo kaip kokia pramoga. Dabar, pabuvusi 
šiame krašte, susidariau visai kitokią nuomonę apie teisingumą. Jūsų 
katorgininkai man veikiau primena draugiją dorų Žmonių, kurie, no- 
rėdami ramiai gyventi, pasitraukė iš pasaulio“. 


' Norint suprasti tą pašmaikštavimą, dera prisiminti, jog ponia de Grignan bu- 
vo Provanso gubernatoriaus Žmona. 

Būtų klaidinga manyti, jog ponia de Sėvignė, rašiusi tas eilutes, bu- 
vo beširdė egoistė. Ji karštai mylėjo savo vaikus ir jautriai atsiliepda- 
vo į draugų nelaimes; skaitant laišką, net galima pajusti, kad ji buvusi 
labai gera ir atlaidi savo vasalams ir tarnams. Tačiau ponia de Sėvig- 
nė menkai tenutuokė, jog kentėti gali ne vien bajorai. 

Mūsų laikais net akmenširdis žmogus, rašydamas pačiam nejaut- 
riausiam Žmogui, nedrįstų taip šaltakraujiškai ir Žiauriai juokauti, kaip 
daroma tame laiške, ir net jeigu jo paties moralės principai tam ne- 
prieštarautų, tai draustų daryti bendrieji tautos moralės principai. 

Kodėl taip yra? Nejaugi mes jautresni už savo tėvus? Nežinau, bet 
esu tikras, jog mūsų jautrumas aprėpia daugiau dalykų. 

Kai kokios nors tautos luomai daugiau ar mažiau lygūs ir visi 
žmonės maždaug vienodai galvoja ir jaučia, kiekvienas akimoju ga- 
li perprasti visų kitų jausmus: jam reikia tik Žvrlgtelėti į save, ir to 
pakanka. Nėra tokios nelaimės, kurios jis nesuvoktų ir kurios didu- 
mo instinktyviai nepajustų. Nesvarbu, ar tai būtų svetimi žmonės, ar 
priešai: jis iškart įsivaizduoja save jų vietoje. Vaizduotė lyg suasme- 
nina užuojautą, ir Žmogus tarytum patsai jaučia skausmą, kai plėšo- 
mas kito kūnas. 

Demokratijos laikais Žmonės retai aukojasi dėl vienas kito, bet jie 
pilni užuojautos visai Žmonijai. Jie nesukelia kitiems beprasmiškų 
kančių, ir jei gali patys, sau per daug nepakenkdami, palengvinti ki- 
tiems skausmą, mielai tai daro. Jie nėra nesavanaudiški, tačiau yra 
malonūs. 

Nors amerikiečiai egoizmą pavertė tarytum socialine ir filosofine 
teorija, jiems nėra svetimas gailestis. 

Nėra pasaulyje kitos šalies, kur baudžiamoji teisė būtų tokia atlai- 
di kaip Jungtinėse Valstijose. Sakykim, anglai sąmoningai ir uoliai 
stengiasi išsaugoti Baudžiamąjį kodeksą su viduramžių kraujo pėdsa- 
kais, o amerikiečiai beveik visai atsisakė mirties bausmės. 

„Šiaurės Amerika, mano nuomone, yra vienintelis pasaulio kraštas, 
kur per paskutiniuosius penkiasdešimt metų nė vienas pilietis nebuvo 
nubaustas mirtimi už valstybinius nusikaltimus. 

Tai, jog tą nepaprastą amerikiečių atlaidumą iš esmės lemia jų so- 
cialinė padėtis, galutinai įrodo jų elgesys su savo vergais. 

Apskritai Naujajame Pasaulyje, ko gero, nėra tokios europiečių ko- 
lonijos, kur negrų gyvenimo sąlygos būtų lengvesnės negu Jungtinėse 

Valstijose. Vis dėlto vergai čia patiria siaubingas kančias ir tolydžio 
žiauriai baudžiami. 

Nesunku pastebėti, jog tų nelaimingųjų likimas jų šeimininkus 
menkai tejaudina; vergovė jiems naudinga, kita vertus, jiems tai blo- 
gybė, su kuria jie neturi nieko bendra. Taigi tas pats žmogus, kuris yra 
pilnas atjautos sau lygiems žmonėms, staiga pasidaro nebejautrus jų 
skausmui, kai tos lygybės nėra. Vadinasi, jo būdo švelnumą skatina 
veikiau ne civilizacija ir išsilavinimas, 0 toji lygybė. 

Tai, ką aš kalbu apie žmones, tam tikru požiūriu pasakytina ir apie 
tautas. 

Turėdama savo pažiūras, įsitikinimus, įstatymus, tradicijas, kiek- 
viena tauta laiko save tarytum vienintele visos Žmonijos atstove ir įsi- 
jaučia tik į savo sielvartus. Jeigu tarp dviejų šitaip nusiteikusių tautų 
įsiliepsnoja karas, reikia manyti, jis bus Žiaurus ir Žvėriškas. 

Didžiausio kultūros klestėjimo laikais romėnai žudydavo priešų 
karvedžius, iškilmingai atvilkę juos pririštus prie karo vežimų, o be- 
laisvius atiduodavo sudraskyti laukiniams žvėrims, — tai buvo pramo- 
ga jų tautiečiams. Ciceronas, taip aimanavęs dėl vieno Romos pilie- 
čio nukryžiavimo, nė vienu žodžiu nepaprieštaravo tiems siaubingiems 
piktnaudžiavimams pergale. Akivaizdu, kad svetimšalis jo akyse yra 
kitos padermės Žmogus negu romėnas. 

Tačiau tautoms tolydžio panašėjant, jos reiškia viena kitai vis dau- 
giau užuojautos, ir tarptautinė teisė švelnėja. 


II SKYRIUS 


KAIP DEMOKRATIJA SUPAPRASTINA IR PALENGVINA 
KASDIENIUS AMERIKIEČIŲ SANTYKIUS 


Demokratija nesusaisto Žmonių tvirtesniais ryšiais, bet palengvina 
kasdienius jų santykius. 

Tarkime, jog du anglai netyčia susiduria antipodų krašte; aplink 
juos vieni svetimšaliai, kurių kalba ir moralės principai jiems menkai 
težinomi. 

Tiedu Žmonės iš pradžių labai susidomėję apžiūrinėja vienas kitą, 
širdyje gniauždami slaptą nerimą; paskui nusisuka ir eina kiekvienas 
sau, O jeigu užsimezga šneka, stengiasi kalbėti lyg prisiversdami apie 
visai nereikšmingus dalykus, kurie nė vienam jų nerūpi. 

Tačiau tarp jų nėra jokio priešiškumo, nes dar niekada nebuvo su- 
sitikę ir vienas kitą laiko labai dorais žmonėmis. Tad kodėl jie šitaip 
vengia bendrauti? 

Norint tai suprasti, reikia grįžti į Angliją. 

Kai nepriklausomai nuo turtų, vien iš kilmės sprendžiama apie 
žmogaus padėtį, kiekvienas gerai žino, kokią socialinę pakopą jis už- 
ima. Jis nesistengia nei palypėti aukštyn, nei bijo nusileisti žemyn. Ši- 
taip sutvarkytoje visuomenėje įvairių kastų Žmonės mažai bendrauja 
vieni su kitais, tačiau, atsitiktinai susidūrę, mielai palaiko ryšį, nei vil- 
damiesi, nei baimindamiesi, jog pasikeis jų padėtis. Jų santykiai nėra 
pagrįsti lygybe, bet nėra ir priverstiniai. 

Kai kilminės aristokratijos vietą užima turtinė aristokratija, būna 
visiškai kitaip. 

Kai kas dar naudojasi didelėmis privilegijomis, tačiau jų įsigyti gali 
visi. Iš to plaukia išvada, jog privilegijuotieji amžinai susirūpinę ir bijo 
tų privilegijų neteksią arba susilauksią varžovų. O tie, kurie dar netu- 
ri privilegijų, trokšta jų žūtbūt turėti ar bent jau dėtis privilegijuotais, 
jeigu nėra kitos išeities, o tai įmanoma. Kadangi socialinė žmogaus 
vertė nėra aiškiai ir visam laikui kilmės apibrėžta ir nuolat kinta pri- 

klausomai nuo turtinės padėties, rangai visada išlieka, tik iš pirmo 
žvilgsnio nematyti, kas juos užima. 

Tarp visų piliečių tuoj įsiliepsnoja nepaskelbtas karas. Vieni, grieb- 
damiesi tūkstančių gudrybių, stengiasi iš tikrųjų ar bent tariamai įsi- 
smelkti tarp tų, kurie yra aukščiau už juos. Kiti be paliovos stengiasi 
nustumti tuos, kurie kėsinasi į jų teises. Arba veikiau tas pats žmogus 
atlieka abu vaidmenis: stengiasi įsiskverbti į aukštesniuosius sluoks- 
nius ir drauge be paliovos grumiasi su tais, kurie veržiasi aukštyn iš 
žemesniųjų. 

Tokia padėtis šiuo metu yra Anglijoje, ir, man regis, būtent todėl 
vyksta tai, ką esu minėjęs. 

Kadangi aristokratijos puikybė tebėra labai didelė, o šio luomo ri- 
bos nebelabai aiškios, kiekvienas jos atstovas baiminasi atsitiktinių pa- 
žinčių, kad jų palankumu nebūtų pasinaudota. Negalėdamas iš pirmo 
žvilgsnio nuspręsti, kokią padėtį užima sutikti Žmonės, jis apdairiai 
vengia užmegzti ryšį. Darydamas nedideles paslaugas, žmogus bijo 
nejučia užmegzti netikusią draugystę. Tad saugomasi menkiausių pa- 
slaugų ir stengiamasi išvengti nepažįstamo Žmogaus nekuklaus dėkin- 
gumo taip pat apdairiai, kaip ir jo neapykantos. 

Daugelis tą ypatingą anglų nekomunikabilumą, uždarumą bei ne- 
kalbumą aiškina tautos psichologinėmis savybėmis. Aš sutinku, jog 
kraujas tam turi šiokios tokios įtakos, bet manau, jog dar didesnę įta- 
ką turi socialinė padėtis. Tai įrodo amerikiečių pavyzdys. 

Amerikoje, kur kilmės privilegijų niekas neturi ir kur turtas jo sa- 
vininkams nesuteikia jokių ypatingų teisių, nepažįstami žmonės mie- 
lai renkasi toje pačioje vietoje ir nelaiko nei naudinga, nei pavojin- 
ga reikšti savo mintis. Jie nei ieško, nei vengia vienas kito. Susidūrę 
netyčia, bendrauja atvirai ir nuoširdžiai. Aiškiai matyti, kad jie nei 
ko nors tikisi vieni iš kitų, nei ko nors baiminasi ir visai nesistengia 
nei gintis savo padėtimi, nei ją nuslėpti. Dažniausiai jie santūrūs ir 
orūs, bet niekad nebūna pasipūtę, o jeigu nesako nė žodžio, — vadi- 
nasi, nėra nusiteikę kalbėti, bet tyli anaiptol ne todėl, kad mano esant 
naudinga tylėti. 

Svetur du amerikiečiai beregint susidraugauja tik todėl, kad juodu 
amerikiečiai. Jie neturi kokių nors prietarų, kurie skatintų juos vengti 
vienas kito; juos traukia vieną prie kito bendros tėvynės jausmas. 

Dviem anglams nepakanka tos pačios kilmės; norėdami suartėti, jie tu- 
ri būti dar ir to paties rango. 

Amerikiečiai ne ką blogiau už mus pastebi tą anglų nekomunika- 
bilumą ir stebisi juo ne ką mažiau negu mes. Šiaip ar taip, amerikie- 
čius su. anglais sieja bendra kilmė, religija, kalba ir iš dalies papročiai; 
jie skiriasi vieni nuo kitų tik socialine padėtimi. Taigi būtų teisinga pa- 
sakyti, jog anglų santūrumą lemia veikiau šalies santvarka negu pilie- 
čių padėtis. 


III SKYRIUS 


KoDĖL AMERIKIEČIAI TAIP SUNKIAI ĮSIŽEIDŽIA 
SAVO, ŠALYJE IR TOKIE OPŪS MŪSŲ KRAŠTE 


Amerikiečiai, kaip apskritai visos rimtos ir racionalios tautos, yra 
kerštingo būdo. Jie beveik niekad nepamiršta įžeidimo, tačiau įžeisti 
juos nelengva, jų pyktis pamažu įsižiebia, pamažu ir užgęsta. 

Aristokratinėse visuomenėse, kur viską valdo saujelė žmonių, tar- 
pusavio santykius reguliuoja daugiau ar mažiau nusistovėjusios bend- 
ravimo taisyklės. Taigi kiekvienas mano žinąs, kokiais ženklais ir bū- 
dais dera reikšti pagarbą arba rodyti palankumą, — etiketas yra vi- 
siems privalomas mokslas, kurio nevalia ignoruoti. 

Aukštuonienės papročiai imami pavyzdžiu visų kitų visuomenės 
sluoksnių papročiams; be kita ko, kiekvienas. sluoksnis susidaro tam 
tikrą kodeksą, kurio privalu laikytis visiems jo nariams. 

Mandagumo taisyklės yra sudėtingas sąvadas, kurį nelengva ištisai 
įsisąmoninti ir nuo kurio, šiaip ar taip, rizikinga nukrypti, tad žmo- 
nėms kasdien gresia pavojus norom nenorom būti įžeistam arba pa- 
čiam ką nors mirtinai įžeisti. 

Tačiau, rangams nykstant ir įvairiems skirtingo išsilavinimo ir skir- 
tingos kilmės Žmonėms susiduriant ir maišantis tose pačiose vietose, 
darosi beveik nebeįmanoma susitarti dėl gero tono taisyklių. Nenusi- 
stovėjus etiketui, netgi tiems, kurie jį išmano, jam nusižengti atrodo 
nebe nusikaltimas. Tad daugiau dėmesio kreipiama į elgesio esmę ne- 
gu į formą, ir žmonės darosi nebe tokie manieringi, bet sykiu ir nebe 
tokie priekabūs. 

Yra gausybė smulkmenų, kurių amerikiečiai nepaiso; jie mano, kad 
jos nevertos dėmesio arba kad kiti nežino, kaip reikia elgtis. Todėl jie 
arba kitų elgesio nelaiko jiems rodoma nepagarba, arba dedasi to ne- 
pastebį; jų manieros darosi nebe tokios galantiškos, o papročiai pa- 
prastesni ir šiurkštesni. 

Tas amerikiečių tarpusavio atlaidumas ir vyriškas pasitikėjimas 
vienas kitu turi dar bendresnę ir svarbesnę priežastį. 

Apie tai jau esu kalbėjęs ankstesniame skyriuje. 

Jungtinių Valstijų piliečiai menkai skiriasi vienas nuo kito savo vi- 
suomenine padėtimi, o politinėje veikloje tie skirtumai visiškai nesvar- 
būs. Taigi amerikietis nejaučia pareigos reikšti ypatingą pagarbą ko- 
kiam kitam Žmogui ir nė neketina jos reikalauti iš kitų. Pats nesiverž- 
damas megzti ryšių su savo bendrapiliečiais, jis sunkiai įsivaizduoja, 
kad jo draugija galėtų kam nors būti nepageidautina. Jis neniekina ki- 
tų Žmonių, užimančių žemesnę padėtį, todėl nemano, kad ir jį galėtų 
kas nors niekinti dėl tos pačios priežasties, ir tol netiki, jog kas nors 
stengiasi jį įžeisti, kol aiškiai nesuvokia esąs įžeistas. 

Pačios socialinės sąlygos nuteikia amerikiečius lengvai neįsižeisti 
dėl menkniekių. Kita vertus, demokratinė laisvė, kuria jie naudojasi, 
tą geraširdiškumą pavertė vienu iš nacionalinės moralės principų. 

Jungtinių Valstijų valstybinės institucijos tolydžio suveda į daiktą vi- 
sų sluoksnių piliečius ir skatina juos bendromis jėgomis daryti didelio 
masto darbus. Šitaip užsiėmę žmonės neturi laiko galvoti apie etiketo 
smulkmenas, be to, bendri interesai skatina juos gerai sutarti. Tad, susi- 
tikdami su žmonėmis, jie lengvai pripranta kreipti dėmesį veikiau į jaus- 
mus ir mintis negu į manieras, o visokių niekų neima į galvą. 

Ne kartą esu pastebėjęs, jog Jungtinėse Valstijose nelengva paro- 
dyti Žmogui, kad jis nepageidautinas. Aplinkiniais keliais to padaryti 
niekad nepavyksta. 

Aš prieštarauju kone kiekvienam amerikiečio žodžiui, kad jis su- 
siprastų, jog man neįdomios jo kalbos, bet jis vis tiek neatstoja; aš at- 
kakliai tyliu, o jis mano, kad apmąstau jo išklotas tiesas; ir kai paga- 
liau staiga nutraukiu kalbą ir sprunku, jam atrodo, jog turiu kokį ne- 
atidėliotiną reikalą ir todėl taip skubu. Tas Žmogus tol nesupras, kad 
man įgriso, kol pats jam to neišrėšiu į akis, ir galėsiu juo nusikratyti, 
tik tapdamas jo mirtinu priešu. 

Iš pradžių net stebina tai, jog tas pats Žmogus, nuvykęs į Europą, 
staiga pasidaro toks smulkmeniškas ir opus, kad dažnai čia taip pat 
lengva jį įžeisti, kaip Jungtinėse Valstijose buvo sunku jam nepatikti. 
Tuos du skirtingus rezultatus lemia ta pati priežastis. 

Demokratinės institucijos paprastai įkvepia žmonėms pasididžiavi- 
mą savo tėvyne ir pačiais savimi. 

Amerikietis išvyksta iš savo šalies pasididžiavimo sklidina širdimi. 
Jis atsiduria Europoje ir pirmiausia pastebi, jog ten Jungtinėmis Val- 
stijomis ir jų didžia tauta toli gražu ne taip domimasi, kaip jis vaizda- 
vosi. Tai ima jį dirginti. 

Jis yra girdėjęs, jog mūsų pusrutulyje ne visur viešpatauja lygybė. 
Ir iš tikrųjų pastebi, kad Europos valstybėse tebėra luomų pėdsakai, 
kad turtai ir kilmė dar teikia žmonėms šiokių tokių privilegijų, sunkiai 
nusakomų, bet gana nesunkiai matomų. Tokie dalykai amerikietį ste- 
bina ir trikdo, nes jam tai visiškai neregėta. Jis nesugeba to suvokti, 
nes nieko panašaus nėra matęs savo šalyje. Taigi jis visai nesusigau- 
do, kokią vietą jam dera užimti toje pusiau panaikintoje hierarchijoje, 
tuose visuomenės sluoksniuose, kurie tokie skirtingi, jog niekina ir ne- 
apkenčia vieni kitų, ir podraug tokie panašūs, jog labai lengva juos su- 
painioti. Jis bijo pernelyg. aukštai iškilti, o dar labiau — atsidurti ant 
žemiausios pakopos. Tas dvigubas pavojus nuolat kausto jo protą ir ne- 
leidžia jam laisvai elgtis ir kalbėti. 

Jis susipažinęs su europiečių tradicijomis, žino ir tai, jog ten cere- 
monialą sudaro begalė formalumų, kurie skiriasi priklausomai nuo 
rango; tas praeities šešėlis jam kelia nerimą, ir jis itin baiminasi, jog 
nesusilauks deramos pagarbos, nes gerai nežino, kaip toji pagarba tu- 
ri būti reiškiama, todėl! visą laiką jaučiasi kaip ant žarijų: bendravimas 
jam ne pramoga, bet sunkus darbas. Jis stebi menkiausią jūsų judesį, 
mostą, kiekvieną jūsų žvilgsnį ir įdėmiai įsiklauso į jūsų žodžius, 
būgštaudamas, kad juose slypi kokių nors užgaulių užuominų. Neži- 
nau, ar gali pasitaikyti kaimo bajorų, taip smulkmeniškai kaip jis tyri- 
nėjančių kiekvieną etiketo detalę. Jis pats stengiasi laikytis menkiau- 
sių etiketo reikalavimų ir nepakenčia, kai kas nors jų nepaiso jo atžvil- 
giu. Jis nepaprastai skrupulingas ir reiklus; nori padaryti kaip dera, bet 
bijo išsišokti ir, gerai nežinodamas ribų, laikosi santūriai, nesmagiai 
ir podraug išdidžiai. 

Tai dar ne viskas; štai dar vienas Žmogaus jausmingumo bruožas. 

Amerikietis kasdien kalba apie nuostabią lygybę Jungtinėse Valsti- 
jose. Jis visu balsu didžiuojasi savo šalimi, bet slapčia gėdisi tos ly- 
gybės ir stengiasi parodyti, jog jis — lyg ir išimtis iš tos nuolat karto- 
jamos taisyklės. 

Beveik nepasitaiko tokių amerikiečių, kurie nenorėtų, kad kuris 
nors jų protėvis nebūtų vienas pirmųjų kolonizatorių, na o Anglijos 

kilmingųjų giminių palikuonių, man regis, Amerikoje knibždėte 
knibžda. 

Atsidūręs Europoje, turtingas amerikietis pirmiausia stengiasi ap- 
sisiausti prabanga, ir jis taip bijo, kad jūs nepalaikytumėte jo pilkiau- 
siu demokratinės šalies piliečiu, jog neriasi iš kailio, kasdien trokšda- 
mas vis kitaip parodyti savo turtus. Jis apsistoja prašmatniausiame 
miesto kvartale ir turi gausybę tarnų, kurie nuolat zuja aplink. 

Esu girdėjęs vieną amerikietį skundžiantis, jog geriausiuose Pary- 
žiaus salonuose renkasi labai mišri publika. Juose viešpataująs, jo ma- 
nymu, nelabai rafinuotas skonis, ir gana subtiliai pridūrė, kad, jo aki- 
mis, tar publikai ten trūksta gerų manierų. Mat jis nebuvo pratęs, jog 
vulgarumu galima dangstyti subtilų protą. 

Tokie kontrastai neturėtų stebinti. 

Jeigu Jungtinėse Valstijose nebūtų visiškai išnykę pėdsakai gražių 
aristokratinių manierų, amerikiečiai neatrodytų tokie paprasti bei pa- 
kantūs savo krašte ir tokie reiklūs bei nenatūralūs Europoje. 


IV SKYRIUS 


KOKIAS IŠVADAS GALIMA PADARYTI 
APŽVELGUS TRIS ANKSTESNIUS SKYRIUS 


Kai žmonės savaime atjaučia vieni kitų vargus, kai juos kasdien vis 
glaudžiau sieja malonūs santykiai ir neskiria įtarumas, nesunku su- 
prasti, jog prireikus jie vieni kitiems padės. Kai amerikietis prašo ki- 
tų Žmonių paramos, tie labai retai atsisako jam padėti, ir esu ne kartą 
pastebėjęs, kad jie tuojau pat ir mielai šoka jam į pagalbą. 

Kelyje atsitikus nelaimei, žmonės iš visų pusių subėga padėti nu- 
kentėjusiajam; kokiai didelei bėdai ištikus šeimą, tūkstančiai nepažįs- 
tamų Žmonių nesvarstydami pakrato kišenes, ir į tos šeimos kasą su- 
plaukia gausybė nedidelių aukų. 

Labiausiai civilizuotuose kraštuose nelaimingas žmogus kartais 
jaučiasi toks pat vienišas minioje kaip laukinis giriose; to beveik nie- 
kad nepasitaiko Jungtinėse Valstijose. Amerikiečiai, šiaip jau šalti ir 
šiurkštoki, beveik niekad nebūna nejautrūs ir, nors neskuba siūlyti sa- 
vo paslaugų, neatsisako jų suteikti. 

Visa tai anaiptol neprieštarauja tam, ką esu kalbėjęs apie individu- 
alizmą. Net, man regis, tiedu dalykai puikiai derinasi ir jokiu būdu ne- 
sipjauna. 

Leisdama pajusti žmonėms nepriklausomybę, lygybė drauge at- 
skleidžia jų silpnybes. Jie yra laisvi, bet nėra apsaugoti nuo tūkstan- 
čių nelaimių, ir gyvenimo patirtis netrukus jiems parodo, kad nors 
jiems ir nereikia kitų pagalbos kasdien, tačiau būna valandėlių, kai be 
j0s neįmanoma išsiversti. 

Europoje nuolat matome, kaip tos pačios profesijos žmonės mielai 
padeda vieni kitiems; visi jie nėra apsaugoti nuo tų pačių nesėkmių, 
todėl, kad ir kokie kietaširdžiai ir savanaudžiai būdami, jie stengiasi 
vieni kitiems padėti. Tad, kai vienam jų gresia pavojus, nuo kurio kiti 
gali jį apsaugoti, arba bent kiek pasiaukodami, arba ūmai suteikdami 
pagalbą, jie negaili pastangų ir puola padėti. Ir ne todėl, jog labai rū- 

pintųsi to nelaimėlio likimu; o jeigu visos jų pastangos nueina perniek, 
jie beregint viską pamiršta ir vėl pasineria į savo reikalus, tačiau juos 
tarytum sieja tylus ir beveik nesąmoningas susitarimas, jog kiekvienas 
privalo tuojau pat padėti kitiems, idant savo ruožtu pats galėtų tikėtis 
jų pagalbos. 

Tai, ką sakau, turėdamas galvoje vieną visuomenės sluoksnį, pri- 
taikykite visai tautai, ir jums bus aiški mano mintis. 

Ir iš tikrųjų demokratinės šalies piliečius saisto savotiška sutartis, 
panaši į ką tik minėtąją. Visi puikiai žino, kad jiems būdingos tos pa- 
čios silpnybės ir gresia tie patys pavojai, todėl ir jų pačių interesai, ir 
simpatijos skatina prireikus vieni kitiems suteikti pagalbą. 

Kuo didesnė lygybė yra visuomenėje, tuo labiau Žmonės linkę vie- 
ni kitiems padėti. Demokratinėse šalyse retai pasitaiko didelių gera- 
darysčių, bet Žmonės mielai daro paslaugas. Pasiaukojimas — retas 
dalykas, užtat paslaugumas — visuotinis. 


V SKYRIUS 


KAIP DEMOKRATIJA PAKEIČIA 
ŠEIMININKO IR TARNO SANTYKIUS 


Vienas amerikietis, ilgokai važinėjęs po Europą, kartą man pasa- 
kė: „Mus stebina anglų pasipūtimas ir griežtumas tarnams, tačiau, ki- 
ta vertus, prancūzai kartais bendrauja su tarnais taip familiariai ir taip 
mandagiai, jog toks elgesys mums sunkiai paaiškinamas. Atrodo, lyg 
jie bijotų įsakinėti. Atstumas tarp aukštesniojo ir Žemesniojo čia labai 
blogai išlaikomas“. 

Tie Žodžiai teisingi, ir aš pats esu tai ne kartą pastebėjęs. 

Angliją visada laikiau tokia pasaulio šalimi, kur šeimininko valdžia 
yra kiečiausia, o Prancūziją — kraštu, kur toji valdžia silpniausia. Nie- 
kur kitur šeimininkas man nepasirodė arba taip aukštai iškilęs, arba 
taip Žemai nusmukęs kaip tose dviejose šalyse. 

Amerikiečiai tarsi įsiterpia tarp tų dviejų kraštutinumų. 

Taip atrodo iš pažiūros, per daug nesigilinant į šį reiškinį. Norint 
atskleisti jo priežastis, reikia pažvelgti gerokai atgal į praeitį. 

Dar niekas nėra regėjęs visuomenės, kur viešpatautų tokia lygybė, 
kad visiškai nebūtų nei turtuolių, nei vargšų, vadinasi, nei šeiminin- 
kų, nei tarnų. 

Demokratija jokiu būdu neužkerta kelio tų dviejų sluoksnių egzis- 
tavimui, bet veikia jų sąmonę ir ilgainiui pakeičia jų santykius. 

Viešpataujant aristokratijai, tarnai sudaro sluoksnį, kuris keičiasi 
ne ką daugiau negu šeimininkų sluoksnis. Netrukus nusistovi tam tik- 
ra tvarka, abiejuose sluoksniuose veikiai atsiranda hierarchija, gausy- 
bė klasifikacijų ir apibrėžtų rangų; kartos vis keičiasi, o padėtis nesi- 
keičia. Tai dviejų lygmenų — aukštesnio ir Žemesnio — visuomenė; 
tie lygmenys visada skirtingi, bet valdomi tų pačių principų. 

Tokia aristokratinė sandara turi įtakos tiek tarnų, tiek šeimininkų 
pažiūroms, papročiams ir moralei, ir, nors rezultatas skirtingas, nesun- 
ku pastebėti, jog priežastis ta pati. 

Abu sluoksniai — tarytum nedidelės valstybėlės, sudarančios vie- 
ną didelę, ir ilgainiui jose susiformuoja tam tikri nekintami teiginiai, 
apibrėžiantys tai, kas teisinga ir kas neteisinga. Remiantis jais, žmo- 
gaus gyvenimo reiškiniai vertinami iš skirtingų, bet nesikeičiančių po- 
zicijų. Ir tarnų, ir šeimininkų visuomenėje žmonės turi didelę įtaką 
vieni kitiems. Jie pripažįsta griežtas taisykles ir, neturėdami įstatymų, 
vadovaujasi viešąja nuomone; jie nuosekliai laikosi tradicinių įpročių, 
privalomų visiems be išimties. 

Tie žmonės, kuriems lemta klausyti, garbę, taurumą, dorą ir sąži- 
ningumą, be abejo, supranta kitaip negu šeimininkai. Tačiau jie turi su- 
sidarę tarnams deramą garbės,.doros ir sąžiningumo sampratą ir sten- 
giasi išsaugoti, jei galima taip pasakyti, tarno garbės vardą.'. 

„Nors tarnai priklauso žemesniajam sluoksniui, nereikia manyti, kad 
jie žemos moralės. Tai būtų didelė klaida. Nors tas sluoksnis būtų ir 
žemiausio lygmens, tasai, kuris jame yra pirmasis ir neketina jo pa 
likti, užima aristokrato padėtį, žadinančią jam taurius jausmus, išdi- 
dumą ir savigarbą, skatinančią doriems darbams ir nepaprastiems po- 
elgiams. 

Aristokratinėse visuomenėse tarp didikų tarnų dažnai pasitaiky- 
davo kilnios sielos ir tvirto būdo Žmonių, kurie tarnaudavo neėjaus- 
dami pareigų naštos ir klausydavo šeimininko valios, nebijodami jo 
rūstybės. 

Tačiau žemiausiuose tarnų sluoksniuose tokių Žmonių beveik nie- 
kada nepasitaikydavo. Kiekvienam aišku, jog tas, kuris užima žemiau- 
sią hierarchijos pakopą, tikriausiai yra ir menkos dvasios. 

Prancūzai net sugalvojo žodį, įvardijantį aristokratijos žemiausio 
rango tarną. Jie pavadino jį liokajumi. 

Žodis „liokajus“ būdavo vartojamas tada, kai pritrūkdavo kitų žo- 
džių, nusakančių Žmogaus menkystę. Valdant senajai monarchijai, kai 
būdavo norima trumpai drūtai apibūdinti kokį niekšą ir išgamą, būda- 


' Atidžiau ir nuodugniau išnagrinėjus pagrindines nuostatas, kuriomis vado- 
vaujasi tie žmonės, dar labiau išryškėja stulbinanti analogija. Ima nuosta- 
ba, tiek tarp jų, tiek tarp kilmingiausių feodalinės hierarchijos atstovų 
įžvelgus panašias savybes: didžiavimąsi savo kilme, pagarba protėviams ir 
palikuonims, panieka žemesnės padėties žmonėms, baimė su jais bendrau- 
ti, polinkis į etiketą, tradicijas ir praeitį. 

vo sakoma, jog jis turįs liokajaus sielą. To ir pakakdavo. Prasmė bū- 
davo aiški. 

Nuolatinė nelygybė ne tik neįdiegia tarnams nepaprastų dorybių ir 
ydų, bet ir pastato juos į ypatingą padėtį šeimininkų atžvilgiu. 

Aristokratinėje visuomenėje vargšas nuo mažens įpratintas prie 
minties, kad jam turi būti įsakinėjama. Jo Žvilgsnis visur atsiduria į 
hierarchiją ir paklusnumą. 

Tose šalyse, kur viešpatauja nuolatinė gyvenimo sąlygų nelygybė, 
šeimininkui nesunku priversti tarnus greitai, visiškai, pagarbiai ir be 
atodairos vykdyti įsakymus, nes tie gerbia jį ne tik kaip savo šeimi- 
ninką, bet ir kaip šeimininkų klasės atstovą. Jis įtaigiai juos valdo, kaip 
dera tikram aristokratui. 

Jis vadovauja jų darbams, o kai kada — ir mintims. Viešpataujant 
aristokratijai, šeimininkas dažnai ir netgi nesąmoningai turi nepapra- 
stos galios tų, kurie vykdo jo valią, pažiūroms, įpročiams, moralės 
principams, papročiams, ir jo įtaka kur kas didesnė už jo valdžią. 

Aristokratinėje visuomenėje tarnai, kaip ir šeimininkai, ne tik iš 
kartos į kartą paveldi savo padėtį, tos pačios tarnų giminės kartų kar- 
tos gyvena tos pačios šeimininkų giminės namuose (jos tartum lygia- 
gretės linijos, kurios niekad nesusikerta ir niekad neišsiskiria), ir tai 
daro nepaprastą poveikį tų dviejų grupių Žmonių tarpusavio santy- 
kiams. 

Tad nors, aristokratijai viešpataujant, šeimininko ir tarno nesieja 
joks prigimtinis panašumas, nors turtu, išsilavinimu, pažiūromis, tei- 
sėmis jie stovi ant visiškai skirtingų ir labai nutolusių visuomenės so- 
cialinių pakopų, juos galop sujungia draugėn laikas. Jie tarsi sukaus- 
tyti ilgos bendrų prisiminimų grandinės, ir, kad ir kokie būdami skir- 
tingi, ima panašėti. O demokratinėje visuomenėje, kur jie yra beveik 
lygūs, lieka visada svetimi vieni kitiems. 

Aristokratinėje visuomenėje šeimininkas laiko tarnus tarytum že- 
mesne, antrine savo esybės dalimi ir dažnai, tik skatinamas egoizmo, 
rūpinasi jų likimu. 

Ir patys tarnai linkę beveik panašiai į save žiūrėti; kartais taip su- 
tampa su šeimininko asmeniu, jog ilgainiui pasidaro lyg jo priedas tiek 
savo pačių, tiek šeimininko akyse. 

Aristokratinėje visuomenėje tarno padėtis priklausoma, jos tarnas 
negali pakeisti; greta jo yra kitas Žmogus, aukštesnio rango, kurio jis 

negali prarasti. Iš vienos pusės — amžinas tamsumas, vargas ir paklus- 
numas, iš kitos — amžina garbė, prabanga ir galia. Jų likimai visada 
skirtingi ir visada artimi, ir ryšys, siejantis juos, nutrūksta tik drauge 
su gyvenimu. 

Būdamas tokioje padėtyje, tarnas galop nustoja domėtis savimi; jis 
atitrūksta, tarsi pabėga nuo savęs ar veikiau visai persikūnija į šeimi- 
ninką, kuris tampa jo susikurtos asmenybės vaizdiniu. Jis puikuoja šei- 
mininkų turtais, savinasi jų šlovę, puošiasi jų kilmingumu ir tolydžio 
svaiginasi svetima didybe, dažniausiai teikdamas jai daugiau svarbos 
negu tie, kurie ja visiškai ir teisėtai naudojasi. 

Tas dviejų būčių susiliejimas daro graudų ir podraug juokingą 
įspūdį. 

Šeimininkų aistros, užvaldžiusios tarnų dvasią, prisiderina prie 
naujos esybės; jos pasidaro menkesnės ir žemesnės. Šeimininko išdi- 
dumas, tarno perimtas, virsta vaikiška tuštybe ir niekingomis preten- 
zijomis. Didiko tarnai paprastai labai smulkmeniškai paiso, kad šei- 
minkui būtų rodomas deramas dėmesys, ir rūpinasi jo menkiausiomis 
privilegijomis labiau negu jis pats. 

Mūsų laikais Europoje dar pasitaiko vienas kitas tų senųjų aristo- 
kratijos tarnų; išnykus tarnų padermei, jie išliko, bet netrukus nueis į 
nebūtį drauge su aristokratija. 

Jungtinėse Valstijose nesu sutikęs tokių Žmonių. Amerikiečiai ne 
tik nėra susidūrę su tokiu Žmogaus tipu, bet ir nesuvokia, jog jis galė- 
tų būti. Jiems beveik taip pat sunku tai suprasti, kaip mums įsivaizduo- 
ti romėnų vergą arba viduramžių baudžiauninką. Visi tie Žmonės, nors 
ir skirtingi, iš tikrųjų yra tos pačios priežasties padarinys. Jie traukia- 
si tolyn nuo mūsų žvilgsnių ir drauge su juos pagimdžiusia santvarka 
kasdien vis giliau grimzta į praeities tamsybes. 

Lygybė tarną ir šeimininką paverčia visiškai naujais Žmonėmis, ir 
tarp jų užsimezga kitokie santykiai. 

Vis labiau įsitvirtinant lygybei, žmonių padėtis tolydžio keičiasi. 
Dar tebėra dvi klasės — tarnai ir šeimininkai, bet jas sudaro jau nebe 
visada tie patys Žmonės ir, svarbiausia, nebepriklausantys tai pačiai gi- 
minei ar šeimai. Tie patys Žmonės negali amžinai įsakinėti, tie patys 
Žmonės negali amžinai vykdyti įsakymų. 

Kadangi tarnai nebesudaro atskiro sluoksnio, jie nebeturi tik jiems 
būdingų įpročių, prietarų, moralės principų; jie nebeišsiskiria savita 

mąstysena nei savita jausena; jie nebeturi savo luomui įgimtų dorybių 
ar ydų; jų išsilavinimas, pažiūros ir polinkiai, dorybės ir ydos tokios 
pat kaip kitų jų amžininkų; tarp jų, kaip ir tarp jų šeimininkų, yra ir 
dorų žmonių, ir niekšų. 

Lygybė įsigali tiek tarp tarnų, tiek tarp šeimininkų. 

Kadangi tarnų sluoksnyje nebelieka ypatingesnių rangų nė griež- 
tos hierarchijos, iš jų nėra ko tikėtis nei niekšybės, nei taurumo, bū- 
dingų tiek tarnų, tiek visų kitų sluoksnių aristokratijai. 

Jungtinėse Valstijose nesu matęs nieko panašaus į elitinį tarną, ku- 
ris dar prisimenamas Europoje, bet nesu čia susidūręs ir su liokajaus 
sąvoka. Ir viena, ir kita yra dingę be pėdsakų. 

Demokratinėse šalyse tarnai ne tik lygūs tarpusavyje; tam tikra 
prasme jie lygūs ir šeimininkams. 

Kad būtų suprantamiau, šitai reikia plačiau paaiškinti. 

Tarnas kiekvienu momentu gali tapti šeimininku ir to siekia. Taigi 
tarnas yra toks pat Žmogus, kaip ir šeimininkas. 

Kodėl vienas turi teisę įsakinėti ir kas verčia kitą klausyti? Laiki- 
nas ir laisvas sutarimas — abipusiu pageidavimu. Iš prigimties nė vie- 
nas jų nėra žemesnis už kitą, ir juodu susisaisto laikinai, įsigaliojus su- 
tarčiai. Kol galioja ta sutartis, vienas yra tarnas, o kitas — šeiminin- 
kas; ten, kur ta sutartis negalioja, juodu yra piliečiai, žmonės. 

Prašau skaitytoją gerai įsidėmėti, jog tai anaiptol ne vien tarnų su- 
sidaryta nuomonė apie savo padėtį. Šeimininkai lygiai taip žiūri į tar- 
navimą. ir tiek vieni, tiek kiti puikiai įsisąmoninę griežtai apibrėžtas 
vadovavimo ir paklusnumo ribas. 

Kai diduma piliečių jau seniai gyvena maždaug vienodose sąlygo- 
se ir kai lygybė yra įsisenėjęs bei pripažintas dalykas, visuomenės 
nuomonė, kuriai niekad neturi įtakos išimtys, apskritai pripažįsta tam 
tikras Žmogaus vertės ribas, ir kiekvienam Žmogui yra sunku ilgiau iš- 
silaikyti aukščiau arba Žemiau nustatyto lygmens. 

Kad ir kokį didelį skirtumą tarp dviejų Žmonių laikinai nubrėžtų 
turtas ar skurdas, galia ar paklusnumas, viešoji nuomonė, pagrįsta 
įprastine visa ko tvarka, priartina juos prie bendro lygmens ir tariamai 
sulygina, nepaisant tikrosios jų padėties nelygybės. 

Ta visagalė nuomonė ilgainiui priverčia paklusti netgi tuos, ku- 
riems būtų naudinga jai priešintis; ji daro įtaką jų sąmonei ir drauge 
pajungia jų valią. 

Širdies gilumoje nei šeimininkas, nei tarnas nebemato, kas galėtų 
juodu skirti, ir nei tikisi, nei bijo kada nors tą skirtumą pamatyti. Tad 
jie nejaučia nei paniekos, nei pagiežos ir, žiūrėdami vienas į kitą, nė- 
ra nei nusižeminę, nei išdidūs. 

Šeimininkas laiko sutartį vieninteliu savo galios šaltiniu, o tarnas 
vieninteliu paklusnumo pagrindu. Juodu nesiginčija dėl to, kokią pa- 
dėtį užima vienas kito atžvilgiu, bet kiekvienas puikiai Žino savo vie- 
tą ir atlieka savo pareigas. 

Į mūsų kariuomenę kareivis ateina iš maždaug to paties sluoks- 
nio, kaip ir karininkas, ir abu galėtų eiti tas pačias pareigas. Civili- 
niame gyvenime kareivis laiko save visiškai lygiu savo vadams ir 
toks yra iš tikrųjų, bet tarnyboje nedvejodamas klauso įsakymų, ir jo 
sąmoningas, apibrėžtas klusnumas dėl -to yra ne mažiau nuovokus, 
greitas ir kryptingas. 

Tas pavyzdys leidžia įsivaizduoti tarno ir šeimininko santykius de- 
mokratinėje visuomenėje. 

Būtų neprotinga manyti, jog tarp tų Žmonių kada nors gali užsi- 
megzti kokie nors stiprūs, nuoširdūs jausmai, kurie kartais sušildyda- 
vo senosios aristokratijos ir šeimynykščių santykius, arba tikėtis stul- 
binančio pasiaukojimo pavyzdžių. 

Aristokratinėje visuomenėje tarnas ir šeimininkas mato vienas ki- 
tą tik iš tolo ir dažniausiai bendrauja per tarpininką. Ir vis dėlto juodu 
tvirtai laikosi vienas kito. 

Demokratinėje visuomenėje tarnas ir šeimininkas bendrauja labai 
artimai; jie nuolat susiduria vienas su kitu, bet dvasiškai yra sveti- 
mi; jie turi bendrų darbų, rūpesčių, bet beveik niekada neturi bend- 
rų interesų. 

Tose šalyse tarnas visada jaučiasi esąs laikinas šeimininko namuo- 
se. Jis nepažino jo protėvių ir nematys jo palikuonių; jis-nesitiki ilgai 
čia būti. Tad kodėl gi turėtų gyventi savo šeimininko gyvenimu ir kas 
galėtų jam įkvėpti tą nepaprastą atsidavimą šeimininkui? Jųdviejų pa- 
dėtis pasikeitė; santykiai taip pat turi pasikeisti. 

Tai, kas pasakyta, norėčiau paremti amerikiečių pavyzdžiu, bet ne- 
galėčiau to padaryti, griežtai nediferencijuodamas žmonių ir jų gyve- 
namosios vietos. 

Pietų valstijose tebėra vergovė, tad visa, ką sakiau, joms negalima 
taikyti. 

Šiaurėje diduma tarnų yra arba paleistiniai vergai, arba tų vergų 
vaikai. Tų Žmonių padėtis visuomenėje dvilypė: įstatymas priartina 
juos prie šeimininko, bet moralės principai ir papročiai atkakliai juos 
atstumia. Jie patys aiškiai nesuvokia savo padėties ir beveik visada yra 
arba įžūlūs, atžarūs, arba pataikūnai. 

Tačiau tose pačiose Šiaurės valstijose, ypač Naujojoje Anglijoje, 
esama gana daug baltųjų, kurie už tam tikrą atlyginimą sutinka laiki- 
nai vykdyti kitų Žmonių valią. Esu girdėjęs, jog tokie tarnai uoliai ir 
sąžiningai atlieka priedermes ir, nelaikydami savęs iš prigimties že- 
mesniais už tuos, kurie jiems įsakinėja, beatodairiškai jų klauso. 

Man pasirodė, jog tie Žmonės įdiegia į tarnavimą pagirtinų papro- 
čių, atsiradusių drauge su nepriklausomybe ir lygybe. Pasirinkę sun- 
kią dalią, jie.nesistengia įvairiais būdais jos vengti ir įkvepia sau pa- 
garbą, neatsisakydami laisva valia prisiimto paklusnumo šeiminin- 
kams. 

Šeimininkai savo ruožtu reikalauja tik tiek, kad tarnai ištikimai ir 
griežtai laikytųsi sutarties sąlygų; jie nelaukia iš jų nei pagarbos, nei 
meilės ar atsidavimo; jiems pakanka to, kad tarnai būtų stropūs ir są- 
žiningi. 

Todėl negalėčiau tvirtinti, jog demokratinėje visuomenėje tarno ir 
šeimininko santykiai esą pakrikę; tiesiog jie pagrįsti kitoniškais prin- 
cipais; taisyklės kitokios, bet jų laikomasi. 

Aš neketinu čia nagrinėti, ar šis naujas būvis, kurį ką tik aptariau, 
yra blogesnis už ankstesnįjį, ar tik visai kitoks. Man gana ir to, kad jis 
apibrėžiamas ir nusistovėjęs, nes juk svarbiausia ne tai, kad visuome- 
nėje būtų tam tikra tvarka, o tai, kad būtų tvarka apskritai. 

Tačiau ką galima pasakyti apie tuos liūdnus ir neramius laikus, kai 
lygybė įsitviruna revoliucijos sumaištyje ir kai demokratija, jau įsiga- 
lėjusi socialinėje sanklodoje, vis dar sunkiai tebesigrumia su prietarais 
ir moralės principais? 

Įstatymas ir iš dalies visuomenės nuomonė jau skelbia, jog nebėra 
prigimtinės ir nuolatinės nelygybės tarp tarno ir šeimininko. Tačiau su 
tuo nauju įstatymu dar nesusitaikė pastarojo protas ar veikiau to įsta- 
tymo nepriima jo širdis. Sielos gilumoje šeimininkas vis dar tariasi 
esąs aukštesnės, ypatingos padermės, bet nedrįsta to sakyti ir prieši- 
nasi, nenorėdamas nusileisti iki bendro lygmens. Jo įsakymai darosi 
nedrąsūs ir podraug griežti; jo širdyje nebėra tarnams tų globėjiškų, 

geranoriškų jausmų, kurie gimsta tik esant ilgai neginčijamai valdžiai, 
ir, keisdamasis pats, stebisi, kad keičiasi jo tarnai; jis trokšta, kad žmo- 
gus, tik laikinai eidamas tarno pareigas, susidarytų tvirtus ir pastovius 
įpročius, kad būtų patenkintas ir didžiuotųsi tarno padėtimi, kurios 
anksčiau ar vėliau turės atsikratyti, kad aukotųsi Žmogui, negalinčiam 
jo nei apginti, nei pražudyti, ir kad pagaliau amžinais ryšiais susisietų 
su panašiais į save žmonėmis — tokiais pat svečiais šioje Žemėje. 

Aristokratinėje visuomenėje dažnai būna taip, kad Žmonės, pasi- 
skyrę tarnystei, nesijaučia likimo nuskriausti, nes kitokios padėties 
neįsivaizduoja ir mano, jog begalinė nelygybė tarp jų ir šeimininko 
yra neišvengiama, nulemta kokio nors nežinomo Apvaizdos įstatymo. 

Demokratinėje visuomenėje tarno padėtis nežemina Žmogaus, nes 
ji pasirinkta laikinai ir laisva valia, visuomenės akyse nekenkia jo ge- 
ram vardui ir neįteisina amžinos nelygybės tarp tarno ir šeimininko. 

Tačiau, pereinant iš vienos socialinės sanklodos į kitą, beveik vi- 
sada būna toks metas, kai žmonių nuomonės ima svyruoti dėl aristo- 
kratinės priklausomumo ir demokratinės paklusnumo sąvokų. 

Tuomet įsakymų vykdytojo požiūriu paklusnumas netenka morali- 
nio pagrindo; jis jau nebelaiko paklusnumo Dievo skirta priederme ir 
dar nepripažįsta jo grynai žmogišku aspektu; jam atrodo, jog paklus- 
numas nėra nei šventas, nei teisėtas, ir jis taikstosi su juo kaip su Že- 
minančiu ir podraug pravarčiu dalyku. 

Kaip tik tuo metu tarnų sąmonėje susidaro miglotas lygybės vaiz- 
dinys; iš pradžių jie visiškai nesuvokia, ar ta lygybė, į kurią jie turi tei- 
sę, galioja tarnystės ribose, ar už šeimininko namų sienų, tad širdies 
gilumoje maištauja prieš žemesnę padėtį, nors ją patys pasirinko ir turi 
iš jos naudos. Jie sutinka tarnauti ir drauge gėdisi klausyti įsakymų; 
jiems patinka tarnystės teikiama nauda, bet anaiptol ne pats šeiminin- 
kas, ar, tiesą pasakius, jie beveik įsitikinę, kad patys turi būti šeimi- 
ninkai, ir todėl žmogų, duodantį jiems įsakymus, yra linkę laikyti ne- 
teisingu jų teisių Uzurpatoriumi. 

Kaip tik tuo metu kiekvieno piliečio namuose galima išvysti kažką 
panašaus į tą liūdną reginį politinėje valstybės scenoje. Ten be atvan- 
gos vyksta slaptas karas tarp dviejų amžinai įtarių tarpusavy besivar- 
žančių jėgų; šeimininkas yra priešiškai nusiteikęs ir malonus, tarnas — 
priešiškai nusiteikęs ir nesukalbamas; vienas nori nesąžiningomis iš- 
lygomis išvengti priedermės globoti kitą ir atsilyginti už darbą, kitas 

stengiasi išsisukti priedermės paklusti. Tarp jų stirkso laisvas namų 
valdžios vairas, kurį kiekvienas kėsinasi sugriebti. Ribos, skiriančios 
valdžią ir tironiją, laisvę ir palaidumą, teisę ir galią, atrodo jiems to- 
kios painios ir surizgusios, jog nė vienas gerai nežino, nei kas jis toks, 
nei ką gali, nei kas jam priklauso. 

Tokia padėtis yra ne demokratinė, bet revoliucinė. 


VI SKYRIUS 


KAIP DEMOKRATINĖS INSTITUCIJOS IR 
MORALĖS PRINCIPAI SKATINA KELTI 
NUOMOS MOKESTĮ IR RIBOTI JOS TERMINUS 


Tai, ką esu kalbėjęs apie tarnus ir šeimininkus, iš dalies tinka Že- 
mių savininkams ir nuomininkams. Šią temą verta panagrinėti sky- 
rium. 

Amerikoje, galima sakyti, nėra tokių žemės nuomotojų; Žemė pri- 
klauso tam, kas ją dirba. 

Reikia pripažinti, jog demokratiniams įstatymams būdinga gausin- 
ti Žemės savininkus ir mažinti nuomininkus. Vis dėlto tai, kas dedasi 
Jungtinėse Valstijose, daugiau sąlygoja pats kraštas negu krašto insti- 
tucijos. Amerikoje Žemė pigi, ir kiekvienas lengvai tampa savininku. 
Ji duoda nedaug, ir savininkas bei nuomininkas ne kažin ką laimėtų, 
padalijus pelną. 

Tad ir šiuo požiūriu Amerika yra unikalus kraštas; būtų klaidinga 
imti ją pavyzdžiu. 

Manau, jog ir demokratinėse, ir aristokratijos valdomose šalyse vi- 
sada bus ir savininkų, ir nuomininkų, tik jų tarpusavio santykiai bus 
skirtingi. 

Aristokratijos valdomose šalyse už nuomą atsiteisiama ne tik pini- 
gais, bettir pagarba, prieraišumu, paslaugomis. Demokratinėse šalyse 
mokama tik pinigais. Kai žemės valdos perdalijamos ir eina per ran- 
kas, kai nebelieka pastovaus, tvirto ryšio, gimines ir šeimas siejusio 
su Žeme, tik atsitiktinumas suveda savininką su nuomininku. Jie trum- 
pai susitinka aptarti sutarties salygų ir tuoj dingsta vienas kitam iš 
akių. Tai naudos sumetimais suartėję du Žmonės, griežtai aptariantys 
sandėrį, kurio esmė — tik pinigai. 

Nuosavybei einant per daugelį rankų ir turtams išsisklaidant šen 
bei ten po visą kraštą, atsiranda gausybė žmonių, kurių vieni naudo- 
jasi paskutiniais buvusios prabangos likučiais, o kiti, neseniai praturtė- 

ję, neišgali patenkinti tolydžio augančių poreikių. Visiems tiems žmo- 
nėms praverčia menkiausi pasipelnymo šaltiniai, ir kiekvienas jų sten- 
giasi nepražiopsoti jokios progos, juo labiau — neprarasti bent dale- 
lės pajamų. 

Kai, maišantis luomams, vis rečiau pasitaiko tiek be galo didelių, 
tiek be galo mažų turtų, kasdien vis labiau mažėja atstumas tarp savi- 
ninko ir nuomininko socialinės padėties; pirmasis neturi neginčijamo 
pranašumo prieš antrąjį. Tad koks gali būti nuomos sutarties pagrin- 
das tarp dviejų lygių Žmonių, netikrų savo padėtimi, jei ne pinigai? 

Žmogus, kuriam priklauso visa apygarda ir šimtas ūkių, supranta, 
kad jis būtinai turi palenkti į savo pusę kelių tūkstančių Žmonių šir- 
dis; dėl to atrodo verta stengtis. Siekdamas tokio didelio tikslo, jis ne- 
bijo aukotis. 

Tam, kuris turi šimtą hektarų, nerūpi tokie dalykai; jam visai ne- 
svarbu pelnyti ypatingą nuomininko simpatiją. 

Aristokratija nemiršta iškart kaip žmogus. Jos egzistavimo prin- 
cipai pamažu nyksta iš žmonių širdžių, ko! galiausiai juos panaikina 
įstatymai: Tad, prieš prasidedant karui prieš juos, pamažėle silpnėja 
ryšiai, sieję aukštesniuosius visuomenės sluoksnius su žemesniai- 
siais. Iš vienos pusės ima reikštis abejingumas ir panieka, iš kitos — 
pavydas ir neapykanta; vargšo ir turtuolio santykiai nebe tokie glau- 
dūš ir nebe tokie draugiški; didėja nuomos mokestis. Tai anaiptol ne 
revoliucijos rezultatas, bet tam tikras požymis. Mat aristokratija, ga- 
lutinai netekusi Žmonių simpatijos, yra tarytum medis nudžiūvusio- 
mis šaknimis, kurį vėjas tuo greičiau išverčia, kuo jis aukštesnis. 

Per penkiasdešimt paskutiniųjų metų nuomos mokestis nepaprastai 
išaugo ne tik Prancūzijoje, bet ir didžiojoje Europos dalyje. Tą reiški- 
nį, Mano nuomone, vargu ar galima paaiškinti dideliu žemdirbystės ir 
pramonės klestėjimu pastaruoju laikotarpiu. Reikia ieškoti kitos, kur 
kas svarbesnės ir mažiau pastebimos priežasties. Manau, kad toji prie- 
žastis glūdi demokratinėse institucijose, jau įsitvirtinusiose kai kurio- 
se Europos šalyse, ir demokratinėse tendencijose, stipriau ar silpniau 
pasireiškiančiose visose kitose šalyse. 

Esu daug kartų girdėjęs, kaip Anglijos stambieji žemvaldžiai 
džiūgauja, jog šiais laikais dvarai jiems duoda daugiau pelno negu 
jų tėvams. 

Gal ir esama pagrindo džiaugtis, bet tikriausiai jie visiškai nesuvo- 
kia, ko taip džiaugiasi. Jie tariasi gauną gryną pelną, o iš tikrųjų tik 
daro mainus: parduoda savo įtaką už grynus pinigus, ir už tai, ką pel- 
no grynais, neilgai trukus turės atmokėti savo valdžia. 

Yra dar vienas požymis, kuris aiškiai rodo, jog bręsta ar jau vyks- 
ta didelė demokratinė revoliucija. 

Viduramžiais beveik visos žemės būdavo išnuomojamos iki gyvos 
galvos arba bent jau labai ilgam laikui. Studijuojant to meto ekonomi- 
ką, galima pastebėti, jog anuo metu devyniasdešimt devynerių metų 
nuoma pasitaikydavo kur kas dažniau negu šiais laikais dvylikos me- 
tų terminas. 

Tuomet buvo tikima giminės nemirtingumu; sąlygos būdavo numa- 
tomos neribotam laikui, ir visuomenė atrodė tokia pastovi ir patvari, 
kad niekam nė nedingtelėdavo mintis, jog kas nors galėtų bent kiek pa- 
sikeisti. 

Lygybės laikais žmogus ima kitaip mąstyti. Jis lengvai patiki, jog 
nieko nėra tvaraus. Jį užvaldo mintis, jog viskas nepastovu. 

Esant tokiai nuostatai, žemvaldys ir pats nuomininkas instinktyviai 
vengia ilgalaikių įsipareigojimų, jie bijo, kad vieną gražią dieną pasi- 
jus suvaržyti to sutarimo, kuris dabar jiems naudingas. Jie intuityviai 
jaučia, jog jų padėtis gali staigiai ir netikėtai pasikeisti. Jie nepasitiki 
patys savimi; būgštauja, jog, pasikeitus jų siekiams, ims apgailestau- 
ti, kad nebegalės atsisakyti to, ko dabar trokšta. Ir jų baimė visiškai 
pagrįsta, nes demokratijos laikais nėra nieko pastovaus, o esant tokiai 
sumaiščiai, visų nepastoviausia yra Žmogaus širdis. 


VII SKYRIUS 
DEMOKRATIJOS ĮTAKA ATLYGINIMAMS 


Daugelį minčių, kurias išsakiau apie tarnus ir šeimininkus, galima 
taikyti ir kalbant apie šeimininkus bei darbininkus. 

Vis menkiau paisant socialinės hierarchijos taisyklių, didiesiems 
žlungant, o mažiesiems iškylant, ir skurdui, ir turtui netenkant pavel- 
dėjimo teisių, kasdien ir faktiškai, ir viešosios nuomonės požiūriu vis 
labiau mažėja atstumas tarp darbininko ir šeimininko. 

Darbininkas geriau įsivaizduoja savo teises, savo ateitį, savo padė- 
tį; jis pilnas naujų siekių, naujų troškimų; jam neduoda ramybės nauji 
poreikiai. Godžiomis akimis jis tolydžio žvelgia į savo samdytojo pel- 
ną ir, trokšdamas jį pasidalyti, stengiasi vis brangiau įkainoti savo dar- 
bą, ir paprastai jam tai pavyksta. 

Demokratinėse šalyse, kaip ir kitur, didumą įmonių valdo Žmonės, 
tiek turtu, tiek išsilavinimu nelabai pranokstantys tuos, kuriuos sam- 
dosi. Tokių verslininkų labai daug, jie skirtingų interesų, tad jiems bū- 
tų nelengva sutarti vieniems su kitais ir suvienyti savo jėgas. 

Kita vertus, beveik visi darbininkai turi tam tikrų išteklių, tad pri- 
reikus gali atsisakyti darbo, kai negauna tokio atlyginimo, kokį laiko 
teisėtu ir pelnytu. 

Vykstant nuolatinei tų dviejų sluoksnių kovai dėl atlyginimo už 
darbą, jėgos būna nelygios, ir sėkmė lydi tai vienus, tai kitus. 

Net susidaro įspūdis, jog ilgainiui darbininkų interesai turėtų pa- 
imti viršų, nes, išsikovodami vis didesnį užmokestį, jie darosi kasdien 
vis mažiau priklausomi nuo šeimininkų, o kuo jie labiau nepriklauso- 
mi, tuo didesnį užmokestį gauna. 

Pavyzdžiu imsiu verslą, kuriuo mūsų laikais plačiausiai manomasi 
tiek Prancūzijoje, tiek beveik visose kitose pasaulio šalyse, tai yra 
žemdirbystę. 

Prancūzijoje daugelis samdinių patys turi nedidelį sklypelį, iš ku- 
rio galima prasimaitinti ir nedirbant kitų labui. Pasisiūlę dirbti kokiam 

stambiam žemvaldžiui arba artimiausiam kaimynui ir nesulygę dėl no- 
rimo atlyginimo, jie grįžta į savo ūkelį ir laukia tinkamesnės progos. 

Apibendrinant šiuos dalykus, manau, galima tvirtinti, jog lėtas, 
bet nesustabdomas užmokesčio didėjimas yra vienas bendriausių de- 
mokratinės visuomenės dėsnių. Panašėjant socialinėms sąlygoms, di- 
dėjant lygybei, didėja uždarbiai, o didėjant uždarbiams, didėja ir ly- 
gybė. 

Tačiau mūsų laikais yra viena svarbi ir, deja, nelemta išimtis. 

Ankstesniame skyriuje jau pasakojau, kaip aristokratija, išguita iš 
valstybės valdymo sferos, pasitraukė į kai kurias ūkio šakas ir kitokia 
forma įtvirtino ten savo viešpatavimą. 

Tai turi didelę įtaką atlyginimų lygiui. 

Kaip minėjau, didelio masto verslininkystės gali imtis tik labai 
turtingi žmonės, tokių pasitaiko labai nedaug. Kadangi jų tik sauje- 
lė, jie gali lengvai susivienyti ir nustatyti pageidaujamą atlyginimą 
už darbą. 

Darbininkų, priešingai, yra labai daug, ir jų tolydžio gausėja, nes 
kartais būna nepaprasto gerovės kilimo laikotarpių, kai be saiko pa- 
didėja atlyginimai ir pritraukia į manufaktūras aplinkinių vietovių 
gyventojų. Tačiau, ėmęsi to amato, žmonės, kaip matėme, nebegali 
jo atsisakyti, nes gana greit įgyja reikiamų fizinių ir protinių įgūdžių 
ir nebesugeba dirbti kito darbo. Tokie Žmonės paprastai yra menko 
išsilavinimo, nelabai sumanūs ir neturi išteklių, tad pakliūva į kone 
visišką šeimininko priklausomybę. Kai dėl konkurencijos ar kokių 
kitokių aplinkybių sumažėja šeimininko pelnas, jis gali savo nuožiū- 
ra sumažinti atlyginimus ir taip pasidengti tuos nelemtus savo nuo- 
stolius. 

Jeigu darbininkai susitarę atsisako dirbti, šeimininkas, būdamas 
turtingas Žmogus, gali be baimės, kad bus sužlugdytas, palaukti, kol 
skurdas parvarys juos atgal. Šie savo ruožtu turi kasdien dirbti, kad ne- 
mirtų badu, nes vienintelė jų nuosavybė tėra rankos. Išnaudojami jie 
jau seniai nuskurdo, o tolydžio skurdinamus, juos dar lengviau išnau- 
doti. Tai užburtas ratas, iš kurio jie negali ištrūkti. 

Tad nereikia stebėtis, jeigu atlyginimai kartais šioje šakoje staiga 
padidėja, nors iš tiesų nuolat mažėja, tuo tarpu kai kitur darbo užmo- 
kestis labai pamažu, bet vis dėlto po truputį didėja. 

Toji priklausomybės ir skurdo būklė, šiais laikais būdinga daliai 
dirbančiųjų, yra išimtinis reiškinys, prieštaraujantis toje aplinkoje su- 
siklosčiusioms sąlygoms, bet kaip tik dėl to jis labai svarbus ir vertas 
ypatingo įstatymų leidėjo dėmesio. Mat, visuomenei einant į priekį, 
nedera laikyti sukausčius vieno jos sluoksnio ir versti vienus taikiai 
tramdyti savo poreikius ir troškimus, didumai žmonių be paliovos ski- 
nantis naujus kelius į laimę. 


VIII SKYRIUS 
DEMOKRATIJOS [TAKA ŠEIMAI 


Ką tik nagrinėjau, kaip demokratinėse šalyse ir ypač Jungtinėse 
Valstijose lygybė keičia piliečių tarpusavio santykius. 

Aš noriu pasistūmėti toliau ir panagrinėti, kas darosi šeimoje. Ma- 
no tikslas ne ieškoti naujų tiesų, bet parodyti, kaip jau žinomi dalykai 
siejasi su mano gvildenama tema. 

Visi yra pastebėję, jog šiais laikais įsigaliojo nauji santykiai tarp 
įvairių šeimos narių, jog sumažėjo atstumas tarp tėvo ir sūnaus ir jog 
tėvo valdžia, nors ir ne visiškai sunyko, bent jau pasikeitė. 

Panašių dalykų, bet nepalyginamai ryškesnių, pastebima ir Jungti- 
nėse Valstijose. 

Amerikoje nėra šeimos, vartojant tą Žodį romėnų ir aristokratų 
įprastine reikšme. Išliko tik kai kurie jos požymiai, kurie pastebimi 
pirmuosius kelerius metus gimus vaikams. Tuomet tėvas, niekam ne- 
sipriešinant, tampa šeimos diktatoriumi, o kadangi vaikai yra silpni, 
toji diktatūra reikalinga ir pateisinama, turint galvoje jų interesus ir tė- 
vo neginčijamą pranašumą. 

Tačiau, jaunajam amerikiečiui bręstant, sūnaus paklusnumo saitai 
kasdien silpnėja. Pradėjęs savarankiškai mąstyti, neilgai trukus jis 
tampa atsakingas už savo elgesį. Amerikoje, tiesą sakant, nėra paaug- 
lystės amžiaus. Vos atsisveikinęs su vaikyste, jis pasijunta suaugusiu 
žmogum ir pradeda pats skintis kelią. 

Būtų klaidinga manyti, jog tai atsitinka po šeimoje įsiliepsnojusios 
kovos, kurios metu sūnus, griebdamasis moralinio smurto, išsikovoja 
tėvo draudžiamą laisvę. Tie patys įpročiai ir principai, kuriais vado- 
vaudamasis sūnus laimi nepriklausomybę, skatina tėvą pripažinti ją 
kaip neginčijamą sūnaus teisę. 

Tad sūnaus neužvaldo ta kerštinga ir nežabota aistra, kuri dar ilgai 
drasko Žmones, nusikračiusius primesto jungo. Tėvo nekamuoja kar- 
tėlio ir pagiežos kupina širdgėla, kuri paprastai graužia netekus val- 

džios; jis jau seniai yra numatęs, kada turi baigtis jo laikas, kuriam at- 
ėjus, lengva širdimi jos atsižada. Sūnus iš anksto gerai žino, kada ga- 
lės vadovautis savo valia, ir neskubėdamas, be jokių pastangų ima nau- 
dotis laisve kaip jam priklausančia nuosavybe, kurios niekas nesikė- 
sins iš jo paveržti !. 

Ko gero, būtų pravartu paminėti, kaip šeimoje vykstančios permai- 
nos yra glaudžiai susijusios su socialine ir politine revoliucija, besi- 
baigiančia mūsų akyse. 

Yra tam tikri esminiai principai, kuriuos valstybė stengiasi įdiegti 
visur arba apskritai jų nepripažįsta. 

Aristokratinės hierarchijos pagrindu tvarkomose šalyse valdžia nie- 
kad tiesiogiai nesikreipia į valdinių visumą. Kadangi žmonės susais- 
tyti vieni su kitais, valdomi tie, kurie yra pirmosiose gretose. Visi kiti 
seka iš paskos. Šitai taikytina šeimai, kaip ir kiekvienai kitai sąjungai, 
turinčiai vadovą. Tiesą pasakius, aristokratijos valdomose šalyse vi- 
suomenė pripažįsta tik tėvą. Ji prilaiko sūnų tėvo rankomis: ji valdo 
tėvą, o tėvas valdo sūnų. Tad tėvas turi ne tik prigimtinę teisę. Jam su- 
teikta valstybinė teisė valdyti vaikus. Tėvas — šeimos kūrėjas ir išlai- 
kytojas; jis taip pat yra pareigūnas, kurio priedermė tvarkyti šeimą. 


'Amerikiečiams dar niekad nėra atėję į galvą, kaip mes kad esame padarę 
Prancūzijoje, atimti iš tėvų vieną svarbiausių jų galios elementų — teisę 
tvarkyti turtą, liekantį po jų mirties. Jungtinėse Valstijose testatoriaus va- 
lia neapribojama. 

Šiuo atveju, kaip beveik ir visais kitais, nesunku pastebėti, jog Amerikos 
valstybinė teisė yra daug demokratiškesnė už mūsų, o mūsų civilinė teisė 
yra nepalyginamai demokratiškesnė už amerikiečių. Tai savaime supran- 
tama. 

Mūsų civilinį kodeksą parašė žmogus, kuris laikė savo priederme patenkinti 
amžininkų demokratinius siekimus visame kame, kas tiesiogiai ar netiesio- 
giai nekenkia jo valdžiai. Jis mielai sutiko, kad turtiniai ir gimininiai san- 
tykiai būtų tvarkomi remiantis tam tikrais populiariais principais, kurie jo- 
kiu būdu negali būti taikomi valstybės valdymui. Leisdamas demokratijai 
įsiviešpatauti civilinės teisės srityje, jis tikėjosi jaustis saugus, atsitvėręs 
valstybinės teisės įstatymais. Šiuo požiūriu jis pasielgė labai išmintingai ir 
drauge egoistiškai, tačiau toks kompromisas negalėjo būti ilgalaikis. Mat 
valstybė negalėjo visiškai atsilikti nuo pilietinės visuomenės raidos. Tad 
šiuo požiūriu galima tvirtinti, jog nė vienoje šalyje nėra kitos tokios sri- 
ties, taip glaudžiai susijusios su valstybės likimu, kaip civilinė teisė. 

Demokratinėse šalyse, kur ilga valdžios ranka pasiekia kiekvieną 
žmogų vidury minios ir kiekvieną skyrium priverčia laikytis bendrų 
įstatymų, toks tarpininkas nereikalingas. Įstatymo požiūriu tėvas yra 
paprasčiausias pilietis, trk vyresnis ir turtingesnis už vaikus. 

Kai viešpatauja didelė nelygybė ir kai ta nelygybė — nuolatinis 
būvis, žmonių vaizduotę užvaldo pranašumo, viršenybės idėja. Net- 
gi tada, kai įstatymas nenumato viršesniajam jokių privilegijų, jas su- 
teikia papročiai ir viešoji nuomonė. Priešingai, kai žmonės menkai 
skiriasi vieni nuo kitų ir tie skirtumai nėra pastovūs, visuotinai puo- 
selėjamas viršenybės vaizdinys išblanksta, darosi miglotas. Kad ir 
kaip įstatymų leidėjas stengtųsi įsakymus duodančiam žmogui su- 
teikti aukštesnę padėtį nei įsakymus vykdančiajam, papročiai, mora- 
lės principai gretina tuodu Žmones ir kasdien artina juos prie to pa- 
ties lygmens. 

Tad, nors aristokratinės visuomenės įstatymai lyg ir nesuteikia šei- 
mos galvai jokių ypatingų privilegijų, vis dėlto aš laikysiuos nuomo- 
nės, kad jo valdžia ten labai vertinama ir kur kas didesnė negu demo- 
kratinėje šalyje, nes Žinau: kad ir kokie būtų įstatymai, aristokratinėje 
visuomenėje, priešingai negu demokratinėje, viršesnis asmuo visada 
užims aukštesnę padėtį, o jam pavaldus — žemesnę. 

Kai Žmonės gyvena daugiau prisiminimais, mažiau rūpindamiesi 
šia diena, ir kai labiau gilinasi į tai, ką galvojo protėviai, užuot pradė- 
Jję galvoti patys, tėvas yra natūralus ir būtinas praeities ir dabarties ry- 
šys, tų dviejų grandžių jungtis, pradžia ir pabaiga. Tad aristokratinėje 
visuomenėje tėvas — ne tik valstybės įteisintas šeimos galva, bet ir 
tradicijų sergėtojas, papročių aiškintojas, dorovingumo arbitras. Visi 
jo pagarbiai klausosi, labai mandagiai į jį kreipiasi ir myli jį visada 
baimės gniaužiama širdimi. 

Kai visuomenė tampa demokratinė ir žmonės ima vadovautis ben- 
dru principu, jog kiekvienas turi teisę apie viską spręsti savo nuožiū- 
ra, O senuosius įsitikinimus laiko tam tikra informacija, bet ne taisyk- 
lėmis, tėvo pažiūros ir jo teisėta valdžia turi sūnums mažiau įtakos. 

Demokratijos sukeltas paveldimos nuosavybės skaidymasis, ko ge- 
ro, daugiau nei visa kita nulemia tėvo ir vaikų santykių pasikeitimą. 

Kai šeimos tėvas nelabai turtingas, sūnus visada gyvena su juo to- 
Je pačioje vietoje ir drauge dirba tuos pačius darbus. Įpročiai ir var- 
gas juodu suartina ir verčia tolydžio bendrauti; tad ilgainiui tarp jų už- 

simezga artimi santykiai, sušvelninantys absoliučią valdžią ir nelabai 
atitinkantys išorines pagarbos reiškimo formas. 

Todėl demokratinėse šalyse kaip tik smulkieji savininkai ir duoda 
toną, diegdami visuomenėje savo sluoksniui būdingas pažiūras ir mo- 
ralės principus. Jie stengiasi, kad visur viršų imtų jų pažiūros ir valia, 
ir netgi tie, kurie iš pradžių yra linkę priešintis tų Žmonių valiai, vė- 
liau patys seka jų pavyzdžiu. Esu matęs karštų demokratijos priešinin- 
kų, kurie leido vaikams kreiptis į save „tu“. 

Tad, aristokratijai netenkant valdžios, tėvo galia praranda visa, kas 
buvo griežta, sąlygiška, teisiška, ir šeimoje įsigali savotiška Jygybė. 

Nežinau, ar visuomenė apskritai pralaimi vykstant toms permai- 
noms, bet, man regis, jog atskiri žmonės laimi. Demokratėjant įstaty- 
mams ir papročiams, tėvo ir sūnaus santykiai darosi artimesni, švel- 
nesni; atsiranda daugiau pasitikėjimo ir meilės, mažiau griežtumo ir 
įsakymų, taigi atrodo, jog, socialiniam ryšiui silpnėjant, stiprėja pri- 
gimtinis ryšys. 

Demokratinėje šeimoje tėvas turi tik tiek valdžios, kiek jos at- 
laidžiai suteikiama mielam patyrusiam seneliui. Jo įsakymų daž- 
niausiai nepaisoma, bet jo patarimų visados klausoma. Nors jam ir 
nereiškiama oficiali pagarba, tačiau vaikai kreipiasi į jį bent jau su 
pasitikėjimu. Nėra nustatyta, kaip derėtų kreiptis, tačiau su juo 
nuolat šnekama ir kasdien tariamasi. Nebėra šeimininko ir pareigū- 
no; yra tik tėvas. 

Norint įsitikinti, kaip viena socialinė sankloda skiriasi nuo kitos, 
pakanka pasklaidyti aristokratijos laikų šeimyninius laiškus. Jų stilius 
visada taisyklingas, ceremoningas, griežtas ir toks šaltas, jog žodžiuo- 
se sunku pajusti tikrą širdies šilumą. 

Demokratinėse šalyse, priešingai, sūnaus žodžiai tėvui visada dvel- 
kia laisve, artumu ir podraug švelnumu; iškart jauti, jog šeimoje įsi- 
galėję nauji santykiai. 

Įvykus panašiai revoliucijai, pasikeičia vaikų tarpusavio santykiai. 

Aristokratinėje šeimoje, kaip ir aristokratinėje visuomenėje, kiek- 
viena vieta tarsi apibrėžta. Ne tik tėvas užima ypatingą padėtį ir nau- 
dojasi neribotomis privilegijomis; vaikai, ir tie nėra lygūs; pagal am- 
žių ir lytį kiekvienas užima tik jam vienam skirtą vietą ir gauna tam 
tikrų privilegijų. Demokratija didumą tų apribojimų arba visai panai- 
kina, arba sumažina. 


654 APIE DEMOKRATIJĄ AMERIKOJE, II 


Aristokratinėje šeimoje vyriausias sūnus paveldi didžiausiąją dalį 
turto ir beveik visas teises, todėl pasidaro savo brolių galva, taigi šei- 
mininkas. Jis atstovauja šeimos didybei ir galiai, o jiems tenka nereikš- 
minga, priklausoma padėtis. Tačiau būtų klaidinga manyti, jog aristo- 
kratinėje visuomenėje privilegijos suteikia pranašumą tik vyriausiajam 
sūnui ir aplink jį sukelia vien pavydą ir neapykantą. 

Vyriausias sūnus paprastai stengiasi broliams užtikrinti kuo dau- 
giau turto ir valdžios, nes už visos šeimos reputaciją atsako tas, kas 
jai atstovauja. Jaunesnieji broliai taip pat stengiasi vyriausiajam visur 
kur padėti, nes didybė ir galia jam, pagrindiniam šeimos atstovui, tei- 
kia dideles galimybes paremti visas šeimos atšakas. 

Tad aristokratinės šeimos nariai nepaprastai glaudžiai susiję vieni 
su kitais; jų interesai bendri, požiūriai sutampa, tik širdys retai links- 
ta viena prie kitos. 

Demokratija taip pat susieja brolius, tik kitoniškai. 

Pagal demokratinius įstatymus vaikai visiškai lygūs, vadinasi, ne- 
priklausomi; niekas prievarta jų nesaisto, bet niekas ir neskiria. Būda- 
mi vienos šeimos nariai, auklėjami po vienu stogu, vienodai aprūpi- 
nami ir neturėdami jokių išskirtinių privilegijų, jie nuo pat mažumės 
jaučia vieni kitiems nuoširdžią, vaikams būdingą meilę. Gyvenimo 
pradžioje užsimezgę ryšiai niekad nenutrūksta, nes brolybės jausmas 
jų nevaržo, priešingai, kasdien vis labiau suartina. 

Taigi demokratijos dėka anaiptol ne interesai, o bendri prisimini- 
mai ir savaime atsiradusi pažiūrų bei polinkių vienybė susieja brolius. 
Kiekvienas gauna jam priklausančią turto dalį, bet niekas netrukdo jų 
širdims plakti išvien. 

Tie demokratiniai papročiai tokie malonūs, jog net atkakliausi aris- 
tokratijos šalininkai jais susivilioja ir, kurį laiką patyrę jų įtaką, anaip- 
tol nebenori grįžti prie aristokratinei šeimai būdingų pagarbių ir ofi- 
cialių bendravimo formų. Jie mielai išsiugdytų demokratinės šeimos 
įpročius, jeigu tik galėtų nesilaikyti įstatymų, apibrėžiančių socialinę 
jų padėtį. Tačiau tiedu dalykai yra neatskiriami, ir, naudojantis vienu 
dalyku, nevalia atsisakyti kito. 

Tai, ką kalbėjau apie vaikų meilę tėvams ir brolių tarpusavio mei- 
lę, pasakytina ir apie visus kitus jausmus, gimstančius spontaniškai. 

Kai tam tikrą mąstyseną ar jauseną suformuoja tam tikros gyveni- 
mo sąlygos ir aplinkybės, joms pasikeitus, nieko nebelieka. Juk ir įsta- 

tymas gali labai glaudžiai susieti du piliečius, bet, panaikinus įstaty- 
mą, juodu išsiskiria. Nebuvo tvirtesnių ryšių už tuos, kurie feodaliz- 
mo laikotarpiu jungė senjorą ir vasalą. Dabar tuodu žmonės nebenori 
pažinti vienas kito. Nebeliko kitados juos jungusių jausmų: baimės, 
dėkingumo, meilės. Net pėdsakų nebėra. 

Tačiau būna visiškai kitaip, kai jausmai yra įgimti žmogui. Įstaty- 
mui retai pavyksta juos susilpninti, kad ir kaip jis bandytų juos pa- 
kreipti savaip; mėgindamas ką nors pakeisti, jis negali nieko iš jų at- 
imti, ir, palikti ramybėje, jie pasidaro dar stipresni. 

Sugriaudama beveik visas bendravimo taisykles arba išdildydama 
jų prasmę, neleisdama žmonėms laisvai kurtis naujas, demokratija vi- 
siškai sunaikina daugumą jausmų, atsiradusių tų taisyklių dėka. Tačiau 
kai kuriuos iš jų tik paskatina keistis ir dažnai suteikia jiems tokios ga- 
lios ir tokio švelnumo, kokių jie niekad nebuvo turėję. 

Man regis, būtų įmanoma vienu sakiniu išreikšti visas mintis, pa- 
sakytas šiame ir ankstesniuose skyriuose: demokratija susilpnina so- 
cialinius ryšius, bet sustiprina prigimtinius. Išskirdama piliečius, ji 
drauge suartina gimines. 


IX SKYRIUS 
MERGINŲ AUKLĖJIMAS JUNGTINĖSE VALSTIJOSE 


Nėra buvę laisvų visuomenių, nepripažįstančių moralės, ir, kaip jau 
esu sakęs šios knygos pirmoje dalyje, moralės principus kuria mote- 
ris. Tad visa, kas turi įtakos moters padėčiai, įpročiams ir pažiūroms, 
man regis, yra didelės politinės reikšmės dalykas. 

Beveik visose protestantiškose šalyse merginos turi nepalyginamai 
daugiau laisvės negu katalikiškose. 

Ta nepriklausomybė dar didesnė protestantiškose valstybėse, ku- 
rios, kaip Anglija, išsaugojo arba išsikovojo teisę pačios tvarkytis. Tai- 
gi laisvė smelkiasi į šeimą ir religijos, ir politikos dėka. 

Jungtinėse Valstijose protestantizmo dogmos puikiai derinasi su la- 
bai laisva konstitucija ir labai demokratine santvarka, ir jokioje kitoje 
šalyje mergina neturi tokios ankstyvos ir visiškos laisvės. 

Dar gerokai prieš tai, kol jaunoji amerikietė subręsta santuokai, ji 
pamažu vaduojasi iš motinos globos. Dar galutinai neatsisveikinusi su 
vaikyste, ji jau savarankiškai mąsto, laisvai kalba ir elgiasi, kaip išma- 
no. Prieš ją tolydžio veriasi plati gyvenimo panorama; užuot dangsčius 
jai akis, ji kasdien supažindinama su vis daugiau naujų dalykų ir mo- 
koma žiūrėti į juos ramiai ir drąsiai. Šitaip netrukus jai atsiskleidžia 
visuomenės ydos ir gresiantys pavojai; aiškiai viską matydama, ji ne- 
puoselėja jokių iliuzijų ir nieko nebijo, nes pasitiki savo jėgomis, o vi- 
si, esantys aplinkui, pasitiki ja. 

Tad vargu ar įtikėtina, kad, bundant geismams, jaunoji amerikietė 
galėtų būti tokia naivi ir neišmani kaip europietės, iš vaikystės perei- 
damos į jaunystę. Retai pasitaiko, jog amerikietė, kad ir kokio amžiaus 
ji būtų, pasirodytų vaikiškai drovi, nenuovoki. Kaip ir europietė, ji nori 
patikti, bet gerai žino, kokią kainą turės sumokėti. Ji vengia blogio, ta- 
čiau bent jau išmano, kas tai yra; jos moraliniai principai tvirti, o min- 
tys tyros. 

Aš dažnai stebėdavausi ir beveik baimindavausi matydamas, kaip 
nepaprastai lanksčiai ir drąsiai jaunos amerikietės sugeba dėstyti sa- 
vo mintis, šmaikščiam pokalbiui pakrypus pavojinga linkme; filosofas, 
ir tas būtų šimtąsyk suklupęs, eidamas tuo siauru takeliu, kuriuo jos 
nubėgdavo lengvai, pasitikėdamos savimi. 

Ir tikrai nesunku pastebėti, jog, netgi naudodamasi nepriklausomy- 
be ankstyvosios jaunystės metais, amerikietė niekada nepraranda gal- 
vos; ji mėgaujasi visais leistinais malonumais, bet jiems neatsiduoda 
visa širdimi ir visada išsaugo blaivų protą, nors dažnai atrodo lyg ap- 
svaigusi. 

Prancūzijoje, kur vis dar taip keistai suplakame įvairių šimtmečių 
pažiūras ir mintis, dažnai, kaip aristokratijos valdymo laikais, moko- 
me merginas kuklumo, santūrumo, kone vienuoliško elgesio, o paskui 
staiga paliekame jas vienui vienas demokratinės visuomenės sumaiš- 
tyje, be paramos, be vadovo. 

Amerikiečiai yra išmintingesni ir nuoseklesni. 

Jie suvokė, jog demokratinėje visuomenėje asmens nepriklausomy- 
bė turi būti labai didelė, jog jaunimas nekantrus, jo potraukius sunku 
suvaržyti, jog papročiai permainingi, viešoji nuomonė dažniausiai ne- 
tvirta arba bejėgė, tėvų autoritetas silpnas, 0 vyro teisės ginčytinos. 

Atsižvelgdami į visas tas aplinkybes, jie nusprendė, jog beveik ne- 
įmanoma moteriai padėti sutramdyti jos širdyje siautėjančias tironiš- 
kiausias aistras ir jog geriausia išeitis — išmokyti ją pačią grumtis su 
jomis. Negalėdami apsaugoti jos dorumo nuo nuolatinių pavojų, jie pa- 
noro, kad ji pati išmoktų apsiginti, ir labiau remtųsi savo pačios lais- 
va valia negu draudimais ir barjerais, kuriuos galima sugriauti arba ap- 
eiti. Tad, užuot mokę ją nepasikliauti savimi, jie stengiasi įkvėpti jai 
pasitikėjimą savo pačios jėgomis. Neturėdami nei galimybės, nei no- 
ro amžinai laikyti merginą visiškoje nežinioje, jie skuba kuo anksčiau 
ją su viskuo supažindinti. Užuot slėpę nuo jos pasaulio sugedimą, jie 
nori, kad ji viską pamatytų savo akimis ir pati išmoktų vengti blogio; 
jiems rūpi verčiau įskiepyti jai sąžiningumą, užuot stropiai ir griežtai 
saugojus jos nekaltybę. 

Nors amerikiečiai — labai religingi Žmonės, vis dėlto, gindami mo- 
ters dorą, jie rėmėsi ne vien religija; jie stengėsi apginkluoti jos pro- 
tą. Šiuo atveju, kaip ir daugeliu kitų, jie naudojosi tuo pačiu metodu. 
Pirmiausia dėjo visas pastangas, kad nepriklausoma būtybė pati suge- 

bėtų deramai naudotis savo laisve, ir tik tada, kai buvo išnaudotos vi- 
sos Žmogui duotos galimybės, kreipėsi pagalbos į religiją. 

Aš žinau, jog toks auklėjimas nėra nepavojingas; taip pat žinau, jog 
šitaip sąmonė tobulinama vaizduotės kaina ir vietoj švelnių ir malo- 
nių Žmonų išugdomos padorios ir šaltos moterys. Visuomenė pasidaro 
ramesnė ir tvarkingesnė, užtat asmeninis gyvenimas dažnai netenka 
žavesio. Tačiau tai ne pačios svarbiausios blogybės, kai siekiama di- 
desnio gėrio. Priėję šį gyvenimo tarpsnį, mes jau nebeturime išeities: 
mums reikia demokratinio auklėjimo, kad apsaugotume moteris nuo 
pavojų, kuriuos kelia demokratinės moralės principai, papročiai ir de- 
mokratinės institucijos. 


X SKYRIUS 
KAIP MERGINA TAMPA IŠTEKĖJUSIA MOTERIMI 


Amerikoje moteris nesugrąžinamai praranda savo nepriklausomy- 
bę, kai tik susaistoma santuokos ryšiais. Mergina šioje šaly varžoma 
mažiau negu kur nors kitur, užtat Žmona privalo kuo griežčiausiai vyk- 
dyti savo priedermes. Mergina tėvo namuose gyvena mėgaudamasi 
malonumais ir visiška laisve, žmona vyro namuose jaučiasi kaip vie- 
nuolyne. 

Šie du būviai gal nėra tokie skirtingi, kaip gali atrodyti, ir pereiti 
iš vieno į kitą amerikietėms yra visai natūralus dalykas. 

Religingose šalyse ir pramoniniuose kraštuose į vedybas žvelgia- 
ma itin rimtai. Moters gyvenimo tvarkingumą vieni laiko jos moralės 
principų tyrumo geriausia garantija ir tikriausiu požymiu. Kitų nuomo- 
ne, tai patikimiausias namų gerovės ir tvarkos laidas. 

Amerikiečiai — puritonų ir podraug verslo Žmonių tauta. Tad jų 
religiniai įsitikinimai ir verslo išugdyti įpročiai skatina juos reikalau- 
ti, kad moteris aukotųsi šeimos labui ir, atsižadėdama malonumų, 
nuolat rūpintųsi namais. Europoje to retai reikalaujama. Taigi Jung- 
tinėse Valstijose viešpatauja nepermaldaujama viešoji nuomonė, ku- 
ri uždaro moterį ankštame namų rūpesčių ir priedermių kiaute ir 
draudžia iš jo ištrūkti. 

Vos gimusi amerikietė randa tas pažiūras jau tvirtai nusistovėjusias; 
ji suvokia, kokiomis taisyklėmis turės vadovautis, ir veikiai įsitikina, 
jog jeigu ji nesilaikys savo amžininkų papročių, iškils grėsmė jos ra- 
mybei, garbei ir net socialinei padėčiai, ir susitaikyti su tuo jėgų jai 
teikia auklėjimo įdiegtas sąmoningumas ir vyriškas tvirtumas. 

Galima numanyti, jog nepriklausomybė įkvėpė jai drąsos prireikus 
aukotis nesipriešinant ir nedejuojant. 

Beje, amerikietei santuoka niekada nėra lyg spąstai, į kuriuos pa- 
stūmėja naivumas ir neišmanymas. Ji iš anksto žino, ko iš jos laukia- 

ma, ir pati laisva valia užsideda tą jungą. Ji narsiai susitaiko su savo 
nauja padėtimi, nes pati ją pasirenka. 

Kadangi Amerikoje drausmė tėvų namuose yra labai silpna, o san- 
tuokos ryšys labai stiprus, mergina teka labai apdairiai ir baimingai. 
Ankstyvų vedybų ten beveik nebūna. Tad amerikietės teka tik tada, kai 
subręsta protas ir kai jos sukaupia pakankamai patyrimo, o juk kitose 
šalyse diduma moterų tik ištekėjusios pradeda mankštinti savo protą 
ir semtis patirties. 

Beje, aš tolį gražu netikiu, jog tik viešosios nuomonės dėka mote- 
rys, vos ištekėjusios, iš esmės pakeičia visus savo įpročius. Dažnai jos 
pačios valios pastangomis užsikrauna naujas priedermes. 

Atėjus laikui pasirinkti vyrą, blaivus ir griežtas protas, laisvos sa- 
vivokos subrandintas, pamoko amerikietę, jog lengvabūdiški santuo- 
kos ryšiai bus ne džiaugsmo ir malonumų, 0 amžino nerimo šaltinis; 
jog Žmonai netinka mėgautis merginos pramogomis ir jog moteriai lai- 
mės šaltinis yra namai. Iš anksto aiškiai matydama vienintelį kelią, ve- 
dantį į šeimyninę laimę, ji išsyk pasuka tuo keliu ir eina iki galo, nė 
nemanydama grįžti atgal. | | 

Stipri valia, kurią parodo jaunos ištekėjusios amerikietės, staiga 
ir be jokių nusiskundimų prisiimdamos griežtas savo naujos padėties 
priedermes, atsiskleidžia visą gyvenimą didelių išbandymų valandė- 
lėmis. | 

Nėra tokios šalies pasaulyje, kur turtas būtų toks nepastovus daly- 
kas kaip Jungtinėse Valstijose. Dažnai atsitinka, jog per savo gyveni- 
mą tas pats žmogus užlipa ir nusileidžia laiptais, vedančiais iš skurdo 
į turtą. 

Amerikietės ištveria tuos sukrėtimus, kupinos ramybės ir nepalau- 
žiamo gyvastingumo. Jų troškimai tarytum susitraukia mažėjant ištek- 
liams ir išsiskleidžia jiems didėjant. 

Daugybė nuotykių ieškotojų, kasmet užplūstančių negyvenamas 
Vakarų žemes, kaip jau esu minėjęs kitoje savo knygoje, priklauso 
senajai Amerikos anglų padermei, įsikūrusiai Šiaurėje. Daugelis tų 
Žmonių, kurie nutrūktgalviškai skuba ieškoti turtų, pasiturimai ir ne- 
rūpestingai gyveno savo gimtinėje. Jie vedasi drauge žmonas, kurios 
kartu turės kęsti visus nepriteklius ir pavojus, visada iškylančius to- 
kių Žygių pradžioje. Atokiausiose negyvenamose žemėse esu ne kar- 
tą sutikęs jaunų moterų, kurios, išauklėtos Naujosios Anglijos did- 

miesčių ištaigoje, iš turtingų tėvų namų kaip niekur nieko pateko į 
vėjų kiaurai perpučiamą lūšnelę girių glūdumoje. Karštligė, vienat- 
vė, ilgesys nepalaužė jų drąsos. Jų veidai atrodė pasikeitę, apvytę, 
tačiau žvilgsniai buvo atkaklūs. Jos atrodė ir nusiminusios, ir drau- 
ge ryžtingos (žr. Paaiškinimai, B). 

Nė kiek neabejoju, jog tiktai vaikystės auklėjimo dėka tos jauno- 
sios amerikietės sukaupė tiek vidinių jėgų, kurių vėliau joms taip pri- 
reikė. 

Tad Jungtinėse Valstijose žmona tebėra tokia pati, kokia buvo 
mergaudama; vaidmuo pasikeitė, atsirado kitų įpročių, bet dvasia li- 
ko ta pati. | 


XI SKYRIUS 


KAIP LYGYBĖ PADEDA IŠSAUGOTI 
AMERIKOJE DOROVINGUMĄ IR PAPROČIUS (C) 


Kai kurie istorikai ir filosofai yra sakę arba užsiminę, jog moterų 
moralės principų griežtumas priklauso nuo to, kiek arti ar toli nuo pu- 
siaujo jos gyvena. Tad būtų galima labai lengvai išsisukti iš keblios pa- 
dėties: norint išspręsti vieną sudėtingiausių Žmonijos problemų, 
pakaktų turėti gaublį ir skriestuvą. 

Tačiau aš nemanau, kad ši materialistinė teorija būtų pagrįsta 
faktais. 

Tos pačios tautos įvairiais istorijos laikotarpiais būdavo ir dorovin- 
gos, ir ištvirkusios. Tad jų moralės principų tvirtumas arba pakrikimas 
priklausė nuo kai kurių kintančių priežasčių, bet anaiptol ne nuo krašto 
klimato, kuris nesikeitė. 

Be abejonės, veikiant tam tikram klimatui, aistros, gimstančios iš 
abipusės lyčių traukos, itin karštos, bet, man regis, tą įgimtą aistrą 
gali sukurstyti arba sutramdyti socialinės sąlygos ir valstybinės in- 
stitucijos. 

Nors keliautojų, aplankiusių Šiaurės Ameriką, požiūriai skiriasi 
daugeliu klausimų, visi jie yra vieningos nuomonės, jog tenykščiai pa- 
pročiai nepalyginamai griežtesni negu visur kitur. 

Savaime aišku, šiuo atžvilgiu amerikiečiai nepaprastai pranoksta 
savo pirmtakus anglus. Tai galima įrodyti net paviršutiniškai aptarus 
šias tautas. 

Anglijoje, kaip visose kitose Europos šalyse, pikti liežuviai toly- 
džio plaka moterų lengvabūdiškumą. Filosofai ir valstybės veikėjai 
dažnai skundžiasi, jog moralė ir papročiai gerokai pakrikę, o literatū- 
ra svarsto tai kasdien. 

Amerikoje visose knygose, neišskiriant nė romanų, moteris vaiz- 
duojama dora, ir niekas nepasakoja jos meilės nuotykių. 

Tokį didelį moralės ir papročių tvirtumą, be abejo, iš dalies lemia 
pati šalis, rasė, religija. Tačiau tų dalykų, esančių ir visur kitur, nega- 
na tam reiškiniui paaiškinti. Reikia atskleisti ypatingą priežastį. 

Toji priežastis, mano nuomone, — tai lygybė ir jos dėka atsiradu- 
sios institucijos. 

Lygybė pati viena negarantuoja moralės tvirtumo, tačiau, be abe- 
jonės, prisideda prie jos ugdymo ir diegimo. 

Aristokratinėje visuomenėje kilmė ir turtas daro vyrą ir moterį to- 
kius skirtingus, kad jie niekada negalėtų susijungti. Juodu suartina ais- 
tra, tačiau socialinė padėtis ir jos suformuotos pažiūros nuosekliai ir 
atkakliai neleidžia jiedviem susijungti. Taip neišvengiamai užsimez- 
ga gausybė laikinų ir slaptų ryšių. Gamta vogčia atsiima tai, ką paver- 
žė įstatymai. 

Tokių dalykų nebepasitaiko, kai lygybė sugriauna visas įsivaizduo- 
jamas ir tikras sienas, skyrusias vyrą ir moterį. Nėra tokios merginos, 
kuri nesitiki galinti tapti ją pamilusio vyro Žmona, ir todėl moralės 
principų pakrikimas darosi beveik neįmanomas. Kad ir kokia patikli 
būtų širdis, nėra jokių argumentų moteriai įtikinti, jog ji mylima, jei- 
gu vyriškis puikiausiai gali ją vesti ir neveda. 

Ta pati priežastis, nors ir netiesiogiai, turi įtakos santuokiniam gy- 
venimui. 

Niekas geriau nepateisina neteisėtos meilės pačių įsimylėjėlių ar- 
ba minios akyse kaip mintis, kad santuoka buvo priverstinė arba atsi- 
tiktinė !. 


! Tuo galima lengvai įsitikinti pasigilinus į Europos šalių literatūrą. 

Norėdamas savo kūrinyje pavaizduoti vieną tų didžiųjų katastrofų, taip daž- 
nai pasitaikančių santuokiniame gyvenime, europietis pasistengia iš pradžių 
sugraudinti skaitytoją, parodydamas vienas kitam netinkančius arba prie- 
varta sujungtus vyrą ir žmoną. Nors seniai išugdytas pakantumas jau die- 
vaižin kada išklibino mūsų moralės normas, jam vargu ar pavyks mus su- 
dominti tų veikėjų nelaimingu likimu, jeigu jis iš pat pradžių nepateisins 
jų nusižengimo. Šitokiu būdu beveik visada pasiekiamas tikslas. Mes iš 
anksto esame atlaidžiai nusiteikę, nes kasdien savo akimis matome tokias 
scenas. 
Jei tokius pateisinimus bandytų regzti amerikiečių rašytojas, skaitytojai jo 
nesuprastų; tam prieštarauja jų papročiai, įstatymai, ir, nesitikėdami nuo- 
puolį perteikti patraukliai, apskritai verčiau jį nutyli. Iš dalies kaip tik dėl 
to Jungtinėse Valstijose išleidžiama mažai romanų. 

Šalyje, kur moteris visada laisvai gali pasirinkti vyrą ir kur auklė- 
jimo dėka jos pasirinkimas yra teisingas, viešoji nuomonė niekada ne- 
atleidžia jai klaidų. . 

Tuo iš dalies galima paaiškinti amerikiečių rigorizmą. Vedybas jie 
laiko savotišku sandėriu, įpareigojančiu vykdyti visas jo sąlygas, nes 
jos žinomos iš anksto ir žmogus turi valią nieko neįsipareigoti. 

Tai, kas įpareigoja laikytis ištikimybės, drauge sudaro galimybes 
jai nenusižengti. 

Aristokratinėje visuomenėje vedybų tikslas — sujungti ne du žmo- 
nes, o veikiau — dviejų asmenų turtą, todėl kartais atsitinka taip, jog 
vyras tuo metu dar lanko mokyklą, o būsimoji žmona dar maitinama 
krūtimi. Nenuostabu, jog vedybiniai ryšiai, susiedami turtus, duoda vi- 
sišką laisvę santuokinių širdims. Tai savaime lemia sutarties dvasia. 

Tačiau kai kiekvienas pasirenka gyvenimo draugą niekieno nevar- 
žomas ir nevadovaujamas, vyrą ir moterį paprastai suartina polinkių 
ir pažiūrų bendrumas, kuris traukia ir laiko juodu vieną greta kito. 

Mūsų protėviai buvo susidarę savitą požiūrį į vedybas. 

Pastebėję, jog kai kurios vedybos iš meilės jų laikais beveik visa- 
da susiklosto pragaištingai, jie tvirtai nusprendė, kad tokiu atveju la- 
bai pavojinga atsiklausti savo širdies. Atsitiktinumas jiems atrodė kur 
kas svarbesnis už pasirinkimą. 

Tačiau buvo nesunku pastebėti, jog akivaizdūs pavyzdžiai nieko ne- 
įrodo. 

Pirmiausia norėčiau pasakyti, kad, suteikdamos moterims teisę lais- 
vai rinktis vyrą, demokratinės tautos iš pradžių lavina jų protą ir stip- 
rina valią, — žodžiu, duoda tai, ko reikia tokiam pasirinkimui įkūny- 
ti, o aristokratinėje visuomenėje išauklėtos merginos, slapčia išsprū- 
dusios iš tėvo valdžios ir puolusios į glėbį to, kurio nespėjo netgi 
pažinti, neturi tokių garantijų. Nieko nuostabaus, kad jos netinkamai 
pasinaudoja laisva valia jau patį pirmąjį sykį ir pridaro baisių klaidų, 
kai, negavusios demokratinio išsiauklėjimo, tekėdamos nori laikytis 
demokratinių papročių. 

Tačiau tai dar ne viskas. 

Kai vyras ir moteris nori būti drauge nepaisydami aristokratinėje 
visuomenėje viešpataujančios socialinės nelygybės, jiems tenka grum- 
tis su neįveikiamomis kliūtimis. Atsižadėję paklusti tėvų valiai, jie tu- 
ri sukaupti visas jėgas, kad įveiktų papročių galią ir viešosios nuomo- 

nės tironiją; ir kai pagaliau pavyksta tas kliūtis įveikti, jie pasijunta lyg 
svetimi tarp savo draugų ir artimųjų: prietarai, kuriuos jie peržengė, 
atskiria juos nuo visų. Tokia padėtis netrukus išsekina jų jėgas ir ap- 
kartina širdis. 

Tad, jeigu atsitinka taip, jog susituokę tokie Žmonės iš pradžių yra 
nelaimingi ir, be kita ko, laikomi ir patys jaučiasi nusikaltėliais, dera 
kaltinti ne juos, laisvai pasirinkusius vienas kitą, bet veikiau visuome- 
nę, nepripažįstančią tokio pasirinkimo. 

Be to, nevalia pamiršti, jog tos pačios paskatos, dėl kurių Žmogus 
ryžtasi nusikratyti klaidingos visuotinės nuostatos, beveik visada pa- 
stūmėja jį peržengti sveiko proto ribas; jog paskelbti — netgi teisė- 
tai — tokį karą savo krašto ir amžiaus pažiūroms išdrįsta tik tas, kuris 
linkęs į smurtą ir avantiūras, tokio būdo žmonės, kad ir kokių tikslų 
siekdami, retai pasiekia laimę ir dorai gyvena. Tai šit kodėl, vykstant 
neišvengiamoms ir švenčiausių tikslų siekiančioms revoliucijoms, pa- 
sitaiko taip nedaug saikingų ir sąžiningų revoliucionierių. 

Tad nėra ko stebėtis, kai aristokratinėje visuomenėje, rinkdamasis 
žmoną, žmogus paiso ne bendravimo taisyklių, bet savo paties polin- 
kių ir norų, ir vėliau jo šeimoje netrukus ima keroti nedora ir vargas. 
Tačiau, kai šitaip elgiamasi atsižvelgiant į įprastą prigimtinę tvarką, 
kai tokį elgesį skatina socialinė sistema, remia tėvo valdžia ir pripa- 
žįsta viešoji nuomonė, nėra ko abejoti, jog padidės šeimos vidinė ra- 
mybė ir bus tvirčiau laikomasi santuokinės ištikimybės. 

Demokratinėse šalyse beveik visi žmonės arba turi valstybinę tar- 
nybą, arba verčiasi kokiu amatu, todėl dėl ribotų pajamų Žmona turi 
būti namie ir pati labai stropiai ir taupiai rūpintis menkiausiu namų 
ūkio reikalu. 

Visi tie skirtingi ir būtini darbai yra tarytum natūrali siena, kuriai 
atskyrus lytis, vienų prašymai pasidaro ne tokie dažni ir primygtiniai, 
o kitų priešinimuisi reikia mažiau pastangų. 

Lygybės dėka Žmogus niekada nepavirs skaistuoliu, bet moralės 
pakrikimas bus ne toks pavojingas. Kadangi niekas neturi laiko nei 
progos atakuoti dorybes, kurios nori gintis, tuo pat metu matome esant 
ir daugybę kurtizanių, ir dar daugiau dorų moterų. 

Esant tokiai padėčiai, pasitaiko apgailėtinų individualių nesėkmių, 
bet visuomenė yra sveika ir tvirta, šeimos ryšiai nenutrūksta, o tautos 
moralė išlieka nepažeista. Visuomenei gresia pavojus ne tada, kai 

pakrinka kai kurių jos narių moralė, bet kai jos principų ima nepaisyti 
visi. Įstatymų leidėjo požiūriu, reikia bijoti ne tiek prostitucijos, kiek 
meilės nuotykių. 

Tas audringas, rūpesčių pilnas gyvenimas, kurį Žmonėms primeta 
lygybė, ne tik nukreipia jų dėmesį nuo meilės nuotykių, atimdamas vi- 
są laisvalaikį, bet ir atitolina nuo jų kitokiu būdu, daug slaptingesniu 
ir podraug patikimesniu. 

Demokratiniais laikais žmonės išsiugdo daugiau ar mažiau intelek- 
tinių įgūdžių, būdingų pramonininkų ir prekybininkų sluoksniams; jie 
viską rimtai apskaičiuoja ir įvertina, remdamiesi faktais; nusigręžę nuo 
idealo, jie užsimoja siekti kokio nors regimo ir artimo tikslo, kuris 
tampa svarbiu troškimo objektu. Lygybė šitaip neužgniaužia vaizduo- 
tės, bet ją apriboja ir neleidžia jai atsiplėšti nuo žemės. 

Niekur kitur nebūna taip mažai svajotojų kaip demokratinėje šaly- 
je; ir tarp jų vargu ar įmanoma rasti tokių, kurie leistų sau vienatvėje 
atsiduoti tuštiems apmąstymams, sužadinantiems pragaištingas aistras. 

Tiesa, jie labai brangina ramius, stiprius, pastovius jausmus, užtik- 
rinančius gyvenimo žavesį ir saugumą, bet jokiu būdu nesivaiko aud- 
ringų ir užgaidžių aistrų, drumsčiančių ir trumpinančių gyvenimą. 

Žinau, jog visa, ką čia dėstau, labiausiai tinka tik Amerikai ir bent 
jau dabar negali būti bendru mastu taikoma Europai. 

Jau pusė šimtmečio, kai įstatymai ir papročiai su neregėta jėga stu- 
mia kai kurias Europos šalis demokratijos link, ir vis dėlto nematyti 
jokių požymių, kad tose šalyse vyro ir moters santykiai būtų pasidarę 
bent kiek tvirtesni ir tyresni. Kur ne kur viskas klostosi priešingai. Kai 
kurie sluoksniai daugiau ar mažiau laikosi moralės principų, bet ap- 
skritai dora atrodo pašlijusi. Nebijau to tvirtinti, nes nenoriu nei mei- 
likauti savo amžininkams, nei jų smerkti. 

Daugiau pagrindo yra apgailestauti, negu stebėtis. 

Demokratinės santvarkos įtaka papročių gerėjimui — vienas tų 
reiškinių, kurie pastebimi tik ilgesniam laikui praėjus. Lygybė pade- 
da diegti tvirtus moralės principus, o socialinė veikla, susijusi su ly- 
gybės įtvirtinimu, jiems labai pragaištinga. 

Per tuos penkiasdešimt metų, pakeitusių Prancūziją, retai tematy- 
davome laisvę, užtat nuolatos viešpatavo netvarka. Toje visuotinėje 
idėjų grumtyje, amžinoje pažiūrų kaitoje, toje suirutėje, kai išvien 

maišėsi teisė ir beteisiškumas, tiesa ir netiesa, įstatymas ir faktas, vi- 
suomenės moralė neteko pagrindo, žmonių dora pašlijo. 

Tačiau visos revoliucijos, kad ir kažin kokie būtų jų tikslai bei 
priemonės, iš pradžių visada sukelia tokią situaciją. Netgi tos, kurios 
galop nustatė griežtus moralės principus, iš pradžių buvo juos sugrio- 
vusios. 

Tad moralinė suirutė, kurią dažnai matome, mano įsivaizdavimu, 
nėra ilgalaikė. Apie tai jau byloja kai kurie dėmesio verti požymiai. 

Nėra kito tokio niekingai sugedusio visuomenės sluoksnio kaip ari- 
stokratija, kuri, netekdama valdžios, išsaugo savo turtus ir, turėdama 
aibę laisvo laiko, skiria jį daugiausia banaliems malonumams. Nyksta 
taurios idėjos ir stiprūs jausmai, kitados ją įkvėpdavę didiems dar- 
bams, ir nebelieka nieko kito, išskyrus gausybę menkų sekinančių ydų, 
kurios apninka ją nelyginant kirminai lavoną. 

Niekas neneigia, jog XVIII amžiaus prancūzų aristokratija buvo la- 
bai ištvirkusi, tačiau kiti visuomenės sluoksniai senųjų papročių ir re- 
liginių įsitikinimų dėka dar buvo išlaikę pagarbą dorumui. 

Kita vertus, būtų sunku nesutikti, jog mūsų laikais tos pačios ari- 
stokratijos likučiai gana griežtai laikėsi moralės principų tuo metu, kai 
palaidumas pamažu apėmė viduriniuosius ir Žemuosius visuomenės 
sluoksnius. Tad tos pačios šeimos, kurios prieš penkiasdešimt metų at- 
rodė labiausiai pakrikusios, dabar atrodo pavyzdingiausios, taigi gali 
pasirodyti, jog demokratija įdiegė moralės principus tik vienai aristo- 
kratijai. 

Suskaidydama kilmingųjų turtus, priversdama juos rūpintis savo 
finansiniais reikalais ir šeimomis, gyventi drauge su vaikais po vie- 
nu stogu ir pagaliau nukreipdama jų mintis į racionalesnius ir rim- 
tesnius dalykus, nejučia įkvėpė jiems pagarbą religijai, tvarkos, ra- 
mių pramogų pomėgį, namų jaukumo ir gerovės ilgesį, na o kita vi- 
suomenės dalis, turinti tuos pačius įgimtus polinkius, buvo įtraukta į 
anarchiją to paties šuoro, kurio reikėjo įstatymams ir valstybės pa- 
pročiams sugriauti. 

Senoji prancūzų aristokratija patyrė revoliucijos padarinius, bet ne- 
susiviliojo revoliucinėmis aistromis nei užsikrėtė anarchistinėmis nuo- 
taikomis. Nesunku suvokti, kaip išganingai ta revoliucija paveikė jos 
moralę, gal netgi labiau negu tų, kurie sukėlė ir vykdė revoliuciją. 

Tad galima daryti išvadą, nors iš pirmo žvilgsnio ji atrodo ne- 
įprasta, jog mūsų laikais antidemokratiškiausi visuomenės sluoksniai 
duoda geriausią moralės principų pavyzdį, kurio derėtų tikėtis iš de- 
mokratijos. 

Negaliu atsikratyti minties, jog, galutinai ištrūkę iš demokratinės 
revoliucijos sumaišties ir patyrę visus jos padarinius, pamatysime, jog 
tai, kas šiandien yra tiesa tik kai kuriems, ilgainiui taps visų tiesa. 


XII SKYRIUS 


KAIP AMERIKIEČIAI SUPRANTA 
VYRO IR MOTERS LYGYBE 


Jau atskleidžiau, kaip demokratija naikina arba pakeičia įvairių rū- 
šių nelygybę, atsirandančią visuomenėje. Tačiau argi tai viskas? Ar ji 
negali pagaliau įveikti tos, kaip ligi šiol atrodė, amžinos vyro ir mo- 
ters nelygybės, kurios priežastys glūdi pačioje gamtoje? 

Man regis, tas pats socialinis vyksmas, kuris suartina tėvą ir sūnų, 
tarną ir šeimininką, apskritai žemesnio ir aukštesnio rango Žmogų, su- 
teikia ir moteriai aukštesnę padėtį, vis labiau sulygina ją su vyru. 

Bet kaip tik šį klausimą aptardamas noriu, kad visi mane teisingai 
suprastų, nes nėra kitos tokios temos, kuria mūsų laikais būtų tiek pri- 
fantazavusi nežabota vaizduotė. | 

Europoje esama Žmonių, kurie, painiodami skirtingas lyčių savy- 
bes, skelbia vyrą ir moterį esant ne tik lygiomis, bet ir tapačiomis bū- 
tybėmis. Tiek vyrui, tiek moteriai jie priskiria tas pačias funkcijas, pri- 
meta tas pačias priedermes ir suteikia tas pačias teises; jie suplaka į 
krūvą viską: darbą, pramogas, reikalus. Nesunku suvokti, jog tokia ly- 
čių lygybė pažemina jas abi ir jog, šitaip nemokšiškai sutapatinus gam- 
tos kūrinius, vyrai atrodo silpni, o moterys — nedoros. 

Amerikiečiai visiškai kitaip suprato demokratinę vyro ir moters ly- 
gybę. Kadangi, jų nuomone, gamta sukūrė vyrą ir moterį tokius fiziš- 
kai ir dvasiškai skirtingus, jau iš anksto buvo aiškiai numatyta, jog jie 
atliks ir skirtingas funkcijas; tad jie nutarė, kad visuomenės pažangos 
labui reikia ne sudaryti sąlygas skirtingiems žmonėms daryti daugmaž 
tą patį, bet pasistengti, kad kiekvienas jų kuo geriau atliktų savo dar- 
bą. Amerikiečiai pritaikė abiems lytims pagrindinį politinės ekonomi- 
jos principą, mūsų laikais galiojantį pramonėje. Jie atskyrė vyro ir mo- 
ters funkcijas, kad didysis visuomenės darbas būtų kuo vaisingesnis. 

Amerikoje, kaip niekur kitur, nuolat stengiamasi griežtai atskirti 
abiejų lyčių veiklos sritis ir norima, kad kiekviena jų tolygiai eitų į 

priekį, tik visada skirtingu keliu. Jūs niekad nepamatysite amerikietės 
tvarkant išorinius savo šeimos reikalus, sudarinėjant prekybinius san- 
dėrius arba užsiimant politine veikla, bet taip pat neišvysite jos, pri- 
verstos dirbti sunkius žemės ūkio darbus ar griebtis kokios kitos veik- 
los, kuriai reikia fizinių jėgų. Nė viena šeima, kad ir neturtingiausia, 
nėra šios taisyklės išimtis. 

Nors amerikietei neleidžiama visai atitrūkti nuo ramaus šeimos rū- 
pesčių Židinio, kita vertus, ji niekada neverčiama tą židinį palikti. 

Todėl amerikietės, dažnai turinčios skvarbų protą, energija, išmin- 
timi ir dvasios stiprybe neretai prilygstančios vyrams, iš pažiūros yra 
labai švelnios ir moteriškos. 

Amerikiečiai anaiptol nemano, jog demokratijos principų taikymas 
šeimoje sugriaus vyro autoritetą ir įteisins dvivaldystę. Jų požiūriu, 
kiekviena sąjunga gali deramai atlikti savo paskirtį tik turėdama va- 
dovą, 0 jungtuvėmis pagrįstos sąjungos natūralus vadovas yra vyras. 
Tad jie jokiu būdu neginčija vyro teisės valdyti žmoną ir yra įsitikinę, 
jog nedidelėje bendruomenėje, kurią sudaro vyras ir žmona, taip pat 
didelėje valstybės masto visuomenėje pagrindinis demokratijos užda- 
vinys yra pasirinkti ir įteisinti deramą valdžią, bet ne griauti valdžią 
apskritai. 

Tas požiūris nėra būdingas vienai kuriai lyčiai ir nepripažįstamas 
kitos. 

Nesu pastebėjęs, kad amerikietės šeimos valdžią laikytų apgalvotu 
savo teisių uzurpavimu arba pažeminimu, jeigu jai paklūsta. Man pa- 
sirodė, jog, priešingai, jos net didžiuojasi savanoriškai atsižadėjusios 
savo valios ir laiko garbe, jog pačios užsidėjo tą jungą, užuot jo ven- 
gusios. Bent jau tokio požiūrio laikosi pačios dorybingiausios, o kitos 
tyli; Jungtinėse Valstijose niekada nepasitaiko, kad, pamynusi savo 
švenčiausias priedermes, ištikimybei nusižengusi žmona triukšmingai 
reikalautų moters teisių. 

Europoje dažnai galima pastebėti, jog vyrai, netgi labiausiai mei- 
likaudami moterims, jaučia joms panieką; nors europietis dažnai skel- 
biasi esąs moters vergas, aišku kaip dieną, jog jis niekada nuoširdžiai 
nelaiko jos sau lygia. 

Jungtinėse Valstijose moterų negarbstoma, užtat joms kasdien ro- 
doma pagarba. 

Amerikiečiai niekad neslepia, jog visiškai pasikliauja Žmonos pro- 
tu, ir tikrai gerbia jos laisvę. Jie mano, kad jos protas, kaip ir vyro, su- 
geba atskleisti tiesą tokią, kokia ji yra, o jos dvasia pakankamai tvir- 
ta, kad drąsiai tos tiesos siektų. Jie niekad nesistengė nei savo, nei jos 
dorumo apsaugoti prietarais, neišmanymu arba baime. 

Atrodo, kad Europoje, kur vyrai taip lengvai pasiduoda despotiš- 
kai moters valdžiai, nepripažįstama jas turint svarbiausias Žmogui bū- 
dingas savybes; jos laikomos tik labai patraukliomis, gundančiomis, 
bet netobulomis būtybėmis. Ir keisčiausia, jog moterys pačios galop 
ima taip į save Žiūrėti ir net yra linkusios manyti, kad joms priskiria- 
mi bruožai — tuštybė, silpnumas ir baikštumas — yra tartum jų privi- 
legija. Amerikietės visai netrokšta tokių privalumų. 

Be to, būtų galima tvirtinti, jog mūsų papročiai ir moralės princi- 
pai suteikė vyrui ypatingą lengvatą, todėl padorumo samprata taiko- 
ma visai skirtingai vyrui ir Žmonai, ir tas pats poelgis viešosios nuo- 
monės požiūriu vienu atveju laikytinas nusikaltimu, o kitu — tik 
klaida. 

Amerikiečiai nepripažįsta tokio nelygaus priedermių ir teisių pa- 
skirstymo. Jungtinėse Valstijose suvedžiotojas smerkiamas taip pat, 
kaip ir jo auka. 

Tiesa, amerikiečiai retai taip asistuoja moterims, kaip šitai mėgs- 
tama daryti Europoje, bet savo elgesiu visada pabrėžia laiką jas doro- 
mis ir subtiliomis,; jie taip gerbia jų moralinę laisvę, jog, joms girdint, 
kiekvienas stengiasi neužgauti jų orumo kokiu nederamu žodžiu. Ame- 
rikoje mergina pati viena nesibaimindama leidžiasi į tolimą kelionę. 

Jungtinių Valstijų įstatymų leidėjai, sušvelninę beveik visus bau- 
džiamojo kodekso straipsnius, už išžaginimą reikalauja mirties baus- 
mės; jokio kito nusikaltimo taip Žiauriai nepasmerkia viešoji nuomo- 
nė. Tai savaime suprantama: kadangi amerikiečiai labiausiai brangina 
moters garbę ir nieko kito taip negerbia kaip jos nepriklausomybę, to- 
dėl jokia bausmė, skiriama tiems, kurie į ją kėsinasi, neatrodo per 
griežta. 

Prancūzijoje, kur už tą patį nusikaltimą baudžiama nepalyginamai 
švelniau, dažnai sunku surasti teismą, kuris paskelbtų nuosprendį. Ar 
tai panieka skaistybei, ar nepagarba moteriai? Nesiryžtu neigti, jog ir 
viena, ir kita. 

Tad amerikiečiai netiki, jog vyras ir moteris turi teisę ir pareigą da- 
ryti tą patį, bet vienodai gerbia kiekvieno vaidmenį ir laiko abu lygia- 
verčiais, nors ir turinčiais skirtingą paskirtį. Jie nereikalauja iš moters, 
kad ji būtų tokia pat drąsi kaip vyras ir kad tą drąsą demonstruotų to- 
kiais pat būdais kaip jis, bet niekad neabejoja jos ryžtu. Jie nemano, 
jog vyrui ir žmonai visada privalu vienodai vadovautis savo protu ir 
išmanymu, tačiau pripažįsta, kad moteris išmanymu nenusileidžia vy- 
rui ir kad jos protas toks pat įžvalgus, kaip ir jo. 

Tad amerikiečiai, nors ir pripažinę moters žemesnę padėtį visuo- 
menėje, padarė viską, ką galėjo, kad sulygintų ją su vyru intelekto ir 
moralės sferoje, ir šitai, mano nuomone, rodo, jog jie puikiai suvokia 
tikrąją demokratinės pažangos esmę. 

Savo ruožtu galiu drąsiai tvirtinti, jog, nors Jungtinėse Valstijose 
moters gyvenimas apsiriboja namais ir nors ji tam.tikru požiūriu labai 
priklausoma, niekur kitur pasaulyje jos padėtis nėra tokia garbinga. Ir 
dabar, baigdamas tą knygą, kurioje atskleidžiau, kokių didelių laimė- 
jimų yra pasiekę amerikiečiai, paklaustas, kokia yra pagrindinė to ne- 
paprasto tautos klestėjimo ir tolydžio didėjančios galios priežastis, at- 
sakyčiau, jog didžiausios įtakos tam turėjo moters išaukštinimas. 


XIII SKYRIUS 


KAIP LYGYBĖ SAVAIME SUSKIRSTO 
AMERIKIEČIUS Į GAUSYBE SMULKIŲ PRIVAČIŲ DRAUGIJŲ 


Būtų galima susidaryti nuomonę, jog demokratinių institucijų ga- 
lutinis ir neišvengiamas uždavinys — suburti draugėn piliečius tiek 
privačiame, tiek viešajame gyvenime ir priversti juos visus gyventi 
bendrai. 

Tai būtų labai nemokšiškas ir tironiškas požiūris į demokratijos dė- 
ka gimusią lygybę. 

Nėra tokios santvarkos nei įstatymų, kurie sugebėtų padaryti žmo- 
nes tokius panašius vienas į kitą, jog jie negalėtų bent kiek skirtis iš- 
silavinimu, turtingumu ir polinkiais, ir, nors skirtingiems Žmonėms 
kartais gali būti naudinga bendrai imtis kokio darbo, reikia manyti, 
kad tai niekad nesuteiktų jiems malonumo. Tad kiekviena proga jie vi- 
sada stengtųsi išsprūsti iš įstatymų leidėjo rankos ir, vienaip ar kitaip 
ištrūkdami iš nubrėžtų ribų, greta valstybės masto visuomenės steigtų 
smulkias privačias draugijas, kuriose juos vienytų panašios socialinės 
sąlygos, papročiai ir moralės principai. 

Jungtinėse Valstijose piliečiai neturi jokio pranašumo vienas prieš 
kitą; jie neprivalo nei klausyti, nei gerbti vienas kito; jie visi drauge 
prisideda prie teisingumo vykdymo ir valstybės valdymo ir paprastai 
renkasi draugėn tik svarstyti reikalų, turinčių įtakos bendram likimui, 
bet niekada nesu girdėjęs, kad būtų raginami vienodai linksmintis ar 
dideliu būriu pramogauti toje pačioje vietoje. 

Amerikiečiai, lengvai bendraujantys, noriai dalyvaujantys dideliuo- 
se politiniuose sambūriuose, valstybės valdymo organų ir teismų dar- 
be, priešingai, susiskirsto į nedideles, uždaras, labai apgalvotai subur- 
tas draugijas, kai nori pasimėgauti privataus gyvenimo malonumais. 
Kiekvienas amerikietis mielai pripažįsta visus bendrapiliečius sau ly- 
giais, bet kviečiasi į svečius tik nedaugelį draugų ir pažįstamų. 

Man tai atrodo savaime suprantama. Kuo labiau plečiasi visuome- 
ninės veiklos sfera, tuo labiau siaurėja privataus bendravimo sritis. Aš 
anaiptol nemanau, kad naujų visuomenių piliečiai galų gale ims gy- 
venti bendrai, — priešingai, mane ima baimė, jog galop jie susiskal- 
dys į labai mažas grupeles. 

Valdant aristokratijai, įvairūs sluoksniai sudaro tarytum dideles už- 
daras bendruomenes, kur nieko neįsileidžiama ir iš kur nieko neišlei- 
džiama. Tarp tų sluoksnių nėra jokių ryšių, tačiau kiekvieno sluoks- 
nio viduje Žmonės kasdien bendrauja. Netgi tada, kai nedera jų cha- 
rakteriai, juos suartina tam sluoksniui būdingos elgesio taisyklės. 

Tačiau, kai nei įstatymai, nei papročiai nepadeda užmegzti dažnų 
ir įprastų santykių tarp Žmonių, lemia atsitiktinis nuomonių ir polin- 
kių sutapimas, — taip atsiranda begalė privačių draugijų. 

Demokratinėse šalyse, kur piliečiai niekada labai nesiskiria vieni 
nuo kitų ir savaime yra tokie artimi, jog akimoju gali susilieti į bend- 
rą masę, susidaro daugybė dirbtinių ir savavališkų, neteisėtų grupe- 
lių, — šitokiu būdu kiekvienas stengiasi pasitraukti į nuošalę ir kaip 
nors išsilaikyti, būgštaudamas, kad jo nenusineštų minia. 

Kitaip ir negali būti, nes įmanoma pakeisti Žmonių įkurtas institu- 
cijas, bet ne patį žmogų. Kad ir kaip stengtųsi visuomenė visus pilie- 
čius paversti lygiais ir panašiais, kiekvienas Žmogus, norėdamas išlikti 
orus, visada stengsis atitrūkti nuo bendro lygmens ir kur nors susikur- 
ti sau naudingą nelygybę. 

Aristokratinėje visuomenėje Žmones atitveria aukštos neišgriauna- 
mos sienos; demokratinėje visuomenėje juos skiria gausybė beveik ne- 
regimų gijų, tolydžio trūkinėjančių ir nusidriekiančių įvairiomis link- 
mėmis. 

Taigi, kad ir kaip būtų įsigalėjusi lygybė demokratinėse šalyse, kad 
ir kokia didelė būtų valstybės vienybė, joje vis tiek visada kursis gau- 
sybė smulkių privačių draugijų. Tačiau nė viena jų savo elgsena ne- 
primena aukštuomenės, aristokratijos, valdžiusios valstybę. 


XIV SKYRIUS 
KAI KURIOS PASTABOS APIE AMERIKIEČIŲ ELGSENĄ 


Iš pirmo žvilgsnio tarsi nėra nieko nereikšmingesnio už žmogaus 
elgsenos išorines formas, ir vis dėlto joms Žmonės skiria didžiausią 
dėmesį. Jie pripranta prie visko, bet niekaip negali priprasti gyventi 
bendruomenėje, kur prigijusios kitokios manieros. Tad verta rimtai 
pagvildenti, kokią įtaką Žmonių elgsenai daro socialinė ir politinė vi- 
suomenės sankloda. 

Apskritai elgseną sąlygoja papročiai; be to, jos normas kartais nu- 
sistato susitarę žmonės. Žodžiu, jos yra ir įgimtos, ir įgytos. 

Kai žmonės suvokia, kad jų pranašumas visuomenėje pripažįstamas 
be jokių pastangų ir prieštaravimų, kai kasdie:: turi prieš akis didelius 
tikslus ir jų siekia smulkmenas palikdami kitiems, ir kai gyvena ap- 
supti turtų, kurių patys neįsigijo ir nebijo netekti, savaime supranta- 
ma, jie iš aukšto, net su panieka Žiūri į menkaverčius dalykus ir mate- 
rialinius gyvenimo rūpesčius, jų mintims būdingas natūralus didingu- 
mas, kuris atsispindi žodžiuose ir elgesyje. 

Demokratinėse šalyse žmonių elgesys ir manieros nelabai pasižy- 
mi didingumu, nes labai menkas ir ribotas yra kasdienis gyvenimas. 
Dažniausiai jis būna pernelyg paprastas, nes mintis retai kada atsiplė- 
šia nuo namų rūpesčių. 

Tikrasis elgsenos ir manierų didingumas visada pasireiškia mokė- 
jimu būti ten, kur pridera, nei aukščiau, nei Žemiau; jis prieinamas tiek 
valstiečiui, tiek valdovui. Demokratinėse šalyse, kur kiekviena padė- 
tis atrodo abejotina, Žmonės dažniausiai išpuikę, pasipūtę, jų elgesys 
labai retai būna didingas. Be to, jų etiketas niekad nebūna nei gerai ap- 
galvotas, nei išpuoselėtas. 

Demokratinėse šalyse žmonės pernelyg kilnojasi iš vienos vietos į 
kitą, kad kokia nors asmenų grupė galėtų nustatyti elgesio normas ir 
reikalauti, kad jų būtų laikomasi. Kiekvienas tenai elgiasi, kaip išma- 
no, ir užtat krinta į akis daug nenuoseklumų, nes elgesį sąlygoja vei- 

kiau kiekvieno Žmogaus jausmai ir pažiūros negu idealus pavyzdys, iš 
anksto teikiamas visiems sekti. 

Tai visados labiau pastebima ką tik sužlugus aristokratijos valdžiai, 
negu tada, kai ji jau seniai yra nuversta. 

Naujos valstybinės institucijos ir nauji moralės principai suvienija ir 
dažnai priverčia bendrai gyventi visiškai skirtingo išsilavinimo ir papro- 
čių Žmones, todėl čia ir tokia didelė manierų įvairovė. Žmonės dar pri- 
simena, jog kitados būta griežtų mandagumo taisyklių, bet niekas jau 
nebežino, nei kokių jų būta, nei kur dabar jų ieškoti. Žmonės nebeturi 
bendrų elgesio normų, bet dar nėra apsisprendę be jų išsiversti, tad kiek- 
vienas stengiasi iš senų papročių liekanų sudurstyti šiokias tokias tai- 
sykles, kurios taip kaitaliojamos, jog Žmonių elgsena pasidaro visai ne- 
reglamentuota, jų manieros nėra nei didingos kaip aristokratinėje visuo- 
menėje, nei juo labiau paprastos ir laisvos, kaip kartais pastebime 
demokratinėse šalyse; jos ir suvaržytos, ir drauge visai nevaržomos. 

Tai nėra normalu. 

Kai lygybė galutinai įsiviešpatauja ir įsisenėja, būdami daugmaž tų 
pačių pažiūrų ir darydami maždaug tą patį, visi žmonės pradeda ir vie- 
nodžiau mąstyti, todėl jiems nereikia susitarti ar mėgdžioti vienas ki- 
to, kad panašiai elgtųsi ir kalbėtų; jų manierose esama šiokių tokių nu- 
krypimų, bet nematyti didelio skirtumo. Savo elgsena šie Žmonės nie- 
kad nebūna idealiai panašūs, nes neseka tuo pačiu pavyzdžiu; jie 
pernelyg nesiskiria vienas nuo kito, nes jų socialinė padėtis beveik 
vienoda. Iš pirmo žvilgsnio gali pasirodyti, jog visi amerikiečiai elgia- 
si tapačiai, ir, tik įdėmiau pasižiūrėjus, įmanoma įžvelgti individualių 
bruožų, kuriais kiekvienas skiriasi nuo visų kitų. 

Anglai labai šaiposi iš amerikiečių elgsenos bei manierų, bet įdo- 
miausia, jog daugelis tų pašaipūnų priklauso Anglijos viduriniajam 
sluoksniui, kuriam taip pat šie juokeliai taikytini. Negailestingieji kri- 
tikai patys gana nuosekliai laikosi tų normų, kurias pliekia Ameriko- 
je; jie nepastebi, jog tyčiojasi patys iš savęs, tuo džiugindami savo 
krašto aristokratiją. 

Niekas taip nekenkia demokratijai, kaip jos papročiai ir etiketai. 
Daugelis žmonių mielai susitaikytų su jos blogybėmis ir ydomis, bet 
negali pakęsti jai būdingų manierų. 

Bet aš negalėčiau pasakyti, jog demokratinių tautų elgesys neturi 
nieko pagirtina. 


APIE AMERIKIEČIŲ ELGSENĄ 677 


Aristokratinėje visuomenėje visi tie, kurie gretinasi prie valdančių- 
jų, paprastai stengiasi į juos panėšėti ir labai juokingai, tiesiog bana- 
liai juos mėgdžioja. O demokratinės tautos, nors ir neturėdamos gero 
tono taisyklių pavyzdžio, bent jau apsaugotos nuo kasdieninių susidū- 
rimų su to pavyzdingo elgesio karikatūromis. 

Demokratinėse šalyse Žmonių elgesys nėra toks rafinuotas kaip ari- 
stokratinėje visuomenėje, bet nėra ir storžieviškas. Čia neišgirsi nei 
prastuomenės blevyzgų ar keiksmų, nei aukštuomenės taurių ir subti- 
lių pokalbių. Tų šalių papročiai dažnai būna vulgarūs, bet nei šiurkš- 
tūs, nei niekingi. 

Jau sakiau, jog demokratinėje šalyje būtų neįmanoma sudaryti ge- 
ro elgesio taisyklių vadovo. Tai ir nepatogumas, ir privalumas. Ari- 
stokratinėje visuomenėje gero tono taisyklės visus tarsi paženklina 
tuo pačiu antspaudu, todėl, nors ir turėdami savitų bruožų ir polin- 
kių, tos pačios klasės atstovai pasidaro panašūs; taisyklės dabina ir 
slepia prigimtį. Demokratinėse šalyse žmonių elgesys nebūna toks 
apgalvotas ir manieringas, užtat dažniausiai nuoširdus. Čia manieros 
yra tarytum retas, prastai nuaustas šydas, pro kurį kuo gražiausiai 
matyti kiekvieno tikrieji jausmai ir mintys. Tad elgesio forma puikiai 
atitinka jo turinį: kuo Žmonijos paveikslas mažiau išdabintas, tuo jis 
tikresnis. Galima padaryti išvadą, jog demokratija ne tik neskiepija 
žmonėms elgesio normų, bet, priešingai, tam tikra prasme net truk- 
do jas susikurti. 

Kartais demokratinė visuomenė gali pasižymėti ir aristokratijai bū- 
dingais jausmais, aistromis, dorybėmis bei ydomis, bet čia niekada ne- 
išvysime jai būdingų manierų. Įvykus demokratinei revoliucijai, jos 
pražūva ir nesugrąžinamai dingsta. 

Atrodo, jog aristokratinės manieros turėtų būti ilgaamžiškiausios, 
nes, netekusi savo turtų ir valdžios, aristokratija dar kurį laiką jas iš- 
saugo, tačiau ir netvariausios, nes, vos tik joms išnykus, jų nebelieka 
nė pėdsako; ir tuo metu, kai jų nebėra, sunku nusakyti, kokios jos bu- 
vo. Tas stebuklas įvyksta, vos pasikeitus visuomenės socialinei sanklo- 
dai, ir pakanka kelių kartų, kad jos būtų visai užmirštos. 

Žlugus aristokratijai, pagrindiniai jos bruožai lieka įamžinti istori- 
jos puslapiuose, tačiau subtilios ir grakščios jos manieros dingsta iš 
žmonių atminties vos tik jai sužlugus. Nebematydamas savo akimis, 
niekas nebegali jų net įsivaizduoti. Niekas nei pastebi, nei pajunta, 

kaip jos pranyksta. Mat, norint patirti rafinuotą malonumą, kurį teikia 
gražios taurios manieros, reikia turėti subtilų papročių ir auklėjimo iš- 
ugdytą skonį; nykstant manieroms, dingsta ir žavėjimasis jomis. 

Taigi demokratinė visuomenė ne tik negali turėti aristokratinių ma- 
nierų, bet apie jas nei nutuokia, nei jų trokšta. Ji net jų neįsivaizduo- 
ja; atrodo, jog tokių normų niekada nėra buvę. 

Neverta dėl jų per daug graužtis, tik galima apgailestauti, kad jų ne- 
bėra. 

Aš Žinau, jog labai rafinuotų manierų žmonės neretai būdavo itin 
šiurkštūs ir niekingi; rūmuose buvo įprasta didingomis manieromis 
dangstyti žemus polinkius. Tačiau nors aristokratijos elgesys neskatin- 
davo dorybių, kartais bent suteikdavo žavesio pačiai dorybei. Šiaip ar 
taip, būdavo įspūdinga matyti labai stiprų ir gausų sluoksnį, savo el- 
gesiu tarytum atskleidžiantį įgimtą jausmų ir minčių taurumą, polin- 
kių grožį ir rafinuotą mandagumą. 

Aristokratijos manieros Žmogaus prigimtį papuošė gražiomis iliu- 
zijomis, ir nors tas vaizdinys dažniausiai būdavo apgaulingas, jis teik- 
davo kilnaus pasitenkinimo. 


XV SKYRIUS 


APIE AMERIKIEČIŲ ORUMĄ IR APIE TAI, 
KODĖL JIE VIS TIEK DAŽNAI NEAPGALVOTAI ELGIASI 


Demokratinių kraštų gyventojų visiškai netraukia tos naivios, triuk- 
šmingos ir šiurkščios pramogos, kurias taip mėgsta aristokratijos val- 
domų šalių prastuomenė. Jie laiko jas vaikiškomis ir kvailomis. Bet jie 
nelabai linkę ir į aristokratijos mėgstamus rafinuotus intelektinius ma- 
lonumus. Iš malonumų jie tikisi ko nors apčiuopiama ir vertinga, no- 
rėdami ne tik patirti džiaugsmą, bet ir gauti kokios nors naudos. 

Aristokratijos valdomų kraštų žmonės visa širdimi atsiduoda triuk- 
šmingai, pakrikai linksmybei, trokšdami ūmai pamiršti gyvenimo ne- 
gandas. Demokratinių šalių gyventojai jokiu būdu nenori atitrūkti nuo 
savo kasdienybės ir visada apgailestauja nuo jos atsiplėšę. Vietoj tų 
Ilengvapėdiškų linksmybės protrūkių jie verčiau renkasi orias ramias 
pramogas, kurios labiau primena jų kasdienius reikalus ir neleidžia jų 
visiškai pamiršti. 

Užuot laisvalaikiu nuėjęs smagiai pasišokti į kokią viešą vietą, kaip 
tai daro jo amato Žmonės Europoje, amerikietis sėdi namuose ir ge- 
ria. Jis turi išsyk du malonumus: apgalvoja savo reikalus ir drauge pa- 
doriai svaiginasi namie. 

Man atrodė, jog anglai — pati rimčiausia pasaulio tauta, bet, pama- 
tęs amerikiečius, pakeičiau savo nuomonę. 

Nesakau, kad temperamentas neturi įtakos Jungtinių Valstijų gy- 
ventojams, bet, šiaip ar taip, manau, jog valstybinės institucijos jam 
daro didesnį poveikį. 

Mano nuomone, amerikiečių orumą ir nuosaikumą iš dalies sąlygo- 
ja išdidumas. Demokratinėse šalyse netgi vargšas pats sau atrodo esąs 
labai reikšmingas. Jam malonu galvoti apie save, jis yra įsitikinęs, jog 
kiti taip pat jį stebi, todėl kruopščiai apsvarsto kiekvieną žodį bei poel- 
gį ir nepasiduoda jausmams, bijodamas atskleisti savo trūkumus. Jis įsi- 
vaizduoja, kad, norėdamas atrodyti orus, turi būti rimtas. 

Bet aš pastebiu kitą, kur kas intymesnę ir didesnę priežastį, dėl ku- 
rios amerikietis instinktyviai įsiteigia šitaip mane stebinantį rimtumą. 

Despotizmo laikais žmonės retkarčiais pasiduoda beprotiškai link- 
smybei, bet šiaip yra niūrūs ir baimės sukaustyti. 

Viešpataujant absoliutinei monarchijai, švelninančiai papročius ir 
moralės principus, žmonės dažniausiai smagūs, gerai nusiteikę, nes, 
naudodamiesi tam tikra laisve ir būdami gana saugūs, neturi didelių 
rūpesčių, o laisvų kraštų Žmonės, priešingai, būna labai rimti ir susi- 
rūpinę, nes nuolat brandina kokį nors pavojingą arba sunkiai įgyven- 
dinamą sumanymą. 

Ypač tai būdinga laisvoms tautoms, sukūrusioms demokratinę san- 
tvarką. Tuomet visuose visuomenės sluoksniuose yra daugybė Žmonių, 
nuolat įsigilinusių į svarbius valstybės reikalus, bet esama ir tokių, ku- 
rie, nė neketindami rūpintis šalies likimu, visomis išgalėmis stengiasi 
susikurti savo gerovę. Tokioje visuomenėje rimtumas būdingas ne tik 
kai kuriems Žmonėms, bet tampa nacionalinio charakterio bruožu. 

Turiu galvoje nedideles Antikos laikų demokratines respublikas, ku- 
rių piliečiai rinkdavęsi aikštėse su rožių vainikais, kone ištisai šokdavę 
ir rengdavę spektaklius. Tikiu buvus tokias respublikas ne ką daugiau, 
negu tikiu Platono respublika, o jeigu viskas būdavo taip, kaip pasako- 
jama, galiu drąsiai tvirtinti, jog tos respublikos iš esmės skyrėsi nuo mū- 
sų laikų demokratinių šalių, o jas sieja nebent pavadinimas. 

Beje, nereikia manyti, jog, apsikrovę darbais, demokratinių šalių 
gyventojai prašosi užuojautos. Priešingai, jie labai brangina savo pa- 
dėtį. Gyvenimas jiems atrodytų niekam tikęs, jeigu kas nors juos 1š- 
vaduotų nuo amžinų rūpesčių. Jie labiau prisirišę prie savo kasdieniš- 
kų reikalų negu aristokratai prie pramogų. 

Tačiau kodėl, būdami tokie rimti, demokratinių šalių žmonės kar- 
tais labai neapgalvotai elgiasi? 

Amerikiečiai, iš pažiūros beveik visada tokie orūs ir šaltakraujiš- 
ki, vis dėlto dažnai pasiduoda kokiai ūmiai aistrai arba skubotai nuo- 
monei ir peržengia sveiko proto ribas. Ir tuomet labai rimtai pridaro 
keisčiausių kvailysčių. 

Tai neturėtų stebinti. 

Besaikis viešumas sudaro prielaidas neišmanymui. Despotizmo lai- 
kais Žmonės nežino, kaip elgtis, nes niekas jiems to nenurodo. Demo- 
kratinėse šalyse jie dažnai elgiasi, kaip šauna į galvą, nes juos moko 

visi. Pirmieji nieko nežino, antrieji viską pamiršta. Jie nesuvokia es- 
mės, nes jų dėmesį blaško gausybė detalių. 

Ima nuostaba, kai kartais kokios nors laisvos, demokratinės šalies 
valstybės veikėjas prišneka nesąmonių ir nesusikompromituoja, o ab- 
soliutinės monarchijos laikais keli netyčia išsprūdę Žodžiai amžinai ir 
negrąžinamai pražudo tokio Žmogaus reputaciją. 

Tai paaiškėja prisiminus, ką jau esu anksčiau sakęs. Kai Žmogus 
kreipiasi į didelę minią, daugelio Žodžių neišgirstama, jie tuoj išdyla 
iš atminties, tačiau, kalbant nebyliai ir sustingusiai miniai, puikiai gir- 
dėti menkiausias kuždesys. 

Demokratinių šalių Žmonės nenustygsta vienoje vietoje; vis kitaip 
klostantis aplinkybėms, jie amžinai kilnojasi iš vienos vietos į kitą, 
ir jų gyvenime beveik visada atsitinka kas nors netikėta, nenumaty- 
ta. Tad jie dažnai priversti daryti tai, ko nelabai moka, kalbėti tai, ko 
nelabai supranta, ir imtis tokių darbų, kuriems neturi ilgainiui susi- 
dariusių įgūdžių. 

Aristokratinėje visuomenėje kiekvienas turi užsibrėžęs vienintelį 
tikslą ir tolydžio jo siekia, o demokratinėse šalyse Žmogaus gyveni- 
mas sudėtingesnis; retas Žmogus nesiekia išsyk kelių tikslų, ir dažniau- 
siai jie labai skiriasi vienas nuo kito. Kadangi žmogus negali visko ge- 
rai išmanyti, jis puikiausiai tenkinasi paviršutiniškomis žiniomis. 

Demokratinės šalies gyventoją spiria ne vargas, bet norai, nes vi- 
sos gėrybės, kurias mato aplinkui, jam atrodo pasiekiamos. Tad jis vis- 
ką daro paskubom, tenkinasi tuo, kas maždaug atitinka poreikius, ir 
sustoja tik trumpą akimirką žvilgtelėti, ką nuveikęs. 

Jo domėjimasis viskuo yra nepasotinamas ir drauge pasotinamas 
kuo mažiausiomis sąnaudomis, nes jis trokšta veikiau greit ir daug su- 
žinoti, negu gerai ko nors išmokti. 

Jam visad trūksta laiko, ir jis veikiai netenka noro į ką nors gilin- 
tis, nes skuba griebtis vis ko nors kito. 

Tad demokratinių šalių Žmonės yra rimti, nes socialinės ir politi- 
nės sąlygos juos skatina tolydžio rūpintis svarbiais dalykais, ir jie vei- 
kia neapgalvotai todėl, kad nė vienam tų dalykų neskiria pakankamai 
laiko ir dėmesio. 

Nedėmesingumą reikia laikyti didžiausia demokratijos yda. 


XVI SKYRIUS 


KoDkĖL AMERIKIEČIŲ TAUTINIS IŠDIDUMAS 
NEPASOTINAMESNIS IR KARINGESNIS NEGU ANGLŲ 


Visos laisvos tautos didžiuojasi savimi, tačiau kiekvienos jų tauti- 
nis išdidumas pasireiškia kitoniškai (žr. Paaiškinimai, D). 

Bendraudami su užsieniečiais, amerikiečiai nepakenčia menkiau- 
sios kritikos ir nepasotinamai trokšta pagyrimų. Jiems patinka kad ir 
menkutė pagyra, bet juos retai patenkina net įteikliausia liaupsė. Jie 
neduoda jums ramybės, stengdamiesi išpešti kuo daugiau pagyrimų, o 
jeigu jūs nepasiduodate, patys ima girtis. Būtų galima manyti, jog, abe- 
jodami savo nuopelnais, jie trokšta kas akimirką grožėtis savimi. Jų iš- 
didumas ne tik nepasotinamas, bet ir nekantrus bei pavydus. Tolydžio 
reikalaudami pamaloninimo, jie nieko neduoda mainais, tik tarytum 
prašo išmaldos ir drauge karingai ieško kliaučių. 

Aš sakau amerikiečiui, kad jis gyvena gražioje šalyje, o jis atker- 
ta: „Jūsų tiesa. Kitos tokios nėra pasaulyje!“ Aš Žaviuosi laisve, ku- 
ria naudojasi Jungtinių Valstijų gyventojai, 0 jis atšauna: „Laisvė — 
tai brangenybė, bet nedaugelis tautų jos verti!“ Aš pagiriu tvirtus mo- 
ralės principus, viešpataujančius Jungtinėse Valstijose, 0 jis atrėžia: 
„Aš manau, jog užsienietį, pripratusį prie visur kitur klestinčio ištvir- 
kimo, turėtų sukrėsti tai, ką jis čia regi!“ Pagaliau leidžiu jam vie- 
nam pamąstyti, bet jis vėl nerimsta ir tol neatstoja nuo manęs, kol ga- 
liausiai priverčia pakartoti viską, ką jau esu jam sakęs. Sunku įsivaiz- 
duoti įkyresnį ir plepesnį patriotizmą. Jis nukamuoja netgi tuos, 
kurie juo žavisi. 

Anglai visiškai kitokie. Anglas ramiai mėgaujasi tikrais arba taria- 
mais pranašumais, pasak jo, būdingais jo šaliai. Jis negiria kitų šalių, 
bet ir nereikalauja pagyrimų savajai. Jo nejaudina nei svetimšalių kri- 
tinis požiūris, nei jų pagyrimai. Jis ironiškai ir drauge santūriai stebi 
pasaulį, juo nesidomėdamas. Jo išdidumui nereikia peno; jis tenkinasi 
pačiu savimi. 

Stebėtina tai, kad abi tautos, dar neseniai sudariusios vieną, tokios 
skirtingos savo kalbėsena ir jausena. 

Aristokratinėse šalyse didikai turi labai didelių privilegijų, kurio- 
mis remiasi jų išdidumas, ir nesistengia naudotis jų teikiamais priva- 
lumais. Paveldėję tas privilegijas, jie laiko jas tarytum dalimi savęs ar 
bent jau jiems priklausančia prigimtine teise. Tad nepuikuoja savo pra- 
našumu ir nė neketina girtis tomis privilegijomis, kurios kiekvienam 
akivaizdžios ir kurių niekas neginčija. Jų padėtis jiems nekelia nuo- 
stabos nei noro apie tai kalbėti. Jie ramiai, santūriai gyvena, apsupti 
vienatviškos didybės, įsitikinę, jog ir be jokių pastangų yra visų ma- 
tomi ir jog niekas nedrįs į jų būvį kėsintis. 

Kai valstybės reikalus tvarko aristokratai, jų tautinis išdidumas sa- 
vaime santūrus, jie atrodo viskam abejingi ir pasipūtę; kiti visuome- 
nės sluoksniai stengiasi juos mėgdžioti. 

Tačiau kai socialinės sąlygos menkai tesiskiria, svarbūs net ma- 
žiausi pranašumai. Kadangi kiekvienas mato aplinkui milijoną Žmo- 
nių, turinčių tolygių ar panašių pranašumų, išdidumas pasidaro reik- 
lus ir pavydus; jis laikosi įsikibęs menkniekių ir atkakliai juos gina. 

Demokratinėse šalyse, kur socialinė padėtis labai nepastovi, žmo- 
nės beveik visada naudojasi ką tik įgytais pranašumais, todėl jiems be 
galo malonu jais didžiuotis, girtis kitiems ir patiems mėgautis, o ka- 
dangi kiekvieną akimirką gali jų netekti, nuolat nerimastauja ir sten- 
giasi parodyti, jog vis dar jais naudojasi. Demokratinių šalių gyven- 
tojai myli savo kraštą taip, kaip myli save, tad didžiavimasis savimi 
paprastai sutampa su nacionaliniu pasididžiavimu. 

Baimingą ir nepasotinamą demokratinių tautų išdidumą skatina ly- 
gybė ir gyvenimo sąlygų kaita; jį patiria net kilmingiausi aristokratai 
tais trumpučiais gyvenimo tarpsniais, kai jų padėtis kiek susvyruoja ar 
darosi bent kiek ginčytina. 

Aristokratija visada iš esmės skiriasi nuo visų kitų klasių didelė- 
mis, iš kartos į kartą perduodamomis privilegijomis. Retkarčiais pasi- 
taiko, jog kai kurie jos nariai skiriasi vienas nuo kito nedideliais lai- 
kinais pranašumais, kurių jie gali kasdien netekti ir vėl įsigyti. 

Yra pasitaikę, kad galingos aristokratijos atstovai, susirinkę sosti- 
nėje arba karaliaus dvare, įnirtingai grumdavosi dėl tuščių privilegijų, 
priklausančių nuo mados užgaidų arba šeimininko valios. Tuomet jie 
užsidegdavo vienas kitam tokiu pat vaikišku pavydu, kuriuo dega de- 

mokratinių šalių Žmonės, tokiu pat karštu geismu pasiglemžti men- 
kiausius kitų, jiems lygių, ginčytinus privalumus ir tokiu pat nenumal- 
domu noru parodyti visiems pranašumus, kuriais naudojasi. 

Jei karaliaus dvariškiai kada nors yra jautę tautinį išdidumą, nea- 
bejoju, kad jis buvo panašus į tą, kuris būdingas demokratinių šalių pi- 
liečiams. 


XVII SKYRIUS 


KopėL JUNGTINIŲ VaALSTIJŲ 
VISUOMENĖ ATRODO iR TOKIA JUDRI, 
PERMAININGA, IR TOKIA VIENODA 


Atrodo, niekas negalėtų sukurstyti ir patenkinti tokio didelio susi- 
domėjimo kaip Jungtinių Valstijų visuomenė. Joje be atvangos kinta 
turtai, idėjos, įstatymai. Net pati gamta čia darosi permaininga — ši- 
taip ją kasdien keičia žmogaus ranka. 

Tačiau ilgainiui ši judri, veikli visuomenė 1ma atrodyti vienoda, 
ir Žiūrovas, kurį laiką stebėjęs tą permainingą reginį, pradeda nuo- 
bodžiauti. 

Aristokratinėje visuomenėje kiekvienas Žmogus tarytum pririštas 
prie savo vietos, tačiau Žmonės čia visiškai nepanašūs; jų aistros, pa- 
žiūros, įpročiai ir polinkiai iš esmės skiriasi. Jokių permainų, bet vis- 
kas skirtinga. 

Demokratinėse šalyse, priešingai, visi žmonės panašūs ir daro 
maždaug tą patį. Tiesa, visi jie veikiami Žiauraus ir nuolatinio atsi- 
tiktinumų žaismo, bet, kadangi tolydžio kartojasi tos pačios sėkmės 
ir tos pačios nesėkmės, skiriasi nebent veikėjų vardai, o spektaklis 
vis toks pat. Amerikiečių visuomenė iš pažiūros atrodo judri, nes 
nuolat keičiasi Žmonės ir reiškiniai, ir drauge monotoniška, nes vi- 
sos permainos panašios. 

Demokratijos laikais gyvenantys žmonės apsėsti aistrų, tačiau dauge- 
lis jų susijusios su turto geismu arba jo sužadintos. Ir anaiptol ne dėl to, 
kad jų sielos menkesnės, o dėl to, kad tokiais laikais viską lemia pinigai. 

Kai visi piliečiai yra nepriklausomi ir abejingi vieni kitiems, kito 
Žmogaus pagalbos galima sulaukti tik mokant grynais, o tai be galo pa- 
didina turto panaudojimo galimybes ir jo vertę. 

Seniesiems kriterijams netekus galios, žmogus nebeišsiskiria iš ki- 
tų nei kilme, nei padėtimi, nei profesija, o jeigu ir skiriasi, tai labai 
menkai; be pinigų, neliko beveik nieko, kas galėtų suteikti žmogui re- 

gimą pranašumą ir iškelti virš bendro lygmens. Turtinis skirtumas di- 
dėja nykstant arba mažėjant visiems kitiems skirtumams. 

Aristokratinėje visuomenėje pinigai patenkina tik vieną kitą iš ne- 
suskaitomos gausybės troškimų; demokratinėje šalyje, atrodo, jie gali 
patenkinti visus. 

Tad Jungtinėse Valstijose turto geismas paprastai yra pagrindinė ar- 
ba papildoma žmonių veiklos ir elgesio paskata. Tai susieja visas jų 
aistras tarytum giminystės ryšiais ir netrukus paverčia jų gyvenimą 
varginančiu reginiu. 

Amžinas tos pačios aistros kartojimasis ilgainiui pasidaro monoto- 
niškas, kaip ir visos priemonės tai aistrai patenkinti. 

Tokioje taikioje ir teisėtai tvarkomoje demokratinėje šalyje kaip 
Jungtinės Valstijos, kur nei karas, nei valstybinė tarnyba, nei nusavi- 
nimas valstybės naudai negali praturtinti žmogaus, turto geismas ska- 
tina visus imtis verslų ir pramonės. Tačiau pramonė, dažnai sukelianti 
didelių suiručių ir didelių nelaimių, gali klestėti tik esant nusistovėju- 
siems įgūdžiams ir tolydinei, ilgai labai vienodų smulkių veiksmų se- 
kai. Kuo stipresnės žmogaus aistros, tuo labiau nusistovėję jo įpročiai 
ir tuo vienodesni jo poelgiai ir veiksmai. Galima sakyti, jog amerikie- 
čiai yra tokie griežtai nuoseklūs kaip tik dėl savo stiprių geismų. Tie 
geismai drumsčia jiems protus, bet užtat sudrausmina gyvenimą. 

Tai, ką sakau apie amerikiečius, tinka beveik visiems šių dienų 
žmonėms. Žmonija nebežino, kas yra įvairovė: visuose žemės kampe- 
liuose matome žmones taip pat elgiantis, kalbant, panašiai mąstant ir 
jaučiant. Tai atsitinka ne tik todėl, kad visos tautos artimiau bendrau- 
ja ir stengiasi mėgdžioti viena kitą, bet ir dėl to, kad kiekvienos šalies 
žmonės, vis labiau atsisakydami kokiai kastai, profesijai, giminei bū- 
dingų jausmų ir pažiūrų, drauge priartėja prie to, kas esminga žmogui 
ir kas visur vienoda. Taip jie darosi panašūs, net ir nemėgdžiodami 
vieni kitų. Jie tarytum keliauninkai, pasklidę po didžiulę girią, kur vi- 
si keliai veda į vieną vietą. Jeigu jie visi drauge pastebės, kur yra toji 
vieta, ir pasuks į tą pusę, nejučia susitiks neieškodami, nematydami ir 
nepažindami vieni kitų, ir galiausiai nustebs pamatę visus susirinku- 
sius toje pačioje vietoje. Visos tautos, kurios savo studijų ir mėgdžio- 
jimo objektu renkasi ne paskirą žmogų, bet žmogų apskritai, galų ga- 
le susitiks, tų pačių papročių jungiamos, kaip tie keliauninkai susitiko 
girios vidury. 


XVIII SKYRIUS 


APIE GARBE! JUNGTINĖSE VALSTIJOSE 
IR DEMOKRATINĖSE VISUOMENĖSE 


Atrodo, jog Žmonės, formuodami viešąją nuomonę apie kitų, į sa- 
ve panašių darbus, naudojasi dviem skirtingais metodais: vienu atve- 
ju griebiasi visame pasaulyje paplitusių sąvokų „teisinga“ ir „neteisin- 
ga“, kitu — remiasi ypatingais kriterijais, būdingais tik tam tikram 
kraštui ir laikotarpiui. Dažnai atsitinka taip, jog tiedu metodai skiria- 
si; kartais jie prieštarauja vienas kitam, bet niekad ištisai nesutampa 
ir vienas kito nepaneigia. 

Garbė savo didžiausios viešpatystės laikais turėjo daugiau įtakos 
žmogaus valiai negu religiniai įsitikinimai, ir nors Žmonės nesvyruo- 
dami ir nesipriešindami paklūsta jos reikalavimams, dar instinktyviai, 
bet stipriai jaučia, jog yra visuotinis, daug senesnis ir šventesnis įsta- 
tymas, kurio jie kartais nesilaiko, bet gerai Žino jį esant. Būta veiks- 
mų, kurie laikyti garbingais ir podraug negarbingais, — kaip antai at- 
sisakymas stoti į dvikovą. 

Man regis, tuos dalykus galima paaiškinti ne vien kaip tam tikrų 
Žmonių ar tautų užgaidą, kaip buvo aiškinama ligi šiol. 

Žmonija turi ypatingų ir visuotinių poreikių, kuriais pagrįsti mora- 
lės principai; jų nepaisymą visur ir visada Žmonės siejo su pasmerki- 
mo ir gėdos sąvokomis. Tų principų nesilaikydamas, žmogus blogai 
daro, o jeigu jų laikosi, — daro gerai. 


! Žodis „garbė“ (honneur) prancūziškai ne visada vartojamas ta pačia reikš- 
me. 
1) Pirmoji jo reikšmė yra šlove, geras vardas, pagarba, visuomenės pripa- 
žįstama už nuopelnus; šia reikšme sakoma: pelnyti garbę. 
2) Garbė reiškia ir visumą taisyklių, kuriomis vadovaujantis pelnoma šita 
garbė, šlovė, pagarba. Todėl sakoma: ras žmogus visada nuosekliai laikėsi 
garbės taisyklių, arba: jis nusižengė garbei (padorumui). 
Rašydamas šitą skyrių, žodį „garbė“ vartojau kaip tik paskutiniąja reikšme. 

Didelėje žmonijos bendruomenėje susidaro mažesnės bendruome- 
nės, vadinamos tautomis, 0 jose — dar mažesnės, vadinamos sluoks- 
niais, klasėmis arba kastomis. 

Kiekviena tų bendruomenių — nelyginant ypatinga Žmonijos rūšis 
ir, nors ji iš esmės nesiskiria nuo Žmonių visumos, vis dėlto laikosi 
skyrium ir turi jai būdingų poreikių. Atsižvelgiant į tuos ypatingus po- 
reikius, tam tikrose šalyse susiformuoja vienoks ar kitoks moralinis 
požiūris į žmonių elgesį ir veiksmus. 

Visuotinis ir nuolatinis Žmonijos rūpestis — kad Žmonės nežudytų 
vieni kitų, tačiau tam tikru metu kokia nors tauta arba klasė gali turėti 
ypatingų laikinų interesų, kai kada pateisinančių ir netgi šlovinančių 
žmogžudystę. 

Garbė yra ne kas kita, kaip toji ypatinga, visuomenės ypatingąja 
padėtimi pagrįsta taisyklė, kuria remdamasi tauta arba klasė smerkia 
arba šlovina kokį veiksmą. 

Abstrakti idėja pati neveiksmingiausia Žmogaus protui. Tad skubu 
remtis faktais. Pavyzdys man padės paaiškinti tai, ką turiu galvoje. 

Aš pasirinksiu labiausiai neįprastą pasaulyje garbės rūšį, kuri 
mums geriausiai žinoma: aristokrato garbę, gimusią feodalinėje visuo- 
menėje. Aš apibūdinsiu ją, remdamasis tuo, kas pasakyta, ir šitaip pa- 
aiškės, ką turėjau galvoje. | 

Aš nenagrinėsiu, kada ir kaip viduramžiais gimė aristokratija, ko- 
dėl ji atsiribojo nuo visos tautos, kas padėjo jai paimti valdžią ir įsi- 
tvirtinti. Aš remiuosi ja kaip Žinomu reiškiniu ir bandau išsiaiškinti, 
kodėl ji taip savitai vertino didumą Žmonių veiksmų. 

Pirmiausia mane stebina tai, jog feodalinėje visuomenėje Žmonių 
veiksmai ir poelgiai ne visada būdavo gerbiami arba smerkiami atsi- 
žvelgiant į jų vidinį turinį, jog kartais jie būdavo vertinami remiantis 
vien tuo, kas yra veikiantysis ir kas yra objektas, o tai juk nepriimtina 
visuotinei Žmonijos sąmonei. Tad kai kurie poelgiai būdavo atleistini 
prastuomenės žmogui, bet negarbingi kilmingajam; dar kitų poelgių 
vertinimas priklausė nuo to, ar jų auka yra aristokratijos atstovas, ar 
žmogus, jai nepriklausantis. 

Tie skirtingi požiūriai atsirado kilmingųjų luomui sudarant sluoks- 
nį, atskilusį nuo liaudies, kurią jie valdė pasikėlę į nepasiekiamas auk- 
štybes. Norint išlaikyti tą ypatingą padėtį, taigi ir savo galią, tam 

sluoksniui reikėjo ne tik politinių privilegijų, bet ir parankių gėrio ir 
blogio principų. 

Tai, kad kokia nors dorybė arba yda buvo priskiriama labiau ari- 
stokratijai negu prastuomenei, kad į poelgį, nuo kurio nukentėdavo 
prasčiokas, nekreipta dėmesio, o kilmingasis už tokį pat poelgį buvo 
smerkiamas, galima laikyti savivale, tačiau tai, kad žmogaus poelgiai 
laikomi gėdingais arba garbingais atsižvelgiant tik į jo socialinę 
padėtį, teįmanoma aristokratinėje visuomenėje, kurios pati sandara 
sąlygoja tokius vertinimus. Taip iš tikrųjų būta kiekvienoje šalyje, 
kur viešpatavo aristokratija. Tol, kol yra bent menkiausias jos pėd- 
sakas, tokių reiškinių vis pasitaiko: vargu ar nukentės amerikiečio re- 
putacija, jeigu jis išžagins negrę, bet, vesdamas ją, jis neteks garbės. 

Tam tikrais atvejais feodalo garbė reikalaudavo keršto — atleisti 
įžeidėjui būtų buvusi didžiulė gėda; kitais — įsakmiai liepdavo žmo- 
gui tramdyti aistras ir užgniaužti savimeilę. Ji nepripažindavo nuošir- 
dumo ir švelnumo, bet keldavo į aukštybes kilniadvasiškumą; dosnu- 
mą ji vertindavo labiau už labdarybę; leistinu praturtėjimo šaltiniu bu- 
vo laikomas lošimas ir karas, bet jokiu būdu ne darbas; buvo teikiama 
pirmenybė ne smulkioms suktybėms, bet dideliems nusikaltimams. 
Godumas piktindavo labiau negu šykštumas, dažnai buvo pritariama 
smurtui, tačiau klasta ir išdavystė visada buvo laikomos niekingais da- 
lykais. 

Tos fantastiškos nuostatos įsigaliojo ne vien jas prasimaniusiems 
įsigeidus. 

Sluoksnis, sugebėjęs iškilti į valdžią, atsidurti aukščiau už visus ki- 
tus, be to, dedąs visas pastangas išlaikyti dominuojančią padėtį, pri- 
valo ypač šlovinti tas dorybes, kurios turi didingumo ir spindesio ir 
puikiai dera su išdidumu ir valdžios geismu. Šios klasės atstovai ne- 
gailestingai griovė įgimtą vertybių sampratą, kad tik galėtų išaukštin- 
ti savo mėgstamas dorybes. Savaime suprantama, jog kai kurios spal- 
vingos ir viliojančios ydos juos traukė labiau negu taikios kuklios do- 
rybės. Taip elgtis juos skatino visuomeninė padėtis. 

Didžiausia vertybe, kai kada net pranokstančia visas kitas, vidu- 
ramžių kilmingieji laikė karinę šlovę. 

Tai dar vienas ypatingas požiūris, kurį neišvengiamai sąlygojo ypa- 
tinga visuomenės socialinė sankloda. 

Feodalinė aristokratija gimė kare ir karui; ji paėmė valdžią ginklu 
ir stengėsi ją ginklu išlaikyti. Jai nebuvo nieko svarbesnio už karinę 
šlovę, todėl savaime aišku, jog drąsa ir narsumas buvo garbinama la- 
biau už visa kita. Kiekvienas tos drąsos pasireiškimas, kad ir sveiko 
proto ar žmoniškumo kaina, atitiko laiko dvasią ir dažnai net buvo jos 
skatinamas. Žmogaus vaizduotė galėjo papildyti tą sistemą tik viena 
kita smulkmena. 

Tai, kad žmogus antausį laikė baisiu įžeidimu, už kurį jis turėjo 
dvikovoje nukauti įžeidėją, vos plekštelėjusį jam per skruostą, buvo jo 
paties nusistatymas, tačiau taisyklė, kuri neleido kilmingajam taikiai 
iškęsti įŽeidimo ir pasak kurios jis netekdavo garbės, jei, gavęs antau- 
sį, nesikaudavo, siejasi su karinės aristokratijos pagrindiniais princi- 
pais ir poreikiais. 

Tam tikra prasme galima tvirtinti, kad garbės įstatymai buvo labai 
užgaidūs, grindžiami savivale, tačiau jų savavališkumas visada buvo 
gana griežtai apribotas. Tad šitos ypatingos taisyklės, mūsų protėvių 
vadinamos garbės kodeksu, man atrodo toli gražu ne koks atsitikti- 
numas, ir tas net keisčiausias ir nenuosekliausias nuostatas aš neabe- 
jodamas palaikyčiau keleto nekintamų feodalinės visuomenės porei- 
kių rezultatu. 

Toliau nagrinėdamas feodalų garbės kodeksą politiniu požiūriu, ga- 
lėčiau nesunkiai pagrįsti jo būtinybę. 

Viduramžių socialinės sąlygos ir politinės institucijos buvo tokios, 
jog centrinė valdžia niekada tiesiogiai nevaldė piliečių. Kitaip sakant, 
patys piliečiai jos nejautė; kiekvienas žinojo, kad turi klausyti tam tik- 
ro Žmogaus. O per tą Žmogų jis buvo susijęs su visais kitais Žmonė- 
mis. Tad feodalinės visuomenės sankloda laikėsi paklusnumu senjoro 
asmeniui. Žlugus tai tvarkai, įsigalėjo anarchija. 

Beje, kiekvienas aristokratijos atstovas kasdien galėjo įsitikinti iš- 
tikimybės valstybės galvai verte, nes kiekvienas buvo senjoras ir po- 
draug vasalas ir turėjo tiek įsakinėti, tiek vykdyti įsakymus. 

Būti ištikimam savo senjorui, prireikus paaukoti dėl jo gyvybę, 
drauge su juo mėgautis sėkme ir kęsti vargus, padėti jam visuose Žy- 
giuose, kad ir kokie jie būtų, — tokios buvo feodalo garbės pagrindi- 
nės nuostatos politikos srityje. Vasalo išdavystė buvo viešosios nuo- 
monės nepaprastai rūsčiai smerkiama. Jai net buvo sugalvotas itin gė- 
dingas pavadinimas — felonija (fėlonie). 

Kita vertus, viduramžiais beveik nebūta nė pėdsakų to jausmo, ku- 
ris įkvėpdavo gyvybę Antikos laikų tautoms. Turiu galvoje patriotiz- 
mą. Pats žodis „patriotizmas“ ne per seniausiai įėjo į mūsų kalbą *. 

Feodalinės institucijos vengė tėvynės sąvokos ir neskiepijo tėvynės 
meilės. Jos skatino pamiršti tautą, žadindamos atsidavimą ir ištikimy- 
bę konkrečiam asmeniui. Todėl feodalo garbės įstatymas nenumatė iš- 
tikimybės savo kraštui. 

Tai nereiškia, kad mūsų protėvių širdyse nebūta tėvynės meilės, ją 
veikiau buvo galima laikyti silpnu, miglotu instinktu, kuris sustiprėjo 
ir atsiskleidė tik griūvant luomų sistemai ir prasidėjus valdžios centra- 
lizacijai. 

Tai aiškiai matyti iš prieštaringų nuomonių, kurias Europos tautos 
reiškia apie įvairius savo istorijos faktus, nelygu kuri karta to imasi. 
Pasak amžininkų, Burbono konetablis užsitraukė nešlovę, keldamas 
ginklą prieš savo karalių; mūsų požiūriu, jis užsitraukė dar didesnę ne- 
šlovę, skelbdamas karą savo kraštui. Mes smerkiame jį ne mažiau kaip 
mūsų protėviai, tik dėl kitos priežasties. 

Pavyzdžiu savo minčiai paaiškinti aš pasirinkau feodalo garbę, nes 
ji turi itin ryškių savybių ir mes geriau apie ją nutuokiame negu apie 
kitus dalykus, tačiau būčiau galėjęs paimti kitą pavyzdį ir kitaip pa- 
siekti savo tikslą. 

Romėnus mes pažįstame menkiau negu savo protėvius, tačiau ži- 
nome, kad šlovės ir nešlovės požiūriu jie taip pat turėjo ypatingų nuo- 
statų, pagrįstų ne vien bendromis gėrio ir blogio sąvokomis. Daugelis 
žmonių veiksmų buvo vertinama skirtingu požiūriu, nelygu, ar kalbė- 
ta apie pilietį, ar apie svetimšalį, laisvą Žmogų ar vergą; tenai taip pat 
šlovinamos kai kurios ydos ir kai kurios dorybės aukštinamos labiau 
už visas kitas. 

„Tais laikais narsa Romoje buvo gerbiama ir vertinama labiau už 
visus kitus privalumus, — sako Plutarchas, rašydamas apie Koriolano 
gyvenimą. — Tai rodo tas faktas, kad ji buvo vadinama virtus, taip pat 
kaip dorybė (vertu), bendriniu vardu pažymint ypatingą savybę. Toks 
tat jai buvo skiriamas dėmesys, kad dorybė (virtus) lotynų kalboje įgi- 


* Netgi žodis „tėvynė“ (patrie) prancūzų rašytojų pradėtas vartoti tik XVI a. 
pradžioje. 

jo drąsos reikšmę“. Ir čia nesunku įžiūrėti ypatingą būtinumą sudary- 
ti unikalų politinį sandėrį pasauliui užkariauti! 

Panašių dalykų galima aptikti kiekvienoje tautoje, nes, kaip jau esu 
minėjęs, kiekvienąsyk, kai žmonės sudaro atskirą bendruomenę, tuoj 
pat joje atsiranda garbės samprata, tai yra jai būdinga visuma požiū- 
rių ir nuomonių apie tai, kas smerktina ir kas girtina; tas ypatingas tai- 
sykles visada lemia saviti bendruomenės papročiai ir interesai yra tų 
Žmonių elgesio, moralės šaltinis. 

Visa tai tam tikra.prasme tinka ir visoms kitoms demokratinėms vi- 
suomenėms. Grįžę prie amerikiečių*, pamatysime, kad ir jų šalyje pa- 
sitvirtina šitas dėsnis. 

Tarp amerikiečiams būdingų požiūrių dar pasitaiko vienas kitas, at- 
klydęs iš senosios europinės aristokratijos garbės kodekso, bet jų la- 
bai nedaug, jos neturi šaknų ir kokios nors įtakos. Tai nelyginant ko- 
kia religija, kuriai leista išsaugoti vieną kitą šventyklą, nors jos nie- 
kas neišpažįsta. 

Tarp tų pusiau išnykusių egzotiškų garbės sąvokų atsiranda naujų 
pažiūrų, atspindinčių šiuolaikinį amerikiečių garbės supratimą. 

Aš jau pasakojau, kaip amerikiečiai tolydžio stumiami į prekybą ir 
pramonę. Ta linkme juos traukia viskas: kilmė, socialinės sąlygos, val- 
stybinės institucijos, net kraštas, kuriame jie gyvena. Tad šiuo metu 
amerikiečiai yra išimtinai prekybininkų ir pramonininkų bendruome- 
nė, kurios pagrindinis tikslas — naudotis visomis galimybėmis, kurias 
tik teikia neseniai apgyvendinta bekraštė šalis. Tai svarbiausias ame- 
rikiečių bruožas, skiriantis juos dabar nuo visų kitų tautų. 

Ši tauta turėtų itin vertinti visas ramias dorybes, stabilizuojančias 
visuomenę ir skatinančias prekybą, ir tie, kurie jų nepaiso, turėtų už- 
sitraukti visuomenės panieką. 

Nerimą skleidžiančios dorybės, dažnai puošiančios visuomenę, 
bet dar dažniau drumsčiančios jos ramybę, viešosios nuomonės po- 
žiūriu užima žemesnę vietą. Jų galima nepaisyti, neprarandant ben- 
drapiliečių pagarbos, ir, ko gero, jas puoselėjant, grėstų didesnis 
pavojus jos netekti. 

Amerikiečiai taip pat nepagrįstai rūšiuoja ir ydas. 


* Turiu galvoje amerikiečius, gyvenančius ten, kur nėra vergovės. Tik jie vieni 
galėtų visiškai atitikti demokratinės visuomenės įvaizdį. 

Esama tam tikrų polinkių, kurie smerktini žmonijos sveiko proto ir 
visuotiniu dorovės požiūriu, bet puikiausiai atitinka laikinus ir ypatin- 
gus amerikiečių bendruomenės poreikius. Bendruomenė nepritaria 
jiems, bet ne kategoriškai, o kartais juos net giria. Iš jų norėčiau pa- 
minėti turto geismą ir vieną kitą antraeilį polinkį, susijusį su tuo geis- 
mu. Norėdamas išplėšti dirvonus, įdirbti, pakeisti tą neapžvelgiamą, 
negyvenamą, jam priklausantį žemyną, amerikietis turi degti kokia 
nors aistra, kuri kasdien jį skatintų; tokia aistra gali būti tiktai turto 
geismas. Taigi turto geismas Amerikoje nėra niekinamas ir tikriausiai 
dar ilgai bus toleruojamas, — tol, kol peržengs visuomenės užbrėžtas 
ribas. Tai, ką mūsų protėviai viduramžiais vadindavo niekingu godu- 
mu, amerikietis vadina tauriu ir gerbtinu siekimu. Lygiai taip pat aklu 
ir barbarišku įniršiu vadina jis karingumą ir nukariavimų geismą, ku- 
ris skatino mūsų protėvius kasdien pulti vis į naujas kautynes. 

Jungtinėse Valstijose turtai greitai pelnomi ir greit prarandami. Ša- 
lis yra bekraštė, pilna neišsenkamų turtų. Tautai būdingi tokie pat po- 
reikiai ir norai kaip ir augančiai būtybei, kuri tiki, jog aplink ją visa- 
da bus apstu ranka pasiekiamų gėrybių, kad ir ką ji darytų. Tokiai tau- 
tai reikia baimintis ne vieno kito žmogaus sužlugimo, kuris yra veikiai 
pataisomas, bet visų neveiklumo ir tingumo. Pramoninių užmojų drą- 
sumas — tai krašto pažangos, stiprybės ir didybės priežastis. Verslas, 
amerikiečio akimis, — nelyginant didelė loterija, kurioje nedaugelis 
žmonių kasdien pralaimi, užtat nuolatos laimi valstybė. Tad tokiai tau- 
tai privalu skatinti ir gerbti verslininko iniciatyvą. Kiekvienas drąsus 
sumanymas kelia pavojų iniciatoriaus ir visų jo rėmėjų turtui. Ameri- 
kiečiai, beatodairišką verslininko drąsą pavertę savotiška dorybe, jo- 
kiu būdu negali smerkti beatodairiškų narsuolių. 

Kaip tik todėl Jungtinėse Valstijose taip neįprastai atlaidžiai Žiūri- 
ma į bankrutavusį prekybininką; įvykus tokiai nelaimei, jo reputacija 
nė kiek nenukenčia. Šiuo požiūriu amerikiečiai skiriasi ne tik nuo eu- 
ropiečių, bet ir nuo visų šiuolaikinių prekybinių tautų; jie skiriasi nuo 
visų kitų ir savo padėtimi, ir poreikiais. 

Amerikoje labai griežtai, kaip niekur kitur pasaulyje, smerkiamos 
visos ydos, susijusios su papročių, moralės principų ir santuokos tvir- 
tumu. Iš pirmo žvilgsnio tai tarytum labai nesiderina su pakantumu ki- 
tose srityse. Atrodo keista, kad ta pati tauta yra tokios atlaidžios ir sy- 
kiu tokios griežtos moralės. 

Tačiau ta priešingybė nėra tokia nepagrįsta, kaip iš pažiūros atrodo. 
Viešoji nuomonė Jungtinėse Valstijose labai silpnai tramdo turto geis- 
mą, nes jis naudingas ir šalies ūkiui, ir tautos gerovei. Tačiau ypač griež- 
tai ji smerkia moralės pakrikimą, kuris nukreipia žmogaus dėmesį, kai 
siekiama gerovės, ir drumsčia šeimos darną, be kurios neįmanoma sėk- 
mingai tvarkyti reikalus. Tad, norėdami pelnyti kitų Žmonių pagarbą, 
amerikiečiai priversti nuosekliai laikytis įprastų elgesio normų. Šia pras- 
me galima tvirtinti, kad jie laiko garbe saugoti dvasios tyrumą. 

Amerikos ir viduramžių Europos garbės samprata sutampa vienu 
požiūriu: svarbiausia dorybe laikoma drąsa — kaip pagrindinis ir bū- 
tiniausias moralės principas. Tačiau ir vienur, ir kitur drąsa vertinama 
skirtingai. 

Karinė šlovė Jungtinėse Valstijose menkai tebranginama, o labiau- 
siai Žavimasi tokia drąsa, kurios įkvėptas Žmogus nepaiso vandenyno 
šėlsmo ir skuba kuo greičiau pasiekti uostą, nesiskųsdamas ištveria ty- 
rų negandus ir vienatvę, baisiausią iš visų negandų. Tai drąsa, kuri ne- 
leidžia žmogui nusiminti, netekus sunkiai įgyto turto, ir suteikia jam 
jėgų naujam turtui pelnyti. Tokia drąsa yra būtina amerikiečių ben- 
druomenės išsaugojimui ir gerovei, ji susilaukia ypatingos pagarbos ir 
šlovę. Žmogus, neturintis tokios drąsos, užsitraukia negarbę. 

Pridėsiu dar vieną, paskutinį dalyką, kad galutinai išryškėtų šio 
skyriaus pagrindinė mintis. 

Tokioje demokratinėje šalyje kaip Jungtinės Valstijos, kur žmonės 
nėra labai turtingi ir tikri savo padėtimi, visi dirba, ir darbas atveria 
visus kelius. Esant tokioms aplinkybėms, iš esmės pasikeitė garbės 
sampratos poliai, o kartu ir požiūris į dykinėjimą. 

Amerikoje esu susidūręs su turtingais jaunuoliais, iš prigimties nie- 
kinančiais sunkų darbą ir vis dėlto priverstais rinktis kokią nors pro- 
fesiją. Prigimtis ir turtinė padėtis skatino juos dykinėti, tačiau viešoji 
nuomonė įsakmiai reikalavo imtis darbo, ir jie turėjo paklusti. Euro- 
pos šalyse, kur aristokratija vis dar priešinasi audringam srautui, prie- 
šingai, dažnai esu matęs Žmonių, kurie, poreikių ir norų raginami 
griebtis kokios veiklos, dykinėjo bijodami netekti savo sluoksnio žmo- 
nių pagarbos ir verčiau taikstėsi su nuoboduliu bei stygium, užuot sto- 
ję prie darbo. 

Argi neaišku, jog tiedvi tokios prieštaringos tendencijos — tai gar- 
bės sampratos sąlygojamų skirtingų elgesio normų rezultatas? 

Tai, ką mūsų protėviai vadino garbe tikrąja žodžio prasme, iš tiesų 
buvo tik viena jos formų. Bendriniu vardu jie vadino tai, kas buvo tik 
rūšis. Tad garbė atlieka savo vaidmenį ir aristokratijos, ir demokrati- 
jos laikais, bet nesunku įrodyti, jog kiekvienu atveju ji kitaip atrodo. 

Skiriasi ne tik jos nuostatos, bet, kaip netrukus pamatysime, jų esa- 
ma mažiau ir ne tokių apibrėžtų, kur kas vangiau paisomų. 

Kasta visada užima kitokią, ypatingesnę padėtį negu tauta. Nėra 
pasaulyje išimčių, didesnių už mažytę visuomenę, kuri, paprastai su- 
daryta iš tų pačių šeimų, kaip, pavyzdžiui, viduramžių aristokratija, tu- 
ri tikslą sukaupti ir išlaikyti savo rankose paveldėtą išsilavinimą, tur- 
tus ir galią. 

Tad kuo išskirtinesnė visuomenės padėtis, tuo daugiau ji turi ypa- 
tingų poreikių ir tuo platesnė jos garbės samprata, atitinkanti tuos po- 
reikius. 

Todėl tauta, nesusiskirsčiusi į kastas, visada turės mažiau garbės 
nuostatų nei kuri kita. Jeigu atsiras tokių tautų, kurių klasiniai skirtu- 
mai bus vos pastebimi, garbės samprata ten ribosis keliomis taisyklėmis, 
kurios vis mažiau skirsis nuo visos Žmonijos priimtų moralės principų. 

Tad demokratinė tauta turės mažiau ir ne tokių neįprastų garbės 
nuostatų negu aristokratinė visuomenė. 

Tos nuostatos taip pat bus mažiau apibrėžtos; tai neišvengiamai są- 
lygoja anksčiau išdėstytos mintys. 

Kai garbei būdingų bruožų sumažėja ir kai jie pasidaro ne tokie 
ypatingi, dažnai būna sunku juos įžvelgti. 

Tai lemia ir kitos priežastys. 

Viduramžių aristokratinėje visuomenėje kartos nesikeisdamos seka 
viena paskui kitą; kiekviena giminė yra tarytum nemirtingas ir nekin- 
tantis žmogus; idėjos keičiasi ne ką daugiau negu socialinės sąlygos. 

Tad kiekvienas Žmogus matė visada tuos pačius daiktus ir vertino 
juos tuo pačiu požiūriu; jo akis ilgainiui įžvelgdavo menkiausias 
smulkmenas, o suvokimas pasidarydavo aiškus ir tobulas. Todėl feo- 
dalizmo laikais žmonės ne tik labai neįprastai suvokdavo, kas yra gar- 
bė, bet ir kiekviena kita sąvoka aiškiai ir apibrėžtai atsispindėdavo jų 
sąmonėje. 

Panašūs dalykai visai neįmanomi tokioje šalyje kaip Amerika, kur 
piliečiai nuolat juda ir kur, kasdien kintant visuomenei, drauge kinta 
pažiūros ir poreikiai. Tokioje šalyje Žmonės nespėja nė supaisyti gar- 
bės taisyklių, nes retai turi laiko atidžiau jas pasvarstyti. 

Net jei visuomenė būtų sustingusi, ne ką lengviau būtų sutelkti dė- 
mesį į reikšmę, priskiriamą žodžiui „garbė“. 

Viduramžiais kiekvienas luomas turėjo savą garbės sampratą, to- 
dėl tik nedaugelis žmonių dėl jos sutardavo ir labai aiškiai ją api- 
brėždavo. Kita vertus, visi tie, kurie pripažindavo garbės sąvoką, už- 
imdavo visuomenėje vienodą ir tik jam skirtą padėtį, todėl buvo sa- 
vaime linkę sutarti tarpusavyje dėl jiems vieniems sukurto įstatymo 
nuostatų. 

Tad garbės kodeksas buvo visapusiškai ir detaliai aptartas, viskas 
buvo numatyta ir nustatyta iš anksto, ir žmonės kiekvienu atveju ga- 
lėjo vadovautis apibrėžtomis ir visada aiškiomis taisyklėmis. Tokioje 
demokratinėje šalyje kaip Jungtinės Valstijos, kur visi luomai susimai- 
šę ir visuomenė yra vientisa visuma, sudaryta iš analogiškų, nors ir ne 
visai panašių elementų, niekada neįmanoma iš anksto susitarti, ką gar- 
bės kodeksas leidžia, o ką draudžia. 

Toji šalis turi bendratautinių poreikių, sąlygojančių bendrą požiūrį 
į garbę, tačiau toks požiūris negali tuo pat metu, tokiu pat būdu ir taip 
pat stipriai įsirėžti visų piliečių sąmonėje; yra garbės įstatymas, bet 
dažniausiai jam trūksta aiškintojų. 

Dar didesnė painiava yra tokioje demokratinėje šalyje kaip mūsų 
Prancūzija, kur įvairūs sluoksniai, sudarę buvusią visuomenę, neseniai 
susimaišę, bet dar nespėję susilieti, nuolat perša vieni kitiems įvairias 
ir dažnai prieštaringas garbės sampratas, kur kiekvienas Žmogus įsi- 
geidęs atsižada dalies protėvių pažiūrų, o dalį išsaugo, todėl, esant 
gausybei niekuo nemotyvuotų pažiūrų, niekada neįmanoma nustatyti 
bendrų taisyklių. Tokiomis aplinkybėmis labai sunku iš anksto numa- 
tyti, koks elgesys bus gerbiamas, o koks — smerkiamas. Tai bjaurūs 
laikai, bet jie neilgai tęsiasi. 

Demokratinėje visuomenėje garbės kodeksas ne visai tikslus, todėl, 
savaime aišku, turi mažiau galios, nes sunku tvirtai ir ryžtingai vyk- 
dyti netobulai suprantamą įstatymą. Viešoji nuomonė, būdama aukš- 
čiausioji garbės įstatymo vykdytoja, aiškiai nesupaiso, koks elgesys 
girtinas, o koks — smerktinas, ir abejodama skelbia savo sprendimą. 
Kartais ji prieštarauja pati sau, bet dažniausiai negali apsispręsti ir ne- 
sikiša į tai, kas vyksta. 

Santykinį garbės sampratos silpnumą demokratinėje visuomenėje 
lemia ir kai kurios kitos priežastys. 

Aristokratinėje visuomenėje tą pačią garbės sampratą pripažįsta tik 
tam tikra grupė žmonių, dažniausiai labai negausi ir paprastai atsisky- 
rusi nuo visų kitų. Tad garbės samprata tų žmonių sąmonėje labai len- 
gvai asocijuojasi ir sutampa su tuo, kas skiria juos nuo visų kitų. Gar- 
bės samprata jiems — tai lyg išskirtinis jų bruožas; jie patys suintere- 
suoti su įkarščiu kurti tam tikras garbės kodekso taisykles ir, jeigu 
galima taip pasakyti, visa širdimi jų laikosi. 

Ši tiesa labai aiškiai atsiskleidžia skaitant viduramžių prigimtinės 
teisės aiškinimus, ypač straipsnį apie dvikovas. Kaip ten rašoma, dvi- 
kovose bajorai privalėdavo naudotis ietimi arba špaga, o prasčiokai — 
vėzdais, „nes prasčiokams svetimas garbės supratimas“, paaiškinama 
tekste. Tačiau tie Žmonės nebūtinai buvo niekinami, kaip galima įsi- 
vaizduoti mūsų dienomis, tiesiog jų elgesys buvo vertinamas pagal ki- 
tokias taisykles negu aristokratų. 

Iš pirmo žvilgsnio stebina tai, jog kaip tik tuo metu, kai viešpatau- 
ja garbės įstatymai, tos taisyklės atrodo tokios keistos, ir susidaro įspū- 
dis, kad laikytis jų — tai lyg nepaisyti sveiko proto. Todėl kartais bu- 
vo galima pamanyti, jog garbės buvo itin paisoma kaip tik dėl to ne- 
įprastumo. 

Tiedu dalykai iš tikrųjų yra tos pačios kilmės, tačiau nepriklauso 
vienas nuo kito. 

Garbės samprata atrodo savotiška dėl to, kad atspindi ypatingus la- 
bai nedidelės grupelės Žmonių poreikius, ir kaip tik todėl ji yra tvirta, 
jog tuos poreikius atspindi. Tad garbės samprata nėra tvirta dėl to, kad 
ji savotiška, bet ji savotiška ir drauge tvirta kaip tik dėl tos pačios prie- 
žasties. 

Pridursiu dar vieną pastabą. 

Aristokratinėje visuomenėje visi luomai skiriasi vienas nuo kito, 
bet visų padėtis yra griežtai apibrėžta; kiekvienas užima tam tikrą vie- 
tą, iš kurios nevalia pasitraukti ir kurioje gyvena tarp kitų žmonių, taip 
pat prikaustytų prie tos vietos. Tokioje visuomenėje niekas negali ti- 
kėtis nei bijoti, kad nebus pastebėtas; nėra tokio Žmogaus, kad ir že- 
miausios padėties, kuris nesijaustų lyg scenoje ir galėtų kaip niekam 
nežinomas išvengti pasmerkimo ar pagyrimo. 

Demokratinėse šalyse, kur visi piliečiai susilieję į tolydžio judan- 
čią minią, viešoji nuomonė neturi jokios galios; rūpimas objektas kas 
mirksnis dingsta jai iš akių. Tokiomis aplinkybėmis garbės samprata 

visada ne tokia svarbi, nes ji atsiskleidžia tik visuomenėje, tuo skir- 
damasi nuo paprastos dorybės, kuri tenkinasi pati savimi ir kuriai ne- 
reikia jokių liudytojų. 

Skaitytojas, nuosekliai sekęs mano mintį, tikriausiai suprato, jog 
lygybę ir tai, ką mes vadiname garbės samprata, sieja glaudus ir neiš- 
vengiamas ryšys, apie kurį, jei neklystu, dar nebuvo kalbėta. Tad tar- 
siu dar kelis žodžius, kad skaitytojas jį geriau įsivaizduotų. 

Tauta laikosi skyrium nuo visos žmonijos. Be tam tikrų poreikių, 
bendrų visai Žmonijai, ji turi ir savo ypatingų poreikių bei interesų. At- 
sižvelgdama į tai, kas smerktina ir kas girtina, ji greit susidaro tam tik- 
rą, jai svarbią nuomonę, piliečių vadinamą garbės samprata. 

Toje pačioje tautoje susiformuoja kasta, kuri, atsiskirdama nuo vi- 
sų kitų visuomenės sluoksnių, išsiugdo jai būdingų poreikių, o tie sa- 
vo ruožtu duoda pagrindą atsirasti savitoms pažiūroms. Šitos kastos 
samprata, ypatingų tautos pažiūrų ir dar ypatingesnių kastos pažiūrų 
kratinys, kiek tik įmanoma įsivaizduoti, skirsis nuo paprastų bendro 
pobūdžio pažiūrų. Mes priėjome ribą, tad grįžkime atgal. 

Luomai susimaišė, privilegijos panaikintos. Visi tautos atstovai su- 
panašėjo ir pasidarė lygūs, jų interesai ir poreikiai tapo vienodi, ir vi- 
sos ypatingos pažiūros, kastų vadinamos garbės samprata, dingo vie- 
nos po kitų; dabar garbės sampratą lemia tik pačios tautos ypatingieji 
poreikiai, ir toji samprata individualizuoja tautą, išskirdama ją iš visų 
kitų pasaulio tautų. 

Jeigu būtų galima padaryti prielaidą, jog susimaišys visos rasės ir 
jog visos pasaulio tautos prieis tokį metą, kai turės tuos pačius intere- 
sus, tuos pačius poreikius ir jokiu ypatingu bruožu nesiskirs viena nuo 
kitos, tai kada nors nebereikėtų sąlygiškai vertinti Žmonių poelgių; 
kiekvienas vertintų juos tuo pačiu požiūriu; visuotiniai Žmonijos po- 
reikiai, kuriuos kiekvienam Žmogui iškelia sąžinė, būtų matuojami tuo 
pačiu matu. Todėl pasaulyje gyvuotų tik paprasčiausios bendro pobū- 
džio gėrio ir blogio sąvokos, su kuriomis natūraliai ir neišvengiamai 
sietųsi samprata to, kas girtina ir kas smerktina. 

Tad, apibendrindamas pagrindines mintis, norėčiau glaustai pasa- 
kyti, jog garbės sampratai atsirasti prielaidas sudarė žmonių skirtumai 
ir nelygybė; tiems skirtumams mažėjant, ji pamažu nyksta ir galutinai 
dingsta drauge su jais. 

KopėL JUNGTINĖSE VALSTIJOSE 
TIEK DAUG ŽMONIŲ, SIEKIANČIŲ SAVO TIKSLŲ, 
IR TIEK NEDAUG DIDŽIŲ SIEKIŲ 


Jungtinėse Valstijose pirmiausia nustebina tai, kad nesuskaitoma 
gausybė Žmonių stengiasi ištrūkti iš savo pirmykštės socialinės padė- 
ties; kita vertus, tame visuotiniame sambrūzdyje pastebima labai ne- 
daug iš tikrųjų didelių užmojų. Kiekvienas amerikietis dega noru pra- 
sisiekti, tačiau beveik nėra tokių, kurie puoselėtų dideles viltis arba 
siektų didesnių tikslų. Visi tolydžio trokšta gėrybių, reputacijos, val- 
džios, bet tik vienas kitas užsimoja plačiau. Ir tai iš pradžių stebina, 
nes Amerikoje nėra nei papročių, nei įstatymų, apribojančių norus ar 
trukdančių juos nukreipti kokia nors linkme. 

Sunku tokią keistą padėtį sieti su lygybe, nes toji pat lygybė, vos 
atsiradusi, Prancūzijoje tučtuojau paskatino daugybę kone beribių sie- 
kių. Tačiau pagrindinė priežastis, nuo kurios priklauso tai, kas aukš- 
čiau pasakyta, mano manymu, yra amerikiečių demokratiniai papro- 
čiai ir socialinės sąlygos. 

Kiekviena revoliucija išugdo plačių užmojų žmonių. Tai ypač ma- 
tyti po revoliucijos, kuri nuverčia aristokratinę valdžią. 

Staiga griūva sienos, anksčiau skyrusios minią nuo šlovės ir val- 
džios, ir ji veržliai siūbteli prie tų seniai geidžiamų gėrybių, kuriomis 
naudotis pagaliau nebedraudžiama. Nuo pergalės apsvaigusiems žmo- 
nėms viskas atrodo įmanoma. Ne tik troškimai neturi ribų, bet ir gali- 
mybė juos patenkinti atrodo beveik neribota. Toje maišatyje, kai iš pa- 
grindų keičiasi papročiai ir įstatymai, kai niekas nebepaiso jokių tai- 
syklių, kai piliečiai vienas po kito neregėtai greit iškyla ir vėl smunka 
žemyn, o valdžia taip pat sparčiai eina iš rankų į rankas, kiekvienas 
turi vilčių ją paimti savo ruožtu. 

Beje, nevalia pamiršti, jog piliečiai, griaunantys aristokratijos pa- 
matus, gyveno jai viešpataujant, matė jos didybę ir nejučia perėmė jos 

emocijas ir idėjas. Tuo metu, kai aristokratija žlunga, jos dvasia tebe- 
turi įtakos masėms, 0 ją nugalėjus, dar ilgai išsaugomi jos instinktai. 

Didžiausi užmojai pabunda vykstant demokratinei revoliucijai, jie 
dar kurį laiką neužgęsta jai pasibaigus. 

Nepaprastų įvykių prisiminimas neišdyla per vieną dieną iš jų liu- 
dytojų atminties. Revoliucijos sužadintos aistros neišblėsta, vos tik jai 
įvykus. Įsiviešpatavus tvarkai, dar ilgai išlieka nestabilumo įspūdis. 
Viltis greitai patirti sėkmę tebegyvuoja po keistų, ją pagimdžiusių li- 
kimo permainų. Troškimai tebėra tokie pat dideli, nors galimybių juos 
patenkinti kasdien mažėja. Tebegeidžiama didelių turtų, nors retai kas 
jų turi, ir daugelio širdyse slapčia ir beviltiškai dega nežaboti neįgy- 
vendinami siekiai. 

Tačiau pamažu dingsta paskutiniai kovos pėdsakai ir galop išnyks- 
ta aristokratijos likučiai. Visi pamiršta didžiuosius įvykius, nutikusius 
jai žlungant. Po karo ateina ramybė; naujajame pasaulyje viršų vėl ima 
tvarka. Troškimai pradeda atitikti galimybes, poreikiai, idėjos, jaus- 
mai — sietis vieni su kitais; žmonės pasidaro daugmaž lygūs, ir paga- 
liau nusistovi demokratinė visuomenė. 

Pažvelgę į demokratinę šalį, pasiekusią savo normalią būseną, pa- 
matysime visiškai kitokį vaizdą ir galėsime lengvai padaryti išvadą, 
kad, panašėjant gyvenimo sąlygoms, sukyla žmonių ambicijos, o kai 
tos sąlygos visai suvienodėja ir tarp Žmonių įsigali lygybė, jų užmojai 
1r ambicijos sumažėja. 

Kai dideli turtai pasiskirsto po visą šalį ir kiekvienas pilietis gali 
šviestis, niekam nedraudžiama siekti turto ar mokslo; kai panaikintos 
luominės privilegijos ir visiems suteiktos vienodos galimybės, kai 
žmonės visam laikui išsivaduoja iš juos kausčiusių varžtų, kai pažan- 
gos idėja peršasi kiekvieno protui, visų širdyse drauge gimsta noras 
siekti aukštumų, kiekvienas Žmogus trokšta išsiveržti iš savo kiauto. 
Stekimas ko nors tampa visuotiniu polėkiu. 

Tačiau nors lygybė visiems piliečiams suteikia šiokių tokių galimy- 
bių, nė vienam ji neleidžia per daug užsiplėšti; šitai labai apriboja 
žmonių norus. Taigi demokratinėse šalyse troškimai niekada neatlėgs- 
ta, bet Žmonės neužsimoja per aukštai ir visą savo gyvenimą karštai 
siekia nedidelių, lengvai prieinamų dalykų. 

Tad anaiptol ne išteklių menkumas demokratinių šalių žmonėms 
neleidžia siekti didelių tikslų, o nuolatinės pastangos pagerinti esamą 

padėtį. Visas savo dvasines jėgas jie išnaudoja vaikydamiesi apgailė- 
tinų dalykų; tai neišvengiamai ir gana greit susiaurina jų akiratį, nua- 
lina jų sielą. Turėdami kur kas mažiau gėrybių, jie gal net būtų didžia- 
dvasiškesni. 

Saujelė turtingų demokratinės visuomenės piliečių nesudaro išim- 
ties. Žmogus, pamažu kruopščiai ir atkakliai siekiantis turto ir val- 
džios, ilgainiui išsiugdo atsargumo ir nuosaikumo įpročius, kurių vė- 
liau negali nusikratyti. Dvasia — ne pastatas, jos neįmanoma prireikus 
praplėsti. 

Tas pat pasakytina ir apie tokio Žmogaus vaikus. Tiesa, jie gimė bū- 
dami aukštesnės padėties, bet jų tėvai buvo paprasti Žmonės; jie įskie- 
pijo vaikams jausmus ir pažiūras, kurių vėliau sunku nusikratyti. Be 
abejonės, drauge su turtais jie paveldės ir tėvų polinkius, instinktus. 

Kita vertus, gali pasitaikyti, jog kokio visiškai nuskurdusio kadai- 
se galingos aristokratijos palikuonio galvoje gims dideli sumanymai, 
naujos idėjos, nes jo giminės tradicinės pažiūros ir kastai įgimta dva- 
sia kurį laiką neleidžia jam nusmukti iki esamos turtinės padėties. 

Dar vienas dalykas tramdo demokratinės visuomenės žmonių po- 
lėkius, — jie tariasi, jog turi praeiti tam tikras laiko tarpas, kol susi- 
darys galimybės imtis didžių darbų. „Aukšta padėtis — tai didelis pra- 
našumas, — sako Pascalis. — Ji suteikia aštuoniolikos ar dvidešimties 
metų Žmogui galimybę padaryti tai, ką kitas padaro sulaukęs penkias- 
dešimties; taip lengvai laimima trisdešimt metų“. Tų trisdešimties me- 
tų kaip tik ir trūksta demokratinės visuomenės Žmogui, kad jis įsteng- 
tų įgyvendinti didelius užmojus. Lygybė, suteikianti kiekvienam gali- 
mybę pasiekti aukštumas, neleidžia jam greit kilti. 

Demokratinėje visuomenėje, kaip ir kiekvienoje kitoje, tik nedau- 
gelis gali susikrauti didelius turtus. Kadangi keliai į juos atviri visiems 
be išimties, kiekvieno Žmogaus kilimas neišvengiamai sulėtėja. O ka- 
dangi visi kandidatai maždaug panašūs ir sunku vienam jų duoti pir- 
menybę, nenusižengiant lygybės principui, demokratinių visuomenių 
aukščiausiam įstatymui, pirmiausia kyla mintis sudaryti sąlygas, kad 
jie visi žengtų koja kojon ir patirtų tuos pačius išbandymus. 

Tad, vis labiau panašėjant žmonėms ir lygybės principui taikiai su- 
leidžiant šaknis į krašto institucijas ir moralės principus, kilimo socia- 
linėmis pakopomis taisyklės darosi tolydžio griežtesnės, o pats kili- 
mas — lėtesnis; vis sunkiau pasiekti trokštamą aukštesnę padėtį. 

Kai privilegijos pasiekiamos ir niekam nedaroma išimties, visi žmo- 
nės, kad ir kokie būtų jų sugebėjimai, priverstinai perkošiami per tą pa- 
tį sietą ir visi kaip vienas turi išlaikyti galybę įvairiausių egzaminų, pra- 
žudančių jaunystę ir nuslopinančių vaizduotę, todėl dažnas netenka vil- 
ties kada nors visapusiškai naudotis jiems siūlomomis gėrybėmis ir, kai 
pagaliau gali imtis didelių dalykų, jau nebeturi jokio noro. 

Kinijoje, kur nuo seno klesti nepaprastai didelė lygybė, žmogus 
negali iš aukštesnių pareigų pereiti į dar aukštesnes, neišlaikęs tam 
tikro egzamino. Tokie išbandymai kas žingsnis lydi valstybės parei- 
gūną, ir tas paprotys taip giliai įsišaknijęs kinų sąmonėje, jog, me- 
nu, netgi vienas kinų romano veikėjas, tik išlaikęs sunkų egzaminą, 
vargais negalais pelno mylimosios širdį. Tokia atmosfera slopina di- 
delius siekius. 

Visa tai, ką kalbėjau apie valstybės reikalus, taikytina ir kitoms sri- 
tims. Visur ryškėja tie patys lygybės padariniai. Ten, kur žmogaus po- 
lėkių nereguliuoja ir nestabdo įstatymas, viešpatauja konkurencija. 

Tad nusistovėjusioje demokratinėje visuomenėje retas Žmogus iš- 
kyla greitai ir aukštai; tai veikiau išimtys, neatitinkančios bendros tai- 
syklės. Tokie neįprasti atvejai greitai pamirštami. 

Demokratinės visuomenės žmonės galop visa tai įsisąmonina. II- 
gainiui jie suvokia, jog įstatymai duoda jiems neribotų galimybių len- 
gvai žengti vieną kitą Žingsnį tikslo link, bet nė vienam neleidžia tos 
kelionės paspartinti. Žvelgdami į tolimą trokštamą tikslą, jie mato dau- 
gybę neišvengiamų kliūčių, kurias reikia iš lėto įveikti; tas reginys iš 
anksto sutramdo jų norus ir atima drąsą. Tad jie atsižada tolimų ir abe- 
jotinų siekių, tenkindamiesi artimesniais ir kur kas menkesniais. Įsta- 
tymas neapriboja jiems akiračio, jie patys jį susisiaurina. 

Jau esu sakęs, jog dideli siekiai demokratijos laikais retesni, negu 
valdant aristokratijai. Galiu dar pridurti, kad jei, nepaisant savaime su- 
prantamų kliūčių, žmogus vis dėlto turi didesnių užmojų, jie čia visiš- 
kai kitokie. 

Aristokratinėje visuomenėje siekiantiems karjeros atsiveria platus 
kelias, bet jo ribos griežtai paženklintos. Demokratinėse šalyse tie, ku- 
rie svajoja apie karjerą, turi žengti gana siauru taku, tačiau, kai jį įvei- 
kia, niekas jų nebetramdo. Kadangi žmonės ten yra silpni, nesusiję 
vienas su kitu ir judrūs, kadangi precedentai beveik neturi galios, o 
įstatymai dažnai keičiasi, priešinimasis naujovėms būna menkas, o vi- 

suomenės sandara atrodo nei griežta, nei patvari. Todėl, gavę valdžią, 
didelių užmojų žmonės tariasi, kad jiems viskas įmanoma, o kai val- 
džia išsprūsta iš rankų, jie tuoj svajoja padaryti valstybės perversmą 
ir vėl ją susigrąžinti. 

Politiniams siekiams tai suteikia smurtingą revoliucinį pobūdį, ku- 
ris tokio masto retai pasiekia aristokratinėje visuomenėje. 

Gausybė menkų seklių troškimų, kuriuos retkarčiais nustelbia pra- 
siveržiantys nežaboti geismai, — štai tokį vaizdą paprastai matome 
demokratinėje visuomenėje. Čia beveik nepasitaiko gerai apgalvotų, 
saikingų ir drauge didelių siekių. 

Jau esu minėjęs, kokiomis neregimomis priemonėmis lygybė sukur- 
sto Žmogaus širdyje materialinių gėrybių aistrą ir ypatingą polinkį jo- 
mis naudotis tučtuojau, neatidėliojant. Tie visai skirtingo pobūdžio 
jausmai susipina su dvasiniais siekiais ir savaip juos nuspalvina. 

Man regis, didžių siekių Žmonės demokratinėje visuomenėje ma- 
Žiau nei kurioje kitoje rūpinasi tuo, kaip ateityje bus vertinami jų dar- 
bai ir sprendimai. Juos domina tik dabartis. Jie greitai įgyvendina daug 
sumanymų, užuot statę amžinus paminklus. Sėkmę jie vertina labiau 
už šlovę. Iš Žmonių ypač reikalauja paklusnumo. Labiausiai geidžia 
valdžios. Jų moralės principai beveik niekada neprašoka jų socialinės 
padėties, todėl, įgiję neregėtus turtus, jie turi labai prastą skonį, ir at- 
rodo, kad, skindamiesi kelią į aukščiausią valdžią, jie turėjo vieninte- 
lį tikslą — nevaržomai mėgautis vulgariais malonumais. 

Man regis, šiais laikais būtina sutaurinti, suvaldyti ir sudrausminti 
siekimus, bet, kita vertus, būtų labai pavojinga juos nuskurdinti ir be 
saiko apriboti. Reikia iš anksto nubrėžti jiems tam tikras kraštutines 
ribas, kurių nevalia peržengti, bet nedera per daug jų varžyti. 

Turiu pripažinti, kad demokratinei visuomenei gresia ne tiek beato- 
dairiškumas, kiek siekių menkumas,; ir man užvis baisiausia atrodo tai, 
jog, nuolat slopinami menkų kasdienių rūpesčių, Žmonių siekimai ne- 
prarastų polėkio ir masto, kad sykiu nenurimtų ir nesumenkėtų aist- 
ros, — Žodžiu, kad visuomenės gyvenimas nesidarytų kasdien vis ra- 
mesnis ir seklesnis. 

Tad, man regis, tų naujų visuomenių vadovams nederėtų užliūliuo- 
ti piliečių pernelyg vienoda ir romia laime, nes šiems kartais pravartu 
susidurti su sunkiais ir pavojingais uždaviniais, idant nenusloptų jų 
dvasios polėkiai ir atsivertų perspektyvos tauresnei veiklai. 

Moralistai nuolat skundžiasi, jog labiausiai paplitusi mūsų laikų 
yda — puikybė. 

Tam tikra prasme tai tiesa: iš tikrųjų kiekvienas tariasi esąs geres- 
nis už kaimyną, ir niekas nenori klausyti vyresniojo. Tačiau, kita ver- 
tus, tai nėra teisinga, nes tas pats Žmogus, nepakenčiantis nei paklus- 
numo, nei lygybės, pats savęs nepažįsta ir mano esąs gimęs mėgautis 
lėkštais malonumais. Jis mielai pasitenkina menkais troškimais, ne- 
drįsdamas imtis didžių darbų; beje, nelabai juos ir įsivaizduoja. 

Taigi aš nė nemanau savo amžininkams piršti nuolankumo, bet no- 
rėčiau, kad jie imtų plačiai mąstyti apie save ir Žmoniją; nusižemini- 
mas jiems kenksmingas; mano nuomone, labiausiai jiems trūksta pui- 
kybės. Už tą ydą aš mielai atiduočiau keletą mūsų mažų dorybių. 


XX SKYRIUS 


APIE TARNYBŲ MEDŽIOKLE 
KAI KURIOSE DEMOKRATINĖSE ŠALYSE 


Turėdamas šiokį tokį išsimokslinimą ir šiokių tokių išteklių, Jung- 
tinių Valstijų pilietis stengiasi pralobti prekybos arba pramonės srity- 
je arba nusiperka miškingą valdą rr tampa pionierium. Jis nieko nepra- 
šo iš valstybės: svarbu, kad ji jam netrukdytų dirbti ir naudotis savo 
darbo vaisiais. 

O daugumoje Europos šalių žmogus, jausdamasis turįs pakankamai 
jėgų ir nepatenkintų troškimų, pirmiausia pradeda ieškoti valstybinės 
tarnybos. Tie skirtingi rezultatai, tos pačios priežasties nulemti, verti 
didesnio dėmesio. 

„Kai valstybinių tarnybų nedaug, jos nepastovios ir menkai apmo- 
kamos, be to, kai verslų srityje begalė pelningo darbo, kaip tik į vers- 
lus, o ne į administracinį darbą krypsta nauji, lygybės kasdien kursto- 
mi nekantrūs norai. 

Tačiau jeigu tuo metu, kai pamažu įsigali lygybė, išsilavinimas yra 
menkas, protai nedrąsūs arba jeigu prekyba ir pramonė, dar neišsiva- 
davusios iš varžtų, leidžia tik iš lėto, sunkiai skintis kelią į materiali- 
nę gerovę, piliečiai, netekę vilties bent kiek praturtėti, urmu puola val- 
stybės vadovą prašyti pagalbos. Pagerinti savo padėtį valstybės iždo 
sąskaita jiems atrodo jeigu ne vienintelė, tai bent lengviausia ir pato- 
giausia priemonė, prieinama visiems, kurių netenkina gyvenimo sąly- 
gos. Valdiškų tarnybų medžioklė patraukia nepalyginamai daugiau 
žmonių negu kokia nors verslų sritis. 

Taip ir turi būti, ypač didelėse centralizuotos monarchijos šalyse, 
kur yra begalė gerai apmokamų tarnybų ir valdininkų gyvenimas pa- 
kankamai aprūpintas. Esant tokioms aplinkybėms, kiekvienas turi vil- 
čių gauti tarnybą ir ramiai ja naudotis lyg kokia paveldėta nuosavybe. 

Nėra ko sakyti, jog tas besaikis visuotinis valdiškos tarnybos troš- 
kimas — didelė socialinė blogybė, jog tai slopina piliečio nepriklau- 

somybę, savarankiškumą ir visuomenėje skleidžia parsidavėliškas, 
vergiškas nuotaikas, jog jis užgniaužia vyriškas dorybes; nėra ko nė 
sakyti, jog tokio pobūdžio tarnyba skatina negamybinę veiklą ir aud- 
rina kraštą, neduodama jam jokių vaisių. Tai savaime suprantama. 

Tačiau noriu pridurti, jog vyriausybė, skatinanti tokią tendenciją, 
rizikuoja savo ramybe ir netgi stato save į didelį pavojų. 

Žinau, jog tokiais laikais kaip dabar, kai pamažu blėsta kadaise val- 
džiai puoselėta meilė ir pagarba, valdžios žmonėms gali pasirodyti rei- 
kalinga naudos sumetimais tvirčiau susaistyti kiekvieną Žmogų ir pa- 
ranku, pasinaudojant jo aistromis, jį užčiaupti ir priversti laikytis tvar- 
kos, bet šitaip ilgai tęstis negali, ir tai, kas tam tikru laikotarpiu atrodo 
jėgos šaltinis, ilgainiui neišvengiamai tampa sumaišties ir silpnumo 
priežastimi. 

Demokratinėse, kaip ir visose kitose, šalyse valstybinių tarnybų nė- 
ra gausu, tačiau žmonių, kurie turi tokių siekių, yra labai daug, ir jų 
tolydžio daugėja, daugėja pamažu ir drauge nesulaikomai, didėjant ly- 
gybei. Tokių Žmonių nustoja daugėti, jų skaičiui susilyginus su gyven- 
tojų skaičiumi. 

Tad, kai visi siekiai krypsta tik į administracinį darbą, vyriausybė 
galiausiai susiduria su nuolatine opozicija, nes jos uždavinys — turint 
ribotas galimybes, patenkinti be saiko didėjančius norus. Reikia aiš- 
kiai suvokti, jog iš visų pasaulio tautų sunkiausia tramdyti ir valdyti 
valdiškų tarnybų medžiotojų tautą. Nors ir kažin ką darytų tautos va- 
dai, niekada nesugebėtų jos patenkinti, ir visada gresia pavojus, jog ji 
galop padarys perversmą ir pakeis santvarką, kad tik atsirastų laisvų 
valdiškų tarnybų. 

Tad ir mūsų laikų valdovai, kurie stengiasi patys vieni tenkinti ly- 
gybės žadinamus naujus troškimus, galų gale, jei neapsirinku, turės 
gailėtis užsikrovę tokią atsakomybę; kada nors jie susivoks, jog pa- 
statė į pavojų savo valdžią, paversdami ją tokia būtina, ir jog būtų bu- 
vę sąžiningiau ir saugiau išmokyti kiekvieną valdinį pačiam savimi 
rūpintis. 


XXI SKYRIUS 
KopĖL vIs REČIAU VYKSTA DIDELĖS REVOLIUCIJOS 


Tauta, ilgus šimtmečius gyvenusi valdoma kastų ir klasių, susiku- 
ria demokratinę santvarką tik po daugybės daugiau ar mažiau skaus- 
mingų pervartų bei permainų, kurioms reikia didelių pastangų; viso- 
keriopoje maišatyje, kai turtai ir valdžia vis eina iš rankų į rankas, to- 
lydžio keičiasi Žmonių pažiūros ir padėtis. 

Netgi tada, kai didžioji revoliucija jau pasibaigusi, dar ilgai visuo- 
menę audrina revoliucijos suformuoti įpročiai ir jos sukelti padariniai. 

Kadangi visa tai dedasi tuo metu, kai Žmonių gyvenimo sąlygos 
1ma vienodėti, peršasi išvada, jog esama neregimo, slapto ryšio, glau- 
džiai siejančio lygybę ir revoliuciją: lygybė gali atsirasti tik vykstant 
revoliucijai. 

Šiuo atžvilgiu gyvenimo patyrimas, regis, patvirtina žmogaus pro- 
to teorines prielaidas. 

Visuomenėje, kur viešpatauja didesnė ar mažesnė luomų lygybė, 
jokie saitai nejungia Žmonių ir neprikausto prie vienos vietos. Niekas 
neturi nuolatinės teisės nei galios valdyti, 1r niekas jų nėra įpareigo- 
tas klausyti, bet kiekvienas, įgijęs šiokį tokį išsilavinimą ir sukaupęs 
šiokių tokių išteklių, gali pasirinkti sau kelią ir eiti juo vienas, skyrium 
nuo kitų Žmonių. 

Tos pačios priežastys, kurios daro piliečius nepriklausomus vienus 
nuo kitų, kasdien kursto jų širdyse vis naujus norus ir nerimą. 

Tad atrodo savaime suprantama, jog demokratinėje visuomenėje idė- 
jos, daiktai i1r Žmonės turi amžinai keisti savo formą, pavidalus ir vietą 
ir jog demokratijos laikai — greitų, begalinių permainų laikai. 

Ar iš tikrųjų taip yra? Ar iš tikrųjų sąlygų lygybė skatina žmones 
nuolat kelti revoliucijas? Ar tai ji drumsčia visuomenės ramybę, trukdo 
jai sustiprėti, skatina piliečius tolydžio keisti savo įstatymus, teiginius ir 
papročius? Aš tuo nė kiek netikiu. Tai svarbi tema, todėl prašyčiau skai- 
tytoją labai atidžiai sekti kiekvieną mano mintį. 

Beveik visos revoliucijos, pakeitusios tautų gyvenimą, kilo arba no- 
rint įtvirtinti nelygybę, arba norint ją panaikinti. Nukreipkite dėmesį 
nuo antraeilių priežasčių, sukėlusių didelių neramumų visuomenėje, ir 
beveik visada pastebėsite, jog lemiamą vaidmenį atliko nelygybė. Ar- 
ba vargšai kėsinosi į turtuolių gėrybes, arba turtuoliai stengėsi sura- 
kinti vargšus grandinėmis. Tad jeigu galite sukurti tokią santvarką, kad 
kiekvienas turėtų ką saugoti ir neturėtų ko pasisavinti, būsite padaręs 
didelį indėlį į pasaulio sandorą. 

Man aišku, jog didelėje demokratinėje šalyje visada esama ir labai 
neturtingų, ir labai turtingų piliečių, tačiau neturtingieji sudaro ne ab- 
soliučią daugumą, kaip aristokratinėje visuomenėje, bet mažumą, ir 
įstatymai nesaisto jų vieno su kitu neišbrendamo ir paveldimo skurdo 
ryšiais. 

Kita vertus, turtingųjų labai nedaug ir jie nėra galingi. Jie neturi 
krintančių į akis privilegijų; netgi jų turtai, jau nebesusieti su žemės 
nuosavybe, yra neapčiuopiami ir tarytum neregimi. Tad nebėra nei 
skurdžių, nei turčių padermės: turtuoliai kasdien išneria iš minios ir 
vėl sugrįžta atgal. Taigi jie nesudaro sluoksnio, kurį galima laisvai at- 
skirti ir apiplėšti; beje, jie tūkstančiais neregimų gijų yra susiję su ben- 
drapiliečiais, todėl valstybė negalėtų jiems smogti, pati sau nepakenk- 
dama. Tarp tų dviejų demokratinės visuomenės polių yra nesuskaito- 
ma gausybė vienas į kitą beveik panašių Žmonių, kurie, nebūdami nei 
turtuoliai, nei vargšai, turi pakankamai turto, kad pageidautų tvarkos, 
ir neturi jo tiek daug, kad keltų pavydą. 

Tie Žmonės, savaime suprantama, yra griežtai nusistatę prieš smur- 
tingus neramumus; jų sustingimas laiduoja visų kitų visuomenės lyg- 
menų ramybę ir garantuoja visuomenės stabilumą. 

Aš netvirtinu, jog tie Žmonės patenkinti esama padėtimi ar jaučia in- 
stinktyvų pasibaisėjimą revoliucija, nes mielai pasidalytų grobiu, jeigu 
tik nereikėtų kęsti jos baisumų; priešingai, tie žmonės kaip reta trokšta 
pralobti, tik nežino, ką galėtų apiplėšti. Socialinė padėtis, tolydžio kur- 
stanti jų geismus, nubrėžia ir jiems leistinas ribas. Ji suteikia žmonėms 
daugiau laisvės viską keisti ir mažiau noro ką nors keisti. 

Demokratinių šalių Žmonės ne tik iš prigimties netrokšta revoliu- 
cijų, bet stačiai jų bijo. 

Kiekviena revoliucija kelia didesnę ar mažesnę grėsmę nuosavybei. 
Diduma demokratinių kraštų gyventojų yra savininkai. Jie ne tik turi 

nuosavybę; jie gyvena tokioje šalyje, kur nuosavybė užvis labiausiai 
branginama. 

Atidžiai įsižiūrėjus į kiekvieną visuomenės sluoksnį, lengvai gali- 
ma pastebėti, jog nuosavybės aistra plačiausiai ir giliausiai įsišakni- 
jusi viduriniajame sluoksnyje. 

Vargšai dažnai nesirūpina savo nuosavybe, nes daugiau kenčia nuo 
stygiaus, negu naudojasi išteklium. Turtuoliai turi daug kitokių aistrų, 
ne tik turtų godulį; be kita ko, 11gai ir sunkiai tvarkomas didelis turtas 
kartais tarytum netenka žavesio. 

Tačiau žmonės, kurių ištaigus gyvenimas nesulyginamas nei su pra- 
banga, nei su skurdu, nepaprastai brangina savo nuosavybę. Kadangi 
skurdas yra jų nuolatinis kaimynas, jie puikiai suvokia visus neprite- 
klius ir jų baisisi; nuo skurdo juos skiria tik menkutis turtelis, dėl ku- 
rio jie nuolat baiminasi ir į kurį deda visas viltis. Jie rūpinasi juo be 
paliovos ir kasdien visomis išgalėmis stengiasi jį padidinti. Jiems ne- 
pakenčiama mintis atiduoti bent menkiausią jo dalelytę, o visiškas jo 
netekimas jiems atrodo kaip didžiausia nelaimė. Tad, viešpataujant ly- 
gybei, tolydžio gausėja tokių drebančių ir godžių savininkėlių. 

Dauguma demokratinės visuomenės piliečių visiškai nesupranta, 
ką galėtų laimėti iš revoliucijos, užtat kas akimirką jaučia, ko galėtų 
netekti. . 

Šioje knygoje jau esu minėjęs, jog lygybė savaime skatina žmones 
1mtis prekybos arba gamybos, be to, plėsti ir skaldyti žemės valdas; 
esu parodęs, kaip ji kiekvienam Žmogui įkvepia neblėstantį troškimą 
tolydžio rūpintis savo gerove. Revoliucinėms aistroms šie polinkiai pa- 
tys priešiškiausi. 

Galutinis revoliucijos rezultatas, galimas daiktas, pasitarnaus ga- 
mybos ir prekybos plėtotei, bet revoliucija beveik visada pirmiausia 
sužlugdo gamybininkus ir prekybininkus, nes iškart apverčia aukštyn 
kojomis bendrus vartojimo principus ir akimoju sudarko gamybos ir 
poreikių proporciją. 

Beje, man regis, patys didžiausi prieštaravimai ir yra tarp revoliuci- 
nės ir prekybinės moralės principų. Prekyba iš prigimties priešiška 
smurtingoms aistroms. Jai patinka nuosaikumas, kompromisai, ji 
kruopščiai vengia pykčio. Ji kantri, lanksti, įtaigi ir griebiasi griežčiau- 
sių priemonių tik visiškos būtinybės prispirta. Prekybos dėka žmonės 
pasidaro nepriklausomi vieni nuo kitų; ji įkvepia jiems orumo, skatina 

juos pačius rūpintis savo reikalais ir išmoko visada pasiekti pergalę. Tad 
įskiepija jiems potraukį į laisvę, bet atgraso nuo revoliucijų. 

Kilus revoliucijai, kilnojamojo turto savininkus ima didesnė baimė 
nei visus kitus, nes, viena vertus, jų turtą dažnai lengviausia nusavin- 
ti, kita vertus, jų nuosavybė gali akimoju dingti be pėdsakų. To turėtų 
mažiausiai bijoti žemvaldžiai, kurie, netekę nuomos mokesčio už iš- 
nuomotus sklypus, nepaisydami likimo permainų, bent tikisi išlaikyti 
pačią žemę. Todėl, vos prasidėjus revoliuciniams bruzdėjimams, pir- 
mieji labiau išsigąsta nei pastarieji. 

Tad žmonės tuo mažiau linkę į revoliucijas, kuo didesnė būna kil- 
nojamojo turto įvairovė ir kuo daugiau būna tokio turto savininkų. 

Beje, kad ir kokios profesijos būtų Žmonės, kad ir kokį turtą jie val- 
dytų, jiems visiems būdingas vienas bruožas. 

Niekas nėra visiškai patenkintas turimu turtu, ir visi kasdien kaip 
(manydami stengiasi jį didinti. Pažiūrėkite į kiekvieną jų bet kuriuo gy- 
venimo laikotarpiu ir pamatysite, kad visi brandina kokius nors naujus 
sumanymus, trokšdami pagerinti savo padėtį. Nekalbėkite jiems apie 
žmonijos teises ir interesus, nes jie pasinėrę savo reikaluose ir tegalvo- 
ja, kaip visuomeninius reikalus tuo tarpu atidėti kuo vėlesniam laikui. 

Tai ne tik atgraso juos nuo revoliucijų, bet ir nuslopina norą jose 
dalyvauti. Smurtingos politinės aistros turi menką įtaką Žmonėms, vi- 
sa širdimi atsidavusiems turto kaupimui. Iššvaistę visą įkarštį smul- 
kiems dalykams, jie ramiai žiūri į didelius. 

Tiesa, retkarčiais demokratinėse visuomenėse atsiranda sumanių, 
ambicingų piliečių, kurie negali įgyvendinti savo begalinių troškimų, 
eidami pramintu taku. Juos žavi revoliucijos, ir jie stengiasi jas su- 
kelti; bet jiems sunku tai padaryti, jei neprisideda kokie nors nepa- 
prasti įvykiai. 

Neįmanoma būti pranašiam kovojant su savo šimtmečio ir savo 
krašto dvasia; kad ir koks stiprus būtų Žmogus, jis sunkiai įteigia savo 
amžininkams mintis ir jausmus, kurie prieštarauja jų troškimų ir jaus- 
mų visumai. Tad būtų klaidinga manyti, jog, lygybei tapus įteisintu ir 
neginčijamu faktu ir papročiams uždėjus savo antspaudą, žmonės gal- 
votrūkčiais puola į pavojus, vedami kokio neįžvalgaus vadovo arba 
pramuštgalvio novatoriaus. 

Nesakau, kad jie atvirai jam priešinasi arba slapčia rezga kokias iš- 
moningas pinkles, arba yra iš anksto nusiteikę jam priešintis. Jie ne- 


KODĖL VIS RETYN DIDELĖS REVOLIUCIJOS 711 


kovoja prieš jį aktyviai, kartais jam netgi paploja, bet juo neseka. Prieš 
jo įkarštį jie slapčia pasitelkia savo abejingumą, prieš jo revoliucinius 
instinktus — savo konservatoriškus interesus, prieš jo avantiūristines 
aistras — savo namisėdų polinkius ir pomėgius, prieš jo genialius po- 
lėkius — sveiką savo protą, prieš jo poeziją — savo prozą. Sukaupęs 
nežmoniškas pastangas, vadas pakelia juos akimirkai, bet jie netrukus 
išsprūsta iš jo rankų ir smunka žemyn, tarytum savo svorio traukiami. 
Jis iššvaisto visas jėgas, stengdamasis įkvėpti tą abejingą, išsiblaškiu- 
sią minią ir pagaliau susivokia esąs bejėgis, ir ne todėl, kad būtų nu- 
galėtas, bet todėl, kad yra vienišas. 

Aš anaiptol neteigiu, jog demokratinių visuomenių žmonės iš pri- 
gimties nepaslankūs; priešingai, mano manymu, tokioje visuomenėje 
vyksta amžinas judėjimas, ir nė vienas Žmogus neturi ten atvangos; 
bet, man regis, judėdami žmonės mato tam tikras ribas, kurių nesiryž- 
ta peržengti. Jie kasdien vis kaitalioja, atnaujina antraeilius dalykus, 
bet stengiasi jokiu būdu nepaliesti svarbiausių. Jiems patinka permai- 
nos, bet jie bijo revoliucijų. 

Nors amerikiečiai nuolat keičia arba panaikina kai kuriuos įsta- 
tymus, jie toli gražu nepasiduoda revoliucinėms aistroms. Nesunku 
pastebėti, kaip ūmai jie sustoja ir nurimsta kaip tik tuo metu, kai vi- 
suomenės bruzdėjimas darosi grėsmingas ir aistros labiausiai įsisiau- 
tėja, nes bijo revoliucijos kaip didžiausios nelaimės, ir kiekvienas 
širdyje yra tvirtai pasiryžęs bet kokioms aukoms, kad tik būtų įma- 
noma jos išvengti. Nėra pasaulyje kito krašto, kur nuosavybės pojū- 
tis būtų toks gyvas ir stiprus kaip Jungtinėse Valstijose ir kur daugu- 
ma būtų mažiau linkusi į teorijas, vienaip ar kitaip apribojančias tur- 
to valdymą. 

Esu ne kartą pastebėjęs, jog iš esmės revoliucinės teorijos, įgyven- 
dinamos tik visišku ir kartais staigiu nuosavybės teisių bei fizinių as- 
menų padėties pakeitimu, Jungtinėse Valstijose turi gerokai nepalan- 
kesnę dirvą nei kurioje kitoje monarchijos valdomoje didelėje Euro- 
pos šalyje. Nors šias teorijas kai kas bando įteigti, diduma gyventojų 
jas atmeta su instinktyviu pasibaisėjimu. 

Galiu drąsiai tvirtinti, jog dauguma Prancūzijoje vadinamų demo- 
kratinių teiginių Jungtinių Valstijų demokratijos būtų uždrausta. Tai 
suprantama. Amerikoje viešpatauja demokratinės idėjos ir aistros; Eu- 
ropoje jos tebėra revoliucinės. 

Jeigu Amerikoje kada nors kiltų didelė revoliucija, ji įsiliepsnotų 
tik todėl, kad ten esama negrų; tai yra jas sukeltų ne lygybė, bet, prie- 
šingai, — nelygybė. 

Kai socialinė padėtis maždaug vienoda, kiekvienas stengiasi gy- 
venti skyrium, apsiriboja savo interesais ir pamiršta visuomenę. Jeigu 
demokratinių šalių įstatymų leidėjai nesistengtų reguliuoti tos pragaiš- 
tingos tendencijos arba duotų jai valią, manydami, kad ji padeda nu- 
kreipti piliečių dėmesį nuo politinių aistrų ir išvengti revoliucijų. ga- 
lop jie patys, ko gero, sudarytų sąlygas atsirasti blogybei, kurios nori 
išvengti, ir kada nors kelių Žmonių nežabotos aistros, remiamos dau- 
gumos neprotingo savanaudiškumo ir bailumo, sukeltų visuomenėje 
nepaprastų permainų. 

Demokratinėse visuomenėse tik nedidelės mažumos trokšta revo- 
liucijos, tačiau jos lengvai gali tą revoliuciją sukurstyti. 

Netvirtinu, jog demokratinėms tautoms negresia perversmai, tik sa- 
kau, kad jų visuomeninė santvarka, užuot skatinusi perversmus, vei- 
kiau sudaro sąlygas jų išvengti. Demokratinės šalys, susirūpinusios sa- 
vo likimu, nesileidžia į dideles avantiūras ir nebent prieš savo valią bū- 
na įtraukiamos į sumaištį; kartais jos patiria perversmus, bet pačios jų 
nekelia. Ir dar pridėsiu, jog, įgijusios patyrimo ir apsišvietusios, ener- 
gingai priešinasi suirutėms. 

Puikiai suprantu, jog šiuo požiūriu didelę įtaką turi pačios valsty- 
binės institucijos; jos skatina arba tramdo instinktus, kuriuos žadina 
socialinė padėtis. Taigi aš anaiptol netvirtinu, kad tauta yra apsaugota 
nuo revoliucijų vien dėl to, jog joje įsigalėjusi lygybė. Bet, man regis, 
kad ir kokios būtų institucijos toje šalyje, didelės revoliucijos čia vyk- 
sta nepalyginamai rečiau ir švelniau, nei galima įsivaizduoti. Nors ir 
miglotai, bet nesunkiai įsivaizduoju tokią santvarką, kuri, pagrįsta ly- 
gybe, galėtų visuomenę padaryti stabilesnę, negu visos Vakarų Euro- 
poje kada nors buvusios visuomenės. 

Tai, ką kalbėjau remdamasis faktais, iš dalies tinka ir idėjoms. 

Jungtinėse Valstijose stebina du dalykai: didelis daugumos žmonių 
veiklos judrumas ir nepaprastas tam tikrų principų pastovumas. Žmo- 
nės be perstojo juda, o jų dvasia atrodo sustingusi. 

Kokiai nors pažiūrai plačiai pasklidus Jungtinėse Valstijose ir čia 
giliai įsišaknijus, atrodo, jokia galia neįstengtų jos išrauti. Bendro po- 
būdžio religiniai, filosofiniai, moraliniai ir net politiniai teiginiai be- 

maž nekinta ar bent jau keičiasi tik vykstant lėtam, nepastebimam ir 
dažniausiai nesąmoningam procesui. Net patys tamsiausi prietarai 
nyksta sunkiai suvokiamu vangumu, nors jie nuolat sukelia nesutaiko- 
mus prieštaravimus ir trintį tarp Žmonių. 

Girdžiu sakant, jog demokratijos prigimčiai ir papročiams būdin- 
ga nuolatinė jausmų, idėjų ir minčių kaita. Gal tai ir teisybė, turint gal- 
voje nedideles Antikos demokratines tautas, — tuos laikus, kai visi pi- 
liečiai susirinkdavo turgaus aikštėje ir visi drauge paklusdavo orato- 
riaus įtaigai. Nieko panašaus nesu matęs didelėje demokratinėje šalyje 
kitapus vandenyno. Labiausiai mane nustebino Jungtinėse Valstijose 
tai, kaip sunku atgrėsti daugumą nuo vienąsyk įsikaltos minties ir at- 
pratinti nuo kokio nors autoriteto garbstymo. To beveik neįmanoma 
pasiekti nei raštu, nei žodžiu; tik gyvenimas gali tai padaryti, ir tai kar- 
tais ne iš pirmo sykio. 

Iš pradžių tai stebina, bet, atidžiau panagrinėjus, viskas paaiškėja. 

Nemanau, jog būtų taip lengva, kaip įsivaizduojama, išrauti demo- 
kratinės tautos prietarus, pakeisti įsitikinimus, įpiršti naujus religinius, 
filosofinius, politinius ir dorovinius principus vietoj įsigalėjusių; Žo- 
džiu, dažnai kelti didelius perversmus Žmonių sąmonėje. Ir ne todėl, 
kad toji sąmonė būtų nepaslanki, tiesiog, užuot ieškojusi naujų prin- 
cipų, ji stengiasi veikiau be galo naudotis žinomų principų variantais 
ir atskleisti naujus. Užuot sparčiai ir tiesiai Žengusi į priekį, ji sukasi 
vietoje, skubotais nedideliais judesiais pamažu plečia savo sritį, bet 
niekados nekeičia padėties staiga. | 

Žmonės, turintys lygias teises, vienodą išsilavinimą, tokį pat turta, 
žodžiu, esantys tos pačios socialinės padėties, neišvengiamai turi ir la- 
bai panašių poreikių, įpročių ir polinkių. Kadangi jų požiūris į viską 
panašus, jų protas savaime linksta prie panašių minčių, ir, nors kiek- 
vienas skyrium nuo savo amžininkų gali susidaryti tik jam būdingus 
įsitikinimus, galų gale, to nenorėdami ir nejausdami, visi jie įgyja ne- 
mažai bendrų pažiūrų. 

Kuo atidžiau stebiu lygybės įtaką sąmonei, tuo tvirčiau įsitikinu, 
j0g intelektinė anarchija, kurią matome aplinkui, nėra, kaip kai kurie 
mano, demokratinių tautų esminė būklė. Man regis, ji laikytina veikiau 
atsitiktinumu, būdingu jaunam jų amžiui, ir išryškėja tik tuo pereina- 
muoju laikotarpiu, kai Žmonės jau yra nutraukę senuosius ryšius, juos 

kadaise siejusius, tačiau dar nepaprastai skiriasi vieni nuo kitų kilme, 
išsilavinimu ir papročiais; todėl, išlaikius labai įvairius požiūrius, in- 
stinktus ir polinkius, niekas nebetrukdo jų viešai skelbti. Panašėjant 
gyvenimo sąlygoms, drauge panašėja ir pagrindinės Žmonių pažiūros. 
Tai, mano nuomone, visuotinis ir nuolatinis reiškinys; visa kita yra at- 
sitiktina ir laikina. 

Demokratinėje visuomenėje turbūt retai atsitinka, kad Žmogus stai- 
ga sugalvotų idėjų sistemą, visiškai skirtingą nuo tos, kurios laikosi jo 
amžininkai, ir jei novatorius pagaliau atsirastų, man rodos, iš pradžių 
jam būtų labai sunku surasti tokių, kurie jo klausytų, o dar sunkiau to- 
kių, kurie juo tikėtų. 

Kai gyvenimo sąlygos beveik panašios, žmonės nesileidžia leng- 
vai kieno nors įtikinami. Visi vienas kitą mato iš arti, visi drauge iš- 
mokę tų pačių dalykų ir taip pat gyvena, todėl, savaime suprantama, 
jie nėra nusiteikę vieną kurį pasirinkti vadovu ir aklai sekti jo pėdo- 
mis; sunku tikėti sau lygaus ar tokią pat padėtį užimančio žmogaus 
žodžiu. 

Demokratinėje visuomenėje silpsta ne tik pasitikėjimas tam tikro 
asmens protu; kaip jau esu minėjęs, gana greitai suabejojama bend- 
ro pobūdžio idėja, jog koks nors Žmogus intelektu gali pranokti vi- 
sus kitus. 

Žmonėms vis labiau panašėjant, pamažu į jų sąmonę įsismelkia 
protinės lygybės teiginys, ir novatoriui, kad ir kažin kas jis būtų, da- 
rosi vis sunkiau įgyti įtakos tautos protams. Tokioje visuomenėje la- 
bai retai gali įvykti staigus intelektinis perversmas, nes, peržvelgus 
pasaulio istoriją, galima įsitikinti, jog didelius ir staigius pokyčius 
žmonių sąmonėje lemia ne tiek argumentų svarumas, kiek kokio var- 
do autoritetas. 

Beje, įsidėmėtina tai, jog kadangi demokratinės visuomenės žmo- 
nės vieni su kitais nėra susiję jokiais ryšiais, reikia įtikinėti kiekvieną 
skyrium. O aristokratinėje visuomenėje pakanka paveikti tik kai ku- 
rių Žmonių sąmonę, ir visi kiti seka jiems iš paskos. Jei Lutheris būtų 
gyvenęs lygybės laikais ir jo klausytojai nebūtų buvę didikai ir valdo- 
vai, ko gero, jam būtų buvę sunkiau pakeisti Europą. 

Taip yra ne dėl to, kad demokratinės visuomenės žmonės būtų iš 
prigimties tvirtai įsitikinę savo pažiūrų teisingumu; juos dažnai kan- 
kina abejonės, kurių, jų nuomone, niekas negali išsklaidyti. Kartais to- 

kiu metu atrodo, jog Žmogaus sąmonėje ims ir įvyks staigūs pokyčiai, 
bet nėra jėgos, kuri ją išjudintų, tad ji lieka sustingusi, sustabarėjusi !. 

Laimėjus demokratinės tautos pasitikėjimą, lieka dar vienas sunkus 
uždavinys: patraukti jos dėmesį. Labai sunku sudominti demokratinių 
šalių Žmones, jei kalbama ne apie juos pačius. Jie nesiklauso to, kas 
sakoma, nes visada yra labai susirūpinę tuo, ką patys daro. 

Iš tiesų demokratinėje visuomenėje pasitaiko labai nedaug Žmonių, 
neturinčių ko veikti. Gyvenimas čia judrus triukšmingas, ir Žmonės 
taip įsitraukę į darbą, kad jiems beveik nebelieka laiko galvoti. Ypač 
norėčiau pabrėžti tai, jog jie ne tik labai dirba, bet ir nepaprastai do- 
misi savo darbu. Jie amžinai ką nors veikia ir tai veiklai nuoširdžiai 
atsideda; visą įkarštį tr jėgas išeikvoję reikalams, jie nebegali užsidegti 
kokiomis idėjomis. 

Man regis, labai nelengva demokratinę visuomenę sudominti kokia 
nors teorija, tiesiogiai, pastebimai ir aiškiai nesusijusia su jos kasdie- 
ne veikla. Tokia visuomenė lengvai neatsižada ankstesnių įsitikinimų. 
Mat tiktai entuziazmas stumia Žmogaus dvasią iš jau pramintų takų ir 
sužadina dideles revoliucijas, tiek intelektines, tiek politines. 

O demokratinė visuomenė neturi nei laiko, nei noro galvoti apie 
naujas pažiūras. Netgi abejodama savo įsitikinimais, vis dėlto jų lai- 
kosi, nes jiems pakeisti reikėtų per daug laiko ir pastangų. Ji išsau- 


'Palankiausios sąlygos intelektiniam perversmui, man regis, gali susiklos- 
tyti tokioje visuomenėje, kuri iš absoliučios klasių izoliacijos Žengia į vi- 
sišką piliečių lygybę. 

Esant kastų sistemai. keičiasi kartos, bet Žmonės nesikeičia: vieni nieko ne- 
belaukia, kiti nesitiki nieko geresnio. Vaizduotė miega toje visuotinėje ty- 
loje, sukaustyta sąstingio, ir žmogui net nedingteli mintis apie judėjimą. 
Kai klasės panaikinamos ir gyvenimo sąlygos pasidaro beveik vienodos. vi- 
si žmonės nuolat bruzda, bet kiekvienas yra atskirtas, nepriklausomas, silp- 
nas. Ši padėtis nepaprastai skiriasi nuo ankstesnės, tačiau vienu požiūriu 
jos panašios: ir vienu, ir kitu atveju didžiosios revoliucijos, vykstančios 
žmonių sąmonėje, labai retos. 

Tačiau tarp tų dviejų istorijos kraštutinumų yra pereinamasis laikotarpis, 
šlovinga ir nerami epocha, kai socialinė padėtis nėra pakankamai pastovi, 
kad protas snaustų, ir kai nelygybė dar per didelė, kad žmonės galėtų turė- 
ti vieni kitiems dvasinės įtakos ir kad atskiri individai sugebėtų pakeisti vi- 
sų kitų įsitikinimus. Štai tuomet atsiranda didžių reformatorių, ir naujos 
idėjos staiga pakeičia pasaulį. 

go tuos įsitikinimus ne dėl to, kad jais pasikliauja, bet todėl, kad jie 
įprasti. 

Esama ir kitokių, kur kas didesnių dalykų, trukdančių vykti dide- 
liems pokyčiams demokratinės visuomenės sąmonėje. Apie tai jau esu 
kalbėjęs šios knygos pradžioje. 

Kai asmenybės įtaka yra silpna, beveik lygi nuliui, masių galia 
kiekvieno Žmogaus sąmonei tokioje visuomenėje nepaprastai dide- 
lė. Beje, jau esu minėjęs — kodėl. Dabar tik noriu pabrėžti, jog da- 
rytume klaidą manydami, kad tai priklauso tik nuo valdymo formos 
ir kad, netekdama politinės valdžios, dauguma drauge netenka įtai- 
gos protams. 

Aristokratinėje visuomenėje Žmonės pasižymi dvasios didingumu 
ir jėga. Kai jų pažiūros kertasi su daugumos nuomone, jie užsisklen- 
džia savyje, čia randa paramą ir paguodą. Demokratinėje visuomenė- 
je yra visiškai kitaip. Čia visuomenės palankumas atrodo toks reika- 
lingas kaip oras, o gyvenimas, atskilus nuo masių, — suvis ne gyve- 
nimas. Masėms nereikia naudotis įstatymais kitaminčiams palaužti. 
Joms pakanka juos pasmerkti. Pasijutę vieniši ir bejėgiai, kitaminčiai 
tuoj sugniūžta ir puola į neviltį. 

Esant lygybei, viešoji nuomonė užkrauna milžinišką naštą kiekvie- 
nam Žmogui; ji gaubia jį, slegia, jam vadovauja; tai sąlygoja veikiau 
pačios visuomenės struktūra negu valstybės įstatymai. Žmonėms vis 
labiau panašėjant, kiekvienas jaučiasi vis silpnesnis palyginti su kitais. 
Nematydamas, kas galėtų jį iškelti ir išskirti iš visų, jis netenka pasi- 
tikėjimo savimi, kai tik susiduria su dauguma. Jis ne tik nepasitiki sa- 
vo jėgomis, bet netgi ima abejoti savo teisėmis ir išmanymu ir prisi- 
pažįsta klystąs, kai dauguma primeta jam savo nuomonę. Tad daugu- 
mai nereikia jo priversti; ji paprasčiausiai jį įtikina. 

Kad ir kaip būtų apgalvota ir gerai organizuota demokratinės visuo- 
menės valdžia, žmogui visada labai sunku tikėti tuo, ko nepripažįsta 
masės, ir skelbti tai, ką jos smerkia. 

Tai sudaro nepaprastai palankias sąlygas įsitikinimų pastovumui. 

Įsišaknijęs demokratinėje visuomenėje ir įsigalėjęs daugumos są- 
monėje, koks požiūris ar teiginys gyvuoja pats savaime ir prigyja be 
Jokių pastangų, nes niekas jo nekritikuoja. Tie, kurie iš pradžių jį nei- 
gė kaip klaidingą, galiausiai pripažįsta visuotiniu, o tie, kurie širdies 
gilumoje jam prieštarauja, neišsiduoda ir stengiasi iš paskutiniųjų ne- 
įsivelti į pavojingą ir bevaisę kovą. 

Tiesa, kai demokratinės visuomenės dauguma keičia savo pažiūras, 
idėjų pasaulyje gali staiga įvykti keistų revoliucijų, bet pakeisti pažiū- 
ras labai sunku, ir nė kiek ne mažiau sunku konstatuoti, jog tos pažiū- 
ros jau pakitusios. 

Nors kartais atrodo, jog niekas nėra pasikeitę, bet laikas, aplin- 
kybės ar kiekvieno Žmogaus proto pastangos pamažu sukelia abejo- 
nių kokiu įsitikinimu arba visiškai jį sugriauna. Atvirai su juo neko- 
vojama. Nesivienijama kovai prieš jį. Buvę šalininkai tyliai atsižada 
j0 vienas po kito; kasdien jų mažėja ir mažėja, kol pagaliau lieka tik 
saujelė. 

Susiklosčius tokioms aplinkybėms, jis vis dar viešpatauja. 

Kadangi jo priešininkai viešai neatsiskleidžia ir tik paslapčia da- 
lijasi mintimis, jie patys ilgai negali būti tikri, jog įvyko didžiulis 
perversmas, ir, graužiami abejonių, nesiima jokių veiksmų. Jie stebi 
ir tyli. Dauguma jau nebetiki, bet apsimeta dar tebetikį, ir tos viešo- 
sios nuomonės, tapusios tuščia iliuzija, pakanka novatoriams atvėsin- 
ti Ir juos Užčiaupti. 

Mes gyvename tokiais laikais, kai Žmonių sąmonėje vyksta spar- 
tūs pokyčiai. Tačiau, visai galimas daiktas, netrukus esminės žmoni- 
jos pažiūros pasidarys pastovesnės, negu buvo ankstesniais mūsų is- 
torijos šimtmečiais. Tas laikas dar neatėjo, bet, ko gero, artėja. 

Nuosekliai nagrinėdamas demokratinių tautų poreikius ir instink- 
tus, vis tvirčiau įsitikinu, jog, jei kada nors lygybė tvirtai ir galutinai 
įsigalės visame pasaulyje, didžiosios intelektinės ir politinės revoliu- 
cijos vyks sunkiau ir rečiau, negu manoma. 

Mat, kadangi demokratinių šalių Žmonės visad atrodo sujudę, pilni 
abejonių ir nerimo, amžinai pasirengę keisti nuomonę ir padėtį, susi- 
daro įspūdis, jog jie trokšta staiga panaikinti savo įstatymus, persimes- 
ti prie kitų įsitikinimų ir susikurti naujus moralės principus. O juk, 
skatindama žmones viską keisti, lygybė įteigia jiems interesus ir po- 
linkius, kuriems patenkinti reikia stabilumo; ji akstina juos ir drauge 
stabdo, suteikia jiems sparnus ir drauge priploja prie žemės, įkvepia 
jiems troškimų ir drauge sutramdo jų polėkius. 

Tai atsiskleidžia ne iš karto: aistros, atskiriančios demokratinių ša- 
lių piliečius vieną nuo kito, labai akivaizdžios, o toji slapta jėga, kuri 
juos sulaiko ir sutelkia, iš pirmo žvilgsnio nepastebima. 

Ar galiu tai sakyti atsidūręs vidury griuvėsių, supančių mane iš vi- 
sų pusių? Mano galva, didžiausią grėsmę būsimoms kartoms kelia 
anaiptol ne revoliucijos. 

Jeigu piliečiai ir toliau stengsis vis labiau užsisklęsti smulkių kas- 
dienių rūpesčių kiaute ir be atilsio darbuotis, esama pavojaus, kad ga- 
lų gale jiems pasidarys svetimi visi tie taurūs ir stiprūs visuomenės 
jausmai, kurie sukrečia tautas ir drauge ragina jas tobulėti ir atsinau- 
jinti. Matydamas nuosavybę einant iš rankų į rankas ir vis karščiau 
ir nerimastingiau įsiplieskiant turto aistrą, nejučia imu būgštauti, jog 
žmonės gali pasiekti tokį metą, kai kiekvieną naują teoriją laikys pa- 
vojumi, kiekvieną naujovę — apmaudžiu kliuviniu, socialinę pažan- 
gą — pirmu žingsniu revoliucijos link ir griežtai atsisakys pajudėti 
iš vietos, bijodami netekti pagrindo po kojomis. Prisipažįstu, man 
baisu, jog jie taip pasiduos niekingiems akimirksnio malonumams, 
kad nustos domėtis savo ir palikuonių ateitimi ir mieliau leisis van- 
giai plaukti pasroviui, užuot staiga energingai sutelkę jėgas ir ryžęsi 
pakeisti savo likimą. 

Manoma, jog naujos visuomenės kasdien keičiasi, bet aš negaliu 
nusikratyti baimės, kad jos galop ims pernelyg nuosekliai laikytis tų 
pačių institucijų, tų pačių prietarų, tų pačių papročių ir kad žmonijos 
raida dėl to gali sulėtėti arba sustoti. Net baugu, jog protas suksis tuš- 
čia eiga, nepažadindamas naujų minčių, jog žmogus, bergždžiai bruz- 
dėdamas pats vienas, iššvaistys visas jėgas, jog Žmonija, nors ir judė- 
dama be atvangos, nebeženęs į priekį. 


XXII SKYRIUS 


KoDĖL DEMOKRATINĖS TAUTOS 
LABIAU TROKŠTA TAIKOS, 
O DEMOKRATINIŲ ŠALIŲ ARMIJOS — KARO 


Tie patys interesai, tie patys būgštavimai, tos pačios aistros, kurios 
demokratines tautas atgraso nuo revoliucijų, atitolina jas ir nuo karo. 
Militaristinė ir revoliucinė dvasia blėsta tuo pat metu ir dėl tų pačių 
priežasčių. 

Pasiturinčių taikos šalininkų nuolatinis gausėjimas, karo sparčiai 
naikinamo kilnojamojo turto augimas, nuosaikūs papročiai, geraširdiš- 
kumas, lygybės įkvepiamas gailestingumas nelaimingiesiems, šaltas, 
blaivus protas, slopinantis poetines emocijas ir aistras, įsiliepsnojan- 
čias ginklams Žvangant — visos šios priežastys drauge tramdo milita- 
ristinę dvasią. 

Man regis, jog čia galima įžvelgti bendro pobūdžio taisyklę: kuo 
labiau civilizuotuose kraštuose panašėja gyvenimo sąlygos, tai yra įsi- 
gali lygybė, tuo labiau karingos nuotaikos blėsta ir silpsta. 

Šiaip ar taip, karas yra neganda, kuri gali ištikti visas tautas, taigi 
ir demokratines. Kad ir kaip taikiai būtų linkusios gyventi tos šalys, 
jos turi būti pasirengusios atremti užpuolikus, kitaip sakant, privalo tu- 
rėti kariuomenę. 

Laimė, visą laiką buvusi tokia palanki Jungtinių Valstijų gyvento- 
jams, apgyvendino juos tyruose, kur jie, galima sakyti, neturi kaimy- 
nų. Jiems pakanka kelių tūkstančių kareivių, bet tai būdinga Amerikai, 
o ne apskritai demokratinei visuomenei. 

Lygybė, su ja susiję papročiai ir institucijos neišgelbsti demokrati- 
nės šalies nuo būtinumo turėti kariuomenę, o kariuomenės įtaka kraš- 
to likimui visada labai didelė. Taigi itin svarbu žinoti, kokie instinktai 
yra būdingi tiems, kurie tą kariuomenę sudaro. 

Aristokratinių šalių, ypač tų, kur rangą lemia kilmė, kariuomenė- 
je, kaip ir visuomenėje, viešpatauja nelygybė; karininkai yra kilmin- 

gieji, kareiviai — baudžiauninkai; vieniems skirta vadovauti, ki- 
tiems — vykdyti įsakymus. Tad aristokratinės visuomenės kariuome- 
nėje kareivių siekiai yra labai griežtai apriboti. 

Karininkams taip pat nevalia peržengti tam tikrų ribų. 

Aristokratija ne tik sudaro dalį hierarchijos, bet turi ir savo hierar- 
chiją. Jos atstovai užima aukštesnę arba žemesnę padėtį, kuri niekad 
nesikeičia. Vienam iš prigimties skirta vadovauti pulkui, o kitas tegali 
būti kuopos vadas. Pasiekę savo lūkesčių viršūnę, jie patys nurimsta 
ir jaučiasi patenkinti likimu. 

Be kita ko, dar vienas dalykas atima karininkui norą siekti aukštes- 
nio laipsnio. 

Valdant aristokratijai, karininkas ne tik kariuomenėje, bet ir visuo- 
menėje užima aukštą padėtį. Karinis laipsnis jam tėra antraeilis daly- 
kas, nesulyginamas su padėtimi aukštuomenėje. Eidamas tarnauti į ka- 
riuomenę, aristokratas ne tiek paklūsta savo norui, kiek vykdo kilmės 
uždėtą priedermę. Jis eina į kariuomenę, trokšdamas garbingai praleis- 
ti dykus jaunystės metus ir vėliau savo šeimai bei draugams papasa- 
koti prisiminimų apie garbingą kario gyvenimą. Tačiau pagrindinis jo 
tikslas — anaiptol ne pelnyti turtus, pagarbą ar valdžią, nes visais tais 
privalumais naudojasi savaime, net neišeidamas iš namų. 

Demokratinės šalies kariuomenėje visi kareiviai gali tapti karinin- 
kais, ir tai įkvepia jiems norą prasisiekti ir atveria neribotas galimy- 
bes užsitarnauti aukštesnį laipsnį. 

Karininkas savo ruožtu nemato nieko, kas galėtų natūraliai ar prie- 
varta drausti jam siekti aukštesnio laipsnio, ir kiekvienas laipsnis jam 
turi neįkainojamą vertę, nes jo paties padėtis visuomenėje beveik vi- 
sada priklauso nuo karinio rango. 

Demokratinėse šalyse dažnai atsitinka taip, kad karininko visas 
turtas yra tik jo alga ir įvertinimo jis gali tikėtis tik už karinius nuo- 
pelnus. Kiekvienąsyk, pakildamas karinės hierarchijos laiptais, jis 
tarytum pakeičia savo likimą ir tampa lyg kitu žmogum. Tai, kas 
aristokratinėje kariuomenėje laikoma antraeiliu dalyku, čia tampa 
pagrindiniu, vieninteliu dalyku — pačiu gyvenimu. 

Senosios prancūzų monarchijos laikais karininkams buvo svarbus 
jų kilmės titulas. Mūsų dienomis — karinis laipsnis. Tas, rodos, nedi- 
delis kalbinės formos pasikeitimas liudija, jog ir visuomenės, ir ka- 
riuomenės struktūroje įvyko didelis perversmas. 

Demokratinių šalių kariuomenei būdingas karštas, atkaklus ir pa- 
stovus troškimas kilti karjeros laiptais yra kone visuotinis. Jis įsižie- 
bia drauge su kitais norais ir užgęsta kartu su gyvybe. Tad aišku, jog 
iš visų pasaulio kariuomenių lėčiausiai kylama karinės hierarchijos 
laiptais taikos metu demokratinėse šalyse. Kadangi karininkų skai- 
čius, savaime suprantama, ribotas, varžovų be galo daug, bet visuo- 
tinės lygybės įstatymas nepalenkiamas, tad niekam nepavyksta grei- 
tai gauti paaukštinimo, ir daugelis visai nepajuda iš vietos. Taigi 
troškimas kilti čia yra didžiausias, o galimybė — mažesnė negu kur 
nors kitur. | 

Todėl visi demokratinės šalies karininkai, turintys didelių užmojų, Ia- 
bai trokšta karo, nes jis atlaisvina vietų ir, be to, nedraudžia nusižengti 
senaties taisyklei, vienintelei privilegijai, kuri būdinga demokratijai. 

Taip mes prieiname keistą išvadą, jog karo karščiausiai trokšta de- 
mokratinių šalių kariuomenės ir jog iš visų tautų labiausiai nori taikiai 
gyventi demokratinės tautos; keisčiausia, kad tuos du priešingus no- 
rus skatina lygybė. 

Piliečiai, būdami lygūs, kasdien patiria norą ir gauna galimybę pa- 
keisti savo padėtį ir pagerinti būvį; todėl jie trokšta taikos, kurios dė- 
ka klesti verslai bei ūkis ir kiekvienas gali kuo ramiausiai tvarkyti kas- 
dienius reikalus. Kita vertus, tiems, kurie eina tarnauti į kariuomenę, 
ta pati lygybė įteigia mintį apie karinių nuopelnų vertę ir, darydama 
tuos nuopelnus visiems prieinamus, kareiviams žadina svajones apie 
kautynių lauką. Abiem atvejais širdies nerimas yra tas pats, toks pat 
nepasotinamas yra malonumų pomėgis, tokie pat dideli siekiai, tik 
priemonės tikslui siekti visiškai kitos. 

Tos dvi priešingos nuotaikos, būdingos tautai ir kariuomenei, de- 
mokratinėms visuomenėms kelia didelį pavojų. 

Vos tik išblėsta militaristinė tautos dvasia, karo tarnyba nustojama 
gerbti, ir kariai tampa trečiaeiliais valstybės pareigūnais. Jų menkai 
paisoma ir neįsiklausoma į jų žodžius. Atsitinka priešingas dalykas ne- 
gu aristokratijos viešpatavimo laikais. Kariuomenėje tarnauja jau ne- 
be pagrindiniai, bet antraeiliai piliečiai. Karinę karjerą tikimasi pada- 
ryti tik tada, kai nebėra jokių vilčių iškilti kitoje srityje. Tai uždaras 
ratas, iš kurio sunku ištrūkti. Tautos žiedas vengia karo tarnybos, nes 
ji nėra gerbiama, o nėra gerbiama todėl, kad jos vengia tautos žiedas. 

Tad nedera stebėtis, jei demokratinių šalių kariuomenė dažnai bruz- 
da, šiaušiasi, nepatenkinta savo likimu, nors jos padėtis nepalyginamai 

geresnė, o drausmė — švelnesnė negu kitur. Kareivis jaučiasi paže- 
mintas, įžeisto orumo kurstomas, nuolat svajoja apie karą, kuriam ki- 
lus jis vėl būtų reikalingas, trokšta revoliucijos, perversmų, nes gal 
nors ginklu išsikovotų kitaip neįmanomą politinę įtaką ir pagarbą sa- 
vo asmeniui. 

Esant tokiai demokratinių kariuomenių struktūrai, didžiausią grės- 
mę kelia paskutinis pavojus. 

Demokratinėje šalyje beveik visi piliečiai nori išsaugoti nuosavy- 
bę, tačiau demokratinėms kariuomenėms paprastai vadovauja proleta- 
rai. Diduma jų, kilus pilietiniam karui, neturi ko prarasti. Tautos ma- 
sės, savaime suprantama, bijo perversmų labiau negu aristokratijos 
valdymo laikais, tačiau kariuomenės vadai jų bijo kuo mažiausiai. 

Be to, demokratinėje šalyje, kaip jau minėjau, turtingiausi, labiau- 
siai išprusę, gabiausi piliečiai beveik neina į kariuomenę, todėl ji pa- 
prastai tampa nedidele atskira valstybe valstybėje, kur protas ribotes- 
nis, 0 papročiai šiurkštesni negu didžiojoje. Tačiau mažoji necivilizuo- 
toji valstybė yra ginkluota ir vienintelė moka naudotis ginklais. 

Dar labiau padidina maištingai demokratinės šalies atžvilgiu nusi- 
teikusios kariuomenės pavojų piliečių taikingumas. Nėra nieko pavo- 
jingesnio už kariuomenę taikioje šalyje. Visų piliečių noras turėti ra- 
mybę atiduoda šalies santvarką kareivių malonei. 

Tad apibendrinant galima pasakyti, jog nors demokratinės šalys, 
paisydamas savo interesų ir instinktų, trokšta taikos, jų kariuomenės 
tolydžio stumia jas į karą ir revoliucijas. 

Kariniai perversmai, kurie neįsivaizduojami aristokratinėje visuo- 
menėje, yra labai grėsmingi demokratinėms šalims. Tų pavojų reikėtų 
saugotis ypač ateityje; valstybės veikėjai turėtų sutelkti visas pastan- 
gas ir rasti išeitį iš grėsmingos padėties. 

Kai tautą be paliovos drumsčia ir kamuoja kariuomenės užmačios, 
pirmiausia ateina mintis apie karą, kuris ir tegalėtų tas įkyrias užma- 
čias patenkinti. 

Aš neketinu koneveikti karo; karas beveik visada praplečia tautos 
minties horizontą ir įkvepia naujų jėgų. Kai kada jis gali nuslopinti be- 
saikius polinkius, savaime skatinamus lygybės, ir išgydyti nuo kai ku- 
rių ligų, paprastai apninkančių demokratines visuomenes. 

Karas turi didelių privalumų, bet nereikia manyti, kad jis suma- 
Žina ką tik minėtą grėsmę. Jis laikinai ją atitolina, bet vėliau ji at- 

slenka dar baisesnė, nes, pajutusi karo skonį, kariuomenė dar labiau 
nebepakenčia taikos. Karas galėtų būti išeitis tik tautai, kuri amži- 
nai trokštų šlovės. 

Aš numatau, jog visi karingi vadovai, iškilę didžiosiose demokra- 
tinėse valstybėse, susivoks, kad jiems kur kas lengviau su savo kariuo- 
mene skinti pergales, negu priversti ją ramiai gyventi po visų perga- 
lių. Du dalykus bus sunkiausia padaryti demokratinėms šalims: pradėti 
karą ir jį baigti. 

Beje, demokratinei šaliai karas teikia tam tikrų privalumų, kita ver- 
tus, jai gresia pavojai, kurių lygiai taip nėra ko bijoti aristokratijos val- 
domai valstybei. Aš paminėsiu tik du. 

Nors karas patenkina kariuomenę, jis varžo ir dažnai varo į neviltį 
gausybę piliečių, kuriems reikia taikos kasdieniams nedideliems no- 
rams tenkinti. Tad esama pavojaus, kad jis gali sukelti kitokio pobū- 
džio netvarką, kuriai turėtų užkirsti kelią. 

Ilgi karai kelia grėsmę demokratinės šalies laisvei. Aišku, jai nėra 
ko baimintis, jog nugalėtojai generolai po kiekvienos pergalės jėga už- 
grobs aukščiausiąją valdžią — kaip Sulla arba Cezaris. Ne mažiau bai- 
sus ir kitoks pavojus. Kilus karui, demokratinėje šalyje ne visada vir- 
šų paima karinė valdžia, tačiau kartais nepaprastai padidėja civilinės 
valdžios įgaliojimai; mat tokiu atveju civilinė valdžia neišvengiamai 
telkia savo rankose visų Žmonių valdymą ir visos veiklos kontrolę. 
Nors ji smurtu staiga neįveda despotizmo, bet pamažu eina ta krypti- 
mi, naudodamasi susiklosčiusiais santykiais. 

Visiems tiems, kurie trokšta užsmaugti laisvę demokratinėje šaly- 
je, žinotina, jog veiksmingiausiai ir greičiausiai įmanoma tai padaryti 
karo sąlygomis. Tai pirmoji aksioma. 

Kai karininkų ir kareivių siekimai darosi grėsmingi, savaime per- 
šasi paprasčiausia išeitis — padidinti kariuomenę ir šitaip drauge pa- 
didinti pareigybių skaičių. Tai laikinai išgelbsti padėtį, atitolina pavo- 
jų, kuris vėl gali kilti ateityje. 

Didinant kariuomenę aristokratijos valdomoje valstybėje, laimima 
daugiau laiko, nes tokioje valstybėje karinės ambicijos yra tik vieno 
luomo privilegija ir turi griežtai nustatytas ribas, todėl galima paten- 
kinti beveik visų apie paaukštinimą svajojančių savimeilę. 

Tačiau, didinant kariuomenę demokratinėje šalyje, nelaimima 
nieko, nes paaukštinimo trokštančių karių padidėja tokiu pat santy- 

kiu, kokiu padidėja kariuomenė. Vietoj tų, kurių norai patenkinami, 
steigiant naujas pareigybes, tuojau atsiranda daugybė kitų, kurių jūs 
negalėsite išklausyti, be to, ir pirmieji neilgai trukus vėl ims niurzgė- 
ti. Mat nerami dvasia, būdinga demokratinės šalies civiliams gyven- 
tojams, sklando ir kariuomenėje: norima ne tiek gauti tam tikrą laips- 
nį, bet nuolatos kilti karinės hierarchijos laiptais. Tegu ir nebūdami 
labai dideli, tie norai tolydžio atgimsta. Demokratinė valstybė, didin- 
dama kariuomenę, tik laikinai apmalšina kariškių siekimus, tačiau 
netrukus jie darosi dar grėsmingesni, nes puoselėjančių tokius norus 
be paliovos daugėja. 

Man regis, tasai nerimas, audringai pratrūkstantis nepasitenkinimas 
esama padėtimi yra blogybė, itin būdinga demokratinių šalių kariuo- 
menei, ir jos pašalinti neįmanoma. Demokratinių šalių įstatymų leidė- 
jams nederėtų džiaugtis, kad jiems pavyko sugalvoti tokią karinę 
struktūrą, kuri pati savaime gali tramdyti ir tenkinti karius. Kad ir kaip 
jie stengtųsi, visos jų pastangos būtų bergždžios. 

Pačioje šalyje, o ne kariuomenėje, reikia ieškoti išeities, kaip atsi- 
kratyti jai kenkiančių ydų. 

Demokratinės šalys instinktyviai bijo nėramumų ir despotizmo. Ta- 
čiau reikia tuos instinktus paversti apgalvotais, racionaliais ir pasto- 
viais polinkiais. Pagaliau išmokę taikiai ir vaisingai naudotis laisve ir 
patyrę jos gėrį, išsiugdę vyrišką tvarkos potroškį tr laisva valia susi- 
taikę su drausme, tų šalių piliečiai, tarnaudami kariuomenėje, nesąmo- 
ningai skiepija ten tuos pačius įpročius ir moralės principus. Tautos 
dvasia, susiliedama su kariuomenės dvasia, sušvelnina karinės padė- 
ties suformuotas nuomones ir sutramdo užmačias arba, remiama visa- 
galės visuomenės nuomonės, jas visiškai nuslopina. Kai piliečiai bus 
išprusę, tvarkingi, drausmingi, tvirtos dvasios ir laisvi, ir kariai bus 
disciplinuoti, paklusnūs. 

Įstatymas, kuris, slopindamas maištingą kariuomenės dvasią, ban- 
dys tautoje pakirsti pilietinės laisvės dvasią ir iškreipti įstatymų bei 
teisių sampratą, prieštaraus savo paskirčiai. Jis labiau skatins, negu 
trukdys karinės tironijos įsigalėjimą. 

Šiaip ar taip, didelė kariuomenė demokratinei valstybei visada kels 
didelį pavojų, ir vienintelė veiksminga priemonė tam pavojui sumažin- 
ti — sumažinti kariuomenę. Tačiau ne kiekviena valstybė gali ta prie- 
mone pasinaudoti. 


XXIII SKYRIUS 


KuURiI DEMOKRATINIŲ VALSTYBIŲ 
KARIUOMENĖS DALIS YRA 
KARINGIAUSIA IR REVOLIUCINGIAUSIA 


Demokratinių valstybių kariuomenė, santykinai lyginant su ją išlai- 
kančių gyventojų skaičiumi, būna labai gausi — tai esminis jos bruo- 
žas; vėliau paaiškinsiu, kodėl taip yra. 

Kita vertus, demokratinių laikų žmonės nelabai linkę pasirinkti ka- 
rinę karjerą. 

Tad demokratinės šalys labai greit atsisako savanoriškos karinės 
tarnybos ir pereina prie karinės prievolės. Gyvenimo būtinybė verčia 
jas imtis tos paskutinės priemonės, ir galima lengvai numatyti, jog at- 
eityje ja naudosis visos demokratinės valstybės. 

Esant karinės prievolės įstatymui, kariuomenėje turi tarnauti visi 
piliečiai be išimties. Tai neišvengiamas tokių valstybių gyvenimo ir 
santvarkos rezultatas. Vyriausybė gali padaryti beveik viską, ko nori, 
tik privalo kreiptis išsyk į visus; juk pasipriešinimą sukelia ne pati 
prievolė, bet jos paskirstymo nelygybė. 

Kai karinė prievolė yra visuotinai privaloma, kiekvienas pilietis ne- 
11gai tarnauja kariuomenėje. 

Taigi, savaime aišku, jog kareivis tik laikinai eina tarnybą, o dau- 
gumoje aristokratijos valdomų valstybių karinė tarnyba yra amatas, 
kuriuo kareivis verčiasi arba būna įpareigotas verstis visą gyvenimą. 

Tai sukelia sunkių padarinių. Kai kurie demokratinių valstybių ka- 
reiviai pamėgsta karinę tarnybą, bet dauguma, atliekančių prievolę, 
nelaiko jos nuolatiniu amatu ir tik svajoja kuo greičiau ištrūkti namo. 
Pastarieji niekada nepripranta prie šios tarnybos ir anaiptol neišsiug- 
do visų kariui būtinų savybių. Jie atlieka kario priedermę, bet jų min- 
tys ir troškimai susiję su civiliniu gyvenimu bei jo interesais. Taigi jie 
neužsikrečia karine dvasia, bet išsaugo į kariuomenę atsineštus civili- 
nio gyvenimo įgūdžius. Demokratinėse valstybėse piliečiais labiausiai 

išlieka eiliniai kareiviai; jiems daugiausia įtakos turi tautiniai papro- 
čiai ir didžiausią galią — viešoji nuomonė. Tik per eilinius kareivius 
galima tikėtis įskiepyti demokratinės valstybės kariuomenei laisvės 
meilę ir pagarbą įstatymams, įdiegtą pačiai tautai. Priešingai būna ari- 
stokratijos valdomose valstybėse, kur kariškiai galop nutraukia visus 
ryšius su savo krašto piliečiais ir gyvena tarp jų kaip svetimi, dažnai 
netgi kaip priešai. 

Aristokratinėse armijose civilinę visuomenę sergstintis elementas 
yra karininkai, kurie nuosekliausiai palaiko su ja ryšius, nes niekada 
nepraranda vilties anksčiau ar vėliau vėl užimti joje savo vietą. De- 
mokratinės šalies kariuomenėje tokį pat vaidmenį atlieka kareiviai, ir 
dėl tų pačių priežasčių. 

Demokratinių šalių kariuomenėje, priešingai, karininkai dažnai iš- 
siugdo polinkius ir norus, iš esmės skirtingus nuo visuomenės norų. 
Tai savaime suprantama. 

Demokratinėje šalyje Žmogus, tapęs karininku, nutraukia ryšius su 
civiliniu gyvenimu, visam laikui su juo atsisveikina ir neturi jokio pa- 
grindo į jį grįžti. Jo tikroji tėvynė yra kariuomenė, nes, neturėdamas 
užimamo posto, jis yra niekas. Tad jis susieja savo likimą su kariuo- 
mene, drauge su ja pergyvena šlovės arba nešlovės laikus ir tik į ją de- 
da visas viltis. Turėdamas visiškai kitokius poreikius negu civiliniai 
gyventojai, karininkas gali karštai trokšti karo arba kurstyti revoliuci- 
ją tokiu metu, kai visa tauta siekia stabilumo ir taikos. 

Tačiau yra veiksnių, slopinančių karingą ir beatodairišką jo dvasią. 
Nors siekimai yra būdingi visoms demokratinėms tautoms, bet, kaip 
jau esame matę, jie retai būna dideli. Žmogui, kilusiam iš žemiausio 
visuomenės sluoksnio ir tarnybą pradėjusiam eiliniu, karininko laips- 
nis — didžiulė sėkmė. Jis įsitvirtina nepalyginamai aukštesniuose 
sluoksniuose, nei gyvendamas civilinėje visuomenėje, ir įgyja teises, 
kurios daugumoje demokratinių valstybių laikomos neatimamomis !. 
Padėjęs tiek pastangų, jis nurimsta ir nori džiaugtis savo pergale. Bi- 
jodamas rizikuoti tuo, ką jau turi, jis užgniaužia širdyje troškimą siekti 


' Karininko padėtis demokratinėse šalyse iš tiesų yra labiau užtikrinta negu 
kur kitur. Kuo menkesnis jaučiasi karininkas kaip žmogus. tuo labiau jis 
brangina savo laipsnį ir tuo labiau įstatymų leidėjas laiko teisėta ir būtina 
užtikrinti jo teises. 

to, ko neturi. Įveikęs pirmą ir sunkiausią kliūtį, užtveriančią kelią į pa- 
aukštinimą, jis lengvai susitaiko su lėtu tolesniu kilimu hierarchijos 
pakopomis. Jo siekimai silpnėja tuo labiau, kuo aukštesnį laipsnį jis 
turi ir kuo daugiau gali prarasti, nepalankiai susiklosčius aplinkybėms. 
Jei neklystu, mažiausiai karinga, kaip ir mažiausiai revoliucinga, vi- 
sada būna kariuomenės vadovybė. 

Tai, ką dabar pasakiau apie karininkus ir eilinius kareivius, iš es- 
mės netinka gausiai klasei, visose armijose užimančiai tarpinę padėtį; 
turiu galvoje puskarininkius. 

Puskarininkiams, pasirodžiusiems tik šio šimtmečio pradžioje, ma- 
no nuomone, lemta atlikti tam tikrą vaidmenį. 

Puskarininkis, kaip ir karininkas, mintyse nutraukė visus ryšius, 
siejusius jį su civiline visuomene; lygiai kaip ir anas, o gal net labiau, 
jis nukreipė visą dėmesį viena linkme, bet nepasiekė kaip karininkas 
aukštos ir tvirtos padėties, kur būtų galėjęs atsikvėpti ir lengva širdi- 
mi laukti eilinio paaukštinimo. 

Iš esmės nesikeičiančios pareigos puskarininkį pasmerkia tamsiam, 
skurdžiam, sunkiam ir nepatikimam gyvenimui. Karinė tarnyba jam 
žada tik pavojus. Jis kenčia nepriteklius ir turi klusniai vykdyti įsaky- 
mus, 0 tai ištverti dar sunkiau negu pavojus. Dar labiau kenčia dėl sa- 
vo dabartinės varganos padėties, nes Žino, jog ir visuomenės sankloda, 
ir kariuomenės sistema duoda galimybę jos nusikratyti; anksčiau arba 
vėliau jis iš tiesų gali tapti karininku. Tuomet jisai įsakinės, bus apdo- 
vanojamas už nuopelnus, naudosis nepriklausomybe, teisėmis, malo- 
numais. Tačiau tas karštai geidžiamas tikslas dabar dar toks tolimas, 
j0g jis niekada negali būti tikras, kad tos viltys išsipildys. Jo laipsnis 
nėra nepanaikinamas, o jis pats kasdien pasmerktas savo vadų saviva- 
lei, beje, įteisintai ir griežtos karinės drausmės. Menkiausias nusižen- 
gimas, užgaidas, — ir jis gali akimoju prarasti tai, ko visomis išgalė- 
mis siekta kelerius metus. Todėl iki to laiko, kol užsitarnaus geidžia- 
mą laipsnį, lyg ir nieko nenuveikęs, tarytum tik dabar pradėjęs 
tarnybą. Kai Žmogui šitaip nuolat neduoda ramybės jaunystė, porei- 
kiai, aistros, laiko dvasia, viltys 17 būgštavimai, norom nenorom jo šir- 
dyje įsidega beviltiškas troškimas kopti karjeros laiptais. 

Tad puskarininkis trokšta karo, visad jo trokšta, žūtbūtine kaina. O 
kai nesulaukia karo, jis nori revoliucijų, kur jokios taisyklės nebega- 
lioja ir duoda viltį, jog, kilus sumaiščiai ir politinėms aistroms, galės 

nustumti šalin savo karininką ir užimti jo vietą. Sukelti revoliuciją jam 
nėra neįmanoma, nes, būdamas tos pačios kilmės ir tų pačių papročių 
kaip kareiviai, jis turi jiems didelės įtakos, nors jų viltys ir norai labai 
skiriasi. 

Būtų klaidinga manyti, jog karininko, puskarininkio ir kareivio po- 
linkių skirtumus sąlygoja laikas arba kraštas. Jie reiškiasi bet kuriuo 
metu visose demokratinėse valstybėse. 

Kiekvienoje demokratinės valstybės kariuomenėje taikiai krašto 
dvasiai blogiausiai atstovauja puskarininkis, o geriausiai — kareivis. 
Eilinis kareivis, eidamas tarnauti į kariuomenę, drauge atsineša stip- 
rius arba silpnus tautinius papročius ir dorovės principus; jis — tikras 
savo tautos atspindys. Jeigu tauta silpna ir tamsi, nesąmoningai arba 
prieš savo valią jis leisis vadų įveliamas į neramumus. Jeigu tauta ap- 
sišvietusi ir veikli, pats privers savo vadus laikytis drausmės. 


XXIV SKYRIUS 


KoDĖL DEMOKRATINIŲ VALSTYBIŲ KARLIUOMENĖS 
BŪNA SILPNESNĖS, KARUI PRASIDĖJUS, 
IR GRĖSMINGESNĖS, KARUI UŽSITĘSUS 


Kiekvienai kariuomenei, po ilgos taikos stojančiai į karą, gresia 
pralaimėjimas; kiekviena kariuomenė, ilgai kariavusi, turi daugiau ga- 
limybių nugalėti: ta tiesa ypač tinka demokratinių valstybių kariuome- 
nėms. 

Aristokratijos valdomose valstybėse kario profesija, būdama privi- 
legijuota tarnyba, yra gerbiama netgi taikos metais. Kariuomenėje tar- 
nauja apsišvietę, talentingi, didžių siekimų Žmonės; kariuomenė visais 
atžvilgiais nenusileidžia tautai, 0 dažnai net ją pranoksta. 

Mes jau matėme, kaip demokratinėse valstybėse, priešingai, tautos 
žiedas pamažu ima vengti karinės tarnybos, trokšdamas kitaip pelnyti 
pagarbą, valdžią ir ypač turtą. Ilgai viešpatavus taikai, — o demokra- 
tijos laikais ji 1š tiesų ilgai viešpatauja, — kariuomenė visa kuo nusi- 
leidžia tautai. Tokią užklumpa ją karas, ir kol kariaudama ji nepasi- 
keičia, gresia pavojus ir kraštui, ir kariuomenei. 

Aš jau minėjau, jog demokratinių valstybių kariuomenėje taikos 
metais šventas ir nenukrypstamas paaukštinimo įstatymas remiasi se- 
naties teise. Tai sąlygoja, kaip jau esu minėjęs, ne tik tų kariuomenių, 
bet ir visuomenės sandara; ir taip bus visada. 

Be to, kadangi tose valstybėse karininkas vertinamas tik pagal ka- 
rinį laipsnį, lemiantį tai, kiek jam priklauso pagarbos ir algos, jis pa- 
sitraukia iš tarnybos arba yra išleidžiamas į atsargą tik gyvenimo pa- 
baigoje. 

Vadinasi, kaip tik dėl to, demokratinei šaliai po ilgo taikos meto 
stojant į karą, visi kariuomenės vadai būna pasenę. Turiu galvoje ne 
tik generolus, bet ir žemesnio rango karininkus, kurių dauguma arba 
negalėjo gauti jokio paaukštinimo, arba labai lėtai kopė karjeros laip- 
tais. Demokratinės valstybės kariuomenę išvydus po ilgai trukusios 

taikos, ima nuostaba, jog visi kareiviai — beveik vaikai, 0 visi va- 
dai — labai garbaus amžiaus, todėl pirmiesiems trūksta patyrimo, o 
antriesiems — energijos. 

Tai pirmas žingsnis į pralaimėjimą, nes karo metu sėkmingai vado- 
vauti kariuomenei gali tik jaunimas; nedrįsčiau to tvirtinti, jei to ne- 
būtų pasakęs vienas didžiausių šiuolaikinių karvedžių. 

Tos priežastys negali turėti tokios pat įtakos aristokratijos valdomos 
šalies kariuomenei. 

Kadangi paaukštinimą ten lemia veikiau kilmė negu senaties teisė, 
tarp visų laipsnių karininkų pasitaiko beveik tiek pat jaunuolių, kurie 
paaukoja karui ir fizines, ir protines galias. 

Be to, kadangi žmonės, siekiantys karinės šlovės, aristokratinėje 
visuomenėje turi tvirtą socialinę padėtį, retai pasitaiko, kad senatvė 
užkluptų juos karinėje tarnyboje. Atidavę jai geriausius jaunystės me- 
tus, jie atsistatydina patys ir brandų amžių praleidžia šeimoje. 

Ilgai užsitęsus taikai, demokratinių kariuomenių karininkai ne tik 
susensta, bet drauge įgyja fizinių ir protinių įgūdžių, visiškai netinka- 
mų karo atvejui. Žmogus, ilgai gyvenęs taikioje, jaukioje ir dorovin- 
goje demokratinėje aplinkoje, iš pradžių nenoriai imasi karo užkrau- 
namų sunkių darbų ir rūsčių priedermių. Tiesa, jis nėra visiškai atpra- 
tęs naudoti ginklą, bet turi išsiugdęs tokių gyvenimo įpročių, kurie 
neleidžia jam būti nugalėtoju. 

Aristokratinėje visuomenėje civilinio gyvenimo vangumas turi ma- 
žiau įtakos kario įgūdžiams, nes tokiose valstybėse kariuomenei vado- 
vauja aristokratija. Tad aristokratija, kad ir kaip įjunkusi mėgautis ma- 
lonumais, be gerovės pomėgio, turi dar kitokių aistrų ir mielu noru lai- 
kinai atsisako gerovės, kad galėtų patenkinti kitas aistras. 

Jau esu minėjęs, kaip nepaprastai lėtai demokratinėse šalyse kopia- 
ma karinės hierarchijos laiptais taikos metu. Iš pradžių karininkai la- 
bai piktinasi tokia tvarka; jie blaškosi, nekantrauja, puola į neviltį, ta- 
čiau ilgainiui dauguma jų su tuo susitaiko. Tie, kurie turi didesnių už- 
mojų ir šiokių tokių išteklių, palieka kariuomenę, kiti, savo polinkius 
ir norus palyginę su nepavydėtina jiems tekusia dalia, karinę tarnybą 
galop ima vertinti civilinio žmogaus požiūriu. Labiausiai jie brangina 
šios tarnybos garantijas ir pastovumą; savo ateities viziją jie sieja su 
tos kuklios likimo dovanos patikimumu ir nieko daugiau nenori, tik 
teisės ramiai ta dovana naudotis. 

Taigi: ilga taika ne tik užtvindo demokratinių valstybių kariuome- 
nes senais karininkais, bet ir dažnai įskiepija seniams būdingus jaus- 
mus tiems, kurie dar yra paties brandžiausio amžiaus. 

Aš jau esu minėjęs, jog taikos metais karinė tarnyba demokratinė- 
se šalyse nelabai gerbiama ir mažai ką tevilioja. 

Toks visuomenės požiūris yra nelyginant sunki našta, slegianti ir 
krikdanti kariuomenės dvasią, ir kai pagaliau prasideda karas, ji ne- 
gali akimoju atgauti savo galios ir ištvermės. 

Aristokratijos valdomų kraštų kariuomenės dvasia niekada nepa- 
lūžta dėl tokios priežasties. Karininkai niekada nesijaučia pažeminti 
nei kitų, nei savo akyse, nes, užimdami aukštą postą kariuomenėje, jie 
savaime užima aukštą padėtį visuomenėje. 

Taika daro tokią pat įtaką abiem kariuomenėms, tačiau jos padari- 
niai yra skirtingi. 

Praradę karingumą ir troškimą kilti karinės hierarchijos laiptais, 
aristokratinės kariuomenės karininkai bent išsaugo pagarbą savo luo- 
mui ir seną įprotį būti pirmiesiems, rodyti pavyzdį. Tačiau kai demo- 
kratinės kariuomenės karininkai ima bodėtis karu ir praranda norą 
kopti karjeros laiptais, nebelieka nieko. 

Man regis, demokratinė valstybė, pradėdama karą po ilgo taikos 
laikotarpio, labiau nei kuri kita rizikuoja pralaimėti, tačiau nevalia po 
pirmųjų pralaimėjimų greit netekti atsparos, nes kuo karas ilgesnis, tuo 
jos kariuomenė turi daugiau galimybių laimėti pergalę. 

Kai užsitęsęs karas pagaliau atplėšia visus piliečius nuo taikaus 
darbo ir sugriauna visus jų sumanymus, tos pačios aistros, anksčiau 
skatinusios juos branginti taiką, dabar pastūmėja į karą. Sunaikinęs ir 
suniokojęs visus verslus, karas pats tampa svarbiausiu ir vieninteliu 
verslu, ir dabar į jį krypsta visi lygybės pažadinti karšti ir atkaklūs sie- 
kimai. Šit kodėl tos pačios demokratinės tautos, kurias buvo taip sun- 
ku įvilioti į mūšio lauką, kartais padaro ten stebuklų, kai tik jos pri- 
verčiamos griebtis ginklų. 

Kai karas vis labiau ima traukti visų žvilgsnius, kai per palyginti 
trumpą laiką vieni pelno didžią šlovę, kiti — didelius turtus, karine 
tarnyba susidomi tautos žiedas; į karą patraukia visi iš prigimties su- 
manūs, išdidūs ir karingi Žmonės, ir ne tik aristokratijos. bet visos tau- 
tos atstovai. 

Karinės šlovės siekiančių varžovų yra daugybė, ir karas šiurkščiai 
nurodo kiekvienam jo vietą, tad galų gale visada atsiranda didžių kar- 
vedžių. Užsitęsęs karas demokratinei kariuomenei daro tokią pat įta- 
ką, kokią revoliucija daro tautai. Jis panaikina visas taisykles ir iške- 
lia visus nepaprastus žmones. Karininkai, fiziškai ir dvasiškai susenę 
taikos metais, nustumiami, patys pasitraukia arba numiršta. Į jų vietą 
plūsta gausybė jau užgrūdintų jaunuolių, kuriems karas sukurstė ne- 
žabotus troškimus. Jie nori žūtbūt kilti karjeros laiptais, gauti laipsnį 
po laipsnio. Įkandin žengia kiti, kurstomi tų pačių aistrų ir tų pačių 
troškimų, 0 po jų — dar kiti, ir visiems pakanka vietos kariuomenėje. 
Lygybė suteikia visiems teisę į paaukštinimą, o mirtis įsipareigoja pa- 
tenkinti visų troškimus. Ji tolydžio praplečia gretas, kuria naujas vie- 
tas, iš vienų atima, kitiems atveria perspektyvą kopti aukštyn. 

Beje, karas atskleidžia ir neregimą ryšį, kuris sieja karą ir demo- 
kratinės šalies papročius. 

Demokratijos laikų Žmonės užvaldyti karšto troškimo greit įsigyti 
geidžiamų turtų ir jais nevaržomai naudotis. Daugelis jų mėgsta rizi- 
ką ir sunkumų bijo labiau negu mirties. Tokio nusiteikimo pagauti, jie 
manosi prekyba ir verslais, tokio pat nusiteikimo įkvėpti, ir mūšio lau- 
ke ryžtasi rizikuoti gyvybe, kad staigiai pelnytų pergalės vaisius. Nė- 
ra kito tokio viliojančio dalyko, kuris labiau užvaldytų demokratinės 
tautos vaizduotę kaip didi karinė šlovė, pelnoma staigiai, be jokio var- 
go, tik rizikuojant gyvybe. 

Taigi, nors savo polinkiais ir interesais demokratinės šalies pilie- 
čiai priešingi karui, įpročiais ir dvasiniu nusiteikimu jie yra pasirengę 
sėkmingai kariauti. Reikia tik atplėšti juos nuo reikalų ir turto, ir tuo- 
met jie tampa puikiais kariais. 

Taika itin pražūtinga demokratinių šalių kariuomenei, užtat karas 
suteikia jai tokių pranašumų, kurių niekada neturi kitų šalių kariuome- 
nės, ir tie pranašumai, nors iš pradžių ir menkai pastebimi, ilgainiui 
užtikrina jai pergalę. 

Jeigu aristokratijos valdoma valstybė, stojusi į karą prieš demokra- 
tinę šalį, neįstengia karo veiksmų pradžioje jos įveikti, jai visada gre- 
sia didelis pralaimėjimo pavojus (žr. Paaiškinimai, E). 


XXV SKYRIUS 


APIE DRAUSMĘ 
DEMOKRATINĖJE KARIUOMENĖJE 


Labai plačiai, ypač aristokratijos valdomose šalyse, yra paplitusi 
nuomonė, jog didelė socialinė lygybė, viešpataujanti demokratinėse 
valstybėse, ilgainiui daro kareivį nepriklausomą nuo karininko ir ši- 
taip sutrauko karinės drausmės saitus. 

Tai netiesa. Iš tikrųjų drausmė būna dviejų rūšių, kurių nevalia su- 
plakti. 

Kai karininkas yra bajoras, o kareivis baudžiauninkas, kai vienas 
yra turtingas, o kitas vargšas, kai pirmas išsilavinęs ir galingas, o ant- 
rasis tamsus ir silpnas, labai paprasta susieti tuodu Žmones griežto pa- 
klusnumo saitu. Kareivis pripratintas prie karinės drausmės, galima sa- 
kyti, dar prieš jam einant į kariuomenę, ir karinė drausmė veikiau yra 
tik tobulesnė socialinės vergystės forma. Aristokratijos valdomos val- 
stybės kariuomenėje kareivis greitai tampa nejautrus viskam, klauso 
tik vadų įsakymų. Jis veikia negalvodamas, laimi pergales be entuzia- 
zmo ir miršta nesiskųsdamas. Šiuo atveju jis yra nebe žmogus, bet ka- 
rui išdresuotas grėsmingas žvėris. 

Demokratinėse šalyse nereikia iš kareivio tikėtis to aklo, smulkme- 
niško, nuolankaus ir visada vienodo paklusnumo, kurį aristokratinė 
valstybė įdiegia jam be jokio vargo. Visuomeninė santvarka piliečių to- 
kiam paklusnumui neparengia: demokratija rizikuotu netekti savo na- 
tūralių privalumų, jeigu piliečiams dirbtinai skiepytų tokias savybes. 
Demokratinėje šalyje karinė drausmė turi ne slopinti savarankiškumą, 
bet, priešingai, jį ugdyti ir kreipti derama linkme; ji skiepija paklus- 
numą, kuris būtų ne toks besąlygiškas, bet daug valingesnis ir racio- 
nalesnis. Jis glaudžiai siejasi su įsakymus vykdančiojo valia; remiasi 
ne tik instinktu, bet ir protu, todėl dažnai pats savaime padidėja, kai 
to prireikia kilus pavojui. Aristokratinės kariuomenės drausmė neiš- 
vengiamai pašlyja karo metu, nes ji remiasi papročiais, o karas juos 

sugriauna. Demokratinės kariuomenės drausmė, priešingai, sustiprėja 
priešo akivaizdoje, nes kiekvienas kareivis tuomet aiškiai mato, jog, 
norėdamas nugalėti, jis turi tylėti ir klausyti vadų. 

Tautos, karo metu atlikusios didžių žygdarbių, pripažįsta tik šito- 
kią drausmę. Senovėje į karo tarnybą būdavo imami laisvi žmonės ir 
piliečiai, kurie menkai skirdavosi vieni nuo kitų ir laikė vieni kitus ly- 
giais. Taigi galima sakyti, jog senovėje kariuomenės, nors ir aristokra- 
tijos telkiamos, būdavo demokratinės, — jose vyraudavo savotiška 
brolybė, artimai siedavusi karininką ir kareivį. Tuo galima įsitikinti 
skaitant Plutarcho Didžiųjų karvedžių gyvenimus. Ten kareiviai nuo- 
lat ir nesivaržydami kalbasi su karo vadais, o tie mielai klausosi savo 
kareivių šnekų ir jiems atsakinėja. Veikiau žodžiu ir pavyzdžiu negu 
prievarta ir bausmėmis jie vesdavo karius į mūšį. Jie būdavo savo ka- 
riams daugiau bendražygiai negu vadai. 

Nežinau, ar graikai ir romėnai buvo iki menkiausių smulkmenų iš- 
tobulinę karinę drausmę kaip rusai, bet tai Aleksandrui nesutrukdė nu- 
kariauti Azijos, o Romai — pasaulio. 


XXVI SKYRIUS 


KAI KURIOS PASTABOS 
APIE KARĄ DEMOKRATINĖSE ŠALYSE 


Kai lygybės principas prigyja ne vienoje šalyje, bet iškart keliose 
kaimyninėse, kaip šiais laikais Europoje, tų įvairių kraštų gyventojai, 
nors ir kalbėdami įvairiomis kalbomis, laikydamiesi skirtingų papro- 
Čių ir įstatymų, šiaip ar taip, yra panašūs vienu požiūriu: visi jie vie- 
nodai bijo karo ir myli taiką '. Nors didūs siekiai ar pyktis valdovams 
įspraudžia kardą į rankas, norom nenorom jie nusiramina, nes juos nu- 
ginkluoja savotiška apatija ir visuotinis palankumas, viešpataujantys 
tose šalyse. Karai darosi vis retesni. 

Įsigalėdama išsyk keliose šalyse, lygybė tuo pat metu skatina vi- 
sus tų šalių gyventojus imtis verslų ir prekybos, tad ne tik supanašėja 
jų polinkiai, bet susipina ir susilieja jų interesai, ir galop kiekviena 
valstybė, darydama bloga kitoms, kenkia sau pačiai, todėl ilgainiui vi- 
sos ima laikyti karą baisia nelaime, beveik tokia pat pragaištinga nu- 
galėtojai, kaip ir nugalėtajai. 

Demokratijos laikais užvis sunkiausia sukiršinti tautas, bet, kita 
vertus, beveik neįmanoma dviem valstybėms kariauti skyrium. Visų 
valstybių interesai yra taip susipynę, jų pažiūros ir poreikiai tokie pa- 
našūs, jog, sujudus vienoms, kitos negalėtų ramiai laikytis. Taigi karų 
pasitaiko vis rečiau, bet įsiliepsnoję jie apima kur kas daugiau kraštų. 

Kaimyninės demokratinės šalys supanašėja ne tik vienu kitu požiū- 
riu, kaip ką tik minėjau; ilgainiui jos pasidaro visiškai panašios *. 


' Man regis, neverta nė priminti skaitytojui, jog Europos tautos bijo karo ne 
vien todėl, kad jose pamažu įsigali lygybė. Be šios esminės ir nuolatinės 
priežasties, esama atsitiktinių, bet labai svarbių. Pirmiausia paminėčiau tai, 
jog nepaprastai išvargino tautas revoliucijos ir imperijos karai. 

? Taip vyksta ne tik todėl, jog šalyse yra ta pati santvarka, bet kad pati san- 
tvarkos esmė skatina Žmones mėgdžioti vieni kitus ir tarpusavy maišytis. 
Būdami susiskirstę į kastas ir sluoksnius, piliečiai ne tik skiriasi vieni nuo 

Tas tautų panašumas karo atveju gali sukelti labai sunkių padari- 
nių. 

Mąstydamas, kodėl XV a. Šveicarijos Konfederacija drebino di- 
džiausias ir galingiausias Europos valstybes, o mūsų dienomis jos ga- 
lybė yra tiesiogiai proporcinga gyventojų skaičiui, suprantu, jog švei- 
carai pasidarė panašūs į savo kaimynus, o tie — į šveicarus; taigi da- 
bar, kai jie skiriasi tik žmonių skaičiumi, pergalę neišvengiamai laimi 
didžiausi batalionai. Tad Europoje vykstančios demokratinės revoliu- 
cijos vienas rezultatų — kiekybinės persvaros pirmenybė visuose mū- 
šių laukuose, todėl visos nedidelės tautos buvo priverstos prisijungti 
prie didžiųjų ar bent jau laikytis jų politikos. 

Kadangi pergalę lemia kariuomenės gausumas, kiekviena valstybė 
turi visomis išgalėmis stengtis į mūšio lauką atvesti kuo daugiau vyrų. 

Kai būdavo įmanoma pasamdyti karius, prilygstančius, sakykim, 
šveicarų pėstininkams arba XVI a. prancūzų raitininkams, nebuvo rei- 
kalo telkti labai didelių kariuomenių, tačiau dabar, kai visi kareiviai 
yra verti vienas kito, padėtis pasikeitė. 

Ta pati priežastis, pagimdžiusi naują poreikį, sudarė galimybes ir 
jam patenkinti. Mat, kaip jau esu minėjęs, būdami visi kaip vienas pa- 


kitų, bet ir neturi nei polinkio, nei noro būti panašūs; kiekvienas, priešin- 
gai, stengiasi kuo labiau išsaugoti savo pažiūras ir įpročius, išlikti pačiu 
savimi. Asmenybės dvasia labai gyvybinga. 

Kai šalyje įsigali demokratinė santvarka, tai yra kai nebėra kastų nei 
sluoksnių ir kai visi piliečiai maždaug vienodai išsilavinę ir turtingi, žmo- 
gaus protas veikia priešinga kryptimi. Žmonės darosi panašūs ir, negana to, 
savaip kankinasi nebūdami panašūs. Užuot stengęsi išlaikyti skiriamuosius 
bruožus, jie nori jų nusikratyti, kad galėtų susilieti su masėmis, kurios vie- 
„hintelės, anot. jų, atstovauja teisei ir jėgai. Asmenybės dvasia beveik visiš- 
kai sunaikinta. 

Aristokratinėje visuomenėje netgi tie, kurie iš prigimties yra panašūs, ban- 
do susikurti įsivaizduojamų skirtumų. Demokratinėje visuomenėje tie. ku- 
rie iš prigimties nepanašūs, stengiasi supanašėti ir mėgdžioja vienas ki- 
tą, — taip stipriai kiekvieno Žmogaus protą veikia Žmonijos visuotinės ten- 
dencijos. 

Kai ką panašaus galima pastebėti, lyginant tautas. Dvi aristokratijos val- 
domos šalys gali labai skirtis viena nuo kitos, nes aristokratijos dvasia ska- 
tina individualumą. Tačiau dvi kaimyninės demokratinės šalys labai greit 
ima laikytis panašių pažiūrų ir papročių, nes demokratijos dvasia skatina 
žmones asimiliuotis. 

našūs, žmonės yra silpni. Aukščiausioji valstybės valdžia, savaime aiš- 
ku, daug stipresnė demokratinėse šalyse. Taigi tos šalys, kurios nori 
visus krašto vyrus pašaukti prie ginklo, turi galimybę tai padaryti, to- 
dėl lygybės laikais, vis labiau silpnėjant militaristinei dvasiai, kariuo- 
menės, atrodo, vis didėja. 

Tais laikais dėl tos pačios priežasties demokratinėse šalyse keičia- 
si ir kariavimo būdas. 

Machiavellis savo knygoje Valdovas rašė: „Daug sunkiau pavergti 
valstybę, kuriai vadovauja valdovas su savo baronais, negu tautą, ku- 
riai vadovauja valdovas su vergais“. Nenorėdami nieko įžeisti, tarki- 
me, jog vergai — tai valstybės pareigūnai ir valdininkai, ir šią tiesą 
puikiausiai pritaikysime mūsų temai. 

Aristokratijos valdomai didelei valstybei labai sunku nugalėti savo 
kaimynus arba būti jų nugalėtai. Ji neįstengtų jų nukariauti, nes nie- 
kada negalėtų sutelkti visų savo pajėgų ir ilgai laikyti jas vienoje vie- 
toje; ji negalėtų būti ir nukariauta, nes priešą visur pasitiktų ir sustab- 
dytų nedideli pasipriešinimo židiniai. Karą aristokratijos valdomoje 
šalyje noriu palyginti su karu kalnuose: nugalėtieji vis susitelkia nau- 
jose pozicijose ir vėl duoda atkirtį. 

Demokratinėje šalyje viskas klostosi priešingai. 

Demokratinė šalis meta visas pajėgas į mūšio lauką, ir jei toji ša- 
lis turtinga ir turi daug gyventojų, ji lengvai laimi, tačiau jeigu prie- 
šas ją nugali ir įsiveržia į jos teritoriją, jai lieka nedaug galimybių 
išvyti įsibrovėlius, o jeigu ji netenka dar ir sostinės, jokios vilties iš- 
sigelbėti nebėra. Tai savaime suprantama; kadangi kiekvienas pilie- 
tis labai izoliuotas ir labai silpnas, niekas nesugeba nei gintis pats, 
nei suteikti pagalbos kitiems. Demokratinėje šalyje yra stipri tik val- 
stybė; kai valstybės karinė galia, sutriuškinus kariuomenę, susilpnė- 
ja, o civilinė valdžia, užėmus sostinę, paralyžiuojama, pakrikusi be- 
jėgė minia negali atremti organizuotos puolančios jėgos; aš tikiu, kad 
galima sumažinti pavojų, suteikiant teisių ir laisvių atskiroms provin- 
cijoms, taigi, steigiant jose vykdomosios valdžios organus, tačiau to 
niekada nepakanka. 

Tokiu atveju gyventojai ne tik nebeįstengs toliau kariauti, bet, ga- 
limas daiktas, netgi nebandys priešintis. 

Remiantis civilizuotų tautų priimta valstybės teise, karo tikslas 
yra ne užgrobti privačių asmenų nuosavybę, bet paimti valdžią šaly- 


47.-K02 


738 APIE DEMOKRATIJĄ AMERIKOJE. II 


je. Privati nuosavybė sunaikinama nebent atsitiktinai, siekiant toles- 
nių tikslų. 

Kai priešas, sutriuškinęs aristokratinės valstybės kariuomenę, įsi- 
veržia į šalies teritoriją, kilmingieji, kartu būdami ir turtuoliai, ver- 
čiau ginasi individualiai, bet jokiu būdu nepasiduoda, nes, tapęs 
krašto valdovu, nukariautojas iš jų tučtuojau atimtų politinę valdžią, 
kurią jie brangina labiau negu savo turtus; tad, užuot susitaikę su tuo 
pralaimėjimu, jie nepaliauja grumtis, nes pralaimėjimas jiems at- 
rodo pati didžiausia nelaimė. Jie lengvai sutelkia tautą, kuri per ilgą 
laiką įprato jų klausyti ir eiti paskui juos, ir, be to, kare ji nebeturi 
ko prarasti. 

Tačiau ten, kur viešpatauja lygybė, kiekvienas pilietis tik iš dalies 
dalyvauja valstybės valdyme, o dažniausiai išvis nedalyvauja; kita ver- 
tus, visi yra nepriklausomi ir gali netekti nuosavybės; todėl tokioje ša- 
lyje, priešingai negu aristokratijos valdomoje valstybėje, mažiau bijo- 
ma nukariavimo ir daugiau paties karo. Labai sunku įtikinti demokra- 
tinės šalies gyventojus imtis ginklo, kai karas persikelia į jų teritoriją. 
Todėl tokiai tautai būtina suteikti visas teises ir įkvėpti pilietiškumo 
dvasią, kad kiekvienas pilietis jaustų šiokį tokį suinteresuotumą, ku- 
ris aristokratinėje visuomenėje skatina kilminguosius. 

Valdovams ir demokratinių valstybių vadovams privalu įsidėmėti, 
j0g tiktai meilė laisvei, kuria nevaržomai naudojamasi, gali užtikrinti 
pergalę, kovojant su įpročiu mėgautis gerove. Kai demokratinė tauta 
neturi laisvų institucijų, pralaimėjimo atveju ji tampa patikimiausia 
nukariautojo talkininke. 

Kitados buvo kariaujama sutelkus negausią kariuomenę; vykdavo 
nedideli mūšiai ir ilgai tęsdavosi apsiaustis. Dabar vyksta dideli mū- 
šiai, ir, vos tik prasiskynęs kelią, priešas skuba užimti sostinę, norė- 
damas staigiai baigti karą. 

Sakoma, Napoleonas sugalvojo šią naują sistemą. Šiaip ar taip, vie- 
nam žmogui, kad ir kažin kas jis būtų, neįmanoma to padaryti. Napo- 
leonas naudojosi taktika, išplaukusia iš visos to meto socialinės-poli- 
tinės situacijos, ir jam labai sekėsi, nes naujovė nepaprastai tiko tai 
epochai, be to, jis pirmas šią taktiką panaudojo. Napoleonas buvo pir- 
mas karvedys, kariuomenės priešaky Žygiavęs iš vienos sostinės į ki- 
tą, tačiau šį kelią jam atvėrė feodalinės santvarkos žlugimas. Reikia 

manyti, jog jeigu tas nepaprastas Žmogus būtų gimęs prieš tris šimtus 
metų, jis nebūtų taip vaisingai pasinaudojęs savo metodu arba veikiau 
būtų sugalvojęs kokį kitą. 

Nenorėdamas per daug bandyti skaitytojo kantrybės, tik vienu kitu 
žodžiu užsiminsiu apie pilietinius karus. 

Daugybė dalykų, mano sakytų apie karus tarp valstybių, visiškai 
tinka ir pilietiniams karams. Demokratinių šalių Žmonės iš prigimties 
nėra karingai nusiteikę; tiesa, kartais užsikrečia ta dvasia, kai norom 
nenorom turi stoti į mūšį, tačiau jie niekada nesiryžtų vieningai pakil- 
ti ir savanoriškai užsitraukti visas karo, o ypač pilietinio, negandas. 
Tik didžiausi nutrūktgalviai sutiktų taip rizikuoti; gyventojų dauguma 
liktų nepajudinama. 

Netgi tuomet, kai gyventojai būtų linkę kariauti, jiems būtų ne- 
lengva, nes nebūtų tokių autoritetingų, seniai pripažįstamų Žmonių, 
kurių jie sutiktų klausyti, nebūtų pagarsėjusių vadų, kurie įstengtų 
sutelkti nepatenkintus, sudrausmintų juos ir vestų į mūšį, nebūtų cen- 
trinei vyriausybei pavaldžių valdymo organų, kurie galėtų veiksmin- 
gai ją paremti. 

Demokratiniuose kraštuose daugumos moralinė galia yra beribė, ir 
j0s jėgai anaiptol neprilygsta visos kitos jėgos, kurias įmanoma prieš 
ją sutelkti. Tad partija, atstovaujanti daugumai, kalbanti jos vardu ir 
besiremianti jos autoritetu, lengvai ir greitai įveikia visus pasiprieši- 
nimo židinius. Ji netgi neleidžia tiems židiniams atsirasti ir nuslopina 
juos, vos bepradedančius reikštis. 

Tie, kurie tuose kraštuose nori sukelti ginkluotą revoliuciją, turi 
vienintelę galimybę netikėtai užgrobti visą veikiantį valdžios mecha- 
nizmą, ir tai įmanoma tik surengus perversmą; pradėti karą beprasmiš- 
ka, nes, kilus įprastam karui, valstybei atstovaujanti partija beveik vi- 
sada nugali. 

Pilietinis karas gali kilti tik tada, kai kariuomenė suskyla: viena da- 
lis iškelia maišto vėliavą, o kita lieka ištikima vyriausybei. Kariuome- 
nė sudaro nedidelę, labai drausmingą ir gyvybingą visuomenę, galin- 
čią tam tikrą laiką egzistuoti savarankiškai. Pilietinis karas gali būti 
žiaurus, bet negali ilgai trukti: arba sukilusiai kariuomenei pademon- 
stravus savo galią ar laimėjus pirmąją pergalę, karas baigtųsi ir vyriau- 
sybė pasiduotų nugalėtojos valiai, arba įsiliepsnotų ginkluota kova, ir 

dalis kariuomenės, kurios neremia organizuota valstybės valdžia, ne- 
trukus pati išsisklaidytų arba būtų sutriuškinta. 

Tad galima padaryti bendro pobūdžio prielaidą, jog, viešpataujant 
lygybei, pilietiniai karai bus trumpesni ir kils daug rečiau *. 


* Savaime suprantama, turiu galvoje vientisas (unigues, unitary) demokrati- 
nes valstybes, bet ne konfederacijas. Konfederacijoje, nepaisant bendro po- 
būdžio teiginių, dažniausiai neatitinkančių tikrovės, realią valdžią turi ne 
federalinė vyriausybė, bet valstijų (arba federaciją sudariusių valstybių) vy- 
riausybės, tad pilietiniai karai iš tikrųjų yra tarpvalstybiniai. 


KETVIRTA DALIS 


APIE DEMOKRATINIŲ IDĖJŲ 
IR JAUSMŲ ĮTAKĄ POLITINEI 
VISUOMENE 


Blogai atlikčiau savo užsibrėžtą užduotį, jei, atskleidęs idėjas ir 
jausmus, kuriuos sužadina lygybė, šios knygos pabaigoje neaptarčiau, 
kokią įtaką tos idėjos ir tie jausmai gali turėti valstybės valdymui. 

Siekdamas to tikslo, būsiu priverstas dažnai grįžti prie minėtų da- 
lykų. Tačiau tikiuosi, jog skaitytojas neatsisakys sekti mano minčių, 
kai išmintais takais vesiu prie kokios nors dar neatskleistos tiesos. 


I SKYRIUS 


LYGYBĖ SUŽADINA ŽMONĖMS 
LAISVŲ INSTITUCIJŲ POREIKĮ 


Lygybė, daranti žmones nepriklausomus vienus nuo kitų, skiepija 
jiems polinkį ir įprotį asmeniniame gyvenime vadovautis tiktai savo 
valia. Ta visiška nepriklausomybė, kuria jie nuolat naudojasi kasdie- 
ninėje veikloje, jausdamiesi esą lygūs tarp lygių, skatina juos įtariai 
Žiūrėti į kiekvieną valdžią ir netrukus įdiegia jiems politinės laisvės 
sampratą ir tos laisvės troškimą. Todėl tų laikų Žmonės savaime link- 
sta į laisvas institucijas. Pasirinkite bet kurį žmogų, pasistenkite, kiek 
įmanoma, atskleisti jo instinktyvius jausmus ir pamatysite, jog labiau- 
siai jis pripažįsta ir gerbia tą vyriausybę, kurios vadovą pats išsirinko 
1r kurios veiklą kontroliuoja. 

Iš visų politinių padarinių, kuriuos sukelia socialinė lygybė, į 
akis pirmiausia krinta tas nepriklausomybės potroškis, nedrąsiems 
žmonėms keliantis baimę, ir negalima nuneigti, jog tam visiškai nė- 
ra pagrindo, nes demokratinėse šalyse anarchija pasireiškia daug 
baisiau negu kur kitur. Kadangi piliečiai neturi vienas kitam jokios 
įtakos, tuo metu, kai nusilpsta juos tramdanti, ramybę palaikanti 
centrinė vyriausybė, atrodo, jog suirutė tuoj pasieks viršūnę ir, 
kiekvienam piliečiui užsisklendžiant savo kiaute, socialinė sanklo- 
da beregint subyrės. 

Šiaip ar taip, aš esu įsitikinęs, jog anarchija — ne didžiausia, bet 
mažiausia blogybė, kurios reikia bijoti demokratijos laikais. 

Lygybė išryškina dvi tendencijas: viena veda Žmones tiesiai į ne- 
priklausomybę ir gali staiga juos pastūmėti į anarchiją; kita — ilges- 
niu, slaptesniu, bet drauge tiesesniu keliu veda į vergovę. 

Žmonės greitai įžvelgia pirmąją blogybę ir jai priešinasi, bet ant- 
ruoju keliu leidžiasi vedami, nematydami, koks jis pavojingas. Tad itin 
svarbu tai parodyti. 

Aš nepeikiu lygybės už tai, kad ji įkvepia neklusnumą; priešingai, 
kaip tik dėl to ją giriu. Aš Žaviuosi matydamas, kaip į kiekvieno žmo- 
gaus protą ir širdį ji diegia tą miglotą politinės nepriklausomybės sam- 
pratą ir instinktyvų veržimąsi į ją, šitaip įduodama jam ginklą prieš sa- 
vo pačios sukeltą blogybę. Todėl ją ir branginu. 


II SKYRIUS 


KoDĖL DEMOKRATINĖS TAUTOS 
TOKIOS PALANKIOS VALDŽIOS 
CENTRALIZACIJAI 


Viduriniosios pakopos valdymo organų, valdinius siejančių su 
aukščiausiąja valdžia, idėja buvo suprantama artstokratinei visuome- 
nei, nes juose galėjo užimti vietą tiktai kilme, išsilavinimu, turtais iš 
kitų išsiskiriantys asmenys arba giminės, kuriems tarytum likimo Iem- 
ta vadovauti. Ta pati idėja, savaime aišku, buvo nepriimtina lygybės 
laikų Žmonėms dėl skirtingų priežasčių; ją galima įteigti nebent dirb- 
tinai ir stengtis kaip nors palaikyti, tačiau visus piliečius valdančios 
vieningos centralizuotos valdžios idėja jiems yra savaime suprantama 
ir nesvarstytina. 

Politikos, beje, kaip filosofijos ir religijos, srityje demokratinės tau- 
tos mielai priima paprastas ir bendro pobūdžio idėjas. Žmonių protas 
atmeta painias sistemas, bet Žmonės nesunkiai įsivaizduoja, jog jie su- 
daro didelę valstybę, kurios visi piliečiai seka vienu pavyzdžiu ir klau- 
so vienos valdžios. 

Drauge su vieningos centrinės valdžios idėja lygybės laikų žmo- 
nėms taip pat spontaniškai ateina mintis apie vieningą įstatymų siste- 
mą. Kadangi kiekvienam Žmogui atrodo, jog jis menkai tesiskiria nuo 
kaimyno, jis nelabai supranta, kodėl taisyklė, taikoma panašiam į ji, 
negali būti lygiai taip pat taikoma visiems kitiems. Jo protui nepriim- 
tinos net menkiausios privilegijos. Jį žeidžia mažiausi valstybės insti- 
tucijų neatitikimai, todėl vienodas įstatymų taikymas visiems be išim- 
ties jam atrodo svarbiausioji gero valdymo sąlyga. 

Tačiau, man rodos, aristokratijos laikų Žmogaus protui svetima 
mintis, jog ta pati taisyklė ar įstatymas turi būti vienodai taikoma vi- 
siems visuomenės nariams. Jis arba to nesuvokia, arba visai tokią 
mintį atmeta. 

Abiem atvejais tie priešingi požiūriai galų gale tampa tokiais ak- 
lais instinktais ir tokiais nenugalimais įpročiais, jog, išskyrus retas iš- 
imtis, jie ima sąlygoti žmogaus elgesį. Nors viduramžiais buvo nepa- 
prasta įvairovė, ir tada retkarčiais pasitaikydavo visiškai panašių in- 
dividų, tačiau, to nepaisydami, įstatymų leidėjai kiekvienam jų 
numatydavo kitokias priedermes ir teises. Mūsų laikais, priešingai, 
valdžia neriasi iš kailio, stengdamasi primesti tuos pačius papročius ir 
įstatymus niekuo vienas į kitą nepanašiems gyventojams. 

Įsigalint šalyje lygybei, atskiri žmonės tarytum nustoja reikšmės, 
o visuomenė, priešingai, įgyja, ar veikiau kiekvienas pilietis, pasida- 
ręs panašus į kitus, susilieja su minia, ir prieš akis atsiveria vien įspū- 
dingas ir didingas tautos reginys. 

Tai demokratijos laikų Žmonėms savaime įteigia labai gerą nuo- 
monę apie visuomenės privilegijas ir labai kuklią — apie žmogaus 
teises. Jie lengvai susitaiko su mintimi, jog visuomenės interesai — 
tai viskas, o atskiro Žmogaus interesai — niekas. Jie mielai prita- 
ria nuomonei, jog visuomenei atstovaujanti valdžia nepalyginamai 
daugiau išprususi ir išmintingesnė už kiekvieną jos narį skyrium ir 
j0g ji turi tiek priedermę, tiek teisę paimti kiekvieną pilietį už ran- 
kos ir jį vesti. 

Geriau panagrinėję mūsų amžininkų politines pažiūras, rastumėte 
ne vieną mano pasakytą mintį, ir tikriausiai nustebtumėte išvydę, kiek 
daug bendro turi tautos, taip dažnai kariavusios tarpusavyje. 

Amerikiečiai yra įsitikinę, jog kiekvienoje valstijoje aukščiausiąją 
valdžią turi tiesiogiai rinkti žmonės, tačiau, kai valdžia sudaryta, jie 
menkai nutuokia, kokias ribas būtų galima jai nustatyti, ir mielai pri- 
taria, kad ji turi teisę daryti viską. 

Jie nė neįsivaizduoja, kad būtų galima suteikti ypatingų privilegijų 
miestams, šeimoms ar atskiriems Žmonėms. Jiems niekad neateina į 
galvą mintis, jog nevalia visoms valstijos sritims ir visiems jos gyven- 
tojams vienodai taikyti tų pačių įstatymų. 

Tos pačios pažiūros pamažu plinta Europoje. Jos prasismelkia net 
į tas valstybes, kurios atkakliai atmeta tautos suverenumo idėją. Tose 
valstybėse į valdžios ištakas žiūrima visiškai kitaip negu Amerikoje, 
bet valdžia įsivaizduojama panašiai. Ten darosi vis miglotesnė ir ga- 
lutinai išnyksta tarpinės valdžios samprata. Iš žmonių sąmonės greit 
išdyla mintis apie tam tikriems žmonėms būdingas teises, jos vietą už- 

ima visuomenei priklausančios visagalės ir, galima sakyti, vienintelės 
teisės idėja. Vis labiau įsigalint lygybei ir panašėjant žmonėms, tos 
idėjos vis giliau įsišaknija ir sklinda. Jos atsiranda drauge su lygybe 
ir savo ruožtu skatina jos įsigalėjimą (žr. Paaiškinimai, F). 

Prancūzijoje, kur mano minima revoliucija yra pažengusi gerokai 
toliau negu kurioje kitoje Europos valstybėje, tos idėjos visiškai už- 
valdė visuomenę. Atidžiau įsiklausius į įvairių partijų balsus Prancū- 
zijoje, galima įsitikinti, kad jos visur prigijusios. Daugumai žmonių at- 
rodo, jog vyriausybė elgiasi blogai, tačiau visi mano, kad ji turi veikti 
be perstojo ir visur kištis. Netgi tos partijos, kurios įnirtingai kariauja 
tarpusavyje, šiūo požiūriu puikiai sutaria. Valstybės valdžios vienybė, 
buvimas visur tuo pačiu metu, visagalybė, jos taisyklių vienodumas — 
štai pagrindiniai bruožai, būdingi visoms mūsų laikais atsiradusioms 
politinėms sistemoms. Jų rasime netgi neįprasčiausiose utopijose. Sva- 
jonių apsėstas Žmonijos protas vis dar pilnas tų vaizdinių. 

Savaime kildamos paprastų Žmonių mintyse, tos idėjos juo labiau 
gimsta valdovų vaizduotėje. 

Keičiantis ir griūvant senajai Europos visuomenės sistemai, valdo- 
vai naujai persvarsto savo galimybes ir priedermes. Pirmąsyk jie su- 
vokia, jog centrinė valdžia, kuriai jie atstovauja, gali ir turi pati savai- 
me pagal vieningą planą tvarkyti visus reikalus ir valdyti visus žmo- 
nes. Nebijau tvirtinti, jog Šita nuomonė, anksčiau buvusi svetima 
visiems Europos karaliams, dabar vis labiau užvaldo valdovų protus 
ir įsigali visuotinėje idėjų sumaištyje. 

Mūsų laikų žmonės yra kur kas mažiau susiskaldę, nei būtų gali- 
ma manyti. Jie be paliovos ginčijasi nesutardami dėl to, kam turėtų 
atitekti aukščiausioji valdžia, bet gražiai sutaria dėl tos valdžios tei- 
sių ir priedermių. Visi sutinka, jog valdžia turi būti viena, paprasta, 
įžvalgi ir kūrybinga. 

Visos kitos valstybės valdymo idėjos yra nepastovios, tik šita lieka 
tvirta, nekintama, savaime aiški. Jai pritaria publicistai ir valstybės 
veikėjai, ja godžiai persiima minia; tiek valdiniai, tiek valdytojai su- 
tinka vienodai karštai jos siekti; ji atėjo pirmoji; ji atrodo įgimta. 

Tad ji ne užgaida, netikėtai užvaldžiusi žmogaus protą, bet šiuolai- 
kinio žmonijos egzistavimo natūrali sąlyga. 


III SKYRIUS 


KobĖL DEMOKRATINIŲ TAUTŲ 
JAUSMAI ATLIEPIA 
VALDŽIOS CENTRALIZACIJOS IDĖJĄ 


Kadangi lygybės laikais žmonės puikiai suvokia tvirtos centrinės 
valdžios būtinumą, nekyla jokių abejonių, kad visais įpročiais ir jaus- 
mais jie yra iš anksto nusiteikę pripažinti tokią valdžią ir ją remti. Tai 
įrodyti galima keliais žodžiais, nes diduma argumentų jau buvo pateik- 
ta anksčiau. 

Neturėdami sau nei viršesnių, nei žemesnių, nei įprastų ar neišven- 
giamų partnerių, demokratinių kraštų Žmonės mielai užsisklendžia sa- 
vyje ir galvoja kiekvienas apie save skyrium. Apie tai jau esu kalbė- 
jęs aptardamas individualizmo problemą. 

Todėl tie žmonės tik valios pastangomis sugeba atsiplėšti nuo savo 
reikalų ir domėtis tuo, kas rūpi visiems; jie yra linkę įpareigoti vieną 
regimą ir nuolatinį atstovą tvarkyti bendrus reikalus, kitaip sakant, val- 
dyti valstybę. 

Jie ne tik iš prigimties nesidomi valstybės reikalais, bet dažniausiai 
neturi tam laiko. Demokratijos laikais asmeninis gyvenimas toks nera- 
mus, judrus, perpildytas troškimų ir darbų, jog kiekvienam Žmogui be- 
veik nebelieka jėgų nei laisvo laiko atsidėti politiniam gyvenimui. 

Aš nesiimu ginčyti, jog tokie polinkiai nėra neįveikiami, nes, ra- 
šydamas šią knygą, turėjau tikslą juos sukritikuoti. Tvirtinu tik tai, kad 
šiais laikais slapta galia juos tolydžio ugdo Žmonių širdyse ir kad ne- 
slopinami jie gali nustelbti visus kitus jausmus. 

Taip pat turėjau progos parodyti, kaip vis didėjantis gerovės troš- 
kimas ir nepastovi nuosavybės prigimtis demokratinėms tautoms ke- 
lia materialinės netvarkos baimę. Vienintelė politinė aistra, kurią dar 
išsaugojo tos tautos, — viešosios tvarkos pomėgis, ir jis tolydžio stip- 
rėja, didėja, kitiems jausmams blėstant ir gęstant. Tai savaime skatina 
piliečius nuolat duoti ar leisti pasiimti vis daugiau teisių centrinei val- 

džiai, kuri vienintelė, pasak jų, suinteresuota ir turi priemonių apginti 
juos nuo anarchijos, gindamasi pati. 

Kadangi lygybės laikais niekas neįpareigotas suteikti pagalbos ki- 
tam ir niekas negali tikėtis iš kitų didesnės paramos, kiekvienas žmo- 
gus yra nepriklausomas ir drauge silpnas. Tiedu dalykai, kurių neva- 
lia nagrinėti skyrium nei suplakti į krūvą, demokratinės šalies pilie- 
čiui sužadina labai prieštaringus instinktus. Nepriklausomybė įkvepia 
jam pasitikėjimo ir pasididžiavimo savimi tarp jam lygių, tačiau, bū- 
damas silpnas, jis retkarčiais jaučia, kad jam reikia kitų pagalbos, ku- 
rios negali tikėtis, nes visi aplinkui yra tokie pat silpni ir abejingi ki- 
tiems. Apimtas nevilties, jis nejučia kreipia akis į didžiąją esybę, kuri 
vienintelė yra iškilusi virš visuotinio nuopuolio. Tik jai patiki savo rū- 
pesčius ir ypač troškimus, ir galop ji tampa vienintele paguoda ir at- 
spirtimi bejėgiškumo akimirkomis!. 

Visa tai padeda galutinai suprasti gana dažną reiškinį demokrati- 
nėse šalyse, kur Žmonės, paprastai tokie nepakantūs kitų viršenybei, 
kuo gražiausiai pakenčia šeimininką ir, būdami vergiškai paklusnūs, 
drauge išlieka išdidūs ir orūs. 


' Demokratinėje valstybėje tik centrinė valdžia turi tvirtą padėtį ir nuosek- 
liai vykdo savo sumanymus. Visi piliečiai nuolat juda iš vienos vietos į ki- 
tą ir keičiasi. Taigi kiekvienai valdžiai būdingas noras tolydžio plėsti savo 
veiklos sferą. Todėl galų gale jai pavyksta pasiekti savo tikslą, nes ji nuo- 
sekliai ir ryžtingai daro įtaką Žmonėms, kurių padėtis, pažiūros ir norai kei- 
čiasi kasdien. 

Dažnai patys piliečiai nenorom jai padeda. 

Demokratijos laikai — tai eksperimentų, naujovių, avantiūrų metas. Visa- 
da atsiranda daugybė Žmonių, kurie, nesivaržydami kitų, skyrium atsideda 
kokiam sunkiam arba naujam darbui. Tie Žmonės laikosi pagrindinio prin- 
cipo, kad valstybės valdžia neturi kištis į asmeninius reikalus, tačiau būna 
išimčių, kai kiekvienas jų trokšta, kad valstybė padėtų įgyvendinti kokį jam 
rūpimą sumanymą, ir stengiasi vyriausybės veiklą pakreipti norima linkme, 
o drauge atriboti ją nuo visų kitų sričių. 

Kadangi gausybė žmonių tuo pat metu kreipia ypatingą dėmesį į aibę įvai- 
riausių dalykų, centrinės valdžios veiklos sritis nejučia plečiasi į visas pu- 
ses, nors kiekvienas stengiasi ją apriboti. Todėl, turint galvoje demokrati- 
nės valdžios pastovumą, jos funkcijų tolydžio daugėja. Laikas jai palankus, 
jai naudingas kiekvienas atsitiktinumas; atskirų žmonių aistros nejučia pri- 
sideda prie valdymo sutelkimo vienoje vietoje, ir galima tvirtinti, jog kuo 
senesnė yra demokratinė visuomenė, tuo didesnė valdžios centralizacija. 

Žmonių neapykanta privilegijoms tuo labiau didėja, kuo rečiau jų 
pasitaiko ir kuo menkesnės jos darosi, tad, galima sakyti, demokrati- 
nės aistros labiau įsiplieskia tada, kai tam yra mažiausiai pagrindo. Aš 
jau esu nagrinėjęs tą reiškinį. Kai Žmonių gyvenimo sąlygos labai skir- 
tingos, netgi didžiausia nelygybė nerėžia akių, tačiau visuotinio vie- 
nodumo aplinkoje žeidžia menkiausias skirtumas, kuris tuo labiau ne- 
pakenčiamas, kuo didesnis yra vienodumas. Tad savaime suprantama, 
jog lygybės troškimas tolydžio didėja drauge su pačia lygybe; tenki- 
namas jis didėja. 

Ta amžina ir vis kaitriau įsiliepsnojanti demokratinių kraštų žmo- 
nių neapykanta menkiausioms privilegijoms nepaprastai palanki visos 
valdžios nepastebimai koncentracijai vieno valstybės atstovo rankose. 
Suverenas, būdamas neišvengiamai ir neginčijamai pranašesnis už vt- 
sus piliečius, nekursto jiems pavydo, ir kiekvienas tariasi atimąs iš sau 
lygių Žmonių visas tas privilegijas, kurias perleidžia valstybei. 

Demokratijos laikais žmogui labai atgrasu klausyti kaimyno, kurį 
jis laiko sau lygiu; jis nenori pripažinti, jog anas jį pranoksta išsilavi- 
nimu; jis nepasitiki ano teisingumu ir pavydžiai Šnairuoja į ano val- 
džią; jis bijo kaimyno ir jį niekina; jam malonu kas akimirką priminti, 
kad juodu abu priklauso nuo to paties šeimininko. 

Kiekviena centralizuota valdžia, tenkinanti sau būdingus instinktus, 
mėgsta ir skatina lygybę, nes lygybės dėka didėja, plečiasi ir tvirtėja 
jos įtaka. 

Galima taip pat tvirtinti, jog kiekvienai centrinei vyriausybei pa- 
ranki vienodybė,; tada jai nereikia gilintis į begalę smulkmenų, kurias 
Ji turėtų nagrinėti, jeigu tvarka būtų nustatoma derinantis prie pavienių 
Žmonių, užuot visiems nustačius tą pačią tvarką. Taigi valdžiai malo- 
nu tai, kas malonu piliečiams, ir ji savaime neapkenčia to, ko neapken- 
čia jie. Tas jausmų bendrumas, kurio dėka demokratinėse šalyse tos 
pačios mintys nuolat sieja kiekvieną Žmogų ir suvereną, žadina jiems 
slaptą ir tvarią abipusę simpatiją. Įvertinant vyriausybės polinkius, jai 
atleidžiamos klaidos; visuomenė tik tada pareiškia nepasitikėjimą vy- 
riausybe, kai ji viršija saiką savivaliaudama ir nuolat nusižengdama, 
bet vos tik toji vyriausybė atsigręžia į tautą, vėl imama ja pasitikėti. 
Demokratinės tautos dažnai neapkenčia centrinės valdžios atstovų, bet 
pačią valdžią visada myli. 

Taigi pasiekiau tą patį tikslą dviem skirtingais keliais. Aš paro- 
džiau, jog lygybė skatina žmones turėti vieningą, nuolatinę ir stiprią 
valdžią, ir ką tik išdėsčiau, kaip ji diegia jiems tokius polinkius; tad 
šiuolaikinės tautos nori tokios vyriausybės. Ta kryptimi jas veda įgim- 
ta mąstysena ir jausena; joms reikia tik nesustoti — tokia vyriausybė 
laukia jų kelio gale. 

Man regis, artimiausiais demokratijos viešpatavimo laikais asmens 
nepriklausomybė ir vietinės laisvės visad bus stačiai meno kūrinys. 
Centralizmas bus savaime suprantamas dalykas (žr. Paaiškinimai, G). 


IV SKYRIUS 


APIE KAI KURIAS YPATINGAS IR 
ATSITIKTINES PRIEŽASTIS, KURIOS PASTŪMĖJA 
DEMOKRATINES TAUTAS CENTRALIZUOTI VALDŽIĄ 
ARBA TAM TRUKDO 


Nors visos demokratinės tautos yra instinktyviai linkusios į val- 
džios centralizaciją, tačiau ši tendencija reiškiasi nevienodai. Tai pri- 
klauso nuo ypatingų aplinkybių, galinčių pagreitinti arba sulėtinti na- 
tūralų socialinės-politinės padėties keitimąsi. Tų aplinkybių esama la- 
bai daug; aš paminėsiu tik kai kurias. 

Kai Žmonės, prieš tapdami lygūs, yra ilgai gyvenę laisvi, laisvės 
įdiegti instinktai iš dalies tramdo lygybės skiepijamus polinkius, ir, 
nors tuo atveju centrinė valdžia tolydžio didina savo privilegijas, pi- 
liečiai niekada visiškai nepraranda nepriklausomybės. 

Tačiau, lygybei įsitvirtinant tautoje, niekada neturėjusioje arba se- 
niai nebeturinčioje laisvės, kaip Europos žemyne, senieji tautos įpro- 
čiai staiga, veikiami savotiškos traukos, ima pintis su naujai visuome- 
ninei santvarkai būdingais įpročiais ir principais, ir visa valdymo sis- 
tema tarytum savaime pradeda trauktis į centrą. Ji telkiasi labai greitai, 
ir valstybė staiga pasiekia savo didžiausios galios viršūnę, o Žmonės 
akimoju patys nusmunka į giliausią bejėgiškumo bedugnę. 

Anglai, prieš tris šimtmečius atvykę Naujojo Pasaulio tyruose 
steigti demokratinės visuomenės, tėvynėje visi aktyviai dalyvaudavo 
valstybės valdyme; jiems buvo įprasta prisiekusiųjų teisėjų teismų sis- 
tema; jie turėjo žodžio ir spaudos laisvę, asmens laisvę, išmanė teisę 
ir mokėjo ja naudotis. Jie perkėlė į Ameriką tas laisvąsias institucijas, 
tvirtus principus ir rėmėsi jais, nesileisdami valstybės pavergiami. 

Tad Amerikoje laisvė gyvuoja nuo seno, tik lygybė yra gana nau- 
jas reiškinys. Priešingai yra Europoje, kur lygybė, įvesta absoliutinės 
karalių valdžios ir, jiems prižiūrint, įsitvirtino tautų gyvenime kur kas 
anksčiau, nei atsirado laisvės samprata. 

Jau esu minėjęs, jog demokratinėse šalyse žmonės įsivaizdavo val- 
dymo sistemą, pagrįstą tik vienintelės centrinės valdžios forma, ir ne- 
turėjo jokio supratimo apie tarpinius valdžios organus. Tai labiausiai 
būdinga demokratinėms tautoms, kuriose lygybės principas įsigalėjo 
tik įvykus audringai revoliucijai. Visuomenės sluoksniai, tvarkę vieti- 
nius reikalus, staiga dingo toje sumaištyje, o palaida minia dar tebe- 
buvo neorganizuota ir neturėjo įpročio pati imtis tvarkyti tuos reika- 
lus, tad atrodė, jog valstybė vienintelė gali prisiimti atsakomybę už vi- 
sas valdymo detales. Centralizacija tapo faktu, savotiška būtinybe. 

Nereikia nei girti, nei smerkti Napoleono už tai, kad jis sutelkė 
savo rankose beveik visus valdymo svertus, nes, ūmai išnykus aristo- 
kratijai ir aukštiesiems buržuazijos sluoksniams, visa valdymo sis- 
tema jam atiteko pati savaime; jam buvo beveik taip pat sunku jos at- 
sisakyti, kaip ir ją perimti. Su tokia būtinybe niekada nesusidūrė 
amerikiečiai, kurie, nepatyrę revoliucijos ir pripratę iš prigimties pa- 
tys tvarkytis, neturėjo progos net laikinai suteikti valstybei globėjos 
funkcijų. 

Tad demokratinėje šalyje centralizacija vyksta ne tik įsitvirtinant 
lygybei, bet ir priklausomai nuo to, kaip ta lygybė buvo įteisinta. 

Demokratinės revoliucijos pradžioje, kai tik prasideda įvairių vi- 
suomenės sluoksnių kova, valstybės valdymą stengiamasi sutelkti vy- 
riausybės rankose, kad būtų galima iš aristokratijos išplėšti vietinių 
reikalų tvarkymą. O revoliucijai baigiantis, priešingai, nugalėtoji aris- 
tokratija stengiasi įpareigoti valstybę tvarkyti visus reikalus, nes bijo, 
kad paprasti žmonės, pasidarę jai lygūs, o neretai — tapę jos šeiminin- 
kais, neprimestų jai savo kasdienės tironijos. 

Taigi anaiptol ne visada tas pats piliečių sluoksnis stengiasi didinti 
valdžios prerogatyvas. Tačiau, vykstant demokratinei revoliucijai, vi- 
sada yra tam tikras, gana gausingas ir turtais galingas visuomenės 
sluoksnis, jam būdingų aistrų ir asmeninių interesų skatinamas centra- 
lizuoti valstybės valdymą; čia neminiu dar vieno demokratinėms tau- 
toms būdingo bruožo — nenoro patekti į kaimyninės valstybės val- 
džią. Verta priminti, jog mūsų laikais Anglijoje Žemieji visuomenės 
sluoksniai visomis išgalėmis stengiasi sugriauti vietinę nepriklauso- 
mybę ir vietinį valdymą atiduoti centrui, o aukštieji sluoksniai deda 
pastangas norėdami išsaugoti ankstesnę tvarką. Galiu drąsiai tvirtinti, 
jog kada nors jie susikeis vaidmenimis. 

Iš to, kas pasakyta, darosi aišku, kodėl toje demokratinėje šalyje, 
kur lygybė įsigali po ilgos ir skausmingos visuomeninės kovos, valsty- 
bės valdžia visada stipresnė, o eilinis Žmogus — silpnesnis negu de- 
mokratinėje visuomenėje, kur piliečiai iš prigimties visada buvo lygūs. 
Amerikiečių pavyzdys tai geriausiai įrodo. 

Jungtinių Valstijų gyventojų niekada neskaldė jokios privilegijos; 
jiems niekada neteko patirti, kas yra tarno ir šeimininko tarpusavio 
santykiai, o kadangi jie vienas kito nebijojo ir vienas kitam nejautė ne- 
apykantos, todėl niekada nesišaukė valdovo, kuris tvarkytų smulkiau- 
sius jų reikalus. Amerikiečių atvejis yra neįprastas: iš anglų aristokra- 
tijos jie perėmė asmens teisių sampratą ir polinkį į vietines laisves ir 
sugebėjo išsaugoti tiek viena, tiek kita, nes jiems nereikėjo kovoti su 
aristokratija. 

Išsilavinimas visais laikais padeda Žmonėms ginti savo nepriklau- 
somybę, bet tai ypač būdinga demokratijos laikams. Kai visi žmonės 
panašūs, labai lengva sukurti vienintelę ir visagalę valdžią; pakanka 
vien instinktų. Tačiau žmonėms reikia būti labai išsilavinusiems, išma- 
nantiems ir patyrusiems, kai tokiomis pat aplinkybėmis jie nori suda- 
ryti ir išlaikyti tarpinius valdymo organus ir, piliečiams esant nepri- 
klausomiems ir drauge silpniems pavieniui, sukurti laisvas asociacijas, 
kurios, negriaudamos viešosios tvarkos, įmanytų kovoti prieš tironiją. 

Demokratinėse šalyse valdymo sistemos centralizacija ir asmens pri- 
klausomybė didės ne tik augant lygybei, bet ir toleruojant tamsumą. 

Tiesą pasakius, tais laikais, kai švietimo lygis žemas, valdžiai daž- 
nai trūksta išmanymo tobulinti despotizmą, kaip ir piliečiams dėl tos 
pačios priežasties — nuo jo gintis. Tačiau padariniai iš abiejų pusių 
būna anaiptol nevienodi. 

Kad ir kokia neišprususi būtų demokratinė tauta, ją valdanti cen- 
trinė valdžia niekada nebūna visiškai tamsi, nes visada lengvai prisi- 
vilioja šviesiausius savo šalies protus, o prireikus susiranda jų svetur. 
Todėl demokratinėje ir drauge neišprususioje šalyje gana greit ima 
reikštis nepaprastai didelis valdžios atstovų ir valdinių intelekto skir- 
tumas. Taigi visa valdžia lengvai sutelkiama vienose rankose. Valsty- 
bės valdomoji galia tolydžio didėja, nes sugebėjimų valdyti turi tik 
centrinė valdžia. 

To niekad nepasitaiko aristokratijos valdomose šalyse, kad ir ko- 
kio menko išsilavinimo būtų laikoma visuomenė, nes tiek valdovas, 

tiek pagrindinius postus užimantys piliečiai būna daugiau ar mažiau 
vienodo išprusimo. 

Paša, dabartinis Egipto valdovas, išvydęs, kokie tamsūs, nors ir ly- 
giateisiai, jo šalies gyventojai, norėdamas juos valdyti pirmiausia pa- 
sisėmė žinių ir patyrimo Europoje. Labai išprususiam valdovui pavy- 
ko pasinaudoti valdinių tamsumu ir demokratiniu bejėgiškumu. Jis ne- 
sunkiai pasiekė didžiausią valdžios centralizaciją, kraštą pavertė savo 
manufaktūra, o gyventojus — savo darbininkais. 

Man regis, per didelė politinės valdžios centralizacija galų gale iš- 
sekina visuomenę ir ilgainiui susilpnina pačią valdžią. Bet aš neginči- 
ju, jog šitaip centralizuota socialinė jėga tam tikru metu ir tam tikroje 
vietoje gali lengvai nuveikti didelius darbus. Tai ypač pasitvirtina ka- 
ro metu, kai tautoms kyla noras ir dažnai poreikis padidinti centrinės 
valdžios teises ir įgaliojimus. Visi karo genijai yra linkę į centralizmą, 
didinantį jų jėgą, 0 visus genialius valstybės vadovus, linkusius į cen- 
tralizmą, traukia karas, kuris priverčia tautas atiduoti visą valdžią i 
valstybės rankas. 

Todėl demokratinė tendencija tolydžio didinti valstybės privilegi- 
jas ir riboti eilinių piliečių teises daug greičiau ir nuosekliau pasi- 
reiškia demokratinėse šalyse, kurių būklė sudaro sąlygas kilti daž- 
niems ir dideliems karams ir kurių egzistavimui gresia pavojus daž- 
niau negu kitoms. 

Jau esu minėjęs, jog netvarkos baimė ir gerovės troškimas neju- 
čia skatina demokratines tautas suteikti daugiau funkcijų centrinei 
valdžiai, kuri jiems atrodo esanti savaime pakankamai stipri, išmin- 
tinga ir stabili, kad galėtų juos apginti nuo anarchijos. Tad vargu ar 
verta pridurti, jog visos tos ypatingos aplinkybės, keliančios grėsmę 
demokratinės visuomenės ramybei ir stabilumui, stiprina tą visuoti- 
nį instinktą ir vis labiau skatina piliečius ramybės dėlei atsižadėti sa- 
vo teisių. 

Taigi tauta yra linkusi suteikti centrinei valdžiai kuo daugiau 
funkcijų tik patyrusi ilgą ir kruviną revoliuciją, kuri, išplėšusi nuo- 
savybę iš buvusių savininkų rankų, sugriovė visus įsitikinimus, su- 
kurstė tūžmingą neapykantą, supriešino interesus ir atskiras Žmonių 
grupes. Tuomet viešosios tvarkos potroškis tampa akla aistra, ir pi- 
liečius apima nenumaldomas noras sutramdyti įsisiautėjusius gaiva- 
lus ir grąžinti tvarką. 

Aš išnagrinėjau įvairius atvejus, prisidedančius prie valdžios cen- 
tralizacijos, bet dar nepaminėjau svarbiausio. 

Pagrindinis visų atsitiktinių dalykų, demokratinėse šalyse galinčių 
sąlygoti visų reikalų tvarkymo perdavimą aukščiausiajai valdžiai, — 
tai tos valdžios kilmė ir polinkiai. 

Žmonės, gyvenantys lygybės laikais, savaime linkę į centralizmą ir 
mielai suteikia valdžiai kuo daugiau privilegijų, tačiau jei toji valdžia 
nuosekliai atstovauja jų interesams ir paklūsta tiems patiems instink- 
tams, pasitikėjimas valdžia neturi ribų, ir Žmonės mano, jog visa, ką 
jai atiduoda, gauna patys. 

Karaliai, vienaip ar kitaip susiję su senąja aristokratijos laikų 
tvarka, visada daug sunkiau ir lėčiau sutelkia valdymą vienoje vie- 
toje negu naujieji valdovai, atėję į valdžią savo pastangomis, kilme, 
įsitikinimais, instinktais ir įpročiais tarytum neatsiejami nuo lygybės 
iškovojimo. Anaiptol nenoriu tvirtinti, jog demokratijos laikais gy- 
venantys aristokratinės kilmės valdovai netrokšta centralizmo. Man 
regis, jie to siekia taip pat uoliai, kaip ir visi kiti. Lygybės pranašu- 
mai yra jų pusėje, bet galimybių jie turi mažiau, nes piliečiai ne tik 
nelinkę savaime tenkinti jų norų, bet dažniausiai su jais susitaiko tik 
aplinkybių verčiami. Demokratinėje visuomenėje centralizacija tuo 
didesnė, kuo mažiau valdovas kilme susijęs su aristokratija; tokia yra 
taisyklė. 

Kai aristokratiją valdo senoji karalių dinastija, valdovo įsitikinimai 
kuo puikiausiai derinasi su kilmingųjų įsitikinimais, ir aristokratinei 
visuomenei būdingos blogybės laisvai, nevaržomai klesti. Viskas vyk- 
sta priešingai, kai demokratinę šalį ima valdyti feodalų giminės pali- 
kuonis. Išsilavinimas, įpročiai, prisiminimai kasdien žadina valdovui 
nelygybės laikų jausmus, o socialinė padėtis piliečius skatina siekti ly- 
gybe pagrįstų principų. Tuomet dažnai atsitinka taip, jog piliečiai sten- 
giasi apriboti centrinę valdžią ne tiek dėl to, kad ji tironiška, kiek dėl 
to, kad ji aristokratinė, ir jie ryžtingai gina savo nepriklausomybę ne 
vien todėl, kad nori būti laisvi, bet, svarbiausia, jog yra apsisprendę 
būti lygūs. 

Revoliucija, nuvertusi senąją karalių dinastiją ir vietoj jos į demo- 
kratinę šalies valdžią iškėlusi naujus Žmones, gali laikinai susilpninti 
centrinę valdžią, tačiau, kad ir kokia anarchistinė ji atrodo iš pradžių, 

galima neabejoti, jog galutinis ir neišvengiamas rezultatas bus tos pa- 
čios valdžios prerogatyvų plėtimas ir tvirtinimas. 

Pagrindinė ir tam tikra prasme vienintelė neišvengiama demokra- 
tinės valdžios centralizacijos sąlyga reikalauja branginti lygybę ar 
bent įtikinti piliečius, kad ji branginama. Todėl despotizmo taktika, ki- 
tados buvusi tokia paini, dabar pasidaro labai paprasta ir, galima sa- 
kyti, remiasi vieninteliu principu. 


V SKYRIUS 


KobDĖL ŠIUOLAIKINĖSE EUROPOS VALSTYBĖSE 
AUKŠČIAUSIOJI VALDŽIA STIPRĖJA, 
NORS VALDOVŲ PADĖTIS ATRODO NE TOKIA TVIRTA 


Apmąsčius visa tai, kas pasakyta, galima nustebti ir sunerimti pa- 
mačius, jog Europoje, atrodo, be galo didėja centrinės valdžios prero- 
gatyvos, o kiekvieno Žmogaus padėtis kasdien darosi vis blogesnė, la- 
biau priklausoma ir nepatikima. 

Europos demokratinėms šalims būdingos visuotinės tendencijos, 
skatinančios amerikiečius centralizuoti valdymą, be to, joms turi įta- 
kos gausybė amerikiečiams nežinomų atsitiktinių ir antraeilių dalykų. 
Eidamos lygybės įtvirtinimo keliu, sulig kiekvienu žingsniu jos tary- 
tum artėja prie despotizmo. 

Norint tuo įsitikinti, pakanka apsižvalgyti aplink ir pasižiūrėti į save. 

Anksčiau, aristokratijos valdymo laikais, Europos valdovai buvo 
priversti atsisakyti arba patys atsižadėjo daugelio teisių, neatsiejamų 
nuo jų valdžios. Mažiau nei prieš šimtą metų daugelyje Europos val- 
stybių būta privačių asmenų arba beveik nepriklausomų organų, kurie 
tvarkė teisingumą, šaukė į karo tarnybą ir išlaikė kareivius, ėmė mo- 
kesčius ir dažnai netgi leido arba aiškino įstatymus. Valstybė visur at- 
siėmė tas funkcijas, būdingas aukščiausiajai valdžiai; visose valdymo 
srityse ji nepripažįsta jokių tarpininkų tarp savęs ir piliečių ir pati juos 
valdo, tvarkydama pagrindinius reikalus. Aš anaiptol nesu linkęs 
smerkti tokio valdžios sutelkimo vienoje vietoje, tik noriu iškelti jį 
aikštėn. 

Tais pačiais laikais Europoje būta daugybės antraeilių valdžios 
struktūrų, atstovavusių vietiniams interesams ir tvarkiusių vietinius 
reikalus. Diduma tų vietinių valdymo struktūrų išnyko, visos kitos vei- 
kiai visiškai nunyks arba pateks į visišką priklausomybę. Visoje Eu- 
ropoje didikų privilegijos, miestų laisvės, provincijų valdymo organai 
arba jau panaikinti, arba netrukus bus panaikinti. 

Per penkiasdešimt metų Europa patyrė daug revoliucijų ir kontrre- 
voliucijų, turėjusių priešingos įtakos. Tačiau visi tie judėjimai yra pa- 
našūs vienu požiūriu: jie suardė arba visiškai sugriovė antraeiles val- 
dymo struktūras. Vietinės privilegijos, kurių prancūzų tauta nebuvo 
panaikinusi nukariautose provincijose, viena po kitos panaikintos ją 
nugalėjusių valdovų pastangomis. Tie valdovai atsisakė visų revoliu- 
cijos įdiegtų naujovių, išskyrus centralizaciją; tai buvo vienintelis da- 
lykas, kurį jie sutiko perimti. 

Noriu pabrėžti, jog visos tos įvairios teisės, mūsų laikais viena po 
kitos atimtos iš visuomenės sluoksnių, korporacijų, atskirų žmonių, 
nebuvo panaudotos demokratiškesniu pagrindu sukurti naujoms antra- 
eilėms valdymo struktūroms, bet buvo neišvengiamai sutelktos aukš- 
čiausiosios valdžios rankose. Valstybė visur imasi pati tvarkyti netgi 
kukliausios padėties piliečių gyvenimą ir kiekvieno jų menkiausius 
kasdieninius reikalus !. 

Senais laikais beveik visos labdaros įstaigos Europoje priklausė 
privatiems asmenims arba korporacijoms; dabar jos pateko į daugiau 
ar mažiau tiesioginę valdovo priklausomybę, o kai kuriose šalyse yra 
netgi valdžios tvarkomos. Valstybė beveik pati viena apsiėmė duoti 
duonos alkstantiems, suteikti paramą ir prieglobstį ligoniams, parūpin- 
ti darbą bedarbiams; ji pasidarė beveik vienintelė gelbėtoja nuo visų 
vargų ir nelaimių. 

Švietimas, kaip ir labdara, mūsų dienomis daugelyje valstybių ta- 
po valdžios rūpesčiu. Valstybė paima, o dažnai net atima vaiką iš mo- 
tinos glėbio ir patiki jį savo pareigūnams; ji apsiima kiekvienai kartai 


"Tas lėtas asmenybės nureikšminimas vyksta tūkstančiais būdų. Aš paminė- 
siu tik vieną pavyzdį, susijusį su testamentais. 
Aristokratinėje visuomenėje paprastai rodoma didelė pagarba paskutinei 
žmogaus valiai. Senovės Europos kraštuose tas valios gerbimas kartais bū- 
davo net perdėtas: užuot varžiusi mirštančiojo užgaidas, valdžia netgi 
menkiausioms jų suteikdavo įstatymo galią ir užtikrindavo jų nepažeidžia- 
mumą. 
Kai visi gyvieji yra bejėgiai, mažiau gerbiama ir mirštančiųjų valia. Ji la- 
bai griežtai apribojama, ir jeigu ribos peržengiamos, įstatymas ją panaiki- 
na arba pataiso. Viduramžiais testatoriaus valia buvo, galima sakyti, neri- 
bota. Šių dienų Prancūzijoje neįmanoma paskirstyti palikimo vaikams, ne- 
atsiklausus valstybės. Valdžiusi žmogų visą gyvenimą, ji netgi neleidžia 
jam laisvai išreikšti paskutinės valios. 

skiepyti idėjas ir ugdyti jausmus. Mokymo įstaigose, kaip ir visur ki- 
tur, viešpatauja vienodumas; įvairovė, kaip ir laisvė, iš ten kasdien gu- 
jama. 

Drįstu tvirtinti ir tai, jog beveik visose šių laikų krikščioniškose 
valstybėse, tiek katalikiškose, tiek protestantiškose, religijai gresia pa- 
vojus patekti į valdžios rankas. Tai nereiškia, kad aukščiausioji valdžia 
kėsinasi pati skelbti Kristaus mokymą, tačiau ji vis labiau stengiasi pa- 
jungti sau Dievo žodžio skelbėjo valią: iš dvasininkijos atima nuosa- 
vybę, skiria jai algas, kreipia reikiama linkme ir naudoja savo tikslams 
dvasininko įtaką, stengiasi kunigus paversti savo valdininkais ir daž- 
nai netgi tarnautojais ir, jais naudodamasi, sužinoti, kas dedasi kiek- 
vieno žmogaus širdies gilumoje *. 

Tačiau tai tik viena medalio pusė. 

Aukščiausioji valdžia, kaip ką tik matėme, ne tik aprėpė buvusių 
valdymo struktūrų sritį, bet, ja nesitenkindama, plečiasi į visas puses 
ir smelkiasi ten, kur ligi šiol buvo pripažįstama tik asmens nepriklau- 
somybė. Daugybė veiksmų, anksčiau neįėjusių į valstybės reguliavi- 
mo sferą, mūsų laikais jai priklauso, ir jų tolydžio didėja. 

Aristokratinėse šalyse valdžia paprastai tvarkė ir prižiūrėjo tik tuos 
piliečių reikalus, kurie tiesiogiai siejosi su valstybės interesais, visi ki- 
ti buvo paliekami pačių piliečių nuožiūrai. Tuomet valdžia dažnai ta- 
rytum pamiršdavo, jog atskirų Žmonių klaidos ir nelaimės kenkia vi- 
suotinei gerovei ir jog kartais Žmogaus išgelbėjimas kone prilygsta 
valstybės masto reikalui. 

Mūsų laikų demokratinės šalys linksta į kitą kraštutinumą. 

Visiems aišku, jog didumai mūsų valdovų nepakanka vien valdyti 
visą tautą; atrodo, kad jie tariasi esą atsakingi už kiekvieno valdinio 
veiksmus ir likimą, kad jie apsiėmė šviesti, mokyti ir vadovauti kiek- 
vienu gyvenimo atveju, o prireikus — padaryti kiekvieną laimingą 
prieš jo paties valią. 


* Tolydžio didėjant centrinės valdžios funkcijoms. jai atstovaujančių valdi- 
ninkų gausėja. Jie sudaro lyg valstybę valstybėje ir, valdžiai užtikrinant 
jiems stabilumą, tolydžio vis tvirčiau užima joje aristokratijos vietą. 
Beveik visur Europoje aukščiausioji valdžia tvirtai laikosi dėl dviejų prie- 
žasčių: dalis piliečių klauso, bijodami jos pareigūnų, kita dalis klauso, ti- 
kėdamiesi kada nors tapti jos pareigūnais. 

Savo ruožtu piliečiai vis labiau įpranta taip pat Žiūrėti į savo val- 
džią; esant reikalui kreipiasi į ją pagalbos ir, kur buvę nebuvę, toly- 
džio kreipia i ją akis lyg į kokį mokytoją ar vedlį. 

Tvirtinu, jog visoje Europoje nėra tokios šalies, kur valdymas bū- 
tų ne tik centralizuotas, bet ir pernelyg smalsus bei smulkmeniškas. 
Visur valdžia skverbiasi labiau nei kada nors anksčiau į privačius rei- 
kalus; ji savaip kontroliuoja vis daugiau veiksmų, ir vis nuodugniau, 
ir kasdien įsitaiso vis arčiau kiekvieno Žmogaus, ir vis aukščiau, pa- 
tardama, padėdama ir versdama ką nors daryti. 

Kitados valdovas gyvendavo iš savo žemių arba iš mokesčių. Ta- 
čiau šiandien, kai jo poreikiai išaugo drauge su valdžia, to nebepa- 
kanka. Tomis pat aplinkybėmis anksčiau valdovas įvesdavo naujus 
mokesčius, o šiandien ima paskolą. Ilgainiui valstybė darosi dau- 
gumos turtuolių skolininkė ir savo rankose sutelkia didžiausius ka- 
pitalus. 

Mažesnius kapitalus ji prisitraukia kitokiais būdais. 

Žmonėms maišantis ir jų gyvenimo sąlygoms vis labiau panašė- 
jant, vargšas turi daugiau išteklių, išmanymo, troškimų. Jis puoselė- 
ja norą pagerinti savo likimą ir stengiasi tai padaryti taupydamas. 
Tad, kasdien taupant, atsiranda begalė nedidelių kapitalų, lėtai bręs- 
tančių kantraus darbo vaisių. Jų tolydžio daugėja, bet, jeigu jie liktų 
išskaidyti, didžioji jų dalis būtų neproduktyvūs. Tai paskatino įsteigti 
filantropinę instituciją, kuri, jei neklystu, netrukus taps viena di- 
džiausių mūsų valstybinių institucijų. Labdaringiems žmonėms ding- 
telėjo mintis sukaupti vargšų santaupas ir pelningai jas panaudoti. 
Kai kuriose šalyse labdaros asociacijos apskritai laikosi atstu nuo 
valstybinių institucijų, tačiau beveik visur aiškiai linksta su jomis su- 
sijungti; kai kuriais atvejais jų funkcijas perėmė valdžia, užsikrau- 
dama sunkų uždavinį: centralizuoti vienoje vietoje daugelio tūkstan- 
čių dirbančiųjų kasdienes santaupas ir savo atsakomybe padaryti 
taip, kad jos duotų pelno. 

Tad valstybė skolindamasi prisitraukia turtuolių kapitalus ir savo 
nuožiūra naudojasi vargšų skatikais taupomosiose kasose. Visame 
krašte be paliovos cirkuliuoja turtai, kurie nuolat plaukia į valdžios 
rankas; kuo labiau įsigali lygybė, tuo daugiau turtų susikaupia, nes de- 
mokratinėje šalyje tik valstybė įkvepia pasitikėjimą Žmonėms, — jų 

požiūriu, tik ji viena turi šiokios tokios galios ir galimybių ilgiau išsi- 
laikyti *. 

Tad aukščiausioji valdžia neapsiriboja vien valstybės iždu; ji imasi 
tvarkyti ir privačių asmenų turtą; būdama kiekvieno piliečio vadovu ir 
dažnai šeimininku, ji, be kita ko, tampa jo tiekėju ir bankininku. 

Centrinė valdžia ne tik pati viena užima ankstesniųjų valdymo 
struktūrų vietą, jas atstoja ir atlieka dar daugiau funkcijų, bet ji daug 
paslankesnė, stipresnė ir nepriklausomesnė nei ankstesnioji. 

Visos Europos valstybės mūsų laikais nepaprastai ištobulino valdy- 
mo sistemas; jos daro daugiau, ir daro viską greičiau, tvarkingiau, pi- 
giau; ilgainiui jos išsunkia visas Žinias iš privačių asmenų ir diegia jas 
savo atstovams. Europos valdovai kasdien laiko savo įgaliotinius kuo 
griežčiausioje priklausomybėje ir prasimano naujų būdų, kad galėtų 
juos dar kiečiau laikyti ir lengviau prižiūrėti. Jiems dar negana, kad 
visus reikalus tvarko jų pareigūnai, jie žiūri, kaip būtų galima tikrinti 
pareigūnus, kurie tvarko visus reikalus. Todėl valstybės valdymas ne 
tik priklauso nuo vienos valdžios, bet tikrinamas iš vieno centro ir su- 
telkiamas vienose rankose. Valdžia centralizuoja savo veiklą ir drau- 
ge didina savo prerogatyvas; tai dvilypis galios augimas. 

Panagrinėjus daugumos Europos valstybių ankstesniųjų teismų sis- 
temą, į akis krinta du dalykai: teisminės valdžios nepriklausomybė ir 
jos funkcijų gausumas. 

Teismai ne tik nagrinėdavo beveik visas privačių asmenų bylas, bet 
ir būdavo arbitru kilus ginčui tarp atskiro žmogaus ir valstybės. 

Aš turiu galvoje ne valstybines ir administracines funkcijas, kurias 
kai kuriose šalyse pasisavino teismai, bet visur jiems būdingas teismų 
funkcijas. Visose Europos valstybėse būta ir tebėra daug asmens tei- 
sių, didžia dalimi susijusių su visuotine nuosavybės teise, patikėtų tei- 
sėjo priežiūrai; ir be jo leidimo net valstybė negali jų pažeisti. 

Šia kone valstybės masto galia Europos teismai iš esmės skirdavo- 
si iš visų kitų, nes teismų esama visose valstybėse, tik ne visur teisė- 
jams suteikiamos tokios pat privilegijos. 


* Tolydžio didėjant gerovės pomėgiui, valdžia aprėpia vis daugiau gerovės 
šaltinių. 
Tad Žmonės eina į vergovę dviem skirtingais keliais. Gerovės pomėgis nu- 
kreipia juos nuo valdymo struktūrų, o gerovės troškulys stumia juos į vi- 
sišką priklausomybę nuo valdžios. 

Panagrinėjus, kas dabar dedasi vadinamosiose laisvose Europos de- 
mokratinėse šalyse, taip pat ir visose kitose, galima pamatyti, jog vi- 
sur greta tų teismų yra sukurta kitokių, daugiau priklausomų, kurių ju- 
risdikcijai išimtinai priklauso ginčai, kilę tarp valstybės valdymo 
struktūrų ir piliečių. Seniesiems teismams paliekama buvusioji nepri- 
klausomybė, bet susiaurinama jų jurisdikcija: dabar jiems skirta nag- 
rinėti tiktai atskirų piliečių ginčus. 

Tų teismų tolydžio gausėja, daugėja ir jų funkcijų. Tad aukščiau- 
sioji valdžia kasdien vis labiau šalinasi priedermės — pateikti kitai 
valdžiai tvirtinti savo teises ir valią. Negalėdama išsiversti be teisė- 
jų, ji nori bent jau pati juos išsirinkti ir kietai laikyti savo rankose, 
kitaip sakant, tarp savęs ir piliečių ji įtvirtina ne patį teisingumą, 0 
veikiau teisingumo vaizdinį. 

Tad valstybė ne tik aprėpia visus reikalus pati viena, bet ir vis la- 
biau stengiasi juos spręsti be jokios priežiūros ir apeliacijos *. 

Šiuolaikinėse Europos valstybėse yra labai svarbus veiksnys, be vi- 
sų Minėtų, prisidedantis prie tolydinio aukščiausiosios valdžios veik- 
los plėtimo ir jos prerogatyvų didinimo. Į jį nebuvo kreipiama reikia- 
mo dėmesio. Tas veiksnys — tai pramonės augimas, kuriam lemiamą 
įtaką turi lygybės įsigalėjimas. 

Pramonė paprastai sutelkia vienoje vietoje gausybę Žmonių ir su- 
sieja juos naujais, sudėtingais ryšiais. Tie žmonės gali netikėtai pra- 
rasti išteklius ir patekti į juodžiausią skurdą arba, iš jo išbridę, pra- 
turtėti; tokie staigūs pokyčiai kelia grėsmę visuomenės ramybei. Tie, 
kurie pelnosi iš to darbo, ir tie, kurie jį dirba, kartais netenka svei- 
katos ir net gyvybės. Todėl pramonės darbuotojų gyvenimas reika- 
lauja daugiau dėmesio, įstatymų, priežiūros nei kiti visuomenės 
sluoksniai, ir savaime suprantama, jog, augant pramonei, daugėja ir 
valdžios funkcijų. 

Tai yra bendra taisyklė. Bet štai dar keli dalykai, tiesiogiai susiję 
su Europos valstybėmis. 


* Šia tema Prancūzijoje paplitęs keistas sofizmas. Kilus ginčui tarp valdymo 
struktūrų ir piliečio, to ginčo neleidžiama nagrinėti paprastam teisėjui, kad, 
kaip sakoma, nesimaišytų vykdomoji ir teismo valdžios. Lyg jos dar nebū- 
tų buvusios sumaišytos, ir sumaišytos taip grėsmingai ir tironiškai, valdžiai 
suteikiant teisę sykiu ir teisti, ir valdyti. 

Ankstesniais laikais aristokratija valdė žemę ir sugebėjo ją ginti. 
Tad žemės nuosavybė buvo garantuota, ir žemvaldžiai naudojosi dide- 
Ie nepriklausomybe. Iš tų laikų išliko daug įstatymų ir papročių, nors 
žemės buvo išdalytos, o aristokratija žlugo. Mūsų laikais žemvaldžiai 
ir žemdirbiai lengviau už kitus piliečius išvengia valstybės priežiūros. 

Tais pačiais aristokratijos viešpatavimo laikais, kuriuose glūdi mū- 
sų istorijos ištakos, nekilnojamasis turtas nebuvo vertinamas, o jo sa- 
vininkai buvo silpni ir niekinami. Verslininkai sudarė ypatingą sluoks- 
nį aristokratinėje visuomenėje. Kadangi jie neturėjo jokių garantijų, 
niekas jų negynė ir dažnai patys negalėjo apsiginti. 

Tad nuo seno buvo įprasta verslininko nuosavybę laikyti ypatingos 
rūšies turtu, kuriam nedera skirti tokio pat dėmesio ir tokių garantijų 
kaip nuosavybei apskritai, o verslininkus — išskirtiniu visuomenės 
sluoksniu, kurio nepriklausomybė esanti nereikšminga ir kurio gyve- 
nimo nuostatas dera palikti valdovo nuožiūrai. Ir iš tiesų, sklaidant vi- 
duramžių kodeksus, kyla nuostaba, kaip tais asmens nepriklausomy- 
bės laikais karaliai nuolat nustatydavo manufaktūrų veiklos taisykles, 
gilindamiesi į menkiausias smulkmenas. Šiuo požiūriu centralizacija 
buvo nepaprastai aktyvi ir nuosekli. 

Tais laikais pasaulyje įvyko didelė revoliucija. Pramonė, vos už- 
simezgusi, staiga pradėjo augti, vystytis, apėmė visą Europą; seno- 
sios visuomenės griuvėsiuose išaugo, susikrovė turtus pramoninin- 
kų sluoksnis; jis tolydžio auga skaičiumi, svarba, turtais; jis be per- 
stojo didėja. Beveik visi, kurie tam sluoksniui nepriklauso, turi su 
juo ką nors bendra. Buvęs išskirtine klase, jis gali tapti pagrindine 
ir, galima sakyti, vienintele klase. Šiaip ar taip, valstybės požiūris ir 
vertinimai liko tie patys, jie nė kiek nepasikeitė, nes per ilgą laiką 
įsigalėjo ir, beje, kuo gražiausiai derinasi su šiuolaikiniais požiūriais 
ir vertinimais, paplitusiais mūsų laikų visuomenėje. 

Tad, nors pramoninės nuosavybės svarba didėja, ji negauna daugiau 
teisių. Gausėjant verslo sluoksnio Žmonių, pats sluoksnis neįgyja di- 
desnės nepriklausomybės. Priešingai, atrodytų, jog jame pačiame bręs- 
ta despotizmas, kuris tuo labiau didėja, kuo labiau plėtojasi pramonė *. 


5 Šį teiginį paremsiu keliais faktais. Pramonės turto gamtiniai ištekliai yra 
sukaupti kasyklose. Plėtojantis pramonei Europoje, kilus visuotiniam susi- 
domėjimui kasyklų produkcija, o jų sėkmingai eksploatacijai pasunkėjus 

Kuo labiau valstybė tampa pramoninė, tuo jai daugiau reikia kelių, 
kanalų, uostų ir kitokių pusiau viešųjų darbų, skatinančių turto kaupi- 
mą, ir kuo demokratiškesnė darosi šalis, tuo eiliniams piliečiams sun- 
kiau vykdyti tokius darbus, o valstybei — lengviau. Galiu drąsiai tvir- 
tinti: mūsų laikais ryškėja tendencija, jog kiekviena aukščiausioji val- 
džia imasi atsakomybės pati viena vykdyti tokius darbus. Šitaip šalies 
gyventojai patenka į vis didesnę valdžios priklausomybę. 

Kita vertus, didėjant valstybės galiai ir augant jos poreikiams, ji pa- 
ti sunaudoja didžiausią kiekį pramonės gaminių, gaminamų jos fabri- 
kuose ir manufaktūrose. Taip kiekvienoje karalystėje aukščiausioji 
valdžia tampa stambiausiu pramonininku, samdosi ir išlaiko gausybę 
inžinierių, architektų, technikų ir amatininkų. 

Ji ne tik tampa stambiausiu pramonininku, bet, be kita ko, stengia- 
si pasidaryti visų kitų pramonininkų vadovė ar veikiau šeimininkė. 

Kadangi piliečiai, tapdami vis labiau lygūs, darosi tolydžio silpnes- 
ni, pramonėje jie nieko neišgali padaryti nesiburdami į sąjungas, ta- 
čiau valstybės valdžia, savaime suprantama, nori tas sąjungas kontro- 
liuoti. 

Reikia pripažinti, jog tie savotiški kolektyviniai asmenys, vadina- 
mi sąjungomis, yra nepalyginamai stipresni ir grėsmingesni už papra- 
stus asmenis ir turi mažesnę atsakomybę už savo veiksmus nei pasta- 
rieji, todėl atrodo tikslinga kiekvienai jų suteikti daug mažesnę nepri- 
klausomybę nuo valstybės valdžios negu privačiam asmeniui. 


dėl lygybe pagrįsto turtų pasidalijimo, daugumos šalių aukščiausioji val- 
džia pareiškė savo teises į gamtos išteklių nuosavybę ir vykdomų darbų 
priežiūrą, nors į kitokio pobūdžio nuosavybę nereikšdavo jokių pretenzijų. 
Šitaip kasyklos, būdamos privati nuosavybė, turinti tas pačias priedermes 
ir garantijas kaip ir kitoks nekilnojamasis turtas, pateko valstybės Žinion. 
Valstybė pati jas eksploatuoja arba sudaro sutartis su privačiais asmenimis 
arba bendrovėmis dėl jų eksploatavimo tam tikromis sąlygomis. Taip savi- 
ninkai tampa naudotojais, gaudami tam teises iš valstybės, ir valstybė, be 
kita ko, beveik visur dar išsaugo vadovavimo teisę; ji nustato jiems taisyk- 
les, primeta tam tikrus metodus ir nuolat tikrina, o tuos, kurie priešinasi, 
atiduoda valstybės teismui, kuris nutraukia sutartį ir visas teises naudotis 
kasyklomis perduoda kitiems. Tad valdžia ne tik laiko kasyklas savo nuo- 
savybe, bet ir valdo pačius kasyklininkus. 

Vystantis pramonei, vis labiau plečiamos senosios kasyklos, atidaromos 
naujos. Kalnakasių gausėja, aukščiausioji valdžia plečia jų valdas po mūsų 
kojomis ir turi vis daugiau tarnų. 

Valstybių vadovai juo labiau linksta taip veikti, nes tai atitinka jų 
pomėgius. Demokratinėse šalyse piliečiai gali priešintis centrinei val- 
džiai tik burdamiesi į sąjungas, todėl valdžia visad būna nepalankiai 
nusiteikusi jai nepavaldiems sambūriams. Be to, įsidėmėtina ir tai, jog 
demokratinėse šalyse patys piliečiai dažnai su slepiama baime ir ne- 
pasitikėjimu žiūri į jiems taip reikalingas sąjungas, todėl nesugeba de- 
ramai jų ginti. Tų nedidelių privačių bendrijų galia ir tvarumas, esant 
visuotiniam silpnumui ir nestabilumui, kelia jiems nuostabą ir nerimą, 
ir sąjungų teisę laisvai naudotis savo neginčijamomis galiomis jie yra 
beveik linkę laikyti pavojingomis privilegijomis. 

Beje, visos tos mūsų dienomis atsirandančios sąjungos yra nauji ju- 
ridiniai asmenys, dar nespėję įtvirtinti savo teisių; jos ima reikštis to- 
kiu metu, kai asmens teisės yra silpnos, o valstybės valdžia — neribo- 
ta. Tad nenuostabu, kad jos netenka laisvės vos užsimegzdamos. 

Visose Europos šalyse esama tam tikrų sąjungų, kurios gali įsitei- 
sinti tik tada, kai valstybė išnagrinėja ir patvirtina jų nuostatus. Dau- 
gelyje šalių stengiamasi primesti tą taisyklę visoms sąjungoms. Gali- 
ma aiškiai numanyti, kas atsitiks, įsigaliojus tokiai nuostatai. 

Turėdama neribotą teisę leisti sąjungoms kurtis tik tam tikromis są- 
lygomis, aukščiausioji valdžia netrukus pareikalaus teisės jas prižiū- 
rėti ir tikrinti, kad jos nenukryptų nuo valstybės primestų nuostatų. 
Taigi valstybei paėmus savo žinion visus norinčius burtis į sąjungas, 
nuo jos priklausomi pasidarys visi tie, kurie jau yra į sąjungas įstoję, 
vadinasi, beveik visi Žmonės, gyvenantys mūsų laikais. 

Šitaip valstybės valdžia vis labiau savinasi ir nevaržomai naudoja- 
si didžiąja dalimi tos naujos galios, kurią mūsų laikais sukūrė pramo- 
nė. Mus valdo pramonė, o pramonę valdo valstybė. 

Aš teikiu tiek reikšmės tam, kas pasakyta, jog mane ima baimė, 
kad, stengdamasis kuo aiškiau išreikšti savo mintį, tik dar labiau ją su- 
painiojau. 

Tad jeigu skaitytojui pasirodys, jog mano pateikti pavyzdžiai, ku- 
riais stengiausi paremti savo teiginius, yra ginčytini arba blogai pa- 
rinkti, jeigu, jo nuomone, kai kur pervertinau valstybės valdžios didė- 
jimą arba, priešingai, pernelyg sumenkinau asmens nepriklausomybės 
sritį, prašau atidėti valandėlei knygą ir pačiam apmąstyti visus tuos da- 
lykus, kuriuos bandžiau čia išaiškinti. Tegul jis gerai pasvarsto, kas de- 

dasi kasdien pas mus ir svetur, tegul pasitaria su kaimynais, pagaliau 
tegul pagalvoja apie save. Būsiu labai suklydęs, jeigu jis be vadovo ar 
kaip nors kitaip neprieis prie tokios pat išvados kaip aš. 

Jis pastebės, jog paskutinius penkiasdešimt metų centralizacija 
visur padidėjo tūkstančiais įvairiausių būdų. Jai stiprėti padėjo ka- 
rai, revoliucijos, nukariavimai; prie to prisidėjo visa žmonija. Tuo 
laikotarpiu, kai Žmonės vieni paskui kitus galvotrūkčiais veržėsi į 
valdžią, nepaprastai keitėsi jų pažiūros, interesai, jausmai, tačiau visi 
vienaip ar kitaip troško centralizacijos. Centralizacijos instinktas bu- 
vo vienintelis nekintamas dalykas, neįprastai keičiantis jų gyveni- 
mams ir mintims. 

Ir tada, kai, išnagrinėjęs tą menką Žmonių veiklos sritį, skaitytojas 
panūs aprėpti visą panoramą, jį apims nuostaba. 

Pirmiausia žlugo arba buvo sužlugdytos stipriausios dinastijos; vi- 
sur tautos stengėsi jėga nusikratyti jų įstatymų varžtų; jos panaikino 
arba apribojo savo didikų arba valdovų valdžią; visos tautos, netgi tos, 
kurioms negresia revoliucija, atrodo apimtos nerimo ir sumaišties; vi- 
sas jas užvaldžiusi ta pati maištinga dvasia. Kita vertus, tais pačiais 
anarchijos laikais, toms tautoms esant tokioms nepaklusnioms, valsty- 
bės valdžia tolydžio didina savo privilegijas, darosi vis labiau centra- 
lizuota, ryžtingesnė, absoliuti, aprėpianti visas gyvenimo sritis. Pilie- 
čiai kas akimirką patenka į valdymo struktūrų reguliavimo sritį; kas- 
dien nejučiomis, netgi prieš savo norą, jie atiduoda valdžiai po dalelę 
savo asmens nepriklausomybės, ir tie patys žmonės, kurie kartais ver- 
čia sostus ir trypia karalius, nesipriešindami vis labiau pasiduoda ko- 
kio menko valdininkėlio valiai. 

Taigi atrodo, lyg mūsų laikais vyktų dvi priešingos revoliucijos: 
viena tolydžio silpnina aukščiausiąją valdžią, o kita be perstojo ją tvir- 
tina; jokiu kitu mūsų istorijos laikotarpiu ji neatrodė nei tokia silpna, 
nei tokia tvirta. 

Tačiau, įdėmiau panagrinėjus, kas dedasi pasaulyje, darosi akivaiz- 
du, jog tos dvi revoliucijos glaudžiai susijusios viena su kita; jos turi 
tas pačias ištakas ir, nuėjusios skirtingais keliais, galiausiai atvedė 
žmoniją prie to paties tikslo. 

Nepabijosiu paskutinįsyk pakartoti tai, ką esu jau sakęs ar pabrė- 
žęs kai kuriuose šios knygos skyriuose: paties lygybės fakto nevalia 

sutapatinti su revoliucija, galutinai įteisinusia lygybę politine santvar- 
ka ir įstatymais. Štai čia glūdi visų tų mus stebinančių reiškinių esmė. 

Ankstesniais laikais Europoje nebūta tokios valstybės valdžios, ku- 
ri, stipri ar silpna, nebūtų buvusi įkurta aristokratijai viešpataujant, 
kiekviena jų atstovavo nelygybės ir privilegijų principui ir daugiau ar 
mažiau stengėsi jį apginti. Tad, norėdami, kad valdžioje viršų 1mtų 
nauji poreikiai ir interesai, kurių reikalavo vis labiau įsigalinti lygy- 
bė, Žmonės turėjo nuversti senąją valdžią arba priversti ją prisitaikyti. 
Tai skatino juos kelti revoliucijas ir daugeliui jų įskiepijo tą barbariš- 
ką polinkį į netvarką ir nepriklausomybę, į kurią atveda kiekviena re- 
voliucija, kad ir kokį tikslą ji turėtų. 

Nemanau, jog Europoje būtų bent viena šalis, kur, prieš įsigalint ly- 
gybei, nebūtų smurtingai pasikeitusi nuosavybės ir Žmonių padėtis; vi- 
si tie staigūs pokyčiai vyko siautėjant anarchijai, nepaisant moralės 
principų, nes jų varomoji jėga buvo nedrausmingiausia tautos dalis, 
paskelbusi karą drausmingiausiajai. 

Tai ir lėmė dvi priešingas mano minėtąsias tendencijas. Demokra- 
tinės revoliucijos įkarštyje Žmonės, užsimoję sunaikinti su jais kovo- 
Jančias senąsias aristokratijos valdžios struktūras, buvo įkvėpti didžios 
nepriklausomybės dvasios, tačiau, galutinai įsigalint lygybei, pamažu 
pasidavė instinktams, kuriuos pažadino naujai susidariusios sąlygos, 
ir ėmėsi tvirtinti bei centralizuoti valstybės valdžią. Jie svajojo būti 
laisvi, kad galėtų tapti lygūs, tačiau įsigalėjusi lygybė suvaržė laisvę, 
kurios dėka jie pasiekė pergalę. 

Tos dvi tendencijos kai kada išryškėja tuo pat metu. Mūsų tėvų pa- 
vyzdys rodo, kaip šalyje galima įkurti nežabotą tironiją tuo metu, kai 
tauta nusikrato kilmingųjų valdžios ir nepaiso visų karalių galybės; tai 
puiki pamoka pasauliui, atskleidžianti, kaip iškovojama laisvė ir drau- 
ge jos netenkama. 

Mūsų laikų žmonės mato, kaip visur žlunga senieji režimai; jie pa- 
stebi, kaip pasidaro nebesvarbu tai, kas anksčiau žadino pagarbą, kaip 
griūva visos ankstesnės neįveikiamos sienos. Patys išmintingiausieji, 
ir tie sutrinka. Jie mato vien begalinę revoliuciją, vykstančią jų aky- 
se, ir tiki, jog Žmonija visiems laikams grimzta į anarchiją. Jeigu jie 
pagalvotų apie tos revoliucijos galutinius padarinius, gal imtų dar ko 
nors kito bijoti. 

Prisipažįstu, jog nededu vilčių į laisvės dvasią, kuri, atrodo, teikia 
įkvėpimo mano amžininkams. Aš puikiai matau, jog mūsų laikų tau- 
tos kunkuliuoja, bet man neaišku, ar jos tikrai trokšta laisvės. Ir mane 
ima baimė, jog, pasibaigus visiems tiems neramumams, ardantiems 
sostų pamatus, aukščiausioji valdžia gali įgyti tokią galią, kurios dar 
niekad nėra turėjusi. 


VI SKYRIUS 


KOKIO DESPOTIZMO TURĖTŲ BAIMINTIS 
DEMOKRATINĖS ŠALYS 


Lankydamasis Jungtinėse Valstijose, esu pastebėjęs, jog tokia de- 
mokratinė santvarka kaip Amerikoje yra labai palanki despotizmo įsi- 
galėjimui, ir, grįžęs į Europą, pamačiau, kad, plėsdami savo valdžią, 
daugelis mūsų valdovų jau spėjo pasinaudoti tomis pažiūromis, jaus- 
mais ir poreikiais, kuriuos sužadina ta santvarka. 

Tai man pakišo mintį, jog krikščioniškosios tautos, ko gero, galų 
gale pateks į maždaug tokią pat priespaudą, kuri kadaise slėgė kai ku- 
rias senovės tautas. i 

Tolesni tyrinėjimai ir penkeri metai apmąstymų nė kiek nesusilp- 
nino mano būgštavimų, tik paskatino nukreipti dėmesį kita linkme. 

Praeityje nebuvo tokio absoliutaus ir galingo valdovo, kuris būtų ry- 
žęsis pats vienas, nepasitelkdamas antrosios pakopos valdymo struktū- 
rų, valdyti kiekvieną didelės imperijos kampelį. Nebuvo nė vieno, ku- 
ris būtų bandęs versti visus be išimties valdinius laikytis vieningų tai- 
syklių raidės ar pats kiekvienam įsakinėjęs ir nurodinėjęs. Mintis imtis 
tokio darbo niekad nebuvo kilusi nė vienam Žmogui, 0 jeigu ir būtų ki- 
lusi, veikiai jis būtų atsisakęs tokio grandiozinio sumanymo, nes jį būtų 
sutramdę žinių stoka, administracinio mechanizmo netobulumas ir ypač 
savaime kylančios kliūtys, neišvengiamos esant nelygybei. 

Netgi cezarių didžiausios galybės laikais įvairios tautos, priklau- 
sančios Romos imperijai, vis dar laikėsi savų papročių ir moralės prin- 
cipų. Daugelis provincijų, nors ir būdamos pavaldžios tam pačiam 
monarchui, turėjo savo valdžią. Jose buvo gausybė stiprių ir veiklių 
municipalitetų, ir, nors visos imperijos valdymas buvo sutelktas im- 
peratoriaus rankose ir jis prireikus galėjo spręsti viską, tiek valstybės, 
tiek kiekvieno žmogaus gyvenimo smulkmenos jam nerūpėdavo. 

Tiesa, imperatoriai turėjo neribotą, nevaržomą valdžią, tad jie galė- 
jo visą imperijos galią panaudoti kiekvienai savo užgaidai patenkinti. 

Dažnai jie piktnaudžiaudavo valdžia, savavališkai atimdami kokiam pi- 
liečiui gyvybę arba turtą; kai ką nepaprastai slėgė jų tironijos jungas, 
bet tokių būta nedaug. Tironija buvo nukreipta prieš keletą pagrindinių 
dalykų, o visa kita palikdavo ramybėje. Ji buvo žiauri ir aprėžta. 

Tačiau, jei tironija įsigalėtų šiuolaikinėse demokratinėse šalyse, at- 
rodo, ji turėtų būti kitokia: būtų didelio masto bet švelnesnė; veikiau 
slėgtų Žmones, negu kamuotų. 

Abejoju, ar tokiais švietimo ir lygybės laikais, kaip mūsų amžius, 
valdovai sugebėtų lengviau sutelkti savo rankose visą valstybės val- 
džią ir labiau bei dažniau kištis į privačius interesus negu senovėje. Ta- 
čiau ta pati lygybė skatina despotizmą ir drauge jį varžo. Mes jau esa- 
me matę, kaip, vis labiau įsigalint Žmonių panašumui ir lygybei, do- 
rovės principai darosi žmoniškesni ir švelnesni. Kai nė vienas pilietis 
neturi nei didelės galios, nei didelių turtų, tironijai reikštis tam tikra 
prasme pritrūksta progų ir erdvės. Kai visų piliečių turtinė padėtis vi- 
dutinė, aistros būna nuramdytos, vaizduotė skurdi, malonumai papras- 
ti. Tas visuotinis nuosaikumas tramdo aukščiausiąją valdžią ir nustato 
tam tikras ribas nežabotam jos troškimų polėkiui. 

Be šitų dalykų, pagrįstų pačia santvarkos esme, galėčiau pridėti 
daugelį kitų, išeinančių už mano temos ribų, tačiau aš nenoriu jų per- 
žengti. 

Demokratinė valdžia gali tapti nežabota ir žiauri didelių pavojų ir 
sukrėtimų metu, tačiau tokios krizės būna laikinos ir palyginti retos 
(žr. Paaiškinimai, H). 

Turėdamas galvoje menkas šių dienų Žmonių aistras, jų papročių 
pakrikimą, išsilavinimą, religingumą, padorumą, polinkį į darbštumą 
ir tvarką, tiek ydų, tiek dorybių nuosaikumą, tikiuosi, kad jų vadovai 
gali tapti ne tironais, bet veikiau globėjais. 

Tad, mano galva, ta priespauda, kuri gresia demokratinėms tau- 
toms, niekuo nepanėšės į tai, kas anksčiau yra buvę pasaulyje. Mūsų 
amžininkai negalėtų prisiminti jokio savo valdovų prototipo. Veltui 
stengiuosi rasti žodį, kuris tiksliai išreikštų mano suformuluotą prie- 
spaudos idėją; tokie anų laikų žodžiai kaip „despotizmas“ ir „tironi- 
ja“ netiktų. Tai naujas reiškinys, tad, neįstengdamas įvardyti, turiu jį 
apibrėžti. 

Stengiuosi įsivaizduoti, kokiais naujais bruožais despotizmas ga- 
lėtų pasireikšti pasaulyje. Pirmiausia matau akimis neaprėpiamą mi- 

nią lygių ir panašių vienas į kitą Žmonių, kurie be atvangos sukasi 
vienoje vietoje, trokšdami prasimanyti menkų, lėkštų malonumų, 
tenkinančių jų dvasios polėkius. Kiekvienas jų, užsidaręs savo kiau- 
te, yra sakytum svetimas visų kitų likimui; visą žmoniją, kaip jam re- 
gis, sudaro jo vaikai ir artimi draugai; visi kiti bendrapiliečiai yra ša- 
lia, bet jis jų nepastebi; jis susiliečia su jais, bet to nejaučia; jis gy- 
vena tik savyje ir pačiam sau, ir nors turi šeimą, bet, jau galima 
sakyti, nebeturi tėvynės. 

Virš visų tų Žmonių iškilusi beribė globėjiška valdžia, kuri vienin- 
telė prisiima atsakomybę užtikrinti kasdienį jų gyvenimą ir sergėti jų 
likimus. Tai absoliutinė, smulkmeniška, tvarkinga, įžvalgi ir švelni val- 
džia. Ji būtų panaši į tėvo valdžią, jeigu jos, kaip ir anos, tikslas būtų 
subrandinti ir išugdyti žmones savarankiškam gyvenimui, bet ji, prie- 
šingai, turi uždavinį amžinai įkalinti juos vaikystėje. Jai patinka, jog 
piliečiai mėgaujasi malonumais; jai svarbu, kad jie apie nieką kita ir 
negalvotų, tik apie malonumus. Ji mielai padeda jiems siekti laimės, 
bet nori būti vienintelė jų laimės lėmėja ir sergėtoja. Ji rūpinasi jų sau- 
gumu, numato ir tenkina jų poreikius, padeda lengviau prasimanyti 
malonumų, tvarko pagrindinius jų reikalus, valdo pramonę ir visą ūkį, 
nustato paveldėjimo taisykles, dalija palikimus. Kodėl gi ji negalėtų 
visiškai išvaduoti juos nuo minčių, kvaršinančių galvą, ir gyvenimo, 
kurį taip sunku nugyventi? 

Šitaip kasdien ji sudaro sąlygas, kad jiems reikėtų kuo rečiau nau- 
dotis laisva valia, vis labiau susiaurina valios reiškimosi sritį ir pama- 
žu atima iš kiekvieno piliečio galimybę naudotis savo sugebėjimais. 
Lygybė paruošė dirvą Žmonėms viso to atsižadėti, nuteikė juos atlai- 
džiai į tai Žiūrėti ir netgi dažnai laikyti tai gėriu. 

Šitaip vieną po kito suėmusi piliečius į savo galingus gniaužtus 
1r savo nuožiūra juos suformavusi, aukščiausioji valdžia siekia ap- 
glėbti visą visuomenę. Ji apraizgo visuomenės gyvenimą painių, 
smulkmeniškų ir vienodų taisyklių tinklu, kuriame, norėdami pra- 
sisiekti, iškilti virš minios, įsinarplioja savičiausi protai ir ugnin- 
giausi temperamentai. Ji nepalaužia Žmonių valios, bet atbukina ją, 
palenkia ir valdo; ji retai skatina veikti, bet tolydžio tramdo veik- 
14; ji nieko nenaikina, bet trukdo gimti vaisiui; ji netironizuoja, bet 
gniuždo, sekina, varžo, slopina, bukina ir galiausiai kiekvieną tau- 

tą paverčia paprasčiausia bailių darbinių gyvulių banda, kurią ga- 
no vyriausybė. 

Man visada atrodė, jog tokia švelni, taiki, taisyklėmis suvaržyta 
vergovė, kurią ką tik nupiešiau, gali daug lengviau, negu manoma, de- 
rintis su kai kuriomis išorinėmis laisvės formomis ir jog jai būtų įma- 
noma susirasti vietos tautos suverenumo prieglobstyje. 

Mūsų amžininkus be paliovos kamuoja prieštaravimai: jie negali 
apsieiti be vadovo ir drauge nori būti laisvi. Negalėdami nuslopinti nei 
vieno iš tų priešingų instinktų, jie stengiasi patenkinti išsyk abu drau- 
ge. Jie įsivaizduoja vienintelę, globėjišką, visagalę valdžią, bet renka- 
mą visų piliečių. Jie nori suderinti centralizaciją su tautos suverenu- 
mu. Tai teikia jiems šiokį tokį palengvėjimą. Jie guodžiasi mintimi, 
kad yra globojami pačių pasirinktų globėjų. Kiekvienas žmogus lei- 
džiasi supančiojamas, nes mato, jog ne koks asmuo, ne koks visuome- 
nės sluoksnis, bet pati valstybė laiko virvės galą. 

Esant tokiai sistemai, piliečiai nusikrato priklausomybės tik trum- 
pą akimirką, kai renkasi šeimininką, ir tuoj iš naujo užsideda jungą. 

Šiais laikais daugelis žmonių lengvai prisitaiko prie valdžios de- 
spotizmo ir tautos suverenumo kompromiso ir tiki, jog yra pakanka- 
mai tvirtai užsitikrinę asmens laisvę, nors iš tikrųjų atiduoda ją val- 
stybės valdžiai. To dar negana. Pats paklusnumo faktas man atrodo ne- 
palyginamai svarbesnis už tai, kas yra šeimininkas. 

Aš pripažįstu, jog tokia santvarka daug pranašesnė už tą, kuri, su- 
telkusi vienoje vietoje visą valdžią, atiduoda ją į rankas niekam neat- 
skaitingam Žmogui ar Žmonių grupei. Iš visų formų, kuriomis galėtų 
reikštis demokratinis despotizmas, pastaroji būtų pati blogiausia. 

Kai aukščiausioji valdžia yra renkama arba prižiūrima renkamo ir 
tikrai nepriklausomo įstatymų leidybos organo, kiekvieno piliečio 
priespauda kartais būna daug didesnė, bet nėra tokia žeminanti, nes 
kiekvienas pilietis, kad ir kažin kaip varžomas ir paverstas bejėgiu, dar 
gali manyti, jog klausydamas jis tik vykdo savo valią ir dėl vieno sa- 
vo noro atsižada visų kitų. 

Taip pat suprantu, jog kai aukščiausioji valdžia atstovauja tautai ir 
nuo jos priklauso, galiomis ir teisėmis, atimtomis iš kiekvieno pilie- 
čio, naudojasi ne tik valstybės vadovas, bet ir pati valstybė ir jog at- 
skiri asmenys gauna tam tikros naudos iš nepriklausomybės, kurios at- 
sižadėjo visuomenės labui. 

Sukuriant tautos atstovavimą labai centralizuotoje valstybėje, blo- 
gis, kurį gali padaryti per didelė centralizacija, sumažinamas, bet jo- 
kiu būdu nesunaikinamas. 

Aš puikiai matau, jog šitaip išsaugomas asmens kišimasis į svar- 
biausius reikalus, tačiau kartu nedraudžiama kištis į menkesnius ir pri- 
vačius reikalus. Dažnai pamirštama, kad pavojingiausia pavergti žmo- 
nes toje srityje, kuri aprėpia tik detales. Aš būčiau linkęs manyti, jog 
laisvė mažiau reikalinga sprendžiant didelius dalykus negu mažus, jei 
būčiau įsitikinęs, kad įmanoma užtikrinti naudojimąsi laisve vienoje 
srityje, nesinaudojant ja kitoje. 

Vergystė, sprendžiant neesminius dalykus, atsiskleidžia kasdien ir 
slegia be išimties visus piliečius. Ji nevaro jų į neviltį, bet nuolat er- 
zina ir skatina atsižadėti laisvos valios. Ilgainiui ji nuslopina jų są- 
moningumą ir išsekina dvasios galias, o paklusnumas, kurio reika- 
laujama retomis ir itin svarbiomis aplinkybėmis, tik kartkartėmis lei- 
džia pajusti vergovę, beje, slegiančią kai kuriuos žmones. Vargu ar 
bus kokios naudos, jei tuos pačius piliečius, kuriuos pavertėte tokiais 
priklausomais nuo centrinės valdžios, kada ne kada įpareigosite rink- 
ti tos valdžios atstovus; kad ir koks būtų svarbus tas trumpas ir atsi- 
tiktinis naudojimasis laisva valia, jis nieko nepadės: jie pamažu ne- 
teks sugebėjimo patys galvoti, jausti ir veikti ir ilgainiui nusmuks že- 
miau bendro Žmonijos lygmens. 

Noriu pridurti, jog veikiai jie nebesugebės naudotis ta vienintele 
jiems išlikusia didele privilegija. Demokratinės šalys, laisvę įtrauku- 
sios į valstybės valdžios sritį, didindamos despotizmą valdymo struk- 
tūrose, patiria keisčiausių paradoksų. Mat, tvarkydama menkiausius 
reikalus, kur visiškai pakanka vien sveikos nuovokos, ji tariasi, jog pi- 
liečiai nesugeba su jais susidoroti patys vieni; tačiau suteikia pilie- 
čiams neribotų prerogatyvų, kai sprendžiami valstybės valdymo klau- 
simai; ji paverčia juos tai aukščiausios valdžios žaislais, tai šeiminin- 
kais, darydama juos didesnius už karalius ir menkesnius už eilinius 
žmones. Išbandžiusi visas rinkimų sistemas ir neradusi nė vienos sau 
tinkamos, ji nustemba ir vėl įninka ieškoti dar kitos, lyg tas aplinkui 
esantis blogis priklausytų tik nuo šalies santvarkos, 0 ne nuo pačių rin- 
kėjų valios. 

Iš tikrųjų sunku suvokti, kaip žmonės, visiškai atsisakę patys tvar- 
kyti savo reikalus, galėtų sėkmingai išrinkti tuos, kuriems dera juos 

valdyti. Neįmanoma tikėtis, kad tarnų tauta kada nors galėtų išrinkti 
veiklią, išmintingą, laisvę gerbiančią valdžią. 

Santvarka, demokratinė iš paviršiaus ir ultramonarchistinė savo es- 
me, man visados atrodė kaip vienadienis monstras. Ją greitai sužlug- 
do valdžios ydos ir valdinių tamsumas. Tauta, pasibodėjusi savo atsto- 
vais ir pačia savimi, netrukus sukuria laisvas institucijas arba vėl suk- 
niumba po vienintelio šeimininko kojomis (žr. Paaiškinimai, I) 

Man regis, sukurti absoliutinę ir despotišką valdžią tokioje šaly- 
je, kur viešpatauja lygybė, daug lengviau negu kurioje nors kitoje. 
Esu įsitikinęs, kad, įsigalėjusi tokioje šalyje, toji valdžia ne tik eng- 
tų Žmones, bet ilgainiui išdildytų kai kuriuos esminius jiems būdin- 
gus bruožus. 

Taigi, man regis, despotizmo itin reikia saugotis demokratijos 
laikais. 

Laisvė man atrodo brangi visada, bet mūsų laikais esu linkęs ją 
dievinti. 

Kita vertus, esu įsitikinęs, jog visi tie, kurie naujaisiais laikais ban- 
dys valdžią pagrįsti privilegijomis ir aristokratizmu, neišvengiamai su- 
žlugs... Žlugs visi tie, kurie norės sutelkti ir išlaikyti valdžią vieno vi- 
suomenės sluoksnio rankose. Šiais laikais nėra tokio pakankamai su- 
manaus ir stipraus suvereno, kuris įmanytų atgaivinti despotizmą ir iš 
naujo įtvirtinti nuolatinę piliečių nelygybę. Nėra ir tokio išmintingo, 
galingo įstatymų leidėjo, kuris sugebėtų išsaugoti laisvas institucijas, 
nesivadovaudamas lygybe kaip esminiu principu ir lozungu. Taigi vi- 
si tie mūsų amžininkai, kurie nori įteisinti arba užtikrinti piliečių ne- 
priklausomybę ir orumą, turi patys gerbti lygybę, ir vienintelis būdas 
tokiems pasirodyti — tokiais būti; nuo to priklauso jų švento žygio 
sėkmė. 

Todėl reikia ne atkurti aristokratinę visuomenę, bet išugdyti laisvę 
toje demokratinėje visuomenėje, kuri mums duota Dievo. 

Šitos dvi esminės tiesos man atrodo paprastos, aiškios ir vaisingos, 
jos savaime perša mintį, kokia turėtų būti laisva valdžia šalyje, kur 
viešpatauja lygybė. 

Demokratinių šalių santvarka reikalauja. kad aukščiausioji valdžia 
būtų vieningesnė, labiau centralizuota, veiksmingesnė, aprėpianti pla- 
tesnę sritį negu kitur. Savaime suprantama, tokios šalies visuomenė yra 

veiklesnė ir stipresnė, o individas — labiau pavaldus ir silpnesnis: vi- 
suomenė daro daugiau, individas — mažiau. Tai neišvengiama. 

Nereikia tikėtis, kad demokratinėse šalyse asmens nepriklausomy- 
bės sritis kada nors gali būti tokia pat plati kaip aristokratinėje visuo- 
menėje. Tačiau to ir nedera norėti, nes, aristokratijai valdant, visuo- 
menė dažnai aukojama individo labui, o daugumos gerovė — kelių 
žmonių didybės vardan. 

Būtina ir drauge pageidautina, kad centrinė vyriausybė, valdanti 
demokratinę šalį, būtų veikli ir stipri. Reikia stengtis ne tiek paver- 
sti ją silpna ir vangia, kiek jai neleisti piktnaudžiauti savo paslanku- 
mu ir jėga. 

Aristokratijos viešpatavimo laikais asmens nepriklausomybę 1a- 
biausiai užtikrindavo tai, kad suverenas nesiimdavo atsakomybės pats 
vienas valdyti piliečius ir tvarkyti jų reikalus. Jis būdavo įpareigotas 
dali tos užduoties patikėti aristokratijos atstovams, todėl valstybės val- 
džia, visados būdama padalyta, visu savo svoriu vienodai neslėgdavo 
kiekvieno Žmogaus. 

Ne tik suverenas pats vienas nedarydavo visko, bet ir diduma val- 
dininkų, veikiančių jo vardu ir turinčių galią savo kilmės, bet ne val- 
dovo dėka, ne visada būdavo jo valioje. Jis negalėdavo savo nuožiūra 
bet kuriuo metu jų skirti ar atleisti ir visų vienodai versti vykdyti jo 
valią. Tai irgi laiduodavo privačių asmenų nepriklausomybę. 

Aš puikiai suprantu, jog šiais laikais būtų neįmanoma naudotis tuo 
pačiu metodu, bet demokratinėse šalyse, kaip matau, vietoj jo griebia- 
masi kitokių priemonių. 

Užuot atėmus iš korporacijų ir kilmingųjų visą valdymą ir perda- 
vus jį vienam suverenui, galima jo dalį patikėti antraeiliams valdymo 
organams, laikinai sudarytiems iš paprastų piliečių; šitaip asmens lais- 
vė bus labiau garantuota, o lygybė dėl to nenukentės. 

Amerikiečiai, žodžiams teikiantys mažiau reikšmės negu mes, di- 
džiausius administracinius vienetus pavadino grafystėmis, tačiau dalį 
grafystės valdymo funkcijų perdavė provincijos asamblėjai (assemb- 
lėe provinciale). 

Sutinku, kad tokiais lygybės laikais, kaip dabartiniai, būtų neteisin- 
ga ir neprotinga steigti paveldimas pareigybes, bet galima bent iš da- 
lies jas pakeisti renkamomis. Rinkimai — demokratinė priemonė, 

užtikrinanti pareigūno nepriklausomybę nuo centrinės valdžios, ir net 
veiksmingiau negu paveldimumas aristokratinėje visuomenėje. 

Aristokratinėje visuomenėje gausu turtingų ir įtakingų Žmonių, ku- 
rie moka išsaugoti savo vertę ir nesileidžia engiami jokiais būdais; 
kaip tik jų dėka valdžia būna nuosaikesnė ir atsargesnė. 

Puikiai Žinau, jog demokratinėse šalyse apskritai negali būti tokių 
žmonių, bet įmanoma dirbtinai sukurti ką nors panašaus. 

Esu tvirtai įsitikinęs, jog pasaulyje nebeįmanoma atgaivinti aristo- 
kratijos, bet, man regis, burdamiesi į sąjungas, paprasti piliečiai gali 
sukurti labai turtingus, labai įtakingus, labai stiprius juridinius asme- 
nis, kitaip sakant, aristokratijos pakaitalus. 

Šitaip galima laimėti daugelį aristokratijos laikais buvusių valsty- 
bės valdymo privalumų, išvengiant to meto neteisybės ir pavojų. Poli- 
tinė, pramoninė, prekybinė ar netgi mokslinė ir literatūrinė sąjunga — 
tai stiprus apsišvietusių piliečių visetas, kuris nesileidžia palenkiamas 
kokio Žmogaus valiai ar engiamas ir kuris, gindamas asmens teises nuo 
valdžios reikalavimų, išsaugo visuomenės laisves. 

Valdant aristokratijai, kiekvienas Žmogus yra visada taip glaudžiai 
susijęs su daugeliu bendrapiliečių, jog puolamas visada susilaukia ki- 
tų pagalbos. Lygybės laikais kiekvienas individas savaime izoliuotas; 
jis neturi paveldimų draugų, kurių paramos galėtų reikalauti, nepri- 
klauso tokiam visuomenės sluoksniui, kurio palankumo turėtų tikėtis. 
Jis lengvai atskiriamas nuo visuomenės ir nebaudžiamai trypiamas. 
Dabartiniais laikais engiamas pilietis turi vienintelį gynimosi būdą: jis 
gali kreiptis į visą tautą, 0 jeigu ji kurčia, — į žmoniją. Tai padaryti 
Jis gali tik per spaudą. Taigi spaudos laisvė labiausiai brangintina de- 
mokratinėje šalyje; ji vienintelė gali apsaugoti nuo daugelio blogybių. 
atsirandančių lygybės laikais. Lygybė išskiria ir susilpnina Žmones, ta- 
čiau spauda duoda kiekvienam nepaprastai galingą ginklą, kuris pri- 
einamas silpniausiam ir labiausiai izoliuotam žmogui. Lygybė iš kiek- 
vieno atima artimiausių Žmonių paramą, tačiau spaudos dėka jis gali 
šauktis visų bendrapiliečių ir visos žmonijos pagalbos. Spauda paspar- 
tino lygybės įsigalėjimą, bet drauge ji veiksmingiausiai padeda taisyti 
jos klaidas. 

Man regis, žmonės, gyvenantys aristokratijos valdymo laikais, blo- 
giausiu atveju gali apsieiti be spaudos laisvės, bet demokratinėse ša- 
lyse tai neįmanoma. Aš visai netikiu, kad didžiosios valstybių asamb- 

lėjos, parlamentų prerogatyvos, tautos suverenumo paskelbimas gali 
garantuoti asmens nepriklausomybę. 

Visi tie dalykai iki tam tikros ribos taikstosi su asmens pavergimu, 
bet tas pavergimas negali būti absoliutus, jei yra laisvė. Spauda tikrą- 
ja žodžio prasme yra demokratinis laisvės ginklas. 

Kai ką panašaus pasakyčiau ir apie teismus. 

Teismų esmę sudaro tai, kad jie rūpinasi privačiais reikalais ir vi- 
sada pasirengę atkreipti dėmesį į menkiausius jiems pateiktus dalykus; 
jų esmę sudaro ir tai, kad jie patys niekada neateina į pagalbą engia- 
miesiems, bet visada yra pasiruošę išklausyti net paprasčiausius žmo- 
nes, kai tik šie į juos kreipiasi. Kad ir koks bejėgis atrodo pilietis, jis 
visada gali priversti teisėją išklausyti skundą ir susilaukti atsako. Tai 
sudaro pačią teismų esmę. 

Taigi tokia valdžia itin tinkama laisvės poreikiams tokiais laikais, 
kai suvereno akis ir ranka tolydžio sergsti intymiausius Žmonių reika- 
lus ir kai privatūs asmenys yra per silpni, kad patys apsigintų, ir per- 
nelyg atskirti vienas nuo kito, kad galėtų tikėtis žmonių pagalbos. 
Teismų valdžia visais laikais buvo tvirčiausia asmens nepriklausomy- 
bės garantija, bet ypač tai pasitvirtina demokratijos laikais. Privačių 
asmenų teisėms ir interesams visada gresia pavojus, jei, įsigalint ly- 
gybei, atitinkamai nedidėja ir nestiprėja teismų valdžia. 

Lygybė skiepija žmonėms įvairius polinkius, itin pražūtingus lais- 
vei, ir įstatymų leidėjui visada privalu kreipti į juos dėmesį. Aš pami- 
nėsiu tik pačius svarbiausius. 

Demokratijos laikų žmonės aiškiai nesuvokia formalumų naudos ir 
instinktyviai juos niekina. Jau esu aiškinęs priežastis. Formalumai ke- 
lia panieką ir dažnai netgi neapykantą. Paprastai trokšdami naudotis 
tuo, kas lengvai ir greit pasiekiama, žmonės galvotrūkčiais puola prie 
geidžiamų dalykų, užtat juos erzina menkiausios kliūtys. Tas tempe- 
ramentas, būdingas jiems ir valstybės valdymo srityje, daro juos ne- 
pakančius formalumams, kasdien trukdantiems arba draudžiantiems 
įgyvendinti kai kuriuos sumanymus. 

Tačiau dėl to nepatogumo, itin nemėgstamo demokratijos laikais, 
formalumai nepaprastai pravartūs laisvei, nes svarbiausias jų privalu- 
mas yra tai, kad jie skiria stiprųjį nuo silpnojo, valdantįjį nuo valdo- 
mojo, stabdo pirmąjį ir duoda laiko susivokti antrajam. Formalumai 
tuo reikalingesni, kuo veiklesnis ir pajėgesnis yra suverenas ir kuo 

silpnesni ir bejėgiškesni tampa privatūs asmenys. Todėl demokrati- 
nėms tautoms labiau nei kitoms pravartūs formalumai ir jos savaime 
menkiau juos vertina. Tam reikia itin didelio dėmesio. 

Nėra nieko labiau apgailėtino už daugumos mūsų amžininkų aro- 
gantišką panieką formalumams, nes patys menkiausi formalumai mū- 
sų laikais kaip niekada labai reikšmingi. Nuo jų priklauso daugelis 
svarbiausių Žmonijos interesų. 

Jei valstybės vadovai aristokratijos viešpatavimo laikais kartais ga- 
lėdavo nebaudžiami niekinti formalumus ir dažnai jų nepaisyti, tie, ku- 
rie valdo šiuolaikines tautas, man regis, turi gerbti pačius menkiausius 
formalumus ir gali nekreipti į juos dėmesio tik ypatingomis aplinky- 
bėmis. Aristokratijos viešpatavimo laikais formalumai būdavo prieta- 
ringai gerbiami; mes turime šventai jų laikytis, kaip ir dera apsišvie- 
tusiems sveikos nuovokos Žmonėms. 

Demokratinės tautos turi dar vieną, labai pavojingą instinktą, ska- 
tinantį niekinti asmens teises ir su jomis nesiskaityti. 

Žmonės apskritai brangina kiekvieną teisę ir ją gerbia, turėdami 
galvoje jos svarbą ir įsisenėjimą. Asmens teisės demokratinėse šalyse 
paprastai nereikšmingos, neseniai įsigaliojusios ir labai nepastovios; 
kaip tik todėl dažnai jų lengvai atsisakoma ir beveik negraužia sąži- 
nė, jas pažeidžiant. 

Pasitaiko, kad tokiais laikais ir tokiose šalyse, kur Žmonės jaučia 
instinktyvią panieką asmens teisėms, visuomenės teisės savaime ple- 
čiasi ir įsigali; tai reiškia, jog Žmonės mažiau vertina asmens teises 
kaip tik tada, kai būtinybė labiausiai verčia išsaugoti ir apginti bent jau 
išlikusias. 

Tad ypač demokratijos laikais, kuriais dabar gyvename, tikrieji 
laisvės ir Žmogaus didybės šalininkai turi tolydžio budėti ir būti pa- 
sirengę sutrukdyti valstybės valdžiai lengva širdimi paaukoti kai ku- 
rių Žmonių asmens teises, kai ji įgyvendina didelius sumanymus. To- 
kiais laikais labai pavojinga leisti nebaudžiamai engti pilietį, kad ir 
koks nereikšmingas jis būtų, ar savavališkai slopinti asmens laisves, 
kad ir kokios menkos jos atrodytų. Priežastis labai paprasta: kai pa- 
žeidžiamos kokio asmens teisės tokiais laikais, kai Žmonija nuošir- 
džiai tiki tų teisių svarba ir šventumu, nuskriaudžiamas tik žmogus, 
kurio asmens teisių nepaisoma, bet pažeisti tokias teises mūsų lai- 
kais — tai nusikalstamai žlugdyti tautos moralės principus ir kelti 

pavojų visuomenei, nes pati tokių teisių idėja tolydžio keičiasi ir 
blėsta mūsų sąmonėje. 

Yra tam tikrų įpročių, pažiūrų ir ydų, būdingų revoliucijos laiko- 
tarpiui, o revoliucijai užsitęsus, daugelis jų atsiranda ir prigyja, kad ir 
koks būtų tos revoliucijos pobūdis, tikslas ir veiksmo vieta. 

Kuriai nors tautai ar valstybei per palyginti trumpą laiką keliskart 
pakeitus savo vadovus, pažiūras ir įstatymus, tos šalies žmonės galop 
pamėgsta permainas ir pripranta prie to, kad jos vyksta labai greit ir 
pasitelkiant jėgą. Tuomet jie savaime ima niekinti formalumus, nes 
kasdien mato jų neveiksnumą, ir pasidaro nepakantūs taisyklėms, ku- 
rios tiek kartų buvo laužomos jų akivaizdoje. 

Kadangi įprastų teisingumo ir moralės sampratų nebepakanka aiš- 
kinant ir pateisinant visas naujoves, kurias kasdien diegia revoliucija, 
1mama remtis valstybės naudos teiginiu, ir žmonės pripranta prie nau- 
jo gyvenimo, kai be jokių skrupulų lengva širdimi aukojami privačių 
asmenų interesai ir trypiamos asmens teisės, stengiantis kuo greičiau 
pasiekti užsibrėžtą bendrą tikslą. 

Tie įpročiai ir pažiūros, kuriuos pavadinčiau revoliuciniais, nes jie 
atsiranda kiekvienos revoliucijos metu, išryškėja tiek aristokratinėje, 
tiek demokratinėje visuomenėse, bet pirmuoju atveju dažniausiai ne- 
turi pakankamai galios ir greičiau išnyksta, nes susiduria su priešin- 
gomis pažiūromis, įpročiais, nusižengimais ir kraštutinumais. Taigi iš- 
blėsta savaime, pasibaigus revoliucijai, ir tautos gyvenimas vėl grįžta 
į seną vagą. Šitaip niekad nebūna demokratinėse šalyse, kur visada 
esama pavojaus, jog revoliuciniai instinktai pasidarys švelnesni ir nuo- 
saikesni, tačiau jokiu būdu neišnyks, priešingai, ilgainiui pavirs val- 
stybės valdžios principais ir valdymo įpročiais. 

Taigi nežinau, ar esama tokios šalies, kur revoliucijos būtų pavo- 
jingesnės negu demokratiniuose kraštuose, nes, be atsitiktinių ir lai- 
kinų blogybių, neišvengiamai atsirandančių jų metu, visada gresia 
pavojus, kad gali atsirasti nuolatinio ir net, galima sakyti, amžino 
blogio. 

Man regis, priešinimasis kartais būna pateisinamas, o maištas — 
teisėtas. Taigi aš kategoriškai netvirtinu, jog demokratinių laikų žmo- 
nėms nevalia kelti revoliucijų, bet, mano nuomone, jie turi pagrindo 
labiau nei visi kiti abejoti jų būtinumu: gal geriau ištverti esamus ne- 
patogumus, negu griebtis tokios pavojingos priemonės. 

Aš užbaigsiu savo samprotavimus bendra išvada, aprėpiančia ne tik 
šiame skyriuje gvildentas mintis, bet ir didumą tų, kurias buvau užsi- 
brėžęs panagrinėti savo knygoje. 

Truputį anksčiau, valdant aristokratijai, būta labai įtakingų Žmonių, 
o valstybės valdžia buvo labai silpna. Netgi pačios valstybės sampra- 
ta buvo gana miglota ir tolydžio suplakama su įvairiomis piliečių val- 
dymo formomis. Tų laikų Žmonės turėjo tikslą visomis išgalėmis plėsti 
ir stiprinti valstybės valdžią, didinti ir garantuoti jos prerogatyvas ir, 
kita vertus, kuo labiau apriboti asmens nepriklausomybę ir privačius 
interesus pajungti valstybės naudai. 

Mūsų laikais Žmonėms gresia kitokie pavojai, jų laukia kitokie rū- 
pesčiai. 

Daugelyje šiuolaikinių valstybių aukščiausioji valdžia, kad ir ko- 
kia būtų jos kilmė ir sandara, kad ir kaip ji būtų vadinama, pasidarė 
beveik visagalė; eiliniai žmonės patenka į vis didesnę priklausomybę, 
tampa vis silpnesni. 

Visiškai kitaip būta anų laikų valstybėse. Niekur nebuvo vienovės 
ir vienodumo. Mūsų laikais esama pavojaus, jog viskas taip supana- 
šės, kad kiekvieno asmens individualūs bruožai visiškai išnyks susi- 
liedami į bendrą visuomenės vaizdą. Mūsų tėvai visada piktnaudžia- 
vo mintimi, jog turi būti gerbiamos asmens teisės, 0 mes savaime link- 
stame išpūsti priešingą požiūrį, tvirtindami, jog asmens interesai 
visados turi nusileisti daugumos interesams. 

Politinis gyvenimas keičiasi; dabar reikia ieškoti naujų būdų, kaip 
gelbėtis nuo naujų blogybių. 

Reikia nubrėžti plačias, bet aiškias ir nekintamas ribas valstybės 
valdžiai, piliečiams suteikti tam tikras teises ir užtikrinti neginčijamą 
naudojimąsi jomis, išsaugoti individui bent tą išlikusį truputį nepri- 
klausomybės, galios ir savitumo, padidinti asmens svarbą visuomenė- 
je ir neleisti jos menkinti, — toks, mano nuomone, pagrindinis įstaty- 
mų leidėjo uždavinys naujaisiais laikais. 

Atrodytų, jog šiuolaikinei aukščiausiajai valdžiai labiausiai rūpi, 
sutelkus Žmones, nuveikti didelius darbus. Aš norėčiau, kad ji daugiau 
galvotų, kaip Žmones padaryti didžius, kad mažiau aukštintų darbą, o 
labiau — darbininką, ir kad niekad nepamirštų, jog valstybė negali il- 
gai būti stipri, kai kiekvienas Žmogus, kaip individas, yra silpnas, ir 
kad ligi šiol dar nėra buvę tokios santvarkos nei valdymo formos, ku- 

ri sugebėtų sukurti veiklią šalį, kai jos piliečiai paversti neryžtingais 
ir vangiais. 

Mūsų amžininkams būdingi du priešingi požiūriai, ir jie abu vie- 
nodai pragaištingi. 

Vieniems atrodo, jog lygybė sužadina anarchistines tendencijas. 
Jiems nedrąsu vadovautis savo laisva valia; jie bijo patys savęs. 

Kiti, labiau apsišvietę, nors jų mažiau, laikosi kitos nuomonės. Gre- 
ta kelio, iš lygybės vedančio į anarchiją, jie galop pastebėjo taką, ta- 
rytum neišvengiamai vedantį Žmones į vergovę. Jie iš anksto susitai- 
ko su ta neišvengiama vergove ir, praradę viltį būti laisvi, širdies gi- 
lumoje jau meldžiasi netrukus ateisiančiam šeimininkui. 

Pirmieji atsižada laisvės, nes laiko ją pavojinga; antrieji taip pat jos 
atsižada, nes tariasi, kad ji neįmanoma. 

Jei būčiau pritaręs tokiems įsitikinimams, nebūčiau rašęs štai šitos 
knygos; būčiau slapčia raudojęs dėl žmonijos likimo. 

Aš norėjau iškelti aikštėn, kokie pavojai gresia Žmogaus nepriklau- 
somybei, esant lygybei, nes esu tvirtai įsitikinęs, jog tie pavojai yra pa- 
tys grėsmingiausi ir netikėčiausi iš visų tų, kurie mūsų laukia ateityje. 
Bet aš netikiu, kad jie neįveikiami. 

Žmonėms, gyvenantiems demokratijos laikais, į kuriuos mes žen- 
giame, būdinga veržtis į nepriklausomybę. Iš prigimties jie nepaken- 
čia taisyklių ir net 1ma bodėtis pačių pasirinktos padėties pastovumu. 
Jiems patinka valdžia, bet jie linkę niekinti ir neapkęsti tuos, kurie ją 
vykdo, ir, būdami nereikšmingi ir paslankūs, lengvai išslysta tiems 
vykdytojams iš rankų. 

Tie instinktai prasiverš visada, nes juos sąlygoja santvarka, kuri ne- 
žada keistis. Dar ilgai jie priešinsis bet kokio despotizmo įsigalėjimui 
ir aprūpins naujais ginklais kiekvieną naują kartą, kuri norės kovoti 
dėl žmonių laisvės. 

Tad žiūrėkime į ateitį su tuo išganingu nuogąsčiu, kuris skatina bu- 
dėti ir kovoti, ir guikime šalin gličią ir vangią baimę, gniuždančią ir 
sekinančią dvasios jėgas. 

Užbaigdamas gvildenamą temą, norėčiau paskutinįsyk apžvelgti vi- 
są tą Naujojo Pasaulio bruožų įvairovę ir padaryti išvadą, kokią įtaką 
lygybė turi žmonijos likimui apskritai, tačiau nesiryžtu imtis tokio sun- 
kaus uždavinio. Užsibrėžęs tokį didelį tikslą, jaučiu nepasitikėjimą sa- 
vo įžvalgumu ir abejoju proto galiomis. 

Ta naujoji visuomenė, kurią bandžiau nupiešti ir kurią norėčiau 
apibūdinti, susidarė visai neseniai. Ji dar nespėjo galutinai susiformuo- 
ti. Vis dar nesibaigia didžioji revoliucija, prikėlusi ją iš nebūties, ir re- 
miantis tuo, kas dedasi mūsų laikais, beveik neįmanoma spręsti, kas 
dings nuo scenos drauge su pačia revoliucija ir kas išliks. 

Gimstantis pasaulis vis dar pusiau palaidotas po žlungančio pa- 
saulio griuvėsiais, ir toje suirutėje, apėmusioje Žmoniją, niekas ne- 
galėtų pasakyti, kas iš senųjų institucijų ir papročių išliks ir kas ga- 
lutinai išnyks. 

Nors revoliucija, verčianti aukštyn kojomis santvarkas, įstatymus, 
žmonių pažiūras ir jausmus, dar toli gražu nepasibaigusi, jau galima 
numatyti jos padarinius, kurie visai nepanašūs į tai, kas anksčiau yra 
buvę pasaulyje. Šimtmetis po šimtmečio žengiu atgal į giliausią seno- 
vę ir nematau nieko, ką galėčiau palyginti su tuo, kas dabar atsiveria 
prieš mano akis. Kai praeities šviesa nebesiekia ateities, žmogaus pro- 
tas klaidžioja patamsiais. 

Ir vis dėlto atsivėrusioje perspektyvoje, tokioje neįsivaizduojamo- 
je ir pilnoje sumaišties, jau įžvelgiu kai kuriuos ryškėjančius svarbiau- 
sius bruožus ir bandau juos nusakyti. 

Matau, jog blogis ir gėris gana vienodai pasiskirstę pasaulyje. Nyk- 
sta didelių turtų sankaupos ir gausėja Žmonių, turinčių nedidelį turtą; 
daugėja norų ir malonumų, nebėra stulbinančios prabangos ir neiš- 
brendamo skurdo. Kiekvienas Žmogus turi siekimų, bet didelių užmo- 
jų nebedaug. Žmonės atskirti vienas nuo kito ir silpni, bet visuomenė 

veikli, įžvalgi ir tvirta, pavieniai žmonės užsiėmę nereikšmingais da- 
lykais, užtat valstybė verčia kalnus. 

Dvasios išgalės nėra didelės, moralės principai ne tokie griežti, o 
įstatymai — humaniški. Retai pasitaiko tikro pasiaukojimo, nepapras- 
to taurumo, žygdarbių, bet žmonės pasidarė ramesni, padoresni, be- 
veik išnyko smurtas ir žiaurumas. Jie gyvena ilgiau, jų nuosavybė sau- 
gesnė. Gyvenimas nelabai ištaigingas, bet jaukus ir ramus. Sumažėjo 
ir itin subtilių, ir itin šiurkščių pramogų, mažiau paisoma manierų, bet 
mandagiau bendraujama. Genijų pasitaiko retai, bet švietimas beveik 
visiems prieinamas. Dvasingumas didėja sutelktomis visų žmonių pa- 
stangomis, o ne vieno kito individo galingo postūmio dėka. Žmonių 
darbai ne tokie tobuli, bet vaisingesni. Silpnėja visi ryšiai, siejantys tos 
pačios rasės, to paties visuomenės sluoksnio, to paties krašto žmones, 
bet glaudesnis ryšys jungia visą Žmoniją. 

Tarp visų tų įvairių bruožų ieškodamas, mano požiūriu, bendriau- 
sio ir ryškiausio, pastebiu, jog tai, kas buvo pasakyta apie turtą, tūks- 
tančiais įvairiausių formų pasikartoja kitose srityse. Beveik visi kraš- 
tutinumai švelnėja ir nyksta, beveik visi ryškūs bruožai blanksta, už- 
leisdami vietą tam, kas nekrinta į akis, kas atrodo ne taip didinga ir 
drauge ne taip menka, ne taip vaizdinga ir drauge ne taip blyšku, ne- 
gu anksčiau būta pasaulyje. 

Kai žvilgsniu klaidžioju po tą milžinišką panašių būtybių minią, 
kur niekas neatrodo nei didesnis, nei menkesnis už kitus, man darosi 
liūdna ir šiurpu, regint tą visuotinio vienodumo vaizdą, ir ima pagun- 
da ilgėtis į praeitį nuėjusios visuomenės. 

Kai pasaulyje buvo pilna itin reikšmingų ir itin nereikšmingų žmo- 
nių, didelių turtuolių ir didelių vargšų, nepaprastų išminčių ir neregė- 
tų nemokšų, aš nukreipdavau žvilgsnį nuo antrųjų ir žvelgdavau tik į 
pirmuosius, ir jais žŽavėdavausi. Tačiau man aišku, jog tą malonumą są- 
lygodavo mano paties menkumas. Mat aš negaliu matyti išsyk visko, 
kas mane supa, man leistina padaryti atranką ir iš visų dalykų išskirti 
tuos, kuriuos man patinka stebėti. Juk aš nesu visagalė ir amžina val- 
stybė, vienu žvilgsniu neišvengiamai aprėpianti visumą ir aiškiai tuo 
pat metu reginti visą Žmoniją ir skyrium kiekvieną Žmogų. 

Savaime suprantama, kad Visatos Kūrėjui ir Sergėtojui labiausiai 
patinka ne pavienių Žmonių ypatingas klestėjimas, bet didžiausia visų 
žmonių gerovė; tai, kas man atrodo nuosmukis, jam yra pažanga; tai, 

kas mane žeidžia, jį džiugina. Lygybė gal nėra pats kilniausias daly- 
kas, bet ji teisingesnė, ir tas teisingumas teikia jai didybės ir žavesio. 

Aš stengiuosi suvokti tą Dievo požiūrį ir, juo remdamasis, apgal- 
voti ir įvertinti Žmonijos darbus. 

Niekas pasaulyje dar negali tvirtai ir neginčijamai pareikšti, jog 
naujoji visuomenės tvarka pranašesnė už senąją, bet jau nesunku pa- 
stebėti, kad ji kitokia. 

Kai kurios ydos ir kai kurios dorybės buvo tokios būdingos aristo- 
kratijos valdomų šalių tvarkai ir yra tokios priešingos naujų valstybių 
dvasiai, kad niekas nesugebėtų čia jų įskiepyti. Būta gerų poslinkių ir 
negerų instinktų, svetimų pirmosioms ir būdingų antrosioms. Kai ku- 
rios idėjos savaime kyla pirmosioms, bet yra nepriimtinos antrosioms. 
Tai lyg dvi Žmonijos rūšys, kurių kiekviena turi savų pranašumų ir trū- 
kumų, tik jai vienai būdingų gerųjų ir blogųjų pusių. 

Taigi reikia labai apdairiai vertinti naujas visuomenes ir santvarkas, 
pagrįstas pažiūromis, pasiskolintomis iš jau nebesančių visuomenių. 
Tai būtų neteisinga, nes tos santvarkos, NERapraš!ai skirdamosi viena 
nuo kitos, yra nelyginamos. 

Būtų neprotinga reikalauti, kad šiuolaikiniai žmonės turėtų dory- 
bių, atsiradusių mūsų protėvių visuomeninėje sanklodoje, nes toji san- 
kloda jau seniai žlugo, drauge į nebūtį nusinešdama visa, kas ten bu- 
vo gera ir bloga. 

Tačiau mūsų laikais tie dalykai dar sunkiai suvokiami. 

Daugelis mano amžininkų nori atsirinkti kai kurias institucijas, pa- 
žiūras, idėjas, atsiradusias senosios aristokratinės santvarkos sąlygo- 
mis; jie mielai atsisako vienų, bet norėtų išsaugoti kitas ir perkelti jas 
į naują pasaulį. 

Man regis, tie žmonės bergždžiai švaisto laiką ir jėgas, sąžiningai 
dirbdami bevaisį darbą. 

Reikia ne išsaugoti nelygybės teikiamus žmonėms ypatingus priva- 
lumus, bet sudaryti sąlygas naujoms gėrybėms, kurių gali duoti lygy- 
bė. Mums nevalia stengtis panėšėti į savo tėvus, priešingai, reikia vi- 
somis išgalėmis patiems siekti mums būdingo didingumo ir laimės. 

Dabar, priėjęs užsibrėžtą tikslą, Žvelgiu į visumą tų įvairių dalykų, 
kuriuos stebėjau skyrium, lankydamasis Jungtinėse Valstijose, ir ma- 
no širdis pilna baimės ir vilčių. Matau didelius pavojus, kurių galima 
išvengti; matau dideles blogybes, kurias galima apeiti arba sumažinti, 


TEMOS APŽVALGA 787 


ir vis tvirčiau įsitikinu, jog demokratinės šalys gali būti garbingos ir 
klestinčios, bet turi pačios to norėti. 

Žinau, jog, pasak kai kurių mano amžininkų, tautos šioje žemėje 
niekad negali būti savo likimo šeimininkės, jos būtinai turi paklusti 
dievaižin kokiai nenugalimai ir neracionaliai galiai, kurią lemia ank- 
stesni įvykiai, rasė, dirva arba klimatas. 

Tai klaidingi ir niekšiški teiginiai, kuriais remiantis tautos turėtų 
būti sudarytos iš silpnų ir bailių žmonių. Apvaizda sukūrė Žmones nei 
visiškai nepriklausomus, nei pasmerktus amžinai vergovei. Tiesa, ap- 
link kiekvieną Žmogų ji nubrėžia lemties ratą, kurio nevalia perženg- 
ti, tačiau tame rate Žmogus yra laisvas ir stiprus, tokios pat yra ir tau- 
tos. 

Šiuolaikinėms tautoms nevalia priešintis lygybės įsigalėjimui savo 
kraštuose, tačiau tik nuo jų priklauso, kur juos nuves lygybė: į laisvę 
ar vergovę, į švietimo ar barbarybės amžių, į klestėjimą ar skurdą. 


PAAIŠKINIMAI 


A, p. 612 


Vis dėlto esama aristokratijos, kur karštai imasi prekybos ir sėkmingai vys- 
to pramonę. Pasaulio istorija pateikia daugybę ryškiausių pavyzdžių. Bet ap- 
skritai reikia pasakyti, jog aristokratija anaiptol nėra palanki ūkio ir prekybos 
plėtojimui. Išimtį sudaro tik aristokratija, susikūrusi turtiniu pagrindu. 

Visiems pastarosios norams patenkinti reikia turto, pinigų. Turto geismas, ga- 
lima sakyti, tampa Žmonių aistrų vieškeliu. Kiti keliai į jį įsilieja arba jį kerta. 

Pinigų pomėgis, pagarbos ir valdžios troškimas taip stipriai susipina širdy- 
se, jog kartais sunku atskirti, ar Žmonės tokie gobšūs iš savimeilės, ar tokie sa- 
vimylos iš gobšumo. Taip darosi ir Anglijoje, kur žmonės nori būti turtingi, 
trokšdami šlovės, ir trokšta šlovės, norėdami pasirodyti esą turtingi. Troškimai 
tuomet apsėda Žmogaus protą ir traukia į prekybą bei verslus, tai yra pačiu 
trumpiausiu keliu į turtą ir prabangą. 

Beje, tai, mano nuomone, išskirtinis ir laikinas reiškinys. Kai turtas pasi- 
daro vieninteliu aristokratijos požymiu, turtuoliams be niekieno pagalbos la- 
bai sunku vieniems išsilaikyti valdžioje. 

Kilmingoji aristokratija ir tikroji demokratija — tai du kraštutinumai, bū- 
dingi įvairių šalių socialinei-politinei visuomenės sanklodai; tarp jų yra aristo- 
kratija, atsiradusi turtiniu pagrindu: ji artima kilmingajai aristokratijai tuo, jog 
tik nedaugeliui piliečių suteikia dideles pnivilegijas, o demokratijai — tuo, jog 
tas privilegijas gali paeiliui turėti visi piliečiai. Dažniausiai ji yra tartum jun- 
giamoji dviejų polių grandis, ir sunku pasakyti, ar ji atstovauja aristokratinių 
institucijų viešpatavimo pabaigai, ar demokratijos laikų pradžiai. 


B, p. 661 
Savo kelionės dienoraštyje aptinku įrašą, bylojantį apie vargus, kuriuos 
gauna kęsti moterys, pasiryžusios drauge su vyrais keliauti į negyvenamas že- 


mes. Šitas aprašymas tik iliustruoja minėtą tiesą. 

„„.. Tai šen, tai ten matome išplėštus dirvonus. Visos sodybos panašios vie- 
na į kitą. Aš aprašysiu tą, kurioje buvome apsistoję nakvynės: ji tokia pat kaip 
visos kitos. 

Išgirdę skambant varpelį, kurį pionieriai paprastai pariša gyvuliams po 
kaklu, kad miške lengviau galėtų juos surasti, iš tolo supratome, jog artėja- 
me prie sodybos. O netrukus išgirdome ir kertant medžius. Kuo artyn tos vie- 
tos, tuo daugyn buvo matyti niokojimo pėdsakų, rodančių netoliese gyvenant 
civilizuotą žmogų. Kelias nuklotas šakomis; pakelėje stirkso apanglėję arba 
kirviu apkapoti medžių kamienai. Netrukus pasiekėme mišką, kur visi me- 
džiai, atrodė, staigios žūties ištikti; vidurvasary išvydome tarsi Žiemos pei- 
zažą. Iš arčiau apžiūrėję, pamatėme giliai ratu išpjautą žievę, kad, sustojus 
syvų apytakai, medis nudžiūtų, ir sužinojome, jog paprastai pionieriai taip 
pradeda naują gyvenimą. Pirmaisiais metais savo valdose negalėdami iškirs- 
ti visų medžių, jų paunksnėje sėja kukurūzus, o kad medžiai nenustelbtų pa- 
sėlių, visus juos nudžiovina. Gale to lauko, dar tik pradėto įdirbti, sakytum 
pirmojo civilizacijos Žingsnio negyvenamuose tyruose, staiga išvystame sa- 
vininko trobelę; ji kūpso vidury sklypo, geriau įdirbto nei kita jo žemė, ta- 
čiau ir ten žmogus dar nėra baigęs nelygios kovos su mišku. Medžiai jau iš- 
kirsti, bet kelmai dar neišrauti, visur pilna nuverstų medžių, kitados teikusių 
ūksmę. Aplink tuos nudžiūvusius stuobrius nenugalėtoje, puslaukinėje dirvo- 
je sumišai auga javai, ąžuolų atvašos, visokiausi augalai ir žolės. Vidury tos 
vešlios įvairios augmenijos kūpso pionieriaus namas, arba, kaip jis čia vadi- 
namas, /og house. Toji troba, kaip ir laukas aplink, tarytum bylojo, jog čia 
sparčiai prasideda kūrimosi darbai. Trobos ilgis gal trisdešimt, aukštis — 
penkiolika pėdų; sienos ir stogas suręsti iš netašytų kamienų, plyšiai užkam- 
šyti samanomis ir moliu, kad į vidų nesismelktų šaltis ir lietus. 

Leidosi naktis, ir mes ryžomės šeimininką paprašyti prieglobsčio. 

Išgirdę mūsų žingsnius, vaikai, žaidžiantys tame nusiaubtame miške, sku- 
biai leidosi bėgti trobos link, lyg išsigandę Žmonių, o iš būdos išpuolė du di- 
deli puslaukiniai šunys ilgais snukiais, stačiomis ausimis ir urgzdami pastojo 
mums kelią, tarytum gindami savo jaunuosius šeimininkus. Trobos tarpdury pa- 
sirodė pats pionierius, nužvelgė mus skvarbiu žvilgsniu, liepė šunims lįsti at- 
gal į būdą, savo elgsena įtikindamas juos, kad mes nesukėlėm jam nei susido- 
mėjimo, nei nerimo. 

Įeiname į tą trobą; jos viduje visiškai kitaip negu Europos valstiečių pir- 
kiose; čia daugiau nereikalingų daiktų, bet mažiau to, kas būtina. 

Vienintelis langas užtrauktas muslino užuolaida; moliniame židinyje pleš- 
ka rgnis, nušviečianti visą vidų; virš židinio kabo puikus graižtvinis karabi- 
nas, elnio oda, erelio plunksnos; po dešinei nuo židinio išpleiktas Jungtinių 

Valstijų žemėlapis, kurį judina vėjas, pučiantis pro sienų plyšius; greta — ne- 
obliuotų lentų lentyna, kurioje guli kelios knygos; matau Bibliją, pirmąsias še- 
šias Miltono giesmes, dvi Shakespeare'o dramas; pasieniais vietoj spintų sto- 
vi skrynios; vidury trobos — grubiai tašytas stalas, kurio kojos, padirbdintos 
iš plonų net nenužievintų kamienų, atrodo lyg įaugusios į Žemę; ant stalo ma- 
tau angliško porceliano arbatinį, sidabrinius šaukštelius, keletą puodelių nu- 
skilusiais kraštais ir krūvelę laikraščių. 

Iš prakaulaus veido ir ilgų kojų bei rankų sprendžiu, jog būsto šeiminin- 
kas — Naujosios Anglijos gyventojas. Iš karto matyti, kad žmogus gimęs 
anaiptol ne šiuose tyruose, kur mes jį susitikome; vien pažiūrėjus į jo stotą, aiš- 
ku, kad jaunystę jis praleido inteligentiškoje aplinkoje ir priklauso tai neramiai, 
racionaliai ir avantiūristinių polinkių turinčiai padermei, kurios atstovai šalta- 
kraujiškai daro tai, ką sumano aistrų paskatinti, ir, užsimoję nugalėti ir civili- 
zuoti negyvenamą kraštą, kurį laiką taikstosi su laukinio gyvenimu. 

Mums įėjus į vidų, šeimininkas žengia artyn ir, kaip įprasta, spaudžia mums 
rankas, bet nė vienas raumenėlis nekrusteli jo veide; jis prabyla pirmas, klau- 
sinėja, kas dedasi pasaulyje, o patenkinęs savo smalsumą, nutyla, tarytum bo- 
dėtųsi nekviestais svečiais ir triukšmu. Mes jį klausinėjame savo ruožtu, jis at- 
sako į kiekvieną klausimą. Paskui neskubėdamas, bet uoliai triūsia mūsų labui. 
Tad kodėl gi, taip palankiai sutikti, mes vis dėlto neskubėjome jam reikšti sa- 
vo dėkingumo? Matyt, todėl, kad jo svetingumas tarytum buvo tik susitaiky- 
mas su užgriuvusia būtinybe, tik sunki pareiga, kurią atlikdamas jis nejautė jo- 
kio malonumo. 

Kitapus židinio sėdėjo moteris, ant kelių sūpuodama mažą vaiką. Ji link- 
telėjo mums nesikeldama iš vietos. Kaip ir šeimininkas, moteris buvo žydin- 
čio amžiaus; jos išorė nesiderino su vargana padėtimi, o drabužiai rodė vis 
dar neišnykusį pomėgį dailiai rengtis; tačiau švelnios rankos buvo sugrubu- 
sios, veidas nuovargio apiblaustas, žvilgsnis malonus, bet drauge griežtas; vi- 
sa išvaizda dvelkė religiniu nuolankumu, bylojo apie sutramdytus jausmus ir 
romią įgimtą tvirtybę, leidžiančią atkakliai, be baimės grumtis su gyvenimo 
sunkumais. 

Vaikai glaudėsi prie motinos; buvo jie sveiki, žvitrūs, gyvybingi, — tikri 
tyrų vaikai. Motina kartais meiliai ir džiugiai juos nužvelgdavo. Palyginus jų 
energiją ir jos romumą, buvo numanu, kad ji atidavė jiems visas jėgas, bet to 
nesigaili. 

Ateivių troboje nebuvo jokių pertvarų nei sandėliuko. Visa šeima vakarais 
burdavosi vienintelėje patalpoje. Tasai būstas buvo lyg nedidelis pasaulėlis, ci- 
vilizacijos arka lapijos jūroje. Už šimto žingsnių prasideda neįžengiama giria 
ir dykynės“. 

C, p. 662 


Anaiptol ne lygybė skatina žmones atsižadėti moralės principų ir religi- 
jos. Tačiau, kai jie, būdami lygūs, drauge yra amoralūs ir netikintys, to mo- 
ralinio pakrikimo padariniai greitai ima ryškėti, nes Žmonės beveik neturi 
vienas kitam įtakos ir nėra tokio visuomenės sluoksnio, kuris imtųsi palai- 
kyti tvarką. Lygybė negriauna moralės bei papročių, bet kartais atskleidžia 
jų pakrikimą. 


D, p. 682 


Atmetus tuos, kurie visai negalvoja, ir tuos, kurie nedrįsta pasakyti, ką 
galvoja, vis dėlto paaiškės, jog didžioji dauguma amerikiečių atrodo paten- 
kinti savo politinėmis institucijomis, kurios valdo juos, ir, man regis, iš tik- 
rųjų taip yra. Tokią viešosios nuomonės padėtį laikau rodikliu, bet anaiptol! 
ne įrodymu, jog amerikiečių įstatymai yra absoliučiai geri. Nacionalinis pa- 
sididžiavimas, įstatymų sistema, apmalšinanti didžiąsias aistras, atsitiktiniai 
įvykiai, nepastebėtos blogybės ir, svarbiausia, opozicijai burnas užčiaupian- 
čios daugumos interesai gali ilgainiui suklaidinti ne tik atskirą žmogų, bet ir 
visą tautą. 

Pažiūrėkime į XVIII a. Angliją. Nė viena valstybė nėra taip kėlusi savęs į 
padanges; nė viena tauta taip nesididžiavo savimi, savo konstitucija, kur vis- 
kas atrodė nepriekaištinga, net akivaizdžiausios ydos. Šiandien daugybė ang- 
lų tarytum nieko kita ir nedaro, tik stengiasi įrodyti, jog ta konstitucija perdėm 
buvusi ydinga. Kieno teisybė: ano šimtmečio anglų tautos ar šiuolaikinės ang- 
lų tautos? 

Tas pats atsitiko Prancūzijoje. Neginčytina, jog, valdant Liudvikui XIV, di- 
džioji tautos dalis džiaugėsi tuometine valstybės valdymo forma. Didžiai klysta 
tie, kurie mano, jog tas laikotarpis buvo palaužęs prancūzų charakterį ir dva- 
sią. Tuometinėje Prancūzijoje gal ir būta tam tikros vergystės, bet prancūzų 
dvasiai anaiptol nebūdingas vergiškumas. Tų laikų rašytojai nuoširdžiai ir kar- 
štai liaupsino karaliaus galybę ir valdžią, laikydami ją pranašesne už visas ki- 
tas, ir netgi tamsiausi kaimiečiai šiaudinėse pastogėse didžiavosi valdovo šlo- 
ve ir ėjo mirti, džiaugsmingai šaukdami: „Tegyvuoja karalius!“ Tos pačios val- 
dymo formos mums dabar atrodo pasibaisėtinos. Kas klydo: Liudviko XIV ar 
šių dienų prancūzai? 

Tad, sprendžiant apie valstybės įstatymus, reikia remtis ne vien Žmonių po- 
žiūriu į juos, nes tas požiūris kas šimtmetis keičiasi, o kur kas svarbesniais prin- 
cipais ir visuotinesniu patyrimu. 

Tautos pagarba įstatymams rodo tik tai, jog nevalia skubėti jų keisti. 

E, p. 732 


Skyriuje, kuriam priklauso šis paaiškinimas, kalbu apie vieną pavojų; no- 
riu nurodyti dar vieną, rečiau pasitaikantį, bet nepalyginamai grėsmingesnį, kai 
jis jau akivaizdus. 

Jei materialinių gėrybių geismas, kurį lygybė savaime žadina žmonėms, taip 
užvaldys demokratinę tautą ir tautos moralės principai pasidarys tokie priešiš- 
ki kovos dvasiai, net kariuomenė galiausiai pamėgs taiką, nors ji visada turi 
trokšti karo. Gyvendami tokioje romioje visuomenėje, kariai greitai susivoks, 
jog daug verčiau pamažu, užtat patogiai ir be jokių pastangų kilti karinės hie- 
rarchijos laiptais taikos metu, užuot greitai laimėjus paaukštinimą mūšio lau- 
ke kančių ir nepriteklių kaina. Įsigalėjus tokioms nuotaikoms, kariuomenė im- 
sis ginklų be jokio įkarščio ir šaudys jais nenorom. Tuo atveju ji veikiau leisis 
vedama, negu pati veršis į mūšį. 

Nereikia manyti, jog toks kariuomenės taikingumas gali atitolinti revoliuci- 
jų pavojų, o juk revoliucijos ir ypač ginkluoti perversmai, kurie paprastai įvyk- 
sta labai greit, sukelia didelius pavojus, bet jų nevainikuoja dideli darbai. Gar- 
bėtrošką jos patenkina mažesne kaina negu karai; jose rizikuojama tik gyvybe, 
o demokratinių laikų Žmonės ją brangina mažiau negu gyvenimo patogumus. 

Tautos laisvei ir ramybei nėra nieko pavojingesnio už kariuomenę, bijan- 
čią karo, nes, nenorėdama pelnyti šlovės ir įtakos mūšio lauke, ji ieško kitokių 
būdų. Tad gali atsitikti taip, jog žmonės, sudarantys demokratinės šalies ka- 
riuomenę, neišsiugdę kario dorybių, ilgainiui neteks piliečio interesų, o kariuo- 
menė praras kovinę dvasią, bet nesiliaus bruzdėjusi. 

Noriu pakartoti tai, ką jau esu sakęs anksčiau. Išvengti tokių pavojų įma- 
noma, bet išeities reikia ieškoti ne kariuomenėje, o tik šalyje. Demokratinė ša- 
lis, išsaugojusi kovingą dvasią, prireikus visada sugebės ją įskiepyti kariams. 


F, p. 747 


Vienybės idėjos didybę Žmonės sieja su priemonėmis, kuriomis jos siekia- 
ma, o Dievas — su tikslu, todėl, tos idėjos įkvėpti, mes išsklaidome savo dė- 
mesį į tūkstančius menkų dalykų. Priversti visus žmones vieningai siekti to pa- 
ties tikslo — tai Žmogui būdinga idėja. Sudaryti sąlygas begalinei įvairovei, ta- 
čiau visus veiksmus suderinti taip, kad jie visi tūkstančiais įvairiausių būdų 
vestų į vienintelį didį tikslą, — tai Dievo idėja. 

Žmogui būdinga vienybės idėja kone visada bevaisė, o Dievo idėja — ne- 
paprastai vaisinga. Žmonės nori įrodyti savo didingumą supaprastindami prie- 
mones. Dievo užbrėžtas tikslas yra paprastas, bet jo priemonių įvairovė — be- 
galinė. 

G, p. 751 


Centralizuoti valdžią demokratinę tautą skatina ne vien jos pačios polinkiai, 
bet ir aistros tų, kurie ją valdo. 

Nesunku numatyti, jog beveik visi gabūs ir užmojų turintys demokratinės 
šalies žmonės be perstojo stengsis plėsti valstybės valdžios funkcijas, nes visi 
jie tikisi kada nors prasimušti į valdžią. Tuščiai gaištume laiką jiems įrodinė- 
dami, jog per didelė centralizacija gali būti kenksminga valstybei, nes jos sie- 
kiama tik savo labui. 

Demokratinėse šalyse tarp valstybės veikėjų pasitaiko arba visiškai nesu- 
interesuotų, arba labai riboto proto žmonių, kurie norėtų decentralizuoti val- 
dymą. Pirmųjų yra nedaug, o antrieji neturi jokios galios. 


H, p. 771 


Dažnai save klausiu, kas būtų, jeigu šiandien, kai demokratiniai moralės 
principai tokie negriežti, o armijos karinė dvasia tokia nerimstanti, kurioje nors 
šiuolaikinėje valstybėje įsigalėtų karinė valdžia. 

Man regis, pati valdžia menkai skirtųsi nuo to vaizdo, kurį nupiešiau sky- 
riuje, kuriam priklauso šis paaiškinimas, ir neturėtų karinei oligarchijai būdin- 
gų barbariškų savybių. 

Esu įsitikinęs, jog tuo atveju savotiškai sutaptų valdininko ir kareivio įgū- 
džiai. Vyriausybė iš dalies perimtų karinę dvasią, o armijos vadovybė — kai 
kuriuos civilinės administracijos metodus. Rezultatas būtų toks: valdymo sis- 
tema pasidarytų griežtai nuosekli, apibrėžta, tiksli, absoliuti; tauta taptų kariuo- 
mene, o valstybė — kareivinėmis. 


I, p. 775 


Vargu ar įmanoma daryti griežtą visuotinio pobūdžio išvadą, jog didžiausią 
pavojų šiais laikais keltų pakrikimas arba tironija, anarchija arba despotizmas. 
Vienodai baimintis reikia visų tų dalykų; juos gali sąlygoti ta pati priežastis, tai 
yra visuotinė apatija — individualizmo padarinys. Kaip tik dėl tos apatijos vyk- 
domoji valdžia kada nors gali sutelkti nedideles karines pajėgas ir imtis prievar- 
tos veiksmų, 0 rytojaus dieną kokia nors partija pašaukti prie ginklo trisdešimt 
vyrų ir taip pat imtis prievartos. Nei viena, nei kita negali sukurti ko nors pasto- 
vaus; tai, kas lemia jų lengvą pergalę, sąlygoja ir jų greitą žūtį. Jos ima viršų to- 
dėl, kad niekas joms nesipriešina, ir žlunga, nes niekas jų neremia. 

Tad mums būtina telkti jėgas ne tiek prieš anarchiją ar despotizmą, kiek 
prieš apatiją, kuri sudaro sąlygas beveik taip pat lengvai rastis ir anarchijai, ir 
despotizmui. 

315; 318; 368; 373, 377; 394; 
400, 405; 411; 442, 449—452; 
455, 458 

New Orleanas, 208; 291; 299: 370; 
432 

Nyderlandai, 170—171; 393 

nuomos mokestis, 644—646 

nuosavybė, 58—62; 227—229; 303; 
708—711; 718, 748, jos teisė, 
17, 258; žemės, 16—17; 40—41; 
59—62, 303 


Ohio, 92; 181; 231; 304; 368—371; 
404—405; 452, 456; 458 
vzažai, 349 


damoišininkai 585; 591 

panteizmas, 493—494 

papročiai, apibrėžimai, 308—309; 
327; demokratija ir, 33]—334; 
lygybės įtaka jiems, 621—625; 
662—668 

Parlamentas, Anglijos, 112; 454— 

455, žr. t. p. Lordų Rūmai, Ben- 
druomenių Rūmai 

Parlamentas, Paryžiaus, 110 

partijos, 148; 188— 195; 206, 208— 
209; 219; 548, žr. t. p. demokra- 
tų partija; federalininkų partija; 
respublikonų partija, Sąjungos 
partija 

Pascalis, Blaise'as, 215; 504—505; 
584; 701 

pašauktiniai, 90; 184 

paštas, 325—326; 408 

patriotizmas, 106; 125; 150; 166, 
192; 255—256, 279, 315; 390, 
396, 410, 566; 599, 682; 684; 
691 

paveldėjimas, Žr. įstatymas, paveldė- 
jimo 

pekotai, 344 

Pennas, generolas, 344 

Pennsylvania, 47; 91—92, 97; 235— 
236, 262; 307; 372, 377, 394, 
400, 434; 449— 452; 456 

Perų Rūmai, Prancūzijos, 118; 119 

Pietų Amerika, 33; 176; 245; 301; 
328, 362; 429— 430, 438 

Pietų Carolina, 208; 377, 403; 406; 
412, 414—416; 451; 452; 455 

Pietūs, JAV, 41—42,; 47; 58; 67; 93; 
207, 217; 358; 366—368; 371— 


- 384; 395—396, 398—399; 403, 

405—407, 409; 414, 430, 640 

piligrimai, 43—45 

Pilypas, Graikijos karalius, 171 

Pilypas Gražusis, 452 

pionieriai, 325; 343, 789—790 

pirmgimio (vyriausiojo sūnaus) tei- 
sė, 60; 303; 372 

Platonas, 603; 680 

Plymoutho kolonija, 45 

Plutarchas, 505; 691; 734 

poezija, 17; 531—538 

politinė jurisdikcija, 
455—456 

politinė veikla, 261!—265 . 

portugalai, 429—43(0) 


118—123; 


posėdininkų teismas, žr. teismas, po- 
sėdininkų 

pramonė, 17; 37,-192;, 430; 577, 
597, 611—618; 692, 763—765; 
788 

prancūzai, Naujajame Pasaulyje, 31; 
40, 185; 291; 306, 329, 353; 
356—357, 432—433, 440—44] 

Prancūzija, jos civilinis kodeksas, 
651; demokratiniai teiginiai joje, 
711; feodalizmas, 15—18; kara- 
lius, lyginant su JAV Prezidentu, 
135—138; karinė prievolė, 


241—242, konstitucija, 112— 

113; 116; merginų auklėjimas, 
657; politinė jurisdikcija, 118— 
123; spaudos galia, 198—201; 
Valstybės Taryba, 116— 117, val- 
stybinės išlaidos, lyginant su 
JAV, 239—240; vykdomosios 
valdžios centralizacija, 99; 103; 
108; 452—453 

Prancūzijos revoliucija, 108—109; 
125; 248—249, 285; 413, 426, 
452—453; 503; 667—668; 759 

prancūzų kalba, 526 

prekyba, 17; 37, 192, 424—431; 
597, 611—614; 692; 709—710; 
788 

Prezidentas, JAV, 119, 133—151; 
168— 169; 193 

prisiekusieji tarėjai, 457—459 

prisiekusiųjų teismas, Žr.“ teismas, 
prisiekusiųjų 

privilegijos, Europoje, 758—759 

protestantizmas, 17; 309—310; 491; 
656 

Proudas, Robertas, 449—450 

Providence kolonija, 45 

puritonai, 43—46, 55; 300, 350, 
447—448; 542; 659 

puritonizmas, 45; 44|— 443; 498 


Racine'as, Jeanas Baptiste'as, 540) 

Raphaelis, 512—513 

rasės prietarai, 365—367 

Reformų Bilis (Reform Bill), anglų, 
457—458 

religija, Amerikoje, 470; jos demo- 
kratiškumas, 483—490; imigran- 
tų, 55, 497; indėnų, 36; įtaka 
JAV visuomenei, 309—316; įta- 
kos priežastys, 316—323; nauda 
ir, 583—585; Naujųjų laikų filo- 
sofija ir, 469—470; pavojus iš 
valdžios pusės, 766; politika ir, 
54; 606; reikalingumas demokra- 
tiniais laikais, 600—604, žr. t. p. 
tikėjimas; krikščionybė; protes- 
tantizmas; puritonai; puritoniz- 
mas; Romos Katalikų Bažnyčia 

Renesansas, 513; 517 

respublikoniškos institucijos, JAV, 
419—424 

respublikonų partija, 191 

revoliucija, 699—700; 707—718; 
759, 781 
Amerikos, 58; 61; 67; 81; 126; 
166; 277, žr. t. p. karas, Nepri- 
klausomybės demokratinė, 15; 
19, 463—464, 470; 561—562, 
565; 646; 668; 736; 768; 784— 
787 

ginkluota, 722; 727—728, 739, 
792 
Prancūzijos, žr. Prancūzijos re- 
voliucija 
socialinė, 17—19; 24; 219 

Rhode Islandas, 42; 45; 47, 50—51; 
146; 281; 451 

rinkimai, prezidento, 140— 151; vi- 
suotiniai, 213—220 

rinkimų teisė, 67; 451—452; visuo- 
tinė, 50; 67—68; 72—73; 198, 
210—211; 213—220; 228; 260; 
457 

Rytai, JAV, 330; 392 

Roma, 36; 263; 478, 527, 540; 734 

romėnai, 249; 324; 337, 424, 431; 
507; 523—524; 592; 625; 650; 
691—692 

Romos Imperija, 302; 354; 487; 515; 
770—771 

Romos Katalikų Bažnyčia, 309— 
312, 488—489;, 491—492 

Rusija, 406; 436—437 


rusų armija, 734 


Sąjunga, Amerikos, jos išlikimo ga- 
limybės, 386—418,; jurisdikcijos 
pasidalijimas joje, 159—160; 
1812 m. kare, 184— 185; valdy- 


mas, 171—172; valdžios pasida- 
lijimas, 126—130; valdžios silp- 
numas, 180—182; teisme, 157— 
158 
sąjungos, kaip aristokratijos pakaita- 
las, 778; laikraščiai ir, 571—573; 
politinės, 205—212; jų svarba vi- 
suomenei, 567—570; visuomeni- 
nės ir politinės, 574—578 
Sąjungos partija, 415 
San Domingo, 42 
sektos, 315; 500; 591 
Senatas, federalinis, 
130— 134; 218 
Senatas, valstijų, 95—96 
Sevignė, Mme. de, 623—624 


119—120; 


Shakespeare'as Williamas, 516 

skepticizmas, 607—608 

skurdas, 587; 617—618; 648—649 

Smithas, Johnas, 444 

Smithas, Williamas, 449 

Sokratas, 603 

spaudos laisvė, žr. laisvė, spaudos 

Steigiamasis Susirinkimas, Prancū- 
zijos, 481 

Stithas, Williamas, 41; 445 

Story, Josephas, 47; 125; 127; 131; 
133; 151; 155—156; 158; 160— 
161; 292; 360; 458 

Sulla, 723 

suverenumas, tautos, Žr. tautos suve- 


renumo principas 


šeima, demokratijos įtaka jai, 650— 
655; lygybė joje, 669—672 
Šiaurė, JAV, 41—42: 47, 67, 184; 
207; 366—368; 371—384; 392; 
395—396; 398—399; 402—407, 
409; 430; 641 

Šiaurės Amerika, jos fizinė geografi- 
ja, 30—237, lyginant su Pietų 
Amerika, 328; 429; unikalumas, 
301—302; 305—306 

Šiaurės Carolina, 377; 403; 406; 
412, 414; 451; 452; 455 

Šikasavai (chikasaws), 352; 359 

Škotija, 455 

Šoktavai (choctaws), 347—348; 352. 
358 

Šveicarija, 170—171; 183; 401; 736 

švietimas, Amerikoje, 62; 104; feoda- 
lizme, 16; jo įtaka demokratinėms 
institucijoms, 323—327, koloniji- 
nėje Amerikoje, 52; Pietuose, 384; 
suvalstybinimas Europoje, 759— 
760; valdymas JAV, 94 


tabakas, 50; 372; 407 
Tacitas, 352 


taikos teisėjai, Žr. teisėjai, taikos 

Tanneras, Johnas, 355 

tarifų įstatymas, 207—208; 406; 
413—416; 452 

tarnai, 260; 635—643 

tautos suverenumo principas, 40; 
65—69;, 72, 74—75; 97, 188; 
197-—199; 421; 746; 779 

tautos valia, 66; 187; 202 

teatras, 539—543 

teisėjai, 111—115; jų atlyginimai, 
169; bruožai, 165; 289; taikos, 
85—86; 93 

teisės, asmens, 754; 779—781; jų 
samprata, 257—259 

teisės dvasia, JAV, 283—290 

teisininkai, jų atsiradimas, 16; luo- 
mas kaip atsvara demokratijai, 
283; 296 

teismai, federaliniai, 151—165 

teismas, posėdininkų, 86—89; 92; 
prisiekusiųjų, 89; 291—297, 
458—459 

teismo organai, 110— 123, 129; 289, 
762—763; 779 

Tennessee, 352, 451; 452; 455 

Terencijus, 364 

Texasas, 357; 433 

tėvynės meilė, 23; 77—78; 174, 
182; 245—256; 346; 396; 470 

tikėjimas, 203—204, 321—323, 606 

Tyras, 597 

tiurkai, 106 

totoriai, 34 

Trumbullas, Benjaminas, 449 

Tudorai, 40, 294—295 

"tungusai, 34 

turtas, Amerikoje, 633; jo geismas, 
304, 68B5—686,  693—694, 
699—700; lygybė ir, 700—701; 
paveldėjimas, 60—62; 499— 
500; 601; pramonė ir, 616—617; 
religija ir, 489—490 


užsienio politika, JAV, 245—249 

Vakarai, JAV, 62; 305, 315, 330; 
375; 395—396, 406; 438; 591; 
614 

valdymo sistema, JAV, 69—109; jos 
nepastovumas, 225—226 

valdžia, vykdomoji, jos centralizaci- 
ja ir decentralizacija, 98—109; 
hierarchijos nebuvimas JAV, 
903—94, nepastebimumas JAV, 
82; jos vadovas JAV, 133—134; 
valstijos, 97—98, žr. t. p. Prezi- 
dentas, JAV 

valdžia, valstijų, 95—98; 100; 127; 
156; 181 


valdžios centralizacija, 282—283; 
demokratiniais laikais, 745— 
776, 793, Jacksono tariamos už- 
mačios, 416—418; Prancūzijoje, 
99, 103; 108; 452—453, valstijo- 
se, 94—95; vykdomosios val- 
džios Europoje, lyginant su de- 
centralizacija JAV, 98—109 

valdžios padalijimas, tarp federali- 
nės vyriausybės ir valstijų, 
126—127; 176; 387—391 

valstybės išlaidos (charges publigu- 
es), 226—230, 232—238 

valstybės pareigūnai (tarnautojai, 
valdininkai), jų apskundimas, 
115— 117; aristokratinėse ir de- 
mokratinėse valstybėse, 252— 
254; atlyginimai, 134; 230—232, 
bendruomenės, 72—74;, 76; 79, 
87; grafystės, 77; 80; 87, korupci- 
ja ir, 239—240; Naujosios Angli- 
jos kolonijose, 52; nusižengimai 
ir bausmė, 88—90; renkamumas, 
84—85; 93—94, 133, 137; 771— 
778, savybės, Amerikoje, 220— 
222, savivalė, 222—225; 274 

Valstybės Taryba, Prancūzijos, 116 

valstybės vyrai, JAV, 216—219 

vampanoagai, 350 


Washingtonas, D. C., 402; 404; 514 

Washingtonas, George'as, 126; 
246—249; 358 
vedybos, 659—661; 

693—694 
vergija, 26; 42; 340—344, 363— 


386; 396; 398; 403; 478; 712, žr. 


663—666; 


t. p. negrai 

Vermontas, 42; 434, 450—452, 455 

viduramžiai, 53; 284, 435—436, 
622, 646; 688; 690, 693—697, 
746; 759, žr. t. p. aristokratinės 
visuomenės 

viešoji nuomonė, 137, 274—277, 
474, 489—490, 712—713; 716— 
718 

Viljamas Oranietis, Anglijos, 457 

Viljamas III, Anglijos, 455 

Winthropas, Johnas, 53 

Virginia, 41—42, 122, 350, 368; 
372; 377, 381; 394; 403—406; 
412, 414—415; 450—452; 455 

vyriausybė, federalinė, 77—78; jos 
funkcijų apibrėžimas Konstituci- 
joje, 126—130,; galios ribos, 
282—283; pasidalijimas valdžia 
su valstijomis, 126—127; 176; 


387—391; silpnumas, 408—414 

visuomenė, Amerikos, jos bruožai, 
784—787; demokratiškumas, 15; 
262—265; judrumas, 261—262; 
685—686; Naujojoje Anglijoje, 
51—53 

visuomeninė Amerikos anglų san- 
tvarka, 57—65 

visuomeninė sutartis Naujosios Ang- 
lijos kolonijose, 45—46 

Vokietijos imperija, 100; 170—171; 
393 

Volney, C. F. de, 345; 351; 356; 394 


žemdirbystė, 611; 614; 644—646; 
647—649 

žemės nuosavybė, Žr. nuosavybė, Že- 
mės 

žemvaldžiai, 60, 62, 644—646, 
647—648; 764 

žydai, 216 

žmogaus tobulėjimo idėja, 495— 
496; 533 

žodžio laisvė, žr. laisvė, žodžio 


žurnalistai, JAV, 517 

Alexis-Charles-Henri-Maurice Clėrel de Tocgueville 
(1805— 1859) — prancūzų politikas, sociologas, istorikas, publicis- 
tas, liberalas demokratas. 1827 m. buvo teisėjas auditorius Versalio 
(Versailles) teisme. 1831 m., pasiųstas į JAV tyrinėti kalėjimų siste- 
mos, savo darbo rezultatus apibendrino veikale Du systėme pėniten- 
tiaire aux Ėtats-Unis (1833). 1839 m. buvo Parlamento, 1848 m. — 
Steigiamojo seimo narys. 1841 m. išrinktas Prancūzų Akademijos na- 
riu. 1849 m. — užsienio reikalų ministras; vienas konservatyvios 
Tvarkos partijos vadovų. Jis buvo centralizuoto biurokratinio valsty- 
bės valdymo priešininkas, todėl nepritarė Napoleono III įvykdytam 
perversmui; buvo įkalintas, paskui pasitraukė iš politikos. 

Svarbiausias jo veikalas De /la Dėmocratie en Amėrigue (2 t.; 
1835— 1840), liberalinės demokratijos laikomas klasikiniu kūriniu. 

Souvenirs (1893; 2-as leid. 1942). 

